
PROOEMIUM 


Nihil sane magis consuetum apud Sacros Scripto- 
res, quam ut saeculum praesens sub similitudine vasti 
et procellosi maris exhibeant; in quo post Adae prae- 
varicationem tanquam in profunda et tenebrosa per- 
ditionis abysso humanum genus immergitur. Unde 
Verbum supernum adveniens ut nos e gurgite ere- 
ptos ad terram viventium retraheret, apostolos quos 
operis sui vicarios destinabat, inter piscatores maris 
Galilaeae expresso consilio elegit dicens: Venite post 
me, faciam vos fieri piscatores hominum. Insuper, Ec- 
clesiam suam quam velut universale salutis medium 
instituebat, figuratam esse voluit in ea piscatoria na- 
vieula qua assidue usus est, imo in qua habuit quasi 
domicilium, dum praedicans Evangelium, perlustra- 
ret villas et oppida littoris lacus Genesareth. 

Factum est autem, cum turbae irruerent in eum ut 
audirent verbum Dei, et ipse stabat secus stagnum Ge- 
nesareth. Et vidit duas naves stantes secus stagnum ; 
piscatores autem descenderant, et lavabant retia. Ascen- 
dens autem in unam navim quae erat Simonis, roga- 
vit eum a terra reducere pusillum, et sedens docebat de 
navicula turbas. Ut cessavit autem loqui, dixit ad Si- 
monem: Duc in altum, et laxate retia vestra in ca- 
pturam. Et respondens Simon dixit illi: Praeceptor, 

per totam noctem laborantes nihil cepimus, in verbo 
autem. tuo lavabo rete. Et cum hoc fecissent, concluse- 
runt piscium multitudinem copiosam ; rumpebatur au- 
tem rete eorum. Et annuerunt sociis qui erant in alia 
navi, ut venirent et adèuvarent eos. Et venerunt et im- 
pleverunt ambas naviculas, ita ut pene mergerentur. 
Quod cum videret Simon Petrus, procidit ad. genua 
lesu dicens: Exi a me, quia homo peccator sum, Do- 
mine. Stupor enim circumdederat eum, et omnes qui 
cum illo erant in captura piscium quam ceperant. Si- 
militer autem lacobum et Ioannem filios Zebedaei qui 
erant socii Simonis. Et ait ad Simonem Iesus: Noli 
timere, ev hoc iam homines eris capiens. Id est: Sicut 
mirando prodigio hodie implesti retia tua tanta mul- 
titudine piscium, ita postmodum in virtute eiusdem 
potentiae. et miraculo maiori. extrahes animas homi- 
num e profundis abvssis saeculi. easque in naviculam 
tuam adduces, exinde transmittendas ad littus quietis 
sempiternae (1). Quibus verbis ipse Dominus dignatus 
est exponere magnum prodigiosae capturae sacra- 
mentum, ut in integro huius facti ordine appareret 
quid in Ecclesia gerendum sit. usquedum veniat tem- 
poris consummatio. Duae naves intersunt, una Petri. 
altera filiorum Zebedaei. idque propter duos populos 
circumcisionis et Gentium, equorum utroque congre- 
gantur ad Ecclesiam. At vero propter unitatis myste- 
rium. in unam Petri naviculam ascendit Dominus. 
unum Petrum iubet ducere in altum et retia laxare 
in capturam ; sub Petro denique Ioannes et Iacobus 
qui erant eius socii. ministerium suum impendunt. 
ac de eius benedictione atque abundantia participant. 


(1) Luc. V, 1-10. 

Bene etiam tanta tunc fuit piscium multitudo ut rete 
rumperetur, quia ad fidei confessionem promiscue 
cum bonis intrant et mali qui rete apostolicum dila- 
cerent. Ideo sagena illa ex omni genere piscium con- 
eregans nondum trahitur ad littus, ut omnes ibi pi- 
sces indiscriminatim reserventur, sed tam bonis quam 
malis implentur naviculae in quibus praesentis tem- 
poris Ecclesia signatur. Postmodum autem veniet 
quando secus littus sedentes eligent bonos in vasa, 
malos autem mittent foras; quod erit in consumma- 
tione saeculi. 

Ast adhue consistendum in consideratione Eccle- 
siae quae nune est. Eius fatum, si fas est dicere, pul- 
chre monstravit eadem illa navicula e qua docebat 
lesus turbas, privilegio eam exornans colligendi in 
retibus suis incolas abyssi. Non enim tranquillo mari 
destinabatur, sed saevis potius tempestatibus ma- 
nebat obnoxia, non obstante benefica Iesu praesentia: 
quod etiam a proposita nobis allegoria minime dis- 
sidet. Quomodo enim abyssus frustra sibi eripi prae- 
das pateretur? quomodo sileret? quomodo omnes non 
adhiberet conatus ut fragilem illam piscatoris sca- 
pham a qua tantum timet excidium, conterat et de- 
voret? « Qui descendunt mare in navibus facientes 
« operationem in aquis multis, ipsi viderunt opera Do- 
«mini et mirabilia eius in profundo. Dixit, et stetit 
« spiritus procellae, et exaltati sunt fluctus eius. 
« Ascendunt usque ad coelos et descendunt usque ad 
« abyssos; anima eorum in malis tabescebat. T'urbati 
« sunt et moti sunt sicut ebrius, et omnis sapientia 
« eorum devorata est. Et clamaverunt ad Dominum 
« cum tribularentur,et de necessitatibus eorum eduxit 

« eos. Et statuit procellam eius in auram, et siluerunt 
« fluctus eius, et laetati sunt quia siluerunt, et deduxit 
«eos in portum voluntatis eorum » (1). Sane vero 
omnia haee magis ad litteram verificata sunt in pi- 
scatoria Christi navicula, quam in maximis navi- 
giis quae unquam pertransierunt Oceanum usque ad 
Ophir. Ef cum venisset Iesus, inquit (2), ?m domum 
Petri, vidit socrum etus iacentem et febricitantem. Et 
tetigit manum etus, et dimisit eam febris. Vespere autem 
facto, iussit ire trans fretum. Et ascendente eo in navi- 
culam, secuti sunt eum discipuli eius. Et ecce motus 
magnus factus est in mari, et descendit procella venti 
in stagnum, et complebantur et periclitabantur. Et erat 
ipse in puppi super cervical dormiens. Et accesserunt 
ad eum discipuli eius, et suscitaverunt eum dicentes : 
Domine, salva nos, perimus. Et dicit eis Iesus: Quid 
timidi estis, modicae fidei? Tunc surgens imperavit 
ventis et mari, et facta est tranquillitas magna. Iterum 
ergo navicula Petri, nam e Petri domo egrediens ius- 
serat Christus transfretare. Iterum imago Ecclesiae 
in hoc mundo fluctuantis et cum coelesti merce ad 
portum properantis, quam nunc continuo submer- 
gendam crederes, crebrescente undique immundorum 
spirituum vel pravorum hominum impetu. Iam in eo 
est ut conteratur, iam pereunt omnia, et quod culmen 
malorum est, inter aequoris fremitus videtur lesus 
oblitus periculi suorum. Sed statuto tempore susci- 
tatur e somno, et manu indicit procellae silentium ; 
tune aspectus eius super fluctus irradiat non secus ac 
sol; tunc aquarum superficies leviter mota et quasi 


(1) Psalm. CVI, 23.30. 
(2) Matth. VIII, 14-26; Mare. IV, 35-39; Luc. VIIT, 22-24. 

laetitia exsultans resplendet luce inundante, dum 
mollis aura velis navigii dulciter blanditur. Verum- 
tamen, sedata una procella, succedit mox altera; quin 
imo, quanto magis appropinquat mundi finis, tanto 
magis crescunt errores, crescunt terrores. crescit ini- 
quitas, crescit infidelitas. Et ideo in alia circumstantia 
tota nocte usque ad quartam vigiliam, periclitatam 
videmus naviculam: dum scilicet lesus solus esset 
in monte, quasi intra velum coelestis altitudinis mo- 
rans, discipuli autem laborarent in mari, quod vento 
magno flante exsurgebat. Et statim, inquit (1), coegit 
discipulos suos ascendere navim, ut praecederent eum 
trans fretum ad Bethsaidam, dum ipse dimitteret po- 
pulum. Et cum dimisisset eos, abiit in montem orare. 
Et cum sero esset, erat navis in medio mari, et ipse 
solus in terra. Et vidit eos laborantes in remigando. 
erat enim ventus contrarius eis. Hic rursus, ut ait 
Beda super Marcum, labor discipulorum in remigando 
et contrarius eis ventus labores sanctae Ecclesiae va- 
rios designat, quae inter undas saeculi adversantis 
ad quietem patriae coelestis quasi ad fidam littoris 
stationem pervenire conatur. Et bene dicitur quod 
navis erat in medio mari, et ipse solus in terra, quia 
nonnunquam Ecclesia tantis gentilium pressuris non 
solum afflicta, sed et foedata est, ut si fieri posset, 
redemptor ipsius eam prorsus deseruisse ad tempus 
videretur. Unde est illa vox eius inter undas procel- 
lasque tentationum deprehensae, atque auxilium pro- 
tectionis illius gemebundo clamore quaerentis: Ut 
quid, Domine, recessisti longe, despicis in opportuni- 
fatibus, in tribulatione? Quae pariter vocem inimici 


(1) Mare. VI, 45-51; Matth. XIV, 22-32 ; Ioan. VI, 16-21. 

persequentis exponit subiiciens: Dixit enim in corde 
suo: Oblitus est. Deus, avertit faciem suam ne videat 
in finem (1). Verum ille non obliviscitur orationis 
pauperum, neque avertit faciem suam a sperantibus 
in se. Unde hic quoque aperte dieitur quia vidit eos 
laborantes in remigando. Vidit quippe Dominus labo- 
rantes in mari, quamvis ipse positus in terra, quia 
etsi ad horam differre videatur auxilium tribulatis im- 
pendere, nihilominus eos ne in tribulationibus defi- 
ciant, suae respectu pietatis corroborat, et aliquando 
etiam manifesto adiutorio. victis adversitatibus quasi 
calcatis sedatisque fluctuum voluminibus liberat, si- 
cut hic quoque subsequenter insinuatur eum dicitur: 
Quarta cutem vigilia noctis venit ad eos ambulans su- 
per mare. Et videntes eum super mare ambulantem tur- 
bati sunt dicentes, quia phantasma est, et prae timore 
clamaverunt. Statimque Iesus locutus est eis dicens: 
Habete fiduciam, ego sum, nolite timere. Respondens 
autem Petrus dixit: Domine, si tu es, tube me venire 
ad te super aquas. At ipse ait: Veni. Et descendens 
Petrus de navicula ambulabat super aquam ut veniret 
ad lesum. Videns vero ventum validum timuit, et cim 
coepisset mergi, clamavit dicens: Domine, salvum me 
fac. Et continuo lesus extendens manum apprehendit 
cum, etait illi: Modicae fidei, quare dubitasti ? Et cum 
ascendissent in naviculam, cessavit ventus. Quarta vi- 
gilia noctis est ultima noctis pars. Laborant ergo toto 
noctis opacae tempore, sed diluculo appropinquante. 
et solis dieique aeterni exortum Lucifero promit- 
tente, venit Dominus ambulans super tumores maris, 
quamvis nondum procellae finis. [mo crescere vi- 


(1) Psalm. IX, 22-32. 

detur, dum Dominus adveniens non agnoscitur, dum 
phantasma esse putatur, dum Petrus e navicula quasi 
e sua sede exturbatus super aquas ambulare et ipse 
cogitur, dum denique vento valido iam superandus 
apparet. At Christus porrigit ei manum ne mergatur 
in profundum, et cum ambo, lesus scilicet et Petrus. 
naviculam repetunt, statim ventus concidit, et iuxta 
id quod Ioannes narrat. statim navis fuit ad terram 
ad quam ibant. 

Hic imaginem vides apostolicae naviculae ad littus 
terrae viventium tandem aliquando pervenientis in 
saeculi fine. Quid igitur in felicissimo isto naviga- 
tionis exitu, transacta nocte et mane facto gerendum 
sit, restabat praefigurandum. Continetur autem haec 
figura in piscatione miraculosa quae contigit post 
Christi resurrectionem. Postea, inquit, manifestavit 
se iterum lesus discipulis ad mare Tiberiadis. Manife- 
stavit autem sic. Erant simul Simon Petrus, et Thomas 
qui dicitur Didymus, et Nathanael qui erat a Cana 
Galilaeae, et filii Zebedaei, et alii ex discipulis eius 
duo. Dicit eis Simon Petrus: Vado piscari. Dicunt ei: 
Venimus et nos tecum. Et exierunt et ascenderunt in 
navim, et illa nocte nihil prendiderunt. Mane autem 
facto stetit lesus in littore, non tamen cognoverunt di- 
scipuli quia lesus est. Dixit ergo eis Iesus : Pueri num- 
quid pulmentarium habetis ? Responderunt ei. Non. 
Dicit eis : Mittite in dexteram navigii vete, et invenietis. 
Miserunt ergo. et iam non valebant illud trahere prae 
multitudine piscium. Dixit ergo discipulus ille quem 
diligebat lesus, Petro: Dominus est. Simon Petrus 
cum audisset quia Dominus est, tunica succinxit se, 
ct misit se in mare. Alii autem discipuli navigio ve- 

nerunt trahentes rete piscium. Ut ergo descenderunt in 
terram, viderunt prunas positas et piscem superposi- 
tum, et panem. Dicit eis Jesus: Afferte de piscibus 
quos prendidistis nunc. Ascendit Simon Petrus, et tra- 
vit rete in terram plenum magnis piscibus centum qua- 
draginta tribus. Et cum tanti essent, non est scissum 
rete. Quae omnia et temporum finem et beatam con- 
summationem insinuant laborum Ecclesiae. « Ad hoc 


« 


« 


À 


À 


À 


A 

pertinet quod mane facto Iesus stetit in littore, quia 
etiam littus finis est maris, et ideo finem significat 
saeculi. Eumdem finem saeculi ostendit et quod Pe- 
trus rete extraxit in terram, hoc est, in littus: quod 
ipse Dominus aperuit, ubi alio loco de sagena in 
mare missa similitudinem dedit, et eam trahunt, in- 
quit, ad littus. Quo littus quid esset exponens ait: 
Sic erit in consummatione saeculi. Sed illa verbi est, 
non rei gesta parabola. Re autem gesta, sieut hoc 
loco qualiter in saeculi fine futura sit, ita Dominus 
alia priori piscatione significavit Ecclesiam qualiter 
nunc Sit. Quod autem illud fecit initio praedicatio- 
nis suae, hoc vero post resurrectionem suam. hinc 
ostendit illam capturam piscium bonos et malos si. 
gnificare quos nunc habet Ecclesia, istam vero tan- 
tummodo bonos quos habebit in aeternum, com- 
pleta in fine huius saeculi resurrectione mortuo- 
rum. Denique ibi (in prima piscatione) Dominus 
non sicut hic in littore stabat quando iussit pisces 
capi, sed ascendens in unam navem quae erat Si- 
monis, dixit ad Simonem: Duc in altum, et laxate 
retia vestra in capturam. Et illic quod captum est 
piscium in naviculis fuit, non sicut hic, refe traxe- 
runt in terram. His signis, et si qua alia potuerint 

« reperiri, ibi Ecclesia in hoc saeculo, hic vero in fine 
« saeculi figurata est; ideo iliud ante, hoc autem post 
resurrectionem Domini factum est, quia ibi nos 
« Christus significavit vocatos, hic resuscitatos. Ibi 
« retia non mittuntur in dexteram, ne solos signifi- 
« cent bonos, nec in sinistram, ne solos malos, sed in- 
« differenter: Laxate, inquit, retia vestra in captu- 
« ram, ut permixtos intelligamus bonos et malos. Hic 
« autem: Mittite, inquit, in dexteram navigii rete, ut 
« significaret eos qui stabunt ad dexteram solos bo- 
« nos. Ibi rete propter significanda schismata rum- 
« pebatur; hic vero, quoniam tunc iam in illa summa 
« pace sanctorum nulla erunt schismata, pertinuit 
« ad evangelistam dicere: Ft cum tanti essent, id est, 
« tam magni, non est scissum rete, tanquam illud re- 
« spiceret ubi scissum est, et in illius mali compara- 
« tione commendaret hoc bonum. Ibi capta est mul- 
« titudo piscium tanta ut impleta duo navigia mer- 
« gerentur, id est, in submersionem premerentur: non 
« enim mersa sunt, sed tamen periclitata. Unde enim 
< exsistunt in Ecclesia tanta quae gemimus, nisi cum 
« tantae multitudini obsisti non potest, quae ad sub- 
« mergendam propemodum disciplinam intrat cum 
« moribus suis a sanctorum itinere penitus alienis? 
« Hie autem miserunt rete in dexteram partem, ef 
«iam non valebant illud trahere prae multitudine pi- 
« scium. Quid est, et non valebant illud trahere, nisi 
« quia illi qui pertinent ad resurrectionem vitae, id 
« est ad dexteram, et intra christiani nominis retia 
« moriuntur, nonnisi in littore, id est, in fine saeculi 
« cum resurrexerint, apparebunt? Ideo non valuerunt 
« sic trahere retia ut in navem refunderent quos ce- 

« perant pisces, sicut de illis factum est quibus rete 
« diruptum et naviculae pressae sunt. Habet istos 
« dextros Ecclesia post finem vitae huius in sotano 
« paeis velut in profundo latentes, donec ad littus 
« rete perveniat, quod trahebatur quasi a cubitis du’ 
« centis. Postremo in illa piscatione numerus non 
« exprimitur, tanquam illud ibi fiat quod praedictum 
«est per Prophetam: Annuntiavi et locutus sum, 
« multiplieati sunt super numerum. Hic vero non 
« sunt super numerum, sed certus est numerus, cen- 
« tum quinquaginta tres » (1). 

His igitur aliisque quam plurimis indiciis mamni- 
festum fit veram Christi Ecclesiam in humili illo apo- 
stolico navigio mirabiliter fuisse praefiguratam, et 
quidem quoad omnia et singula ad eam pertinentia. 
Praefigurata hierarchia, quae in nauclero Simone 
Petro recapitulatur; praefigurata membra, quae in 
piscibus bonis et malis agnoscuntur; praefigurata 
destinatio et perennisoperatio, quatenus Ecclesianon 
sumptuosa triremis est ad commoditatem navigatio- 
nis facta, non navis belliea tormentis lethiferis in- 
structa, sed simplex piscatoris navicula, cuius instru- 
menta captos non perimunt, sed reservant, et praedas 
vivas de profundo ad lumen extrahunt, fluctuantes 
de infimis ad superna traducunt. Praefiguratus de- 
nique felix tantae operationis successus, quia undique 
ad retia huius naviculae in abyssum emissa concur- 
runt pisces, quia ipsa fluctuat sed non mergitur, quia 
sibi opitulantem eum habet cui et venti et mare obe- 
diunt, quia certus est appulsus ad littus beatae aeter- 
nitatis, iuxta magnum sacramentum quod in loannis 


(1) Beda, in S. Ioannis Evangelium expositio, cap. 21. 

evangelio, ut instantius commendaretur, loco ultimo 
est scriptum. 

Nunc vero, si evangelica navicula imago Ecclesiae 
Dei est, ubinam haec Ecclesia? Estne extra Catho- 
licam aliqua alia quae inde ab origine inter tempe- 
states et procellas mare perambulet, quin indestructi- 
bilis vitae et insuperabilis vigoris quidquam deperi- 
erit? An forte in sua statione manens Orientis religio, 
quae a saeculis immersa limo aquae stagnantis, sub- 
sistit in medio protundae, sed lethalis tranquillitatis? 
Infelix navigium, solidius constructum quam ut in 
frusta redigatur, sed velis et antennis destitutum, 
solo fluxu et refluxu elementi in quo sepelitur, inertis 
massae instar, hinc et inde iactatum sine motu et sine 
vita, velut simulacrum in ficto Oceano! Hanc ec- 
clesiam dedignatur persecutio, et ne odium quidem 
mundi ei signaculo est. Conservat ergo exsistentiam 
sub dominatione et iugo civilis potestatis, cui est loco 
instrumenti, quin spes aspirationem ullam eliciat, 
aut charitas vitalem conatum. Nulli ibi missionarii, 
clerus sine activitate, praelati sine scientia, monachi 
sine studiorum amore, laici sine zelo. Nequaquam 
digna quae excitet procellae furorem; non huic di- 
ctum est: Duc in altum, et laxate retia vestra in ca- 
pturam ! — Sed quid nune sentiendum de navi splen- 
didiori, et melioribus saltem scientiae armis instructa, 
communionem dico Anglicanam quae inter caeteras 
Protestantismi formas ad societatis sive ecclesiae 
christianae normam propius aecedere videretur? Hic 
saltem occurrit tumultus, si non activitas, et licet in 
Oceano non sit progressus, at certe interior motus 
non deest. Omnia ibi a modernis inventa ad defectus 

occultandos et imperfectiones attenuandas: omnia 
extrinsecus nitida et in pulchro ordine posita, periti 
gubernatores, zelantes nautae, quorum sortes a navis 
conservatione dependent; abundanter etiam provi- 
sum necessitatibus et temporalibus commodis eorum- 
dem. Ast isti prudenter anchora teneri volunt, nec: 
audent a terra elongari cum periculo securitatis amit- 
tendae; vela enim et antennae et prora navigii non 
ad sustinendos furentis maris impetus facta, ut hic 
quoque locum habeat dictum poetae: « Nil pictis 
«timidus navita puppibus confidit; tu, nisi ventis 
« debes ludibrium, cave ». Ideo non longe a ripa, ele- 
gantia interdum retia delicate emittunt quasi ad re- 
creationem et oblectamentum ; interim vero clamores 
audiuntur, medios inter conflictus ae perpetuas dis- 
sensiones. Et quid mirum si navis nequaquam mo- 
veatur? Dum unus iubet ut vela hac parte tendantur, 
alter tendit e parte contraria in puppi altera, et si 
quis remigum conetur antrorsum ire, statim ab alio 
quopiam retrogradus motus imprimitur. Neque hi 
benedictionem acceperunt piscatoris, non hie est na- 
vicula Petri! 

At catholicus divinissimam illam apostolicae na- 
vieulae allegoriam videbit mirandum in modum ad- 
impleri ab initio usque ad finem. Cernit mysticam 
scapham littore solventem ipso die quo Petrus laxare 
incipiens retia in capturam, piscationis primitias con- 
secravit in appositione animarum circiter trium mil- 
lium; tum cogitatione eam prosequitur ductam in al- 
tum, id est in profunditates populorum, et gloriosas 
eius vicissitudines contemplatur per longam saeculo- 
rum viam. Vix dum e Ierosolymis versus caput mundi 

Romam ferebatur, cum ecce in audacem nauclerum 
portae inferi evomunt atrocissimam tempestatem : 
« Ponto nox incubat atra, intonuere poli et crebris 
« micat ignibus aether, praesentemque virisintentant 
«omnia mortem ». Nunc disparet navigium inter vehe- 
mentiam persecutionis, nune in summitate undae 
praeceps cernitur, usquedum pace cum Constantino 
reddita, in aquis tranquillioribus securius iter inve- 
niat. Sed haec brevioris intervalli tranquillitas; nam 
statim infuriit ab Oriente ventus magnarum haere- 
sum, et maius quam antea imminebat periculum. 
Tune etiam deficiunt omnia humana consilia: quo- 
cumque se quisque convertit fluctus fremunt, tempe- 
stas saevit, brachia desunt: quo prora impingatur, cui 
fluctui latus nudetur, quo navis impulsa dimittatur, 
a quibus saxis ne pereat refrenetur, omnino a recto- 
ribus non videtur. Verumtamen in coelo aderat qui 
imperaret procellae eamque verteret in auram, et 
ideo ab inceptae piscationis opere non desistebat 
nauclerus intrepidus. Dixerat Petrus post resurrec- 
tionem: Vado piscari. Hae sunt deliciae eius usque 
in temporum consummationem, quidquid minetur 
coeli facies aut terribilis mugitus Oceani. Undique 
ergo retia laxari iubebat, et si olim gavisus fuerat 
videns copiosam multitudinem piscium qua pene 
mergebatur navicula lacus Genesareth, quanto magis 
cum Patritius populos Hiberniae, Augustinus An- 
gliae, Bonifacius Germaniae, Cyrillus et Methodius 
Slavoniae gentes ex aquarum profundo in ipsum Ec- 
clesiae gremium educebant! At iterum dolor ite- 
rumque formido, siquidem omni adversitatum ge- 
nere rursus pulsabatur navicula; primum quidem 

in schismate Orientalium quo rete rumpebatur, tum 
in imperatorum tyrannide ad opprimendam liberta- 
tem ecclesiasticam omnes conatus adhibente, deinde 
(quod malorum culmen fuit)in gravissimis dissidiis 
plurium inter se de ipso summo pontificatu conten- 
dentium. Quid, quaeso, quod spem ullam humanam 
adhue relinqueret? Quid quod certum naufragium 
inevitabilemque submersionem non inferret? prae- 
sertim quando in Luthero puteus abvssi sic apertus 
est ut exinde non unius specialis haeresis furor, sed 
omnium simul colluvies errorum inceperit navigium 
concutere, quando Petrus in Pio VI et Pio VII e na- 
vicula ereptus supra tumores maris solus debuit am- 
bulare, quando iam incipiebat mergi, et e praeparato 
gurgite vox audiebatur dicens: Devorabüimus, en ista 
est dies quam exspectabamus (1). Sed frustra. Cursum 
prosequebatur scapha benedicta. Mittebat apostolica 
retia in Indias, in Americam, in Oceaniam, et per 
omnes mundi partes incumbens operi suo implebat 
vasa praedis vivis Christo et coelo reservatis. Inter 
haec videbat persequentes inimicos unum post alium 
in voragine demersos. Videbat et videt eos omnes 
qui separatam navigationem tentarunt, inter se di- 
visos, hac illae errantes in vasto mari, sine duce et 
sine gubernaculo incassum quaerentes viam, quibus 
iam, neque sole neque sideribus apparentibus, ablata 
est spes omnis incolumitatis suae. Idcirco paucis 
abhine diebus, qui semper sedet ad clavum Petrus, 
sub annulo piscatoris litteras dabat, obsecrans si quo 
modo redeant ad unitatem extra quam (de iis loquor 
qui scienter et voluntarie ab ea separantur), nulla 


(1) Thren. II-16. 

est salus, nullusque appulsus ad illud littus terrae 
viventium ubi expectat suos lesus redivivus (1). 


S 2. 

Haee igitur gloriosa Ecclesia Dei est, de qua nunc 
nobis erit sermo, quaeque in Scriptura sub aliis etiam 
figurarum similitudinibus passim proponitur. Cele- 
braturenim ut domus quam sibi aedificavit Sapientia 
architecta incomparabilis (2), ut arx quam non vineunt 
superbae inferorum portae (3), ut civitas cui nomen 
Dominus ibidem (4), ut mons praeparatus in vertice 
montium (5), ut ovile eui unus pastor praeest (6), ut ve- 
ritatis columna necnon et firmamentum (7). Rursus di- 
citur Christi sponsa, Christi corpus, et Christi plenitu- 
do (8). Sed, quocumque modo appelletur, statim appa- 
rebit hunc tractatum ad illum alio de Verbo incarnato 
sic referri, ut non tam dicendus sit nova disputatio, 
quam illius prioris continuatio et necessarium com- 
plementum. Quid enim aliud mystica navicula, seu 
domus, seu civitas, seu arx sub variis respectibus no- 
bis insinuat, nisi ipsam oeconomiam per quam uni- 
versa incarnationis et redemptionis beneficia ad nos 
usque dimanant? In qua et retractis ex abysso perve- 
niendi ad solidam terram facultas datur, et lassis atque 
sauclis alimenta reservantur ac remedia, et iis qui 


(1) Ita fere CARD. WISEMAN, ubi de parabolis et miraculis N. T. 
(2) Prov. IX-1. 

(3) Matth. XVI-18. 

(4) Ezech. XLVIII-35. 

(9) Isai. II-2. 

(6) Ioan. X-16. 

(7) 1 Tim. III-15. 

(8) Eph. I-23. 

erant dispersi communio sanctorum offertur initiata 
in sanguine crucis, et timentibus a facie inferi contra 
conatus inimici confertur securitas. Extra quam (de 
iis iterum loquor qui bonae fidei excusationem non 
habent) minime prosunt sacramenta, non ianuam 
coeli Baptismus aperit, non mundat Poenitentia, non 
incorporat Christo Eucharistia. Si ergo in synthesi 
totius theologiae, doctrina de sacramentis iure meri- 
toque ponitur ut logice consequens incarnationis ve- 
ritatem (eo quod, ut in prooemio Tertiae Partis di- 
citur, sacramenta sunt remedia quae ab ipso Verbo 
incarnato efficaciam habent) quanto magis et per 
prius, propter rationem mox declaratam, locum hune 
obtinebit Ecclesiae consideratio. 

Porro, adhue crescit argumentum, si Ecclesiam 
consideres ut incarnati Verbi sponsam, iuxta simi- 
litudinem celebratissimam tam in veteri quam in 
Novo Testamento. Et in superiori quidem tomo ipse 
se sistebat Christus oculis fidei nostrae qualis in pro- 
pria persona cernitur: candidus propter divinitatem 
in qua est candor lucis aeternae, et rubicundus pro- 
pter passionem quam in carne assumpta perpessus est; 
cuius caput aurium optimum, propter omnes thesauros 
sapientiae et scientiae absconditos, et manus torna- 
tiles, propter opera omnia apte concinneque facta; 
cui denique prae filiis hominum ineffabilis competit 
speciositas, in qua intendit et prospere procedit et re- 
gnat. Sed a sponso separare sponsam nefas, quippe 
quibus omnia communia sunt, nihil proprium, nihil a 
se divisum habentibus; una utriusque haereditas, una 
domus, una mensa, unus torus, una etiam caro. De- 
nique, propter hanc ille relinquet patrem et matrem 

et adhaerebit uxori suae; haec quoque iubetur nihi- 
lominus oblivisci populum suum et domum patris 
sui, ut concupiscat ille decorem eius (1). 

Quod si nune requirat quispiam, qua de causa 
factum sit ut apud veteres scholasticos eiusmodi dis- 
putationis ordo non servetur, imo de Christi Ecclesia 
specialis tractatio non occurrat, respondeo causam 
partim ex natura rei, et partim ex peculiaribus tem- 
porum eircumstantiis esse desumendam. De Ecclesia 
enim duplex potissimum quaestio institui potest: 
primo, ubinam sit vera et legitima Ecclesia Christi: 
secundo, cuiusmodi sit eius constitutio, hierarchia, 
potestas, officium, etc. Porro posteriorem hanc quae- 
stionem reducebant veteres ad alias theologiae partes, 
puta de virtute fidei (2), de potestate clavium (3), de 
Ordinis sacramento (4). Priorem vero, utpote quae 
magis praesupponatur ad theologiam quam in ea in- 
cludatur (nam verae Ecclesiae magisterium una e 
regulis est theologicam disciplinam dirigentibus), in 
ipsis sacrae doctrinae penetralibus non ponebant, 
imo vix in modum praeambuli obiter et perpaucis 
attingebant. Quippe existimabant credibilitatem Ec- 
clesiae catholicae per se satis constare, et non frustra 
dixisse Christum Dominum: Vos estis luv mundi, non 
potest civitas abscondi supra montem posita, neque ac- 
cendunt lucernam et ponunt eam sub modio, sed super 
candelabrum ut luceat omnibus qui in domo sunt. 
Quae enim necessitas demonstrandi montem in sum- 


(1) Bernard., Serm. 7, in Cantic. n. 2. 
DRS Thom, 2-2, Q. 1, a. 10. 

(9) Id., Suppl. Quaest. 16 et seq. 

(4) Id., Suppl. Quaest. 34 et seq. 

mis montium verticibus radicatum et super omnes 
colles eminentem, civitatem non solum in alto po- 
sitam, sed etiam ex fulgentissimis lapidibus constru- 
ctam, sicut scriptum est: Fundabo te in sapphiris, 
ponam iaspidem propugnacula tua? Quia ergo di- 
vina ecclesiasticae cathedrae institutio maxima fa- 
cilitate nata erat apparere; quia insuper, omnia quae- 
cumque de origine et fontibus christianae revelatio- 
nis tenenda sunt, per ipsam Ecclesiam certificantur, 
non mirum si abstinuerint veteres illi a demonstran- 
dis ex professo fidei praeambulis, praesertim cum 
temporibus eorum conoors cirea ipsa principia esset 
omnium sententia, et plenissime verificaretur illud 
propheticum: Surge, illuminare Ierusalem, quia venit 
lumen tuum.... et ambulabunt gentes in lumine tuo, et 
reges in splendore ortus tui. Certe, ut tritam com- 
parationem adhibeam, qui pacifice fundum possidet 
agricola, de exhibendis aut probandis titulis legiti- 
mae possessionis nihil admodum curat; quin potius, 
ad utiliora properans agrum diligenter excolit ut fru- 
ctus ex eo percipiat quam fieri potest uberrimos. Sic 
ergo principes Scholae fundum revelationis pacifice 
possidentes, ei excolendo et fecundando pro virili toti 
incumbebant, et cum in thesauris suis invenissent 
gemmas divini dogmatis nemine contradicente re- 
conditas, eas sicut veri Beseleel spiritualis taberna- 
culi, diligenter exsculpebant, fideliter coaptabant, 
adornabant sapienter, adiiciebant splendorem, gra- 
tiam, venustatem, sed in confirmandis operoso la- 
bore ipsius possessionis titulis inutiliter plane pro 
suorum temporum conditione desudassent. 

At vero, quantum nunc mutata tempora ab illis! 


PROOEMIUM 23 


Eece iam a tribus saeculis Protestantismus, cuius 
est instituti christiani normam radicitus impetere, 
necessariam fecit accuratissimam de vera Ecclesia 
et notis quibus a sectis discernitur expositionem. 
Neque vero, ut quisque facile videt, in praesentibus 
rerum circumstantiis immutata haee necessitas, sed 
aucta etiam magis. Nam, praeterquam quod Prote- 
stantismus adhue perdurat, in sectas licet innume- 
ras divisus, Orientale schisma e Moscoviae praeser- 
tim partibus rursus congreditur, et quamvis a he- 
formatoribus saeculi XVI quoad scriptas saltem 
confessiones plurimum dissideat, ab eis nihilominus 
aecepit unde novis rationibus se muniret, Catholi- 
cam impugnando. Insuper, e Protestantismo nata 
est et late nimis per orbem vagata illa rationalismi 
seu naturalismi doctrina quae summo studio molitur 
ut Christo, qui solus Dominus et Salvator noster 
est, a mentibus humanis, a vita et moribus populo- 
rum exeluso, merae quod vocant rationis vel naturae 
regnum stabiliatur. Cui errori, vel potius omnium 
errorum cumulo nihil aptius opponi potest quam 
synthesis de Ecclesiae oeconomia. In ea enim su- 
perni consilii supernaeque providentiae altissima 
elucet simplicitas; ad eam collineant omnia quae- 
cumque pro evidenti fidei christianae credibilitate 
tam multa et tam mira sunt divinitus disposita; 
quin imo, ipsa per se Ecclesia divinum quoddam 
prodigium est et factum supernaturale omnium ocu- 
lis expositum, ita ut iure meritoque a Vaticano Con- 
cilio dicta sit signum levatum in nationes, ad se 
invitans qui nondum crediderunt, et filios suos cer- 
tiores faciens firmissimo niti fundamento fidem quam 

profitentur. Accedit demum quod ab aetate anti- 
quiorum scholasticorum plurimae quaestiones exor- 
tae sunt ad Ecclesiae potestatem vel iura vel pri- 
matum pertinentes, quas adversarum partium stu- 
dium arduas fecit et difficiles. Evolutus etiam, salva 
interim immobilitate eorum quae essentialia sunt, 
ecclesiastici regiminis organismus, iuxta legem quae 
cunctis rebus viventibus dominatur. Atque his tan- 
dem aliisque similibus causis quas minutatim com- 
memorare non vacat, effectum est ut in unum di- 
stinctum doctrinae corpus coalescere debuerit id 
quod veteres vel praesupponebant de integro, vel ad 
alias passim theologiae partes referebant. 

Caeterum, propositum nostrae intentionis est ibi 
resumere quaestionem, ubi in ultima parte tractatus 
de Verbo Inearnato (de evidenti credibilitate mis- 
sionis et divinitatis Iesu Christi), relicta fuit: ut non 
iam de ipsa Iesu Christi persona inquiratur, sed de 
opere quod in mundo operatus est, de societate in 
quam contulit divitias suae redemptionis, de magi- 
stra quam instituit ad aeternam salutem ultimum- 
que beatitudinis finem, denique de sponsa quam di- 
lexit, pro qua se tradidit, quam aeterno sibi amore 
copulavit. Integra autem disputatio in tres partes 
dividetur: Primo, de veritate catholicae Ecclesiae, 
cui Romanus praeest episcopus, tum absolute tum 
comparative ad sectas quae christiano nomine ut- 
cumque gloriantur. Secundo, de intima eius consti- 
tutione quoad membra, potestatem, hierarchiam. Ter- 
tio, de eius habitudine ad civilem societatem, sae- 
cularemque potestatem. 

INTRODUCTIO 


DE OBIECTO, RATIONE, ET MEDIIS 
HUIUS DEMONSTRATIONIS 


Praesens demonstratio pars est praecipua fundamentalis 
quam vocant theologiae. Fundamentalem enim theologiam 
nune appellant eam quae versatur circa revelationis fontes et 
quascumque fidei regulas, tanquam circa principia ex quibus 
sacra doctrina procedit, et in quorum dictamine norma sincera 
religionis reponitur. Porro demonstratio verae Ecclesiae per 
se sola infert, sin minus adaequatam, at certe sufficientem 
ostensionem eorum omnium quae vel ad aedificationem scien- 
tiae dogmatum quovis modo inservire possunt, vel ad placen- 
dum Deo salutemque consequendam sunt cognitu necessaria. 
Et non est simile de alio quopiam obiecto. Fac enim te de- 
monstrasse veritatem missionis, umo etiam divinitatis Iesu 
Christi: iam equidem consequitur credenda esse quaecumque 
Christus tradidit et docuit, sed quaenam 1lla sint nondum 
innotuit, maxime cum plures inveniantur in mundo religiones 
quae omnes vel iure vel iniuria a Christo ortas se dicunt, 
doetrinamque eius diversis ac plane contrariis modis inter- 
pretantur. Idem etiam notaretur defectus, dato quod demon- 
straveris Scripturas ut libros divinae auctoritatis, siquidem 
Scripturarum sensum in varias et oppositas partes abduci 
contingit. Sola Ecclesia est, quam si semel credibilem esse 
ostenderis qualem se hominibus exhibet, ipso facto tenes to- 
tam de integro revelationem absque ulla possibili ambigui- 
tate, quia tenes regulam semper vivam quam nemo potest in 
arbitrarios sensus pertrahere; statim tibi constat, rationabili 

imo obligatoria fide credendum quidquid illa docuerit ad fidem 
et mores pertinentia; constat recipiendas esse vt sacras tum 
scripturas tum traditiones quas ut tales proponit; constat 
denique tandem, quae sit 1n individuo servanda religio, re- 
ligionem nunc dico obiective acceptam pro summa omnium 
officiorum quibus homo religatur ad Deum, sive haec in cre- 
dendo consistant, sive in agendo. Vere ergo fundamentalis 
demonstratio ea dicenda est, quae obiectum habet sequentem 
symboli articulum: Credo sanctam Ecclesiam catholicam. 

Sed ecce, cum de demonstratione agitur, in 1pso praeliminio 
gravis se offert quaestio circa legitimitatem et normam et 
principia huius demonstrationis. Nec opus est ut ad difficul- 
tatem urgendam occurrat Protestans, cui ratum definitumque 
est Ecclesiam esse penitus invisibilem adeoque indemonstra- 
bilem, sed sufficit vel sola confessio qua nosmetipsi ultro 
Ecclesiam obiectum fidei fatemur. Quippe fides est de non 
apparentibus, iuxta illud Apostoli: argumentum non apparen- 
tium, et quidquid apparere non potest, demonstrari etiam non 
potest. Ergo, si demonstratur Ecclesia, quomodo creditur? si 
creditur, quomodo demonstratur? — Insuper, si qua esse 
posset demonstratio, ubinam eius elementa? Nonne in Scri- 
pturis sive veteris sive novi Testamenti? Atqui dictitant pas- 
sim catholici, Scripturarum auctoritatem ex Ecclesiae suae 
magisterio potissimum constare. Relinqueretur ergo demon- 
stranda Ecclesia per Scripturam, et vicissim Scriptura per 
Ecclesiam, quod apertissime est peccare peccatum ineptae 
vitiosaeque ratiocinationis. — Denique, dato etiam quod nul- 
lus ibi circulus incurratur, quid saltem hominem non creden- 
tem movere poterit demonstratio fundata in fide Evangelii? 
Nihil, inquiet rationalista quispiam, opus est disputare, quan- 
doquidem circa ipsa principia inter vos et nos chaos magnum 
et impertransibilis distantia est. Vos catholici pro fundamento 
habetis revelationem et dogma, nos vero scientiam ; demon- 
strationes vestrae theologicae sunt, nostrae autem rationales: 
philosophus magistram rationem sequitur, credens vero or- 
ditur a fide quae nullo indiget titulo ad hoc ut recipiatur, 
sed loco rationum non exigit nisi voluntatem et affectum cre- 
dulitatis. 

Haec sunt quae ante omnem discussionem, contra valorem 
instituendae demonstrationis opponi possunt et opponuntur. 

Quae etiam magnam confusionem crearent, et nihil claritatis 
perspicuitatisve in evolvendis argumentis esse sinerent, nisi 
via prius explanaretur per remotionem omnium aequivocatio- 
num vel falsorum suppositorum quibus praedictae adversa- 
riorum rationes abundant. Porro totius confusionis origo in 
eo est quod de scientia et fide et habitudine unius ad aliam 
clarus et genuinus conceptus non habetur. Item in eo quod 
non attendunt quid sit illud quod cirea Ecclesiam demonstravi 
potest et debet, et quomodo distinguatur ab eo quod fide est 
tenendum. Denique in eo quod media demonstrationis nec 
adaequate computant, nec praesertim in suis rationibus for- 
malibus considerant. Igitur operae pretium erit paucis expo- 
nere per modum introductionis quasdam notiones praevias 
circa scientiam et fidem, ut demum appareat qualiter in obiecto 
nobis proposito non modo niter se minime dissident. sed 1mo 
opem sibi mutuam ferunt. 

Haee porro expositio ad sequentia quinque capita revoca- 
bitur. Primo, de assensu evidenti. Secundo, de assensu fidei. 
Tertio, de evidentia illa quam fides, nedum respuat, appellat 
potius et exigit, quamque credibilitatis vocant. Quarto, de 
eo quod circa Ecclesiam demonstratur et videtur, salvo eo 
quod in eadem creditur. Quinto demum de instrumentis seu 
mediis demonstrationis, a qua omnis species circuli vitiosi 
absit necesse est. 


Sul. 


De assensu evidenti. 


Evidentia, ut omnes norunt, quamdam importat perspicui- 
tatem qua obiectum praesto est menti et se el intuendum 
porrigit. Ad rem Augustinus, epist. 147, n. 7: « Creduntur 
« illa quae absunt a sensibus nostris, si videtur idoneum quod 
«els testimonium perhibetur. Videntur autem quae praesto 
« sunt, unde et praesentia nominantur vel animi vel corporis 
«sensibus ». Quae Augustini verba exponens S. Thomas, de 
Verit. Quaest. 14, a. 9, observat rem non indigere declaratione 
quantum ad ea quae praesto sunt corporis sensibus, quia ibi 
manifestum est quid praesto sit sensibus. et quid non. « Sed 
«1n sensibus animi, inquit. quid praesto esse dicatur magis 

«latet. Illa tamen praesto esse dieuntur intellectui, quae ca- 
« pacitatem eius non excedunt, ut intuitus intellectus in eis 
« figatur. Talibus enim aliquis assentitur, non propter testi- 
« monium alienum, sed propter testimonium proprii intelle- 
« ctus ». Evidentia igitur nihil aliud est quam obiectiva enun- 
tiati veritas, sive connexio praedicati cum subiecto, prout 
menti affulgens et in eius conceptu elucens, ita ut homo 1u- 
dicet aliquid convenire rei vel non convenire, innixus sui 
propri intellectus testimonio. 

Porro evidentia multifariam distingui potest. Potissimum 
autem attendenda eius divisio, tum quoad modum quo est in 
intellectu, tum quoad esse quod reddit praesens intellectui. 

Divisio evidentiae quoad modum quo est in intellectu. 

Non a longe quaerenda distinctio est, quandoquidem con- 
tinuo experimur evidentiam esse in nobis vel perfectam vel 
adhue imperfectani. Est in statu perfecto quando veritas 
plene intellectui applicatur, ita ut intellectus sponte et neces- 
sario rapiatur in assensum, omni possibilitate quomodolibet 
dubitandi prorsus ablata. Est autem in statu adhue imper- 
fecto, quando videntur quidem firma admittendae veritatis 
motiva, eaque certo assensu digna, sed simul concurrunt dif- 
ficultates in oppositum, quae vel nullo modo vel non satis a 
nobis dilui possunt: quatenus scilicet, etsi appareat difficul- 
tates eiusmodi (si recte perpendantur) non elidere rationum 
firmitatem, et non posse generare nisi imprudentem et irra- 
tionabilem formidinem, adhuc tamen aliquid obstat quominus 
sua perspicuitate veritas mentem omnino constringat ac neces- 
sitet. Tunc ergo non excluditur omnis dubitandi possibilitas. 
sed solum dubitandi prudenter, et ideo mens sub voluntatis 
motione relinquitur, ut deliberata formidine deposita, firmiter 
adhaereat ei quod videt non posse nisi irrationabilter in du- 
bium revocari. 

Haec ultima assertio est contra Cartesium, qui reponendo 
universale eriterium rationalis certitudinis 1n ea sola evidentia 
quae nec possibilem, quantumvis imprudentem, formidinem 
compatitur, totius vitae moralis convelluit fundamenta, et la- 
tissimam scepticismo aperuit viam. Caeterum, cartesianum 
principium est tum contra rectae rationis dictamen, tum contra 
communem sapientum persuasionem. — Est, inquam, contra 
communem sapientum persuasionem, nam certe multa sunt 

in naturali philosophia quae communiter ut demonstrata ha- 
bentur, tametsi non communiter excludatur, in 11s etiam qui 
demonstrationem capiunt, omnis possibilitas dubii imprudentis. 
Unde Aristoteles dixit, imbecillis ingenii esse, veritatem cer- 
tam propter difficultates relinquere. Ubi aperte supponit esse 
veritates certo demonstratas quibus refragari adhuc est pos- 
sibile, quatenus circa eas intellectus non immobiliter deter- 
minatur independenter ab omni applicatione voluntatis, ut 
supra. — Est etiam contra rectum rationis dictamen, nam recta 
ratio dictat quod ubi habetur evidentia dignitatis motivorum 
ad assensum firmum, firmiter veritati adhaerendum est, quam- 
vis veritas 1psa in quadam adhuc penumbra versetur, ratione 
debilitatis intellectus non valentis omnes rationes omniaque 
sophismata in contrarium occurrentia dissolvere. — Tenendum 
itaque est, quamdam esse veritatis evidentiam quae omnem 
etiam possibilem formidinem excludit, et aliquam aliam quae 
prudentem solum et rationabilem haesitationem nata est re- 
movere. 

Hine duplex datur in ordine scientiae assensus. Uuus qui 
adaequat perfectionem scientiae, quia omnino quietatur intel- 
lectus cui nec ipsa dubitandi possibilitas adest. Alter vero, 
qui a perfectione scientiae aliqualiter deficit, quia intellectus 
undequaque quietatus non est, sed indiget imperio voluntatis 
ad hoc ut imprudens haesitatio comprimatur. Quare assensus 
iste, etsi simpliciter ad scientiae ordinem pertineat, aliquid 
tamen de imperfectione fidei participat, pro quanto nonnullus 
est ibi voluntatis interventus, quamvis longe aliter ac in fide 
ipsa. Nunc enim intervenit voluntas solummodo ad removen- 
dum prohibens, id est, impedimentum irrationabilis dubita- 
tionis, adeoque per accidens; causa autem per se firmitatis 
assensus non sunt nisi rationes perspectae ab intellectu, seu 
veritas intus menti apparens. Et propter hoc dixi actum hunc 
esse actum scientiae, simpliciter loquendo; nam in fide inter- 
venit voluntas, non ut mera causa per accidens firmae adhae- 
sionis, sed ut causa directa, ex propria ratione et natura mo- 
tivi requisita, prout ex dicendis infra satis apparebit. 

Et de duplici quidem statu quem habet vel habere potest 
evidentia in intellectu nostro, hactenus. Sequitur nunc altera 
divisio quae in praesenti materia potioris etiam momenti est. 

Divisio evidentiae quoad esse quod reddit praesens 
intellectui. — Sic dividitur evidentia in intrinsecam et ex- 
trinsecam, et rursus evidentia extrinseca pluribus modis dici 
potest. 

Evidentia intrinseca est de esse rel secundum se. in quan- 
tum scilicet, proposito intellectui aliquo enuntiato circa rel 
existentiam vel naturam vel proprietates, facit apparere in 
ipsomet convenientiam et connexionem praedicati cum sub- 
iecto. Facit, inquam, apparere quacumque tandem ratione et 
modo: sive absque ullo medio interposito, ut in primis prin- 
clpiis quae dicuntur evidentiae immediatae; sive per aliquod 
medium indistinctum a re, sicut cum ex summa Dei simpli- 
citate innotescit eius infinitas; sive demum per medium di- 
stinctum quidem, sed virtualiter continens aut virtualiter con- 
tentum, sicut cum ex causa innotescit exsistentia et quidditas 
effectus, aut vice versa. ex effectu exsistentia et quidditas 
causae. 

Evidentia autem extrinseca dicitur illa quae tota versatur 
circa quoddam esse extrinsecum rei, puta esse attestatum, esse 
credibile. Tunc enim nequaquam apparet connexio subiecti 
et praedicati in enuntiato attestato, sed solum perspicuum est 
connexionem hanc fuisse affirmatam in aliquo veraci testi- 
monio, vel esse affirmabilem ob alterius auctoritatem. Porro 
evidentia de re praecise ut attestata per verax testimonium, 
nomen habet evidentiae in attestante, quae etiam potest esse 
vel perfecta vel imperfecta, ut supra. Evidentia vero de re 
prout prudenter affirmabili propter alicuius testificantis aucto- 
ritatem, appellari solet evidentia credibilitatis. Huius natura 
et diserimen ab evidentia in attestante apparebit 1n sequen- 
tibus, nec oportet nunc de ea uberius disserere, cum eius 
notio accurate enucleanda sit in § 3. Interim vero duo in prae- 
senti observata velim. quae ad doctrinae connexionem sunt 
necessaria. 

Primum est, quod non tantum evidentia credibilitatis, ve- 
rum etiam evidentia in attestante iure meritoque computatur 
ut extrinseca, minime vero evidentia quae est ex effectibus. 
In quo quidem una tantum difficultas occurrit, quia quibusdam 
videri posset attestationem non esse magis extrinsecam rei at- 
testatae quam causam effectui; unde sequeretur utramque 
evidentiam in eadem categoria esse reponendam. Sed facile 

negatur assumptum, propter rationem quam bene assignat 
Gonet in Manuali, de virt. theol. c. 2 8 6, omnia exemplifi- 
cando in effectibus et attestatione Dei: « Ratio disparitatis est, 
« inquit, quia cum omnis effectus sit, non quidem formaliter, 
« sed virtualiter in sua causa, quaelibet creatura potest dici 
« quoad omnia quae habet, virtualiter Deo intrinseca. At vero 
« divina revelatio, quamvis sit causa efficiens esse extrinseci 
« veritatum nostrae fidei, nempe esse revelati et esse testifi- 
« cati, non tamen esse intrinseci illarum, subindeque nullo 
«modo, etiam virtualiter, saltem quoad esse proprium et in- 
« trinseeum quod habent, dici possunt ei intrinsecae ». Atque 
hine tandem fit ut effectus vere ducat ad demonstrationem 
causae secundum se, non autem attestatio ad evidentiam rei 
attestatae in seipsa. — Aliud quoque animadvertere iuvabit 
quoad celebrem quaestionem de incompossibilitate fidei cum 
scientia circa idem obiectum, ne forte suboriatur confusio. 
Notandum scilicet quod non omnis evidentia excludit fidem, 
etiam in S. Thomae doctrina, sed illa sola quam diximus in- 
trinsecam; illa nimirum evidentia quae facit apparere verita- 
tem rel secundum proprias rationes, et quidem 1ta perfecte ut 
omnis possibilitas quocumque modo dubitandi absolute remo- 
veatur. In tantum enim evidentia fidem destruit vel repellit, 
in quantum fides est de non visis; porro sola evidentia intrin- 
seca facit ut res sit visa (1). Imo vero, nisi haec ipsa intrin- 
seca evidentia adeo plena sit et perfecta ut intellectus sponte 
sua in assensum rapiatur, adhuc poterit remanere fidei locus, 
quia adhue res est quadantenus non visa, adhuc stat intel- 
lectus sub dominio voluntatis cui integrum est movere men- 
tem ad assentiendum propter unum vel alterum motivum, 
adeoque etiam propter motivum fidei de qua 1am sermo ha- 
bendus est. 


(1) « In hoe falluntur minus perspicaces, quod non discernunt quid 
« intersit inter videre proposita in fide esse vera, et videre proposita in 
« fide ut attestata esse vera. Multum enim refert, referendo ad eviden- 
« tian. Nec discernunt inter cognitionem certam ex evidentia rei cogni- 
« tae, et certam ex evidentia testimoniorum eius. Hace enim in tantum 
« distant, ut prima repugnet fidei, secunda autem repugnet fidei testi- 
« monii, sed non fidei rerum quae sunt attestatae ». Caietanus, in 2-2, 
Quaest. 1, a. 4. 


De Ecclesia Christi, 3 

ho 


De assensu fidei. 


Assensus fidei nihil aliud est quam actus credendi. Igitur, 
in quo sita sit credendi ratio, primo occurrit determinandum. 

1. Quid sit credere, et quot modis dicatur. — Si ra- 
tionem credendi in sua generalissima acceptione investigemus, 
facile perspiciemus quod credere importat assensum intelle- 
ctus non quietati per apparitionem veritatis. Unde Augustinus, 
de praedest. SS. c. 2, dixit quod credere est cum assensu Co- 
gitare, vel, quod idem est, cum cogitatione assentiri. Cogita- 
tionem autem nunc intellige inquisitionem intellectus cui pro 
sua parte satisfactum non est, seu motum illum in mente 
naturaliter insurgentem, quamdiu mens non pervenit ad per- 
fectionem sui actus in intuitione evidenti. Itaque id sibi vult 
Augustinus, quod credens assentitur non habendo evidentiam 
rei de qua est assensus; hinc enim sequitur non auferri cogi- 
tationem, aut certe causam et radicem cogitationis. Id porro 
contingit, quando non ex intrinsecis rationibus, sed ex alte- 
rius testimonio intellectus adhaeret alicui propositioni. Et 
quia dupliciter fit, ideo duplex credendi modus est distin- 
guendus. 

Et primo quidem potest esse assensus propter evidentiam 
in attestante, seu pure et simpliciter quia evidens intellectui 
est quod in testificando testificans nec falli potuit nec fallere: 
puta, quia evidens mihi est aliquid fuisse attestatum ab eo qui 
est prima Veritas, vel quia evidens mihi est post considera- 
tionem omnium circumstantiarum alicuius testimonii humani. 
quod in eo nec error obrepsit nec fallacia. Tune evidentia illa 
non est tantum de praerequisitis ad assensum, sed est ipsum 
motivum super quo fundatur assensus, propriaque ratio men- 
surans eius firmitatem ac certitudinem. 

Nunc autem, aliter omnino contingit dari assensum ex al- 
terius testimonio, scilicet non praecise et formaliter propter 
affulgentem evidentiam veri testimonii, sed propter dignitatem 
quam habet testificans ad hoc ut fidatur sibi, et sibi in tenendo 
id quod asserit, praecise quia asserit, mens audientis acquiescat. 
Et hic modus multum differt a praecedenti. — Primo differt, 

quia etsi evidentia etiam perfecta in attestante possit ibl con- 
comitanter haberi, non tamen est 1psa assensus ratio formalis. 
Non enim nunc assentior praecise quia mihi evidens est rem 
fuisse attestatam haud fallaci testimonio, ita scilicet ut gradus 
firmitatis seu certitudinis debeat commensurari gradui eviden- 
tiae de testimonii veritate. — Secundo differt, quia scientia et 
veracitas testis quae sufficere potest ad fidem priori modo 
dictam, non sufficit ad fidem de qua in praesenti. Etenim, ad 
hoc ut habeatur evidentia in attestante, satis est ut appareat 
testem in casu determinato non fuisse de facto in errore, et 
de facto non esse mentitum, quod quidem contingere potuit 
etiam per accidens, seu praeter morem et consuetudinem at- 
testantis. At vero 1n praesenti, motivum assensus est dignitas 
velius loquentis ad docilem mentis acquiescentiam seu etiam 
submissionem, quae quidem dignitas non est in eo qui per 
accidens non errat, et per accidens dicit veritatem, sed in eo 
solo qui in certo saltem ordine instruitur habitu scientiae et 
veracitatis. — Tertio differt, quia in fide cuius motivum est 
evidentia in attestante, si dicta evidentia sit perfecta, non 
relinquitur libertas dissentiendi. At vero in fide cuius moti- 
vum est loquentis auctoritas sub formali ratione auctoritatis 
cui dignum est acquiescere, voluntas est semper libera appli- 
candi vel non applicandi intellectum ad huiusmodi obsequium. 
Unde etiam efficitur, hanc solam fidem, et non aliam, meri- 
toriam esse posse, atque ex parte credentis honorificam at- 
testanti. — Quarto differt, quia in hac fide gradus firmitatis 
est semper secundum mensuram auctoritatis quae in loquente 
noscitur existere, quidquid sit de perfectione evidentiae sub 
qua haec ipsa auctoritas mihi innotescit. Adeoque, etsi evi- 
dentia quam habeo de divina infallibilitate et veracitate non 
sit super omnia, attamen quia semper scio auctoritatem Dei 
(si est) omnibus praevalere, semper credens propter auctorita- 
tem Dei, credere debeo assensu super omnia firmo. — Quinto 
demum differt, quia qui credit propter evidentiam in atte- 
stante, etiam quando attestans est Deus, nunquam credit pro- 
pter motivum increatum; evidentia enim cuiuscumque enun- 
tiabilis nobis propositi semper aliquid creatum est. Nunc autem 
qui eredit propter auctoritatem Dei reduplicative in quantum 
huiusmodi, vere ponit actum theologicum, quia in assensu suo 
nititur alicui quod est a Deo indistinctum. Unde tandem ap- 

paret quam vere dicat S. Thomas, obiectum fidei christianae 
esse 1psam primam Veritatem. 

Aliae adhuc differentiae notari possent, quae in decursu 
huius disputationis satis declarabuntur. Interim vero, id cer- 
tissime ex praemissis constat: videlicet, fidem proprio etiam 
sensu acceptam dici analogice analogia proportionalitatis, tum 
de assensu qui nititur evidentiae veri testimonii, sicut cum histo- 
ricus credit ea quae in consentientibus testimoniis coaevis 
narrata reperit, tum de assensu qui nititur attestantis auctoritati 
formaliter sub ratione auctoritatis, sicut cum puer credit matri, 
et indoctus docto, vel cum in iis quae ad ordinarium vitae 
commercium pertinent, unusquisque credit audita a viro ho- 
nesto, unice quia, ut praesumere licet, dignus est ille cui fida- 
tur. Insuper constat quod in hoe ultimo assentiendi modo 
tanquam in principe analogo, per prius verificatur fidei ratio: 
ibi enim vel maxime aliquis assentitur fidendo. Ergo haec est 
fides principalius dicta, quam debemus Deo, de qua praesens 
indago procedit, quaeque dividitur in humanam et divinam, 
secundum quod creditur propter humanam vel divinam aucto- 
ritatem (1). Porro, cum fides humana notior sit quoad nos, de 
hide Deo debita inquirendum est per comparationem ad eam, 
et ad hoc ponitur sequens assertio. 

2. Quod eadem est resolutio fidei divinae et fidei hu- 
manae in auctoritatem loquentis, et quod fides superna- 
turalis formali obiecto non differt a fide quae naturae 


viribus eliceretur. 

Hoc est fundamentale principium, quod etsi a quibusdam 
theologis reiectum, apparet tamen solidissimis rationibus fun- 
datum, et sensui communi necnon et antiquae traditioni ap- 
prime conforme. Rem solide et sapienter declarat Cardinalis 
de Lugo, de Fide, Disp. 1, Sect. 7, n. 117: « Quando, in- 
« quit, ide humana aliquid credimus propter auctoritatem 
« Petri qui id affirmat et testatur, non minus dicimur niti 
« auctoritate et testimonio Petri, idemque nostram resolvere 
« in Petri testimonium, quam in testimonium Dei quando cre- 


(1) Nota quod haec divisio propria est fidei quae innititur auctoritati, 
non autem fidei quae habet pro obiecto formali evidentiam in attestante. 
Non enim diversificatur evidentiae ratio, ex hoc quod est de attestatis 
a Deo vel homine. Diversificatur autem auctoritas, 

«dimus fide divina. Quamvis enim firmior sit assensus fidel 
« divinae quam humanae, hoc tamen provenit ex maiori au- 
ctoritate Dei cui nitimur, quam hominis. Caeterum, quoad 
« modum sistendi in auctoritate dicentis, eodem modo se ha- 
bet intellectus in utraqué fide, ut constat experientia, nec 
aliud a nobis exigunt Scripturae et Patres, nisi ut credamus 
propter testimonium Dei, sicut solemus credere propter ho- 
minis testimonium, addita solum maiori firmitate assensus, 
prout exigit maior auctoritas loquentis. Sic enim arguit Apo- 
stolus [Ioannes ad exigendam fidem nostram, epist. 1, cap. 5: 
Si testimonium hominum accipimus, testimonium Dei maius 
est. Et ipse Christus, Ioan. VIII, arguit similiter ex fide quae 
« adhibetur duobus testibus, ut adhiberetur etiam fides sibi et 
Patr testificantibus: Et in lege vestra, inquit, scriptum est 
quia duorum hominum testimonium verum est. Ego sum qui 
testimonium perhibeo de meipso, et testimonium perhibet de me, 
qui misit me Pater. Unde si res fidei nostrae credamus pro- 
« pter testimonium Dei firmissime, eodem modo quo credi- 
mus fide humana propter testimonium Petri, addita maiori 
illa firmitate, nemo potest negare quod fides nostra resol- 
vatur sufficienter in auctoritatein et testimonium Dei. Nec 
enim unquam a nobis exigitur quod magis resolvatur fides 
nostra in testimonium Dei, quam fides humana in testimo- 
«nium hominis cui credimus, neque ad id asserendum est 
ullum probabilitatis vestigium, cum verum sit in toto rigore 
et proprietate quod per fidem humanam credimus Petro, 
et ducimur eius auctoritate et testimonio, sicut verum est 
dicere hoc ipsum de fide divina respectu testimonii di- 
Dani » (1). 

Et re quidem vera, multiplex assignari potest diversitas in 
genere credendi, secundum quod nunc de fide loquimur. — Di- 
versitas ex parte eius quod creditur, quia vel est factum hu- 
manum, vel mysterium quod multas continet apparentes re- 

(1) Haee Cardinalis de Lugo. Adverte tamen multum differre doctri- 
nam quam propugnamus, ab opinione ipsius, tametsi in hoe puncto om- 
nino cum ea coincidat. Ratio est quia Lugo non distinguit duplicem 
modum fidei, ut supra, et non agnoscit nisi fidem quae pro motivo habet 
evidentiam in attestante, vel perfectam ut in daemonibus, vel imperfe- 
ctam ut apud nos. 

pugnantias. — Diversitas ex parte ilius cui creditur, quia 
vel est homo qui videtur, vel Deus qui non videtur. — Di- 
versitas ex parte firmitatis assensus quo creditur, quia aucto- 
ritas quae est motivum fidei, digna est vel non, assensu super 
omnia. — Diversitas ex parte principii a quo fidei actus eli- 
citur, quia principium elicitivum vel est facultas elevata per 
gratiam, vel facultas suis naturalibus relicta. — Diversitas 
etiam ex parte obhgationis ad credendum, quia vel lege mo- 
rali tenetur homo ad interius adhaerendum dicto loquentis, 
vel. secus, etc. — At vero ex parte modi tendendi in obiectum 
sistendo in auctoritate dicentis, nulla diversitas esse potest, 
quia non potest esse multiplex modus assentiendi fidendo, hoc 
est, innitendo auctoritati et verbo alterius. Et confirmatur, 
quia alias, id quod primo deberet revelari christianis, foret 
ille specialis modus credendi Deo, quem fingunt adversari. 
Credere enim est actus humanus qui ratione regulatur, et sub 
conscientia cadit quoad apprehensionem vel prosecutionem 
obiecti. Atqui modus iste nunquam 1intelligibiliter fuit expli- 
catus a suis assertoribus, et nulla unquam auctoritate firmatus. 
Denique, ut bene arguebat Cardinalis de Lugo, ubi supra, 
solum informantur Christiani ad credendum propter aucto- 
ritatem Dei, sicut solent natura duce credere propter hominis 
auctoritatem, addita solum maiori firmitate assensus, secun- 
dum quod postulat maior dignitas attestantis. 

Quare fides divina eodem modo resolvitur ac fides humana 
in dicentis auctoritatem. Et hine statim consequitur, nihil 
omnino repugnare quominus detur circa veritates de facto a 
Deo revelatas actus fidei mere naturalis, similis prorsus quoad 
modum adhaerendi, fidei supernaturali. Suppone aliquem qui 
ex signis credibilitatis convinceretur de exsistentia revelationis 
christianae. Sane vero, cum naturale conscientiae dictamen 
evidenter doceat credendum esse Deo loquenti, 1d est, assen- 
tiendum esse lis quae revelavit Deus, fidendo ei et adhaerendo 
verbo eius super omnia propter tantae auctoritatis firmitatem, 
nulla est ratio sufficiens, imo etiam probabilis (ut videtur), 
denegandi naturae potentiam saltem physicam eliciendi verum 
ac proprie dictum fidei divinae actum, similem omnino (non 
dico in entitate supernaturali, sed in ratione actus humani), 
ei quem elicit gratia. 

Dixi potentiam saltem physicam, quia propter difficultatem 

credendi mysteria adeo ardua et sensui repugnantia, recte for- 
sitan in praesenti statu naturae diceretur requiri gratia ut 
sanans, eodem scilicet pacto quo necessaria asseritur pro ob- 
servantia legis naturalis, ad hoc ut detur posse non solum 
physice, verum etiam moraliter. Sed hoc est omnino praeter 
quaestionem quae nunc agitatur. Quippe difficultas praedicta 
minime versaretur circa modum credendi resolvendo assensum 
in solam dicentis auctoritatem, sed tota proveniret ex condi- 
tione obiecti materialis in ordine ad praesentes circumstan- 
tias, quatenus ratione praevalentis inclinationis ad ea quae 
sunt secundum sensus, valde arduum est adhaerere veritatibus 
sensui carnali repugnantibus, praesertim si non modo in sei- 
psis, verum etiam in practicis consectariis eidem opponantur. 
Et ideo, ex hac morali impotentia naturae minime sequeretur 
diversitas inter fidem naturalem et supernaturalem quoad 
formale obiectum, seu quoad modum adhaerendi auctoritati 
divinae. — Sed nec etiam obstat axioma quo dicuntur actus 
specificari ab obiecto. Nam, si sensus sit quod actus specifi- 
cantur ab obiecto solo et nullatenus a principio elicitivo, sic 
axioma non verificatur nisi de actu morali praecise in quan- 
tum moralis est. Et ratio est in promptu, quia actus moralis 
qua talis consideratur in quantum habet principium a libera 
voluntate; libera autem voluntas non est ad unum determi- 
nata, sed indifferens ad utramque partem; porro ex indiffe- 
renti specificatio non sumitur, ut constat. At vero, extra for- 
malitatem moralitatis, actus specificatur tum ab obiecto, tum 
ab elicitivo principio, tanquam a duobus terminis a quo et 
ad quem. Et ita in praesenti, ab obiecto quidem formali su- 
mitur specificatio fidei ut sic: a principio autem elicitivo spe- 
cificatio fidei naturalis vel supernaturalis, prout facultas est 
elevata per gratiam, vel secus. — Addo tamen quod etsi ab- 
solute loquendo dari possit fides acquisita seu naturalis, quae 
in sua resolutione obiectiva minime differat a fide supernatu- 
rali, adhuc tamen actus eiusmodi deficeret a perfectione enti- 
tativa quam per se exigit auctoritas Dei revelantis. Nam re- 
velatio divina locum non habet nisi in hypothesi elevationis 
ad finem supernaturalem, ac per hoc, solus actus supernatu- 
ralis, id est, ex viribus gratiae elicitus, adaequat perfectionem 
quae tali obiecto sive motivo debetur. Actus vero ex solis 
naturae viribus semper elongaretur a nobilitate illa quam di- 

ctum motivum exigit quantum est de se (1), et cum hac ob- 
servatione facile explicantur certae locutiones apud veteres 
, theologos occurrentes, quae alias videri possent difficiles. — 
Hine in forma, ad palmare argumentum adversariorum sic 
respondendum existimo. Actus consideratus secundum quod 
rationem habet fidei de qua nunc loquimur, potius quam ra- 
tionem scientiae vel cuiuscumque alius assensus, specificatur 
ab obiecto, conc., nam ideo fides specifice differt a scientia, 
quia habet obiectum formale omnino diversum. Actus consi- 
deratus secundum perfectionem naturalem vel supernaturalem 
in eadem linea fidei divinae, subdist. Specificatur proxime ab 
obiecto, neg. Remote, iterum subdist. Quatenus obiectum fidei 
divinae per se exigit principium elicitivum per gratiam ele- 
vatum, ad hoc ut actus sit sibi in perfectione proportionatus. 
conc. Quatenus natura non possit ponere actum similem quoad 
tendentiam sub eadem formali ratione, meg. 

Et haec quidem obiter dicta sint, ut appareat nullum esse 
mysterium latens in modo quo credentes adhaeremus revela- 
tioni; itemque ut notum fiat, rationabilitatem fidei christianae 
eodem genere rationum constare, quibus constat rationabilitas 
fidei humanae; quippe, eadem est proportionaliter utriusque 
ratio et modus adhaerendi. Sed nune, ad maiorem doctrinae 
evidentiam, qualiter divina fides in Dei auctoritatem ultimo 
resolvatur, paulo distinctius est declarandum. 

3. Quod auctoritas Dei revelantis attingitur ante actum 
fidei, et in ipso fidei actu, aliter tamen et aliter. Ante 
actum fidei attingitur absolute ut res, et non est per 
se immediate nota, sed innotescit per argumenta seu 
signa quae possunt esse multiplicis generis, et maioris 
minorisve certitudinis. In ipso autem fidei actu attin- 
gitur pure ut ratio credendi, hoc est, non ut quod cre- 
ditur, sed ut propter quod aliquid creditur, et seipsa 
firmat assensum credentis, eumque uniformiter termi- 
nat, quin detur locus ulteriori resolutioni. 

Ratio generalis hinc est repetenda, quod omnis fides, saltem 
si de ea loquamur quae non evidentiae in attestante, sed at- 
testantis auctoritati innititur, est essentialiter assensus intelle- 


(1) Cf. Caietanum, in 1-2, Quaest, 62, a. 3. 

ctualis imperatus a voluntate, ut in superioribus insinuatum 
est. Porro, quoties mediante voluntate assensus imperatur, 
oportet ut antecedenter ad assensum ipsum, sciatur non so- 
lum id de quo assensus quaeritur, verum etiam an exsistat 
et cuiusmodi sit motivum assentiendi. Quomodo enim volun- 
tas faceret intellectum assentiri propter rationem aliquam, 
cuius exsistentia et natura non fuisset el per prius monstrata 
ab ipsomet intellectu? Tune igitur ratio illa debet praevie 
cognosci; cognosci, inquam, antequam actu exerceat motivi 
munus, adeoque ut materiale obiectum ad quod terminatur 
cognitio; et hoc est cognosci absolute ut res, seu uf quod. Si 
ergo in omni fide, auctoritas testificantis qua motivum assen- 
sus constat, praevie innotescat necesse est (an sit et qualis 
sit), idem profecto dicendum est de auctoritate Dei revelantis, 
in ordine ad fidem divinam. Et quia haec auctoritas et reve- 
latio non est aliquid per se notum, idcirco eius notitia ultimo 
resolvitur in omnia motiva vel signa quibus in cognitionem 
exsistentiae et attributorum Dei, neenon et facti locutionis 
eius, humana mens duci potest. Verumtamen adhuc consistitur 
pure et simpliciter in necessariis ad fidei actum praerequi- 
sitis. — Nunc autem, semel ac introducta fuit in intellectu 
cognitio auctoritatis et locutionis divinae ut conditio praevia, 
iam potens est voluntas imperare assensum circa ea quae at- 
testata sunt a prima Veritate, idque propter ipsam eius au- 
ctoritatem, quae in eo actu non attingitur ut quod, (neque ut 
quod scitur, neque ut quod creditur), sed mere wt quo, seu 
ut propter quod creditur. « Sicut visus, inquit Gotti (1), at- 
« tingit colorem quia lucidum, quatenus eodem actu attingit 
« colorem ut rem visam, et lucem ut rationem videndi ». Et 
ideo dicendum quod 1n actu praevio auctoritas Dei testificantis 
est obiectum intellectus absolute ut res, in ipso autem actu 
fidei pure et simpliciter ut ratio assentiendi (2). 


(1) Gotti, de Fide, Quaest. 1, Dub. 4, $ 2. 

(2) Nee obstat quod ipsa Dei auctoritas et locutio possit ac debeat 
credi, saltem ab iis qui de ea perfectam evidentiam non habent. Non 
enim potest unquam eredi, formaliter in quantum est formale fidei mo- 
tivum ; sic enini non est id quod creditur, sed solum propter quod creditur, 
ut dietum est. Verumtamen, quia Deus revelando quamlibet veritatem, 
exereite etiam revelat suam locutionem neenon et auctoritatem, constat 

Ut res, est materia circa quam versatur vel versari potest 
evidentia et certitudo: ut ratio assensus, nihil aliud est quam 
motivum certitudinis. Ut res, tenetur ea certitudine cuius 
causa esse potest quidquid intellectum humanum quacumque 
ratione certiorare valet; ut ratio assensus, non est motivum 
nisi illius certitudinis quae a libero voluntatis imperio de- 
pendet. Ut res, habet in diversis intellectibus certitudinem 
maiorem minoremve; ut ratio assensus, semper et in omnibus 
determinare debet certitudinem adhaesionis summam. Etenim 
varia motiva plus minusve perspicua quibus suadetur exsi- 
stentia auctoritatis primae Veritatis, non sunt nisl introdu- 
centia in intellectu id quod erit deinde formale fidei divinae 
obiectum in actu exercito ; sed ipsum formale obiectum quo- 
modocumque inductum et ex quocumque argumento, si modo 
vere exerceat munus suum, semper aequali modo exserit vim 
sibi propriam respectu obiecti materialis, faciendo illud summa 
adhaesionis certitudine credendum. Cuius rei aliquale exem- 
plum accipere potes ex vapore aquae in locomotiva, qui habet 
vim semper aequalem, quaecumque sit causa vel medium per 
quod ei aperta est via. 

Hinc etiam patet «quomodo fides divina ultimo resolvitur 
in divinam auctoritatem, sicut fides humana in humanam. Si 
enim quaero a fideli, cur Trinitatem credis? respondere de- 
bebit, quia qui Trinitatem revelavit Deus, dignus est fide, et 
quidem super omnia. Et responsio est adaequata, nec possi- 
bile est ulterius inquirere in eadem linea. Nam si in linea di- 
recta, eodemque ordine causarum ulterius inquireres, deberes 
quaerere: cur credis id quod dictum est a fide digno: quae 
interrogatio est stulta et impertinens. — Et simile est in fide 
humana. Nam si a quopiam petas, cur credis hoc? et respon- 
deat ille, quia Caius mihi dixit, adhuc quidem urgere potes: 


quod haec ipsa auctoritas seu locutio connumeratur inter alia obiecta 
revelata. Et ideo, sicut creditur Trinitas quia Deus dixit se esse unnuni 
in essentia et trinum in personis, ita et credi potest Dei auctoritas (nisi 
forte obstet perfecta de ea evidentia), quia Deus se primam veritatem 
attestatur. Notandum autem quod auctoritas credita ut credita, non po- 
test esse plus quam materiale obiectum in aliquo particulari fidei actu. At 
vero, tam in eo actu quam in quolibet alio, auctoritas reduplicative nt 
motivum est, nequaquam attingitur ut quod, sed ut quo, vel sub quo, 
vel propter quod, iuxta haetenus declarata. 

cur credis id quod Caius tibi dixit? Cum autem alter respon- 
derit, quia Caius dignus est fide, non est possibile ulterius 
progredi in eadem linea, quia pervenitur ad rationem suffi- 
cientem. Si enim quaeras: eur habes Caium ut dignum fide? 
iam devias a directo ordine rationum assensus sive actus cre- 
dendi, et deflectis ad causas illius cognitionis quae solum 
praesuppositive se habet ad fidem. — A pari ergo, si ad re- 
sponsionem, credo Trinitatem quia Deus dignus fide super 
omnia, eam revelavit, urgeres dicens: Undenam scis Deum 
esse dignum fide, vel revelasse Trinitatem? iam non inquiris de 
proprio motivo sub quo et propter quod assentior, sed solum 
quaeris undenam praesupposuerim exsistentiam illius aucto- 
ritatis quam ut rationem assentiendi assumo, ac per hoc, petis 
motiva, non iam ipsius fidei secundum se, sed cognitionis 
quae praecedit et se habet tantum ut praerequisita conditio. 

Ergo, si sermo sit de obiectiva resolutione actus fidei in 
suis intrinsecis constitutivis considerati, nihil aliud est quae- 
rendum ultra auctoritatem loquentis, cui ultimo fides ipsa in- 
nititur. Sed si quaestio fiat de eo quod debet praecedere fidem 
ad hoc ut prudenter et rationabiliter a. voluntate 1mperetur, 
sic assignandae remanent rationes ex quibus intellectus per 
prius efficitur certior tum de summa Dei auctoritate, tum de 
facto revelationis eius. Uno verbo exponenda venit evidentia 
illa credibilitatis quam divina fides non solum non excludit, 
sed imo exigit atque appellat. 


S 5. 


De eredibilitate et evidentia credibilitatis. 


Credibilitas in praesenti dicit extrinsecam illam obiecti cu- 
iuspiam seu doctrinae conditionem, ex qua habet ut possit 
terminare prudentem actum credendi. Et si haec ipsa conditio 
evidenter menti appareat, tunc adest credibilitatis evidentia 
quam signat S. Thomas cum dicit: « Ea quae sunt fidei con- 
« siderari possunt sub communi ratione credibilis, et sic sunt 
« visa ab eo qui credit. Non enim crederet, nisi videret ea 
« esse credenda, vel propter evidentiam signorum, vel pro- 
« pter aliquid eiusmodi » (t). — Haec evidentia distinguitur 


(1) S. Thom. 2-2, Quaest. 1, a. 4 ad 2. 

primo ab evidentia veritatis, dummodo veritas nunc sumatur, 
non sensu transcendentali et universalissimo (quippe et ipsa 
credibilitas quaedam veritas est), sed sensu restricto pro ve- 
ritate rel in seipsa. Si enim dicam Trinitatem. evidentem evi- 
dentia credibilitatis, absit ut ipsimet proposition: qua enun- 
tiatur Deus trinus in personis, evidentiam attribuam, sed 
solum illi alii qua Trinitas asseritur posse prudenter credi fide 
divina. — Item distinguitur ab evidentia in attestante, quae non 
est formaliter de obiecto prout esse potest terminus prudentis 
mei assensus, sed prout fuit ab alio attestatum attestatione 
nulli obnoxia errori, nulli etiam fallaciae. At contra, evidentia 
credibilitatis tota quanta est versatur circa affirmabilitatem 
alicuius enuntiati propter auctoritatis motivum, ut supra, et 
pendet ex duobus: Si certa sit personae auctoritas ob quam 
credendum est, si insuper certa sit attestatio per quam aucto- 
ritas illa ad determinatum obiectum applicatur. Certam porro 
dico, saltem ad exclusionem omnis dubii quo vir prudens mo- 
verl possit. Non enim ad perfectam evidentiam de qua in 
praesenti, necessario requiritur perfecta etiam evidentia de 
auctoritatis aut attestationis exsistentia. Et ratio statim ap- 
parebit vel ex sola consideratione terminorum. Credibilitas 
namque nihil plus ponit quam requisita ad prudentiam ad- 
haesionis fidei, adhaesionis scilicet quae sit ex motivo et se- 
cundum pondus auctoritatis Dei revelantis. Atqui notum est 
in terminis, adeoque evidens evidentia omnimoda, quod tunc 
potest esse prudens eiusmodi adhaesio, quando ipsa auctoritas 
et attestatio sic constat, ut omni rationabili haesitationi locus 
praecludatur. 

Hic tamen nota diligenter quod si ad rationabilem et pru- 
dentem fidem minime praerequiritur perfecta de Dei auctori- 
tate vel attestatione evidentia, non 1deo obstare existimanda 
est. Et hoc dico propter quosdam qui attendentes essentialem 
obscuritatem fidei, putaverunt fidem ipsam de qua nunc lo- 
quimur, non esse amplius possibilem, quando id quod est fidei 
motivum omnino evidenter intellectui affulget. Sed in hoc, 
nescio an in magna aequivocatione non versentur. Cum enim 
dici solet quod actus fidei est essentialiter obscurus, sensus 
est quod motivum seu auctoritas nullo modo facit apparere 
veritatem eius de quo est fides, scilicet veritatem obiecti ma- 
terialis, sed profecto sensus non est quod ipsa auctoritas lo- 

quentis propter quam assentimur, debeat esse non apparens, 
aut saltem non perfecte apparens. Unde S. Thomas ubique 
dieit quod obiectum fidei nostrae est 1psa prima Veritas non 
visa, utique intuitive. Nusquam vero dicit quod sit auctoritas 
Dei loquentis non perspecta, eo scilicet modo quo Dei attri- 
buta et operationes in statu viae perspicere valemus. Et re 
quidem vera, semper intellectus videre debet id propter quod 
assentitur, etiam quando assentitur sub motione voluntatis. 
Imo vero, quanto clarius videt dignitatem Dei, quanto evi- 
dentius scit Deum esse locutum, tanto etiam magis apparet 
fidei obligatio. — Nec iterum obstat libertas actus fidei quanr 
ali periclitari putant, ubi perfecta evidentia est tum de au- 
ctoritate tum de attestatione; nam ibi etiam aequivocatio 
latet. Sane vero, si perfecte evidens sit Dei auctoritas et at- 
testatio, concomitanter etiam adest evidentia in attestante, ac 
per hoc necessitatur homo ad eam fidem quae huic evidentiae 
innititur, iuxta superius praemissa. At longe alterius rationis 
est fides habens pro motivo auctoritatem sub formali ratione 
auctoritatis cui mens acquiescit, et eius discrimen a fide 
primo modo dicta satis expositum est in $ 2. Sed et hic modus 
fidei, si sermo sit de obiecto attestato et non evidenter 
viso, semper est in libero credentis arbitrio reposita, quia 
semper liberum mihi est assentiri per modun fidentis verbo 
alterius, captivando intellectum 1n obsequium eius. — Itaque 
concludere oportet quod fidei de qua nunc loquimur, nfinime 
obstaret perfectissima etiam evidentia tam de auctoritate quam 
de locutione attestantis, quamvis ad evidentiam credibilitatis 
satis sit si quoad utrumque ratio prudenter.dubitandi aufe- 
ratur. 

Porro, cum de Deo agitur, auctoritas seu dignitas qua di- 
gnus est ut sibi loquenti adhibeatur fides, in specialem con- 
troversiam venire non potest, quia satis evidenter omni ho- 
mini ratione utenti innotescit. Et re quidem vera, sicut humana 
ratio ex ordine mundi et adspectabilis huius universi con- 
sideratione statim assurgit in cognitionem saltem confusam 
exsistentiae primae causae, seu entis supremi a quo in esse 
dependemus, ita et per eamdem viam spontaneo quodam ra- 
tiocinio quod omnem syllogizandi artem antecedit, pervenit 
in notitiam perfectionis illius, puta sapientiae et veracitatis, 
secundum quod constituunt summam quamdam auctoritatem, 

cui si aliquid revelet hominibus, fidere iustum est. Neque in 
hoe unquam intervenire habet humanum magisterium velut 
praebens fundamentum istius iudicii: dignus est Deus cui lo- 
quenti credatur, sed solum ut applicans mentem ad conside- 
rationem talis veritatis, vel etiam ut coadiuvans eam ad 
perfectiorem eius penetrationem, quatenus magis explicite 
incipiat innotescere quod prius confuse tenebatur. Caeterum, 
nemo est tam rudis, si modo rationis usu polleat quantum 
requiritur ad moralis vitae exercitium, cui eo 1pso auctoritas 
Dei evidenter non affulgeat, ea saltem sufficienti evidentia 
de qua mox diximus. 

Sola igitur superest quaestio de facto revelationis. In quo 
quidem omnino abstrahendum censeo a quaestione disputata, 
utrum revelatio seu locutio Dei pertineat ad intrinsecum con- 
stitutivum formalis obiecti fidei, an potius se habeat tantum 
per modum conditionis applicantis. Eiusmodi enim contro- 
versia in praesenti nihil admodum refert, et quaecumque so- 
lutio adhibeatur, semper eodem modo verum est quod credi- 
bihtatis evidentia exigit certam de exsistentia divinae revela- 
tionis notitiam, et quod in ordine divinae fidei illud omne 
et solum evidenter credibile dicendum est, de quo constat 
quod fuit a Deo attestatum. — Sed nunc, qua via, quave ra- 
tione id constare debeat, merito percontaberis, et non occurrit 
nisi una ex his tribus: vel per viam auctoritatis divinae, vel 
per viam auctoritatis humanae, vel denique per viam rationalis 
demonstrationis. Atqui non per viam auctoritatis divinae, quia 
haec ipsa auctoritas est, de cuius interventu (an sit) inqui- 
ritur. Auctoritas quoque humana, puta parentum, magistro- 
rum, vel quorumcumque institutorum, relativam tantum ere- 
dibilitatis evidentiam nata est creare, videlicet in pueris vel 
rudibus, quibus rectum prudentiae dictamen monstrat sequen- 
dos esse eos quos sibi eruditores natura providit. Et hi 
quidem iure meritoque fide humana accipientes divinae re- 
velationis notitiam, certum sibi iudicium efformant quo iudi- 
cantchristianam doctrinamfide divina prudenter essecredibilem 
et credendam (1). Verum haec humanae auctoritatis via non 


(1) Nec contra rationabilitatem fidei horum hominum opponi potest 
quod quandoque rationes absurdas pro motivis suae credulitatis assignent, 
vel etiam per easdem videntur nonnunquam convinci de necessitate cre- 

sufficit nisi per accidens, et ratione infirmitatis seu defectus 
in cultura rationis. Relinquitur ergo ut absolute et per se lo- 
quendo, divina locutio seu revelatio debeat innotescere per 
rationalem demonstrationem. At rursus, demonstratio ista po- 
test esse adhue rudimentalis et satis indistincta, prout est in 
mente multorum plus minusve confuse percipientium, vel mi- 
raculosa signa quibus tanquam testimonialibus suae legatio- 
nis litteris Catholica Ecclesia undique resplendet, vel perfectam 
huiusmet ecclesiae conformitatem ad normam in evangelio 
traditam a Christo, cuius divina auctoritas multiplici ratio- 
num genere eis manifestatur. Ne tamen ab eis exspectes ut 
has rationes satis enucleate exponant, multoque minus ut 
scientifica methodo ordinent processum quo ad sequentem 
conclusionem deveniant: ergo de religione christiana, seu de 
Ecclesia catholica tanquam de vera ecclesia exsistit Dei te- 
stificatio. Quapropter, eiusmodi confusa demonstratio potest 
quidem sufficere simplici fideli ad suae vitae directionem, non 
autem theologo cui competit alios instruere, neenon et con- 
vincere aut certe refellere fidei adversarios. 

Ergo tandem, ut ea habeatur credibilitatis evidentia quae 
omnibus causae exigentiis satisfaciat, instituenda est scientifica 
demonstratio exsistentiae revelationis circa credendum obie- 
ctum. Demonstrationem dico scientificam, quanquam non sit 
in ea quaerendum idem evidentiae genus quod in mathema- 
ticis, vel etiam in primis conclusionibus metaphysicae haberi 
solet. Et causa quidem huius disparitatis non est debilitas ra- 
tionum quibus sacrosancta revelatio munitur, sed est potius 
debilitas intellectus nostri, una cum natura rei de qua agitur. 
Nam in mathematicis v. g., medium demonstrationis est unum, 
homogeneum, invariabile, ac prorsus immobile. Est etiam in- 
tellectui nostro maxime proportionatum, cum in eo amice con- 
currant phantasia et ratio. Conclusiones quoque non habent 


deudi. Eiusmodi enim rationes non suut directa et propria motiva quibus 
apud eos iudicium credibilitatis innititur, sed solum faciunt ad remo- 
vendas inanes difficultates quae alias eos detinerent. Quod autem absurda 
difficultas per aliam absurdam rationem in mente alicuius destruatur, 
aut imprudens dubium per inane quoddam argumentum, nihil omnino 
refert, sed tunc simile simili curatur, et vacuum phantasma per aliam 
inanem umbram excluditur. 

nec habere possunt quamlibet oppositionem etiam apparen- 
tem, aut cum factis experientiae, aut cum principiis a priori, 
atque idcirco non occurrunt ab extrinseco difficultates quae 
legitimitatem consequentiarum vel minimum obfuscent: Hic 
vero sumuntur argumentandi principia ex multis mediis, et 
ex aestimatione plurimarum circumstantiarum, tum in testi- 
moniis exponendis, tum in ponderandis factis prout naturae 
facultatem superantibus. Quae quidem testimonia vel facta 
quanto magis perspicua sunt oculis sensus communis, tanto 
magis ansam praebent infinitis dubiis plus minusve coloratis, 
ubi ad subtilem et minutam discussionem descenditur. Prae- 
terea, revelationis exsistentia de iis rebus est quae secundum 
se transcendunt experientiam et ea quae nobis familiaria sunt, 
ut interim omittam quod revelatio christiana ea continet, circa 
quae valde obmurmurat sensualitas hominis propter praece 
ptorum rectitudinem, et valde stupet ratio propter myste- 
riorum altitudinem. Denique habes colluviem congestorum 
sophismatum, cloacam dico nunc praesertim undequaque exun- 
dantem, cum a multis abhine saeculis pessimorum quorumque 
hominum ingenia in hoc unum collineaverint, ut in christia- 
nam revelationem tenebras offunderent. Hinc igitur accidit 
ut non obstante vere et proprie dicta demonstratione exsi- 
stentiae revelationis de Ecclesia catholica, eaque satis obvia 
homini gerenti animum liberum a praeiudiciis, vix possit con- 
vinci ille qui convinci non vult, sed rationes studiose quaerit 
ut se obfirmet contra obligationem suscipiendi fidem. Neque 
putandum est hoc fuisse casu dispositum, imo potius alto di- 
vinae Providentiae consilio provisum. Sie enim verificatur 
illud Scripturae dicentis: ortum est in tenebris lumen rectis, 
et iterum: Orta est rectis corde laetitia, et iterum: Illuminans 
tu mirabiliter a montibus aeternis, turbati sunt omnes insipientes 
corde. 

Ex dietis igitur apparet quid sibi velit Concilium Vatica- 
num, cum dicit quod « recta ratio fidei fundamenta demon- 
strat » (1); nimirum demonstrat evidenter tum summam Dei 
auctoritatem, tum factum locutionis eius, ac per hoc, revelati 
obiecti credibilitatem. Item apparet quo sensu dicatur dogma 
fidei demonstrari, videlicet non quoad se, sed quoad exsisten- 


(1) Cone. Vatic. Sess. 3, cup. 

tiam revelationis qua a Deo fuit nobis attestatum. Denique, 
applicando hanc distinctionem ad materiam praesentis tracta- 
tus, facile perspicies qua ratione circa Ecclesiam possit esse 
simul demonstratio et fides; de quo sit capitulum sequens. 


ie 


Quomodo Ecclesia demonstretur, et quomodo credatur, 


Primum omnium, quid hoc nomine Æcclesia, tam in sym- 
bolo fidei quam in lingua omnium christianorum importetur 
adverte. | | 

Et certo quidem certius, nomine Ecclesiae non intelligitur 
societas religiosa qualiscumque, externis quibusvis confessio- 
nis et communionis vinculis sub aliquo regimine adunata. 
Etenim secundum has rationes communissimas Ecclesia con- 
venit cum omnibus religiosis societatibus seu veris seu falsis, 
et sic non potest esse fidei obiectum, eo vel magis quod hoc 
modo cadit sub 1mmediata experientia sensuum etiam exter- 
norum. — Rursus nomine Ecclesiae non intelligitur praecisive 
socletas religiosa a Deo fundata: tum quia esse fundatum a 
Deo non signat nisi causam extrinsecam efficientem, minime 
vero determinat rationes rei intrinsecas; tum quia iterum, haec 
nota potest esse et est communis, quandoquidem antiquam 
etiam Synagogam a Deo fundatam fatemur, quamvis in omnium 
christianorum fide Ecclesia a Synagoga sit apprime distincta. 
Hinc, etiamsi nos ex iis quae sunt Ecclesiae propria, puta ex 
miraculosa eius unitate, invicta stabilitate, aliisque eiusmodi, 
innitendo soli principio causalitatis, videre valeremus chara- 
cterem divinae institutionis cum evidentia omnimoda, adhuc 
minime sequeretur Ecclesiam non esse, et quidem per se, di- 
vinae fidei obiectum (1). Nondum enim fieret rationi pervia 
intima Ecclesiae ratio. 


(1) Nota quod ad fidem per se pertinet id tantum quod absolute et 
simpliciter transcendit rationem naturalem. « Dicendum, inquit S. Tho- 
« mas in III, Dist. 24, Quaest. 1, a. 2, quod fides comparatur ad aliquid 
« dupliciter, scilicet per se, et per accidens. Et quod per se pertinet ad 
« fidem, pertinet ad eam semper et ubique. Ideo quod pertinet ad fidem 
« ratione huius vel illius, non est fidei per se, sed per accidens. Sic ergo, 

. Considerandum itaque quod nomine Ecclesiae intelligitur 
societas quae a Deo non utcumque est, sed ut ordinata ad 
finem supernaturalis illius beatitudinis quam nobis sanguis 
lesu Christi promeruit: Societas habens in se omnia media 
ad praedictum finem efficaciter conducentia, in qua proinde 
est vera remissio peccatorum et interioris gratiae elargitio per 
ritus illos externos quos vocamus sacramenta; societas quo- 
que indefectibilis, sive infallibilitate doctrinae, sive consecu- 
tione finis, sive immobilitate formae quam ei Iesus Christus 
indidit; societas demum quae sit a cunctis hominibus sub 
poena amittendae salutis ineunda. Haec sunt quae intelligi- 
mus, cum Ecclesiam cogitamus; haec sunt quae menti obver- 
santur, cum circa eam fidei actum elicimus. Credimus enim esse 
in mundo aliquam societatem supernaturalem, indefectibilem, 
necessariam, in qua sola est via vitae aeternae, et hanc societa- 
tem eam esse quae catholica Romana appellatur. — Atqui nihil 
horum demonstranda suscipimus, ea scilicet demonstratione 
quae faciat intrinsecam veritatis evidentiam. Sunt enim de 
non apparentibus, et in impenetrabili caligine recondita donec 
dies elucescat, et lucifer oriatur in cordibus nostris. Quippe 
supernaturalis beatitudo in visione Dei consistens est myste- 
rium proprie dictum, nt nune suppono ex aliis theologiae locis. 
Si autem finis est undequaque rationi impervius, tam quoad 
exsistentiam quam quoad possibilitatem, necesse profecto est 
ut eamdem invisibihtatem habeat exsistentia medii sub ra- 
tione veri medii ad talem finem. Non ergo intendimus natu- 
ralibus argumentis demonstrare quod sit Ecclesia, sive su- 
pernaturalis ila societas mox descripta, multoque minus ubi 
sit; sed solum quod facta est divina revelatio, omnes praedi- 


« quod simpliciter humanum intellectum excedit ad Denm pertinens no- 
« bis divinitus revelatum, per se ad fidem pertinet. Quod autem excedit 
« intellectum huius vel illius, et non omnis hominis, non per se, sed per 
« accidens ad fidem pertinet. Ea autem quae omnem humanum intelle- 
« etum excedunt, non possunt per demonstrationem probari, et ideo huius- 
« modi non possunt esse scita. Sed quaedam quae suut praecedentia ad 
« fidem, quorum non est fides nisi per accidens, in quantum scilicet exce- 
« dunt intellectum illius hominis, et non hominis simpliciter, possunt 
« demonstrari et sciri, sicut hoc quod est Deum esse, quod quidem est 
« creditum quantum ad eum cuius intellectus ad demonstrationem non 
« attingit ». 

ctas invisibiles Ecclesiae rationes nobis credendas proponens, 
et quidem de hoc determinato ac visibili coetu cui Romanus 
praeest episcopus. 

Uno verbo, proprium demonstrationis obiectum intra dis- 
cussionem sequentium dubiorum continetur : An revelavit Deus 
exsistentiam Ecclesiae, id est, supernaturalis societatis ut su- 
pra, et quatenus affirmative, cuinam coetui haec revelatio ap- 
plicatur. Sicut si de Trinitate loquens dicerem: demonstran- 
dum assumo adesse testimonium divinum de veritate Trinitatis, 
et hoc testimonium non convenire Trinitati quam posuit Plato 
vel Trismegistus, sed illi soli quam praedicant christiani. In 
quo quidem, demonstratio nihil plus faceret quam evidentiam 
credibilitatis, evidentiam scilicet praeambulam ad fidem et fidei 
conservativam, ut in superioribus ostensum est, nedum sit 
cum fide incompossibilis. Et sic etiam contingit in praesenti ; 
ac per hoc, Ecclesia catholica demonstratur quantum ad te- 
stimonium quod de ea dedit Veritas prima Deus, creditur 
vero quantum ad rationes intrinsecas quae sunt de conceptu 
Ecclesiae verae. 

Superest tandem ut norma instituendae demonstrationis 
paucis declaretur. 


YN 
Qt 


De modo et mediis instituendae demonstrationis. 


Difficultas initio huius introductionis iam declarata, in eo 
est quod adversarii aiunt vitiosum esse processum demonstra- 
tionis catholicae, tum quia postulamus ut principium id ipsum 
quod in quaestione est, puta divinam evangelii auctoritatem, 
tum quia in circulo versamur demonstrantes Ecclesiam per 
Scripturam, cum tamen Scriptura secundum nos non inno- 
tescat nis! per Ecclesiam prius cognitam, a qua et habet re- 
gulam suae interpretationis. Primum opponunt rationalistae, 
alterum protestantes. Sed hae oppositiones laborant falso sup- 
posito, necnon et defectu distinctionis diversarum formali- 
tatum quae in libris Novi Testamenti accurate sunt discer- 
nendae. 

In primis falso supponitur, nullum aliud adesse demon- 
Strationis instrumentum praeter Novi Testamenti libros. Est 

enim unum argumentorum genus, per se quidem sufficien- 
tissimum, quod nulli nititur auctoritati seu divinae seu hu- 
manae, sed ea tantum assumit quae nostrae subiacent expe- 
rientiae. Conficitur autem eodem processu et ordine, quo in 
superiori tomo usi sumus ad ostendendam credibilitatem in- 
carnationis. Et ibi certe processus talis erat: Christus in ter- 
ris degens seipsum verum Deum asseruit. Insuper hanc eius 
attestationem sigillaverunt signa quae a solo Deo esse pos- 
sunt, puta miracula quae ipse Christus fecit, vel prophetiae 
quae in eo mirabiliter sunt adimpletae. Ergo de vera Christi 
divinitate divina testificatio est. Et simili quoque modo, ultro 
se in praesenti offert sequens argumentandi modus: Ecclesia 
catholica Romana attestatur se societatem supernatu- 
ralem, infallibilem fidei magistram, necessariumque 
salutis aeternae medium. Praeterea hanc eius attestatio- 
nem tanquam ab ore Dei descendentem sigillant mira- 
culosae notae quae in ea sunt, puta catholica unitas, 
invicta stabilitas, et alia similia naturae facultatem et 
vires prorsus superantia. Ergo de Ecclesia catholica 
Romana, tanquam de vera ecclesia, testimonium divi- 
num est. In quo quidem processu sumitur argumentandi prin- 
cipium ex solis factis omnium oculis expositis, et totius ope- 
rositas demonstrationis in ipsorum factorum interpretatione 
sita est: ut scilicet ratione ostendatur qualiter facta illa quae 
instar proprietatum catholicam Ecclesiam afficiunt, non habent 
in viribus naturalibus causam sibi proportionatam, sed sponte 
sua et suapte indole produnt Dei institutoris interventum, ac 
per hoc, divinam originem testimonii Ecclesiae de seipsa. Et 
haec est demonstrationis ratio quam indicat Vaticanum Con- 
cilium, Sess. 3, cap. 3, ubi ait: « Quin etiam Ecclesia per se 
« ipsa, ob suam nempe admirabilem propagationem, eximiam 
« sanctitatem et inexhaustam in omnibus bonis fecunditatem, 
« ob catholicam unitatem invictamque stabilitatem, magnum 
«quoddam et perpetuum est motivum credibilitatis, et di- 
« vinae suae legationis testimonium irrefragabile ». Haec etiam 
est demonstrationis ratio, cuius accuratam pro modulo nostro 
expositionem minime praetermittemus; in qua profecto, nul- 
lum vel specie tenus locum inveniet, aut vitiosi circuli, aut 
gratuiti postulati criminatio. 

Nune, si sermo sit de eo genere argumentorum, utique 
longioris expositionis et praecipui usus, quae ex testimoniis 
librorum Novi Testamenti procedunt, id ante omnia praeob- 
servandum: formalitatem inspirationis minime excludere ab 
evangeliis formalitatem pure historicam, quae est prior quoad 
nos, et ab alia independens, et eodem prorsus modo inno- 
tescens quo historicus valor commentariorum Caesaris, vel 
annalium Taciti, vel alius cuiusvis operis eiusmodi. Sane vero, 
evangelia quando conscripta sunt, legenda et examinanda 
erant etiam ab hominibus nondum credentibus, quorum re- 
spectu auctores nullum alium titulum habere poterant, nisi 
quod historici forent probi, referentes de visu, aut saltem se- 
cundum acceptam ab iis qui viderant traditionem, ea quae 
fecit et dixit inter nos Dominus Iesus. Insuper, in eorum 
fato erat ut omnibus experimentis subiicerentur quae posset 
humanum ingenium invenire, ut conferrentur cum omni ge- 
nere documentorum, geographicorum, physicorum, historico- 
rum, philologicorum, ac demum totius criticae impetum sus- 
tinerent. Inquisitio facienda de unoquoque scriptore: cuius 
temporis, euiusve regionis? quibus mediis uti potuit ad co- 
enoscendam veritatem? cuius linguae, idiomatis? quis scopus, 
quodnam interesse? Et re quidem vera, homines invitati ad 
renuntiandum iis omnibus quae natura corrupta concupiscit 
ac diligit, idque sub fide factorum naturam superantium, non 
ita animo comparati supponendi erant, ut se iugo Christi su- 
biicerent, solum quia homines e Iudaea profecti se inspiratos 
iactitabant. Imo vero infallibiliter futurum erat ut circa haec 
facta humanam quaererent evidentiam, et quidem cum ea se- 
veritate ab iis adhiberi solita, qui naturaliter submissioni re- 
pugnantes, nonnisi eausa funditus cognita, manus victas dare 
decreverunt. Hine Ioannes: Quod audivimus, quod vidimus 
oculis nostris, quod. perspeximus et manus nostrae contrectave- 
rint de Verbo vitae.... testamur et annuntiamus vobis (1). Et 
iterum: Hic est discipulus ille qui testimonium perhibet de his 
et scripsit haec, et scimus quia verum est testimonium eius (2). 
Et iterum: Et qui vidit, testimonium perhibuit, et verum est 


(1) 1 Ioan. I, 1-2. 
(2) Ioan. XXI, 24. 

testimonium eius (1). Et rursus Lucas: Sicut. tradiderunt nobis 
qui ab initio ipsi viderunt et ministri fuerunt. sermonis, visum 
est et mihi assecuto omnia a principio diligenter ex ordine tibi 
scribere, optime Theophile (2). Vere ergo evangelia sunt docu- 
mentum in toto rigore historicum. Quin imo fidenter asseres 
nullum aliud esse monumentum historiae quod severioris cri- 
ticae experimenta ita vincat, et tam evidentia authenticitatis 
et fidelitatis habeat argumenta, sive externum criterium con- 
sideretur, sive internum. Nune autem, utrum in eis sit altior 
etiam auctoritas, quatenus scilicet naturali factorum cogni- 
tioni et expositioni accesserit suggestio dictantis Spiritus 
Sancti, alia omnino quaestio est. Et quidquid sit de modo 
quo horum librorum innotescere potest inspiratio, certo sal- 
tem certius a divino Ecclesiae magisterio minime dependet, 
etiam secundum nos, certitudo historiei valoris eorumdem. 
Sed haec notitia de iis cognitionibus est, quae fidem antece- 
dunt, et 1n ambitu naturalis scientiae undequaque comprehen- 
duntur. Sub hac igitur formalitate mere historica sumebantur 
evangelia in ea parte tractatus de Verbo incarnato, in qua 
credibilitas incarnationis fuit demonstrata. Ibi enim quaereba- 
tur an historice constet, tum de attestatione qualesus Christus 
se asseruit Deum, tum de factis miraculosis attestationem hanc 
sigillantibus. Et hoc etiam modo accipientur in praesenti, ut 
post probatam in superiori tomo Christi divinitatem, sciatur 
ulterius quid 1pse Christus dixerit vel revelaverit de Ecclesia, 
quibusve characteribus insignitam eam ostenderit. In quem 
finem licebit nunc evangeliis adiicere caetera scripta aposto- 
lica, rursus non ut inspirata seu dictante Deo exarata, sed 
pure et simpliciter ut referentia genuinam mentem Christi, 
et explieantia revelationem eius circa Ecclesiam. Quippe, si 
Christus verus Deus venit in mundum ad Ecclesiam fundan- 
dam, omnino esse non potuit ut apostolos a se missos errare 
permitteret in exsecutione operis, sineretque eos a norma 
praestituta deviare. Ex quo etiam fit ut ad sensum revela- 
tonis Christi melius ac melius declarandum, recte et conve- 
nienter adduci quoque possint antiquiores Patres, nimirum 
ut simplices apostolicae doctrinae depositarü, iique tanto magis 


(1) Ioan. XIX, 35. 
(2) Luc. I, 2-3. 

receptibiles, quanto propius ad fontem noscuntur accessisse. 
Vides igitur quomodo demonstratio quae procedit ex te- 
stimoniis librorum Novi testamenti, omnino praescindat ab 
eorumdem inspiratione, id est, ab ea formalitate sub qua sola 
dici possent praesupponere quoad nos cognitionem verae Ec- 
clesiae et infallibilis eius auctoritatis. Argumenti enim com- 
pendium in hoc est: Historicum monumentum revelatio- 
nis quam nobis attulit Iesus Christus, (cuius divinitas et 
missio iam fuit inconcussis rationibus demonstrata), proponit 
certam ecclesiam ab eo fundatam, in qua una redem- 
ptionis fructum consequeremur, et ad beatum vitae 
aeternae finem perveniremus. Insuper, huic ecclesiae 
tales characteres et notas assignat, quae in sola catho- 
lica Ecclesia de facto reperiuntur. Ergo de Ecclesia 
catholica Romana, tanquam de sola ecclesia vera, di- 
vina adest testificatio. Nihil certe ibi, in quo circuli calu- 
mnia vel apparentem praetextum invenire possit (1). 

Addo tandem fuisse hucusque declaratam normam et ra- 
tionem instituendae demonstrationis, prout absolute valet con- 
tra quosvis adversarios, et omni homini in quacumque hy- 
pothesi credibilitatem catholicae Ecclesiae nata est ostendere. 
Verum, si solam cum protestantibus aliisqne haereticis vel 
schismaticis controversiam attendamus, tune nihil prohibet 
quominus utamur instrumento Scripturae etiam ut Scriptura 
est divinitus inspirata, cum dogma inspirationis sacrorum li- 
brorum nobis et illis commune sit, nihilque magis legitimum 
quam ut per unum articulum fidei nostrae in quo cum eis 


(1) Non censeo hic immorandum in refutando id quod quandoque op- 
ponunt protestantes: Scripturam iuxta nos esse interpretandam per Ec- 
clesiam, adeoque nihil iuvare si in demonstratione catholica Scripturam 
N. T. aceipiamus in ratione monunienti pure historici adventus et prae- 
dicationis Iesu Christi, siquidem independenter ab Ecclesia iam cognita, 
sensum saltem huius documenti assequi non valemus, stando principiis 
nostris. Haec quippe ex falso supposito rursus procedunt, Cum enim di- 
cimus Ecclesiam iudicem controversiarum circa sensum Scripturae, mi- 
nime somniamus sensum hunc nunquam posse certo constare indepen- 
denter ab ecclesiasticis definitionibus, praesertim in locis per se claris- 
simis, cuiusmodi illa sunt quae visibiles notas et characteres audiendae 
à nobis Ecclesiae assignant, ut suo loco videbimus, 

convenimus, demonstremus veritatem alterius articuli in quo 
a nobis ipsi dissentiunt. Sic enim fit argumentum ad homi- 
nem, in hunc fere modum: Inspiratas a Deo Novi Testa- 
menti Scripturas nobiscum confitemini; quin imo, sacrorum 
librorum auctoritati unice vos fidere dicitis, atque ex ea omnem 
controversiam terminari vultis. Porro illae ipsae inspiratae 
Seripturae sunt, quae Catholicam Ecclesiam tanquam solam 
veram attestantur. Reliquum est ergo ut verbo Dei scripto 
inhaerentes, Catholicam nobiscum credatis, audiatis, et te- 
neatis. 

Hactenus introductio de demonstrationis obiecto et modo 
procedendi. 


DUE SLOCE 

Haec quaestio versatur circa ipsum originale factum quod 
supra (1), in ordine ad demonstrationem catholicam prout ex 
monumentis historiae perficiendam, fundamenti instar est as- 
signatum. Nisi enim per prius constaret lesum Christum ad 
sui operis perennitatem, aut potius ad iugem dispensationem 
suae redemptionis, visibilem ecclesiam necessitate medii ab 
omnibus ineundam, ac per hoc, ab omnibus dignoscibilem 
instituisse, frustra de notis quibus eam discernibilem tradidit, 
disputatio fieret. Quare, adhuc quidem maneret demonstra- 
tonis modus primo loco indicatus (2), videlicet ex miracu- 
losis signis quibus Ecclesia Catholica undequaque resplendet, 
minime vero ille alius qui assumit 1n instrumentum historiam 
Novi Testamenti, quique cum facile praeemineat, sin minus 
veritatis evidentia, at certe adaptatione ad praesentes contro- 
versiae exigentias, hac de causa maiori studio et cura est ex- 
ponendus. Historica igitur veritas revelationis et fundationis 
visibilis Ecclesiae Christi sese in primis vindicanda offert, et 
quia plures iam in ipso limine occurrunt adversarii, prius- 
quam veniatur ad argumenta, oportet paucis referre quid a 
diversis dicatur, ut statu totius quaestionis rite intellecto, fa- 
cilius perspiciatur demonstratio. Primo itaque exponendum 
quid sentiant catholici, tum secundo, quae sit positio eorum 
qui nobis in hac parte adversantur; sunt autem potissimum 
protestantes et rationalistae. 

Sententia catholicorum circa successionem religionis 
inde ab initio mundi, in lege patriarchali, mosaica, et evan- 
gelica, hisce capitibus continetur. 

Totius religionis centrum in statu naturae lapsae est me- 
diator Dei et hominum homo Christus Iesus. Non enim fuit 
unquam a praevaricatione Adae in alio aliquo salus, non per 


(1) Pag. 
(2) Pag. 


Qt Qt 
eo OQ 


58 QUAESTIO I. 


aliquem alium accessus ad Deum. non ab aliquo alio spes vitae 
aeternae et gratiae derivatio. Sed cum Christus 1n medio tem- 
porum venerit, antiqui comparabantur ad eum ut ad redem- 
ptorem promissum, nos autem comparamur ad eumdem ut ad 
redemptorem iam missum. Atque hine sequuntur ommes dif- 
ferentiae inter praeteritum et praesentem statum religionis, 
culus mira unitas per saeculorum decursum continuata, eo 
illustrior ipsa varietate apparet. quod non in materiali quadam 
uniformitate perhibetur consistere, sed in constanti habitudine 
ad unum caput nune demum exsistens, prius vero expecta- 
tum, prophetizatum, et praefiguratum. Et vere, etsi Salvatoris 
adventus certae epochae a divina Sapientia praestitutae fuerit 
alligatus, incarnati tamen Verbi mysterium cuncta implet tem- 
pora, quia ubi nondum erat Christus veritate praesentiae, ibi 
iam fuit per promissionem, desiderium. exspectationem, et ty- 
pos multiplices, ut merito exclamet Tertullianus (1): O Chri- 
stum et in novis veterem ! Id est, quam vetus est Christus in 
novitate Evangelii! Quippe, novum est quod honoramus, quia 
Christus in persona non ab initio adfuit: antiquum pariter, 
quia promissio, spes, et figura a primis temporibus praecessit. 

Statim ergo post lapsum promissus est Salvator, Genes. 
III-15, et instituta in protoparentibus propaganda inter po- 
steros societas verae religionis. quae eatenus christiana iam 
dici potuit, quatenus principaliter in ea attendebatur fides in 
Christum venturum. ex cuius praevisis meritis conferebantur 
tune a Deo interna sanctificationis dona. Erat autem haee so- 
cietas visibilis, externa professione fidei, exterioribusque sacri- 
fieiis et sacramentis colligata sub regimine patriarcharum (seu 
capitum familiarum), quos praecones iustitiae Scriptura vo- 
cat (2). De ‘hac mentio est in Genesi, ubi commemorantur 
filii Dei, distincti et religione separati a filiis hominum (9) ; 
hanc Augustinus in libris de civitate, usque ad diluvium ar- 
camque deducit: eam demum in filiis Noe per eorum bene- 
dictiones perseverasseostendit, et praesertimin posteritate Sem. 
Verumtamen Ecclesiae unitas visibilis adhuc laxior et inchoata 
erat, prout conveniebat his initiis. Quippe, in dispensatione 


(1) Tertull, 1. 4 adv. Marc. c. 21. 
(2) 2wBetr. II, 5. 
(3) Genes. VI, 2. 

revelationis et correspondente religionis forma, sapientissimo 
consilio Deus hoe voluit observari, ut iuxta humanae conditio- 
nis congruentiam, usque ad plenitudinem temporis ab imperfe- 
ctioribus ad perfectiora fieret processus. Incrementum itaque 
perfectionis in foedere mosaico accepit antiquae ecclesiae con- 
stitutio; quo tamen foedere non fuit abolita aut restricta, sed 
solum in uno populo electo specialius conservata, et distinctius 
explieata promissio in Adam toti generi humano a Deo facta. 
Perseverante namque et semper vigente pro caeteris gentibus 
priori religionis patriarchalis oeconomia, instituta est in Israel 
Synagoga, in qua sicut prophetica revelatio in dies clarior, 
ratio typorum manifestior, ita forma ecclesiae esset expres- 
sior. At nondum in mosaica lege finis, imo nihil nisi prae- 
paratio ad testamentum novum, umbra praecedens corpus, 
et custodia in eam fidem quae revelanda erat. Quapropter 
ultima ac definitiva religiosae societatis constitutio pertinebat 
ad Christum de quo visio et prophetia. Qui tandem adve- 
niens, et universum testamentum vetus, non reprobando, sed 
adimplendo abrogans, instituit ecclesiam suam: ecclesiam qui- 
dem a Synagoga plane distinctam, (quamvis ad eam se ha- 
beat ut antitypus ad typum et figuratum ad figuram), eccle- 
siam visibilem et universalem ab omnibus iam hominibus usque 
in mundi finem ineundam, quae manens regnum immobile, ut 
dicitur Heb. XII-28, non aliam exspectat consummationem 
sui status, quam a fide ad visionem in ecclesia coelesti (1). 

Ecclesia igitur in quam totius religionis terminatur suc- 
cessio, utpote quae non amplus habeat umbram futurorum 
bonorum, sed 1psam imaginem rerum, asseritur esse a Christo 
vere et immediate fundata, asseritur ex sui fundatoris insti- 
tuto essentialiter visibilis, asseritur medium ex eiusdem lege 
omnibus necessarium ad salutem consequendam. 

Primo, inquam, asseritur a Christo fundata, ita ut specia- 
lissimo modo dicatur Ecclesia Christi. Ubi sciendum est quod 
vocabulo ecclesiae ad litteram significatur collectio aliquorum 
qui evocati, convenerunt in aliquam unitatem. Et quia ad 
supernaturalia nonnisi divina vocatione pervenitur, ideo in 
usu Scripturae N. T., Ecclesia generatim dicit societatem su- 
pernaturalem, cuius caput Christus. Cum autem societatem 


(1) Ita fere Card. Franzelin, de Ecclesia, Thes. 3, passim. 

supernaturalem audis, intellige societatem quae süpernatura- 
lem habet finem, et media ad eiusmodi finem conducentia, 
videlicet ad interiorem sanctificationem gratiae, eiusque ulti- 
mam consummationem vitam aeternam. Porro antiquae fide- 
lium congregationes sive intra sive extra Synagogam, vero 
quodam sensu iam erant Ecclesia, et Ecclesia Christi, ita ut 
non dubitaverit S. Thomas dicere: « Sancti patres non m- 
« sistebant sacramentis legalibus tanquam quibusdam rebus, 
« sed sicut imaginibus et umbris futurorum. Idem autem est 
«motus in imaginem in quantum est imago, et in rem. Et 
« ideo antiqui patres servando legalia sacramenta, ferebantur 
«in Christum per fidem et dilectionem eamdem qua et nos 
« in ipsum ferimur, et ita patres antiqui pertinebant ad idem 
«corpus Ecclesiae ad quod nos pertinemus » (1). Verumta- 
men nomen Ecclesiae vel Ecclesiae Christi nonnisi imperfe- 
cte et ex parte eis competebat, quia cum Christus per quem 
gratia et veritas facta est, nondum re adesset, socialis orga- 
nismus nec ab eo erat institutus, nec ab eo trahebat virtutis 
efficaciam, sed eum respiciebat tantummodo ut terminum seu 
obiectum, propter cuius bonitatem praevisam refluebat a Deo 
anticipata 1ustificationis dispensatio. At nunc, illius ecclesiae 
exsistentia adstruitur, quae simpliciter et adaequate Ecclesia 
Christi dicitur et est, utpote ad Christum comparata, non 
amplius ut ad obiectum desideratum et promissum, sed ut ad 
fundatorem et caput active influens, quatenus ex eius insti- 
tutione habet suam formam, suam hierarchiam, sua sacra- 
menta, et quidquid ad socialis corporis constitutionem perti- 
net. Item quatenus ab eo iugiter gubernatur tanquam a summo 
rectore, cuius ministri et instrumenta sunt quicumque apud 
eam principatum gerunt vel sacris praeficiuntur. 

Asseritur praeterea haec Ecclesia ex instituto Christi visibilis. 
Hie nota quod nomen visionis « primo impositum est ad si- 
« gnificandum actum sensus visus, sed propter dignitatem et 
« certitudinem huius sensus extensum est hoc nomen secun- 
« dum usum loquentium ad omnem cognitionem aliorum sen- 
« suum, (dicimus enim, vide quomodo sapit, vel quomodo 
« olet, vel quomodo est calidum), et ulterius etiam ad co- 
«gnitionem intellectus, secundum illud Matth. V-8: Beati 


(1) S. Thom. 3? Part. Quaest, 8, a. 3 ad 3um, 

« mundo corde, quoniam ipsi Deum videbunt » (1). At quia 
in praesenti vita omnis nostra cognitio incipit a sensu, nihil 
quoad nos visibile dicitur nisi id quod aliqua ratione sub 
sensu cadit, vel certe ex sensibilibus quibus afficitur notis, in- 
tellectui innotescere potest. Pluribus ergo modis visibilitas de 
aliquo praedicatur. Certe alio modo visibilia sunt accidentia 
corporea ad quae exterioris sensus cognitio per se terminatur, 
et alio modo substantiae corporales quae sub sensu non cadunt 
nisi ratione suarum proprietatum. Alio item modo dicitur homo 
secundum animam intellectivam visibilis, propter exteriores 
operationes quae suapte natura influxum principii intellectivi 
produnt; et alio modo diceretur visibilis praesentia Christi 
sub hostia in qua miraculosa effigies carnis vel sanguinis appa- 
reret, nimirum visibilis tantum quoad esse attestatum a Deo, 
(quod non faceret plus quam visibilitatem credibilitatis), at- 
que ita porro. Nunc ergo, cum de Ecclesia agitur, distinctione 
opus est, nam ipsa dupliei modo considerari potest et debet: 
Primo ut societas religiosa simpliciter, tum secundo, ut vera 
societas credentium in qua vere sunt principia supernaturalis 
vitae aeternaeque salutis via. Et sub duplici hac formalitate 
duplex visibihtatis modus ei attribuitur. Si consideretur ut so- 
cietas religiosa simpliciter, sic catholici illam dicunt ex in- 
stituto Christi visibilem quoad ipsum suum esse intrinsecum, 
quatenus socialis eius forma in iis reponitur quae sub sensu 
cadunt, aut mediantibus sensibus externis possunt attingi; puta 
in deputatione ad cultum christianum per sacramentum ba- 
ptismatis, una cum colligante vinculo externae professionis 
unius fidei uniusque communionis, sub dependentia determi- 
natae ac designatae hierarchiae, cui munus docendi, regendi, 
et sacramenta ministrandi commissum est. Si autem conside- 
retur ut vera societas supernaturalis, sic dicunt illam ex in- 
stituto Christi visibilem solum in esse revelato seu divinitus 
attestato, quatenus ipsum Ecclesiae corpus de quo supra, ex 
hierarchia regente et multitudine gubernata constans, iis ex- 
ternis notis insignitur, quibus innotescit ut revelata illa socie- 
tas cui verbum Dei attribuit promissiones regni caelorum et 
vitae aeternae claves. Posterior ergo ille visibilitatis modus 


(1) S. Thom. 12 Part. Quaest. 67, a. 1. 

qui primum necessario praerequirit, nihil demum aliud circa 
Ecclesiam ponit nisi visibilem credibilitatem. 

Tandem haec ipsa visibilis Ecclesia Christi asseritur me- 
dium ex divina lege omnibus necessarium ad salutem consequen- 
dam, non tamen necessarium determinate in re, sed vel in re 
vel in voto, ita ut ii omnes qui invincibili ignorantia ab eius 
corpore sunt separati, non ideo extra salutis viam versari 
credantur. dummodo ad dictum corpus voto pertineant: voto, 
inquam, saltem implicito in voluntate serviendi Deo secun- 
dum modum ei placentem eique acceptabilem. Et de insti- 
tutione quidem Ecclesiae sub lege evangelica haec sentiunt 
catholici. 

Ex adverso sunt variae opiniones positioni praece- 
denti vel ex parte vel ex toto contradicentes, quae ta- 
men, ut eas solum commemorem quae hodiedum vigent, ad 
duas reducuntur. 

' Prima et celebrior illa est quam asseruerunt Reformatores 
saeculi XVI, visibilitatem Ecclesiae Christi de medio tollen- 
tes. Quae quidem opinio ab Hussitis in Constantiensi Con- 
cilio damnatis iam praeformata (1), et postmodum apud Ian- 
senistas magno in favore habita (2), semper placuit iis qui 
sub specie christianismi auctoritatis iugum excutere ardent. 
Caeterum impossibile esset placita protestantium in praesenti 
ad unum certum doctrinae corpus redigere, quia quod ad 
Ecclesiam attinet, plurimum variaverunt, in maxima semper 
confusione versati. Imo usi sunt contradictoriis et ad se in- 
vicem pugnantibus principiis, secundum quod requirebat ne- 
cessitas vel polemica adversus catholicos, vel politica adver- 
sus sectas ex proprio sinu pullulantes, reformationisque do- 
ctrinas ad extremum usque perducere tentantes. Seposita 
quippe auctoritate et regimine Ecclesiae visibilis, pronus erat 
ad quaslibet divisiones descensus, et ideo Lutherus et post 


. (1) « Unica est saneta universalis Ecclesia, quae est praedestinatorum 
« universitas, — Praesciti non sunt partes Ecclesiae, cum nulla pars eius 
< finaliter excidat ab ea, eo quod praedestinationis charitas quae ipsam 
«ligat, non excidit ». Inter articulos Ioannis Huss damnatos a Concilio 
Constantiensi. dremeuduin DL oat 2. 2. 


(2) Cf. propositionem 15am Pistoriensium, damnatam a Pio VI in bulla 


Auctorem fidei. D 6. E 

eum Calvinus, dum ad principia de invisibili Ecclesia appel- 
labant ut sese expedirent ab interrogationibus catholicorum 
quaerentium ubi esset Christi Ecclesia ante Reformationem, 
simul visibilem Ecclesiam cum vera auctoritate et legitimo 
ministerio adstruebant ut suos sequaces compescerent, et na- 
scentibus novis sectis sese opponerent (1). Frustra ergo ali- 
quid fixum sibique constans in Protestantismi doctrina requi- 
reres, et ideo satis erit referre capita fundamentalia utcumque 
inter se colligata, in quibus sat communiter nunc conveniunt, 
duplicem ecclesiam asserentes, unam visibilem quae cum di- 
vinae institutionis non sit, varlabilis est et diversa pro tem- 
porum et locorum circumstantiis, alteram invisibilem quae in 
prion latet, et est sola vera ac genuina Ecclesia Christi. 
Palmare quippe principium Protestantismi est, singulos ho- 
mines salutem suam habere immediata sua relatione ad Chri- 
stum, singulos habere in se principium salvificum, singulos 
esse sibi ipsis sacerdotes, et opus suae 1ustificationis perficere 
cum solo Deo, ope solius internae fidei qua unusquisque credit 
peccata sibi propter merita Christi non amplius imputari. 
Hine vera Christi Ecclesia nihil aliud est quam collectio eo- 
rum qui propter fiduciam intus conceptam de remissione suo- 


(1) Cf. Bellarminum, de Conc. et Eccl. 1. 3, c. 2. — Moeheler, la Sym- 
bolique, l. 1, c. 5, $ 48-51. — Nota etiam quod ab initio sic dictae Re- 
formationis nunquam defuerunt qui Reformationem reformarent, eiusque 
principia contra primos eius parentes et magistros urgerent. In quorum 
sectis maxime conspicuus apparuit protestanticae doctrinae fructus, vi- 
delicet illuminismus et fanatismus. Fatale enim est ut homines qui re- 
licta auctoritatis et naturalis rationis regula, ratum habent se esse sub 
immediata inspiratione Spiritus Sancti, semperque inhiant supernis il- 
lapsibus, in hallucinationem et vesanum etiam furorem vertantur. In his 
sectis specialem merentur mentionem: Primo, Anabaptistae, sic dicti a 
rebaptizando ; initium habuerunt duce Muncer, anno 1522. Secundo, Re- 
monstrantes seu Arminiani, sic dicti ab Arminio doctore Batavo, vel a 
remonstrando, anno 1560. Tertio, Quakeri, sic dicti a voce anglica to 
quake, quod est tremere; horum initiator fuit Georgius Fox natus in 
Anglia, anno 1624. Qüarto, Pietistae sic dicti a pietate (collegia pieta- 
tis), quorum parens fuit Spencer natus in Germania anno 1635. Quinto, 
Methodistae seu Wesleiani sie dicti ab auctore Wesley natione Anglo 
(1729), vel etiam a methodo, quia profitebantur se per rigorosam metho- 
dum in ascetismo proficere. 

rum peccatorum, imputatam sibi a Deo habent iustitiam Chri- 
sti, et pro tanto ad vitam praeordinantur aeternam. Et haec 
Ecclesia soli Deo nota, sola est Ecclesia quam promissionum 
dicunt, cui scilicet. promisit Christus se affuturum omnibus 
diebus usque ad consummationem saeculi. — At quia veri 
credentes a Spiritu Sancto instituti possunt suam fidem ma- 
nifestare exterius, proprios sensus communicare, imo externis 
sacramentorum symbolis ad fidei excitationem uti: ideo ori- 
ginem dant ecclesiae visibili, quae tamen ecclesia non est 
a Christo instituta, nec ulli necessaria ad salutem, imo habet 
varias formas secundum adiunctorum varietatem, denique plu- 
rimis semper admiscetur hypocritis, in quorum massa semper 
latet Ecclesia vera prorsus indiscernibilis. — Quod si his op- 
ponas vanam tune esse disputationem de Ecclesia, et frustra 
traduci Catholicam ut Synagogam Satanae et Antichristi re- 
gnum, respondebunt: Omnes quidem visibiles ecclesiae for- 
mas esse institutionis mere humanae, sed aliquas fundari in 
principiis sinceritati evangelii prorsus 'contrariis, alias vero 
esse in harmonia cum doctrina Christi. Et hoc demum sensu, 
uni visibih formae prae alia dicunt competere legitimitatem 
et verae Ecclesiae nomen, assignantes pro notis distinctivis 
puram praedicationem verbi Dei et legitimum sacramentorum 
usum (1). 


(1) Omnem originem et genesim huius doctrinae sic praeclare exponit 
Card. Franzelin, de Ecclesia, Sect. IV, Praenotio historica: « Primum 
« nempe Reformatores toti erant in destruenda Ecclesia, affirmantes eam 
« ex multis iam saeculis corrupisse veram fidem Iesu Christi, et pro fide 
« divina induxisse in orbe terrarum multos errores humanos, totamque 
« haerere in idololatria, Romanum Pontificem esse Antichristum, episco- 
« pos catholicos, sacerdotes ac monachos esse ipsius Antichristi apostolos 
« sensu proprio quo in Scripturis Antichristus praenuntiatus reperitur. — 
« At vero si haec ita essent, Ecclesia a Iesu Christo fundata eiusque 
« sanguine redempta ex multis iam saeculis tota periisset. Nihil ergo 
« remansisset reformandum, sed instituenda fuisset omnino nova ecclesia, 
« quae hoc ipso non Iesu Christi fuisset, sed alia ecelesia novi institu- 
« toris, opus proinde meri hominis. Ex altera parte Christus Deus suam 
«a se fundatam Ecclesiam evidenter promisit indefestibilem, et hoc ipso 
« n fide ac doctrina infallibilem fore sub sua ipsius tutela omnibus 
« diebus usque ad consummationem saeculi. His angustiis pressi aposta- 
« tae illi, ne, id quod evidens erat, faterentur se ab Ecclesia Iesu Christi 

Verum facile apparebit quomodo in hoc dicendi modo, re 


ipsa destruitur id quod verbis asseritur. Ecclesiam enim Chri- 
sti à Christo fundatam dicunt, ne scilicet. negetur id quod 


A 


À 


À 


indefectibili ac proinde adhuc tum exsistente defecisse, cogebantur 
comminisci novam doctrinam de ipsa natura Ecclesiae, seu potius ne- 
gare rem ipsam retento solo nomine Ecclesiae, fictione non minus qui- 
dem evidenter contraria Scripturis, sed interim tamen sufficienti ad 
speciem aliquam pro vulgi ignorantia impiae rebellioni obducendam. — 
Ecclesia promissionum, aiebant, quae sola est vera Ecclesia Christi ex eius 
promissis indefectibilis, sancta et universalis," non constat nisi solis 
niembris sanetis (iuxta Lutheranos), vel praedestinatis (iuxta Calvinia- 
nos). Sola fide speciali singuli Christiani apprehendunt nierita Christi 
et iustitiam qua ipse iustus est, per eamque sibi imputatam ipsi singuli 
iusti non sunt, sed eoram Deo habentur velut iusti. Isti igitur sunt 
sancti, atque ex horum omnium et solorum numero vera Ecclesia pro- 
missionum constituitur. Non potestate aliqua vel ministerio divinitus 
instituto formantur ab Ecclesia et generantur, sed ipsi formant et ge- 
nerant Ecclesiam; singulique sibi ipsis sunt sacerdotes, non per mi- 
nisterium Ecclesiae, sed per suam quique fidem specialem immediate 
conceptam virtute Spiritus Sancti quae verbo inhaeret, Christi meritum 
apprehendentes, et ita Christo capiti uniti tanquam sola vera eius mem- 
bra. — Secundum istam igitur theoriam homines quidem sunt utique 
visibiles, sensibilis est etiam Scriptura et verbi praedicatio, et sensi- 
bilia sunt verbi adminicula, sacramenta. At ista sunt signa externa dun- 
taxat, et quatenus visibilia, non sunt propria attributa verae Eccle- 
siae, sed communia etiam massae damnatae quae solo nomine, non re 
ipsa, non ex veritate, sed per dissimulationem veritatis dicitur Ecclesia 
Christi. Nam illa omnia quibus homines uniuntur Christo atque ita 


c ingrediuntur numerum componentium veram Ecclesiam... soli Deo com- 


perta sunt, hominibus vero occulta ac prorsus invisibilia, hocque ipso 
invisibilis est Ecclesia vera, cum haee non sit aliud quam numerus 
computatus omnium sanctorum aut praedestinatorum. Cum itaque au- 
ctores rebellionis furiosam suam praedicationem qua debacchabantur in 
totam per orbem terrarum Ecclesiam tanquam Christo inimicam et syna- 
gogam Antichristi, necesse haberent conciliare cum institutione et pro- 


< missis Christi, quibus certi reddimur ipsum omnibus diebus futurum 


eum sua per hane ipsam institutionem ac praesentiam indefectibili Ec- 
clesia, atque adeo cum oporteret ostendere aut aliquid saltem dicere, 
ubinam sit et per tot saeeula fuerit vera illa Ecclesia promissionum : 
respondebant Deum sibi semper conservasse aliquos sanetos, sed oc- 
eultos et in medio nationis pravae latentes, horumque numerum per 


De Ecclesia Christi. 5 

nimis aperte nimisque evidenter Scripturae docent. Aliunde 
vero institutum Christi reducunt ad ecclesiam invisibilem, cui 
ne apparenter quidem convenit quoad rem ecclesiae nomen 


A 


A 


^ A À A 


A A 


orbem terrarum diffusum fuisse et esse veram Ecclesiam. — Huic suo 
dogmati cum caeteris connexis de verbo Dei claro et non indigo inter- 
pretationis, insistebant primo in stadio, quando ad avertendos populos 
ab Ecclesia omnibus viribus contendebant. At vero, cum rerum omnium 
perturbatio, sectarum diversarum infinita colluvies, et fanaticarum mul- 
titudinum eruentae rebelliones ex illis ipsis principiis exortae mox ma- 
nifestum redderent, in istis fundamentis nullam societatem religiosam, 
nullum ne ad speciem quidem ordinem ecclesiasticum posse constitui, 
resque civiles ipsas in ruinam trahi: tum demum de ministerio eccle- 
siastico eiusque auctoritate, ae proinde de Ecclesia visibili et de Ec- 
clesiae constitutione nova substituenda antiquae, solliciti esse coepe- 
runt. Sed hoc opus, hic labor, ut evidenter contradietoria simul con- 
ciliarentur! Nimis absurdum est quod aliquando conarentur, et panci 
ili adhue superstites qui se Protestantes orthodoxos dicunt, usque ad 
haec tempora conantur, in pugna quidem adversus catholicos retinere 
notionem Ecclesiae invisibilis in ipsis principiis fundamentalibus to- 
tius haereseos expressam, simul autein ad suam religiosam societatem 
continendam et adversus alias eiusdem originis sectas defendendam, 
asserere et serio vindicare sibi Ecclesiam visibilem et indefectibilem 
a Christo institutam, atque inde ab Apostolis permanentem usque ad 
ipsos hos orthodoxos perductam. Hac enim catholica notione visibilis 
Ecclesiae promissionum constituta, ex ipsa Reformationis origine et 
historia evidens est etiam caecis, totam defectionem saeculi XVI, ac 
proinde sectas istas omnes, inclusa orthodoxa, non esse nisi synagogas 
rebelles adversus veram indefectibilem Ecclesiam Iesu Christi. Ut hanc 
evidentem consequentiam quau in primis amoliri eis ratum et fixum 
est, quomododemumeumque effugiant, plerique integrnm conservant 
principium fundamentale ex quo velut ex matrice suam trahunt origi- 
nem, Eeclesiam promissionum a Christo institutam fuisse et esse invi- 
sibilem, Tum vero ab hac vera Ecclesia sanctorum seu praedestinato- 
rum distinguunt massam ecclesiasticam quae est utique visibilis. Ad 
hanc massam visibilem in qua vera Ecclesia latet invisibilis, aliqua 
disciplina ac politia continendam, requiruntur ministeria quaedam et 
instituta ecclesiastica quibus componitur constitutio Ecclesiae, Sed haec 
constitutio humanae est originis, et ideo mutabilis, pro diversis tem- 
poribus et locis diversa. Hoc posito, ratio sane nulla erat, hauc Ec- 
clesiam visibilem cum sua constitutione humana distinguendi velut sui 
iuris, diversam a civitate terrena ac regimine politico. Unde necessario 
sequebatur id quod in Protestantismo ubique factum esse videmus, ut 

et ratio, cum ipsa nihil plus sit quam numerus individuorum 
a se invicem prorsus independentium et sibi invicem plane 
ineognitorum. Atqui in eiusmodi numero unitatum, impossi- 
bile est invenire socialis corporis structuram et coagmenta- 
tionem quae est evidenter de conceptu Ecclesiae. Quare me- 
lioris in häc parte conditionis sunt puri rationalistae, quos 
radicalis negatio omnis ecclesiae a Christo institutae fecit 
saltem ab incohaerentia protestantica immunes. Hi ergo de 
medio tollunt omnem supernaturalem communicationem Dei 
ad homines et hominum ad Deum, asseruntque solum ratio- 
nabilem cultum esse eum qui expeditus ab omni dogmate po- 
sitivo, intus 1n sola cogitatione redditar Deo. Christum vero 
ideo laudant, quia huius spiritualis cultus primus fuit aut certe 
praecipuus initiator. Caeterum, idem ipse Christus nusquam 
cogitavit de abrogando cultu Iudaico ut ei novam exteriorem 
religionis formam substitueret, imo ad mortem usque, ut tem- 
poribus se accommodaret, mosaicae legis observantias im- 
plevit. Sed post passionem eius, ex aemulatione apostolorum 
Petri et Pauli factum est ut prodiret Ecclesia a Synagoga 
distincta, et mixtione duplicis elementi efformata : elementi 
quidem iudaici cuius assertor fuit Petrus, et elementi spiri- 
tuahs quod attulit Paulus, prout levibus sane indiciis ex Acti- 
bus apostolorum et ipsius Pauli epistolis, praesertim ad Ga- 
latas, docti ilh viri persuadere volunt. 

Hactenus ergo simplex status quaestionis expositio. Huic 
iam succedere debet sententiae catholicae demonstratio, quae 
duabus sequentibus propositionibus perficietur. 


« reges seu principes politici sub nomine ab Ecclesia catholiea mutuato 
« supremi episcopi, non minus et eodein iure sie dictam Ecclesiam na- 
« tionalem gubernent, sieut snb nomine principis regunt alias res poli- 
« ticas ac civiles. Quod vero dicunt, principem non regia potestate, sed 
« velut membrum praecipuum Ecclesiae fungi supremo illo episeopatu, 
« patet hanc fietionem ad illudendum plebibus excogitatam, quoad rem 
« ipsam nullius esse pretii, praesertim eum ex principiis Protestantismi 
« paulo ante expositis, de nullo sive rege sive magistratu constare possit 
« ipsum esse membrum verae Ecclesiae. Si autem eum dicunt solummodo 
« membrum praecipuum massae illius quae non est vera Ecclesia, evi- 
« denter totum hoc negotium supremi episcopatus politicum est, funda- 
« tum in potestate regia et civili, nequaquam vero in praerogativa membri 
« Ecclesiae ». Hactenus Card. Franzelin, statum quaestionis apud Prote- 
stantes fideliter referens, 

THESIS I. 


Christus in terris adveniens Mosaicae religioni finem 
dedit.Eeclesiamque suam ut adiinpletionis oeconomia 
in quam transiret Vetus Testamentum, primum quidem 
praedicando annuntiavit. tum in praeparatione pro- 
xima antequain pateretur disposuit, denique a mortuis 
resurgens in actu ultimo fundavit. Quae etiam statim 
pest christianam Pentecosten, tanquam perfecta atque 
distincta a Synagoga societas, vitam agere propriam, 
et sese per mundum expandere coepit. 


Haec directe sunt ad destruendum commentum eorum ra- 
tionalistarum. quibus iuxta superius declarata asserere placet, 
Christum nunquam constituendae societati religiosae, prae- 
sertim a: Synagoga distinctae, mtendisse; sed unice atque 
exclusive fuisse in tradendo morum regulas, puta in docendo 
mansuetudinem, charitatem, pietatemque erga Deum et pro- 
ximum. Nam licet ista contra omnem verosuimilitudimem et 
historiae fidem dicantur, tamen inveniunt favorem apud eos 
quos in ordine ad excutiendum exosum religionis iugum, nulla 
non movet rationum inanitas. Removendum ergo commen- 
tum huiusmodi, considerando fundationem Ecclesiae in fieri 
et in facto esse. In fieri quidem, secundum historiam evan- 
gelicam narrantem quid dixerit et fecerit inter nos Dominus 
Iesus a baptismate loannis usque ad ascensionis diem: tum 
praeterea in facto esse, iuxta ea quae de initiis christianae 
societatis in Actibus apostolorum referuntur. 


8 1. 


Prae primis, quod attinet ad collatam a Christo operam in 
suae Ecclesiae aedificatione, tres veluti gradus facile distin- 
guuntur. Primus fuit annuntiatio novae oeconomiae religio- 
nis quae iamiam abrogando Veteri Testamento succederet. 
Secundus fuit praeparativa eius actuatio ante consummatam 
passionem crucis. Tertius, definitiva constitutio post resurre- 
ctionem, id est, per illos quadraginta dies quibus praebuit 


DE INSTITUTIONE VISIBILIS ECCLESIAE CHRISTI 69 


seipsum vivum, apparens eis et loquens de regno Dei, ut di- 
citur Act. I. Singula ergo per ordinem percurrenda. 

Annuntiatio novae oeconomiae religionis. — Praevia 
annuntiatio instantis lam mutationis quam futuram vates prae- 
dixerant, pertinuit ad Praecursorem. Ipse enim limes antiqui 
et novi Testamenti, ipse prophetarum ultimus necnon et ma- 
ximus, per quem prophetia vetus ad terminum perducta fuit, 
demonstrato atque indigitato eo in quo suam adimpletionem 
esset habitura. Ipse demum totius praecedentis oeconomiae 
consummator, cuius ministerio Lex protestata est finem sui 
advenisse, homines remittendo ad eum cui, ut moriens Iacob 
praedixerat, erat repositum sceptrum. Propterea, testantibus 
evangelistis, venit Ioannes in omnem regionem Jordanis di- 
cens: Poenitentia agite, appropinquavit enim regnum coelo- 
rum (1). Propterea suum baptismum ex familiari Spiritus 
Saneti instinctu legitur instituisse, utique per modum pro- 
fessionis poenitentiae in ordine ad susceptionem legis mes- 
sianicae mox publicandae. Propterea accessit et Christus hunc 
baptismum suscepturus, ut turbae eorum qui ad ripas Torda- 
nis convenerant immixtus, signo columbae super eum descen- 
dentis et indicio vocis de coelo emissae, manifestaretur tan- 
quam ipse Messias cuius exspectabatur regnum. Abhinc ergo 
sumenda est solemnis introductio Iesu Christi apud populum 
Israel. 

Verumtamen publica eius praedicatio proprie non incepit 
nisi duobus circiter post mensibus, quando ad incarceratio- 
nem loannis cessavit ministerium. hominis missi a Deo ut 
testimonium perhiberet de lumine, et pararet viam ante Sal- 
vatorem. Nam, cum audisset Iesus quod loannes traditus esset, 
e terra Iudaeae ubi erat baptizans (2) secessit in Galilaeam, 
et exinde coepit. praedicare et dicere: Poenitentiam agite, appro- 
pinquavit enim regnum coelorum (3). Et iam in ipso itinere 
Galilaeam versus, eum transiret per Samariam, habuerat cum 
muliere celebre colloquium in quo imeundae praedicationis 
principale argumentum de integro continebatur. Interrogatus 
enim circa obiectum controversiae inter Samaritanos et Iu- 


(1) Matth. III, 9. 
(2) Ioan. III, 22. 
(3) Matth. IV, 12-17. 


Ba 


70 QUAESTIO I. 


daeos exsistentis de loco in quo adorare, id est sacrificare 
oporteret, responderat: Mulier, crede mihi, quia venit hora 
quando neque in monte hoc, neque in Terosolymis adorabitis Pa- 
trem. Vos adoratis quod nescitis, nos adoramus quod scimus, 
quia salus ex Iudaeis est. Sed venit hora, et nunc est, quando 
ceri adoratores adorabunt Patrem in spiritu et veritate, nam 
et Pater. tales quaerit. qui adorent eum. Spiritus est Deus, et 
eos qui adorant eum, in spiritu et veritate oportet adorare. Quibus 
verbis tria fecerat Christus. Primo quidem docuerat venire 
horam quando otiosa atque superflua evaderet mulieris inter- 
rogatio, eo quod nova religionis oeconomia esset subroganda, 
in qua ab ortu solis usque ad occasum adoraretur Pater, oeco- 
nomiam scilicet cultus christiani qui non amplius uni loco 
sicut cultus mosaicus alligatur. manifeste designans. At se- 
cundo, ne videretur aequiparasse Iudaeos cum Samaritanis. 
declaraverat iuxta prophetiam Iacob cui evidens allusio fe- 
bat, veram rehgionem hactenus permansisse apud Iudaeos. 
non vero apud Samaritanos qui suo schismate ab unitate po- 
puli Dei defecerant. Ultimo, novum cultum mox introducen- 
dum opposuerat, tum cultui Samaritano qui nequidem erat /n 
veritate, utpote falsus et a Deo reprobatus, tum etiam cultui 
[udaico qui etsi verus et legitimus, non tamen erat ¿n spiritu, 
quatenus propter carnalitatem gentis tot materialibus condi- 
tionibus debuerat onerari, ut elementum eius praedomimans 
videri potuisset magis esse corporalis exercitatio quam inte- 
rior devotio. Ex quo intelligere dederat. rem e converso se 
habituram in nova oeconomia in qua erat adorandus Pater. 
Uno demum verbo annuntiaverat Christus « cessationem ado- 
«rationis tam secundum ritum Iudaeorum adorantium in Te- 
« rusalem, quam etiam secundum ritum Samaritanorum ado- 
< rantium in monte Garizim. Uterque enim ritus cessavit ve- 
« niente spirituali Evangelii veritate secundum quam in omni 
«loco Deo sacrifieatur, ut dicitur Malach- 1 » (1). 

Sed quod in privato colloquio mulieri edixerat, ommibus 
iam modis publicare parabat sive per se, sive per discipulos. 
Exinde coepit praedicare et dicere: Poenitentiam agite, appro- 
pinquavit enim regnum coelorum (Matth. IV, 10). Venit prae- 
dicans evangelium regni Dei, et dicens: Quoniam impletum est 


A 


(1) S, Thom. 2-2, Quaest. 84, a. 3, ad 1um, 

tempus, et appropinquavit. regnum Dei, poenitemini et credite 
Evangelio (Marc. I, 15). Circuibat totam Galilaeam docens in 
synagogis eorum et praedicans evangelium regni (Matth. IV, 23). 
Duodecim misit lesus praecipiens eis: Euntes praedicate, di- 
centes: Quia appropinquavit regnum coelorum (Matth. X, 5-7), 
et alibi frequenter. Quid ergo nomine regni coelorum hic ve- 
niat, accurate inspiciendum est. 

Porro regnum coelorum evidenter est regnum messianicum 
seu ordinatio hominum sub Messia legislatore et rege, in or- 
dine ad finem sempiternae beatitudinis. Istud est regnum de 
quo Christus ad Pilatum: Regnum meum non est de hoc 
mundo. Si ex hoc mundo esset regnum meum, ministri mei utique 
decertarent ut non traderer ludaeis, nunc autem regnum meum 
non est hinc. Et hic nota quid sit, regnum Messiae non esse 
ex hoc mundo. Videlicet, non habet originem ex causis mun- 
danis et factis humanis, quia nec etiam habet finem terreno- 
rum seu mundanorum regnorum, quae et a natura oriuntur, 
et ad bonum naturale imo temporale sunt ordinata. Nam du- 
plex est finis respectu cuius dari potest hominum coordinatio 
sub supremo duce et imperante: finis politicus. temporalis 
quem significat Apostolus 1 Tim. II, quando orandum esse 
dieit pro omnibus qui in sublimitate sunt constituti, ut quie- 
tam et tranquillam vitam agamus; tum finis simpliciter ulti- 
mus qui est beatitudo aeterna, eaque in praesenti providentia 
supernaturalis seu transcendens omnes naturae exigentias. 
Itaque, sicut potestas regalis, ita et regnum dividitur gene- 
raliter in temporale et spirituale. Non quod spirituale constet 
visibilibus personis aut mediis, sed quia a fine sibi proprio 
suam accipit denominationem, quae omnino aequivalet evan- 
gelicae appellationi regni Messiae, vel regni Dei, vel regni 
coelorum. — Nunc autem, hoc idem regnum coelorum in du- 
plici statu consideratur. « Nomen regni, inquit S. Thomas in 
« IV, D. 49, Quaest. 1, a. 2, a regnando est sumptum. Regere 
« autem providentiae actus est. Unde secundum hoc aliquis 
« regnum habere dicitur, quod alios sub sua providentia habet, 
« et ideo secundum hoc homines in regno Dei esse dicuntur, 
«quod eius providentiae perfecte subduntur. Providentiae 
« autem est ordinare in finem; in finem autem ordinantur et 
« ea quae distant a fine seeundum quod perducuntur ad finem, 
« et ea quae lam assecuta sunt finem secundum quod in fine 

« conservantur. Et cum regula providentiae sit finis, illa per- 
« fecte providentiae subsunt, quae iam in ipso fine collocantur, 
et ideo in eis nihil potest esse ab ordine providentiae alie- 
« num. In alis autem quae a fine distant, secundum hoc magis 
« vel mimus divinae providentiae subsunt, secundum quod 
« magis et minus a fine elongantur. Propinquissimi sunt fini. 
«qui sunt in via ad finem; via autem perveniendi ad finem 
« est fides per dilectionem operans. Unde et regnum Dei quasi 
« antonomastice dupliciter dieitur. Quandoque congregatio 
« eorum qui per fidem ambulant, et sic Ecclesia militans re- 
« gnum Dei dieitur. Quandoque autem illorum collegium qui 
«iam in fine stabiliti sunt, et sic ipsa Ecclesia triumphans 
«regnum Dei dicitur, et hoc modo esse in regno Dei idem 
» est ac esse in beatitudine ». Quapropter in praedicatione 
etiam Christi manifesta apparet distinctio inter regnum coe- 
lorum seu regnum messianicum, de quo statim 1n terra con- 
stituendo aiebat: Quoniam impletum est tempus, appropinqua- 
vit regnum Dei, poenitemini et credite evangelio, et regnum coe- 
lorum in fine temporum solemniter dedicandum, cum venerit 
Filius hominis in maiestate sua, et omnes angeli cum eo, et con- 
gregabuntur ante eum omnes gentes, et separabit eos ab. invicem 
sicut. pastor segregat oves ab hoedis, et dicet rex his qui a de- 
iris eius erunt: Venite benedicti, possidete paratum vobis re- 
gnum a constitutione mundi. — Insignis inter alia est locus 
apud Lucam, XVII, 20 et seq., ubi regnum Dei in eadem 
periodo secundum utramque acceptionem invenitur a Christo 
suecessive adhibitum. Interrogabant enim Pharisaei, quando 
venit regnum Dei, puta regnum Messiae in gloria, quod solum 
a Iudaeis ut iam imminens expectabatur, sed in Evangelio 
non ad primum, bene vero ad secundum Christi adventum 
constantissime refertur. Respondit autem lesus: Non venit 
regnum Dei cum observatione, neque dicent: ecce hic aut ecce 
illic. Ecce enim regnum Dei intra vos est, Quo in loco 
sumitur primo regnum Dei in eo sensu quem ferebat inter- 
rogatio, videlicet pro regno gloriae; in posteriori autem 
inciso, pro regno quod tune in terris per Messiam erat 
constituendum. Et sensus est: Hoc regnum Dei quod vos 
cogitatis, non venit cum observatione, quia minime praesciri 
poterit quando venturum sit; veniet enim ut fur et tanquam 
laqueus in omnes qui sedent super faciem omnis terrae. Nec 

cum probabilitate ulla dicere poterunt: ecce hic aut ecce 
illic, quia non solum proprium eius erit ex improviso reve- 
lari, verum etiam cum tanta evidentia tantaque claritate in 
toto mundo manifestari, ut cum vere aderit, non amplius 
futurum sit obiectum coniecturarum aut discordantium inter 
homines opinionum. Quippe, sicut fulgur coruscans de sub 
‘coelo, in ea quae sub coelo sunt fulget, ita erit Filius ho- 
minis in die sua. Non ergo cum observatione venit regnum 
istud, sed nec necesse est ut sic veniat, ecce enim regnum 
Dei intra vos est, videlicet regnum Dei praesens quod est 
futuri praeparatio et via ad 1psum. Hoc, inquam, regnum est 
in medio vestri et 1n vestra potestate, quia vobis 1am adest 
Christus ad se vos vocans, et ideo de hoc regno suscipiendo 
omnis cura est impendenda, quim de tempore alterius ulla sit 
admittenda sollieitudo. 

Itaque regnum de quo dicebat: Poenitentiam agite, appro- 
pinquavit enim regnum coelorum, et alia superius relata, erat 
sime dubio regnum messianieum inter homines viatores iam 
tune instituendum, ut permaneret usque ad regnum gloriae 
quod in secundo adventu revelabitur. Hoc est regnum (utique 
in hoc mundo exsistens, quamvis non er hoc mundo), ad quod 
pertinent parabolae omnes in capite XIII Matthaei relatae. 
Parabola quidem seminantis deseribens praedicationem fidei, 
per quam vocantur homines ad regem qui venit testimonium 
perhibere veritati (1): parabolae de thesauro et margarita osten- 
dentes quanti pretii facienda sit 1stà vocatio: parabolae grani 
sinapis et fermenti, in quibus ipsius regni initia, progressus, 
et modus evolutionis praenuntiantur; parabola quoque sagenae 
piseium monstrans bonos et malos in eo permixtos donec ve- 
niat illa saeculi consummatio in qua exibunt angeli separantes 
malos de medio iustorum. Hoc denique regnum est quod alias 
exhibet Christus sub typo ovilis in quo non iam unius gentis, 
sed omnis nationis homines erunt. Æt alias, inquit, oves habeo 
quae non sunt ex hoc ovili, scilicet ex gente Iudaica, ef illas 
oportet me adducere, et fiet unum ovile et unus pastor. Sed et 
eodem hoc regno certam significari religionis oeconomiam, a 
ritu mosaico plane distinctam, et iam antiquatae legi mosaicae 
subrogandam (eo prorsus pacto quo adveniens veritas subro- 


(1) Ioan. XVIII, 37. 

gatur umbraticis praefigurationibus), omnes omnino Evangelii 
paginae protestantur. 

Sane vero, vel ipsa nomina regni Dei et regni coelorum pro- 
prium religionis inem important. adeoque sponte sua signant 
oeconomiam respicientem ea quae sunt ad Deum, sive deter- 
minatam rationem religationis ad ipsum. Insuper, eiusmodi 
rationem religionis esse omnino distinctam ab ea quae per: 
ministerium Moysis fuerat introducta, evidentius apparet 
quam ut indigeat pluribus demonstrari. Expresse enim ei op- 
ponitur ut quae debeat ei succedere: Lex ef prophetae, inquit, 
usque ad Joannem, ex eo regnum Dei evangelizatur (1). In tan- 
tum etiam ei antefertur, ut quamvis maior propheta inter 
natos mulierum loanne Baptista nemo sit, tamen qui minor 
est in regno coelorum, maior sit illo (2): in quo quidem non 
fit comparatio quoad personalem sanctitatem, uti evidenter 
constat, sed quoad conditionem status. Cum enim tota vetus 
oeconomia se habeat ad regnum Christi sicut quoddam eius 
vestibulum, eodem sensu maior loanne edicitur ille qui in 
regno coelorum minimus est, quo sensu minimum filiorum 
domus diceres digniorem praestantissimo etiam eorum qui atrii 
sive vestibuli servitio sunt addicti. Rursus ad rem faciunt haec 
verba directa ad Pharisaeos: 4 diebus loannis Baptistae re- 
gnum coelorum vim patitur, et violenti rapiunt illud (3). A diebus 
Ioannis Baptistae. inquit. id est a prima eius annuntiatione. 
Vim patitur, et quare? profecto quia non potest suscipi quin 
multae truncentur necessitudines. et inveterata abiciantur 
praeiudicia, inter quae illud praecipuum: penes [udaeos fore 
semper religionis principatum. patriumque ritum nusquam 
abolendum. Ad idem etiam referuntur loca omnia in quibus 
a regno coelorum excludendi praedicuntur Iudaei (4): exclu- 
dendi autem, non propter repudiatum ab eis ritum mosaieum. 
sed imo propter rationem e diametro oppositam. Et alia in- 
numera sunt in eamdem omnino collineantia sententiam, quae 
tamen commemorare nune non vacat, quia jam certissime con- 
cludere licet. annuntiationem regni coelorum in praedicatione 


(1) Luc. XVI, 16. 

(2) Matth. XI, 11. 

(3) Ibid XI, 12. 

(4) Matth. XXI, 43, XXIII, 38, ete. 

Christi nihil ahud fuisse nisi proclamationem adventantis finis 
Iudaismi et init novae oeconomiae religionis, pro quanto nova 
dici potuit ea per quam non solvebatur Lex, sed potius adim- 
plebatur. Ast hactenus nihil plus quam annuntiatio, quae quo- 
modo transierit in actum, nunc videndum est. 

Proxima Ecclesiae praeparatio ante consummatam 
passionem crucis. — Proximam dixi praeparationem, quia 
usque ad mortem Christi viguit oeconomia vetus, et omnes 
eius observantiae manserunt obligatoriae. In sanguine enim 
aeternae redemptionis dedicatum est testamentum novum, 
dicente Apostolo: Testamentum in mortuis confirmatum, est, 
alioquin nondum valet dum vivit qui testatus est (1). Hinc est 
quod ante passionem, ea quae spectant fundationem Ecclesiae 
et collationem potestatis ei propriae ubique enuntiantur in fu- 
turo: Aedificabo Ecclesiam meam, tibi dabo claves regni coelorum 
(Matth. XVI-18); quaecumque alligaveritis super terram erunt 
ligata in coelo (Matth. XVIIT-15). Post resurrectionem vero, 
omnia sunt de praesenti: Sicut misit me Pater, et ego mitto 
vos (Ioan. X X-21); pasce agnos meos, pasce oves meas (loann. 
XXI-17); euntes docete omnes gentes, baptizantes..., docentes eos 
servare omnia quaecumque mandavi vobis (Matth. NXVIII-19). 
Ideoque, per tres annos praedicationis et apostolatus Iesu 
Christi, praeformatam tantum videmus Ecclesiam, quamvis 
ita praeformatam ut iam in actu primo proximo appareat 
constituta, cui scilicet nihil. deerat nisi ultimae impositio 
formae. 

Sane vero, vel a principio institutum est et ministratum 
baptisma Novae Legis, per quod aggregavit sibi Dominus pri- 
mos fideles velut initium aliquod regni sui. Legitur enim apud 
Ioannem statim post relatum colloquium cum Nicodemo (quod 
in primo exordio vitae publicae indubitanter ponendum est): 
Post haec venit lesus et discipuli eius in terram Iudaeam, et illic 
demorabatur cum eis, et baptizabat (2). Et infra: Ut ergo cogno- 
vit lesus quia audierunt Pharisaei quod Iesus plures discipulos 
facit et baptizat quam Ioannes, reliquit Iudaeam et abiit iterum 
in Galilaeam (3), ubi iuxta ea quae superius praemissa sunt, 


(1) Heb. IX, 17. 
(2) Ioan. III, 22. 
(3) Ioan. IV, 1. 

adventum regni caelorum incepit praedicare. Atqui haec certo 
certius intelliguntur de baptismo distincto a baptismo Ioannis. 
id est, de baptismo illo quem ipse Ioannes annuntiaverat di- 
cens: Qui post me venturus est, ipse vos baptizabit in Spiritu 
Sancto. Illum dico baptismum paulo supra revelatum Nico- 
demo (cum sermo esset de renascentia et ingressu regni Dei), 
quem postea Christus, Matth. XVIII-19, ad omnes gentes man- 
davit deferendum. Hic igitur prima habes initia communitatis 
christianae. 

Porro publicatio evangelii per vicos et castella Galilaeae 
vix jnceperat, cum m hac fidelium communitate distinctio or- 
dinum instituitur. Et primo quidem quando Luc. VI-12, vo- 
cavit Dominus discipulos suos, eligens duodecim ex ipsis quos 
et apostolos nominavit, eosque constituens in unum speciale 
collegium multis praerogativis supra caeteros cunctos decora- 
tum (1). Tum postea quando Luc. X-1, designavit et alios se- 
ptuaginta duos quasi ministros secundi gradus, quibus etiam 
participationem contulit suae propriae auctoritatis in praedi- 
cando, ita scilicet ut ex parte eorum ad quos mittebantur, 
obedientia fidei deberet respondere (2). Verum ea quae spe- 
ctant summum collegium apostolicum, specialem omnino me- 
rentur considerationem. Apposite notat Card. Franzelin quod 
quamdiu ipse Dominus et magister cum apostolis visibiliter 
versatus est, ali visibili capiti aut centro unitatis nec locus 


(1) « Memoratu dignissimum est, quod inde iam nomine collegiali eis 
« proprio, ut unum corpus morale constanter appellantur illi duodecim 
« eum articulo, oí ócó£xa (Matt. X-1, XI-1, XX-17 ; Marc. III-14, eto.)... 
«Iam hos duodecim excellentiori munere ab aliis omnibus diseretos 
« fuisse, clarum est ex ipso facto et modo electionis: ex nomine indito 
« apostolorum seu legatorum Christi in eius regno; ex locutionibus hoc 
« distinctum collegium comparantibus cum aliis Christi discipulis et fide- 
« libus (Luc. XXIV, 9-33); ex modo quo diserte munus apostolorum ad 
« testificationem authenticam, etiam ante adventum Spiritus Saneti oin- 
« nino distinguitur, in oppositione ad testes quosvis alios quantumvis 
« fide et scientia idoneos (Act.'I-21 et seq.). Verum his omnibus opus 
« non est. Tota enim Christi oeconomia luculenter demonstrat specialem 
« relationem quan habent apostoli in regno Dei, tum ad Dominum a quo 
« mittuntur, tum ad alios discipulos universos sive unitos sive uniendos, 
« pro quibus mittuntur ». Franzelin, de Eccles. Thes. 8. 

(2) Ie. 9556, 

nec opus fuit. Sed de tempore futuro post suum discessum 
sese sollicitum ostendebat Christus, et ideo omni oblata oc- 
casione monebat et praenuntiabat, aliquem ex ipsis et super 
ipsos constituendum esse maiorem, primum, praecessorem, in 
regno Dei super terram (1). Quis autem ille ex duodecim fo- 
ret, verbis insinuabat et factis (2); tum vertente tertio suae 

(1) « Ubi sermonem habet de suo abitu ab apostolis, fere semper con- 
iungitur quaestio inter ipsos, quis eorum videretur esse maior? Nullum 
ergo adhue noverant iam tunc maiorem inter ipsos, aliquem tamen 
futurum pro tempore constituti regni Christi in terris, omnino certum 
habebant. In responsionibus Domini ad has eorum quaestiones, expli- 
cite vel implicite haec tria solent contineri: Nullum adhue esse con- 
stitutum inter ipsos maiorem, seque solum esse eis ducem ae magistrum ; 
esse tamen sui loco non amplius cum eius visibiliter versaturi, aliquem 
ex ipsis constituenduin maiorem ac praecessorem ; hoc ab eo impertien- 
dum niinisterium in exercenda potestate, longe diversum esse ab am- 
bitiosa dominatione principum inter gentes, ita ut praecessor licet po- 
testate maior, humilitate tamen sentiat se omnium ministrum, ad exem- 
plum ipsius Domini ae Magistri, videlicet exercendo potestatem maioris, 
non ad suum commodum et ambitionem, sed ad fructum et salutem 
communem in regno Dei. Luc, XXII, 24, Marc, IX, 34, Matth. XXIII, 
11, etc. » Franzelin, ubi supra. 

(2) « Praeparatio (primatus in Petro) iam continetur in prima statim 
Simonis vocatione: Intuitus eum Iesus dixit, tu es Simon filius Iona, tu 
vocaberis Cephas, quod interpretatur Petrus. In electione et iterum in 
missione duodecim apostolorum, hoc nomen Petrus expressius notatur, 
et ratione huius nominis et rei signincatae, non solum ordine ubique 
primus ponitur, sed etiam diserte primus inter apostolos esse decla- 
ratur (Luc. VI, 14, Matth. X, 2, Marc. IIT, 16). Factis ipsis eum Do- 
minus tanquam pruccessorem à reliquis discrevit. Non solum inter eos 
quos ad peculiarem confidentiam admisit, ubique primus notatur Pe- 
trus, sed fere cum ipso solo prae aliis divinus Magister agere videtur. 
In transfiguratione assumpsit Petrum et Iacobum et Ioannem... Peirus vero 
et qui cum illo erant gravati erant somno, et evigilantes viderunt maiestatem 
eius... Ait Petrus ad Iesum, praeceptor bonum est nos hic esse, Ad agoniam 
in monte Oliveti, assumpsit Pelrum et Iacobum et Ioannem secum..., et 
venit et invenit eos dormientes, et ait Petro: Simon, dormis, non potuisti 
una hora vigilare mecum? Iubet Petrum laxare retia ad capturam pi- 
scium, et cum ad prodigium stupor circumdederat eum et omnes qui 
cum illo erant, similiter autem et Iacobum et loannem..., ait ad Si- 
monem lesus: Noli timere, ex hoc iam homines eris capiens. Cum apostoli 
videntes Iesum super mare ambulantem turbati dicunt quia phantasma 

praedicationis anno, explicite etiam declarabat, annuntiando 
simul proximam suam passionem ac mortem (1): denique 
eumdem rursus diserte designabat 1n supremae nocte coenae, 
dum suum condebat testamentum, et ultimum vale in hac 
mortali vita dicebat suis (2). Huic igitur uni plenam potestatem 
supremamque in suo regno promittebat auctoritatem, prout 
multis argumentis contra adversariorum cavillationes infra 
ostendetur, interim vero ex obvio et naturali verborum sensu 
absque ampliori discussione affirmare licet. Verumtamen non 
sic uni Petro claves regni coelorum asserebat esse repositas, 
ut apostolici collegii auferretur praerogativa. Unde paulo post 
celebrem illam declarationem factam in partibus Caesareae 
Philippi, regendi auctoritas omnibus apostolis, salva interim 
subordinatione ad caput cuius manet immobile privilegium, 
committenda annuntiabatur his verbis: Si autem Ecclesiam non 
audierit, sit tibi sicut ethnicus et publicanus; amen amen dico 
vobis, quaecumque alligaveritis super terram, erunt ligata et in 
coelo, et quaecumque solveritis super terram, erunt soluta et in 
coelo (3). Et sic apparet praeparata in actu primo proximo 
distinctio membrorum Ecclesiae, prout sunt iuribus et officiis 
inaequaha: eorum scilicet qui reguntur et habent debitum obe- 
diendi, tum eorum qui regunt et sub Christo principantur se- 
cundum ordinem hierarchicum in suis essentialibus constitu- 
tivis iam ex tune praedeterminatum. 

Quin et quoad universalitatem seu omnimodam catholici- 
tatem, 1n eadem periodo vitae mortahs Iesu Christi praefor- 


« est, respondens Petrus dixit: Domine, si tu es, jube me venire ad te super 
« aquas, et ipse ait: veni..., et continuo Iesus extendens manum, apprehendit 
« eum. Cum colligentes didrachma quaerunt: Magister vester non solvit 
«didrachma? Filius Dei patrat miraculum ut solvat pro se simul et 
« Petro, tanquam una secuni persona iuridica: Tolle piscem, ef aperto 
« ore eius invenies staterem, illum sumens da eis pro me et te». Franze- 
inm F «e. 

(1) Matth. XVI, 13-19. Et statim post verba: Et ego dico tibi, quia tu 
es Petrus, etc., sequitur: « Tune praecepit discipulis suis ut nemini di- 
« cerent quia ipse esset Iesus Christus. Exinde coepit Iesus ostendere 
« discipulis suis quia oporteret eum ire in Ierosolymam, et multa pati 
« a senioribus..., et occidi, et tertia die resurgere ». 

(2) Luc. XXII, 31-32. 

(3) Matth. XVIII, 18. 

matam videmus Ecclesiam. Equidem verum est quod de sua 
personali missione protestabatur Dominus dicens: Non sum 
missus nisi ad oves quae perierunt domus Israel. Imo, cum in 
experimentum vitae apostolicae mittebat duodecim, dicebat 
els: In viam gentium ne abieritis, et in civitates Samaritanorum 
ne intraveritis, sed potius ite ad oves quae perierunt domus 
Israel. Et sane, iis quorum erat adoptio et testamentum et 
promissa, per prius perferri oportebat evangelium, praesertim 
quia, ut continuatio religionis ab ipso mundi exordio usque 
ad christianam legem illustrior appareret, necesse erat as- 
sumi ex Iudaeis primam Ecclesiae compagem, cui deinde ac- 
cederent Gentiles velut oleaster trunco bonae arboris insertus, 
et lam socius effectus radicis ac pinguedinis olivae (1). Sed 
interim omnibus modis ovile suum Gentibus destinatum esse 
inculcabat Christus: Multi, aiebat, ab Oriente et Occidente ve- 
nient, et recumbent in regno coelorum (Matth. VIIL-11). Ideo 
dico vobis (Iudaeis), quia auferetur a vobis regnum Dei, et da- 
bitur genti facienti fructus eius (Matth. XXI-49). Ad discipulos 
autem: Ad praesides et ad reges ducemini propter me, in testi- 
monium illis et gentibus (Matth. X-18). Et rursus: Praedica- 
bitur hoc evangelium. regni in universo orbe, in testimonium 
omnibus gentibus, et tunc veniet consummatio (Matth. NXIV-14). 
Et non verbis tantum, sed et factis gentiles in regnum suum 
mox advocandos ostendebat, sive cum apud Samaritanos 
mansit duos dies, sese eis manifestans Salvatorem mundi 
(loan. IV-40), sive cum chananaeae et centurionis exaudivit 
preces, sive praesertim cum in die palmarum, gentilibus 
quibusdam quaerentibus eum videre, exultavit in spiritu di- 
cens: Venit hora ut clarificetur Filius hominis. Amen amen 
dico vobis, nisi granum frumenti cadens in terram mortuum 
fuerit, ipsum solum manet, si autem mortuum fuerit, multum 
fructum affert (Ioan. XII-28). Ubi profecto alludebat ad pro- 
ximam suam passionem et ad gloriosa eius consectaria in 
conversione Gentium, iuxta notissima omnium prophetarum 
vaticinia (2). 

Nec denique praetereundum quod in ipsa nocte in qua 
tradebatur, novum illud sacrificium mulieri Samaritanae tribus 


(1) Rom. XI, 17. 
(2) Cf. Franzelin, ubi supra. 

ante annis annuntiatum instituebat; sacrificium videlicet com- 
memorativum mortis suae, subrogandum veteribus hostiis 
quae fuerant eiusdem praenuntiativae. Quia cum ab origine 
generis humani cruore victimarum passurus prophetizatus 
fuisset Christus, peccatumque mundi in suo sanguine abla- 
turus, nunc demum novum erigebat altare quod est altare 
Ecclesiae, in quo ad finem usque annuntiaretur completum 
quod prius futurum sperabatur. « Antiqui celebrabant figuras 
«futurae rei..., et venit sublatis holocaustis arietum, hirco- 
rum, vitulorum, caeterarumque victimarum ; noluit illa Deus. 
Quare illa noluit? quare primo voluit? Quia illa omnia quasi 
« verba erant promittentis, et verba promissiva, cum venerit 
quod promittunt, non iam enuntiantur. Tamdiu quisque 
promissor est donec det, cum dederit, mutat verba. Non 
« dicit adhuc, dabo quod se daturum dicebat, sed dicit, dedi; 
«mutavit verbum. Quare illi primo placuit hoe verbum, et. 
« quare illud mutavit? Quia temporis sui verbum fuit, et pro 
« tempore suo placuit. Quando promittebatur, tunc dicebatur. 
Cum autem datum est quod promissum est, ablata sunt 
« verba promissiva, data sunt completiva. Sacrificia ergo illa, 
tanquam verba promissiva, ablata sunt. Quid est quod datum 
« est completivum? Corpus quod nostis... Sacrificium, inquit, 
et oblationem noluisti. Quid ergo? Nos iam hoc tempore sine 
sacrificio dimissi sumus? Absit. Corpus autem perfecisti mihi. 
Ideo illa noluisti ut hoc perficeres, illa voluisti antequam 
hoc perficeres. Perfectio promissorum abstulit verba pro- 
mittentia. Nam si adhue sunt promittentia, nondum im- 
pletum est quod promissum est. Hoc promittebatur qui- 
busdam signis. Ablata sunt signa promittentia, quia 
«exhibita est veritas promissa » (1). Hine in ultima coena 
acciplens panem benedixit, fregit, deditque discipulis dicens: 
Accipite et manducate, hoc est corpus meum quod pro vobis 
datur. Et similiter calicem postquam coenavit, dicens: Acci- 
pite et bibite, Aic esf sanguis meus novi Testamenti qui pro 
multis effunditur in remissionem peccatorum. Hoc facite in meam 
commemorationem. 

Ergo, quando pergebat ad crucem Christus, iam erant in- 
stituta sacrificium N. L. et duo praecipua sacramenta quae 

(1) Augustinus, Enarrat. in Psalm. 39, n. 12. 

sunt baptismus et eucharistia; iam initiata societas regni coe- 
lorum in pusilio discipulorum grege; iam designata hominum 
universalitas e qua per totum orbem erat evocanda; iam de- 
nique praeparata eius hierarchia per promissiones factas duo- 
decim apostolis et specialiter Petro. Quid ergo adhuc desi- 
derabatur, nisi ut apostoli actu acciperent suam missionem 
in mundum, ut actu investirentur potestate ad successores in 
perpetuum transitura, ut externa media applicativa redemptio- 
nis aeternae fierent non solum exsecutoria, sed et obligatoria 
quoad omnes gentes, ac per hoc, definitive sanciretur ordo 
coaptationis hominum sub capite Christo in regno Dei super 
terram? Et hoc est quod ultimo factum novimus in diebus 
qui inter resurrectionem et ascensionem, ut Leo Papa dieit, 
non otioso transiere decursu. Hinc: 

Ultima Ecclesiae constitutio post Christi resurre- 
ctionem. — Omnia m tribus apparitionibus peracta leguntur. 
Prima accidit ipso resurrectionis die in coenaculo ubi erant 
undecim congregati: « Dixit eis iterum, pax vobis, sicuf misit 
« me Pater et ego mitto vos » (1). Altera fuit ad mare Tiberiadis, 
cum post miraculosam capturam piscium collata est Petro 
pastoralis potestas in integrum gregem: « Dicit ei: pasce agnos 
« (agniculos) meos... Dieit e1: pasce agnos meos.... Dixit ei: 
« pasce oves meas » (2). Ultima demum in monte Galilaeae. 
quando « undecim discipuli abierunt in Galilaeam, in montem 
« ubi eonstituerat illis Iesus, et accedens Iesus locutus est eis 
« dicens: Data est mihi omnis potestas in coelo et in terra. 
« Euntes ergo docete omnes gentes, baptizantes eos in nomine 
« Patris et Filii et Spiritus Sancti, docentes eos servare omnia 
« quaecumque mandavi vobis. Et ecce ego vobiscum sum omnibus 
« diebus usque ad consummationem saeculi » (3). His namque 
solemnibus declarationibus instituebat hierarchiam apostoli- 
cam, id est, ministerium legatorum potestate fungentium in 
suo regno, quatenus sicut ipse missus fuerat a Patre ut re- 
gnum acquireret, ita et undecim mittebat ut quae ad regni 
extensionem et administrationem spectant vice sui perficerent. 


(1) Ioan. XX, 21. 
(2) Ioan. XXI, 15-17. 
(3) Matth. XXVIII, 16-20. 

Hane etiam hierarchiam instituebat ut mansuram usque in 
mundi finem, adeoque institutio ipsa non respiciebat exclusive 
apostolos prout personaliter sumpti mox erant morituri, sed 
in solidum prout collegium erant, lege successionis perenniter 
duraturum. Huie denique hierarchiae tanquam capiti mini- 
steriali, (capiti quidem respectu habito ad homines, ministe- 
riali vero respectu habito ad seipsum), subdebat totum regnum 
suum. Neque enim ullae sunt oves eius quae a Petro collegii 
principe pascendae non assignentur, nec ulla est gens aut 
gentis vel minima pars quae non comprehendatur in horum 
verborum generalitate: Docete omnes gentes, baptizantes et 
docentes servare omnia quaecumque mandavi vobis. Porro, 
per institutionem apostolieae hierarchiae complebatur opus 
aedificationis Ecclesiae. Cum enim Ecclesia sit corpus sive 
societas cuius Christus est supremum caput, et regnum cuius 
est rex, tunc profecto ultimo fundata est, quando fuit immo- 
biliter institutus ordo quo homines gubernationem Christi 
reciperent, eique tanquam subditi et membra adhaererent. Sed 
haec institutio perfecta fuit in constitutione hierarchiae mi- 
nisterialis et vicariae, sub qua omnes ad messianicum regnum 
pertinentes in perpetuum ponebantur. Et confirmatur, quia ex 
hierarchia regente et hominibus hnius hierarchiae auctoritati 
obnoxiis societas aliqua per se coalescit, hoc est, multitudo 
hominum, cuiusdam communitatis vinculo adunata in commu- 
nem finem. Societas autem ista procul dubio illa Ecclesia est, 
quam Christus, Matth. XVI, aedificaturum se dixerat super 
apostolici collegii primatem Petrum. 


$ 2; 


Sed nunc, completae iam institutionis evolutionem inde 
ab ascensione et descensu Spiritus Sancti considerare oportet, 
videndumque qualiter viventibus adhuc apostolis granum si- 
napis excreverit in arborem magnam, et regnum coelorum e 
Iudaea in totum mundum sese expanderit secundum consti- 
tutum a Christo exemplar. Tres autem periodi facile distin- 
guuntur. Prima est quando adhue solis Iudaeis praedicatum 
est evangelium, et ex solis Iudaeis nascens coaluit Ecclesia, 
(Act. I-IX). Altera est quando et Gentibus incepit aperiri 
ostium, septem circiter annis post promulgatam legem novam, 

(Act. X-XV). Tertia est a temporibus quae secuta sunt con- 
cilium Ierosolymitanum usque ad praecipuorum apsotolorum 
mortem et Ierosolymae excidium, quando in toto orbe, maxime 
inter gentes, Christi regnum fuit quaquaversus dilatatum, 
ERE XVI, seq.). 

Nascentis Ecclesiae primum stadium. — Dictum fuerat 
a Domino ascendente in coelum: Æritis mihi testes in Teru- 
salem, et in omni Iudaea et Samaria, et usque ad ultimum 
terrae. Quem ordinem apostoli religiose sibi observandum 
semper duxerunt, et quamvis ipso Pentecostes die characterem 
catholicitatis Ecclesiae haud obscure attestatus sit Petrus di- 
cens: Vobis est repromissio, et filiis vestris, et omnibus qui longe 
sunt, quoscumque advocaverit Dominus Deus noster (Act. I1-939), 
de facto tamen usque ad baptismum Cornelii centurionis, 
nonnisi hominibus Israehtis patuit Ecclesiae ingressus (1). 
Ratio iam constat ex superius dictis (2); sed et prophetica 
huius oeconomiae figura praecesserat, quando ad incunabula 
Salvatoris pastores prius ex vicinis locis, deinde Magi e lon- 
ginquis terris fuerant advocati (3). Nihilominus, vel a primo 
hoc stadio, historia Actuum ostendit christianos in societatem 
religiosam a Synagoga plane distinctam constitutos, qui sci- 
licet baptismate initiati propriis sacris utebantur, propriosque 
agebant coetus, sub magisterio et regimine apostolorum. 

Ad primam Petri praedicationem plures convertuntur. Hos 
statim iubet Petrus segregari a Synagoga: Salramini, inquit, 
a generatione ista prava (Act. II-40); tum baptizantur et uniun- 
turinsocietatem propriam, quae, ut recte Card. Franzelin notat, 
ipso appositionis nomine significatur: Ef appositae sunt in die 
illa animae circiter tria millia. Subdit porro Lucas: Erant au- 


(1) Profecto omnes illi variarum linguarum homines qui die Penteco- 
stes, loquentes audierunt apostolos, Iudaei erant, ut expresse testatur 
Lucas, Act. II, 5. Iudaei etiam, Graeci quorum murmur Act. VI-1, fuit 
occasio electionis diaconorum ; dicuntur enim AA» rec, non éAAnveg; 
hellenistarum autem nomine designabantur Iudaei lingua graeca utentes 
inter gentes. Denique et Samaritani, ante vocationem Cornelii conversi 
ad fidem, inter Israelitas sine dubio computantur. 

(2) Supra, $ 1. 
(3) Cf. de Verbo incarnato, Quaest. 35, ubi de circumstantiis nativi- 
tatis Christi. 

tem perseverantes in doctrina apostolorum, iugiter eos audientes 
ut veritates evangelii edocerentur ; itemque in communicatione 
fractionis panis, (kai vij rourovia, tù) «4á6et vov dorov, ad litteram, 
in communione, in fractione panis), id est in communione quae 
est per fractionem panis sive celebrationem Eucharistiae (1), 
et orationibus." Et paulo infra addit quod omnes qui credebant 
erant pariter, quotidie perdurantes unanimiter in templo, et 
frangentes circa domos panem, quatenus scilicet ad sacra ce- 
lebranda mysteria domos privatas habebant, ad verbi Dei vero 
praedicationem et communem omnium precationem templum 
adibant. Sed et concordant sequentia initiis, dum ubique so- 
cietas distincta et in dies augescens insinuatur. Ait enim: 
Multitudinis autem credentium erat cor unum et anima una, 
(Act. IV-32), et rursus: Caeterorum autem nemo audebat se 
coniungere illis, magis «utem augebatur credentium in Domino 
multitudo virorum ac mulierum (VI-13). Et infra referens quo- 
modo Paulus tribus annis post conversionem suam venit Ie- 
rusalem : Tentabat, inquit, se iungere discipulis,et omnes timebant 
eum, non credentes quod esset discipulus, donec Barnabas ap- 
prehensum illum introduxerit ad apostolos, id est ad Petrum 


(1) Certe vox COMMUNIO, AkotyO vid, quae usque nunc est in usu ad 
signifieandum Eucharistiae sacramentum, expresse atque explicite pro 
hoc mysterio adhibetur a Paulo, 1 Cor. X-16: Panis quem frangimus, 
inquit, nonne participatio (communio) corporis Domini est? Ou xowcowvia 
TOV GCOHatOS TOV xvgiov &Ot(r. In eamdem quoque significationem con- 
currit locutio FRACTIO PANIS, tum in praecitato Pauli testimonio, tum 
infra in relatione institutionis sacrificii N. L., tum praesertim in ipso 
libro Actuum, XX-7 et seq. Una autem sabbati (id est die dominica) cum 
convenissemus ad frangendum panem, Paulus disputabat cum eis, profecturus 
in crastinum, protraxitque sermonem usque in mediam noctem. Erant autem 
lampades copiosae in coenaculo ubi eramus congregati. Sedeus autem quidam 
adolescens nomine Eutychus super fenestram, cum mergevetur sommo gravi, 
disputante diu Paulo, ductus somno cecidit de tertio coenaculo deorsum et su- 
blatus est mortuus. Ad quem cum descendisset Paulus, incubuit super eum, et 
complexus dixit: Nolite turbari, anima enim ipsius in ipso est. Ascendens 
autem, frangensque panem et gustans, satisque allocutus usque in lucem, sic 
profectus est, Haec Lucas. At certe circumstantia diei, apparatus loci, 
longior apostoli concio, omnia ista sacrum coetum ineuleant, et vetant 
ne fraetio panis quae indicatur ut praecipuus scopus totius conventus, 
pro vulgari coena sumatur. 

et Iacobum fratrem Domini, a quibus exceptus, omnis in po- 
sterum suspicionis immunis fuit (Act. IX, 26-28). Neque solum 
distincta deseribitur societas, verum etiam ab apostolis re- 
gentibus per omnia pendens, et in tantum quidem ut hi, 
nondum elapso secundo post ascensionem anno, necesse ha- 
buerint primos instituere diaconos, ne a ministerio verbi et 
sacrorum dispensatione distraherentur. — Ex hac porro segre- 
gatione a Synagoga orta est persecutio, non autem vice versa, 
ut vellent rationalistae, ex persecutione segregatio, prout 
evidenter attestatur tum ratio agendi Synedrii Iudaici contra 
apostolos (Act. IV-V), tum historia lapidati Stephani necnon 
et Sauli devastantis Ecclesiam (Act. VI-V). Interim vero, 
vehemens illa persecutio Ierosolymis exorta, in causa erat 
cur dispergerentur christiani per regiones Iudaeae et Sa- 
mariae, et ibidem disseminarent fidem Christi. Unde mox ad 
novellos christianos qui baptizati tantum erant in nomine Do- 
mini lesu, mittebantur Petrus et Ioannes, tum ut eos in fide 
confirmarent, tum ut sacramentum plenae christianitatis eis 
conferrent (Act. VIII, 14-21). In quo quidem, quid aliud 
iterum ostenditur nisi una individua societas sese paulatim 
expandens extra angustos mcunabulorum fines, communionis 
eiusdem fidei eorumdemque sacramentorum vinculo colligata, 
sub una eademque apostolica hierarchia? Quin et in his primis 
initiis, supremi episcopatus Petri ilustre invenimus docu- 
mentum. Nam quando sedata tandem tempestate quae prius 
saevierat, Ecclesia per totam Iudaeam et Galilaeam et Sama- 
riam habebat pacem,et aedificabatur ambulans in timore Domini, 
et consolatione Spiritus Sancti replebatur, factum est ut Petrus, 
dum. pertransiret universos, deveniret ad sanctos qui habitabant 
Lyddae (Act. IX, 31-32). Dum pertransiret universos, mquit. 
Quippe, ut notat Baronius ad annum 39, tam optata et tam op- 
portuna a Deo praestita Ecclesiae suae tranquilhtate Petrus 
utitur, et Ierosolymis egressus regiones circumpositas peragrat, 
ut omnes quae sunt universalis praefecturae functiones exse- 
queretur et consummaret. Hoc namque sibi vult illud dum per- 
transiret universos, quod de aliis apostolis Lucas non scribit, 
sed de Petro, cuius muneris fuit universo gregi prospicere (1). 


(1) Ad hane cireumstantiam refert Baronius susceptum a Petro epi- 
Scopatum Antiochenum. 

Unde Chrysostomus, Hom. 21 in Acta, n. 1-2: « Dicturus est 
(Lucas) de Petri discessu ad sanctos. Ne quis ergo putaret id 
«ex metu provenisse, primo narrat ut se haberent ecclesiae, 
« ostendens ipsum persecutionis tempore lerosolymae man- 
« sisse; cum autem in tuto erant ubique ecclesiae, tunc Iero- 
solymam reliquisse. Non enim quia pax erat, putabat non 
« opus esse suo adventu.... Quasi dux circuibat, ordines con- 
siderans,quae pars esset coadunata, quae ornata,quae sua prae- 
sentia egeret. Vide illum ubique circumcursantem, et primum 
inventum. Ubi eligendus erat apostolus. hic primus fuit: 
«cum dicendum erat Iudaeis non esse ebrios apostolos, cum 
claudus sanandus fuit, cum concionandum erat, hic ante 
alios erat; quando agendum cum praefectis, quando cum 
« Anania, quando ex umbra sanationes fierent. Ubi periculum 
«est, hic adest, et ubi quaedam dispensanda sunt; ubi vero 
tranquillae res sunt, in communi visitat omnes ». 

Ergo, vel a prima omnino origine, in ratione autonomae ac 
distinctae societatis sese exhibebat Ecclesia Christi. Nee pror- 
sus in contrarium est, quod primi illi christian ex ludaeis 
collecti caeremonias mosaicas adhuc servaverint, prout totius 
consequentia historiae, et praesertim ea quae postmodum in 
accessu Gentilium provenerunt. satis superque demonstrare 
videntur. Etenim etiam atque etiam considerare oportet quod 
transitus a Iudaismoad christianismum non fuit transitus a falsa 
ad veram religionem, sed ab una verae religionis oeconomia 
in oeconomiam aliam, quae iuxta superius iam dicta. ad prio- 
rem se habebat ut corpus ad umbram, ut antitypus ad typum, 
ut adimpletio ad promissionem. « Incarnatio quippe Verbi et 
« occisio ac resurrectio Christi universorum fidelium salus 
«facta est. et sanguis unius Iusti hoc nobis donavit qui eum 
« pro reconciliatione mundi credimus fusum, quod contulit 
« patribus qui similiter credidere fundendum. Nihil ergo ab 
« antiquis significationibus in christiana religione diversum est, 
«nec unquam a praecedentibus iustis nisi in Domino lesu 
« Christo salvatio sperata est. dispensationibus quidem pro di- 
.« vinae voluntatis ratione variatis, sed in idipsum coruscan- 
tibus et legis testimoniis et prophetiae oraculis et oblatio- 
nibus hostiarum, quia sic congruebat illos populos erudiri, 
« ut quae revelata non caperent, obumbrata susciperent, et ma- 
« ior Evangelii esset auctoritas, cui tot signis totque mysteriis 

« V. T. paginae deservissent, de quibus. Dominus profitebatur 
« quod non venerat solvere legem, sed adimplere » (1). Unde, 
quamvis in morte Iesu Christi consummatum sit Testamen- 
tum Novum, et exinde omni vi obligatoria carere inceperit 
lex antiqua, (quod theologi significare solent dicendo legem 
mosaicam ex tune mortuam evasisse), non tamen oportuit ut 
continuo reliceretur tanquam mortifera, haud secus ac si fuis- 
set diabolicae superstitionis corruptione infecta. Imo vero, per 
aliquod tempus in fidelibus a Synagoga egressis permanere 
debuit antiquarum observantia caeremoniarum, simul cum iis 
quae sunt propria religioni christianae, ut scilicet nexus Novi 
et Veteris Testamenti fieret manifestior, et dum imtertexebatur 
figura veritati, evidentius appareret mirabilis illa successio 
atque continuatio religionis, sese ab initio evolvens sicut lux 
quae ab aurora crescit usque ad perfectam diem. Tunc ergo, 
iuxta celebrem Augustini comparationem, legales observantiae 
se habuerunt instar honorabilis mortui qui non statim in fo- 
veam deicitur, sed aliquantisper conservatur et ad tumulum 
deducitur cum debita reverentia, parentum ac necessariorum 
caterva stipatus (2). Nec dubium quin eiusmodi transitionis 
oeconomia maxime locum habuerit, quando solis adhuc Israe- 
litis coalescebat Ecclesia. Verum, iam instabat eventus qui 
occasionem suppeditaret, primo quidem solemniter atque au- 
thentice declarandi abrogatam obligationem veteris legis, tum 
deinde diligenter eradicandi praeiudicium quo plerique adhuc 
tenebantur Iudaei conversi erga mosaicas observantias, usque- 
dum completa tandem sepultura cum destructione templi et 
eversione lerusalem, verificaretur id quod dicit Augustinus 
ubi supra: « Proinde nune quisquis Christianorum, quamvis 
« sit ex Iudaeis, similiter ea (legalia) celebrare voluerit, tan- 
«quam sopitos cineres eruens, non erit pius deductor vel 
« baiulus corporis, sed impius sepulturae violator ». Porro, 
eventus ille praeparativus ad consummatas Synagogae exse- 
quias, fuit accessus Gentilium ad fidem evangelii, cum quo 
incipit alterum et perquam notabile nascentis Ecclesiae sta- 
dium. Tune enim effecta est iunctura duorum populorum, 
circumcisionis et praeputil, tam profundis tamque inveteratis 


(1) Leo M. Serm. 15 de Pass. c. 1-2. 
(2) August. epist. 82, n. 16. 

inimicitiis inter se invicem hactenus dissidentium, de qua 
iunctura Apostolus, Ephes. II, 14-22: « Ipse enim (Christus) 
« est pax nostra qui fecit utraque unum, et medium parietem 
maceriae solvens inimicitias m carne sua, legem mandato- 
« rum decretis evacuans, ut duos condat in semetipso in unum 
«novum hominem, faciens pacem, et reconciliet ambos in 
uno corpore Deo per crucem, interficiens inimicitias in se- 
«metipso. Et veniens evangelizavit pacem vobis qui longe 
« fuistis (Gentilibus), et pacem iis qui prope (Iudaeis). Quo- 
«niam per !psum habemus accessum ambo in uno Spiritu 
«ad Patrem. Ergo iam non estis hospites et advenae, sed 
« estis cives sanctorum et domestici Dei, superaedificati super 
« fundamentum apostolorum et prophetarum, ipso summo an- 
« gulari lapide Christo Iesu ». 

Secundum nascentis Ecclesiae stadium. — Incipit iuxta 
computum Baronii anno aerae vulgaris 41, quando Petrus 
a Deo monitus, edoctusque advenisse tempus admissionis 
gentium (1), gentilem hominem Cornelium centurionem cum 
cognatis et amicis eius Caesareae baptizans, cunctis ethnicis 
aditum ad Ecclesiam reseravit (Act. X). Quae res tam dili- 
genti studio a Luca relata, querelae primum occasio fuit ex 
parte eorum qui ex circumcisione erant, cum Petrus a Cae- 
sarea lerosolymam reverteretur. At audita narratione facti. 
quà aderant tacuerunt, et glorificaverunt Deum dicentes: ergo et 
gentibus poenitentiam dedit Deus ad vitam, ita ut, prima iun- 
ctione duorum parietum in angulari lapide Christo pacifice 
peracta, exhine non Petrus tantum et apostoli caeteri, sed ex 
discipulis complures qui hactenus nonnisi Iudaeis praedicave- 
rant evangelium, gentiles etiam ad Christi ovile colligere ince- 
perint. Subdit enim Lucas: Et illi quidem qui dispersi fuerant 

(1) Apposite notat Card. Franzelin quod in hac cireumstantia, « apo- 
« stolorum principi Petro, non quidem ipsum dogma de destinatione 
« evangelii pro omnibus gentibns et de universalitate Ecclesiae revelatum 
« est, quod sicut a prophetis praenuntiatum, ita a Christo saepe diser- 
« tissimis verbis declaratum fuerat (cf. Act. II-39, 111-26); sed tempus 
« manifestatum est simul erm ratione modoque adniissionis omnium gen- 
« tium, et exsecutionis testamenti Salvatoris, ut apostoli praedicarent 
« evangelium omnibus gentibus, omni creaturae, et testes essent usque 
«ad ultimum terrae », De Ecclesia, Thes. 14, 

a tribulatione quae facta fuerat sub Stephano, perambulaverunt 
usque Phoenicen, et Cyprum, et Antiochiam... Erant autem quidam 
ex eis viri Cyprii et Cyrenaei, qui cum introissent Antiochiam, 
loquebantur et ad Graecos, annuntiantes Dominum Iesum. Et erat 
manus Domini cum eis, multusque numerus credentium concersus 
est ad Dominum. At vero, ut notat Baronius ad annum 42, 
quo magis magisque ex gentibus colligenda propagaretur Ec- 
clesia, Paulum quem ad hoc opus elegerat, adhuc 'l'arsi agen- 
tem et quasi sagittam electam 1n sua pharetra latitantem, Deus 
educere in medium festinavit. Ad ethnicos enim Antiochiae 
conversos missus est e lerosolyma Barnabas, qui hortaretur 
eos:in proposito cordis permanere m Domino; tum ipse pro- 
fectus est Tarsum ut quaereret. Saulum ; quem cum invenisset 
perduxit Antiochian, et annum totum conversati sunt ibi in ec- 
clesia, et docuerunt. turbam multam, ita ut cognominavrentur 
primum Antiochiae discipuli, christiani (Act. XI-25). Porro, tran- 
sacto anno illo, paulo post persecutionem Herodis Agrippae in 
capite XII Actuum relatam, (quae et de vivis abstulit Iacobum 
fratrem Ioannis, et occasionem dedit dispersionis apostolorum 
per universas terras, necnon et adventui Petri in Urbem), 
iussu Spiritus Sancti factam legimus ordinationem Pauli et 
Barnabae, dum scilicet sacerdotes qui aderant Antiochiae (1), 
in celebratione sacrorum mysteriorum essent occupati: Mini- 
strantibus autem illis Domino (graece ^ettovoyobrvov, id est 
sacrificantibus), dixit illis Spiritus Sanctus: Segregate inihi Sau- 
lum et Barnabam in opus ad quod assumpsi eos. Tunc ieiunantes 
et orantes, imponentesque eis manus, dimiserunt illos( Act. NILI-2). 
Exinde igitur, mutato nomine (2), Paulus in campum certa- 
minis egressus suscepit partes specialis apostoli gentium, ut- 
pote qui peculiarem de gentilibus ad fidem convertendis ha- 
beret a Deo procurationem. Statimque ipse et individuus co- 
mes Barnabas, ambo in historia Actuum tunc primum nomine 
apostolorum recensiti (3), accepto ministerio cum ingenti 


(1) Inter hos, teste Luca, erat Manahen quem multi suspicantur esse 
Evodium, immediatum Petri in sede Antiochena successorem. 

(2) In Actibus prima nominis Pauli mentio habetur post celebratam 
ordinationem per impositionem manuum. Saulus autem qui et Paulus 
(Act. XIII, 9). Exhine autem, semper Paulus nominatur. 

(3) Act. XIV, 4-13, 

fructu funguntur in regionibus Asiae minoris et adiacentibus 
insulis, ubique fundantes ecclesias, constituentesque presby- 
teros per singulas (1). Tum. expleto opere, redeunt Antiochiam 
unde erant. traditi gratiae Dei in opus quod compleverunt ; cum 
autem venissent et congregassent ecclesiam, retulerunt quanta 
fecisset Deus cum illis, et quia aperuisset gentibus ostium fidei; 
morati sunt autem non modicum tempus cum discipulis( Act. NIV, 
25-21). Sic pervenitur ad annum aerae vulgaris circiter quin- 
quagesimum primum. T 

Sed interim gentilium multitudo in dies accrescens intra 
Ecclesiae gremium, excitaverat invidiam quorumdam qui erant 
ex circumcisione, eorumque zelum pro mosaicis observantiis 
multum exacerbaverat. Ef quidam descendentes de Iudaea doce- 
bant fratres Antiochiae commorantes: Quia nisi circumcidamini 
secundum morem Moysi, non potestis salvari. Hinc. maxima 
turbatio, repugnantibus per omnia Paulo et Barnaba. quibus 
necesse visum est, attenta rel gravitate, ascendere lerusalem 
ubi pro tempore aderat Petrus (post decretum Claudii quo 
omnes Iudaei e Roma discedere coacti fuerant), aderat etiam 
Iacobus minor, imo et Ioannes, ut ex Gal. II-9 coniicere licet. 
« Tractanda siquidem erat, ait Baronius, omnium gravissima 
« causa: An scilicet una cum Evangelio Lex quoque servanda 
« esset, ut qui ex gentilibus ad christianam religionem se 
« transferrent, ex legis hebraicae praescripto circumeidi de- 
« berent, et aliorum legalium observatione obligari. Instabant 
« pseudoapostoli pro lege Moysi acerrime concertantes, et 
« partem adversam strenue oppugnantes. Apostolico igitur 
« haec erant discutienda consessu, definienda consensu, atque 
«auctoritate firmanda. Iam vero ipsa synodica acta quae 
« Lucas scriptis consignata reliquit, inspiciamus. Ipse enim 
« in primis causam eiusmodi cogendi conventus praemittens, 
«slc alt: Cum venissent lerosolymam Paulus et Barnabas, 
« suscepti sunt ab ecclesia... Surrexerunt autem quidam de 
« haeresi Pharisaeorum qui crediderunt, dicentes: Quia oportet 
« crcumcidi eos, praecipere quoque servare legem Moysi. Con- 
« veneruntque apostoli et seniores (presbyteri) videre de verbo 
« hoc. Cum autem magna conquisitio fieret, surgens Petrus dixit 
«ad eos: Viri fratres, vos scitis quoniam ab antiquis diebus 


(D Act RIY, 272. 

« Deus in nobis elegit, per os meum audire gentes verbum 
« Evangelii, et credere. Et qui novit. corda Deus, testimonium 
« perhibuit, dans illis Spiritum Sanctum sicut et nobis. Et nihil 
« discrevit inter nos et illos, fide purificans corda eorum. Nunc 
« ergo quid tentatis Deum imponere iugum super cervices disci- 
« pulorum, quod neque patres nostri neque nos portare potuimus? 
« Sed per gratiam Domini Iesu Christi credimus salvari, quem- 
« admodum et illi. Hactenus Petri sententia, quam primus 
« ut princeps apostolorum dixit, imo rem 1psam sui praero- 
« gativa suffragii visus est definisse. Nam (quod ait Hiero- 
« nymus seribens ad Augustinum), in sententiam eius Iacobus 
« apostolus et omnes simul presbyteri transierunt, nec servan- 
« dam ab illis esse circumcisionem, neque caetera quae per- 
« tinent ad legem Moysi, aeque omnes senserunt.... Sed quid 
« post haec factum sit prosequitur Lucas: Placuit apostolis et 
« senioribus cum omni Ecclesia, eligere viros ex eis, et mittere 
« Antiochiam cum Paulo et Barnaba Iudam et Silam viros 
« primos in fratribus, scribentes per manus eorum. Epistola 
«autem fuit eiusmodi: Apostoli et seniores fratres his 
« qui sunt Antiochiae et Syriae et Ciliciae fratribus ex 
« gentibus, salutem. Quoniam audivimus quia quidam 
«ex nobis exeuntes turbaverunt vos verbis, everten- 
«tes animas vestras, quibus non mandavimus: Pla- 
« cuit nobis collectis in unum, eligere viros, et mittere 
«ad vos cum charissimis nostris Barnaba et Paulo, 
« hominibus qui tradiderunt animas suas pro nomine 
« D. N. I. C. Misimus ergo Iudam et Silam qui et ipsi 
« vobis verbis referent eadem. Visum est Spiritui San- 
«eto et nobis, nihil ultra imponere vobis oneris prae- 
«ter haec necessaria: Ut abstineatis vos ab immolatis 
«simulacrorum, et sanguine, et suffocato, et fornica- 
« tione, a quibus custodientes vos, bene agetis. Valete. 
« Hactenus litterae apostolicae ex concilio Hierosolymitano, 
« quod, ea data epistola, absolutum fuisse, Lucas qui ad res 
« Antiochenas vertit stylum, significare videtur ». 

Verum non levi ista transeunda calamo, quia in tam so- 
lemni circumstantia plurima sunt quae Ecclesiam evidenter 
commonstrant in ratione distinctae atque perfectae societatis 

constitutam. Primo apparet luce meridiana clarior separatio 
a Synagoga, tum quia exorta acri controversia de observantia 
legis Moysis, non ad sacerdotes levitici generis, iuxta praescri- 
ptum Deuter. XVII-8 et seq., sed ad apostolicam hierarchiam 
cui Petrus praesidet, communi omnium consensu iudicium et 
decisio defertur; tum quia, sicut Concilium ex suprema mi- 
nimeque dependente potestate agit, (Visum est, mquit, Spiritui 
Sancto et nobis), ita eius definitio ut irreformabile decretum 
seu dogma a cunctis recipitur, (unde infra, Act. XV-41, vi- 
demus Paulum perambulantem Syriam et Ciliciam, praecipien- 
temque custodire praecepta apostolorum et seniorum, et iterum 
XVI4A, tradentem custodire dogmata quae erant decreta ab apo- 
stolis et senioribus qui erant lerosolymis) : tum denique quia 
decretum ipsum continet authenticam declarationem de eo 
quod mosaicae caeremoniae minime essent christianis impo- 
nendae. Quod si insuper rationem habeas sententiae quam in 
Concilio edixerat Petrus, videbis legales ritus ne ipsis quidem 
christianis de genere Abraham necessarios habitos fuisse, 
quamvis propter rationes superius relatas, adhuc in eis tole- 
rarentur. Per gratiam Domini Iesu Christi, aiebat, credimus 
salvari quemadmodum et illi (scilicet gentiles). Quasi dixisset : 
Per Iesu Christi fidem atque evangelicorum praeceptorum 
exercitationem credimus nos ad salutem perventuros, non secus 
ac ethnici salvi fiunt: caeremoniae deinceps neque illis neque 
nobis proderunt, sed spem omnem in evangelio et I. C. gratia 
collocare debemus. Haec igitur dicendo, iudaicas caeremonias 
penitus abolendas fore et de medio omnino tollendas satis in- 
nuebat. 

Apparet etiam in iis quae de Ierosolymitano Concilio refert 
Lucas, haud minus perspicua unitas regiminis, necnon et 
communionis qua in unum regnum. unumque sociale corpus 
omnes particulares ecclesiae iam coalescebant. Ab uno enim 
auctoritatis centro normam credendorum simul et agendorum 
acceptam, hie manifestum est. Quin et suprematiae Petri 
prout a cunctis indubitanter agnitae illud quoque attestatur, 
quod cum in Concilio magna hine et inde conquisitio prae- 
cessisset, statim ut ipse sententiam protulit, cessavit agitatio : 
Tacuit autem, inquit, omnis multitudo. 

Tertio demum apparet exercitium potestatis non modo 
doctrinalis, verum etiam legislativae quantum ad disciplinam, 

in imposito praecepto abstinendi a sanguine et suffocato, id 
est ab esu sanguinis vel animalium e quorum carnibus sanguis 
non fuit per prius effusus. Neque enim in vi legis naturalis, 
ut constat, nec in vi legis positivae antecedentis cuius finita 
declarabatur obligatio, eiusmodi praeceptum imponebatur, 
sed per legem novam a propria auctoritate apostolica ema- 
nantem, similem ei qua etiam nunc ab esu carnium certis 
diebus prohibemur. Caeterum si huius legis causam requiras, 
haec affertur potissima: nimirum, ut aliquo (licet in re levis- 
sima) remanente usu legalium, Iudaei ac Gentiles in unum 
Christum lapidem angularem facilius necterentur (1). « In 
« Actibus Apostolorum, inquit Augustinus 1. 82 c. Faustum, 
« c. 18, hoe lege praeceptum ab apostolis, ut abstinerent gentes 
« tantum a fornicatione et ab 1mmolatis et a sanguine, id est, 
«ne quidquam ederent carnis cuius sanguis non esset effu- 
«sus... Et si hoc tune apostoli praeceperunt, elegisse mihi 
videntur pro tempore rem facilem et nequaqum observan- 
« tibus onerosam, in qua cum Israelitis etiam Gentes, propter 
«angularem illum lapidem duos iu se condentem, aliquid 
« communiter observarent.... Transacto vero illo tempore quo 
«illi duo parietes, unus ex circumcisione, alter ex praeputio 
« venientes, quamvis in angulari lapide concordarent, tamen 
« suis quibusdam proprietatibus distinctius eminebant, ac ubi 
«ecclesia. gentium talis effecta est ut in ea nullus Israelita 
« carnalis appareat, quis iam hoc Christianus observat, ut 
turdos vel minutiores aviculas non attingat. nisl quarum 
sanguis effusus est, aut leporem non edat si manu a cervice 
percussus, nullo cruento vulnere occisus est? Et qui forte 
pauci adhue tangere ista formidant, a caeteris irridentur. 
Ita omnium animos in hac re tenuit illa sententia veritatis : 
Non quod intrat in os vestrum, vos coinquinat, sed quod exit, 
nullam cibi naturam quam societas admittit humana, sed 
« quae iniquitas committit peccata, condemnans ». Et de rebus 
quidem in concilio Ferosolymitano actis, hactenus. 

(1) Ita Bavonius (ad annum 51), qui alias utitur pulcherrima hac com- 
paratione: Id instituerant apostoli, compaginationis causa, sicut in pa- 
rietibus videmus fieri, dum ut superinducendus novus priori constructo 
firmius inhaereat, prominentes relinquuntur lapides, qui velut nexus qui- 
dam, recens erectum sibi coniungant. 

Sed ecce lam pervenimus ad Achillem adversariorum, vi- 
delicet ad ea quae praetermisit Lucas, narrat vero Paulus 
scribens ad Galatas. Quippe absoluto conventu apostolorum 
lerosolymis celebrato, ii omnes quibus commissae fuerant 
litterae synodales, venerunt Antiochiam ut missionem exple- 
rent. Porro Iudas mox abut, Silas remansit, Paulus vero et 
Barnabas non parvam moram fecerunt inter Antiochenos, do- 
centes et evangelizantes cum aliis pluribus verbum Domini (Act. 
XV-35). Cum autem adhuc ibi essent, supervenit etiam Pe- 
trus, et tunc accidit factum notissimum, multis hine et inde 
discussionibus versatum: Cum autem venisset Cephas Antio- 
chiam, inquit Paulus ad Galat. IT, 11-14, in faciem ei vestiti, 
quia reprehensibilis erat. Prius enim quam venirent quidam a 
lacobo, cum Gentibus edebat ; cum autem venissent, subtrahebat 
et segregabat se, timens eos qui ex circumcisione erant. Et si- 
mulationi eius consenserunt caeteri. ludaei, ita ut et Barnabas 
duceretur ab eis in illam simulationem. Sed cum vidissem quod 
non recte ambularent ad veritatem Evangelii, dizi Cephae coram 
omnibus: Si tu, cum Iudaeus sis, gentiliter vivis, et non iudaice, 
quomodo Gentes cogis iudaizare? Ecce tibi omne fundamentum 
quo innixi recentes quidam rationalistae, contra attestationem 
totius Evangelii, contra historiae evidentiam, contra auctori- 
tatem omnium saeculorum inde ab initio aerae christianae, 
contra conscientiam simplicis etiam rationis tantam Impossi- 
bilitatem respuentis, asserere non dubitant Ecclesiam catho- 
licam non esse opus Iesu Christi, sed ex collisione et sequenti 
fusione duorum principiorum contrariorum esse natam, Petri- 
nismi scilicet et Paulinismi, ut ipsi dicunt in. lingua barbara. 
Quatenus quidquid in Ecclesia de exterioribus observantiis 
retinetur, esset quaedam veluti prolongatio mosaici instituti 
culus adsertor fuit Petrus, quidquid autem spirituale elemen- 
tum audit, deberetur influxui eius qui in faciem restitit Petro, 
et per omnia caeremonias Legis studuit evacuare. Et alibi 
quidem parturiunt montes ut enascatur ridiculus mus; hic 
autem e converso, quod sane difficilius est, faciunt parturire 
murem ut enascatur mons. Sed cum eiusmodi homines prin- 
cipium causalitatis seu rationis sufficientis parum curare so- 
leant, non est cur ab eis quaeras, quaenam tandem esse possit 
vel apparens proportio inter mirandam Ecclesiae compagem 

structuramque firmissimam, et casualem illam ab eis somnia- 
tam mixtionem contrariorum influxuum. Forte magis labora- 
rent in expediendo se ab evidenti denegatione quam a docu- 
mentis positivis accipiunt, explicando videlicet cum aliqua 
saltem specie verosimilitudinis, qui tieri potuerit ut Petrus 
ab eis traductus tanquam tenacissimus Mosaismi contra Paulum 
defensor, primus omnium in Ierosolymitano consessu senten- 
tiam edixerit de non imponendo Christianis iugum legale : 
quin imo, in eo ipso loco unde argumentandi principium 
sumunt, dictus sit gentiliter vivere. Tum vice versa, quomodo 
Paulus cui contrariam Petro mentem et sententiam et intentio- 
nem adscribunt, potuerit eireumcidere Timotheum (Act. X VI-3), 
et postmodum veniens lerusalem, legales purificationes perfi- 
cere ad Iudaeorum gratiam sibi conciliandam, oblationesque 
et vota velut unus de Nazaraeorum numero in templo per- 
solvere (Act. XXI et seq.). Haec quippe iam satis superque 
ostenderent nullam unquam inter utrumque apostolum esse 
potuisse sententiarum seu diversitatem seu oppositionem, sed 
solum quamdam agendi rationem a Petro fuisse imprudenter 
admissam, quando institutum vitae mutavit occasione Tudaeo- 
rum qui a Iacobo Ierosolymis venerant Antiochiam, et tacitum 
eius exemplum propter supremam personae auctoritatem tan- 
tum creasse Ecclesiae periculum, ut iusto zelo commotus 
Paulus violentum debuerit remedium adhibere. 

Et sane, ex ipsa Pauli narratione pro comperto habetur 
primo, Petrum prius communi more conversatum esse inter 
Antiochenos tam gentiles quam 1udaeos mosaicae consuetu- 
dinis iam desuefactos, sed postea patrias repetivisse observan- 
tias, ne scilicet offenderet adventantes Terosolymitas. Secundo, 
huie posteriori vivendi modo convenisse nomen simulationis, 
non quidem directae seu per se intentae, sed certe indirectae 
qua quis in facto externo dat alis de se sentire aliud quam 
quod intus in animo habet. Tertio, Paulum ad reprehensionem 
Petri nihil aliud adhibuisse quam Petri auctoritatem : si fu, 
cum [udaeus sis, gentiliter vivis et non iudaice, quomodo Gentes 
cogis iudaizare? Haec porro, non solum non infirmant catholi- 
cam doctrinam, sed confirmant etiam magis. Non, inquam, 
infirmant, quia ad summum probant Petrum non fuisse im- 
peccabilem, sed aliquid tunc habuisse in conversatione sua 

materialiter saltem reprehensibile (1), quod scandali oecasio 
fuit, id est occasio perniciosissimae existimationis, quod le- 
galia adhue essent ex necessitate servanda, et in perpetuum 
apud christianos retinenda. Et nedum infirment, confirmant 
etiam magis. Unde enim tanta efficacia solius exempli Petri, 
nisi ex hoc quod apud omnes communiter habebatur ut caput 
Ecclesiae et omnium princeps apostolorum ? Ecce Paulus 
expresse et instanter docebat cessasse legalium obligationem, 
et summopere cavendum ne apud gentiles christianos elus- 
modi ritus, introducerentur qui in solis Iudaeis adhue ad 
tempus poterant tolerari. Petrus vero nihil omnino docebat 
quod doctrinae Pauli esset contrarium, sed solo conversandi 
modo videbatur inducere ethnicos conversos ad amplectendum 
usus mosaicos, et nihilominus praevalet simplex et nudum 
Petri exemplum, tum praedicationi apostoli gentium, tum 
decisioni recens acceptae a Concilio, in tantum ut ipse Bar- 
nabas qui testimonio Spiritus Sancti Antiochiae segregatus 
erat in evangelium, in eamdem traheretur simulationem. 
Mensurans ergo Paulus periculi magnitudinem ex 1am secutis 
effectibus, in faciem restitit Petro. Non tamen restitit Petro 
aliquid praecipienti, iubenti, aut docenti, sed aliquid impru- 
denter agendi unde Ecclesiae damnum imminebat. Neque 


(1) Dico saltem materialiter, quia nihil est quo iudicetur, Petrum for- 
maliter etiam deliquisse. Nam timor ille de quo Paulus ait: timens eos 
qui ex circumcisione -crant, non fuit timor mundanus, sed quo timuit ne 
istà a fide deficerent. « Petrus quidem discipulis suis palam et aperte 
« dicere non audebat, ab his (legalibus) penitus abstinendum esse. Me- 
« tuebat enim ne forte, si consuetudinem istam ante tempus vellet evel- 
« lere, simul etiam Christi fidem evelleret, cum nondum mens Iudaeorum 
« ob diuturnam anticipatam opinionem circa legem haec verba posset 
« audire. Et quemadmodum optimus agricola, cum iuxta veterem arbo. 
« rem teneram plantam conseverit, non audet veterem evellere arborem, 
« metuens ne, radicibus illis avulsis, nova planta simul avellatur, sed 
« exspectat prius illam recte defigi et in terrae visceribus radices agere, 
«tum deinde veterem confidenter evellit, neque iam de planta novella 
«quidquam timet: sic nimirum et beatus Petrus agebat. Recens plan- 
« tatam fidem recte defigi in auditorum mentibus sinebat, ut cum altas 
« radices egisset, confidenter deinde iudaicam omnem anticipatam opi- 
« nionem exstirparet », Chrysost. Homil. in illud Zn faciem Petro re- 
stiti, n. 12. 

etiam restitit Petro quasi potestatem in eum exercendo, sed 
potius remittendo ipsum ad proprium eius sensum, quem 
antecedens agendi modus satis prodebat. In his autem rerum 
adiunctis quis unquam dixerit resistentiam non contineri intra 
iustos limites qui inferiori respectu superioris assignantur ? 
Sed magna dispensatione Spiritus Sancti factum est ut tam 
solemne factum accideret, quo profundius in animis firmaretur 
decretum lIerosolymitanum vindex christianae libertatis. Quis 
enim, ait Baronius, nisi haereticus pertinax de his ulterius 
disputare praesumpsisset, quibus iam Petrus reprehensione 
admonitus consensisset ? Vel quis sperare potuisset iudaicos 
ritus introducere in Ecclesiam perpetuo servandos, quorum 
admissionem nec licuit Petro etiam tacito exemplo ad horam 
auctorizare ? (1) 


(1) Haee quidem seeundum planum et naturalem litterae sensum. — 
Fuerunt autem qui dicerent, Cepham illum quem Paulus legitur repre- 
hendisse, non fuisse Apostolum Petrum. lane opinionem commemorant 
Chrysostomus in homilia mox citata, et Hieronymus, Comment. in epist. 
ad Galatas; huic etiam adhaerent nounulli ex recentioribus theologis. 
Sed primo, quis unquam sibi persuadere poterit, Cepham hunc, si ut 
Chrysostomus refert quosdam dicere, fuisset unus quispiam ex multis, 
annumerari cum his «quos Paulus columnas Ecclesiae appellat? /acobus, 
iuquit, e£ Cephas ct loannes qui videbantur columnae esse, ou OOKOUVTES 
6UA0L gwat, phrasi quidem usitata apud Graecos, qua non signifieantur 
ii qui apparent esse id quod revera non sunt, sed ij qui vere magna 
auetoritate funguntur, et ideo sunt in existimatione (ot Óoxovrreg ESE- 
yew, primores populi, ot ztoovzetv ÜOKOUVTES, qui snimma rerum potiun- 
tur, ete.). Deinde quis sibi persuadere poterit, Cepham hunc cuius nulla 
mentio exstat in historia, suo agendi modo potuisse trahere multos, ipsum- 
que Daruabam? Denique, qua tandem ratione adeo insisteret Paulus in 
reprehensione unius ignoti et nullius auctoritatis viri, quando vult pro- 
bare sinceritatem suae doctrinae, et. ostendere se nihil aliud praedicare 
quam quod caeteri praedicabant apostoli? 

Fuit etiam alia opinio quam late exponit Chrysostomus, et quondam 
aeriter defendit Hieronymus contra Augustinum. Vult totum factum Pe- 
tri sese à mensis Gentilium subtrahentis, tum Pauli Petrum reprehen- 
dentis, fuisse simulatum, quatenus ex pacto inter ambos inito, et materia 
reprehensionis posita est, et reprchensio ipsa. Videlicet, Petrus et Paulus 
iu eo consentiebant, ut iam a christianis omnibus tam ex gentilitate quaui 
ex Iudaismo conversis removerentur legales observantiae. Atqui Petro, 

Caeterum, oppositionem inter Petrum et Paulum tanquam 
inter praecones duorum contrariorum systematum religionis, 
meram fabulam esse, omni etiam apparenti fundamento desti- 
tutam, ex hactenus dictis satis superque constat. Addo demum 
quod perpetuae concordiae duorum apostolorum testis authen- 
ticus est Petrus, qui in epistola quam testamenti loco Eccle- 
siae reliquit, concludit dicens: Propter. quod, charissimi, haec 
expectantes sutagite immaculati et inviolati ei inveniri in pace, et 
Domini nostri longanimitatei salutem crbitremini, sicut et cha- 
rissimus frater noster Paulus secundum datam sibi sapientiam 
scripsit vobis, sicut et in omnibus epistolis, loquens in eis de 
his in quibus sunt quaedam difficilia intellectu, quae indocti et 
instabiles depravant, sicut et ceteras Scripturas, ad suam ipso- 
rum perditionem (2 Petr. IT-14). Testis etiam Paulus ipsemet 
in epistola quam ad Romanos dedit (eo tempore quo a Roma 
aberat Petrus, ut declarat Baronius, ad annum Christi 98). 
Quid est enim quod tantopere desiderabat Ecclesiam Roma- 
nam invisere, prout ab initio protestatur his verbis: Sine in- 
ter missione memoriain vestri facio semper in orationibus meis, 
obsecrans si quomodo tandem aliquando prosperum iter habeam 


utpote speciali apostolo cirenmeisionis, speciali opus erat condesceudeutia 
erga fideles Iudaeos. Opportunam ergo nacti occasionem eum Autiochiam 
advenerunt Ierosolymitae, ambo convenerunt nt Petrus iudaizaret et a 
Paulo publice reprehenderetur, Petro non reluetante, imo silentio suo 
reprehensionem approbante, sieque minus odiosa fieret Iudaeis exactio. 
Nam hoe modo « neque Petrus illam sententiam introducebat, verum ab 
« alio se coargui, id est a Paulo, permittebat, et silebat ut doctrina faci- 
« lius posset admitti ». Simili quodam modo, in parlamentis nostris mini- 
ster quispiam se ex condicto interpellari eurat, ut res facilins componat 
vel etiam resarciat, si opus sit, — At vero, utrum sic diminuatur difficul- 
tas, annon potius augeatur, iudicet prudens aestimator. Praeterea, conven- 
tionis et pacti nullum ne levissimiun quidem in narratione Pauli apparet 
vestigium. Denique, qua fronte diceret Apostolus: In faciem ei restiti, 
quia reprehensibilis erat, et iterum: Cum vidissem quod non recte ambula- 
rent ad veritatem Evangelii, si ipsemet in eam actionem quam reprehen- 
sibilem dicit, consensisset ? 

Haec sane excogitata fuerunt ut responderetur adversariis fidei chri- 
stianae hoc loco abutentibus. Sed non indiget veritas gratuita negatione 
eius quod magno rationum pondere firmatur, et generatim loquendo, pe- 
rieulosius est concedenda negare, quam neganda concedere. 

in voluntate Dei veniendi ad vos; desidero enim videre vos 
(Rom. I-9). Et iterum in fine: Sic autem praedicari Erange- 
lium hoc, non ubi nominatus est Christus, ne super alienum 
fundamentum aedificarem, sed sicut scriptum est: Quibus non 
est annuntiatum de eo, videbunt. Propter. quod et. impediebar 
plurimum venire ad vos. Nunc vero ulterius locum non habens 
in his regionibus, cupiditatem autem habens veniendi ad vos ex 
multis iam praecedentibus annis, cum in Hispaniam proficisci 
coepero, spero quod praeteriens videam vos (Rom. XV-20). Et 
rursus: Obsecro ergo vos, fratres, per D. N. I. C., ut adiuvetis 
me in orationibus vestris pro me ad Deum, ut liberer ab infide- 
libus qui sunt in Iudaea, ut veniam ad vos in gaudio per vo- 
luntatem Dei, et refrigerer vobiscum (Ibid. 30). Quid est, inquam, 
quod nunc contra morem suum non timet super alienum fun- 
damentum aedificare, 1d est, praedicare evangelium apud eos 
quibus iam ab alio fuerat annuntiatum, sed ardet desiderio 
aliquid impertiendi gratiae spiritualis, iis quos instituerat 
Petrus? An forte ut opus Petri reformaret? Utquid ergo tantis 
encomiis celebraret florentissimum statum et potentiorem 
principahtatem illius Ecclesiae, cuius fides, sicut ipse ait, 
annuntiabatur in universo mundo? Sed sciebat se a Deo de- 
stinari Petri coadiutorem in Ecclesiae Romanae fundatione, 
praesentiebatque extraordinariam commissionem apostoli gen- 
tium ibi esse desituram, ubi apostolicae cathedrae vigebat 
prineipatus, ut merito in finem usque saeculorum de Petro 
et Paulo diceretur: Gloriosi principes terrae, quomodo in vita 
sua dilexerunt se, ita et in morte non sunt. separati! — Reli- 
quum est ut quae ad tertium primaevae Ecclesiae stadium 
pertinent, paucis attingamus. | 

Tertium nascentis Ecclesiae stadium. — A temporibus 
Concilii Ierosolymitani incepit maxima diffusio Ecclesiae inter 
gentes, tam intra quam extra fines imperii Romani, ita ut 
paucis post annis, de apostolis loquens Paulus dicere potuerit : 
Et quidem in omnem terram exivit sonus eorum, et in fines 
orbis terrae verba. eorum (Rom. X-18). Ubique autem, unius 
cohaerentis ac distinctae societatis forma, ad normam a Christo 
in evangelio traditam, exhibetur. 

Exhibetur enim societas colligata vinculo unius fidei. Nam. 
l Cor. IV-17, praedicatio apostolica una est ubique in omni 
Ecclesia. Et Coloss. I-6, evangelium unum ¿in universo mundo 


O 

est et fructificat et crescit. Et 1 Thess. I-8, fides Thessaloni- 
censium eadem est cum fide omnium credentium, non solum 
in Macedonia et in Achaia, sed et in omni loco. Et Rom. I-8. 
fides Romanorum annuntiatur in universo mundo. — Exhibe- 
tur societas colligata participatione eiusdem sacrificii, eorum- 
demque sacramentorum. Nam, Heb. XIIT-10: Habemus altare 
de quo edere non habent potestatem qui tabernaculo deserviunt. . 
Et Eph. IV-4: Unus Dominus, una fides, unum baptisma. Et 
1 Cor. XII-12: In uno spiritu omnes nos in unum corpus ba- 
ptizati sumus, sive Iudaei, sive Gentiles, etc. Et supra: Panis 
quem franginus, nonne participatio corporis Domini est? Quo- 
niam unus panis, unum corpus multi sumus, omnes qui de uno 
pane participamus. — Exhibetur societas in qua cunctae per 
orbem ecclesiae inter se invicem communicant tanquam unius 
eiusdemque regni partes. « Ecclesia Corinthi constat sanctifi- 
« catis ef vocatis in una societate cum omnibus qui invocant 
« nomen Domini Iesu Christi in omni loco (1 Cor. I-2). Chri- 
« sani ubicumque terrarum reperiantur, sunt et dicuntur fra- 
«ternitas quae in mundo est (1 Petr. V-9). In diversis ec- 
« clesiis particularibus sunt omnes fratres et membra unius 
« societatis. Ecclesiae nempe universalis. Romanos quorum 
« obedientia fidei in omnem locum divulgata est, salutant omnes 
« ecclesiae Christi; iisdem commendantur christiani ex aliis ec- 
« clesis, ut eos suscipiant in Domino digne sanctis ; iis qui 
« Paulum adiuverant, gratias agunt cunctae ecclesiae. gentium 
« (Rom. XVI, 2-19).... Communio haec est omnium fidelium 
«inter se, cum apostolis, cum Christo capite et cum Deo: 
« Ut et vos societatem. habeatis nobiscum, et societas nostra sif 
«cum Patre et Filio eius Iesu Christo (1 Ioan. I-3). Ecclesia 
« constat vocatis sanctis, et vocati sunt in societatem Filii Dei, 
« adeoque Ecclesia est societas Filii Dei (1 Cor. I, 2-9) ». — 
Denique exhibetur societas quae distinctis hominum gradibus 
ordinibusque diversis coalescat (1 Cor. XII, 14-29); quae coe- 
litus datis pastoribus, dispensatoribus mysteriorum Dei et pro 
Christo legatione fungentibus, gubernetur (Act. X X-25; 1 et 2 
Tim. passim, etc.); in qua etiam apostolica potestas vigeat, 
non modo legifera et iudiciaria, verum etiam coactiva (1 Cor. V, 
3-0; 1 Tim. V-19; Tit. I-13). Ita fere Card. Aranzehin, 9m 
Éécl Thes. FE 

Et haec quidem Ecclesiae nascentis ratio non proponitur 

ut ab apostolis primum inventa, sed tanquam in aeternum a 
Christo constituta. Nam, « ipse (Christus) dedit quosdam qui- 
« dem apostolos, alios autem pastores et doctores ad consum- 
« mationem sanctorum in opus ministerii, in aedificationem 
« corporis Christi, donec occurramus omnes in unitatem fidei 
et agnitionis Fili Dei, in virum perfectum, in mensuram 
« aetatis plenitudinis Christi ». Ergo tandem de facto funda- 
tionis Ecclesiae a Christo nullus remanet. ambigendi locus. 
Reliquum est ut, antequam ad disputationem de notis eius 
veniatur, ipsiusmet Ecclesiae generales rationes paulo distin- 
etius investigemus. Ad hoc pertimet sequens propositio. 


À 


^ 

Ecclesia Christi, ex eiusdem Christi revelatione et 
instituto est essentialiter visibilis, et ipsa visibilis 
ecelesia est Ecclesia promissionumnm : perennis scilicet 
atque indefectibilis, in qua et per quam homines san- 
etitatein et salutem consequuntur, ad quam denique si 
quis re vel voto non pertinuerit, salvus esse non po- 
terit. 


Hie intendimus excludere fundamentalem protestantium 
errorem de Ecclesia invisibili, destruendo simul dualismum 
quem ad necessitatem suae causae adinvenerunt, cum distin- 
guentes inter ecclesiam promissionum et ecclesiam quae ex- 
terno organismo seu exteriori societatis forma instruitur, hanc 
posteriorem asserunt non esse de institutione. Christi, sed re- 
sultare ex factis humanis contingentibus et variabilibus pro 
locorum ae temporum diversitate, consequenterque dicunt ni- . 
hil per se referre ad salutem, an huius vel illius vel etiam 
nullius visibilis ecclesiae membrum quis exsistat(l1). Nos igitur 
eiusmodi commentum explodimus. Non quod omnia ad Ec- 
clesiae. rationem pertinentia dicamus esse in se visibilia, 
absit. Nam iuxta analogiam humani compositi, in Ecclesia a 
Ohristo fundata distinguimus corpus et animam: corpus 
quod est socialis organismus sive exterior membrorum compa- 
ges referens similitudinem corporis physici organici, tum animam 


(1) Vide supra, in Quaest. praeambulo. 

quae consistit in interioribus habitualis gratiae sive superna- 
turalis vitae donis. Verum. sicut corpus et anima non faciunt 
in humano composito homines duos, ita nec in praesenti ec- 
clesias duas, sed unam. Unam dico ecclesiam in qua anima 
coniungitur corpori, sie tamen ut corpus ordine naturae prae- 
supponatur animae, et non vice versa, ac per hoe, nemo pos- 
sit participare de animae vita, quin per prius ad unitatem 
corporis aliquo saltem modo pertineat. Qua m re adhue iu- 
vamur analogia desumpta ex physicis, ubi eorpus est prius 
anima in via generationis, et quidquid ab anima vivificatur, 
non vivificatur nisi pars corporis vel exsistat vel fiat. Itaque 
visibilem asserimus Ecclesiam propter corpus cui anima unita 
est. [psi autem corpori, sicut in praeliminio quaestionis iam 
fut declaratum. duplicem visibilitatem ex Christi instituto 
inesse profitemur. Primo visibilitatem quoad esse intrin- 
secum, quatenus est quaedam socialis structura quae median- 
tibus sensibus externis attingi potest in sua propria indivi- 
dualitate, in distinctione ordinum quibus constat, m hierarchia 
penes quam est regimen, et multitudine ei obnoxia. Secundo 
visibilitatem quoad esse revelatum, quatenus hoc distin- 
ctum et individuum corpus religiosum, ex perspicuis quibus 
adornatur notis innotescit, ut cui revelatio divina attribuit 
in proprium media supernaturalis vitae, simul cum promis- 
sionibus perpetuae assistentiae in ordine ad vitae aeternae 
finem. Et 1sta quidem corporis visibilitas talis est, quae visi- 
bilem faciat et animam, visibilitate scilicet eredibilitatis. Porro 
ambos visibihtatis modos, quorum prior se habet ut necessa- 
rium posterioris praesuppositum, uno brevi verbo compre- 
hensos esse volumus, ubicumque in posterum visibilis aut 
discermbilis dicetur Ecclesia, quin. necesse futurum sit toties 
quoties ad explicationem descendere, quae semel pro semper 
data supponitur. 

His itaque rite et ut par est praemissis, ad singulorum de- 
clarationem descendimus, demonstrantes in primis, Christum 
instituisse Ecclesiam determinate ut visibilem. Tum deinde. 
hane visibilem Ecclesiam esse omnibus hominibus medium 
salutis, et quidem necessarium. Attamen necessitatem hanc 
intelligendam esse sub disiunctione, vel in re vel im voto. 
prout de sacramentis Baptismi et Poenitentiae iam alias ex- 
plieatum est. 

Prior assertio nimis evidenter continetur in praedemon- 
stratis. Et re quidem vera, ut a generalioribus exordiar, vel 
nullam omnino ecclesiam fundavit Christus, vel si aliquam 
fundavit, talem profecto fundavit qualem necessario exigit 
natura hominum inter quos instituebatur, adeoque visibilem. 
Visibilem dieo visibilitaté primum constitutionis, quia non 
est societas si se mutuo socii nou agnoscant, et non est unde 
homines se ut socios agnoscant, si socialis structura per sensus 
externos attingi non potest. Visibilem etiam visibihtate di- 
scernibilitatis a non genuinis ecclesiis, quia ideo sane fundata 
est, ut ad eam evocati homines se aggregent. Si ergo non 
esset discernibilis, frustra et inutiliter fuisset a suo auctore 
instituta, quod de Christo cogitare nefas. Unde iam ab initio 
notatum est, protestantes non posse cum qualibet verosimi- 
litudinis specie suam tueri opinionem, nisl penitus destruendo 
ipsum fundamentalem Ecclesiae conceptum, seu verius, ne- 
gando omnem divinitus institutam ecclesiam in sensu biblico 
vocabuli (1). Nam certe in Scriptura N. T., Ecclesiae nomine 
non venit numerus individuorum dispersorum et in massa 
humana profunde latentium, sed totum aliquod organice uni- 
tum, cuius partes sibi invicem iis nexibus adhaereant qui inter 
homines esse non possunt nisi visibiles: Aedificatio constructa, 
inquit Apostolus, crescens in templum sanctum in Domino 
(Eph. I-21), et iterum: Corpus compactum et connerium per 
omnem iuncturam subininistrationis (Ibid. IV-16). 

Quod si nunc specialiter conferas abnormem illam conce- 
ptionem Ecclesiae ponentis tenebras latibulum suum, cum 
omnibus et singulis quae de institutione Christi in superiori 
propositione relata sunt, ubique videbis oppositionem adeo 
radicalem ut nulla maior excogitarl possit. Et primo quidem 
manifestum est Christum fecisse baptismum ianuam Ecclesiae 
suae, quatenus nemo Ecclesiam ingreditur nisi baptismo ini- 
tiatus. Id demonstrat factum Christi in evangelio, ubi colli- 
gens discipulos ad Ecclesiae inchoationem, primum eos bapti- 
zasse legitur (Ioan. [TI-22, et IV-1); demonstrat iussio qua post 


` (1) Card. Franzelin, de Ecclesia, Thes. 21. 

resurrectionem iubentur apostoli docere omnes gentes, bapti- 
zantes eos (Matth. XN XVILI-19): demonstrat promu!gatio Novae 
Legis facta in die Pentecostes: Quid faciemus, viri fratres ? 
Petrus vero ad illos: Poenitentiam agite, et baptizetur unusqui- 
sque vestrum in nomine I. C.... Qui ergo receperunt. sermonem 
eius, baptizati sunt, et appositae sunt in die illa animae circiter 
tria millia (Act. II, 91-41). Et aha innumera sunt m N. T. 
eiusdem sensus eiusdemque tenoris, quae propter summam 
rei evidentiam commemorare non opus est. Nunc autem, si 
ingressum Ecclesiae in visibili sacramento constituit Christus, 
eo ipso visibilem ecclesiam instituisse dicendus est, quia ab- 
surdum sane foret si ad invisibilem societatem visibilis ini- 
tiatio essentialiter requireretur. 

Praeterea, potestas ligandi et solvendi quae Matth. XVI 
Petro promittitur, est potestas propria illiusmet regni coelo- 
rum quod Christus in terra fundavit. Ait enim: Super hanc 
petram aedificabo Ecclesiam meam, et tibi dabo claves regni 
coelorum, et quodcumque solveris super terram erit solutum et 
in coelis, etc. Non igitur potestas est pertinens ad aliquam 
ecclesiae formam quae ex humanis factis derivaret, sed ad 
ipsum proprium ac verum regnum Christi apud nos. At vero, 
quomodo in ecclesia invisibili in qua omnia membra sibi 
invicem sunt penitus ignota, locus esset exercitio huiusmodi 
potestatis? Nam quidquid tandem debeat determinate intelligi 
per solutionem et alligationem de qua in praesenti, id. saltem 
undequaque perspicuum: solvendi et ligandi ministerium iu 
regno coelorum esse quamdam gubernandi rationem, quae 
quidem in ridiculam desinit chimaeram, ubi nec gubernator 
cognoscere potest gubernandos, nec gubernandi gubernatorem. 

Adhuc, Matth. X VIII-15 et seq., dicit Dominus: Si peccaverit 
in te frater tuus, vade et corripe eum inter te et ipsum solum.... 
Si autem te non audierit, adhibe tecum adhuc unum vel duos.... 
Quod si non audierit eos, dic Ecclesiae. Si autem Ecclesiam 
non audierit, sit tibi sicut. ethnicus et publicanus. Amen dico 
vobis, quaecumque alligaveritis super terram, erunt ligata et in 
coelo, etc. Quo in loco non sumitur Ecclesia pro omni chri- 
stianorum multitudine: id enim perabsurdum, tum quia omni 
multitudini diei non potest, tum quia s1 posset, nihil iuvaret. 
Quae enim emendatio sequeretur ex confusae multitudinis 
correptione ? Deinde, illi procul dubio ecclesiae dicendum 

est, de qua statim subiungitur: Quaecumque alligaveritis, etc. 
quod non ad omnem multitudinem, sed ad solum collegium 
apostolicum ex toto orationis contextu noscitur pertinere. Sed 
neque necessario de integro pastorum corpore accipienda hic 
est Ecclesia, prout ex subiecta materia satis constat. Unde 
ecclesia nune vocatur etiam unus particularis praelatus. Sic 
enim et magistratus qui Rempublicam gerunt sive in toto 
sive in parte, Respublica vocantur, ut recte adnotavit Mal- 
donatus, et quod ab illis fit, a Republica factum esse dicitur. 
Itaque: dic Ecclesiae, hoc est, denuntia ecclesiasticae aucto- 
ritati (1), et si contra hane auctoritatem contumax exsistat, 
sit tibi sicut ethnicus et publicanus. Haec, inquam, est obvia 
et maxime naturalis huius loci expositio, quamvis non omnia 
ibi contenta ad praesentem demonstrationem necessaria sint. 
Quacumque enim ratione ecclesiam interpretatus fueris, vel 
de integra multitudine, vel solum de iis qui potestatem in 
ea gerunt, profecto non aliam ecclesianr accipias necesse est, 
quam quae in superiori evangelii capitulo prima vice nomi- 
nata fuit, cum dictum est: aedificabo Ecclesiam meam ; non 
aliam nisi eam quae sola proponitur in omni Scriptura N. T., 
videlicet veram et genuinam Ecclesiam Christi. Atqui si im- 
visibilis est 1sta Ecclesia, quomodo locum habebit illud: dic 
Ecclesiae? Si latet, si soli Deo est nota, quomodo poterit ad 
eam causa deferri, quomodo is qui eam non audierit, reus 
erit tanti delicti ut pro ethnico et publicano sit habendus? 

Rursus, per quadraginta dies post resurrectionem cum suis 
apostolis conversatus est Christus /oquens de regno Dei, ut 
dicit Lucas, Act. I-9; de regno Dei, id est de Ecclesia sua 
quae iuxta superius praemissa, nomine regni Dei vel regni 
coelorum in evangelio insignitur. Porro, ad huius regni Dei 
institutionem pertinetne vel non, quod dictum est Petro in 
apparitione lacus Genesareth : Pasce agnos meos, pasce ores 
meas? Et sermo ad omues apostolos directus, primo quidem 
in coenaculo : Accipite Spiritum Sanctum, quorum remiseritis 
peccata, remittuntur eis, et quorum retinueritis, retenta sunt, 
tun demde in monte Galilaeae: Euntes docete omnes gentes... 
et ecce ego vobiscum sum omnibus diebus usque ad consumma- 
tionem saeculi? At si in Ecclesia est pastor et pascendus grex. 


(1) CE. Chrysost. Hom, 60 in Matth. n, 2. 

si hierarchia docens et ministrans sacra, si legati potestate 
fungentes quos existimare debet homo ut ministros Christi 
et dispensatores mysteriorum Dei, quid, quaeso, quo eviden- 
tius excludatur protestantica fictio Ecclesiae invisibilis ? 
Adhuc, ecclesia quam apostoli plantaverunt, fuitne ipsis- 
sima p a Christo fundata, vel alia? Si aliam dicis, ergo 
apostoli non erant apostoli, scilicet missi ad exsequi 
id quod in domini sui voluntate erat, aut certe suo muneri 
defuerunt, et ex consequenti non habuerunt de facto promissam 
sibi a Christo assistentiam. Sin autem ipsissimam confitearis, 
ergo Christi institutum de visibili Ecclesia est, nam procul 
dubio visibilis erat ecclesia illa in Actibus descripta, primum 
ex solis Iudaeis constans, deinde sinum suum aperiens et 
Gentibus, et a primo suo ortu, participatione sacrorum, com- 
munione socialis vitae, proprioque et autonomo regimine ab 
omni alio coetu discreta. Sed quid plura? Nonne in ipsis 
evangelii exordiis ad discipulos suos loquens Christus aiebat: 
Vos estis lur mundi. Non potest civitas abscondi supra montem 
posita, neque accendunt lucernam et ponunt. eam sub modio, sed 
super candelabrum, ut luceat omnibus qui in domo sunt? Quasi 
dixisset: Vos estis civitas elevata in vertice montis, quae a 
conspectu hominum subtrahi nequit, cum a quacumque ho- 
rizontis parte illi adveniant, sive ab Austro sive ab Aquilone 
site ab Oriente sive ab Occidente, ultro se videndam offerat. 
Vos estis lucerna illa indefectibilis quam ego lux aeterna 
accendam, et sicut lucerna. non accenditur ut abscondatur, 
sed ut loco eminenti posita. fulgore suo omnes qui intrant 
domum illuminet, ita vos non in latebris ponemini, sed in 
medio totius orbis theatro, ut ad vestrae cathedrae fulgorem 
ii qui inhabitant mundum veritatem edoceantur. Haee Chri- 
stus in evangelio. Sed vide nuuc utrum excogitabile sit ali- 
quid e diametro contradicens magis, quam inventio latentis, 
occultae, ac prorsus indiscernibilis ecclesiae, de numero eorum 
operum quae opifex ad lucem proferre nou audet, timens 
reprehendi. Vide an Ecclesiae visibilitas potuisset sub vivi- 
dioribus describi coloribus : visibilitas, inquam, quae competit 
ei non solum prout quaedam societas est, verum etiam prout 
vera Dei Eeclesia est, cuius cathedra tot et tantis signis foret 
decoranda. ut ad omnem hominum conscientiam proderetur 

tanquam coelitus instituta ad erudiendum humanum genus 
eirca ultimum aeternae beatitudinis finem. 

Nune, si primaevae traditionis testimonia requiras, non 
laboriosa opus est inquisitione, quandoquidem verae Christi 
Ecclesiae visibilitas est ipsum praesuppositum omnis fere 
quaestionis primis temporibus agitatae. Dico autem praesup- 
positum non solum universali consensu firmatum, sed etiam 
adeo ratum fixumque, ut ne a longe quidem, vel cogitationem 
contrari menti antiquorum obvenisse luculenter appareat. 
Sume ad exemplum celeberrimam illam controversiam quae 
saeeulo tertio exarsit de baptismate ab haereticis collato. Sane 
vero, quando Cyprianus considerans sacramenta esse proprium 
bonum solius verae Ecclesiae Christi, nec satis distinguens 
inter legitimam et mere validam sacramentorum seu confe- 
ctionem seu susceptionem, asserebat nullitatem baptismi extra 
verae Ecclesiae communionem accepti, ita ut rebaptizari vel- 
let eos qui veniebant ab haereticorum sectis: proeul dubio 
genuinae Christi Ecclesiae (illius scilicet quae Christi sponsa 
est, et possidet in proprium omnia sponsi bona ac promissio- 
nes), visibiles terminos esse supponebat. Supponebat omnino 
discerni, quinam a legitima matre accepissent baptismatis 
sacramentum, quinam vero non. Supponebat promde visibi- 
lem per omnem modum esse Ecclesiam promissionum, vide- 
licet tam materialiter quam formaliter. Et non solum suppo- 
nebat, sed signate etiam adstruebat: « Manifestum est, inquit. 
«ubi et per quos remissa peccatorum dari possit, quae in 
« baptismo scilicet datur. Nam Petro primum Dominus, super 
« quem aedificavit Ecclesiam, et unde unitatis originem insti- 
«tuit et ostendit, potestatem istam dedit ut id solveretur in 
coelis quod ille solvisset in terris. Et post resurrectionem 
quoque ad apostolos loquitur dicens: Sicuti misit me Pater, 
«et ego mitto vos. Hoc cum dixisset, inspiracit et ait illis: Ac- 
« eipite Spiritum Sanctum, si cuius remiseritis peccata, remit- 
« tentur illi, si cuius tenueritis, tenebuntur. Unde intelligimus, 
« nonnisi in Ecclesia praepositis in evangelica lege ac dominica 
« ordinatione fundatis, licere baptizare et remissam peccatorum 
« dare, foris autem nec ligari aliquid. posse nec solvi, ubi non 
« sit qui aut ligare possit aliquid aut solvere.... Nec est ergo. 
« frater charissime. quod haereticis cedendum existimemus. ut 

« baptisma quod nonnisi uni et soli Ecclesiae datum sit, pro- 
« dendum putemus.... Ecclesia paradisi instar exprimens ar- 
« bores fructiferas intra muros suos intus includit, ex quibus 
« quae non facit fructum bonum exciditur et in 1gnem mit- 
titur. Has arbores rigat quatuor fluminibus, id est, evangeliis 
« quatuor, quibus baptismi gratiam salutaris coelesti inunda- 
tione largitur. Numquid de Ecclesiae fontibus rigare potest 
qui totus in Ecclesia non est? Numquid paradisi potus sa- 
lubres et salutares impertire cuiquam potest, qui perversus 
«et a semetipso damnatus et extra paradisi fontes relegatus 
« aruit et aeternae sitis siccitate defecit? Clamat Domi g ut 
« qui sitit veniat et bibat de fluminibus aquae vivae quae de 
« eius ventre fluxerunt. Quo venturus est qui sitit, utrumne 
« ad haereticos ubi fons et fluvius aquae vitalis omnino non 
« est, an ad Ecclesiam quae una et super unum qui et claves 
« eius accepit, Domini voce fundata est? Haec est una quae 
« tenet et possidet omnem sponsi sui et domini potestatem (1)». 
At forte in hoe fuit error Cypriani, in hoc a collegis suis 
caeterisque antiquis Patribus dissensit, quod unam veram 
Ecclesiam promissionum diceret visibilem, penes quam unam 
esset legitima baptismi dispensatio? Audi ergo Augustinum 
l. 6 de Bapt. c. 1, declarantem in quo dissidi causa con- 
sisteret. « Nec ob aliud, inquit, illis temporibus, quando ista 
« quaestio disputationibus salva charitate atque unitate al- 
« tereantibus discutiebatur, visum est etiam quibusdam egre- 
« giis viris antistitibus Christi, inter quos praecipue beatus 
«eminebat Cyprianus, non esse posse apud haereticos vel 
« schismaticos baptismum Christi, nisi quia non distinguebatur 
« sacramentum ab effectu vel usu sacramenti. Et quia eius ef- 
« fectus atque usus in liberatione a peccatis et cordis rectitu- 
« dine apud haereticos non inveniebatur, ipsum quoque sa- 
« cramentum non illie esse putabatur ». Ergo non de hoe 
unquam exstitit dissidium. an scilicet extra verae Christi Ec- 
clesiae visibilem communionem esset, necne, legitima et (per 
se loquendo) fructuosa sacramenti vel susceptio vel collatio. 
Unde ipsum Stephani Papae rescriptum iubebat ut eis qui ab 
haereticis baptizati veniebant ad Catholicam, manus impone- 
retur ad poenitentiam. Sciebat enim Pontifex. manifestum: esse 

ubi et per quos remissa peccatorum dari possit. Sciebat sacra- 
mentum baptismatis tune solum incipere prodesse ad salutem, 
quando corrigitur sacrilegum scelus adhaesionis ad sectas a 
vera visibili Christi Ecclesia separatas. Noverat discernere 
ovem foris errantem, et praeter ordinem charactere dominico 
a fallacibus depraedatoribus signatam, ab eis quae in ovilis 
unitate natae erant. Sed solum volebat ut veniens ad huius 
christianae unitatis salutem, corrigeretur ab errore, liberaretur 
a captivitate, sanaretur a vulnere, character tamen in ea do- 
minicus agnosceretur potius quam per repetitam baptismi 
collationem improbaretur (1). Item, cum Augustinus confu- 
tandam assumebat conclusionem a Cypriano deductam ex com- 
paratione Ecclesiae cum terrestri paradiso, an forte compa- 
rationem 1psam respuebat, et velut ineptam removebat? An 
nolebat dici, visibilem esse Ecclesiam promissionum, sicut 
visibilis erat paradisus? Aut sentiebat sacramenta non esse 
propria huiusmet visibilis Ecclesiae bona, sicut proprius pa- 
radiso erat fluvius ille in quatuor capita divisus, qui egredie- 
batur de loco voluptatis ad. irrigandum paradisum? Absit, sed 
comparationem contra Cyprianum urgens aiebat: « Ecclesia 
« paradiso comparata indicat nobis, posse quidem eius bapti- 
« smum homines etiam foris accipere, sed salutem beatitudinis 
« extra eam neminem vel percipere vel tenere. Nam et flu- 
« mina de fonte paradisi, sicut Scriptura testatur, etiam foras 
«largiter emanaverunt. Nominatim quippe commemorantur, 
« et per quas terras fluant, et quia extra paradisum constituta 
«sunt omnibus notum est: nec tamen in Mesopotamia vel in 
Aegypto, quo illa flumina pervenerunt, est felicitas vitae 
quae 1n paradiso commemoratur. Ita fit ut cum paradisi 
aqua sit extra paradisum, beatitudo tamen non sit nisi intra 
« paradisum. Sie ergo baptismus Ecclesiae potest esse extra 
« Ecclesiam, munus autem beatae vitae nonnisi intra Eccle- 
« slam reperitur, quae super petram etiam fundata est, quae 
«ligandi et solvendi claves accepit» (2). Haee Augustinus, 
Oypriano evidenter consentiens 1n confessione ilhus visibilis 
Ecclesiae, in qua baptismi aqua oritur et fluit tanquam in 
regione propria, quamvis Cypriani errorem corrigat, osten- 

(0) Dong- Br 7.46. 

(1) Cf. August. l. 6 de Bapt. c. 1. 

(2) August. 1. 4 de Bapt. c. 1. 

dendo qualiter foras etiam emanet (non amplius tanquam in 
paradiso, sed tanquam in Aegypto), propriae terrae fines prae- 
tergressa. Et cum paulo post idem Augustinus ad alia Cypriani 
verba alludens, comparat eos qui a verae Christi Ecclesiae 
ministris baptizati sunt, filiis patriarcharum e libera uxore 
natis; alios vero baptizatos extra unitatem, figuratos esse vult 
in filis Abrahae et Iacob natis ex ancillis, nemini profecto 
veniet in mentem, ipsum cogitasse invisibilem dominam quae 
ab ancillis non possit discerni. Denique, summam | Ecclesiae 
Christi visibilitatem adstruunt omnes ad unam, Augustini 
disputationes cum Donatistis. Asserunt vel evidenter suppo- 
nunt veteres Patres qui scripserunt adversus Montanistas. 
Novatianos, Arianos, et caeteros quorum nomina recensent 
Irenaeus et Epiphanius de haeresibus. Ostendit vel ipsa ex- 
communieationis doctrina necnon et praxis ab initio obser- 
vata, nam quid aliud fuit unquam excommunicatio in intel- 
lectu omnium christianorum, nisi separatio a visibili corpore 
verae Ecclesiae Christi? 

Nunc autem contra tot et tantas auctoritates, contra ipsum 
communem sensum ab informi illa et portentosa imagina- 
tione Ecclesiae in humana massa absconditae penitus abhor- 
rentem, aliquid saltem quod argumenti speciem prae se ferat, 
habebunt protestantes? Mirum sane, si in hommuübus qui 
profitentur se unice pendere a verbo Dei scripto, non mireris 
absolutam scripturalium etiam rationum quoad ipsam funda- 
mentalem doctrinam vacuitatem. 

Ex evangelio proferunt loca duo: unum ubi dieit Christus 
ad Samaritanam, venisse horam in qua veri adoratores ado- 
rabunt Patrem in spiritu et veritate; alterum ubi asserit re- 
gnum Dei non venire cum observatione, imo, inquit, regnum 
Dei intra vos est. Sed huius duplicis loci iam fuit in supe- 
rioribus anticipata expositio (1), ex qua apparet utramque 
auctoritatem nihil omnino continere quod sit ad rem, prae- 
tereaque nihil. — Nam in primo testimonio opponit Dominus ` 
novum Evangelii cultum, tam falso cultui schismatis Samari- 
tanorum, quam cultui materiali religionis Iudaicae. Atqui, 
si cultus evangelicus dicitur spiritualis in comparatione ad 
cultum Veteris Testamenti, non est sane consequens ut putetur 


(1) Vide supra, Thes. 1, $ 1. 
pra, 

esse, contra omnem naturae humanae exigentiam, pure in- 
ternus atque invisibilis. Et si solvitur ab alligatione ad unum 
particularem locum, secundum illud: neque in monte hoc neque 
in lerosolymis adorabitis Patrem, perabsurde concluderes talem 
fore religionem qualis conveniret solis angelicis spiritibus. 
Denique, si eatenus in spiritu et veritate est, quatenus id 
quod in eo principaliter requiritur est vera fides formata 
charitate, nequaquam sequitur hanc ipsam fidem non esse 
generandam, alendam, conservandam, per doctrinam et ma- 
gisterium unius visibilis hierarchiae a qua fideles dependeant, 
et in sociali unitate contineantur. Alioquin, quorsum spe- 
ctant haec clarissima verba Christi ad apostolos: Euntes docete 
omnes gentes, baptizantes eos in nomine Patris et Filii et Spi- 
ritus Sancti, docentes eos servare omnia. quaecumque mandari 
vobis (1). — Alterum quoque testimonium extra quaestionem 
est. Nam primo, regnum quod non venit cum observatione, 
minime convertitur cum regno invisibili, sed est regnum de 
quo praeseiri nequit quando venturum sit. Imo vero, idem 
istud regnum de quo non dicent: ecce hic, aut ecce illic, est 
regnum in tanta visibilitate atque claritate manifestandum. 
ut cum advenerit, altercantium hinc et inde opinionum obie- 
ctum esse non possit. Sed hic sermo est de ultimo adventu. 
ut iam ostendimus. Quod autem attinet ad alia verba: Ecce 
enim regnum Dei intra vos est, in quibus ipsa propositionis 
forma regnum Dei praesens cogit intelligere, dicendum in 
primis quod etiamsi interpretaremur intra vos est, videlicet. 
in cordibus vestris est, adhuc nihil sequeretur, quia nusquam 
negant catholici nobilissima charismata regni Dei esse inte- 
riora, quamvis dicant illa esse connexa cum mediis externis 
et visibilibus a Christo institutis, quae sicut per hanc aucto- 
ritatem non affirmantur, ita nec negantur. Verum, omnino 
alius videtur esse huius loci sensus, tum quia verba allata 


(1) Hine etiam sequitur quod ownia loca in quibus gratia et unctio 
interna celebratur, sicut cum dicitur 1 Ioan. II, 27: Unctio eius docet 
vos de omnibus, intelligenda sunt de ipsa interiori Spiritus Sancti illu- 
stratione, supposito et non excluso exteriori magisterio ac ministerio 
Ecclesiae. De qua re plura dicemus infra; interim vero cf. Card. Fran- 
zelin, de Traditione, Thes. 12. 

diriguntur ad Pharisaeos qui expresse (vers. 22) contradistin- 
guuntur ab iis qui in regno Dei jam erant. tum quia ante- 
cedentia et consequentia sermonis ostendunt intentionem 
Christi fuisse ut curiositatem de tempore adventus gloriae 
removeret, omiiem curam revocando ad susceptionem regni 
Dei quod est Ecclesia praesens. De quo quidem regno dicebat: 
intra cos est, scilicet, /n medio vestri est, et a vobis cum magna 
sollicitudine suscipi debet. si vultis regni Dei in gloria ven- 
tura fieri participes (1). — Ex his igitur nulla conclusio. Porro 
ex Novo Testamento nihil aliud proferunt quod ad praedicta 
non reducatur. nisi forte alicui persuaderi posset. mulierem 
illam Apocalypsis (XIT-14). cui datae sunt alae duae aquilae 
magnae ut volaret in desertum in locum suum, ubi alitur per 
tempora et tempora et dimidium temporis a facie serpentis, 
nonnullam gerere similitudinem cum spectro invisibilis ecele- 
siae adversariorum! Egregie ad rem Cardinalis Franzelin. de 
Eccles. Thes. 21: « In loco Apocal. XT, describitur Seelen 
« martyrum, vel sensu litterali secundum persecutiones ulti- 
«morum temporum adhuc futuras, vel sensu litterali imme- 
« diato secundum persecutiones imperii idololatrae primis 
«tribus saeculis, nunc iam praeteritas.... Xt Ecclesia marty- 
« rum in tribus potestatibus harumque functionibus, in quibus 
«(saepe a nobis superius descriptis) essentialiter. visibilitas 
« ex Christi institutione consistit, non minus ut regnum Dei 
«in terris manet conspicua, dum pascitur a pastoribus suis 
« doctrina et disciplina et sacramentis in solitudine catacum- 
« barum, ibique generat et praeparat filios masculos, qui pro- 
«fuso sanguine rapiantur ad Deum et ad thronum eius, ut 
« cum Agno in cuius sanguine laverunt et dealbaverunt stolas 
« suas, regant omnes gentes in virga ferrea: quam dum tem- 
« pore pacis lucet etiam splendoribus externis, qui conne- 
« ctuntur quidem cum visibilitate, et etiam (licet non deter- 
«minata ratlone ac mensura) promissi sunt, non tamen con- 
« stituunt ipsam essentialem visibilitatem Ecclesiae. Apostoli. 
« eorumque proximi successores Clemens. Polycarpus, Igna- 
«tius, Irenaeus. Cyprianus, cumque eis presbyteri Clemens 
« Alexandrinus. Origenes. Tertullianus, ipsam hanc Ecclesiam 
« martyrum inter medias persecutiones fugientem in solitu- 


(1) Integram huius loci expositionem vide in thes. praec. 

« dinem describunt, sed eam non noverunt alam quam per 
« totum orbem unam ecclesiam, multorum. episcoporum concordi 
« numerositate diffusam (1). Unde, qui a visibili sacerdotum 
« ac plebis Ecclesia se secernunt, quamdiu manent in crimine 
« haereseos vel schismatis, nec martyres Christi esse possunt : 
« An esse sibi cum Christo videtur, qui adversus sacerdotes Christi 
« facit, qui se a cleri eius et plebis societate secernit? Arma ille 
« contra Ecclesiam portat, contra Dei dispositionem repugnat. 
Hostis altaris, ad versus sacrificium Christi rebellis..., contemptis 
< episcopis et Dei sacerdotibus, constituere audet aliud altare, 
< precem. alteram illicitis vocibus facere, dominicae hostiae ve- 
< ritatem per falsa sacrificia. profanare, nec scire quoniam qui 
< contra ordinationem Dei nititur, ob temeritatis audaciam di- 
« vina animadversione. punitur. (2). Haec igitur, episcopatus 
«unitate et successione, sacrificio, sacramentis, cultu, disci- 
« plina, inter medias persecutiones visibilis Ecclesia sola est. 
« quae, ut in Apocalypsi describitur, parit Christi martyres ». 

lam, inter auctoritates Veteris Testamenti non occurrit 
quidquam quod vel apparenter referatur ad quaestionem, si 
unum excipias textum Ieremiae (XX XI-31), in quo de novo 
foedere prophetia continetur: Ecce dies venient, dicit Dominus, 
et feriam domui Israel et domui Tuda foedus novum, non se- 
cundum pactum quod pepigi cum patribus eorum.... Sed hoc 
erit pactum quod. feriam cum domo Israel post dies illos, dicit 
Dominus: Dabo legem. meam in visceribus eorum, et in corde 
eorum scribam eam..., et non docebit ultra cir. proximum suum. 
et vir fratrem suum dicens: Cognosce Dominum ; omnes enim 
cognoscent me a minimo eorum usque ad maximum, ait Domi- 
nus. — Verum primo, ex hoc quod dicitur lex nova danda 
in visceribus et scribenda iu cordibus, sequitur solum quod 
Ipsa sit lex gratiae, in qua principalitatem ordine perfectionis 
obtinet internum fidei lumen et spiritualis ardor charitatis. 
Quid autem exinde proficiat causa protestantium revera non 
apparet, quia semper eodem radicali vitio laborat argumen- 
tum, quatenus ex positione elementi interni arguitur ad ex- 
clusionem mediorum visibilium, sicut si ex asserta necessitate 
spiritualis renascentiae sumeretur causa excludendi necessi- 

(1) Cyprian. evist. 52 ad Antoniannm. 
(2) Cyprian. de Unitate Ecclesiae. 


De Keelesia Christi, 8 


114 "QUAESTIO I. 


tatem visibilis sacramenti, contra verbum Domini dicentis : 
Nisi quis renatus fuerit ex aqua et Spiritu Sancto, non potest 
introire in regnum Dei. — Itaque vis argumenti. si qua esset, 
tota reponeretur in eo quod additur apud Ieremiam: Ef non 
docebit ultra vir proximum suum, ete., quibus verbis videri 
posset excludi visibilis Ecclesiae visibile magisterium. Sed 
contra est quod ait Christus in evangelio: Euntes docete omnes 
gentes.... docentes eos servare omnia quaecumque mandavi vobis. 
Eritne igitur Propheta contrarius Christo. ut uni credamus. 
altero derelicto? Quod si nefas 1psis protestantibus existima- 
bitur, conciliationis modum necesse habebunt invenire, expii- 
cando et ad nescio quam innaturalem metaphoram detor- 
quendo verba Christi. propter verba antiquae prophetiae. 
Atqui nihil ineptius cogitari potest, tum quia non ex Veteri 
Testamento explicari debet Novum. sed magis ex Novo Vetus: 
tum quia si poeticam atque impropriam dicendi, rationem in 
alterutro textu oporteat agnoscere, puto illam fore quaeren- 
dam in prophetia ut in sede idonea, potius quam in solemni 
missione data apostolis, ubi certo certius convenientem locum 
eiusmodi metaphora non habet. Sed absit ut vel uni vel alteri 
textui vis inferatur, nam verba Ieremiae naturaliter expri- 
munt, quamvis diverso modo, illud ipsum quod expressit 
Christus dicendo: docete omnes gentes, videlicet, universalita- 
tem evangelicae legis, per oppositionem ad legem mosaicam 
prout uni tantum populo olim datam. « Prius enim foedus 
« privum erat genti Israeliticae, ideoque tantum praeceptum 
«ipsis erat ut suos docerent, Deuter. IV, 9-10 (Paulus cum 
« Septuaginta, Heb. VIII-11, verba proximum suum transfert 
« rov moŝt» aorov), In foedere autem novo dictum est apo- 
« stolis: Docete omnes gentes. lis ergo verbis Prophetae. non 
« docebit amplius vir proximum suum, non excluditur magi- 
« sterium et ministerium extrimsecum, sed limitatio doctrinae 
seu magisterii ad unam nationem; quae limitatio eo signi- 
ficabatur, quod inssi tantum essent Israelitae docere con- 
«civem et fratrem suum. Unde haec ratio subditur: omnes 
enim cognoscent me. Haec autem optime componuntur cum 
visibilitate societatis quacum foedus ineatur a Deo » (1). 

(1) Palmieri, de Rom. Pont., Prolegom. $ 11. 

Unum tandem video remanere ab adversariis valde celebra- 
tum. Dicunt enim: Vera Christi Ecclesia obiectum fidei est. 
Sed obiectum fidei est invisibile, iuxta illud Apostoli: Æst au- 
tem fides argumentum non apparentium. Ergo vera Christi Ec- 
clesia visibilis esse non potest. Ad hoc igitur primum respondeo 
quod eodem argumento probaretur Christum Dominum non 
fuisse visibilem dum conversabatur in terris, cum etiam tune 
esset procul dubio fidei obiectum. Si ergo argumenti conse- 
quentiam respuunt protestantes, quod attinet ad personam 
Christi, videant utrum ratio valeat de Ecclesia quae, ut in cae- 
teris, ita 1n hoc habet perfectam cum sponso suo conformita- 
tem. Porro Christus Dominus non erat obiectum fidei, praecise 
ut homo simpliciter, sed solum ut Homo-Deus. Nam ut homo 
simplieiter, habebat visibilitatem intrinsecam quae fidel repu- 
gnat. Ut Homo-Deus, habebat solum visibilitatem credibili- 
tatis quae fidem non tollit, sed potius est ad eam necessaria. 
Recole dieta in introductione. Simili itaque modo, Ecclesia 
obiectum fidei non est, praecise ut ecclesia in suo esse sociali 
intrinsece visibilis, sed solum ut Ecclesia vera, videlicet ut 
vera supernaturalis societas in qua est aeternae salutis via, et 
sub hoc respectu non habet plus quam visibilitatem credibili- 
tatis, quemadmodum in superioribus iam pluries fuit declara- 
tum (1). — Hine in forma: Dist. mai. Vera Christi Ecclesia 
est obiectum fidei, quasi materialiter sumpta ut quaedam indi- 
vidua societas, indivisa in se et divisa a qualibet alia, neg. 
mai. Sumpta formaliter ut verificans rationem Ecclesiae ve- 
rae in sensu theologico vocabuli, cone. mai. Et pariter distin- 
guitur minor. Obiectum fidei est invisibile, si sumatur sub eo 
respectu sub quo obiectum fidei non est, neg. min. Si sub 
eo respectu sub quo obiectum fidei est, subdist. Est invisi- 
bile visibilitate intrinseca, cone. Invisibile visibilitate credi- 
bilitatis, neg. Et explicatio patet ex praemissis ab initio. 


(1) Cf. Bellarminum, de Ecclesia militante, 1. 3, c. 15. 

His igitur de visibilitate verae Ecclesiae Christi in anteces- 
sum positis, lam ultro sequuntur ea quae secundo loco de- 
monstranda assumpsimus, videlicet: hanc ipsam. visibilem 
Ecclesiam esse omnibus necessarium salutis medium, 
ita ut extra illam nullus omnino salvetur (Concil. Lateran. IV. 
Cap. Firmiter),. neminem credamus salvari (Professio fidei Wal- 
densibus imposita), “non solum pagani, sed nec Iudaei aut hae- 
retici atque schismatici aeternae vitae fier i possint participes (De- 
cret. pro Iacobitis im Concilio Florentino): 

Argumentum porro generale est, quia ad salutem necesse 
est esse in regno Christi, iuxta illud Act. VI-12: Et non est 
in aliquo alio salus, nec enim aliud nomen est sub coelo datum 
hominibus in quo oporteat nos salvos fieri. Insuper haec neces- 
sitas non est simplicis praecepti, sed est etiam medii, cum 
versetur circa positivar salutis viam, qua deficiente, nulla alia 
relinquitur conducens ad iustificationem et beatitudinem ae- 
ternam (1) Nune autem, ut ex praedemonstratis liquet, re- 
gnum Christi in Novo Testamento nihil aliud. est quam vi- 
sibilis et universalis Ecclesia ab eo fundata. Ergo haec ipsa 
visibilis Ecclesia est pro omnibus necessarium salutis medium. 

Et confirmatur primo, quia necessitate medi necessaria 
est subordinatio ad caput Christum, a quo solo esse potest 
salutis influxus. Ergo ex consequenti, eadem necessitate ne- 
cessarius est subordinationis modus quem ipse praefixit. Sed 
modus subordinationis ab eo praefixus consistit in subiectione 
ad illam visibilem hierarchiam, perenniter atqueindefectibiliter 
omnibus diebus usque ad consummationem saeculi perman- 
suram, quam instituit ipse in ratione capitis ministerialis, quan- 
do suos apostolos misit sicut ipse missus fuerat a Patre (2). 
quando contulit eis promissam potestatem, eamque universa- 
lissimam, ligandi et solvendi in regno coelorum (3). quando 

/ * Bion Darm. a gso /* CET" ye H 7/5 

(1) De notione necessitatis medii et simplicis praecepti, vide de Ec- 
clesiae sacramentis, Tom. 1, Thes. 22. 

(2) Ioan. XX - 2 

(3) Matth. XVI - 19, et XVIII - 18, 

eos fecit dispensatores sacramentorum suorum (1), quando 
deputavit ut gentes omnes docerent, baptismo initiarent, at- 
que in observatione omnium quae mandaverat instituerent (2), 
quando demum uni eorum in quo hierarchiae unitas servaretur, 
commisit officium pascendi oves et agnos (3). Ergo necessa- 
rium medium salutis est, adhaerere et subiici huic visibili hie- 
rarchiae, mediante qua perficitur subiectio ad Christum ipsum. 
Sed hoc nihil aliud est quam pertinere ad visibilem Ecclesiam. 
Ergo a primo ad ultimum, pertinere ad visibilem Christi Ec- 
clesiam, necessarium est ad salutem necessitate medii. Con- 
firmatur secundo, quia necessarius est baptismus, et eo qui- 
dem tenore quo dictum est: Nisi quis renatus fuerit ex aqua 
et Spiritu Sancto, non potest introire in regnum Dei. Sed bap- 
tismus non potest esse necessitate medii necessarius, nisl ra- 
tione eius quod per se consequitur ad baptismum. Per se au- 
tem consequitur ad baptismum incorporatio in visibili regno 
Christi, quia ex quo baptismus fuit institutus tanquam huius 
regni lanua, ipsum incorporationis effectum necessario habet, 
nisi aliquo vitio ex parte susciplentis contrarietur propria et 
nativa vis characteris in sacramento accepti. Unde semper se- 
quitur eadem conclusio ae supra. 

Hinc comparatio illa adeo celebrata apud antiquos Patres. 
inter Ecclesiam et arcam Noe. « Quisquis, inquit Cyprianus (4), 
«ab Ecclesia segregatus, adulterae iungitur, a promissis Ec- 
« clesiae separatur. Alienus est, profanus est, hostis est. Ha- 
« bere iam non potest Deum patrem, qui Ecclesiam non habet 
«matrem. Si potuit evadere quisquam qui extra arcam Noe 
«fuit, et qui extra Ecclesiam foris fuerit, evadit ». Et Gau- 
dentius Brixiensis (5) : « Periisse autem constat in illo diluvio 
« omnes ipsius temporis homines, praeter eos qui intra arcam, 
« quae typum gerebat Ecclesiae, reperiri meruerunt. Nam si- 
« militer etiam nunc, omnino salvi esse non poterunt qui ab 
« apostolica fide et ab Ecclesia catholica fuerint alieni ». Et 


(1) Lue. XXII - 19, Ioan. XX - 23. 

(2) Matth. XXVIII - 19, seq. 

(3) Ioan. XXI - 15, seq. 

(1) Cyprianus, 1. de Unitate Ecclesiae, n. 6. 

(5) Gaudentius Brixiensis, Serm. 8, de Evangelii leetione primus. 

Hieronymus (1): « Quicumque extra hanc domum (Ecclesiam) 
«agnum comederit, profanus est. Si quis in Noe arca non 
« fuerit, peribit regnante diluvio ». Et Augustinus (2): « Arca 
« Noe, qua nemo nostrum dubitat Ecclesiam esse praefigu- 
« ratam ». Et nota quod in his oportet proeul dubio intelli- 
gere risibilem Ecclesiam Christi. Primo, quia nullam aliam 
agnoscunt Patres, ut iam ostensum est. Secundo quia Cypria- 
nus diserte loquitur de Ecclesia quam regit cathedra Petri (3): 
Hieronymus, de Ecclesia quae Damasi communione constabat. 
Gaudentius vero, cum ad suos neophytos loquens Ecclesiam 
catholicam nominabat, quam aliam tibi videtur insinuasse au- 
ditoribus, nisi eam quae usque nunc toto orbe diffusa et ubi- 
que conspicua, catholicae nomen tanquam proprium apud 
omnes sibi retinuit? Denique, visibilem Ecclesiam adstruit 
ipsa comparatio, quae alias absurda evaderet et omni ex parte 
inepta. Etenim, vel nulla est vera analogia, vel certe arca figu- 
rat commune quoddam salutis medium, sicut famiha Noe 
figurat eos qui per hoc commune medium ad salutem promo- 
ventur. Et huic figurae bene respondet Ecclesia visibilis in 
qua sunt media socialia, puta publicum magisterium, publi- 
cumque ministerium et regimen ad formationem fidelium, qui 
idcirco recte dicuntur salvari (aut posse salvari) in arca et per 
arcam. id est, in Ecclesia et per Ecclesiam. Nune autem. ubi- 
nam invenies vel longinquam arcae salutis similitudinem in 
occulto illo numero sanctorum a se invicem independentium. 
quorum singuli sunt sibi ipsis sacerdotes. totidemque consti- 
tuunt unitates disgregatas ? Certe, si aptam comparationem 
invenire oporteret, rectius diceres eos esse natantes in gur- 
gite vasto, aut ambulantes super aquas, aut invisibili manu 
Dei portatos, aut si quid aliud eiusmodi. Ipsos autem conti- 
neri in arca in qua et per quam salventur, nonnisi ineptis- 
sime dices. Haec igitur et alia innumera quae addi possent. 
ostendunt quod vulgatum axioma, extra Ecclesiam nulla salus, 
de visibili corpore Ecclesiae est intelligendum. 


1 


(1) Hieronymus, epist. 15 ad Damasum Papam. 
(2) Augustinus, Enarrat. iu Psalm. 105, Serm. 3, n. 2, 


O 


3) Cyprianus, ubi supra, n. 4. 

Sed cum dicimus necessarium necessitate salutis, pertinere 
ad visibile corpus verae Ecclesiae Christi, omnino sic intelli- 
gendum est, ut in iis qui huius verae religionis invincibili 
ignorantia laborant, defectus actualis coniunctionis /n re sup 
pleri possit per spiritualem coniunctionem ¿n voto. Votum au- 
tem dico inclusum in ea animi praeparatione et voluntate qua 
quis vult colere Deum secundum modum ei placentem, eique 
acceptabilem. Commune enim est omnibus mediis externis 
et positivae institutionis, quod ubi in facto desunt, adhuc 
suam vim exserunt in ordine ad necessitatem salutis aeter- 
nae, prout existentia in desiderio cordis, omnia intelligendo se- 
cundum ea quae declarata sunt in tractatu de Sacramentis (1). 
Eadem quippe ratione necessarium salutis medium est ba- 
ptismi sacramentum, qua coniunctio cum visibili corpore Ec- 
clesiae. Et ideo, sicut semper fuit in doctrina catholica di- 
stinctio inter baptismum in re et baptismum in voto vel ex- 
plicito vel implicito, ita et distinctio duplicis modi pertinendi 
ad arcam quae est Ecclesia Christi. 

Non ergo impedit salutem, quod quis ignoranter ad quam- 
cumque falsam sectam adhaereat, dummodo sit in ea animi 
dispositione de qua mox dictum est, et aliunde a iustificationis 
via unicuique praeparata sese non avertat. Nonne huie veri- 
tati attestatur, quod etiam extra Ecclesiae fines, ut cum Au- 
gustino loquar, sacramenta largiter emanant? Et id quidem 
ex positiva Dei voluntate qui ad 1psorum sacramentorum va- 
liditatem potuisset eam conditionem apponere, ut nonnisi a 
legitimis ministris conficerentur. Nunc autem, si extra Ecclesiae 
fines sacramenta emanant, nonne ea intentione ut prosint iis 
qui in bona fide versantes, ab ipsius Ecclesiae visibili commu- 
nione sunt de facto separati? Et non solum sacramenta, sed 
doctrina quoque et praedicatio undequaque foras erumpit, ut 
sit Ecclesia sal terrae et lux mundi, etiam respectu eorum qui 
magisterium eius non agnoscunt, sed eius influxum variis et 


(1) Cf. de Eeclesiae sacramentis, Tom. 1, Thes, 22 et 21; item Tom. Jie 
ubi de perfecta contritione. 

miris modis, quamvis non advertentes, recipiunt. Ac per hoc. 
ab alto cathedrae ecclesiasticae, directe vel indirecte, sive per 
intentionem slve per occasionem, descendit et spargitur veri- 
tatis lumen, pervenitque ad multos etiam extraneos notitia 
divinae revelationis, saltem quantum ad fundamentales articu- 
los qui necessario debent esse explicite crediti, ad hoc ut pos- 
sit homo per charitatem perfectam se ad Deum convertere. 
et sic ad iustificationis gratiam extra sacramentum pervenire. 
Quamquam nec indigeat Deus humano quocumque ministerio, 
ut fidem quae iustificationis est initium et radix, inspiret 
homini sese per gratiae auxilium omnibus oblatum disponenti. 
Qua de re notissima extant S. Thomae verba: « Non sequitur 
« inconveniens posito quod quilibet teneatur aliquid. explicite 
«credere, si m sylvis vel mter bruta animalia nutriatur. Hoc 
«enim ad divinam providentiam pertinet ut cuilibet provi- 
« deat de necessariis ad salutem, dummodo ex parte eius non 
« impediatur. Si enim aliquis taliter nutritus, ductum natu- 
« ralis rationis sequeretur in appetitu boni et fuga mali, cer- 
« tissime est tenendum quod ei Deus, vel per internam inspi- 
« rationem recelaret ea quae sunt ad credendum necessaria, vel 
« aliquem fidei praedicatorem ad eum dirigeret, sicut misit 
« Petrum ad Cornelium » (1). 

Quapropter calumniantur nos quicumque axioma nostrum: 
extra Ecclesiam nulla salus, sic interpretari affectant, quasi 
diceremus damnari de facto eos omnes qui de facto extra 
visibilem communionem corporis Ecclesiae moriuntur. « Er- 
«rorem alterum aliquas catholici orbis partes occupasse non 
« sine moerore novimus, animisque insedisse plerumque ca- 
tholicorum, qui bene sperandum de aeterna illorum omnium 
« salute putant, qui in vera Christi Ecclesia nequaquam ver- 
« santur.... Absit, Venerabiles Fratres, ut misericordiae divinae 
« quae infinita est, terminos audeamus apponere ; absit ut per- 
« scrutari velimus arcana consilia et iudicia Dei quae sunt abyssus 
« milta, nec humana queunt cogitatione penetrari. Quod vero 
« apostolici nostri muneris est, episcopalem vestram et solli- 
«citudinem et vigilantiam excitatam volumus, ut opinio- 
« nem illam impiam aeque ac funestam ab hominum mente 


AR 


(1) S. Thomas, de Verit. Quaest. 14, a. 11 ad 1s", 

« propulsetis, nimirum quavis in religione reperiri posse 
« aetérnae salutis viam.... Tenendum quippe ex fide est, extra 
« Apostolicam Romanam Ecclesiam salvum fieri neminem 
« posse, hanc esse unicam salutis arcam, hanc qui non fuerit 
« ingressus, diluvio periturum. Sed tamen pro certo pariter 
« habendum est, qui verae religionis ignorantia laborent, si ea 
« sit. invincibilis, nulla ipsos abstringi huiusce rei culpa ante 
« oculos Domini » (1). Et alibi: « Notum nobis vobisque est, 
« eos qui invincibili circa senctissimam nostram religionem igno- 
« rantia. laborant, quique naturalem legem eiusque praecepta in 
« omnium cordibus a Deo insculpta sedulo servantes, ac Deo 
« obedire parati honestam rectamque vitam agunt, posse, di- 
« vinae lucis et gratiae operante virtute, aeternam consequi vi- 
« tam etc. » (2). Haec Pius IX, constantem catholicorum sen- 
tentiam paucis resumens atque proponens. 

Nihil ergo ibi continetur quod e conspectu rationis iure 
meritoque impugnari possit ac reprehendi. Caeterum, irra- 
tionabiliter per omnem modum agunt qui in suis de vera 
religione inquisitionibus, haerent in percontando quomodo iis 
ommibus providerit Deus, utique tot ac tantis, quos in re- 
troactis saeculis usque nunc, longe a centro luminis revelati 
positos esse scimus. Huic enim quaestioni, donec veniat iu- 
dicii dies, nulla patet solutionis possibilitas, quia de solis 
mediis generalibus atque communibus facta est nobis reve- 
latio, non autem de modis diversissimis et in secreto Provi- 
dentiae alte reconditis, quibus ad singulos quosque adultos 
provenit salutis possibilitas. « Quoniam, inquit Augustinus. 
«de vera Religione, c. 25, divina Providentia non solum 
« singulis hominibus quasi privatim, sed universo generi 
«humano tanquam publice consulit: quid cum singulis 
«agatur, Deus qui agit, atque ipsi cum quibus agitur, 
« seiunt; quid autem agatur cum genere humano, per 
«historiam commendari voluit et per prophetiam ». 
Ergo inscrutabilia relinquentes, ad ea quae 1n conspectu sunt. 
animum convertamus. Unam visibilem atque discernibilem 


(1) Pius IX, Alloc. 9 Decemb. 1854. 
(2) Id. Encyclica ad Cardinales, Archiepiscopos, et Episcopos Italiae, 
Í0 Aug. 1863. 

Ecclesiam instituit Deus, veluti arcam extra quam non est 
salus. Et quamvis possibile sit ad eam solo voto pertinere. 
hoc tamen possibile non est nisi quoad eos qui in ignorantia 
* versantur invincibili, praeterquam quod eorum conditio longe 
deterior semper dicenda sit, propter carentiam tot et tantorum 
auxiliorum quae extra realem Ecclesiae communionem non 
habentur. Ergo summopere interest discernere, quaenam sit 
vera illa Ecclesia, et ad hoc ponitur sequens disputatio. 


QUAESTIO II. 


DE NOTIS ECCLESIAE IN COMMUNI 


Notae hic sumuntur pro certis proprietatibus sive attributis 
propositis in signum, ad discernendum genuinam Ecclesiam 
Christi a sectis adulterinis, vel etiam, quod in idem reincidit, 
ad cognoscendum in concreto Ecclesiam de qua tanquam de 
vera salutis arca, facta est divina revelatio. Sunt autem vel 
negativae vel positivae. Positiva nota ea est, quae per suam 
praesentiam sufficienter monstrat veritatem ecclesiae in qua 
invenitur. Negativa vero illa, quae solum tollit argumentum 
falsitatis quod ex eius absentia sequeretur. — Porro notae 
mere negativae possunt in infinitum multiplicari. Quidquid 
enim boni retinet unaquaeque religio, puta quod doceat non 
esse occidendum, non esse adulterandum, honorandos esse 
parentes, et si quid aliud eiusmodi, quidquid etiam de insti- 
tutis Christi utcumque apud se servat in usu baptizandi vel 
conficiendi Eucharistiam, aliisque similibus, potest ad notam 
negativam referri. Nam ubi ista desunt, eo ipso et indepen- 
denter ab aliis rationibus, statim apparet veram ibi religionem 
christianam non esse. [n summa, cum nota pure negativa sit 
illud omne cuius carentia seu defectus cedit in positivum fal- 
sitatis argumentum, cum insuper in genere defectuum latis- 
simus campus excogitari queat, ipsis negativis notis certus 
fixusque limes assignatus non est. — Aliter autem sentiendum 
de positivis, quae etiam, si» minus materiali distinctione, at 
certe formali consideratione, dupliciter attenduntur. Commune 
quidem omnibus et singulis notis positivis esse debet ut con- 
sistant in aliqua visibili proprietate, quae experimentali hominum 
cognitioni per se subiaceat, et cum legitimitate Ecclesiae certam 
atque infallibilem habeat connexionem. Verum haec connexio 
innotescere potest, vel ex natura rei, vel ex praecognita insti- 
tutione ac revelatione Christi. Ex natura quidem rei, si dicta 
proprietas natural rationi sese prodat ut supra naturae vires, 
id est, ut verum morale miraculum arguens specialem inter- 
ventum Dei, ac per hoc, ultro manifestans divinam originem 

ecclesiae quam condecorat, necnon et genuinitatem dogmatum 
eius. Ex praecognita institutione ac revelatione Christi, si for- 
maliter sumatur ut character de facto assignatus a Christo et 
apostolis. tanquam a vera Ecclesia inseparabilis, et ei soli 
proprius. Dixi characterem inseparabilem, id est, propositum 
ut quo Ecclesia vera non potest carere, et sic constituit no- 
tam saltem negativam. Dixi praeterea characterem proprium. 
id est, propositum ut quo sola Ecclesia vera foret decoranda. 
et sic constituit notam undequaque positivam. 

Haec sunt quae de notis generatim sumptis dictat ipse 
sensus communis, quaeque ex infra dicendis, ubi ad applica- 
tionem ventum fuerit, maiorem habebunt evidentiam, sed 1am 
possunt multum illustrari, si consideremus in quo peccant 
notae assignari solitae sive a Protestantibus sive a Moscovitis. 


V/A 
= 


Quod male a Protestantibus notae Ecclesiae assi- 
gnantur. — Principio observa quod non nostrum est, varia 
capita doctrinae protestanticae ad concordiam redigere. Re- 
vera, pro iis qui invisibilem adstruunt Ecclesiam, videretur 
prorsus superfluus notarum usus, quia frustra certis quibus- 
dam discerniculis tentares afficere 1d quod a nobis nec cogno- 
scitur nec cognosci potest. Nihilominüs, cum protestantes 
iuxta superius praemissa (1), ab ecclesia visibili non omnino 
se expedire queant, quaedam posuerunt criteria, quorum ope 
discern! debeat quaenam sit illa exterior ecclesiae forma, do- 
ctrinae et instituto Christi consentanea, in qua potissimum 
latet verum ac directum ipsius*opus, videlicet invisibilis Ec- 
clesia cui se affuturum promisit omnibus diebus usque ad con- 
summationem saeculi. Quare, ut bene Bellarminus advertit (2), 
per has notas, secundum protestantes, potius discimus ubi la- 
teat Ecclesia, quam quae sit. Sed hoc interim transmittamus. 
quia nunc solum quaeritur an recte et rationabiliter assignent 
notas, quocumque tandem modo intelligant veritatem Eccle- 
siae quae per eas debet notificari. Porro usque in hodiernum 


(1) Supra, in praeambnlo Q. 1. 
(2) Bellarminus, de Concrliis et Ecclesia, l. 4, c. 2. 

diem, loco notarum communiter pouunt praedicationem sin- 
ceram verbi Dei, et legitimum sacramentorum usum (1); quo 
uihil ineptius dici potest. Et ratio est quia deest prima et 
maxime fundamentalis conditio notae, ut scilicet, sit aliquid 
per sese dignoscibile, et notius quam res culus est nota. 
Insuper, nedum sit in pura praedicatione verbi Dei et legi- 
timo sacramentorum usu signum manuducens ad cognoscendum 
veram Ecclesiam, oportet potius contrario prorsus ordine, prae- 
cognoscere in concreto veram Ecclesiam, antequam sciri possit 
ubi est sincera praedicatio verbi et sacramentorum usus le- 
eitimus. 

Sane vero, id quod ex essentiali sua ratione est criterium 
dignoscendi aliud, non potest indigere alio criterio ad hoe ut 
dignoscatur ipsummet, quia si eo indigeat, tantum abest quin 
nota notificans exsistat, ut potius sit res per notam notificanda. 
Atqui profecto puritas praedicationis verbi Dei indiget criterio 
ad hoc ut sciatur an sit et ubi sit, quia neque consistit in facto 
quod cadat sub experientia sensuum externorum, neque in 
aliqua praedicationis proprietate quae seipsa menti affulgeat. 
Denique, donec veniatur ad signa specialia, omnes sectae, 
etiam maxime inter se dissidentes, eodem 1ure praetendunt 
se habere puram verbi Dei praedicationem, sicut volunt apud 
se esse veram Ecclesiam. 

Praeterea, ad notam positivam sine dubio requiritur aliquid 
quod sit proprium attributum solius Ecclesiae verae, ut supra 
iam dictum est, et evidens ratio plane ostendit. Porro, pro- 
prium Ecclesiae verae attributum non est nisi praedicatio 
verbi Dei de integro pura, quia praedicatio partim pura et 
partim impura, in qua scilicet falsitas veritati admiscetur. 
potest esse in qualibet falsa secta, et eo facilius quod in hoc 
etiam genere vix ac ne vix quidem accidit ut bonum seu verum 


(1) « Omnes quotquot vidi auctores protestantici Anglici, in his dua- 
« bus notis affirmandis conveniunt..., quod secundum quosdam insinua- 
« tur articnlo 19 Ecclesiae Constitutae: Ecclesia Christi visibilis est coetus 
« fidelium in quo verbum Dei purum praedicatur, et sacramenta quoad ea 
« quae necessario exiguntur, iuxta Christi iustitutum recte administrautur... 
« Alii has duas notas solas admittunt, alii alias eis adiungnnt, sed om- 
« nes in illis saltem affirmandis unanimes sunt: omnes dico qui de hae 
« materia seripserunt; longe plures enini eam omnino praetermittunt », 
Murray, de Eeclesia, Tom. 3, Disp. 21, n. 25. 

totaliter atque absolute corrumpatur. Nunc ergo, unum de 
duobus: Vel positive scis praedicationem esse puram ex in- 
tegra causa, vel solum scis illam esse conformem veritati re- 
velatae quantum ad quosdam articulos. Si secundum, adhuc 
nihil. Si primum, ergo iam praesupponitur cognita Ecclesia 
vera, quia praedicatio est etiam. imo maxime, de Ecclesia, et 
quidem in concreto. Et nisi eam prius cognoveris, quomodo 
scies an pura sit necne. praedicatio qua haec communio sibi 
attribuit authenticitatem. communionemque adversam explodit 
velut synagogam Antichristi? Nam si ad discernendum in hac 
parte praedicationem puram ab impura. solum afferas spiritum 
privatum, gustum experimentalem, et interiorem unctionem. 
perinde erit ac si propriam mihi phantasiam ut regulam as- 
signares. Non est igitur unde dignoseas puram praedicatio- 
nem. si nondum tibi notum sit, veram esse eam ecclesiam 
quam praedieatio commendat, falsas vero sectas quas ut tales 
denuntiat. Et quale tandem genus notae illud ent, quod notae 
conditiones obtinere nequaquam potest, nis] praecognito eo 
quod per ipsum est notificandum? 

Praeterea, insipienter assignatur ut nota ad cognoscendum 
unam veritatem, id quod comprehendit complexum totius 
veritatis revelatae. Sed sic est de pura verbi Dei praedica- 
tione. Dicent fortasse. praedicationem hane prout nota Eccle- 
siae est. non esse accipiendam quoad omnia omnino revelata, 
sed quoad sola fundamentalia. At contra est primo. quod 
distinctio illa inter fundamentalia et non fundamentalia sensu 
protestantico intellecta, evertit funditus naturam fidei divinae, 
ut in hac ipsa disputatione evidenter ostendetur. Contra est 
praesertim, quod oportet nunc recurrere ad aliud criterium 
quo fundamentala a non fundamentalibus secernerentur. 
Certe, id quod protestantes ut fundamentale habent, videlicet, 
iustificationem fieri per solam manum fidei (id est. per fidu- 
ciam meriti Christi ut extrinsecus imputati) et Deum non 
intueri hominem qualis in se est, sed fictione quadam iuris 
reputare hominem iustum quin eum propria inhaerente iustitia 
iustum faciat, nos non solum non reputamus fundamentale, 
verum etiam habemus pro stulta persuasione, et dogmate 
absurdo atque impio. Quid ergo, quaeso, discernet inter nos? 
Non ipsa, puto; praedicatio prout asseritur pura vel impura, 
nisi velis erigere m notam discretivam iuris, ipsissimam iuris 

affirmationem ab alterutra e contendentibus partibus 1n medio 
positam : in quo quidem nihil aliud esset quam cumulus con- 
tradictionum. 

Porro iisdem omnino vitus laborat nota altera de legitimo 
sacramentorum usu. Vel enim per hoc intelligunt usum con- 
sentaneum rectae praedicationi de sacramentis, et tunc redu- 
citur haec nota ad praecedentem. Vel intelligunt usum in quo 
servantur omnes exteriores validitatis conditiones a Christo 
determinatae, et tunc non est ibi nota discernens Ecclesiam 
veram a falsa, cum sit communis, et non soli Ecclesiae verae 
propria, ut ipsimet fatebuntur protestantes. Vel intelligunt 
usum sacramentorum sanctum et fructuosum, et tunc ille usus 
qui non potest esse cognitus nisi in effectibus virtutum ac 
bonorum operum, pertinet ad notam sanctitatis quam assignant 
catholici. Vel denique intelligunt ministrationem et susceptio- 
nem quae sit a legitimis ministris, et sic profecto prius est 
noscere qui sint ministri legitimi, adeoque ubi sit legitima 
Ecclesia, quam scire ubi sit legitimus sacramentorum usus. 
Quare Augustinus contra Donatistas pugnans, non ideo dicebat 
non esse apud eos veram Christi Ecclesiam quia carebant legi- 
timo sacramentorum usu, sed prorsus e converso, ideo asse- 
rebat nullum esse apud eos legitimum sacramentorum usum. 
quia non pertinebant ad veram Ecclesiam. Recole dicta in 
propositione superiori. Et hanc Ecclesiam veram aliis omnino 
notis conspicuam celebrabant Patres, atque etiam caecutien- 
tibus indigitabant, ut videbimus. 

Omnibus ergo modis nullitate afficiuntur notae a prote- 
stantibus propositae, quia non in visibili facto consistentes, quia 
obscuriores re notificanda, quia omnium prietentione communes, 
et ifa quidem communes, ut impossibile sit dignoscere cuinam e 
contendentibus partibus ture meritoque sint adscribendae, nisi iam 
soluta quaestione ad cuius solutionem proponuntur. — Sed iam 
videndum est an melius, aut certe, an sufficienter assignentur 
notae a theologis Ecclesiae Orthodoxae, illius dico Ecclesiae 
quae seipsam Orthodoxam appellat. Est autem numerosissima 
ea communio quae in partibus immensi imperii Russorum 
invalescit. 

Quod nee a Moscovitis notae Ecclesiae recte assi- 
gnantur. — Equidem pauci admodum auctores protestantes 
de notis tractant. Hanc quaestionem, ait Murray ubi supra, 
longe plures omnino praetermittunt; et non sine causa, cum 
nihil ab eis in hac parte dici possit quod vel speciem veri 
prae se ferat, ut ex praemissis liquet. Porro, si ad ecclesias 
Photianas (nescio enim quo alio nomine eas appellem), fe 
conferas, adhuc multo minorem copiam auctorum invenies. 
quia non solum fere desunt qui hanc specialem quaestionem 
attigerint, sed etiam vix sunt absolute qui scripserint. Nihilo- 
minus, paucis abhine annis prodit summa T'heologiae Ortho- 
dorae, ad instar nostrorum Cursuum elucubrata, quae in se- 
minari totius imperii vim textus et normae studiorum di- 
rectivae obtinuit. In hac igitur Summa, ubi ad quaestionem 
praesentem devenitur, reiectis prius notis protestantiels, tum 
postea iis quae a catholicis solent assignari, statuitur notam 
verae Ecclesiae esse conservationem absque variatione, doctrinae 
infallibilis antiquae Ecclesiae oecumenicae, in unanimi consensu 
Patrum, et decretis septem priorum Conciliorum generalium con- 
tentae. « Vera Eeclesia, inquit (1), ea est quae conservat rea- 
«liter et sine variatione, infallibilem doctrinam antiquae Ec- 
« clesiae oecumenicae; quae quidem doctrina invenitur in 
« professionibus fidei oecumenicorum Conciliorum, et unanimi 
« eonsensu Patrum. Hoc principium est clarum et determi- 
«natum; est fundamentale pro Christianis; est securum in 
« applicatione, quia sic non pronuntiant partes interessatae. 
« sed ipsa antiqua Ecclesia per septem priora Concilia oecume- 
« nica » (2). Tum citantur Concilium II, can. i. Coneilium IIT, 


(1) Introduction à la Théologie Orthodoxe de Macaire, traduite par nn 
Russe, 2ème Partie, Sect. 3 À 144. Paris, Ioel Cherbuliez, 1857. 

(2) Quaereret forsitan quispiam enr septem tantnm oeeumenica Con. 
cilia admittant, cum tamen Concilium VIII (Constantinopolitanum IV) 
in Oriente etiam celebratum fuerit, non seens ae praecedentia, multo 
ante separationem sub Michaele Caerulario consummatan, et contra Teo- 
noclastas confirmaverit dogma tum Graecis tum Russis nsque nune ap- 
prime charum, Porro hnins arbitrariae exclusionis nnllam aliam rationem 

can. 7, Concilium VI, can. 1 et 2. Et secundum hanc notam 
concluditur Ecclesiam Orthodoxain esse veram, Ecclesiam vero 
Romanam esse falsam: primo quia non obstante prohibitione 
Conciliorum adiiciendi quidquam symbolo Constantinopoli- 
tano, addidit Filioque, et secundo quia duo nova dogmata in- 
vexit, videlicet de Primatu Papae et de processione Spiritus 
Sanct a Filio: 

Verum huius notae insufficientia, quidquid nunc sit de ap- 
plicatione, vel prima fronte evidenter apparet. Non enim est 
absolute proprietas verae ecclesiae in quantum huiusmodi, 
sed ad summum conditio, eaque respectiva ad haec nostra 
hodierna tempora, cuiusdam alius proprietatis quae in vera 
ecclesia esse debuit ab initio, et in qua sola esse posset aliqua 
vis demonstrativa. Quippe proprietas verae ecclesiae qua 
talis, est conservatio absque variatione, doctrinae quam tradi- 
dit Christus et praedicaverunt eius apostoli. Nunc autem, cum 
haec proprietas non potuerit perseverare usque ad nos nisi 
per continuationem cum vera Ecclesia quae nos intervallo 
temporum separat ab apostolis, sequitur utique quod vera 
Ecclesia hodierna debet conservare absque variatione doctri- 
nam verae Ecclesiae antiquae: sed ubinam vera Ecclesia an- 
tiqua fuerit, adhuc in vi notae assignatae prorsus ignoratur. 
Uno demum verbo, si quid nota ista nata esset ostendere, 
nihil aliud certe, nisi quod haec designata communio conti- 


invenies, nisi quod canones huins Concilii continent expressam condem- 
nationem Photii, et explicitam de Romani Pontificis primatu professio- 
nem, « Definimus, neminem prorsus mundi potentum quemquam eoruni 
«qui patriarchalibus sedibus praesunt inhonorare aut movere a proprio 
« throno tentare, praecipue qnidem sanctissimum Papam senioris Romae... 
« Quisquis autem tanta iactantia et audacia usus fuerit, ut secundum 
Photium vel Dioscorum, in scriptis vel sine scriptis iniurias quasdam 
« contra Sedem Petri apostolorum principis moveat, aequalem et eamdem 
«quam ili condemnationem recipiat. Si vero quis aliqua saeculi pote- 
« state fruens pellere tentaverit praefatum Apostolicae Cathedrae Papam, 
« aut aliorum patriarcharum quemquam, anathema sit. Porro si synodus 


A 

« universalis fuerit congregata, et facta fuerit etiam de sancta Romano- 
« rum ecclesia quaevis ambiguitas et controversia, oportet venerabiliter 
« et eum convenienti reverentia de proposita quaestione sciscitari et so- 
«lutionem accipere..., non tamen audacter sententiam dicere contra Summos 
senioris Romae Pontifices ». Its Synodus VIII can. 21. 


À 

nuatur m morali identitate cum 1lla veteri in qua fuerunt ce- 
lebrata septem Concilia, a Nicaeno I anno 325, usque ad Ni- 
caenum II anno #87. Atqui eiusmodi continuatio nondum 
monstrat veram Ecclesiam, nisi aliunde supponas veram fuisse 
hane ipsam Ecclesiam veterem in qua memorata Concilia ce- 
lebrata sunt, et de qua proinde redit integra quaestio. Hinc 
ergo ulterius procedo et dico: Putasne Ecclesiam non indi- 
guisse notis antequam essent septem Concilia illa, quorum pri- 
inum non est antiquius saeenlo quarto, ultimum vero nos ducit 
usque ad finem saeculi octavi? Aut dices forsitan, alias fuisse 
tune verae ecclesiae notas, et alias nunc? Quod si eaedem 
tune et nunc, ergo iam causa cadis, quia tunc. puta saeculo 
tertio, nota verae ecclesiae non fuit conservatio absque va- 
riatione, doctrinae infallibilis contentae in professionibus fidei 
septem priorum Conciliorum oecumenicorum quae nondum 
exsistebant. Promde, ut verbis adversariorum utar, principium 
clarum et determinatum, principium fundamentale pro Chri- 
stianis et in applicatione securum, in hoc unice est: Quod ec- 
clesia vera debet usque nunc innotescere iisdem omnino cha- 
racteribus quibus ab initio refulsit, et ab initio etiam eminuit 
supra omnes conventus Catharorum, Paulianistarum, Ebioni- 
tarum, Montanistarum, Novatianorum, Sabellianorum, Mani- 
chaeorum, Arianorum. Macedonianorum, Apollnaristarum. 
Donatistarum, Nestorianorum, Eutychianorum, et aliorum 
sexcentorum quorum ignota 1am nomina extant apud Epipha- 
nium. Assignandi igitur hi visibiles et perpetui veritatis cha- 
racteres, et prout inventi in hac vel illa Ecclesia hodiedum 
existente, non solum absolate ostendent eius legitimitatem. 
sed etiam indivisim commonstrabunt certissimam eius conti- 
nuationem cum antiqua Ecclesia oecumenica quae iisdem notis 
resplendebat, et per eas ad omnem hominum conscientiam 
commendabatur. 

Praeterea, etiamsi praesupponeretur aliunde cognita veri- 
tas antiquae Ecclesiae cuius fuerunt septem priora Concilia 
generalia, adhuc invariata illa doctrinae conservatio quam in 
notam erigunt adversarii, aut ita explicatur ut nulla verosimi- 
litudine dici possit necessarium verae ecclesiae attributum, 
ac per hoc, nequidem notae negativae vim obtinere valet ; 
aut si accipitur eo modo quo debet accipi ut constituat in- 
separabilem eius proprietatem, talis proprietas, utpote in facto 

visibili, obvio, et omnium oculis proposito nequaquam con- 
sistens, perperam omnino ut nota positiva, praesertim unica, 
assignatur. Utrumque horum paucis declaremus. 

Primo igitur sumi potest invariatio in doctrina modo pure 
materiali, quatenus scilicet symbolum fidei iisdem omnino to- 
tidemque verbis, nec plus nec minus, nune constaret, quibus 
ab antiquis Conciliis, puta Nicaeno et Constantinopolitano. 
conditum fuit et expressum. Et revera sic videntur intelligere 
theologi Russi, dum volunt Ecclesiam suam esse veram vel 
solo hoc nomine, quia in Symbolo eius non invenitur additio 
Filioque, quam posterioribus temporibus admisit Ecclesia Ro- 
mana. Fatendum porro, quod si hoc modo sumeretur inva- 
riatio doctrinae, saltem non careret conditione claritatis quae 
in nota exigitur: sed pace omnium dixerim, ne verosimiliter 
quidem ad necessarias Ecclesiae dotes est referenda. Et si in 
re tantae evidentiae ad argumenta descendere oporteret, su- 
ficerent vel solae auctoritates in quibus nos provocant adver- 
sarii. Nam canon primus Concilii II sic habet: Fidem non 
ciolandam Patrum trecentorum decem et octo, qué apud Nicaeam 
Bithyniae convenerunt, sed manere eam firmam et stabilem. Quo 
tamen non obstante, ipsimet Patres Concilii II addiderunt 
symblo Nicaeno ea quae de divinitate Spiritus Sancti contra 
novam Macedonianorum haeresim expresse declaranda iudi- 
carunt. Ergo unum de duobus: Vel non omnis additio ad Sym- 
bolum est violatio fidei a maioribus acceptae, vel contra suum 
proprium decretum Patres Constantinopolitani violaverunt 
fidem Nicaenam. Et quidni usi essent fautores Macedonii ad 
trahendum ad se veram ecclesiam, ea ipsa nota qua nunc 
utuntur theologi Ecclesiae Orthodoxae, asserendo se conser- 
vare absque variatione doctrinam infallibilem praecedentis 
ecclesiae oecumenicae, in professione fidei magnae Synodi 
Nicaenae repositam? Imo vero, quidni eadem usi fuissent et 
Ariani contra ipsos Nicaenos Patres, qui (quod longe maius 
piaculum esse videtur) addiderant symbolo ab apostolis tra- 
dito, et usque nunc sub nomine symboli apostolorum ubique 
pervulgato ? 

Quod si reponas, additionem Filioque non esse eiusdem 
rationis cum additionibus praedictis, quae solum ponebant in 
explicito id quod iam implicite in praecedentibus formulis 
continebatur: primo quidem dicendum esset hanc disparitatem 

gratis omnino asseri; evidens enim non est. Imo vide quam 
bonam et saltem plausibilem rationem habeamus. Nam Patres 
Constantinopolitani de Spiritu Sancto dixerant: Qui a Patre 
procedit. Nunc autem, cum iuxta evangelicam veritatem (Ioan. 
XVII-10), quaecumque sunt Patris sint etiam Filii, excepta 
solum paternitate qua Pater relative Filio opponitur et in 
ratione personae distinctae constituitur, sequitur plane quod 
ratio principii Spiritus Sancti in Patre esse non potest, quin 
sit et in Filio, ac per hoc, quisquis dixerit Spiritum Sanctum 
a Patre procedere, iam implicite dixit, a Patre Filioque. Ve- 
rum ista praeter quaestionem sunt. Cum enim adversari in 
vi notae ab eis assignatae, ex duobus distinctis capitibus 
falsam esse Ecclesiam Romanam contendant, videlicet quia 
addidit Symbolo, et insuper quia novum dogma de proces- 
sione Spiritus Sancti a Filio invexit: iam reponunt rationem 
notae vel in solo et nudo facto absentiae additionis. indepen- 
denter etiam à quaestione de intrinseca eius seu falsitate seu 
veritate. Et hoc est quod in praesenti pro absurdo denuntia- 
mus, tum quia haec materialis invariatio nihil prae se fert 
quod ad Ecclesiae dotes pertineat, tum quia retorqueretur 
contra ipsam antiquam ecclesiam oecumenicam, cuius sunt 
septem priora Coneilia generalia. 

Caeterum nihil etiam proficerent adversarii, si forte inten- 
derent munire se aliqua prohibitione iuris mere ecclesiastici. 
qua ab antiquis Conciliis vetitum fuisset ne quovis modo 
adderetur unquam Symbolo Constantinopolitano. Sciant enim 
elementare esse principium, quod legislator non ligat seipsum, 
et quod suprema potestas nusquam limitatur per decreta 
emanata ab iis qui in temporibus anterioribus eamdem ipsam 
potestatem exercuerunt, cum ommes sive antecessores sive 
successores unam semper iuridicam personam constituant. 
Quidquid ergo nune sit de exsistentia supradictae prohibi- 
tionis (cuius tamen nullum quod sciam apparet vestigium). 
ex natura rei solos inferiores respexisset, minime vero eos 
qui usque in mundi finem suprema in Ecclesia auctoritate 
potirentur. Et hoc quidem adeo obvium et perspicuum est, 
ut pudeat in ea re magis declaranda oleum perdere simul et 
operam. 

Itaque, quocumque modo rem aspicias, evidens est quod 
invariatio in doctrina, ad hoc ut necessariam verae Ecclesiae 

proprietatem constituat, sumi debet formaliter, id est, non 
secundum immobilitatem litterae mortuae, seu nudam mate- 
rialitatem formularum, (qua ratione in musaeis etiam antiqui- 
tatum doctrina invariata conservatur), sed omnino secundum 
veritates 1psas quas continet depositum revelationis ab apo- 
stolis olim concreditum. Et tunc, si haec proprietas in notam 
positivam assumitur, redeunt fere rationes quae valent contra 
notam protestanticam purae et sincerae praedicationis verbi 
Dei. Considerandum namque est quod etsi ad convincendum 
de falsitate sectam quamlibet, sufficiat ostendere variationem 
vel cirea unum tantum particulare dogma, certo tamen cer- 
tius ad positivum veritatis Ecclesiae argumentum, per se re- 
quireretur ostensio invariationis quoad totum complexum 
doctrinae revelatae, iuxta tritum axioma: Bonum ex integra 
causa, malum ex quocumque defectu. Nune autem invariatio 
circa integrum revelationis depositum, praesertim ut mani- 
festanda (secundum quod adversarii volunt) per decreta Con- 
ciliorum oecumenicorum et unanimem consensum Patrum, 
nullam omnino habet e conditionibus quae in Eeclesiae pro- 
prietate desiderantur, ad hoc ut transire possit in notam. 
Iterum namque observabis quod etsi omnis nota sit proprie- 
tas, non tamen e converso omnis proprietas est nota. 

In primis proprietas illa non consistit in facto obvio, 
omnium oculis proposito, et per sese discernibili. Si enim 
non innotescit nisi per professiones fidei veterum Synodorum 
et Patrum unanimem sententiam, ergo prius erit Conciliorum 
decreta et Patrum ingentes libros pervolvisse, quam scire 
ubinam sit ista in dogmate a maioribus accepto invariatio, 
veram Ecclesiam notificans. Sed proh dii immortales! quis 
unquam Isaiae legens oraculum: Zf erit in novissimis diebus 
praeparatus mons domus Domini in vertice montium, et eleva- 
bitur super colles, et fluent ad eum omnes gentes, et ibunt populi 
inulti et dicent: Venite et ascendamus ad montem Domini et ad 
domum Dei Iacob, et docebit nos vias suas et ambulabimus in 
semitis eius, imaginari potuit populos certatim accurrentes 
cum collectione Conciliorum et voluminibus integrae Patro- 
logiae? Quis mirabilem hanc domum in cacuminibus montium 
elevatam somniavit visibilem luce solum accepta e latebris 
bibliothecarum? Sane vero fateberis ultro, non esse ibi modum 
perveniendi ad cognitionem verae religionis, qui ad vulgi 

capacitatem sit undequaque accommodatus, si tamen viris 
etiam in theologica scientia versatissimis post longa et ardua 
studia adhuc impar non appareat. Nec ad removendam de 
vulgo sollieitudinem. satis erit si dicas. vulgus hominum a 
doctis esse instruendum. Nam id saltem mihi concedas ne- 
cesse est: Christum scilicet sat inique res disposuisse si verae 
Ecclesiae notam in eo collocasset, in quo docti, aut facile 
falluntur, aut certo certius pro studio partium indoctos fa- 
cillime fallunt. Nunc autem, ita se rem habere in adversario- 
rum sententia, non aliunde demonstratum esse volo. quam 
argumentis ab ipsismet in actu exercito suppeditatis. 

Et exempli quidem gratia. dum intendunt ostendere inva- 
riationem dogmatis penes se esse, abesse vero ab Ecclesia 
Romana propter dogma de primatu Papae post septem priora 
Concilia oecumenica noviter introductum, appellant ad cano- 
nem 28am Concilii IV, et ad 36"* Concilii VI. Atqui testatur 
historia. canones illos qui ab eis dicuntur Concilii VI, non 
esse nisi Concilii in Trullo, quod ipsi Graeci Quinisectum 
vocant, quodque ab oecumenico Concilio VI apprime distin- 
guitur (1). Item testatur, tres ultimos canones Concilii Chal- 
cedonensis, a 28 ad 30. eos esse contra quos furtim intro- 
ductos illico reclamaverunt legati Sedis Apostolicae (2). et 


(1) Cf. Harduin, Tom. 3, post acta Synodi VI, Concilium in Trullo pa- 
lalii imperatorii, admonitio ad lectorem (Edit. Paris. 1114, pag. 1646, seq.). 

(2) « Paschasius vicarius Sedis Apostolicae dixit :... Hesterna die post- 
« quam potestas vestra surrexit, et humilitas nostra vestigia vestra se- 
« cuta est, quaedam gesta faeta dicuntur, "quae nos et praeter canones 
« ecclesiasticos et disciplinam aestimamus effecta. Poscimns ergo ut Ve- 
« stra. Magnificentia relegi haec praecipiat, ut oinnis fraternitas inspi- 
« ciat, utrum iusta an iniusta sint ea quae gesta sunt». Agebatur an- 
tem de inre Constantinopolitanae Sedi attribnendo, confirmandi et ordi- 
nandi metropolitas in Asiana-et Pontica et Thracia dioecesibus. Et emn 
ab incepto non desisterent Concilii Patres, Lucentius alter Sedis Aposto- 
licae legatns dixit: « Sedes Apostolica nobis praesentibus humiliari non 
« debet, et ideo quaecumque in praeindicium canonum vel regularum 
< hesterna die gesta sunt nobis absentibus, Subliniitatem Vestram peti- 
« mus ut cireumdnei iubeatis. Sin alias, contradictio nostra his gestis 
« inhaereat, ut noverimus quid Apostolico viro universalis Ecclesiae 
« Papae referre debeamus, ut ipse ant de snae Sedis ininria aut de ca- 
« nonum eversione possit ferre sententiam » (Acta Cone, Chaleed., Act. 
XIV, apud Ifardnin, Tom. 2, pag. 626-6495). 

quorum confirmationem, licet a Patribus Concilii expetitam (1), 
S. Leo concedere noluit (2). Unde et carent regulari subsceri- 
ptione quae post canonem 27 immediate ponitur, et desunt 
non solum in omnibus manuscriptis latinis, verum etiam in 
Nomocanone Ioannis Antioch. Patr. Cp., et apud Theodorum 
Lectorem, et in paraphrasi Arabica (3). Quod non ideo dixe- 
rim, quasi in praedicto canone 28 Concilii IV, si intelligatur 
ad mentem suorum auctorum, tum in Actione XVI, tum in 
epistola ad S. Leonem directa declaratam, aliquid sit quod 
dogmaticae veritati primatus Romani rontrarietur, sed solum 


(1) Confirmationem canonum qui legatorum protestationes provocave- 
rant, a S. Leone his verbis petunt Patres Chalcedonenses: « Confirma- 

vimus autem et 150 sanctorum Patrum regulam, qui in Constantino- 
« poli congregati sunt sub piae memoriae maiore Theodosio; quae prae- 
cepit, post vestram sanctissimam et Apostolicam Sedem, honorem habere 
Constautinopolitanam, quae secunda est ordinata: confidentes quia lu- 
cente apud vos apostolico radio, et usque ad Constautinopolitanorum 
eeelesiam consuete gubernando, illum spargentes, hunc saepius expan- 
ditis, eo quod absque invidia consneveritis vestrorum bonorum parti- 
eipatione ditare domesticos. (Quae igitur ad interemptionem totius confu- 
sionis definivimus, haec... dignare complecti; Sanctissime et Beatissime Pater. 
Qui enim loeum Vestrae Sanctitatis obtinent, sanctissimi episcopi Pa- 

sehasinus et Lucentius, et qui cum eis est reverendissimus presbyter 
Bonifaeius, his ita constitutis vehementer resistere tentaverunt, procul 
dubio a vestra providentia inchoari et hoc bonum volentes, nt sieut fidei, 
sic bonae ordinationis vobis deputetur effectus ». Epistola Concilii Chalce- 
donensis ad S. Leonem, apud Harduin, l. c. pag. 656. 

(2) « Ne per malignos interpretes dubitabile videatur, utrum quae in 

« Synodo Chalcedonensi per unanimitatem vestram de fide statuta sunt, 
« approbem : haec ad omnes fratres et cocpiscopos nostros qui praedicto 
« concilio interfuerunt, scripta direxi..., ut et fraterna universitas et 
« omuium fidelium corda eognoscant, me non solum per fratres qui vicem 
« meam exseeuti sunt, sed etiam per approbationem gestorum synoda- 
« lium, propriam vobiscum iniisse sententiam, in sola videlicet fidei eausa 
« (quod saepe dicendum est), propter quam generale Concilium, et ex praecepto 
« Christianorum principum, et ex consensu Apostolicae Sedis placuit congre- 
« gari, damnatis haereticis qui si corrigi voluissent, nulla penitus resi- 
« deret de vera Domini Nostri Iesu Christi incarnatione dubitatio ». Epi- 
stola Leonis Papae ad episcopos qui in saneta Synodo Chaleedonensi con- 
gregati fuerunt, Apud Hardnin, }. c. pag. 685. 
(3) Harduin, ibid, pag. 609. 

ad ostendendum quam absurde poneretur nota verae Eccle- 
siae dependens a quaestionibus de authenticitate unius vel 
alterius canonis concilaris, in quibus vulgus hominum est 
adeo peregrinum, nt fallaciis decipientium absque defensione 
undequaque pateat. | 

At non satis, quia in hoc campo non tantum ex iis quae 
afferuntur facillima fallacia est, verum etiam et maxime ex 1is 
quae silentio praetermittuntur. Quod rursus exemplo adversa- 
riorum confirmatum velim. Dum enim pro causa sua adducunt, 
vel supposititios oecumenicorum Conciliorum canones, vel 
alios qui ad rem nonnisi specie tenus faciunt, omittunt interim 
ea Romani primatus argumenta quibus plena sunt acta Syno- 
dorum quae fuerunt in Oriente celebratae. Ignorant ergo le- 
gatos Romanae Sedis semper 1n his Conciliis praefuisse, puta 
Hosium Cordubensem in Nicaeno vice S. Sylvestri, Cyrillum 
Alexandrinum in Ephesino vice S. Caelestini, Paschasinum 
et Lucentium in Chaleedonensi vice S. Leonis, et simplices 
etiam presbyteros imo et diaconos decretis subseripsisse ante 
ommes patriarchas, non alia sane de causa nisi quia pro Pon- 
tifice Romano legatione fungebantur. Non legerunt confirma- 
tionem Concilii I a S. Sylvestro in Concilio Romano factam: 
Quidquid in Nicaea Bithyniae constitutum est, ad robur. sanctae 
inatris Ecclesiae catholicae et apostolicae, a sanctis sacerdotibus 
trecentis decem et octo, nostro ore conformiter confirmamus (1). 
Nihil sciunt de sententia depositionis Nestor in Ephesino 
pronuntiata: Coacti per sacros canones et. epistolam sanctissimi 
Patris nostri et Comministri Caelestini Romanae ecclesiae epi- 
scopi, ad lugubrem contra eum (Nestorium) sententiam neces- 
serio venimus (2). Eos fugit, qualiter in eodem Ephesino Con- 
cilio, legati Roma missi, cum propter adversam tempestatem 
tardius advenissent, voluerunt secundum instructiones a Cae- 
lestino Papa acceptas, totaque consentiente Synodo, ut quae 
in eorum absentia Actione I gesta fuerant, suae approbationi 
subiicerentur: Philippus presbyter et Apostolicae Sedis legatus 
dixit: Gratias agimus sanctae venerandaeque Synodo quod lit- 
teris sancti beatique Papae nostri vobis recitatis..., sanctis vestris 
e.cclamationibus vos adiunxeritis. Non enim ignorat vestra bea- 


( 


1) Harduin, Tom. 1, post Acta Concilii Nieaeni, pag. 527. 
(2) 


Ibid. Acta Concilii Ephesini, Act. 1, pag. 1422. 

litudo, totius fidei vel etiam apostolorum caput esse beatum apo- 
stolum Petrum. Proinde cum nostra mediocritas multis tempe- 
statibus iactata et vexata serius accesserit, rogamus ut ea nobis 
patefieri mandetis, quae ante adventum nostrum in sancta hac 
Synodo acta sunt, quo iuxta beati Papae nostri, praesentisque 
huius sancti coetus sententiam, nos quoque confirmemus confor- 
miter eorum depositioni (1). De acclamationibus Patrum Chal- 
cedonensium, post lectas litteras synodicas S. Leonis, nusquam 
audierunt: Haec apostolorum fides. Anathema ei qui ita non 
credit. Petrus per Leonem ita locutus est (2). Volunt ignorare, 
dogmaticum decretum Concili VI (Constantinopolitani III) 
de verbo ad verbum fuisse transcriptum ex praeformata de- 
finitione Agathonis Papae in litteris ad Imperatorem Constan- 
tinum missis (3), decretumque ipsum sic incipere: Sancta et 
universalis Synodus fideliter suscipiens et expansis manibus 
amplectens suggestionem quae a sanctissimo ac beatissimo Aga- 
thone Papa antiquae Romae facta est ad Constantinum fidelis- 
simum nostrum Imperatorem, etc. (4). Omitto nune sexcenta 
alia quae in eumdem scopum notari possent, et unam tantum 
conclusionem in tuto esse volo. Nam si quoad unum solum 
dogma natura sua planum minimeque reconditum, tam facilis 
fallacia est in nota ab adversariis assignata, quanto magis si 
per consensum Patrum et oecumenicorum Conciliorum de- 
creta innotescere deberet mvariatio doctrinalis quoad totum 
complexum veritatis revelatae! Non ergo ibi quaerendum id 
quo hominum multitudo distinguere possit veram ecclesiam 
a sectis adulterinis, non id quo Ecclesia ipsa, ut Patres dicunt. 
est luce perfusa, super omnes conventus eminens, plus quam 
sol splendescens, in sole posita, hoc est, in manifestatione 
nota, conspicua, gloriosa, ornata, lucida, ita ut vanus sit et 
caecus qui tam magnum montem non videt, et contra lucer- 
nam in candelabro positam oculos claudit. 

Accedit quod conservatio absque variatione doctrinae infal- 
libilis (ut supra), non est aliquid notius re notificanda, adeo- 


(1) Harduin, Acta Concilii Ephesini, Act. 2, pag. 1471, seq. 

(2) Ibid. Tom. 2, Acta Concilii Chalcedonensis, Act. 2, pag. 306. 

(3) Ibid. Tom. 3, Acta Concilii Constantinopolitani IIT, Act. 4, pag. 1074 
et seq. 

(4) Ibid, Tom. 3, Acta Concilii VT, Act, 18, pag. 1398, 

que etiam quoad doctos. absurde in notam erigitur. In quo 
iterum, opportunum argumentum suppeditabunt Orthodoxi 
nostri. Nam in applicatione suae notae. imponunt nobis va- 
riationem, sibique adscribunt invariationem, circa dogma pro- 
cessionis Spiritus Sancti. Cum autem nos firmiter teneamus 
rem praecise e converso se habere, ergo medium agnoscendi 
veram ecclesiam erit in praevia solutione quaestionis ad al- 
tissimum Trinitatis mysterium pertinentis, quae infimis di- 
sputationibus metaphysicis iam ab antiquo ansam praebuit, 
quatenus per prius innotescat quid intenderint veteres Patres 
Graeci, cum dixerunt Spiritum. Sanctum non procedere er 
Filio, sed ex Patre per Filium! Verumenimvero, quid, quaeso. 
ex his duobus notius esse debet. an ecclesia vera, an divi- 
narum processionum ratio? Aut forte per cognitionem reve- 
latae veritatis de Trinitate perveniendum est ad cognitionem 
ecclesiae verae, potius quam per cognitionem ecclesiae ve- 
rae ad cognitionem veri dogmatis de Trinitate? Universum 
quippe loquendo, cum Ecclesiam suam instituerit Christus, 
ut per quam instruerentur homines de mysteriis credendis ad 
salutem, iuxta. illud: Praedicate evangelium omni creaturae, 
necesse habuit ponere signa Ecclesiae demonstrativa in plena 
independentia ab eorumdem reconditorum notitia mysterio- 
rum, ut iam cum veritate dicant populi: Venite, ascenda mus 
ad montem Domini et ad domum Dei lacob. et docebit nos vias 
suas, non autem e converso: Docuit nos vias suas, ascenda- 
mus ergo ad domum eius. Itaque omnibus modis deficiens 
invenitur nota a Moscovitis proposita. 


Quod notae recte reponuntur in quatuor proprieta- 
tibus a Patribus Constantinopolitanis symbolo inscri- 
ptis: « Et unam, sanctam, catholicam, et apostolicam 
« Ecclesiam ». — Hic observa, nondum esse propositum 
intentionis nostrae descendere ad specialem declarationem 
neenon et demonstrationem singularum notarum, cum id ad 
sequentium quaestionum obiectum pertineat, sed solum gene- 
raliter et quasi summatim in praefationis modum ostendere, 
quam bonam idoneitatem habeant haec quatuor ad notae of- 


5E 

tieium, ut facilior postea de unoquoque in particulari insti- 
tuatur disputatio. 

Et re quidem vera, in charactere notificante veram eccle- 
siam seu religionem, duo requiruntur. Primo, ut consideratus 
in abstracto seu quoad ius, facile appareat velut necessarium 
ac proprium ipsius verae religionis de qua inquiritur attribu- 
tum. Secundo, ut eonsideratus in concreto, hoc est, in suae 
realitatis exercitio, per sese visibilis ac discernibilis exsistat, 
quatenus ad sciendum an sit et ubi sit, non oporteat ad alia 
recondita recurrere, non abstrusas agitare quaestiones, non 
metaphysicorum problematum praemittere solutionem, multo- 
que minus praesupponere cognitionem veritatum de quibus 
per ipsius verae ecclesiae magisterium homines sunt regula- 
riter mstruendi; sed solum attendere ad facta quae usque nunc 
experimentali nostrae cognitioni subsunt, aut certe in celebra- 
tissimis et maxime conspicuis historiae documentis continen- 
tur. Atqui ambae conditiones omnino verificatae inveniuntur 
in quatuor supradictis Symboli Constantinopolitani. 

Verifieatur prima conditio, quia omnia et singula facile 
imnotescunt tanquam necessaria ac specialia Christi Ecclesiae 
attributa, idque tum ex claris et notissimis testimoniis evan- 
geli quae in sequentibus afferentur, tum etiam ex hoc quod 
hominum animis pene naturaliter insitum est, unitatem esse 
propriam tesseram religionis a Deo institutae, et sanctitatem 
tam necessario in ea adesse, quam necessario abest ab omni 
religione humanitus constructa; catholicitaten quoque iure 
haberi ut aliquid divinum quod in vera Christi. Ecclesia con- 
sequi debuit universalitatem redemptionis; denique apostolici- 
tatem seu directam derivationem ab iis qui de coelo missionem 
acceperunt, ita esse supernaturali religioni essentialem, ut ex 
natura rei in nulla falsa secta possit reperiri. Haec, inquam, 
omnia mentibus etiam simplicium ac rudium, sin minus in 
forma scientifica, at certe in confuso pro uniuseuiusque men- 
sura et captu, sponte sua se insinnant. Unde nihil omnino 
desideratur de priori conditione notae, quae respicit ins in 
abstracto. 

Sed nec desideratur conditio altera, in qua. potissimum pec- 
cant notae praecedenter reiectae; conditionem dico dignosci- 
bilitatis, quae exigit ut id quod in notam assumitur sit notius 
re notificanda, et ope experientiae attingi valeat in sua con- 

creta realitate. Et sane, unitas religiosa, etiani cüin omnibus 
circumstantiis quae ad notàii positivam requiruntur, visibi- 
libus publicisque factis sese prodit ubi est, sicut. publicis fa- 
ctis noscitur abesse ubi non est: idemque die de sanctitate, 
catholicitate, et apostolicitate. Nam quod adversarii dicunt, 
characteres istos praesupponere alios anteriores, vel in rebus 
faeti experimentalis minime esse repositos, quasl sanctitas 
catholicitas et apostolicitas de qua loquimur, in nullo alio 
consisteret quam in conservatione doctrinae sanctae, catholi- 
cae, et apostolicae (1), non est usquequaque verum. In tantum 
enim nunc ecclesiam aliquam dicimus sanctam, in quantum 
factis et effectibus inclarescit ut propria sedes sanctitatis apud 
homines; in tantum catholicam, in quantum per totum orbem 
et inter omnes gentes est diffusa: in tantum apostolicam, in 
quantum in suis antistitibus et summis rectoribus notoriam 
habet ab apostolis sine interpolatione successionem : quae 
omnia ex infra dicendis evidentius apparebunt. 

Caeterum, notas praefatas esse eas ipsas quibus ab initio 
utebantur Patres ad discernendam veram Ecclesiam, facile 
constat. Certe illas omnes simul colligit Augustinus in refu- 
tatione epistolae Manichaei quam vocant fundamenti. « In 
« catholica, inquit (2), Ecclesia, ut omittam sincerissimam 
«sapientiam, ad cuius cognitionem pauci spirituales in hae 
« vita perveniunt..., multa sunt alia quae in eius gremio me 
« iustissime teneant. Tenet consensio populorum atque gentium 
« (unitas). Tenet auctoritas miraculis inchoata, spe nutrita, 
charitate aucta (sanctitas). Tenet ab 1psa sede Petri apostoli. 
cui pascendas oves suas post resurrectionem Dominus con- 
mendavit, usque ad praesentem episcopatum successio sa- 
cerdotum (apostolicitas). Tenet postremo ipsum Catholicae 
nomen, quod non sine causa inter tam multas haereses sic 
ista Ecclesia sola obtinuit, ut cum haeretici se catholicos 
diei velint, quaerenti tamen peregrino alicui, ubi ad Catho- 
licam conveniatur, nullus haereticorum vel basilicam suam 
«vel domum audeat ostendere (catholicitas) ». 

Specialiter vero notam unitatis late exponit Cyprianus (5) 

(1) Introduction à la théologie Orthodoxe de Macaire, ubi supra, $ 145. 
(2) Augnstinus, contra epistolam fundamenti, c. 4. En Ceo / SO 


(3) Cyprianus, de Unitate Ecclesiae, per totum et specialiter, n. 4. E. .$$99 

occasione schismatis Novatiani, ostendens tractatu longo atque 
argumentis opus non esse, ut quis Ecclesiam veram ab adul- 
terinis sectis discernat. « Probatio est ad fidem facilis com- 
« pendio veritatis. Loquitur Dominus ad Petrum: Ego tibi 
dico, inquit, quia tu es Petrus, et super hanc petram aedificabo 
Ecclesiam meam, et portae inferorum non vincent eam. Et tibi 
dabo claves regni caelorum, et quae ligaveris super terram, 
erunt ligata et in caelis, et quaecumque solveris super terram, 
« erunt. soluta et in caelis. Super illum unum aedificat Eccle- 
slam suam, et illi pascendas mandat oves suas. Et quamvis 
« apostolis omnibus post resurrectionem suam parem potesta- 
«tem tribuat et dicat: Sicut misit ine Pater, et ego mitto vos ; 
« accipite Spiritum Sanctum ; si cuius remiseritis peccata, remit- 
« tentur li, si cutus tenueritis, tenebuntur, tamen, ut unitatem 
« manifestaret, unam cathedram constituit, unitatis eiusdem 
« originem ab uno incipientem sua auctoritate disposuit. Hoc 
« erant utique et caeteri apostoli quod fuit Petrus, pari con- 
« sortio praediti et honoris et potestatis, sed exordium ab uni- 
«tate proficiscitur, et primatus Petro datur, ut una Christi 
« Ecclesia et cathedra una monstretur. Et pastores sunt omnes 
« et grex unus ostenditur, qui ab apostolis omnibus unanimi 
« consensione pascatur, ut Ecclesia Christi una monstretur. 
« Hane Ecclesiae unitatem qui non tenet, tenere se fidem 
« credit ? Qui Ecclesiae renititur et resistit, qui cathedram 
« Petri super quem fundata est Ecclesia, deserit, in Ecclesia 
«se esse confidit? quando et beatus apostolus Paulus hoc 
« idem doceat, et sacramentum unitatis ostendat dicens: Unum 
« corpus et unus spiritus, una spes vocationis vestrae, unus Do- 
« minus, una fides, unum baptisma, unus Deus ». 

Notam quoque sanctitatis multis prosequitur Epiphanius 
in fine operis quod conscripsit adversus haereses, sese com- 
parans viatori qui post emensa maria tempestuosa atque hor- 
renda deserta, pluribus incommodis et maximis iniuriis con- 
flictatus, terrestrique et maritimo itinere confectus, tandem 
respirat in prospectu civitatis. Est autem haee civitas sancta 
Ierusalem, Christi virgo et sponsa, basis et petra solidissima, 
quam alloquens exclamat: « Paradise summi artificis, sancti 
«regis civitas, puri illibatique Christi sponsa, castissima 
« virgo, uni ac singulari viro desponsa per fidem, splendida 
«et diluculi instar emergens, pulchra ut luna, electa ut sol, 

« terribilis ut castrorum acies ordinata, quae ascendis e de- 
serto, splendidissimo candore collucens et innixa patrueli, 
«quae unguentorum fragrantiam redoles. quae ascendis e 
« deserto tanquam virgula fumi ex myrrhae thurisque suffitu, 
«atque ex aromatari pulvisculo qui suavissimum odorem 
exhalavit. Quae ad dexteram regis assistis, fimbriatis induta 
« vestibus, et intextis auro, variisque perpolita. Quae nigrore 
« quondam infecta, pulchra nunc es et candida, ut cum ad 
«te pervenerimus, a tristissimis illis haeresum molestiis quas 
« hactenus obivimus, aliquando cessemus, et a tempestatum 
« decumanorumque qui illic sunt fluctuum iactatione conquie- 
« scentes, in te, Sancta mater Ecclesia, et in sancta doctrina 
« tua, ac sancta pariter solaque Dei fide et veritate respire- 
« mus ». Tum, multis interpositis de fidel expositione, incipit 
Epiphanius exponere ea quae ad sanctitatem legum et insti- 
tutorum Ecclesiae pertinent. necnon et ad eximios sanctitatis 
fructus qui in 1psa conspiciuntur. ac demum in hunc modum 
concludit: « Hic est character et nota istius sanctae Ecclesiae... 
« Haec est, inquam, Ecclesiae nota ex lege. prophetis, apo- 
« stolis, et evangelistis conflata... Haec est venerandae Christi 
«sponsae nota peculiaris ac descriptio, haec illius dos et 
« haereditatis testamentum » (1). 

Quod si nunc specialem usum notae catholicitatis requiras. 
confer inter alios Augustinum in infinitis pene locis suorum 
operum adversus Donatistas. Attende praesertim ad ea quae 
habet in libro de vera religione, n. 12: « Tenenda est nobis 
« christiana religio, et eius Ecclesiae communicatio quae ca- 
« tholica est, et catholica nominatur, non solum a suis, verum 
« etiam ab omnibus inimicis. Velint nolint enim, ipsi quoque 
« haeretici et schismatum alumni, quando non cum suis, sed 
« cum extraneis loquuntur, Catholicam nihil aliud quam Ca- 
«tholicam vocant. Non enim possunt intelligi nisi hoc eam 
«nomine discernant, quo ab universo orbe nuncupatur ». 
A postolicitatem re esse tesseram et characterem T 
quem frequentius appellant Tertullianus, Irenaeus, Optatus, 
Hieronymus, et alii sine numero, adeo notum Cba ut nequa- 
quam opus sit transcribere nunc testimonia quae infra, in 
speciali quaestione, opportuniorem locum invenient. 


A 


A 


(1) Epiphanius, adversus haeres. l. 3, tom. 2, Expositio fidei. 

Quid si dicerem, ipsos quoque paganos ope eorumdem 
criteriorum discrevisse, et a caeteris quibusvis sectis distin- 
xisse veterem illam martyrum Ecclesiam, in cuius veritate 
agnoscenda Protestantes et Orientales ommes nobiscum sine 
dubio consentient? Sane vero, Celsus qui suas christianis 1n- 
testinas dissensiones exprobrabat propter tot schismata quae 
videbat undique consurgere, unam adhue Ecclesiam distin- 
guebat ab alis omnibus facile dignoscibilem, et catholicitate 
praevalentem: quam hac de causa magnam Ecclesiam vocat. 
« Ergo, inquit (1), idem Deus Iudaeorum et istorum (chri- 
« stianorum scilicet). Quippe id magna Ecclesia aperte confi- 
« tetur, quae etiam admittit ut vera, quae Iudaei commemo- 
«rant de mundi creatione, de sex diebus, etc. ». Ubi vides 
argumentum Celsi ad hoc pene reduci: Dico eumdem esse 
Deum christianorum, qui et iudaeorum. Nec obstat quod sa- 
cros 1udaeorum libros christiani quidam (puta Marcionitae) 
non recipiunt. Sufficit enim confessio Ecclesiae magnae (com- 
munionis catholicae), in qua non secta, sed truncus ipse chri- 
stianismi esse noscitur. — Similiter in commotione quam 
excitavit Paulus Samosatenus, imperator Aurelianus sine dif- 
fieultate agnovit veram Ecclesiam christianam ad quam per- 
tinebat aedificium sive templum, illudque adiudicavit iis qui 
erant in communione cum episcopo Romae, ut refert Eusebius, 
Hist. eccles. 1. 7, c. 30. Hanc enim communionem successione 
apostolica conspicuam, habebant et exteri ut ipsam radicem 
et arborem semper vivacem, quae cum ramis ab ea praecisis 
confundi omnino non poterat. — Adhuc, cum Constantius 
imperator incepit vexare Ecclesiam, ad Arianas partes defle- 
ctendo, Ammianus Marcellinus, tametsi paganus, non potuit 
non observare imperatorem hunc a recta via declinasse, quia 
declinaverat a religione christiana absoluta. et simplice (2). Sed 
quid, quaeso, est religio christiana absoluta et simplex, nisi 
ea quae principio unitatis constat, et non potest deseri quin 
statim ad interminabiles dissensiones, disputationes, et logo- 
machias pateat descensus? Ergo ipsi auctori pagano norma 
discernendi sinceram a non sincera christianitate, in tessera 
unitatis qua magnam Ecclesiam notatam cernebat, reposita vi- 


(1) Apud Origenem, contra Celsum, 1. 5, c. 29. 
(2) Ammianus Marcellinus, l. 21, e. 16. 

debatur. — Quid est etiam, quod paganorum impugnatione 
sectae semper caruerunt? Quippe nulli haeretici, teste Ori- 
gene (1), pro fide pati habuerunt. Sed et Iustinus in Apolo- 
gia (2) observat persecutionem pepercisse Marcionitis et aliis. 
Porro, aut vehementer fallor, aut explicatio tam singularis 
facti quaerenda est ex hoc quod rabies inferni in eam solam 
Ecclesiam sese exercuit, quae nota sanctitatis tanquam inferni 
antagonistam palam se prodebat; de caeteris vero, a quibus 
nihil haberet timendum, mundus iustitiae Dei per omnia 1n- 
fensus omnino non curavit. Tales igitur sunt perpetui cha- 
racteres quibus ab initio vera Christi Ecclesia omnibus vi- 
sibilem sese exhibuit. 

Verumtamen omnia hactenus dicta, simplicis praeambuli 
loco accipias velim. Quod enim Ecclesia cui Romanus prae- 
est Episcopus, per quatuor notas Symboli et per singulas ea- 
rum, velut unice vera evidenter signetur, quatuor sequentes 
disputationes absolute demonstrabunt. Statim autem incipien- 
dum a nota unitatis. 

(1) « Quod a nobis nimio, ut ita loquar, pietatis studio. fit, cum sei- 
«licet nos omni mortis generi crucisque supplicio exponimus, id illis 
« (haereticis) tribuit (Celsus), qui nihil simile perferunt ». Origenes, c. 
Celsum, 1. 7, n. 40. 

(2) « At eos (Simonis Magi et Marcionis sequaces) a vobis nec vexari 
« nec occidi, saltem ob ipsorum opiniones, novimus ». Iustinus, Apologia 
prima pro Christianis ad Antoninum imperatorem, n. 206. 

DE NOTA UNITATIS 


Omnis societas aliqua unitate constat, quia societas gene- 
ratim dicit hommum multitudinem vinculo cuiusdam. commu- 
nitatis colligatam, in ordine ad prosecutionem finis qui alias 
a disgregatis individuis aut nullo modo aut nonnisi aegre et 
imperfecte posset obtineri. Multitudo ergo se habet ut materia, 
vinculum vero colligans ut forma, et hoc vinculum nihil ahud 
est quam id quo primo adstruitur unitas ad socialem actio- 
nem praerequisita. Porro ad socialem actionem semper et 
necessario praerequiritur subordinatio multitudinis åd unum 
regimen a quo sit impulsus, et socialium virium gubernatio. 
Praerequiritur etiam aliqua coadunatio intellectuum in cogni- 
tione finis prosequendi et mediorum ad finem conducentium, 
tum eerta unio voluntatum qua multitudinis individua ad in- 
vieem se habeant sicut partes eiusdem totius et membra 
eiusdem corporis, utique per respectum ad finem a quo est 
specificatio societatis, et omnium ad ipsam pertinentium men- 
sura ac determinatio. 

Sed. iam notandum est discrimen inter societatem tempo- 
ralem et societatem ecclesiasticam, quae in tantum superna- 
turalis dicitur et est, in quantum pro fine proprio habet, non 
quidem bonum pacificae et tranquillae vitae huius mundi, sed 
bonum futurae beatitudinis de quo Apostolus: Oculus non 
vidit, nec auris audivit, nec in cor hominis ascendit, quae prae- 
paravit Deus iis qui diligunt illum (1). Etenim, quod ad tempo- 
ralem societatem attinet, principia coadunationis intellectuum 
et voluntatum 1am praeexsistunt in natura, cum natura quae 
eadem est in omnibus, sufficienter nos instruat de fine et me- 
diis, suoque instinctu sufficienter inclinet in bonum praesentis 
vitae prout communi actione et collatis viribus prosequendum. 
Satis est igitur ut naturalis inclinatio suam habeat applica- 
tionem in determinato quodam socialis activitatis centro, et 


(1) 1 Cor. II, 9. 

ideo nihil aliud in unitate civili considerare est praeter sub- 
ordinationem multitudinis ad unum regimen autonomum, per 
primitivum aliquod aggregationis factum initiatam. — At vero, 
aliter omnino sentiendum est de societate ecclesiastica, quia 
per ordinem ad prosecutionem finis supernaturalis, principia 
coadunationis intellectuum et voluntatum non sunt nobis na- 
turaliter indita, sed aliunde accedere debent. Quare subordi- 
natio multitudinis ad sociale regimen 1am non sufficienter ha- 
betur per nudum et simplex factum initiationis in societatem. 
Quin imo potissimum consistit, primo quidem in communi 
professione eius fidei quam docet sociale magisterium, (aliter 
enim non erit consensio intellectuum cirea finem et media): 
tum secundo in positivo et perseverante omnium animo com- 
municandi inter se ut partes illius corporis quod a sociali 
capite pendet, (nam alias deficeret radicalis illa voluntatum 
cohaesio. sine qua non intelligitur unificatio creaturarum m- 
tellectualium in ordine ad operandum). Atque hinc demum 
sequitur quod propria societatis ecclesiasticae unitas compre- 
hendit triplicem unitatem regiminis, fidei, et communionis, 
quanquam unitas haec triplex, ut ex dictis iam apparet, non 
sit accipienda veluti in eadem linea existens, nam revera uni- 
tas regiminis est principium generativum et conservativum 
aliarum duarum, quarum altera respicit intellectus, et altera 
voluntates (1). 


Haec de unitate ecclesiastica generatim. Sed ut notio.eius 


(L) Pulchre Concilium Vaticanum in Constitutione Pastor aeternus, has 


tres nnitates simul complectitur dicens: « Pastor aeternus et episcopus 
Le 


~ 


animarum nostrarum, ut salutiferum redemptionis suae opus perenne 
redderet, sanctam aedificare Ecclesiam decrevit, in qua veluti in domo 
Dei viventes fideles omnes unius fidei et charitatis (id est commmnionis) 
vinenlo continerentur. Quapropter priusquam clarificaretur, rogavit Pa- 
« trem non pro apostolis tantum, sed et pro eis qui eredituri erant per 
« verbum eorum in ipsum, ut omnes unum essent, sicut ipse Filius et 
« Pater unum sunt, Quemadmodum igitur apostolos quos sibi de mundo 
« elegerat misit sicut ipse missus erat a Patre, ita in Ecclesia sua pa- 
« stores et doctores usque ad consummationem saecnli esse voluit. Ut 
« rero episcopatus ipse unus et indivisus esset, et per eohaerentes sibi inricen 


« sacerdotes credentium multitudo universa in fidei et communionis unitate 
« 


K 


^ 


e 


^ 


e 


FN 


^ 


conservaretur, beatum Petrum cacteris apostolis praeponens, in ipso institut 
« perpetuum. utriusque unitatis principium ac visibile fundamentum ». 


am 

sufficienter compleatur, oportet nunc specialiter descendere 
ad singula. 

Et primo quidem unitas regiminis quam dicimus a Christo 
in Ecclesia institutam, sumi debet in vero et proprio sensu 
verborum, adeoque secundum quod dicit regimen individuum, 
id est, in fractiones independentes atque autonomas minime 
divisum aut divisibile. Nam si fingas plura gubernia numero 
distincta, et a se invicem independentia, adhuc quidem ha- 
beri forsitan poterit unitas confoederationis, minime vero 
unitas regiminis nisi prorsus abusive. Et ratio est quia plura 
non possunt esse unum in eo ipso ordine in quo sunt plura. 
Non enim plures homines erunt unquam unus homo, tametsi 
possint esse una familia, et plures familiae nunquam erunt 
familia una, quamvis esse possint una civitas, et plures ci- 
vitates nunquam erunt civitas una, quamvis esse possint unum 
regnum. Et simili prorsus modo, etsi plura gubernia possint 
esse una guberniorum confoederatio, non tamen unum gu- 
bernium seu unum regimen. Caeterum generatim loquendo, 
ipsius regiminis unitas absolute compossibihs est cum qualibet 
gubernii forma, sive monarchica, sive aristocratica, si etiam 
democratica. Ubi tamen sermo est de Ecclesia, forma demo- 
cratica nequidem 1n quaestionem venire potest, post tot et 
tam evidentia documenta in Quaestione prima proposita atque 
declarata. Non enim multitudini, sed apostolis auctoritatem 
contulit Christus in suo regno, uti attestatur tota de integro 
historia fundationis, ab initio usque ad finem. Quare si quid 
dubii adhue superesset, nonnisi de forma aristocratica vel 
monarchica, quanquam plurima illa argumenta quae de pri- 
matu Petri hactenus occurrerunt, sufficientissimum lam prae- 
berent fundamentum asserendi summun) imperium iuxta 
Christi institutum esse penes unum, ac per hoc, regiminis 
ecclesiastici formam ad aliquod monarchiae genus esse redu- 
cendam. Verum ab his in praesenti possumus praescindere, 
ut nihil aliud nunc consideretur nisi indivisio gubernii, quo- 
cumque tandem modo habeatur, sive per hoc quod suprema 
auctoritas a qua dependent omnes inferiores potestates residet 
apud unum solum antistitem, sive per hoc quod in solidum 
ab optimatum collegio retinetur. 

Iam cum unitate regiminis cohaeret unitas communionis, 
quae eodem fere modo explicari debet. Quippe, sieut unitas re- 

eiminis excludit pluralitatem guberniorum, quantumvis amico 
foedere inter sese coniunctorum, ita unitas communionis ex- 
cludit pluralitatem ecclesiarum quae se haberent veluti totidem 
tota seorsum in seipsis corsistentia. À fortiori excludit mon- 
struosum illud commentum Puseytarum qui Ecclesiam univer- 
salem conflant ex communionibus non modo independentibus. 
sed etiam inter se pugnantibus, Romana scilicet, Graeca, et 
Anglicana. Denique positive consistit in cohaesione omnium 
tam individuorum quam coetuum particularium ad invicem 
sub eodem capite supremo (1), per modum compactarum par- 
tium unius individui corporis moralis, cuius sunt communia 
bona, sacrificium, sacramenta, et suffragia (2). 

Sed unitas communionis in societate credentium praesup- 
ponit unitatem fidei, quae utpote ad praesentem notam ma- 
xime pertinens, paulo ampliorem postulat declarationem, et 
hac de causa ultimo loco fuit reservata. In primis haec unitas 
consideratur, non secus ac praecedentes, ut in facto visibili 
consistens, videlicet in exteriori professione, quae quidem per 
se et ut 1n pluribus cum ipsa fide interna necessario coniun- 
gitur, tametsi per accidens et ut in paucioribus possit esse 
sine illa. Demde unitas de qua nune sermo, est unitas non 
fortuita, non casualis, sed stabilis, principium habens pro- 
portionatum ac perpetuum, adeoque non facti tantum, verum 
etiam iuris. Et quia in omni societate principium unificans 
penes socialem auctoritatem residere dicendum est, iam ap- 
paret stabilem hane fidei unitatem dependere ex natura rei a 


(1) Nota duplicem conditionem hic assignatam cum dicitur: cohaesio 
omnium ad invicem sub uno capite supremo, Non enim sufficit absolute 
loquendo subordinatio ad unum caput, ut habeatur unitas communionis, 
quia sub nno capite vel rege plures esse possunt, qnin unam efliciant 
societatem, Et ideo subordinationi ad unum caput, addi debet coordinatio 
ad invicem; quae coordinatio in hoc posita est, quod singuli fideles vel 
partienlares coetus sint alter alterius membrum, ut dicitur Rom, XII - 
minime vero se gerant ut totum ab aliis separatum, Hinc S, Thomas 2-2, 
Quaest. 39, a. 1 docet quod schisma incurritur dupliciter, vel quia renuit 
quis subesse Summo Pontifici, vel quia membris Eeclesiae ei subiectis 
communicare recusat, Sed de hoc, alias. 

(2) De hac communitate bonorum vide Tractatum de Sacramentis, 
Tom. 2, ubi de excommnnicatione, 

magisterio eorum qui missi sunt ad docendum omues gentes, 
ad praedicandum evangelium omni creaturae, uno verbo, ad 
regendum et administrandum regnum Dei super terram. Tertio 
unitas de qua loquimur est eiusmodi ut versetur circa totum 
omnino complexum credibilium, quamvis aliter et aliter, pro 
diversa conditione obiectorum quae in proxima fidei regula 
iam sufficienter proposita supponuntur, vel secus. Et sane 
unitas fidei conditionem fidei ipsius sequatur oportet. Porro 
ad essentialem fidei theologicae rationem pertinet ut credat 
indiseriminatim omnia et singula a Deo revelata, quia mo- 
tivum quod est divina auctoritas omnibus et singulis aequa- 
liter applicatur. Et ideo si reiicitur quoad quodlibet e revelatis. 
ipso facto reiicitur quoad reliqua, nec est possibile ut vere 
credas Deo revelanti se esse unum et trinum, si forte non 
credas ei cum revelat Abraham duos habuisse filios, et sic 
de alis. At vero, evidentissimum etiam omnibus erit, non 
posse eodem modo ferri actum fidei, tum in ea quae iam sunt 
explieite proposita ut in ambitu revelatorum comprehensa, 
tum in ea quae etsi obiective ad revelationis depositum per- 
tinentia, nondum tamen ut talia nobis innotuerunt. Nam 
priora sunt obiectum fidei determinatum tam quoad se quam 
quoad nos; quo fit ut determinate etiam in 1psa ferri debeat 
fides nostra. Posteriora vero sunt determinata quidem quoad 
se, sed nondum quoad nos; et ideo nequaquam esse possunt 
obiectum fidei explicitae, nisi tantum in voto et in praepa- 
ratione animi, ubi scilicet facta fuerit de iis sufficiens propo- 
sitio. Haec, inquam, omnia ex essentiali ratione fidei divinae 
'aperte fluant; quibus consentanea sint necesse est quaecumque 
de unitate dicuntur, cum haec unitas nihil aliud sit quam 
proprietas fidei ipsius prout in multitudine societatis creden- 
tium consideratae. Nune ergo si bene teneas id quod supra 
notatum est, et evidenti etiam ratione suadetur, nimirum. 
propositionem revelatorum quae ad communem in societate 
fidem sufficiat, non posse descendere nisi a sociali auctoritate. 
facile videbis ipsam fidei unitatem de qua nunc sermo, id 
demum et nihil aliud importare: Ut scilicet omnes consen- 
tiant in determinata confessione omnium articulorum iam 
propositorum ab auctoritate magisterii, paratosque se prodant 
ad unanimem confessionem, eamque pariter determinatam 

atque explicitam, circa alia quaecumque revelata, statim ac 
continget ipsa explicite proponi ac definiri per praedictum 
magisterium, cui in rebus fidei cuncti se subiectos profitentur. 

Hactenus simplex declaratio eorum quae sunt de conceptu 
socialis unitatis fidei. Ubi non praesupponimus eius exsisten- 
tiam vel necessitatem ex instituto Christi; nam haee manet 
postmodum demonstranda. Neque etiam praesupponimus in- 
falhbihtatem magisterii ad quod pertinet propositio credendo- 
rum; nam eiusmodi infallibilitas se habet potius quoad nos 
ut logica consequentia supradictae unitatis, si forte fuit alicubi 
a Deo vere instituta, et sub obligatione hominibus imposita. 
Nihil ergo horum praesupponitur, sed tantum in abstracto 
declaratur quid importet fidei unitas in aliqua societate seu ec- 
clesia. Et ex dictis constat primo, importari unitatem quae a 
publico magisterio tanquam a proprio principio dependeat, 
quia hoc fert natura unitatis socialis. Constat secundo, im- 
portari unitatem quae vigeat quoad omnia credibilia, et non 
quoad solos quosdam (ut aiunt) fundamentales articulos, exsi- 
stentibus interun contradictorüs et inter se pugnantibus 
professionibus quoad caeteros non fundamentales, quia hoc 
respuit natura fidei de qua unitas praedicatur. 

Quod autem attinet ad hane ipsam distinctionem articu- 
lorum fundamentalium et non fundamentahum, diligenter ad- 
verte posse illam dupliciter intelligi. Primo ex parte solius 
materlae, quatenus scilicet inter obiecta revelata, quaedam 
sunt quae implicite continent alia, vel de quibus oportet unum- 
quemque fidelem diserte instrui, eo quod non sufficit ut cre- 
dantur fide illa confusa qua quis credit in generali quidquid 
revelavit Deus, sed debent 1n se distincte cognosci necessitate 
vel medii vel saltem praecepti. Quaedam vero alia, quorum 
cognitio explicita non est simpliciter necessaria ad salutem, 
quaeque ideo absque praeiudicio spiritualis vitae possunt 1gno- 
rari, modo animus sit paratus ad credendum etiam explicite, 
faeta sufficienti propositione. Et hoc sensu memorata distin- 
ctio rationabiliter admittitur, eo vel magis quod impossibile 
est ut omnia a Deo revelata distincte cognoscantur, praesertim 
ab omnibus et singulis fidelibus. Hoc sensu fundamentalia 
diei possent ea quae continentur in symbolo, et multo magis 
illa duo quae recenset Apostolus ad Heb. XT-6, quoniam in 

eis tota fidei doctrina quodammodo incardinatur (1). Sed alio 
prorsus sensu distinctio fundamentalium et non fundamenta- 
lium a Protestantibus est inventa, videlicet ex parte aucto- 
ritatis vel obligationis credendi, quasi in revelatis essent quae- 
dam indifferentia, de quibus liberum foret unicuique quidlibet 
sentire, ita nimirum ut contradictoriae confessiones veritati 
fidei eiusque unitati minime officerent. Et hoc modo distinctio 
est manifeste impia et absurda, quia funditus evertit auctori- 
tatem Dei et erigit in principium legitimitatem haereseos, 
quae nihil aliud est quam eclectismus in materia doctrinae 
revelatae. His adhue addi possent plurimae aliae cousidera- 
tiones, quae tamen opportuniorem locum habebunt in sequen- 
tibus. Nune enim, praemissis (ut par est) notionibus necessariis, 
veniendum est ad positiones spectantes notam unitatis, quarum 
prima est ut sequitur. 


TEO STT. 


Ecclesia ex sui fundatoris instituto est essentialiter 
una unitate regiminis, fidei, et communionis., Quae tri- 
plex unitas prout viva ac per se consistens, id est, nulli 
alii unitati naturali (puta politicae) subordinata, et 
accessorii instar annexa, proponitur in Evangelio ve- 
Iut nota verae Ecelesiae positiva. Porro, in vi huius 
notae, Ecelesia communionis Romanae unica vera et 
legitima Christi sponsa esse ostenditur. 


Vides integram assertionem ad duo principalia puncta re- 
duci. Primum est quod unitas, sub triplici aspectu praece- 
deuter declarato, est iuxta Christi institutum proprietas Ec- 
clesiae simul et nota positiva. Alterum est quod de facto non 


(1) « Omnes articuli implicite continentur in aliquibus primis credi- 
« bilibus, scilicet ut credatur Deus esse, et providentiam habere circa 
« hominum salutem, seeundum illud Heb, XI - 6: Accedentem ad Deum 
« oportet credere quia est, et quod iuquirentibus se remunerator sit. In essc 
«enim divino includuntur omnia quae credimus in Deo aeternaliter 
« existere, in quibus nostra beatitudo consistit. In fide autem providen- 
« tiae includuntur omnia quae temporaliter dispensautur a Deo ad homi- 


«mum salutem, quae suut via in beatitudinem ». S. Thomas 2-2, Q. I, 
d. d. 

invenitur nisi in communione Romana, quam eo ipso signat 
ut solam veram Ecclesiam extra quam non est salus. Singula 
per ordinem demonstranda. 


8 1. 


Primcipalis locus, ad quem aliae auctoritates N. T. facile 
reduci possunt, est apud Ioannem m illa sublimi oratione 
quam post coenam, iam pergens ad crucem, pro Ecclesia sua 
fudit Dominus ad Patrem: « Haec locutus est Iesus, et sub- 
«levatis oculis in coelum dixit: Pater, venit hora, clarifica 
« Fihum tuum, ut Filius tuus clarificet te.... Manifestavi nomen 
« tuum hominibus quos dedisti mihi de mundo. Tui erant, et 
« mihi eos dedisti... Ego pro eis rogo, non pro mundo rogo, 
«sed pro his quos dedisti mihi, quia tui sunt, et mea omnia 
«tua sunt, et tua mea sunt. et clarificatus sum in els. Et 
«iam non sum in mundo, et hi in mundo sunt, et ego ad 
«te venio. Pater sancte, serva eos in nomine tuo quos dedisti 
« mihi, ut sint unum sicut et nos. Cum essem cum eis, ego ser- 
« vabam eos in nomine tuo.... Non rogo ut tollas eos de mundo, 
« sed ut serves eos a malo. Sanctifica eos in veritate, sermo 
«tuus veritas est. Sicut tu me misisti in mundum, et ego 
« misi eos in mundum. Et pro eis sanctifico meipsum, ut sint 
«et ipsi sanctificati im veritate. Non pro eis autem rogo tan- 
«tum, sed et pro eis qui credituri sunt per verbum eorum 
«in me, ut onmes unum sint, sicut tu, Pater, in me et ego 
«in te, ut et ipsi in nobis unum sint, ut credat mundus quia 
«tu me misti. Et ego claritatem quam dedisti mihi, dedi eis, 
eut sint unum sicut et nos unum sumus. Ego in eis et tu in 
« me, ut sint consummati in unum, et cognoscat mundus quia 
«tu me misisti, et dilexisti eos sicut et me dilexisti ». 

Haec sane oratio, utpote interpres absolutae voluntatis 
Christi, debuit in D. infallibiliter adimpleri. Sciendum 
'enim est quod aliqua petiit Christus a Patre, non absolute et 
quoad eventus efficaciam, sed solum conditi et quoad 
mediorum sufficientiam, cuiusmodi ea sunt quae generaliter 
spectant salutem omnium et singulorum hominum, pro qui- 
bus omnibus et singulis mortuus est, pretium sui sanguinis 
offerendo. Aliqua vero alia petiit etiam absolute, ita scilicet 
ut petitio ferretur super consecutionem rei in seipsa, et non 


N 

tantum super consecutionis media, detectibili hominum ar- 
bitrio oblata et commissa. Porro quidquid absolute petiit. 
absolute voluit, absolute etiam obtinuit, quia semper et iu 
omnibus exauditus est pro sua reverentia (1) Nunc autem. 
absolutam fuisse petitionem illam quae Ioan. X VII continetur, 
apparet ex omnibus circumstantiis imo et terminis orationis. 
Prius enim, ut Maldonatus adnotat, pro se oraverat Christus 
ut a Patre clarifiearetur, et rationes multas adduxerat cur 
exaudiri ab eo deberet: quod ipse eum clarificasset, quod opus 
eius perfecisset, quod nomen eius hominibus manifestasset, 
quod non sine fructu officio. defunctus esset. Et nunc orat 
eodem tenore pro discipulis, causasque multas item affert 
quamobrem pro illis rogans exaudiri debeat, non secus ac 
pro se (2). Atqui sine dubio absoluta fuit petitio qua pro se 
petit clarificationem, in resurrectione a mortuis, ascensione 
in eoelum, et sessione ad dexteram Patris demum obtentam. 
Ergo absoluta pariter illa alia quae sequitur. Praeterea, utquid 
diceret: non pro mundo rogo, nisi hic attendi deberet specia- 
lissima quaedam exauditionis voluntas, spectans rem petitam 
consideratam m infallibili eventu, et non tantum 1n causis quae 
effectu suo ex deficientia hommun carere possunt? Denique 
constat obiectum huius orationis esse ipsam perennitatem 
operis pro quo Pater miserat Filium in mundum, quodque 
Pater absoluta voluntate volebat, tametsi dependenter a Christi 
merito et oratione adimplendum. Omnia ergo infrustrabilem 
petitionem inculcant, adeoque haec ipsa petitio habenda est 
instar legis constitutivae, in qua necessariae proponuntur dotes 
quibus vera Christi Ecclesia foret decoranda: nec quod sciam, 
ula unquam in hac parte prodiit adversariorum oppositio. 
His igitur praesuppositis, videndum nunc per ordinem, pro 
quibus roget Christus, quid roget, et ad quid ordinetur id 
quod rogat. 

In primis rogat pro toto Ecclesiae corpore, videlicet pro 
integra hierarchia apostolica usque in saeculi finem perman- 
sura, necnon et pro omni multitudine credentium. eidem 
hierarchiae per decursum temporum aggreganda. Incipit ab 
apostolis qui praesentes aderant, quique coena facta. secuti 


(1) De oratione Christi cf. tractatum de Verbo incarnato, Quaest. 21. 
(2) Maldonatus, in b. 1. B 

fuerant eum versus hortum Gethsemani properantem (Marc. 
XIV, 17-26; Luc. XXII, 14-39). Iam enim abiturus commendat 
eos Patri: Quia tui sunt, inquit, et mea omnia tua sunt, et tua 
mea sunt, et clarificatus sum in eis, duas proponens rationes 
validissimas ob quas commendationis suae exspectat effectum. 
Una est quod discipuli sui Patris sint, debeat autem quisque 
suorum habere curam. Altera est quod in illis 1pse fuerit cla- 
rifieatus, quasi dicat aequum esse ut Pater iis quibus Filius 
obstrictus est, mercedem solvat. Ef iam non sum in mundo, 
et hi in mundo sunt, et ego ad te venio, quae tertia est ratio 
duabus praecedentibus superveniens. Ipse enim Christus qui 
apostolos hactenus tanquam pater filios protegebat, de mundo 
discedebat, et ideo deberet illos orphanos desertosque relin- 
quere nisi illis nunc adesset Pater. Et hanc ipsam rationem 
magis magisque more humano confirmans, (nam ut homo 
inter homines loquebatur): Pater sancte, serva eos in nomine 
tuo quos dedisti mihi.... Cum essem cum eis, ego servabam eos 
in nomine tuo, id est, cum ego in mundo cum illis eram, ego 
tuebar,ego protegebam eos, nunc autem discedente me, tuo 
ilis auxilio opus est, ergo ne deseras illos. Et prosequitur 
dicens: Ego dedi eis sermonem tuum, et mundus eos odio habuit, 
quia non sunt de mundo, sicut et ego non sum de mundo, ubi 
quartam affert rationem qua Patrem monet ut discipulis in 
mundo manentibus opem ferat: quod scilicet ipsius Patris 
causa mundus eos odio habeat et persequatur, iustumque sit 
ut cuius causa patiuntur, ab eo adiuventur. Non rogo ut tollas 
eos de mundo, hoc enim non expedit, cum per eos Evangelium 
sit ubique terrarum praedicandum, sed ut serves eos a malo, hoc 
est, volo ut in mundo necessario manentes a mundo serventur. 
Et iam alludens ad caeremonias et ritus quibus veteris foe- 
deris sacerdotes initiati fuerant, dicit venisse tempus solemnis 
inaugurationis novi sacerdotii Novi Testamenti: Sancti/fica 
eos in veritate... et pro eis sanctifico meipsum, ut sint et ipsi 
sanctificati in veritate. Nam, ut ipse Rosenmuller in hunc locum 
adnotavit, verbum sanctificandi frequentatur de sacerdotibus 
inauguratis (Exod. XXIX-1 et seq., Levit. VIII-1l et seq.. 
XXI-15, etc.), pariterque adhibetur pro victimis quae ad sa- 
cerdotum initiationem in sacrificium offerebantur (Exod. 
XXIX-96, et alibi frequenter). Et utroque modo sumitur hoc 
verbum in praesenti, ut sit sensus: Consecra apostolos meos 

im idoneos Novi Testamenti ministros, ilhus scilicet testa- 
menti quod iam non umbra est, sed veritas. Nam et pro eis 
me in cruce offero, ut haec mea hostia sit loco umbratilium 
hostiarum quae in mosaicorum sanctificatione sacerdotum 
mactari solebant (1). Tum demum causam afferens cur opor- 
teat eos sic sanctificari et consecrari: Sicut tu me misisti, mquit, 
in mundum, et ego misi eos in mundum, hoc est, cum a te in 
mundum missus sim, et ex tua voluntate de mundo nunc sim 
abiturus, necesse est ut mei vicarios relinquam qui meo officio 
perfungantur. Ac per hoc ostendit quomodo in hac re causa 
etiam agatur Patris, quia non aliter peragi poterat legatio 
illa quae sibi a Patre fuerat iniuncta (2). Et omnia quidem 
hactenus relata apostolos spectant; apostolos autem dico, non 
praecise prout personaliter sumpti post paucos annos erant 
morituri. Orat enim Dominus pro iis quos relinquebat ut 
vicem sui in suo regno gererent, pro ministris Testamenti 
quod non ad unam hominum generationem, sed ad omnes 
usque in finem progenies pertinebat, denique pro legatis qui 
opus suum in mundo perennarent donec veniat consummatio. 


(1) Ita iterum Maldonatus, ubi supra. Quoad ultimum versiculum, 
haee ad verbum habet: « Credo hoc loco sanetificare, legale, et ut ita 
« dicam solemne verbum esse, allusionemque fieri ad caeremonias V. T., 
< 


A 


quibus cum sacerdotes caeterique Dei ministri initiabantur, sanctificari 


^ 


« dicebantur, id est, a caeteris hominibns segregabantur consecraban- 


« 


a 


turque... Petit igitur Christus a Patre ut discipulos suos sanctiticet, 
< 


TX 


id est, ad evangelicum sacerdotium  ministeriumque initiet, non iam 
« legalibus illis umbris ac caeremoniis quibus V. T. ministri consecra- 
« bantur, sed in veritate, id est re ipsa, Spirituque Sancto qui multo 
« 


Tx 


melius quam omnes veteres caeremoniae, homines sanctificat, aptosque 
< 


A 


facit ministros novi Testamenti, quemadmodum de seipso dixit S. Paulus. 
« 


7N 


Quod enim hic dicit Christus, sanctifica eos in veritate..., hoc, inquam, 
ipsum aliis verbis dixit Apostolus 2 Cor. III - 6: Qui idoneos nos facit 


^ 


« 


€ 


A 


ministros novi Testamenti, non littera sed spiritu, id est, non caeremoniis 
€ 


- 


illis V. T. ad litteram et Iudaico more intellectis, sed aliis melioribus, 
« 


^ 


id est, spiritualibus. Hine intelligitur non solum quid sit sanctificare, 
sed etiam quid in veritate sanctificare, et quid sibi Christus paulo 


^ 


« 
« post velit, cum dicit: Et pro eis ego sanctifico meipsum. Veritatem eniin 
« legalibus eaeremoniis et umbris opponit, quemadmodum cum Ioannes 
« dixit supra: Lex per Moysen data est, gratia et veritas per Iesum Chri. 
« stum facta est ». 

(2) Iterum. Maldonatus, ubi supra. 

Tales autem erant apostoli prout cum suis in perpetuum suc- 
cessoribus unam personam moralem efficientes, et ideo evi- 
dentissime apparet, apostolicam hierarchiam nunc sumi eodem 
prorsus modo ac in notissimo textu Matthaei, ubi ad undecim 
loquens Dominus dicit: Ecce ego vobiscum sum omnibus diebus 
usque ad consummationem saeculi. Verum oratio Christi non 
est pro solo ordine hierarchico. Signanter enim addit: Non 
pro eis autem rogo tantum, sed et. pro eis qui credituri sunt per 
verbum eorum in me; etin hac terminorum amplitudine omnem 
credentium multitudinem quam intra suos fines apostolica 
Ecclesia unquam contineret, comprehendi constat. Ergo pro 
suo integro grege, pastoribus simul et ovibus, crucem iamiam 
subiturus, intercessor Christus apud Patrem accedit. Proinde, 
quis sit praecipuus character quo hane ipsam Ecclesiam suam 
in perpetuum sigillatam voluerit, ex eo quod pro ea in tam 
solemni circumstantia a Patre petit et rogat, aestimare licebit, 

Porro, quid Ecclesiae suae petit nisi unitatem ? Ut sint 
unum sicut et nos.... ut omnes unum sint.... ut et ipsi in nobis 
unum sint... ut sint unum sicut et nos unum sumus... ut sint 
consummati in unum. Profecto non potuit esse ut maiori in- 
sistentia et significantioribus verbis idipsum inculcaret. Sed 
iam quaeritur quaenam sit illa unitas de qua hic sermo. In 
primis cum petit ut unum sint qui credituri sunt, evidens 
omnino est agi de unitate quae inter credentes qua tales 
vigeat, ac per hoc, de ipsa primum unitate fidei, de qua 
Paulus ad Eph. IV-5: Unus Dominus, una fides, unum bapti- 
sma, unus Deus et pater. omnium qui est super omnes et per 
omnia et in omnibus nobis. Et non solum in confuso haec fidei 
unitas pro Ecclesia postulatur, verum etiam determinate quoad 
modum ipsum quiin superioribus fuit declaratus: eius vide- 
licet unitas fidei quae futura erat per apostolicum verbum 
sive magisterium. Et ideo per prius (vers. 11), huic magisterio 
perfectam consensionem sua oratione imploraverat Christus. 
Nec sane arbitraria ista interpretatio est, sed plana et litterae 
consonans, quam authentice confirmat Paulus, Eph. IV, his 
verbis: Zt ipse dedit quosdam quidem apostolos.... alios autem 
pastores et doctores. ad consummationem  sanctorium..., donec 
occurramus omnes (id est, quotquot in finem usque mundi 
fideles futuri sumus) im unitatem fidei..., ut iam non simus 
parculi fluctuantes et. circumferamur omni vento doctrinae in 

nequitia hominum, in astutia ad circumventionem erroris. Ubi 
vides fidei unitatem ex ipsius Christi infallibili dispositione 
in multitudine fidelium provisam. Provisam autem non ad 
tempus, sed in perpetuum, videlicet usque ad consummatio- 
nem sanctorum, adeoque usque ad consummationem saeculi 
quod non alia de causa per temporum vices nunc decurrere 
permittitur, nisi ut compleatur numerus eorum qui ad vitam 
praeordinati sunt aeternam. Provisam denique mediante apo- 
stolico magisterio pastorum et doctorum, cui multo magis ex 
divino charismate collatum esse debuit ut sit sibimetipsi con- 
stans, minime fluctuans ad omnem doctrinae ventum, semper 
retinens eum dogmatum sensum quem semel declaravit, nec 
permittens ut unquam ab eo sensu, altioris intelligentiae specie 
et nomine recedatur. Et talem quidem oportuit esse fructum 
orationis a Christo fusae ad Patrem cum dixit: Non pro eis 
rogo tantum, sed et pro eis qui credituri sunt per verbum eorum 
in me, ut omnes unum sint, ut sint consummati in unum: 
At putasne ad solam fidei unitatem haec verba restringi ? 
Nonne qui nunc orat Christus, ipse est qui dixerat Ioan. X-16: 
Et alias oves habeo quae non sunt ex hoc ovili, et illas me 
oportet adducere, et fiet unum ovile et unus pastor? Nonne idem 
ille qui testante Ioanne XI-52, moriturus erat non tantum pro 
gente (iudaica), sed ut filios Dei qui erant. dispersi congregaret 
in unum? Atqui dispersos congregari in unum, et fieri unum 
ovile sub uno pastore, profecto est eos coalescere in unum 
individuum sociale corpus, in quo omnes ad invicem com- 
municant. Ergo cum nunc petit Christus a Patre id quod 
meritorum mortis suae mercedem esse vult, nimirum summam 
et absolutam Ecclesiae suae unitatem, non de sola unitate 
fidei est intelligendus, sed et de unitate communionis, sine 
qua in multitudine hominum unitas veri nominis non conci- 
pitur. Unifieantur enim homines non tantum unione intelle- 
ctuum, sed et maxime cohaesione voluntatum. Unde si inter 
multos contingeret esse eamdem doctrinae professionem, quin 
tamen esset omnium ad invicem communicatio tanquam mem- 
brorum unius socialis organismi, nusquam cum veritate di- 
cerentur illi simpliciter unum, multoque minus in unum con- 
summati. Proinde illa etiam a Domino unitas petitur, per 
quam formaliter fit ut Ecclesia sit unum corpus.... compactum 
et connecum per omnem iuncturam subininistrationis, ut dicitur 

Eph. IV, 4-16, seu unum quoddam totum organizatum. humani 
corporis analogiam referens, iuxta illud 1 Cor. XII-12: Sicut 
enim corpus unum est et membra habet inulta, omnia autem 
membra corporis cum sint multa, unum tamen corpus sunt, ita 
et Christus, scilicet mysticum Christi corpus quod est Ecclesia. 
Et rursus Rom. XII, 4-5: Sicut enim in uno corpore multa 
membra habemus, omnia autem membra non eumdem actum 
habent, ita inulti unum corpus sumus in Christo, singuli autem 
alter alterius membra. Haec est immobilis forma Ecclesiae 
universalis (1), hic unitatis character quo signatam illam Spon- 
sus voluit, quando pro ea sese traditurus, preces supplicatio- 
nesque ad Patrem offerens exauditus est pro sua reverentia. 

Nunc autem unitas communionis necessario importat uni- 
tatem regiminis, non secus ac socialis illa unitas fidei de 
qua prius. Quapropter gubernii indivisio ex natura rei in 
duabus aliis unitatibus iam intelligitur, quanquam minime 
omiserit Christus de ea etiam explicitam facere mentionem. 
cum in priori suae orationis parte commendans Patri apo- 
stolos, et in eorum persona omnes quotquot els erant succes- 
suri, alebat: Pater sancte, serva eos in nomine tuo, ut sint unum 
sicut et nos. Unum, inquam, in quantum formaliter conside- 
rantur ut ad regimen assumpti, unum ea unitate qua per 
omnia cohaerens et omnino indivisus in Ecclesia episcopatus 
foret. De hac regiminis unitate et de eius centro in cathedra 
Petri immobiliter constituto, plurima in secunda huius operis 
parte, tum ex evidentissimis Evangelii testimoniis, tum ex 
universali Traditione inde ab initio, proferenda erunt. Interim 
vero, secundum quod in ipsa quaestionis expositione praemo- 
nuimus, minime oportet ad speciales determinationes descen- 
dere. Satis enim est ad scopum praesentem ut in confesso sit 
constitutio hierarchiae quae plures autonomas partes non ca- 
pit. quatenus hic quoque locum habeat quod eleganter seribit 


(1) Quod praecedentia testimonia ad Ecclesiam universalem referan- 
tur, et non ad solas singulas ecclesias particulares, constat omnino ex 
iis quae declarata sunt, Thes. 1, à 2 in fine, pracsertim vero ex hoe quod 
ipsae eeclesiae proponuntur ab Apostolo nt aliae aliarum membra. Vide 
ibi dieta. His etiam adde quod Eph. IV, tam absoluta est eeelesiastiei 
eorporis unitas, qnam absoluta est unitas Dei, baptismatis, ef spei vo- 
cationis nostrae, 


EN 


DE NOTA UNITATIS 159 


Cyprianus: « Quomodo solis multi radii, sed lumen unum ; 
« et rami arboris multi, sed robur unum tenaci radice funda- 
«tum; et eum de fonte uno rivi plurimi defluunt, numero- 
« sitas licet diffusa videatur exundantis copiae largitate, unitas 
« tamen servatur in origine. Avelle radium solis a corpore, 
« divisionem lucis unitas non capit; ab arbore frange ramum, 
« fractus germinare non poterit; a fonte praecide rivum, prae- 
« eisus arescit. Sic et Ecclesia Domini luce perfusa per orbem 
«totum radios suos porrigit; unum tamen lumen est quod 
« ubique diffunditur, nec unitas corporis separatur» (1). 

Sic igitur triplex constat unitas quae ex Christi instituto 
in vera eius et genuina Ecclesia necessario elucere debet. Haec 
unitas non est fluxa, non transitoria, non meri facti, sed firma, 
perpetua, undequaque stabilis, et in finem usque immobiliter 
perdurans, iuxta illud: Ut sint consummati, id est, finiti in 
unum, veveAeuouévoc eic £v. Est etiam unitas maxime positiva, 
per se exstans, et non per accidens tantum, seu ratione ali- 
cuius alius unitatis ordinis humani, cui coadaptaretur ut ac- 
cessorium principal, a qua penderet ut effectus a causa suae 
consistentiae, ad quam denique se haberet sicut parasita planta 
ad arborem unde habet sustentari et nutriri. Signanter enim 
ait Dominus Patri: Ut et ipsi in nobis unum sint. In nobis 
dixit, hoc est, ex propriis principis quibus religantur ad nos. 
In nobis dixit, hoc est non in Caesare, non in principatu 
politico, non in vinculo nationalitatis, aut aliis eiusmodi quae 
ad carnem et sanguinem noscuntur pertinere. In nobis dixit, 
hoe est, tali unitate quae nequaquam a mundanis causis robur 
suae cohaesionis trahat, siquidem regnum in quo vigere debet 
non est de hoc mundo: « Nune autem regnum meum non est 
« hme ». Et haec demum unitas imploratur a Christo ut sit 
signum suae missionis et nota vera Ecclesiae: Uf ef ipsi, in- 
quit, ¿n nobis unum sint, ut credat mundus quia tu me misisti. 
Et iterum: Ut sint consummati in unum, et cognoscat mundus 
quia tu me misisti, et dilexisti eos sicut et me dilexisti. Ergo 
unitas ista, praeterquam quod in facto visibili et conspicuo 
expresse reponitur, nulli falsae ecclesiae potest convenire. 
Petitur enim in ostensionem singularis dilectionis qua Pater 
diligit Ecclesiam, velut Filium simul cum eius sponsa uno 


(1) Cyprianus, de unitate Eeclesiae, n. 5, 

complectens amore; itemque stare debet in argumentum per- 
petuum, commendans coram mundo ipsam missionem Christi. 
At certe signum singularis dilectionis qua Ecclesiam prose- 
quitur Pater, uni Ecclesiae verae reservatur. Et argumentum 
commendans missionis Christi veritatem, in iis dotibus mi- 
nime esse potest quae tam genuinae eius sponsae quam falsis 
sectis forent communes. Itaque a primo ad ultimum, omnia 
inculcant atque evidenter commonstrant in unitate hactenus 
exposita, notam Ecclesiae maxime positivam (1). 

Superest nune ut ad applicationem veniamus. 


(1) Longum esset in re adeo nota veterum afferre auctoritates. Accipe 
interim, speciminis instar, pauca haec Patrum testimonia. Dicit Ire- 
naens, l. 1, c. haeres. c. 10: « Hanc praedicationem (apostolorum) cum 
acceperit Ecclesia, et quidem in universum mundum disseminata, di- 
ligenter custodit quasi unam domum inhabitans, et similiter credit iis, 
videlicet quasi unam animan habens et unum cor, et consonanter haec 
praedicat, et docet, et tradit, quasi unum possidens os. Nam etsi in 
mundo loquelae dissimiles sunt, sed tamen virtus traditionis una et 
eadem est. Et neque hae quae in Germania sunt fundatae Ecclesiae 
aliter credunt, aut aliter tradunt; neque hae quae in Hiberis sunt, 
neque hae quae in Celtis, neque hae quae in Oriente, neque hae quae 
in Aegypto, neque hae quae in Libya, neque hae quae in medio mundi 
constitutae. Sed sicut sol creatura Dei, in universo mundo unus et 
« idem est, sie et lumen praedicatio veritatis, ubique, lucet et illuminat 
« omnes homines qui volunt ad cognitionem veritatis venire ». — Dicit 
Clemens Alexandrinus, 1. 7 Strom., c. 17: « Ex iis quae dieta sunt ma- 
« nifestum esse existimo, unam esse veram Ecclesiam, eam quae vere est 
antiqua... Nam eum unus sit Deus et unus Dominus, propterea id etiam 
quod est summe venerabile, et ex eo quod sit unicum laudatur, ut 
quod sit imitatio principii quod est unum. In unius ergo naturae sor- 
tem cooptatur Ecclesia quae est una, quam conantur haereses in multas 
discindere. Et essentia ergo et opinione et principio et excellentia, 
solam esse dicimus antiquam et catholicam Ecclesiam, in unitatem 
unius fidei... Caeterum Ecclesiae quoque eminentia, sicnt principium 
« constructionis, est ex unitate, omnia alia superans, et nihil habens 
« sibi simile vel aequale ». — Dicit Cyprianus, epist. 40 ad plebem: 
« Deus unus est, et Christus unus, et Ecclesia una, et cathedra una 
snper petram Domini voce fundata. Aliud altare constitui, aut sacer- 
« dotium novum fieri, praeter unum altare et unum sacerdotium non 
« potest >. — Dicit Athanasius, de decret. Nicaen. n. 4, varietatem et 
repugnantiam doctrinarum, eauponum potius quam magistrorum esse in- 

Iam ergo agitur quaestio facti, in qua quidem tria per or- 
dinem facile ostenduntur: Primo, quod unitas, verae Eccle- 
siae dos et nota, in communione Romana est. Secundo, quod 
alibi deest. Tertio, quod comparatione aliarum communionum 
ita apud nos eminet et splendescit, ut sit in summo visibili- 
tatis gradu ad omnem hominum conscientiam proposita. 

Quod unitas, verae Ecclesiae dos et nota, in commu- 
nione Romana est. — Adest certe regiminis unitas, cuius 
principium ac centrum est cathedra una, a qua dependent 
cuncti per orbem particulares antistites. Adest et unitas com- 
munionis, cum omnes ecclesiae uni illi cathedrae subiectae, 
inter se invicem tanquam eiusdem corporis membra sine dubio 
communicent (1). Adest tandem unitas fidei, quia praedicatio 


signe; tum subdit: « Siquidem vera illa doctrina est, verumque Docto- 
«rum indicium, cum omnes inter se consentiunt, non autem vel secum 
« vel eum suis patribus litigant ». — Dicit Hieronymus, in Osee, cap. 8: 
« Unum esse altare in Ecclesia, et unam ndem, et unum baptisma Apo- 
« stolus docet, quod haeretici deserentes, multa sibi altaria fabricati 
« sunt, non ad placandum Deum, sed in delictorum multitudinem ». Sed 
quid opus esset multiplicare citationes, praesertim cum de ea Eccle- 
siae dote agatur, quam omnium primam Patres in Symbolo posuerunt ? 

(1) His certe non obstant ea quae contigerunt tempore schismatis Oc- 
cidentalis, et si quis contra nos argueret in hunc modum: Per quadra- 
ginta annos Ecclesia vestra adhaesit duobus summis Pontificibus qui se invicem 
excommunicabant, fuitque per totum illud tempus divisa in duas parles op- 
positas; ergo, vel communionis unitas sub uno indiviso regimine non est cs- 
sentialis Ecclesiae, vel certe Ecclesia vestra aliquando caruit nota veritalis, 
facile est respondere. — Distinguendum antecedens quoad primam par- 
tem. Adhaesit duobus Pontificibus formaliter ut duobus, neg., quia om- 
nes adhaerebant uni cathedrae Principis Apostolorum, quam ex omnium 
consensu unus tantum verus et legitimus Pontifex poterat occupare. 
Adhaesit duobus Pontificibus pure materialiter, ratione exorti dubii circa 
personam Pontifieis legitime electi, subdist. Ita tamen ut in utraque 
obedientia, et semper agnita sit necessitas perveniendi ad communeni 
dubii solutionem, et pro electione unius indubitati Pontifieis undique 
quaesita fuerint et adhibita media, quae tandem in Concilio Constan- 
tiensi ad felicem exitum perducta sunt, cone, Alio modo, neg. Caeterum 

undique constans et aequaliter perseverans invenitur: quia 
uno ore omnes eadem dogmata confitentur: quia una est regula 
visibilis, videlicet magisterium episcoporum sub Pontifice 
Summo. ab omnibus agnita et concordi unanimique profes- 
sione retenta, a qua quisquis in credendo recedit, anathemati 
subiicitur et ipso facto venerandae communionis iura amittit (1). 


mutuae Pontifieuui excommunicationes, ex nna quidem parte ferebantur 
in vi principii unitatis, ex alia vero parte, stante dubio, nullius effe- 
ctus esse poterant. — Hine nullo modo concedenda altera antecedentis 
pars. Nunquam enim desiit unitas corporis, quia neutra obedientia sc 
uuquam habuit ut aliqnod totum seiunctum, sed semper communicabant 
inter se utriusque episcopi, ut apparet inter alia, ex convocatione ge- 
neralis Concilii, primum Pisis, postmodum Constantine, Quare de toto 
spatio quadraginta annorum ratiocinandum est sicut de tempore quo 
Pontificia sedes «vacat, utique quod attinet ad obedientiam Pontificis 
Avenionensis, cui non constabat legitimitas nunc apud omnes explorata. 
Pontificis qui sedebat Romae, 

(1) Rursus, nihil in contrarium afferri potest ex controversiis de in- 
fallibilitate Pontificia aliquando exortis, quasi circa visibilem regulam 
fidei fuissent aliquando fideles inter se divisi. — Nam primo, semper fuit 
explicite atque unanimiter in confesso apud omnes catholicos, Pontifi- 
cem Romanum esse visibile eaput tum totius Ecclesiae generatim, tuni 
speciatim Ecclesiae docentis, adeoque nullam decisionem fidei vim habere 
posse, nisi suprema eius auctoritate sancitan. Semper etiam fuit in con- 
fesso, infallibilem fidei regulam esse penes ipsum Romanum Episcopum 
prout coniunetnm cum corpore pastorum sive in Concilio oecumenico 
congregatorum, sive in suis sedibus ordinario magisterii munere perfun- 
gentinm. Unde solum disputatum est aliquando, an sententia Romani 
Pontificis ex se sola, et non exspectato consensu corporis episcopalis vel 
dispersi vel coadunati, vim haberet definitionis absolutae. — Insuper, 
quod maxime est consideranduni, opinio Gallicanorum qui ante Concilium 
Vaticanum denegabant Pontifici Romano infallibilitatem (ut aiunt) sepa- 
ratam, limites simplicis theoriae ruuquanm praetergressa est, et in praxi, 
quod attinet ad visibilem regulam tidei, nullum unquam influxum ha- 
buit aut habere potuit. Sane vero, ipsi Gallicani fide tenebant et expli- 
cite profitebantur necessitatem absolutam manendi in communione suc- 
cessoris Petri. Unde aperte sequebatur practica necessitas adhaereudi 
definitionibus ponti(ieiis, ex hoc solo quod sub interminatione excom- 
muniecationis imponebantur. Quidquid ergo illud fuerit quod parum con- 
sequenter pro studio partium ab eis in speculatione scholastica propu- 
gnatum est, Ecclesia tamen Gallicana, non secus ac caeterae catholici 
orbis ecclesiae, iudieia dogmatica Romanae Sedis semper de facto su- 

Unde et continuo m hac Ecclesia miraculum primae Pente- 
costes cernitur adimpletum, 1uxta illud Augustini: « Ecclesia 
« tunc in uua domo erat, accepit Spiritum Sanctum; in ho- 
« minibus paucis erat, in linguis totius orbis erat. Ecce quod 
praetendebat modo. Nam quod illa Ecclesia parva linguis 
« omnium gentium loquebatur, quid est, nisi quod Ecclesia 
«ista magna a solis ortu usque ad occasum linguis omnium 
« gentium loquitur? Modo impletur quod tunc promittebatur. 
« Audivimus, videmus. Audi, filia, et vide. Ipsi regiae dictum 
« est: Audi, filia, et vide. Audi promissum, vide completum.... 
«'Tunc enim et unus fidelis linguis omnibus loquebatur, et 
« nunc unitas fidelium linguis omnibus loquitur » (1). 
Considerandum autem qualiter praedicta Romanae commu- 
nionis unitas sit maxime vivax et positiva, quotidianis factis. 
lisque in plena publicitatis luce positis, sese indesinenter ma- 
nifestans. Nam ab illa una cathedra e qua sacerdotii vigor ex- 
oritur, singuli instituuntur episcopi cum in locum demortuorum 
antecessorum subrogantur. Ad illam unam cathedram cuncti 
ex omnibus mundi partibus pastores identidem confluunt. 
rationem suae administrationis reddituri. Ad eamdem, sive 
pro elucidatione dubiorum occurrentium, sive pro dispensatio- 
nibus a legibus disciplinaribus, sive pro absolutione a reser- 
vatis continuus recursus est: ac demum per omnia observatur 
forma unius corporis compacti et connexi, ut Apostolus ait, 
per omnem iuncturam subministrationis. Verumtamen, adhuc 
magis consideratione dignum, quam sit actuosa unitas fidei. 


A 


R 


scepit, etiam non exspectato consensu corporis Pastorum. De qua re multa 
afferentur documenta, ubi de dogmate definito in Vaticano Concilio. In- 
terim vero, confer acta Innocentii XII iu proseriptione propositionum 
super amore erga Deum purissimo, Innocentii X in damnatione propo- 
sitionum Jansenii, necnon et Breve Clementis XI Gratulationes, nna cnm 
responsione Cardinalis de Noailles, apud Palmieri, de Romano Pontifice, 
pag. 548 et seq. — Ideo tandem disputationes praedictae nihil aliud 
ostenderunt quam prodigiosam vim unitatis Romanae, contra quam nihil 
praevalere potuit, ita ut hic etiam locum habeat observatio Comitis de 
Maistre cirea schisma Occidentale: « Ce fléau des contemporains, ait, 
« est un trésor pour nous dans l’histoire. Il sert à pronver que le trône 
« de S. Pierre est inébranlable. Quel établissement humain résisterait à 
« cette épreuve, etc. ». 
(1) August. Serm. 267, n. 8, et 269, n. 1. 

sive ex parte magisterii docentis, sive ex parte multitudinis 
edoctae illa aspiciatur. Ex parte quidem magisterii docentis, 
quia proprium est magisterii huius, ut fidei doctrinam in seri- 
ptis ac mortuis confessionibus dormire non sinat, sed iude- 
fesse et constanter in summo orbis theatro, contra potestatum 
saeculi minas, vehementissimasque opinionis oppositiones eam 
praedicet et inculcet per omnem modum, memor apostolici 
praecepti: Praedica verbum, insta opportune, importune, opus 
fac evangelistae. Proprium eius est ut doctrinam hanc in decretis 
Conciliorum et constitutionibus Pontificum summa auctoritate 
tradat, et sicubi contingat deviatio a norma semel a se pro- 
posita, statim in gliscentem errorem animadvertat, et ad re- 
ctum tramitem reducat errantes. Interim vero, ex parte Eccle- 
siae edoctae actuositas principii unitatis hinc vel plurimum 
comprobatur, quod post acerrimas etiam controversias, stu- 
diaque partium maxime hine et inde excandescentia, vixdum 
decisio prolata est, causa illico censetur finita, et ardori dispu- 
tationis succedit submissio et consensus unanimis. Haec sane 
apud nos quotidiana sunt: haec in recentibus etiam factis. 
iisque celeberrimis. hodiedum notari dantur; haec denique 
tanto magis commendant positivam et vivacem vim unitatis 
Romanae, quod communio ista profecto non est cuiusdam 
massae Inertis, sed sinu suo comprehendit doctos quam plu- 
rimos, et summorum ingeniorum decore semper fuit illustris. 
etin iis potissimum regionibus viget ubi praecipua est sedes 
activitatis intellectualis. 

Tandem ea ipsa religiosa unitas certo quidem certius est 
consistens per se. Non enim innititur alicui alii unitati ordi- 
nis mundani, non quaerit heterogeneum sustentaculum in 
remedium suae insubsistentiae, non inseritur Statui ut ramus 
quia trunco praecisus continuo aresceret et moreretur. Quin 
imo, manifeste transcendit nationalitates, transcendit omnes 
unitates politicas, propriaque sibi vi in toto mundo consurgit. 
stat, et firma persistit. Numquid non ista unitas est. quam 
oratione sua implorabat Christus, cum dixit: Uf omnes in no- 
bis unum sint, ut cognoscat. mundus quia tu me misisti, et dile- 
isti eos sicut et me dilexisti? — Sed quid ex adverso in se- 
ctis separatis cernere sit. iam nunc considera. 

Quod extra communionem Romanam unitatis nota 
non est. — Prae primis non est in Protestantismo. et quoad 

hane assertionem declarandam non arbitror longius esse um- 
morandum, quia vel falsa sunt ea omnia quae in priori huius 
propositionis parte ex regula evangelii deprompsimus, vel 
causa Protestantismi iam habenda est ut iudicata. 

Etenim primo, Protestantismus non est nis1 collectio secta- 
rnm, seu aggregationum a se invicem independentium, qui- 
bus commune est protestar? contra Ecclesiam Romanam a qua 
saeculo XVI sese separaverunt. Evidentissime ergo apparet 
quod in Protestantismi universalitate minime invenitur com- 
pacta illa unitas qua Ecclesiam suam Dominus imsignitam vo- 
luit. Et si m universalitate deest genuina nota institutionis 
Christi, eo ipso deesse comprobatur in quacumque fractione 
singillatim sumpta. Nam de omnibus fractionibus et singulis 
earum par atque eadem ratio est, cum omnes communem 
originem habeant, et eidem principio innitantur. — Praeterea, 
primum Protestantismi principium nihil aliud. ponit quam ra- 
dicalem negationem unitatis religiosae ut religiosae. Si enim 
singuli homines sunt sibl ipsis sacerdotes, singuli sibi ipsis 
regula fidei per privatam interpretationem Scripturae. singuli 
sibi ipsis sufficiens salutis arca per individualem cum Deo 
communicationem, ergo nulla est aut regiminis aut fidei aut 
communionis unitas per se. Imo vero, per se est absoluta 
unitatis exclusio, et deinde consequitur in facto babelica illa 
confusio quam in Reformatione a primis suis initiis conspi- 
cere licuit. Nec iuvabit recurrere ad unitatem in fundamen- 
talibus; nam ut nune omittam ea quae de hac re iam prae- 
notata fuerunt, quinam illi sint fundamentales articuli, frustra 
inquireres. Et sane, nequidem in credenda divinitate Christi 
inter se concordant, quanquam nihil magis fundamentale in 
Christianismo absolute considerato esse videatur. Et similiter 
multum abest quin circa ipsam inspirationem Scripturae con- 
stans et unanimis confessio sit, quanquam hoc dogma instar 
basis cuiusdam in aedificio Reformationis iure meritoque de- 
beret haberi (1). In summa, nonnisi unus est vere fundamen- 


(1) Seribebat initio huius saeculi Comes de Maistre, Lu pape, 1. 4, 
€. 2: «On sait ce que dit un jour Lafontaine en rendant le Nouveau 
« Testament à nn ami qui l'avait engagé à le lire : J'ai lu votre Nouveau 
« Testament, c'est un assez bon livre. C’est à cette confession, si l'on y 


« prend bien garde, que se réduit à peu près la foi protestante, à je ne 


E 


talis articulus in quo omnes, si solos Pusevtas excipias, usque 
modo conveniunt, videlicet articulus paulo supra commemo- 
ratus. quo tam fdei quam communionis unitas radicitus de- 
struitur. Hine. vel dicendum quod Christus voluit suos esse 
unum in neganda unitate, vel concludendum quod Protestan- 
tismus est ipsa subsistens antithesis veri et genuini christia- 
nismi. — Denique vix opus erit animadvertere quod si quid 
socialis cohaesionis in sectis illis utcumque retinetur, totum 
hoe civili auctoritati manifestissime refertur acceptum. Unde 
secundum divisiones politicas multiplicantur apud eos com- 
muniones, et in tantum etiam increvit corruptio principii li- 
bertatis ecclesiasticae, ut multi minime dubitent ius maiesta- 
ticum circa sacra in dogma erigere. Omnibus ergo modis 
Protestantismus nota unitatis destitutus ostenditur. 

Porro, quod attinet ad illas ecclesias quae Photium ducem 
et antesignanum agnoscunt. iisdem fere argumentis convin- 
cuntur. [n primis non sunt nisi collectio communionum a se 
invicem independentium. De qua enim ecclesia loqueris, cum 
Ecclesiam Orientalem nominas? An de Ecclesia Russiaea, an 
de illa quae in Turcarum imperio consistit sub Constantino- 
politano Patriarcha, an de illa alia pariter independente quae 
in novello regno Hellenico nunc est? Et certo quidem certius. 
tam secundum absolutam rei veritatem quam secundum pro- 
priam ipsarum confessionem. omnes et singulae aequales ti- 
tulos habent. omnes et singulae unius originis sunt, et non 
magis in una quam in altera viget assignata ab eis nota conser- 
cationis doctrinae septem priorum Conciliorum oecumenicorum. 
Impossibile est igitur ut una ex illis sit vera, quin eo ipso 
verae sint omnes simul. Sed non sunt verae omnes simul. 
cum omnium simul non sit una communio et regimen unum. 
Ergo nulla est vera. et omnes sunt falsae. 

Praeterea. unitas quae in singulis illis Ecclesiis conspieitur. 
est evidentissime unitas dependens a civili gubernio. Non 

«sais quel sentiment vague et confus qu'on exprimerait fort bien par ee 
« peu de mots: Jl pourrait bien y avoir quelque chose de divin dans le chri- 
« stiauisme ». Sed iam longe ultra progressi sunt, Et nostro quidem aevo, 
praecipuus impugnator divinitatis Christi et totius revelationis fuit 
Strauss, minister et pastor Ecclesiae Lutheranae, qui usque ad mortem 
sno munere functus est. suoque beneficio potitus. 

extenditur ultra fines unius imperii, et omnes subit vicissi- 
tudines ipsius unitatis politicae, prout recentia etiam facta 
luculenter attestantur. Nam quando initio huius saeculi re- 
enum Hellenicum a sceptro Ottomanorum subtractum est, 
Ecclesia pariter Hellenica subtracta est a iurisdictione Con- 
stantinopolitani Patriarchae, et in nationalem ecclesiam ex- 
crevit. Quin et paucis abhinc diebus (1), legebantur in ephe- 
meridibus propositiones Sultani ad principes Bulgariae et 
Serbiae, Ottomanae Portae tributarios, quibus Turca se pa- 
ratum ostendebat ad concedendam his regionibus omnimodam 
independentiam in ordine ecclesiastico. De potentiori autem 
et principali communione Moscovitarum, res est notior quam 
ut declaratione indigeat, nam episcopi Russi in sua consecra- 
tione iureiurando promittunt obedientiam S. Synodo, uti legi- 
timae potestati a pie defuncto et aeterna memoria digno Petro 
Magno constitutae, et a feliciter imperante Imperatoria Maie- 
state cum bono iussu confirmatae ; item iurant se exsecuturos 
quidquid S. Synodus praescripserit «d libitum Imperatoriae 
Maiestatis (2). lis autem qui ad S. Synodum assumuntur, 
imponitur sequens confessio: (onfiteor porro, et iureiurando 
assecero supremum huiusce collegii iudicem esse ipsum totius 
Qussiae monarcham, Dominum nostrum clementissimum (3). 
Haec iam intentum abunde conficiunt, quin. opus sit ad 
specialem considerationem unitatis fidei descendere. Verum- 
tamen non praetereunda ista unitas est, quam nimia libera- 
litate his ecclesiis vulgo concedunt. Sane vero, si de confes- 
sionibus seriptis. nsque ab immemorabili conservatis, sermo 
esset, nihil forte occurreret 1n contrarium. Sed numquid quae- 
stio nunc esse potest de unitate fidei in pergamena religatae? 
Numquid de mortuis formulariis quae hodie subscribuntur, 
quia subseribebanutur heri et nudiustertius? Unitas qua Christus 
Ecclesiam suam insignitam voluit, ad hoc ut divinum quid 
prae se ferat, et vere sit mundo in signum, iuxta illud : ut 
cognoscat mundus quia tu me misisti, debet esse unitas viva, 
actuosa, positiva, quae cum cultura intellectuali componi 


(1) Haec scribebantur mense Martio 1897. 

(2) Tondini, Règlement ecclésiastique de Pierre le Grand, pag. 102. 
Paris, Librairie de la société bibliographique, 1874. 

(3) Apud Tondini, ibid. pag. 10. 

possit, et propria ac vitali energia resistat causis dissolven- 
tibus. Atqui nihil tale in praetensa unitate Orientalium com- 
munionum videre est. Ubi in primis apud eas activum illud 
magisterium communionis Romanae, in quo semper verificatur 
dictum Prophetae: Super muros tuos, lerusalem, constitui cu- 
stodes, tota die et tota nocte in perpetuum non tacebunt, et rur- 
sus: [n omnem terram exivit. sonus eoruin, et in fines orbis 
terrae verba eorum? Quis unquam audivit de doctrinalibus 
decretis S. Synodi, aut de encyclicis Constantinopolitani Pa- 
triarchae? Ubi praesertim progressus ille, vitae indicium, in 
eodem sensu eodemque dogmate, tam eleganter a Lirinensi 
in suo Commonitorio descriptus? Certe thesaurus doctrinalium 
decisionum seu expositionum clauditur cum Concilio VII. 
Quare a mille annis et amplius, os iudicum fidei occlusum 
permansisset, quasi a tanto tempore nullae fuissent destru- 
endae haereses, nulli novi errores confodiendi, nulla incidentia 
dubia elucidanda, nulla demum doctrina in suis consequentis 
evolvenda. Nonne diceres silentium. huiusmodi simillimum 
silentio mortis? Sed haec nune praetermitto: volo ut de sola 
simplici conservatione doctrinae a Patribus acceptae quaestio 
instituatur. Porro, utrum una illa Patrum fides 1n aliquibus 
Orientis partibus vere conservetur, nescio. Unum scio, quod 
scilicet sicubi forsitan antiqua adhuc viget unitas, hoc causis 
potius negativis, utputa ignorantiae, intellectuali inertiae, et 


- carentiae contactus eum omni elemento extraneo alterante 


refertur acceptum (1). Cuius rei signum esse potest, quod ubi- 


(1) « Toutes ees églises séparées du S. Siège au commencement dn 
« douzième siècle, peuvent être comparées à des cadavres gelés, dont le. 
« froid a conservé les formes. Ce froid est l'ignorance qui devait durer pour 
« elle plas que pour nous, car il plu à Dieu, pour des raisons qui mé- 
« ritent d’être approfondies, de concentrer jusqu’à nouvel ordre toute la 
« science hnmaine dans nos régions occidentales. Mais dés que le vent de 
« la science qui est chaud viendra à sonfiler sur ces Eglises, il arrivera ce 
«qui doit arriver suivant les lois de la nature: les formes antiques se 
« dissondront, et il ne restera que de la poussière. Je n'ai jamais habité la 
« Grèce, ni ancune contrée de l'Asie, mais j'ai longtemps habité le monde, 
« et j'ai le bonheur d'en connaitre quelques lois, Un mathématicien serait 
« bien malheureux s’il était obligé de calculer l'un aprés l’autre tous les 
« termes d'une longue série; pour ce cas et pour tant d'autres il y a des 
« formules qui expédieut le travail, Je n'ai donc anenun besoin de savoir 

cumque videre est aliquid culturae intellectualis, vel com- 
mercii cum centris civilizationis, illico incipiunt apparere 
phaenomena notata in Protestantismo, qui semper magis ac 
magis dissolvitur, et ad omnimodam confusionem proprio velut 
pondere vergit (D. Hine est quod in Russia, summitas cleri 

(quoique je n’avoue point que je ne le sais pas) ee qui se fait et ce qui 
se croit ici ou là. Je sais, et cela me suffit, que si la foi antique règne 
encore dans tel ou tel pays séparé, la science n’y est point encore arrivée, 
ct que si la science y a fait son entrée, la foi en a disparu; ce qui ne 
s'entend point, comme on le sent assez, d'un changement subit, mais 
graduel, suivant une autre loi de la nature qui n’admet point les sauts, 
comme dit l'Ecole. Voici done la loi aussi sûre, aussi invariable qne son 
auteur: Aucune religion, excepté une, ne peut supporter Péprenve 
de la science. La science est une espèce d'acide qui dissout tous les 
métaux, excepté l'or ». J. de Maistre, du Pape, l. 4, c. 2. 

(1) « Voici encore une autre loi de la nature. Rien ne s'altére que 
par mixtion, et jamais il n’y a mixtion sans affinité. Les Eglises Pho- 
tiennes sont conservées an milieu du Mahométisme comme un insecte 
est conservé dans lambre. Comment seraient-elles altérées, pnisqu'elles 
ne sont touchées par rien de ce qui pent s’unir avec elles? Entre le Maho- 
métisme et le Christianisme il ne peut y avoir de mélange. Mais si l'on 
exposait ces Eglises à l’action du Protestantisme ou du Catholicisme 
avec un feu de science suffisant, elles disparaitraient presque subitement. 
Or comme les nations peuvent aujord'hui au moyen des langues se ton- 
cher à distance, bientôt nous serons témoins de la grande expérience 
deja fort avancée en Russie. Nos langues atteindront ces nations qui nous 
vantent leur foi reliée en parchemin, et dans un elin d'oeil nous les ver- 
rons boire à longs traits toutes les erreurs de l’Europe. Lorsque lon con- 
sidere les épreuves qu'a subies l'Eglise Romaine par les attaques de 
l’hérésie et par le mélange des nations barbares qui s'est opéré dans son 
sein, on demeure frappé d’admiration en voyant qu'au milien de ces 
éponvantables révolutions, tous ses titres sont denieurés intacts et re- 
montent aux apôtres... Le contraire arrive à toutes les religions fausses. 
Dès que l'ignorance cesse de maintenir leurs formes, et qu'elles sont at- 
taquées par les doctrines philosophiques, elles entrent dans un état de 
véritable dissolution et marchent vers l'anéantissement absolu par un 
mouvement sensiblement accéléré. Et comme la putréfaction des grands 
corps organisés produit d'innombrables sectes de reptiles fangeux, les re- 
ligions nationales qui se putréfient, produisent de même une foule d'in- 
sectes religieux qui trainent sur le même sol les restes d'una vie divisée, 
imparfaite, et dégoutante. C'est ce qu’on pent observer de tous cotés, 
et c’est par là que l’Angleterre et la Russie penvent s’expliqner à elles 

iam a longo tempore Calvinianis doctrinis undique infecta 
notatur, dum ex populo innumerae sectae pullulant, sicut 
vermes e cadavere. In summa, a praetensa illa fidei unitate 
quae in Ecclesiis Photianis esse dicitur, tantum differt unitas 
in evangelio proposita, quantum differt positivum a negativo, 
activitas ab inertia, et vivens a mortuo. 

Quapropter nota unitatis quae tanta iam perspicuitate splen- 
descit in communione Romana, quando absolute consideratur, 
summum deinde attingit evidentiae gradum, comparatione - 
eorum quae extra eam sunt vel unquam fuerunt, qua late patet 
in toto mundo, seu praeteritorum seu praesentium factorum 
contemplatio. Et ut omnia in uno resumam, attende unitates 
religiosas quas vel in historiae annalibus comperimus, vel 
hodiedum per omnem terrae latitudinem conspicimus super- 
stites. Undique unitates insubsistentes in se, reduplicative 
qua religiosae sunt. Undique unitates parasitae quae aut in 
unitate stirpis aut in unitate civili fuleimentum quaerunt. 
Unitatem vero fidei et communionis quae nulli sustentaculo 
ordinis mundani innitatur, unitatem transcendentem fines 
unius regionis vel imperii, unitatem in alto elevatam supra 
divisiones seu ethnographicas seu politicas, et ab earum va- 
riationibus undequaque independentem: talem, inquam, uni- 
tatem (sine dubio immploratam a Christo cum dixit: uf omnes 
in nobis unum sint, ut cognoscat. mundus quia tu me misisti), 
sohus Romanae Ecclesiae esse et fuisse, nemo negare poterit 
nisi plane eaecutiens aut voluntarie oculos claudens contra 
evidentiam factorum. Et politica quidem capita gentium extra 
catholieismum, solent sibi vindicare principatum religionis 
velut accessorium quoddam suae civilis potestatis: hie autem 
e converso. Ecce tibi exemplo unico ac prorsus sui generis. 

« mêmes le nombre et l'inépuisable fécondité des sectes qui pullulent dans 
« leur vaste sein. Elles naissent de la putrefaction d'un grand corps, c'est 
« l’ordre de la nature. L'Eglise Russe en particulier porte dans son sein 
« plus d'ennemis que toute autre; le protestantisme la pénètre de toutes 
« parts, Le rascolnisme qu'on pourrait appeler l'illuminisme des eampa- 
« gnes se renforce chaque jour... Il y a certainement de grandes dif- 
« ferences entre les sectes anglaises et les sectes russes, mais le prin- 
« cipe est le méme. C'est la religion nationale qui laisse échapper la 
«vie, et les insectes s’en emparent », J. de Maistre, ubi supra, c. 3. 

religionis caput in facie mundi vindicans sibi dominium ali- 
quod temporale velut necessarium accessorium suae potestatis 
spiritualis. Idque hac una de causa: videlicet, quia cum praesit 
unitati universali ac transcendenti, nulli eum particulari prin- 
cipi civiliter subiectum esse oportet; hinc pro eo necessitas 
alicuius civilis principatus, cum regularis status societatis hu- 
manae nullum admittat medium inter imperantes et subditos. 
At, quaeso, quis alius praeter Romanum Pontificem, talia 
somniare et asserere posset quin eo ipso ceu dementia captus 
haberetur? 

Quisquis ergo haec considerabit, intelliget Ecclesiam Ro- 
manam ratione suae unitatis esse vere montem in vertice 
montium, civitatem in alto positam quae abscondi nequit, si- 
gnum levatum in nationes quod undique conspicuum apparet 
et illustre. Intelliget praeterea, unitatem hanc esse adeo sin- 
gularem, adeo unicam, adeo extra et supra omnes leges alibi 
observatas, ut constituat verum morale miraculum, nonnisi in 
speciahissimo Dei interventu rationem sui sufficientem habens. 
Hine, praecisione etiam facta ab omni auctoritate positiva, 
demonstrat credibilitatem Ecclesiae cuius est, utpote suapte 
natura sigillans attestationem qua ipsa se a Deo revelatam 
affirmat ut societatem supernaturalem, infallibilem fidei ma- 
gistram, necessariumque salutis aeternae medium. 

DE NOTA SANCTITATIS. 


Sanctitas de qua nune nobis sermo, in quadam coniun- 
ctione cum Deo, suprema norma rectitudinis. consistit. Et 
quia coniungi Deo impossibile est, nisi quis a rebus impuris 
segregetur, duo sunt ad sanctitatem requisita: videlicet mun- 
ditia affectus, tum firma ad Deum adhaesio per amorem et 
opera virtutum, « Nomen sanctitatis, inquit S. Thomas, 2-2, 
« Quaest. 81, a. 8. duo videtur importare. Uno quidem modo 
« munditiam. et huic signification! competit nomen graecum : 
« dicitur enim d?s, quasi sine terra. Alio modo importat 
« firmitatem: unde apud antiquos sancta dicebantur quae le- 
« gibus erant munita, ut violari non deberent.... Et utraque 
« significatio competit.... Munditia enim necessaria est ad hoc 
«quod mens Deo applicetur. quia mens humana inquinatur 
« ex hoc quod inferioribus rebus coniungitur, sicut quaelibet 
«res ex immixtione peioris sordescit, ut argentum ex immi- 
« xtione plumbi. Oportet autem quod mens ab inferioribus 
rebus abstrahatur. ad hoc quod supremae rei possit con- 
iungi, et ideo mens sine munditia Deo applicari non potest. 
<. Unde, Heb. XII-14 dicitur: Pacem sequimini cum omnibus, 
et sanctimoniam sine qua nemo videbit Deum. Firmitas etiam 
exigitur ad hoc quod mens Deo applicetur: applicatur enim 
ei sicut. ultimo fini et primo principio: huiusmodi autem 
« oportet maxime immobilia esse. Unde dicebat Apostolus, 
« Rom. VITI-38: Certus sum quod neque mors, neque vita sepa- 
« rabit me a charitate Dei ». Sic ergo, concludit Angehens. 
sanctitas dicitur per quam mens hominis seipsam et suos actus 
applicat Deo. Habet infinitos gradus, quorum terminum ulti- - 
mum nusquam invenire est. Sed cum ad hoc usque pertingit. 
ut notabiliter transcendat communem modum ae mensuram 
hominum secundum virtutem operantium. tunc dicitur esse 
in gradu heroico (1), de quo egregie disputat Benedictus XIV. 

(1) « S. Angustinus, 1. 10 de Civit. c. 21, postquam animadvertit per- 
« seentiones fidelium non modo non fuisse perniciosas, sed Ecclesiae utiles, 

de Canoniz. 35. l. 3, c. 21. Et haec quidem sanctitatem spectant 
in principali acceptione vocabuli, prout sanctitas rationalium 
creaturarum est. Nunc autem praedicatur etiam (tanquam de 
minoribus analogis), de omnibus principiis seu mediis quae 
habent efficaciam ad homines sanctifieandos; et hoc modo 
sancta dicuntur sacramenta, sancta doctrina, sanctae leges. 
sancta instituta, atque ita porro. Quippe. omuia quae habent 
ordinem ad unum aliquid, licet diversimode, ab illo denomi- 
narl possunt, sicut a sanitate quae est in animali denomi- 
natur sanum non solum animal quod est sanitatis subiectum, 
sed dicitur medicina sana in quantum est sanitatis effectiva. 
diaeta in quantum est conservativa eius, etc. Et simile omnino 
est de sanctitate. 

Iam ergo patet quotuplici modo societas religiosa possit 
appellari sancta: videlicet sancta sanctitate principiorum 
et activi influxus in sua membra, tum sancta sanctitate 
membrorum ipsorum, sive personarum ad ipsam pertinen- 
iium. Hie autem sedulo animadvertes sequentia. — Primo. 
nulla ecclesia potest esse sancta sanctitate membrorum, si non 
sit saucta sanctitate principiorum. Non quod absolute repu- 
guet aliquos in tali congregatione iustos inveniri, absit: sed 
quia si qui sunt, nonnisi per accidens in ea esse possunt, hoc 
est, praeter vim et influxum mediorum societatis. Porro, ab 
eo quod est per accidens denominatio non sumitur, ut con- 
stat. — Secundo, sanctitas principiorum necessario est ex in- 
tegra causa, quia principia et instituta cuiusvis ecclesiae in 


« cum per eas numerus martyrum impletus sit de martyribus inquit: Hos 
« multo elegantius, si ecclesiastica consuetudo pateretur, nostros Heroes vo 
« caremus >. Et paulo post: « Sed a contrario martyres nostri Heroes nun- 
« cuparentur, si, ut dixi, usus ecclesiastici sermonis admitteret, Coquaeus 
« in notis ad hoe caput S. Augustini scite observat, Herois nomen inanem 
quanidam gloriam prae se ferre consuevisse, quam viri saneti spernebant, 
eb à qua religio christana abhorrebat; quo sensu S. Augustinus ait sc 
martyres nostros fuisse Heroes appellaturum, si ecclesiastica loquendi 
consuetudo pateretur. (Sed iam) profana voce sanctificata et posteriori 
usu comprobata, «sus longaevus invexit eam Heroum appellationem in cos 
« qui eximiis et admirandis virtutibus atque operibus longissimo spatio su- 
« pergressi sunt caeteros homines, non modo impios, sed et probos ae iustos, 
< qui lentiori gradu honestatem sequuntur ». Bened. XIV, L c. 

unum systema coeunt, nec potest esse quod vere sancta di- 
catur ea religio. quae vel unum haberet dogma seu specula- 
tivum seu practicum, repugnans sanctitati. — At tertio, non 
eadem est ratio de sanctitate membrorum, ad quam non so- 
lum non requiritur ut omnia membra sancta sint, sed nequi- 
dem necesse est ut sancti sint numero plures. Etenim sancti- 
tas ista immediate afficit individua singillatim sumpta, et me- 
diantibus individuis denominat societatem, cuius sanctificanti 
influxul refertur accepta. Et recte quidem ab istis vel paucio- 
ribus. supposita nunc sanctitate principiorum, denominatur 
societas: tum quia isti sunt pars potior et per se, in qua ni- 
mirum socialia principia ad plenum vim suam exserunt: tum 
quia cum ardua res sit sanctitas, et vehementissimis naturae 
corruptae inclinationibus contraria, mirum profecto non est si 
religio etiam sanctissima et de se summe efficax ad generan- 
das virtutes divinissimas, non ut in pluribus proprium suum 
finem adaequate obtineat. Ad hoc igitur ut aliqua ecclesia 
sancta sanctitate membrorum et dicatur et sit, sufficit ut 1n 
ea sint sancti, qua tales ad ipsam pertinentes, id est, virtute 
influxus eius sanctitatem consecuti. Nec omnino a tanto hoc 
decore fraudabitur propter multos malos in eius gremio ex- 
sistentes. Nam isti 1deo sunt mali, quia in sua vivendi ratione 
sequuntur normam contrariam ei quam praescribit propria re- 
ligio, nec utuntur mediis ab ea suppeditatis. Praeterea vero. 
commune principium est quod in His quae non molem sed 
qualitatem spectant, non maior sed potior pars denominat 
collectivitatem. 

Porro utraque sanctitas hactenus declarata non potest tran- 
sire in notam, nisi in quantum externis signis sese prodit, 
iisdemque penitus independentibus a praevia solutione quae- 
stionis de Ecclesia vera, ubi sit et quaenam sit. In hoc ergo, 
occurrunt etiam nonnulla accurate observanda. 

In primis, quoad sanctitatem principiorum, frustra ap- 
pellares ad nudam et simplicem possessionem eorum quae 
credimus quidem esse principia sanctitatis, sed tamen ex sese 
ut talia non innotescunt, et deinde possunt materialiter reti- 
neri velut ex alieno, ac denique sanctificantem influxum non 
tam ex seipsis solis habent, quam ex modo quo per vivens mi- 
nisterium seu magisterium dispensantur et in usum veniunt. 

Quo in genere sunt primo sacramenta. Nam certe, an in 
sacramentis vis sanctificativa sit, experimentaliter nec videtur 
nec videri potest; et si forte te referas ad auctoritatem et re- 
velationem Christi, adhuc nihil. Etenim nulla sane repugnan- 
tia est quominus sacramenta retineantur etiam ab iis quibus 
a Deo in legitimam proprietatem data non fuerunt. Aliunde 
vero, ex natura rel est ut faciant ad sanctitatem solius Ec- 
clesiae apud quam inveniuntur, non ut res aliena illegitime 
detenta, sed ut proprium bonum propriaque haereditas. Atqui, 
quaenam illa Ecclesia sit, idipsum praecise est quod nunc ver- 
titur in quaestionem. Non ergo ad sanctitatem principiorum 
demonstrandam recte afterres possessionem Baptismi, Eucha- 
ristiae, Poenitentiae, etc., eo vel magis quod nullum est sa- 
cramentum sanctificans adultos independenter a bono usu, 
iuxta illud Apostoli: Qui enim manducat et bibit indigne, iudi- 
cium. sibi manducat et bibit. Et ideo omnibus modis in prae- 
senti, a materiali facto exsistentiae sacramentorum in hac vel 
illa communione praescindendum est. 

Idem porro dicendum de Seriptura. Equidem Scripturam 
credimus divinitus inspiratam, utilemque ad docendum, ad 
arguendum, ad corripiendum, ad erudiendum in iustitia. Ve- 
rum Scriptura non est principium sanctitatis prout littera 
mortua, sed secundum quod eo spiritu intelhgitur quo fuit 
condita. Praeterea non potest computari mter propria priu- 
cipia omnis ecclesiae in qua utcumque habetur, sed illius 
tantum cui vere fuit a Deo commissa. Accedit quod nudum 
possessionis factum nullam de se 1doneitatem habet ad di- 
scernendum veram Ecclesiam a falsa, cum nihil facilius sit 
quam ut liber seu codex aliquis quocumque transferatur et 
ubilibet conservetur. Redeunt ergo, et a fortiori, observatio- 
nes superius factae circa sacramenta. 

Hine demum, non ex materiali retentione cuiusvis externi 
medii, etiam a Deo dispositi vel instituti ad sanctificandos 
homines, pendet ostensio sanctitatis principiorum, sed magis 
ex modo quo media illa externa per praedicationem, leges, 
instituta, et semper vivens ministerium adhibentur ; denique, 
ut cuncta uno complectar verbo, ex omnibus signis quae nata 
sunt prodere in societate religiosa rationem fontis unde sca- 
turit santificans influxus; de quibus dicetur in speciali infra 
suo loco. 

Nunc, quod attinet ad sanctitatem membrorum, primum 
omnium evidenter apparet non esse sumendum criterium ex 
parte defectus, quasi inquirendo quaenam religio sit quae 
sinu suo pauciores contineat sceleratos, aut in qua minora 
fiant flagitia. Hoc enim praeter quaestionem est, et ad nullam 
ducit conclusionem. Et certo quidem certius, religiosa societas 
positive sancta non ostenditur ex hoc quod malos gremio suo 
comprehendit, quantumvis numero pauclores aut gradu mi- 
nores quam aemula communio. Sed nec e converso ostenditur 
non sancta, propter homines etiam pessimos qui forte nume- 
rantur inter eius membra, prout ex supradictis manifestissime 
iam liquet. Et quamvis professio sanctae religionis sit de se 
frenum cohibens ne turpia quaeque admittantur, tamen non 
est frenum eiusmodi quod pro libertate arbitrii et insitis pas- 
sionibus omnino enervari non possit. Imo accidere potest ut, 
non obstante hoc freno, multi inveniantur comparative pelo- 
res: utputa si maiora et fortiora habeant obstacula vincenda, 
si obnoxii sint vehementioribus causis corruptionis, si in 
malores inducantur tentationes. Quae omnia facile verificari 
poterunt in iis qui profitentur religionem sanctam, cum ad 
eos evertendos praecipui conatus impietatis et portarum inferi 
noscantur convergere. Speciatim vero fallerent in praesenti, 
argumenta allata ex statisticis quibus gens confertur ad gen- 
tem et regio ad regionem, quoad decrementum populationis, 
numerum nativitatum illegitimarum, et praesertim quoad 
tranquillitatem politicam aut temporalem prosperitatem. Ratio | 
est quia in. huiusmodi semper deficit praesuppositum quod | 
requireretur ad quamlibet speciem consequentiam, adesse sci- 
licet paritatem 1n caeteris. Praeterea unaquaeque gens, no- 
stris praesertim temporibus, constat hominibus quorum multi 
aperte elongantur ab omni praxi suae religionis. Denique, si 
de stabilitate politica et temporali prosperitate sermo sit, non 
directe in temporalem prosperitatem procurandam influit re- 
ligio sancta, et licet ex natura rei eidem faveat, tamen haec 
prosperitas per se ex aliis causis pendet. Unde a primo ad 
ultimum, non 1b1 est genus argumenti quod ad rem praesentem 
faciat. 

Sic igitur verum criterium quo discernatur Ecclesia sancta 
sanctitate membrorum, nequaquam sumendum est ex parte 
defectus, sed omnino et exclusive ex parte positivae perfe- 

ctionis. Dum enim, ut dictum est, religiosa societas minime 
demonstratur carere praedicta sanctitate ex hoc quod plurimos 
continet malos, e converso convincitur plane ea 1psa decorari, 
si vel pauci possunt ostendi qui in vi informationis et prin- 
ciplorum eius saneti effecti sunt et efficiuntur. Quanto autem 
magis, si tales non sint pauci, sed in numero absolute ma- 
gno, imo et maximo ! 

Nune vero, in ordine ad argumentum quod natura huius 
operis patitur, vix ac ne vix quidem ratio haberi debebit 
illius sanctitatis quae aut communis seu ordinariae mensurae 
terminos non transcendit, aut non gaudet notorietate suffi- 
cienti ad hoc ut statim et citra speciales inquisitiones (quae 
non essent huius loci), in signum proponatur. Quippe oportet 
ut facta quibus innititur demonstratio. nulli rationabili dubio 
ansam praebere possint. Requiritur insuper, ut non tantum 
constet de facto sanctitatis personarum, verum etiam de eo 
quod sanctitas ista sanctificanti principiorum societatis in- 
fluxui debeatur. Secus enim non sequeretur intenta conclusio, 
cum nihil prohibeat quominus boni et iusti in falsa religione 
per accidens inveniantur (1). Ex utroque autem capite, multis 
hine et inde cavillationibus facile locum daret argumentum 
fundatum in ea sanctitate quae nonnisi ordinariis continetur 
limitibus et signis. Ex primo quidem, propter difficultatem 
adstruendi statisticam generalem quae positivis et certis do- 
cumentis, potius quam necessitati causae praeiudicatae innixa 
videatur. Ex altero etiam, quia adhuc admissa statistica, de 
nexu facti cum sanctitate (praesertim exclusiva) ipsius religio- 
nis, non ita liquido convincerentur adversari. 

Verum nihil tale timendum de sanctitate notoria atque 
heroica. Ipsa enim posita est supra candelabrum, et a fulgore 
ilius nemo nisi volens sese subtrahere potest. Praeterea, 
statim. liberamur a molesto dubio, an per se vel forte per 
accidens tantum in aliqua ecclesia sit. Per aecidens enim, 
seu praeter et contra vim principiorum, omnino non potest 
adesse. Ratio est primo quia res adeo sublimis censetur san- 
ctitas heroica, ut independenter ab educatione et informatione 


(1) Nota quomodo id quod dicitur esse per accidens, non convertitur 


eum eo quod est raro. 


De Ecelesit Christi. 12 


A 


zT 


178 QUAESTIO IV. 


sociali nequeat efflorescere. Et certe, nulla paritas cum vitio- 
sitate quae est quid privativum, ad quod corrupta natura sibi 
ipsa sufficit, et proprio velut pondere vergit. Sanctitas vero 
est aliquid difficillimae perfectionis, ad quod non datur suffi- 
ciens propensio in natura ut nunc est. Quare, etiam praescin- 
dendo a modo supernaturahtatis, oportet ut interveniant ab 
extrinseco principia efficacissima, inter quae, iuxta providen- 
tiam humanae naturae connaturalem, non minimas partes 
habere debet socialis educatio et cultura. Accedit vel maxume, 
quod eadem heroica sanctitas manifeste est computanda inter 
miracula ordinis moralis, quae specialissimum et extraordi- 
narium Dei adiutorium arguunt. Repugnat autem et plane 
implicat ut tale adiutorium a Deo detur hominibus profiten- 
tibus etiam bona fide religionem non veram, quia sic faceret 
Deus contra semetipsum, et homines deciperet qui invinei- 
biliter indicant rectam esse salutis viam quam heroes sancti- 
tatis perambulaverunt. Sed et argumentum foret omni exce- 
ptione maius, si ipsi virtutum heroicitati accederet splendor 
supernorum charismatum, velut signum de coelo authenticum 
aut consummatae aliquorum sanctitatis, aut praesentiae Spi- 
ritus sanctificantis in visibili corpore Ecclesiae. 

Hine tandem vides quod ubi causa sanctitatis membrorum 
agitatur, tota quaestio his terminis definiri dicenda est, vide- 
licet: Quaenam ecclesia sit cuius sunt sancti, ecclesia osten- 
dens eos qui vi informationis ab ea acceptae conspicuam et 
notoriam iustitiam adepti sunt, ecclesia demum extans in 1m- 
memorabili possessione heroum sanctitatis, atque hoc modo 
palam innotescens ut germana patria filiorum Dei, fecundus- 
que ager ex virtute sibi insita cunctos germinans coelestium 
virtutum flores. His itaque praemissis instar principiorum 
dirigentium, ad discussionem ipsam nune veniendum est, quae 
duabus propositionibus comprehendetur. Prima erit de ipsa 
nota in abstracto, altera de eius applicatione. 

zeclesia Christi est essentialiter sancta, primum qui- 
dem sanctitate principiorum, quam deinde consequitur 
ut necessaria proprietas, sanctitas etiam mMemDroruna. 
Utr'aque autem sanctitas prout sese exterius manife- 
stans, haberi debet pro nota verae Ecclesiae positiva, 
idque non tantum in vi auctoritatis librorum N. T., sed 
ex ipsa quoque natura rei. 


$ I. 


Sanctitas principiorum in Ecclesia Christi nequidem dis- 
cussionis materiam suppeditare potest. Cuilibet enim evidens 
esse debet evidentia etiam immediata, quod omnis societas a 
Deo fundata, ipso suae institutionis facto habere convincitur 
omnia media seu principia quae sunt ad consecutionem pro- 
prii finis necessaria. Sed Ecclesia ordinatur ad finem coniun- 
ctionis hominum cum Deo, hic primum inchoandae per gra- 
tiam, et im futuro demum consummandae per gloriam. Ergo 
ad hoc ipsum efficacibus instruitur principiis, idque immobi- 
liter prorsus atque inamissibiliter, propter illam indefectibili- 
tatem quam significant notissima Evangelii verba: Ef portae 
inferi non praecalebunt adversus eam, ac rursus: Ecce ego ro- 
biscum sum omnibus diebus usque ad consummationem saeculi. 
Nunc autem, efficacibus instrui principiis quibus homines re- 
ducantur ad Deum, nihil aliud importat quam sanctitatem 
prineipiorum de qua in praesenti. Ergo a primo ad ultimum, 
Ecclesiam Christi sanctam sanctitate principiorum fateri ne- 
cesse est. Quo in argumento, omnes consequentiae per se 
satis patent. Maior quoque praemissa continet veritatem in 
terminis manifestam. Denique, Ecclesiam fuisse de facto a 
Christo ordinatam ad finem supernaturalis sanctitatis, et hanc 
ordinationem non minus ei essentialem esse quam essentiale 
est societati civili ordinari ad finem temporalis felicitatis, 
tum nomina regni Dei, regni coelorum, regni quod non est de 
hoc mundo, tum beatitudines in Evangelio annuntiatae. tum 
repetitae promissiones remissionis peccatorum et vitae ae- 
ternae in visione Dei, tum scopus incarnationi praefixus ac 

per Ecclesiam et in Ecclesia attimgendus, unoque demum 
verbo, omnes omnino Novi Testamenti auctoritates ita pro- 
testantur, ut ne apparens quidem ratio relinquatur in con- 
trarium. 

Porro, hanc sanctitatem principiorum consequitur ut ne- 
cessaria proprietas, sanctitas etiam membrorum. Promittitur 
enim Ecclesiae assistentia Dei cum successu infallibili in in- 
iuncto ministerio, prout facile constat ex solemni attestatione 
Christi apud Matthaeum, XX VIII-20: Ecce ego vobiscum sum. 
Quoties enim dicitur Deus fore cum aliquo, toties in Scri- 
pturis certus ac felix indicatur suscepti operis exitus. Si ergo 
finis Eeclesiae est hominum sanctificatio per eam et in ea, 
nusquam poterit ipsa Ecclesia ab eiusmodi finis consecutione. 
deficere, nec unquam principia quibus instruitur otiosa re- 
manebunt, sed lege quadam constanti ac necessaria, gremio 
suo semper continebit sanctos qui tales simt ex vi seu effica- 
citate mediorum et influxus eius. 

Et haec quidem ex ipsis Evangelii auctoritatibus aperte 
eruuntur. Quibus gemina sunt ea quae docet Apostolus, 
Tit. IT-14: Qui dedit semetipsum pro nobis, ut nos redimeret ab 
omni iniquitate, et mundaret sibi populum acceptabilem, secta- 
torem bonorum operum. Non enim esse potest quod Christus 
suo intento fraudetur quoad Ecclesiam, contra quam portae 
inferi non praevalebunt. Et simile quoque argumentum tra- 
hitur ex Ephes. V, 25-27: Christus dilexit Ecclesiam, et se- 
ipsum tradidit pro ea, ut illam sanctificaret, mundans lavacro 
aquae in verbo vitae, ut exhiberet ipse sibi gloriosam ecclesiam, 
non habentem maculam aut rugam, aut aliquid huiusmodi, sed 
ut sit sancta et immaculata. Quocumque enim modo interpre- 
teris illud, sive de Ecclesia prout in consummatione saeculi 
ac beata resurrectione futura est, sive de Ecclesia vitae prae- 
sentis quae in praestantioribus suis membris nullam habeat 
maculam a qua quis simpliciter maculatus appellari possit (1), 
sive denique sensu plenissimo, de utroque stadio viae et ter- 


(1) Simplieiter loquendo, macula non est nisi peecati mortalis. « Ma- 
« eula, inquit S. Thomas in IV, D. 16, Quaest. 2, a. 2 ad Ium, potest 
« esse dupliciter. Uno modo per privationem pulchritudinis, et sic in veniali 
« non manet aliqua macula, quia gratiam mon tollit quae est animae decor. 
« Alio modo, per hoc quod pulchritudo quae est gratiae, impeditur ne 

mii secundum quod respectiva utriusque conditio fert (1), 
semper eadem sequitur conclusio. Cum enim Ecclesia trium- 
phans non constet nisi iis qui hic sanctitatem consecuti sunt, 
impossibile sane est ut voluerit Christus exhibere sibi Eccle- 
siam prorsus immaculatam in termino, quin per prius voluntate 
pariter absoluta intenderit fructum sanctitatis in Ecclesia prae- 
senti, ex qua illa quae sursum est colligitur. 

Nec denique praetereundum quod sanctitas conveniens Ec- 
clesiae tanquam necessaria eius dos et proprietas. eiusmodi 
sit oportet, ut normae in Evangelio propositae respondeat, 
adeoque et consiliorum observantiam comprehendat. Et re 
quidem vera, Ecclesia quae est corpus Christi, vitam sui ca- 
pitis perenniter debet in se referre. Christus autem absolu- 
tissimum praebuit exemplar omnium consiliorum, eorumque 
exercitio omnis eius vita contexta fuit. Unde et ab initio 
viguit consiliorum observatio, iugiterque perseveravit velut 
spontaneus quidam effectus institutionis christianae, prout late 
ostendit Bellarminus in controversia de membris Ecclesiae. 
l. 2de Monachis, per totum. 

Demum animadvertes quod utramque sanctitatem, tam prin- 
cipiorum quam membrorum, una simul complectuntur Patres. 


« exterius appareat, sicut per pulverem pulchritudo faciei foedatur, ct 
« talis macula est in veniali, quia impeditur decor gratiae ue in acti- 
« bus exterius ostendatur ». Et 1-2, Quest. 89, a. 1, doeet Angelicus quod 
« proprie loquendo, peccatum veniale non cansat maculam in anima; et 
«si alicubi dicatur maeulam inducere, hoc est secundum quid, in quan- 
« tum impedit nitorem qui est ex actibus virtutum ». 

(l) « In hoc saeculo mundatur et sanctificatur Ecelesia..., sed non per- 
« fieitur haee eius muudatio et sanctificatio, ut gloriosa, perfecte sancta, 
«et prorsus immaculata dici possit, donee finiatur hoe saeculum. Quo 
«finito, Christus Eeelesiam sponsam snam, totam macula et omni de- 
« deformitate carentem, adeo nt sit omui ex parte sancta et irreprehen- 
«sibilis, ipse sibi exhibebit, copulaturus eam sibi vinculo ac foedere 
« nuptiarum insolubili, De quibus futuri saeculi nuptiis inter Christum 
« et Ecclesiam celebrandis loquitur ipse Christus in parabola decem vir- 
« ginum. Loquitur et Ioannes, Apoc. XIX dicens: Quia venerunt nuptiae 
« dgni, et uxor eius praeparavit se. Qui et de gloria sponsae subiungit : 
« Et datum est illi ut cooperiat se byssiuo splendenti et candido ». Estius. 
Comment. in epist. ad Ephes. 

cum Ecclesiam dicunt omnem omnino virtutem non solum 
docere, sed et reipsa continere (1), cum de ea intelligunt id 
quod apud Isaiam legitur: Vocaberis civitas iusti, urbs fidelis (2), 
cum 1n ea aiunt resplendere iustitiam sicut aestivis mensibus 
fulget meridies (3); cum eam vocant coelestis Ecclesiae ima- 
ginem et imitationem (4), verum paradisum (5), veram matrem 
viventium (6), iter ad coelum (7), decorem et gloriam vultus 


(1) Cyrill. Hieros., catech. 18, n. 23: « Generaliter quidem omne pec- 
« catorum genus quae per animam et corpus perpetrautur, curat et sanat 
« (Ecclesia); cadem vero omne possidet virtutis genus, in factis et verbis, 
«et spiritualibus cuiusvis speciei donis >. 

(2) Iuxta Septuaginta: Focaberis civitas iustitiae, metropolis fidelis Sion. 
Cf. Euseb. Comment. in Isaiam, cap. 1. 

(3) Ambrosius, l. 4 Hexaemeron, c. 5, explicans illud Cantic. 1-6, /ndica 
mihi ubi pascas, ubi cubes in meridie: « In meridiano pacis {ad Chri- 
«stum dirigitur sermo), hoc est in Eeclesiae loco, ubi iustitia resplen- 
« det, ubi fulget iudieiun sicut meridies, ubi umbra non eernitur, ubi 
« maiores sunt dies, quod eis sol iustitiae tanquam aestivis mensibus 
« diutius immoretur ». 

(4) « Et si quando peregrinatus fueris in civitatibus, ne simpliciter re- 
« quiras ubi sit Dominicum (nam et caeterae impiorum sectae atque hac- 
« reses suas ipsorun: speluneas Dominicorum nomine honestare nituntur); 
« neque ubi sit simpliciter Ecclesia, sed ubi sit catholica Eeclesia. Hoc 
« enini proprium nomen est huius sanctae, et matris omnium nostrum, 
« quae quidem et sponsa est D. N. I C., et figuram prae se fert atque 
« imitationem. superioris Ierusalem, quae libera est ». Cyrill. Hieros., Ca- 
tech. 18, u. 26. 

(5) « Paradisus dicta est Eeclesia, sicut legitur in Cantieo canticorum : 
« Hortus conclusus, fons signatus, puteus aquae vivae, paradisus cum fructu 
« pomorum. Inde ceciderunt, vel aperta et corporali separatione omnes hae- 
« retiei, vel oceulta et spirituali omnes conversi ad vomitum suum, cum 
« post remissionreni omnium peceatorum paululum ambulassent in via iu- 
« stitiae, in quibus facta sunt posteriora deteriora prioribus ». Augusti- 
uus l. T* de GeBes, «ed hitt, C 25 | 

(6) « Haec est Eva mater omnium viventium.... Mater ergo viventium 
« Eeclesia est, quam aedificavit Deus in ipso summo angulari lapide 
« Christo Iesu, in quo omnis strnetura compaginata crescit in templum 
« Dei ». Ambrosius in Luc., l. 2, n. 86. 

(7) « Ad quam (eoelestem Iernsaieim) per hane Eeclesiae et conventus 
« nostri domnm scanditur ». Hilarius, in Psalm. 133, n. 2. 

Christi (1), arcam in qua sancti custodiuntur (2), verum semen 
Abrahae (3), plenitudinem Christi (4), et si quae aliae sunt 
appellationes eiusmodi. — Sed ne in re adeo manifesta longior 
currat disputatio, statim videndum est an declarata hactenus 
sanctitas recensenda sit inter notas verae Ecclesiae posifiras. 
Dico autem positivas, quia de nota negativa quaestio amplius 
esse non potest, cum ex praemissis evidentissime jam appa- 
reat, carentiam sanctitatis quocumque modo sese prodentem, 
debere omnino haberi pro argumento positivo ecclesiae falsae. 


S 


Dictum est supra, quod duo in nota positiva requiruntur: 
ut scilicet sit in se discernibilis, deinde ut sit verae Ecclesiae 
exclusive propria. Neutra autem conditio in praesenti deest. 

Certe non deest prior, nam sanctitas principiorum nata est 
per seipsam apparere intellectui. Sanctitas vero personarum, 
in interiori licet facto consistens, adhuc tamen ad extra 1n- 
notescit per exteriores actus virtutum, prout propria hominis 
natura exigit, et nimis evidens suadet ratio. 

Frustra autem obiiceres, eiusmodi actus esse signa aequi- 
voca, propter simulationis seu hypocrisis possibilitatem. Primo 
quia, universim loquendo, perfecta simulatio tantae est dif- 
ficultatis m omni genere, ut vix contingat simulatorem quem- 
libet uno alterove indicio mox non detegi. Atque hinc ori- 
ginem duxit optima illa sensus communis interpres, fabelia 
asini in pelle leonina, qui extremitate emergentis auriculae 
statim est deprehensus. Secundo quia multum crescit dif- 


(1) « Caleaneum eius (Christi) Synagoga est, decor et gloria vultus eius 
« Ecclesia, sicut scriptum est: Dominus regnavit, decorem induit », Ambro- 
sius, in Psalm. 48, n. 11. 

(2) « Dominus primum inhabitat diluvium huius saeculi in sanetis suis, 
« tanquam iu arca, ita in Ecclesia custoditis. Et deinde sedebit regnans 
«in eis in aeternum >. Angustinus, Enarrat. in Psalm. 28, n. 10. 

(3) « Ex promissione Dei tanquam factum accipiatur, quod certissime 
« futurum in Christo et in Ecclesia praenuntiabatur, quod est verum se- 
« meu Abrahae ». Augustinus, Quaest. in Pentateuch. l. 6, c. 25. 

(4) « Pleuitudo Christi Ecclesia. Plenitudo enim capitis est corpus, 
« plenitudo corporis caput ». Chrysost., Hom. 3 in ep. ad Ephes., n. 2. 

ficultas, cum de simulanda sanctitate agitur, eo quod sanctitas 
est ex integra causa, et arduam premit viam, et constantiam 
requirit ac perseverantiam, et tot repentinis occasionibus 
tentatur ut quidquid in hoc genere fucatum est, neminem 
omnino diu fallere possit vana specie virtutis. Tertio quia 
ad culmen impossibilitatis pervenitur, quoad sanctitatem il- 
lustrem quae communes humanae naturae mensuras excedit, 
omniumque ad se oculos trahit, et tam alte supra adulterinas 
hypocritarum imitationes est elevata, ut facilius crederem 
simium posse hominem fingere, hominis personam induere, 
et pro vero homine inter hommes ab hominibus haberi. Ex 
hac igitur parte, nonnisi sophisticae opponuntur rationes, 
quas et communis sensus explodit et humani generis con- 
sclentia reprobat. 

Neque etiam melius opponeres. sanctitatem illam quae 
Ecclesiae Christi propria est, supernaturalem esse, et ideo 
non posse experimentaliter innotescere, ut theologi docent 
in materia de ente supernaturali. Huic enim difficultati duae 
sunt responsiones. Prima, quod extraordinaria charismata 
quibus solet in praesenti providentia sanctitas illustrari, sen- 
suum experientiae procul dubio subiacent. Et cum ahunde 
nequeant esse nisi a Deo ut auctore supernaturali, eo ipso 
attestatio sunt authentica praesentiae interioris gratiae a qua 
ratio supernaturalitatis dependet. At vero, abstrahendo etiam a 
miraculosis charismatibus. potior et principalis responsio sit, 
quod minime necesse est ut sanctitas accipiatur in notam 
secundum omnes formalitates quae numerantur in ea, quando 
consideratur adaequate tanquam Ecclesiae proprietas. Sed 
sufficit plane ut sumatur quoad substantiam, praecisione facta 
a supernaturalitate (in theologica acceptione vocabuli), adeo- 
que pure et simpliciter secundum quod constat cultura earum 
virtutum quae contradistmguuntur a virtutibus (ut dici solet) 
humanis, id est, ad Deum ultimum nostrun finem et sum- 
mum bonum creaturae intellectualis non ordinatis. Et hoc 
modo sanctitas, etiam ex se sola habet unde innotescat exte- 
rius, suoque fulgore foras resplendeat. Nihil igitur hic deest 
ad primam conditionem notae. 

De altera autem, quae ad hoc exigitur ut non negativa 
tantum, sed et positiva nota consurgat. forte adhuc minor 
esset dubitandi ratio. Scimus namque, nullam esse 1n praesenti 

ordine, praeterquam a Christo Redemptore, possibilem san- 
ctitatem. Nullam porro dico, quocumque tandem modo san- 
ctitatem accipiamus, sive quoad solam substantiam ut supra, 
sive a fortiori quoad modum supernaturalitatis. Evangelica 
enim et apostolica contestante auctoritate, solus Christus nos 
liberat a lege mortis ut ultra non serviamus peccato, et iu- 
stitiae vivamus in sanctificationem animae (Rom. II-VII, per 
totum); solus salvat populum suum à peccatis eorum (Matth. 
I-21); solus sanat profunda illa in Adami praevaricatione con- 
tracta vulnera (Luc. X, 30-35), ita ut nemo sit alius a quo re- 
ligiosa societas efficacia sanctitatis principia habeat aut habere 
possit. Nunc autem, inter omnes quae in mundo sunt religiones. 
sola vera Christi Ecclesia ab eodem Christo sua principia de- 
rivat. Huic igitur soli exclusive competit sanctitas principlo- 
rum, et consequeuter quoque sanctitas membrorum quae 
priorem illam praesupponit. omnia intelligendo iuxta declara- 
tiones factas in quaestionis praeambulo. 

Notandum denique, quod haec ipsa sanctitatis nota ad de- 
monstrationem verae religionis valet, non tantum ex vi posi- 
tivae auctoritatis revelationis christianae, veram etiam ex iis 
quae naturaliter omni homini affulgent, si modo rectae rationis 
ductum sequi velit. Sane’ vero ratio naturalis videt, refun- 
dendum esse in speciale adiutorium Dei quidquid. superat 
praesentes nostras vires, tam in ordine cognoscendi verum, 
quam in ordine operandi bonum. Videt insuper. conditionem 
humanae naturae prout nunc est. esse moraliter imparem ad 
sufficientem cognitionem veri sufficientemque operationem 
boni, etiam intra limites qui ambitu finis naturalis continentur. 
Videt denique, speciale adiutorium ad vincenda multiplicis ge- 
neris obstacula requisitum, non posse dispensari a Deo in 
favorem falsae religionis. Non quod profecto oporteat Deum 
denegare individuis in religione falsa exsistentibus necessaria 
ad bene vivendum auxilia, quibus illi deinde adiuti, vel ad 
religionem veram se transferant. vel in. bona fide remanentes 
salutem demum consequantur. Sed quod certo certius repu- 
guet, divinam Providentiam ita eiusmodi auxilia disponere ac 
veluti temperare, ut religio falsa videatur unquam germinare 
sanctitatem quasi ex proprio. S1 qua igitur religio sit, quae 
certis manifestisque indiciis sese prodat tanquam efficaciter 
conducens homines ad sanctitatem, praesertim vero ad san- 

ctitatem eximiam, consummatam, ac vere heroicam, talis re 
ligio eo 1pso innotescit ut a Deo descendens, a Deo approbata, 
eiusque sigillo munita (1). 


(1) Hoc eredibilitatis signum hominibus paganis proponebat Augustinus, 


in libro de vera religione: « lllud, inquit, fidentissime dixerim, chri- 


« 
« 
« 


« 


« 
« 


stianis temporibus quaenam religio potissimum tenenda sit, et quae ad 
veritatem ac beatitatem via est, non esse dubitandum. Si enim Plato 
ipse viveret, et me interroganteun non aspernaretur, vel potius si quis 
eius discipulus eo ipso tempore quo vivebat eum interrogaret, cuim 
sibi ab illo persuaderetur, non corporeis oculis sed pura mente veri- 
tatem videri, eui quaecumque anima inhaesisset, eam beatam fieri 
atque perfectam : ad quam percipiendam nihil magis impedire quan 
vit:m libidinibus deditam et falsas imaginationes rerum sensibilium ; 
quamobrem sanandum esse animum ad intuendam incommutabilem 
rerum formam....; eum haec ergo a magistro sibi persuaderentur, 
si ex eo quaereret ille discipulus utrum, si quisquam exsisteret vir 
magnus atque divinus, qui talia populis persuaderet credenda sal- 
tem, si percipere non valerent..., euni divinis honoribus dignum 
iudiearet; responderet, credo, ille, non posse hoc ab homine fieri, nisi 
quem forte ipsa Dei Virtus atque Sapientia ab ipsa rerum natura ex- 
ceptum, nec hominum magisterio, sed intima illuminatione ab ineuna- 
bulis illustratum, tanta honestaret gratia, tanta firmitate roboraret, 
tanta denique maiestate subveheret, ut omnia contemnendo quae pravi 
homines cupiunt, et omnia perpetiendo quae horreseunt, et omnia fir- 
ciendo quae mirantur, genus humanum ad tam salubrem fidem sunmio 
amore atque auctoritate converteret.... Quae si facta sunt, si litteris 
monumentisqne celebrantur, si ab una regione terrarum in qua sola 
uuus colebatur Deus, per totum orbem missi electi viri, virtutibus 
atque sermonibus divini amoris incendia concitarunt, si confirmata sa- 
luberrima disciplina, illuminatas terras posteris reliquerunt... ; si hodie 
per gente populosque praedicatur: In principio erat Verbum, ct Verbum 
erat apud. Deum, et Deus erat Verbum, ete. Si ad hoc percipiendum, dili- 
gendum, perfruendum, ut anima sanetur et tautae luci hauriendae mentis 
acies convalescat, dicitur avaris: Nolite vobis condere thesauros in terra 
ubi tinea cL aerugo exterminant, etc.; dieitur luxnriosis : Qui seminat in carne, 
de carne metet corruptionem, etc. ; dicitur superbis: Qui se exaltat, humi- 
liabitur, ctc... ; postremo dieitur omnibus: Nolite diligere mundum, neque 
ea quae in mundo sunt, quoniam omne quod in mundo est, concupiscentia carnis 
est, el concupiscentia oculorum, et ambitio saeculi, Si haee per totum orbem 
iam populis leguntur, et cum veneratione libentissime audiuntur. Si post 
tantum sanguinein, tantos ignes, tot cruces martyrum, tanto fertilins et 
uberius usque ad barbaras nationes eeclesiae pullnlaruut, Si tot iuveuum 

Sed iam de nota in abstracto, satis. Superest ut cul com- 
munioni inter eas omnes quae christiano nomine utcumque 
eloriantur, vere conveniat, indagemus. Ad hoc pertinet se- 
quens propositio. 


THESIS V. 


Perspicuis et notcoriis factis demonstra(cur, sedem 
sanctitatis in mundo nullam omnino esse praeter Ec- 
clesiam Romanae cominunionis, utpoíe «quae sola ex 
propriis principiis influat sanctitatem, et sola etiam 
heroes virtcutis velut genuinos à se formatos filios sibi 
vindicare possit. Hinc rursus, in vi huius notae, ian- 
quam unica vera Eeclesia Christi ab omnibus est 
asnoscenda, 


5 1. 


Veritas assertionis, antequam ad particularia descendatur, 
tribus generalibus indiciis potest luculenter manifestari. 

Primum indicium est si attendamus eos qui Romanam Ec- 
clesiam impugnant, et in ea subvertenda omnes conatus adhi- 
bent, machinasque convertunt. Sane vero, in illo ingenti exer- 
citu hominum rebellium Deo et legi eius, eminent pessimi 
quique et scelerati viri, quos ad vivum depictos videre est in 
secunda Petri, necnon et in epistola Iudae: Qui post carnem 
in concupiscentia iin munditiae ambulant, dominationemque sper- 
nunt, audaces, sibi placentes.... blasphemantes.... voluptatem 
existimantes diei delicias.... in conviciis suis lururiantes, oculos 
habentes plenos adulterii et incessabilis delicti, pellicientes ani- 
mas instabiles, cor exercitatum avaritia habentes... libertatem 


«et virginnm millia comtemnentium nuptias casteque viventium iam 
« nemo miratur... Si haee sic accipiuntur, ut quomodo antea talia di- 
« sputare, sic nune eontra disputare moustruosun: sit... Si denique per 
« urbes atque oppida, castella, .vicos et agros etiam, in tantum aperte 
« persuadetur et appetitur a terrenis aversio et in unum Denm verumque 
« conversio, ut quotidie per uuiversum orbem humanum genus (in om- 
« nibns suis categoriis) nna pene voce respondeat, sursum corda se habere 
«ad Dominum, quid adhue oscitamus crapulam hesternam, et in mortuis 
« pecudibus divina cloqnia perserutamur? ». 

promittentes, cum. ipsi sint servi corruptionis.... Carnem macu- 
lant, dominationem. spernunt, maiestatem blasphemant.... quae- 
cumque autem naturaliter tanquam muta animalia norunt, in 
his corrumpuntur; qui tales demum se produnt non moribus 
solum et vita, sed et doctrinis manifestis, de quibus tantum 
abest quin erubescant, ut potius in lumine solis nune palam 
glorientur. Hos porro omnes contra unam Catholicam in toto 
mundo conspirare, res est nimis in aperto posita. Id testantur 
celeberrima facta tum praeterita tum praesentia. Id monstrat 
scopus tenebrosae Massonum sectae praefixus : delenda scilicet 
superstitio, conscientiae libertas vindicanda (1). Hoc ostendunt 
editi libri, sparsae ephemerides, quotidianae impiorum sub- 
sannationes. Huius etiam vulgare signum est, quod qua late 
patet orbis, apud solos catholicos in rebus religionis mundano 
timori seu humano respectui locus datur. At si de deorsum 
et non de supernis esset Ecclesia Catholica, si suis principiis 
efficacique influxu perversitati mundi per omnia non adver- 
saretur, sane mundus quod suum erat diligeret ac foveret, aut 
certe in pace relinqueret. Nune autem cum perspiciant et 
pro explorato habeant. Catholicam esse firmissimum inter ho- 
mines divini iuris propugnaculum, quo semel destructo, nihil 
amplius foret residuum quod iuris (ut aiunt) humani, effrena- 
taeque libidinis absolutam impediret dominationem, ideo eam 
solam totis viribus impetunt, ideo dicunt: erinanite, extnanite 
usque ad fundamentum in ea. Verumtamen per hoc 1psum, san- 
ctitatis eius testes exsistunt omni exceptione maiores. Unde hic 
quoque probatio facilis est compendio veritatis. Loquitur 
Dominus ad Petrum: Ef portae inferi non praevalebunt adversus 
eam, quibus verbis luctam seminis serpentis contra civitatem 
Dei significari certissime constat. Sed quae sint in mundo 
inferi portae, satis, puto, visibile atque conspicuum est; quae 
vero ex adverso stet Ecclesia, infernae malitiae. impetum 
sustinens, ipsis etiam caecutientibus potest esse manifestum. 
Ergo 1am digito ostenditur Ecclesia, sanctitatis nota illustris, 
quam pro vera Iesu Christi domo seu aedificatione necesse 
est agnoscere (2). Et de primo quidem indicio. hactenus. 


(1) Quid hisce vocabulis intendere soleant, superfluum sane esset in- 
dieare. 
(2) « Aucun eunemi de la foi ne s'est jamais trompé; tous frappent 

Iam succedit alterum: Si nempe attendamus eos qui ex 
aliis castris ad nos accedunt, vel vice versa a nobis transeunt 
ad alienos. Et certo quidem certius plurimi ex sectis sive chri- 


« vainement puisqu'ils se battent contre Dieu, mais tous savent où il faut 
« frapper. Ce qu'il y a d'extrémement remarquable, c’est qu’à mesare que 
« les siècles s'éconlent, les attaques sur l'édifice catholique deviennent 
« toujours plus fortes; en sorte qu'en disant toujours, il n’y a rien an 
« delà, on se trompe toujours. Après les tragédies épouvantables du 
« XVI* siècle, on eût dit sans doute que la tiare avait subi sa plus grande 
« épreuve ; cependant celle-ci n'avait fait qu’en préparer une autre. Le 
« XVIe et le XVIIe siècle pourraient être nominés les prémisses du XVIIIe, 
«qui ue fut en effet que la conclusion des deux précédents, L'esprit 
« humain n'aurait pu subitement s'élever au degré d’audace dont nous 
« avons été les témoins. Il fallait pour déclarer la guerre au ciel, mettre 
« encore Ossa sur Pélion. Le philosophisme ne pouvait s’élever que sur 
«la vaste base de la Réforme. Toute attaque sur le catholicisme por- 
« tant nécessairement sur le christianisme même, ceux que notre sièele 
«a nommés Philosophes, ne firent que saisir les armes que leur avait 
« préparées le Protestantisme, et ils les tournèrent contre l'Eglise en 
«se moquant de leur allié qui ne valait pas la peine d'une attaque, ou 
« qui peut-être l'attendait. Qw'on se rappelle tous les livres impies écrits 
« pendant le XVIIIe siècle. Tous sont dirigés contre Rome, comme s’il n’y 
« avait pas de véritables chrétiens hors de l’enceinte romaine. On ne l’aura 
« jamais assez répété, il wy a rien de si infaillible que l'instinct de Vim- 
« piété. Voyez ce qu'elle hait, ce qui la met en colère, et ce qu’elle 
« attaque toujours, partout, et avec fureur; c'est la verité. Dans la 
« séance infernale de la Convention où l’on célébra, s’il est permis 
«de s'exprimer ainsi, l'abnégation du culte, Robespierre aprés son 
« immortel discours, se fit-il apporter les livres, les habits, les cou- 
«pes du culte protestant pour les profaner? Appela-t-il à la barre, 
« chercha-t-il à séduire ou à eftrayer quelque ministre de ce culte pour 
«en obtenir un serment d'apostasie ? Se servit-il au moins pour cette 
« horrible scène des scélérats de cet ordre, comme il avait employé ceux 
« de l'ordre catholique? Il n'y pensa seulement pas. Rien ne le gênait, 
« rien ne l'irritait, rien ne lni faisait ombrage de ce côté, aucnn ennemi 
« de Rome ne pouvant être odieux à un antre, quelles que soient leurs 
« différences sous d'autres rapports.... Nous avons entendu un fou du 
« dernier siècle s’écrier dans un livre tout-à-fait digne de lui : O Rome, 
«que je te hais ! Il parlait pour tous les ennemis du christianisme, mais 
« surtout pour tous ceux de son siècle, car jamais la haine de Rome ne 
«fut plus universelle et plus marquée.... L'arche sainte fut soumise à 
« deux attaques inconnues jusqu'alors ; elle essuya à la fois les coups de 


stianis sive non christianis in gremio Catholicae Ecclesiae in 
dies recipiuntur: inter quos videre est multos qui evidentis- 
sime nullo potuerunt moveri incentivo temporalis emolumenti: 
quin imo multa relinquere debuerunt, aut fortunas ingentes- 
que opes, aut favorem et gratiam popularium suorum, aut 
quaecumque in hoc mundo cariora possidebant, sicut hoc 1pso 
saeculo manifeste apparuit 1n celebrioribus conversionibus ex 
Iudaismo. Anglicanismo, Lutheranismo, vel Moscovismo (1). 
At contra, simile quid in defectione nostrorum visum est nun- 
quam. Nunquam quis persuadere potuit se a catholicis ad 
protestantes vel quaslibet sectas transiisse, ut conscientiae di- 
ctamini obediret. fieretque melior. castior. purior, et Deo ma- 
gis coniunctus; mendacium enim vel ipsa conscientia publica 
respueret et exploderet. Imo vero, lege quadam universali 
atque infallibili, in apostasia catholicorum semper conspicua 
apparet aut concupiscentia oculorum. aut superbia vitae. et 
maxime quidem concupiscentia carnis (2). Nunc autem, quis 
explicabit, quaeso, qua de causa communio catholica ita ad se 
attrahat optimos quosque ex communionibus separatis, ut si 
qui flores sanctitatis per accidens erumpant in terra deserta 
et invia et inaquosa, mox ad hortum seu rosarium Catholicae 
transferantur, dum vice versa a Catholica ad sectas separatas 

«la science et ceux du ridicule.... Un homme nique à qui l’enfer avait 
« remis ses pouvoirs, se présenta dans cette nouvelle aréne, et combla 
«les voeux de l’impiété. Jamais l'arme de la plaisanterie n'avait été 
« maniée d’une manière aussi redoutable, et jamais on ne l'employa contre 
«la verité avec autant d'effronterie et de succès. Encore aujourd'hui, 
« l'homme sage qui parcourt les écrits de ce bouffon sacrilège, pleure 
« souvent d'avoir ri. Une vie d’un siècle lui fut donnée, afin que l'Eglise 
« (Romaine) sortit vietorieuse des trois épreuves auxquelles nulle insti- 
« tution fausse ne résistera jamais: le svllogisme, l’échafaud, et l’épi- 
« gramme ». J. de Maistre, du Pape, l. 4, Conclusion. 

(1) De his confer omnino Migne, in opere cui titulns : Les conversions 


célèbres de notre siècle. 

(2) Hnc etiam facit usus loquendi apud omnes receptus. Cum enim 
conversionis nomen in bonam partem soleat accipi, nescio an aliqua terra- 
rum pars exsistat in qua eiusmodi vocabulum pro transitu catholici ad 
partes protestantium vel aliorum heterodoxorum, communi consuetoque 
more adhiberi queat. Et eontra, quis unquam homini e protestantismo 
venienti ad nos, infamem apostasiae notam ausus est inurere ? 

non transeant nisi homines quorum mammona vel venter deus 
est? Nonne in hoc illustre est indicium de eo quod in prae- 
senti contendimus: Romanam scilicet Ecclesiam splendescere 
ut genuinam sanctorum patriam, legitimamque matrem? 

Accedit tertio observatio ab iis potissimum facta, qui in 
regionibus heterodoxorum diu sunt versati, videlicet: Quod 
in communionibus separatis, illi praecise diffidentiam expe- 
riuntur et inquietudinem animi circa suae religionis veritatem, 
qui puriores sunt corde; apud nos vero, confidentia et secu- 
ritas semper est in proportione directa cum bonitate vitae (1). 
Equidem factum experientiae istud est, quod nulla tergi- 
versatione potest eludi. Non est auditum a saeculo, quod 
homo pius in Catholica educatus inceperit conscientiae dubi- 
tationibus angi de vera salutis aeternae via, ita nimirum ut 
anceps atque haesitans coram Deo exsisteret, utrum sibi re- 
manendum esset in gremio Catholicae, potius quam eundum 
ad partes protestantium vel cuiuscumque ecclesiae a Catho- 
lica separatae. At vice versa, m separatis communionibus, 
eiusmodi phaenomenon quotidianum est. Quo magis tenetur 
quis desiderio placendi Deo et salvandi propriam animam, 
eo magis irrequietus est, dubitans an rectum teneat salutis 
iter (2): de iis utique loquendo, qui satis exculti, nonnullam 
Catholicae Ecclesiae cognitionem habent, et aliunde capaces 
exsistunt revocandi ad examen titulos et credibilitatem pro- 
priae religionis. Nune autem, quaeso, securitas ista quam 
bonae animae in Catholica habent, in sectis non habent, nonne 
ad eamdem semper ducit conclusionem, quae superius decla- 
rata, praesentis indaginis scopus ac finis est ? 


(1)« Le doute n'habite point la cité de Dieu, et l'on peut faire sur 
«ce point nne observation de la plus haute importance: c’est que dans 
«les communions séparées, ce sont précisément les eoeurs les plus droits 
« qui épronvent le doute et l'inquiétude, tandis que parmi nous la foi 
« est tonjours en proportion directe de la moralité ». J. de Maistre, 
Lettres et opuscules inédits, Tom. 2. À une Dame Russe, sur la nature 
et les effets du sehisme. 

(2) Cf. ad exemplum vitam P. Faber, qui ex ministro anglieano pre- 
sbvter catholicus faetus, non multis abhinc annis sanctissime obiit. 

lam post generalia indicia veniendum est ad specialia, seu 
etiam directa argumenta, quibus manifestum fiat, nullam esse 
in mundo ecclesiam sanctam, nisi Catholicam. 

Quod extra Ecclesiam Romanae communionis non 


est sanctitas principiorum. 

In primis magna consideratione dignum est, sectas omnes 
a Catholica praecisas, esse maxime foedas in originibus suis. 
id est, in suis patribus, fundatoribus, seu initiatoribus, tan- 
tamque esse originalem hanc maculam ut pro imexpiabili nota 
iure habeatur. 

Orientales pro duce et antesignano Photium agnoscunt, 
mortalium scelestissimum. cui veridica historia confirmavit 
infamiae titulos sub quibus in Concilio VIII (Constantino- 
politano IV) anathematizatus est: « Photium scissiombus 
« mundum replentem, duas vero fides impie habentem, animas 
« autem duas mortalium dicentem, et Imperium multipliciter 
«imeidentem, et Patriarcham primarium deponentem, alie- 
«numque thronum invadentem. moechiam rursus omnibus 
« exprimentem, ignobilemque populum advocantem. subseri- 
bereinvitos minitantem, Compatriarcham mimi exsistentem. 
« pauperum clericorum et orphanorum res consumentem, et 
«insontes punientem.... et scandalum omnibus excitantem, 
«inimicum Dei dixerimus impie agentem » (1). Michaelem 
quoque Caerularium odio, fraude. calumniis, omnisque ge- 
neris mendacis operam Photii tandem complevisse, satis 
compertum est. Qui cum tantum nefas ausus esset, ut dirum- 
pendo Ecclesiae unitatem. titulum sibi oecumeniei Patriar- 
chae insolenter usurparet, sequentes suae a Sede Petri sepa- 
rationis rationes asseruit, missis litteris ad Patriarcham 
Antiochenum: « Certo scito quod non unica tantum sagitta, 
«azvmorum videlicet errore confossi sunt Romani, (quod 
« omnibus aperte patet). sed multis et aliis diversis. Quapro- 
« pter illos omnino aversari necesse est. Et quae quidem 
« Iudaeorum more peragunt, talia sunt, ut error qui illis tri- 
« buitur de azymo. et quod suffocatum comedunt. et barbam 


À 


A 


A 


(1) Apud Baronium, ad annum 869, n. 46. 

radunt, et sabbata custodiunt, et comedunt immunda, mo- 
nachi carnibus vescuntur, nidore videlicet suis et larido 
omni. Et quod etiam attinet ad primam hebdomadam Qua- 
dragesimae, qua nos ovis tantum et lacte vescimur, et pro- 
pterea Casei hebdomadam illam appellamus. Sed praeter 
haec, in sacro Symbolo hanc etiam adhibent additionem : 
Qui ex Patre Filioque procedit. In sacra etiam missa illud: 
Unus Sanctus, unus Dominus Iesus Christus in gloria Dei 
Patris per Spiritum | Sanctum, alta voce dicunt. Praeter 
haec, nuptias sacerdotum prohibent, sed innuptos manere 
volunt eos qui sacerdotes esse cupiunt. Duo etiam fratres 
duas ducunt sorores. Et in sacra missa, tempore commu- 
nionis alter ministrorum comedens azyma, alios amplexatur 
et pacem illis largitur. Episcopi etiam annulos gestant in 
manibus, quasi uxores ecclesias accipientes. Ad bellum etiam 
exeuntes, manus suas sanguine coinquinant, et in conspectu 
suo animas occidunt, et occiduntur, quemadmodum etiam 
a nonnullis qui hoc affirmant accepimus. Sacrum baptisma 
ita peragunt, ut eos qui baptizantur unica mersione bapti- 
zent. Sale praeterea eorum ora implent. Male etiam aposto- 
licum illud accipientes, quod ait: modicum fermentum totam 
massam fermentare, ipsi ita scriptum habent: modicum fer- 
mentum totam massam corrumpit, contendentes hac modica 
huius verbi occasione tollere fermentatum quod panem sub- 
levat et attollit. Quin imo sanctorum reliquias illorum non- 
nulli non venerantur, nec sanctas etiam imagines. Sanctos 
etiam illos et magnos Patres nostros Basilium et Chryso- 
stomum cum reliquis sanctis non connumerant, nec illorum 
doctrinam omnino recipiunt. Alia etiam faciunt multa, quae 
singula enumerare esset molestum ». His igitur rationibus 


unice innixus, Latinos perpetuo exsecrandos Caerularius con- 
cludit! Qua in re incertum est quid mireris magis, aut levi- 
tatem, aut imperitiam, aut temeritatem, aut duplicitatem, aut 
superbiam. Et tales quidem signiferos schisma Orientale ha- 
but (1). 


Sed quid nunc dices de Reformationis originibus? Si Pho- 


tanum aedificium initium. sumit a mendacio, levitate, calu- 
mnia, odio, et superbia, numquid dissimiles pronuntiabis 


(1) Documenta vide apud Baronium, ad annum 1054. 

protestantismi natales. nisi quod longe illustriores sese pro- 
dunt furore, confusione, et truculenta illa ferocia quae a 
saeculo X VI ac deinceps. Europam implevit caedibus et san- 
guine? Reformationis initiator in Germania fuit Lutherus, qui 
aperte gloriatur se diabolum habuisse magistrum, et in suis 
seriptis posteritati reliquit monumentum aere perennius, spi- 
ritus quo erat possessus (D). Reformationis initiator in Gallia 


(1) « Que dirai-je des bouttoneries aussi plates que seandaleuses dont 
« il (Luther) remplissait ses écrits ? Je vondrais qu’un de ses sectateurs 
« des plus prévenus prit la peine de lire seulement un discours qu'il 
« composa du temps de Paul III contre le papauté: je suis certain qu'il 
« rougirait ponr Luther, taut il y trouverait partout, je ne dirai pas 
« de fureur et d'emportement, mais de froides équivoqnes, de basses 
« plaisanteries et de saletés; je dis même des plns grossières, et de celles 
« qu’on n'entend sortir que de la bonche des plus vils artisans. Le Pape, 
«dit-il, est si plein de diables, qu’il en crache, qu'il en mouche: n'ache- 
« vons pas ce que Luther n’a pas eu honte de répéter trente fois. Est-ce 
«là le discours d'un Réformateur ?... Mais oserai-je rapporter la suite 
« de cette invective insensée? Il le faut, malgré mes horreurs, afin qu'on 
« vole nne fois quelles fnries possédaient ce chef de la nouvelle Réforme. 
« Forçons-nous done pour transerire ces mots qu’il adresse au Pape: Mon 
« petit Paul, mon petit pape, mou petit ánon, allez doucement ; il fait glace, 
« vous vous rompriez une jambe, vous vous gáteriez, et on dirait : Que diable est 
« ceci? Comme le petit papelin s'est gáté. Pardonnez-moi, lecteurs catho- 
«liques, si je répète ces irrévérences. Pardonnez-moi aussi, ó Luthé- 
«riens, et profitez du moins de votre honte. Mais après ces sales idées, 
«il est temps de voir les beaux endroits. Ils consistent dans ces jeux 
« de mots: Caelestissimus, scelestissimus : sanctissimus, satanissimus, et c’est 
« ce qu'on trouve à chaque ligne. Mais que dira-t-on de cette belle figure ? 
« Un âne sait qu'il est âne, une pierre sait qu'elle est pierre, et ces ânes 
« de papelins ne savent pas qu'ils sont des ânes. De peur qu’on ne s’avisåt 
«d'en dire autant de lui, il va au devant de l’objection. Et, dit-il, 
«le Pape ne me peut pas tenir pour un âne; il sait bien que par la bonté 
« de Dieu et par sa grâce particulière, je suis plus savant dans les Ecritures 
« que lui et que tous ses ânes. Poursuivons : voici le style qui va s'élever. 
« Si j'étais le maitre de U Empire, je ferais un méme paquet du Pape ct des 
« eardinauc, pour les jeter tous ensemble dans ce petit fossé de la mer de 
« Toscane. Ce bain les guérirait; j'y engage ma parole, et je donne Jésus- 
« Christ pour caution. Le saint nom de Jésus-Christ n'est-il pas ici em- 
« ployé bien à propos? Taisons nous. C’en est assez, et tremblons sons 
« les terribles jugements de Dieu qui pour punir notre orgueil, a permis 
« que de si grossiers emportements eussent une telle efficace de sédu- 

fuit Calvinus, qui indole quidem et ingenio plurimum dispar, 
saevitia furiarum quibus agitabatur, Lutherum ipsum supe- 
rare visus est (1). Reformationis initiatores in Anglia fuerunt 


« 


ction et d'erreur ». Bossuet, Histoire des variations des Eglises Pro- 


testantes, l. 1, n. 33. 

« Pendant que ce chef des Réformatenrs tirait à sa tin, il devenait tous 
les jours plus furieux. Ses thèses contre les docteurs de Louvain en sont 
une preuve... Tantôt il fait le bouffon, mais de la manière du monde la 
plus plate: il remplit toutes ses thèses de ces misérables équivoques, 
raceultas au lieu de facultas ; cacolyca Ecclesia au lieu de catholica, par- 
cequ'il trouve dans ces deux mots, vaccultas et cacolyca, une froide allu- 
sion avec les vaches, les méchants et les loups. Pour se moquer de la 
coutume d'appeler les docteurs nos maitres, il appelle tonjours ceux de 
Louvain, nostrolli magistrolli, bruta magistrolia, croyant les rendre fort 
adieux ou fort méprisables par ces ridicules diminutifs qu'il invente. 
Quand il veut parler plus sérieusement, il appelle ces docteurs de vraics 
bêtes, des pourceaux, des Epicuriens, des Paiens, et des Athées, qui ne cou- 
naissent d'autre pénitence que celle de Judas ct de Sail, qui prennent uon 
de U Ecriture, mais de la doctrine des hommes, tout ce qu'ils vomisseut ; 
et il ajoute, ce que je n'ose traduire, quidquid ruetant, vomunt, et 
cacant. C'est ainsi qu’il oubliait toute pudeur, et ne se souciait pas 
de s'immoler lui-même à la risée publique, pourvu quil poussát tout 
à l’extrême contre ses adversaires >. Bossuet, Variations, l. 6, n. 39. 

(1) « Ceux qui ont rongi des injures que l'arrogance de Luther lui a 
fait écrire, ne seront pas moins étonnés des excès de Calvin. Ses ad- 
versaires ne sont jamais que des fripons, des fous, des méchants, des 
ivrognes, des furieux, des enragés, des bêtes, des taureaux, des ânes, 
des chiens, des pourceanx, et le beau style de Calvin est souillé de tou- 
tes ces ordures à chaque page. Catholiques et Luthériens, rien n’est 
épargué. L’école de Vestphale, selon lui, est une puante etable à pour- 
ceaux. La Cène des Luthériens est presque toujours appelée une Cène 
de Cyclopes, où on voit une barbarie dique des Scythes... Au milieu de 
ces injures il vante eucore sa douceur, et aprés avoir rempli son livre de 
ce qu'on peut imaginer non seulement de plus aigre, mais encore de plus 
atroce, il croit en être quitte en disant qu'il avait été tellement sans jiel 
lorsqu'il éerivait ces injures, que lui-même en relisant son ouvrage était 
demeuré tout étonné que tant de paroles dures lui fussent échappées sans 
amertume. C'est, dit il, lindignité de la chose qui lui a fourni toute seule 
les injures qu'il a dites, et il eu a supprimé beaucoup d'autres qui lui ve- 
uaieut à la bouche. Après tout, il n’est pas fâché que ces stupides aieut 
enfin senti les piqûres, et il espère quelles serviront à les guérir. Il veut 


« bien pourtant avouer qu'il en a dit plus qu'il ne voulait, et que le re- 

Henricus VIII, Cranmer, Thomas Cromwel, Somerset, Elisa- 
beth: totidem nomina posteris exsecranda, synonyma luxu- 
riae, periurii, perfidiae, hypocrisis, et nefandae barbariae(1).— 
Et putas religiones talibus plantatoribus et aedificatoribus 
initlatas, cum qualibet verosimilitudinis specie, nota sancti- 
tatis gloriari posse ? 


« mède qu'il a appliqué au mal était un peu trop violent. Mais après ce 
« modeste aveu il s’emporte plus que jamais, et tout en disant: Wen- 
« tends-tu, chien ? M"entends-tu bien, frénétique ? M'entends-tu bien, grosse 
« béte? il ajoute qu'il est bien aise que les injures dont on laccable demeu- 
«rent sans réponse.... Chacun sait combien de fois Calvin a passé par 
« dessus les décisions des saints Péres, quel plaisir il a pris à les traiter 
« d’écoliers, à leur faire leur leçon, et la manière outrageuse dont ila 
«eru pouvoir éluder leur témoignage unanime, en disant par exemple, 
« que ces bonnes gens ont suivi sans discrétion une coutume qui dominait sans 
« raison, et qui avait gagné la vogue en peu de temps». Bossuet, Varia- 
tions, 1. 9, n. 83, 

(1) Reformationis Anglicanae historiam incepturus, praemittit Bossuet, 
ubi supra, l. 7, n. 2: « Que si l'Angleterre y trouve des marques sensibles 
« de l’aveuglement que Dieu répand quelquefois sur les rois et sur les peu- 
« ples, qu'elle ne s’en prenne pas à moi, puisque je ne fais que suivre une 
«histoire que son Parlement en corps a honorée d'une approbation si au- 
« thentique; mais qu'elle adore les jugements cachés de Dieu qui n’a laissé 
« aller les erreurs de cette savante et illustre nation jusqu'à uu excès si 
« visible, qu'afin de lui donner de plus faciles moyens de se reconnaître ». 
Generatim vero de Reformatione loquendo, iure meritoque coneludit Ioan- 
nes Milner (apud Migne, Démonstrations évangéliques, Tom. 17, pag. 740, 
seq.): « J'ai fait voir que le patriarche Luther était le jouet de ses passions 
« effrénées, de l'orgueil, du ressentiment, et de la débauche; qu'il était 
« turbulent, insolent, et sacrilége an plus haut degré; qu'il fut la trom- 
« pette de la sédition, dela guerre eivile, de la rébellion et de la disso- 
« lution; et qa’enfin, il fut ‘d’après son propre témoignage, le disciple 
« de Satan dans l'article le plus important de sa prétendue réforme. J'ai 
« fait peser, en les appuyant de preuves irrécusables, des charges presque 
« aussi accablantes sur ses principaux disciples, Carlostadt, Zwingle, Cal- 
« vin, Bèze et Cranmer. Quant à ce deruier, qui sous Edouard VI et son 
« fratricide oncle le due de Somerset, fut le principal artisan de l'Eglise 
« Anglicane, j'ai montré que depuis sa jeunesse au eollége jusqu'à sa 
«mort sur le bucher, sa vie n'avait été qu'une scène continuelle de li- 
« bertinage, de parjure, d'hypoerisie, de barbarie, de débauche, d'ingra- 
« titude et de révolte, telle peut-être que l'histoire n'en offre point de 
« semblable, etc, etc. ». 

Sed origines nunc praetermitto, ut ad praesentia me con- 
vertam, quamvis non ideo valedicendum sit historiae quae 
aperte attestatur sectas illas omnes comparari ad Catholicam 
ut ramos à trunco praecisos; ex quo sequitur secernendum 
esse id quod in sua separatione de bonis antiquae unitatis re- 
tinuerunt, et id quod eis vere competit in proprium. Porro 
unum est omnibus et singulis, commune quidem si compa- 
rentur inter se, proprium vero si accipiantur ut a Catholica 
contradistinctae, videlicet: Quod suprematiam Status reci- 
piunt et agnoscunt, res religionis submittendo regimini po- 
testatis, cuius proprius finis est cura temporalium. Recole 
dicta in quaestione praecedenti, et nota eiusmodi principium 
vim formalis constitutionis obtinere tum in Ecclesia Russia- 
ca (1), tum in Ecclesia Anglicana (2); aequivalentis saltem, 
in caeteris Ecclesiis Protestantibus (2), neenon et in cunctis 
communionibus Orientis, ne iis quidem exceptis qui in Tur- 
carum partibus consistunt (4). Nune autem, suprematiam 
Status in rebus religionis agnoscere, nihil aliud est quam 
subordinare ea quae Dei sunt iis quae sunt Caesaris, spiri- 
tualia temporalibus, coelum mundo, salutem animarum po- 
liticis eonvenientiis, et ultimum finem fini terrestris felici- 
tatis. Quo nihil magis sanctitati repugnans excogitari potest. 
Ergo, vel uno hoc argumento unaquaeque communio separata 
convincitur excidisse a sanctitate principiorum, et non esse 
indefectibilem illam Christi Ecclesiam, quae sola possidet /n 
proprium omnia sul Sponsi bona. 

Quid ergo mirum si apud Graecos religio tota languescat. 
et ad materialem quemdam imaginum cultum tota videatur 
reducta; si clerus servilibus notis compunctus in summo 


(1) Vide supra, thes. 3, $ 2. 

(2) « Par une loi publiée en 1559, ou atiacha de nouveau la primauté ec- 
« clésiastique à la couronne. On déclara que le droit de faire les visites ec- 
« elésiastiques, et de corriger ou de réformer les abus de l'Eglise était an- 
« nexé pour toujours à la royauté, et qu'on ne pourrait exercer aucune charge 
« publique, soit civile, ou militaire ou ecclésiastique, sans jurer de vecon- 
« naitre la Reine pour souveraine gouvernante dans tout son royaume, en 
« toutes sortes de causes séculières et ecclésiastiques >. Apud Bossuet, Varia- 
tions, l. 10, n. 11. 

3) Cf. Card. Frauzelin, de Ecclesia, Sect. 1V, Praenotio historica. 

(4) Vide supra, l. c. 

omnium contemptu vilescat ; si nullum vivi atque ardentis 
zeli signum usquequaque conspiciatur; si sanctis illis antiquis 
quos superstitiosius forsitan videntur venerari, ne unum qui- 
dem a tempore separationis superaddere potuerint, suo 1pso- 
rum testimonio comprobantes praesentem sterihtatem ac ma- 
ledictionem ecclesiae. olim tanta christianorum heroum corona 
illustris ? 

At multo adhue facilius Reformationem convinces non 
solum carentiae sanctitatis, verum etiam positivae impietatis. 
Sufficiet enim in medium afferre fundamentale principium 
Protestantismi, quod de se idoneum est ad omnem morum 
corruptelam consecrandam. Dum enim unusquisque suae fidei 
iudex constituitur, eo 1pso dominus est efficiendi sib1 regulam 
morum, et non erit enormitas quae in vi religionis eiusmodi 
nequeat colorari. Quod etiam tanquam in exemplo archetypo 
luculenter apparet in modo quo primi omnium, Reforma- 
tionis Patres suum principium intellexerunt atque applicave- 
runt. Nam si pro suo privato iudicio vidit Lutherus in Seri- 
ptura, quod humana voluntas in medio posita est ceu iumentum: 
si insiderit Deus, cult et vadit quo vult Deus ; si insiderit Satan, 
cult et vadit quo vult Satan, nec est in eius arbitrio ad utrum 
sessorem currere, aut euin quaerere, sed ipsi sessores certant ad 
ipsam obtinendam et possidendam ; item si vidit Lutherus quod 
homo christianus etiam volens non potest salutem amittere, 
quantiscumque se peccatis comquinet, dummodo peccando 
fortiter credat. fortius, quidni idem videbit alius quispiam, et 
iuxta hanc regulam mores et vitam ordinabit? Proinde nihil 
adversarios iuvabit respondere quod foedae illae et absurdae 
negatioues, sive liberi arbitri, sive necessitatis ac meriti bo- 
norum operum, a se non retinentur. Plane enim sufficit ad de- 
monstrationem nostram, ut monstra huiusmodi in vi principii 
protestantici et possibilia sint, et reipsa in lucem prodiermt, 
non ut speculativa tantum placita, sed tanquam ius et norma 
vivendi. Qua in re, domesticis etiam convineuntur testimo- 
niis, quale illud est Smidelini apud Bellarmmum (1), de suis 
Lutheranis ita loquentis: « Ut totus mundus agnoscat eos non 
«esse Papistas. nec bonis operibus quidquam fidere, illorum 
«etiam operum nullum exercent penitus. leiunii loco. comes- 


(1) Bellarminus, de notis Ecclesiae, c. 13. 

«sationibus et perpotationibus nocte dieque vacant; ubi 
« pauperibus benigne facere oportebat, eos deglubunt et ex- 
 coriant: precationes vertunt in iuramenta, blasphemias, et 
«divini nominis exsecrationes, idque tam perdite, ut Chri- 
«stus ne ab ipsis quidem Turcis hodie tantopere blasphe- 
metur. Pro humilitate regnat passim superbia, fastus, elatio. 
< atque hoc universum vitae genus ab illis Evangelicum dicitur 
« institutum ». Denique nimis apertum est, moralem illam 
quam independentem vocant, quaeque nihil aliud quam nudam 
impietatem sonat, legitimam esse prolem principii protestan- 
tici. Et multa adhuc alia addi possent : sed quid opus est rimari 
singulas partes aedificii, cuius primum fundamentum vitiosum 
esse constat? Et absit quidem ut nullos in sinu protestan- 
tismi bonos de facto esse contendamus. Id unum sequitur, 
nullum ibi posse inveniri iustum qui talis sit in vi proprio- 
rum principiorum religionis suae. Nunc ex adverso considera 
Catholicam. 

Quod in Ecclesia Romanae communionis, tum prin- 
cipiorum tum membrorum eximia sanctitas elucet. 

Praeobserva doctrinam huius Ecclesiae his fere capitibus 
comprehendi. Circa Deum quaedam docet quae naturali lu- 
mine cognosci possunt, et maxime vera inveniuntur, ut Deum 
esse unum, omnipotentem, aeternum, intellectu ac voluntate 
omnique perfectione infinitum. Qui cum sit una singularis, 
simplex omnino et incommutabilis substantia spiritualis, prae- 
dicandus est re et essentia a mundo distinctus, 1n se et ex se 
beatissimus, et super omnia quae praeter ipsum sunt et concipi 
possunt, ineffabiliter excelsus. Quaedam vero alia docet rationi 
impervia, quae quidem nequeunt demonstrari. Sed ipsa natu- 
ralis ratio dictat Deum esse humano ingenio incomprehensi- 
bilem, et ideo altius atque excellentius de eo esse sentiendum. 
quam nos assequi valeamus. Insuper mysteria illa nec osten- 
duntur nec ostendi possunt rationi contraria, et tantum abest 
quin divinae Maiestatis excellentiam deprimant, ut e contra, ad 
illam commeudandam conferant quam plurimum. 

Circa rerum originem et ultimum finem docet haec do- 
ctrina, universa per creationem a Deo processisse, Deumque 
ipsum fecisse omnia propter semetipsum, non quidem ad au- 
gendam suam beatitudinem, nec ad acquirendam, sed ad ma- 
nifestandam perfectionem suam. Quatenus scilicet est in Deo 

infinitus amor suae bonitatis, et quemadmodum contingere 
solet ut quod quis summe amat, eius praestantiam et pul- 
chritudinem velit manifestare, ita in Deo amoris ardor ex 
infinito pulchro et bono infinite cognito prodiens, et in ipsum 
infinitum pulchrum et bonum sese immediate reflectens, rursus 
propter idem pulchrum et bonum extrinsece glorifieandum, 
liberrime aliquando se extendit ad creationem universi. Quare, 
gloriam divinae bonitatis esse finem cunctis entibus propo- 
situm, maxime vero intellectualibus creaturis quae solae pos- 
sunt Deum cognoscere et amare, solae etiam coniungi cum eo 
intima et immediata unione in futura beatitudine. Hinc, Deum 
universa quae condidit, providentia sua tueri ac gubernare et 
ad praedictum finem dirigere, omniumque mutationum quae 
in mundo fiunt vel fieri permittuntur, hanc esse rationem ut 
creaturae rationales secundum modum sibi proprium, hoc est 
libere et meritorie, adducantur ad requiem in visione Dei: ut 
quemadmodum ab uno, ita et ad unum sint omnia, quod est 
bonum divinum in quo solo et ipse Deus requiescit, et creatae 
mentes requiescent, eo fruentes. 

Circa viam finis ultimi consequendi, praeter omnia quae ad 
incarnationem Verbi et sacramenta eius spectant, docet ca- 
tholiea doctrina miro moderamine omnia quae rectitudinem 
vitae concernunt in virtutibus theologicis et moralibus, nihil 
approbans quod turpe sit, nihil imponens quod necessarium 
non sit, sanctitatem matrimonii per omnia 1nculcans, adiieiens 
consilia quae ad perfectiorem cum Deo coniunctionem confe- 
runt, sicut omnimodam et angelicam castitatem, voluntariam 
paupertatem, necnon et obedientiam. Gravitatem divinae of- 
fensae, necnon et possibilitatem ac necessitatem poenitentiae 
dum currit tempus viae, mira efficacia tam speculative quam 
practice proponit. Sanctionem divinae legis asserit in aeternis 
malorum poenis, et mercede iustorum magma nimis. Necessi- 
tatem gratiae ad ineundam salutis viam et ad perseverandum 
in ea quam maxime inculcat, volens nos orationi intentos 
semper respicere ad Deum adiutorem nostrum. Et cum valde 
rationabiliter doceat non esse nisi unam religionem veram, 
extra quam nemo salvari potest, valde etiam consequenter 
tenet quod votum in bona fide implicitum, coniunctumque 
cum iis quae ex natura rel ad iustificationem requiruntur, ha- 
betur pro facto. Denique ad socialem ordinem quod attinet, 

nedum religionem faciat appendicem Status, asserit potius 
subordinari temporalem potestatem spirituali, eo quod opor- 
teat eamdem esse habitudimem potestatum inter se, quae est 
et finium, necesseque sit ut omnes fines inferiores subiiciantur 
fini ultimo coniunctionis cum Deo in vita aeterna. 

His fere capitibus continetur Ecclesiae catholicae doctrina, 
quam nemo ratione utens non dicet splendescere ingenti 
splendore sanctitatis. Quapropter, si actuosa, et instanti prae- 
dicatione haec doctrina praedicetur; si leges, si instituta, si 
ordinationes eidem doctrinae consentanea inveniantur atque 
ad amussim respondeant, sequitur Catholicam esse eximie 
sanctam sanctitate principiorum. 

Atqui in primis, proprium Romanae Ecclesiae est, et gloria 
eius exclusiva, quod sanctissimam hanc fidei et morum regu- 
lam apostolica libertate per totum mundum invariabiliter 
praedicaverit, non ut quae humanis placitis, humanis modi- 
fieationibus, humanis demum interpretationibus relicta sit, 
sed ut talem a qua nec apex nec iota praeteribit, et in quam 
nec ipsa ius ullum habeat, praeter ius proponendi et custo- 
diendi cum assistentia divina. Hinc in ea, summa a saeculari 
potestate independentia et libertas, pro qua, occasionibus 
datis inde ab incunabulis suis, usque ad mortem frequenter 
decertavit, indomabilis vigoris supernam ostendens originem. 
Hine etiam de ea continuo verificatur illud Davidicum: //- 
luminans tu mirabiliter a montibus aeternis, turbati sunt omnes 
insipientes corde. Et iterum: Fundatur exsultatione universae 
terrae mons Sion, civitas Regis magni. Deus in domibus eius 
cognoscetur, cum suscipiet eam. Quoniam ecce reges terrae con- 
venerunt in unum; ipsi videntes sic admirati sunt, conturbati 
sunt, tremor apprehendit eos. 

D e item est in Catholica, quod sanctissimae et in- 
Boe doctrinae per omnem modum disciplina respondeat; 
quod continua reactione animadvertatur adversus abusus hu- 
manitus irruentes. Quod si quid vitii passi sunt, non dico 
eius initiatores et plantatores, sed nonnulli e longa serie 
Pontificum eius, (ultro enim concedimus), nusquam tamen 
suae vitiositatis vel levissimum vestigium reliquerunt in ec- 
clesiasticis institutionibus seu ordinationibus, nequidem per 
aliquantulam imminutionem regulae perfectionis aut medio- 
rum ad eam conducentium. Quid nunc dicendum de iis quae 

omnibus fidelibus vel iniunguntur vel suppeditantur ad san- 
ctitatem suo statui congruentem assequendam? Cogita quam 
salubris et sancta, vel sola institutio Quadragesimae, in qua 
singulis annis unusquisque districte tenetur sese reconciliare 
Deo, eamque animi comparare puritatem, quae ad Deum 
ipsum recipiendum necessaria conditio sit. Quod aut quale 
maioris energiae medium excogitari potest ad vitii extirpa- 
tion2m et continuam sui reformationem, quam frequens usus 
sacrae confessionis ac communionis, ad mentem Ecclesiae 
Catholicae adhibitus? Quid de perenni festorum institutione, 
quae tanta celebritate peraguntur, humanisque mentibus in 
Christi mysteriis, suavissimum et plus quam dici potest mi- 
rabile sanctitatis exemplar iugiter offerunt imitandum? Quid 
de modo quo ad orandum et meditandum instituuntur nostri, 
de spiritualibus exercitiis, de praeceptis consilüsve carnis 
castigationem spectantibus? 

Rursus singulare est in Catholica, quod exsistant im ea 
institutiones omni ope commendatae circa perfectam casti- 
tatem, maximamque carnalis hominis mortificationem. Perfe- 
ctam porro castitatem ac mortificationem dico, ad hoc deter- 
minate assumptam ut homo liberius vacet Deo et proximo. 
finnnusque ultimo fini inhaereat. Ex qua nota, ut caetera 
praetermittam, radicaliter distinguuntur institutiones catho- 
licae ab iis quae specie tenus in quibuslibet sectis similes 
viderentur (1). Quidquid enim de monachis Graecorum vel 
bonziis Bouddhistarum clamitent adversari, nunquam obseu- 
rabunt propriam vitae religiosae ideam, quae in solis Romanae 
communionis institutis et viguit semper, et usque nunc eadem 
vitalitate viget. Inter quae, alia orationi et aeri corporis ca- 
stigationi indulgent, tum ad propriorum alienorumque expia- 
tionem peccatorum, tum ad perfectionem unionis cum Deo: 
alia versantur in operibus vitae activae, et in misericordiis 
pauperum. infirmorum. moribundorum, potissimum insistunt : 


(1) Hie observa, « quod temperantia munditiam quidem operatur, 
«non tamen ita quod habeat rationem sanctitatis, nisi referatur ad 
« Deum. Unde de ipsa virginitate dieit Augnstinus quod non quia vir- 
« ginitas est, sed quia Deo dicata est, honoratur ». S. Thomas 2-2, 
Quaest. 81. a. 8 ad 2um, 

alia demum medio modo se habentia, contemplationem cum 
spirituali ministerio et apostolico labore coniungunt. 

Haee igitur et alia quae commemorare non vacat, sed ad 
praedicta reducuntur, luculenter commonstrant veritatem as- 
sertionis: Catholicam esse eximie sanctam sanctitate 
principiorum, hoc est, sanctitate influxus per doctrinam, 
instituta, leges, et reliqua ad regimen animarum pertinentia. 
Et confirmatur ex singular strepitu. qui fit in mundo, ad 
scandalum exortum in Catholica. Inde enim sibi videntur 
triumphare inimici, quia possunt causari oppositionem inter 
rationem agendi et principia. Ergo sanctitatem principiorum 
ipsimet agnoscunt. De factis vero non habent quod exsultent, 
nam ut Augustinus dicit, de moribus Ecclesiae l. 1, o. 34: 
« Nune vos illud admoneo, ut aliquando Ecclesiae catholicae 
« maledicere desinatis vituperando mores hominum quos et 
«ipsa condemnat, et quos quotidie tanquam malos filios cor- 
«rigere studet ». 

Demum, efficacitas principiorum et divinae benedictionis 
abundantia maxime in Catholica elucescit ex ingenti 
numero Sanctorum quos ut fecunda mater, Deo et coelo 
parturivit. 

Constat m primis argumento a signo. Cum enim vel ipsa 
recta ratio doceat non esse alium religionis finem, nisi addu- 
cere homines ad sanctitatem, nulla tamen invenitur secta, qua 
late patet orbis, quae audeat proponere sanctos a se infor- 
matos, et in lumine veritatis historicae eosdem producere. 
At Catholica hoc audet, hoc praestat, et saltem decentissime. 
Venerationi mundi suos proponit heroes, quos in maxima 
publicitatis luce canonizat et collocat in candelabro, nil timens 
ne hominum malignitas unquam adinveniat, unde iure infir- 
mestur iudicium quod ipsa tulit de heroicitate virtutum. Habet 
usque nune, exemplo undequaque singulari, publicas ordi- 
nariasque institutiones, id est publicam legislationem, ordi- 
naria tribunalia, ordinariumque iudicem supremum in causis 
Sanctorum discutiendis. Repugnat autem et plane implicat ut 
quod perenniter tanta celebritate solemnizatur in facie mundi, 
sit vacua sine obiecto institutio, quasi machina ad mendacium 
et imposturam ; cito enim, vel per desuetudinem, vel potius per 
ridiculum et publicum contemptum concideret. 

Coustat secundo ex documentis directis, quorum magna 

exstat pars in Actis Sanctorum collectionis Bollandianae, ubi 
habes monumentum aere perennius, semper vigentis semperque 
florentis sanctitatis Ecclesiae Catholicae. Et nostris quidem 
temporibus, omnia quae in genere heroicitatis in praeteritis 
saeculis tanto testium pondere facta commemorantur, in oculis 
incredulae generationis palam manifestata sunt. Nam si he- 
roicitatem martyrum desideres, habes martyres plurimos ma- 
gnae perturbationis m Gallia: habes martyres Poloniae et 
Siberiae, quos maxime sub Gregorio XVI, ferro, igne, inedia, 
frigore, horrendaque barbarie consumpsit schisma Moscovi- 
tanum; habes martyres recentius in Cocincina et Corea 
necatos, aliosque qui ante viginti circiter annos apud Smas 
sanguine suo fidem illustrarunt (1). Si sanctorum desideres 
heroicitatem confessorum, praeter eos quorum memoria recens 
diversis in locis in benedictione est, quosque vox populi 
optima virtutis interpres canonizavit, habes illustrissimum 
divinae sanctitatis exemplum 1n vita admirabih Beati Ioannis 
Baptistae Vianney (2), quae coaevis nostris refert quidquid in 
legendis Patrum et veterum Sanctorum maxime mirandum 
est. Hine fit ut ea quae vidit generatio nostra, securam eam 
faciat non secus ac si vidisset, de aliis eiusdem generis quae 
antiqua tradit historia. sicut qui ad ripas fluminis accedens, 
flumen videre dicendus est, quantumvis sub oculis eius im- 
mediate non cadant partes quae iam defluxerunt, aut quae 
nondum advenerunt. 

«O vere beata mater Ecclesia, quam sie honor divinae 
« dignationis illummat. quam vincentium gloriosus martyrum 
« sanguis exornat, quam inviolatae confessionis candida imduit 
« virginitas. Floribus eius nec rosae nec lilia desunt! » (2). 


(1) Cf. Migne, Démonstrations évangeliques, Tom. 15, p. 893 et seq. 
(2)9nlE0, le curé déXre. 
(3) Beda, Serm. 1 in festo OO. SS. 

DE NOTA CATHOLICITATIS 


Dicit Augustinus in epistola ad Catholicos contra Dona- 
tistas: « Quaestio inter nos versatur, ubi sit Ecclesia: utrum 
« apud nos, an apud illos. Quae utique una est, quam maio- 
« res nostri Catholicam nominarunt, ut ex ipso nomine osten- 
« derent quia per totum est. Secundum totum enim, kað’ óZov 
« graece dicitur». Ergo ex vi nominis catholicitas est quae- 
dam universalitas, et sumitur in praesenti pro universali dif- 
fusione Ecclesiae per omnia terrarum loca, omnesque hominum 
cognationes. 

Haec catholicitas, utpote in facto visibili natura sua con- 
sistens, et tum Veteris tum Novi Testamenti auctoritate in 
signum maxime distinctivum regni messianici ubique propo- 
sita, semper habita est a Patribus pro tessera verae Eccle- 
siae Christi, visibilique nota qua ipsa facile discernitur ab 
adulterinis haereticorum vel schismaticorum congregationi- 
bus. Unde iam evidenter apparet quod in mente Patrum, catho- 
lieitas praerequirit unitatem in subiecto de quo praedicatur, 
et quidem unitatem non qualemcumque, sed illam determi- 
nate, quae supra fuit diserte declarata cum de unitate com- 
munionis ageretur (1). Nam si, ut Puseytis placet, regnum . 
Ohristi constaret communionibus a se invicem divisis, et 
solum convenientibus in professione quorumdam quasi gene- 
ralium principiorum christianismi, (qui modus unitatis per 
omnia retro saecula inauditus, pro necessitate causae iam 
desperatae novissime noscitur excogitatus): profecto catho- 
licitatis nota nunquam fuisset alicuius emolumenti ad termi- 
nandas controversias exortas inter aemulas communiones, 
quia nedum discerneret unam ab alia, omnes potius indiscri- 
mmatim velut totidem christianismi fractiones in sua ampli- 
tudine complecteretur. T'oto itaque coelo aberrasset Augu- 
stinus, cum concludebat veram Ecclesiam non esse apud 
Donatistas, hoc solo nomine quia communio eorum extra 


(1) Supra, Quaest. 3. 

unum Africae angulum non diffundebatur (1). Toto coelo 
Epiphanius, cum haereticos qui se Apostolicos vocabant, hinc 
convincebat, quia habitabant in exigua regione Phrygiae. 
Ciliciae, et Pamphyliae (2). Toto coelo Cyrillus Hierosoly- 
mitanus, cum fideles instruens de modo quo se gerere debe- 
bant quando in alias civitates peregrinabantur, instanter 
admonebat eos ne se cuiquam communioni 1immiscerent prae- 
terquam ilh uni quae apud ommes nomine catholico insigni- 
tur (3). Et sic de aliis. Quamobrem, praesuppositum huius 
praesentis quaestionis sumere oportet ex dietis in Quaest. III, 
ubi satis evidenter ostensum est, veram Christi Ecclesiam 
nequaquam dividi in plures fractiones a se invicem indepen- 


(1) «Si enim Sanctae Scripturae in Africa sola designaveruut Eccle- 
« siam..., quidquid de chartis aliis aliud proferatur, non tenent Eccle- 
« siam nisi Donatistae. Si in paucis Mauris provinciae Caesareensis eam 
« Sancta Scriptura determinat, ad Rogatistas transeundum est. Si in pau- 
« cis Tripolitanis, Maximianistae ad eam pervenerunt. Si iu solis Orien- 
« talibus, inter Arianos et Eunomianos et Macedonianos requirenda est... 
« Si autem Christi Ecclesia Scripturarum certissimis testimoniis in om- 
« nibus gentibus designata est, quidquid attulerint et nndecumque re- 
« citaverint qui dicunt: Ecce hic est Christus, ecce illic, audiamus potius 
« vocem Pastoris nostri dicentis: Nolite credere ». Augustinus, de unitate 
Ecclesiae, n. 6. 

(2) « Verum, ut quae de illis tractare coepimus persequamur, habitant 
illi in exigua quadam regione Phrygiae, Ciliciae, ac Pamphyliae. Quid 
igitur ? Ergone Ecclesia, quae ad utramque terrarum extremitatem por- 
rigitur, penitus exscinditur, nec amplius im omnem terram exivit sonus 
eorum, et in fines orbis terrae verba eorum? Nec illud valet quod a Ser- 
vatore dictum est: Evitis mihi testes usque ad ultimum terrae? » Epipha- 

nius, Haeres. 61, n. 2. 

(3) « Idcirco nune cautissime tibi tradidit fides ita tenendum: Jt 

unam sanctam catholicam Ecclesiam, ut eorum abomiuanda collegia fu- 
« giens, adhaereas semper sanctae catholicae Ecclesiae, in qua et renatus 
« es. Et si quando peregrinatus fueris in civitatibus, ne simpliciter re- 
quiras ubi sit Dominicum, (nam ot caeterae impiorum sectae atque hae- 
reses suas ipsorum speluncas Dominicorum nomine honestare nituntur), 

«neque ubi sit simpliciter Ecclesia, sed ubi sit catholica Ecclesia. Hoc 
«enim proprium nomen est huius sanctae, et matris omnium nostrum, 
« quae quidem ct sponsa est D. N. I. C. unigeniti Filii Dei, et figuraui 
« prae se fert atque imitationem superioris lerusalem quae libera est... Quac 
« eum prius sterilis fuerit, nuuc est numerosae prolis parens ». Cyrillus 


Hieros., Catech. 13, n. 26. 

dentes. Ex quo statim consequitur quod catholicitas quae 
nune in considerationem venit, non potest esse aliud quam 
universalis difusio unius eiusdemque communionis, indivisae 
quidem in se, divisae vero ab aliis quibuslibet. 

Porro haee catholicitas alia est iuris, alia vero facti. Ca- 
tholieitas iuris quae est destinatio et potestas ad diffusionem 
universalem, intelligitur pertinere ad ipsam Ecclesiae essen- 
tiam, et statim ab initio in ea fuit, etiam quando angustis- 
simis coenaculi limitibus adhuc continebatur. Sed catholicitas 
facti quae est actualis diffusio per loca et nationes, dependet 
ab humanis mediis propagationis sub Dei assistentia, et ideo 
successivum quoddam importat incrementum inde ab origine 
usque in saeculi finem. Cui incremento congruit evangelica 
similitudo grani sinapis, quod primo est minimum omnibus 
oleribus, deinde fit arbor, et paulatim extendit undique pro- 
pagines suas, ita ut volucres coeli veniant et habitent in ra- 
mis eius. Congruit etiam similitudo fermenti quod acceptum 
absconditur in farinae satis tribus, (quibus tres principales 
figurantur hominum progenies, Semitica, Chamitica, et Ia- 
phetica), donec progressu temporis fermentetur totum. Ap- 
paret itaque aliam atque aliam esse conditionem catholicitatis 
facti, quando consideratur in successione saeculorum, et quando 
consideratur ut simultanea pro singulis temporum differen- 
tiis. Et hoc qualiter debeat ex Scripturarum oraculis intel- 
ligi, sequens propositio declarabit. 


TI ST S NT. 


Ecclesia Christi est essentialiter catholica catholi- 
citate iuris seu destinationis et missionis aeceptae a 
suo Fundatore., Hane deinde ut necessaria proprietas 
consequitur catholicitas facti consistens in duobus: 
primo quidem in permanente ace simultanea per orbem 
difusione, qua fit ut ipsa vera Eeclesia ingentem fide- 
lium numerum de multitudine Gentium sinu suo sem- 
per comprehendat s; (um seeundo in incremento sucees- 
sivo quo usque in mundi finem sese magis ac magis 
propagare debet per omnia omnino terrarum loca, 
omnesque hominum cognationes, 


Catholicitas iuris primo loco recensita vix ac ne vix qui- 
dem materiam disputationis suppeditat, tum quia nimis aperte 

continetur in Evangelio, speciatim vero Matth. XXVIII-19, 
tum quia nulli quaestioni dubiae locum dare potest, et nullos 
unquam speciales habuit adversarios. Proinde ad catholicita- 
tem facti tota reducitur inquisitio, in qua hane normam te- 
nere placet: ut scilicet primo in medium afferantur praecipua 
Scripturae testimonia tam Veteris quam Novi Testamenti: 
ac deinde ex iisdem in compendium redactis eruatur con- 
clusio quantum ad duas catholicitatis conditiones in thesi 
propositas. Utrumque porro facili negotio perficitur. 


S I. 


Affert Augustinus in supra memorata contra Donatistas 
epistola (1), ex Lege, Prophetis, Psalmis, Evangeliis, et scri- 
ptis apostolicis, plerasque auctoritates ad praesentem veri- 
tatem pertinentes, et tanta quidem connexione atque eviden- 
tia, ut omnibus numeris absoluta prodeat démonstratio. Nihil 
ergo aptius, nihil expeditius quam ut ipsi Augustino ceda- 
mus locum, principalia saltem puncta disputationis eius hic 
transcribendo. 

Initium sumitur a Lege Moysis: « O Donatistae, in- 
quit, Genesim legite: Per memetipsum iuravi, dicit Dominus, 
quia fecisti hanc rem, et non pepercisti filio tuo unigenito propter 
me, benedicam tibi, et multiplicabo semen tuum sicut stellas 
coeli, et velut arenam quae est in littore maris ; possidebit semen 
fuum portas inimicorum tuorum, et benedicentur in semine tuo 
omnes gentes tevrae (Genes. XXII, 16-18). Quid ad haec di- 
citis? An Iudaeorum nobiscum perversitate contenditis, ut 
dicatis in solo populo nato ex carne Abrahae intelligendum 
semen Abrahae? Sed Iudaei Paulum apostolum non legunt 
in synagogis suis, quem vos legitis in conventiculis vestris. 
Quid ergo dicat Apostolus, audiamus. Quaerimus enim iam. 
quemadmodum intelligendum sit semen Abrahae. Fratres, 
secundum. hominem dico, tamen hominis confirmatum testamen- 
tum nemo spernit aut superordinat. Abrahae dictae sunt pro- 
missiones et semini eius. Non dicit: et seminibus, quasi in multis, 
sed quasi in uno, et semini tuo quod est Christus (Galat. II, 


(1) Vulgo, de unitate Ecclesiae liber unus, Tom. 9 operum Augu- 
stini. 

15-16). Eece im quo semine benedicuntur omnes Gentes, Ecce 
testamentum Dei, aperite aures. Hominis, inquit, confirma- 
tum testamentum nemo irritum facit aut superordinat. Quare 
vos irritum facitis testamentum Dei, dicendo nec in omnibus 
gentibus esse completum, et periisse iam de gentibus in qui- 
bus erat semen Abrahae? Quare superordinatis dicendo in 
nullis terris haeredem permanere Christum, nisi ubi potuit 
cohaeredem habere Donatum? Non invidemus alicui. Legite 
nobis hoc de Lege, de Prophetis, de Psalmis, de ipso Evan- 
gelio, de apostolicis litteris: legite et credimus, sicut nos 
vobis legimus et de Genesi et de Apostolo, quia in semine 
Abrahae quod est Christus, benedicuntur omnes Gentes ». 
Iam sequuntur Prophetae: « Quid in Prophetis, quam 
multa et quam manifesta sunt testimonia Ecclesiae per omnes 
Gentes toto terrarum orbe diffusae?... Dicat Isaias ubi Ec- 
clesiam sanctam Deo revelante praeviderit, ut in verbis fu- 
tura dicentis iam nune praesentia videamus. /epleta est, in- 
quit, terra scientia Domini, sicut aquae maris operientes. In 
die illa radix lesse qui stat in signum populorum, ipsum gentes 
deprecabuntur (Isai. XI, 9-10). Radicem Iesse, Christum esse 
ex semine David seeundum carnem natum, nullus quoquo 
modo ehristianus ignorat; et si contentiosus est, cum Apo- 
stolo contendat, qui hoc testimonio m litteris suis utitur, 
Rom. XV-12. — Item dicit Isaias: Et nunc dicit Dominus 
formans me ex utero servum sibi: Darum est ut sis mihi servus 
ad suscitandas tribus Iacob, et faeces Israel convertendas. Ecce 
dedi te in lucem Gentium, ut sis salus mea usque ad estremumnm 
terrae. Certe ista verba cum commemorasset apostolus Paulus 
(Act. XIT[-47), nonnisi in Christianis ostendit impleri. Audia- 
mus ergo quid Isaias adiungat: Dedi fe in foedus populi, ut 
suscitares terram, et. possideres haereditates dissipatas. Et in- 
terpositis deinde connectit et dicit: Ecce isti de longe venient, 
et ecce illi ab aquilone et mari, et isti de terra australi... Deinde 
quia omnes gentes adiungerentur Ecclesiae, sequitur et dicit: 
Leva in circuitu oculos fuos et vide, omnes isti congregati sunt, 
venerant. tibi (Sion). Vivo ego, dicit Dominus, quia omnibus his 
velut ornamento vestieris, et circumdabis tibi eos quasi sponsa. 
Quia deserta tua et solitudines tuae et terra ruinae tuae nunc 
angusta erunt prae habitatoribus. Adhuc dicent in auribus tuis 
filii. stevilitatis tuae: Angustus est mihi locus, fac spatium mihi 

ut inhabitem. Et dices in corde tuo: Quis genuit mihi istos, ego 
sterilis, et non pariens ; et istos quis enutrivit ? ego destituta et 
sola, et isti ubi erant? Haec dicit Dominus Deus: Ecce levabo 
ad gentes manum meam, et ad populos exaltabo signum meum. 
Et afferent filios tuos in ulnis, et filias tuas super humeros por- 
tabunt. Et erunt reges nutritii tui, et reginae nutrices tuae ; 
vultu in terram demisso adorabunt te, et pulverem pedum tuo- 
rum lingent. Et scies quia ego Dominus, super quo non confun- 
dentur qui expectant eum (Isai. XLIX, 5, 23)... Deinde m 
consequentibus adiungit Isaias et dicit: Gaudete et laudate 
simul deserta lerusalem, quia consolatus est Dominus populum 
suum, redemit Ierusalem. Paravit Dominus brachium sanctum 
suum, in oculis omnium gentium, et videbunt omnes fines terrae 
salutare Dei nostri (Isai. LII, 9-10). Quis tam surdus, quis 
tam demens, quis tam mente caecus, ut his tam evidentibus 
testimoniis obloquatur? — Sed ad manifestiora veniamus. 
Certe sacratissimas nuptias m Scripturis novimus, sponsum 
et sponsam, Christum et Ecclesiam. Utrumque deseribit Isaias. 
ne forte in eorum aliquo erremus, quod cui acciderit utrum- 
que amittit. Quia de hoc coniugio in sacramento dictum est, 
sicut testatur Apostolus: Erunt duo in carne una. Sic ergo 
prior ipse describitur: Post multa quae de illo ita dieit 
Isaias, ut et 1psi obmutescant Iudaei, ne longum sit oninia 
memorare, hoc paululum advertite: Et iniquitates, inquit, 
eorum ipse portabit, ideo dispertiam ei plurimos, et fortium di- 
videt spolia, pro eo quod tradidit in inertem animam suam, et 
cum sceleratis reputatus est, et ipse peccata multorum tulit, et 
pro transgressoribus rogavit (Isai. LIII, 11-12). Haec de Do- 
mino nostro Iesu Christo tanto ante praedicta et prophetata 
fatemini. Hic ergo sponsus utquid traditus est ad mortem, 
utquid inter iniquos deputatus est tanta humilitate celsitu- 
dinis suae? Quid egit, quid acquisivit?... Quid est, haeretici, 
quod de paucitate gloriamini, si propterea Dominus lesus 
Christus traditus est ad mortem, ut haereditate multos pos- 
sideret ? Et qui sunt hi multi, vel quam late occupant ter- 
ram, quae sequuntur audiamus. — Praenuntiato sponso et 
expresso, procedat et sponsa in verbis Isaiae; legamus eam 
in veritate paginarum sanctarum, et agnoscamus 1n orbe ter- 
rarum: Lauda, sterilis quae non paris, decanta laudem et hinni 
quae non pariebas, quoniam multi filii desertae magis quam 

eius habet virum (Isai. LIV-1). Hoc testimonium de sancta 
Ecclesia praedictum, etiam Paulus apostolus posuit, Galat. 
IV-97.... Ubi est, inquam, quod de paucitate gloriamini? 
Nonne isti sunt multi, de quibus paulo ante dictum est: /deo 
dispertiam ei plurimos ? Nam quae est haereditas eius, nisi 
Ecclesia eius? Multi, inquit, filii desertae, magis quam eius 
quae habet virum, Synagogam scilicet Iudaeorum volens in- 
telligi virum habentem, quoniam acceperat legem. Hinc iam 
potest diiudieari quod dieimus,... in Ecclesia catholica toto 
orbe diffusa istam prophetiam esse completam. Sed cui ha- 
benti virum haee deserta praelata fuerit in multitudine filio- 
rum, sit obscurum, sit in aenigmate; hane tamen esse Ec- 
clesiam Christi, de qua dictum est, multi filii desertae, magis 
quam eius quae habet virum, quisquis contradicit, non mihi, 
sed Apostolo contradicit. — Unde autem multos filios esset 
habitura, consequenter adiungit, et ait: Dilata locum tentorii 
tui et pelles tabernaculorum tuorum extende, ne parcas; longos 
fac funiculos tuos, et clavos tuos consolida. Ad dexteram enim 
et ad laevam penetrabis, et semen tuum gentes haereditabit, et 
civitates desertas inhabitabit. Noli timere, quia non confunderis 
neque erubesces ; non enim te pudebit, quia confusionis adole- 
scientiae tuae oblivisceris, et opprobrii viduitatis tuae non recor- 
daberis amplius. Quia dominabitur tui qui fecit te. Dominus 
exercituum nomen eius, et redemptor tuus Sanctus Israel, Deus 
omnis terrae vocabitur (Isai. LIV, 2-5). Ecce quousque iussa 
est extendere funiculos, donec Deus eius universa terrae 
vocetur... Quid dici manifestius adhuc exigendum est? Ecce 
ex uno propheta quam multa, quam clara!... Iamvero si de 
omnibus prophetis Ecclesiae praesignatae testimonia colli- 
gere in hane epistolam velim, vereor ne ipse videar 1udicare 
pauca esse quae tam multa sunt, ut ex isto solo Isaia si 
omnia congregare vellem, modum debiti sermonis exce- 
derem ». 

Tertio sequuntur auctoritates ex Psalmis: « Iam ergo 
pauca de Psalmis audiamus, tanto ante cantata. Et prius illud 
ipsum quod Petilianus in epistola sua quo ore posuerit ne- 
scio, audiant et iudicent. Dominus dixit ad me: Filius meus 
es tu, ego hodie genui te. Postula a me, et dabo tibi gentes hae- 
reditatem tuam, et possessionem. tuam terminos terrae (Psalm. 
IT, 1-8). Quis enim christianus unquam dubitavit hoc de Christo 

esse praedictum, aut hanc haereditatem aliud quam Eccle- 
siam intellexit? — Quis tam devius est a divinis eloquiis, 
qui non ipsum Evangelium recognoscat, cum cantatur ille 
Psalmus ubi scriptum est: Foderunt manus meas et pedes meos 
dinumerarerunt omnia ossa mea. Ipsi vero consideraverunt et 
inspexerunt me, diviserunt sibi vestimenta mea et super vestem 
meam miserunt sortem (Psalm. XXI, 17-19)? Quando etiam 
cum hoc factum Evangelista narraret (Matth. XX VII-30, et 
Ioan. XIX-24), huius testimonii memor fuit. Quid autem huius 
crucis pretio, quid tantae celsitudinis tanta humilitate, quid 
illo innocentissimo et divino sanguine comparatum est, nisi 
quod illic in consequentibus dicitur: Reminiscentur et conver- 
tentur ad Dominum universi fines terrae, et adorabunt in con- 
spectu eius universae familiae gentium, quoniam Domini est 
regnum, et ipse dominabitur gentium? — Nonne Apostolus de 
praedicatoribus N. T. dictum exposuit quod scriptum est: /n 
omnem. terram exivit sonus eorum, et in fines orbis terrae verba 
eorum (Psalm. XVIII-5, Rom. X-28)? De quo alio nis: de 
Christo intelligitur: Deus deorum Dominus locutus est, et vo- 
cavit terram a solis ortu usque ad occasum ; ex Sion species 
decoris eius (Psalm. XLIX, 1-2)? Cuius nisi Christi vox est: 
Dormivi conturbatus ? Et unde conturbatus, sequitur et dicit: 
Filii hominum dentes eorum arma et sagittae, et lingua eorum 
gladius acutus: quorum, nisi eorum qui clamaverunt, erucifige, 
crucifige? Utquid hoc totum? Cui bono, cui lucro? Audi quid 
sequatur: Æ£raltare super coelos, Deus, et in omnem terram 
gloria tua (Psalm. LVI, 5-0). Ecce habes Christum in passione 
dormivisse, et resurrectione super coelos ascendisse. Et unde 
gloria eius super omnem terram, nisi quia Ecclesia eius per 
omnem terram? — Psalmus septuagesimus primus ên Salo- 
monem titulatur: sed quia ita dieta sunt quae in illum regem 
temporalem et postea graviter peccantem convenire non pos- 
sunt, etiam contra ipsos ludaeos de Christo esse praedicta 
invictissime defenduntur. Nullus autem hoc christianus negat: 
talia enim dicta sunt, de quibus dubitari non possit quod 
ad Christum pertineant. Ibi etiam dicuntur haec, ubi agno- 
scatur Ecclesia toto orbe diffusa: Ef dominabitur, mquit, a 
mari usque ad mare, et a flumine usque ad terminos orbis ter- 
rarum. A flumine utique, ubi eum Spiritus Sanctus in co- 
lumbae specie. et vox de coelo manifestavit. Deinde sequitur: 


U 

Coram illo procident Aethiopes, et inimici eius terram lingent. 
Reges Tarsis et insulae munera offerent, reges Arabum et Saba 
dona adducent, et adorabunt eum omnes reges terrae, omnes 
gentes servient ei. Et paulo post: Et benedicentur in ipso omnes 
tribus terrae, omnes gentes magnificabunt eum. Benedictus Do- 
minus Deus Israel, qui facit mirabilia solus. Et benedictum 
nomen maiestatis eius in aeternum, et replebitur. maiestate eius 
omnis terra. liat, fiat. Ite nune, Donatistae, et clamate: Non 
fiat, non fiat. Vicit vos Dei verbum dicens: Fiat, fiat. Ecce 
manifestata est in Psalmis Ecclesia toto orbe diffusa, super 
quam requiescit gloria regis eius. Unde et ipsa regina est 
sponsa eius, de qua ei dicitur in quadragesimo quarto Psalmo: 
Adstitit regina a dextris tuis, in vestitu deaurato, circumdata 
varietate. Et ad eam ipsam exhortandam continuo divinus 
sermo dirigitur: Audi, filia, et vide.... Pro patribus tuis nati 
sunt tibi filii, constitues eos principes super omnem terram. — 
Quid ad haec dieturi sunt, quae commemoravi ex Lege, et 
Prophetis, et Psalmis, de Christi Ecclesia quae toto orbe dif- 
funditur? ». 

Quarto venit ipsius Christi in Evangelio testificatio. 
« Verumtamen audiamus ipsius Verbi vocem ore propriae carnis 
expressam. Certe cum post resurrectionem praeberet se etiam 
contrectandum atque palpandum manibus dubitantium disci- 
pulorum, et cum accepisset coram illis et manducasset quod 
el porrexerant, dixit eis: Haec sunt verba quae locutus sum ad 
vos, cum adhuc essem vobiscum, quoniam necesse est. impleri 
ommia quae scripta sunt in lege Moysi, et prophetis, et psalmis 
de me. Tunc aperuit illis sensum ut intelligerent Scripturas. Et 
dixit eis: Quoniam sic scriptum est, et sic oportebat. Christum 
pati, et resurgere a mortuis tertia die, et praedicari in nomine 
eius poenitentiam et remissionem peccatorum in omnes gentes, 
incipientibus ab lerosolyma (Luc. XXIV, 44-40). Quid hae voce 
manifestius?.... Dicant ea testimonia quae posui de Lege, et 
Prophetis, et Psalmis, obscura esse, et figurate dicta etiam 
aliter posse intelligi, quanquam et in eis egerim quantum 
potui, ut nec hoc audeant dicere: sed ecce dicant. Numquid 
et hoc obscure dictum, aut aenigmatis velamento inumbratum 
est, quod ipse Christus dixit: Quoniam sic scriptum est, et sic 
oportebat Christum pati, et resurgere a mortuis, et praedicari in 
nomine eius poenitentiam et remissionem peccatorum in omnes 

gentes, incipientibus ab [erosolyma? Si obscurum est, dor mici 
conturbatus, numquid obscurum est, quia oportebat. Christum 
pati? Si obscurum est, exaltare super coelos, Deus, numquid 
obscurum est, ef resurgere tertia die ? Si obscurum est, super 
omnei terram gloria tua, numquid obscurum est, et praedi- 
cari in nomine eius poenitentiam et remissionem peccatorum in 
omnes gentes? Si obscurum est, er Sion species decoris eius, 
numquid obscurum est, incipientibus ab lerosolyma ? Ipsa est 
enim Sion quae Ierusalem... Teneamus ergo Ecclesiam ex 
ore Domini designatam, unde coeptura et quousque perven- 
tura esset: coeptura scilicet ab Ierusalem, et perventura in 
omnes gentes ». 

Sed in Actibus Apostolorum, « eadem manifestatione ver- 
borum dominicorum futura per orbem terrarum praenuntiatur 
Ecclesia; ubi nullus omnino dubitare permittatur, illam esse 
Ierusalem visibilem civitatem, unde coepit Ecclesia post Do- 
mini lesu Christi resurrectionem et ascensionem, nee aliud 
eum voluisse ostendere, nisi huius terrae loca unde illi daret 
initium, et quomodo eam per cuncta inde diffunderet. Sic 
enim scriptum est in Actibus Apostolorum: Æf convescens 
praecepit eis ab Jerosolyimis ne discederent, sed expectarent pro- 
missionem | Patris, quam audistis, inquit, per os meum.... Ac- 
cipietis virtutem supervenientis Spiritus Sancti in vos, et eritis 
mihi testes in Ierusalem, et in omni Iudaea et. Samaria, et usque 
ad ultimum terrae. Ecce et hic manifestatum est unde coe- 
ptura, et quousque perventura esset Ecclesia. Nos hane Ec- 
clesiam tenemus, contra istas divinas voces nullas humanas 
criminationes admittimus. Movet enim nos plurimum, quod 
Dominus noster novissimis suis verbis quae habuit m terra. 
haec primitivae Ecclesiae documenta salubria et novissima 
dereliquit. His enim dietis mox ascendit 1n coelum ; praemu- 
nire voluit aures nostras adversus eos quos procedentibus 
temporibus exsurrecturos esse praedixerat, et dicturos: Hece 
hic est Christus, ecce illic. Quibus ne crederemus admonuit. 
Nec ulla nobis excusatio est, si crediderimus contra vocem 
Pastoris tam claram, tam apertam, tam manifestam, ut nemo, 
vel obtusus et tardus corde possit dicere: non intellexi ». 

Ultimo tandem loco sit historia Actuum, respondens 
ei quod per ordinem Dominus dixerat: Eritis mihi testes in 
lerusalem, et in omni [Iudaea et. Samaria, et usque ad ultimum 

terrae. Ibi enim narratur quomodo coepta sit Ecclesia ab Ie- 
rusalem (Act. II), inde itura per omnes linguas, prout in eis 
praesignatum est, qui ibidem constituti, accepto Spiritu Sancto 
linguis omnibus sunt locuti. Tum (Act. VIII) ostenditur quem- 
admodum et per Iudaeae et Samariae civitates praedicatum 
sit Evangelium. « Restabat ergo ut praedicaretur ex ordine 
etiam per omnes gentes.... Quod antequam fieret, Petrus vi- 
dit in assumptione mentis, cum oraret, coelum apertum, et 
quatuor initiis ligatum vas quoddam tanquam linteum limpi- 
dum, in quo erat omne genus quadrupedum ac ferarum et 
volucrum coeli. Et facta est vox: Surge, Petre, occide et man- 
duca. Ait autem Petrus: Absit, Domine, quia nunquam man- 
ducavi omne commune et immundum. Et vox rursus ad eum : 
Quod Deus purificacit, tu commune ne dixeris. Quod autem 
per hoe visum gentes crediturae significatae sint, non opus 
est ut coniiciamus; ipse quippe apostolus hoc exponit in illo 
vase sibi demonstratum. Cum enim ingressus esset domum 
ubi erat Cornelius, et multi convenissent, dixit ad eos: Vos 
scitis quomodo abominatum sit viro Iudaeo coniungi aut accedere 
ad alienigenam, sed mihi ostendit. Deus neminem communem 
aut immundum dicere hominem. Ita exposuit illam vocem 
quam de animalibus in illo linteo demonstrari audierat: Quod 
Deus purificavit, tu commune ne dixeris. lam cui non appareat 
illo vase significatum orbem terrarum cum omnibus gentibus? 
Unde etiam quatuor initiis erat obligatum, propter notissi- 
mas quatuor partes, Orientem et Occidentem, Austrum et 
Aquilonem, quas saepissime Scriptura commendat. Iamvero 
Paulus missus ad gentes, quae loca circumierit disseminans 
verbum Dei, et natas confirmans ecclesias, longum est com- 
memorare. Cui Iudaei cum restitissent Antiochiae, ipse et 
Barnabas dixerunt ad eos: Vobis oportebat primum loqui ver- 
bum Dei, sed quoniam repellitis illud, ecce convertimur ad 
gentes. Sic enim praecepit nobis Dominus: Posui te in lucem 
gentium, ut sis in salutem usque ad extremum terrae.... Ecce 
et hic commemoratum est testimonium ex Propheta Isaia 
quod et nos posuimus, ut sit salus usque in extremum 
terrae ». 

Sie igitur in Scripturis Ecclesia manifeste cognoscitur, in- 
cipiens ab ferusalem, et per alias gentes crescens, donec 
Omnes occupet, usque in finem saeculi, iuxta illud Matth. 

AXIV-14: Et praedicabitur hoc evangelium regni in universo 
orbe, in testimonium omnibus gentibus, et tunc veniet. consum- 
inatio. 


$ 2. 


Haec nune per summa capita in compendium redigenda. 
Et primo quidem ex citatis auctoritatibus id certissime con- 
stat: omnes gentes fuisse promissas Ecclesiae (1), necnon et 
diffusionem per omnia loca usque ad ultimum orbis (2). 

At secundo, statim occurrit quaestio, quomodo intelligenda 
promissio: an forte hoc modo, ut ab ipsis nntiis, puta ante 
mortem apostolorum, omnino impleta cerneretur. Non enim 
defuerunt apud antiquos qui ita sentirent, innixi testimonio 
Paul, Rom. X-18: Numquid non audierunt? Et quidem in 
omnem terram exivit sonus eorum, et in fines orbis terrae verba 
eorum. Sed hos ex ipsis factis, non obstante imperfectissimo 
statu scientiae geographicae, suo iam tempore facile refuta- 
bat Augustinus, asserens esse in remotissimis Africae partibus 
gentes innumeras quibus nondum fuerat praedicatum Evan- 
gelium (3). Aliunde vero, abstraendo a quibuslibet argumentis 
facti, sufficiebat vel sola asseveratio Christi qui expresse prae- 


(1) Nota bene, omnes gentes promissas, non omues homines omnium 
gentium. « In quibus ergo gentibus nondum est Ecclesia, oportet ut sit, 
«non nt omnes qui ibi fuerint credant; omnes enim gentes promissae 
« sunt, non omnes homines omnium gentium... Quomodo enim et illud 
« implebitur: Zritis odio omnibus gentibus propter nomen meum, nisi in 
«omnibus gentibus sint et qui oderint, et quos oderint? » Augustinus, 
epist. 199, n°48. 

(2) Promissio omnium gentium connectitur cum promissione diftusio- 
nis per omnia loca. « Quomodo implebitur aliter illa prophetia: Omnes 
« gentes quotcumque fecisti venient et adorabunt coram te, Domine ? Non enim 
« delocis suis migrando venient, sed in locis suis credendo ». Augusti- 
nus, ubi supra, n. 47. 

(3) « Quod putat Venerabilitas tua, iam hoc per ipsos apostolos fa- 
« ctum, non ita esse certis documentis probavi. Sunt enim apud nos, 
« hoc est, in Africa, barbarae innumerabiles gentes, in quibus nondum 
« esse praedicatum Evangelium, ex iis qui ducuntur inde captivi, et Ro- 
« manorum servitiis iam miscentur, quotidie nobis addiscere in promptu 
« est». Augustinus, l. c. n. 46. 

dixerat, tunc venturam esse saeculi consummationem, cum 
primum perfectum fuisset in toto orbe evangelizationis opus. 
Necessario igitur agnoscendum erat successivum quoddam in- 
crementum per decursum saeculorum, quo fieret iuxta Isaiae 
oraculum, ut locus tentorii Ecclesiae semper magis magisque 
dilataretur, et Ecclesia ipsa gentes haereditaret, sensim sine 
sensu penetrando ad laevam et ad dexteram, donec per uni- 
versam terram refulsisset gloria Sancti Israel Redemptoris 
eius (1). 

Attamen tertio, nemini dubium erit quin et ad ipsos per- 
sonaliter apostolos aliquo sensu dictum sit: Æiitis mihi testes 
usque ad ultimum terrae. Nam alias, quomodo diceret Paulus 
Coloss. I-6: Propter spem quan audistis in verbo veritatis 
evangelii, quod. pervenit ad vos, sicut et in universo mundo est 
et fructificat et crescit? Quomodo exhortaretur eos ad perma- 
nendum in fide ipsiusmet evangelii, quod praedicatum est in 
universa creatura quae sub caelo est, cuius factus sum ego Paulus 
minister? (Coloss. I-23). Quomodo testaretur Romanorum fidem 
annuntiarl in wnicerso mundo? (Eom. I-8). Utquid etiam rece- 
pissent apostoli donum linguarum, si Ecclesia per 1psosmet in 
multitudine gentium non fuisset plantanda atque propaganda? 
Relinquitur ergo ut universus mundus, totus orbis, ultimum 
terrae, et si quae aliae sunt locutiones eiusmodi, duplici sensu 
accipiantur: sensu nimirum absoluto, et sensu relativo. Sensu 
absoluto signant totam omuino latitudinem orbis. Sensu vero 
relativo, eas solum comprehendunt regiones atque provincias 
quae secundum media communicationis pro tempore exsi- 
stentia, sunt in relatione cum illo centro ac veluti umbilico 
terrae, ubi incepit et unde propagata est evangelii praedica- 
tio. Quamobrem sensu quidem absoluto, nonnisi in consum- 
matione saeculi cum veritate dicetur Ecclesia pervenisse ad 


(1) < Non itaque sie dictum est apostolis: Éritis mihi testes in Ierusa- 
« lem, et in omni Iudaea ct Samaria, et usque ad ultimum terrae, tanquam 
«ipsi soli quibus tunc loquebatur, tantum muuus fuerint impleturi. Sed 
« sicut eis solis videtur dixisse quod dixit: Ecce ego vobiscum sum usque 
«in consummationem, saeculi; quod tamen eum nniversae Ecclesiae pro- 
« misisse, quae aliis morientibus, aliis nascentibus, hic usque in saeculi 


« consummationen futura est, quis nou intelligat? » Angustinus, l. c. 
u, 49, 

omnes gentes, et occupasse omnem terram. Sed sensu rela- 
tivo, ab ipso iam aevo apostolico debuit ubique diffundi, et 
de omnibus gentibus colligi. 

Hinc quarto, elapso semel brevi illo temporis intervallo in 
quo oportuit ex praecepto Christi ut intra Iudaeae et Sa- 
mariae fines contineretur disseminatio verbi, inseparabilis 
character verae Ecclesiae Christi fuit catholicitas facti, con- 
sistens in simultanea et constanti eius diffusione per totum 
orbem cognitum, populosque in eo habitantes: quatenus sci- 
licet ex tunc ac deinceps, ecclesia adunationis gentium iam 
diceretur et esset, quae supra omnem particularitatis contra- 
ctionem maxime eminens, filios haberet ab «aquilone et mari 
et terra australi congregatos, numerosissimaeque sobolis gloria 
semper illustris exsisteret, prae antiqua illa Synagoga ad unam 
solam gentem determinata, quantumvis carnali fecunditate 
praepollentem (1). Insuper, cum hac constanti diffusione (quae 
in certis quibusdam partibus multum imminui aliquando po- 
terit propter haereses et schismata tam expresse in sacris lit- 
teris praenuntiata), coniungere necesse est continuum motum 
incrementi usque ad occupationem omnium omnino partium 
terrae, donec veniat temporum consummatio. 


(1) Hie abstrahendum censeo a singulari opinione Bellarmini dicentis 
l. 4 de Eccles. e. 7, non requiri diffusionem simultaneam, ita ut uno 
tempore in omnibus provinciis necessario esse oporteat aliquos fideles, 
sed satis esse si fiat successive. Ex quo id sequitur, inquit, quod si sola 
una provincia retineret veram fidem, adhuc vere et proprie diceretur Ecclesia 
catholica, dummodo clare ostenderetur, eam esse unam et eamdem cum illa 
quae fuit aliquo tempore, vel diversis, in toto mundo: quemadmodum nunc 
quaclibet dioecesis dicilur catholica, quia est continuata cum aliis quae faciunt 
unam Ecclesiam catholicam. Ab his, inquam, abstrahendum censeo, quia 
si eiusmodi opinionis qualecumque fundamentum foret, nihil aliud sane 
nisi id quod legitur de fine mundi et de persecutione antichristi (Luc. 
XVIII, 8; Matth. XXIV, 21.29; 2 Thess. II, etc.). Porro, transmissa 
etiam interpretatione quam Bellarminus secutus esse videtur, adhue in- 
tegra remaneret conclusio, quia adhue verum esset simultaneam catho- 
licitatem esse ex voluntate et promissione Dei dotem necessariam Ecele- 
siae, saltem de lege ordinaria, cui nihil officeret exceptio praenuntiata 
pro certo qnodam tempore determinato. In moralibus enim unumquodque 
denominatur simpliciter ex iis quae ordinarie ipsuin afficiunt vel debent 
afficere, 

Ex his igitur demonstratae manent duae conditiones catho- 
licitatis in thesi propositae, et solum superest quaedam circa 
utramque facienda observatio. 

Circa primam ergo notabis, non sufficere ingentem nume- 
rum fidelium nude consideratum, quia si ingens ille numerus 
coarctaretur ad unam mundi partem, et ad unam hominum 
progeniem, ne inchoata quidem haberetur catholicitas. Ne 
inchoatam quidem dico, sive spectetur ratio universalitatis 
quam importat ipsum catholicitatis nomen, sive etiam spe- 
ctetur ratio miraculi quae in hae nota continetur. Numquid 
enim numerus materialiter sumptus divinum quid prae se 
fert? Certe Ecclesia Catholica videtur superare quantum ad 
numerum suorum fidelium omnem aliam religionem in mundo 
existentem ; sed simpliciter considerando: numerum, neque 
ex numeri praeponderantia ostenditur divina, neque ex nu- 
meri inferioritate ostenderetur non divina. Praeterea, si de 
solo numero ageretur, cum Bouddhismus de propinquo ac- 
cedat quantum ad multitudimem, accederet etiam quantum 
ad eredibihtatem, quod absit. Quamobrem signanter dictum 
est, catholicitatem simultaneam reponi in ingenti numero de 
multitudine gentium. Quippe, dum ingens numerus colligitur 
ex hominibus eiusdem stirpis seu indolis naturalis, debeturque 
potissimum carnali fecunditati gentis, nil profecto mirum, nihil 
divinum in eo invenire est. At contra, si sit numerus homi- 
num ad diversissimas cognationes terrae pertinentium, quas 
constat non posse ex ulla causa mundana in unius ovilis com- 
munione contineri, tunc emicat splendidum illud signum quod 
figurate expresserat Isaias, cum de regno Messianico vaticinans 
aiebat: Habitabit lupus cum agno, et pardus cum haedo accu- 
babit; vitulus et leo et ovis simul morabuntur, et puer parvulus 
minabit eos (1). Et circa primam catholicitatis conditionem 
haec notanda erant. 

Nune autem quoad illam alam quae consistit in motu di- 
latationis per universas terras usque in saeculi finem, obser- 
vandum est qualiter descripta inveniatur apud eumdem Isaiam, 
loco superius citato. Lauda, sterilis quae non paris..., quoniam 
multi filii desertae, magis quam eius quae habet virum. Dilata 
locum tentorii tui.... Ad dexteram enim et ad laevam penetrabis, 

et semen tuum gentes. haereditabit..., et Redemptor tuus San- 
ctus Israel Deus omnis terrae vocabitur. Ubi primo significatur 
propagatio qua Ecclesia novos semper acquirat. filios, non 
quidem via naturalis generationis pro qua institutum noscitur 
matrimonii sacramentum, sed via acquisitionis eorum qui 
foris erant, id est, conversionis infidelium. Significatur demde 
propagatio continua ex quadam vitali vi expansionis, et ex 
fecunditate minime obnoxia infirmitati senectutis. minimeque 
dependente ab accidentalibus temporum seu locorum circum- 
stantiis. Significatur demum propagatio ad quam nulla media 
humana sufficiant, et quae nonnisi ubertate divinae benedi- 
ctionis explicari possit, ita ut fecunditas ipsa proportionaliter 
se habeat in ordine morali sicut in ordine. physico fecunditas 
virginalis, collata seilicet non habenti. virum. Proinde nihil 
haec commune habet cum propagatione protestantismi inter 
catholicos, ad quam sufficiebant omnino causae naturales. Pro- 
testantismus enim totus est in laxatione principiorum quibus 
apud nos licentia refrenatur, et huiusmodi ablatio negatio- 
nem importat potius quam effectum positivum. Hine etiam 
obiter notare est quod si ex propagatione protestantismi su- 
mere vellet adversarius qualecumque argumentum, oporteret 
eum ostendere infideles quos protestantismus christianos fecit. 
non catholicos quos ad suas partes traduxit. 

Hactenus de nota catholicitatis quasi in abstracto. Cuinam 
autem communioni haec nota conveniat, et quotuplici modo 
sit positivum verae Ecclesiae signum. nunc addendum est. 


THESES VLL 


Ecclesia Romanae communionis habet sola omnes ca- 
tholicitatis conditiones, et splendore huius notae, inde- 
pendenter etiam a positiva auctoritate Scripturarum, 
in summo orbis theatro tanquam a Deo fundata palam 
innotescit. 


m 


In primis, si sermo sit de simultanea et constante per orbem 
diffusione (sensu supra declarato), statim apparet eam fuisse 
propriam Romanae communioni a primis initiis, cum inde haec 
communio traxerit ipsum catholicae nomen quo tanquam no- 

mine distinctivo semper fuit ornata, et usque nunc ab omnibus 
communiter appellatur, aut certe cum appellatur, sine ambi- 
guitate agnoscitur. Quis enim catholicam Ecclesiam vel legens 
vel audiens, illico non intelligat Ecclesiam nostram? aut quis 
se ubilibet catholicum declarans, ampliori indigeret explica- 
tione, quasi adhue aequivoca esset professio religionis? Quippe, 
usque in hodiernum diem verissimum invenitur id quod de Ro- 
mana eommunione scribebat Augustinus: « In catholica Ec- 
clesia.... multa sunt quae me iustissime teneant.... Tenet ab 
« ipsa sede Petri Apostoli, usque ad praesentem episcopatum 
« suecessio sacerdotum. 'l'enet ipsum catholicae nomen, quod 
« non sine causa inter tam multas haereses sic ista Ecclesia sola 
« obtinuit, ut cum haeretici se catholicos dici velint, quaerenti 
« tamen peregrino alicui, ubi ad catholicam conveniatur, nul- 
« jus haereticorum vel basilicam suam vel domum audeat osten- 
« dere » (1). Et rursus: « Velint nolint, ipsi quoque haeretici 
« et schismatum alumni, quando non cum suis, sed cum extra- 
«neis loquuntur, Catholicam nihil aliud quam catholicam 
« vocant. Non enim possunt intelligi, nisi hoc. eam nomine 
« discernant, quo ab universo orbe nuncupatur » (2). Atqui 
factum eiusmodi ex sese jam plane sufficeret ad demonstra- 
tionem nostram, quia nequaquam falsa esse possunt nomina 
illa quae in toto mundo pacifica possessione retinentur. Nihil 
equidem facilius quam ut quispiam propria auctoritate emen- 
titum sibi nomen attribuat, sed nihil difficilius, imo nihil 
magis impossibile quam ut pro rapina sua consecrationem 
communis usus obtineat. Sane vero, Ecclesia Russiae seipsam 
Orthodoxam appellat, sed a se sola sic nominatur (3). Alii sese 


A 


(1) Augustinus, eontra epistolam fundamenti, c. #. 

(2) Id. de Vera Religione, c. 12. 

(3) « On sait que ces Eglises se nomment elles-mêmes orthodores, et 
« c’est par la Russie que cette épithète ambitieuse se fera lire en fran- 
« çais dans l'Oecident; car jusqu'à nos jours on s'est peu occupé parmi 
«nous de ces Eglises orthodoxes, toute notre polémique religieuse ne 
« s'étant dirigée que contre les Protestants... Alors pour la première 
« fois nons entendrons parler dans nos langues de l’Eglise orthodoxe? On 
« demandera de tout côté: Qu'est-ce que l'Eglise orthodoxe ? Et chaque 
« chrétien de l'Occident, en disant: C'est la mienne apparemment, se per- 
« mettra de tourner en ridicule l’ erreur qui s'adresse à elle-même un 
« compliment qu’elle prend pour un nom. Chaeun étant libre de se 

dixerunt Evangelicos, Reformatos, Apostolicos, et si quid aliud 
eiusmodi, sed totus mundus eos nihil aliud quam Protestantes 
vocat (1). Ecclesia autem nostra et seipsam dicit Catholicam, 
et ab universo orbe eodem nomine quasi proprio semper fuit 
nuncupata. Ergo hoc nomen non est usurpationis, sed veri- 
tatis; ergo Romana communio, eaque sola, habet et habuit 
ab initio conspicuum catholicitatis characterem et notam (2). 


« donner le nom qui lni convient..., le grand point est de forcer les 
« autres à nous donner tel on tel nom; ce qui n'est pas tout-à-fait aussi 
« nisé que de nous en parer de notre propre autorité ; et cependant il 
«n’y à de vrai nom que le nom reconuu ». J. de Maistre, dn Pape, 
PAC Do 

(1) « Règle générale. Toutes les sectes ont deux noms: l'un qu'elles 
«se donnent, et l'autre qu’on leur donne. Ainsi les Eglises photieunes 
«qui s'appellent elles-mêmes orthodoxes, sont nommées hors de chez el- 
les, schismatiques, grecques, ou orientales, mots synonymes sans qu'on 
« s’en doute. Les premiers Réformateurs s'intitulérent non moins coura- 
« geusement érangéliques, et les seconds réformés; mais tout ce qui n'est 
pas eux les nomme ZLuthériens et Calvinistes. Les anglicans essaient de 
s'appeler apostoliques ; mais toute l'Europe en rira, et méme une partie 
de l'Angleterre. Le rascolnie russe se donne le nom de vieux croyant, 
mais ponr tout homme qui n’est pas rascolnie, il est rascolnic. Le ca- 
tholique seul est appelé comme il s'appelle, et n’a qu’nn nom pour 
tons les hommes. Celui qui n'accorderait aucune valenr à cette obser- 
vation, aurait peu médité le premier chapitre de la métaphysique pre- 
mière, celni des noms >». J. de Maistre, ubi supra. 
(2) « C'est une chose bien remarquable que tout chrétien étant obligé 
de confesser dans le symbole qu’il croit à P Eglise catholique, néanmoius 
aueune Eglise dissidente n'a jamais osé se parer de ce titre, ot se nom- 
mer catholique, quoiqu'il n’y eût rien de si aisé qne de dire: C'est 

nous qui sommes catholiques, et que la vérité d'ailleurs tienne évidem- 
ment à cette qualité de catholique. Mais dans cette occasion comune 
dans mille autres, tous les calculs de l'ambition et de la politique cé- 
daient à l'invincible conscience. Aucun novateur n'osa jamais usurper 
le nom de l'Eglise, soit qu'aucun d'eux n'ait réfléchi qu’il se condam- 
nait en changeant de nom, soit que tous aient senti, quoique d'une 
maniere obscure, l'absolue impossibilité d'une telle usurpation. Sem- 
blable à ce livre unique dont elle est la seule dépositaire et la seule 
interprète légitime, l'Eglise catholique est revêtue d'un caractère si 
grand, si frappant, si parfaitement inimitable, que personne ne son- 
gera jamais à lni disputer son nom, contre la conscience de l'univers ». 
J. de Maistre, du Pape, l. 4, c. 5. 

Sed, ut ad specialia veniamus, nemini certe dubium erit 
quin de communione Romana, id est de communione illa in 
qua ad Romanam sedem propter potentiorem principalitatem ne- 
cesse est convenire eos qui sunt undique fideles (1), loqueretur 
Irenaeus, cum saeculo secundo exeunte testabatur Ecclesiam 
per universum orbem usque ad fines terrae seminatam (2). Quod 
idem postea de suo tempore referebat Cyprianus, l. de unit. 
Eccles. Idem postea Athanasius, l. de humanitate Verbi. Idem 
postea Chrysostomus et Hieronymus in cap. 24 Matth. Idem 
Augustinus, epist. 199 ad Hesychium; idem Leo Magnus in 
Serm. 1 de SS. Petro et Paulo, ac S. Prosper qui in l. de 
ingratis ita cecinit: Sedes Roma Petri, quae pastoralis honoris 
facta caput mundo, quidquid non possidet armis, religione tenet. 
Et haec fortasse ultro fatebüntur adversarii. At nos, prose- 
quitur Bellarminus (3), idem ostendemus de posterioribus 
saeculis. Tempore S. Gregorii Ecclesiam nostram fuisse in 
toto orbe terrarum, id est in omnibus provinciis tunc co- 
genitis, planum est ex epistolis ipsius Gregori ad episcopos 
Orientis, Africae, Hispaniae, Galliae, Angliae, Siciliae, etc. 
Item ex Beda in e. 6 Canticorum. Quin et dum maxime invale- 
scebat protestantismi propagatio, Ecclesia Romana praeter Ita- 
liam et Hispaniam et Galliam fere totam, praeter Germaniam, 
Angliam, Poloniam, Bohemiam, Hungariam, Graeciam, Sy- 
riam, Aethiopiam, Aegyptum, in quibus plurimi mveniebantur 
catholici, m ipso novo orbe habebat ecclesias sine admixtione 
haereticorum in omnibus quatuor partibus mundi : ad Orien- 
tem in Indiis, ad Occidentem in America, ad Septentrionem 
in Iaponia, ad Meridiem in Brasilia et exteriore parte Africae. 
Nostris vero diehus, ante annos circiter quadraginta prae- 
grande signum catholicitatis Romanae communionis monstra- 
tum est in Concilio Vaticano, in quo sederunt simul plus quam 
mille episcopi ex omnibus omnino mundi plagis coadunati. 
Caeterum operam plane perderet qui pluribus declarare vellet 
id quod luce meridiana clarius est, et factis constat summae 
notorietatis : qualiter scilicet haec ipsa Romana communio 
hodiedum comprehendat linguarum universalitatem ; qualiter 


(1) Irenaeus, l. 3 c. haeres., c. 3. 
E NW 1. 1, e. 10. 
(3) Bellarminus, de notis Ecclesiae, c. 1. 

in se compacta atque individua manens, suos habeat fideles 
in omnibus hominum cognationibus et terrae regionibus; qua- 
liter demum numerositate sua superet quamlibet aliam se- 
ctam in mundo existentem, imo vero, omnes alias fractiones 
christiano nomine gloriantes, etiam coniunctim seu collective 
sumptas. De catholicitate igitur simultanea non est ullus du- 
bitandi locus. 

Nune autem de perenni fecunditate et successivis incre- 
mentis inde ab initio, quid dicam ? Mitto 1psa Ecclesiae exordia 
usque ad invasionem Barbarorum, quia de his nulla esset cum 
adversariis specialis controversia. Sed incipiendo a saeculo VI, 
tres periodi distingui possunt, quarum prima extenditur usque 
ad tempora Reformationis, altera usque ad fimem saeculi 
proxime elapsi, tertia est quae nunc currit. 

Porro, quod ad primam attinet, ostendit Bellarminus vel ex 
solis Centuriatorum Magdeburgensium confessionibus, omnes 
omnino gentium infidelium conversiones tunc factas, Romanae 
communioni esse exclusive adscribendas. « À tempore S. Gre- 
gorii usque ad nostra tempora conversos multos a nostris, 
« probari potest testimonio adversariorum. Nam quod sexto 
« saeculo iussu B. Gregori Anglos paganos, non haeretici 
qui tunc etiam non deerant, sed monachi Pontificii ad fidem 
« Christi converterint, testantur Centuriatores, Cent. 6, cap. 2. 
« Deinde tempore Cononis Papae, S. Kilianus a Papa missus 
« convertit Francones, ut dicuntipsimet Centuriatores, Cent. 7, 
« cap. 2. Deinde tempore Gregorii IT et Gregorii III ac Za- 
« chariae Pontificum, conversa est magna pars Germaniae ad 
« fidem, non per haereticos iconomachos quibus tune mundus 
« abundabat, sed per S. Bonifacium episcopum et martyrem 
« quem Papa Gregorius II miserat, ut fatentur Centuriatores, 
« Cent. 8, cap. 2.... Deinde, Cent. 9, cap. 2, fatentur monachos 
« Corbeienses convertisse Wandalos; et infra fatentur Bul- 
« garos, Slavos, Polonos, Danos, Moravos eo saeculo conversos. 
«subiectos fuisse Romanis Pontificibus, ex quo apparet a 
« Papistis fuisse conversos. Item, Cent. 10, cap. 2, plures reges 
«et populos ad fidem conversos docent opera Henrici I Im- 
« peratoris, et Adalberti Bohemorum ac Methodii Moravo- 
« rum archipraesulum, quos omnes Papistas fuisse negare non 
« possunt, cum constet eos Pontificibus Romanis subiectos 
« fuisse. Denique, Cent. 11. cap. 2, docent Hungaros magna 

« ex parte hoc saeculo conversos, et episcopos illi genti datos, 
« a Romano Pontifice confirmatos fuisse, petente hanc eorum 
« confirmationem S. Stephano Hungarorum rege nuper con- 
« verso. Post illa tempora non defuerunt etiam in Ecclesia 
« catholica similes conversiones, siquidem Adrianus IV ante 
« suum pontificatum ab Eugenio Papa missus, Norvegiam ad 
« fidem convertit, ut Platina aliique testantur, et ni fallor, 
«ipsi etiam Centuriatores in centuria 12, quam una cum 15 
« editam audio, sed nondum vidi. Ab uno S. Vincentio Or 
« dinis Praedicatorum constat esse conversos ad fidem vi- 
«ginti quinque millia, partim Iudaeorum, partim Saraceno- 
« rum, ut scribit S. Antoninus qui floruit eadem aetate » (1). 
Hueusque Bellarminus, sed non satis. Qualiter enim a sae- 
culo XVI, post inventum novum orbem, Ecclesia Romana 
maxime dilataverit locum tentorii sui, et pelles tabernaculo- 
rum suorum late extenderit, videndum est in vitis celebrio- 
rum missionariorum, S. Francisci Xaverii, Iosephi Anchieta, 
Roberti De Nobilis, Antonii Ricci, Isaaci Jogue, Ioannis de 
Brébeuf, etc. Confer etiam historiam heroicae Ecclesiae Iapo- 
nensis, auctore Charlevoix. Adde testimonia infensissimorum 
religionis catholicae inimicorum, qui vel inviti missiones no- 
strorum in Paraquaria, Brasilia, et Nova Francia, summis 
laudibus extulerunt. De coaevis demum incrementis conferri 
potest egregia demonstratio Cardinalis Wiseman (2), in qua 
ex relationibus potissimum ipsorummet missionariorum pro- 
testantium, perspicue ostenditur missiones catholicas in In- 
dus, in Sinis, in Oceania, in America Septentrionali, esse 
in continuo progressu, seseque in dies expandere ; conversiones 
etiam istorum gentilium non esse fictas, sed solidas, quamvis 
catholici missionarii mediis humanis vix ac ne vix quidem 
instruantur, imo lege quadam ordinaria, cum suis neophytis 
sint persecutionibus omnis generis obnoxii. — Et de commu- 
nione quidem Romana, hactenus. 

Ex adverso communiones separatas considera. Puto 
non esse immorandum circa communiones Orientis quae ita 


(1) Bellarminus, de notis Eeclesiae, c. 12. 

(2) Apud Migne, Démonstrations évangéliques, Tom. 15, Conf. VII: 
Sur les succès obtenus par la règle de foi catholique dans la courersion des 
paiens. 

evidenter carent diffusione per multitudinem gentium, ut 
nihil vel apparenter occurrat, quo pallietur parücularitas seu 
limitatio ad unam tantum. mundi partem. Omnes etiam et 
singulae a tempore separationis suae, ita steriles inveniuntur 
in opere conversionis infidelium, ut omnimodam exhibeant 
similitudinem cum sarmentis praecisis quae ubi cadunt, cum 
praeciduntur, ibi manent, dum interim Ecclesia vera tanquam 
vitis viva, suos palmites ubique extendit (1). 

Quocirca, si qua forte verosimihtudine extra Romanam 
communionem inveniretur cathohcitas, de solo Protestantismo 
posset institui quaestio. Atqui a Protestantismo catholicitas 
evidentissime abest. 

Primo quia catholicitas non solum universalitatem loco- 
rum respicit, sed etiam universahtatem temporum inde ab 
ascensione Christi et descensu Spiritus Sancti, et statim 
mentem subit importuna interrogatio : ubinam terrarum Pro- 
testantismus fuerit per quatuordecim saecula usque ad Lu- 
therum. — Secundo quia praesuppositum catholicitatis est 
communionis unitas, ut dictum est ab initio. Protestanti- 
smus autem non dicit communionem unam, sed sectarum 
multitudinem quae inter se solis negationibus colligantur, et 
non conveniunt nis? in protestatione contra Ecclesiam a qua 
tempore Reformationis sese separaverunt (2). — Tertio quia 
etiamsi Protestantismus sumatur in complexu secundum ne- 
gativam illam unitatem quae ei propria est, adhue caruit 
omni specie diffusionis extra Septentrionales Europae partes, 


(1) « Le premier symptôme de la nullité qui frappe ces Eglises, c’est 
ES celui de perdre subitement et à la fois le pouvoir et le vouloir de cou- 
« vertir les hommes et d'avancer l'oeuvre divine. Elles ne font plus de 
« conquêtes, et méme elles affectent de les dédaigner. Elles sont stériles, 
« et rien n'est plus juste: elles ont rejeté l'époux >. J. de Maistre, du 
Pape, l. 4$, c, 9. 

(2 Haee negativa Protestantismi essentia ipso nomine significatur. 
« Si le protestantisme porte toujours le méme nom, quoique sa foi ait 
« immensément varié, c'est que son nom étant purement négatif et ne 
« signifiant qu'une renonciation au catholicisme, moins il croira et plus 
«il protestera, plus il sera lui-méme. Son nom devenant done tous les 
« jours plus vrai, il doit subsister jusqu’au moment où il périra, comme 
«ulcere périt avec le dernier atóme de chair vivante qu'il a dévoré ». 
J. de Maistre, du Pape, L H c. 5. 

usque ad medium saeculi XVIII. « Haereses Lutheranorum, 
« aiebat Bellarminus, nunquam transierunt mare, nec Asiam 
«aut Africam, Aegyptum aut Graeciam viderunt ». Et hoc 
idem post Bellarminum per longam annorum seriem, ad litte- 
ram verum mansit. — Quarto quia ab eo tempore quo Pro- 
testantes, praesertim Anglicani, perculsi gloriosis catholico- 
rum successibus, coeperunt de missionibus apud infideles 
cogitare (1), nihil positivi ab eis obtentum esse, iam nunc 
pro comperto haberi debet. Extat hac de re demonstratio 
praelaudati Cardinalis Wiseman in collatione cui titulus : De 
successibus regulae fidei protestanticae in conversione pagano- 
rum (2), ubi perpendit clarissimus auctor media ad opus ad- 
hibita, ingentem numerum ministrorum ingentesque expensas, 
subsidia externa quibus missiones abundant, conditionem re- 
gionum in quibus ut plurimum commorantur missionarii, quae- 
que Britannico subsunt 1mperio, aut certe protectoratui; tum 
apparatum ephemeridum, scholarum gratuitarum, praemiorum 
oblatorum, etc. (3). E regione vero ponit fructus secundum 


(1) « Ce fut en 1701 que se forma en Angleterre la première société 
« des missions, autorisée par une charte royale; c'est la Société pour la 
« diffusion de la science chrétienne. Vers lo même temps la Société pour la 
« propagation de V Evangile dans les pays étrangers fut aussi complètement 
« organisée et mise en activité. Depuis cette époque jusque vers la fin 
«du siècle dernier, il n’a été rien fait qui mérite d’être remarqué en 
«institutions de ce geure. Ce fut en 1792 que la Société des missions 
« anabaptistes, devenue depuis si célèbre par le grand nombre de versions 
« de Ecriture en langues orientales publiées par elle à Sérampore son 
« quartier général, fut primitivement instituée ct consolidée ; et en 1795 
« que se forma aussi la Société des missions de Londres, qui appartient à 
«la congrégation des indépendants, suivie l'année d’après par la Société 
« écossaise des missions. En 1800, la Société des missions de P Eglise se mit 
«à oeuvre ». Wiseman, Conférences sur les doctrines et les pratiques 
principales de l'Eglise catholique, 6ème Conf, 

(2) Apud Migne, Démonstrations évaugéliques, Tom. 15. 

(3) « Je vais encore vous citer par voie de confirmation les remar- 
«ques du docteur Buchanan relativement à l'Inde, l'un des théâtres les 
« plus importants des travaux des missionnaires (anglicans) de nos jours. 
« Aucune nation chrétienne, selon lui, ne posséda jamais un champ aussi 
« vaste pour la propagation de la foi, que celui qui nous cst offert par notre 
« influence sur les cent millions d? indigènes qui peuplent l’Indoustan. Jamais 
«aucune autre nation wa jowi d'aussi grandes ressources..., que celles que 

documenta authentica ad societates biblicas missa. et ex iis- 
met ad hanc devenit conclusionem: In Indiis orientalibus vix 
paucos numerari qui vel a propriis contribulibus expulsi, vel 
commodioris vitae spe allecti, religionem protestanticam am- 
plexi sunt; ipsos ministros animum despondere ob invictas 
et insuperabiles difficultates (1); relationes missionariorum fere 
semper reticere conversiones factas, et sese extendere in exag- 
geranda spe futuri, ita ut sterilitas ecclesiae (quae tamen habet 
virum, id est, omnibus mediis humanis abunde instruitur), 
non in una vel altera orbis parte, sed ubique terrarum lege 
quadam inexorabil in dies magis magisque elucescat. Citatur 
inter alia, exemplum insulariorum qui sponte sua, propter 
perspectam superioritatem christianorum petierant missiona- 
rios, a quibus instituti in peius prolapsi sunt, et ad excutien- 
dum intolerabile iugum sese comparaverunt (2). Quin imo, si 
iis rumoribus credas qui undique percrebrescunt, et ipsa sua 
constantia atque universalitate omnimodam credibilitatem 
habere videntur, apparet protestantes missionarios nequa- 
quam discriminari ab iis quos suo iam tempore notabat Ter- 
tullianos in libro de praescriptionibus adversus haereticos, 
c. 42: « De verbi autem administratione quid dicam, cum hoc 
«sit negotium illis, non ethnicos convertendi, sed nostros 
< evertendi ? Hanc magis gloriam captant, si stantibus ruinam. 
« non si lacentibus elevationem operentur, quoniam et 1psum 
« opus eorum non de suo proprio aedificio venit, sed de ve- 

« nous fournit l’autorité que nons exerçons sur un peuple passif qui courbe 
« la tête avec soumission sous le joug si léger de notre puissance, rérére nos 
« principes, et regarde notre domination comme une bénédiction. Ainsi les 
« missionnaires ne vont pas, comme les apótres, porter la foi dans des 
« eontrées barbares et indomptées; ils ne se jettent pas tout-à coup au 
« milieu de peuplades sauvages et féroces comme des agneaux au milieu 
« des loups, sans autre défense que leur innoceace et la confiance en 
« Dieu, et préchant un Evangile entierement opposé à toutes les idées, 
« les intérêts, et les coutumes de ceux auxquels ils l’annoncent. Mais le 
« plus ordinairement ils s’avancent environnés de tous les geures pos- 
« sibles de protection, et de toutes les ressources qui peuvent leur fa- 
« ciliter l'oeuvre qu'ils ont entreprise ». Wiseman, ubi supra. 

(1) Cf. Wiseman, l. c. pag. 840 et seq. 

(2) Relation de neuf mois de résidence dans la Nouvelle-Zélande, par 
Aug. Toole, apud Wiseman, l, c. 

«ritatis destructione. Nostra suffodiunt ut sua aedificent ». 
Quem haeresis characterem observabat quoque Augustinus, 
l. 13 c. Faustum, c. 12, comparando sectarum praedicatores 
perdicibus congregantibus pullos quos non pepererunt. Atque 
ita etiam ab initio se gessit Protestantismus, qui cum in va- 
riis Statibus maritimo potiretur imperio, hocque subsidio uti 
potuisset ad Christi fidem inter paganos disseminandam, eo 
uti maluit ad catholicas missiones evertendas (1). Sed nunc 
pro mutatione circumstantiarum, sparsis libris et tempora- 
libus commodis propositis, nostra suffodit ut sua aedificet, 
aut verius, propriae sterilitati qualecumque tandem palliati- 
yum inveniat. 

Omnibus ergo modis evidens est, catholicitatis notam pro- 
priam esse illius solius Ecclesiae quae ipsum catholicae no- 
men uf distinctivum semper retinuit, quaeque in omni veritate 
ostendit in se adimpleta verba antiquae prophetiae: « Leva 
«in circuitu oculos tuos, et vide, omnes isti congregati sunt, 
venerunt tibi. Vivo ego, dieit Dominus, quia omnibus his 
«velut ornamento vestieris, et cireumdabit tibi eos quasi 
« sponsa, quia deserta tua et solitudines tuae nunc angusta 
erunt prae habitatoribus. Adhuc dicent in auribus tuis filii 
sterilitatis tuae: angustus mihi locus, fac spatium ut in- 
« habitem. Et dices in corde tuo: Quis genuit mihi 1stos.... 
«et isti ubi erant? Haec dicit Dominus Deus: Ecce levabo 
«ad gentes manum meam, et ad populos signum meum. Et 
« afferent filios tuos in ulnis, et filias tuas super humeros 
« portabunt... Et scies quia ego dominus, super quo non 
« confundentur qui exspectant eum ». — Sed nune superest 
ut quotuplici titulo ipsa hactenus declarata catholicitas divi- 
nitatem Ecclesiae Romanae demonstret, videamus. 

Prae primis, catholicitas proponitur in Scripturis ut nota 
Ecclesiae omnino positiva, quae scilicet soli verae Ecclesiae 
competeret, et nulli falsae sectae foret unquam communis. 
Datur enim in omnibus vaticiniis V. T. auctoritate Evangeli 


(1) Quod nimis felici successu praestiterunt Batavi, praesertim in Ia- 
ponia et Indiis orientalibus. 

confirmatis, velut signum maxime distinctivum regni Messia- 
nici quod est Ecclesia Christi. Atqui signum distinctivum non 
est nisi nota propria, minimeque promiscua. Ergo inhaerendo 
signis a Deo praemonstratis, certo invenitur Ecclesia, ubi m- 
venitur catholicitas. 

Verum haec eadem catholicitas divinitatem Ecclesiae mon- 
strat, vel ex sola etiam natura rei. Nam primo, religio posi- 
tiva omnibus varietatibus humanae speciei attemperata, non 
hominem auctorem habuisse dicenda est, sed illum solum qui 
super omnia eminens, sapientissuma dispositione legem dare 
potuit, quae universis gentibus et cognationibus terrae con- 
veniret. Et certe, quidquid humanum est, modum servat spe- 
cialium conditionum medii in quo inventor homo suam exer- 
cuit activitatem ; quidquid vero a tali contractione liberum est, 
hoc ipso divinum ostenditur (1). 


(1) Argumentum eloquenter exponitur a Cardinali Wiseman, in fine 
collationis 73e supra laudatae: « Tous les autres systèmes religieux 
« (praeter christianismum) ne pouvaient convenir qu’à un climat on à 
un peuple partieulier. Ni l'art ni ies talents n'auraient pu réussir à 

faire embrasser an Huron sauvage la religion amphibie et abstème du 
« Gange, à lui faire employer la moitié de ses jours à de longues et 
« fréquentes ablutions dans ses lacs glacés, et placer dans ces pratiques 
« l’espérance de son salut... Les habitants mous et voluptueux du Thibet 
« n'auraient jamais transplanté dans leurs bocages parfumés les sombres 
« enchantements et les divinités sanguinaires des forêts de la Scandina- 
« vie, ou pris plaisir à écouter les histoires de sang et de gloire qui 
« enflammaient le courage du roi de la mer au sein des tempêtes dn 
« nord. Et celui-ci n'eüt jamais consenti a s'instruire des religions de 
« l'Orient, avec leurs brillantes pagodes, leurs fastueuses peintures, leurs 
« parfums variés, et leurs moenrs efféminées.... Le culte religieux de 
«l'Egypte était né du sol méme, et devait périr des qu'il viendrait à 
« être trausplanté au dela des limites atteintes par les inondations du 
« Nil. La religion de la Gréce, avec sa mythologie poétique, ses Muses, 
« ses Dryades et tout son Olympe, ne pouvait être le culte que du peuple 
« qui avait été capable de produire Anacréon, Homère, Phidias, et Apel- 
«les, Que dis-je? La legislation juive elle-méme porte des caractéres 
« évidents qui annoncent que son divin auteur n'avait pas eu l'intention 
« de l’établir comme un culte permanent et universel. Le christianisme 
« seul est la religion de tous les lieux et de tous les peuples. D’nn pôle 
«à l’antre pôle, de la Chine au Pérou, nous le voyons pratiqué et aimé 
« par d'innombrables variétés de la grande famille humaine, sans distin- 

Praeterea, in catholicitate non solum consideratur aptitu- 


dinalis convenientia religionis ad omnes et singulas humani 
generis differentias (in quo divinae originis signum luculenter 
iam elucet), sed attenditur quam maxime actualis coadunatio 
in huiusmet religionis professione (et quidem sub unius ca- 
pitis regimine) ingentis hominum multitudinis, quos et natu- 
ralis indoles, et civilizationis modus, et distantia locorum, et 
originum diversitas, et politicae divisiones penitus separant 
ab invicem. Huic porro coadunationi tot et talia obstant im- 
pedimenta, ut sine specialissimo Dei interventu manifeste im- 

etion de leurs diverses constitutions, de leurs capacités intellectuelles, 
de leurs usages civils, de leurs institutions politiques, et méme de leur 
couleur et de leur physionomie. 

« Mais rendons-nous justice à nous-mêmes, A la religion catholique 
seule appartient le glorieux privilége d’assortir ensemble tous les ca- 
ractéres nationaux et individuels, en se faisant tout à tous, d'unir par 
un lien commun les éléments les plus discordants, et de façonner sur 
le méme modèle de vertu les dispositions les plus diverses, sans effacer 
un seul trait des différences nationales. Le Luthéranisme est imposé 
par force pendant de longues années aux dociles habitants de Ceylan, 
et il y a engendré la plus horrible des monstruosités religieuses: le 
culte du Christ uni au service des démons! Les Indépendants ont tra- 
vaillé longtemps avec zèle à la conversion des peuples des iles Sand- 
wieh et de la Société, si purs dans leurs moeurs et si aptes à recevoir 
l'instruction, et ils ont complétement réussi à ruiner leurs habitudes 
industrieuses, à exposer le pays aux invasions du dehors et aux dis- 
sensions du dedans, et à dégoüter tous ceux qui dans le principe Jes 
avaient supportés. 

« La religion catholique au contraire, semble avoir en elle-même une 
grâce et une efficacité toute particulière, qui lui permet de prendre 
racine dans toutes les diverses situations et eonditions. Elle semble 
agir comme la vertu secrète de certaines sources d'eau, qui écartent 
peu à pen les parcelles de fleurs ou de branches fanées et flétries qui 
viennent se mêler à leurs ondes, et les convertissent en une substance 
solide et durable sans aucune altération des lignes et des veines qui 
leur conservent leur individualité,.. Son action est indépendante de la 
civilisation, Tantôt elle la précède et en est lavant-coureur, tantôt 
elle la suit et en devient comme le correctif. Vous l'avez vue élever 
le sauvage dans ses déserts à l'admiration et à la croyance des mystères 
les plus sublimes; vous l’avez vue dans l'Inde affermir ses membres 
contre l'intluence démoralisatrice du climat ». Apud Migne, Démon- 


strations évangéliques, Tom. 15, pag. 909, seq. 

possibilis appareat. Sane vero, unaquaeque gens, sicut pro- | 
prium habet ingenium propriamque vitam, ita naturaliter 
appetit independentiam a quolibet principio extraneo, tam in 
ordine politico quam in ordine religioso. Quod si politica 
unitas inter gentes, lingua, indole et stirpe diversas aliquando 
inducitur, id quidem vi et armis refertur acceptum, et neque 
sic longo tempore durat, nisi forte autonomia in propriis usibus 
sarta tecta remaneat. At unitas religiosa, praeterquam quod 
longe intimior esse noscitur importat ex sese spontaneam et 
minime coactam accessionem, cuius nullum principium in solis 
naturae viribus invenire est. Cogita ergo quale prodigium 
fuerit, quando in arca Noe fuerunt cuncta animantia terrae, 
sicut scriptum est: Jn articulo diei illius ingressus est Noe et 
filii eius, ipsi et omne animal secundum genus suum, universaque 
iumenta in genere suo, et omne quod movetur super terram in 
genere suo, cunctumque volatile secundum genus suum, universae 
aves, omnesque volucres ingressae sunt ad Noe in arcam, bina et 
bina ex omni carne in qua erat spiritus vitae ; et vide ibi quam- 
dam adumbrationem permanentis prodigii quod a decem et 
octo saeculis in Ecclesia catholica cernitur, sed et in dies ex- 
tenditur etiam magis, cum continuae propagationi catholicae 
unitatis eadem naturaliter obstent, quae obstabant primae eius 
constitutioni. 

Ultima demum consideratio sit, quod ante Catholicam nequi- 
dem excogitata est et tentata propagatio unius religionis 
per orbem universum. Post Catholicam et extra illam, per 
septemdecim saecula perdurat absentia cuiusvis tentaminis in 
hoc genere. Ineunte autem saeculo proxime elapso, cedunt 
protestantes pruritui imitandi catholicos, et propriarum vi- 
rium experimentum faciendi. Et absentia quidem tentaminis 
per tanta temporum intervalla, etsi non defuerint occasiones 
et motiva tentandi, argumento est quod semper senserunt 
homines successus impossibilitatem. Rectam autem fuisse 
huiusmodi existimationem, demonstrat nunc frustraneus co- 
natus protestantium, quibus tamen praesto sunt omnia media 
humana excogitabilia, sive numerus missionariorum spectetur, 
sive opes, sive politicae potestatis auctoritas. Accedit etiam 
quod viam a nostris demenstratam imvenerant. Accedit potis- 
simum. quod fidem Christi cum independentia rationis et fa- 

- cillima ratione vitae, paucissimisque religionis officiis con- 
iungunt. 

Vere ergo ibi demonstrat nobis Deus in adversariis nostris, 
et novo documento certiores nos reddit, ad hoc permitti quid- 
quid in communionibus separatis fieri permittitur, ut ipsa Ca- 
tholica comparatione contraria emineat. Ecce ab antiquo facie- 
bat Deus habitare sterilem in domo, matrem filiorum laetantem, 
miram ei fecunditatem tribuens in expansione ad universas 
hominum progenies. Sed cum annales historiae nullum alibi 
tentamen offerrent, non ita clare forsitan apparebat, digitum 
Dei esse hic. Nune vero ex comparatione contraria res ipsa 
in splendidiori luce omnino reponitur. 


QUAESTIO VI. 
DE NOTA APOSTOLICITATIS 


In apostolatu duo possunt distingui. Unum quod apostolis 
a Christo electis ita personaliter collatum est, ut nullo modo 
ad alios transire debuerit, et hoe est missio ad initiandam 
et plantandam Ecclesiam in mundo. Alterum quod ab eis 
ad alios derivari necesse fuit, et hoc est missio et potestas 
ad regendam Ecclesiam semel initiatam, eamque moderandam 
usque ad consummationem saeculi. 

Duplici ergo ratione vera Christ Ecclesia dicitur m mmo 
apostolica. Primo, quatenus cum ecclesia quam apostoli pri- 
mitus fundaverunt semper continuatur, eodem fere pacto quo 
cum radice arboris continuantur truncus et rami. Secundo, 
quatenus semper regitur per antistites qui ab apostolis suum 
derivant ministerium ac gubernandi auctoritatem. Et quamvis 
haec duo sint intime connexa, et nequidem distinguantur adae- 
quate sola etiam distinctione rationis, adhuc tamen aliqualiter 
differunt inter se, pro quanto per prius attenditur continuatio 
totius societatis ab apostolis principiatae, postea vero de solo 
regimine specialis consideratio est. Hinc distinctis argumentis 
fundamentum datur, quae distinctis quoque propositionibus 
ad maiorem claritatem erunt exponenda. 


THESIS VIII. 


Vera Christi Ecclesia est essentialiter apostolica. qua- 
tenus in finem usque habere debet visibilem continua- 
tionem cum primitiva ea ecelesia quam plantaverunt 
apostoli. Et quia eiusmodi continuatio ita ei propria 
est, ut nulli falsae seetae possit esse communis, notae 
quoque positivae vim ae rationem obtinet, imo vero no- 
tae principalis qua potissimum utuntur Patres, Porro, 
tantoevidentius in communione Romana character iste 
resplendet.quanto manifestius ab aliisomnibus abesse 
ostenditur. 


EM. 


« Movet nos plurimum, aiebat supra laudatus Augustinus (1), 
«quod Dominus noster cui non credere sacrilegum et impium 


(1) Yide supra, Thes. 6, & 1. 

«est, novissimis verbis suis quae habuit in terra, primitivae 
Ecclesiae documenta salubria et novissima dereliquit. His 
«enim dictis, mox ascendit in coelum; praemunire voluit 
aures nostras adversus eos quos procedentibus temporibus, 
exsurrecturos esse praedixerat, et dicturos: Ætce hic est 
Christus, ecce illic. Quibus ne crederemus admonuit.... Cum 
« verba novissima hominis morientis audiuntur, ituri ad im- 
«feros, nemo eum dicit esse mentitum, et impius iudicatur 
haeres qui forte illa contempserit. Quomodo ergo effugiemus 
iram Dei, si vel non credentes, vel contemnentes repuleri- 
« mus verba novissima et unici Filii Dei et nostri Domini ae 
« Salvatoris, et ituri in coelum, et inde prospecturi quis ea 
« negligat, quis observet, et inde venturi ut de omnibus iu- 
« dicet? Habeo manifestissimam vocem pastoris mei commen- 
« dantis mihi et sine ullis ambagibus exprimentis Ecclesiam ; 
« mihi imputabo si ab eius grege, quod est ipsa Ecclesia, per 
« verba hominum seduci atque aberrare voluero ». Haec qui- 
dem Augustinus, de catholicitatis nota pertractans, et alludens 
ad dicta Christi ante ascensionem, Luc. X XIV-41, et Act. I-5; 
quae tamen etiam in praesenti cum eadem veritate et eodem 
rigore possunt applicari. Ad novissima enim Salvatoris verba 
pertinent omnia quae ab eo prolata referuntur per illos qua- 
draginta dies quibus praebuit seipsum. vivum post passionem 
suam, apparens eis et loquens de regno Dei. Pertinent vel ma- 
xime ea quae commemorat Matthaeus in ultima sui Evangelii 
conclusione, ubi ad undecim ait Iesus redivivus: Data est mihi 
omnis potestas in coelo et in terra. Euntes ergo docete omnes gen- 
tes, baptizantes eos..., ecce ego vobiscum. sum omnibus diebus 
usque ad consummationem saeculi. Et in his quoque sine ullis 
ambagibus veram ae genuinam expressit Ecclesiam, eam ma- 
nifeste indigitando ut quae in finem usque visibiliter conti- 
nuaretur absque omni ruptura seu interpolatione, cum ecclesia 
a suis apostolis mox initianda. 

Et re quidem vera, Ecclesiam quam post se in terris re- 
linquebat, nonnisi a collegio apostolico plantandam aperte de- 
clarabat, dum apostolis solis conferebat missionem sine qua, 
cum de supernatural instituto agitur, omne tentamen fru- 
straneum, omnis demum opera cassa atque irrita est. Sed non 
ad solum tempus vitae apostolorum mensura dierum huius 
ecclesiae restringebatur. Quippe ecelesia cum qua futurum 

se promittebat, quaeque hac de causa verae Christi Ecclesiae 
nomine msignitur, nullum in mundo nisi cum mundo ipso 
erat habitura finem (1). Et nihilominus, quantumlibet tempus 
ab apostolorum morte cogitetur effluxisse, semper oportebit 
verificari lllud: ecce ego vobiscum sum, donec veniat cunsum- 
matio. Capite plectetur Iacobus, crucifigetur Petrus, diversis 
martyriorum generibus afficientur alii, ultimus omnium pro- 
pria morte vitam finiet Ioannes, et adhue ego vobiscum sum. 
Veniet tempus in quo occumbent quoque omnes immediati apo- 
stolorum discipuli, Clemens, Ignatius, Polycarpus, etc., et 
adhue et semper ego vobiscum sum, quia nascentur filii loco pa- 
trum, sicut scriptum est: Pro patribus tuis, o Ecclesia, nati 
sunt tibi filii (2). Quid est igitur vobiscum sum? Id est: cum ec- 
clesia sum a vobis initiata, quae scilicet a vobis originem du- 
cens, ipsa continuitate erit semper vestra, hoc est, apostolica 
ecclesia. Haec autem dicendo, perpetuum Ecclesiae characte- 
rem evidenter expressit in continuatione cum illa primitiva, 
per operam apostolorum in mundo plantata. 

Porro eiusmodi continuatio stricte est accipienda, secun- 
dum quod excludit quamcumque rupturam aut interpolatio- 
nis possibilitatem. Dicendo enim: vobiscum sum omnibus die- 
bus, omnem omnino quantumvis minimam, etiam unius diet, 
etiam unius instantis, removit interruptionem, et nullum no- 
vatoribus spatium reliquit ubi legitimum suae sectae inve- 
uirent initium. — Item, continuatio est visibilis, tum quia 

(1) Augustinus super illa verba Psal. CI: Paucitatem dierum meorum 
nuntia mihi, sic loquentem ad Deum inducit Ecclesiam : « Quid est quod 
«nescio qui recedentes a me, murnmrant contra me? Quid est quod 
« perditi me periisse contendunt? Certe enim hoe dicunt, qnia fui et 
«non sum. Annuntia mihi exiguitatem dierum meorum. Non a te qusero 
« illos dies aeternos ; illi sine fine sunt, ubi ero; non ipsos quaero, teni- 
« porales quaero, temporales dies mihi annuntia, Exiguifatem dierum 
« meorum, non aeternitatem dierum meorum, annuntia mihi. Quamdiu 
« ero in isto saeculo, annuntia mihi propter illos qui dicunt: fnit et 

iam non est; propter illos qui dicunt: impletae sunt Seripturae, cre- 
diderunt omnes gentes, sed apostatavit et periit Ecclesia de onmibus 
gentibus... Et annuntiavit, nec vacua fuit ista vox. Quis annuntiavit 
mili nisi ipsa via? Quomodo annuntiavit? Ecce ego vobiseum sum usque 

in consummationem saeculi ». Enarrat, in Psalm. CI, Serm. 2, n. 8. 
(2) Psalm. XLIV, 17. 

incipit a visibilibus et in individuo designatis hominibus ; 
tum quia inter homines et pro hominibus instituitur, qui 
de continuitate societatum haud aliter iudicare possunt quam 
de continuitate fluminis, cuius successivae partes visibi- 
lem inter se connexionem servant; tum demum quia con- 
sentanea sit oportet naturae ipsius Ecclesiae, quae iuxta su- 
perius demonstrata, ex instituto Christi visibilis est tam 
materialiter quam formaliter (1). — Denique haec ipsa visibilis 
continuatio secum trahit omnes verae Ecclesiae proprietates, 
eo quod coniunctam habet assistentiam Christi. Assistentia 
autem Christi omnimodam ponit indefectibilitatem (2), nul- 
lique falsae ecclesiae potest convenire, ut in terminis evi- 
dens est. Ergo a primo ad ultimum, apostolicitas hactenus 
declarata notam constituit maxime positivam. 

Et confirmatur, quia e converso universalissimus oranium 
falsarum ecclesiarum character reponitur in hoc, quod e linea 
successionis exeuntes, segregaverunt semetipsas, eta seipsis 
inceperunt. Vos autem, charissimi, memores estote verborum quae 
praedicta sunt ab apostolis Domini nostri Iesu Christi, qui dice- 
bant vobis quoniam in novissimo tempore venient illusores, secun- 
dum desideria sua ambulantes in impietatibus. Hi sunt qui segre- 
gant semetipsos. Ita Iudas apostolus, testes adducens omnes 
simul collegas suos et socios ministerii, tanquam communi 
consensu definientes notam, in qua invariabiliter et necessario 
convenirent omnes ad unum impostores, sub nomine chri- 
stiano animas hominum decepturi usque in finem saeculorum. 
Hi sunt, inquit, qui segregant semetipsos. Eta quo, quaeso, sese 
segregabunt nisi à corpore iam constituto, cuius inviolabilis 
unitas est? Ergo sua desertione in aeternum manifesti erunt, 


(1) Quaest. 1, Thes. 2. 

(2) Quotiescumque in Scripturis Deus cum aliquo esse dicitur, certa 
atque invincibilis protectio siguatur. Sic, Iudic. VI-12: Apparuit ci (Ge- 
deoni) angelus Domini et ait: Dominus tecum, virorum fortissime. Dirit ci 
Gedeon : Obsecro, mi domine, si Dominus nobiscum cst, cur apprehenderunt 
uos haec omuia ?... Dixitque ei Dominus : Ego ero tecum, et percuties Madian 
quasi unum virum, Sic Psalm. XXII-4: Nam et si ambularero in medio 
umbrae mortis, non timebo mala, quoniam tu mecum es. Sic Isai, XLIII-2: 
Cum transieris per aquas, tecum ero, et flumina non operient te; cum ambu- 
laveris iu ignc, non combureris et flamma non ardebit in te. Sic etiam Matth. 
XNVIII: Ecce ego vobiscum sum. 


CUM 


et iam ex nunc hoc uno signo omnes in globo semel pro 
semper denuntiantur ab apostolis Domini nostri Iesu Christi. 
Quia enim apostoli simul audiverant Christum promittentem 
et dicentem : ecce ego vobiscum sum omnibus diebus. usque ad 
consummationem saeculi, pariter quoque iudicaverunt segrega- 
tionem a continua successionis catena, nihil aliud fore quam 
segregationem ab ipsomet Christo cuius promissio non fallit. 
imo fore communem tesseram sub qua agnoscerentur cunctae 
in mundo sectae adulterinae. Et in eodem quoque sensu ac- 
ciplendum est quod de haeretico homine pronuntiat Paulus, 
Tit. III-11, ubi eum dicit proprio iudicio comdemnatum. In eo 
enim quod sese monstrat ut sui conventus initiatorem, quim 
praedecessorem nominare possit quando primum incipit exsur- 
gere, seipsum revera condemnat, hancque suam condemna- 
tionem scriptam in fronte gerit. 

Porro, inter alias positivas Ecclesiae notas, principatum 
quemdam semper obtinuit in communi usu Patrum ista ab 
apostohs continuatio, quia nulla est magis obvia, nulla etiam 
est cuius vel praesentia vel absentia factis magis materialibus 
magisque tangibilibus (si dicere fas est), sese prodat. — Et 
primo quidem luculenter se prodit vel ex solo nomine quo una- 
quaeque communio in mundo nominatur: quatenus illa ec- 
clesia recto tramite ab apostolis ostenditur descendere, quae 
proprium retinet nomen per apostolos ab initio inditum. Si 
qua autem secta nomen habet novitatis, ipso facto per ru- 
pturam et discessum ab illa antiqua convincitur incepisse. Et 
potest declarari exemplo rerum humanarum, ubi nomen unius- 
cuiusque inclytae familiae non aliter ad posteros transit, nisi 
ex vi originis et successionis. Tunc enim palam fit, quempiam 
esse genuinam nobilis cuiusque stirpis sobolem, cum nomen 
eius pacifice possidet et sine contestatione conservat. [ta ergo 
et multo maiori certitudine accidit in praesenti. Multo, m- 
quam, maiori certitudine, quia in rebus humanis origo unius 
ab altero et legitima generationum series non est factum adeo 
publicum et evidens. At contra, successio Ecclesiae est per 
conservationem eiusdem numero corporis socialis quod semper 
permanet, ita ut in transmissione nominis nulla fraus timeri 
possit. Praeterea nomina supponunt pro rebus. Ergo novis 
exsistentibus rebus, necesse est imponi nomina nova quibus 
ipsae res novae significeutur et discernantur ab alus. Ergo 

sicut conservatio antiqui nominis Ecclesiae signum est con- 
tinuitatis eum trunco apostolico, ita e converso nomina po- 
sterioris facturae signum sunt segregationis de qua supra di- 
etum est: Hi sunt qui segregant semetipsos. 

Ideo vetustissimi Patres ex ipso nomine antiquam et aposto- 
licam distinguebant Ecclesiam ab omnibus sectis noviter post 
apostolos introductis. Et Clemens quidem Alexandrinus re- 
spondens obiectioni infidelium dicentium non oportere credere, 
propter dissensionem haeresum, distrahit enim nos ac defatigat 
etiam ipsa veritas, dum alii alia constituunt dogmata (1), multa 
prius proponit quibus vera Ecclesia ab haeresibus discerni 
queat, tum deinde concludit: « Et essentia ergo et opinione 
«et principio et excellentia, solam esse dicimus antiquam 
« et Catholicam Ecclesiam. Ex haeresibus autem aliae qui- 
« dem appellantur ex nomine, ut quae appellatae sunt a Va- 
« lentino et Marcione et Basihde. Aliae autem ex loco, ut 
« Peratici; aliae autem ex gente, ut Phrygum haeresis; aliae 
«autem ex operatione, ut Encratitarum; aliae autem ex pro- 
«pris dogmatibus, ut Docetarum et Haematitarum, aliae 
«autem ex positionibus et iis quae ipsae honorarunt, ut qui 
«appellantur Cainistae et Ophiam: aliae vero ex iis quae 
«nefarie ausae sunt et perpetrarunt, ut qui ex Simonianis 
« vocantur Entychitae » (2). Consonat et Iustinus in dialogo 
cum Tryphone, n. 35: « Sunt igitur et fuerunt permulti qui 
impia et nefanda dicere ac facere docerent, in nomine Iesu 
« prodeuntes.... Atque illi quidem, non secus ac qui in gentibus 
« nomen Dei operibus manufactis inscribunt, ita christianos se 
« esse dicunt, et nefandorum ac impiorum sacrificiorum parti- 
cipes fiunt. Nonnulli vocantur Marcionitae, alii Valentiniani. 
alii Dasilidiani, alii Satorniliani, alii aliud vocabulum habent 
«ex suae quisque sectae principe, quemadmodum ut initio 
«dixi, unusquisque eorum qui philosophari sibi videntur, ac- 
« ceptum a parente disciplinae nomen illius philosophiae quam 
« sequitur, sibi ferendum existimat ». Haud aliter Chrysosto- 
mus, Homil. 33 m Acta, ubi Gentilem inducit sic dicentem : 
Volo fieri christianus, sed nescio cui adhaeream ; multae apud 
vos sunt pugnae, seditiones et tumultus. Quod dogma eligam? 


À 


À 


À 


(1) Stromat. 1. 7, c. 15. 
(2) Ibid. c. 17. 

quod praeferam ? Singuli dicunt: ego veritatem dico. Cui credam, 
qui nihil Scripturarum sciam? Ideo frustra ad ipsarum Scri- 
pturarum sensum provocatio fieret. Responderet enim ille : 
Et quomodo possim, cum nesciam diiudicare vestra ? Discipulus 
esse volo, tu vero me iam doc'orem facis. Sed ecce tibi signum 
obvium atque perspicuum verae et apostolicae Ecclesiae : 
« Ut vero clarius loquar, ilh (haeretici) quosdam habent a 
« quibus appellantur, haeresiarchae certe nomen ; sie singulae 
« haereses. Nobis vir nullus nomen indidit, sed ipsa fides.... 
« Num haeresiarchas habemus? num ab hominibus nomen ac- 
« cipimus? num dux quispiam nobis est, ut illis Marcion, illis 
« Manichaeus, illis Arius, illis alius haeresis princeps ? Quod 
«si nos cuiuspiam nomen feramus, at non habemus sectae 
« auctores, sed praefectos et gubernatores Ecclesiae.... Illi 
« quoque, inquies, haec obtendunt. Verum habent nomen quod 
« illos accusat, illorumque ora obstruit ». 

Nec dissimili argumento pelagianam sectam refutare solebat 
Augustinus, et cum ei opponeret Iulianus, catholicos quoque 
vocatos fuisse Athanasianos vel Homousianos, respondebat 
Pelagianos nihil aliud quam Pelagianos universaliter.vocari 
ab omnibus, sicut Ariani nihil aliud quam Ariani ubique ter- 
rarum dicebantur; at nomen Athanasianorum a solis Arianis 
fuisse aliquando catholicis impositum, sicut a solis Pelagianis 
nomen Traducianorum. Quippe, « non mirum est quod novi 
« haeretici catholicis a quibus exeunt, novum nomen impo- 
«nunt; hoc et alii fecerunt quando similiter exierunt » (1). 
Sed nunquam efficere potuerunt utin communem usum nomen 
elusmodi transiret, quia visibile erat mutationem nominis 
minime respondere mutationi rei: « Athanasianos vel Homou- 
«sianos Ariani Catholicos vocant, non et alii haeretici. Vos 
« autem non solum a Catholicis, sed etiam ab haereticis vobis 
« similibus et a vobis dissentientibus, Pelagiani vocamini, 
« quemadmodum non tantum a Catholica, sed ab haeresibus 
« etlam vocantur Ariani. Vos vero soli nos appellatis Tradu- 
« clanos, sicut illi Homousianos, sicut Donatistae Macarianos, 
« sicut Manichaei Pharisaeos, et caeteri haeretici diversis no- 
« minibus » (2). Ergo illa vera et apostolica Ecclesia est, quae 


(1) Augustinus, Op. imperf. e. Iulianum, l. 1, n. 6. 
(2) August. ubi supra, n. 75. | 

semper in toto orbe antiqui nominis possessionem retinet, fru- 
stra conantibus singulis sectis (pro suo quaeque studio) novis 
eam notare nominibus, quae non tam nominum quam con- 
tumeliosarum et inurbanarum appellationum vim ac rationem 
in omnium existimatione obtinere valent: « Quid est quod 
«tam saepe novo nomine (Traduciani) quasi contumelioso 
« agere te putas, ut fugiatur veritas antiquissimi catholici dog- 
«matis, dum novitas expavescitur nominis? Quid non potest 
« isto modo derideri? sed vanitate, non urbanitate. Apostolus 
« enim dicit: Per «unum hominem peccatum intravit in mundum 
« et per peccatum mors, et ita in omnes homines pertransiit. Haec 
« verba utrique suscipimus. Si ergo nos Traduciani sumus 
« propter peccatum quod generatione traductum est, ut in 
«omnes homines pertransiret, vos 'lraduciani estis propter 
« peccatum quod imitatione traductum esse fingitis, ut in 
omnes homines pertransiret, et prior Apostolus Traducianus 
apparuit, qui sive hoe quod eum sensisse clarum est, sive illud 
« quod errando dicitis senserit, peccatum tamen in mundum 
per unum hominem intrasse et in omnes homines pertran- 
sisse dicendo, huius occasionem nominis praebuit. Si autem 
traducis nomen his verbis non convenit..., nec nobis hoc 
nomen, nec vobis, nec Apostolo convenit, sed plane hoc 
« dicere, hoc obiicere, hoc assidue odioseque repetere, ineptiae 
vestrae satis convenit » (1). Hinc tandem historia manifeste 
testatur, omnia similia nomina, rationem et causam sui in 
natura rerum non habentia, mox in omnimodam desuetudinem 
abiisse, et nullibi terrarum consecrationem temporis accepisse. 
Aliter vero est de nominibus quibus singula quaeque notantur 
haereticorum genera. 

At non tantum ex nomine facile dignoscetur omnis adul- 
terina secta cui continuatio deest cum Ecclesia apostolorum, 

(1) Augustinus, ibid. 1. 8, n, 91. — Huc facit observatio Comitis de 
Maistre, du Pape, 1. 4, c. 5: « Comme il est impossible de se donner un 
« nom faux, il l'est également de le donner aux autres. Le parti Prote- 
« stant n'a-t-il pas fait les plus grands efforts pour nous donner celui de 
« papistes? Jamais cependant il n'a pu y réussir... Le nom de papiste est 
« encore ce qu'il fut toujours, une pure insulte, et une insulte de mau- 
« vais ton, qui chez les Protestants méme, ne sort plus dure boucle 


« distinguée ». 

sed semper etiam notabitur ex auctore a quo originem ducit, 
ex tempore quo incepit, et loco ubi incepit. Quotiescumque 
enim novum systema religionis inductum est, ista tria possunt 
ostendi: a quo, quando, et ubi inceperit. Ratio a priori satis 
constat, quia omnis mutatio religionis est factum publicum 
quod natum est excitare attentionem, suique vestigia in mo- 
numentis historiae et memoria hominum non potest non re- 
linquere. Et multo magis cogit haec ratio, ubi de mutatione 
agitur in religione christiana quae principii traditionis adeo 
tenacem ab initio se ostendit, ut plane impossibilis appareat 
introductio substantialis innovationis, contra quam non esset 
reclamatum. Et adhuc crescit argumentum quia ex Christi 
voluntate, instituto, et speciali providentia, semper visibilem 
ac conspicuam esse oportet Ecclesiae continuationem inde ab 
apostolis. Ergo rursus, facilis probatio est compendio veri- 
tatis, nam apostolica Ecclesia ea dicenda est, cuius nec auctor, 
nec init tempus, nec originis locus post apostolos assigna- 
tur, dum ex adverso omnis haereticorum vel schismaticorum 
secta his efficitur manifesta: « Ad quos merito dicendum est: 
« qui estis, quando, et unde venistis? Quid in meo agitis non 
«mei? Qui denique, Marcion, iure sylvam meam caedis? 
« Qua licentia, Valentine, fontes meos transvertis ? Qua po- 
«testate, Apelles, limites meos commoves? Quid hic caeteri 
«ad voluntatem vestram seminatis et pascitis? Mea est pos- 
« sessio, olim possideo, prior possideo, habeo origines firmas 
«ab ipsis auctoribus quorum fuit res. Ego sum haeres apo- 
« stolorum. Sicut. caverunt testamento suo, sicut fidei com- 
« miserunt, sicut adiuraverunt, ita teneo. Vos certe exhaere- 
« daverunt semper et abdicaverunt, ut extraneos, ut inimicos. 
« Unde autem extranei et inimici apostolis haeretici, nisi ex 
« diversitate doctrinae, quam unusquisque de suo arbitrio ad- 
« versus apostolos aut protulit aut recepit? » Ita Tertullianus, 
de Praeseriptionibus, c. 87. Quibus similia habet paulo supra, 
c. 90: « Ubi tune Marcion, ubi tune Valentinus? Nam constat 
«ilos neque adeo olim fuisse, Anfonini fere principatu, et in 
« Catholicae primo doctrinam credidisse apud Ecclesiam Ro- 
« manensem, donee sub episcopatu Eleutherii, ob inquietam 
« semper eorum curiositatem semel et iterum eiecti ». 
Itaque, ad quamlibet sectam convincendam de separatione 
a trunco apostolico, satis erit attendere eius origineni, quia 

infallibiliter et cum certitudine omnimoda invenietur determi- 
natum rupturae punctum quod semper cruentum manet, ita 
ut nusquam novitatis seu aseitatis character directe apostoli- 
citati oppositus, aut tegi possit aut deleri. Quantumceumque 
invalescat Arianismus, semper reducetur ad tempus Arii pre- 
sbyteri, in quo numerabantur ex nomine paucissimi sectatores 
eius, id est, octo vel novem diaconi, tres aut quatuor episcopi, 
in summa tredecim vel quatuordecim personae quibus Alexan- 
drinus patriarcha et cum eo centum Libyae episcopi dicebant 
anathema, mox confirmatum a caeteris totius orbis episcopis(1). 
Faciat sibi nomen Nestorius in Oriente, ubi usque nunc habuit 
sequaces, semper etiam ostendetur praecisum divisionis ini- 
tium, quando solus erat suae sententiae simul cum alio quodam 
cui praedieationis officium commiserat in Ecclesia Constanti- 
nopolitana, in qua nemo eum ferre et audire poterat. Nec 
ulli sane dubium erit, quis a quo recesserit, an scilicet Catho- 
liea Ecclesia a Nestoriana factione, an potius Nestoriana factio 
ab Ecclesia Catholica; neminique in mentem obveniet, incer- 
tum et indiscernibile esse, quinam fuerit truncus a quo ramus 
praecidebatur, quisve ramus qui iam praecisus, truncum in 
sua integritate relinquebat (2). Et universaliter loquendo, ne 


(1) « Ac mihi certo in animo erat de illo facinore penitus reticuisse... 
« Verum quoniam Eusebius qui nune Nicomediae episcopus est, quique 
« totum Ecclesiae statum in sua manu positum arbitratur, istorum etiam 
« qui ab Ecclesia defecerunt patrocinium  suseipit,... necesse habeo si- 
lentium rumpere, remque vobis omnibus indieare... Qui «autem defece- 
« ruut ab Ecclesia sunt. Arius, Achillas, Thales, Carpones, Arius alter, Sar- 
« mates, Euzoius, Lucius, Iulius, Menas, Helladius, Caius, Secundus item 
et Theonas qui olim dicti sunt episcopi... Caeterum Eusebius eos ad se 
admittit, operamque sedulo dat ut mendacium cum veritate, et cum 
« pietate iiapietatem admisceat. Verum ad hoc praestandum non satis ha- 
« bet virium, nam vincit veritas, nec ulla est societas Inci cum tenebris, 
nulla consensio Christi cum Belial. Quis enim unquam talia andivit ? 
aut quis si iam audiret, non ea tanquam insolita et peregrina obstu- 

peseeret, anresque obturaret ne eiusmodi verborum sordes in audiendi 
« sensum illaberentur? ». Epistola Alexandri Patriarehae Alexandrini 
ad omnes episcopos, in Actis Concilii Nicaeni, apud Harduin, Tom. 1, 
pag. 307. 

(2) « Aperte igitur hane nostram scias esse sententiam, ut nisi de Chri- 
«sto Deo nostro ea praedices quae Romana et Alexandrina et univer- 

una quidem nominabitur ecclesia falsa quae ad suas origines 
reducta, non inveniat punctum illud fixum et determinate 
signatum, in quo pars contra totum insurgebat, seseque a 
matrice religionis separabat. mutando ea quae pacifica atque 
constanti possessione stabilita invenerat, imo quibus sua an- 
tecedenti professione ipsamet consenserat (1). Rursus ergo 
dicendum est, ecclesiam illam de qua nihil tale ostenditur, 
ipsam esse veram apostolicam Ecclesiam, cuius est successio 
et primitiva auctoritas (2). 


Iam ergo ad applicationem veniendum est, considerando 
per ordinem diversas communiones quae usque nune sunt 


« salis Ecclesia catholica tenet, sicat et sancta Constantinopolitanae ma- 
« gnac urbis ecclesia ad te nsque optime tenuit, et hanc perfidam novi- 
« tatem... intra decimum diem a primo innotescentis tibi huius conven- 
« tionis die numerandum, aperta et scripta confessione damnaveris, ab 
« universalis te Ecclesiae catholicae communione deiectum ». Epistola 
Caelestini Papae ad Nestorium. 

(1) Huie vitio separationis nulla temporis diuturnitas remedium afferre 
potest, ut etiam apparet ex typo qui praecessit in Veteri Testamento. 
Ecce per mille fere annos duraverat schisma Samaritanorum, et adhue 
recenset eos Ecclesiasticus cum filiis Esau et Chanaan diceus: Duas 
gentes odit anima mea, tertia autem non est gens quam oderim: Qui sedent 
in monte Seir, et Philistitm, et stultus populus qui habitat in Sichimis (Eccli. 
EL. 27-28). Quam sententiam Christus ipse confirmavit eum ait ad Sama- 
ritanam: Vos adoratis quod nescitis, nos adoramus quod scimus, seipsum ex 
parte Iudaeorum aperte ponens, quia apud ipsos erat origo foederis, et 
successio populi Dei, et matrix religionis. Eapropter, cum decem lepro- 
sos mundavit, omnes indiscriminatim remisit ad sacerdotes Aaronicos, 
nnila exceptione facta pro eo qui Samaritanus erat. Super quo commen- 
tans Tertullianus, l. 4 e. Marcionem, c. 35 dicit: « Itaque qui et per 
« Amos vae dixerat eis qui confidunt in monte Samariae, iam ef ipsam 
« restituere dignatus, de industria iubet ostendere se sacerdotibus, uti- 
« que qui non erant nisi ubi et templum, subiiciens Samaritam Iudaeo, 
« quoniam ex ludacis salus, licet Israelitae et Samaritae..., ut scirent 
« Ierosolymis esse et sacerdotes, ct templum, et matricem religionis, et 
« fontem, non puteum salutis ». 

(2) De his cf. omnino Bossuct, Instruction pastorale sur les promesses 
de PEglise. 

superstites: communiones dico Graecorum, communiones Pro- 
testantium, ac demum communionem Romani episcopi. 

In primis, continuatio cum Ecclesia apostolorum evidenter 
deest in omnibus communionibus Orientalium a Romana Sede 
separatis. Nec immorandum arbitror circa eas quae Nestorium 
vel Eutycheten habent auctorem, cum res in promptu sit, et 
ex supradictis satis innotescens. Verum de iis quae a Photio 
et Caerulario oriuntur, paulo accuratius disserere nos cogit 
vel ipsa earum numerositas. 

Porro avulsio a trunco apostolico manifestatur primo ex 
nomine, quia non retinent nomen quo cognominatam constat 
Christi Ecclesiam ab ipsis eius incunabulis. Quippe nomen 
Catholicae inditum fuisse societati christianae quando primi- 
tus nata est, multiplici apparet argumento. Apparet ex ipso 
Symbolo apostolorum quod ab omnibus per orbem confessio- 
nibus ehristianis et nunc recipitur et semper receptum est: 
Credo sanctam Ecclesiam catholicam. Apparet ex usu vetustis- 
simorum Patrum, Latinorum pariter et Graecorum, inci- 
piendo ab Ignatio martyre qui ad Smyrnenses scribit: Ubi 
est Christus lesus, illic. catholica Ecclesia (1), et Polycarpo 
Ioannis discipulo, cuius presbyteri et diaconi, dum transmit- 
tunt acta martyrii eius ad caeteras ecclesias, encyclicas lit- 
teras sic inscribunt: Ecclesia Dei quae Smyrnae peregrinatur, 
omnibus ubique terrarum sanctae et catholicae Ecclesiae paroe- 
ciis (2). Unde supra allatus est Clemens Alexandrinus Origenis 
magister, ex nomine catholico distinguens Ecclesiam veram 
ab omnibus haeresibus (3); tum Cyrillus Hierosolymitanus 
diserte asserens Loc nomen esse proprium huius sanctae matris 
omnium nostrum, ita ut quicumque fidelis in civitatibus pe- 
regrinatus fuerit, quaerere debeat, non ubi sit Dominicum, 
neque ubi sit simpliciter Ecclesia, sed ubi sit catholica Ec- 
clesia (4). Hinc etiam in documentis historiae Arianismi quae 
Athanasius affert in epistola ad monachos, Ecclesia illa quam 
adversarii pro vera et legitima nobiscum unanimiter agno- 


(1) Ignatius, epist. ad Smyrn., c. 8. 

(2) Ecclesiae Smyrnensis de martyrio S. Polycarpi epistola circularis, 
apud Migne, Patr. graec. tom. 5. 

(3) Clemens Alex., ubi supra Strom. l. 7, c. 17. 

(4) Cyrill. Hier., ubi supra, Cathec. 18, n. 26. 

scunt, eodem hoc nomine constanter appellatur (1). Et facile 
esset innumera alia congerere documenta; sed ne longior 
excurrat testium depositio, unus sit pro omnibus Pacianus, 
quarti saeculi episcopus, qui in epistola ad Sympronianum 
Novatianum, rem totam compendio exponit his verbis: « Cum 
« post apostolos haereses exstitissent, diversisque nominibus 
« columbam Dei atque reginam lacerare per partes et scin- 
« dere niterentur, nonne cognomen suum plebs apostolica 
postulabat, quo incorrupti populi distingueret unitatem, ne 
intemeratam Del virginem error aliquorum per ue 
« laceraret? Nonne appellatione propria decuit caput prinei- 
« pale signari? Ego forte ingressus populosam urbem hodie, 
«cum Marcionitas, cum Apollinariacos, Cataphrygas, Nova- 
« tianos et caeteros eiusmodi comperissem qui se christianos 
« Vocarent, quo cognomine congregationem meae plebis agno- 
« scerem, nisi Catholica diceretur? Age. quis caeteris ple 
« bibus nomina tanta largitus est? Cur tot urbibus, tot natio- 
«nibus sua quaeque descriptio est? Ipse ille qui catholicum 
« nomen interrogat, causam sui nominis nesciet, si requiram 
« unde mihi traditum est. Certe non est ab homine mutuatum, 
« quod per saecula tanta non cecidit. Catholicum istud nec 
« Marcionem, nec Apellem, nec Montanum sonat, nec haere- 
« ticos sumit auctores... Quid? Parva nobis de apostolicis 
« viris, parva de primis sacerdotibus, parva de beatissimo 
« Cypriano martyre atque doctore currit auctoritas?... Quid 
«tot annosi episcopi, tot martyres. tot confessores? Si ilh 
«usurpando nomini huic auctores idonei non fuerint, nos 
« idonei erimus negando? Et nostram potius auctoritatem 
« Patres sequentur, et emendanda sanctorum cedet antiquitas, 
«et lam putrescentia vitiis tempora canones apostolicae an- 
« tiquitatis eradent? Nec tamen aestues, frater, Christianus 
«mihi nomen est, Catholicus vero cognomen. Illud me man 

(1) Athanasius, Historia Ariauorum ad monachos. Sub n. 8 affert erem- 
plar epistolae Constantini Caesaris populo catholicae Ecolesiae urbis Alexan- 
drinae. Et n. 23, litteras Constantii Maximi Augusti episcopis et clericis 
catholicae Ecclesiae. Et nu. 81, obtestationem secundam populi Alexan- 
drini: Haec palam contestatur per eos qui postea sabscribent, populus Ale- 
randrinus catholicae Ecclesiae, quae est sub Athanasio reverendissimo epi- 
Scopo. | 

« cupat, istud ostendit; hoc probor, inde significor.... Quare 
«ab haeretico nomine noster populus hac appellatione divi- 
« ditur, cum Catholicus nuncupatur » (1). Quae igitur cum ita 
sint, causa Orientalium pro iudicata habenda est. Non enim 
Catholicorum nomine ipsi veniunt, nec quisquam in mundo 
est qui Ecclesiam Catholicam vel audiens vel legens, intelli- 
geret significari communiones quae Photium sequuntur du- 
cem et signiferum. Quin imo, ne ipsae quidem nomen istud 
velut proprium appellativum sibi vindieare ausae sunt, sed 
cum seipsas Orthodoxam Ecclesiam satis praesumptuose dle- 
nominent, ab aliis appellantur ex determinata orbis parte in 
qua consistunt, utputa Ecclesia Russa, Ecclesia Graeca, addito 
etiam plerumque cognomine Schismaticae, a facto originali 
maxime conspicuo quod his sectis principium dedit, et de quo 
nune paucis agendum est. 

Iam igitur oportet ad ipsas origines ascendere, et iuxta 
superius praemissa, praecisum illud rupturae punctum quod 
semper cruentum manet, cum omnimoda evidentia signare. 
Et re quidem vera, patriarchatum Constantinopolitanum usque 
ad saeculum IX nonnisi partem Ecclesiae universalis fuisse 
sub primatu Apostolicae Sedis Romanae, apertissime constat. 
Huius rei fidem faciunt omnia concilia oecumenica in Oriente 
celebrata (2), legationes a Romanis Pontificibus tam crebro 
Constantinopolim missae ad terminandas cuiusvis generis con- 
troversias, denique facta innumera luce meridiana clariora 
quibus palam fit, ibi quoque ab immemorabili agnitum fuisse 
et receptum id quod saeculo II testabatur Irenaeus his ver- 
bis: « Ad hane enim Ecclesiam (Romanam) propter potiorem 
« principalitatem necesse est omnem convenire Ecclesiam, 
« hoc est, eos qui sunt undique fideles » (3). Et quod sae- 
culo VII tam nervose tamque eleganter exprimebat S. Maxi- 
mus martyr, Orientalium decus atque lumen, in epistola ad 
Marinum Cypri presbyterum: « Omnes orbis terrarum fines, 
«et qui ubique gentium Dominum vere rectaque fide confi- 
«tentur, velut in solem sempiternae lucis in sanctissimam 


(1) Pacianus, epist. 1, de nomine catholico. 

(2) Vide documenta superius allata, Quaest. 2, $ 2, praesertim vero 
ex Concilio Chaleedonensi in epistola Synodiea ad S. Leonem Papam. 

(3) Irenaeus, c. haeres., l. 3, c. 3. | 

« Romanam Ecclesiam, eiusque confessionem ac fidem respi- 
« ciunt, ex ipsa effulgurans exspectantes iubar... Ab initio 
« enim quando ad nos Dei Verbum assumpta carne descendit, 
« unicam firmam basim ac fundamentum omnes ubique Chri- 
«stianorum Ecclesiae eam quae ibi (Romae) est, maximam 
«nacti sunt habentque Ecclesiam, ut in quam, iuxta ipsam 
« Salvatoris promissionem, portae inferi haudquaquam prae- 
« valuerint, sed quae rectae fidei ac confessionis claves ha- 
« beat » (1). Et rursus in epistola ad Petrum illustrem: « Si 
«enim Romana Sedes non solum reprobum Pyrrhum (mono- 
« thelitam), sed et male sentientem et male credentem iudicat. 
« perspicuum profecto est quia omnis qui eos qui Pyrrhum 
« reprobaverunt anathematizat, Sedem Romanam, id est, Ca- 
« tholicam Ecclesiam anathematizat.... Non enim fas est illum 
«ex quacumque laude cognominari, qui iam ohm damnatus 
« est et abiectus ab Apostolica Sede Romanae urbis, donec 
« ab ea recipiatur conversus ad ipsam, imo ad Dommum Deum 
« nostrum per piam confessionem et orthodoxam fidem » (2). 
Hane porro ordinationem ex Christi instituto profectam con- 
stanti pacificaque possessione in toto orbe christiano viguisse, 
Photius ipsemet sua priori agendi ratione monstravit, quando 
deposito Ignatio legitimo patriarcha, Sedem Constantinopo- 
litanam invadens, a Nicolao Papa I confirmationem sui epi- 
scopatus omni ope obtinere nisus est. Intelligebat euim ac 
probe sciebat, qualiter äbsque Romanae Sedis, Romanique Pon- 
tificis consensu, nullius insurgentis deliberationis daretur. ter- 
minus (3). Rem sic narrat Graecus scriptor Nicaetas: « Lega- 
« tionem ergo et ille (Photius) Romam veterem destinat, et 
«a Nicolao Papa legatos petit. qui in speciem quidem col- 
«lapsam Ecclesiae disciplinam emendent, et damnatae Ico- 
« nomachorum sectae reliquias penitus exstinguant; revera 


(1) /lavra yao và néoata TNS oixovuérns, xat oi Tor Kvptov &iZuguwogs 
kat óop0000£5og zravtagob yijg óuoAoyobrteg, HOTEO £lg İjAtov ocog áióiov 
ets vv Pouaiov àáyorátgv "EkgAnoiav xai tijv abrijg óuoAoyiav xai mi- 
otv, ilÜvtevog àzof)Aérovorv... 'Ázaoyijg VAO tijg zoog QUAÂS xacapáoeogc 
To0 GaoxcoÜ£vvog 0c00 Aóyov, nóvyy xonzióa xat OguéAiwov al mäsa TOY 
Xoctavov Inko, Tv a0vo0i ueylotyv éxvijoarto TE «at &yovotr etc. 
Apud Migne, Patr. graec. tom. 91, pag. 138, seq. 

(2) Apud Migne, ubi supra, pag. 144. 

(3) In epist. Nicolai I ad Imperatorem Michaelem, in causa Photii. 

«autem, ut Romanae Ecclesiae auctoritate Ignatii exaucto- 
«rationem firmaret, testatioremque redderet. Legat ergo 
« Theophilum Amorii Episcopum et Samuelem..., per quos 
« egregius ille non veritus est ad Pontificem Maximum men- 
« dacia praescribere: Ignatium senio et morbo confectum, 
« corporisque invaletudine laborantem se munere abdicasse, 
« suaque in insula et coenobio commorari.... Pontifex, legatis 
«exceptis, rerum Constantinopoli gestarum ignarus, duos 
«legatos Zachariam et Rodoaldum episcopos ablegat » (1). 
Vides igitur quomodo primus signifer hodiernae sectae Grae- 
corum, sua ipsius adhaesione nec non et agendi ratione ante- 
cedentem atque immemorabilem Ecclesiae statum luculenter 
ostenderit; quem postea mutare aggressus est, attentando 
depositionem Romani Pontificis, sibique supremam auctori- 
tatem arrogando. Et ideo, cum propter immania scelera mox 
depositus iudicatusque est in Concilio Constantinopolitano IV, 
inauditae innovationis reus fuit declaratus. Definimus.... nec 
alium quemquam conscriptiones contra. Sanctissimum Papam 
Senioris Romae ac verba. complicare et componere sub occasione 
quasi diffamatorum quorumdam scelerum, quod et nuper Pho- 
lius fecit. Quisquis autem tantae iactantiae et audaciae fuerit, 
ut secundum Photium.... iniurias contra Sedem Petri apostolo- 
rum principis moveat, aequalem et eamdem quam ille condem- 
nationem recipiat.... Porro si synodus universalis fuerit congre- 
gata, et facta fuerit etiam de sancta Romanorum Ecclesia quaevis 
ambiguitas et controversia, oportet venerabiliter et cum conve- 
nienti reverentia de proposita quaestione sciscitari et solutionem 
accipere, non tamen audacter sententiam dicere contra summos 
Senioris Romae Pontifices (2). Et cum a legatis Apostolicae 
Sedis oblatus esset libellus cui subscribere tenerentur qui ex 
schismaticis recipi vellent in Ecclesiam, rogata de eo Synodi 
totius sententia, omnium Patrum una voce laudatus atque 
probatus est. Libellus autem sic habebat: « Prima salus est 
« rectae fidei regulam custodire.... Et quia non potest Domini 
«nostri lesu Christi praetermitti sententia dicentis: Tu es 
« Petrus, et super hanc petram aedificabo Ecclesiam. meam, 
«haec quae dieta sunt, rerum probantur effectibus, quia in 


(1) Apud Migue, Patr. graec., Tom. 105, pag. 515. 
(2) Enchiridion, n. 277. 

« Sede Apostolica immaculata est semper catholica servata 
«religio, et sancta celebrata doctrina. Ab huius ergo fide 
«atque doctrina separari minime cupientes, et Patrum ac 
« praecipue sanctorum Sedis Apostolicae praesulum sequentes 
« in omnibus constituta, anathematizamus etiam Photium, qui 
« contra sacras regulas et sanctorum Pontificum Romanorum 
« sacra decreta, repente de curiali administratione saeculari- 
« que militia sublatus, superstite Ignatio Patriarcha, in Con- 
«stantinopolitana est pervasorie institutus Ecclesia, donec 
« Sedis Apostolicae sanctioni inobediens perseverans, eius 
« sententiam tam de se quam de Patriarcha nostro Ignatio 
« spreverit, et conciliabuli acta quod se actore contra Sedis 
« Apostolicae reverentiam congregatum est, anathematizare 
« distulerit » (1). Hinc tandem clare efficitur quod cum du- 
centis circiter post annis, Michael Caerularius semina a Pho- 
tio relicta ad maturitatem et plenum fructum perducens, 
anno 1054 insolenter usurpavit titulum universalis Patriar- 
chae (2), anathematizavit omnes Latinorum ecclesias, vincu- 
lum dependentiae a Romana Sede, id est, a sede principis 
apostolorum abripuit, et seipsum supremum caput asseruit: 
sese hoc faciendo separavit a matrice religionis, funditusque 
mutavit ea quae pacifica et constanti possessione stabilita 
invenerat. Tunc ergo pars in totum insurrexit, et de repente 
in totum aliquod independens excrevit. Tunc contra truncum 


(1) Apud Baronium, anno 860, n. XIX. 
(2) « Qualis vero et quam detestabilis atque lamentabilis est illa sa- 
« crilega usurpatio qua te universalem Patriarcham ïiactas ubique et 


« scripto ct verbo, cum omnis Dei amicus huiusmodi hactenus horruerit 


Ce) 


« honorari vocabulo? Et quis post Christum convenientius posset insi- 
« guiri hoc vocabulo, quam cui dicitur divina voce: Tu es Petrus, ct 
super hanc petram aedificabo Ecclesiam meam? Verumtamen quia ille non 


invenitur universalis apostolus dictus, quamvis princeps apostolorum 

« sit constitutus, nullus successorum eius tam prodigioso praenomine 


Pi 


consensit appellari penitus, licet Magno Leoni praedecessori nostro ot 
successoribus eius hoc sancta decreverit Chalcedonensis Synodus. Nempe 
animadvertebant, non esse amicum sponsi, qui pro sponso vellet amari ; 

« quin potius paranymphum ct lenonem Antichristi qui adversatur et 

« extollitur super omne quod dicitur Deus, aut quod colitur, ete. » Epi- 
stola S. Leonis IX ad Michaelem Caerularium, apud Baronium, anno 1054, 
u, XII. 

apostolicum truncus novus initiatus est a seipso incipiens, et 
ideo de hac ecclesia, necnon et de alis omnibus quae in 
posterum ab ea prodierunt, verificatum invenitur id quod 
praedictum fuerat ab apostolis Domini nostri Iesu Christi: 
Hi sunt qui segregant semetipsos. 

Iam de omnibus Protestantium sectis, adhuc facilior 
magisque obvia occurrit ratio. Nam primo, habent nomen quod 
illos accusat, illorumque ora obstruit, ut supra laudatus aiebat 
Chrysostomus. Hoc enim nomen non solum est recens et per 
quatuordecim saecula penitus inauditum, verum etiam expresse 
importat protestationem seu insurrectionem contra Ecclesiam 
praecedentium saeculorum, e cuius sinu exierunt Reforma- 
tores ut novum a fundamentis systema religionis initiarent. 
Ergo nomen est rupturae et discontinuationis, quo vel negatur 
veritas verborum Christ: ecce ego vobiscum sum omnibus 
diebus, vel formaliter affirmatur discessus ab apostolica Ec- 
clesia quae Christi assistentia munitur. Utroque autem modo 
ponitur ipsa antithesis apostolicitatis. Nec opus est immorari 
in singulis nominibus quibus singulae protestantismi fractio- 
nes inter se discriminantur, cum plane sufficiat consideratio 
nominis generic sub quo, usu communi, omnes illae sectae 
solent comprehendi. Caeterum hic quoque ad litteram appli- 
catur id quod saeculo II de haeresibus dicebat Clemens Ale- 
xandrinus ubi supra. Ex protestanticis namque sectis, aliae 
quidem. appellantur ex nomine, ut quae appellatae sunt a Lu- 
thero et Calvino et Arminio ; aliae autem ex gente, ut Anglicani ; 
aliae autem ex operatione, ut Quakeri et Methodistae; aliae 
autem ex propriis dogmatibus, ut Sacramentarii et Anabapti- 
siae, etc. Et hoc quidem obiter notatum velim, ut appareat 
eumdem semper esse, et sibi 1denticum, haeresis characterem. 

Ne tamen existimes inanem nos de solo nomine movere 
quaestionem, absit. lam enim ostensum est, quaestionem no- 
minis esse in praesenti controversia intime connexam cum 
quaestione de ipsa re. Et sane, si de separatione a trunco 
apostolico sermo sit, quid in historia luculentius ostendi po- 
test quam ruptura protestantium a toto antecedente christia- 
nismo? Quid notius quam auctor a quo primum ipse prote. 
stantismus originem duxit, tempus quo incepit, locus ubi in- 
cepit? Quid demum magis evidenter impossibile, quam ut de 
ea religione vel apparenter ostendatur qualiscumque conti- 


O TN 


959 QUAESTIO VI. 


nuatio cum quacumque religione temporum praecedentium? 
Certe, inter caeteras protestantismi sectas, Anglicana com- 
munio est quae a priori Ecclesiae formae minus recedere visa 
est. Nam specie saltem tenus episcopalem hierarchiam retinet. 
et pastores habet qui adhuc materialiter occupant antiquo- 
rum episcoporum sedes; quin et officia celebrat quae ex no- 
stra liturgia de integro fere asservata esse constat. Et tamen, 
etiamsi omnes historiae voces reticerent substantialem ac 
radicalem mutationem religionis saeculo XVI in Anglia in- 
ductam, adhuc clamarent vel ipsi lapides. Quis enim viator 
Angliam perlustrans, dum vetera illa ac vere magnifica templa 
ingreditur quae nunc protestantico cultui sunt dedicata, non 
statim animadvertit aliam omnino fuisse nativam eorum de- 
stinationem ? Quis non videt vacua altarium loca? Quis non 
cogitat exstinctum iuge sacrificium? Quis non sensibiliter 
experitur mutatam aedem Dei viventis im mortuorum sepul- 
cra, ita ut vel invitis in memoriam redeat lamentatio Pro- 
phetae: Aepulit Dominus altare suum, maledixit sanctificationi 
suce, tradidit in manu inimici muros turrium eius, vocem de- 
derunt in domo Domini, sicut in die solemni? (1) Porro, ab uno 


(1) « Ne connaissons-nous pas tous une Eglise qui a dans ses mains 
« tous les instruments de la foree matérielle, qui possède tant de tem- 
« ples magnifiques, merveillensement destinés à être les théâtres d'une 
« intluence sans bornes sur des multitudes innombrables de peuples? Il 
« en fut ainsi autrefois; mais aujourd'hui ces temples sont vides et dé- 
« serts tout le jour, et semblent étre les superbes sépuleres d'un eulte 
« mort, plutôt que les temples d'un culte vivant. Et comment donc ee 
« triste changement s’est-il opéré ?... Qui peut visiter cette magnifique 
« église, restaurée il y a trés peu de temps, qui s'élève de l'autre eóté 
« du fleuve, et considérer attentivement la superbe architecture qui en 
couronne le chevet, avec ses nombreuses niches et ses sculptures si dé- 


À 


« licates, et ne pas sentir que le grand objet dont toutes ces merveilles 
x n'étaient que des accessoires, en a été enlevé..., mais qu'il y eut là 


K 

autrefois un autel que les hommes aimaient et révéraient, et qu'ils te- 
« naient à grand honneur d'honorer. Qui peut assister au serviee divin 
« célébré dans une cathédrale protestante, et voir tant de traces encore 
« qui rappellent les anciennes pratiques, tant d'objets qui ont perdn 
« toute leur puissance par l'absence des sentiments et des motifs qui leur 
«ont donné l'existence ?... Assurément, à un tel spectacle, et lorsque 
« j'entends admirer la liturgie anglicane comme une oeuvre sublime et 
« incomparable, sans réfléchir qu’elle est tonte prise de la nôtre que l'on 

disce omnes; imo a fortiori disce caeteros apud quos vix 
ullum remansit vestigium cultus et religionis Patrum. Ergo 
et ipsi novi sunt, a seipsis inceperunt, matricem religionis 
reliquerunt; de quibus scriptum est: Hi sunt qui segregant 
semetipsos. 

At in communione Romana, tanto evidentius apparet 
continuatio cum Ecclesia ab apostolis plantata, quanto ma- 
nifestius monstratur in aliis ruptura et discontinuatio. Haec 
enim est quae retinet ut proprium, magnum illud Æcclesiae 
Catholicae nomen (1). Haec est cuius filii in toto mundo C«- 
tholici dicuntur simpliciter et sine addito. Haec etiam est, 
cuius nec auctor, nec initii tempus, nec originis locus post 
apostolos, cum qualibet verosimilitudinis apparentia assi- 
oenatur. In ea ergo incunctanter agnosce nobilem truncum 
arboris quam plantaverunt apostoli; ex quo quidem trunco 
multi rami labentibus saeculis excisi sunt, dum ipsa arbor 
quae sua radice nititur, et semper eadem mansit, et usque 
nune manet. 


«a abolic, que ce qui en a été conservé par les anglieans et forme la 
« partie essentielle de leur culte, n'est chez nous qu'une partie secon- ` 
« daire et qui sert de préparation à un rite plus solennel..., quand je 
« vois cette Eglise recueillir ainsi et préserver de la destruction les ac- 
« cessoires de notre culte, et estimer à un si haut prix le cadre même 
« qui ne fait que renfermer notre liturgie, je ne peux qne la regarder 
« comme une mère frappée de la main de Dieu, en qui la lumiere de 
« la raison s'est obscurcie, bien que les sentiments du coeur ne soient 
« pas encore éteints, qui presse contre son sein et caresse le cadre main- 
« tenant vide qui entourait autrefois l'image de tout ce qu’elle aimait 
« sur la terre, et continue encore à remuer le berceau de son enfant qui 
« n’est plus! » Card. Wiseman, Conférence 5Me, sur la règle de foi 
catholique, apud Migne, Démonstrations évangéliques, tom. 15, pag. 828 
et seq. 

(1) Nota quod additum Romana usu consecratum, minime obstat evi- 
dentiae huius signi. Primo quia mon est additum, quo omisso, Ecclesia 
nostra nondum est sufficienter designata ; sufficit enim nominare Ecele- 
siam Catholicam, et statim sine ambiguitate aut aequivocatione possibili 
per totam mundum indigitatur. Secundo quia nihil aliud adsignifieat 
nisi determinatum centrum universalis illius unitatis a qua sumptum 
est Catholicae nomen. Tertio quia nullan: novitatem prae se fert; nam 
centrum catholicitatis in Ecclesia Romana a primis initiis indubitanter 
agnitum fuisse, testimonia hactenus recitata manifestissime demonstrant, 

Cum apostolicitate originis intime cohaeret aposto- 
lieitas ministerii sive regiminis, quae quidein in Ec- 
ecelesia Catholica ex sueeessione Romanorum episcopo- 
rum super Sedem Petri maxime est eonspieua, alibi 
vero tam evidenter deest, ut ex hoe eapite omnes 
quotquot in mundo suné seetae separatae, obvia et 
perquam manifesta illezitimitatis nota obsignentur, 


uy 
Li 


Apostolicitatem ministerii intime cohaerere cum apostoli- 
citate originis adeo clarum est, ut declaratione vix ac ne vix 
quidem indigeat. Continuatio enim cum Ecclesia ab apostolis 
plantata includit per prius continuationem in formali ae prin- 
cipali parte quae est hierarchia. Sicubi ergo hierarchia non 
recta ab apostolis descendit, sicubi hodierni praepositi aliunde 
quam ab apostolis suam derivant potestatem ac regendi au- 
ctoritatem, ibi quoque esse non potest Ecclesia origme apo- 
stolica, sed solum secta quaepiam, quae decurrentibus sae- 
culis per rupturam et segregationem incepisset a semetipsa. 

Ergo quaecumque nune demonstranda suscepimus, impli- 
cite lam in conclusionibus superioris propositionis contine- 
bantur. Verumtamen, ut supra dictum est, specialis atque 
explicita de apostolicitate ministerii proponitur consideratio, 
tum quia nova suppeditat argumenta ad ostensionem veritatis, 
tum etiam quia haec eadem ministerii apostolicitas ad essen- 
tiam Ecclesiae quam maxime intelhgitur pertinere, utpote 1d 
a quo societas ecclesiastica ita pendet, et quantum ad esse 
et quantum ad operationem in consecutionem finis, ut eo 
sublato, caetera quoque consequenter perirent atque ipso 
facto tollerentur. Et re quidem vera, in omni societate re- 
gimen est principium essendi necnon et operandi: principium 
quidem essendi, quia in unitate continet membra quae alias 
disgregarentur et socialem formam amitterent; principium 
etiam operandi, quia socialia media applicat et ad exsecutio- 
nem ducit. Porro in Ecclesia, regiminis auctoritas nequidem 
potest concipi, seclusa apostolicitate. Ratio facile patet, quia 

Ecelesia est essentialiter regnum Christi, seu societas cuius 
supremum caput est Christus. Ergo non potest pendere nisi 
a rectoribus qui a Christo missionem habeant. Ii autem qui 
a Christo missionem habent, nonnisi illi sunt qui a Christi 
apostolis traducem servant potestatis. Insuper, Ecclesia est 
essentialiter societas habens pro fine supernaturalem beatitu- 
dinem nobis a Christo promeritam, ad quam non dantur 
media praeter ea quae sunt a Christo ipso suppeditata. Per- 
eunte ergo ministerio apostolico, cui soli tanquam legitimo 
dispensatori haec media concredita fuisse constat, periret ex 
consequenti quidquid importat Ecclesiae ratio in ordine ad 
finem. 

Vide ergo diserimen inter Ecclesiam et alias societates. 
Nam etsi in societatibus naturalibus aliqua auctoritas procul 
dubio necessaria sit, nullum tamen regimen determinate si- 
gnatum diei potest essentiale. Pereunte enim vel amoto uno, 
manet in natura quidquid necessarium est ut alterum substi- 
matur. Sed et regimen superveniens possidebit de integro 
media omnia quae praesto erant praecedenti, quoniam ex 
eodem naturae fonte ista semper derivant. Hic autem non 
ita, eo quod visibile Ecclesiae regimen est essentialiter mi- 
nisteriale per respectum ad summum hierarcham Christum. 
Pereunte autem vel exstincto ministerio instituto ab eo, cuius 
respectu ministerium dicitur et est, nulla superest possibilitas 
subrogandi aliud ; iam enim ministerium non esset, sed irrita 
quaedam auctoritatis usurpatio. Quocirca regiminis apostoli- 
citas verissime assignatur tanquam essentiale illud a quo in 
Ecclesia caetera omnia necessario pendent, et cum quo etiam 
caetera omnia necessario adsunt, prout evidenter ostendit 
promissio Christi: Ecce ego vobiscum sum (scilicet docentibus, 
baptizantibus, et quidquid ad ministerium pertinet impen- 
dentibus), omnibus diebus usque ad consummationem saeculi. 

Sed nune, quomodo innotescat haec ipsa ministerii aposto- 
licitas, iure meritoque sciscitaberis. Nec a longe repetenda 
responsio: videlicet, per perennem et nusquam interpolatam 
successionem pastorum inde ab apostolis, iuxta illud Tertul- 
liani, l. de Praescript. cap. 32: « Edant ergo origines eccle- 
« siarum suarum; evolvant ordinem episcoporum suorum ita 
« per successiones ab initio decurrentem, ut primus ille epi- 
« scopus aliquem ex apostolis vel apostolicis viris, qui tamen 

« cum apostolis perseveraverit, habuerit auctorem et anteces- 
sorem. Hoc enim modo Ecclesiae apostolicae census suos 
« deferunt, sicut Smyrnaeorum Ecclesia habens Polycarpum 
«ab Ioanne consecratum refert; sicut. Romanorum, Clemen- 
«tem a Petro ordinatum edit; proinde utique et caeterae 
« exhibent quos ab apostolis in episcopatum constitutos, apo- 
stolici seminis traduces habeant». Ratio autem satis in 
promptu est, quia cum hierarchia apostolica hominibus mo- 
rituris constaret, et tamen ex instituto Christi deberet esse 
perpetua, non remanebat ad perpetuitatem alius possibilis 
modus praeter successionem, qua novi praesules loco demor- 
tuorum antecessorum sufficerentur, eamdem ac illi iuridicam 
personam semper sustinentes. Et hic nota, sermonem esse de 
formali successione, distincta ab ea quae mere materialis est, 
et cum apostolicitatis carentia omnino potest componi. Ma- 
terialis enim successio: consistit in nudo facto occupationis 
eiusdem sedis per continuam episcoporum seriem. Sed for- 
malis addit permanentem identitatem eiusdem personae pu- 
blicae, ita scilicet ut non obstante titularium multiplicitate, 
nulla unquam in exercitio et arrogatione potestatis interces- 
serit mutatio substantialis. Non tamen requiritur ut eiusmodi . 
successio in singulis episcopalibus sedibus, inde ab apostolis 
existat. Alioquin post apostolorum aetatem nullae potuissent 
institui particulares ecclesiae cum regimine legitimo, ac per 
hoc, nullus fuisset relictus locus propagationi ipsiusmet uni- 
versalis Ecclesiae, quod absit. Aliunde vero evidenter ap- 
paret quod apostolicitas non solum habetur per directam ab 
apostolis vel apostolicis viris haereditatem, verum etiam per 
derivationem potestatis ab iis qui apostolici seminis traduces 
sunt constituti, ut supralaudatus aiebat Tertullianus. 

Ergo demum, apostolicitas regiminis in integra Ecclesia 
satis superque ostenditur, ex hoc solo quod directa monstratur 
apostolorum hereditas in Sede principali, hoc est, in Sedee 
qua venerandae communionis iura in caeteras omnes dima- 
nant. Unde, huie evidenti principio innixus scribebat Iire- 
naeus, l. 3 cont. haeres., c. 2 et 3: « Ad eam traditionem ab 
« apostolis, quae per successiones presbyterorum in ecclesiis 
« eustoditur, provocamus eos (haereticos).... Traditionem apo- 
«stolorum in toto mundo manifestatam, in omni Ecclesia 
« adest resplcere omnibus qui vera velint videre. et habemus 

«annumerare eos qui ab apostolis instituti sunt episcopi, et 
« successores eorum usque ad nos.... Sed quoniam valde lon- 
« gum est in hoc tali volumine omnium ecclesiarum enume- 
«rare successiones, maximae et antiquissimae et omnibus 
«cognitae a gloriosissimis duobus apostolis Petro et Paulo 
« Romae fundatae et constitutae Ecclesiae, eam quam habet 
«ab apostolis fidem, per successiones episcoporum prove- 
nientem usque ad nos indicantes, confundimus omnes eos 
qui quoquo modo praeterquam oportet colligunt. Ad hanc 
«enim Ecclésiam propter potiorem principalitatem necesse 
« est omnem convenire Ecclesiam, hoc est, eos qui sunt un- 
« dique fideles, in qua semper ab his qui sunt undique, con- 
«servata est ea quae est ab apostolis traditio. Fundantes 
« igitur et instruentes beati Apostoli Ecclesiam, Lino episco- 
« patum administrandae Ecclesiae tradiderunt. Succedit autem 
« ei Anacletus; post eum tertio loco ab apostolis episcopatum 
« sortitur Clemens qui et vidit ipsos apostolos.... Huic autem 
Clementi succedit Evaristus, et Evaristo Alexander, ac dein- 
ceps sextus ab apostolis constitutus est Sixtus, et ab hoc 
« Telesphorus qui etiam gloriosissimum martyrium fecit; ac 
« deinceps Hyginus, post Pius, post quem Anicetus. Cum 
« autem successisset Aniceto Soter, nunc duodecimo loco epi- 
« scopatum ab apostolis habet Eleutherius. Hac ordinatione 
« et successione, ea quae est ab apostolis in Ecclesia traditio 
et veritatis praeconatio pervenit usque ad nos. Et est ple- 
« mssima haee ostensio ». Ubi vides, Irenaeum dicere plenis- 
simam esse demonstrationem, tametsi in una solum sede suc- 
cessionem ostendisset, quoniam haec erat sedes principalis, 
in qua semper, ut Augustinus ait, epist. 43, n. 7, apostolicae 
cathedrae viguit principatus. 

His igitur praemissis, iam facile atque evidenter demon- 
stratur, apostolicitatem regiminis in sola communione Ro- 
mana de facto inveniri. Integra autem expositio potest ad 
sequentia puncta reduci. 

Primo. Nulla est sedes ab apostolis initiata (si unam Ro- 
manam excipias) in qua ostendatur successio episcoporum 
etiam mere materialis, usque in praesentem diem. « Videmus, 

« inquit Bellarminus (1), defecisse alias apostolicas sedes, An- 
« tiochenam, Alexandrinam, et lerosolymitanam, in quibus 
posteaquam a Persis vel Saracenis ea loca Romanis adempta 
sunt, quod accidit ante annos 900, aut nulla aut obscuris- 
« sima fuit successio.... Fatetur Calvinus, in Asia, in Aegypto, 
et proinde Antiochiae, lerosolymae, et Alexandriae inter- 
ruptam fuisse successionem. Sola restat Constantinopolitana 
« Ecclesia ex patriarchalibus, quae non videtur unquam ca- 
«ruisse proprio patriarcha. At Constantinopolitana Ecclesia 
«non est apostolica, nec ostendit certam originem ab apo- 
« stolis. Tametsi enim Nicephorus Patriarcha in Chronologia 
« conatur deducere ab Andrea apostolo successionem episco- 
« porum Bizantii, tamen nulli veteres id tradunt, nec unquam 
« à Patribus Ecclesia Bizantina sive Constantinopolitana dicta 
«est apostolica, et Patres Concilii Constantinopolitani I in 
« epistola ad Damasum Romanum Pontificem, aperte fatentur 
« Ecclesiam illam novellam esse ». 

Secundo. Minime tamen diffitemur quominus Sedes Con- 
stantinopolitana a suis mitiis habuerit participatam apostoli- 
citatem, non secus ac illae aliae permultae, quae nullum, ut 
Tertullianus ait (2), ex apostolis vel apostolicis auctorem suum 
proferunt, ut multo posteriores, quae denique quotidie instituun- 
fur. Sed haec ipsa participata apostolicitas omnino cessavit 
quando saeculo XI formalis successio ablata est. Et same, 
cum Caerularius assumens titulum oecumenici patriarchae, 
sese separavit a toto cuius pars hactenus exstiterat Ecclesia 
Constantinopolitana, mutatio maxime substantialis procul 
dubio inducta est, et iam in ea sede incepit esse alia omnino 
persona iuridica. Quaeritur ergo undenam suprema haec atque 
independens potestas patriarchis praefatae sedis obvenerit. 
Certe non iure successionis, quoniam in antecessoribus non 
erat. Nec etiam iure communicationis seu institutionis ali- 
cuius ad hoc ipsum missionem habentis, quia nullus est 
praeter Christum, a quo suprema potestas quovis modo de- 
scendere possit. Multo minus iure politico, quasi scilicet hae- 
reditas Petri ad Constantinopolitanam Sedem transire debue- 
rit, ex quo Constantinopolis facta est Roma nova et caput 

(1) De notis Eccles. c. 8. 
(2) De Praeseript. c. 32. 

imperii, quia nemo nis1 absurdissime contendet legem edictam 
a fundatore Christo eiusmodi esse, ut ad mutationes civilis 
ac terreni principatus mutaretur etiam ordo regiminis eccle- 
siastici. Superest igitur ut potestas quae saeculo XI incepit 
in CP. Patriarchis, fuerit usurpata; si autem usurpata, pro- 
fecto non apostolica. Proinde, etsi pérseveraverit successio 
materialis, formalis tamen tunc penitus exstincta est, et ipso 
facto periit apostolicitas ministerii non in sola tantum CP. 
sede, verum etiam in aliis omnibus ecclesiis quae quoquo 
modo eam sequuntur ducem et magistram. 

Et simile ratiocinium adhibebis circa Ecclesiam Anglicanam 
aliasque congeneres, nisi quod evidentiori adhuc, si fieri po- 
test, convincuntur argumento, quoniam ibi initium totius 
constitutionis hierarchiae a potestate civil aperte noscitur 
exstitisse. De caeteris vero communionibus protestanticis in 
quibus abrogata est vel ipsa forma episcopalis regiminis, et 
nulla prostat successio etiam pure materialis, nihil opus est 
dicere, cum ne apparentia quidem aut vestigium conservatae 
ab apostolis potestatis apud eas invenire sit. 

Tertio. Regimen apostolicum, ut patet ex praemissis in 
Quaest. 3, non est in plures independentes fractiones divi- 
sibile. Praeterea, inter omnes apostolos unum esse constat 
principaliter a Domino Iesu Christo constitutum; unum, in- 
quam, e duodecim, quem Matthaeus diserte primum appel- 
lat (1), cui ante ascensionem oves et agnos specialiter Do- 
minus commendavit (2), qui etiam post descensum Spiritus 
Sancti primas in omnibus partes habuisse legitur (3), quem 
demum ore unanimi integra Traditio Principem Apostolorum 
appellat. Impossibile igitur est ut haereditas huius apostolo- 
rum principis in aliqua communione sit, quin eo ipso in ea 
sola, tota indivisibilis apostolicitas ministerii dici debeat con- 
servata. Hine, s; in communione Romana successio Petri 
ostenditur, non solum plenissima prostat demonstratio de 
apostolico regimine in ea hodiedum perseverante, verum etiam 


(1) « Duodecim autem apostolorum nomina sunt haee: Primus, Simon 
«qui dicitur Petrus, et Andreas frater eius, lacobus Zebedaei, etc. » 
Matth. X-2. 

(2) Ioan. XXI-l5 et seq. 

(3) Cf. supra, Quaest. 1, Thes. I, $ 2. 

novo argumento defecisse convincuntur omnes in globo com- 
muniones separatae. Átqui revera in Sede Romana quam Pe- 
trus initiavit et retinuit usque ad mortem (1), notoria est 
usque in presentem diem successio episcoporum, absque omni 
interpolatione aut personae iuridicae mutatione (2). Ergo ex 
successione Romanoruħ episcoporum super Petri sedem (quae 
etiam apud nos est sedes principalis), uno eodemque tempore 
ostenditur apostolicitas hierarchiae nostrae, et notantur omnes 
sectae ut quae omni apostolico regimine sint destitutae. 
Quocirca, nos usque nunc utimur eodem ipsissimo argu- 
mento, quo saeculo II utebatur Irenaeus ubi supra; et sae- 
culo IV Epiphanius, Haeres. 27, n. 6; tum Optatus in l. 2 
de schism. Donat. n. 2; tum Augustinus in epist aor m 
neenon et in Psalmo abecedario contra partem Donati. — 
[uvat autem hic referre verba Optati sic demonstrantis veram 
Ecclesiam contra Parmenianum schismaticum: «Igitur ne- 
« gare non potes scire te in urbe Roma Petro primo cathe- 
« dram episcopalem esse collocatam, in qua sederit omnium 
« apostolorum caput Petrus..., in qua una cathedra unitas ab 
« ommibus servaretur, ne caeteri apostoli singulas sibi quisque 
defenderent, ut 1am schismaticus et peccator esset, qui con- 
«tra singularem cathedram alteram collocaret. Ergo cathe- 
« dram unicam quae est prima de dotibus, sedit prior Petrus: 

(1) Nota ibi esse factum historicum, quod integra attestatur Traditio, 
tam apud Latinos quam apud Graecos; de quo plura dicentur infra, ubi 
de Romano Pontifice. Interim vero observabis ipsum tot et tantis testi- 
moniis firmari, ut vel ipsi doctiores protestantium nullam amplius hae 
de re quaestionem moveant. 

(2) Cum dieitur perennis et nusquam. interpolata successio, non sic 
accipias velim, quasi nullum deberet interponi intervallum temporis inter 
mortem praedecessoris et electionem successoris ; neque etiam quasi nul- 
lus omnino sit in tota serie, de cuius legitimitate dubitetur. Sed intel- 
ligitur talis successio pastorum ita sese excipientium, ut nunquam Sedes 
etiam vacans aut per dubium titularem occupata cessasse dicenda sit: 
quatenus regimine antecessorum virtualiter perseverante in iure Sedis 
semper vigente et semper agnito, semper etiam de certo successore ha- 
bita est cura. Ita enim fit ut non interpolata sit successio, aecipiendo 
negationem interpolationis secundum quod fert indoles materiae, et hu- 
manus modus succedendi in regno electivo, ad cuius normam Christus 
Ecclesiam suam noscitur instituisse. 

« eui Successit Linus, Lino successit Clemens, Clementi Ana- 
« cletus, Anacleto Evaristus, Evaristo Alexander, Alexandro 
« Sixtus, Sixto Telesphorus, Telesphoro Hyginus, Hygino 
« Anicetus, Aniceto Pius, Pio Soter, Soteri Eleutherius, Eleu- 
« therio Victor, Victori Zephyrinus, Zephyrino Callistus, Cal- 
« listo Urbanus, Urbano Pontianus, Pontiano Anterus, An- 
« tero Fabianus, Fabiano Cornelius, Cornelio Lucius, Lucio 
« Stephanus, Stephano Sixtus, Sixto Dionysius, Dionysio Fe- 
« lix, Felici Eutychianus, Eutychiano Caius, Caio Marcelli- 
« nus, Marcellino Marcellus, Marcello Eusebius, Eusebio Mil- 
« tiades, Miltiadi Sylvester, Sylvestro Marcus, Marco Iulius, 
« [ulio Liberius, Liberio Damasus, Damaso Siricius, hodie 
« qui noster est socius, cum quo nobiscum totus orbis com- 
« mercio formatarum in una communionis societate concor- 
« dat ». Hucusque Optatus. Nunc autem, a temporibus Optati 
successionem ostendimus continuatam usque in hodiernum 
diem hoc modo. Siricio successit Anastasius, Anastasio In- 
nocentius I, Innocentio Zosimus, Zosimo Bonifacius I, Bo- 
nifaeio Celestinus I, Celestino Sixtus III, Sixto Leo Magnus. 
Leoni Hilarius, Hilario Simplicius, Simplicio Felix III, Fe- 
lici Gelasius I, Gelasio Anastasius II, Anastasio Symmachus, 
Symmacho Hormisdas, Hormisdae Ioannes I, Ioanni Felix IV, 
Felici Bonifacius IT, Bonifacio Ioannes IT, Ioanni Agapetus, 
Agapeto Silverius, Silverio Vigilius, Vigilio Pelagius I, Pe- 
lagio Benedictus I, Benedicto Pelagius II, Pelagio Gregorius 
Magnus, Gregorio Sabinianus, Sabiniano Bonifacius III, Bo- 
nifacio III Bonifacius IV, Bonifacio IV Deusdedit, Deus- 
dedit Bonifacius V, Bonifacio Honorius, Honorio Severinus, 
Severino Ioannes IV, Ioanni Theodorus I, Theodoro Marti- 
nus I, Martino Eugenius I, Eugenio Vitalianus, Vitaliano 
Adeodatus, Adeodato Donus I, Dono Agatho, Agathoni Leo II, 
Leoni Benedictus II, Benedicto Ioannes V, Ioanni Conon. 
Cononi Sergius I, Sergio Ioannes VI, Ioanni VI Ioannes VII, 
Ioanni VII Sisinnius, Sisinnio Constantinus, Constantino 
Gregorius [T, Gregorio II Gregorius III, Gregorio III Za- 
charias, Zachariae Stephanus II, Stephano II Stephanus III, 
Stephano III Paulus I, Paulo Stephanus IV, Stephano Adria- 
nus I, Adriano Leo III, Leoni Stephanus V, Stephano Pa- 
schalis I, Paschali Eugenius IT, Eugenio Valentinus, Valen- 
tino Gregorius IV, Gregorio Sergius IT, Sergio Leo IV, 

Leoni Benedictus III, Benedicto Nicolaus I, Nicolao Adria- 
nus IT, Adriano Ioannes VIII, Ioanni Marinus, Marino Adria- 
nus III, Adriano Stephanus VI, Stephano Formosus, For- 
moso Bonifacius VI, Bonifacio Stephanus VII, Stephano 
Romanus, Romano Theodorus II, Theodoro loannes IX. 
Ioanni Benedictus IV, Benedicto Leo V, Leoni Christophorus, 
Christophoro Sergius III, Sergio Anastasius III, Anastasio 
Lando, Landoni Ioannes X, Ioanni Leo VI, Leoni Stepha- 
nus VIII, Stephano Ioannes XI, Ioanni Leo VII, Leoni Ste- 
phanus IX, Stephano Martinus II, Martino Agapetus II. 
Agapeto Ioannes XII, Ioanni Leo VIII, Leoni Benedictus V, 
Benedicto Ioannes XIII, Ioanni Benedictus VI, Benedicto 
Donus II, Dono Benedictus VII, Benedicto Ioannes XIV. 
Ioanni Bonifaeius VII, Bonifacio Ioannes XV, Ioanni Gre- 
gorius V, Gregorio Sylvester II, Sylvestro loannes 2ÆWTP, 
Ioann XVII Ioannes XVIII, Ioanni Sergius IV, Sergio Be- 
nedictus VIII, Benedicto Ioannes XIX, Ioanni Benedictus IX, 
Benedicto Gregorius VI, Gregorio Clemens II, Clementi Da- 
masus IT, Damaso Leo IX, Leoni Victor II, Victori Stepha- 
nus X, Stephano Nicolaus II, Nicolao Alexander IT, Alexan- 
dro Gregorius VII, Gregorio Victor III, Victori Urbanus II, 
Urbano Paschalis IT, Paschali Gelasius IT, Gelasio Callistus IT, 
Callisto Honorius IT, Honorio Innocentius II, Innocentio 
Celestinus II, Celestino Lucius IT, Lucio Eugenius III, Eu- 
genio Anastasius IV, Anastasio Adrianus IV, Adriano Alexan- 
der III, Alexandro Lucius III, Lucio Urbanus III, Urbano 
Gregorius VIII, Gregorio Clemens III, Clementi Celesti- 
nus IIT, Celestino Innocentius IIT, Innocentio Honorius III, 
Honorio Gregorius IX, Gregorio Celestinus IV, Celestino 
Innocentius IV, Innocentio Alexander IV, Alexandro Urba- 
nus IV. Urbano Clemens IV, Clementi Gregorius X, Grego- 
rio Innocentius V, Innocentio Adrianus V. Adriano Ioan- 
nes XXI, Ioanni Nicolaus IIT, Nicolao Martinus IV, Martino 
Honorius IV, Honorio Nicolaus IV, Nicolao Celestinus V, 
Celestino Bonifacius VIII, Bonifacio Benedictus XI, Bene- 
dieto Clemens V, Clementi Ioannes XXII, Ioanni Benedi- 
ctus XII, Benedicto Clemens VI, Clementi Innocentius VI, 
Innocentio Urbanus V, Urbano Gregorius XI, Gregorio Ur- 
banus VI, Urbano Bonifacius IX, Bonifacio Innocentius VIT, 
Innocentio Gregorius XII. Gregorio Martinus V, Martino 

Eugenius IV, Eugenio Nicolaus V, Nicolao Callistus III, Cal- 
listo Pius II, Pio Paulus II, Paulo Sixtus IV, Sixto Inno- 
centius VIII, Innocentio Alexander VI, Alexandro Pius III, 
Pio Iulius II, Tulio Leo X, Leoni Adrianus VI, Adriano Cle- 
mens VII, Clementi Paulus IIT, Paulo Iulius IIT, Iulio Mar- 
cellus II, Marcello Paulus IV, Paulo Pius IV, Pio IV Pius V, 
Pio V Gregorius XIII, Gregorio Sixtus V, Sixto Urbanus VIT, 
Urbano Gregorius XIV, Gregorio Innocentius IX, Innocen- 
tio Clemens VIII, Clementi Leo XI, Leoni Paulus V, Paulo 
Gregorius XV, Gregorio Urbanus VIII, Urbano Innocentius X. 
Innocentio Alexander VII, Alexandro Clemens IX, Clemen- 
ti IX Clemens X, Clementi X Innocentius XI, Innocentio 
Alexander VIII, Alexandro Innocentius XII, Innocentio Cle- 
mens XI, Clementi Innocentius XIII, Innocentio Benedi- 
etus XIII, Benedicto Clemens XII, Clementi Benedictus XIV, 
Benedicto Clemens XIII, Clementi XIII Clemens XIV, Cle- 
ent XIV Pius VI, Pio VI Pius VII, Pio VII Leo XII, 
Leoni Pius VIIT, Pio Gregorius XVI, Gregorio Pius IX, 
Pio IX Leo XIII, Leoni XIII Pius X qui nunc Ecclesiae 
Catholicae praeest, sicut eidem praeerat tempore Augustini 
Anastasius, et tempore Optati Siricius, et tempore Irenaei 
Eleutherius (1). 


Sic ergo demonstratur Ecclesiae Romanae veritas ex nota 
apostolieitatis, prout haec nota in evangelio et primitiva 
traditione signata invenitur. At quis non agnoscet in invicta 
illa stabilitate sedis Principis apostolorum, etiam veri no- 
minis miraculum seu factum ex natura sua extraordinarium 
Dei interventum manifestans? « Si enim, ut Bellarminus no- 
« tat (2), veteres tanti fecerunt ad veram Ecclesiam ostenden- 
« dam, continuationem duodecim vel viginti vel quadraginta 
« pontificum, quanti nos facere debemus continuationem non 
«interruptam pontificum ducentorum sexaginta et amplius? 
« Praesertim cum videamus defecisse alias apostolicas sedes.... 


(1) Hie notatur Pontifex qui ultimus est in catalogo Irenaei, Optati, 
et Augustini, respective. 
(2) De notis Ecclesiae, cap. 9. 

«et in ipsa urbe Roma toties mutatam esse formam tempo- 
«ralis dominii, nune imperatoribus. nunc regibus Gothorum, 
« nunc exarchis Graecorum, nunc etiam consulibus sive iuste 
«sive iniuste dominantibus, et ipsam urbem aliquoties ever- 
« sam, et tamen sedem Petri nunquam defecisse neque ever- 
«sam fuisse, sed immobilem semper permansisse ». fmmo- 
bilem autem dico. quamvis ad eius destructionem per tot 
saeculorum intervalla atque vicissitudines, non sola valuerit 
temporis edacitas aut naturalis rerum humanarum inconstan- 
ftia, verum etiam vehemens ille atque continuus portarum 
inferi impetus, quem notissima totius historiae monumenta 
testantur. 

Crescit autem argumentum si quis attendat quod mirabilis 
illa religionis successio a Christo usque ad nos, suas habet 
radices in ipso mundi initio et primo humani generis exordio. 
Nec difficile aut longum erit connexionis rationem de integro 
reperire. Sufficit enim considerare ex una parte institutiones 
nostras, ex altera illas Iudaeorum. Sume nutium a nostris, 
inspieiendo leges disciplinae nostrae, nostras Scripturas, no- 
stra sacramenta necnon et sacrificium, specialiter vero bapti- 
smum in quo consecratur christianus sub expressa invocatione 
Trinitatis, tum eucharistiam in qua recolitur memoria mortis 
Iesu Chrisü et sancitae in eius sanguine remissionis pecca- 
torum. His adiunge regimen ecclesiasticum, universalis Ec- 
clesiae societatem, episcopos, presbyteros, diaconos, et totam 
hierarchiam ad regendum populum Dei praepositam. Sane 
vero, res adeo singulares ac determinatae certam atque prae- 
cisam habent originem ; sed quam originem nisi Iesum Chri- 
stum et discipulos eius, quandoquidem ascendendo gradatim 
a saeculo in saeculum, principium ibi invenitur, et non su- 
perius? Ibi cum ipso nomine christiano mcipiunt institutiones 
istae. Si baptismum et eucharistiam habemus, auctor est Iesus 
Christus ; ipse est qui reliquit discipulis suis haec signa pro- 
fessionis christianae. haec suorum operum memoralia, haec 
suae gratiae instrumenta. Scripturae etiam nostrae, ad unam 
omnes, tempore apostolorum editae inveniuntur, nec ante 
nec post. In ipsis denique apostolis origo episcopatus est. 
Quod si inter episcopos nostros unus principatur, apparet 
etiam primatus unius inter apostolos, imo qui nunc apud nos 
primatum gerit, ab ipso christianismi exordio agnitus est ut 

successor illius qui primus erat sub Christo, id est, Petri. 
Haec sunt facta luce meridiana clariora, quae nullus nisi 
plane caecutiens aut negare poterit aut in dubium adducere. 
[am ergo institutionum nostrarum origo tenetur. 

Nune autem ascendendo eodem modo ad originem institu- 
tionum Iudaiearum (quae totius christianismi vestibulum et 
praeparatio noscuntur exstitisse), necessarium etiam erit con- 
sistere ad Moysen, vel ad origines quae apud Moysen inve- 
niuntur assignatae. ludaei quippe, sicut et nos, habebant 
suas leges, observantias, sacramenta, Scripturas, ac hierar- 
chiam. Sacerdotium manebat in familia Aaron fratris Moysis: 
ab Aaron et filiis eius oriebatur omnis distinctio sacerdota- 
lium cognationum, quarum unaquaeque suam stirpem agno- 
scebat. Nec recentioris institutionis erant festa solemnia. 
Quaecumque enim in Paschate fiebant, referebant noctem in 
qua populus a servitute fuerat liberatus in exitu de Aegypto. 
Pentecostes etiam, legis datae quinquagesimo post die me- 
moriam revocabat. Festum tabernaculorum in quo ab imme- 
morabil cunctus populus singulis annis, unius hebdomadae 
spatio, sub tentoriis commorabatur, imaginem castrameta- 
tonis in deserto referebat. Uno demum verbo, nullum apud 
Iudaeos festum, nullum sacramentum, nulla caeremonia quae 
a Moyse non fuisset aut instituta aut confirmata, et huius 
legislatoris nomen characteremque prae se non ferret. Ve- 
rumtamen, non omnes istae observantiae paris erant antiqui- 
tatis. Circumcisio enim, et praeceptum abstinendi a suffocato 
et sanguine, et ipsa sabbati observantia remotiores habebant 
origines. Circumcisio ducebat ad Abraham, hoc est, ad ipsa 
gentis Israeliticae initia, et ad benedicti seminis prout ex hac 
stirpe oriundi promissionem. Praeceptum abstinendi a suffo- 
cato et sanguine ducebat ad Noe et ad tempora diluvii. Sab- 
bati recursus ad creationem universi, et ad septimum diem 
in quo requievit Deus ab omni opere quod patrarat.. Hinc 
omnes maioris momenti eventus qui ad fidelium instructionem 
facere poterant, sua apud Iudaeos habebant monumenta; et 
antiquiores observantiae coniunctae cum iis quas primo Moy- 
ses instituerat, integram praeteritorum saeculorum religionem 
in populo Dei quasi in traduce reponebant. 

Ergo, sicut institutionum nostrarum principium est Chri- 
stus, ita Iudaicarum Moyses. Sed quid invenimus in his duobus 

punctis fixis, in quibus tota incardinatur religionis historia? 
Quid nisi facile medium reperiendi successionem religionis 
nostrae, et originem eius sese cum ipsis mundi primordiis 
immiscentem ac veluti confundentem? Quanta igitur convictio 
veritatis filiis Dei, cum vident quod a Pio X nunc feliciter 
regnante, ascenditur serie non interrupta usque ad Petrum 
constitutum a Christo apostolorum principem ; unde, median- 
tibus pontificibus qui sub lege mosaica servierunt, venitur ad 
Moysen et Aaron, et inde ad patriarchas, inde ad mundi 
exordium! Quae successio, quae traditio, quae mirabilis rerum 
continuatio! Quam nulla humana mens aut excogitare, aut 
exsequi potuit, sed ille solus qui omnibus temporibus domi- 
natur, apud quem mille anni sicut dies unus! (1). 


(1) Ita fere Bossuet, Discours sur l'histoire universelle, 2ème Part., 
© 0-0 

Hactenus consideravimus Ecclesiam, quasi adhue foris, 
nondum intus exsistentes, quia de sola eius credibilitate age- 
batur; porro credibilitas ex iis tantum quae naturali rationis 
lumini apparere nata sunt, suam desumit demonstrationem. 
Recole dicta in Introductione, $ 3-5, et revoca in memoriam 
quis fuerit praecedentis disputationis scopus; nimirum palam 
proponere manifestas divinae institutionis notas quibus Ec- 
clesia Catholica ad omnem conscientiam. hominum, etiam 
eorum qui longe sunt, commendatur. Ipsa ergo hucusque 
innotuit ut prudenti rationabilique fide ab omnibus necessario 
credenda, quatenus confiteamur cum Propheta: Et ipse fun- 
davit eam Altissimus. Haec enim est civitas magni regis, supra 
omnes colles in vertice montium elevata; civitas cuius par- 
ticipatio in idipsum, quaeque compacta sua unitate mirandum 
quid et plane divinum prae se fert; civitas sancta, de coelo 
a Deo vere descendens; civitas in quadro posita, habens ab 
Oriente portas tres, et ab Aquilone portas tres, et ab Austro 
portas tres, et ab Occasu portas tres, iuxta quatuor mundi 
plagas e quibus omnibus cives collgit suos; civitas clausa 
muro magno et alto in quo fundamenta duodecim, et in ipsis 
duodecim nomina duodecim apostolorum Agni; civitas de- 
mum cuius gloriosum nomen Dominus ibidem (1), hoc est, 
Dominus « qui recedat nunquam ab ea, ut a priori populo 


(1) Ezech. XLVIII-35. 

« antea discessit dicens ad discipulos: Surgite, abeamus hinc, 
«et ad Iudaeos: AHelinquetur vobis domus vestra deserta, sed 
«aeternam habeat possessionem, ut sit ei ipse possessio, 
« iisdem discipulis repromittens: Ecce ego vobiscum sum usque 
«ad consummationem saeculi » (1). 

Nune igitur, post demonstratam credibilitatem veritatis 
Ecclesiae Catholicae, ad intimam eius constitutionem expo- 
nendam veniendum est. In quo quidem theologiae vestibula 
iam relinquimus, quia deinceps omnibus fontibus ex quibus 
sacra doctrina procedit, omnibusque regulis per quas dirigi- 
tur, uti licebit. Ad cuius evidentiam considerandum est quod 
divina institutio Ecclesiae Catholicae cum eius infallibili ma- 
eisterio tanta cohaeret connexione, ut unum ab altero nequa- 
quam possit in credibihtate separari. Non quod notione et 
conceptu ista convertantur: esse Ecclesiam a Deo, et infalli- 
bili eam instrui auctoritate. Sed eatenus sunt intime connexa, 
quatenus infallibilem auctoritatem sibi Ecclesia de facto vin- 
dicat, eamque omnibus sub anathemate credendam imponit, 
imo instar basis et fundamenti in oeconomia religionis col- 
locat. Atqui impossibile omnino est ut aliqua religio sit’ a 
Deo, et verum non sit 1ipsummet totius doctrinae quam reli- 
gio illa praedicat fundamentale principium. Impossibile est 
ut firma falsi dogmatis fides requiratur ut essentialis conditio 
ad ingressum arcae extra quam non est salus. Impossibile 
demum ut civitas Dei ea dicatur, cuius integra compages 
mendacio vel certe errori superstrueretur. Quapropter eadem 
evidentia qua credibile est Ecclesiam Catholicam esse veram 
ecclesiam Christi ab omnibus ineundam sub poena damna- 
tionis aeternae, credibile quoque est infallibili eam magisterio 
ex assistentia divina donari. Sed quid inde sequatur facile 
est videre. Sequitur plane, accipiendas esse ut genuinas sa- 
cras Scripturas neenon et Traditiones quas ut tales suis fide- : 
libus proponit, adeoque omnia 1am praesto esse principia 
verae et proprie dictae theologiae. Si quid igitur circa haec 
ipsa principia, et specialiter circa Ecclesiae infallibilitatem in 
posterum disputabitur, non huc praecise tendet disputatio, 
ut primo et absolute demonstretur veritas, sed solum ut novis 


(1) Hieronymus, in h. 1. 

innotescat rationibus, et praesertim ut idoueis ad hominem 
argumentis refellatur error haereticorum qui ex solis Scri- 
pturarum documentis omnes fidei controversias volunt ter- 
minari. 

Caeterum, hic vel maxime recolenda est distinctio superius 
tradita de corpore et anima Ecclesiae. Sciendum quippe, no- 
mine corporis intelligi societatem ecclesiasticam in quantum 
huiusmodi, seu multitudinem hominum visibilibus quibusdam 
vinculis colligatorum sub regimine hierarchiae a Christo in- 
stitutae in ordine ad ultimum beatitudinis finem. Et omnis 
quidem societas inter homines consuevit dici corpus; nec a 
longe repetenda est appellationis ratio, quae manifeste desu- 
mitur ex similitudine corporis organici naturalis. Nunc autem ` 
Ecclesia aliquid amplius habet prae caeteris societatibus, cum 
finis eius proximus sit vita supernaturalis in suis membris 
influenda; et ideo, dum hune finem, sin minus in omnibus, 
at certe in aliquibus infallibiliter assequitur, aptissime in ea 
distinguitur anima praeter corpus. Nam sicut corpus huma- 
num habet ex anima ut anima est, elevationem ad gradum 
vitae quae in corporeitate non clauditur, ita proportione qua- 
dam, mysticum Ecclesiae corpus ex interioribus gratiae ha- 
bitualis donis quibus ornantur eius membra, denominatur 
vivens vita spirituali seu divina, quae in sociali organismo 
qua tali, non formaliter, sed principiative dumtaxat conti- 
netur. Proinde, uti supra notatum est, distinctio corporis et 
animae ponitur secundum aliqualem analogiam ad composi- 
tum humanum. 

Sed memento interim non esse plus quam analogiam, et 
valde notabiles differentias reperiri. — Prima est, quod in 
physicis corpus et anima uniuntur ad efformandum unum per 
se. Hic autem non ita, quia tam corpus quam anima Eccle- 
siae iis constant elementis quae hominibus in suo primo esse 
constitutis accidentaliter superveniunt. — Altera est, quod 1n 
composito humano anima dat corpori ipsam corporeitatem, 
utpote forma substantialis existens a qua corpus habet totum 
ordinem esse perfecti, scilicet esse, et esse corporeum, et esse 
animatum, et sic de aliis (1). At corpus mysticum Ecclesiae 


(1) S. Thomas 3 Part. Quaest. 75, a. 6 ad 2um, 

constituitur in esse corporis independenter ab anima, quia 
praecisione facta ab interioribus habitibus gratiae et virtu- 
tum, iam intelligitur socialis membrorum colligatio sub hie- 
rarchia instructa duplici potestate, tum iurisdictionis seu im- 
perii, tum ordinis seu dispensationis sacramentorum. Et ideo 
corpus ibi est simpliciter natura prius quam anima, imo vero, 
habet in se id quo ministerialiter sive instrumentaliter esse 
animae causatur. — Hinc tertio, alia est forma corporis Ec- 
clesiae secundum quod corpus sociale est praecisive, et alia 
forma eius secundum quod est vivens vita gratiae. Quam- 
quam posterior haec forma ab illa priori suo modo dependet, 
et cum in eodem subiecto resideat, nequaquam facit alteram 
"ecclesiam, sed uni verae Ecclesiae ultimam addit pertectio- 
nem. « Cum Ecclesia sit corpus Christi vivens, duplicem primo 
« putamus distingui posse in eo vitam: alteram externam et 
« socialem, cuiusmodi competere potest cuicumque bene in- 
« stitutae societati, alteram interiorem quae singula membra 
« immediate afficit vel afficere potest. Ratione huius alterius 
« vitae duplex distingui solet elementum in Ecclesia, interius 
«et exterius, anima et corpus. Corpus iis elementis consti- 
«tuitur quibus forma socialis Ecclesiae continetur, nempe 
« ministerio pastorum oviumque subordinatione, professione 
«fidei, sacramentorumque participatione. Ànima sunt dona 
< interiora fidei et caritatis, gratiae sanctificantis, caetera- 
«rumque virtutum. Duplex ergo principium formale distin- 
« guendum est in Ecclesia: alterum principium formale socie- 
c fatis, alterum principium vitae supernaturalis in membris. 
« Illud essentiale est Ecclesiae ut ea sit societas, mediumque 
c idoneum hominibus pro consequenda iustitia et salute; hoc 
« necessarium est membris ut illud assequantur et sint, pro- 
« pter quod ad Ecclesiam sunt vocati» (1). 

Et nunc quidem, cirea Ecclesiae corpus primo et princi- 
paliter versari debet nostra consideratio, quia de societate 
ecclesiastica reduplicative in quantum societas est, praesens 
currit tractatus; ex consequenti autem suis locis dicetur et 
de anima. Porro in corpore organico naturali tria potissimum 
solent distingui. Primo membra ex quibus integratur. Se- 


(1) Palmieri, de Romano Pontifice, Prolegom. $ XI. 

cundo nervi per quos movetur. Tertio membrum praecipuum, 
capitis dignitatem obtinens, in quo praedicti nervi motores 
originem habent et radicem. Quare, huic analogiae inhae- 
rentes, praesentem disputationem in tres articulos dividimus, 
dicturi primum de membris quibus constat corpus Ec- 
clesiae, secundo de potestate ei propria, tertio de sub- 
iecto potestatis, hoc est de hierarchia. 


De Keclesia, Christi. 18 

Plurimae de membris Ecclesiae prodierunt sententiarum 
diversitates, quas per prius recensere oportet, tum ut intelli- 
gatur quaestionis status, tum ut de variis Patrum dictis recta 
aestimatio esse possit. 

Sententiae haereticorum. — Ab mns exordiendo quae 
magis a veritate elongantur, primo loco poni debet opinio 
asserens Ecclesiam esse praedestinatorum congregationem, ita 
scilicet ut soli et omnes praedestinati sint Ecclesiae membra. 
Sic olim Waldenses, Ioannes Huss, et Wiclefus damnati in 
Concilio Constantiensi (1). At secundum hane opinionem se- 
queretur Ecclesiam non solum esse penitus invisibilem, verum 
etiam nulla omnino realitate constare extra Deum, quando- 
quidem praedestinatio ut sic nihil ponit in homine, sed est 
actus in 1pso Deo manens. Et certe, praedestinatus esse po- 
test etiam ille qui adhue secundum praesentem statum paga- 
nus est vel mahumetanus, et christianae religioni per omnia 
extraneus. Unde, utalia innumera absurda praetermittam, vin- 
culum colligans Ecelesiam et in unum corpus eam coaptans 
non esset forma actu et realiter membra afficiens, sed pura 
denominatio extrinseca sub qua nemo ratione utens veri no- 
minis societatem unquam intellexit. 

Huie opinioni succedit sententia Calvini, secundum quam 
solis quidem praedestinatis constat Ecclesia, non tamen omnibus 
indiscriminatim, sed iis dumtaxat qui iam consecuti sunt prae- 
destinationis effectum, id est, veram illam fidem quae semel 
habita non potest amitti, et per quam homo in iustitia et 
sanctitate immobiliter est confirmatus. Duo enim docet Cal- 
vinus: « Primo, fidem semel habitam nunquam in aeternum 
« perdi posse, et proinde omnem qui habet fidem, necessario 
« esse praedestimatum. Secundo docet veram Ecclesiam (quam 


(1) Sess. XV. 

« distinguit ab Ecclesia externa in qua sunt boni et mali), a 
« solo Deo cognosci posse, eiusque fundamentum esse divinam 
« electionem, quia nimirum constat ex fidelibus qui necessa- 
«rio sunt de numero electorum » (1). Porro si à sententia 
Calvini demas tantum inamissibilitatem fidei semel habitae, 
necessariamque eius cum praedestinatione connexionem, re- 
manebit opinio Lutheranorum et aliorum communiter Prote- 
stantium, docentium veram Ecclesiam ad quam pertinent privi- 
legia et promissiones, solis iustis constare, qui etiam sunt omnes 
veri credentes, quamdiu vere credentes sunt, siquidem nihil 
aliud praeter fidem ad iustificationem requiratur. Sed haec 
ipsa Protestantium opinio fuse fuit in superioribus declarata (2), 
et ideo non est cur de ea longior currat expositio. 

Protestantibus autem 1am aliquo modo praeiverant plures 
antiquae haereses, quibus commune fuit excludere malos a 
regno Dei quod est Ecclesia praesens. De quarum numero fuit 
primo haeresis Catharorum sive Novatianorum. « Cathari, in- 
« quit Augustinus (3), qui seipsos isto nomine quasi propter 
« munditiam superbissime atque odiosissime nominant, secun- 
« das nuptias non admittunt, poenitentiam denegant, Novatum 
« sectantes haereticum ; unde etiam Novatiani appellantur ». 
Fuit etiam haeresis Pelagianorum: « Hi Dei gratiae in tan- 
« tum inimici sunt, ut sine hac posse hominem credant facere 
«omnia mandata divina... Destruunt etiam orationes quas 
« facit Ecclesia, sive pro infidelibus et doctrinae Dei resisten- 
«tibus ut convertantur ad Deum, sive pro fidelibus ut au- 
« geatur in eis fides et perseverent in ea... In id etiam pro- 
« grediuntur, ut dicant vitam 1ustorum in hoc saeculo nullum 
« omnino habere peccatum, et ex his Ecclesiam Christi in hac 
« mortalitate perfici, ut sit omnino sine macula et ruga » (4). 
Fuit denique haeresis Donatistarum, de qua paulo accuratius 
dicendum, ut bene intelligantur auctoritates Augustini quae 
nobis in hac quaestione opponentur. 


(1) Bellarminus, 1. 3 de Ecclesia, c. 2. — Nota semel pro semper quod 
vera fides seu fides iustificans apud Protestantes, non ea demum est 
qua credimus vera esse quae a Deo sunt revelata, sed specialis fiducia 
qu: quis firmiter tenet peccata sibi propter merita Christi non imputari. 

(2) Supra, Thes. 2. 

(3) Augustinus, de haeresibus, Haeres. 38. 

(4) Id., ibid. Haeres. 88. 

« Donatiani vel Donatistae sunt, qui primum propter ordi- 
«natum contra suam voluntatem Caecilianum Ecclesiae Car- 
« thaginensis episcopum schisma fecerunt, obiicientes ei cri- 
«mina non probata, et maxime quod a traditoribus divina- 
«rum Scripturarum fuerit ordinatus. Sed post causam cum 
«eo dictam atque finitam falsitatis rei deprehensi, pertinaci 
« dissensione firmata, in haeresim schisma verterunt, tanquam 
« Ecclesia Christi propter crimina Caeciliani.... de toto ter- 
«rarum orbe perierit, ubi futura promissa est, atque in Afri- 
«cana Donat parte remanserit, in aliis terrarum partibus 
« quasi contagione communionis exstincta. Audent etiam re- 
« baptizare catholicos, ubi se amplius haereticos esse firma- 
«runt, cum Ecclesiae Catholicae universae placuerit, nec in 
« ipsis haereticis baptisma commune rescindere » (1). Horum 
igitur haereticorum generale principium fuit, sacramenta extra 
Christi Ecclesiam nequaquam posse valide ministrari, ipsam 
vero Ecclesiam veram nullos in se malos continere, sive ii 
mali dicantur qui directe aliquo crimine sese contaminaverunt, 
sive etiam qui cum eis communicando, eiusdem contagionis 
participes effecti sunt. Propterea namque in sola parte Donati 
Ecclesiam superstitem asserebant, quia sola Donati pars sese 
a Caeciliano separaverat. Verum, qua verosimilitudine com- 
munionem suam omnis labis expertem vindicassent? « Unde 
« ergo, aiebat Augustinus, 1. 3 c. epist. Parmen. n. 18, tanti 
« greges Circumcellionum? (2). Unde tantae turbae conviva- 
«rum ebriosorum, et innuptarum, sed non incorruptarum, 
«innumerabilia stupra feminarum? Unde tanta turba rapto- 
«rum, avarorum, feneratorum? Unde tam mulü per suas 
« quique regiones notissimi, tantumdem volentes, sed non 
« tantumdem valentes, Optati? Quid ad haec respondebunt? » 
Porro non una fuit horum haereticorum responsio. Quidam 
dicere audebant, venialia esse ista et parvi aestimanda, quae 
idcirco a verae Ecclesiae communione non necessario abesse 


(1) August. Haeres. 69. 

(2) « Cireumeelliones, genus hominum agreste et famosissimae auda- 
« ciae, non solum in alios immania facinora perpetrando, sed nec sibi 
« cadem insana feritate parcendo. Nam per mortes varias, maximeque 
« praccipitiorum et aquarum et ignium, seipsos necare consueverunt, ete, ». 
August., Haeres. 69. 

deberent. « Solent enim isti etiam hoc dicere, pensantes 
« ea non in statera aequa divinarum Scripturarum, sed in 
« statera dolosa consuetudinum suarum. Quidquid enim sce- 
« leris et iniquitatis inebriat multitudinem, amittit examinis 
« veritatem. Sed ideo sunt tanquam sincerissimum speculum 
proposita hominibus oracula coelestium paginarum, ut ibi 
quisque videat quodlibet peccatum quantum sit, quod forte 
magnum est et male viventium caeco more contemnitur. 
Potuitne gravius divinis eloquiis accusari avaritia, quam 
ut idololatriae demonstraretur aequalis, et eius nomine ap- 
pellaretur, dicente Apostolo: Et avaritia quae est idolorum 
« servitus? Potuitne maiori poena digna iudicari quam ut inter 
« illa crimina poneretur, quibus obsessi regnum Dei non pos- 
sidebunt? Aperiantur oculi cordis ne frustra pateant oculi 
« corporis, et legant praedicatorem liberum veritatis in prima 
«ad Corinthios scribentem: Nolite errare, neque fornicarii, 
neque idolis servientes, neque adulteri, neque molles... regnum 
« Dei possidebunt » (1). Itaque alii aliud quaerebant effugium, 
impudentissime mentientes « se vel non habere tales in con- 
« gregatione sua, vel incognitos sibi esse » (2); veram porro 
Ecclesiam non omnium malorum communionem respuere, puta 
occultorum, sed eorum tantum qui notorii essent. In his ergo 
adversariorum principlhs procedebat ad hominem argumen- 
tatio Augustini, et inde lucem accipiunt plura eius dicta quae 
alias videri possent difficilia, ut infra apparebit. 

Operae autem pretium erit animadvertere quemadmodum 
omnes errores hactenus recensiti suum habuerint qualecum- 
que fundamentum in humana illa cogitatione, contra quam 
praemunire nos voluit Christus in parabola zizaniorum: Si- 
mile factum est regnum coelorum homini qui seminavit bonum 
semen in agro suo. Cum autem dormirent homines, venit ini- 
micus eius et superseminavit zizania in medio tritici, et abiit... 
Accedentes autem servi patrisfamilias dixerunt ei: Domine, nonne 
bonum semen seminasti in agro tuo? Unde ergo habet zizania? 
Et ait illis: Inimicus homo hoc fecit. Servi autem dixerunt ei: 
Vis, imus et colligimus ea? Haec, inquam, humana cognitio 
est, scandalum patiens in eo quod a regno Dei malum non 

(1) Augustinus, 1. 3 e. epist. Parmen. n. 9. 
Old; ibid. n. 11. 

omnino excludatur, et nullum in hac parte discrimen admit- 
tens inter regnum Dei in Ecclesia militante, et regnum Dei 
quod futurum speramus in aeterna beatitudine. In quo qui- 
dem nonnihil latere videtur deliramenti Manichaeorum, dum 
non considerant quod malum nihil aliud est quam simplex 
boni privatio, quae etiam non potest esse totalis et absoluta. 
Unde mali adhue capaces existunt vinculi sanctae commu- 
nionis; imo non possent propter solam malitiam a corporis 
unitate excidere, quin ipso facto solveretur omnis compages 
ecclesiasticae societatis, et ex consequenti destrueretur ipsum 
medium a Deo provisum ad consummationem sanctorum in 
aedificationem corporis Christi. Quare in parabola praecitata 
respondet paterfamilias: Non, ne forte colligentes zizania, era- 
dicetis cum eis et triticum. Sed de his infra. Interim vero facile 
videbis omnes illos haereticos qui mentiebantur esse apud 
se Ecclesiam omnino sine macula et sine ruga, non potuisse 
utcumque stare suis principiis, nisi vel impudentissime negando 
facta, vel corrumpendo ipsas primas notiones boni et mali, 
id est, malum vocando bonum, et zizania triticum. Unde 
Augustinus ad Donatistas: « Vae impudentissimae negationi, 
« si apud se ista non esse: vae sceleratissimae perversitati, 
«sl frumenta esse responderint » (l). Sed sceleratissimam 
istam perversitatem ad extremum usque perduxit Lutherus, 
cum dixit opera iusti omnia esse peccata mortalia, sed tamen 
non imputari si adsit fides, et proinde eum qui habet fidem, 
simul esse iustissimum et in omni opere peccare. 

Et de haereticorum quidem opinionibus, hactenus. Sequitur 
nunc brevis expositio sententiarum quae apud theologos re- 
periuntur. 

Sententiae theologorum. — Primo loco, historicae sal- 
tem veritatis gratia recenseri debet singularis modus dicendi 
Suarezi, qui Disp. 9 de fide, Sect. 1, n. 13 et seq., vult so- 
lam fidem, eamque internam, esse formam constituentem 
corpus Ecclesiae, adeoque in huius corporis membris annu- 
merari omnes schismaticos, omnes excommunicatos, omnes 
etiam non baptizatos dummodo fidem habeant. Itemque omnes 
haereticos materiales, qui nimirum imvincibiliter veritatem 
Ecclesiae Catholicae ignorantes, ex errore inculpabili adhae- 


(1) L. 3 c. epist. Parmen. n. I8. 

rent sectis, earumque doctrinam profitentur. « Sunt, inquit, 
«inter catholicos sententiae quae praeter fidem requirunt in 
«membris Ecclesiae quamdam externam coniunctionem et 
«inter se et cum capite. Excludunt igitur ab Ecclesia schi- 
« smaticos atque excommunicatos, et ratio esse potest quia 
« unitas est unius reipublicae et civitatis. Talis autem unitas 
« intelligi non potest sine coniunctione membrorum inter 
«se et cum principe, luxta illud Rom. XII: Umum corpus 
« sumus, alter alterius membra.... At enim modus hic loquendi 
«mihi non satis probatur, primo quia qui veram fidem reti- 
« nent sunt membra Christi, nam ab illo recipiunt influxum et 
« actum spiritualis vitae. Ergo et Ecclesiae, etc. ». Et post- 
quam sententiam suam de schismaticis et excommunicatis late 
est prosecutus, de non baptizatis tandem subdit: « Est alia 
« sententia quae praeter fidem requirit ad unitatem Ecclesiae, 
« characterem baptismalem. Solos itaque baptizatos censet 
«esse membra Ecclesiae.... Mihi tamen magis placet fidelem 
« catechumenum inter Ecclesiae membra numerare, quod sentit 
« Castro, ac probari potest rationibus iis quibus ostendimus 
«fidem esse formam quae unit Ecclesiae membra ». Hanc 
opinionem aliqui explicare conantur, et ad merum modum lo- 
quendi, quamvis ineptum et minus castigatum reducere (1). 
Revera videtur Suarez habuisse prae oculis duplicem Eccle- 
siae considerationem. Unam secundum quam abstrahit a de- 
terminata forma positivae institutionis Christi, prout scilicet 
eadem semper exstitit ab initio mundi usque nune, semper 
colens eumdem Deum in fide eiusdem Mediatoris. Alteram 
secundum quam includit peculiares conditiones quae ei in 
Novo 'Testamento supervenerunt. Priori autem considerationi 


(1) « Quod Snarez... fidem tanquam solam formam essentialem ab aliis 
« proprietatibus et institntis a Christo in sua Ecelesia determinatis di- 
« stinguit ita, ut illa forma essentialis sufficiat non solum ad notionem 
« generaliorem Ecclesiae Dei in terris, sed etiam ad rationem Ecclesiae 
« Christi, atque idcirco catechuineni, excommunicati, ipsique schismatici 
« quamdiu fidem retinent, simpliciter sint ac censeri debeant membra 
« Ecclesiae Iesu Christi, hie, inquam, sire doctrinae sive locutionis modus 
« admittendus non est, quanquam dissensio inter catholicos theologos sit po- 
« lius in modo loquendi quam in re ipsa ». Franzelin, de Ecclesia, Thes. II 
in Corollario. Et infra dicit hunc modum loquendi parum commodum, qui 
nobis probari non potest, etc. | | 


CU 


inhaerere eximium inde mihi persuadeo, quod de catechumenis 
loquens dicit: « Neque obstant in contrarium adducta. Solum 
« enim probant catechumenos non esse de Ecclesia, quantum 
«ad eas peculiares conditiones et veluti aecidentia quae 
« Christus Ecclesiae superaddidit, non vero non esse quoad 
«ea quae sunt quasi de substantia Ecclesiae, quae semper 
« eadem fuit, quae duo sunt m Ecclesia prout nune est, di- 
« stinguenda » (1). Unde, quaecumque superius dixerat de 
schismaticis et excommunicatis, in eodem sensu non imme- 
rito forsitan accipies. Verumtamen, quidquid nunc sit de 
priori isto respectu sub quo Ecclesiam considerat, minime 
diffitendum est modum eius dicendi multis subesse incommo- 
dis, et non posse omnino admitti. ne magna suboriatur con- 
fusio. Certe, nomine corporis Ecclesiae venit apud ommes, 
compages illa visibilis societatis institutae a Christo. Ad quam 
duobus modis aliquis pertinere potest: vel voto tantum (quod 
ad salutem satis est si debitae adsint conditiones), vel re etiam 
et actu (quod plane requiritur ut quis simpliciter membrum 
Ecclesiae et dicatur et sit). Atqui, loquendo de his qui actu 
vinculum visibilis societatis participant, nullus catholicus di- 
xerit solam fidem, praesertim interiorem, esse formam qua 
corporis unitas constituitur. Liceatergo in posterum a Suarezii 
opinione, cuius tota singularitas in verbis est, penitus prae- 
scindere. 

Quare, ad rem quod attinet, theologi omues facile conve- 
nient in sequenti assertione his generalibus termmis enun- 
tata: videlicet, ad rationem membri Ecclesiae requiri et suffi- 
cere baptismum simul cum vinculo unitatis fidei et commu- 
nionis catholicae, quatenus quisquis baptismo initiatus est, 1ure 
saltem et exigentia characteris ad Catholicam semper perti- 
neat; praeterea vero, de facto etiam eidem copuletur, nisi vel 
haereticus vel schismaticus vel excommunicatus exsistat. Hanc 
certam atque concordem theologorum sententiam sic declarat 
Catechismus ad parochos, Part. 1, de nono Symboli articulo, 
n. 9: « Tria tantummodo hominum genera ab ea (Ecclesia) 
« excluduntur, primo infideles, deinde haeretici et schisma- 
« tici, postremo excommunicati. Ethnici quidem, quod in Ec- 
«clesia nunquam fuerunt, neque eam unquam cognoverunt. 

(1) Suarez, de tide, Disp. 9, Sect. 1, n. T8. 

« nec ullius sacramenti participes in populi christiani socie- 
« tate facti sunt. Haeretici vero atque schismatici, quia ab 
« Ecclesia desciverunt; neque enim illi magis ad Ecclesiam 
« spectant, quam transfugae ad exercitum pertineant a quo 
« defecerunt. Non negandum tamen quin in Ecclesiae pote- 
«state sint, ut qui ab ea in iudicium vocentur, puniantur, 
« et anathemate damnentur. Postremo etiam excommunicati, 
« quod Ecclesiae iudicio ab ea exclusi, ad illius communio- 
«nem non pertineant donec resipiscant. De caeteris autem 
«quamvis improbis et sceleratis hominibus, adhue eos in 
« Ecclesia perseverare dubitandum non est; idque fidelibus 
« tradendum assidue, ut si forte Ecclesiae antistitum vita fla- 
« gitiosa sit, eos tamen in Ecclesia esse, nec propterea quid- 
« quam de eorum potestate detrahi certo sibi persuadeant ». 

Consulto autem dixi sententiam unanimem, generalibus ter- 
minis expressam, quia cum ad determinationem singularum 
conditionum descenditur, incipiunt opinionum diversitates. 
Et omnes quidem baptismum requirunt, sed quidam volunt 
satis esse baptismum etiam mere existimatum, sicut si quis 
ob aliquam causam occultam invalide suscepisset sacramen- 
tum, vel ex falsa praesumptione facti reputaretur accepisse. 
Rursus, concors est omnium sententia, necessariam esse uni- 
tatem fidei et communionis catholicae, eamdemque nonnisi 
per haeresim vel per schisma vel per excommunicationem 
amitti. Sed nunc quaeritur quaenam illa haeresis sit, a visi- 
bili Ecclesiae corpore hominem excludens: an haeresis etiam 
occulta, etiam mere interna, an illa tantum quae in exter- 
nam atque notoriam transit professionem? Item, an quaelibet 
excommunicatio? De qua adhue maior ratio dubitandi esse 
potest, quia quoad excommunicatos, non solum est distinctio 
inter notorios et occultos, verum etiam inter vitandos et to- 
leratos. In his ergo terminis controversia continetur. 

Notandum porro, controversiam hane nequicquam officere 
ommnimodae certitudini dogmatis de Ecclesiae visibilitate; 
quae quidem certitudo propriis argumentis in superioribus 
firmata, manet a multiplicitate sententiarum quae in prae- 
senti proferuntur, prorsus independens. 

In primis manet inconcussa visibilitas Ecclesiae Catholicae, 
m quantum vera Dei Ecclesia est. Visibilitas enim eiusmodi 
est visibilitas credibilitatis ex notis praecedenter declaratis 


TS 

resultans, qua apparet fide credendum esse quod inter omnes 
societates religiosas in mundo exsistentes, haec sola legitima 
est et genuina. Porro ista visibilitas afficit coetum in uni- 
versali, et non singulos distributive sumptos; nam nemo sane 
dixerit esse fide divina credibile aut credendum. quod hic 
vel ille designatus homo sit vere, et non specie tenus tan- 
tum, ad Ecclesiam pertinens. Nihil igitur obesse poterunt 
dubia adhuc exsistentia circa conditiones ad minimum requi- 
sitas, ut singulus quisque sociale vinculum vere participet. 
Et non occurrit ibi etiam apparens difficultas, nisi forte quoad 
supremum caput a quo tota de integro pendet societas. Sed 
facile respondetur, ipsum certo innotescere ut verum ac prae- 
cipuum membrum Ecclesiae, independenter omnino a sen- 
tentus inter theologos nunc agitatis, idque vel ex solis con- 
clusionibus hactenus demonstratis. Nam si verae sunt illae, 
sequitur plane quod ad infallibilem Dei providentiam pertine- 
bit procurare, ut nulli falso capiti integra adhaereat Ecclesia, 
et ex consequenti, ut nemo recipiatur in pontificem summum. 
qui non habet omnes membr conditiones, quaecumque tan- 
dem illae sint. Non ergo ullo modo periclitatur visibilitas 
Ecclesiae ut Ecclesiae verae. 

Sed manet etiam in tuto visibilitas Ecclesiae consideratae 
in ratione societatis cuius membra sese invicem debent in- 
dividuatim agnoscere, praesertim in iis quae spectant subor- 
dinationem ovium ad pastores. Nam haec visibilitas profecto 
non exigit ut de nullo dubium esse possit, an pertineat necne 
ad Ecclesiam, sed satis est ut quoad plerosque habeatur cer- 
titudo; eam dico certitudinem quae moralis est, et in praxi 
apud homines sufficiens. Atqui tales sunt limites quibus con- 
tinetur theologorum inter se dissensio, ut eiusmodi cognosci- 
bilitas membrorum in nulla sententia absolute tollatur. Cae- 
terum, si qua forte occurreret opinio non satis cohaerens cum 
praefato visibilitatis principio, in quo tanquam in firmissimo 
dogmate omnes unanimi confessione conveniunt, non ex opi- 
nione infirmaretur dogma, sed magis ex dogmate opinio. 
Quippe, ubi ad auctoris cuiuspiam auctoritatem appellas, im- 
merito sane ex iis quae minus consequenter sub opinione ponit. 
deduceres ipsum recedere a principiis quibus certissime et im- 
mobiliter se adhaerere palam profitetur. Solum enim sequitur, 
logicae regulas non satis forsitan fuisse ab eo observatas. 

Ergo omnibus modis, multiplicitas opinionum quae de Ec- 
clesiae membris apud theologos inveniuntur, intactam pror- 
sus atque inconcussam relinquit certitudinem eorum omnium 
quae hactenus fuerunt demonstrata. Quin imo, omnia prin- 
cipla in secunda potissimum thesi exposita, iure meritoque 
in praesenti accipi potius possent instar criteriorum, ad dilu- 
candum quinam inter multos diversa opinantes magis ad ve- 
ritatem accedere videantur. Et haec quidem semel pro semper 
annotata velim. Nunc autem statim veniendum est ad decla- 
rationem doctrinae, quinque propositionibus comprehensam, 
quarum prior est ut sequitur. 


TAESIS X. 


Id quod primo et principaliter requiritur ut quis sit 
Ecclesiae membruin, est character baptismalis, isque 
non putative (tantum, sed in rei veritate susceptus. 
Porro tanta est vis huius characteris, ut nisi aliquo 
ipsius baptizati actu haec eius efficacia impediatur, 
semper aggreget hominem unitati eorporis Ecclesiae 
Catholicae. Ideo illi omnes qui usum rationis nondum 
adepti, quocumque tandem modo et a quibuscumque 
sacramentum baptismatis vere acceperunt, ipso facto 
inter vera corporis eius membra numerantur, 


8 I. 


Baptismum esse ianuam Ecclesiae, seu id quo primo homo 
admittitur in societatem christianam, id est catholicam (1), 
documenta tum Scripturae tum perpetuae Traditionis lucu- 
lenter demonstrant. 

Sane Christus ipse praestituit normam secundum quam in 
suam Ecclesiam homines adunarentur. cum dixit Matth. 
AXVIII-19: Docete omnes gentes, baptizantes eos. Hinc, Act. 
II-14 dicitur: Qui ergo receperunt sermonem eius baptizati sunt, 
et appositae sunt (Ecclesiae tunc nascenti) in die illa animae 


(1) Adverte synonymiam terminorum: societatem christianam, id est 
catholicam. Nam societas christiana non est nisi vera Ecclesia Christi, 
vera autem Ecclesia Christi non est nisi Catholica, ut ex praemissis 
constat. 

circiter tria millia. Hinc etiam Paulus aperte exhibet baptismum 
tanquam initiationem ad Christi corpus quod est Ecclesia: In 
uno Spiritu, inquit 1 Cor. XII-18, omnes nos in unum corpus 
baptizati sumus, sive Iudaei sive Gentiles, sive servi sive liberi. 
Et demum, Coloss. II-11, comparat baptismum circumcisioni 
qua olim populo Dei aggregabantur fili Abrahae secundum 
carnem: Circumcisi estis circumcisione non manufacta et exspo- 
liatione corporis carnis, sed in circumcisione Christi, consepulti 
ei in baptismo (1). 

Idem quoque Patres docent. Nam concors omnium sen- 
tentia est, catechumenos quantumvis in praeparatione pro- 
xima existentes, nondum tamen ad ecclesiasticam societatem 
pertinere. Sunt adhue /nserendi Ecclesiae (2). Sunt in vesti- 
bulo, quibus adhuc ¿in ipsam aulam ingredi necesse sit (3). 
Hane veritatem testantur etiam omnes liturgiae. « Assemani 
«in codice liturgico collegit formulas precum super catechu- 
« menos iam credentes et mox baptizandos, ex diversis ec- 
« clesiis, latina, graeca, syra, chaldaica, armena, coptica, 
« quae omnes in unum conspirant sensum: Ut renoventur fonte 
« baptismatis et inter Ecclesiae tuae membra numerentur ; tibi 
«in Ecclesia tua gratia baptismatis renascantur ; novo Testa- 
« mento prolem novae sobolis adscribe. Ex sacramentario Gelasii 
«et Gregorii usque ad recentissimam recognitionem Pauli V. 
« Qui ad baptismum sunt dispositi, unias illos sanctae tuae ca- 
« tholicae Eeclesiae ; planta eos in sancta tua catholica et apo- 
« stolica Ecclesia; ut inserantur in radice olivae pinguis, quae 
«est sancta Dei catholica Ecclesia. Apad Graecos et Coptos 
« et Syros. Ut sint oves veri Pastoris obsignatae signaculo Spi- 
« ritus tui Sancti, et honorabilia membra in corpore sanctae 
«tuae Ecclesiae; suscipe eos in ovili tuo. Apud Syros, Chal- 
« daeos, Coptos, Maronitas » (4). Unde tandem expresse di- 
citur in decreto Eugenii IV ad Armenos: « Primum omnium 
« sacramentorum locum tenet sanctum baptisma...; per ipsum 
« enim membra Christi ac de corpore effieimur Ecclesiae ». 

Ratio demum theologica patet, quia ad corpus societatis 


^ 


) Ita fere Palmieri, de Rom. Pontif., Proleg. $ 23. 

) Greg. Nazianz., orat. 40, n. 16 — Cyrill. Hieros. Procatech. n. 1. 
) Cyrill, ibid. n. 17 — August., de peccat. merit. et remiss. n. 39. 
4) Franzelin, de Eccles., Thes. 22. 

non pertinet quisquis est omnino extra participationem pro- 
priorum bonorum eius. Atqui tales sunt omnes non baptizati ; 
non enim habent ius etiara "radicale ad sacramenta aut alia 
communia Ecclesiae bona, sed ut Dionysius l. de hierarch. 
eccles. c. T ait, « expertes sunt participationis et initiationis 
« omnium sacramentorum hierarchicorum, quia ex divina na- 
« tivitate subsistentiam nondum acceperunt». Accedit et argu- 
mentum adhuc manifestius, nam etsi societas aliqua, habere 
possit in sua iurisdictione eos etiam qui foris sunt ut trans- 
fugae et desertores, nusquam tamen fieri potest ut aliquis 
intus sit, quin societas in eum propriam possit exercere po- 
testatem. Atqui in omnes non baptizatos nulla est Ecclesiae 
potestas, nulla iurisdictio, iuxta illud Tridentini, Sess. XIV, 
cap. 2: « Constat certe baptismi ministrum iudicem esse non 
« oportere, cum Ecclesia in neminem iudicium exerceat, qui 
« non prius in ipsam per baptismi ianuam fuerit ingressus ». 
Denique in omni societate oportet esse originale aliquod fa- 
ctum quo singulus quisque ad eam initietur et in ea admit- 
tatur. Eiusmodi autem factum iu Ecclesia nihil aliud esse 
quam susceptionem baptismatis, semper et ubique est credi- 
tum. Nam a suscepto baptismate unusquisque denominatur 
fidelis (1), id est ad Ecclesiam pertinens, et ita quidem ut 
nulla alia opus sit conditione, uti paulo infra videbimus, nisi 
per modum removentis prohibens: ne scilicet id quod pro- 
pria vi sua baptismus natus est efficere, ullo contrario obsta- 
culo impediatur. Bene ergo concludes, primam et fundamen- 
talem conditionem requisitam in Ecclesiae membro, esse ba- 
ptismum. 


S D. 


Sed nunc ulterius quaeritur an sit necessarius baptismus 


valide susceptus, an forte sufficiat baptismus solum existi- 
matus, ut si quis non vere habens baptismi sacramentum, 


(1) < Interroga hominem, christianus es? Respondet tibi, non sum, si 
« paganus est aut Iudaeus. Si autem dixerit, sum ; adhuc quaeris ab co: 
« eatechumenus an fidelis? Si responderit, catechumenus, inunctns est, 
« nondum lotns... Ecce modo loquor et fidelibus et catechnimenis ». Au- 
gustinus, Tract. 44 in Ioan. n. 2. 

habere tamen reputetur. Dictum est enim supra, quod non 
desunt aliqui ita opinantes. « Ad hoc ut aliquis sit de cor- 
« pore Ecclesiae, non requiri characterem, sed externum ba- 
« ptismum; nec externum baptismum requiri ut quis cen 
« seatur et sit de Ecclesia, sed tantum ut admittatur. Si quis 
«enim petit admitti ad Ecclesiam, id non fiet sine baptismo. 
« Tamen si quis dicat se baptizatum, et non constet contra- 
«rium, admittetur ad sacramenta caetera, et per hoc erit de 
« corpore Ecclesiae. Et signum huius est, quia si postea in- 
« notescat illum non fuisse baptizatum, siquidem culpa ipsius 
«id sit factum, expelletur de congregatione, nec recipietur 
«nisl post poenitentiam baptizetur. At si non culpa eius, non 
« repelletur, sed perficietur in eo quod deerat, nec iudicabi- 
« tur non fuisse in Ecclesia sed iudicabitur intrasse aliunde 
«quam per ordinariam portam ». Ita Bellarminus l. 3 de 
Eccles. c. 10, qui tamen ,huie doctrinae non multum fidere 
videtur. Nam cum occasione solvendae cuiusdam difficultatis 
eam exposuisset, postea addit aliam responsionem quam dieit 
meliorem: « Posset tamen, inquit, etiam responderi, ef me- 
« lius, eos qui non sunt baptizati; et tamen habentur pro 
« baptizatis, esse de Ecclesia secundum apparentiam exterio- 
«rem tantum, id est, putative, non vere. Nec tamen inde 
«sequitur ut Ecclesia sit invisibilis, etc. ». Et re quidem 
vera, praefata illa opinio quam Bellarminus tribus Driedoni, 
et moderni nonnulli adhuc sequuntur (1), nullo modo videtur 
posse admitti. 

Etenim primo, quoties aliquis actus requiritur ut mitiatio 
ad societatem, requiritur actus non existimatus tantum, neque 
etiam pure materialis, sed determinate validus. Et ratio est 
clara, quia actus invalidus est nullus, sicut matrimonium in- 
valide contractum est nullum, et emissio voti mvalida est 
nulla, et in civilibus naturalizatio invalida nequaquam sor- 
titur effectum. Et licet contingat invaliditatem hane ignorari, 
non tamen propterea in rei veritate quidquam efficitur. Quare 
si postea detegatur vitium, etiam in foro externo reputabun- 
tur nulla fuisse quaecumque ex dieto ‘actu consecuta sunt. 
Idem igitur nune dicendum est de baptismo. — Praeterea, 
quisquis est Ecclesiae membrum, habet verum ius in com- 


(1) Palmieri, de Rom. Pont., Prolegom. 6 11, n. 4. 

munia Ecclesiae bona. Hoc enim est de ratione membri in 
quocumque corpore sociali. Atqui homo non valide baptizatus, 
quantumvis reputetur talis, non vere esse potest particeps 
bonorum Ecclesiae, puta sacramentorum. Érgo non vere, sed 
secundum solam apparentiam est de corpore. — Denique locus 
iuris canonici, l. 3 Decretal. Tit. 43, cap. Apostolicam, quem 
pro sua sententia afferunt adversarii, nihil concludit. « Pre- 
« sbyterum, ait Innocentius III, quem sine unda baptismatis 
« extremum diem clausisse significasti, quia in sanctae matris 
« Ecclesiae fide et Christi nominis confessione perseveraverit, 
«ab originali peccato solutum et coelestis patriae gaudium 
«esse adeptum adserimus incunctanter. Lege super octavo 
«libro Augustini de civitate Dei, ubi inter caetera legitur: 
« Baptismus invisibiliter ministratur, quem non contemptus reli- 
« gionis, sed terminus necessitatis excludit. Librum etiam B. Am- 
brosu de obitu Valentiniani idem adserentis revolve. Sopitis 
« igitur quaestionibus doctorum, Patrum sententias teneas et 
«in ecclesia tua iuges preces hostiasque Deo offerre iubeas 
« pro presbytero memorato ». Haec, inquam, intentum non 
demonstrant, quia auctoritas Ista facit quidem pro exsistentia 
baptismi flaminis, eum quo hominem salvari nos etiam in- 
cunctanter asserimus, sed quaestionem nullatenus attingit. 
Revera id tantum declarat Pontifex: defectum sacramenti 
non impedire salutem in eo qui bona fide putat se fuisse ba- 
ptizatum, ac per hoc, non afferre in casu ullam rationem du- 
bitandi an putativus ille presbyter fuerit necne, de numero 
eorum qui cum in gratia decesserint, iuvari possunt per suf- 
fragia Ecclesiae. Sed nedum insinuet Innocentius hominem 
istum ad corpus Ecclesiae re pertinuisse, ipsum potius diserte 
assimilat catechumenis, sicut apparet ex allatis citationibus 
Patrum, praesertim vero Ambrosii in oratione funebri Va- 
lentiniani Imperatoris qui sine dubio simplex catechumenus 
obierat. 

Obiiciunt tamen: Nemo scit certo qui sint vere baptizati, tum 
quid, sacramentum nunquam est. validum sine interna inten- 
lione ministri, tum quia cum exterior baptismus exhibetur, pauci 
adsunt qui videant. Ergo si ad rationem membri Ecclesiae non 
satis esset baptismus etiam mere existimatus, iam non sufficienti 
certitudine constare posset quinam de eius corpore exsistant, et 
ex consequenti tolleretur. visibilitas. 


À 

Sed responsio ad hoc argumentum iam fuit in superioribus 
praeformata. Nempe duplex in praesenti distinguenda est 
certitudo, sicut et duplex ratio visibihtatis. Est visibilitas 
quam habere debet Ecclesia ut Ecclesia vera, et est visibilitas 
quam habere debet in suis membris ut societas simpliciter. 
Prior equidem eas requirit conditiones quae stricte dictam 
generent certitudinem, sed in obiectione non tangitur, quia 
afficit coetum in communi, et habetur per notas seu signa 
credibihtatis. His namque innixi, certo iudicamus esse pru- 
denter fide divina credendum quod Ecclesia Romana est le- 
gitima Ecclesia Christi, et quod ex consequenti constat homi- 
nibus vere baptizatis, siquidem instituit Christus ut per verum 
baptismum copularetur sibi sanctae Ecclesiae corpus. Sed 
praedicta credibilitatis evidentia aut fidei certitudo nequa- 
quam respicit singula in particulari individua, quia adhuc 
verum erit Ecclesiam Romanam esse Ecclesiam veram, homi- 
nibusque constare vere baptizatis, etiamsi inter eos qui ad 
eam censentur pertinere, nonnulli admisceantur qui charactere 
baptismali putative tantum insigniti, nonnisi apparenter etiam 
in unitate corporis exsistant. 

Hinc, vel argumentum adversariorum extra quaestionem 
est, vel non tangit nisi visibilitatem illam quae in Ecclesia 
esse debet sicut in omni alia humana societate, quatenus sci- 
licet requiritur ut socii sint sibi invicem ¿n individuo cogno- 
scibiles, et certo quidem cognoscibiles. At vero, certitudo hic 
necessaria non amplius est certitudo stricte sumpta, non cer- 
titudo fidei, non certitudo etiam simplicis eredibihtatis, su- 
mendo credibilitatem in sensu theologico vocabuh. Sed satis 
est certitudo in humano commercio sufficiens, id est, exclu- 
dens omne dubium quod in ordine ad praxim ut prudens 
habeatur(1). Hoc autem modo accipiendo certitudinem, omnino 
negandum est quod certo sciri non possit qui sint vere bapti- 
zati. Nec obstat necessitas internae intentionis iu ministro, 
prout satis superque declaratum est in proprio loco, ubi de 
sacramentis in communi (2). Et universim loquendo, omnis 


(1) De supremo capite quod in sua individualitate essentiale est Ec- 
clesiae, nune non agitur. Ipse enim pertinet ad priorem considerationem 
visibilitatis, nt notatum est supra, in huius Quaestionis prolegomeno. 
Vide ibi dieta. 

(2) Cf. Tom. 1 de Sacram. Quaest. 64. 

ratio quam nunc in contrarium afferres, facile retorqueretur 
contra visibilitatem aliarum societatum, puta societatis dome- 
sticae; nam pauci etiam adsunt qui videant quando matrimo- 
nium contrahitur, et necessarius etiam est ad verum matri- 
monium tam ut sacramentum quam ut in purum naturae 
officium, internus duorum contrahentium consensus. Nemo 
tamen propterea dixerit societatem domesticam esse invi- 
sibilem. 

Cave igitur ne confundas duplicem certitudinem quam im- 
portat et exigit duplex Ecclesiae visibilitas. Una est specu- 
lativa in ordine ad id quod fide divina credendum est; altera 
est practica in ordine ad socialem conversationem. Prior 
respicit collectivitatem in communi; posterior vero respicit 
singulos in individuo. Et quoad istos visibilitas manet in tuto, 
si conditiones membri Ecclesiae sint tales, ut pro modo quo 
res apud homines communiter procedere consueverunt, 1n 
exteriori apparentia et existimatione nequaquam esse possint 
quin regulariter et ordinarie loquendo, in rei etiam veritate 
constent. Et tamen, cum adhuc locus sit casuali et extraordi- 
nariae exceptioni, per accidens contingere potest ut quidam 
in sola apparentia ad visibile Ecclesiae corpus pertineant. 


eg 


Sic igitur, in veris Ecclesiae membris non existimatus tan- 
tum, sed verus character baptismalis exigitur. At nunc ultima 
se offert quaestio, an ita exigatur ut etiam sufficiat. Cui quae- 
stioni respondendum est quod sufficit quantum est de se, 1d 
est, modo nihil sit quo vis eius aggregativa ad visibilem Ec- 
clesiae unitatem. contrarietur. 

Et probatur primo ex documentis supra allatis. Nam ba- 
ptismus est id per quod de corpore efficimur Ecclesiae, ait Eu- 
genius IV in decreto ad Armenos, iuxta perpetuam atque 
concordem SS. Patrum sententiam. Si ergo haec est nativa 
baptismi vis, quotiescumque non invenit prohibens, 1pso facto 
dictum effectum habet sibi coniunctum. — Probatur secundo 
ex natura characteris baptismalis, prout fuit declarata in tra- 
ctatu de Sacramentis, Qq. 63 et 64. Est enim baptismalis cha- 
racter deputatio ad cultum divinum in religione christiana. 


De Heclesia Christi. 19 


D 

Rursus, religio christiana nihil aliud est quam Ecclesia Catho- 
lica, cum extra Catholicam esse possint corruptiones christia- 
nismi, genuinus et verus christianismus esse non possit. Ergo 
quisquis characterem accipit baptismalem, is devincitur cor- 
pori Ecclesiae Catholicae quantum est ex vi characteris. Et 
quia nulla personalis seu dispositio seu variatio impedire po- 
test quin baptizatus homo ¿ure saltem et debito ad Catholicam 
pertineat, ideo im omnes prorsus baptizatos Ecclesia semper 
habet et servat potestatem. Quia vero aliqua personalis con- 
ditio est quae non compatitur aggregationem facti ad socialem 
unitatem, propterea extra Ecclesiam multi baptizati de facto 
exsistunt. Id tamen nunquam erit nisi ratione alicuius impe- 
dimenti contrariantis naturale consectarium characteris, atque 
idcirco semper verum est dicere quod baptismus sufficit ut 
causa directa ad constituendum verum Ecclesiae membrum: 
nam si quid aliud. requiritur, non requiritur nisi ad removen- 
dum prohibens. 

Hine ultro sequitur ultima propositionis assertio. In iis 
namque qui usum rationis nondum habuerunt, sicut nulla 
esse potest causa impediens gratiam quae est res sacramenti, 
„sic etiam non potest esse causa impediens id quod character 
sponte sua secum affert, videlicet incorporationem in visibih 
populo Dei. Nec refert a quo vel inter quos sacramentum 
susceperint, puta inter haereticos vel schismaticos, ab haere- 
ticis vel schismaticis ministris. Nam baptismus unus est, cuius 
efficacia a qualitate baptizantis nullo modo pendet. Est insu- 
per ex sua institutione proprium Ecclesiae Catholicae bonum, 
ita ut quisquis illum administrat, bonum huius Ecclesiae ad- 
ministret, eiusdemque minister exsistat vel regularis vel irre- 
gularis, quin hoc pendeat ab intentione hominum, modo adsit 
intentio requisita ad valorem sacramenti. Quare, quicumque 
assignentur baptismi effectus, hi nunquam impediri possunt 
per factum aut conditionem ministri, sed per solam habitu- 
dinem subiecti, si forte sua personali dispositione iisdem re- 
pugnet. Atqui, ut per se apparet, eiusmodi contraria habitudo 
nequaquam esse potest in eis qui nunquam rationis usum sunt 
consecuti. In eis igitur baptismus omnes suos effectus infal- 
libihter habet, non solum quoad iustificationis gratiam, verum 
etiam quoad ;/ncorporationem ad Ecclesiam. Sed haec fuse 

exposita sunt in tractatu de sacramentis in communi et de 
baptismo in specie; vide ergo ibi dicta (1). Nunc de adultis 
specialis esse debet consideratio. 


THESIS XI. 


Licet character baptismalis sit de se sufliciens ad 
incorporandum hominem verae Ecclesiae Catholicae, 
nihilominus ad hunc effectum requirit in adultis du- 
plieem conditionem. Et prima quidem conditio est ut 
non impediatur sociale vinculum unitatis fidei per 
haeresim formalem aut etiam mere materialem. Ve- 
rumnmitamen quia huiusmodi impedimentum illa sola 
haeresis affert, quae in apertam professionem transit, 
dicendum est solos notorios haereticos a corpore Ec- 
clesiae excludi. 


Notanda in primis propria haereseos ratio. luxta etymon 
vocis et cohaerentem totius traditionis sensum, haereticus 
ille proprie dicitur, qui post susceptam in baptismatis sacra- 
mento christianitatem, non accipit ab Ecclesiae magisterio 
regulam credendorum, sed aliunde eligit sibi normam sentiendi 
de rebus fidei et doctrina Christi: sive alios sequatur religionis 
doctores et magistros, sive inhaereat principio liberi examinis, 
omnimodam rationis independentiam profitendo, sive demum 
discredat etiam unum solum ex articulis qui ab Ecclesia tan- 
quam fidei dogmata proponuntur. 

Vide ergo quid distet inter infidelitatem et haeresim. Nam 
primo, infidelitas in communi potest esse in quocumque ho- 
mine usum rationis habente, haeresis autem non consideratur 
nisi in eo qui accepit fidel sacramentum, id est, baptismalem 
characterem (2). Praeterea, ratio infidelitatis communiter di- 


(1) Tom. 1 de Sacramentis, Quaest. 64 et 69. 

(2) De haeresi dicit S. Thomas 2-2, Quaest. 11, a. 1: « A rectitudine 
« fidei christianae dupliciter quis potest deviare. Uno modo, quia ipse 
« Christo non vult assentire, et hic habet malam voluntatem circa ipsum 
« finem, et hoc pertinet ad speciem infidelitatis paganorum et Iudaeo- 
«rum, Alio modo per hoe quod intendit quidem Christo assentire, sed 
« deficit in eligendo ea quibus Christo assentiat, quia non eligit ea quae 
« sunt vere a Christo tradita, sed ea quae sibi propria mens suggerit, 
« et ideo haeresis est infidelitatis species pertinens ad eos qui fidem 

ctae absolvitur per hoc quod quis discredit revelata a Deo, 
utcumque sufficienter proposita. Ratio vero haeresis determi- 
nate addit recessum a sociali magisterio quod fuit divinitus 
constitutum, ut esset in coetu christianorum organum authen- 
ticum ad proponendam revelationem. Hine tertio, infidelitas 
in communi opponitur fidei divinae, praescindendo a quacum- 
que speciali conditione. Haeresis vero opponitur eidem fidei 
prout peculiari modo in christiano esse debet sub regimine 
et dependentia illius auctoritatis, cuius est vice Dei societa- 
tem credentium gubernare. 

Dividuntur autem haeretici in formales et materiales. For- 
males ilh sunt, quibus Ecclesiae auctoritas est sufficienter 
nota; materiales vero, qui invincibili ignorantia circa ipsam 
Ecclesiam laborantes, bona fide eligunt aliam regulam dire- 
ctricem. Materiahibus igitur haereticis non imputatur haeresis 
ad peccatum, imo nec necessario deest supernaturalis illa fides 
quae totius iustificationis initium est et radix. Forte enim 
credunt explicite principales articulos, caeteros vero non 
explicite sed implicite. per dispositionem animi et bonam 
voluntatem adhaerendi iis omnibus quae sibi sufficienter pro- 
ponerentur ut a Deo revelata. Proinde adhuc possunt perti- 
nere voto ad Ecclesiae corpus, et alias habere conditiones 
requisitas ad salutem. Nihilominus, quod attinet ad realem iu- 
corporationem in visibili Ecclesia Christi de qua nunc sermo, 
thesis nullum ponit discrimen inter haereticos formales vel 
materlales, omnia sane intelhgendo iuxta mox declaratam 
haeresis materialis notionem, quae etiam sola est propria et 
genuina. Nam s1 per materialem haereticum intelligeres eum 
qui profitens se in rebus fidei a magisterio Ecclesiae pendere, 


« Christi profitentur, sed eius dogmata corrumpunt ». Super quo dubiuni 
occurrit novitiorum, ait Caietanus in Commentario, quia non videtur 
verum quod haeresis constituatur per hoc quod, supposita adhaesione ad 
Christum, erretur in his quae sunt dicta ab ipso, quoniam contingit 
Christianum recedere a fide ipsius Christi, et totam revelationem re- 
spuere. Talis est haereticus, et tamen non supponit voluntatem Christo 
assentiendi. « Sed ad hoc dicitur quod assentire Christo contingit du- 
« plieiter, scilicet actu mentis vel professione characteris christiani. Ad 
« haeresim licet saepe concurrere videatur primum, non tamen est de 
« ratione eius, sed sufficit secundum, scilicet quod charactere fidei in 
« baptismo suscepto Christum profiteatur ». 

adhuc tamen negat aliquid definitum ab Ecclesia quia nescit 
fuisse definitum, aut ideo tenet contrariam catholicae do- 
ctrinae sententiam quia falso reputat eam doceri ab Ecclesia, 
sic profecto absurdum esset ponere haereticos materiales extra 
verae Ecclesiae corpus, sed sic etiam omnino perverteretur 
legitima vocis acceptio. Nam tunc tantum peccatum materiale 
esse dicitur, quando materialiter ponuntur ea quae sunt de 
ratione talis peccati, seclusa advertentia aut deliberata vo- 
luntate. Nunc autem de ratione haereseos est recessus a regula 
ecclesiastici magisterii, qui in casu nullus est, cum sit sim- 
plex error facti circa id quod regula dictat. Et ideo, ne ma- 
terialiter quidem haeresi locus esse potest. 

Cum ergo in ordine ad praesentem quaestionem nihil re- 
ferat an formalis vel materialis haereticus quis exsistat, magis 
attendenda est aha divisio in haereticos occultos et notorios. 
Occulti autem ii in primis dicuntur, qui actu tantum interno 
discredunt dogmata fidei ab Ecclesia proposita, tum illi qui 
signis quidem externis haeresim manifestant, at non publica 
professione. Quos inter, multos nostris diebus versari facile 
intelhges: dubitantes scilicet de rebus fidei vel positive dis- 
sentientes, suamque animi dispositionem 1n privato vitae com- 
mercio non dissimulantes, quamvis Ecclesiae fidem nusquam 
ex professo abdiraverint, et cum categorice de sua religione 
interrogantur, sponte sua sese catholicos declarent (1). Oc. 
cultos porro haereticos nullo modo ad veram Ecclesiam perti- 
nere, plures tenent theologi, et inter recentissimos Cardinalis 
Franzelin, de Eccles. Thes. 22. « Nos tamen, inquit Bellarmi- 
«nus (2, modum loquendi plurium sequimur, qui docent 
«eos qui sola externa professione coniuncti sunt fidelibus 
« caeteris, esse veras partes exteriores, atque adeo etiam mem- 
< bra, licet arida, corporis Ecclesiae. Vide Thomam Walden- 
« sem, tom. 1, 1. 2, ce. 9 et 11: Ioannem Driedonem, I. 4 de 


A 


(1) Nota discrimen inter haeresim notoriam, et haeresim quae sufficit ad 
ineurrendum exeommnnpicationem Bullae Apostolicae Sedis. Nam ad incur- 
rendam excommunicationem satis est quaelibet manifestatio exterior, 
ctiam in occulto facta, animo errorem profitendi. Sed de excommunica- 
tione et effectibus eius in ordine ad praesentem quaestionem, dicetur in 
propositione. sequenti. 

(2) Bellarm. de Eccles. l. 3, c. 10. 

« ecclesiasticis scripturis et dogmatibus, c. 2; Petrum Soto m 
« confessione catholica quam opposuit confessioni Wirtem- 
« bergensi, cap. de Ecclesia et cap. de Conciliis ; Hosium Car- 
« dinalem, |. 3 contra prolegomena Brentn, et Melchiorem 
« Canum, 1. 4 de locis theologicis, c. ult. ad argumentum 12». 
Et huie sententiae, quae longe communior est, omnino sub- 
scribendum esse censemus. Sed, ut claritati consulatur, decla- 
randum in primis erit id quod in confesso est apud omnes : 
notorios haereticos ab Ecclesiae corpore excludi. Postea vero, 
id quod a quibusdam negatur: solos scilicet excludi notorios, 
non autem occultos, in quorum numero 11 etiam ponendi 
videntur, qui etsi externe contra fidem peccantes, nusquam 
tamen a regula ecclesiastici magisterii publica professione 
recesserunt. 


8 1. 


Prioris assertionis demonstratio generalis sumi potest ex 
praemissis de Ecclesiae unitate. Si enim, ut Quaest. 8 pro- 
batum est, unitas professionis fidei, eaque dependens a visibih 
regula viventis magisterii, est essentialis proprietas qua Ec- 
clesiam suam in perpetuum ornatam esse voluit Christus, ma- 
nifeste sequitur quod pars Ecclesiae nequaquam esse possunt 
qui aliter profitentur ac docet eius magisterium. lam enim 
esset divisio in fidei professione, et divisio contradictorie 
opponitur unitati. Sed notorii haeretici 11 sunt qui profes- 
sione sua non sequuntur regulam magisterii ecclesiastici. Ergo 
obicem habent quominus Ecclesiae aggregentur, et quamvis 
charactere baptismali insigniti, de visibili eius eorpore vel 
nunquam fuerunt, vel esse desierunt ex quo palam post ba- 
ptisma heterodoxi facti sunt. 

Specialia autem argumenta ex Scriptura, Conciliis, et Pa- 
tribus affert Bellarminus 1. 3 de Eccl. c. 4. « Primo hoc Seri- 
« ptura indicat, cum ait 1 Tim. I-19: Quidam circa fidem nau- 
« fragaverunt. Quo loco per metaphoram naufragii intelligit 
« haereticos, fracta una parte navis Ecclesiae, ex ea in mare 
« decidisse. Quod etiam significatur ila parabola Domini 
« de reti quod prae multitudine scindebatur, Luc. V. Prae- 
« terea, Tit. IIT-10: Haereticum hominem post unam et secun- 
« dam correptionem devita, sciens quia subversus est qui eiusmodi 

«est, et delinquit, cum sit proprio iudicio condemnatus. Ubi 
« Apostolus episcopo praecipit üt haereticum vitet, quod 
« certe non iuberet si esset intra Ecclesiam ; debet enim 
« pastor non vitare, sed curare eos qui ad suum gregem 
«pertinent. Et addit rationem, quia talis pertinax haere- 
«ticus est proprio iudicio condemnatus, id est, ut Hie- 
«ronymus exponit, non est eiectus ab Ecclesia per excom- 
«municationem ut multi ali peccatores, sed ipse seipsum 
«ab Ecclesia eiicit. — Secundo probatur hoc idem ex can. 8 
« et 9 Concilii Nicaeni, ubi haeretici dicuntur posse recipi in 
« Ecclesiam, si redire velint, cum certis tamen conditioni- 
Uus. — Tertio ex Patribus. Irenaeus l. 2, c. 3 dicit Poly- 
« carpum multos haereticos ad Ecclesiam convertisse; ex quo 
« sequitur eos antea fuisse de Ecclesia egressos. Tertullianus 
« l. de praescriptionibus dicit Marcionem, cum ad Ecclesiam 
«redire vellet, conditionem accepisse ut caeteros quos per- 
« verterat, Ecclesiae restitueret. Cyprianus in epistola ad Iu- 
« baianum dicit haereticos, cum sint extra Ecclesiam, tamen 
« vindicare sibi Ecclesiae auctoritatem more simiarum, quae 
« cum homines non sint, tamen homines videri volunt. Hie- 
«ronymus in Dialogo contra Luciferianos circa finem: Si- 
« cubi audieris, inquit, eos qui dicuntur Christi, non a Domino 
« lesu Christo, sed a quoquam alio nuncupari, utputa Marcio- 
« nitas, Valentinianos, Montenses sive Campenses, scito non Ec- 
« clesiam Christi, sed Antichristi esse synagogam. Augustinus 
« l. 4, contra Donatistas c. 10, dicit interdum accidere ut hae- 
«reticus foris exsistens non agat contra Ecclesiam, et catho- 
« licus intus exsistens, contra Ecclesiam agat, etc. » Sed in re 
adeo manifesta supervacaneum esset multa congerere testi- 
monia. Solummodo observandum occurrit, plerasque aucto- 
ritates allatas, de formalibus haereticis esse; nec mirum hoc 
videri debet, quia in unoquoque genere consideratur potissi- 
mum id quod est per se, et non per accidens tantum. Ve- 
rumtamen et ipsos haereticos materiales extra visibile Eccle- 
siae corpus versari satis docent Patres, cum excludunt omnes 
qui ab haeresiarchis seducti ad eorum congregationes utcum- 
que pertinent, nullo discrimine facto inter eos qui sceleris 
participes exsistunt, et eos qui bona forsitan fide alienos istos 
sequuntur. 

At contra praedicta obiicies primo: Ecclesiae proprietas est 

sanctitas, non secus ac unitas. Sed ratione sanctitatis, ab Eccle- 
siae gremio non excluduntur mali etiam notorii. Ergo nec ra- 
tione unitatis, haeretici. 

Respondeo negando paritatem. Nam sanctitas membrorum 
de qua hic sermo, immediate afficit personas individuas, et 
iis mediantibus denominat societatem cuius principiis et mi- 
nisterio refertur accepta. Unitas autem immediate respicit 
collectivitatem ipsam, a qua divisionem removet quoad fidei 
professionem. Porro mali in Ecclesia exsistentes non impe- 
diunt quin adhuc habeat sanctos, eam vere denominantes. 
At haeretici, si intus essent, formaliter tollerent indivisionem 
coetus quae est de conceptu unitatis, et ideo non sequitur 
conclusio argumenti. ` 

Dices secundo: Tempore haeresis Iansenianae plures erant 
episcopi palam appellantes a Bulla Unigenitus, caeterisque vel 
anterioribus vel posterioribus Constitutionibus Pontificiis in tota 
Ecclesia receptis. Hi ergo erant notorii haeretici. Quo tamen 
non obstante, adhuc tenebantur ut veri episcopi habentes com- 
unionem cum Sede Apostolica, atque adeo ut vera Ecclesiae 
membra. Falsum igitur est quod haeresis etiam notoria ponat 
hominem extra Ecclesiae corpus. 

Respondeo Iansenistas fuisse prae caeteris haereticis feraces 
omnis generis subterfugiorum ad eludenda Ecclesiae anathe- 
mata, eo scilicet fine ut sese modis omnibus dissimulantes, 
virus suae doctrinae efficacius diffunderent. Et ideo non mi- 
rum si in tanta artificiorum calliditate, de notorietate hae- 
reseos quorumdam non ita liquido apud coaetaneos constare 
potuerit. Generatim tamen distinguere oportet oppositionem 
contra constitutiones pontificias respicientes factum dogma- 
ticum de sensu libri Iansenu, et oppositionem contra con- 
stitutiones doctrinam catholicam directe definientes. — Qui 
insidiose contendebant recipiendam quidem esse condemna- 
tionem propositionum, sed falso eas attribui Iansenio, non- 
dum ex hoc capite notorii haeretici erant. Ratio est quia etsi 
certissima sit Ecclesiae infallibilitas in definiendis factis dog- 
maticis, certissima pariter obhgatio adhaerendi definition: 
per internum mentis assensum, et non per merum silentium 
obsequiosum, nihilominus eiusmodi definitiones, aut non sunt 
propriissime definitiones fidei, aut saltem ut tales nondum 
sufficlenter innotuerunt. Nam praeterquam quod usque nunc 

controvertitur inter theologos an sit de fide, Ecclesiam esse 
infallibilem in his iudiciis proferendis, disputatur maxime de 
ratione assensus qui eis debetur: an scilicet debeatur assen- 
sus fidei divinae, cui soli directe opponitur haeresis, an tan- 
tum fidei (ut aiunt) ecclesiasticae. Unde notorius haereticus 
nondum dici potest qui contra renititur, quamvis gravissimi 
peccati reatum non effugiat, et haeresi saltem proximus no- 
scatur exsistere (1). — Nunc autem, postquam pauci illi epi- 
scopi appellantes, longius progressi, Constitutionem Unigenitus 
unanimi consensu velut regulam fidei in Ecclesia receptam, 
palam et pertinaciter et sine ambagibus respuere inceperunt, 
tunc etiam incepit haeresis eorum esse notoria; sed ex tunc 
quoque desierunt haberi ut veri et legitimi episcopi. Quin et 
expresse, prout ratio temporum ferebat, denuntiati sunt tan- 
quam extra communionem catholicam exsistentes ; de quo 
fidem faciunt acta Concilii Embrodunensis, et praesertim 
Bulla Clementis XI Pastoralis officit. 

Dices tertio: /n parabola de zizaniis, Matth. XIII, in eodem 
agro inveniuntur tritico permixta zizania, quibus significantur 
haeretici. Ager autem est Ecclesia, ut docet Cyprianus, et post 
eum Augustinus passim. Á 

Respondeo quod scopus parabolae est ostendere, semper 
futuros in mundo et in Ecclesia aliquos malos, nec posse ulla 
humana diligentia purgari aream ante 1udicii diem. Non ergo 
de haereticis specialiter est sermo, sed de malis, quicumque 
ilh sint; nam Dominus parabolam exponens ait zizania esse 
filios nequam, et illos omnes qui tandem in ignem aeternum 
deiicientur. Quare, dum zizania dicuntur permixta tritico, 
diversus permixtionis modus intelligendus est, secundum quod 
vel haereticis vel alus quibusvis malis parabola applicatur. 
Nam mali permiscentur bonis, etiam societate unius Ecclesiae, 
haeretici vero societate, non unius Ecclesiae, sed solius no- 
mmis christiani, ut Augustinus dicit Qq. in. Matth. c. 2. 

Dices denique quarto: Haereticos Ecclesia iudicare et punire 
potest. Igitur sunt intus, nam: Quid mihi, inquit 1 Cor. V-12, 
de iis qui foris sunt. iudicare? Praeterea haeretici retinent cha- 
racterem baptismi et sacerdoti, igitur sunt christiani et sa- 
cer dotes. 


(1) De his dieetur infra, ubi de Eeelesiae magisterio. 

Respondeo: « Haereticos, licet non sint de Ecclesia, tamen 
« debere esse, et proinde ad eam pertinere ut oves ad ovile 
«unde fugerunt; sicut solet dici, ista ovis est illius ovilis, 
« quando tamen vagatur extra ovile. Potest autem Ecclesia 
« judicare de iis qui reipsa intus sunt, vel certe esse debent. 
« Sicut pastor revera potest ovem quae extra ovile errat per 
« montes, cogere iterum ad ovile, et imperator potest deser- 
«torem militiae qui transfugit ad castra hostium vi cogere 
«ad sua castra, aut etiam suspendere. Apostolus autem lo- 
« quitur de iis qui ita foris sunt, ut nunquam fuerint intus. 
« Et ad illud de charactere dico, haereticos retinere extra Ec- 
« clesiam characteres illos indelebiles, sicut retinent oves 
« perditae characterem inustum in dorso, et desertores mili- 
«tiae signa militaria » (1). Certissimum igitur sit, notorios 
haereticos esse foris. Sed nunc de occultis superest specialiter 
inquirendum, et quod isti non debeant aliis annumerari, ex 
sequentibus apparebit argumentis. 


uf. 
© 


Haereticos occultos adhuc esse de Ecclesia, potest in pri- 
mis ostendi ratione deducta ex generali principio quod supra 
fuit declaratum. Nam baptismus suapte natura aggregat ho- 
minem visibili corpori Ecclesiae Catholicae, huncque effectum 
semper habet sibi coniunctum, nisi in subiecto baptismi adsit 
prohibens, id est, aliquid incompossibile cum sociali vinculo 
ecclesiasticae unitatis. Porro vinculum sociale in quantum 
huiusmodi, de sui ratione externum est atque notorium. Quam- 
diu igitur haeresis in aperta professione non est, sed adhuc 
sistit in mente, vel iis continetur manifestationibus quae ad 
notorietatem non sufficiunt, minime excludit coaptationem ad 
visibilem Ecclesiae compaginem, ac per hoc necesse est ut 
baptismalis character (per quem ejficimur de corpore Ecclesiae). 
suam adhue vim exserat, aut potius suum retineat naturale 
consectarium, quod nullo adhue contrario impeditur vel ex- 
pellitur. 

Idem etiam suadet diserta Scripturae auctoritas, 1 Ioan. II, 
18-19: Et nunc antichristi multi facti sunt.... Ex nobis prodie- 


(1) Bellarminus, de Eccles. 1. 3, c. 4. 

runt, sed non erant ex nobis, nam si fuissent ex nobis, per- 
mansissent utique nobiscum. Certe hoc loco Ioannes de haere- 
ticis loquitur, quos antichristos vocat; aitque eos de Ecclesia 
exivisse, de qua lam non erant priusquam exirent. In quo 
quidem aliqua contradictionis species obtenditur. Quomodo 
enim exiret de domo qui intus non erat, aut quomodo intus 
erat qui de domo non erat? Sed facile respondetur haereticos 
illos ante suum discessum non fuisse de Ecclesia secundum 
praeparationem animi, propter haeresim quam apud se iam 
conceperant. Adhuc tamen de ea fuisse vinculo communionis, 
propter professionem catholicitatis quam exterius habebant. 
Unde sequitur eos, non obstante haeresi occulta quamdiu fuit 
occulta, mansisse in corpore, a quo non fuerunt praecisi nisi 
postquam se prodiderunt, et 1n apertam defectionem prorupe- 
runt (1) Hine Augustinus inter zizania quae frumentis sunt 
permixta in visibili communione Ecclesiae catholicae, ponere 
solet etiam eos qui nondum inventis occasionibus foras exe- 
undi, pseudochristiani sunt et antichristi (1. 3 de bapt. n. 26): 
qui si occasiones desint, «sque in finem maligno errore per- 
durant (1. 4 de Bapt. n. 26); qui irrident christianum nomen, 
et simulato corde intrant. Ecclesiam, nam propterea volunt esse 
christiani, ut aut promereantur homines a quibus temporalia 
commoda exspectant, aut quia offendere nolunt quos timent (de ca- 
techizandis rudibus, n. 26). His porro et similibus locutionibus 
homines non vere in animo credentes significari non dubium 
est, praesertim quia paulo infra expresse opponuntur aliis qui 
et ipsi computantur inter zizania, quamvis meliori spe, vide- 
licet: non amplius propter defectum internae fidei, sed solum 
quia in ista vita expectant felicitatem, ut feliciores sint in rebus 
terrenis quam illi qui non colunt Deum; ideoque cum viderint 
quosdam. sceleratos et impios ista saeculi prosperitate. pollere et 
excellere, se autem vel minus habere ista vel amittere, pertur- 
bantur tanquam sine causa Deum colant, et facile a fide defi- 
ciunt (de catechiz. rud., ubi supra). Cum autem dicit idem ipse - 
Augustinus praefatos occultos haereticos videri esse in Ec- 
clesia, non significat, ut bene Bellarminus advertit (2), eos 


(1) Vide omnino Augustinum, Tract. 3 in epistolam Ioannis, et l. 3 
de baptismo n. 26, et Tract. 61 in Ioan. n. 2. 
(2) L. 3 de Eccles. c. 10. 

non esse revera, sed non esse eo modo quo esse videntur. 
Videntur enim esse uniti interna et externa coniunctione 
membris caeteris, et tamen non sunt uniti nisi coniunctione 
externa. Nam si revera nullo modo essent intus, sed tantum 
esse viderentur, pari ratione non vere exirent quando aperte 
se produnt, sed exire viderentur. Augustinus autem dicit, 
inventis occasionibus foras exeunt, et addit eos esse separatos 
quidem, etiam antequam exeant, sed ab invisibili charitatis 
compage, non ab externa Ecclesiae communione (1. 3 de bapt. 
n. 26). Eiusdem quoque sententiae est Gregorius Magnus, 
l. 13 Moral. c. 4, ubi in Ecclesia dicit esse quosdam fidem 
simulantes, quia huius mundi potestatibus eamdem fidem ho- 
nori esse conspiciunt: Qui de aeternitatis promissione diffidunt, 
et tamen se fideles esse mentiuntur, sed cum malitiae (persecu- 
tionis) tempus eruperit, is qui nunc metuens derogat ad con- 
tradicendum, ante faciem venit, quia verbis verae fidel apertis 
vocibus obsistit. Si autem iuxta cohaerentem Scripturae sen- 
tentiam Patrum, ad Ecclesiae corpus pertinere dicendi sunt 
occulti illi haeretici qui hypocrisi dissimulant, quanto magis 
ii qui nullo huiusmodi crimine contaminantur, sed potius 
bona intentione ab aperta professione haereseos abstinent, ne 
scilicet apostasiam quam eorum conscientia damnat, ad extre- 
mum usque perducant. 

Accedit tandem aliud argumentum. Nam quisquis extra cor- 
pus Ecclesiae versatur, ipso facto omnis ordinariae iurisdi- 
ctionis, puta episcopalis, incapax efficitur (1). Ratio est quia 
qui iurisdictionem habet ordinariam seu vere episcopalem, 
capitis obtinet dignitatem, et nemo esse potest caput parti- 
cularis etiam ecclesiae, si Ecclesiae membrum non sit. Quod 
enim unquam fuit caput, quod non fuerit membrum ? nam 
etsi non omne membrum caput exsistat, omne tamen caput 
membrum est. Hinc, si haeresis occulta hominem poneret 
extra Ecclesiam, toties de legitimitate et auctoritate pastorum 
dubitari posset, quoties de interna eorum fide moralis certitudo 
non haberetur. Sed absit ut tale ac tantum inconveniens quo 
omnis relaxaretur nervus disciplinae, Christi institutio ferat. 


(1) Nota quomodo consulto dicatur, omnis ordinariae iurisdictionis ; nam 
de extraordinaria et mere delegata in casu necessitatis non est eadem 
ratio, ut facile consideranti apparebit. 

Neque in hoe probabilibus solum utimur argumentis, quia 
diserte ac signanter edocemur episcopum ratione haereseos 
non amittere propriam ligandi ac solvendi potestatem, nisi 
ex quo haeresim praedicat et palam profitetur. Qua de re 
inter alia documenta exstat epistola Coelestini Papae ad cle- 
rum et populum Constantinopolitanum in causa Nestori, ubi 
primum hortatur Pontifex catholicos ut pro fide fortiter cer- 
tent, aerumnas patienter ferant, nec timeant exsilia: « Chri- 
« stianorum nullus, inquit, illatum sibi temporale deflere debet 
« exsilium, quia eorum nemo exsul est Deo. Timeamus ne e 
«regione vivorum, hoc est illa quam nostram patriam esse 
« volumus, exsulemus. Illud est nostrum, illud perpetuum, 
« illud aeternum. Nostrum enim non est unde transitur, sed 
« illa vere nostra, quae spes certissima pollicetur ». Tum irri- 
tam declarans sententiam qua Nestorius nonnullos vel gradu 
suo vel fidelium communione deiecerat, pergit: « Ne tamen 
« vel ad tempus, eius videatur valere sententia, qui in se iam 
« divinam sententiam provocarat, aperte Sedis nostrae sanxit 
«auctoritas, nullum sive episcopum sive clericum seu pro- 
« fessione aliqua christianum qui a Nestorio vel eius similibus, 
« ex quo talia praedicare coeperunt, vel loco suo vel commu- 
« nione deiecti sunt, vel eiectum vel excommunicatum videri. 
« Sed hi omnes in nostra communione ef fuerunt et usque 
«nune perdurant, quia neminem vel deiicere vel removere 
« poterat qui praedicans talia titubabat » (1). Vides igitur, 
episcopum qui est in occulto haereticus, adhuc ligandi et 
solvendi pollere potestate, quandoquidem ab eo tantum tem- 
pore quo haeresim palam praedicare incipit, episcopalem 
amittit iurisdictionem et potestatem excommunicandi. Porro 
conclusio in promptu est. Nam si is qui non est in Ecclesia, 
non potest habere auctoritatem in Ecclesiam, et haereticus 
occultus habere potest, imo aliquando re ipsa habet, aperte 
sequitur quod haereticus occultus nondum est ab Ecclesiae 
corpore praecisus. 

(1) Caelestinus Papa, epist. 14, n. 7 (Migne, Patr. Lat. Tom. 50). — 
Vide etiam epist. 12 eiusdem Caelestini ad Ioannem Antiochenum, n. 2: 
« Si quis vero ab episcopo Nestorio aut ab iis qui eum sequuntur, ex quo 
« talia praedicare coeperunt, vel excommunicatus vel exutus est seu anti- 
«stitis seu clerici dignitate, hunc in nostra communione et durasse et 
« durare manifestum est, etc. ». 

Dices primo, fidem esse Ecclesiae formam, a qua omnia eius 
membra proprio nomine fideles nuncupantur ; ergo quisquis 
fidem non habet, de Ecclesia non est. 

Respondeo, formam visibilis corporis Ecclesiae non esse 
fidem sic et simpliciter, sed fidei catholicae professionem in 
baptismi sacramento susceptam. Si enim aut a fide interna 
aut a qualicumque confessione doctrinae Christi sumeretur 
fidelis appellatio, nomine fidelium venirent etiam catechumeni, 
imo et qui errore invincibili inter haereticas sectas versantur; 
quod tamen iuxta receptam usu ecclesiastico nominis signi- 
ficationem, prorsus falsum est. 

Itaque, sicut homines vulgo denominantur a visibili pro- 
fessione ad quam sunt admissi, ita nunc membra Ecclesiae 
appellantur fideles a professione fidei christianae catholicae 
quam in baptismo ex officio susceperunt, et nusquam con- 
trario actu palam abdicaverunt. Quia vero hae omnes con- 
ditiones in occultis etiam haereticis verificari possunt, ideo 
inter fideles, prout nunc de fidelibus loquimur, iure merito- 
que annumerari debent. 

Nec opponas quod si res ita se habet, Ecclesia quae so- 
cietas fidelium dicitur et est, simillimam referet imaginem 
congregationis hypocritarum. Absurditas enim illationis mul- 
tiplici ex capite apparet. Aliud quippe est quod appellatio 
fidelis sumatur a professione externa, aliud vero quod haec 
ipsa externa professio possit esse apud omnes, aut etiam apud 
plerosque, absque interna dispositione consentanea profes- 
sioni. Et certe, sive naturam rei attendas, sive promissiones 
Christi consideres, videbis hoc alterum omnino esse non 
posse. Nam naturaliter etiam fieri nequit ut in ingenti illo 
corpore Ecclesiae catholicae una sit fidei professio, praeser- 
tim firma et constans et indestructibilis, nisi in potiori et 
principal parte oriatur a principio prorsus intrinseco. Et 
adhuc maior impossibilitas venit ex assistentia et specialis- 
sima providentia Dei quam testimonia in prima parte allata 
luculenter demonstrant. Quare omnibus modis, id est, tam 
certitudine naturali quam certitudine fidei certi efficimur quod 
Cathohea Ecclesia hominibus constat vere credentibus, quam- 
vis in visibili eius communione plures etiam contineantur 
quorum interna dispositio externae professioni conformis 
non est. 

At vero, diligenter quoque observabis quod immerito plane 
omnes occulti haeretici de quibus nune agimus, hypocritarum 
nomine censerentur. Hypocrita enim non dicitur nisl qui 
animo simulandi, aliter se exterius fingit ac reipsa est. Nunc 
autem ab huiusmodi infamia longissime abest, quisquis ideo 
abstinet a profitendo exterius haeresim quam habet in corde, 
ne maioris delicti reus exsistat, vel ne rumpat ultimum vin- 
culum quo Ecclesiae sui baptismatis adhue religatur. Porro, 
in horum numero plerosque occultos haereticos nune tem- 
poris versari, facile intelliges. 

Dices secundo: Unitas fidei quae visibili corpori Ecclesiae 
est. essentialis, quaedam esse debet unitas intellectuum, ut supra 
dictum est, Quaest. TII, in praeambulo. Sed talem unitatem pro- 
fessio externa non importat. Ergo quisquis solam professionem 
externam habet, non participat essentialem unitatem corporis 
Ecclesiae, et ex consequenti verum eius membrum minime esse 
potest. i 

Respondeo : neg. min., quia non sic accipienda est professio 
externa, quasi ex intellectu et voluntate non procederet. Et 
sane, qui externe eamdem profitentur fidem, concordem ha- 
bent animum saltem quoad professionem ipsam. Praeterea, 
professio exterior necessario coniungitur in plerisque cum 
fide interiori. In caeteris vero est de se quodáam medium ad 
illam, tum propter communicationem cum vere credentibus 
quorum influxus suam habet efficaciam, tum quia 1uxta legem 
humanae naturae consentaneam, quidquid in professione est, 
proprio veluti pondere sternit sibi viam ut sit et in animo. 

Dices denique tertio: /n Bulla « Ineffabilis », statim post 
definitionem dogmaticam de immaculata Deiparae conceptione, 
additur : « Si qui secus ac a nobis definitum est, quod. Deus aver- 
«tat, praesumpserint corde sentire, ii noverint ac porro sciant 
«se proprio iudicio condemnatos naufragium circa fidem passos 
« esse et ab unitate Ecclesiae defecisse, ac praeterea facto ipso 
«suo semet poenis a iure statutis subiicere, si quod. corde sen- 
tiunt, verbo aut scripto aut alio quovis externo modo signifi- 
« care ausi fuerint ». Ubi duo diserte distinguuntur: corde sen- 
tire, et quod corde tenetur. exterius significare. Atqui propter 
solum cordis dissensum, adeoque propter. haeresim etiam mere 
occultam declaratur quis ab unitate Ecclesiae defecisse. Ergo ra- 
Hone haeresis etiam occultaedesinit homo membrum esse Ecclesiae. 

Respondeo cum Palmieri (1): « Censendum non esse voluisse 
« Pontificem 1is verbis quae ad definitionem non spectant, 
«finire quaestionem inter theologos an haeretici occulti sint 
« adhuc membra Ecclesiae, suamque probabilitatem detrahere 
« sententiae Bellarmini aliorumque qui eum sequuntur. Idcirco 
< vel locutus est obiter secundum quamdam sententiam theo- 
«logorum, relicta alteri sua probabilitate, vel (quod longe 
« verius videtur), defectio ab unitate Ecclesiae de qua ibi 
« sermo est, acciplenda est secundum interiorem actum ani- 
« mique dispositionem ». Et re quidem vera, iuxta Ioanuis 
testimonium, aliqui sunt qui nondum exierunt ex nobis, et 
tamen iam non sunt ex nobis, videlicet, ut supra expositum 
est: interna dispositione iam non ex nobis, visibili autem 
vineulo sociali adhuc ex nobis. Qui ergo corde dissentire 
praesumpserint, dicuntur ab unitate Ecclesiae defecisse, qua- 
tenus fidem catholicam corde abiicientes, sua interiori dispo- 
sitione ex nobis esse desierunt. Àt nihil est quo significetur 
eos etiam exivisse e corpore, ita nimirum ut propter haere- 
sim in corde adhuc latentem, ad visibilem Ecclesiae compa- 
ginem iam ex tune non pertineant. 

Haec itaque sint dicta de prima conditione necessaria ad 
hoc ut baptismalis character habeat in actu secundo effectum 
incorporationis ad Ecclesiam. Superest nunc ut dicatur de 
altera. 


^ 

Altera conditio pro adultis requisita in eo est, ut non 
impediatur vel non solvatur vinculum communionis, 
quod duobus modis potest destrui, Primo per ipsius 
hominis factum, hoc est per schisma, de quo propor- 
tionaliter sentiendum est sicut de haeresi. Deinde per 
sententiam ecclesiasticae auctoritatis, id est per execom- 
inunieationem «quae plenam et perfectam habeat ex- 
communicationis rationem. Quia vero nulla videtur 
esse (alis, nisi ea qua «quis vitaudus efficitur, sequitur 
«quod ad Ecclesiae corpus adhuc pertinere possunt 
excommunicati tolerati, sive occulti sint sive etiam 
notorii. 


Ratio generalis est omnino eadem ac in thesi praecedenti. 
Nam, ut Quaest. 3 probatum est, Ecclesia est essentialiter 


(1) De Rom. Pontif., Prolegom., $ XI. 

una in fide et communione. Ergo, sicut aggregatio ad visi- 
bile Ecclesiae corpus impeditur per id quod destruit vincu- 
lum unitatis fidei, ita et eodem pacto, per id quod destruit 
vinculum communionis, omnia intelligendo iuxta notiones 
hactenus declaratas. Id tamen discriminis notari debet, quod 
fidei unitas non tollitur nisi uno modo, scilicet per haeresim: 
vinculum autem communionis solvitur dupliciter: primo per 
schisma, et deinde per excommunicationem. 


V 
I 


Schisma, si etymon vocis attendas, idem est ac scissura. 
« Nomen schismatis, inquit S. Thomas 2-2, Quaest. 39, a. 1, 
«a scissura animorum vocatum est; scissio autem unitati 
« opponitur; unde peccatum schismatis dicitur quod directe 
« eb per se opponitur unitati ». Sed in hac generalitate, etiam 
haeresis schisma est, utpote unitati fidei directe opposita; et 
ideo, cum schisma contradistinguitur ab haeresi, non tantam 
habet latitudinem. Significat ergo separationem, non in cre- 
dendo, sed in communicando, dum aliqui a compagine cor- 
poris recedentes, non amplius se habent ut pars Ecclesiae 
Catholicae, sed ut totum aliquod seorsum consistens in se. 
Hine Hieronymus in cap. 3 epist. ad Titum: « Inter haeresim 
«et schisma hoc interesse arbitrantur, quod haeresis per- 
« versum dogma habeat, schisma propter episcopalem dis- 
« sensionem ab Ecclesia separetur ». Et Augustinus, l. de fide 
et symbolo, c. 10: « Credimus et sanctam Ecclesiam, utique 
« catholicam; nam et haeretici et schismatici congregationes 
« suas ecclesias vocant. Sed haeretici de Deo falsa sentiendo 
«ipsam fidem violant, schismatici autem discissionibus ini- 
« quis a fraterna charitate dissiliunt, quamvis ea credant quae 
« credimus ». 

Itaque, secundum acceptionem usu consecratam, schisma 
opponitur unitati communionis (1). Hae porro unitas in duo- 
bus consistit: « Scilicet in connexione membrorum Ecclesiae 
« ad invicem seu communicatione, et iterum in ordine omnium 
«membrorum Ecclesiae ad unum caput.... Hoc autem caput 


(1) Vide supra, Quaest, III, ubi de unitate regiminis, fidei, et coin- 
munionis. 


De Ecclesia Chrisli, 20 

«est ipse Christus, cuius vicem in Ecclesia gerit Summus 
« Pontifex. Et ideo schismatici dicuntur qui subesse renuunt 
«Summo Pontifici, et qui membris Ecclesiae ei subiectis 
« communicare recusant » (1). Ubi notanda sunt duo hie di- 
serte recensita: connexio seu communicatio membrorum Eccle- 
siae ad invicem, tum deinde ordo omnium membrorum ad unum 
caput. Non enim frustra distinguuntur, ut iam superius nota- 
tum est, eo quod possunt plures uniri sub uno imperante, 
quin tamen unum efforment corpus societatis. Hinc debita 
subiectio ad Summum Pontificem esse non potest nisi habeatur 
etiam communicatio cum caeteris membris ei subiectis, qua- 
tenus singuli fideles singulique particulares coetus sint et 
agant ut partes totius: singuli autem alter alterius membrum, 
ait Apostolus, Rom. XII-5. Et consequentia huius principii 
est, quod schisma incurritur duabus vis. Primo, si quis di- 
recte se subtrahat ab obedientia Pontifieis, recusando prae- 
ceptum ipsius, non quidem ex parte solius rei praeceptae 
(nam hoc faceret simplicem inobedientiam), sed omnino ex 
parte auctoritatis qua praecipit, hoc est recusando agnoscere 
eum in caput et superiorem (2). Secundo, si quis directe abii- 
ciat communionem fidelium catholicorum, puta coetus agendo 
separatos, vel intrusum sequendo episcopum, legitimo re- 
licto (3). 


(1) S. Thomas 2-2, Quaest. 39, a. 1 in corp. 

(2) « Recusare praeceptum vel iudicium Papae contingit primo ex parte 
« rei iudicatae seu praeceptae... Si quis etiam pertinaciter contemnat sen- 
« tentiam Papae, quia scilicet non vult exsequi quae mandavit, licet 
« gravissime erret, non tamen est ex hoc schismaticus. Contingit nam- 
« que et saepe, nolle exsequi praecepta superioris, retenta tamen reco- 
« gnitione ipsius iu superiorem... Cum quis autem Papae praeceptum vel 
iudicium ex parie sui officii recusat, non recognoscens eum ut superio- 
« rem, quamvis hoc credat, tunc proprie schismaticus est. Et iuxta hune 
« sensum intelligenda sugÿ verba litterae. Inobedientia enim quantnm- 
« cumque pertinax non constituit schisma, nisi sit rebellio ad officium 
« Papae, ita ut renuat illi subesse, illum recognoscere ut superiorem, etc. ». 
Caietanus in 2am 2ae, ubi supra. 

(3) « Ex eo aliquis schismaticus est, quod renuit ut pars Ecclesiae 
« operari. Nec refert ex quacumque causa hoc oriatur. Dummodo enim 
«ad hoe deveniatur, quod renuit se habere ut pars unius Ecclesiae 
« catholicae, schisma incurritur. Ex quacumque siquidem diversitate vel 

Schismaticos autem omnes, tam formales quam materiales, 


extra visibile corpus Ecclesiae Catholicae versari, fere in ter- 
minis evidens est, et facile etiam ex sacris Litteris Patrumque 
traditione constat. « Nam in primis, cum dicitur Luc. V-6: 

eumpebatur autem. rete eorum, per scissionem:- retis et egres- 
sionem piscium ex reti intelliguntur schismata Ecclesiae, et 
egressio haereticorum et schismaticorum de Ecclesia, ut 
exponit Augustinus, Tract. 122 in Ioannem. Praeterea Scri- 
ptura vocat Ecclesiam unum ovile (Loan. X-16), unum corpus 
(Rom. XLII-5), unam sponsam, unam amicam, unam columbam 


: (Cantic. VI-8). Schisma autem scindit id quod erat unum in 


partes, ut patet ex ipso nomine; nam Oozióew scindere est, 
et 9715/0) scissura. Ergo schismatici non sunt in Ecclesia, nec 
de Ecclesia, nam pars scissa a corpore non est amplius pars 
corporis. Unde pulchre Cyprianus l. de unitate Eccles., dieit 
Ecclesiam significari per vestem Christi inconsutilem quae 
scissa non fuit, ut intelhgeremus Ecclesiam scindi posse, 
sed non eo modo quo scinduntur vestes, ita ut omnes partes 
aeque maneant partes vestis. Sed quomodo scinditur ramus 
ab arbore, qui statim moritur, arbore vivente; et rivus a 
fonte, qui mox arescit, fonte fluente; et radius a sole, qui 
continuo deficit, sole ut erat permanente.... Accedit etiam 
testimonium totius Ecclesiae, quae in Parasceve orat pro 
haereticis et schismaticis, ut eos Deus ad Ecclesiam Catho- 
licam revocare dignetur; quod certe non faceret, si eos in 
Ecclesia crederet.... S. Cyprianus epist. ad Florentinum Pu- 
pianum: Ecclesia, inquit, est plebs sacerdoti adunata, et pa- 
stori grex adhaerens; unde scire debes, episcopum in Ecclesia 
esse, et Ecclesiam in episcopo, et si qui cum episcopo non sint, 
in Ecclesia non esse. At certe schismatici cum episcopo non 
sunt; igitur nec in Ecclesia sunt » (1). Caeterum, quidquid 


superius dietum est de haeresi in ordine ad praesentem quae- 
stionem, eodem nunc modo et parallelo prorsus ordine ap- 
plhcatur. 


« sententiarum vel affectionum in tantum aliquis exorbitet, ut velit do- 
« cere vel doceri, sanctificare vel sanctificari, providere vel provideri, non 
« ut pars Ecclesiae Catholicae, sed tanquam ipsimet sint velnt quoddam 
« totum seorsum, schismatici sunt ». Caietanus ubi supra. 


(1) Bellarminus, de Eccles., 1. 3, c. 5. 

At vinculum communionis catholicae non solvitur tantum 
per factum subditi, id est per schisma, verum etiam per sen- 
tentiam ecclesiasticae auctoritatis, sive per excommunicatio- 
nem. In quo quidem per prius supponere oportet, esse in omni 
societate penes rectores et magistratus ius et potestatem 
praecidendi contumaces a corpore sociali. Sed nec ullatenus 
dubitandum quin eadem potestas Ecclesiae concredita sit, 
prout concordi tum Evangelii tum Traditionis tum mauife- 
stae rationis auctoritate luculenter edocemur (1). 

Quod igitur excommunicatio, (eam nunc excommunicatio- 
nem dico, quae ad plenam atque perfectam nominis rationem 
pertingit), hominem expellat e gremio Ecclesiae, evidentissime 
ostenditur. Per ipsam enim dicuntur contumaces poni loco 
ethnicorum et publicanorum (Matth. NVIII-19), tolli de medio 
fidelium et tradi Satanae, hoc est, eiici ab Ecclesia extra quam 
Satanas dominatur (1 Cor. V, 2-5). Dicuntur a Patribus ab 
Ecclesiae corpore respui, quae Christi est corpus (Hilar. in Psalm. 


(1) « Certum esse debet quod Ecclesia ius habeat ciieciendi a se eos 
« quos suo consortio iudicat nocivos vel indignos, ita ut licet maneat 
« nexus dependentiae, desinat tamen vinculum socialis communionis et 
« unitatis. Id enim iuris competit cuique perfectae societati, quare ius 
« mortis inferendae inest societatibus civilibus. Porro excommunicatio 
« gladius est spiritualis qui agit in Ecclesia id quod in populo Israeli- 
« tico agebat interfectio, ut ait Augustinus, Quaest. 39 in Deuteron. Ec- 
« elesiae ergo negari nequit huiusmodi ius proiiciendi aliquos a seipsa, 
« ita ut amplius non sint membra eius. Et sane Christus, Matth. XVIII-18, 
« cum dixerit: Si autem Ecclesiam non audierit, sit tibi sicut ethnicus et 
« publicanus, subdit rationem: Amen amen dico vobis, quaecumque ligare- 
« ritis, etc. Scilicet auctoritas Ecclesiae competit ita puniendi contuma- 
« ces, ut ea poena cos plectere possit, propter quam habendi sint sicat 
« ethnici et publicani. Cum publicanos memorat Christus, provocat ad 
« id quod ea aetate inter Iudaeos contingebat, qui maxime abhorrebant 
« ab illis, nec cum illis communicare volebant. Sensus ergo est quod qui 
« Ecclesiam non audit, habendus est tanquam si ethnicus esset et nun- 
« quam nomen Ecclesiae dedisset. Porro qui habendus est veluti ethnicus, 
« nequit censeri Ecclesiae membrum. Ecclesia igitur potestatem habet 
« plectendi hac poena eos quos ipsa dignos arbitretur ». Palmieri, de 
Rom. Pont., Prolegom. $ XXIII. 

OXVIII, litt. 16, n. 5), separati a Christi corpore (Ambr. de 
Poenit. l. 1, c. 15), de congregatione fratrum et de domo Dei 
eiici (Hieronym. in Ezech. XVII-19), per sacerdotes de Ec- 
clesia pelli (Origen. in Iudic. Hom. 2, n. 5), elici a communi 
consessu, abscindi a grege (Chrysost. in 1 Tim., Hom. 5, n. 2). 
Dieuntur in formulis excommunieationum « gremio sanctae 
matris Ecclesiae et consortio totius christianitatis eliminari, extra 
consortium membrorum Christi et Ecclesiae fieri, anathematis 
gladio resecari atque abiici, a communione christianae societa- 
tis abscindi. Dicuntur denique ii qui ab excommunicatione 
absolvuntur, ad sinum Ecclesiae revocari, ad gremium re- 
duci, etc., etc. (1). Haec porro et alia huiusmodi quam plurima 
intentum abunde demonstrant. Quibus nihil obstat quod iuxta 
Apostolum 1 Cor. V-5, habenda sit excommunicatio ut poena 
medicinalis, quia ut bene Bellarminus advertit: Excommu- 
nicatio etiamsi abscindit hominem ab Ecclesia, tamen non 
aufert potentiam, ut non possit iterum inseri in Ecclesiam 
is qui praecisus est, si poenitentiam agere velit. Idcirco Ec- 
clesia per excommunicationem separat quosdam a suo corpore, 
sed in utilitatem eorum, quia cupit eos illa confusione humi- 
liare, et humiliatos iterum in suum corpus recipere (2). 


(1) Cf. Franzelin de Eccl. Thes. XXII, 3. — Et nota quod valida ex- 
communicatio semper obtinet effectum sunm, usquedum per absolutionem 
censura tollatur, adeoque etiamsi excommunicatus ad meliorem frugem 
fuerit iam conversus et per contritionem iustificatus. Imo etiamsi absque 
culpa sua excommunicatione ligatus exsistat, puta pro falso crimine, 
iuridice tamen probato, ut dicit S. Thomas, Supplem. Quaest. 21, a. 4. 
Quo in casu potest esse de anima Ecclesiae, quamvis a corpore re ct 
facto separatus, et si humiliter sustinet, humilitatis meritum recompensat 
excomniunicationis damnum. ; 

(2) Medicinalem vim excommunicationis pluribus prosequitur Augusti- 
nus, l. 3 cont. epist. Parmeniani, n. 18 et seq. « Cum quisque fratrum, 
« inquit, id est Christianorum intus in Ecclesiae societate constitutorum, 
« in aliquo tali peccato fuerit deprehensus ut anathemate dignus habea- 
«tur, fiat hoc ubi periculum schismatis nullum est, atque id cum ea 
« dilectione de qua ipse (Apostolus) alibi praecipit dicens : Ut inimicum 
« non eum existimetis, sed corripite ut fratrem ; non enim ad eradicandum, 
« sed ad corrigendum... Tune etiam ille et timore percutitur, et pudore 
« sanatur, cum ab universa Ecclesia se anathematum videns, sociam tur- 
« bam eum qua in delicto suo gaudeat et bonis insultet, non potest in- 

At ex dictis concludere nondum licet excommunicatos 
omnes esse extra Ecclesiam, quia inquirendum superest utrum 
quaelibet excommunicatio plenam ac perfectam excommuni- 
cationis rationem obtineat. Sed rec a longe repetenda quae- 
stionis solutio, quae tota dependet ex positiva legis canonicae 
dispositione. Si enim habet Ecclesia potestatem eïiciendi 
quosdam e sinu suo, multo magis potest quosdam privare usu 
aliquorum bonorum communium, nondum auferendo ab eis 
vinculum suae communionis. In qua quidem diminuta excom- 
municationis ratione nulla apparet contradictio, cum haec 
duo inter se optime concilientur : aliquem scilicet adhue esse 
de societate, et tamen non habere expeditum exercitium 
omnium iurium quae competunt membris societatis. Porro iis 
nune suppositis quae in novo lure fuerunt introducta per 
Constitutionem Martini V Ad evitanda, dico quod excommu- 
nicati tolerati, sive occulti sint sive notorii, a visibili Ecele- 
siae corpore ratione excommunicationis nequaquam praeci- 
duntur. Et sane, ut concorditer tradunt auctores theologiae 
morals et iuris canonici, tolerati retinent participationem 
communium suffragiorum ; retinent praesertim iurisdictionem 
etiam ordinariam, quam semper valide exercent, etsi illieite 
si a fidelibus rogati non fuerint (1). Sed utrumque horum in 
solis Ecclesiae membris esse potest. Quamvis igitur tolerati 
prohibeantur sub gravi ab omni perceptione sacramentorum, 
priventur indulgentiis, interdicantur etiam ab.auditione mis- 
sae, arceantur ab assistentia ad omnia publica Ecclesiae officia, 
haec tamen accipienda sunt, non per modum ablationis illius 
iuris quod a ratione membri Ecclesiae est inseparabile, sed 
potius per modum simplicis ligaminis quo iuris exercitium 
impeditur, usquedum deposita contumacia, censurae absolu- 
tionem obtinuerit. ! 

Verum in vitandis perfecta est et consummata excommu- 
uieatio, et hac de causa ipsi sunt simpliciter extra Ecclesiam, 


« venire.... Ita et salva pace corrigitur, et non interfectorie percutitur, 
«sed medicinaliter uritur. Propterea et de illo dixit, quem tali medicina 
«sanari voluerat: Satis huic est correptio quae fit a multis. Neque enim 
« potest esse salubris a multis correptio, nisi cum ille corripitur qui non 
« habet sociam multitudinem ». 

(1) De his omnibus cf. Tom. 2 de Ecclesiae sacramentis, Quaest. 21-24 
Suppl. 

non secus ac haeretici et schismatici, quamvis alio modo. 
Alio modo, inquam; quod apprime considerandum restat. 
Etenim haeretici et schismatici etiam mere materiales, ipso 
iure divino natural a communione Ecclesiae Catholicae sunt 
separati. Proinde, quantumvis in bona fide esse supponantur, 
nunquam licet cum eis in sacris communicare, nec unquam 
legitime eis ministraretur aliquod sacramentum, si tantum 
excipias in mortis articulo sacramentum Poenitentiae. Et 
causa exceptionis est quia in his circumstantiis administratio 
sacramenti ad salutem necessarii minime induit rationem 
communicationis, sed puri et simplicis succursus quo subve- 
nitur proximo 1n extrema necessitate constituto. Nune autem 
non eadem excommunicatorum conditio est. [psi enim qua 
tales per solam legem ecclesiasticam e gremio Ecclesiae eli- 
minantur. Lex autem ecclesiastica non se extendit ultra pro- 
prios fines legis humanae, quae non potest obligare cum di- 
sproportionato incommodo. Et ideo dantur certi casus in 
quibus veluti suspenditur excommunicationis effectus, ut licite 
sacramenta ante absolutionem excommunicatis ministrentur, 
vel etiam ab eis percipiantur. De quibus vide auctores theolo- 
giae moralis. 


THESIS XIII. 


Praeter characterem baptismalein simul eum vinculo 
unitatis tum fidei tum communionis catholicae, nulla 
alia requiritur conditio. Et ideo, (quod fide etiam te- 
nendum est), inter Ecclesiae membra non sunt soli 
iusti, multoque minus soli praedestinati. 


Sane vero, quisquis participat formam qua societas in suo 
esse substantiali constituitur, is ad societatis corpus dicendus 
est pertinere. Sed forma constitutiva societatis ecclesiasticae 
est unitas in catholica fide et communione per baptismum 
initiata. Quisquis igitur christiano charactere signatus, tenet 
vel habitu vel actu unitatem istam ad quam natura sua ba- 
ptismus aggregat, eo ipso habet conditiones omnes in vero 
Ecclesiae membro requisitas. Et confirmatur, quia si quid 
amplius requireretur, hoc esset vel iustitia seu sanctitas, vel 
praedestinatio ad vitam aeternam. Non primum, quia san- 
ctitas se habet solum ut finis proximus ad quem socialis or- 


OT 

ganismus ordinatur, et animam Ecclesiae constituit, non cor- 
pus, quod omnibus modis est natura prius, ut iam in prooemio 
disputationis notatum est (1). Non secundum, et multo ad- 
huc evidentiori ratione, quia praedestinatio est prorsus extrin- 
seca praedestinatis, et cum nihil in eis ponat, nequaquam esse 
potest realis forma constituens seu coadunans hominum so- 
cietatem (2). Et haec quidem per se satis patere videntur, 
sed propter instantiam haereticorum special cura sunt illu- 
stranda, et testimoniis tum Scripturae tum Traditionis nunc 
demum demonstranda. 


s E 


Igitur contra Calvinum, eiusque antecessores Wiclefum et 
Huss, ostenditur in primis, de Ecclesia non esse solos prae- 
destinatos (3). « Comparatur enim Ecclesia Matth. III-12, 
« areae: Permundabit, inquit, aream suam, et congregabit tri- 
< ticum suum in horreum, paleas autem comburet igni inexstin- 
« gttibili. Certe nomine areae non potest intelligi nisi Ecclesia, 
« in qua tamen inveniuntur paleae, quae si comburuntur igni 
« inexstinguibili, non significant electos. Item Matth. XIII, 
« 47-50, comparatur sagenae missae in mare, ex omni genere 
« piscium congreganti, quorum tandem aliqui mittuntur in 
« caminum ignis, qui certe non erant de praedestinatis. Item 
« Matth. XXII, 2-14, comparatur convivio nuptiali ad quod 
«intraverunt boni et mali, et postea mali non habentes ve- 


^ 


(1) Vide supra, Proem. secundae Partis. 

(2) Ibid. 

(3) In Bulla Martini V Inter cunctas, qua confirmantur decreta dogma- 
tica Concilii Constantiensis, damnantur sequentes propositiones Ioannis 
Huss. Prima: Unica est sancta universalis Ecclesia, quae est praedestinato- 
rum universitas. Tertia: Praesciti non sunt partes Ecclesiae, cum nulla pars 
eius finaliter excidat ab ea, eo quod praedestinationis charitas quae ipsam li- 
gat, non excidet. Quinta : Praescitus etsi aliquando est in gratia secundum 
praesentem. iustitiam, tamen nunquam est pars sanctae Ecclesiae, et praede- 
slinatus semper manet membrum Ecclesiae, licet aliquando excidat a gratia 
adventitia, sed non a gratia praedestinationis. Item propositio octava Wi- 
cleti : Si papa sit praescitus et malus, non habet potestatem super fideles sibi 
«b aliquo datam, nisi forte a Caesare, 

« stem nuptialem proiiciuntur in tenebras exteriores, et ideo 
« concludit Dominus : Multi sunt vocati, pauci vero electi, id 
«est, multi sunt in Ecclesia quae est evocatio quaedam sive 
« coetus vocatorum, qui tamen non sunt de electis. Item Matth. 
« XXV, 1-18, comparatur decem virginibus, quorum quinque 
« prudentes intrabunt in die iudicii cum sponso ad nuptias, 
« quinque fatuae excludentur. Et 1 Cor. V, 8-5, Paulus iubet 
« expelli de Ecclesia incestuosum, et tamen non poterat illum 
«facere reprobum ex praedestinato, imo nec volebat, nam 
« eiecit illum ut humiliatus rediret, et salvus fieret in die Do- 
«mini, ut ibidem dieitur.... Confirmatur hoc idem ex Augu- 
« stino, qui Tract. 45 in Ioan., secundum praescientiam, inquit, 
et praedestinationem, quam multae. oves foris, quam multi 
lupi intus! Ubi praedestinatos multos dicit esse extra Ec- 
« clesiam, et reprobatos multos intra Ecclesiam.... Probatur 
« ultimo ex incommodis, nam si soli praedestinati essent de 
« Ecclesia, omnia essent incerta ; nam nemo tune cognosceret 
« fratres suos, et nec pastores cognoscerent oves suas, nec ab 
« illis cognoscerentur, cum nemo sciat qui sint praedestinati ; 
« et praeterea nemo sciret quae sunt verae Scripturae, quae 
« vera sacramenta, quae vera fides, etc. Omnia enim pendent 
«ex testimonio verae Ecclesiae » (1). 

Nec valet si dicas: Oves Christi sunt omnes et soli praede- 
stinati, iuxta illud Ioan. X, 27-28: « Oves meae vocem meam 
« audiunt, et ego vitam aeternam do eis, et non peribunt in ae- 
« ternum, et non vapiet eas quisquam de manu mea ». Atqui 
Ecclesia nihil aliud est quam ovile Christi, sive congregatio 
ovium Christi. Ergo iure meritoque definitur praedestinato- 
rum universitas. 

Facile enim respondetur: Dist. mai. Oves Christi sunt 
omnes et sol praedestinati, si oves denominentur a statu 
finali seeundum divinam praescientiam, conc. mai. Si a forma 
nunc existente secundum statum praesentem, neg. mai. Plu- 
ribus quippe modis accipitur m Scripturis haec metaphorica 
appellatio: vel a praevisa finali perseverantia, vel a praesenti 
obedientia cordis, vel etiam et frequentissime a simplicl pro- 
fessione verae religionis in visibili populo Dei, ut in praesenti. 


A 


A 


(1) Bellarminus, de Eccles. l. 3, c. 7, 

Et sane, quando Dominus dixit Petro: Pasce oves meas, eas 
oves dixit quae a pastore forent cognoscendae, cum tamen 
praedestinati soli Deo sint noti. Itaque, his suppositis quae 
sunt obvia satis et in notissimis Scripturae auctoritatibus 
fundata, omnino negäbis consequentiam argumenti. 

Item vana est sequens ratiocinatio: Omnes et soli salvandi 
sunt de Ecclesia ; ergo Ecclesia nihil aliud est quam congre- 
gatio praedestinatorum. Probatur antecedens, nam de Ecclesia 
sunt. salvandi omnes, quia extra Ecclesiam non est salus. Item 
salvandi soli, quia nullus est de Ecclesia qui non sit membrum 
Christi, et nullum est membrum Christi quod non salvetur, iuxta 
illud Ephes. V-23: « Christus caput est Ecclesiae; ipse salvator 
« corporis eius ». 

Respondeo: nego antecedens. — Ad probationem primae 
partis, dist. Omnes salvandi iam nunc sunt in visibili Eccle- 
siae corpore, ex hoc solo quod salvandi sunt, neg. Aliquando 
saltem erunt, subdist. Vel re vel saltem voto, conc. Neces- 
sario re et actu, si invincibili circa veram Ecclesiam igno- 
rantia laborent, neg. — Ad probationem alterius partis prius 
adnoto quod non uno modo dicitur aliquis membrum Christi, 
sicut non uno modo dicitur Christus hominum caput, iuxta 
praemissa in tractatu de Verbo incarnato, Quaestione ©. Qui- 
dam enim sunt membra Christi solummodo in potentia, n 
scilicet qui possunt coniungi cum eo secundum vitam gratiae, 
quamvis nullo adhue actuali vinculo ei adhaereant. Quidam 
vero sunt membra eius etiam in actu, sed hoc rursus multi- 
plici titulo et ratione: vel per solam professionem religionis 
christianae catholicae in baptismo susceptae, vel amplius per 
coniunctionem fidei interioris, vel denique perfecto modo per 
coniunctionem charitatis. Nune autem, quisquis absque con- 
iunctione charitatis ab hac vita decedit, iam omnibus modis 
desinit esse membrum Christi, et irreparabiliter a corpore 
eius mystico excommunicatur, quia ex tunc nec vitae gratiae 
nec ullius eius principii sive proximi sive remoti capax exsi- 
stit. Vide dieta in tractatu de natura et ratione peccati per- 
sonals, ad Quaest. 81. Hinc ergo apparet rationis obiectae 
inanitas, quia nullus equidem de corpore Ecclesiae est, qui 
actu membrum Christi non sit saltem professione externa 
verae religionis eius. Sed si in ultimo vitae constitutus, non 
adhaereat capiti etiam unione habitualis charitatis, iam omnem 

rationem membri moriendo amittit, ac per hoc, finaliter se- 
paratur ab Ecclesia quam Christus salvat efficaci illa salva- 
tione praedestinatis propria. Et sic evidenter patet quod nulla 
est argumenti consequentia. Haec enim propositio, mullum 
est membrum Christi quod non salvetur, veritatem habet in- 
tellecta de omni eo qui adhuc est membrum quando venit 
tempus gloriae conferendae, non autem de eo qui cum mem- 
brum aliquando fuerit quacumque tandem ratione, tunc tamen 
amplius non est. 

Caeterum, pleraeque instantiae quae in hac parte fiunt, fere 
eaedem redeunt in altero puncto quo statuitur non solos iu- 
stos inter Ecclesiae membra esse recensendos, et de quo iam 
agendum est. 


D 


Qui dicunt Ecclesiam solis constare praedestinatis, non 
omnino conveniunt cum iis quibus placet solos iustos in ea 
admittere, siquidem praedestinatus esse potest etiam ille qui 
nune peccator est; et vice versa potest esse iustus pro aliqua 
temporis differentia, qui praedestinatus non est. Nihilominus 
prior sententia valde affinis est alteri, et ultimato nititur iis- 
dem principiis, nam praedestinati, si non sunt iam boni, certe 
futuri sunt, et reprobi similiter mali. Non mirum igitur si 
uterque dicendi modus eadem haeretica nota signetur (1), et 
magna ex parte iisdem testimonus refellatur. 

Itaque contra Lutheranos eorumque antecessores Novatia- 
nos et Donatistas, ostenditur esse in vera Christi Ecclesia 
graves etiam peccatores, nec tantum occultos, verum etiam 
manifestos. Et primo ostenditur ex supra citatis parabolis 
evangeliorum de area, de reti, de convivio nuptiali, et de 


(1) Propositio 78 Quesnelli damnata in Bulla Unigenitus sic habet: 
Separatur quis a populo electo, cuius figura fuit populus Iudaicus et caput 
est lesus Christus, tam non vivendo secundum Evangelium, quam non cre- 
dendo Evangelio. — Item propositio 15 Pistoriensium damnata in Bulla 
Auctorem fidei: Doctrina quae proponit Ecclesiam... intellecta hoc sensu ut 
ad corpus Ecclesiae non perlincant nisi fideles qui sunt perfecti adoratores 
in spiritu et veritate: haeretica. — Huc etiam facit definitio Tridentina, 
Sess. 6, can. 28: Si quis dixerit... cum qui fidem sine charitate habet, non 


. essc christianum, anathema sit, 

decem virginibus, quibus Catholici ita confutarunt olim Do- 
natistas, inquit. Bellarminus, ut plane non invenerint ullo 
modo qua exirent, quemadmodum Augustinus refert in bre- 
vieulo collationis, explicans collationem tertiae diei (1). — 
« Praeterea sunt alia loca apertissima, Matth. XVIII-15: Sè 
« peccaverit in te frater tuus, vade et corripe eum inter te et 
« ipsum solum.... Quod si non audierit eos, dic Ecclesiae ; si au- 
« tem Ecclesiam non audierit, sit tibi sicut ethnicus et publicanus. 
« Hic negari non potest quin sermo sit de vera Ecclesia, nam 
« Christus loquitur de Ecclesia sua, et in hac Ecclesia con- 
« stat inveniri peccatores, et tales peccatores qui saepe non 
« emendantur per correptionem fraternam, et tamen in Ec- 
« clesia manent, donec ab Ecclesia per sententiam praelati 
«enciantur. Item. Matth. X XIV-48, Dominus describit prae- 
« positum malum qui percutit conservos et comedit et bibit 
« cum ebriosis, et veniet, inquit, Dominus servi illius in die qua 
« non sperat et hora qua ignorat, et dividet eum, partemque eius 
« ponet cum hypocritis. Ubi de praepositis Ecclesiae agi docent 
« Hilarius, Hieronymus, Chrysostomus, et ali in hune lo- 
« cum. — Item, 1 Cor. I-2, Paulus dieit se scribere Ecclesiae 
« Dei quae est Corinthi, et mox subdit: Significatum est mihi 
« de vobis, quia contentiones sunt inter vos. Et infra: Omnino 
« auditur inter vos fornicatio, et talis fornicatio qualis nec inter 


(1) « Cum ad evangelicam similitudinem venissent (Donatistae), quam 
« Catholici in mandato suo posuerant de retibus in mare missis, quibus 
« congregari dixit Dominus omnia genera piscium, et bonos à malis in 
«littore, hoc est in fine saeculi separari (Matth. XIII, 47-50): etiam 
« ipsi fassi sunt, in Ecclesia esse permixtos saltem occultos malos. Zi- 
« zania vero inter triticum, non in Ecclesia, sed in ipso mundo permixta 
« dixerunt, quoniam Domiuus ait: ager est mundus. De area sane, cui 
« paleam Catholiei dixerant usque ad tempus ventilationis permixtam 
« (Matth. III, 12) tanquam omnino in Evangelio nihil tale scriptum sit, 
« exponere similitudinem istam nec conati quidem sunt... Illam quoque 
« similitudinem de ovibus et hoedis qui simul pascuutur, et in saeculi 
« fine segregabuntur, quam inter alias Catholici ex Evangelio posuerant 
«(Matth. XXV, 32-33), omnino attiugere noluerunt. Neque enim pote- 
« rant illic dicere, etiam hoedos a pastoribus iu communibus pascuis 
« ignorari, sicut dixerant inter retia pisces malos in mari a piscatoribus 
«non videri ». Augustinus, Brevic. Collationis cum Donatistis, Collatio 
tertii diei, n. 10, 


DE ECCLESIAE MEMBRIS DIN 


« gentes, ita ut uxorem patris sui aliquis habeat. Quid hic di- 
«cent? Non esse hanc veram Ecclesiam? At Apostolus dieit 
«esse Ecclesiam Dei. Non fuisse istum peccatorem gravissi- 
« mum et manifestum ? At Apostolus hoc dicit. Non fuisse in 
« Ecclesia? At Apostolus iubet ut expellatur per excommu- 
« nicationen: Tollatur, inquit, de medio vestrum. — Praeterea, 
« Apocal. II-III, scribit Ioannes septem ecclesiis Asiae, et fere 
« singulas reprehendit de rebus non levibus. Et ut notat Au- 
« gustinus, |. 2 c. Parmen. c. 10, non solum ecclesias, sed etiam 
« praepositum reprehendit significatum per angelum Sardensis 
« Ecclesiae: Nomen, inquit, habes quod vivas, et mortuus es, 
« esto vigilans, etc. — Adde quod tempore Testamenti Veteris, 
«nunquam defuerunt gravissima peccata in populo Dei, et 
« tamen nusquam legimus quod Moyses aut Samuel aut alii 
« prophetae qui diversis temporibus fuerunt, aut Maria, Eli- 
«Sabeth, Simeon, Zacharias, Ioannes Baptista, et alii iusti 
«quos Dominus invenit in populo Iudaeorum, separaverint 
«se a reliquis pessimis hominibus quantum ad templum, 
« altare, sacrificia, et alia quae religionis sunt. Ergo in eadem 
« congregatione manebant boni et mali; quod argumentum 
« valde urget, et merito, Augustinus in Breviculo Collat. 5, 
« n. 11 » (1). 

Hine Patres uno ore veritatem tam explicite in utriusque 
Testamenti paginis inculcatam attestantur. Certe Cyprianus 
commixtionem bonorum et malorum in vera Christi Ecclesia 
disertissime et affirmat et supponit. Affirmat quidem ubi ait 
in epist. 51 ad confessores, de reditu ex schismate congratu- 
latoria: « Etsi videntur esse in Ecclesia zizania, non tamen 
«impediri debet aut fides aut charitas nostra, ut quoniam 
« Zizania esse 1n Ecclesia cernimus, ipsi de Ecclesia receda- 
« mus. Nobis tantummodo laborandum est ut frumentum esse 
« possimus, ut cum coeperit frumentum dominicis horreis 
« condi, fructum pro opere nostro et labore capiamus. Apo- 
« stolus in epistola sua dieit: Zn domo autem magna non solum 
« vasa sunt aurea et argentea, sed et lignea et fictilia, et quaedam 
« quidem honorata, quaedam vero inhonorata (2. Tim. II-20). 
« Nos operam demus, fratres charissimi, et quantum possumus 
«laboremus ut vasa aurea vel argentea simus ». Supponit 


P^ 


(1) Bellarminus, 1. 3, de Eccles. c. 9. 

vero, cum in libro de lapsis, n. 5-6, explicans causas perse- 
cutionis quae sub Decio exarserat, eas referre non dubitat ad 
neglectum disciplinae, et gravia peccata non simplicium tan- 
tummodo fidelium, sed et multorum etiam episcoporum col- 
legarum suorum: « Dominus probari familiam suam voluit, 

et quia traditam nobis divinitus disciplinam pax longa cor- 
ruperat, iacentem fidem et pene (ut ita dixerim) dormientem 
censura coelestis erexit. Cumque nos peccatis nostris am- 
plius mereremur, clementissimus Dominus sic cuncta mode- 
ratus est, ut hoc omne quod gestum est exploratio potius 
quam persecutio videretur. Studebant augendo patrimonio 
singuli, et obliti quid credentes aut sub apostolis ante fe- 
cissent aut semper facere deberent, insatiabili cupiditatis 
ardore ampliandis facultatibus incubabant. Non in sacerdo- 
tibus religio devota, non in ministris fides integra, non in 
operibus misericordia, non in moribus disciplina. Corrupta 
barba in viris, in feminis forma fucata, adulterati post Dei 
manus oculi, capilli mendacio colorati. Ad decipienda corda 
simplicium callidae fraudes, circumveniendi fratribus sub- 
dolae voluntates. Iungere cum infidelibus vinculum matri- 
monii, prostituere gentilibus membra Christi. Non iurare 
tantum temere, sed adhuc etiam peierare; praepositos superbo 
tumore contemnere; venenato sibi ore maledicere, odiis per- 
tinacibus invicem dissidere. Episcopi plurimi quos et horta- 
mento esse oportet caeteris et exemplo, divina procuratione 
contempta, procuratores rerum saecularium fieri; derelicta 
cathedra, plebe deserta, per alienas provincias aberrantes, 
negotiationis quaestuosae nundinas aucupari; esurientibus 
in Ecclesia fratribus, habere aurum largiter velle, fundos 
insidiosis fraudibus rapere, usuris multiplicantibus foenus 
augere. Quid non perpeti tales pro peccatis eiusmodi me- 
reremur, cum lam pridem praemonuerit ac dixerit censura 
divina: Si dereliquerint legem meam et in iudiciis meis non 
ambulaverint..., visitabo in virga facinora eorum et in flagellis 
delicta eorum ». Haec Cyprianus, et quidem de illis ipsis 


prioribus Ecclesiae temporibus ad quae sunt revocandi adver- 
sari, ut dicant nobis utrum quando ille tantus episcopus de 
tam malis collegis suis testimonio liberae vocis ingemuit, erat 
Ecclesia Christi, vel non erat (1). Item Gregorius Nazian- 


(1) Cf. Augustin. 1. 3 contra Parmen. n. 8. 

zenus, Orat. 2, n. 44, ut ostenderet quam sit arduum episco- 
pale ministerium, recenset genera hominum quos pastorali 
sollicitudine regere debet episcopus, perfectos et imperfectos, 
bonos et malos. Quibus gemina habet Chrysostomus, l. 9 de 
sacerdotio. Hieronymus quoque in dialogo contra Lucife- 
rianos, diserte docet arcam Noe typum fuisse Ecclesiae, qua- 
tenus, ut ibi animalia munda et immunda, ita et hic iusti et 
peccatores commorantur. De Augustino autem quid referam, 
cum omnes eius libri adversus Donatistas eidem veritati ex 
professo et data opera demonstrandae noscantur convergere ? 
Cuius doctrinae summa haec est: Duo tempora Ecclesiae esse 
distinguenda, tempus praesens in quo commixtos habet malos 
etiam notorios atque manifestos, et tempus futuri saeculi in 
quo erit penitus gloriosa, sine macula et sine ruga. Tum eos 
omnes qui a sua communione abiicere volunt mixtionem fru- 
menti et paleae, eo ipso puram paleam ante ventilationis seu 
iudicii diem iamiam avolatam sese ostendere. Denique bonos 
a malis in uno eodemque Ecclesiae corpore esse interim spi- 
ritu discretos, et ita quidem ut boni reduplicative qua tales 
partem constituant potiorem, eamdemque solam in aeternum 
permansuram : « Qui congregationem suam iam frumentum 
« purgatum putant, a commixtione frumenti et paleae tanquam 
« pura palea volaverunt. Et qui se sub uno pastore non adhuc 
«cum haedis pascere sentiunt, luporum insidiis de grege 
« Domini separati sunt. Et qui cum malis piscibus se con- 
« gregatos esse non putant, non solum mali pisces sunt, sed 
« etiam unitatis retia disruperunt. Quod si iam hoc tempore 
«intelligamus fieri quod Ieremias ait: Quid paleis ad tri- 
« ticum? nihil aliud recte intelligere possumus, nis! quod in 
« una quidem congregatione sunt, donec in fine ventilationis 
« etiam corporahter separentur, sed tamen tritico sursum cor 
« est, paleae vero deorsum. Palea quippe sua quaerit, non 
« quae Iesu Christi, triticum autem thesaurizat thesaurum in 
« coelo, et ubi est thesaurus eius, ibi et cor eius » (1). 
Adde cum Bellarmino rationem theologicam omnino ma- 
nifestam. Nam si soli boni essent in Ecclesia, frustra esset 
sacramentum Poenitentiae quod ad suscitandos spirituales 
mortuos principaliter est institutum, et iis solis administratur 


(1) Augustin. 1. 8 e. Parmen. n. 19. 

qui iam sunt de Ecclesia. — Praeterea tolleretur necessaria 
membrorum visibilitas. Saepissime enim incertum est certi- 
tudine etiam morali et humana, qui sint revera coram Deo 
boni, et qui non. — Item mox atque praelati in aliquod pec- 
catum imcidissent, non essent amplius de Ecclesia, nec prae- 
lati, et proinde non oporteret amplius eis obedire. Et simi- 
liter subditi mox atque peccarent, non essent amplius de 
grege, et proinde liceret pastoribus curam eorum non agere. 
Ex quo summa confusio et perturbatio oriretur. — Et sic 
etiam patet quomodo zizania non potuissent non relinqui in 
Ecclesia, quin simul ab ea eradicaretur et triticum. Nam prae- 
terquam quod ii qui nune zizania sunt, triticum fieri possunt 
et saepe fiunt per media a Christo solis Ecclesiae membris 
provisa: si omnis excidens a gratia Dei excideret eo ipso ab 
Ecclesiae communione, nihil amplius stabile, nihil certum in 
compage ecclesiasticae societatis permaneret, ac per hoc peri- 
ret et frumentum, cuius gratia sinuntur zizania crescere usque 
ad messem, iusta verbum Domini, Matth. XIII, 29-30. 

Obiicitur autem primo: Mali sunt membra diaboli, non 
Christi. Ergo non sunt de Ecclesia, quia membrum Christi est 
quisquis pertinet ad corpus Ecclesiae. 

Respondeo: Dist. antec. Mali qua tales non sunt membra 
Christi, conc. antec. Qua retinentes vinculum unitatis fidei et 
communionis in baptismo initiatae, subdist. Non sunt membra 
animata spiritu gratiae et charitatis, conc. Non sunt membra 
eo modo quo sumitur metaphora membri, eum de visibili cor- 
pore mystico Christi sermo est, neg. Recole dicta in tractatu 
de Verbo incarnato, Quaest. 8, ubi de metaphorica appella- 
tione capitis et membrorum, et memento iterum sat magnam 
in metaphoris dari latitudinem. Quo fit ut pluribus modis 
sumatur nomen membri, secundum varios modos vel gradus 
similitudinis cum corpore organico a quo ducitur analogia. — 
Ex qua quidem observatione facilem etiam habebis respon- 
sionem ad sequentem instantiam : Si mali non sunt membra 
animata spiritu gratiae, ergo sunt membra mortua; sed mem- 
brum mortuum non est membrum nisi aequivoce ; ergo mon 
membrum simpliciter. Omnino enim negandum id quod sup- 
ponitur, nempe eamdem esse rationem membri corporis my- 
stici et corporis naturalis. Certe in physicis eadem est forma 

dans esse vivum et esse membrum simpliciter, et.hac de 
causa membrum mortuum nonnisi aequivoce dicitur mem- 
brum. Hic autem alia est forma constituens Ecclesiae corpus, 
et alia forma tribuens ei esse vivum vita supernaturali, ut 
in Quaestionis prooemio notatum est (1); unde ex hac parte 
non tenet similitudo. — Denique eodem fere modo solves 
sequens argumentum: Omnes filii Ecclesiae sunt filii Dei ; sed 
mali non sunt filii Dei, ergo nec Ecclesiae. Nam sicut multis 
modis dicitur membrum Christi, ita et filius Dei. Et filii 
quidem Ecclesiae necessario sunt filii Dei, saltem ratione 
professionis veri cultus et verae religionis. Hoc autem modo 
nihil prohibet quominus mali etiam, filii Dei et nominentur 
et sint, sicut scriptum est Genes. VI-2: « Videntes filii Dei 
«filias hominum quod essent pulchrae, etc. ». 

Obiicitur secundo: Ecclesia quam Christus dilexit et pro 
qua se tradidit, non habet maculam aut rugam aut aliquid 
huiusmodi, sed est sancta et immaculata, ut dicitur Ephes. V-27. 
Ergo nullos in sua communione admittit peccatores. 

Respondeo: Dist. antec. Et testimonium Apostoh est intel- 
ligendum, vel de Ecclesia praesentis temporis prout denomi- 
nata a sua potiori parte, videlicet a sanctis in quibus nulla 
propri nominis macula (id est macula mortalis peccati) in- 
venitur; vel melius et planius, de Ecclesia prout in venturo 
saeculo, seu in suo statu finali et perpetuo futura est, conc. 
antec. Et est accipiendum eo sensu qui destrueret veritatem 
aliorum testimoniorum, utique tot ac tantorum, quibus edo- 
cemur malos esse mixtos bonis in mystica sagena seu area 
usquedum veniat iudicii dies, neg. antec. Unde Donatistis 
hae auctoritate sese munientibus respondebant catholici, os- 
tendendo divina testimonia sie consonare : « Ut et illa quibus 
« commendatur Ecclesia cum malorum commixtione, hoc tem- 
« pus eius significarent, qualis est in praesenti saeculo; et 
« illa testimonia quibus commendatur non habere commixtos 
« malos, illud eius tempus significarent, qualis venturo saeculo 
«in aeternum futura est. Sicut nune mortalis est, id est, ex 
« mortalibus hominibus constat; tunc autem immortalis erit, 
« quando in ea nemo morietur. Sieut ipse Christus isto tem- 


(1) Supra, 1l. c. 

« pore fuit pro illa mortalis, post resurrectionem autem iam 
« non moritur, et mors illi ultra non dominabitur, quod. etiam 
« Ecclesiae suae in fine saeculi praestiturus est. Haec duo 
« tempora Ecclesiae, quae nune est, et qualis tune erit, signi- 
« ficata esse etiam duabus piscationibus: una ante resurrectio- 
«nem Christi, quando mitti iussit retia, nec sinistram nec 
« dexteram nominans partem, ut nec solos malos nec solos 
« bonos, sed commixtos bonis malos intra retia suorum sa- 
« eramentorum futuros doceret; post resurrectionem autem, 
« quando iussit retia mitti in dexteram partem, ut post re- 
« surrectionem nostram bonos solos in Ecclesia futuros intel- 
« hgeremus, ubi ulterius haereses et schismata non erunt, 
« quibus modo retia dirumpuntur... Hoc etiam significasse, 
« quod corvus avis immunda exierit de arca, et non redierit; 
«quae tamen arca, exeunte corvo, non utique omnibus im- 
« mundis animalibus caruit, sed in ea fuerunt et munda et 
« immunda usque ad diluvium, sicut in Ecclesia boni et mali 
« usque ad saeculi finem. Sed sicut non de immundis, sed de 
«mundis animalibus Noe obtulit sacrificium, ita non ü qui 
« mah sunt in Ecclesia, sed ii qui boni sunt perveniunt ad 
« Deum ». Ita Augustinus in Breviculo collationis cum Dona- 
tistis, Coll. tertiae diei, n. 16. 

Obiicitur tertio: Chrysostomus, Hom. 6 in 2 ad Tim., cult 
testimonium Apostoli de magna domo in qua sunt non solum 
vasa argentea et aurea, sed etiam lignea et fictilia, non esse 
accipiendum de Ecclesia, sed de mundo: « Ne illud, inquit, de 
« Ecclesia dictum suspiceris; hic enim nullum vult esse vas 
« ligneum vel fictile, sed omnia aurea et argentea, ubi corpus 
« Christi est, ubi virgo casta nullam habens maculam ». 

Respondeo, Chrysostomum nihil aliud intendere, nisi quod 
in ecclesia non sunt vasa lignea et fictilia eodem modo quo 
in magna domo, ubi tanta necessitate requiruntur quanta et 
aurea vel argentea. Nam in magna domo, inquit, par est esse 
multorum vasorum differentiam, einôs eivar xo2iiv Óóupogáv GKEUOV. 
Ne quis igitur putaret, ut recte annotat Bellarminus, Eccle- 
siam non posse consistere sine malis, dieit nomine domus 
non intelligi Ecclesiam, sed mundum, nam Ecclesia non imn- 
diget malis; imo quando erit in optimo statu suo, id est, in 
coelo, nullos habebit malos. At mundus ornatur malis, non 
quidem per se, sed per accidens, quia si non essent mali in 

mundo, non exerceretur iustorum patientia nec Dei iustitia. 
Ceterum, etsi sub dicto respectu comparatio magnae domus 
cum Ecclesia non valeat, valet tamen sub aliis, et ideo locum 
hune Apostoli tanquam de Ecclesia dictum accipiunt caeteri 
Patres, Cyprianus ubi supra, Hieronymus in Dialogo contra 
Luciferianos, Augustinus l. post collat. n. 26, etc. 

Obiicitur quarto: Saepe Augustinus Ecclesiam vocat colum- 
bam pudicam, castam, ad quam mali non pertinent. Exemplum 
sit in l. 2 c. Crescon. n. 26: « Propter malam pollutamque con- 
« scientiam damnati a Christo iam in corpore Christi non sunt 
« quod est Ecclesia, quoniam non potest Christus habere membra 
« damnata. Proinde et ipsi extra Ecclesiam baptizant. Omnia 
« quippe ista monstra absit omnino ut in membris illius columbae 
« unicae computentur ; absit ut intrare. possint. limites horti con- 
« clusi, cuius ille custos est qui non potest falli ». 

Respondeo, Augustinum per has locutiones nihil aliud in- 
telligere nisi potiorem partem Ecclesiae; ns soli constantem 
qui in Ecclesia sunt sicut esse debent, et mystico Christi 
corpori tanquam membra viva et sancta inseruntur. Refutat 
quippe Donatistas qui volebant baptismum extra veram Ec- 
clesiam ministratum non esse verum baptismum, hae scilicet 
ratione innixi, quod Spiritum Sanctum dare non possunt 
quicumque Spiritum Sanctum non habent. Porro etsi a vera 
Ecclesia excluderent malos manifestos et in iudicio convictos, 
occultos tamen fatebantur in ea inveniri. Hinc ergo argumen- 
tandi principium sumebat Augustinus ut ostenderet quanta 
contradictione laboraret adversariorum systema, in eo quod 
adstrueret occultos malos in vera Ecclesia exsistentes validum 
baptisma conficere, cum tamen nec ipsi habeant Spiritum 
Sanctum. Nulli enim mali, sive manifesti sive non, pertinent 
ad columbam, hoc est ad eos qui Spiritu Dei aguntur et 
templum sunt Spiritus Sancti. Ergo, concludebat Augustinus, 
vel fatendum est baptismi validitatem nusquam a qualitate 
ministri dependere, vel frustra asseritur valere baptisma 
collatum in Ecclesia, siquidem fatentibus adversariis, in ipso 
verae Ecclesiae visibili corpore multi miscentur ministri quos 
Spiritus Dei non vivificat, in membris illius columbae unicae 
omnino non computati. Iste est sensus Augustini, ut ex in- 
numeris eius locis in controversia cum Donatistis colligi- 

tur (1). Caeterum, ubi peccatores esse dicit in Ecclesia sicut 
sunt mali humores in corpore (Tract. 3 in epist. Ioan.), nihil 
aliud hae metaphora sibi vult, nisi quod sunt in eiusdem cor- 
poris unitate, sed non coniuncti vivificante spiritu, imo spiritu 
mundano corrupti. Et cum ait potestatem administrandi sa- 
cramenta, vel generatim potestatem ligandi atque solvendi 
factam esse a Christo bonis, non malis (l. * de bapt. n. 22, ete.), 
intendit quod non facta est malis qua mah sunt. Et denique 
ubi asserit malos esse aedificatos super arenam, non super 
petram supra quam aedificatur Ecclesia, rursus partes duas 
distinguit: unam quae in Ecclesia est veritate tum essentiae 
tum finis, ut quidam loquuntur; alteram quae veritate quidem 
essentiae, sed non veritate finis, quia Ecclesia ultimo iudicio 
centilata, istorum omnium separatione purgabitur (de Unitate 
Eccl. n. 48). Et istae duae partes non faciunt ecclesias duas, 
sed unam et eamdem, quae aliter se nunc habet, aliter vero 
tunc futura est, postquam 11 consummatione saeculi pars al- 
tera fuerit in sempiternum excommunicata. « De duabus ec- 
« clestis, inquit in Brevic. collat. n. 20, calumniam eorum 
(Donatistarum) catholici refutarunt, identidem expressius 
< ostendentes quid dixerint, id est, non eam ecclesiam quae 
< nunc habet permixtos malos alienam se dixisse a regno Dei 
« ubi non erunt mali commixti, sed eamdem ipsam unam et 
«sanctam Ecclesiam nune esse aliter, tunc autem aliter fu- 
« turam..., sicut non ideo duo Christi, quia prior mortuus 
« postea non moriturus. Dictum est etiam de homine exte- 
«riore et interiore, quae cum sint diversa, non tamen dici 

(1) Exemplum sit in ipso citato loco contra Creseonium, ubi n. 31 
sic coneludit : « Asseruisti mortuum non intelligendum nisi peccatorem 
« baptistam, et nullum peccatorem exeipiendum ; et ideo quod ego di- 
« cebam, contra te concluditur, nec occultum excipi posse, ubi nullus 
« excipitur. Rebaptizate igitur eos quos ab occultis peccatoribus bapti- 
« zatos esse constiterit... Baptizate, inquan, prodito adultero atque 
« damnato, quos ab eo eum lateret, baptizatos esse constiterit ; a mortuo 
« quippe baptizati sunt, omnemque peccatorem sine ulla exceptione in- 
« telligendum esse dixisti, qui baptizare non possit. Tu dixisti, tu seri- 
« psisti; teipsum audi, lege teipsum. Si onmmis peccator tanquam mor- 
« tuus non potest baptizare, nec occultus potest. Non enim quia occultus, 
« ideo vivus est, eum wulto profundius etiam mendacio simulationis 
« absorptus sit ». 

« duos homines: quanto minus dici duas ecclesias, cum iidem 
ipsi qui nune boni tolerant permixtos malos et resurrecturi 
moriuntur, tune nec mixtos malos habituri sint, nec omnino 
« morituri ». 

Obiicitur denique quinto: Dicit Apostolus, 1 Cor. à-11: 
Si is qui frater nominatur, est fornicator, aut avarus, aut idolis 
serviens, aut maledicus, aut ebriosus, aut rapax, cam eiusmodi 
nec cibum sumere ». Sed si ne in civilibus quidem cum talibus 
communicationem habere licet, multo minus in divinis. Ex quo 
sequitur eos non esse de Ecclesia. 

Respondeo, Apostolum hic loqui de excommunicatione, oc- 
casione sententiae quam tulerat in incestuosum. Vult enim 
ut si quis de Ecclesiae foro existens, nominetur fornicator 
aut avarus, etc. id est, ita famosus appareat ut possit omnibus 
dignissima videri sententia quae in eum fuerit anathematis (ex- 
communicationis) prolata sententia, non dormiat severitas di- 
sciplinae, sed talis per competentem auctoritatem a corpore 
praecidatur, et tunc caeteri omnes ab eius commercio absti- 
neant. Non ergo de malis praecise qua mali sunt, sed de ex- 
communicatis ista intelligitur auctoritas, ut late exponit Au- 
gustinus 1.9 c. Parmen.n. 18 et seq. Adhuc tamen non sequitur 
praeceptum imponi Ecclesiae ut temere quoslibet facinorosos 
quantumvis notorios gladio excommunicationis percutiat. quia 
semper discretione opus est pro rerum et temporum circum- 
stantis, ne forte vertatur remedium in maioris mali occa- 
sionem, et sub praetextu colligendi zizania eradicetur simul 
et triticum. Quod pulchre exemplo ipsiusmet Apostoli in al- 
tera ad Corinthios epistola, idem declarat Augustinus, cuius 
aurea verba aptam praesenti disputationi afferent conclusio- 
nem: « Misericorditer igitur corripiat homo quod potest; 
«quod autem non potest, patienter ferat et dilectione gemat 
« atque lugeat, donec aut ille desuper emendet aut corrigat 
«aut usque ad messem differat eradicare zizania et paleam 
« ventilare. Ut tamen securi de salute sua bonae spei Chri- 
« stiani inter desperatos quos corrigere non valent, in unitate 
« versentur, auferant malum a seipsis, id est in ipsis non in- 
veniatur quod in moribus aliorum eis displicet » (1). 

(1) Angustinus, l. 3 c. Parmen. n. 15. 

THESIS SN 


De anima Ecclesiae sunt omnes et soli iusti in mundo 
exsist(entes: sed primo et principaliter ii qui in re ipsa 
deinde vero quasi accessorie, ii qui solo voto ad visi- 
bile eius corpus pertinent. 


Nomine animae Ecclesiae intelligitur formale supernaturalis 
vitae principium, secundum quod mediantibus individuis qui- 
bus inest, ipsam societatem ecclesiasticam denominat vivam 
spirituali vita. Proinde duo importantur in eo quod quis de 
anima Ecclesiae esse dicitur: videlicet quod habeat in se vi- 
tam supernaturalem, et demde quod corpori Ecclesiae aliqua 
saltem ratione coniungatur. 

Nune autem tria sunt supponenda principia quae vel in 
superioribus fuerunt iam declarata, vel in aliis theologiae locis 
late demonstrantur. — Primum est quod formale principium 
vitae supernaturalis non est nisi gratia habitualis seu sancti- 
ficans, utpote forma intrinseca qua homo efficitur potens mo- 
vere seipsum ad supernaturales actus. — Alterum est quod 
hane ipsam habitualem gratiam nemo habet aut habere po- 
test si nullo prorsus modo adhaereat ad visibile Ecclesiae cor- 
pus, quia tunc caret medio quod est necessarium ad salutem, 
adeoque etiam ad iustificationem et gratiam quam per se 
salus consequitur. — Tertium et ultimum est, quod defectus 
adhaesionis in re suppleri potest per adhaesionem ¿n voto, et 
ita quidem ut nihil obstet quominus is qui extra Ecclesiae 
communionem bona fide versatur, habitualis gratiae particeps 
adhue existat, dummodo aliunde habuerit dispositiones essen- 
tialiter ad iustificationem requisitas: scilicet fidem in Deum, 
eamque explicitam saltem quoad articulos fundamentales 
(sensu iam explicato), tum spem, necnon et perfectam cha- 
ritatem, aut certe attritionem de peccatis simul cum sacra- 
mento. 

Porro ex his principiis aperte fluunt assertiones in thesi 
propositae. Apparet solos iustos ad animam Ecclesiae perti- 
nere; sequitur ex principio primo. Apparet deinde, omnes 

iustos, ubicumque in mundo exsistant, de eadem Ecclesiae 
anima esse; sequitur ex principio secundo. Apparet demum, 
eos primo et magis proprie esse de anima, qui de corpore 
non solum voto, sed re etiam exsistunt; nam ipsi sunt a qui- 
bus simpliciter Ecclesia denominatur, dum alii ad eos redu- 
cuntur sicut accessorium ad principale. 


CAPUT SECUNDUM 
Qq. VIII-XI. 


DE ECCLESIASTICA POTESTATE 


Absoluta quaestione de membris quibus Ecclesiae societas 
constat, iam considerandum est de potestate per quam debet 
in finem dirigi. Et duo hie tractanda sunt. Primo de pote- 
state ecclesiastica in generali. Secundo de singulis partibus 
huius potestatis in speciali. 


QUAESTIO VIII. 


DE POTESTATE ECCLESIASTICA IN GENERALI 


Ecclesiam militantem in Mosaico tabernaculo novimus figu- 
ratam. « Quod est tabernaculum ? Ecclesia huius temporis. 
« Tabernaculum ideo dicitur, quia adhuc in hac terra pere- 
« grinatur.... Quanquam aliquando dieitur tabernaculum Dei 
« domus Dei, et domus Dei tabernaculum Dei, distinctius ta- 
« men accipitur tabernaculum Ecclesia secundum hoc tempus, 
« domus autem Ecclesia caelestis Ierusalem quo ibimus. Ta- 
« bernaculum enim tanquam militantium et pugnantium : ta- 
« bernacula militum in procinctu, in expeditione; unde con- 
« tubernales dicuntur mihtes, quasi tabernacula eadem ha- 
« bentes et habitantes.... Cum autem transierit tempus pugnae, 
«cum venerit illa patria, iam domus erit, nullus adversarius 
« tentabit ut tabernaeulum vocetur » (1). 

Sed et antiquum illud atque umbratile tabernaculum in 
duas partes divisum quis nesciat ? Tabernaculum enim factum 
est primum, in quo erant. candelabra et mensa et. propositio 
panum, quod dicitur Sancta. Post velamentum autem, secundum 
tabernaculum quod dicitur Sancta Sanctorum. Et in his duabus 
partibus, ipso teste Apostolo, tum veteris tum novi Testa- 
menti Ecclesia incunctanter est intelligenda. « De hac diffe- 
«rentia inter Sanctum et Sanctum Sanctorum ad Hebraeos 


(D August. Enarr. in Psalm. 30, n. 8, et in Psalm. 131, n. 10. 

« epistola loquitur. Quia ubi arca testimonii, ibi Sanctum San- 
« ctorum, hoc est, intus ultra velum; foris autem mensa et 
candelabrum et caetera quae paulo ante dixit, Sancta dicta 
«sunt, et non Sancta Sanctorum. Et significatur foris Vetus 
« Testamentum, intus autem Novum, cum sit utrumque in 
lectione V. T. et expressum operibus et significatione figu- 
ratum. Ac per hoe, in Sanctis figura est figurae, quia figura 
«est Veteris Testamenti; in Sanctis autem Sanctorum figura 
« est ipsius veritatis, quia figura est Novi Testamenti » (1). 
Sed iam attende quid in hoc Saneto Sanctorum fuerit re- 
positum. Testatur Apostolus reconditam ibi arcam testamenti 
circumtectam omni ex parte auro, in qua urna aurea habens 
manna, et virga. Aaron quae fronduerat, et tabulae testamenti; 
superque eam erant. cherubim gloriae obumbrantia propitiato- 
rium. Tum addit: de quibus non est modo dicendum per singula, 
aperte significans mysterium in singulis contineri, tametsi ab 
eo exponendo consulto abstineat, eo quod ad propositum non 
pertinebat. Sed nunc, ad huius declarationem mysterii, scien- 
dum in primis est, arcam testamenti ideo dictam esse, quia 
continebat duas legis tabulas quas posuerat m ea Moyses in 
Horeb quando pepigit Dominus foedus cum filiis Israel cum 
egrederenturde terra Aegypti. Sciendum adhuc est, nihil aliud 
in area praeter ipsas tabulas fuisse inclusum, ut expresse ha- 
betur 3 Reg. VIII-0. Ac propterea, cum in ea fuisse ait Apo- 
stolus tum urnam habentem manna, tum virgam Aaron quae 
fronduerat, latiori sensu dictum intellige, pro quanto scilicet 
dici etiam potuit fuisse 1n arca quidquid ad latera eius repo- 
nebatur. Sciendum denique est, supra arcam 1psam eminuisse 
propitiatorium, quasi operculum arcae, non ex ligno, sed ex 
solido auro constans, quod alio nomine vocabatur oraculum, 
iuxta illad Exod. NXVII-6: Fecit et propitiatorium, id est, ora- 
culum, de auro mundissimo (2). Nec alonge repetenda utrius- 
que nominis ratio. Ideo enim propitiatorium, quia Deus ibi 
exoratus placabilem se et propitium exhibebat; ideo oraculum 
quia exinde angelus divinam gerens personam, Moysi ac toti 
populo pereunctanti responsa dabat. Tria igitur circa arcam 

(1) August. Quaest. in Heptateuehnm, 1. 2, c. 112. 
(2) Cf. Exod. XXV, 18-20. Levit. XVI-2. Numer. VII-89, etc. 

testamenti erant : oraculum, virga aaronica, et urna continens 
manna. 

Porro arca testamenti spiritualiter intellecta, ipsa est Ec- 
clesia catholica secundum quod depositaria facta est testa- 
menti Christi et promissionum haereditatis aeternae quae in 
eo continentur. Tria autem quae iuxta mox praemissa, circa 
arcam erant, triplicem denotant potestatem ad huius exsecu- 
tionem testamenti plane necessariam. In oraculo enim unde 
promiserat Deus se locuturum ad Moysen de medio Cheru- 
bim, praesignabatur potestas magisterii; magisterii inquam 
infalibilis, ratione cuius consuevit Ecclesia dici oraculum 
vivens. Deinde in virga Aaron quae fronduerat, designata fuit 
potestas iurisdictionis sive imperii, quoniam apud omnes virga 
seu sceptrum insigne imperantium est. Denique in wrna con- 
tinente manna, non incongrue potestatem ordinis accipies. Est 
enim potestas ordinis ad confectionem sacramentorum per 
quae confertur nobis manna caelestis gratiae, et ideo eius- 
modi potestas ipsum mysticum manna seu gratiam bene di- 
citur continere, sicut omnis causa dicitur aliquo saltem modo 
suum continere effectum. Et de figura quidem quae praecessit 
in V. T., hactenus satis. 

Exinde autem initium dicendi accipiendo, primo inquirere 
oportet an recta et legitima sit praefata divisio ecclesiasticae 
potestatis in potestatem ordinis, magisterii, et iurisdictionis. 
Tum secundo, an et quo sensu debeat admitti illa alia bi- 
membris divisio usu sat communi recepta. in qua magisterium 
ad iurisdictionem revocatur. Tertio demum, quaenam sit con- 
venientius tenenda divisionis ratio in hac disputatione. 


$ I. 


Quod potestas ecclesiastica, si formales potestatum 
rationes considerentur, recte dividitur in potestatem 
ordinis, magisterii, et iurisdictionis. 


Principio notandum quod ecclesiastica societas, ut in su- 
perioribus iam dictum est, convenit ex parte cum civili so 
cietate, et ex parte ab ea differt. Convenit quidem secundum 
quod et ipsa finem habet communi omnium actione et ten- 
dentia prosequendum. Differt secundum quod finis ille super- 

naturalis est, ad quem scilicet sufficientia principia non sunt 
naturae insita, sed desuper a Deo in sociale corpus effluere 
debent. Hinc autem generalem partitionem publicae potestatis 
in ecclesiastica societate accipere licet. 

In primis, si Ecclesiam consideres prout convenit cum aliis 
humanis societatibus, id est sub eo respectu qui omni perfe- 
ctae societati communis est, sic sine difficultate agnoscenda 
est in ea potestas regiminis sive iurisdictionis. Non enim 
potest societas ulla consistere, nisi sit auctoritas efficacl si- 
milique movens singulos ad commune propositum impulsione, 
seu ius regendi imperio omnes actus membrorum societatis 
in ordine ad proprium ipsius societatis finem. Unde iurisdi- 
ctionem ecclesiasticam eiusque distinctionem a iurisdictione 
saeculari agnoscunt theologi velut intrinsece et ex natura rei 
consertam cum ratione verae, perfectae, ac distinctae socie- 
tatis, sub qua Ecclesia visibile Christi regnum et dicitur et est. 
« Habemus ex Scripturis, inquit Suarez in Defensione fidei, 
« 1. 3, c. 6, Christo Deo homini promissum esse a Patre re- 
«gnum aeternum iuxta illud Psalm. 131: De fructu ventris 
« tui ponam super sedem tuam, et Isai IX: Super solium David 
et super regnum eius sedebit. Et addit Angelus, Luc. I: Dabit 
« ili Dominus sedem David patris eius, et regnabit in domo Iacob 
«in aeternum, et regni eius non erit finis. Hoc autem Christi 
«regnum non in coelo tantum, sed in terra etiam traden- 
« dum seu inchoandum promissum est, ut patet ex Dan. VII: 
« Aspiciebam in visione noctis, et ecce cum nubibus coeli quasi 
« filius hominis veniebat. Et infra: Et dedit ei potestatem et ho- 
« norem et regnum, et omnes populi, tribus, et linguae ipsi ser- 
vient; potestas eius potestas aeterna quae non auferetur, et 
regnum eius quod non corrumpetur. Illum autem filium ho- 
minis esse Christum qui in Evangelio saepe filius hominis 
appellatur, omnes intelligunt, illiusque regnum post alia 
imperia fuisse in terra inchoandum et perpetuo esse dura- 
turum, tum illo loco, tum Dan. I, aperte praedicitur, et 
concordat illud Ezech. XX XVII: Faciam eos in gentem unam 
in montibus Israel, et rex summus erit Dominus imperans et 
« non erunt ultra duae gentes. Quae verba de Christo et eius Ec- 
« clesia evidenter intelliguntur, ut ex toto contextu usque ad 
finem capitis constat. Hoc autem regnum Christi corporale 
seu temporale non est, sed spirituale et aeternum.... Ex 

« quo ulterius concludimus, hoc regnum Christi non esse nisi 
« Ecclesiam eius, in qua ipse spiritualiter regnat, ut dixit 
« Gregorius l. 1 in 1u" Reg., m ultimis verbis. Et Augusti- 
nus, Tract. 115 in Ioan.: Quod est regnum eius nisi credentes 
«in eum? Quibus dicit: de mundo non estis. Et infra: Unde 
«non ad, regnum meum non est in hoc mundo, sed non est de 
« hoc mundo; nec dicit, non est hic, sed non est hinc. Hic est 
«enim usque ad saeculi finem. Ergo sicut regnum spirituale 
«est, ita per spiritualem potestatem regi debet. Hoc autem 
« regnum perpetuum est non solum in coelo, sed etiam in 
«terra quamdiu mundus durabit. Ergo etiam potestas spiri- 
« tualis ad regendum illud ita est a Christo huic Ecclesiae con- 
« cessa, ut in ea perpetuo duret, quia non potest regnum sine 
« potestate gubernatrici ili proportionata conservari». Ubi 
vides potestatem iurisdictionis esse in Ecclesia ex titulo qui 
communis est omni societati perfectae. Et de hac potestate 
loquitur Dominus ad Petrum: Tibi dabo claves regni coelorum, 
et rursus ad collegium apostolicum: Quaecumque alligaveritis 
super terram erunt ligata et in coelo, et quaecumque  solveritis 
super terram erunt soluta et in coelo. 

At nune considerandum venit quomodo in Ecclesia esse 
oporteat praeter potestatem iurisdictionis quamdam aliam po- 
testatis rationem, et qua de causa simili partitioni locus non 
sit in potestatibus aliis quibus humanarum rerum et tempo- 
ralis felicitatis procuratio concredita est. Sane vero, cum in 
societatibus caeteris omnia socialis activitatis elementa in na- 
tura sint et in natura praesupponantur, nullum eorum est 
quod peripsam socialem potestatem debeat dispensari. Sufficit 
ergo ut sit auctoritas dirigens atque unificans, habens 1us con- 
dendi leges, tum geminam quae hinc consequitur, iudicandi 
puniendique facultatem ; quod totum ad formalem rationem 
potestatis imperii sive iurisdictionis noscitur pertinere. Nunc 
autem alia omnino ecclesiasticae societatis conditio est. Habet 
enim finem excedentem naturalem hominis cognitionem, na- 
turalesque vires, et ideo procuratio eius non in sola directione 
seu moderatione socialium virium consistere dicenda est, ve- 
rum etiam in subministratione ipsorum principiorum quibus 
membrorum activitas fini attingendo par et proportionata eva- 
dere possit. Haec porro principia ad duo revocantur, quae 
sunt veritas et gratia: veritas scilicet supernaturalis a revela- 

tione descendens, quam fide tenere oportet; tum gratia for- 
maliter elevans ad divinae consortium naturae, per quam 
idonei efficimur ad operandum in ordine finis vitae aeternae. 
Et haec duo quibus completur id quod nobis deest ad super- 
naturalem beatitudinem coniunctionis cum Deo in visione 
intuitiva, de coelo nobis allata sunt ab incarnato Dei Verbo 
sicut scriptum est: Et habitavit in nobis plenum gratiae et ve- 
ritatis, et de plenitudine eius nos omnes accepimus, ac rursus: 
Lex per Moysen data est, gratia et veritas per Iesum Christum 
facta est. Haec quoque duo fuerunt ab eo tanquam in qui- 
busdam armaris Ecclesiae commissa: veritas quidem in Scri- 
pturis et sine scripto traditionibus, gratia vero in Novae 
Legis sacramentis. His demum duobus dispensandis aposto- 
licam hierarchiam idem ipse Christus praepositam esse voluit, 
iuxta illud 1 Cor. IV-1: Sic nos existimet homo ut ministros 
Christi et dispensatores mysteriorum Dei. Mysteriorum Dei, 
inquit. Quo nomine veniunt tum sacramenta seu signa sensi- 
bilia ad sanctificationem nostram instituta, ut in proprio tra- 
ctatu declaratum est, tum dogmata revelata fide tenenda, quae 
secreta sunt et arcana, nec aliter quam per Dei revelationem 
noseibilia (1). 

Haec igitur causa est cur in regno Christi, praeter pote- 
statem regendi imperio actus subditorum, debuerit esse spe- 
cialis alia potestatis ratio pro dispensatione eorum quae a 
Deo auctore supernaturali desuper effluere necesse est, ut sit 
ecclesiastica societas instructa omnibus principiis suo fini as- 
sequendo proportionatis. Et huie distinctioni recte accommo- 
datur duplex illa metaphora sub qua Christus m Evangelio 
praepositos Ecclesiae significat, dum scilicet eos modo exhibet 
tanquam principes tenentes claves civitatis cum auctoritate 
ligandi! atque solvendi (Matth. XVI-19, et XVIII-19), modo 
vero tanquam oeconomos quos paterfamilias super caeteros 
constituit ut sua illis bona subministrent (Matth. X XIV-45, 
Lue. XII-42). Porro, ut ex dictis liquet, haec ipsa dispensa- 
tionis potestas adhuc in duas distinguitur. Alia enim est po- 
testas conficiendi et ministrandi sacra ad collationem gratiae, 
et alia potestas authentice proponendi et definiendi revelatam 
veritatem. Prior ergo nomen habet potestatis ordinis, de 


(1) Cf. Estium in h. 1. 

qua intelliguntur verba Christi ad collegium apostolicum : 
Baptizantes eos in nomine Patris et Filii et Spiritus Sancti, et 
post instituta Eucharistiae mysteria: Hoc facite in meam com- 
memorationem. Posterior autem dicitur potestas magisterii, 
de qua iterum Christus ad Apostolos: Praedicate evangelium 
omni creaturae, et rursus: Euntes docete omnes gentes.... docentes 
eos servare omnia quaecumque mandavi vobis. Unde in summa 
relinquitur trimembris illa partitio, ordinis, magisterii, et 1u- 
risdictionis, quae recte et adaequate dividit potestatem ec- 
clesiasticam. 

Et re quidem vera, ut recta sit et adaequata divisio, oportet 
ut nihil quod ad rem dividendam pertineat praetermittatur, 
ut nihil ei alienum intromittatur, ut denique membra divi- 
dentia inter se opponantur secundum distinctas rationes sese 
mutuo non includentes. Atqui has omnes conditiones in prae- 
senti verificarl, pene est per se manifestum. Nam quod qui- 
dam dicunt, magisterium ecclesiasticum aut ad 1urisdictionem 
reduci, aut si seorsum a iurisdictione spectetur, potestatis 
rationem non habere, non videtur esse ullatenus admitten- 
dum. Non est, inquam, admittendum primum, quia aliud est 
proponere, exponere, definire veritatem revelatam, quod per- 
tinet ad magisterium; aliud vero regere imperio actus subdi- 
torum, quod pertinet ad iurisdictionem. Neque etiam admitten- 
dum est secundum, quia potestatis nomine nune venit omnis 
facultas ad gubernationem communitatis necessaria, id est re- 
quisita ad directionem eius in proprium finem, cum nihil aliud 
sit gubernare quam in finem dirigere. Si qua igitur sit societas 
quae non sola imperandi auctoritate in finem sibi proprium 
dirigi queat, sed ad hoc ipsum alius quoque generis functio- 
nem requirat, non est dubitandum quin et ista ad veri no- 
minis potestatem prout nune de potestate loquimur, pertinere 
dicenda sit. Et vere sic est in societate ecclesiastica, propter 
rationes superius declaratas. Nihil igitur obstat quod magi- 
sterium «t sic non importet aliquam obligandi auctoritatem, 
eo vel magis quod si ex hoc capite magisterio ecclesiastico 
in quantum huiusmodi, vera detraheretur potestatis ratio, 
nequidem locus remaneret divisioni in potestatem ordinis et 
potestatem iurisdictionis, sed praeter hane posteriorem nulla 
alia esset assignanda. Accedit demum quod distinctionem po- 
testatis iurisdictionis et potestatis magisterii satis aperte in- 

nuit Concilium Vaticanum, Const. Pastor aeternus, c. 4 et 5, 
cum de vi et ratione primatus Romani Pontificis loquens, 
prius declarat primatum hune esse « plenam et supremam 
« potestatem iurisdictionis in universam Ecclesiam », tum de- 
inde statuit « supremam quoque (in eo) magisterii potestatem 
« comprehendi ». In qua quidem loquendi ratione egregia con- 
firmatio est pro legitimitate divisionis hactenus assertae; nec 
video quid adhuc contra eam posset opponi, nisi forte usus 
apud theologos et canonistas communiter receptus, de cuius 
vera interpretatione nonnullae explicationes iam sunt adil- 
ciendae. 


SLR 


Quod potestas magisterii, si spectetur in concreto 
prout inseparabiliter annexum habet ius imperandi 
subditis obedientiam fidei, ab ipsa potestate iurisdi- 
ctionis adaequate non distinguitur. Et quod hac de 
causa usu satis communi recepta est bimembris divi- 
sio potestatis eeelesiasticae in potestatem Ordinis et 
potestatem iurisdictionis, 


Sane vero, uti mox ultro concessum est, si magisterium in 
sua formali et praecisiva ratione consideretur, nequaquam 
importat ius exigendi assensum vel professionem eorum quae 
docentur a magistro; quippe, magistri est doctrinam propo- 
nere, minime vero obligatorio modo proponere. Quin imo, 
etiamsi sermo esset de nudo magisterio divinitus instituto ad 
divinam revelationem infallibiliter proponendam, sequeretur 
quidem obligatio credendi omnia et singula ab eo proposita; 
id tamen non ex vi actus magisterii ipsius, sed ex vi iuris 
divini, pro quanto scilicet lex naturalis dictat credendum esse 
Deo loquenti, quoties eius revelatio sufficienter est proposita. 
Et sic se habet de facto magisterium Ecclesiae erga eos qui 
nondum in Ecclesiam 1psam per baptismi ianuam sunt ingressi, 
puta erga catechumenos, imo et quoslibet infideles, cum nemo 
exclpiatur a generalitate verborum Domini dicentis: Praedi- 
cate evangelium omni creaturae; qui crediderit et baptizatus 
fuerit, salvus erit, qui vero non crediderit condemnabitur. 

At vero relate ad fideles et eos generatim omnes qui ratione 
baptismalis characteris intus sunt (iure saltem et debito), 

magisterium ecclesiasticum non nudum et simplex magiste- 
rium est, sed habet inseparabiliter annexam potestatem prae- 
ciplendi obedientiam fidei circa ea quae definit. vel docet, ita 
nimirum ut haec ipsa fidei obedientia obligatoria fiat, non in 
vi solius legis divinae, verum etiam in v1 legis ecclesiasticae, 
ad quam ex consequenti pertimet punire et coercere contu- 
maces. Nec oportet longius de ea re nunc disserere, pro qua 
specialis postmodum instituetur disputatio, sed interim satis 
est appellare ad communem totius Ecclesiae sensum, quem 
inter alia multa manifeste comprobant verba Apostoli, 2 Cor. 
X,5-6: In captivitatem redigentes omnem intellectum in obse- 
quium Christi, et in promptu habentes ulcisci omnem inobedien- 
tiam. Ibi enim sermo est de potestate apostolica in ordine ad 
fidem per quam captivatur intellectus, pro quanto voluntas 
humiliter subiecta veritati divinae per apostolos annuntiatae, 
imperat intellectui ut credat. Porro haec voluntaria obedientia 
asseritur deberi ipsi etiam apostolico magisterio. Non quod 
huius magisterii auctoritas se habeat velut formale fidei divinae 
obiectum, sed quia hoc ipsum quod est voluntarie credere 
propter auctoritatem Dei veritatem a Deo revelatam et per 
apostolos propositam, efficitur obligatorium ex praescripto 
quoque apostolicae potestatis. Non enim posset Apostolus ul- 
cisci id quod suae iurisdictioni subiectum non esset, nec quis- 
quam omnino est qui reatum poenarum fori ecclesiastici in- 
currat, nisi et legis fori pariter ecclesiastici violator extiterit. 
Atqui de obedientia fidei loquens Apostolus dicit: In promptu 
habentes ulcisci omnem inobedientiam. « Id est, ad manum ha- 
« bentes potestatem animadvertendi in omnes inobedientes, 
scilicet eos qui fidem Christ susceperunt, et inter fideles 
numerantur. Quid enim mihi de iis qui foris sunt iudicare? 
ait 1 Cor. V. Ulciscitur autem Paulus et quilibet apostolo- 
rum successor omnem inobedientiam, non gladio corporeo 
qui princip! aut magistratui politico datus est ad vindictam 
malefactorum, et cuius usus est in corporali militia, sed gla- 
dio spirituali, id est, censuris ecclesiasticis, quarum praeci- 
« pua est excommunicandi potestas.... Hic igitur locus excom- 
municandi potestatem qua adversus contumaces utuntur Ec- 
« clesiae praelati confirmat. Et Augustinus epist. 50, ex hoc 
«loco probat potestatem puniendi haereticos » (1). 

(1) Estius in 2 Cor. cap. 10. 

Maneat ergo certissimum, potestatem magisterii esse intime 
connexam tum in se tum in suo exercitio, cum 1ure exigendi 
a.subditis obedientiam, quantum ad ea quae magistrali au- 
ctoritate definiuntur vel proponuntur. In quo quidem haec 
potestas omnino discriminatur a potestate ordinis, quae ncn 
solum nata est de integro consistere seorsum a 1urisdictione, 
verum etiam apud multos de facto mvenitur qui omni iuris- 
dictione carent. Proinde, cum eadem illa magisterii potestas 
quam veteres clavem scientiae vel doctrinae appellabant (1), 
nusquam in concreto exsistat, aut intra ipsius Ecclesiae fines 
exerceatur absque adiuncta clave iurisdictionis, non mirum 
si cum ea indivulse et coniunctim soleat accipi in vulgari 
divisione potestatis ordinis et iurisdictionis. Verumtamen 
haec divisio est magis secundum materialem rerum distribu- 
tionem quam secundum adaequatam formalium rationum re- 
censionem; nam quod authenticum magisterium, formalitate 
saltem, differat a potestate ligandi, tam evidenter constat ut 
nulla alia distinctio possit esse manifestior (2). Oportet ergo 
ut praedicta dividendi ratio accipiatur sine detrimento al- 
terius, idque unum restat nunc breviter declarandum : quae- 
nam ex duabus sit potissimum in hae disputatione obser- 
vanda. 


2 o 


Quae divisio hie tenenda. — Omnis doctrina secundum 
formalem obiecti divisionem procedere debet, et multo adhuc 
magis, ubi divisio formalis, simpliciter et absolute loquendo 
etiam realis est. Porro si quis bene consideret, facile videbit 
quod trimembris divisio primo loco declarata, non formali- 
tates tantum, sed et res etiam exhibet distinctas. Ex hoc 
enim quod potestas magisterii respectu baptizatorum coniun- 
gitur cum iurisdictione (sensu iam dicto), concludere sane 


(1) Lue. XI-52. — Cf. Suarez, de Relig. 1. 3, c. 4, n. 11. — Et rursus, 
de Fide, Disp. 5, Sect. 6, n. 9: « Docere ex cathedra definiendo pertinct 
«ad elavem scientiae, ct est actus specialis potestatis a Christo datae ad 
« regendam Ecclesiam in doctrina ». 

(2) Cf. Franzelin, de Eccles., Thes. 5. 


De Ecelesia Christi. 22 

non licet quod ad eam comparetur tanquam simplex forma- 
litas sola ratione distincta. Aliud quippe realis unio seu etiam 
inseparabilitas, aliud vero realis identitas quae minime vide- 
tur hic admittenda. Et vere, potestates distinguuntur secun- 
dum obiecta, ita ut alia sit potestatis species, ubi obiectum 
specie diversum. Atqui, ut recte observat Card. Franzelin, 
de Eccles. Thes. 5: « Obiectum magistern formaliter spectati 
« est divinae doctrinae infallibilis manifestátio, expositio, de- 
«fimitio, et per hane infallibilitatem in docendo, totius sacri 
« depositi custodia. Obiectum iurisdictionis non est manife- 
«statio revelatae veritatis, sed eius per infallibile magiste- 
« rium manifestatae applicatio, defensio, vindicatio in Ecclesia 
« propriis ecclesiastici imperi legibus, praeceptis, iudiciis, 
« sanctionibus ». Si ergo est ibi specifica obiectorum distin- 
ctio, oportet etiam esse specificam, adeoque et realem potesta- 
tum distinctionem, quanquam tanta sit tamque intima conso- 
ciatio magisterii cum 1urisdictione in rebus fidei, ut duo haec 
per modum unius non immerito considerentur. 

Quae cum ita sint, patet quod divisio in ordinis et iurisdi- 
ctionis potestatem usui quidem esse potest, quoties divisio 
attenditur secundum realem separabilitatem, vel etiam (quod 
ad idem redit), secundum diversum derivationis modum, dum 
scilicet potestati quae consecratione datur, contraponitur illa 
alia quae non consecratione provenit, sed simplici investitura 
vel mandati vel legis; et hoc modo distinctio in sequentibus 
saepe recurret, ut brevitati consulatur. At vero, ubi propriae 
rationes potestatis ecclesiasticae sunt ex professo declarandae, 
necesse est, ne magna suboriatur confusio, trimembrem reti- 
nere divisionem, primum omnium dicendo de potestate ordi- 
nis, tum secundo de potestate magisterii, ac demum tertio de 
potestate iurisdictionis. 

Potestas ordinis, ut mox dietum est, dirigitur per se pri- 
mo ad conficienda sacramenta, et consequenter ad efficienda 
sacramentalia. De hac potestate ex professo agitur in tractatu 
de septem N. L. sacramentis, et ideo, supponendo ea quae 
ibi fuerunt declarata, pauca admodum occurrunt nunc vel 
recapitulanda vel addenda. Addenda autem dico circa pote- 
statem ordinis non tam secundum se consideratam, quam se- 
cundum comparationem ad alias partes potestatis ecclesia- 
sticae quae sunt principale huius disputationis. obiectum. 
Ideireo omnia quaecumque in praesenti summatim dicenda 
sunt, una sequenti propositione comprehenduntur. 


THESIS XV. 


Est in Ecclesia specialis potestas ordinis quae a po- 
testate iurisdictionis non solum essentia eti obiecto 
distinguitur, verum etiam collationis modo, pro quanto 
scilicet id propriissimum habet ut conseeratione con- 
feratur, id est, sacri impressione characteris, ac per 
hoc, inamissibiliter prorsus permaneat in omni eo qui 
semel ea potitus est. Huiusmodi autem distinetio ordi- 
nem inter et iurisdictionem, minime efficit ut haec duo 
sint a se invicem iuxta Christi institutum simpliciter 
independentias sed omnino dicendum est, potestatem 
ordinis a potestate iurisdictionis dependere quantum 
ad legitimitatem exercitii, et vicissim potestatem iu- 
risdictionis a potestate ordinis (tanquam a conditione 
in subiecto requisita, ut in eo sit regulari ac connatu- 
rali modo, Atque hine tandem consurgit mirabilis illa 
hierarchiae eeclesias(icae ratio, quae in indivisibili 
et compacta unitate perstat, et tamen ordinis chara- 
cteres natura sua inamissibiles, etiam in transfugis 
et desertoribus permanere sinit. 


S 1. 


« Sacramentorum institutio et virtus, inquit S. Thomas 1. 4, 
« e. Gent. c. 14, a Christo initium habet. Quia igitur Christus 

corporalem sui praesentiam erat Ecclesiae subtracturus, 
necessarium fuit ut alios institueret sibi ministros qui sacra- 
menta fidelibus dispensarent, secundum Apostolum 1 Cor. 
« IV-1. Unde discipulis consecrationem sui corporis et sangui- 
nis commisit dicens: Hoc facite in meam commemorationem. 
Eisdem tribuit potestatem peccata remittendi, secundum 
« illud Ioan. XX : Quorum remiseritis peccata, remittuntur eis. 
Eisdem etiam baptizandi iniunxit officium dicens Matth. 
ult. Euntes docete omnes gentes, baptizantes eos. Minister 
autem comparatur ad dominum sicut instrumentum ad prin- 
cipale agens. Sicut enim instrumentum movetur ab agente 
ad aliquid efficiendum, sic minister movetur imperio domini 
ad aliquid exsequendum. Oportet autem instrumentum esse 
« proportionatum agenti; unde et ministros Christi oportet 
« esse ei conformes. Christus autem ut dominus auctoritate 
« et virtute propria nostram salutem operatus est, in quantum 
«fuit Deus et homo, ut secundum id quod homo est, ad 
«redemptionem nostram pateretur, secundum autem quod 
« Deus, passio eius nobis fieret salutaris. Oportet igitur mi- 
« nistros Christi homines esse, et aliquid divinitatis eius par- 
« ticipare secundum aliquam spiritualem potestatem. Non est 
« autem dicendum quod potestas huiusmodi sic data sit Christi 
« discipulis, quod per eos ad alios derivanda non esset; data 
« est enim eis ad Ecclesiae aedificationem secundum Apostoli 
« dictum, 2 Cor. ult. Tamdiu igitur oportet hanc potestatem 
« perpetuari, quamdiu necesse est aedificari Ecclesiam. Hoc 
` « autem necesse est post mortem discipulorum Christi usque 
« ad saeculi finem. Sic igitur data fuit discipulis Christi spi- 
«ritualis potestas, ut ‘per eos derivaret ad alios ». Et haee 
est potestas quae nune a nobis consideratur, quamque apo- 
stolis traditam, eorumque in sacerdotio successoribus, sacrae 
litterae ostendunt, et catholicae Ecclesiae traditio semper 
docuit (1). . 

Porro, sicut exsistentia eius diserte demonstratur in ma- 
teria de Ordine, ita ibidem indivisim declaratur derivationis 
eius modus. Qui modus est per speciale sacramentum, et qui- 
dem consecratorium, id est imprimens characterem, ita sci- 
licet ut ipse character qui est passiva consecratio. sit ipsa 

(1) Trident. Sess. XXIII, cap. |. 

potestas de qua in praesenti. Ex quo statim consequitur, eam 
esse de sui ratione prorsus inamissibilem, « quia omnis po- 
« testas quae datur cum aliqua consecratione, nullo casu con- 
« tingente tolli potest, re ipsa durante, sicut nec ipsa con- 
« secratio annullari; unde cum episcopalis potestas cum qua- 
« dam consecratione detur, oportet quod perpetuo maneat, 
«quantumeumque aliquis peccet, vel ab Ecclesia praecida- 
«tur » (1). Et haec etiam constant ex alibi dictis, tum de 
natura characteris in genere, tum de Ordinis sacramento in 
specie. | 

Sed nunc ulterius procedendo, inferre iam licet assertam 
in thesi distinetionem inter ordinis et iurisdictionis potesta- 
tem, pro quanto haec distinctio est quidem attendenda penes 
utriusque potestatis essentiam et obiectum (prout cuilibet 
consideranti per se evidens videbitur), verum etiam penes 
collationis modum seu efficientes causas a quibus respective 
pendet, hine ordo, inde vero iurisdictio. Si enim iurisdictionis 
potestas aliqua consecratione conferretur, esset et ipsa omnino 
inamissibilis perpetuoque manens in iis quoque qui deinceps 
ab unitate Ecclesiae deficerent, quod 1am ostensum est im- 
possibile (2). Et ratio impossibilitatis est quia quisquis iuris- 
dictionem ordinariam in aliqua societate vel parte societatis 
habet, capitis in ea obtinet dignitatem. Repugnat autem ut 
qui membrum non est, caput exsistat, quia in quolibet cor- 
pore, sive physico sive morali, caput inter caetera membra 
eminet, et cum caeteris membris vinculo communionis neces- 
sario coniungitur; coniungitur, inquam, eo coniunctionis modo 
quem corporis natura requirit. Unde cum Ecclesiae corpus 
de quo nunc sermo, essentialiter visibile sit, visibilique com- 
pagine constans, quicumque ab hac visibili compagine prae- 
cisus exsistit propter aliquam e causis in Quaest. 1 recensitis, 
is iurisdictionis ordinariae incapax efficitur, et eam quam 
forte prius habebat, ipso separationis facto necessario debet 
amittere (3). Accedit praeterea quod iurisdictionis potestas 


mu hom. Suppl. Q. 38, a. 2. 

ESO. 7, Thes. 11. 

(3) Iterum nota quod de iurisdictione ordinaria sermo est, quae sola 
simplieiter ae per se iurisdictio dicitur, quia uti iam in superioribus 
dictum est, de iurisdictione mere delegata ad quosdam particulares ef- 

convertitur cum missione legitima primitus apostolis data ad 
regendum populum Dei. Eiusmodi autem missionem in soli- 
dum consistentem, et in partes disgregatas minime divisibi- 
lem, omnia quaecumque de unitate et apostolicitate superius 
demonstrata sunt, ostendunt. 

Vide ergo differentiam a potestate ordinis, cui certe non 
repugnat quominus ad quaelibet vel haereticorum vel schi- 
smaticorum conventicula transferatur, simul cum ipsis sacra- 
mentis quorum conficiendorum est potestas. Non, inquam, 
repugnat magis quam repugnet ut quis de domo aufugiens, 
secum auferat quae propria sunt domus bona, eaque foris 
dispenset, quanquam irregulariter prorsus et illegitime. Aliud 
enum est non habere aliquid, aliud non iure habere, vel il- 
licite usurpare. Unde Augustinus l. 1 contra Cresconium Do- 
natistam, n. 34: « Sicut ergo Deus unus colitur ignoranter 
« etiam extra Ecclesiam, nec ideo non est ipse; et fides una 
« habetur sine charitate etiam extra Ecclesiam, nec ideo non 
« est 1psa: ita et unus baptismus habetur ignoranter et sine 
« charitate etiam extra Ecclesiam, nec ideo non est ipse. Unus 
«enim Deus, una fides, unum baptisma, una incorrupta ca- 
tholiea Ecclesia, non in qua sola unus Deus colitur, sed in 
« qua sola unus Deus pie colitur; nec in qua sola una fides 
« retinetur, sed in qua sola una fides cum charitate retinetur ; 
«nec in qua sola unus baptismus habetur, sed in qua sola 
«unus baptismus salubriter habetur ». Et quod centies mil- 
liesque de baptismo repetit, intelligi vult de caeteris sacra- 
mentis, et specialiter de ordinis potestate. « Nam, mquit 
«l. 1 de bapt. contra Donat. n. 2, sicut redeuntes qui prius: 
« quam recederent baptizati sunt, non rebaptizantur, ita re- 
« deuntes qui priusquam recederent ordinati sunt, hon utique 
«rursus ordinantur, sed aut administrant quod administra- 
« bant, si hoc Ecclesiae utilitas postulat, aut si non admini- 


A 


fectus in casu necessitatis non eadem ratio est: quandoquidem ipsa se 
habet non ad modum virtutis permanenter residentis tanquam in capite, 
sed per modum virtutis transeunter effluentis, quam utique contingit 
interdum pervenire ad ea etiam quae a corpore separata, extra niem- 
brorum eompaginem inveniuntur. Et hoc dico potissimum propter inris- 
dictionem quae lege lata, cuilibet sacerdoti provenit, etiam praeciso ab 
Eeelesia, ad absolvendum in mortis articulo. 

« strant, sacramentum ordinationis suae tamen gerunt.... Qua- 
« propter potuerunt ab eis accipere caeteri cum ad nostrum 
« consortium non accessissent, quod illi non amiserant cum 
«a nostro consortio recessissent ». Quin imo, non solum non 
fuit contra rationem potestatis ordinis, quod ipsa absolute 
inamissibilis exsisteret, quantumcumque quis ab Ecclesia prae- 
cideretur, verum id potius apprime ei congruebat secundum 
misericors Dei consilium qui salutis fontes etiam extra Ec- 
clesiae fines effluere voluit, ut illis adiutorio fierent qui bona 
fide 1n haeresi vel schismate constituti, bona etiam fide adhae- 
rent ministris illegitimis, adeoque non peccant sacramenta 
ab eis recipientes, nec obicem salutari ipsorum influxui po- 
mum. (1). 


Hine ergo intelligitur ratio intrinseca et maxime funda- 
mentalis, quare ordinis potestati propriissimum sit ut conse- 
cratorio sacramento conferatur, potestas autem iurisdictionis 
ex causis alius generis proveniat, de quibus suo loco erit 
sermo. Interim vero cave ne ex omnimoda distinctione am- 
barum potestatum omnimodam quoque earumdem inferas 
independentiam, sed qua ratione quove modo in ordinatis- 
sima Christi institutione ad unum reducantur, considera. 

In primis potestas ordinis a potestate iurisdictionis pendet 
quantum ad legitimitatem sui exercitii, quatenus nusquam 
omnino rite et licite exercetur aut exerceri potest, nisi iuxta 
canones et praescripta ab ipsa 1urisdictionis potestate emanata. 
Et ratio est omnino in aperto, quia iurisdictio importat ius 
moderandi omnes actus qui ad ecclesiasticae societatis finem 
referuntur; sed exercitium potestatis ordinis profecto est actus 
eiusmodi; oportet ergo ut subsit potestati cuius est condere 


(1) Nota quomodo Augustinus non absolute dicat sacramenta extra 
Ecclesiam non prodesse ad salutem, sed tantum hac conditione subintel- 
lecta: si recipiens perversitati haereticorum vel schismaticorum consen- 
tiat: « Nee nos abnuimus, inquit l. 3 de bapt. n. 13, eum qui apud 
« haereticos vel in aliquo schismate extra communionem Ecclesiae bapti- 
« zatur, non ci prodesse in quantum haereticorum et schismaticorum perver- 
« sitati consentit ». | 

legem, ab eaque quoad sui regularitatem legitimitatemque 
omnimode dependeat. Quapropter, non rite exerceri ordinem 
intra ipsam Catholicam absque debita ad iurisdictionalem po- 
testatem subiectione, antiquissimorum Conciliorum canones 
nos docent: « Quisquis presbyter, inconsulto episcopo, agenda 
in quolibet loco voluerit celebrare, ipse honori suo contra- 
« rius exsistit». Ita Conc. Carthag. IT, can. 9. Et infra, can. 11: 
« Roboranda est ecclesiastica disciplina, ne quisquam episcopo- 
« rum alterius plebes vel dioecesim sua importunitate pulsare 
« debeat.... Placet secundum divinae legis et sancti Evangelii 
« auctoritatem, ut nemo nostrum alienos limites transgredia- 
tur » (1). Et concilium Ephesinum, de Eustachio episcopo 
qui episcopatum abdicaverat statuens, ait: «Iustum rectumque 
«esse definivimus ut absque omni contradictione et nomen 
«retineat episcopi et honorem et comniunionem : ea tamen 
«lege ut neque ordinandi ipse auctoritatem habeat, neque 
« in ulla ecclesia ex propria sacrificet auctoritate, nisi id sibi 
« vel adiuvandi causa, vel concessionis ratione, affectu amo- 
«reque christiano a fratre et coepiscopo (illo nempe qui in 
«ipsius locum suffectus fuerat), si ita contigerit, liberaliter 
deferatur » (2). Omitto alia innumera quae in eumdem sen- 
sum eamdemque sententiam collineantia proferri possent, nec 
in animo est ea repetere quae dicta sunt in tractatu de Sa- 
cramentis, Tom. 1, Thes. 16. Sive enim rationes attendas quae 
sunt ex natura rel, sive eas quae ab auctoritate desumuntur, 
nihil est magis obvium, nihil manifestius. 

At nuno, utrum vice versa iurisdictionis potestas quamdam 
habeat dependentiam ab ordinis potestate, utique in alio ge- 
nere causae, aliaque dependentiae ratione, merito inquiritur. 
Et in hoe quoque non relinquitur coniecturis locus, cum con- 
stet supremum ordinis gradum fuisse a Christo institutum ut 
in eo regiminis potestas resideret, prout ipsa nominis eius 
ratio luculenter ostendit. Semper enim et ab initio supremus 
ille gradus nomen habuit episcopatus, 1n quo regendi impor- 
tatur auctoritas, iuxta iilud Pauli, Act. XX: Attendite vobis 
et universo gregi in quo vos Spiritus Sanctus posuit episcopos 

(1) Apud Labbe, Tom. 2. 
(2) Epistola Concilii Ephesini ad sacram Synodum in Pamphylia, apud 
Labbe, Tom. 3. 

regere Ecclesiam Dei. Non quod episcopalis ordo in aliquo esse 
non possit absque eiusmodi auctoritate; nam contra hanc 
interpretationem omnia prorsus traditionis monumenta pro- 
testarentur. Certe non erat cum potestate regendi in omnibus 
illis de quibus supramemoratus loquebatur Augustinus, qui 
in schismate consecrati, vel in schismate quolibet modo prius 
versati, ad Catholicam cum sua plebe accedebant, et vel 
deinceps remanebant sine honoribus suis, vel si hoc Eccle- 
siae utilitas postulabat, pergebant administrare quod prius 
administrabant, tune primum accipientes cum institutione 
legitima iurisdictionem pastoralem. Non erat cum regendi 
potestate in iis, utique tot ac tantis, qui per Pontificum de- 
creta vel Conciliorum statuta quotidie deponebanzur, et 
tamen ordinis gradu nec privabantur nec poterant privari. 
Non erat cum regendi potestate apud eos quos arguit Con- 
cilium Ephesinum in epistola ad Papam Caelestinum, « qui 
« nomen habebant episcoporum, ex quibus alii sunt extorres, 
« otiosi, ecclesiisque carentes, alii ante multos annos ob gra- 
« ves culpas a suis metropolitams depositi, etc. ». Proinde, 
non sic intelligendum est dependere potestatem iurisdictionis 
a potestate ordinis episcopalis, quasi esset 1nstar proprietatis 
necessario ab ea fluentis. Imo neque ita ut nullatenus consi- 
stat, nisl natura prius ordinis potestas accesserit; nam id 
rursus facile excluditur, praesertim iuxta praesentem disci- 
plinae formam in qua iurisdictionis investitura ne concomi- 
tanter quidem se habet ad consecrationem, sed eam tempore 
etiam antecedere solet. Verum ea demum dependentia est 
agnoscenda, quae utique in genere causae materialis atten- 
ditur, tanquam formae a dispositione habilitante subiectum 
ad formam: habilitante tamen, non ad hoc ut forma simpli- 
citer in subiecto sit aut esse possit, sed ad hoc ut in eo sit 
regulari et connaturali modo, prout congruit nativae illi ordinis 
episcopalis ad Ecclesiae regimen destinationi, quam vel sola 
nominis proprietas aperte demonstrat. 


S 9x 
Sic ergo ad unitatis ordinem reducuntur ambae potestates, 


et ex earum coniunctione atque harmonica dispositione re- 
sultat mira 1lla ecclesiasticae hierarchiae ratio, quae non sinit 

hierarchiam ipsam a sua compacta unitate unquam effluere, 
et tamen adhuc permittit ut hierarchici characteres natura 
sua indelebiles, in iis quoque permaneant qui segregant se- 
metipsos. Ad cuius penitiorem iutelligentiam considerandum 
est quid nomine hierarchiae veniat (1). « Hierarchia, inquit 
« S. Thomas in II, D. 9, a. 1, dicitur quasi sacer principatus 
« a oog quod est sacrum, et aozog quod est princeps. In omni 
« autem principatu requiritur gradus potestatis, et finis. Unde 
«in sacro principatu oportet huiusmodi sacra et divina esse, 
« et ideo sicut in principatu saeculari finis est ut subiecta 
«multitudo pacifice disponatur ad bonum intentum a prin- 
« cipe, ita oportet quod in sacro principatu finis sit assimi- 
« latio ad Deum (intellige eam ad Deum assimilationem quae 
« deiformitate vitae aeternae ultimo consuminatur). Hunc autem 
«finem non est possibile (aliquos) consequi nisi per ordina- 
« tam actionem, ad quam exigitur ordinata potestas. Et ideo 
«in definitione hierarchiae ponitur gradus potestatis..., et 
« actio sicut ad finem inducens, et Dei similitudo sicut finis 
« intentus ». Nunc autem si verum est quod omnis hierarchia 
de sui ratione respicit sacrum finem reductionis m Deum, 
nequaquam esse potest quod ibi vera hierarchiae ratio inve- 
niatur, ubi eiusmodi respectus deest. Et hae de causa, non 
est hierarchia in daemonibus, quamvis in eis perseveret di- 
stinetio ordinum secundum naturae conditionem, nec etiam 
illuminatio, quia «illuminatio proprie est manifestatio veri- 
« tatis secundum quod habet ordinem ad Deum qui illuminat 
« omnem intellectum; alia autem manifestatio veritatis potest 
esse locutio, sicut cum unus angelus alteri suum conceptum 
« manifestat; perversitas autem daemonum hoc habet quod 
« unus alium non intendit ordinare ad Deum, sed magis ab 
« ordine divino abducere, et ideo unus daemon alium non 
« illuminat, sed unus alii suum conceptum per modum locu- 

(1) Hie in mentem revocabis quod hierarchia quandoque sensu passivo 
accipitur, pro multitudine regimini principis obnoxia, et hoc modo inte- 
grum Ecelesiae corpus hierarchia una est sub capite Christo. Quandoque 
autem sensu activo, pro ordine eorum qui vice Christi. administrant 
communitatem, et hoec modo hierarchia ecclesiastica, in concreto quidem 
est illa Ecclesiae pars quae potestate instruitur, in abstracto vero nihil 
aliud quam ipsa potestas a Christo derivata. Porro, hoc posteriori sensu 
semper sumetur hierarchia nisi aliter notetur. 

« tionis intimare potest » (1). Similiter ergo, si qua potestas 
sacra in eo statu sit, in quo, quantum est ex vi huius status 
nedum ad deiformitatem promoveat eos in, quos exercetur, 
eosdem potius ab ordine divino per sacrilegium abducat ne- 
cesse est, talis (inquam) potestas extra hierarchiae rationem 
est. Et sic est de potestate ordinis separata a principis quae 
usum eius legitimant, quo modo est apud haereticorum et 
schismaticorum sectas. Nam etsi per accidens contingere possit 
et de facto saepe contingat ut effectum salutis obtineat in iis 
qui propter bonam fidem vel ignorantiam vel aliquid huius- 
modi, a sacrilegii peccato excusantur, id tamen est omnino 
per accidens seu praeter propriam conditionem status 1psius, 
adeoque non sufficit ad ponendum in ea respectum ad redu- 
ctionem in Deum, quem tangit Dionysius c. 4 Cael. Hier., 
cum hierarchiam definiens ait: « Hierarchia est divinus ordo 
« deiformi quantum possibile est similans, et ad inditas ei 
« divinitus illuminationes proportionabihnter in Dei similitu- 
« dinem conscendens ». Cum igitur potestas ordinis nonnisi in 
unione cum potestate iurisdictionis legitimaque missione apo- 
stolis data, ad hierarchiam pertineat, ipsa autem iurisdictionis 
potestas extra corpus verae Ecclesiae nec sit nec esse possit, 
statim apparet qua ratione haec duo inter se optime conci- 
lientur quae primo forsitan intuitu contraria et repugnantia 
viderentur: nempe ecclesiasticam hierarchiam in indivisibih 
unitate necessarlo consistere, et tamen potestatem ordinis 
posse omnino extra unitatem transferri et propagari et con- 
servari. Nam si acciplatur in praecisione seu separatione a 
potestate iurisdictionis, non habet amplius rationem potestatis 
proprie hierarchicae, id est, potestatis pastoralis qua pascun- 
tur oves Chrisü. 

Et hoc est quod explicant Patres super illud Canticorum 
(1, 6-7): Indica mihi, quem diligit anima mea, ubi pascas, ubi 
cubes in meridie, ne vagari incipiam post greges sodalium tuo- 
rum. Vox est Ecclesiae ad Christum, Ecclesiae suspirantis 
ad locum pascuae simul et securitatis, in quo nulla amplius 
timeri poterit seductio, nulla fallacia; ad locum in quo cubat 
ille qui pascit, quia non habet necesse stare et vigilare super 
custodiam gregis, quando grex, etiam cubante pastore et pau- 


(1) S. Thom. 1. Part. Q. 109, a. 3. 

sante sub umbris, libere nihilominus discurrit in pascuis, et 
non est qui exterreat. Hunc ergo locum, inquit, ubi est aeternae 
solstitium gloriae perennisque meridies, locum tantae clari- 
tatis et pacis et plenitudinis, indica mihi. Timet enim, adhuc 
in terris constituta, ubi non est perspicua lux, sed facile pro 
veritate falsitas recipitur, ne forte seducta vagari incipiat 
post falsos pastores, id est. haereticos seu schismaticos. Quos 
tamen sodales sponsi appellare non dubitat, quasi potestatem 
necnon et veritatem sacramentorum Christi apud se habentes. 
« Die mihi ergo ubi pascis, ubi cubas in meridie, ne incur- 
«ram in eos qui alia de te dicunt, alia de te sentiunt. alia de 
te credunt, alia de te praedicant. et greges suos habent, et 
« sodales tui sunt, quia de mensa tua vivunt, et mensae tuae 
« sacramenta pertractant. Sodales enim dicti sunt, quod simul 
« edant, quasi simul edales. Tales exprobantur in Psalmo: 
« ei enim inimicus meus super me magna locutus fuisset, abscon- 
« dissem me utique ab eo, et si is qui oderat me, super me ma- 
« gna locutus fuisset, absconderem me utique ab eo. Tu vero, 
« unanimis meus et notus meus qui simul mecum dulces capiebas 
« cibos, in domo Dei eambulavimus in consensu. Et quare contra 
« domum Domini modo cum dissensu, nisi quia ex nobis exie- 
«runt, sed non erant ex nobis » (1). Cum itaque timeat 
sponsa seductionem, et seductionem a sponsi sodalibus qui 
teste Augustino, tales dicti sunt propter eorumdem celebra- 
tionem sacramentorum, quid iam sponsus respondeat attende. 
Si ignoras te, o pulcherrima inter mulieres, egredere et abi post 
vestigia gregum, et pasce haedos tuos iuxta tabernacula pasto- 
rum. Hoc est, si tui 1psius usque adeo oblita fueris, si legi- 
timae sponsae pulchritudinem et ornatum in te amplius non 
cognoveris, si lam nesciveris discernere quid distet inter te 
et istos quos meos dicis sodales, sed quales fuerunt sodales 
Samson, non servantes amico fidem, sed volentes eius corrum- 
pere uxorem : si, inquam, in tantum conditionis tuae 1mme- 
mor esse potueris, egredere et tu, non post vestigia mea, sed 
post vestigia gregum, nec unius gregis, sed gregum divisorum 
et errantium, et pasce haedos tuos, non sicut Petrus cui dici- 
tur pasce oves meas, sed pasce haedos tuos iuxta tabernacula 
pastorum, non iuxta tabernaculum pastoris, ubi est unus grex 
et unus pastor. Haec quidem sponsus ad sponsam, non quasi 


« 

(1) Augustin. Serm. 138, n. 7. — Cf. Bernard. Serm. 33 in Cantic. n. 8. 

asserens possibilitatem talis defectionis eius, sed quasi eam 
deterrens, eam confirmans, eique aperiens quid sentiendum de 
illis pastoribus qui cum legitima sacramenta non legitime ha- 
beant, proprios haedos, et non Christi oves pascunt. Nam 
« Petro dicitur, ores meas; schismaticis dicitur, haedos fuos. 
« Hie oves, ibi haedos; hic meas, 1bi fuos » (1). Quippe pote- 
stas conficiendorum sacramentorum apud eos seiuncta est, 
separata est, divisa est a misslone legitima, et pro tanto, ad 
hierarchiae rationem amplius non pertinet. 

Hine ergo apparet, quam longe a recto aberret eorum ar- 
gumentatio, qui omnem quaestionem de successione aposto- 
lica ad quaestionem de validitate ordinum aut reducunt aut 
reducere affectant (2). Apparet plane, quod etsi impossibile 
sit ut in vera Christi Ecclesia potestas ordinis unquam exstin- 
guatur, nondum tamen ex incorrupta talis potestatis transmis- 
sione sufficienter innotescit hierarchia pro Christo legatione 
fungens. Nam et mulieri fornicariae dicit Deus per Ezechielem 
Prophetam: Et tulisti vasa decoris tui de auro meo atque ar- 
gento meo, et fecisti tibi imagines masculinas, et fornicata es in 
eis. Et oleum meum et thymiama meum posuisti coram eis. Et 
panem meum quem dedi tibi, similam et mel quibus enutrivi te, 
posuisti in conspectu eorum in odorem suavitatis. Et factum est, 
ait Dominus Deus (3). Ecce talibus Dei donis ornabat mulier 
illa fornicationem suam, vel seducens vel seducta. In qua velut 
in typo et figura monstratum est qualiter fornicans a Domino 
schisma vel haeresis adhue possit apud se retinere, et non 
tantum retinere, verum etiam promiscue exercere integram 
potestatem sacramentorum, quia cum ordinis potestas sua 
actione non pertingat immediate ad effectum gratiae, uti alias 
expositum est, nihil ex his quae gratiae collationi obstant, 
obstare unquam potest valido praedictae potestatis exercitio. 

Sed de his iam satis, quoniam in aliis theologiae locis ple- 
niorem habent expositionem. Magis autem intendendum in 
eas potestatis ecclesiasticae partes quae nulla ratione nulloque 
modo ad sectas transferri possunt. Et primo occurrit potestas 
qua Ecclesia constituitur dispensatrix revelatae veritatis, id 
est, potestas magisteril. 


(1) August. Serm. 146, n. 2. 
(2) Migne, Démonstratious évangéliqnes, Tom. 17, pag. 485. 
(3) Ezech. XVI-17, seq. 

Dicendum primo de exsistentia et ratione huius potesta- 
tis, secundo de obiecto eius, tertio de diversis modis quibus 
exercetur, quarto de subiectione quae eius decisionibus est 
debita. 


THESIS XVI. 


Medium a quo iuxta divinam ordinationem dependet 
propositio eredendorum, non esi privatus spiritus vel 
privatum examen Seripturzae, sed auctoritas viventis 
magisterii., Hance porro auctoritatem in Ecclesia sua 
Christus instituit eum infallibilitatis eharismate perpe- 
(uo duraturam, ní esset in ea immobile principium tum 
incorruptionis (um unitatis fidei. Nec (tamen ad solos 
fideles seu etiam cateehumenos beneficum eius influ- 
xum patere voluit, sed supra verticem montium ea- 
thedram ecclesiasticam erexit. ut ad eos quoque qui 
longe sunt. miris mulíiplicibusque modis hoe magi- 
sterium radios suae lucis expanderet, itemque ut per 
ipsum ad perfectum addueeretur quidquid. ab initio 
fuerat publice provisum pro diffusione revelatae veri- 
(atis in zenere humano. 


Su. 


Circa proximam fidei regulam, id est circa principium a 
quo sit immediata propositio eredendorum, duae sunt apud 
eos qui christiano nomine uteumque gloriantur, sententiae 
contrariae atque irreductibiles, et ita quidem inter se opposi- 
tae, ut intermedio systemati non relinquant omnino locum. 
Aliis enim placet in privato uniuscuiusque vel examine vel 
spiritu praedictam regulam reponere; alii vero sentiunt eam 
esse agnoscendam in auctoritate publici magisterii a Christo 
in sua Ecclesia instituti. Prima est sententia protestantium 
cohaerens cum principiis superius jam expositis (1); altera 


(1) In 1* Parte, Q. 1. 

catholicorum. Opinio autem protestantium duobus potissi- 
mum modis evidentissime excluditur. Ex criterio scilicet im- 
trinseco, nihil aliud considerando praeter manifestam regulae 
ab eis assertae insufficientiam, inanitatem, nativamque in 
omnia monstra doctrinae necnon et morum corruptelam pro- 
clivitatem. Deinde vero ex criterio evangelico, eoque consi- 
derato tum in se, tum in sua constanti applicatione a primis 
originibus christianae religionis. Utrumque argumentum, 
quanta fieri poterit brevitate, nune est exponendum, et in- 
cipieudum ab eo quod primo loco fuit indicatum. 

Loquens S. Thomas de impotentia qua laborant homines 
in praesenti et historico statu generis humani, quominus 
personali inquisitione ad sufficientem veritatis cognitionem 
perveniant (illius dico veritatis quae per se est rationi pervia), 
tria enumerat inconvenientia quae manifeste sequerentur si 
relinqueretur haec veritas per solas individualis rationis vires 
inquirenda. « Unum est, inquit (2), quod paucis hominibus 
« Dei cognitio inesset. À fructu enim studiosae inquisitionis, 
«qui est veritatis inventio, plurimi impediuntur tribus de 
« causis. Quidam siquidem impediuntur propter complexionis 
«indispositionem, ex qua multi naturaliter sunt indispositi 
« ad sciendum; unde nullo studio ad hoc pertingere possent, 
«ut summum gradum humanae cognitionis attingerent, qui 
«in cognoscendo Deum consistit. Quidam vero impediuntur 
« necessitate rei familiaris; oportet enim esse inter homines 
aliquos qui temporalibus administrandis insistant, qui tantum 
« tempus in otio contemplativae inquisitionis non possent ex- 
« pendere, ut ad summum fastigium humanae inquisitionis 
« pertingerent, scilicet Dei cognitionem. Quidam autem im- 
« pediuntur pigritia; ad cognitionem enim eorum quae de Deo 
« ratio investigare potest, multa praecognoscere oportet, cum 
«fere totius philosophiae consideratio ad Dei cognitionem 
« ordinetur. Sic ergo nonnisi cum magno labore studii ad 
« praedictae veritatis inquisitionem perveniri potest, quem 
quidem laborem pauci subire volunt pro amore scientiae, 
«cuius tamen mentibus hominum naturalem Deus inseruit 
« appetitum. — Secundum inconveniens est, quod illi qui ad 
« praedictae veritatis cognitionem vel inventionem perveni- 

(1) S. Thom. l. 1 c. Gent., c. 4, 

rent, vix post longum tempus pertingerent, tum propter 
« huiusmodi veritatis profunditatem, ad quam capiendam per 
« viam rationis nonnisi post longum exercitium intellectus 
« humanus idoneus invenitur; tum etiam propter multa quae 
« praeexiguntur, ut dictum est; tum propter hoc quod tem- 
« pore iuventutis, dum diversis motibus passionum anima 
«fluctuat, non est apta ad tam altae veritatis cognitionem, 
« sed in quiescendo fit prudens et sciens. Remaneret igitur 
« humanum genus, si sola rationis via ad Deum cognoscen- 
« dum pateret, in maximis ignorantiae tenebris, cum Dei co- 
« gnitio quae homines maxime perfectos et bonos facit, non- 
«nisi quibusdam paucis, et his paucis etiam post temporis 
« longitudinem proveniret. — Tertium inconveniens est, quod 
«investigationi rationis humanae plerumque falsitas admi- 
« scetur, propter debilitatem intellectus nostri in iudicando 
« et phantasmatum permixtionem. Et ideo apud multos in 
« dubitatione remanerent ea quae sunt verissime etiam de- 
« monstrata, dum vim demonstrationis ignorant, et praecipue 
«cum videant a diversis qui sapientes dicuntur, diversa do- 
« ceri. Inter multa etiam vera quae demonstrantur, immiscetur 
aliquando aliquid falsum quod non demonstratur, sed aliqua 
sophistica ratione asseritur, quae interdum demonstratio 
reputatur. Et ideo oportuit per viam fidei, fixa certitudine, 
ipsam veritatem de rebus divinis hominibus exhiberi. » Haec 
quidem Angelicus, cui ipse communis sensus et evidens fa- 
ctorum ratio suffragatur. 

Iam age. Protestanticum systema nunc accipe. Supponitur 
primo quod Deus debilitati rationis succurrere volens, reme- 
dium revelationis adhibere decrevit, ut ea etiam quae in rebus 
divinis rationi impervia non sunt, in praesenti quoque hu- 
mani generis conditione, ab omnibus hominum categoriis 
expedite, firma certitudine, et nullo admixto errore cognosci 
possent. Supponitur praeterea, quod cum placuerit Deo ordi- 
nare hominem ad participanda bona divina supra mensuram 
humanae intelligentiae, non ea tantum in eius revelatione 
continentur quae ratio per seipsam de potentia absoluta posset 
invenire, verum etiam, imo primario ac principaliter, mysteria 
abditissima omnem naturalem ordinem transcendentia. Sup- 
ponitur denique quod integra haec revelatio divinitus fuit 
consignata in aliqua librorum inspiratorum collectione quae 

Bibliorum nomine pervulgatur: ea demum lege, eaque condi- 
tone, ut unicuique deinceps homini relinqueretur personale 
onus eruendi ex hac scriptura credendam veritatem, sibique 
ipsi privato studio atque examine, fidei symbolum construendi. 
Haec, inquam, sunt quae supponuntur; ex quibus duo priora 
communia esse debent tam protestantibus quam catholicis, 
ultimum vero prae se fert ipsissimam protestantium positio- 
nem, propriamque regulam ab eis assumptam et propugna- 
tam. Nunc autem statim videbis, in ea redire omnia incon- 
venientia in quorum remedium ordinata fuit revelatio, imo 
redire gravioribus aucta incommodis, risque tot ac tantis, ut 
vere diceres non potuisse res meliori modo disponi, si pro- 
positum Dei revelantis fuisset data opera coniicere homines 
in confusionem et continuam ad omnem ventum doctrinae 
fluctuatÀionem, quae deinde proprio veluti pondere aut m 
incredulitatem pertraheret, aut in fanatismum. 

Dico in primis redire inconvenientia omnia in quorum re- 
medium ordinata est revelatio. Ad hoc enim ut quis privato 
Scripturae examine, in cognitionem veritatis revelatae deve- 
nire possit, oportet primo ut noverit legere. Oportet secundo 
ut propria inquisitione certior fiat de auctoritate Bibliorum in 
ratione regulae fidei a Deo inspiratae. Oportet tertio ut sciat 
hanc regulam in codice quem prae manibus tenet, incorrupte 
conservari. Oportet quarto ut vel intelligat linguas in quibus 
Ipsa originalis scriptura conscripta fuit, vel certe habeat in 
promptu versiones in noto sibi idiomate. Oportet quinto ut 
de fidelitate versionum eam per seipsum certitudinem acqui- 
rat, quae cum dubio prudenti compossibilis non sit. Vide 
quot et quanta jam requirantur, quamvis adhuc nihil, prae- 
tereaque nihil, nisi mera praeambula ad qualecumque initium 
Inquisitionis circa doctrinam et veritatem in Scripturis con- 
signatam. Et tamen, si vel ista sola in praeliminio posita 
considerentur, nonne luce meridiana clarior apparebit omni- 
moda disproportio systematis cum -facultatibus et viribus 
generis humani in sua historica conditione considerati? Quis 
nesciat longe maximam hominum partem ad haec usque tem- 
pora nostra, omni litteraria cultura caruisse, iisque applicari 
nota Augustini verba: « Quemadmodum qui videt litteras in 
« codice optime scripto et non novit legere, laudat quidem 
«antiquari. manum admirans apicum pulchritudinem, sed 

«quid sibi velint, quid indicent ilh apices nescit, et est 
« oculis laudator, mente non cognitor?» Ergone a via salutis 
et agnitione veritatis necessario excludetur quisquis legendi 
artem hactenus nou didicit? Ergone fidei christianae parti- 
ceps nemo esse poterit, cui per aetatem vel alias circumstan- 
tias non licuit lycea frequentare ? 

Sed volo ut ad eos solos qui rudimenta saltem litterarum 
perceperunt, nostra reducatur consideratio. Sane vero, quis- 
quis in scripto codice regulam fidei quaerit, debet per prius 
codicem discernere a quocumque humano libro. Incumbet 
ergo unicuique ut sibi ipsi comparet demonstrationem de 
exsistentia Scripturae qua inspiratae. Incumbet ut, secluso 
divinae traditionis infallibilisque magisterii medio quod in 
hypothesi removeri debet, canonem conficiat seu catalogum 
librorum divinorum. At, dato interim quod ista sint absolute 
possibilia, omnibus suppositionibus factis quas protestantium 
regula requirit, rem saltem difficillimam et supra modum 
operosam fatearis necesse est. Id enim ad minimum probant 
repetitae confessiones adversariorum (1); probant successiva 
tentamina quibus doctores eorum ab uno demonstrationis 
modo in alium fluctuant, nunquam in uno determinato consi- 
stentes (2); probat denique sensus intimus omnis hominis qui 
vel a longe hanc materiam attigit, et vel solum quaestionis 
statum utcumque est assecutus. Et haec quidem de auctori- 
tate Bibliorum veluti in abstracto. 

Nune vero de versionibus quid dicam? Scriptura namque 
partim hebraice et partim graece conscripta est; sed a multis 
saeculis duo haec idiomata inter mortuas linguas computantur. 
et vix reperiuntur qui utrumque, imo alterutrum norint. Opus 
igitur erit ut de genuinitate versionis qua utitur, smmgulus 
quisque privatus inquirat. Sed hoc, quaeso, quomodo esse 


(1) « Que la vraie maniere d'établir l'autorité canonique du Nouvean 
« Testament est pleine de nombreuses et graves difficultés ». Ieremias 
Jones, theologus anglicanus, apud Wiseman (Migne, Démonstrations évan- 
géliques, Tom, 15, col. 731). — « Les chrétiens les plus exercés, la por- 
« tion intelligente des chrétiens, sont-ils capables de démontrer par des 
« arguments solides la vérité de l’Ecriture? Que ceux qui Pout essayé 
«en soient juges ». Richardus Baxter, ibid. col. 732, ete. ete. 

(2) Specimina vide apud Wiseman, loco indicato, col. 734 et seq. 

poterit? Nam ut per privati examinis viam de fidelitate ver- 
sionis aliquis certior fiat, oportet ut versionem conferat cum 
orginal, et iam debet illud ipsum praesupponi, ad cuius 
defectum supplendum versio subrogatur. Crescit porro dif- 
ficultas, quia cum ab initio Reformationis multae prodierit 
versiones in linguas vernaculas, nulla fuit quae ab ipsis Re- 
formatorum principibus non damnaretur. « Lutheri versionem 
carpunt Tigurini, Osiandrini, Bucerus, Munsterus, Lutherus 
ipse. Nam Tigurini multis sannis illam excipiunt, ut con- 
queritur Stolzius in defensione Lutheri, Osiandrini obiiciunt 
illi dolum et falsitatem, Bucerus manifestos et non paucos 
lapsus, Munsterus multorum versuum omissionem. Denique 
« Lutherus ipse post viginti annos fassus est se crebrius er- 
« rasse, eo quod Rabbinorum glossis nimium credidisset, ut 
« testatur Cochlaeus m actis Lutheri, Lindanus 1n Dubitan- 
« tio, et alii. Versionem Bezae damnavit Castalio in Praefa- 
«tione ad Anglam, Samuel Hubertus in libro de ultimae 
« tubae clangoribus. Hugo Bructhonus, et quis non? Vicissim 
« versionem Castalionis reprehendit Beza in suis annotatio- 
nibus tanquam falsam, ineptam, imperitam, audacem, bla- 
« sphemam, vitiosam, ridiculam, exsecrandam, erroneam, im- 
« plam, perversam. Munsteri versionem perstringunt Tigurini 
« et Pelicanus in suis Praefationibus. Denique cum Tiguri- 
«norum Biblia a typhographo oblata essent Luthero, hoc 
«responsum ab eo accepit: Ne posthac mihi aliquid mittas, 
«quod a ministris Tigurinae Ecclesiae perfectum sit. Nullum 
«enim cum eis posthac commercium habere, nec eorum libros 
« recipere aut legere volo, quandoquidem ipsi iam damnati sunt, 
« et alios quoque miseros homines secum ad inferos abducunt, etc. 
«Ita refert Hospinianus in Historia Sacramentaria, anno 
« 1544 » (1). Sed nec felicius res successit in Anglia, ubi per- 
vulgatae Bibliorum editiones tam manifeste erant corruptae, 
ut communi consensu a catholicis aeque ac a doctis prote- 
stantibus eontra eas reclamatum sit, et rex Iacobus novam 
editionem fieri iusserit quae usque nunc est in usu, quin tamen 
multo solidius praestare possit fiduciae fundamentum (2). 

(1) Becanus, Manuale Controversiarum, l. 1, c. 1, Quaest. 6. 
(2) « Quand un protestant anglais s'est procuré une bible anglaise 
«imprimée par Thomas Basket ou tout autre imprimeur de la trés excel- 

Denique. si tot tantaeque occurrunt perplexitates circa ver- 
siones factas in eas linguas quae ipsis interpretibus familiares 
erant, quid iam sentiendum erit si ad ea idiomata quae a no- 
stris longe distant, praesens transferatur consideratio? Unde 
non mirum si ex ipsissimis Societatum Biblicarum relationibus 
compertum sit, versiones innumeras in missionibus protestan- 
ticis fuisse diffusas, quae propriorum auctorum iudicio debuis- 
sent retractarl, propter absurditates, 1mpietates, et errores 
quibus abundabant (1). Putasne igitur eam esse posse fidei 
regulam a Deo communitati hominum praeparatam, in cuius 
necessariis praeambulis nihil reperitur praeter omnis generis 
incertitudines inextricabiliaque problemata, quibus solvendis 
studiosorum vires cum pleno apparatu scientiarum palaeon- 
tologicarum, criticarum, philologicarum, ne quidem suffice- 
rent? 

At haec iterum praetermitto. Suppono hominem in posses- 
sione codicis Scripturae, et tanta quidem securitate quanta 
esse posset si de ipsius Dei manibus editionem. genuinam 
accepisset, sicut tabulas Legis accepit Moyses inter Sinaitica 
fulgura ac tonitrua. Atqui non in materiali possessione lit- 
terae mortuae consistit acceptio revelatae veritatis, sed in 
assecutione sensus et intellectu sententiarum. Hactenus ergo 
nihil. Sed nunc primum post praecedentia praeambula, in- 
cipit venire in usum et ad applicationem perduci regula pro- 
testantium, idque iam ab unoquoque exigitur, sicut dictum 


« lente majesté du Roi, il la prend entre ses mains avec la méme con- 
« fiance que s’il l'avait immédiatement recue du Tout-Puissant lui-même, 
« comme Moïse reçut les tables dela Loi sur le mont Sinai au milien 


A 


« des tonnerres et des éclairs. Mais que cette confiance est vaine, tant 
« qu'il adhere à la règle de foi dont nous venons de parler: Que de 


« points contestables il accepte comme démontrés, et qui ne peuvent 


A 


« ètre prouvés sans renoncer à ses propres principes et adopter les 
« nôtres! » Milner, apud Migne, Dém. Ev., Tom. 17, col. 625. 


(1) « Si le temps me le permettait ou que cela fût nécessaire, je mon- 


w 


« 


ra 


trerais d’après les divers rapports de la Société Biblique et le témoi- 


« gnage de ses membres, qu’un grand nombre de versions, après avoir 


A 


« été répandnes parmi les habitants des contrées que Pon voulait con- 


« vertir, ont dû nécessairement ĉtre retiróes à cause des absurdités, des 


-- 


« impiétés, et des erreurs innombrables qu’elles contenaient ». Wiseman, 


apud Migne, Dém. Evang., Tom. 15, col. 740. 

est superius, ut ex ingenti illo Scripturarum volumine sum- 
mam credendarum veritatum, tum quae ad fidem tum quae 
ad mores pertinent in ordine ad ultimum totius humanae 
vitae finem, proprio acquirat examine. Et eunuchus quidem 
ille potens Candacis reginae Aethiopum, qui Act. VIII-26, 
revertebatur e [erusalem sedens super currum suum, legens- 
que Isaiam Prophetam, scopum adeo grandem sibi non prae- 
stituebat, quamvis interroganti Philippo: Putasne intelligis 
quae legis? respondere non dubitaverit: Ef quomodo possum 
si non aliquis ostenderit mihi? Sed non ita visum est prote- 
stantibus. Eis enim asserere placuit, Scripturam esse 1n omni- 
bus claram, lippis etiam atque tonsoribus notam: et hoc 
quidem pro necessitate causae, contra obviam rei evidentiam, 
ita ut pudeat in negotio toties eliquato ad argumenta descen- 
dere. Re vera, duo in Seripturis considerari possunt, ut ob- 
servat Bellarminus, l. 3 de verbi Dei interpretatione, c. 1: 
res quae dieuntur, et modus quo dicuntur. Si res consideres, 
necessario fatendum est, Seripturas esse obscurissimas, siqui- 
dem tradunt summa mysteria de divina Trinitate, de incar- 
natione Verbi, de sacramentis coelestibus, de operatione Dei 
in mentibus humanis, de aeterna praedestinatione et repro- 
batione, deque aliis rebus arcanis et supernaturalibus quae 
non sine magno studio et labore, nec sine gravissimi erroris 
periculo investigantur. Certe, si scientia metaphysicorum 
diffieilior atque obscurior est omnibus aliis naturalibus disci- 
plinis, quia eausas altissimas tractat, quomodo non obscuris- 
sima erit sacra Scriptura, quae de rebus longe altioribus 
agit? Quid quod magna pars Seripturae vaticinia continet de 
rebus futuris, et vaticinia carmine scripta, quibus certe nihil 
difficilius. nihil obscurius. Si vero modum dicendi conside- 
remus, inveniemus innumerabiles rationes difficultatis, primo 
propter apparentes antilogias, secundo propter idiotismos, 
tertio propter orationes figuratas plurimas, tropos, metapho- 
ras, allegorias, hyperbata, ironias, et alia id genus sine ullo 
numero. Accedat postremo testimonium adversariorum, quod 
velint nolint, huic veritati coguntur perhibere. Nam si Scri- 
ptura esset tam clara, ut ipsi dicunt, cur tot commentaria 
scriberent? Cur tam diversas ederent Seripturae versiones ? 
Our tam varie Scripturam explicarent? Cur tot et tantae va- 
riationes. quarum vel sola historia integra implet volumina ? 

Finge ergo hominem idealem qui praeclaro praeditus ingenio 
veritati inquirendae totus incumbat, qui nec inclinetur ad 
detorquendum secundum propria desideria litterae sensum, 
nec aliorum opinionibus in diversa trahentibus usquequaque 
moveatur, hominem propositi tenacem. solius veri amore 
captum, supra vulgi passiones in magno mentis culmine stan- 
tem, hominem denique quem ab otio studiosissimae seruta- 
tionis nec cura rei familiaris, nec defatigationis timor, nec 
mille casus aerumnosae huius vitae removeant: finge, inquam, 
hominem huiusmodi, et iam pro miraculo habendum esset si 
individuali examine ad intentum finem inveniendae in Scri- 
pturis nostris verae normae fidei et morum absque multipli- 
cium admixtione errorum, unquam perveniret. Atqui huius- 
modi idealis homo non exsistit, et ab eo longe distat homo 
realis atque historicus, cui praeter intrinsecas Scripturae 
obscuritates obstaculo sunt ingenii debilitas, phantasiae illu- 
siones, passionum vehementia, necessariae occupationes, et 
infinitae propemodum explicationum contrarietates quas, hac 
regula supposita, necesse est exoriri (1). Nisi ergo dicas Deum 
in genere humano facem revelationis accendisse, non ut puro 
eius lumine mentes illuminarentur, sed ut fumo et caligine 


(1) Vix decem aut qnindecim aunis post natam Reformationem, testa- 
batur Osiander viginti sententias diversissimas de iustificatione secun- 
dum Seripturas versari inter solos Corfessionistas. Et Lutherus ipse in 
l. 1 c. Occolampadinm et Zwinglium, scriptum relinquebat: Si diutius 
steterit mundus, iterum fore necessarium, propter diversas Scripturae inter- 
pretationes quac nuuc fiunt, ut Coneiliorum decreta vecipiamus, atque ad ea 
confugiamus, — Et quid mirum, cum licentiae interpretationis ipsi ma- 
gistri talia exempla suppeditabant: « Legimus Isaiae XLI: Bene aut male, 
« si potestis, facite. Hoc Lutherus interpretatur de libero hominis arbi- 
«trio, et inde probat homineia non amplius habere liberum arbitrium, 
«sed per peccatum primi parentis amisisse. Item legimus Matth. XIX : 
« Si vis ad vitam ingredi, serra mandata. Hoc Calvinus, non serio, sed 
« ironice a Christo dietum esse interpretatur, ut sensus sit: Ne serves 
« mandata, quia illornm observatio nec prodest, nee possibilis est. Item 
« legimus Matth. XXVI: .Hic est sanguis meus nori. Testamenti. Lutherani 
«sie interpretantur: hoc vinum est sanguis meus, Calvinistae sic: hoe 
« vinum significat menm sanguinem. Plessaens, 1. 4, de Euch., c. 2, sic: 
« Haec est acerba illa mors et passio quam mox sustinebo, ete, ». Be- 
canus, Controv. l. 1, e. 1. 

semper crescente humanarum interpretationum magis magis- 
que obeaecarentur, cum omni evidentia fateri debes, non ibi 
esse divinum systema in hominum salutem a benefica Pro- 
videntia institutum atque provisum. 

Notetur porro quod regula protestantica hactenus conside- 
rata est, prouti continetur limitibus examinis Scripturae er 
indito unicuique rationis lumine. At vero, cum nimis evidens 
esset, solum rationis lumen in maiori saltem parte hominum, 
ad id minime sufficere, ii qui tenaciores principii Reforma- 
tionis exstitere, pro lumine rationis spiritum privatum posue- 
runt, 1d est, inspirationem et immediatam Spiritus Dei sugge- 
stionem unicuique privato datam ad detegendos reconditos Scri- 
pturae sensus, ut iam pro criterio et argumento esset, non 
obiectiva sententiarum significatio secundum communes her- 
meneuticae leges declaranda, sed solus interior spiritus reve- 
lans, fieretque hoc modo, non solum in ommia doctrinae 
monstra, verum etiam in saevum fanatismum praeceps descen- 
sus. Quippe, in hoc propria fanatismi ratio est, quod pro 
divino instinctu, depravatae naturae libidines et effrenatae 
phantasiae somnia habeantur. Et Deo quidem gratias, quod 
plerique protestantium suam regulam non sequuntur, sed ubi 
ad puri rationalismi partes se non transferunt, larvae aucto- 
ritatis quae adhuc in saniori parte sectarum residua est fidem 
suam committunt(1). Non ergo in iis plena veluti efflorescentia 
et fructificatio systematis videre est. Sed quibuscumque ra- 
tum fixumque mansit. esse in Bibliis verbum Dei quod indi- 
viduali interpretationi tradidit Deus, iis quoque pronum fuit 
individualem divini Spiritus suggestionem adstruere, illumi- 
nationemque subiectivam omni extrinseco criterio superio- 


(1) « Il est étrange de nous voir abhorrer si fortement comme la 
« chose la plus injurieuse à Dieu cette conduite du papisme qui résout 
«notre foi dans l'autorité de l'Eglise, tandis que cependant, pour la 
« généralité des docteurs, nous nous contentons d'une foi de même na- 
« ture, avec cette différence seulement que les catholiques croient que 
« l’Ecriture est la parole de Dieu, parceque leur Eglise le lenr dit, et 
«nous, parceque notre Eglise et nos docteurs nous le disent. Oui, en vérité, 
« beaucoup de ministres n'ont jamais donné à leurs onailles de meilleures 
« raisons que de leur dire que c’est un crime de le nier ». Richardus 
Baxter, apnd Migne, Dém. Ev. Tom. 15, eol. 733. 

rem. Quo modo contigisse videmus in secta Anabaptistarum 
qui cum Deo sibi colloquium esse dicebant, asserentes man- 
datum se habere ut impiis omnibus interfectis, novum consti- 
tuerent mundum seu novam Ierusalem in qua piis solum et 
innocentes viverent, rerumque potirentur(1). Item in secta Qua- 
kerorum et Puritanorum (2). Item in pluribus sectis Methodi- 


(1) « Carlostadt, le premier disciple marquant de Luther, embrassa 
«cette ultra-réforme, mais son chef avoué et reconnu durant son règne 
«fut Jean Bockold tailleur de Leyde, qui se proelama roi de Sion et 
«fut pendant quelque temps réellement souverain de Munster dans la 
« Basse-Allemagne, où il commit les plns grands exces qu'il soit possible 
« d'imaginer, ayant épousé onze femmes à la fois, puis les ayant mises 
«à mort ainsi qu'une foule innombrable de ses autres sujets, à l’insti- 


« gation de son prétendu esprit intérieur. Il publia que Dieu lui avait 


A 


« fait don d'Amsterdam et de plusieurs antres villes, et il envoya des 


w 


PS 


« détachements de ses disciples pour en prendre possession. Ceux-ei eou- 
« raient nus dans les rues en criant: Malheur à Babylone, malheur aux 


< 


- 


méchants! Et lorsqu?on se fut saisi de leurs personnes, et «qn'ils étaient 
< 


T 


sur le point d’être exécutés, ils ehantaient et dansaient sur l’échafand 


« dans le transport que leur eausait la lumière imaginaire de leur esprit. 


A 


« 


N 


Herman, autre anabaptiste, se tronva poussé par son esprit à se de- 


« clarer le Messie, et à évangéliser ainsi le peuple et ceux qni l’écou- 


wN 


^ 


taient: Tuez les prétres, tuez tous les magistrats de la terre, repentez- 
« vous, votre rédemption est proche, ete. > Milner, apnd Migne, Déin. 
I vo iomo 75.601860]. 

(2) « Ce fnt au milien de ces commotions religieuses et eiviles que la 
« secte la plus extraordinaire entre toutes celles qui out adopté la regle 
« d'inspiration privée, se forma à la voix de Georges Fox, cordonnier 
« dans le Leicestershire. Ses propositions fondamentales sont: Que l’ Ecri- 
« ture n’est pas la règle essentielle et première de la foi et des maurs, mais 
«une règle secondaire subordonnée à Pesprit, d'ou elle tire toute son ercel- 
«lence et sa certitude, Que le lémoignage de l'esprit est le seul par lequel 
«la véritable connaissance de Dieu est et peut étre révélée. Que tont culte 
« vrai et agréable à Dieu lui est rendu dans Üimpulsion et lattrait intérieurs 
« et. immédiats de son Esprit, qui n'est limité ni par le temps, ni par l’espace, 
« ni par les personnes. Tels sont les principes avoués de la seete des 
« Quakers. Voyons maintenant quelqnes uns des fruits de ces principes, 
«tels qu'ils les ont eux-mêmes présentés dans l’histoire de leur fonda- 
«teur et de leur premiers apôtres ». Sequitur enumeratio, quan sinn 
cum fontibus indieatis vide si lubet, apud Milner (Migne, Dém. Ev. 
Tom. 17, col, 603 et seq.). 

starum (1), alisque recentissimis (2), quarum historia nihil 
minus refert quam plenam humanarum aberrationum sub specie 
illuminismi congeriem. Quae omnia considerans mens sagax et 
boni iudicii indole praedita, perspiciensque qualiter eiusmodi 
fructus ex systemate ipso per se exoriantur, invincibiliter 
aestimabit perniciosum hoc esse inventum quod a Patre lu- 
minum non descendit, ne peior inveniatur Pater ille coelestis 
patre terreno de quo Christus in Evangelio: Quis ex vobis pa- 
trem petit panem, numquid lapidem dais Uli ? aut piscem, num- 
quid pro pisce serpentem dabit illi? aut si petier it ovum, num- 
quid. porriget illi scorpionem ? 


(1) Fleteher unus e primoribus inter discipulos Wesleii fundatoris 
Methodismi, de fructibus systematis loquens, haec habet: « J'ai entendu 
« ceux qui passent pour croyants, crier contre la légalité de leurs cœurs 
< 


^ 


dépravés qui, disaient-ils, les avertissaient encore qu’ils devaient faire 
« 


N 


quelque chose pour leur salut. Qu'il y a pen de nos chaires célèbres on 
« il ne se soit dit plus de choses en farcur du péché, que contre le 
« péché! » Et alibi citat Richardum Hill dicentem: « Que l’adultère 
méme et le meurtre ne peuvent nuire aux enfants de la grâce, mais 


^ 


^ 


qu'ils opèrent plutôt pour leur bien... Dieu ne voit point de péché 


À 


dans les croyants, quelques péchés qu'ils puissent commectre. Quand 
« mes crimes snrpasseraient ceux de Manasses, je n'en serais pas moins 


^ 


un enfant de la grâce, parceque Dieu me voit toujours en Christ. 
« C'est pourquoi au milieu méme des adulteres, des meurtres, ot des 
incestes, il peut m'adresser ces paroles: Tw es loute belle, mon amour, 
ma chaste épouse; il wy a point en toi de tache C'est une des plus per- 


À 


À 


« uicienses erreurs de l'Ecole que de distinguer les péchés snivant le 


À 


fait, et non snivant la personne. Quoique je bláme eeux qui disent : 


À 


Péchous, afin que la grâce abonde, je n'en crois pas moins que l'adul- 
« tere, l'inceste, le meurtre me rendent aprés tont, plus saint sur la terre, 
et plus joyeux dans le ciel ». Apud Milner-Migne, 1. c., col. 607 sq. 


A 


(2) « Depuis que cette lettre est écrite, nne autre secte, les Joaunites 
« ou diseiples de Joanna Southeote, se sont fait remarquer par lenr 
« nombre et par la singularité de lenrs croyances. Cette femme apôtre 
«a été amenée par son esprit à croire qu'elle était la femme de la Ge- 
« nése destinée à écraser la tête du serpent infernal... Elle croit être 
« pareillement la femme de l’Apocalypse, conronnée de douze étoiles, 
« qui sont autant de ministres de l'Eglise établie. En effet, nn de ceux-ci, 
« riche bénéficier, Ini sert le sécrétaire pour écrire et sceller des passe- 
« ports pour le ciel, qn’elle se prétend autorisée a délivrer au nombre 
« de 144000, etc. ». Milner, ubi supra, col. 605. 

Nune vero, si ad criterium evangelicum animum con- 
vertas, videbis protestanticum systema ab eo tantum distare, 
quantum a nocte dies, et lumen a tenebris. Nam primo, quod 
attinet ad Christum religionis nostrae auctorem, certissimum 
est viventi eum ac personali magisterio ad instruendos ho- 
mines constanter usum esse, scriptura autem nullo modo. 
Nihil enim ipse scripsit; nihil, inquam, et ne quidem pro 
eruditione posterorum, sed ut Chrysostomus Hom. 1 in Matth. 
n. I animadvertit, solus liber dignus Christo tanto doctore et 
magistro, fuerunt apostoli ipsi, quos per triennium viva voce 
formaverat, in quorum mentibus suam doctrinam impresserat. 
quique deinceps post acceptum Spiritum. Sanctum quoquo- 
versum circumierunt, vivi libri et viventes leges per gratiam 
effecti. ' 

Crescit porro argumentum s1 authenticum documentum 
apostolicae missionis attendas : Euntes, inquit, docete...., et 
ecce ego vobiscum. sum omnibus diebus usque ad consummatio- 
nem saeculi. Et iterum: Euntes in mundum universum prae- 
dicate evangelium omni creaturae. Sane vero, haec verba 
docete, praedicate, sensu saltem obvio et primario, de vivente 
magisterio intelligere necesse est. Etenim naturalis docendi 
modus est per orale verbum quod a natura ipsa suppeditatum, 
ad omnes hominum categorias adaptatur; dum seriptura ge- 
neratim, medium est artificiale paucis accommodatum, quod 
in adiutorium vel supplementum oralis disciplinae accessorie 
fuit introductum. Praeterea, si misisset Christus apostolos ad 
docendum scripto, quorsum spectarent subsequentia: ef ecce 
ego vobiscum sum (utique vobiscum docentibus) usque ad con- 
summationem saeculi ? Scriptura enim N. T. in primitivo Ec- 
clesiae aevo semel pro semper edita fuit, adeoque assistentia 
quae ad id docendi genus requirebatur, non ultra spatium 
vitae apostolorum vel virorum apostolicorum erat proten- 
denda, cum tamen saeculi consummatio quae assignatur pro 
termino, ubique in Evangelio finem mundi et 1udieium uni- 
versale significet. Hine Apostolus, Rom. X-14: Quomodo in- 
vocabunt in quem non crediderunt? aut quomodo credent ei quem 
non audierunt? quomodo autem audient sine praedicante? quo- 
modo vero praedicabunt nisi mittantur?... Ergo fides ex auditu, 
auditus autem per verbum | Christi. Sed dico: numquid non 
audierunt? Et quidem in omnem terram exivit sonus eorum, et 

in fines orbis terrae verba eorum. Quo in loco explicat Paulus 
habitudinem fidel ad praedicationem apostolicam, et talem 
utique habitudinem qualem ferebat institutio. Christi. Ait 
autem : fides ex auditu, non ex lectione, et ita ex auditu ut 
debeant praedicatores Evangelii mitti personaliter, implereque 
mundum, non editionibus Scripturae (quod etiam ante im- 
ventam typographiae artem fuisset penitus impossibile), sed 
sono verborum suorum. 

Accedit rursus quod non potest supponi, apostolos aut men- 
tem Christi non fuisse assecutos, aut mandato eius non obe- 
divisse. Porro, si apostoli intellexissent mandatum Christi 
de tradenda doctrina scripto tenus, vel s1 propositum ipsis 
fuisset dare Scripturam ut primarium ac principale .doctrinae 
instrumentum, praeterquam quod alicubi testarentur se ex 
mandato Christi scribere, certe ex professo se ad scribendum 
accinxissent, velut exsequentes proprium munus suum; in- 
super summam quamdam veritatis christianae in unum corpus 
redactam cuidam codici commisissent. Atqui ex opposito 
prorsus res se habet. De quo egregie Eusebius, 1. 3 Hist. eccl. 
c. 24: « Admirabiles illi prorsusque divini apostoli Servatoris 
« nostri, cum essent omnibus virtutibus ornati, sermone autem 
«ipso rudes atque inculti, freti divina et mirifica virtute 
« ipsis a Servatore concessa, artificloso verborum ornatu Ma- 
« gistri sui praecepta exponere neque noverant neque item 
« conabantur. Sed adiuvantis ipsos Spiritus Sancti demonstra- 
« tione, et virtute Christi quae per ipsos plurima perpetrabat 
« miracula, tantammodo utentes, notitiam regni coelorum orbi 
« terrarum nuntiabant. Neque curae illis erat libros scribere, 
« quippe qui longe praestantiori ministerio fungerentur. Pau- 
lus certe qui inter omnes apostolos, et verborum apparatu 
« et sententiarum pondere facile praestabat, praeter paucis- 
« simas epistolas nihil omnino scriptum reliquit, tametsi in- 
« numera mysteria exponere potuerit, quippe qui ad earum 
«rerum quae in tertio sunt coelo contemplationem pertigis- 
« set.... Sed et reliqui Servatoris nostri adiutores, duodecim 
« videlicet apostoli et septuaginta discipuli, alii denique prae- 
« ter eos innumerabiles, earumdem rerum minime expertes 
«fuerunt. Soli nihilominus ex cunctis discipulis Matthaeus 
« et Ioannes scriptos nobis rerum commentarios reliquerunt : 
« quos quidem necessitate quadam ad scribendum impulsos 


À 

« fuisse perhibent. Nam Matthaeus, cum Hebraeis primum 
« fidem praedicasset, inde ad alias quoque gentes profecturus, 
« evangelium suum patrio sermone conscribens, 1d quod prae- 
« sentiae suae adhue superesse videbatur, scripto illis quos 
«relinquebat, supplevit. Postea vero, cum Marcus iam et 
« Lucas evangelia sua seorsum singuli edidissent, aiunt [oan- 
« nem qui hactenus nuda voce verbum Domini praedicaverat, 
« tandem ob huiusmodi causam ad scribendum se contulisse. 
« Perlatis iam in omnium, ipsiusque adeo loannis notitiam 
« supradictis tribus evangeliis, approbavisse ea Ioannes, et 
« veritatem scriptorum suo testimonio confirmasse dieitur, 
«solam vero narrationem earum rerum quas Christus circa 
« praedicationis initium gesserat, desiderasse.... Marcum vero 
« quaenam causa ad scribendum impulerit, iam superius com- 
« memoravi. At Lucas in ipso evangelii sui exordio quae sibi 
« causa esset exposuit. Ait enim multos temere atque 1mpru- 
« denter aggressos fuisse narrationem earum rerum quas ipse 
« exploratas haberet, ac proinde se necessitate adductum ut 
«nos ab incertis opinionibus liberaret, certissimam ac fide- 
« hssimam narrationem earum rerum quarum ipse veritatem, 
« partim ex Pauli contubernio, partim ex reliquorum aposto- 
« lorum sermonibus hauserat, evangelio suo tradidisse ». Vides 
igitur quomodo ad praedicandum viva voce non expectarunt 
apostoli occurrentem quamdam particularem causam, sed 
sponte sua et ex proprio instituto perrexerunt. At ad scri- 
bendum, nonnisi necessitate quadam coacti animum applicue- 
runt. Quod autem codicem seu summam christianae doctrinae 
non confecerint, res ipsa luculenter commonstrat. Nam vel 
historiam seripserunt ut evangelistae, vel epistolas ex occa- 
sione aliqua, ut Petrus, Paulus, Iacobus, Iudas, Ioannes; et 
in iis nonnisi obiter de dogmatibus tractaverunt. [ta fere 
Bellarminus, de verbo Dei, l. 4, c. 4. 

Haec tamen non ita certe accipias velim, quasi Scriptura 
divinitus inspirata inter mera accessoria religionis nostrae 
foret collocanda, absit. Nam et ipsae occasiones seribendi 
N. T. libros, non casu utique contingebant. sed omnino se- 
cundum dispositionem aeternae Providentiae quae divinis 
codicibus, utpote multiplici de causa Ecclesiae necessariis, 
Ecclesiam ipsam ditare decreverat. 

Scripturas dixi multiplici de causa Ecclesiae necessarias. 

Et prima quidem necessitatis causa fuit, ut Scriptura esset 
in adiutorium magisterio, velut medium conservationis do- 
gmatum revelatorum, et depositorium dives e quo in fidei 
praedicatione doctrina promeretur. Non quod per solam tra- 
ditionem de ore in os ipsa dogmatica veritas non potuisset 
absolute conservari, sed quia ad connaturaliorem conservandi 
modum conveniebat ut pro potiori saltem dogmatum parte, 
orali traditioni fixum quoque inspiratae scripturae instrumen- 
tum adiungeretur. Verumtamen sub hoc respectu non con- 
 sideratur nisi necessitas secundum quid, prout scilicet neces- 
sarium dici potest id per quod melius et convenientius per- 
venitur ad finem. — Unde iam succedit alia necessitatis ratio, 
eaque praestantior, quia non sola dogmata seu articuli fidei 
erant conservanda, sed ea quoque omnia quae ad eorum ma- 
nifestationem faciunt, ut sunt prophetiae. historiae, figurae, 
exempla, et alia id genus innumera ex quibus doctrinae chri- 
stianae suus accedit ornatus et decor. Doctrina enim revelata, 
sine multiplicibus factis eam illustrantibus, sine splendore 
veterum vaticiniorum et figurarum, sine cognitione circum- 
stantiarum in quibus acta sunt mysteria redemptionis nostrae, 
sine notitia viarum civitatis Dei inde ab initio mundi, nimis 
abstracta foret et minus quam par est hominibus accommo- 
data. Atqui ad huiusmodi res conservandas omnino require- 
batur Seripturae instrumentum, quandoquidem, secluso inutili 
miraculo, impossibile fuisset ut 1n tanta factorum circumstan- 
tiarumque varietate, sola oralis traditio multipliciter non de- 
ficeret, prout cuique consideranti statim apparebit. — Tertia 
tandem necessitatis ratio fuit, ut haberet Ecclesia divinas 
commonitiones, consolationes, promissiones, suggestiones, non 
tantum per interpositos relatores et praecones, sed etiam velut 
inmediate de ipsius Dei ore acceptas. Quippe, inter verbum 
Dei scriptum et traditum id demum distat, quod verbum 
traditum se habet sicut relatio verborum amici per alios ad 
nos facta, verbum autem scriptum sicut epistola propria eius 
manu exarata, in qua procul dubio-multo maiorem vim ad 
 commovendum omnis cordatus agnoscet. Unde Gregorius, 
Epist. l. 4, epist. 31: « Quid est autem Scriptura Sacra, nisi 
« quaedam epistola omnipotentis Dei ad creaturam suam? » 
Et Augustinus, Serm. 2 in Psalm. 90, n. 1, itemque Enarr. 
in Psalm. 149, n. 5: « Sion vera et Ierusalem vera aeterna est 

«in coelis, quae est mater nostra. Ipsa nos genuit, ipsa est 
« Ecclesia sanctorum, ipsa nos nutrivit, ex parte peregrina, 
«ex magna parte immanens in coelo... Ibi sunt et angeli 
« cives nostri; sed quia nos peregrinamur, laboramus; illi 
« autem in civitate expectant adventum nostrum. Et de illa 
« civitate unde peregrinamur litterae nobis venerunt: ipsae 
« sunt Scripturae quae nos hortantur ut bene vivamus.... Ve- 
«nerunt ad nos litterae de patria nostra, ipsas vobis reci- 
« tamus ». 

Haec itaque et alia plura quae adiungi possent, necessi- 
tatem Scripturae in oeconomia fidei et religionis nostrae sa- 
tis superque ostendunt. Non ergo hoc sensu accipienda sunt 
quae supra praemisimus, quasi redundaret Seriptura in oeco- 
nomia illa, aut nulla fere utilitate in ea requireretur, sed 
omnino hoc sensu quod proprium medium proponendae pro- 
pagandaeque doctrinae revelatae est vivens magisterium, cui 
ex consequenti, iuxta Christi institutum, usus cuiuslibet instru- 
menti, scripti vel non scripti, debet subordinari. Id probant 
allata iam documenta; id confirmat apostolorum praxis in 
fundatione ecclesiarum. Nusquam enim apostoli ad aliquem 
librum appellant, quem omnes christiani legere debeant, ut in 
eo accipiant suae fidei normam. Nusquam insinuant, doctri- 
nas vel facta a se annuntiata fuisse necessario scripto consi- 
gnanda, eo praesertim fine ut individuali examini postmodum 
subiicerentur. Sed ubicumque praedicant, constituunt pastores 
ad gubernandum fundatas ecclesias, eosque non solum instru- 
unt auctoritate disciplinari, sed et auctoritate custodum atque 
administrorum depositi fidei. Et sane, si Scriptura seu codex 
aliquis fuisset in mente Pauli id quod volunt protestantes, 
eccur tanta cura commendaret Timotheo ut formam haberet 
sanorum verborum, inquiens: Formam habe sanorum verborum 
quae a me audisti in fide et in dilectione in Christo Tesu ; bonum 
depositum custodi per Spiritum Sanctum qui habitat in nobis? 
Et non dicit: Serva hanc epistolam tanquam partem verbi Dei, 
et da transeriptiones iis quos docere debes, sed: Quae audisti 
a me per multos testes, haec commenda fidelibus hominibus qui 
idonei erunt et alios docere (1), ut scilicet intelligamus Scriptu- 
rae accessionem minime evertere primitivam atque origina- 


(1) 2 Tim. I-13, et II-2. 

lem oeconomiam magisterii in Ecclesia semel pro semper 
constituti, imo vero eidem deservire etiam magis. Unde Ire- 
naeus, huius saluberrimae institutionis locupletissimus testis : 
«Si quis igitur, inquit l. 4 c. haeres. c. 26, intentus legat 
« Seripturas, inveniet in eisdem de Christo sermonem, et 
«novae vocationis praefigurationem ». Sed quomodo legenda 
sit Scriptura, ne sit nobis, sicut Iudaeis, fabulae similis, statim 
exponens prosequitur: « Quapropter eis qui in Ecclesia sunt 
« presbyteris obaudire oportet, his qui successionem habent 
«ab apostolis, sicut ostendimus: qui cum episcopatus suc- 
« cessione charisma veritatis certum, secundum beneplacitum 
« Patris acceperunt; reliquos vero qui absistunt a principali 
« successione et quocumque loco colligunt, suspectos habere, 
« vel quasi haereticos et malae sententiae, vel quasi scinden- 
« tes et elatos et sibi placentes.... Omnes autem hi deciderunt 
«a veritate.... Ubi igitur charismata Domini posita sunt, 1bi 
« oportet discere veritatem, apud quos est ea quae est ab 
« apostolis Ecclesiae successio, et id quod est madulteratum 
«et incorruptibile sermonis constat. Hi enim et eam quae est 
in unum Deum fidem nostram custodiunt, et Scripturas sine 
periculo nobis exponunt ». Nec aliter Tertullianus, de Prae- 
script. c. 9-21: « Ergo non in his (Scripturis) constituendum 
« certamen, in quibus aut nulla, aut incerta victoria est, aut 
« par incertae. Nam etsi non ita evaderet conlatio Scriptura- 
«rum, ut utramque partem parem sisteret, ordo rerum desi- 
« derabat illad prius proponi: Quibus competat fides ipsa ? 
« Cuius sint Scripturae? À quo, et per quos, et quando, et 
« quibus sit tradita disciplma qua fiunt christiani? Ubi enim 
« apparuerit esse veritatem et disciplinae et fidei christianae. 
« illic erit veritas Scripturarum, et expositionum, et omnium 
« traditionum christianarum ». 

Caeterum, mirum est quanta argumentorum penuria labo- 
rent protestantes, cum regulam suam de privato atque indi- 
viduah examine Scripturae, ipsius Scripturae auctoritatibus 
adstruere tentant. — Afferunt illud Christi, Ioan. V-39: Scru- 
tamini Scripturas, quia cos putatis in ipsis vitam aeternam ha- 
bere, et illae sunt quae testimonium perhibent de me. Sed contra 
est primo, quod tunc temporis nondum erat Ecclesia consti- 
tuta; nondum exsistebant Scripturae N. T., et ideo de fidei 
regula pro christianis et generatim pro hominibus sub novo 

foedere constitutis, adhue nihil. Sed contra est secundo, quod 
non agebatur hoc loco de integra fidei veritate, sed de sola 
quaestione inter Iudaeos agitata: essetne Iesus Christus Mes- 
sias, necne. Sed contra est tertio, quod scrutatio illa Seriptu- 
rarum non omnibus de populo commendabatur, sed iis qui 
sedebant super cathedram Moysis, Pharisaeis nempe cum qui- 
bus disputabat Dominus, qui etiam traditionali magisterio 
Synagogae ad assequendum sensum prophetiarum omnino 
iuvabantur. Sed contra est denique quarto, quod sermo Christi 
dirigebatur ad homines pervicaces et obstinatos, qui neque 
ipsi Christo neque operibus eius credere volebant. Unde nihil 
reliquum erat nisi ut ad hominem redarguerentur, remitteren- 
turque ad proprias auctoritates: Scrutamini, inquit, Scriptu- 
ras, quoniam vos putatis in ipsis vitam aeternam habere, eodem 
plane loquendi modo quo catholicus quispiam uti posset ad 
protestantem, ut ei magisterii ecclesiastici necessitatem et 
veritatem persuaderet. Omnibus ergo modis inanis invenitur 
adversariorum argumentatio. — Afferunt deinde testimonium 
Act. XVII-11, ubi refertur adventus Pauli et Silae in Bero- 
eam, neenon et praedieatio ad Iudaeos qui ibi erant: Qui 
(Iudaei Beroeenses) susceperunt verbum cum omni aviditate, 
quotidie scrutantes Scripturas, si haec ita se haberent; et multi 
quidem crediderunt ex eis, etc. At rursus, nequaquam ibi sermo 
est de comparanda cognitione doctrinae revelatae per priva- 
tum Seripturae examen, sed de sola verificatione signorum 
credibilitatis quae Paulus in sua praedicatione ex vaticinils 
V. T. proferebat. Aliud. porro est systema religionis sibi ex 
aliquo libro efformare, et longe aliud conferre atque compul- 
sare determinata quaedam vaticinia a praedicatore allata pro 
credibilitate annuntiatae ab eo doctrinae, ne seilicet caeco 
modo sub ipsius praedicatoris magisterio revelata religio su- 
scipiatur. Et hoc faciebant Beroeenses a Luca laudati, minime 
vero illad primum quod adversari ad causae necessitatem 
gratis supponunt. — At forte validius pro examine privato 
trahetur argumentum ex 1 Ioan. IV-1: Nolite omni spiritui 
credere, sed probate spiritus si ex Deo sint, et 1 Thess. V-21: 
Omnia autem probate, quod bonum est tenete ? Fidenter autem 
dixerim, non difficultatem contra regulam catholicam, sed ma- 
gis novam pro ea confirmationem ibi reperiri. Equidem iubet 
Ioannes ut christiani probent spiritus, sed simul ad hanc pro- 

bationem duplex eis criterium commendat. Primum est: Jn 
hoc cognoscitur spiritus Dei: omnis spiritus qui confitetur Iesum 
Christum in carne venisse, ex Deo est, et omnis spiritus qui solvit 
lesum (ut faciebant haeretici, Simonis et Cerimthi discipuli) 
ex Deo non est. Hinc modus probationis in hoc reponitur, ut 
examinet unusquisque an doctrina aliqua sit conformis necne, 
doctrinae ab Ecclesia praedicatae, et ab ea acceptae. Et ideo, 
statim aliud criterium subiungit Ioannes, si tamen aliud a 
praecedenti est: Qui novit Deum, audit nos ; qui non est ex 
Deo, non audit nos; in hoc cognoscimus spiritum veritatis et spi- 
ritum erroris. Haec de primo testimonio. Nunc autem quoad 
secundum, vide utrum Paulus a Ioanne discrepasse dicendus 
sit, ubi de particularibus prophetiis loquens quae initio Ec- 
clesiae pervulgabantur, vult ut non sine discretione admit- 
tantur, quia prophetiae verae miscebantur simul cum falsis 
et perniciosis. Vide utrum cum aliquo fundamento contendas. 
criterium ab apostolo reponi in spiritu privato, et non potius 
ac principaliter in conformitate vel difformitate ad regulam 
praedicationis ecclesiasticae, secundum quam, teste Scriptura 
ubi supra, in rebus ad religionem pertinentibus, veritatem 
ab errore discernimus. 

Sed nec puto immorandum esse in confutando argumento 
quo quidam ad hominem nos redarguere tentant, dicentes : 
Si homo ratione sua uti debet, prout vos ipsi fatemini, ad 
agnoscendam auctoritatem quam sequatur, id est, auctoritatem 
magisterii, cur non eadem uteretur tanquam sufficienti prin- 
cipio inveniendi veritatem in communi illo Scripturarum the- 
sauro a Deo nobis praeparato ? Sophisma enim hoc est, non 
secus ac sl dicerem : Si unusquisque proprio prudentiae di- 
ctamine utitur ad eligendum medicum a quo sanetur, cur 
non eidem quoque confidit dictamini, ut sibi ipsi medicatio- 
nem praestituat? Et si non clausis oculis advocatum quaerit 
cui causae suae patrocinium committat, cur non potius assu- 
mit in selpso curam agendi apud iudices? In summa, aliud 
est cathedram a qua instituaris agnoscere, et aliud valde est 
doctrinam religionis propria investigatione tibi comparare. 
Denique, in hoc maxime divina bonitas secundum regulam 
catholicam commendatur, quod miro prorsus moderamine 
sapientiae, infirmitati simul et dignitati humanae consultum 
esse volut: infirmitati quidem, cathedram a qua revelatae 

veritatis normam acciperemus, in sua Ecclesia instituendo ; 
dignitati vero, manifestis suae institutionis signis illam de- 
corando, ut non caeco, sed rationabili modo, et prout hommes 
decet, magistram sequamur eam quae monstrat testimoniales 
litteras Dei sigillo munitas, unde divina eius ad humanum 
genus legatio comprobatur. 


AN 
ND 


Hactenus protestanticl systematis refutatio, simulque pro- 
batio doctrinae catholicae, pro quanto haec doctrina, m apo- 
stolicae hierarchiae magisterio docet esse regulare medium 
a Christo institutum dispensandae hominibus revelatae veri- 
tatis. At nondum satis. Ordo enim rerum iam requirit ut 
demonstremus hoc magisterium divinitus in Ecclesia positum, 
ex assistente sibi usque in mundi finem Spiritu veritatis, 
infallibilitatis eharismate donari. Et ne in intellectu termi- 
norum aliqua sit ambiguitas, statim et per prius, quid nunc 
infallibilitatis, quid assistentiae nomine veniat paucis decla- 
randum est. 

Infallibilitas ab inerrantia simpliciter dieta distinguitur. 
Haec eius est qui etsi sit per se errori obnoxius, de facto 
tamen tenet veritatem; illa vero eius qui nec errat nec errare 
potest. Verum, si inerrantiam iuris a simplici inerrantia facti 
distinxeris, iam nullum erit ab infallibilitate discrimen. In- 
fallibilem ergo dicimus doctrinalem auctoritatem quae nulli 
patet errori in sui muneris exercitio. Ad hoc autem, cum 
sermo est de magisterio non habente sphaeraia 1llimitatam, 
sed certis quibusdam terminis cireumscriptam, duae omnino 
conditiones requiruntur. Primo, ut circa suum proprium obie- 
ctum deficere nunquam possit ; secundo, ut extra huius obiecti 
campum in ipso docendi actu nequeat excurrere. Unde ap- 
paret quantum differat haec infallibihitas ab illa alia quam 
facultatibus naturalibus competere dicunt philosophi, quando 
eas ab omni errore 1nmunes esse docent, duabus suppositio- 
nibus factis: si proprio obiecto applicentur, et rite etiam 
eidem applicentur. Nam quia duplex haec suppositio potest 
deesse, et de facto saepissime deest, dum facultas iudicat de 
obiecto non suo, vel si de suo, non tamen servatis debitis 
conditionibus, hinc fit ut non possit esse ibi plus quam in- 

falhbihtas hypothetica ; de qua proinde non constat, nisi 
prius constiterit verificatam fuisse hypothesim ipsam in cuius 
defectu omnino non habetur. At longe alius ordinis est in- 
falhbihtas quam nune asserimus. Est enim infallibilitas, non 
hypothetica, sed absoluta, exercitium magisterii semper et 
necessario concomitans, ita scilicet ut nulla opus sit inqui- 
sitione de servatis vel non servatis certis quibusdam cautelis 
vel praesidiis, sed ex hoc solo quod aliqua doctrina a supremo 
illo magisterio proponitur, eo ipso debeat esse conformis ve- 
ritati, et inerrantiae charactere signata. 

Nune autem, quisquis eiusmodi infallibilitatem mente con- 
templatus fuerit, statim videbit eam non posse refundi in 
causam quae ex principiis humanae naturae .exoriretur, imo 
nec in aliquod gratiae donum quod instar habitus intrinsecus 
inhaereret. Ratio est quia cum nullus sit habitus qui ad usum 
sul necessitet, nullus etiam habitus esse potest, quantumvis 
ad verum et bonum infallibiliter determinatus, qui a defecti- 
bili intellectu et voluntate hominum auferat potentiam defle- 
ctendi a bono vel deficiendi a vero (1). Non ergo in ordine 
principiorum quomodolibet inhaerentium invenire est praefa- 
tae infalhbilitatis rationem sufficientem, sed in solo regimine 
seu influxu Dei. Porro, iste influxus duplici adhue ratione 
concipi potest, quatenus esset vel per modum revelationum, 
vel per modum simplicis assistentiae. 

Et primus quidem modus debet omnino excludi. Revela- 
tio enim catholica, cui catholica fides innititur, completa est 
cum apostolis, et in duplici fonte verbi tum traditi tum scri- 
pti semel pro semper clausa, nullum post apostolos addita- 
mentum novit. Quapropter ubique et omni tempore creditum 
est, non fuisse promissum Ecclesiae Spiritum Sanctum (verba 
sunt Concilii Vaticani, Const. Pastor aeternus, c. 4), ut eo re- 
celante novam doctrinam patefaceret, sed ut eo assistente, tradi- 
tam per apostolos revelationem seu fidei depositum sancte custo- 
diret et fideliter exponeret. Sed hic nota diligenter, quid sit 
revelatio, et revelatio catholica de qua nunc sermo. 

Nam revelatio usu theologico, non est qualiscumque mani- 


(1) « Non enim habitus dat bonitatem cogendo ad illam, aut ita plene 
«etiam immobiliter sibi subiiciendo potentiam, quod non possit in op- 
« positum ». Caietanus, in 1am-2ae, Q. 56, a. 3. 


92 QUAESTIO X. 


festatio veritatis divinitus facta, sed talis manifestatio in qua 
Deus revelans manifestat simul se esse qui manifestat. Hinc, 
si Deus mihi inspiraret conceptum alicuius veri, quin tamen 
inspirando patefaceret hunc conceptum esse suum, non esset 
haec revelatio de qua loquuntur theologi, revelatio nempe 
quae ad fidem divinam est requisita, et in qua haec 1psa fides 
fundatur. Simile enim hoc foret ac si Titio mitterem narra- 
tionem anonymam, per quam abdita quaedam ei manifesta- 
rem, sed non ita proeul dubio, ut haberet Titius unde illa 
crederet ob meam auctoritatem. Et haec quidem de revela- 
tione generatim, prout nunc de, revelatione loquimur, anno- 
tata velim. — Insuper observandum quid addat revelatio ca- 
tholica supra revelationem simpliciter dictam. Addit scilicet 
quod revelatio dirigitur, non ad personam particularem, sed 
ad Ecclesiam universam tanquam communis eius fidei obie- 
ctum simul et fundamentum, ac per hoc, eo modo perficitur 
ut quoad utrumque elementum mox declaratum, ipsi Ecclesiae 
sit authentice notificabilis et reipsa notificata vel notificanda. 
Et tahs fuit revelatio facta prius per Prophetas V. T., demde 
vero per Christum eiusque apostolos; praeter quam nulla alia 
talis datur aut dabitur unquam. 

Cum ergo dieitur influxus Spiritus Sancti in Ecclesiam 
docentem non esse per modum revelationum, non solum 
excluditur revelatio novarum veritatum quibus catholicae fidei 
depositum obiective accresceret, verum etiam revelatio nova 
ipsarummet veritatum quae aut explicite aut implicite in 
deposito apostolico iam continentur; pro quanto seilicet 
nusquam est aut futura est iterata Dei ad Ecclesiam locutio 
pro declarando Seripturae sensu vel Traditionis exsistentia. 
At minime excluduntur inspirationes, illuminationes, aliaque 
interna adiutoria multiformis gratiae Spiritus Sancti in ordine 
ad fidelem custodiam et expositionem depositi. Et ratio est 
quia iuxta observationem paulo supra factam, quamdiu non 
additur manifestatio veluti reflexa actualis interventus divinae 
auctoritatis, quaelibet illustratio desuper descendens nequa- 
quam recensetur sub nomine revelationis 1n sensu theologico 
huius vocabuli. 

Quae igitur cum ita sint, doctrina catholica habet quod 
divinus ille influxus a quo magisterii ecclesiastici repetitur 
infallibilitas, consistit in pura, ut aiunt, assistentia. Est autem 

assistentia, quaedam providentia dirigens magisterium et 
praecavens ne in proponendo revelationem olim factam, in 
declaraudo sensum eius legitimum, in explicando res impli- 
cite 1n ea contentas, in notando errores eidem adversantes, 
a veri tramite unquam deflectat. Et si inquiras quaenam sint 
positiva media quae huie providentiae deserviunt, respondeo 
illa esse multiplicia, nec posse a nobis particulatim singilla- 
timque adaequate enumerari. Est in primis traditionalis sensus 
a maioribus acceptus; sunt studiosissimae sanctorum et pro- 
babilium Ecclesiae doctorum scripturales expositiones, cuncta 
item praesidia quae in usum scientiae theologicae veniunt, 
adiuvans quoque gratia Spiritus veritatis, et si qua alia ad 
haec reducuntur. Quae etsi per se sola homines erroris im- 
munes non reddant, addita tamen directione supernae illius 
Sapientiae quae in sui dispositione non fallitur, et inter mul- 
tiplices rerum possibiles eventus defectibilibus etiam mediis 
ad scopum suum indefectibiliter utitur, iam intelliguntur in- 
tento fini plane sufficere, ut scilicet quidquid à supremo Ec- 
clesiae magisterio quacumque tandem ratione proponitur, ipso 
facto et eo tenore quo proponitur, verbo revelato consonum 
exsistat atque consentaneum. 

His itaque de notione infallibilitatis rite praemissis, 
veniendum est ad argumenta quibus doctrina catholica com- 
munitur. Ut autem ipsa ecclesiastici magisterii infallibihtas in 
sua appareat connexione cum antecedentibus Dei institutio- 
nibus et progressiva evolutione revelationis a primis mundi 
initiis, liceat demonstrationem a generaliori adoriri principio, 
et altius a radicibus repetere. 

Certe, si vel a priori res consideretur, vix ac ne vix qui- 
dem alicui credibile videbitur, Deum generi humano lumen 
revelationis largitum fuisse, et de pura atque incorrupta eius 
conservatione efficacibus mediis non providisse. Est enim 
revelatio in praesenti ordine Providentiae medium prorsus 
necessarium ad consecutionem finis; aliunde vero, non est ad- 
missibilis eiusmodi rerum status in quo ex defectu mediorum 
nullus omnino hominum finem suum valeret amplius obti- 
nere. — Crescit porro suppositionis impossibilitas, si ratio 
habeatur absolutae voluntatis qua decreverat Deus instaurare 
omnia in Christo. Nam antequam Christus veniret, conser- 
vatio revelatae promissionis necessaria fuit ad praeparationem 

adventus eius; et postquam advenit, multo magis debuit ve- 
ritas quam mundo attulerat, incorrupta apud nos permanere, 
nisi quis forte adeo desipiat ut dicat accidere potuisse ut post 
initum duellum eum principe tenebrarum, post totius effusio- 
nem sanguinis, post contritionem capitis antiqui serpentis, 
ipse prostratus inimicus novis recrudescens viribus, haeredi- 
tatem sui debellatoris funditus vastaret, et insubsistens eius 
opus ad nihilum redigeret. — Caeterum factis ipsis clare 
elucet consilium divinae Providentiae in ordine ad revelationis 
conservationem, quanquam oporteat tempora duo diligenter 
distinguere: unum in quo revelationes revelationibus adde- 
bantur, et. multifariam multisque modis loquebatur Deus pa- 
tribus in prophetis; alterum in quo, ut iam dictum est, ma- 
net in perpetuum clausa atque sigillata revelatio, postquam 
novissime idem ipse Deus locutus est nobis in Filio. 

In primis, quantum ad temporis periodum quae currit a 
mundi initio usque ad Christum, generatim dicendum est 
quod ipsae posteriores revelationes ad conservationem prae- 
cedentium in suo genuino ac legitimo sensu ordinabantur. 
Non enim erant de rebus disparatis repetitae illae locutiones 
Dei quas commemorat Paulus Heb. I-L, sed superveniebant 
primae revelationi factae in paradiso velut totidem eius con- 
firmationes, declarationes, vel etiam ulteriores explicationes. 

Et de oeconomia quidem patriarchali pauca admodum ad 
nos usque pervenerunt, quamvis in ipsis paucis quae super- 
sunt, non obscura inveniantur testimonia circa successionem 
illam sanctorum qui a saeculo sunt prophetarum. eius, quibus 
tanquam organis utebatur Deus ut viva revelationis fax inter 
humanas generationes semper conservaretur. Certe laudat Ec- 
clesiasticus (X. LIV-1 etseq.) viros gloriosos in generatione sua, 
per quos multam gloriam fecit Dominus magnificentia sua a 
saeculo, dominantes in potestatibus suis, nuntiantes in pro- 
phetis dignitatem prophetarum, quorum nepotes haereditas 
sancta, et quorum semen in testamentis stetit. Tum eos qui 
celebriores fuerunt commemorans, summisque prosequens en- 
comiis, praeter ipsum Adam diserte nominat Seth, Enoch, Noe, 
Sem et Abraham. Rursus de Enoch in epistola Iudae, vers. 14 
specialiter legitur: Prophetavit et septimus ab Adam Enoch di- 
cens : Ecce venit Dominus in sanctis millibus suis facere iudicium 
contra omnes, et arguere omnes impios de omnibus operibus im- 

pietatis eorum quibus impie egerunt, et de omnibus duris quae 
locuti sunt contra Deum peccatores impii. Noe quoque, 2 Petr. 
I1-5, vocatur octavus iustitiae praeco ; illius scilicet praeco iu- 
stitiae quae per fidem Christi venturi erat, ut explicat Paulus 
Heb. XI-7; cuius etiam participes effecti fuerant multi qui 
eius praedicationi prius increduli, postea adveniente diluvio 
poenitentiam egerant, ac demum in descensu Christi ad in- 
feros e purgatorio carcere sunt liberati, testante Petro ubi 
alt: Christus semel pro peccatis nostris mortuus est, mortificatus 
quidem carne, vivificatus autem spiritu, in quo et his qui in 
carcere erant spiritibus veniens praedicavit (seu evangelizavit), 
qui increduli fuerant aliquando, quando expectabant Dei patien- 
tiam in diebus Noe, cum fabricaretur arca (1). Incorrupta ita- 
que hactenus manserat divinarum promissionum fides, et 
mundo ex aquis diluvii resurgente, integrum perstabat su- 
pernae revelationis patrimonium. 

Sed cum iterum incepissent homines multiplicari dividique 
in universas terras, ac fieri in gentes et nationes et populos 
tune etiam incepit apud multos obscurari revelatio, et inva- 
lescente idololatria, in mythos degenerescere. Cui malo ut 
obviaret Deus, populum Israel destinavit specialem depositi 
custodem a quo caeteri cognitionem revelationis verique eius 
sensus acciperent. Verumtamen modus quo in eo populo 
usque ad tempus adventus Christi indefectibih fidei conser- 
vationi provisum est, omnino reducitur ad praecedentem, 
quandoquidem Mosaica oeconomia 1n eodem ordine eademque 
linea cum patriarchali recensetur, nihilque supra eam addit 
nisi ulteriorem quamdam sul generis perfectionem. Rem egre- 
gie exponit Card. Franzelin, Thes. 3 de Ecclesia, sequentibus 
verbis. 

« Infallibilitatis charisma quod etiam in magisterio Eccle- 
« siae Veteris Testamenti negare fas non est, ex 1psa propria 
« indole illius oeconomiae concipiendum esse videtur. Sicut 
« ibi veritas divina novis continuis revelationibus explicanda 
« erat, ita ex hoc ipso missio extraordinaria prophetarum, qui 
«nimirum essent ministri revelationis, cum proprio fine il- 
«lius oeconomiae intime nexa et conserta intelligitur. Unde 
« ad magisterium divinae religionis pertinebat non solum mu- 


(1) 1 Petr. III, 18-20. 

«nus ordinarium sacerdotale, sed etiam munus propheticum 
« extraordinarium. Ad hoc nempe munus propheticum non 
« minus spectabat custodia et vera declaratio revelationis iam 
« promulgatae, quam illius ulterior explicatio et incrementum 
« per novas revelationes. Si quando igitur magisterium sua 
« culpa deficeret, charisma propheticum magisterii extraordi- 
« narii supplebat defectum ad infallibilem conservationem do- 
« ctrinae et fidei divinae in Ecclesia Israel. Hinc prophetae 
« sunt etiam pastores populi (1), et custodes constituti super 
« muros lerusalem, qui fota die et tota nocte in perpetuum non 
« tacebunt, donec ponat (Deus) Jerusalem laudem in terra (2). — 
« Infallibilis itaque depositi custodia erat utique etiam in Ec- 
«clesia Mosaica, non tamen per promissam perennem assi- 
« stentiam Spiritus veritatis pro magisterio ordinario, sicut in 
« Novo Testamento: sed quatenus munus utrumque, ordina- 
« rium sacerdotii et extraordinarium prophetiae consideratur 
« coniunctum. Hine missio prophetarum constituebat elemen- 
« tum intestinum ac velut partem integrantem pro indole 1l- 
« lius oeconomiae, atque ideo eorum successio, non modo 
« usque ad reditum ab exilio Babylonico moraliter continua 
« erat et manifesta, sed etiam sub templo secundo charisma 
« Inspirationis non desiit, ut tum libri per inspirationem scripti, 
«tum facta ala demonstrant. Quare spectata solummodo 
« perpetuitate, munus propheticum in V. T. dici posset or- 
« dinarium. Sed quoniam hac appellatione in institutis divi- 
«nis non solum perennitas, sed potius ordo successionis vel 
« propagationis secundum certam et fixam legem intelligi so- 
«let, prophetiae autem spiritus nulli certae legi aut medio 
« communicationis alligatus ut donum gratis datum ubi vult 
« spirat, ideo in illa quoque oeconomia munus propheticum 
« erat et dici debet extraordinarium. — Ex dictis intelligi- 
«tur quomodo Deus permittere potuerit veteris sacerdotii 
« praevaricationem in magisterio, etjam tum et tum maxime, 
quando advenit finis legis Christus ut in eo adimplerentur 
« Lex et Prophetae tanquam in fine ad quem ordinabantur, 
«et ab eo tanquam a cousummatore fidei adimplerentur ul- 
tima perfectione revelationis et institutorum divinorum. Nam 


A 


€ 


^A 


(1) Zach. XI-4; Ierem, XVII-16 in textu hebraico, 
(2) Isai. LXII, 6-7. 

« sicut qui infallibiliter praemonstrabant Christum venturum, 
« erant prophetae magisterio extraordinario, ita qui monstra- 
« bat praesentem, erat magisterio extraordinario propheta et 
« plus quam propheta, de quo scriptum erat per priscos pro- 
« phetas: Ecce ego mitto angelum meum ante faciem tuam, qui 
« praeparabit viam. tuam. ante te. Unde Luc. XI-16: Lex et 
« Prophetae usque ad Ioannem: ex eo regnum Dei (iam praesens) 
« evangelizatur. Imo. quod infinite maius est, ipsum Verbum 
« caro factum, per cuius divinitatem ut per causam inspiran- 
« tem, et ad cuius divinitatem ac humanitatem ut ad causam 
finalem, loquebantur prophetae verba Domini: ipse inquam 
«iam Dominus prophetarum, qui est ó moopirns (1) et unus 
« magister (2), praesens per se et de se testabatur, consum- 
« mando in sua divina persona plenitudinem muneris prophe- 
« tici et magisterii divini (3). Ipse omni populo demonstratus 
« praecedentibus prophetiis Legis et Prophetarum adimpletis, 
« operum et miraculorum velut divinis sigillis comprobatus, 
« praedicatione Praecursoris designatus, denique ut Filius 
« prae omnibus aliis audiendus a Patre coelesti declaratus 
« in solemni magisterii initiatione » (4). Sic igitur sub antiquo 
foedere, indefectibilis conservatio revelationis non a solo 
magisterio eorum qui sedebant super cathedram Moysis re- 
petebatur, sed etiam et potissimum a ministerio prophetarum 


A 


(1) « Illi ergo homines eum vidissent quod Iesus fecerat signum, di- 
« cebant: Quia hie est vere propheta (6 moopytns) qai venturus est in 
« mundum », Ioan. VI-14. Et supra, I-21, interrogant Indaei Ioannem : 
« Propheta es tu? ó moopýtys ei o0; Et respondit, non ». 

(2) « Unus est magister vester..., quia Magister vester unus est, Chri- 
« stus ». Matth. XXIII, 8-10. 

(3) « Prophetam de gente tua et de fratribus tuis sicut me, susci- 
« tabit tibi Dominus Deus taus; ipsum audies ». Deuter. XVIII-15, et 
Aet. III-22. 

(4) « Et descendit Spiritus Sanctus corporali specie sicut columba in 
« ipsum, et vox de coelo faeta est: Tu es Filius meus dilectus, in te 
« complacui mihi ». Luc. III-22, et infra 1X-30: « Et ecce duo viri lo- 
« quebantur cum illo. Erant autem Moyses et Elias visi in maiestate... 
« Et vox facta est de nube dicens: Hic est Filius meus dilectus, ipsum 
« audite». — Et Ioan. V-37: « Et qui misit me Pater, ipse testimonium 
« perhibuit de me; neque vocem eius unquam audistis, neque speciem 
« eius vidistis », ete, 

qui munus habebant complendi revelationem. simulque cor- 
rigendi omnem defectum unde aliqua eius corruptio obve- 
nisset. Et haec quidem oeconomia maxime congruebat tem- 
pori in quo adhuc aperta manebat revelationis via, donec 
veniret qui mittendus erat. At vero post Christum eiusque 
apostolos, completis iam undequaque fidei revelationibus, ad 
totius custodiam et explicationem depositi provideri debuit 
de infallibilitate in ipso magisterio ordinario per iugem as- 
sistentiam elus qui enus est magister Christus, quique omnium 
prophetarum locum iam tenens, perenniter docet per suos 
legatos in perpetua successione a se institutos. 

Et hoc est quod praedictum fuerat per Isaiam, ubi Eccle- 
siam invitans ad laetitiam: Lauda, inquit, sterilis quae non 
paris... Dilata locum tentorii tui, et pelles tabernaculorum 
tuorum extende.... Quia ut mulierem derelictam et moerentem 
spiritu vocavit te Dominus, et uxorem ab adolescentia abiectam, 
dixit Deus tuus.... Sicut in diebus Noe istud mihi est, cui iuravi 
ne inducerem aquas Noe ultra super terram, sic iuravi ut non 
irascar. tibi et non increpem te. Montes enim commovebuntur 
et colles contremiscent, misericordia autem mea non recedet a 
te, et foedus pacis meae non movebitur, dixit miserator. tuus 
Dominus... Et ponam universos filios tuos doctos a Domino... Hoc 
foedus meum cum eis, dicit Dominus: Spiritus meus qui est in te, 
et verba mea quae posui in ore tuo, non recedent de ore tuo et 
de ore seminis tui, dicit Dominus, amodo et usque in sempi- 
ternum. Surge, illuminare Ierusalem, quia venit lumen tuum 
et gloria Domini super te orta est, quia ecce tenebrae operient 
terram et caligo populos, super te autem orietur. Dominus, et 
gloria eius in te videbitur, et ambulabunt gentes in lumine tuo, 
et reges, in splendore ortus twi, etc. (1). Quo in loco aperte 
praedicitur quod Ecclesia Dei quae tunc erat Tudaica, non 
permaneret amplius in statu abiectionis in quo erat. Praedi- 
citur quod Deus erigeret eam atque dilataret per omnia regna 
omnesque cognationes ab Oriente ad Occidentem sub Novo 
Testamento; quod ipsa docente filios suos, Deus ipse doceret 
in ea et per eam ; quod verba Dei non exirent unquam de 
ore eius usque in finem saeculorum. Et haec est promissio 
immobilis quae praeteriri omnino nequit, non secus ac pro- 


(1) Isai, LIV-LX. 

missio ad Noe facta de non adducendo amplius diluvio super 
terram. 

Hanc porro promissionem solemni institutione. adimplevit 
Christus, quando post resurrectionem suam ultima verba di- 
cens discipulis: Data est mihi, inquit, omnis potestas in coelo 
et in terra. Euntes ergo docete omnes gentes, docentes eos ser- 
care omnia. quaecumque mandavi vobis, et ecce ego vobiscum 
sum omnibus diebus usque in consummationem saeculi. — Certe, 
magisterium ibi noscitur institutum, et magisterium pro obie- 
cto habens revelationem allatam a Christo, prout verba evan- 
gelica expresse attestantur; magisterium deinde in finem 
usque mundi perenniter duraturum: gog rijg ovvreAz(ag rob atcovog. 
Ubique enim in evangelio, e& nominatim apud Matthaeum, 
GuvteAe(a aiwvos consummationem mundi huius praesentis, ulti- 
mumque Christi adventum et tempus iudicii universalis si- 
gnificat. Sic, Matth. XITI-39, in explicatione parabolae ziza- 
niorum: /nimicus qui seminavit ea, est diabolus; messis vero, 
consummatio saeculi est, cuvreleia aiovog Gt»; messores dutem 
angeli sunt. Et infra, vers. 49, in parabola sagenae missae in 
mare: Sic erit in consummatione saeculi, àv vj) ovvteicia toù 
aic)vog, exibunt. angeli, et separabunt malos de medio iustorum. 
Et alibi, XXIV-3, sedente Christo super montem Oliveti, ac- 
cedunt ad eum discipuli secreto dicentes: Déc nobis quando 
haec erunt, et quod. signum adventus tui et consummationis sae- 
culi, xav GvvveAtiag ro aiwvos. Nec profecto mutatur sensus ex 
hoec quod ad eos qui praesentes aderant dirigitur sermo; 
dirigebatur enim ad praesentes prout in suis successoribus 
perenniter mansuros, eo vel magis quod ad omnes gentes 
sine ulla aut locorum aut temporum restrictione sese porrigat 
huius institutio magisterii. — Quod autem maxime nunc con- 
siderandum venit, infallibilitatis charisma aperte signatur his 
verbis: ego vobiscum sum. Nam quid sit Deum esse cum aliquo 
in certo munere obeundo vel negotio aggrediendo, indubia 
et frequentissima Scripturae testimonia declarant. Sic, Genes. 
XXI-22: Deus tecum est in universis quae agis, inquit Abime- 
lech ad Abraham, ut significaret omnia 1psi Abrahae prospere 
succedere. Et infra, X XVI-8: Eroque tecum et benedicam tibi, 
ait Deus ipse ad Isaac in eodem sensu, eademque significa- 
tione. Et rursus ad Iacob, NN XTI-8: Zecertere in terram pa- 
trum tuorum, eroque tecum. Similiter de Ioseph dicitur Genes. 

AXXIX-2: Fuitque Dominus cum eo, et erat vir in cunctis pro- 
spere agens, habitavitque in domo domini sui qui optime noverat 
Dominum esse cum eo, et omnia quae gereret, ab eo dirigi in 
manu illius. Adhuc, Exod. III-12, dicit Deus ad Moysen: Ego 
ero tecum, ut indicaret ei prosperum missionis successum in- 
falhbiliter futurum. Iisdemque verbis ad Ieremiam I-19 utitur: 
Dellabunt adversum te et non praevalebunt, quia ego tecum sum, 
ait Dominus, ut liberem te. Vide etiam Iudice. VI-12, Ioan. 
III-2, etc. Et universim loquendo, ubicumque Deus dicitur 
fore cum aliquo, toties ea signatur assistentia quae in negotio 
pro quo promissa est, nullum compatitur lapsum, et omnem 
praecavet ab intento fine defectionem. Promittitur autem apo- 
stolis eorumque in perpetuum successoribus assistentia Christi 
continua et nusquam interrupta (omnibus nempe diebus), in 
ordine ad docendum omnia quaecumque in evangelica reve- 
latione continentur. Ergo magisterium apostolicum in finem 
usque charismate infallibilitatis donatur, ita scilicet ut nus- 
quam possit in ipso docendi exercitio, aut a revelatae veritatis 
ambitu exorbitare, aut a vero eius sensu quocumque modo 
deflectere. 

Et confirmatur primo ex promissione facta discipulis, Ioan. 
XIV-16: Et ego rogabo Patrem, et alium  Paraclitum dabit vobis 
ut maneat vobiscum iu aeternum, Spiritum veritatis quem mun- 
dus non potest accipere. Nam ibi promittitur Spiritus Sanctus 
sub ratione Spiritus veritatis, tanquam mansurus cum apo- 
stolis eig tóv aiðva, id est, in sempiternum, ut bene vertit 
vulgatus interpres, eo ipso excludens arbitrariam expositionem 
protestantium quibus placuit restringere ly awova ad primum 
Ecclesiae aevum, quando adhuc superstites erant apostoli 
personaliter considerati; id tamen contra omnem exegesis 
fidem. Etenim, iuxta constantem usum Seripturae Novi Te- 
stamenti, o aov simpliciter et absolute dictus nusquam in hac 
restricta acceptione usurpatur, sed initium eius semper est 
ipsum initium mundi, ut apud Lucam 1-40: Sicut locutus est 
per os sanctorum qui a saeculo sunt prophetarum eius, az àióvog 
zoogijrov abrob, et apud Ioannem LX-82: À saeculo non est au- 
ditum quia quis aperuit oculos caeci nati, èx vo) aivos oùk 
jkovoUn ; finis vero non est nisl ultima temporis clausura, ut 
abunde iam apparet ex citatis supra testimoniis, quibus adde 
Hud Lucae 1-55: Recordatus misericordiae suae.... Abraham et 

semini eius in saecula, nai tõ ozéouati abroD eig tòr aiova. Redit 
igitur eadem conclusio ac supra, de institutione infallibilis 
magisterii in Ecclesia Christi, quia impossibile est ut 11 qui- 
buseum manet Spiritus veritatis, quamdiu cum eis manet 
eisque assistit, a veritatis regula aberrent. 

Confirmatur secundo, nam certe Apostolus, Eph. IV-11, 
pastores et doctores in Ecclesia a Christo positos esse dicit, 
donee veniat sanctorum consummatio quae cum ipsa consum- 
matione saeculi sine dubio coincidit, ut iam non simus parvuli 
fluctuantes, et. circumferamur omni vento doctrinae in nequitia 
hominum, in astutia ad circumventionem erroris. At quomodo 
esset medium fini proportionatum, si et ipsum magisterium 
quod nos securos facere debet contra cireumventionem erroris, 
obnoxium foret errori, possetque hinc et inde fHuctuare se- 
cundum oppositos et semper variabiles humanarum opinionum 
impulsus? Non ergo quoslibet pastores et doctores Paulus 
significat, sed quibus assistit Christus, quosque ita in veritate 
firmat ut quisquis ab eorum cathedra doctrinam accipit, eo 
ipso a cireumventione erroris securus exsistat. — Unde et 
1 Tim. III-15, idem Apostolus instruens Timotheum quales 
esse debeant i qui in Ecclesiae ministerio constituuntur, 
adeoque de visibili Ecclesia loquens quae visibili hierarchia 
constat, ipsam Ecclesiam vocat columnam et firmamentum 
veritatis. Ubi nota quod usu tum sacro tum profano, per hanc 
metaphoram orüios mai édoaioua, significatur omne sustenta- 
culum quod cum ex se firmum sit, firmitatem etiam ac stabili- 
tatem mconcussam praestat el quod sustentat. Proinde, cum 
dicitur Ecclesia columna ac firmamentum ris àAy60eíag, id est, 
non huius aut illius veritatis, sed totius veritatis revelatae 
(Sic enim accipitur in Scripturis veritas per antonomasiam), 
significatur Ecclesia ut sustentans veritatem, eique impertiens 
immobilem firmitatem, non quidem quoad se, ut per se evi- 
dens est, sed quoad nos, hoc est, secundum quod consideratur 
veritas ex parte nostra in esse a nobis cognito seu credito. 
Omnibus ergo modis constat dogma infallibilitatis ecclesia- 
stici magisterii ex Scripturis N. T. (1). 


(1) Amplam tibi collectionem testimoniorum ex Patribus tum Graecis 
tum Latinis suppeditabit Sardagna, Tract. 3, n. 153 seq. — Irenaeus, 
1. 3 c, haeres. c. 4: Non oportct apud alios quaerere veritatem quam facile 

At opponet fortasse quispiam: Si in verbis evangelicis su- 
perius adductis (Matth. XXVIII-18, Ioan. XIV-16) continetur 


est ab Ecclesia sumere (ab illa utique Ecclesia in qua, ut ipsemet Irenaeus 
cap. praec. dixit, potiorem principalitaten Romana Sedes obtinet), emu 
apostoli quasi in depositoriwm dives plenissime in eam contulerint omnia quar 
sunt veritatis, ut omnis quicumque velit, sumat ex ea potum vitae, Haec est 
enim vitae introitus, omnes autem reliqui fures sunt et latrones, Propter quod 
oportet quidem devitare illos; quae autem sunt. Ecclesiae cum summa dili- 
gentia diligere et apprehendere veritatis traditionem, — Athanasius, epist. ad 
Epictetum, n. 3: Et tametsi oportebat illorum qui haec commenti sunt stul- 
titiam pluribus arguere et confutare, attamen satius fuisset epistolam huc 
desinere..., sed sufficit his dumtaxat verbis ad illa respondere: Haec catho- 
licae Ecclesiae non sunt, neque ea est Patrum sententia. — Chrysostomus, 
Hom. 11 in 1 Tim. n. 1: (Ecclesia) non sicut illud Iudaicum templum. 
Hoc enim est quod fidem continet et praedicationem ; veritas enim est Ecclc- 
siae columna et firmamentum. — Cyrillus Hierosolymitanus, Catech. 18, 
n. 23: Catholica vocatur (Ecclesia)... quia universe et absque defectu docet 
omnia quae in hominum notitiam venire debent dogmata, sive de visibilibus 
et invisibilibus, sive de coelestibus et terrestribus rebus, — Et similia habent 
Eusebius, ]l. 1 de Praeparat. ev. c. 3, Alexander Alexandrinus in epistola 
ad Alexandrum Constantinopolitanum, Isidorus Pelusiota, epist. 238, etc. 

Ex Latinis Tertullianus, de Praesceript. c. 21: Constat omnem doctrinam 
quae cum illis ecclesiis apostolicis matricibus et originalibus fidei conspiret, 
veritati deputandam, id sine dubio tenentem quod ecclesiae ab apostolis, apo- 
stoli a Christo, Christus a Deo accepit; omnem vero doctrinam de mendacio 
praetudicandam, quae sapiat contra veritatem ecclesiarum, et apostolorum, et 
Christi, et Dei. — Cyprianus, de Unitate Ecclesiae, n. 6: Adulterari non 
potest sponsa Christi, incorrupta est et pudica. Unam | domum movit, unius 
cubiculi sanctitatem casto pudore custodit, — Hilarius, 1. 7 de Trin. n. 4: 
Magna vis est veritatis, quae cum per se intelligi possit, per ea tamen ipsa 
quae ei adversantur elucet, ut in natura sua immobilis manens, firmitatem 
naturac suae quotidie dum attentatur acquirat, Hoc enim Ecclesiae proprium 
est, ut tunc vincat cum laeditur, tunc intelligatur cum arguitur, tunc obtineat 
cum deseritur. Omnes quidem illa secum atque intra se vellet manere, nec ex 
tranquillissimis sinibus suis alios aut abiicere aut perdere, dum indigni fiunt 
tantae matris habitaculo ; sed discedentibus ex ea haereticis vel abiectis, quan- 
tum amittit occasionis largiendae ex se salutis, tantum adsequitur ad fidem 
expetendae de se beatitudinis... Haeretici igitur omnes contra Ecclesiam ve- 
niunt, sed dum haeretici omnes se invicem vincunt, nihil tamen sibi vincunt. 
Victoria enim corum, Ecclesiae triumphus ex omnibus est, dum co haeresis 
contra alteram pugnat, quod in haeresi altera Ecclesiae fides damnat. — 
Ambrosius, l. 7 in Luc. c. 11, vult ut fidem nostram ad Ecclesiam con- 

institutio magisterii in successoribus apostolorum perenniter 
duraturi, adeoque si dirigitur sermo Christi ad apostolos 
prout repraesentantes totam in futurum Ecclesiam docentem, 
sequitur profecto, eamdem missionem, eamdem infallibilita- 
tem, eadem charismata in successoribus esse agnoscenda ac 
in apostolis ipsis, quandoquidem successores semper sunt una 
persona iuridica cum iis quibus succedunt, iisdemque prorsus 
gaudent praerogativis. Atqui in apostolis fuit tale charisma 
quod singulis singillatim acceptis conferebat infallibilitatem, 
imo ‘eos constituebat organum Spiritus Sancti ad novas re- 
velationes, ut colligitur ex Ioan. XVI, 12-15. Ergo idem 
successoribus promissum censeri deberet. Quod cum aliunde 
manifeste falsum esse constet, et diserte contradicat iis quae 
superius praemissa sunt de consummatione revelationis, relin- 
quitur dicendum quod verba evangelica non possunt intelligi 
dicta apostolis ut suos successores repraesentabant, et quod 
nulla pro his promissio ibi continetur. 

Respondeo: Dist. mai. Sequitur agnoscendum esse in suc- 
cessoribus ipsum charisma ordinarium quod verba evangelica 
in utroque textu directe saltem et primario significant, conc. 
mai. Sequitur agnoscenda esse in successoribus charismata 
etiam extraordinaria quae personaliter apostolis concessa sunt 
et de quibus, directe saltem ac primario, iù ambabus aucto- 
ritatibus allatis nulla fit mentio, neg. mai. Contradistinguo mi- 
norem et nego consequentiam. Et sane ex multis Scripturae 
testimoniis suo loco afferendis, tam charisma personalis in- 
falhbihtatis in singulis seorsum apostolis, quam charisma 
deputationis ad novas revelationes, positive demonstratur 
fuisse extraordinarium, adeoque non comprehensum in his 


feramus, quae in illo altissimo omnium locata monte, hoc est Christo, non 
potest tenebris et ruinis huius mundi abscondi, sed fulgens candore solis ae- 
terni, luce nos gratiae spiritalis illuminat. — Augustinus, 1. contra episto- 
lam fundamenti, c. 5: Ego vero Evangelio non. crederem, nisi me Catholicac 
Ecclesiae commoveret auctoritas, Et Enarrat. in Psalm. 30, n. 8: Contra- 
dicunt linguae multae, diversae haereses, diversa schismata personant, linguae 
multae contradicunt veraci doctrinae; tu curre ad tabernaculum Dei, Eccle- 
siam catholicam tene, a regula veritatis noli discedere, et protegeris in taber- 
naculo a contradictione linguarum. Et multa alia in eodem sensu habent 
caeteri, Vide Hieronym. in eap. 60 Isaine; Fulgent. epist. ad Probam, 
c. 5; Greg. Magn. l. 9 in lob, c. 6, ete. ete. 

quae futura erant ei rov aora, vel sos TNS ovvreZeiag TOV MOVOS. 
Insuper, si utramque auctoritatem Matth. XN XVIIT-18 et Ióan. 
XIV-16 m seipsa consideres, videbis nihil aliud directe sal- 
tem ibi exhiberi, praeter institutionem unius hierarchiae in 
apostolis initiatae et in finem usque permansurae, cui in 
sohdum confertur charisma infallibihtatis, et tahs quidem 
infallibilitatis quae diserte respicit magisterium revelationis 
iam factae, nedum de novarum revelationum promulgatione 
aliquid insinuetur. Huiusmodi ergo charisma, et non aliud 
diversum, vi horum verborum in haeredibus manere intelli- 
gendum est, et eadem ratione eodemque titulo quo ipsi col- 
legio primitus collatum fuit. Nec ad praesens refert, quid 
praerogativae fuerit in Christi apostolis seorsum et persona- 
liter consideratis. Imo nec refert an ordinaria collegii infal- 
libilitas dependeat necne, ab ordinario infallibilitatis chari- 
smate quod in collegii capite Petro exsistens, ad Petri suc- 
cessores ex Christi instituto proveniret. Haec enim ex alis 
testimoniis demonstrantur, et ad aliam partem huius tractatus 
pertinent, ubi scilicet de potestatis subiecto et determinata 
regiminis forma. Nunc autem de sola exsistentia potestatis 
infallibilis magisterii in Ecclesia et hierarchia a Christo im- 
stituta generatim inquirimus; quam quidem exsistentiam 
omnia hactenus adducta documenta abunde demonstrant (1). 

Caeterum ex dictis tum in praesenti, tum supra in Quaest.3. 
satis superque intelligitur quod authenticum et infallibile re- 
velatae veritatis magisterium se habet intra ipsos Ecclesiae 
fines tanquam immobile principium unitatis necnon et omni- 
modae incorruptionis fidei. Non tamen ita evidenter apparet 
quid praestet relate ad eos qui foris sunt, et hoc superest 
ultimo investigandum. 


In primis, per se manifestum esse debet, magisterium ec- 
clesiasticum non pro solis fidelibus fuisse institutum, sed pro 
omnibus hominibus etiam non christianis, ut de infidelitatis 
tenebris transferantur in admirabile lumen Dei, iuxta illud 
Evangelii: Praedicate omni creaturae, et iterum: Docete omnes 


(1) Cf. omnino Frauzelin, de Traditione et Seriptura, Thes. 5, $ 3. 

gentes. Nec est ulla omnino ponenda differentia, nisi quod 
relate ad fideles seu baptizatos, magisterium hoc coniungitur 
cum iurisdictione, ut ab initio notatum est et infra magis 
declarabitur; relate vero ad caeteros nondum Ecclesiae ag- 
gregatos, rationem habet simplicis magisterii quo fidei chri- 
stianae doctrina authentice proponitur (1). Unde in Concilio 
Vaticano dicitur quod ut officio veram fidem amplectendi, in 
eaque constanter perseverandi satisfacere possemus, Deus 
per Filum suum Unigenitum Ecclesiam instituit, suaeque 
institutionis manifestis notis instruxit, ut ea tanquam custos 
et magistra verbi revelati ab omnibus (ac per hoc, ab iis 
etiam qui nondum fidem amplexi sunt), posset agnosci. Et 
infra, idem Concilium docet, ecclesiasticam cathedram veluti 
signum levatum in nationes, et ad se invitare qui nondum 
crediderunt, et filios suos certiores facere firmissimo niti fun- 
damento fidem quam profitentur. Et hinc etiam est quod 
opus evangelizationis apud paganas gentes Eeclesia er proprio 
officio indesinenter prosequitur, ita scilicet ut quicumque eius 
ministri ad extrema terrae evangelium portant, totidem sint 
legati et praecones infallibilis illius magistrae quae iuxta 
apostolicum dictum, graecis ac barbaris, sapientibus et insi- 
pientibus debitrix est. 

Nunc autem, praeter eos ad quos per ipsos Ecclesiae mi- 
nistros pervenit Ecclesiae doctrina et praedicatio, multi sunt 
qui in revelatione christiana utcumque instituuntur per hae- 
reticos vel schismaticos, seu quoslibet alios qui Ecclesiae ma- 
gisterium non agnoscentes, causa sunt vel directa vel indi- 
recta diffusionis verbi revelati. Nec dubitare fas est quin 
eiusmodi doctrinae revelatae propositio, tametsi multis adul- 
terata erroribus, adhuc possit esse sufficiens 1n ordine ad eam 
fidem quae totius iustificationis ac salutis radix est et fun- 


(1) « Suprema potestas magisterii etiam ad infideles non baptizatos 
« extenditur; non enini voluntaria tantuni charitate, quae potest et de- 
« beret esse cuiusvis Christiani. sed vi muneris pastoralis suprema po- 
« testas magisterii comprehendit omnes terrae populos docendos ex man- 
« dato et institutione Christi. Iurisdictionis vero suprema potestas est 
«in universam Ecclesiam, id est, in omnes qui sunt per baptismum 
« Eeelesiae obstrieti, non autem in alios. Illa ergo ex Christi institutione 
« et iure divino latius extenditur quam haee ». Franzelin, de Eccl, Thes. 5. 

damentum. Et sane dictum est supra, cum de potestate or- 
dinis ageretur, nihil omnino prohibere quominus haec ipsa 
ordinis potestas adsit in haereticorum vel schismaticorum 
sectis velut bonum a domo Dei ablatum, quod illegitime 
quidem stante separatione retinetur, adhuc tamen verissime 
habetur, et ita quidem habetur ut ritu consecratorio trans- 
mitti possit et perpetuari. Imo vero, apprime id congruere 
consilio salvificae Dei providentiae quae ita res disponere 
voluit, ut salutis fontes non necessario intra terminos paradisi 
Ecclesiae clauderentur, sed foras etiam erumpere possent, in 
sanctificationem utique plurimorum qui propter invincibilem 
ignorantiam à peccato impiae separationis exsistunt immunes. 
Nune autem, si sacramenta sunt fontes salutis, multo magis 
salutis principium est fides. Nam defectum sacramenti semper 
supplet votum etiam mere implicitum; defectum autem fidei 
nullum votum supplere valet, quia fides est necessitate medii — , 
necessaria determinate in re, et non tantum disiunctive in 
re vel in voto. Denique sine vera fide actuali theologica, nulli 
unquam adulto, etiam per sacramentum contigit iustificatio. 
S1 ergo vera sunt ea quae fuerunt dicta de sacramentis se- 
cundum quod possunt extra Ecclesiam transferri, et sub 
conditione invincibilis ignorantiae ex parte suscipientium (ut 
supra), prodesse ad salutem: multo magis necesse est ut extra 
Ecclesiam esse quoque possit sufficiens fidei propositio, pos- 
sintque reperiri veri credentes vera fide infusa, etiam inter 
eos qui ab haereticis vel schismaticis vel quibuslibet alus 
quovis modo sunt edocti. Sed et statim addo non difficile 
esse huius rei rationem afferre, si prae oculis habeantur prin- 
cipia quae in materia de virtute divinae fidei alias sunt 
tradita. | 

Equidem verum est quod infallibile Ecclesiae magisterium 
est regulare medium ab ipso Deo positive institutum ut in 
sua integritate proponatur revelatio, et absque ulla erroris 
admixtione seu falsorum dogmatum corruptela. At minime 
hinc sequitur, propositionem revelationis alia via factam eum 
motivis credibilitatis respective sufficientibus (1), esse eius- 
modi, ut ex ea nequeat sequi sufficiens fidei theologicae con- 
ceptio. Undecumque enim in notitiam veniat factum divinae 


(1) De his cf. tractatum de Virtutibus. 

locutionis, semper habetur id quod est praerequisitum ut 
propter Dei auctoritatem veritas revelata credatur. Imo nihil 
ad praesens refert, quod simul cum dogmatibus veris pro- 
ponantur dogmata falsa atque haeretica. Nam etsi impossi- 
bile sit ut qui in uno puncto reiicit revelationem divinam 
sufficienter sibi propositam, in altero eam recipiat ex vero 
fidei motivo, (quia si in uno vere admittitur Dei auctoritas, 
consequens est ut admittatur quoad omnia, et si in uno reii- 
citur, consequens est ut in caeteris quoque non vere homo 
ei inhaereat, sed inhaereat potius proprio arbitrio sub titulo 
colorato auctoritatis Dei): adhuc tamen omnino possibile est 
ut si alicui proponantur articuli veri simul et falsi tanquam 
a Deo revelati, veris quidem articulis assentiatur vera fide 
supernaturali infusa, falsis autem per accidens adhaereat, non 
fide supernaturali quae est ad verum infallibiliter determi- 
nata, sed fide ut aiunt existimata, eaque mere naturali, et 
fidei infusae nequaquam contrarie opposita. Hinc sequitur, 
iustificationis viam adhuc aperiri hominibus bonae voluntatis, 
et dispositione animi paratis credere quidquid Deus revelavit : 
aperiri, inquam, per ipsissimam propositionem revelationis 
ab haereticis vel schismaticis factam, dummodo haec propo- 
sitio retineat saltem minimum illud veritatis, quod necessitate 
medii explicite credendum docet Apostolus ubi ait: Accedentenm 
ad Deum oportet credere quia est, et quia inquirentibus se re- 
munerator sit, videlicet: quia est ut finis supernaturalis, seu 
ut nobiscum communicationem habens supra naturae ordinem, 
et quia provisor est mediorum necessariorum ad dictum su- 
pernaturalem finem assequendum (1). Et hoc modo sectae a 
legitima sponsa et domina separatae adhue ancillantur ei in 
ordine ad generandos haeredes regni, non solum 1n ministra- 
tione sacramentorum, ut ex typo Balae et Zelphae ancillarum 
Iacob pulchre ostendit Augustinus in libris de baptismo, 
verum etiam in ipsa propositione fidei, quantumvis multipli- 
cium admixtione errorum corrupta atque adulterata (2). 


(1) Expositionem huius textus vide, de Virtutibus, ad Quaest. 1 S. Tho- 
mae (2-229), art. 7. 

(2) Huius rei aliquale exemplum sumere licet ex iis quae sub ipsa 
cruce gesta suut, cum latro mirabiliter ad fidem Christi conversus, Do- 
minum gloriae eum confessus est dicens: Domine, memento mei dum ve- 

Quae igitur cum 1ta sint, iam quaeritur utrum praedicta 
fidei propositio quae de reliquiis veritatis per ministros hae- 
reticos fit hominibus bonae conscientiae ante Deum, dicenda 
sit ab Ecclesiae cathedra aliqualiter, descendere, et ita quidem 
descendere, ut usque nunc beneficus magisterii infallibilis 1n- 
fluxus in praedicationem heterodoxam residuae orthodoxiae 
iugiter extendatur. Et non videtur de hac re esse ullatenus 
ambigendum. 

Nam in primis, quidquid revelatae veritatis in suo discessu 
a domo Dei sectae asportaverunt, totum tulerunt a deposito 
illo, cuius incorruptae custodiae usque ad separationis tempus 
sola efficaciter invigilaverat infallibilis Ecclesia. Unde enim 
apud priscos protestantes retentio quatuor evangeliorum et 
plerorumque Scripturae librorum ? Unde dogmata Trinitatis 
incarnationis, et redemptionis? Unde confessio remissionis 
peccatorum, resurrectionis carnis, et vitae aeternae? Si Ta- 
tiones intrinsecas quae eorum principiis congruant efflagites, 
certe nullam invenies, cum hodiedum demonstrationem in- 
spirationis Scripturae a qua una tanquam a regula fidei 
profitentur se pendere, frustra quaerant. Sed in iis quae ab 
Ecclesiae catholicae magisterio adhue catholici didicerant, 
primi Reformationis auctores voluntariam selectionem intro- 
duxerunt prout ferebat rebellionis necessitas, alia relicientes, 
alia vero retinentes in quibus et suos instituerunt. Simili 
quoque modo, unde apud Moscovitas caeterosque Orientales 
schismaticos plerique articuli fidei nostrae? Numquid non 
ipsimet originem suae possessionis attestantur, cum septem 
priora oecumenica concilia, a Nicaeno I ad Nicaenum IL, in 
inviolabilem normam sibi praestituere affectant? De his ergo 
veritatibus non aliter sentiendum ac de ipsis sacramentis, 
quatenus ubicumque sunt, ab Ecclesia sunt verbi revelati 
custode et magistra, ut hic quoque proportionaliter appli- 
centur Augustini verba de baptismate: « Quasi vero ex hoc 
« generet (pars Donati) unde separata est, et non ex hoc unde 
« coniuncta est. Separata est enim a vinculo charitatis et 


ncris in regnum tuum. Propositionem enim revelatae veritatis videtur 
accepisse ab iis qui Christo illudentes dicebant: Alios salvos fecit, se 
salvum faciat, si hic est Christus Dei electus... Dixit enim quia Filius 
Dei sum. 

« pacis, sed iuncta est in uno baptismate. Itaque est una 
« Ecclesia, quae sola Catholica nominatur, et quidquid suum 
« habet in communionibus diversorum a sua unitate separatis 
« per hoc quod suum in eis habet, ipsa utique generat, non 
«illae. Neque enim separatio earum generat, sed quod secum 
« de ista tenuerunt. Quod si et hoc dimittant, omnino non 
« generant » (1). 

At non satis est quod residuum veritatis revelatae apud 
sectas exsistens, de fundo infallibilis magisterii sit origina- 
liter acceptum. Nam adhue in qualemcumque huius residui 
conservationem multum influit iugis Ecclesiae Catholicae 
praedieatio, quae tanta celebritate resonat in mundo, et cuius 
universal diffamationi deservit vel ipsa portarum inferi 
acerrima contradictio, secundum illud Cantic. IV-16: Surge, 
aquilo, et veni, auster, perfla hortum meum et fluant aromata 
illius. Huiusce enim perseverantis influxus signa non aequi- 
voca nostris etiam diebus perspicere est tam in protestanti- 
smo quam in schismate orientali. In. protestantismo quidem, 
ubi videmus eos qui rationalismo in dies invalescenti resistere 
tentant, mutuari a nobis, unde christiani nominis absoluta 
praecaveatur abdicatio (2). In schismate quoque orientali, ubi 
summae theologicae quae in usum veniunt, ex nostris ma- 
nualibus seu enchiridiis fere de integro compilatae inveniun- 
tur, quoad ordinem, methodum, et ipsa etiam argumenta (3). 
Nee mirum sane si quanto tenacius iis punctis haerent in 
quibus originalis atque haereditaria ruptura consistit, tanto 
facilius quoad ea quae nobiscum habent communia, etiam 
inconseiüi a soliditate confessionis catholicae sustentaculum 
quaerant. Caeterum, si corrueret columna illa ac firmamentum 
veritatis, si quiesceret solemnis illa fidei praedicatio quae ex 
alto nostrae cathedrae per omnem terram indesinenter sonat, 
quam cito in separatis confessionibus funditus concideret 
insubsistens ac dearticulata christianae doctrinae particula 
quae hactenus supervixit ! 

In summa, quisquis influxum infallibilis magisterii Eccle- 


(1) Angust. de bapt. 1. 1, c. 10. 

(2) Huiusmodi sunt in Anglia ii qui altae ecclesiae membra dienntur, 
et vulgo recensentur nomine Puseytarum. 

(9) Vide primam partem hnius operis, nbi de nota unitatis. 

siae ad eos solos restringeret, ad quos directe pervenit prae- 
dicatio eius, vehementer sane falleretur, quia haec 1psa prae- 
dicatio etiam in causa est cur per extraneos quoque ac dis- 
sidentes fiat ad multos ea fidei propositio, quae viae salutis 
eis aperiendae adhue sufficiens sit. Atque hine tandem col- 
ligere licet, qua ratione in praefato ecclesiastico magisterio 
vere consummetur quidquid ab initio fuerat a Deo publice 
provisum pro diffusione revelatae veritatis in genere humano. 
ut statim per modum conclusionis ostendo. 

Diligenter porro notandum quomodo de is tantum quae 
publice provisa sunt, sermo sit. Ut enim Augustinus dicit, de 
Vera Relig. c. 25 : « Quoniam divina Providentia non solum 
« singulis hominibus quasi privatim, sed universo generi hu- 
«mano tanquam publice consulit, quid cum singulis agatur, 
« Deus qui agit.atque ipsi cum quibus agitur sciunt. Quid 
« autem agatur cum genere humano, per historiam commen- 
« dare voluit et per prophetiam ». Non ergo de illis mediis 
loquimur, quae ad singulos privatim adveniunt. Ista enim 
ultra omnem modum diversificantur, et ab inexhausta Dei 
potentia quae etiam communibus legibus non alligatur pen- 
dent, adeoque fugiunt in sua multiformitate cognitionem 
nostram, ut hic quoque locum habeat dictum prophetae: Jn 
mari via tua, et semitae tuae in aquis multis, et vestigia tua 
non cognoscentur (1). Sed id unum nobis relictum est, ut sci- 
licet generales cernamus Providentiae vias in humani generis 
gubernatione, et communia ac regularia media per quae vel 
directe vel indirecte, et vel de proximo vel de longinquo 
provenit ad particulares personas revelati verbi cognitio. 
Nune autem, hoe videmus fuisse pro hominum salute a pri- 
mordis mundi provisum, ut scilicet revelatio semper pura 
atque incorrupta in aliqua visibili societate populi Dei con- 
servaretur, tanquam in matrice fidei et germano ac genuino 
fonte, ex quo deinde per multiplices canales et rivulos qua- 
quaversus proflueret, multorum licet admixtione heteroge- 
neorum elementorum adulterata. Non enim, iuxta superius 
praemissa, ad fidem quae salutis initium est, absoluta neces- 
sitate requiritur ut in sua integritate revelatio mnotescat. 
Et tamen, nisi doctrina coelestis cum puritate omnimoda in 


(1) Psalm. LXXVI-20. 

originali saltem alveo perseveraret, quid iam aliud foret in 
mundo, quam corruptio addita corruptioni, et sine remedio 
in dies invalescens alteratio? Non ergo sibi tantum, sed toti 
mundo depositum servabant, qui fuerunt ab initio in privi- 
legiata conditione populi Dei. Atque hine habebis quid re- 
spondeas rationalistis reprehendentibus nos, quasi ab universo 
praescinderemus in historia universali, dum scilicet in solis 
patriarchis et populo Hebraeorum ordinem religionis et di- 
vinorum explicationem consiliorum usque ad Christum pro- 
sequimur (1). Quippe, in hac successione sanctae civitatis, 
quantumvis numero exiguae, ipsa erat generalis via pro cae- 
teris etiam gentibus praeparata ab illo summo Deo qui non 
frustra dixit per Apostolum, se velle omnes homines salvos 
fieri et ad agnitionem veritatis pervenire. Non frustra, im- 
quam, neque fallaciter, quanquam viae in particulari multo 
magis nos lateant quam tria illa difficilia de quibus Sapiens, 
Prov. XXX, cum ignorare se dicit viam aquilae in caelo, 
viam colubri super petram, viam navis in medio mari. Lo- 
quendo itaque de solis communibus ac generalibus mediis, 
in quibus semper eminuit inviolabilis custodia verbi revelati 
in successione populi Dei, apparet profecto qua ratione in 
Ecclesiae catholicae magisterio suam habeant consummatio- 
nem. Est enim hoc magisterium perpetuum et perenne, per 
totum orbem se actu expandens, de quo demum vere acci- 
pitur id quod scriptum est: Æt quidem in omnem terram exivit 
sonus eorum, et in fines orbis terrae verba eorum. 

Ergo est paradisus quem purissima caelestis doctrinae aqua 
irrigat. Est et regio extra paradisum sita ad quam pervenit 
aqua paradisi, licet non in sua puritate. Sed nec qualicumque 
modo perveniret, nisl in ipso paradiso suam semper retineret 
sinceritatem. Et felix quidem Ecclesiae paradisus, quem de- 


(1) « Eu histoire, tous les fondements sur lesquels nous construisons 
« aujourd’hui sont posés. Que l’on compare le discours de Bossuet sur 
« l’histoire universelle et l’Essai de Voltaire sur les mœurs, on verra 
« tout de suite combien ees fondements sont nouveaux et profonds... 
« N'allons pas comme Bossuet, oublier l'univers dans une histoire univer- 
« selle, et subordonner le genre humain à un petit peuple confiné dans 
«un canton pierrenx auprès de la Mer Morte ». Taine, l’ancien régime, 


Ic. 1, $ 3. 

scribit Isaias dicens: Ef quae erat arida erit in stagnum, et 
sitiens in fontes aquarum. In cubilibus in quibus prius dracones 
habitabant, orietur viror calami et iunci. Et erit ibi semita el 
cid, et via sancta vocabitur ; non transibit per eam pollutus, et 
haec erit vobis directa via, ita ut stulti non errent per eam. Non 
erit ibi leo, et mala bestia non ascendet per eam, nec invenietur 
ibi (1). Quibus verbis significabat propheta, nullum erroris 
monstrum intra ipsos Ecclesiae fines accessum unquam habi- 
turum, sed omnimodam ibi fore ab incursibus spiritus men- 
dacii securitatem. Atqui huius securitatis causa et principium 
futurum erat infalhbile magisterium, de quo iam videndum 
est ad quae se extendat. et quae sit amplitudo obiecti eius. 


THESIS KYM. 


Potestas infallibilis magisterii pro obiecto primario 
habet res fidei et morum quae in deposito catholicae 
revelationis formaliter explicite vel formaliter impli- 
cite continentur, Sseeundario vero extenditur ad alias 
etian veritates in se non revelatas, quae tamen requi- 
runíur ut revelationis depositum integrum custodia- 
tur, et nominatim quidem ad multiplices propositionum 
censuras et ad faeta dogmatica. 


Demonstrata igitur exsistentia potestatis magisterii infalli- 
bilis, de eius obiecto specialius iam agendum est. Distinctio 
autem fit inter ea quae primario, et ea quae secundario ad 
ipsum pertinent: primario, id est ratione sui: secundario, id 
est ratione connexionis cum obiecto principali. Nam, « sieut 
« dicere solent theologi, Pontificem (vel Ecclesiam) habere 
« potestatem directam in res spirituales, indirectam vero sal- 
« tem, in res temporales quando oportet de iis etiam dispo- 
«nere in ordine ad finem salutis spiritualis cui temporalia 
«omnia debent subordinari et deservire: sic (proportione 
« quadam) dicendum est posse ipsum quasi potestate et as- 
« sistentia directa decernere circa doctrinas revelatas, quasi 
« indirecte vero circa doctrinas naturali lumine cognoscibiles. 
« quando harum etiam cognitio deservit ad doctrinam salutis 


(1) Isai, XXX V, e 

« et theologicam stabiliendam et iudicandam ». Ita Lugo, de 
nde. Disp. 20, Sect. 9, n. 111. — Porro de ipso obiecto pri- 
mario prior esse debet consideratio. 


dum 


In primis accurate exponendi sunt termini quoad tres con- 
ditiones in assertione positas. Sermo est de iis quae conti- 
nentur in deposito catholicae revelationis, et formaliter im eo 
continentur saltem implicite, et denique res fidei et morum 
consueverunt appellari. — Dico: quae continentur in deposito 
catholicae revelationis. Est autem hoc depositum in Scripturis 
et sine seripto traditionibus quae ipsius Christi ore ab apo- 
stolis acceptae, aut ab 1psis apostolis Spiritu Sancto dictante 
quasi per manus traditae, ad nos usque pervenerunt. Ita 
Tridentinum, Sess. IV de Can. Script. — Dico praeterea: 
continentur formaliter, id est, non tantum virtualiter sicut 
conclusiones quae per discursum et ratiocinationem dedu- 
cuntur ex principiis, sed etiam secundum propriam formam 
propriamque veritatem, ita ut dici debeant in se et secundum 
se a Deo revelata, ac per hoc, ad materiale fidei theologicae 
obiectum pertinere (1). — Dico tandem: res fidei et morum 
consueverunt appellari, locutione scilicet consecrata a Triden- 
tino, Sess. IV, Decret. de editione et usu sacrorum librorum, 
ubi prohibetur ne quis suae prudentiae innixus, « in rebus fidei 
«et morum ad aedificationem doctrinae christianae pertinentium, 
« Sacram Scripturam ad suos sensus contorquens contra eum 
« sensum quem tenuit et tenet Sancta mater Ecclesia, cuius 
«est iudicare de vero sensu et interpretatione sanctarum 
« Seripturarum, aut etiam contra unanimem consensum Pa- 
«trum, ipsam Scripturam sacram audeat interpretari ». Quo 
in loco Coneilium ipsa limitatione adiecta significavit, non 
omnia in Scripturis contenta sub appellatione rerum fidei et 
morum esse recensenda. Hoc autem quo sensu debeat intel- 
ligi, paulo diligentius est declarandum, nam in recenti illa 
quaestione cui finem imposuit Encyclica Leonis XIII Provi- 
dentissimus Deus, errabant plures et de Scripturae inspiratione 


PA 


(1) Cf. de Virt. infus. de obiecto fidei. 

non recte sentiebant, quia distinctionem a Tridentino suppo- 
sitam non recte erant assecuti. 

Ut autem ab altiori principio res repetatur, considerandum 
quod non omnia revelata eodem modo ad fidei obiectum per- 
tinent. Non quod aliquibus revelatis magis, aliquibus vero mi- 
nus applicetur revelantis auctoritas, sed quia ratio propter 
quam res revelatae sub intentione revelantis cadunt, non ae- 
qualiter in omnibus est. Quaedam enim sunt de quibus prin- 
cipaliter vult nos instruere Deus, alia vero sunt quae magis 
minusve proximam ad haec principalia connexionem habent. 
Et haec differentia, etsi non faciat ut aliqua sint credibiliora 
quam alia, multoque minus ut aliqua possint prae aliis discredi. 
ad sensum protestantium ponentium fundamentales quosdam 
articulos de quibus solis esse debeat fides: facit tamen ut 
aliqua sint magis necessaria cognitu, adeoque et magis ne- 
cessaria creditu fide illa explicita quae in obiectum suum 
fertur, non sub generalissima nota rei revelatae a Deo, quae- 
cumque tandem illa sit, sed etiam sub determinatis notis talis 
veritatis, cuius ex consequenti determinatam praesupponit 
cognitionem ac notitiam. Et sane evidens omnino est, nequa- 
quam esse possibile ut explicite cognoscantur et credantur, 
praesertim ab omnibus, omnia et singula quae in integro 
revelationis deposito quocumque modo sunt contenta. Oportet 
igitur agnoscere differentiam inter revelata, secundum quod 
alia prae alus magis pertinent ad principale illud in quod 
tota vergit intentio Dei revelantis, et ad quod refertur spe- 
cialis illa ratio veri quae supernaturalis fidei obiecto propria 
est. Quapropter in 1psismet rebus quae fuerunt revelatae a 
Deo directa intentione, introducitur distinctio inter veritates 
necessitate vel medii vel simplicis praecepti cognoscendas, 
et veritates quasi secundarias quae solum ad penitiorem et 
expolitiorem notitiam oeconomiae salutis faciunt, quanquam 
illae omnes, diverso quidem gradu, ad christianae doctrinae 
aedificationem pertineant. Multo igitur magis attendenda erit 
distinctio rerum quae concomitanter tantum, et propter con- 
nexionem mere materialem cum reliquis, in Scriptura divi- 
nitus inspirata reperiuntur, ut sunt adiuncta physica, geogra- 
phica, genealogica, aliaque id genus plurima quae secundum 
se ad christianae doctrinae aedificationem nihil conferre pos- 
sunt. Voluit siquidem Deus, cuius providentia disponit omnia 


DE POTESTATE MAGISTERII 395 


suaviter, ut historia sacra pertinens ad praeparationem, an- 
nuntiationem, praefigurationem adventus Christi Redempto- 
ris, humano et connaturali modo exararetur. Unde inspirando 
sacros historicos, accommodavit se modo consueto quo alias 
solet historia confici, praesertim cum propositum intentionis 
esset ut in iisdem libris, simul cum formalitate Scripturae 
Sacrae, haberetur quoque formalitas documentorum quibus 
idem accederet auctoritatis genus ac aliis quibusvis transa- 
ctorum temporum monumentis: idque in ordine ad iudicium 
credibihtatis cuius fundamenta naturali rationi innotescere 
debent. Ideo hi libri fuerunt scribendi in eadem forma ac 
caeteri libri historici, et sic etiam dicendum de apostolicis 
epistolis. Et hine est quod :n illis, praeter ea quae directa 
intentione a Deo inspirante suggesta sunt, quaedam alia in- 
veniuntur quae pure per concomitantiam. Quae etsi eo modo 
et sensu quo fuerunt a Deo inspirata, res fidei dicenda sint, 
non tamen res fidei facientes ad aedificationem doctrinae 
christianae. Unde tandem sequitur, non opus fuisse speciali 
providentia ad incorruptam eorum conservationem in editio- 
nibus seu versionibus Scripturae, nec etiam speciali magisterio 
ad eorumdem propositionem et authenticam interpretationem 
in populo fidelium. 

Proinde infallibilis magisterii primarium. obiectum dicimus 
esse veritates illas in deposito revelationis formaliter conten- 
tas, quae quocumque tandem modo ad christianae doctrinae 
aedificationem pertinentes, brevi formula res fidei et morum 
simpliciter et sine addito solent appellari. Fidei, inquam, et 
morum. Non quod in hac loquendi ratione res morum non 
simt etiam fidei, sed quia id prae caeteris proprium et spe- 
ciale habent, ut ad mores informandos spectent. Distinctio 
itaque nihil aliud insinuat nisi quod quaedam ita sunt fidei, 
ut nulla alia formalitas in eis consideretur, cum debeant 
tantummodo credi; quaedam vero alia exhibent regulam di- 
vinitus revelatam actuum humanorum, ac per hoc, non cre- 
denda tantum, verum etiam practicanda proponuntur. Aliis 
demum verbis, distinctio fit inter speculativa et practica in 
uno eodemque revelationis deposito quod fidei divinae pro- 
pria materia est. 

His igitur praemissis, assertio facile demonstratur. — 
Magisterium enim Ecclesiae tantum patet quantum patet com- 

missio a Christo accepta. Sed haec commissio per se et di- 
recte extenditur ad eas veritates omnes et solas quae sensu 
hactenus declarato, res fidei et morum appellantur. Ergo illae 
omnes et solae ratione sui ad obiectum magisterii pertinere 
dicendae sunt. 

Dico primo, omnes. Nam testimonia superius allata evin- 
cunt Christum Ecclesiae suae dedisse potestatem cum promis- 
sione perennis assistentiae, ad docendum omnia quaecumque 
suis mandaverat apostolis. Quaecumque, inquam, mandaverat, 
tum tradendo propriam legem ac doctrinam, tum confirmando 
revelationem Veteris Testamenti quam non solvere venerat. 
sed adimplere. Quibus ea quoque annumeranda sunt quae 
apostoli, Spiritu Sancto dictante, postea erant accepturi, iuxta 
illud 1psius Christi, Ioan. XVI, 12-14: Adhuc multa habeo vobis 
dicere, sed non potestis portare modo. Cum autem venerit. ille 
Spiritus veritatis, docebit vos omnem veritatem; non enim lo- 
quetur a semetipso, sed quaecumque audiet loquetur, et quae ven- 
tura sunt annantiabit vobis. Ille me clarificabit, quia de meo 
accipiet et annuntiabit vobis. Constat enim, in eadem ommino 
linea venire quidquid traditum est a Christo, sive per semet- 
ipsum dum in carne cum apostolis conversabatur, sive per 
Spiritum Sanctum quem se eis missurum ad complendam 
revelationem Novi Testamenti, disertis verbis promiserat. 
Ergo ex his omnibus unum integratur depositum verbi reve- 
lati, cuius Ecclesia docens constituitur custos et magistra. 

Haec tamen non sic accipias velim, quasi oportuisset omnes 
et singulas particulatim veritates in praedicto deposito exsi- 
stentes, semper fuisse in manifesta atque explicita huius ma- 
gisterii praedicatione. Hic enim in mentem revocanda distin- 
ctio paulo supra introducta circa res ipsas quae ad christianae 
doctrinae aedificationem pertinent, pro quanto scilicet alia 
dogmata sunt quae primam veluti contignationem aedificii 
constituunt, alia vero quae instar ulterioris apparatus se ha- 
bent. Et de prioribus quidem non est dubium quin debuerint 
a primis initiis ac deinceps, explicita, constanti, atque uni- 
versali praedicatione per ecclesiasticum magisterium palam 
proponi. Sunt enim substantia evangelii, cuius praedicandi 
officium simul et praeceptum a sua origine habuit Ecclesia. 
Et de his omnino intelligitur notissimus Vincentii Lirimensis 
locus, ubi postquam generaliter exposuit qua de causa opor- 

teat canoni Scripturarum auctoritatem adiungere ecclesiastici 
- magisterii (1), addit: « In ipsa item catholica Ecclesia magno- 
« pere curandum est ut id teneamus quod ubique, quod 
« semper, quod ab omnibus creditum est ». At de posterioribus 
non eadem ratio currit, quoniam nonnisi ad expolitiorem intel- 
ligentiam revelatae oeconomiae faciunt. Unde nihil prohibet 
quominus non ita aperta instantique praedicatione ab apo- 
stolis tradita sint, aut non per modum rati et expressi do- 
omatis ad omnes Ecclesiae partes ab initio pervenerint. Nihil 
praesertim prohibet quominus in profundo Seripturarum velut 
gemmae in conchis latitaverint, vel adhuc ex parte lateant, 
donee diligenti studio et inquisitione suo tempore manifestata, 
per ipsum deinde authenticum magisterium proponantur. Et 
ideo Lirinensis inquirens utrum in Ecclesia Christi profectus 
haberi possit religionis: Habeatur, inquit, et maximus. « Nam 
« quis ille est tam invidus hominibus, tam exosus Deo, qui 
« istud prohibere conetur? Sed ita tamen ut vere profectus 
« sit 1lle fidei, non permutatio. Siquidem ad profectum per- 
« tinet ut 1n semetipsam unaquaeque res amplificetur; ad per- 
« mutationem vero, ut aliquid ex alio in aliud transvertatur. 
« Crescat igitur oportet et multum vehementerque proficiat 
«tam singulorum quam omnium, tam unius hominis quam 
«totius Ecclesiae, aetatum ac saeculorum gradibus, intelli- 
« gentia, scientia, sapientia, sed in suo dumtaxat genere, in 
« eodem scilicet dogmate, eodem sensu, eademque sententia. 
« Imitetur animarum religio rationem corporum, quae licet 
« annorum processu numeros suos evolvant et explicent, ea- 
« dem tamen quae erant permanent. Multum interest inter 
« pueritiae florem et senectutis maturitatem, sed iidem tamen 
« ipsi fiunt senes qui fuerant adolescentes, ut quamvis unius 


(1) « Hie forsitan requirat aliquis: Cum sit perfectus Scripturarum 
« canon, sibique ad oinnia satis superque sufficiat, quid opus est ut ei 
« eeelesiasticae intelligentiae iungatur auctoritas? Quia videlicet Scri- 
< pburam Sacram pro ipsa sua altitudine non uno eodemque sensu uni- 
« versi accipiunt, sed eiusdem eloquia aliter atque aliter alius atque 
« alius interpretatur, ut pene quot homines sunt, tot illinc sententiae 
« erui posse videantur. Aliter namque illam Novatianus, aliter Sabellius, 
«aliter Donatus exponit, aliter Arius, Eunomius, Macedonius; aliter 
« Photinus, Apollinaris Priscillianus, aliter Iovinianus, Pelagius, Coe- 


« lestius, aliter postremo Nestorius, etc. ». Lirin. Common. 1, c. 2. 

« eiusdemque hominis status habitusque mutetur. una tamen 
« nihilominus eademque natura, una eademque persona sit. 
« Parva lactentium membra, magna iuvenum, eadem ipsa 
« sunt tamen. Quot parvulorum artus, tot virorum, et si qua 
«ila sunt quae aevi maturioris aetate pariuntur, iam in se- 
« minis ratione proserta sunt, ut nihil novum postea profe- 
« ratur in senibus quod non in pueris iam ante latitaverit ». 
Et hane legem evolutionis quae omnibus viventibus organi- 
smis dominatur, videmus etiam verificari in Ecclesia Christi, 
quae sedula et cauta depositorum apud se dogmatum custos. 
« nihil in his unquam permutat, nihil minuit, nihil addit, non 
« amputat necessaria, non apponit superflua, non amittit sua, 
« non usurpat aliena, sed omni industria hoc unum studet ut 
vetera fideliter sapienterque tractando, si qua sunt illa an- 
< tiquitus informata et inchoata, accuret et poliat; si qua iam 
« expressa et enucleata, consolidet, firmet : si qua iam con- 
« firmata et definita, custodiat ». Non ergo sic dicimus Ec- 
clesiam totius verbi revelati magistram, quasi circa omnia et 
singula semper debuerit aut nunc debeat magisterium eius 
de facto exerceri, sed quatenus nihil est revelatum circa fidem 
et mores, ad quod sese non extendat, et quidem directe, po- 
testas a Christo accepta, progressiva licet lege in actum 
reducenda secundum necessitates temporum, opportunitates 
cireumstantiarum, et praevias doctorum ac probabilium ma- 
gistrorum disquisitiones. Et sic verissime dicitur potestas ma- 
gisterii pro obiecto primario habere omnes veritates ad fidem 
et mores pertinentes quae in apostolico deposito formaliter 
continentur. 

Dico autem secundo, solas ilas veritates ad obiectum pri- 
marium pertinere. Etenim nihil supernaturalis potestatis cui- 
quam competit aut competere potest, nisi secundum positi- 
vam Dei institutionem atque commissionem. Quo posito, vel 
sermo est de iis quae ita sunt extrinseca deposito fidei et mo- 
rum, ut nullam ad ipsum habeant relationem, et ista tam 
evidenter sunt extra ordinem commissionis divinae, ut mi- 
nime necesse sit ad specialia argumenta descendere. Vel sermo 
est de veritatibus illis quae etsi in se non revelatae, adhuc 
tamen ad revelatas res fidei et morum talem habitudinem 
servant, ut earum determinatio pro convenienti atque integra 
depositi custodia requiratur, et sic, vere quidem comprehen- 

duntur in commissione quam Ecclesia accepit a Christo, non 
tamen, ut in terminis apparet, primario et ratione sul, sed 
solum secundario et ratione alterius, prout expressum est in 
posteriori propositionis parte, de qua iam diligentius pertra- 
ctare oportet. 


SEE 

Principio observandum quod veritas infallibilis magisterii 
circa res formaliter revelatas est evidentissime dogma fidei 
ab Ecclesia ipsa non sufficienter solum, verum etiam super- 
abundanter propositum, cum sit fundamenti instar in mani- 
festa atque expressa eius praedicatione, et se habeat velut 
quoddam praesuppositum ad omnem ulteriorem actum magi- 
sterii, quo sub anathemate aliquid intimatur fide divina cre- 
dendum. Unde Card. Franzelin, de Trad. Thes. XII, Schol. 1: 
« Haee infallibilitas ad ipsum revelatum dogma fundamentale 
«fidei catholicae pertinet, atque hinc eius negatio non solum 
« haeresis est, sed etiam radix omnium haereseon ». At de 
extensione infallibilis auctoritatis ad ea de quibus sermo est 
in praesenti, non omnino eadem ratio est. Non quod non sit 
veritas 1n se certissima, sed quia hactenus non praesto sunt 
omnes conditiones necessariae ut recenseatur inter dogmata 
quae citra haeresim respui non possunt (1). Certo enim cer- 
tius nondum facta est de ea tanquam de veritate revelata in 


(1) Hie in memoriam revocabis distinctionem inter infidelitatem et 
haeresim ; quae distiuctio etiam quoad eos qui christiani sunt, valct. 
Nam si quis discrederet veritatem quam ipse certo cognovit a Deo re- 
velatam, peccatum infidelitatis admitteret, non tamen haereseos, si fortc 
haee veritas nondum fuisset ut revelata, ab Ecclesia definita atque pro- 
posita. Quippe haeresis addit supra infidelitatem in communi, recessum 
in rebus fidei divinae a regula ecclesiastici magisterii, ut iam alias dictum 
est. Et licet nihil distet inter haeresim et simplicem infidelitatem per 
ordinem ad amissionem infusi habitus fidei, multum tamen interest quod 
attinet ad coniunctionem cum visibili eorpore Ecclesiae. Sola enim hae- 
resis notoria habet per se vim praecidendi aliquem a compagine corporis, 
non autem dissensus etian  notorius circa aliquam veritatem quae hacte- 
nus non fuit ab Ecclesia expresse proposita hoc determinato modo, vi- 
delicet tanquam fidei divinae dogma ab omnibus firmiter constanterque 
tenendum. 

se, ac per hoc, tanquam de dogmate fide divina credendo, 
eiusmodi Ecclesiae propositio quae ad intentum requireretur 
et sufficeret. Nam licet aliqui theologi videantur supponere 
contrarium, dum adversae doctrinae notam haereseos affigunt, 
cum tamen in hac sua opinione alios sibi consentientes non 
habeant, eo ipso apparet nondum adesse in debita saltem no- 
torietate, quidquid ad formalem haeresim constituendam foret 
necessarium. Bene ergo Card. Franzelin ubi supra: « Haec 
<infallibilitatis extensio, omnibus theologis consentientibus, 
« veritas est theologice ita certa, ut eius negatio error esset 
« gravissimus, vel ex plurium sententia etiam haeresis, quam- 
« vis hactenus explicite haereseos damnata non sit » (1). 
Generale autem argumentum in eadem fere forma confici- 
tur ac supra. Etenim, tam late patet infalhbilis auctoritas 
ecclesiastici magisterii, quam late patet commissio accepta a 
Christo, quando Christus apostolis eorumque successoribus 
mandavit docere revelatam a se doctrinam, eamque incorru- 
ptam in animis fidelium custodire; quando insuper ad hoc 
ipsum promisit eis assistentiam suam usque ad consummatio- 
nem saeculi (Matth. XXVIII, 20), et permansionem Spiritus 
veritatis in aeternum (Ioan. XIV, 16). Quam quidem commis- 
sionem uno verbo complexus est Apostolus, cum in persona 
Timothei ipsam Ecclesiam docentem alloquens dixit: Bonum 
depositum custodi per Spiritum Sanctum qui habitat in nobis (2). 


L^ 


(1) « Communiter doctores fatentur certum esse Ecclesiae indicium in 
« censuris (propositionum) statuendis. Bannez dicit esse errorem, vel cr- 
« rori proximum dicere, posse Ecclesiam in eo iudicio errare. Malderus 
« dicit haereticum esse qui id pertinaciter affirmaret. Coninck dicit esse 
« valde probabilem hane Malderi sententiam. Turrianus dicit esse cr- 
« rorem dicere quod in his censuris decernendis possit Pontifex errare... 
« Ego etiam id puto, vel esse erroneum vel errori proximum, quia in- 
« fallibilis Spiritus Sancti assistentia Ecclesiae promissa non videtur 
« limitanda ad ea solum dogmata quae tanquam de fide (divina) propo- 
« nuntur et creduutur ab Ecclesia, sed debet extendi ad ommia quae 
« fideles ex praecepto Ecclesiae credere tenentur » (fide scilicet ecclesiastica 
de qua dicetur infra, suo loco). Ita Lugo, de Fide, Disp. 20, Sect. 3, n. 108. 

(2) 2 Tim. I-14. — « Quis est hodie Timotheus nisi... specialiter to- 
« tum corpus praepositorum, qui integram divini cultus scientiam vel 
« babere ipsi debent velaliis infundere? Quid est depositum custodi? Cu- 
« stodi, inquit, propter fures, propter inimicos, ne dormientibus homi- 
« nibus superseminent zizania, etc. ». Lirinens. Commonit. 1, c. 22. 

Atqui commissio eiusmodi certo certius infert collationem 
doctrinalis auctoritatis sese extendentis ad veritates etiam in 
se non revelatas, quatenus cum revelatis cohaerent, et ad 
earum custodiam, defensionem, propositionem atque explica- 
tionem requiruntur. Ergo ad haec etiam, quamvis non pri- 
mario, sed secundario tantum, infallibile Ecclesiae magiste- 
rium dicendum est sese extendere. 

Maior est manifesta; minor vero exemplis declaratur. Et 
sat evidens exemplum primo sumi potest de illis opinionibus 
in dies exorientibus, quae etsi non contradictorie dogmatibus 
fidei opponantur, tamen ad ipsius fidei corruptionem plus mi- 
nusve disponunt, vel quia nexu logico cum haeretica doctrina 
cohaerent, vel quia temere impetunt ea quibus suis velut pro- 
pugnaculis atque antemuralibus fides protegitur, vel quia 
quameumque aliam continent astutiae serpentinae fraudem. 
Etenim veritas oppositionis quam eiusmodi opiniones habent 
ad fidei sinceritatem, non est veritas in se revelata, utpote 
non formaliter contenta in deposito Scripturae vel divinae 
Traditionis, sed est veritas quae per collationem et discursum 
caeteraque media theologicae disciplinae unice innotescit. 
Aliunde vero eius notitia potest esse, et de facto saepe est 
requisita ad fidei incolumitatem, ut scilicet. sciatur quid vi- 
tandum, quid respuendum sit, ne fides ipsa periculo pateat. 
Unde Apostolus, Coloss. IL-8: Videte ne quis vos seducat per 
philosophiam et inanem fallaciam secundum traditionem homi- 
num. Et Concilium. Vaticanum nos monet in fine Constitutio- 
nis Dei Filius, non satis esse haereticam pravitatem devitare, 
nisi ii quoque errores diligenter fugiantur qui ad illam plus 
minusve accedunt. Hic igitur exemplum habes veritatum non 
revelatarum quae ad depositi custodiam et defensionem re- 
quiruntur. 

Simili quoque modo manifestum est quod ad infallibilem 
eorum quae fidei sunt propositionem, multoties exigitur de- 
terminatio infallibilis circa facta extra ambitum revelationis 
exsistentia. Puta, determinatio circa talem editionem sive ver- 
sionem, an sit conformis originalibus Scripturis, et hac de 
causa authentica. Nam alias, solam scripturam in abstracto, 
aut verius, scripturam quae olim fuit in originalibus manu- 
scriptis, non quae nuno est in manibus nostris, infallibiliter 

proponere posset Ecclesia. Item, determinatio circa hanc vel 
illam loquendi formam, an sit idonea ad exprimendum dogma. 
Nam quid ad me quod infallibiliter sentias, si 1d quod infal- 
hbiliter sentis potes fallibiliter exprimere? et tamen, quod 
haec vel illa formula, sive graeca, sive latina, sive alterius 
linguae, recte exprimat veritatem a Deo revelatam, id certe 
non est in ipso fidei deposito contentum. Et eodem modo di- 
cendum de alus pluribus quae pro nunc diserte non enume- 
rantur, nam allata iam exempla sufficiunt ad manifestationem 
generalis principii, satisque ostendunt qua ratione veritates 
non revelatae possint requiri ad custodiam vel propositionem 
revelatorum, ita ut ad eas quoque debeat infallibile Ecclesiae 
magisterium, iuxta amplitudinem institutionis et promissionis 
Christi, sese extendere. 

Sed nunc oportet venire ad magis particularia, id est ad 
singulas categorias rerum quae sub praesenti consideratione 
cadunt. Et quia communiter recensentur duae principales, 
quae sunt censurae propositionum, et facta dogmatica, de 
his per ordinem singillatim agendum est, novis argumentis 
generalem doctrinam confirmando, et potissimum quidem ar- 
gumento deducto ex constanti praxi atque usu Ecclesiae. 

Ecclesiae infallibilitas quoad censuras propositio- 
num. — Qua in re nonnullae notiones sunt necessario prae- 
mittendae. 

Censura doctrinalis active sumpta, est sententia per quam 
notatur propositio tanquam aliquo saltem modo fidei oppo- 
sita vel nociva. Passive accepta, est nota ipsa quae dictae 
propositioni inuritur. Porro vix dicere opus est, minime nunc 
tractari de censuris quae scientifice a privatis doctoribus pro 
sua rerum theologicarum peritia imponuntur, sed de illis solis 
quae ex cathedra feruntur a supremo Ecclesiae magisterio. Di- 
stinguitur autem censuratio categorica, et censuratio in globo. 
Censuratio categorica est quando unicuique propositioni sua 
propria affigitur nota. In globo, quando pluribus propositio- 
nibus recensitis, notae conglobatim apponuntur, non deter- 
minando quae cui conveniat. Exemplum censurae categoricae 
est in Bulla Auctorem fidei, qua damnantur propositiones 
Synodi Pistoriensis. Exempla vero censurae in globo suppe- 
ditant decreta Concilii Constantiensis contra Huss et Wi- 

cleff (1), Bulla Leonis X Exsurge Domine contra Lutherum (2), 
Bulla Clementis XI Unigenitus contra Quesnellum (3), etc. 
Hune posteriorem modum deridebant Iansenistae mentientes 
idem valere censuras in globo, ac si quis iudex centum reos 
de diversis criminibus convictos, una communi sententia pro- 
nuntiaret puniendos mulcta pecuniaria, exsilio, carcere, pa- 
tibulo, etc., respective. Sed quam inepte, nemo est qui non 
videat. Manifestum enim est quod in exemplo adducto, nul- 
lum effectum habere potest sententia, nisi cognoscatur in in- 
dividuo quis exsilio, quis carcere, quis patibulo puniendus 
sit. At non ita in praesenti. Sicut si mater diceret filiis: ca- 
vete ab his herbis quae omnes continent aliquod veneni genus, 
non frustra profecto id diceret, et haberent filii obediendo 
matr, unde incolumes se servarent, tametsi de speciali ve- 
neni genere quod singulae cuique herbae proprium est, nihil 
fuerit eis indicatum. Proinde, ut similitudo a Iansenistis ad- 
ducta qualicumque modo veniret ad rem, deberet potius in 
hunc modum verti: puta, si iudex publicaret edictum denun- 
tians certos homines nominatim designatos tanquam vitandos 


(1) « Haec sancta Synodus praefatos articulos quadraginta quinque 
« examinari fecit... Quibus examinatis fuit repertum prout in veritate 
«est, aliquos et plures ex ipsis fuisse et esse notorie haereticos..., 
< alios non catholicos, sed erroneos, alios scandalosos et blasphemos, 
« quosdam piarum aurium offensivos, nonnullos eorum temerarios et 
« seditiosos... Propterea in nomine D. N. I. C. haec Sancta Synodus... 
« praedietos articulos et eorum quemlibet... hoc perpetuo decreto re- 
« probat et condemnat. Et... inhibemus omnibus et singulis catholicis 
« sub anathematis interminatione ne de caetero dictos articulos vel ipso- 
«rum aliquem audeant publice praedicare, dogmatizare, tenere, etc. ». 
Cone. Constantiense, Sess. VIII. 

(2) In bac Bulla, post recitatas 41 propositiones Marthini Lutheri, 
subiungitur: « Matura deliberatione, praedicta auctoritate omnipotentis 
« Dei et Beatorum Apostolorum Petri et Pauli et nostra, praefatos omnes 
« et siugulos articulos seu errores, tanquam respective haereticos aut 
« scandalosos aut falsos aut piarum aurium offensivos.... damnamus, 
« reprobamus, atque omnino reiicimus, etc. ». 

(3) Post recitatas 101 propositiones Quesnelli, addit Pontifex: « Omnes 
« et singulas propositiones praeinsertas tanquam falsas, captiosas, male 
« sonantes... scandalosas, temerarias.... seditiosas.... erroneas, haeresi 
« proximas, ac demum haereticas,... respective, hae nostra perpetuo va- 
« litura constitutione declaramus, damnamus et reprobamus, etc, ». 

ac fugiendos, utpote qui scelesti sint, et digni qui exsilio, 
fune, rota, capite plectantur, respective. Quippe censura pro- 
positionum non se habet instar condemnationis qua poenae 
addicitur reus, sed per modum qualificationis qua aliquid no- 
tatur ut pravum, et ex consequenti ut respuendum. Constat 
autem non semper requiri ut species pravitatis in individuo 
innotescat, et finem adhue posse obtineri si vel in generali 
sciatur, unicuique propositioni convenire aliquam e notis 
globatim appositis. — Sed sive de censuris in globo agatur, 
sive de eategoricis, singularum notio explicita est theologo 
necessaria, et ideo de singulis per ordinem nune dicendum 
venit. 

Supremum gradum in censurarum catalogo obtinet propo- 
sitio haeretica, ad quam duae conditiones requiruntur. Prima 
est ut contradictorie opponatur alicui veritati a Deo forma- 
liter revelatae. Altera est ut haec ipsa veritas qua talis, vel 
definitione solemni vel ordinario magisterii exercitio iam fue- 
rit ab Ecclesia sufficienter proposita. Utrumque constat ex 
dictis de haeresi (1). Et siquidem de prima conditione ratio 
habeatur, manifestum est quod definiendo propositionem esse 
haereticam, non excurrit Ecclesia extra ordinem formaliter 
revelatorum. Cum enim affirmatio positivi et negatio contra- 
dictorii inter se convertantur, semper proponitur ipsa a Deo 
revelata veritas, sive sub forma canonis quo exhibetur id quod 
est a Deo dietum, sive sub forma censurae qua notatur id 
quod est contradictorie ei oppositum. At si de altera condi- 
tione sermo sit, apparet non eamdem esse rationem, quia fa- 
ctum antecedentis et sufficlentis propositionis ex parte Ec- 
clesiae minime computatur inter revelata. Unde dicendum est 
quod ipsa suprema censura haereseos aliqualiter adhue cadit 
sub secundario infallibilitatis obiecto de quo in praesenti, 
quamvis principaliter sub primario. 

Ad propositionem haereticam proxime accedit propositio 
erronea. Et hic sciendum est quod error generatim est de- 
viatio certa a regula certa. Sicut autem philosophus pro re- 
gula habet prima principia per se evidentia in quae resol- 
vuntur omnes veritates ordinis rationalis, ita fideli in quan- 
tum huiusmodi, certa regula est id quod tanquam divinitus 


(1) Vide supra, pag. 399 in nota. 

revelatum ab Ecclesia fuit propositum. Et ideo erroneitas 
nihil aliud nune erit quam oppositio et pugnantia alicuius 
doctrinae seu propositionis cum revelatis dogmatibus quae ut 
talia in manifesta Ecclesiae praedicatione sunt. Verum, hoc 
generali modo accipiendo errorem, omnis propositio haeretica 
est erronea, imo eminenter talis. Unde quando error sumitur 
ut ab haeresi condistinctus, necesse est ut dicat aliquid minus 
haeresi, videlicet certam ad doctrinam fidei oppositionem, cui 
tamen nonnihil deest quominus haeresis dici possit. Sic enim 
contingere solet, ut si qua nominis ratio communiter conve- 
niat pluribus velut hierarchice subordinatis, ipsum commune 
nomen ordini infimo specialiter reservetur, sicut patet de hoc 
nomine angelus, et de hoc nomine animal, aliisque pluri- 
bus (1); et sic etiam est in praesenti. — Porro oppositio illa 
a supremo haeresis gradu utcumque deficiens quae proposi- 
tioni erroneae propria est, duobus modis intelhgi potest. 
Primo, ita ut sit solum mediata, pro quanto dicta propositio 
est nec plus nec minus contradictoria alicuius conclusionis 
theologicae quae ex dogmate fidei et principio naturaliter 
certo deducitur (2). Alio modo, ita ut sit ad minus mediata, 


(1) « Est hoc in more positum sermoneque maiorum, ut nomen generis 
« speciei illi absolute tribuant, quae est in eo genere imperfectissima. 
Sic Aristoteles in praedicamentis dispositionem seiunxit ab habitu, 
eum tanien dispositio alias habitus ipsius genus sit. Virtus quippe, 
quam habitum esse nemo est qui nesciat, dispositio est perfecti ad 
optimum. Ae ne plura exempla quae sunt prope innumera referamus, 
illud est passim vulgi etiam ore contritum, quo animalis vocem, eum 
omnium animantium communis sit, interdum pro his solum aceipiunt 
in quibus nihil alind quam vis animantis apparet. À qua eonsuetudine 
ne Paulus quidem abhorruit, cum animalem hominem dixit, quasi bru- 
tum expertemque rationis... Ex «quibus facile intelligimus, erroneas 
propositiones eontra eatholieas fuisse divisas, et inferiore quodam 
« gradu quam haereticas, fuisse locatas. Error itaque qui et minus 
quiddam quam aperta haeresis, et catholicae doctrinae tamen contrarius 
« est, propositio erronea voeatur >. Melchior Canus, de locis, 1. 12, c. 10. 

(2) Exemplum habes in propositione 37 Pistoriensium, quae « sie in- 
« tellecta, tanquam ad validum usum potestatis absolvendi non sit ne- 
« eessaria ordinaria vel subdelegata iurisdictio.... falsa.... erronea ». Ne- 
cessitas enim iurisdietionis ad validam absolutionem, conclusio est 
theologica quae deducitur ex prineipio formaliter revelato : Poenitentiae 
scilicet sacramentum esse per modum iudicii institutum. 

quatenus propositio negat doctrinam quae certissime quidem 
cohaeret cum principiis fidei, certissimeque ex iis colligitur, 
sed insuper iudicatur a plerisque formaliter etiam revelata, 
et ut talis ab Ecclesia definibilis, quanquam hactenus de facto 
definita non sit (1). — Itaque in ipsa erroneitate sunt duo 
veluti gradus qui quandoque ab invicem contradistinguuntur, 
et quandoque non. Ubi autem contradistinguuntur, proposi- 
to habens superiorem gradum dicitur haeresi proxima ; quae 
inferiorem, erronea. simpliciter. Sic in Bulla Unigenitus, con- 
demnantur propositiones Quesnelli ut falsae, captiosae, er- 
roneae, haeresi proximae, etc. Sed in multis aliis documentis, 
puta in Bulla Auctorem fidei, nusquam ponitur haec nota 
haeresi proxima, quamvis aliqualiter insinuari videatur per 
eam quae pluries occurrit, ad minus erronea. Et haec quidem 
ideo dixerim, ne quis erroneitatis censuram ad eas solas pro- 
positiones restringat, quae in se obiective consideratae, nihil 
plus sunt aut esse possunt quam contradictoriae conclusionum 
theologicarum. 

Nunc autem, missis nimus subühtatibus, satis patet quid 
sit propositio sapiens haeresim vel suspecta de haeresi. « Utra- 
« que ansam dat timendi ne lateat haeresis; neutra dat fun- 
« damentum sufficiens alicui iudicandi absolute esse haeresim 
« vel errorem. Dat tamen fundamentum sufficiens ad suspi- 
« candum vel timendum quod auctor illius propositionis ha- 
« beat apud se haeresim aliquam vel errorem ex quibus illa 
« propositio oriatur. Hoc tamen fundamentum non consistit 
«in indivisibili, sed habet latitudinem secundum magis et 
« minus », et luxta hanc latitudinem, saporem haereseos a su- 
spicione distingues (2). Item sine difficultate intelligitur pro- 
positio male sonans vel piarum aurium offensiva. Nam prior 


(1) Exemplum sumi potest de ipso praesentis disputationis obiecto, id 
est, de propositione negante infallibilem Ecclesiae auctoritatem in cen- 
suris propositionum. Quae quidem infallibilitas certissime colligitur ex 
principiis revelatis, sed et a plerisque habetur ut formaliter quoque 
revelata, tametsi nondum fuerit tanquam fidei divinae dogma authentice 
proposita, ut dictum est supra. Et ideo Pius IX iu litteris apostolicis 
Gravissimas inter, sententiam Frohschammer omnino erroneam, et ipsi 
fidei, Ecclesiae eiusque auctoritati vel maxime iniuriosam esse edicit ct 
declarat. 

(2) Lugo, de fide, Disp. 20 Sect. 3 n 88. 

peccat aequivocatione seu abusu vocum diversarum ab usu 
communi quo solent a fidelibus usurpari, non servans formam 
sanorum verborum quam commendat Apostolus. Posterior 
vero, etsi usurpet voces in propria et usitata earum signifi- 
catione, id tamen dicit quod, utpote indecens et indignum in 
materia religionis, natum est fidelium reverentiam minuere et 
pietatem offendere (1). Caeterum, si quae inveniantur in hac 
parte sententiarum diversitates, et parvi momenti sunt, et ad 
modos loquendi potius quam ad rem 1psam spectare videntur. 

Maior esset, specie quidem tenus, de nota temeritatis di- 
screpantia. Sed omnis oppositio cessabit si cum Melchiore 
Cano consideres, propositionem temerariam duobus modis 
usurpari solere, communiter scilicet et proprie. — Commu- 
niter quidem, ut omnis propositio quae insolenter et nimium 
audacter sese erigit absque fundamento contra receptam in 
Ecclesia sententiam, temeraria quoque appelletur, etiamsi 
aliunde sit haeresis vel error manifestus. Et hoc modo sumi- 
tur temeritatis nota in Bulla Auctorem fidei, ubicumque pro- 
positiones damnantur ut temerariae simul et erroneae; ut te- 
merariae nempe, propter contemptionem superbam commu- 
nis sensus Ecclesiae; ut erroneae vero, propter oppositionem 
saltem mediatam cum revelatis catholicae fidei dogmatibus. 
— Nunc autem sensu magis particulari et restricto usurpatur 
censura temeritatis ubi asseveratio ut temeraria notari potest, 
ut.haeretica vel erronea vel sapiens haeresim non potest. Id 
porro accidit quando in aliqua propositione non negatur obie- 
ctum fidei directe vel indirecte, neque in re ipsa vel in vo- 
cibus fit suspicio contra fidem, sed solum cirea materiam quae 
etsi nec formaliter nec virtualiter revelata, nihilominus spe- 
ctat ad theologiam vel pietatem, temere reiicitur communis 
sensus doctorum et fidelium (2). Et hoe modo censura teme- 


(1) Id. ibid. n. 92-94. 

(2) Exemplum habes in propositionibus 31 et 32 Pistoriensium. — 
« Propositio synodi enuntians conveniens esse pro divinorum officiorum 
« ordine et antiqua consuetudine, ut in unoquoque templo unum tantuni 
« sit altare, sibique adeo placere morem illum restituere: temeraria, 
« perantiquo, pio, multis abhinc saeculis in Ecclesia praesertim Latina 
« vigenti et probato mori iniuriosa. — Item, praescriptio vetans ne super 
«altaria sacrarum reliquiarum thecae floresve apponantur; temeraria, 
« pio ac probato Ecclesiae mori iniuriosa ». 

ritatis inferior est praecedentibus. Merito tamen inter theo- 
logicas censuras computatur, « quia licet propositio mere te- 
« meraria non neget fidem nec conclusionem theologicam, 
«negat tamen temere et imprudenter aliquid ad theologiam 
« spectans et ad doctrinam communem circa res quae spe- 
« ctant ad pietatem et salutem. Quam doctrinam et commu- 
«nem fidelium sensum multum refert indemnes servare, et 
« coercere effrenatam pro libito opinandi libidinem, et temere 
« asserendi quidquid cuilibet arridet, ex quo paulatim gradus 
«fit ad audendum etiam cirea alia, quae propius ad fidem 
« accedunt. Sunt enim haec omnia quasi antemuralia quae 
« doctrinam fidei muniunt, quibus ablatis facilior patet aditus 
«ad fidem ipsam vel alia fidei proxima oppugnanda. Quare. 
« propter connexionem aliquam, licet non necessariam nec 
« evidentem quam cum fide habent, exigunt peculiarem reve- 
« rentiam ne facile et temere contemnantur. Qui enim hodie 
« communem Patrum vel doctorum sensum circa aliquid non 
« revelatum spernit, cras spernet communem Patrum sensum 
«in aliquo Seripturae loco interpretando, et dicet eos ommes 
«in eius intelligentia deceptos fuisse, quod proprium est 
« haereticorum dicentium verba Scripturae esse juxta culus- 
« que sibi melius sapientis sensum acciplenda » (1). 

Notae aliae vix declaratione indigent. Schismatica est pro- 
positio quae promovet schisma, vel illud generare potest aut 
ad illud inducere. Seditiosa, quae ab obedientia principibus 
civilibus debita retrahit, aut ad tumultus in republica exci- 
tandos conducit. Scandalosa, quae praestat occasionem ruinae 
spiritualis, inclinando ad peccata vel avocando ab exercitio 
virtutum, qualis v. g. fuit illa enumeratio incommodorum 
auricularis confessionis, in qua, ut notat Canus, tanto cum 
Germaniae scandalo Erasmus versatus est. Blasphema, quae 
iniuriam et irreverentiam contra Deum continet. /niuriosa, 
quae iniuriam habet contra eos quorum honori merito consulit 
Ecclesia, prohibens et severe puniens libellos famosos contra 
principes etiam saeculares, aut contra personas publicas, con- 
tra ordinem aliquem religiosum, contra Praelatos, Cardinales, 
et alios. Impia, qua verus Dei cultus evertitur vel ammmui- 
tur, etc. — Sed eum haec perspicua sint, unum est quod ul- 


(1) Lugo, de tide, Disp. 20, Sect. 3. 

timo loco annotare praestat, videlicet: unam eamdemque pro- 
positionem subiacere posse pluribus censuris, quia sub plu- 
ribus respectibus fidei vel moribus nociva esse potest, et hac 
de eausa plures continere pravitatis species. 

Nune autem, infallibilitatem supremi magisterii Ecclesiae 
in his censuris ferendis, (praeter generale argumentum paulo 
supra deductum ex commisso munere custodiendi depositum, 
illudque eontra omnes corruptionis causas 1n animis fidelium 
integrum atque purum conservandi), invicte demonstrat vel 
ipsa Ecclesiae praxis. Ab antiquis enim temporibus con- 
suevit Ecclesia, non solum censurare propositiones, verum 
etiam imponere fidelibus obligationem adhaerendi hisce cen- 
suris, id est firmiter credendi eas omnes et singulas conve- 
nire notatis propositionibus, et eo quidem modo quo eis 
convenire declarantur. Sic Concilium Constantiense imposuit 
Hieronymo de Praga sequentem professionem : « Ore et corde 
« profiteor in omnibus et per omnia... prout ipsa Romana 
« Ecclesia et Apostolica Sedes et hoc sacrum Concilium pro- 
« fitentur, et specialiter quod praedictorum articulorum (Huss 
« et Wiclef) plures sunt notorie haeretici..., quidam vero bla- 
« sphemi, alii erronei, alii scandalosi. » Et in Bulla Inter cun- 
ctas, Martinus V confirmans decreta Constantiensia facta in 
materia fidei contra haereticos, iubet interrogari quemlibet 
suspectum: « Utrum credat, sententiam sacri Constantiensis 
« Concilii super 45 Ioannis Wiclef, et Ioannis Huss 30 arti- 
< culis superius descriptis latam, fore veram et catholicam : 
«seilicet quod supradicti 45 articuli Ioannis Wiclef et Ioan- 
« nis Huss 30 non sunt catholici, sed quidam ex eis sunt 
< notorie haeretici, quidam erronei, alii temerarii et seditiosi, 
«alii piarum aurium offensivi ». Et similiter in omnibus con- 
stitutionibus dogmaticis Romanorum Pontificum, quibus vel 
in globo vel categorice censurantur propositiones Lutheri, 
Baii, Quesnelli, Pistoriensium, etc., semper auctoritate apo- 
stolica sub poenis à iure statutis mandatur ne quis de dictis 
propositionibus aliter unquam sentire praesumat, quam in 
ipsis perpetuo valituris constitutionibus declaratur, idque 
nulla distinctione facta inter supremam censuram haereseos 
et censuras inferiores. — Quo posito, sic arguere licet: Im- 
posita a suprema Ecclesiae auctoritate obligatio credendi 
assensu firmo atque irrevocabili veritatem censurarum quibus 

damnatae notantur propositiones, est vera obligatio quae 
coram Deo conscientiam adstringit, iuxta illud Matth. X VI-19: 
Quodcumque ligaveris super terram erit. ligatum et in caelis. 
Hoc enim in loco (collato cum Matth. XVIII-15) aperte edo- 
cemur minime posse accidere ut Ecclesia unquam ligare at- 
tentet id quod in rei veritate ligare non potest. Atqui nulla 
esse potest vera per se obligatio firmiter credendi id quod a 
fallibili auctoritate est determinatum. Ergo ex ipsa praxi, 
ipsoque usu Ecclesiae obligatorio modo proponentis assensui 
fidelium censuras doctrinales, certissime deducitur infallibi- 
litatem magisterii eius ad illas quoque absque exceptione 
sese extendere. Quod demum confirmatur, ut supra iam dli- 
ctum est, ex summo et universali omnium theologorum con- 
sensu. — Sed de his nunc satis, iam pergamus ad reliqua. 

Infallibilitas Ecclesiae quoad facta dogmatica. — De 
his factis nunc agitur, quorum determinatio interest ad cu- 
stodiam depositi, et àd regulae fidei et morum convenientem 
applicationem. 

Quidam distinguunt tres classes : dogmaticorum, hagiogra- 
phicorum, et historicorum. « Multa sunt per se ad philoso- 
< phiam, ad philologiam, ad humanam empiriam pertinentia, 
« sine quorum infallibili certitudine nec 1psa veritas un”, 
« infallibiliter proponi et expicari, nec quid credendum sit 
«intelligi posset. Praeterea facta in se minime revelata fre- 
« quenter ita supponuntur vel ipsi explicationi revelationis, 
« vel erroribus huie oppositis, ut in quibusdam adiunctis 
« dogma revelatum custodiri, contra erroneas detorsiones de- 
« fendi, vel sine periculo applicari nequeat, quin iudicium de 
« dogmate revelato et de errore opposito comprehendat etiam 
« huiusmodi facta in se non revelata. Huc pertinent facta quae 
« diei solent dogmatica, quando quaeritur de genuino sensu 
« textuum humanorum in determinatis libris, quatenus in eo 
«contextu concordent vel opponantur deposito fidei. Facta 
hagiographica verae sanctitatis et aeternae gloriae hominum 
defunctorum, qui solemni iudicio proponantur universae 
Ecclesiae cultu religioso prosequendi. Facta deinde per se 
historica, ex. gr., legitima celebratio determinati Conci- 
lii, etc. » (1). Verum eiusmodi classificatio ad modum loquendi 

(1) Franzeliu, de Tradit. Thes. 12, Schol. 1. 

pertinet. Caeterum, quaecumque hic recensentur, convenien- 
ter venire possunt sub nomine factorum dogmaticorum, qua- 
tenus habent singula connexionem aliquam cum dogmate vel 
custodiendo, vel applicando, vel rite proponendo. Iis autem 
interim praetermissis quae specialem non offerunt difficulta- 
tem, de duobus tantum dicam de quibus alicui dubium oc- 
currere posset, an et qua ratione infallibili Ecclesie defini- 
tioni subiaceant. 

I. — Primum pertinet ad sensum librorum, sensum scilicet 
ab auctoribus intentum, quatenus concordet vel opponatur 
regulae fidei. Sed nota diligenter quod sensus ab auctore 
intentus dupliciter sumi potest. Primo pro sensu qui forte 
latebat in mente eius dum scribebat, et sic non est sensus 
auctoris formaliter in quantum huiusmodi, nec subiacet iu- 
dicio Ecclesiae. Secundo pro sensu qui est in libro expressus, 
quemque verba prae se ferunt, et sic est sensus intentus ab 
auctore qua tali, de quo solo sermo est in praesenti. Porro 
quaestio Ista celebritatem habuit quam maximam tempore Ian- 
senismi, cum scilicet damnatis a Summis Pontificibus Iansenii 
propositionibus, ad illam cavillationem recurrerunt Ianseniani, 
ut dicerent propositiones quidem esse damnabiles atque hae- 
reticas, sed eas de facto non contineri in Iansenii libro, imo 
esse a sensu eius alienas; et hoc modo distinguentes inter 
ius et factum, specie quidem tenus videbantur acquiescere 
decretis Ecclesiae quoad ius, re autem ipsa omnia eludebant. 
Hine Alexander VII per constitutionem Dum ad sacram Pe- 
tri sedem, haec declaravit: « Quinque propositiones ex libro 
« praememorati Cornelu Iansenii episcopi Yprensis, cui titulus 
«est Augustinus excerptas, ac in sensu ab eodem Cornelio 
« Iansenio intento damnatas fuisse, definimus et declaramus». 
Postea vero, constitutione AKegiminis apostolici, sequens for- 
mularium subscribendum edixit: « Ego N. constitutioni In- 
«nocenti X.... et constitutioni Alexandri VIT... summorum 
« pontificum me subiicio, et quinque propositiones ex Cor- 
«nelun Ianseni libro cui nomen Augustinus excerptas, et in 
« sensu ab eodem auctore intento, prout illas per dictas con- 
« stitutiones Sedes Apostolica damnavit, sincero animo reiicio 
«ac damno, et ita iuro. Sic me Deus adiuvet, et haec sancta 
« Dei Evangelia » (1?. Constanter autem restiterunt Ianseni- 


(1) Cf. Dbenzinger, Enchir., n. 970, 

stae, denegantes Ecclesiae auctoritatem, praesertim infalli- 
bilem, iudicandi de facto, id est de sensu auctoris ut supra, 
variisque subterfugiis rebellionem suam dissimulare tentave- 
runt, donec tandem omni cavillationi praecluserit viam con- 
stitutio Clementis XI Vineam Domini. — Duo ergo hic de- 
claranda veniunt: auctoritas iudicandi, et infallibilitas in 
iudicando. 

Et auctoritas quidem iudicandi de sensu auctoris in or- 
dine ad regulam fidei orthodoxae, tam evidenter continetur 
in potestate magisterii ut nihil evidentius esse possit. Certe 
iubentur fideles vitare hominem haereticum (Tit. IIT-10), et 
cavere a falsis prophetis qui veniunt ad eos in vestimentis 
ovium, intrinsecus autem sunt lupi rapaces (Matth. VII-15): 
vitare, inquam, hominem haereticum seu cavere a falsis 
prophetis, non tam in propria persona consideratis, quam in 
scriptis quae venenum haereticale diffundunt. Nune autem 
quomodo vitarent. quomodo caverent fideles, nisi ab ea au- 
ctoritate cui fidei procuratio concredita est, ii qui vitandi 
sunt notarentur? Et isti rursus quomodo notarentur, nisi de 
eorum sensu posset authentice iudicare Ecclesia, et tanto 
quidem meliori iure, quanto magis dissimulant, magisque se 
occultare pertentant? Quapropter minime audiendi sunt qui 
ad eludendum argumentum desumptum ex praxi veterum 
Conciliorum (puta Concilii III ubi damnata sunt scripta 
Nestorn, et Concilii V ubi proscripta fuere tria capitula seu 
scripta Theodori Mopsuesteni, Theodoreti, et Ibae), dixerunt 
Ecclesiam posse quidem talia exercere iudicia ex notorietate 
facti, quando errores sunt a suis auctoribus in confesso ; secus 
vero, minime. Falsissimum quippe est quod Ecclesia eos solos 
haereticos notare habeat, quorum errores sunt notorii. Quin 
imo, istos utpote publice cognitos non ita signare opus est, 
sed magis eos quorum sermo ut cancer clanculum serpit: 
quibus etiam auferenda est pellis ovina et hypocrisis larva 
qua periculosissimi seductorum exsistunt. Unde Dominus in 
evangelio: À fructibus eorum cognoscetis eos. Quasi diceret: 
Non hic quaestio est de notorietate et de confessione horum 
hypocritarum, sed quanto magis negant, tanto magis eos de- 
testari oportet et publicare sententiam. Ubi namque videbitis 
eos abducere discipulos post se, dividere etiam catholicos, et 
multos secum trahere ita ut quid creditu opus sit vix appa- 

reat, tunc vel maxime interponendum iudicium. Et hoc est 
bonum necessario proeurandum fidelibus, cum nihil magis 
necessarium sit sanitati, quam ut sciatur domus in qua est 
pestis, noseanturque ii ex quorum contagione trahitur. Quod 
si secus sentiatur, iam inermis est Ecclesia contra haereses, 
quia haereses non ex sese et sponte sua pullulant, sed sem- 
per aliqua est persona vel aliquis liber qui eas ex inferno ubi 
conceptae sunt, in lucem edit (1). Dicendum ergo quod in 
munere docendi Ecclesiae commisso, manifeste includitur po- 
testas iudicandi de sensu librorum per ordinem ad depositi 
custodiam. 

Addo autem infallibilitatis praerogativam huie potestati 
proeul dubio esse annexam. Ét primo quidem ratione gene- 
rali, quia praerogativa infallibilitatis afficit ipsum supremum 
Ecclesiae magisterium in tota latitudine suae extensionis. Si 
ergo potestas de qua in praesenti, nihil aliud est quam pars 
ecclesiastici magisterii, oportet ut quoties a suprema aucto- 
ritate definitiva sententia exercetur, infallibiliter exerceatur. — 
Secundo ratione speciali, quia tales occurrere possunt circum- 
stantiae, praesertim si liber aliquis ab aliqua factione assu- 
matur in tesseram et symbolum, ut ad providendum inco- 
lumitati fidei necesse sit devenire ad formalem definitionem 
circa ipsum libri sensum, non solum notando errorem veluti 
in abstracto, verum etiam imponendo credendum quod liber 
notatum errorem contineat, et hoe titulo, sit in perpetuum 
anathematizandus. Atqui nulla esse potest auctoritas ad im- 
ponendum assensum firmum atque irrevocabilem circa id quod 
fallibiliter definiretur, ut constat. — Denique ratio apodictica 
sumitur ex praxi Ecclesiae. Sic enim statutum est in Bulla 
Olementis XI Vineam Domini: « Ut quaevis in posterum er- 
« roris occasio penitus praecidatur, atque omnes catholicae 
« Ecclesiae filii Ecclesiam ipsam audire, non tacendo solum 
« (nam et impii in tenebris conticescunt), sed et interius ob- 
« sequendo, quae vera est orthodoxi hominis obedientia, con- 
« discant: hac nostra perpetuo valitura constitutione, obedien- 
«tiae quae praeinsertis apostolicis constitutionibus debetur, 
« obsequioso illo silentio minime satisfieri, sed damnatum in 


(1) Ita fere Bossuet, De Uautorite des jugements ecclésiastiques où sont 
notés les auteurs des schismes et des hérésies. Opp., Tom. 37. 

«quinque praefatis propositionibus Ianseniani libri sensum 
« quem illarum verba prae se ferunt, ut praefertur, ab omni- 
« bus Christi fidelibus ut haereticum, non ore solum, sed et 
« corde recipi ac damnari debere, nec alia mente, animo aut 
« credulitate supradictae formulae subseribi licite posse, ita ut 
« qui secus aut contra quoad haec omnia et singula senserint. 
« tenuerint, praedicaverint, verbo vel seripto docuerint aut 
« asseruerint, tanquam praefatarum apostolicarum constitutio- 
«num transgressores omnibus et singulis illarum censuris et 
« poenis omnino subiaceant, eadem auctoritate apostolica de- 
« cernimus, declaramus, statuimus et ordinamus ». Ex quibus 
constat fuisse de facto impositam a suprema auctoritate obli- 
gationem credendi assensu absoluto atque irrevocabili factum 
dogmaticum sensus a Tansenio intenti in libro Augustinus, et 
ideo redit de integro argumentum supra propositum quoad 
infallibilitatem Ecclesiae in censuris propositionum. 

IT. — Aliud quoque factorum genus est, ad infallibile Ec- 
clesiae iudicium pertinens, de quo nonnulla hic dicenda et 
breviter notanda occurrunt. Hoc genus factorum est de vera 
sanctitate et aeterna gloria eorum quos definitiva sententia 
canonizat Ecclesia (1); et de his per prius considerandum 
est an et quomodo cum dogmate seu doctrina fidei et morum 
habeant connexionem. Dico autem esse in primis connexio- 
nem cum revelato dogmate de cultu et invocatione sanctorum. 
Et sane, veritas est in apostolico fidei deposito formahter 
contenta, quod Saneti cum Christo regnantes sunt colendi, 
et quod ad eorum suffragia atque intercessionem recurrere 
nos oportet, ut hoc etiam modo servetur ea quae in 3ymbolo 
docetur Sanctorum communio (2). Atqui haec revelata veritas 


(1) Adverte hic discrimina inter canonizationem et beatificationem. Plura 
recensetur a Benedicto XIV, l. 1, e. 48, et alibi passim: quod beati- 
fieatio ut plurimum, non universalem, sed particulares respiciat eccle- 
sias; quod facultatem dumtaxat, non vero praeceptum cultus importet. 
Essentialis tamen et potissima differentia uno verbo enuntiari potest: 
quod beatificatio non sit supremum, definitivum, et ultimum ecclesia- 
stieae auctoritatis de sanctitate Beati iudicium. 

(2) Non in divina Traditione tantum, verum etian in Seriptura de 
sanctorum invocatione indubia testimonia suut, « Ab antiqui Testamenti 
« auctoritatibus incipiendo, Iacob patriarcha, dum filiis suis benedicebat, 
« inqnit Gen. XLVIII-16: Angelus qui cruit me de cunctis malis benedicat 

omnino non posset convenienter applicari aut humano modo 
ad praxim deduci, nisi determinati quidam Sancti cultui fide- 
lium proponerentur, definitione prius facta de eorum gloria 
etbeatitudine per formalem vel aequipollentem canonizationis 
sententiam. Quod quidem adeo manifestum visum est ipsis 
quoque heterodoxis, ut veteres Protestantes inter alia argu- 
menta quibus catholicum de cultu sanctorum dogma explo- 
debant, usi sint etiam hac ratione, quod scilicet in primitiva 
Ecclesia nullum invenirent canonizationis vestigium, cum 
tamen ad sanctorum cultum rite ac legitime exercendum 
necesse fuisset publice pronuntiare, qui vere Divi essent hoc 
honore digni. Ita Ioannes Dallaeus apud Benedictum XIV, 
l. 1, c. 12, falso quidem asserens nullum in primis temporibus 
reperiri canonizationis morem (1), sed recte perspiciens nexum 


« pueris istis, et invocetur super eos nomen meum, nomina quoque patrum 
« meorum Abraham et Isaac. Moyses orando Deum, sic locutus est, Exod. 
« XXXII-13: Recordare Abraham, Isaac, et Israel servorum tuorum quibus 
« iurasti per temetipsum. Salomon Deum exorabat ut reminisceretur mi- 
« sericordiarum David, 2 Paralip. VI-42: Memento misericordiarum David 
« servi tui. Tres pueri a Nabuchodonosor condemnati ut inter ignes vitam 
« amitterent in fornace, misericordiam Dei implorabant propter merita 
« sanctorum, Dan. III-35: Neque auferas misericordiam tuam a nobis pro- 
« pter Abraham dilectum tuum, et Isaac servum tuum, et Israel sanctum 
« tuum... et 2 Mach. XV-12, Onias et Ieremias iam defuncti exhibentur 
«et proponuntur uti Deum exorantes pro populo. — Adduntur Novi Te- 
« stamenti auctoritates. Sanctus enim loannes petit a Deo pacem et ab 
« angelis; quod est idem ac dicere, Deo porrigi preces ut pacem tribuat, 
« et angelis ut eam impetrent, uti legitur Apocal. I-4. Viginti item 
« quatuor seniores qui venerabundi et prostrati sistebant coram Agno, 
«quid aliud agebant, quam fidelium orationes Deo repraesentabant ? 
« Apocal. V-8. Cum Petrus Apostolorum princeps se post obitum suum 
« promiserit operam navaturum ut documentorum a se traditorum remi- 
« niscerentur, ut ex epist. 2, I-15: Dabo aulem operam et frequenter ha- 
< bere nos post obitum meum ut horum memoriam faciatis, fieri absque 
« dubio id non poterat, nisi per suam apud Deum intercessionem ». 
Benedictus XIV, de canoniz. 1. 1, c. 12. 

(1) Primis temporibus, antequam ad solos Summos Pontifices causae 
beatificationum et canonizationum exclusive deferrentur, processus ca- 
nonizationis hoc modo se habebat. Primo episeopi in suis dioecesibus 
cultum publicum decernebant erga martyres vel etiam confessores appro- 
batos; in quo quidem aliqua erat beatifieationis ratio, nondum tamen 
canonizatio, cum episcopale praeceptum nec possit propriae dioecesis 

facti de quo est canonizatio cum dogmate catholico. Quin 
imo dicendum est hane connexionem adesse cum toto com- 
plexu dogmatum de christiana seu evangelica morum regula, 
quae non theoretice tantum fidelibus est proponenda per 
doctrinam, verum etiam concrete per exempla, id est per 
authenticorum vitam sanctorum 1n quibus ad terendam sa- 
lutis viam exemplum nobis simul et praesidium divinitus 
praeparatum atque collocatum est. Igitur propter has et alias 
rationes quas brevitatis gratia praetermitto (1), minime dubium 
esse potest quin facta illa quae ab aliquibus hagiographica 
dicuntur, vere dogmatica appellari possint: circa quae cum 
plena infallibilitatis praerogativa exercetur suprema Eccle- 
siae auctoritas. 

Et praeter unanimem catholicorum Doctorum consensum, 
paucissimis forsitan dubiae notae exceptis (2): praeter alias 


terminos praetergredi, nec praesertim ad robur supremi ac definitivi 
iudicii pertingere. At postea, accedente sensim sine sensu universalis 
Ecclesiae approbatione seu cousuetudine, a Summis Pontificibus expresso 
vel tacito consensu confirmata, idem ille cultus qui in particularibus 
locis decreto particularium episcoporam inceperat, ad canonizationis 
terminos perveniebat. Haec quippe universalis Ecclesiae consuetudo in 
eiusmodi observationibus solemni iudicio aequipollet, et pro suprema 
lege semper fuit habita, ut videre est apud Augustinum passim. 

(1) Of. Bened. XIV, de cemonszad. l|. 1, c. 1X. 

(2) Plus quam sexaginta enumerat Benedictus XIV, 1. 1, c. 43, quo- 
rum alii sunt iuris canonici interpretes, alii theologiae magistri ex omni 
schola; qui etiam praesentem veritatem tam certam habent, ut plures 
sententiam oppositam censeant hacreticam, alii vero, etsi non haereticam, 
at certe gravi censura dignam. — Sunt qui existimarunt S. Thomam non 
ita certum fuisse quod Ecclesia non possit errare in canonizatione san- 
ctorum, quia Quodl. 9, Q. 5, a. 16, dicit: Pie credendum est quod nee 
etiam. in iis iudicium Eccelesiae errare possit, Ad quod in primis respondeo 
quod etiamsi S. Thomas remansisset ambiguus cirea solutionem huius 
quaestionis, nihil tamen certitudini conclusionis deperiret. Non enim 
inauditum est, imo saepe visum in Ecclesia Dei, quod doctrina quae 
primum ut probabilis vel probabilior tenebatur, postmodum, re magis 
eliquata, certissima evaderet, etiam ante solemnem Ecclesiae definitio- 
nem, Respondeo secundo, Doctorem angelicum nequaquam dubium fuisse 
in hae re, eum non dicat pie eredibile, sed pie credendum, et allata ar- 
gnmenta pro parte negante absque ambiguitate solvat, argumentum vero 
pro parte affirmante posituin tanquam recte concludens, ut assolet, re- 


linquat insolutum. 

rationes speculativas omnibus factis dogmaticis communes 
quae hic quoque locum habent, et ab initio iam expositae 
fuerunt, praecipuo rursus argumento nunc sit ipse Ecclesiae 
mos et usus. Adhibent enim Pontiüces in actu canonizandi 
solemnia illa verba decernimus, declaramus, definimus, quibus 
uti solent quoties veritatem firmiter tenendam fidelibus im- 
ponunt. Formulam consuetam dabit tibi Benedictus XIV, 
1. 1, c. 36, 89: « Ad honorem Sanctae et individuae Trinitatis, 
«ad exaltationem fidei, catholicae et christianae religionis 
« augmentum, auctoritate D. N. I. C., beatorum apostolorum 
« Petri et Pauli, ac Nostra, matura deliberatione praehabita, 
«et divina ope saepius implorata, ac de Venerabilium Fra- 
«trum nostrorum S. R. E. Cardinalium, Patriarcharum, Ar- 
« chiepiscoporum, et Episcoporum im Urbe exsistentium con- 
silio, Beatum N. sanctum esse decernimus et definimus, 
«ac Sanctorum catalogo adscribimus: statuentes ab Eccle- 
«sia universal illorum memoriam.... pia devotione recoli de- 
bere. In nomine Patris et Filii et Spiritus Sancti. Amen ». 
Quim et exempla sunt canonizationum, puta S. Udalrici a 
Ioanne XV in Concilio Lateranensi peractae, ubi expresse 
additur excommunicationis poena contra eos qui declara- 
tioni sanctitatis refragarentur, ut videre est apud Benedi- 
ctum XIV, 1. 1, c. 45, n. 2. His porro omnibus considera- 
tis, praesto est concludere quod canonizationis decreto ita 
ligantur fideles, ut de canonizatorum sanctitate nefas eis sit 
dubitare. Id autem, ut saepe dictum est, esse non posset nisi 
infallibile Ecclesiae magisterium ad hanc quoque materiam 
sese extenderet. 

Nec recte contra praedicta opponeretur illa protestatio qua 
olim Pontifices, antequam ad canonizationis iudicium proce- 
derent, protestari solebant in hane formam: Antequam ad 
pronuntiationem veniamus, protestamur publice apud vos prae- 
sentes, quod per hunc actum canonizationis non intendimus ali- 
quid facere contra fidem aut Ecclesiam catholicam sive honorem 
Dei. Gratis enim et sine ullo fundamento asserit Launoius 
protestationem eiusmodi fuisse quamdam confessionem falli- 
bilitatis in actu canonizandi, cum ne verosimiliter quidem ad 
hune sensum trahi possit. Aliud quippe est fallibilem se fa- 
teri, et aliud dicere se non praetendere aliquid statuere con- 

tra fidem. Proinde, ut pluribus ostendit Benedictus XIV. 
]. 1, c. 4: « Verborum sensus hic rectus et legitimus esse vi- 
« detur: protestor me non decernere cultum sanctis, qui Deo 
« debetur, esse impendendum: quod quidem esset contra 
« fidem et Ecclesiam catholicam, et contra honorem Dei. Et 
« protestatio hoc modo declarata similis est protestationi se- 
« ptimae Synodi, in qua Patres declararunt se sanctorum ima- 
« ginibus colendis latriam non asserere soli Deo debitam.... 
« Sed clarissime praedicta innititur explicatio bullae canoni- 
zationis S. Udalrici editae a Ioanne XV. quam Mabillonius 
primum indubitatae fidei monumentum scribit de canomiza- 
tione a Papa impetrata. En verba bullae: Communi consilio 
decrevimus memoriam illius (id est S. Udalrici) affecta et de- 
votione fidelissima venerandam, quoniam sic adoramus et co- 
limus reliquias martyrum et confessorum, ut eum cuius mar- 
« tyres et confessores sunt adoremus. Honoramus servos ut ho- 
nor redundet in Dominum, ac proinde nos qui fiduciam no- 
strae iustitiae non habemus, illorum precibus ac meritis apud 
clementissimum Deum iugiter adiuvemur. Si igitur, ne po- 
pulus in cultu sanctis deferendo erret, Pontifices de servanda 
catholica veritate ac Dei honore tuendo protestati sunt, 
« quid habet id, quaeso, commune cum timore quem dicuntur 
Pontifices habuisse errandi in canonizatione sanctorum, opi- 
nando se in eo iudicio falli potuisse? » Uno demum verbo, 
nihil aliud per praefatam protestationem insinuabatur, nisi 
discrimen canonizationis qua canonizandus referebatur in al- 
bum amicorum Dei, a gentilium apotheosi qua homo defun- 
ctus inter deos recensebatur. 

Multo minus valeret obiectio desumpta ex reliquiis quae 
cultui fidelium proponuntur, et tamen supposititiae esse pos- 
sunt. Nulla enim, et ne longinqua quidem, cum praesenti ne- 
gotio paritas est. Etenim, praeterquam quod sancti coluntur 
cultu absoluto. reliquiae vero cultu tantum relativo. (ita sci- 
licet ut cultus delatus reliquiae falsae semper terminetur prin- 
cipaliter ad personam cuius reliquia existimatur), manifestum 
per se est, nullam exsistere Ecclesiae definitionem circa au- 
thenticitatem quarumcumque reliquiarum in particulari, nec 
proponi fidelibus firmiter credendum quod hoc numero cor- 
pus, vel haec. numero ossa vere sint illius sancti sub cuius 
nomine coluntur. Quippe, cum iste cultus sit mere relativus, 

ut dictum est, semper sufficit de facto ipso historica certi- 
tudo, imo et simplex probabilitas, quin oporteat unquam ma- 
gistrale aliquod iudicium in huiusmodi rebus intervenire. — 
Tertio observabis quod simplex inscriptio in Martyrologio 
nequaquam sufficit ad canonizationem etiam aequipollentem. 
Hine, si his quae modo dicta sunt, opponantur errores qui 
aliquando in Martyrologium Romanum irrepserunt: qui op- 
ponat scire debet, nihil in eo esse commune cum re de qua 
nunc agimus. « In Martyrologio Romano inscripta quidem 
«sunt nomina eorum qui fuerunt solemniter per summos 
« Pontifices canonizati, de quibus utique nullus error inveniri 
« potest. Sed inscripta quoque in eo reperiuntur aliorum no- 
«mina qui in album Sanctorum nunquam a summis Pontifi- 
«cibus relati sunt, sed tantum vel formaliter vel aequipol- 
« lenter beatificati dici possunt, sive per Romanos Pontifices, 
« sive Episcoporum iudicio iuxta antiquam disciplinam ; circa 
« quos quatenus aliquis error irrepsisset, vel adhue permane- 
« ret...., nemo est qui non videat, ex hoc ad rem praesentem 
« nihil inferri posse. Aliquid nempe ex hoc argumento evin- 
«ceretur, si descriptio in Martyrologio Romano, spectata 
« sua natura et indole, canonizationem formalem vel aequi- 
« pollentem importaret, etiamsi qui sunt descripti, non fuis- 
«sent antea vel formaliter vel aequipollenter canonizati. At 
«id nunquam poterit probari, nam ex alibi dicendis consta- 
«x bit, pertractatam alias fuisse in S. R. C. quaestionem: Quid 
importet descriptio in Martyrologio, et utrum ad quamdam 
« canonizationis, an ad quamdam beatificationis speciem referri 
« possit; nec eam usque adhuc potuisse resolvi » (1). 
Denique animadvertes secernendam esse quaestionem de 
vera sanctitate et aeterna gloria personae vel formaliter vel 
aequipollenter canonizatae, a quaestione de veritate historica 
factorum quae in Sanctorum legendis, ut aiunt, referuntur: 
puta quod S. Catharma confutaverit gentiles philosophos, 
quod corpus eius in montem Sinai ab angelis delatum sit; 
quod S. Alexius fuerit civis Romanus in paterna domo per 
septemdecim annos post peregrinationem ad loca sancta de- 
litescens, et non potius orientalis quidam peregrinus qui ab 
Edessa sese in Urbem contulerat, etc., etc. Haec enim, ut 


A 


benedi XIV, 1. 1, c. 48, n. 14. 

constat, non comprehenduntur in canonizationis obiecto, ne- 
que sub infallibili Ecclesiae iudicio cadunt. Quanquam in hu- 
iusmodi quoque, hominem vere christianum cautum esse opor- 
teat; nam contemnere, vel secluso etiam contemptu, reiicere 
absque gravi fundamento traditiones historicas quae in Ec- 
clesia recipiuntur, damnabili temeritate non caret, ut dictum 
est supra, ubi de censuris propositionum. 

Plura adhue adiici possent circa ea ad quae secundario 
extenditur infallibilis Ecclesiae auctoritas: in quibus tamen 
nihil novi reperiretur, quoniam idem semper praesto est prin- 
cipium, eademque valent argumenta. Nihil igitur restat nisi 
ut comparemus utrumque magisterii obiectum de quo hacte- 
nus fuit sermo, pro quanto primarium est de formaliter re- 
velatis a Deo, secundarium vero de iis quae in se minime 
revelata, connexionem tantum cum revelatis habent. Hine 
enim sponte sua enascitur quaestio, an eadem indiscrimina- 
tim fide credenda simt omnia quaecumque per ecclesiasticam 
definitionem assensui fidelium proponuntur, et ad hoc pertinet 
sequens propositio, in qua etiam de ratione exercitii magi- 
sterii valde necessaria continetur observatio. 


CHESIS XK WU. 


Quidquid ab Eeelesia sive solemni iudicio, sive ordi- 
nario et universali magisterio tanguam a Deo revela- 
tum proponitur, fide divina credendum est, et pertina- 
citer obnitens incurrit haeresim. Caetera veroab eodem 
magisterio definita, non divina, sed ecelesiastiea fide 
videntur esse eredenda, Unde non sunt per se materia 
eirea quam formalis haeresis esse possit, quanquam 
huiusmodi definitionibus ex ipsius iuris «divini prae- 
cepto plenum intelleetus et voluntatis obsequium de- 
beatur. x 


UN 
e 


Quod omnia et singula a supremo Ecclesiae magisterio pro- 
posita tanquam divinitus revelata, fide divina credenda sint, 
et quod pertinaciter obnitentes haeresim incurrant, tam evi- 
denter sequitur ex natura fidei divinae et ex praedeclarata. 
ratione haereseos, ut speciali demonstratione minime nunc 

opus sit. Sed et hoc ipsum manifestissime pertinet ad fun- 
damentale dogma catholicae confessionis, nuperrime etiam a 
Concilio Vaticano contra liberalistas nostri aevi confirmatum 
his verbis: « Porro fide divina et catholica ea omnia credenda 
«sunt quae in verbo Dei scripto vel tradito continentur, et 
«ab Ecclesia sive solemni iudicio, sive ordinario et univer- 
« sali magisterio tanquam divinitus revelata credenda propo- 
« nuntur » (1). Non ergo est cur in hoc diutius immoremur, 
sed pecuharem declarationem duo tantum puncta videntur 
requirere. Unum est de dupliei modo quo divina fides ab 
Ecclesiae magisterio proponi solet. Alterum est de criterio 
cognoscendi ea quae in solemnibus Conciliorum vel Pontifi- 
cum decretis pro divinis dogmatibus definitis haberi debent. 

Et quoad primum specialiter observandum venit. quod 
subiectio illa quae fidei divinae actu est praestanda, limitanda 
non est ad ea quae expressis oecumenicorum Conciliorum aut 
Romanorum Pontificum decretis definita sunt, sed ad ea quoque 
extendenda quae ordinario totius Ecclesiae per orbem dispersae 
magisterio tanquam divinitus revelata. traduntur, ideoque uni- 
versali et constanti consensu a catholicis theologis ad fidem per- 
tinere retinentur. Ita Pius IX in litteris apostolicis ad archie- 
piscopum Monacensem (2). Et hoc idem Synodus Vaticana 
loco mox citato pro temporum necessitate censuit incul- 
candum. 

Et re quidem vera, propositio regulae credendi ad ordina- 
rium Ecclesiae munus spectat, eadem plane ratione qua ad 
ordinarium munus solis illuminatio terrae, iuxta dictum Chri- 
sti: Vos estis lux mundi. Sed id quod ordinarii muneris est, 
non potest coarctari ad actus extraordinarios, cuiusmodi sunt 
solemnes definitiones quae nonnisi occasione data suborti er- 
roris vel natae controversiae ut plurimum eduntur. Ergo pro- 
positio regulae credendi est per prius in magisterio totius 
Ecclesiae per orbem dispersae, ita ut illud omne quod in tota 
Ecclesia tanquam divinitus revelatum praedicatur, eo ipso et 
independenter ab omni conciliari vel pontificia definitione, ad 
fidem catholicam cui opponitur haeresis, pertinere dicendum 
Sit. Sed et recte talis praedicationis signum minime aequivo- 


(1) Const. Dei Filius, cap. 3. 
(2) Euchirid. n. 1536. 

cum asseritur esse consensus constans et unanimis theologo- 
rum catholicorum. Signum, inquam, et nihil plus quam si- 
gnum, cum theologi qua tales ad Ecclesiam docentem minime 
pertineant. Signum tamen certum et minime aequivocum, 
quia praedictae unanimitatis in tradendo aliqua velut fidei di- 
vinae dogmata, nulla esse potest sufficiens ratio praeter uni- 
versalem ipsiusmet Ecclesiae praedicationem. 

Et confirmatur primo eadem doctrina, quia quisquis legerit 
catalogum haeresum apud Augustinum vel Epiphanium, sta- 
tim videbit quod plerisque earum ipso Epiphanii et Augu- 
stini tempore. nulla adhuc opponebatur solemnis definitio; 
sed ideo pro haeresibus habebantur, quia satis est certa et 
notoria contrarietas ad ea quae quotidiano magisterii exer- 
citio per totam Ecclesiam docentur tanquam ad fidem perti- 
nentia. Confirmatur secundo, quia nemo sane dixerit, errorem 
Arianum non transiisse in haeresim nisl post definitionem 
Nicaenam, Nestorianum post definitionem Ephesinam, et sic 
de alis. Imo vero, statim ut Arius, Macedonius, Nestorius 
dogmatizare inceperunt, traducti sunt et denuntiati ut hae- 
reticl. Confirmatur denique tertio. quia de 1pso fundamentali 
dogmate infallibilitatis Ecclesiae, item de morte termino viae 
post quem nullus datur poenitentiae locus, non est quod sciam, 
ad hanc usque diem expressa definitio alicuius oecumenici 
concilii vel Pontificis, nec tamen ullus dixerit haec duo citra 
notam haeresis vel negari vel in dubium adduci posse. 
Quippe. ut supra dictum est, occasionaliter tantum solent fieri 
solemnes definitiones : at vero regularis propositio credendo- 
rum omnibus occasionibus prior esse debet, et ab eis inde- 
pendens. 

Sed quoad praefatas solemnes definitiones, quaeres fortasse 
quibus notis internosci queant ea quae sunt de ipso fidei di- 
vinae obiecto iudicia. Respondeo eas esse multiplices, semper 
tamen cognitu faciles. Prima, et ea quidem manifesta, si 
ipsis terminis proponatur doctrina tanquam a Deo revelata, 
uti factum est in duabus ultimis definitionibus de immaculata 
Deiparae conceptione et de Romani Pontificis infallibihtate: 
Defininus doctrinam quae tenet beatissimam Virginem Mariam 
in primo instanti suae conceptionis fuisse ab omni originalis 
culpae labe praeservatam immunem, esse a Deo revelatam, etc. (1). 


(1) Bulla Zneffabilis Deus. 

Docemus et divinitus revelatum dogma esse definimus: Roma- 
num Pontificem, cum ex cathedra loquitur, etc. (1). — Altera, 
si contrarium asserentes pro haereticis iudicentur. Cuius rei 
exempla habes ex Concilio Lateranensi IV, cap. Damnamus, 
de Summa Trinitate: Si quis igitur doctrinam praefati Toa- 
“chim in hac parte defendere vel approbare praesumpserit, tan- 
quam haereticus ab omnibus habeatur. — Tertia, si definitio 
fieri dicatur de fidei veritate, ut im Concilio Florentino: In 
nomine Sanctae Trinitatis... diffinimus ut haec fidei veritas ab 
omnibus christianis credatur. — Quarta, si non secus ac in 
oymbolo, Ecclesiae fides declaretur, sicut in Lateranensi IV, 
cap. Firmiter: Credimus et simpliciter. confitemur quod unus 
solus est verus Deus, etc., et in Vaticano: Sancta Catholica 
Apostolica Romana Ecclesia credit et confitetur unum esse Deum 
terum, etc. — Quinta, cum in hane formam decretum prae- 
scribitur: Si quis hoc vel illud senserit, anathema sit, locutione 
desumpta ab Apostolo, Gal. I-8, contra eos qui haeretica pra- 
vitate evangelium Christi subvertere volebant. 

Corrigenda ergo opinio, aut verius, praeiudicium eorum qui 
putant non definiri tanquam de fide nisi ea quae anathema- 
tismis continentur, cum et 1psa Tridentina Synodus quae ana- 
thematismi formam ex antiquiorum Conciliorum usu adhibuit, 
hoc unum discrimen inter capita doctrinae et canones ponere 
soleat, quod per capita doctrinae quid fideles debeant tenere 
et sequi, per canones vero quid vitare et fugere, edicatur (2). 
Observandum tamen, ea tantum in huiusmodi decretis ut fidei 
dogmata definiri, quae directum definitionis obiectum sunt, 
non autem rationes seu argumenta per modum demonstra- 
tionis praemissa, nec etiam ea quae tanquam conclusiones et 
consequentiae revelati principii proponuntur, aut indirecte 
solum explicationis gratia reperiuntur adiecta. « Porro autem, 
«inquit Melchior Canus, de locis l. 5, c. 5, quae in concilio- 


(1) Vatic. Const. Pastor aeternus, cap. 4. 

(2) « Post hane catholicam de iustineatione doctrinam, quam nisi 
« quisque fideliter firmiterque receperit, iustificari non poterit, placuit 
« Sanetae Synodo hos canones subiungere, ut omnes sciant, non solum 
« quid tenere et sequi, sed etiam quid vitare et fugere debeant ». Tri- 
dent. Sess. 6, ad calcem ultimi capitis de iustificatione. Similia habet 
Sess. 14 ad calcem cap. 3, de Extrema Unctione, Sess. 22, cap. 9, etc. 

«rum vel pontifieum decretis, vel explicandi gratia indu- 
« cuntur, vel ut obiectioni respondeatur, vel etiam obiter et 
«in transcursu praeter institutum praecipuum de quo erat 
« potissimum controversia: ea non pertinent ad fidem, hoc 
«est, non sunt catholicae fidei iudicia. Exempli causa pona- 
« mus aliquod quod positum in una re, transferri per multas 
« possit. Quod in cap. Firmiter dicitur angelos esse incorpo- 
« reos, id non fidei decretum est, cum post decretalem illam 
« nonnulli et philosophi et theologi, falso quidem, sed citra 
« haereseos notam contrarium asseruerint. At enim, ut expli- 
«caret Synodus id quod fides catholica tenet, Deum esse 
« creatorem omnium visibilium et invisibilium, adiecit corpo- 
«rallum et incorporahum. Quas particulas exponendi, non 
« definiendi gratia adiectas esse constat. Ac quemadmodum 
« Coneilium sumpsit id quod et verum et longe longeque 
« plurimum probabile erat, angelos ut invisibiles, ita quoque 
« incorporeos esse, sic forte et illud accepit, angelos et mun- 
« dum simul esse congenitos. Non enim eo tempore hoc age- 
« batur, ut Gregorii Nazianzeni et aliorum hunc sequentium 
« opinio damnaretur. Nec ego tamen is sum qui opinationem 
« hanc tueri in praesentia velim. Sed id ago, non omnia quae 
« etiam absolute et simpliciter in conciliis affirmantur, fidei 
« decreta esse ». Nec contra hoc valet, si quis obnciat ali- 
quando futurum esse dubium, an aliqua res in particulari per- 
tineat necne, ad definitionis obiectum. Revera enim nullum 
ibi inconveniens esse potest, neque est novum, sed fere com- 
mune in huiusmodi materiis, et solum sequitur quod praeter 
ea quae certo et indubie definita sunt, unanimique consensu 
a theologis ut talia retinentur, quaedam alia erunt nonnisi 
probabiliter ad definitorum ordinem pertinentia. Quae quidem 
ex consequenti, quod attinet ad gravissimam haereseos cen- 
suram, pro nondum definitis censeri debebunt, quoniam hic 
quoque suam applicationem habet generale principium: obli- 
gatio dubia, obligatio nulla, utique in eo ordine et intra eos 
limites in quibus est dubia. 

Qua igitur ratione, quibusve sub conditionibus fidei divinae 
assensus sit certissime et absque possibili controversia prae- 
standus veritatibus ab ecclesiastico magisterio propositis, 
satis ut opinor, in aperto est. Nunc autem paulo difficilior 

suboritur quaestio de illis aliis a suprema item auctoritate 
definitis, quas supra diximus in se non revelatas, sed tantum 
connexas cum revelatis. 

S 

Ante omnia oportet secernere ea quae in confesso sunt 
apud omnes, ab iis quae adhuc sub iudice manent. 

Id in primis certissimum : firmiter esse credenda ab omni 
christiano omnia quaecumque in genere censurarum vel fa- 
ctorum dogmaticorum (ut supra), a supremo Ecclesiae magi- 
sterio definiuntur. Speciatim vero, quod attinet ad censuras, 
credendum est damnatam propositionem vere esse erroneam, 
temerariam, etc., prout notatur. Et si censura sit cumulativa, 
credendum est omnibus et singulis aliquam ex appositis notis 
convenire, licet quae cui conveniat, sub indeterminatione re- 
lietum sit. Sed et vix opus est addere quod ex consequenti 
tenemur propositiones notatas ex animo relicere, et quidem 
sub poena incurrendi peccatum quod ad haereseos gravitatem 
plus minusve accederet, secundum maiorem minoremve cen- 
surae gravitatem, prout declaratum reperitur in Concilio Va- 
ticano, Const. Dei Filius, sub finem (1). Id, inquam, certis- 
simum ; et ad probationem abunde sufficiunt documenta allata 
in propositione praecedenti. — Nunc secundo, pro certo pariter 
habendum est, obligationem qua tenemur firmiter adhaerere 
praefatis Ecclesiae definitionibus, esse obligationem ex ipsius 
iuris divini praescripto ortam. Manifeste enim intervenit ibi 
Dei auctoritas in iubendo, cum praeceptum divinum sit iubens 
nos audire Ecclesiam, iuxta illud Christi in Evangelio: Qui 
vos audit, me audit, et rursus: Si autem Ecclesiam non au- 
dieit, sit tibi sicut ethnicus et publicanus. — Nihilominus tertio, 
facile adhuc in hoe consentient omnes, quod ad hane usque 
diem pro haeretico proprie dicto aliquis minime haberi po- 
tuit, praecise quia et in quantum dictis definitionibus, sive 


(1) «Quoniam vero satis non est haereticam pravitatem devitare, nisi 
«11 quoque errores diligenter fugiantur qui ad illam plus minusve ac- 
« cedunt, omues officii monemus servandi etiam constitutiones et decreta 
«quibus pravae eiusmodi opiniones ab hac Sancta Sede proscriptae et 
« prohibitae sunt ». 

quoad censuras (ab erroneitate et infra), sive quoad facta 
dogmatica refragatus sit. Nam etiamsi interim admitteretur 
dictas censuras vel facta dogmatica esse quoad se obiecta fidei 
dirinae, certo tamen certius nondum «t talia cum sufficienti 
saltem notorietate ab Ecclesia proposita fuerunt. Et quia ad 
formalem haeresim utrumque praedictorum requiritur. quid- 
quid nune in speculatione opinentur aliqui theologi, haec 
eorum opinio in ordine practico et reali nullius valoris esse 
potest. sed redeunt ea quae superius dicta sunt circa ipsam 
Ecclesiae infallibilitatem in his ferendis iudiciis (1). — In- 
super quarto, certum quoque apud omnes erit, quod ad satis- 
faciendum in praxi obligationi adhaerendi definitionibus quae 
nunc in considerationem veniunt, sufficit ut quis conformet 
mentem suam menti Ecclesiae, credendo propter auctoritatem 
Ecclesiae eo modo quem intendit Ecclesia, adeoque cum di- 
spositione animi ad credendum etiam fide divina, si forte 
natura rel id patiatur vel requirat. 

Unde tandem quinto, in solo speculationis campo praesens 
vertitur disputatio. Quaeritur enim utrum ea quae secundario 
tantum ad infallibile Ecclesiae magisterium diximus perti- 
nere, includantur necne (quantum est ex natura re1) 1n obiecto 
fidei divinae: ita scilicet ut aliquando possent determinate 
proponi ab Ecclesia tanquam fide divina credenda, et iam ex 
nune implicite saltem sic credantur, quoties elicimus gene- 
ralem fidei actum de iis omnibus quae Deus nobis revelavit. 
Aliqui theologi affirmativam videntur sequi opinionem (2). 
Sed multo vérior et rationabilor videtur sententia opposita, 
docens res huiusmodi non esse secundum se credibiles fide 
divina, sed fide ecclesiastica tantum: quae etsi sub gravi obli- 
get, ut dictum est modo, non tamen ea fides est cum qua 
directam oppositionem habet, vel infidelitas infusum fidei 
habitum corrumpens, vel haeresis a visibili corporis Ecclesiae 
compagine 1pso facto (si notoria sit) hominem praecidens (3). 


(DsuprE, [hes. 14 $ 2. 

(2) Ii sunt qui cum S. Ligorio, Theol. Mor. de Leg. n. 104, opinantur 
materiwn haereseos esse, si quis v. g. neget propositionem esse vere 
erroneam, vel temerariam, etc., prout ab Ecclesia notatur. 

(8) In hac sententia est Card. Franzelin, de Trad. Thes. XII, Schol. T: 


« Infallibilitas Ecclesiae, inquit, creditur fide divina propter auctorita- 

Et ratio a priori est, quia illud tantum divinae fidei obie- 
ctum esse potest, quod a Deo dictum seu revelatum, continetur 
formaliter explicite vel implicite in deposito ab apostolis 
Ecclesiae tradito. Sed nullo unquam verosimili argumento 
ostendetur quod in hoc apostolico deposito formahter con- 
tenta dici possint ea de quibus sermo est in praesenti: puta, 
quod haec propositio quae non contradictorie opponitur ve- 
ritati revelatae, notam erroneitatis vel temeritatis mereatur ; 
quod talis et non alius sit sensus libri Ianseni; quod vulgata 
versio sit authentica, id est, conformis originalibus Scripturis ; 
quod vox fransubstantiatio aptissime nominet conversionem 
quae in mysterio Eucharistiae credenda est, et vox consub- 
stantialis unitatem qua personae divinae unum sunt; quod 
S. Augustinus, aut S. Gregorius, aut alii ad hanc usque diem 
per canonizationem in album sanctorum relati, vere cum Chri- 
sto regnent in coelis, et caetera huiusmodi. Quisquis autem 
dixerit veritatem aliquam nune primum incipere contineri 
formahter implicite in divinae revelationis deposito, quando 
et quia ab Ecclesia definitur, idque in vi generalis promissionis 
divinae assistentiae quae utique pertinet ad revelationem tra- 
ditam per apostolos: iste rem dicet incredibilem, quam nulla 
rationum subtilitate persuadebit, uti melius apparebit infra in 
solutione argumentorum. 

Praeterea, si criteria superius tradita ad dignoscendas fidei 
divinae definitiones in memoriam revoces, statim videbis ea 
in praesentibus materiis nullibi occurrere. Nusquam enim in 
ecclesiasticis documentis proponitur credendum tanquam reve- 
latum dogma, vel sub 1nterminatione incurrendae haereseos, 
quod notatae propositiones sint vere erroneae, male sonan- 
tes, plarum aurium offensivae, etc. — Item, ubi Tridentinum 
Sess. IV definit authenticitatem vulgatae, non eodem loquendi 
modo utitur quo paulo supra usus fuerat definiendo canonem 


« tem Dei revelantis. Sententia quae per infallibilem definitionem Ec- 
« elesiae proponitur ut vera, non tamen uf revelata, creditur propter 
« revelatam auctoritatem proponentis. Unde hanc quam aliqui appellant 
« fidem ecclesiasticam, possumus dicere fidem mediate divinam ». Videtur 
tamen multo aptior prior appellatio, quia fides qua credo auctoritatem 
proponentis, non est in directa linea fidei qua credo sententiam propo- 
sitam non a Deo revelatam. 

Scripturarum, anathematismi forma adhibita. Sed mutato te- 
nore, simpliciter « statuit et declarat ut haec ipsa vetus et 
« vulgata editio... pro authentica habeatur, et ut nemo illam 
« reilcere quovis praetextu audeat vel praesumat ». — Item, 
cum Clemens XI in constitutione Vineam Domini asserit 
strictam obligationem qua damnatus in quinque propositio- 
nibus Ianseniani libri sensus ab omnibus Christi fidelibus, 
non ore solum, sed et corde recipi ac damnari debet, nus- 
quam insinuat fide divina tenendum esse quod praefatae 
quinque propositionesin eodem libro, sensu ab auctore intento 
sint contentae. Insuper eos qui secus senserint, tenuerint, vel 
praedicaverint, declarat esse transgressores apostolicarum 
constitutionum, singulisque eàrum censuris ac poenis subia- 
cere, haereticos vero eos ex hoc capite minime denuntiat (1). 
— Sic etiam Concilium Vaticanum ubi supra, cum observa- 
tione praemissa de eo quod non satis sit haereticam pravi- 
tatem devitare, cunctos admonet de officio servandi decreta 
Sanctae Sedis quibus pravae opiniones ad haeresim plus mi- 
nusve accedentes proscriptae sunt, procul dubio remittit nos, 
primario saltem ac principaliter, ad certas decretorias con- 
stitutiones inquibus proponuntur quaedam firmissime tenenda, 
sed non tanquam fidei divinae dogmata, quibus reiectis, hae- 
retica pravitas incurritur. Alias non subsisteret amplius di- 
stinctio inter obligationem devitandi haereticam pravitatem, 
et obligationem servandi praedictas constitutiones vel de- 
creta. — Unde tandem non otiose S. Synodus, de ns agens 
quae fide divina catholica credi debent, adiecit hane limita- 
tionem: ef ab Ecclesia tanquam divinitus revelata proponuntur, 
hac ipsa determinatione apposita innuens, alia quoque proponi 
ab Ecclesia, quae utpote non divinitus revelata, fidei divinae 
obiectum nec sunt nec esse possunt. 

Quare recte dicentur res huiusmodi credendae fide eccle- 
siastica, modo loquendi iam communiter admisso tempore 
controversiae Jansenianae (2). Nam sieut fidem humanam di- 
cimus illam quam adhibemus hominibus, et fidem divinam 
quam adhibemus Deo. ita fidem ecclesiasticam quam adhibe- 
mus Ecclesiae: ubi scilicet intervenit Ecclesiae auctoritas in 


(1) Enchirid. n. 1317. 
(2) Cf. Fénelon, deuxième iustruction pastorale sur le cas de conscience. 

dicendo. In dicendo, inquam, non iam per modum propo- 
nentis id quod dictum a Deo est, sed per modum edicentis 
propriam sententiam propriumque iudicium, ita nimirum ut 
haec eadem Ecclesiae auctoritas sit ratio cui ultimo nititur 
assensus intellectus. Sed haec iam clarius apparebunt ex re- 
sponsionibus ad rationes adversariorum. 

Dicunt primo: Ad fidem divinam sufficit ut veritas aliqua 
formaliter. implicite contineatur in revelationis deposito. Sed 
omne id quod ab Ecclesia definitur, etsi forte ante definitionem 
nondum dici poterat contentum in deposito ab apostolis tradito, 
ipso tamen definitionis facto incipit in eo contineri, quia iam 
incipit se habere ut particulare implicitum in universali pro- 
positione a Deo revelata: Quidquid docetur a supremo Ecclesiae 
magisterio cui assistit Spiritus Sanctus, est verum (1). 

At in primis respondeo quod cum tali argumento frustra 
diceretur clausum cum apostolis divinorum dogmatum depo- 
situm. Re enim vera, omni die dogmata dogmatibus addi pos- 
sent haud secus ac in Veteri Testamento, quando obiectum 
materiale fidei divinae crescebat per successionem temporum, 
non quidem quoad substantiam articulorum, at certe quoad 
explicationem eo modo qui exponi solet in materia de vir- 
tutibus. 

Sed hoc interim praetermisso, et directe ad argumentum 
respondendo dico: Ut aliqua propositio particularis forma- 
liter implicite in propositione universali contineatur, semper 
necesse est ut habeat idem cum ea praedicatum, et eiusdem 
plane determinationis. Sicut in hae propositione: omnis homo 
est moriturus, continetur formaliter implicite ista : Titius vel 
Socrates est moriturus, non autem sic vel sic moriturus. Et 
in hae alia: omnia sacramenta N. L. conferunt gratiam, con- 
tinetur ista: hoc particulare N. L. sacramentum confert gra- 
tiam, non vero: hanc vel illam specialem gratiam confert. 
Recte igitur Tridentinum tanquam fidei divinae dogma de- 
finire potuit quod matrimonium ratum et non consummatum, 
per solemnem professionem alterius coniugum dirimitur. Sup- 
posita enim solutione huius matrimonii ex antecedenti decreto 
legis canonicae, propositio a Concilio definita formaliter con- ` 
tinebatur cum eadem determinatione praedicati, in hac gene- 


(1) Ita fere Lugo, de fide, Disp. 1, Sect. 13, n. 275. 

rali revelata: Quodcumque solveris super terram, erit solutum 
et in coelo. Ibi namque habes aliquod! particulare quod fuerat 
solutum ab Ecclesia: cui proinde iuxta Christi revelationem 
competebat praedicatum: solutum et in coelo, hoc est, in con- 
scientia et coram Deo. At non ita est in praesenti. Nam in 
revelata propositione universali: quidquid docetur a supremo 
Ecclesiae magisterio est verum, praedicatum verum maximam 
habet latitudinem. Videlicet, est verum vel veritate attesta- 
tionis factae a Deo et propositae ab Ecclesia, vel veritate 
attestationis factae a sola Ecclesia cum assistentia Spiritus 
Sancti. Ergo propositio particularis quae sub hac generali 
formaliter continetur, non potest habere maiorem determi- 
nationem in praedicato; ac per hoc, in revelatione infallibi- 
litatis Ecclesiae minime continetur quod haec vel illa sententia 
definita ab Ecclesia sit determinate vera veritate attestationis 
a Deo ipso factae, sicut necesse esset ad legitimitatem con- 
clusionis. 

In summa, aliud est revelare inerrantiam ecclesiastici ma- 
gisterii, et aliud est revelare id quod per hoc magisterium 
docetur. Itemque. alius est assensus quo credo infalhbilem 
auctoritatem Ecclesiae propter revelationem Dei, et alius 
assensus quo credo v. g. factum dogmaticum propter revelatam 
infallibilem Ecclesiae auctoritatem. Sed et revelatio huius au- 
ctoritatis nequaquam in causa esse potest cur fides quam lo- 
quenti Ecclesiae adhibeo, sit plus quam pura et simplex fides 
ecclesiastica. Quippe, ad hane quaestionem: cur credis factum 
dogmaticum? adaequata et sufficiens responsio est: quia in- 
fallibilis Ecclesiae auctoritas illud definivit. Et si amplius 
interroges: cur credis infallibilem Ecclesiae auctoritatem ? 
iam non quaeris in linea recta de motivo mei assensus in 
factum dogmaticum. sed solum de motivo assensus praevi 
et praesuppositi. Quaeris enim undenam praesupposuerim 
exsistentiam infallibilis illius auctoritatis, quam ut rationem 
credendi factum dogmaticum nune assumo. Proinde, ex hoc 
quod fide divina credere debeam Ecclesiae auctoritatem, non 
sequitur quod possim fide pariter divina credere ea quae in 
se a Deo minime revelata, propter Ecclesiae auctoritatem 
credo. Recole dicta in introductione de resolutione actus fidei, 
et cum proportione ratiocinare (1). 


(1) Vide etiam de Virtutibus, ubi fidei divinae obiectum determinatur. 


fe 

At dices secundo : Nihil ex iis quae ab infallibili Ecclesiae 
magisterio definità sunt, citra haeresim respui potest, quia ex 
hoc ipso quod respueretur, negaretur quoque Ecclesiae infalli- 
bilitas quae est a Deo revelata. Sed quidquid non potest respui 
citra haeresim, fide divina credendum est. Ergo fidei divinae 
obiectum sunt omnia quaecumque quolibet modo a supremo mea- 
gisterio ecclesiastico proponuntur. 

Respondeo transmittendo maiorem, distinguendo minorem, 
et negando consequentiam. Dico transmittendam esse maio- 
rem, quia revera ad materiam haereseos non sufficit divina 
revelatio, sed requiritur etiam sufficiens Ecclesiae propositio, 
omnia intelligendo iuxta ea quae iam saepius in superioribus 
fuerunt declarata. Et haec ratio est cur ipsa infallibilitas Ec- 
clesiae quoad eas materias quae non sunt nisi de secundario 
obiecto magisteri eius, nondum recensetur inter propositio- 
nes ilas quarum contradictoriae notandae sunt ut haereti- 
cae (1). Fatendum tamen est quod desiderata usque nunc 
conditio posset aliquando dari, et propter hoc. transmittendam 
maiorem esse dixi potius quam negandam. 

Nunc autem vitium est, ut videtur, in minore quam hoc 
modo distingues: Fide divina credendum est id quod non 
potest respui citra haeresim quae directe incurratur ex rele- 
ctione talis obiecti, conc. Citra haeresim mere concomitantem, 
neg. Porro etiamsi daretur incurrendam fore haeresim ex 
negatione facti dogmatici ab Ecclesia definiti, hoc non esset 
propter reiectionem ipsius facti dogmatici secundum se, sed 
solum propter concomitantem negationem infallibilitatis Ec- 
clesiae in huismodi iudiciis ferendis; quae quidem infallibi- 
litas posset ut fidei dogma definiri, quanquam hactenus ex- 
presse definita non sit. Et 1deo caute dictum est in thesi, res 
de quibus sermo est 1n praesenti, materiam haeresis esse non 
posse per se et ratione sui. 

Dices iterum tertio: In Bulla Martini V « Inter cunctas », 
eodem tenore praescribitur fides omnium  definitorum ab Ec- 
clesia, puta tam dogmatis praesentiae realis, quam censurationis 
propositionum Hus et Wiclef etiam infra haeresim. Sicut enim 
iubetur interrogari suspectus, « utrum credat quod post consecra- 
« Honem sacerdotis in sacramento altaris non sit panis mate- 


(1) Yide supra, Thes. 17, $ 2. 

« rialis et vinum materiale, sed idem per omnia Christus. qui 
«fuit in cruce passus, et sedet ad dexteram Patris » : ita et 
eodem modo interrogari debet, « utrum credat. Ioannem Hus et 
« Hieronymum de Praga fuisse haereticos, et libros et doctrinas 
«eorum fuisse et esse perversos.... Item utrum credat quod 45 
« articuli Ioannis Wiclef, et Ioannis Hus 30, non sunt catholici, 
« sed. quidam ex eis sunt notorie haeretici, quidam erronei, alit 
« temerarii et seditiosi, alii piarum aurium offensivi, etc. » Sed 
fides praescripta pro dogmate praesentiae realis est sine dubio 
fides divina. Ergo eadem fide credenda sunt et caetera. 

Respondeo negando suppositum maioris, quia 1n interro- 
gationibus Bullae Znter cunctas non est quaerenda lex et norma 
credendi, sed tantum catalogus rerum de quibus examinari 
debuerunt quicumque suspecti erant errorum Hus et Wiclef: 
ut scilicet declararent quid de articulis in Concilio Constan- 
tiensi iudicatis animo tenerent. catholice vel secus. Unde ex 
verbis utrum credat quae singulis interrogationibus praemit- 
tuntur, nulla conclusio est, praesertim quia vox credere su- 
mituribi sensu generalissimo tam in bonam quam in malam 
partem, pro qualibet voluntaria convictione, imo etiam hae- 
reticali opinione, prout apparet v. g. ex interrogatione 125, 
in qua eodem quoque tenore legitur: « Utrum credat et as- 
«serat quod in nullo casu sit licitum iurare », et ex 975; 
« Utrum credat quod liceat laicis utriusque sexus lhbere 
« praedicare verbum Dei », et ex 38%: « Utrum credat quod 
« singulis sacerdotibus libere liceat praedicare verbum Dei, 
«ubicumque, quandocumque, et quibuscumque placuent, 
«etiamsi non sint missi ». Omnibus ergo modis evanescit 
argumentum quod ex hac parte sumeretur. 

Dices denique quarto: Fides de qua sermo est in praesenti, 
debet ad aliquam virtutem supernaturalem seu infusam revo- 
cari, et non apparet ad quam revocari possit, nisi ad primam 
e tribus theologicis. Sequitur ergo fidem istam esse fidem, non 
ecclesiasticam, sed divinam, quia ad nullam aliam habitus fidei 
theologicae sese extendit aut extendere potest. 

Respondeo concedendo antecedens, et negando consequen- 
tiam quae dupliciter peccat. Primo quia supponit quod una 
virtus non potest se extendere ad plures actus specie diffe- 
rentes. Deinde quia negat distinctionem a theologis commu- 
niter receptam inter primarium uniuscuiusque virtutis actum 


P^ 

et actus secundarios qui ad primarium referuntur. Ad rem 
S. Thomas 1-2, q. 94, a. 4: « Habitus ad operationem ordi- 
«natus de quo nune principaliter intendimus, est perfectio 
« quaedam potentiae. Omnis autem perfectio proportionatur 
suo perfectibili. Unde sicut potentia, cum sit una, ad multa 
se extendit secundum quod conveniunt in aliquo uno, id 
« est in generali quadam ratione obiecti, ita etiam habitus ad 
« multa se extendit secundum quod habent ordinem ad ali- 
quod unum, puta ad unam specialem rationem obiecti.... Si 
« igitur consideremus habitum secundum ea ad quae se ex- 
« tendit, sic inveniemus in eo quamdam multiplicitatem. Sed 
quia illa multiplicitas est ordinata ad aliquid unum ad quod 
principaliter respicit habitus, inde est quod habitus est qua- 
litas simplex non constituta ex pluribus habitibus, etiamsi 
ad multa se extendat. Non enim unus habitus se extendit 
« ad multa nisi in ordine ad unum ex quo habet unitatem ». 
Et hoe modo unaquaeque virtus, sicut praecipit ea quae or- 
dinem habent ad suum principalem actum, ita et inclinat ad 
ea. Quemadmodum igitur virtus theologica fidei, omnibus 
consentientibus, se extendit non solum ad ipsum actum cre- 
dendi revelata a Deo, sed etiam ad actus praeparativos, puta 
ad iudicium credibilitatis, euius obiectum est aliquid visum, 
adeoque specie diversum ab obiecto credendo: sie se extendit 
quoque ad eos actus qui fidem divinam propriis veluti moe- 
nis circumvallant, vel eius convenienti exercitio deserviunt, 
et universim loquendo, ad plenam mentis obedientiam erga 
eam auctoritatem cuius est vice Dei societatem credentium 
regere, et in unitate continere: idque non tantum quoad de- 
finitiones proprie dictas, verum etiam quoad illa alia decreta 
inferioris ordinis de quibus iam superest ultimo loco in se- 
quenti propositione dicendum. 

THESIS XIN. 


Ad potestatem magisterii pertinet postremo censu- 
rare doctrinas censuris ordinis practici, tanquam quae 
tuto vel non tuto teneri ac tradi possint. Et quamvis 
eiusmodi decisiones non sint ex natura rei irreforma- 
biles, neque a suprema auctoritate doctrinali, sed a 
Pontificiis Congregationibus ut plarimum procedant, 
adhuc tamen ut se eis subiiciant, ex conscientia catho- 


lici obstringuntur. 


Omnia quidem quae hactenus considerata fuerunt, specta- 
bant definitiones a supremo et infallibili Ecclesiae magisterio 
ex tota plenitudine potestatis edictas. Nune sermo est de 
aliis decretis ad doctrinam pariter pertinentibus, quae tamen 
non sunt a suprema auctoritate proferente iudicium defini- 
tivum ex potestatis plenitudine, atque idcirco non continent 
infallibilem in ordine speculativo propositionem veritatis. 
Cuiusmodi sunt potissimum decreta doctrinaha Sacrarum 
Congregationum, de quibus declarat Pius IX in htteris apo- 
stolicis ad archiepiscopum Monacensem Tuas libenter, quod 
si agatur de illa subiectione qua in conscientia ii omnes ca- 
tholie1 obstringuntur qui in contemplatrices scientias incum- 
bunt, ut novas suis scriptis Ecclesiae afferant utilitates, opets 
est ut se subiiciant etiam decisionibus quae ad doctrinam per- 
tinentes a Pontificiis Congregationibus proferuntur (1). Porro 
de hoc genere decretorum ita praeclare disserit Card. Fran- 
zelin, de Traditione, Thes. XII, Schol. 1. 

« Sancta Sedes Apostolica cui divinitus commissa est cu- 
« stodia depositi, et iniunctum munus ac officium pascendi 
« universam Ecclesiam ad salutem animarum, potest senten- 
« tias theologicas vel quatenus cum theologicis connectuntur, 
« praescribere ut sequendas, vel proscribere ut non sequen- 
« das, non unice ex intentione infallibiliter decidendi definitiva 
« sententia veritatem, sed etiam absque illa, ex necessitate 
« et intentione, vel simpliciter, vel pro determinatis adiunctis 
« prospiciendi securitati doctrinae catholicae. In huiusmodi 


(1) Enchirid. n. 1537. 

« declarationibus, licet non sit doctrinae veritas infallibilis, 
«quia hane decidendi ex hypothesi non est intentio, est ta- 
«men infallibilis securitas, quatenus omnibus tutum est eam 
amplecti, et tutum non est, nec absque violatione debitae 
submissionis erga magisterium divinitus constitutum fieri 
potest ut eam amplecti recusent. — Auctoritas igitur magi- 
sterii a Christo instituta in Ecclesia quoad rem de qua nunc 
agimus, dupliciter spectari debet. Primo, ut singulis actibus 
est sub assistentia Spiritus Sancti ad infallibilem definitio- 
nem veritatis, seu ut est auctoritas infallibilitatis. Secundo 
velut extensive, ut magisterium idem agit auctoritate qui- 
dem pascendi sibi divinitus commissa, non tamen tota eius 
intensione sl ita loqui fas est, nec ultimatim definiendo 
veritatem, sed quantum necessarium aut opportunum et 
sufficiens visum fuerit ad securitatem doctrinae; quam 
auctoritatem possumus forte dicere auctoritatem providentiae 
doctrinalis. — Auctoritas infallibilitatis non potest a Ponti- 
« fice communicari alis veluti suis ministris ut suo nomine 
agentibus. At auctoritas inferior providentiae doctrinalis, ut 
eam appellavimus, non quidem independens, sed cum de- 
pendentia a Pontifice communicabilis est, et ab ipso Pon- 
tifice communicatur maiori vel minori extensione, quibusdam 
Sacris Congregationibus Cardinahum.... Nos vero existi- 
mamus, huiusmodi iudicia, etiam citra definitionem ex ca- 
« thedra, posse esse ita comparata, ut postulent obedientiam 
quae includat mentis obsequium : non quidem ut credatur 
doctrina infallibiliter vera aut falsa, sed ut iudicetur do- 
ctrinam in tali iudicio contentam esse securam, et nobis ex 
«motivo sacrae auctoritatis, cuius munus indubitatum est 
« prospicere securitati doctrinae, mentis obsequio amplecten- 
« dam, ac contrariam reiiciendam ». 

Fitigitur distinctio inter decreta quibus veritas speculativa 
infallibiliter definitur, et decreta quibus securitati doctrinae 
prospicitur, quin deveniatur ad formales definitiones quae 
non semper expediunt, aut certe non sunt semper necessariae. 
Porro, ut haee distinctio melius intelligatur, adiumento esse 
poterit sequens consideratio. Sane vero, distinguunt omnes 
in re morali speculativam veritatem vel falsitatem alicuius 
propositionis, ab e1us securitate vel non securitate practica. 
Aliud quippe significo cum dico sententiam moralem esse 

veram vel falsam, aliud vero cum dico eam esse practice 
tutam vel non tutam. Et similis distinctio locum quoque 
habet circa doctrinas in ordine ad legem credendi. Doctrina. 
enim pro qua est solida probabilitas quod fidei regulae non 
opponitur, speculative loquendo erit forte theologice falsa, 
hoc est, si accipiatur secundum relationem ad regulam fidei 
in se obiective consideratam. In ordine vero ad liceitatem 
opinandi praedicta doctrina est certo certius tuta, et tuto illam 
amplecteris, quia non habet oppositionem saltem prudenter 
attendibilem, cum norma illa contra quam non est licitum 
quidquam opinari. Et e converso, doctrina quae ita probabi- 
hssime opponitur regulae fidei, ut vel nullo modo, vel nonnisi 
tenuiter probabile sit eam non esse a dicta regula deviantem, 
speculative loquendo erit forsitan indifferens; loquendo au- 
tem in ordine ad liceitatem opinandi, non est tuta nec libera, 
quia gravissimis rationibus pravitate infecta apparet, quin 
stent ex opposito nisi rationes leves quae virum prudentem 
movere non possunt. Ideoque 1am non habes unde tibi effor- 
mes conscientiam, ut libere possis amplecti talem opinionem. 

Dico ergo nos exinde manuduci posse ad intelligendum 
quid sit edere decretum quo non speculativa veritas. definitur, 
sed securitati doctrinae prospicitur. Nihil enim aliud. est quam 
decernere authentice, aliquam doctrinam esse tutam, hoc est 
consonam regulae fidei, ea saltem probabihtate quae sufficiat 
ut quis possit illam amplecti ; vel e contra, aliquam doctrinam 
non esse tutam, seu esse discordem a regula fidei, idque 
iterum tali saltem probabilitate, quae non habeat adiunctam 
sufficientem probabilitatem de’ opposito. Et quia in huius- 
modi, ipsa decisio legitimae auctoritatis semper affert pondus 
praevalens, doctrina quae declaratur non tuta, ipso facto 
evadit vere talis, amittitque 1nnocuitatem, etiamsi aliunde 
illa non destitueretur. Atque hine tandem fit ut ex natura 
rei non requiratur infallibilitatis auctoritas, ad hoc ut iure 
meritoque exigatur interior mentis obedientia (1). Sicut igitur, 


(1) Nee valet si dicas quod auctoritas fallibilis tam potest errare in 
dcclarando doctrinam ut tutam vel non tutam, quam in declarando eam 
veram vel non veram. Hoc, inquam, non valet, et disparitas est in 
aperto. Nam auctoritas definiens nunquam faeere potest veram vel falsam 
doctrinam secundum se, sed per se faceret securam vel non securam, in. 

quando infallibile Ecclesiae magisterium definit propositionem 
aliquam esse erroneam, tenemur credere illam esse vere er- 
roneam in se, prout definitur: ita quando Sacrae Congrega- 
tiones declarant doctrinam quamdam tuto tradi non posse, 
tenemur iudicare doctrinam hane esse, non dico in se erro- 
neam aut falsam aut si quid aliud eiusmodi, sed simpliciter 
non tutam, eique tanquam non tutae amplius non adhaerere. 
Et si declarent doctrinam aliam tuto negari non posse, te- 
nemur iudicare doctrinam hane esse, non solum tutam, verum 
etiam ut tutam, (et non dico ut in se certam praecise vi de- 
cisionis), sequendam atque amplectendam. 

Sed in rigore loquendo, id quod nunc tutum non est, prae- 
sertim 1n sensu composito decisionis, potest postea evadere 
tutum, si forte auctoritas competens, re iterum discussa et 
novis perpensis rationibus, aliam decisionem ediderit. Quod 
enim possit absolute contingere ut alia decisio edatur elidens 
priorem, per se est manifestum. De natura enim est decisio- 
num quae nunc in considerationem veniunt, ut non sint sen- 
tentiae definitivae atque irreformabiles. Aut potius, quod ma- 
xime considerandum est, talis est materia seu obiectum earum, ' 
ut nequidem proprie et formaliter dici posset decisio posterior 
reformare praecedentem, quoniam reformationi locus non est, 
nisi illud 1dem quod decisum est prius, opponatur ei quod 
deciditur posterius. Atqui illud quod nunc non est tutum, 
attento praesenti statu rationum, potest postea fierl tutum, 
novis rationibus accedentibus : et ideo decisio declarans tutum 
id quod prius tuto teneri non posse fuerat edictum, non 
esset stricte loquendo reformatio sententiae, sed nova decla- 
ratio non contraria priori. 

Haec possunt confirmar] ex iis quae acciderunt in causa 
Galilaei, quantum ad decretum Sacrae Congregationis Indicis 
(26 Maii 1616), in quo sententia Copernici de motu diurno et 
annuo terrae declarabatur contraria Scripturae Sacrae (1). Nam 


casu in quo independenter a decisione, talis non exsisteret. Quippe, in 
concurrentia decisionis legitimae auctoritatis, oinnes rationes in oppo- 
situm amittunt probabilitatem quoad liceitatem opinandi. 

(1) Nota bene quod in causa Galilaei, solum decretum Indicis anni 1616, 
ad rem de qua nune agitur facere potest, minime vero qnidqnid actum 
est in Congregatione S. Officii auno 1633, quia tune non fuit editum 

theologi Romae exsistentes, et ipse Bellarminus qui inter 
Cardinales S. Officii procul dubio eminebat, non dubitabant as- 
serere praefatam Copernici sententiam non fuisse censuratam 
utScripturae contrariam, nisi quia nulla afferebatur demonstra- 
tiva aut certe gravis ratio, legitimans metaphoricam interpre- 
tationem eorum Scripturae locorum quae sensu proprio fuerant 
hactenus universaliter accepta; caeterum, Cardinales Inqui- 
sitores 1n ea dispositione esse ut liberam ac lieitam opinionem 
edicerent, statim ac demonstratio 1psa esset allata (1). In hoe 
ergo dico haberi exemplum opinionis quae tunc non erat tuta, 
et nunc est. quia nunc pro motu terrae adinventae sunt graves 
illae rationes, quae tune nondum praesto erant. Sed nec mirum 
videri debet s1 eo praesertim tempore quo undique prodibat 
pruritus contorquendi Scripturam in quoslibet sensus, et 
protestantes totam christianitatem conturbabant suis arbi- 
trariis interpretationibus : non mirum, inquam, si Sacra Con- 
gregatio Indicis proscripserit tali censura ordinis practici (2), 


decretum ad doctrinam pertinens, sed tantum institutus processus eri- 
minalis contra particularem personam. Id enim tunc actum, quod age- 
batur in onmibus aliis inferioribus tribunalibus Inquisitionis, in quoruin 
sententiis nemo unquam videbit decisiones doctrinales vim legis haben- 
tes, sed meras decisiones iudiciarias per quas non conficitur lex, sed ad 
particulares personas applicatur. In sententia autem adversus Galilaeum 
lata, Cardinales Inquisitores unice fundantur supra memoratum Indicis 
decretum, quod ideo dixi esse in praesenti materia exclusive attendi- 


bile. — Vide documenta apnd de l Epinois ; item Rerue des questions scien- 
tifiques, Tom. 9, pag. 259; Tom. 14, pag. 265 seq. 


(1) « Ex vestris coryphaeis non semel quaesitum est utrum haberent 
«aliquam pro terrae motu demoustrationem. Nunquam ausi sunt id 
« asserere. Nil ergo obstat quin loca illa in sensu litterali Ecclesia in- 
«telligat, et intelligenda esse declaret, quamdiu nulla demonstratione 
« contrarium. evincitur ; quae si forte aliquando a vobis excogitetur, quod 
« vix crediderim, in hoc casu nullo modo dubitabit Ecclesia declarare, loca. 
« illa in sensu figurato et improprio intelligenda esse, ut illud poetae: Ter- 
« raeque urbesque recedunt ». Ex epistola Honorati Fabri in Basilica 
Vaticana Poenitentiarii ad quemdam Copernicani systematis fautorem, 
apud Franzelin, de Traditione, Thes. XII, Schol. 1, Coroll. 5. — Vide 
etiam ibidem alia documenta in eumdem sensum collineantia, ex sententia. 
Cardinalis Bellarmini. 

(2) Videlicet, eo ipso quod non a supremo Eocclesiae magisterio haec 
decisio edebatur, debebat intelligi et sic de facto ab omnibus intellige- 

eam opinionem pro qua nulla adhuc gravis ratio militabat, 
quaeque idcirco absque sufficienti fundamento opponebatur 
sensui litterali ia quo a communi philosophorum pariter ac 
theologorum Seriptura fuerat in retroactis saeculis intelle- 
cta. — Illud ergo quod contigit in materia per se astrono- 
mica, et nonnisi indirecte ad res fidei pertinente, posset etiam 
contingere, licet longe longeque difficilius, in materia per se et 
directe theologica. 

Pronum igitur est concludere cum Caramuel, theologo 
Ordinis S. Benedicti et Galilaei coaetaneo : « Ego, inquit in 
Theologia morali fundamentali, auctoritatem practicam a 
« speculativa distinguo, et licet condendi articulos fidei.... 
« potestatem, soli Pontifici ex cathedra loquenti concedam, 
«eondendi practicos articulos... auctoritatem concedo Do- 
« minis Eminentissimis quos ad Ecclesiae regimen practicum 
« assumpsit Sanctissimus Dominus noster». Et alibi: « Quando 
« aliqua sententia ab Eminentissimis Dominis condemnatur, 
« practice condemnatur. Propositio sic condemnata perdit 
« omnem extrinsecam auctoritatem, et redditur improbabilis 
« practice ». Et sic omnia constant: quod scilicet decreta 
Congregationum non sint decreta in ordine speculativo m- 
fallibilia, et quod nihilominus debeatur eis interior etiam 
obedientia mentis. Quippe, ut ait Card. Franzelin loco supra 
citato, sacra auctoritas providentiae. doctrinalis vi muneris sui 
sufficientissimum. est motivum ex quo possit, et si forma decreti 
id exigat, debeat pia coluntas imperare consensum. 

Et de potestate quidem magisterii, hactenus satis. 


A 


^ 


batur: Contraria Scriplurae Sacrae, ita scilicet ut non esset probabile 
probabilitate sufficiente ad liceitatem opinandi, quod sententia Copernici 
contraria Scripturae non esset. Quod idem est ac declarare doctrinam 
tuto teneri non posse, ea loquendi forma quae iani apud Sacras Congre- 
gationes in usn est. — Obedientia autem hniusmodi decisionibus debita 
non excludit, ut patet, quominus quis inquirat, et legitimae auctoritati 
proponat rationes quae forte novam decisionem provocare possent, modo 
in omnibus salva sit ad S. Sedem subiectio. 

Deinde dicendum est de potestate iurisdictionis. Et primo 
quidem consideranda est haec potestas in generali, tam quoad 
eius existentiam, quam quoad materiam in qua exercetur. 


* 


THE IS eset 


Eeelesiae suae contulit Christus liberam atgue inde- 
pendentem ab omni humana dominatione iurisdictio- 
nem, quae non interni tantum, verum etiam externi 
fori est, comprehendens in ordine ad finem regni coc- 
lorum, triplicem illam quae omni perfectae societati 
competit potestatem: legislativam seilicet, iudicia- 
riam, et coactivani, 


S 


[am pervenimus ad eam potestatis rationem quae esse debet 
in Ecclesia secundum quod consideratur ut societas perfecta, 
imo et suprema, supremum habens finem communi omnium 
actione et tendentia prosequendum. Quippe, ut ab initio iam 
dictum est, nulla omnino cuiuscumque conditionis societas 
est aut esse potest, sine regendi auctoritate quae efficaci simi- 
lique moveat singulos ad commune propositum impulsione. 
Et si societas sit perfecta, perfectam quoque in ea oportet 
esse auctoritatem regiminis, id est, in suo saltem ordine in- 
dependentem, et ad omnia imperii iura sese extendentem. Et 
si insuper, non modo perfecta societas sit, verum etiam su- 
prema inter humanas societates, eo ipso necesse est ut eius 
iurisdictio nulli omnino humanae potestati, quacumque tan- 
dem ratione et modo,'etiam mere indirecto, subiaceat. 

Haec sunt principia quae praesentem materiam regunt, quae- 
que non immerito diceres per se evidentia; principia, inquam, 
axiomatum instar ab omnibus recipienda, et non minus certa 
in se, quam in sua applicatione ad Ecclesiam Christi. Est enim 
Ecclesia veri nominis societas, ut ex praedemonstratis liquet. 

Est deinde societas cui soli concredita est ultimi finis procu- 
ratio. Denique finis ille ultimus, nedum sub alio fine conti- 
neatur, omnes potius alios fines sibi subalternat. Proinde, cum 
ex proprio fine unaquaeque societas propriam speciem pro- 
priumque gradum obtineat, nequaquam esse potest quod 
Ecclesia Christi se habeat ut pars respectu societatum quae 
tenporalem finem prosequuntur, sed est quoddam totum per 
se completum et independens, ac per hoc, societas perfecta (1). 
Iusuper, non patitur quamcumque ad societates caeteras sub- 
ordinationem, sed est superioris ordinis societas, ac per hoc, 
suprema (2). Multiphei igitur titulo oportet ut verum ac pro- 


(1) Cardinalis Tarquini, Iuris eccl. publ. Inst. n. 6, societatem per- 
fectam eam esse dicit, quae non sit alterius pars, quaeque finem non habeat 
ad alterius finem (in eodem scilicet genere) ordinatum, adeoque sit in suo 
genere independens et in se completa ; unde consequitur quod media ad sui 
conservationem, propriique finis assecutionem necessaria in semetipsa habere 
debeat. Nota tamen quod media necessaria dupliciter considerantur, vel 
ad esse simpliciter, vel ad bene esse. Et siquidem sermo sit de iis quae 
necessaria sunt solum ad bene esse, non est contra rationem societatis 
perfectae, quod ea aliquando habeat ex ministerio seu famulatu alterius 
societatis. Sicut ad bene esse Ecclesiae, subinde requiritur.talis coactio 
quam Ecclesia per seipsam exsequi non valet. Sed non ideo destruitur 
ratio societatis perfectae, tum quia media de quibus agitur non sunt 
de simpliciter necessariis, tum quia a societate civili tanquam a societate 
indirecte subordinata iure repeti atque exigi possunt, ut suo loco di- 
cetur. Et ad hoc pertinet distinctio de duplici modo quo societas per- 
fecta habere potest media ad sui conservationem et defensionem : realiter 
scilicet et virtualiter; virtualiter autem Gico, quatenus ab alia societate 
ea repetere proprio iure possit, neque illa facultatem habeat aut ea negandi, 
aut suo iudicio rem dirimendi. Ita Tarquini, op. cit. n. 42. — Ultimo 
observandum quod notio hactenus declarata, est notio societatis stricto 
sensu perfectae. Nunc autem ampliatur haec notio ad eas communitates 
qnae etsi sint pars alieuius totius, adhue tamen ipsiusmet totius cuius 
sunt pars, proportionalem referunt imaginem, sicut in iure canonico, 
singulae dioeceses sub singulis episcopis habentur ùt communitates per- 
fectae, et in certis constitutionibus politicis, singulae provinciae unius 
regni sub singulis senatibus vel parlamentis. Sed haec est secundaria 
et minus propria acceptio quae nune vix «debet attendi, et non veniet 
in usum nisi infra, ubi de iurisdictione episcopali et subiecto potestatis 
legislativae in ecclesiastica hierarchia. 

(2) Alius est conceptus societatis perfectae et societatis supremae, quia 

prie dictum habeat forum in quo liberrime omnia iura imperii 
exerceat, idque per ordinem ad spiritualem aeternae beatitu- 
dinis finem, qui est proprius finis a divino eius Fundatore ei 
assignatus. 

Nihilominus in oppositum stant ill omnes qui sub iuris- 
dictione Status. indiscriminatin ponunt quidquid in humana 
communitate intra terminos externi ac publici fori continetur, 
hac scilicet ratione ducti, quod publicum forum Caesaris est, 
et in tantum quidem, ut omnia quaecumque in eo aguntur, 
subordimationem habere debeant ex natura rei ad finem et 
commodum temporalis societatis. Monstruosus sane error e 
paganismo redivivus, qui in medio aevo propugnatorem ha- 
buit Marsilium Patavinum, postmodum vero-Edmundum Ri- 
cher. deinde Febronium, deinde ultra-gallicanos illos qui in 
civili cleri constitutione anni 1790 sua principia ad plenum 
effectum deduxerunt. Horum porro haeredes sunt moderni 
Statistae, et minime a suis antecessoribus differunt, nisi quod 
cynismo et cruditate et inverecundia suarum asseverationum, 
eos etiam superare videantur. Non erubescunt diserte asserere, 
se nihil ahud in religione videre nisi mysterium civilis con- 


etsi societas suprema eo ipso sit societas perfecta, non tamen e converso 
omnis societas perfecta est suprema. Quippe, ratio societatis supremae 
removet omnem omnino subordinationem, sed ratio societatis perfectae 
nt sic, removet tantum subordinationem directam, non autem indirectam. 
« Directa vocatur, quae est intra finem et terminos eiusdem potestatis ; 
« indirecta, quae solum nascitur ex directione ad finem altiorem, et ad 
« superiorem ac excellentiorem potestatem pertinentem. Propria enim 
« potestas civilis de se solum directe ordinatur ad convenientem statum 
« et temporalem felicitatem humanae reipublicae pro tempore vitae prae- 
« sentis, et ideo etiam potestas ipsa temporalis appellatur,... Quia vero 
« felieitas temporalis et civilis ad spiritualem et aeternani referenda est, 
«ideo fieri potest ut materia ipsa potestatis civilis aliter dirigeuda et 
« guberuanda sit in ordine ad spirituale bonum, quam sola civilis ratio 
« postulare videatur. Et tunc, quamvis temporalis princeps eiusque po- 
testas in suis aetibus directe non pendeat ab alia potestate eiusdem 
« ordinis, et quae eunidem finem respiciat: uihilominus fieri potest ut 
« necesse sit ipsum dirigi vel corrigi in sua materia a superiori potestate 
gub.rnante homines in ordine ad excellentiorem finem et aeternum, 

« et tune illa dependentia vocatur indirecta, quia illa superior potestas 


cirea temporalia, non per se aut propter se, sed quasi indirecte et 

< 
« propter alind interdum versatur ». Suarez, Defensio fidei, 1. 3, e. 5. 


DE POTESTATE IURISDICTIONIS 443 


vietus, pro quanto scilicet, societas civilis nequit consistere 
sine fortunarum inaequalitate, nec fortunarum inaequalitas 
sine idea religiosa, quae pauperis appetitum refrenet et 1nvi- 
diam erga divitem coerceat (1). Hinc sub Caesare oportet esse 
religionem velut necessarium politiae et dominationis instru- 
mentum (2). Hine rectus ordo per se postulat id quod ubique : 
extra catholicismum reperitur, nempe resignationem religiosae 
auctoritatis in manu civilis principatus, ex ipso iure et titulo 
principatus (3). Concedunt tamen religionem ipsam a iuris- 


(1) « Quant à moi (Napoléon), je n’y vois pas (dans le christianisme) 
«le mystère de l'incarnation, mais le mystère de l'ordre social. La re- 
«ligion rattache au ciel une idée d'égalité qui empêche le riche d’être 
« massacré par le pauvre.... La société ne peut exister sans l'inegalité 
« des fortunes, et l'inégalité des fortunes sans la religion ». Apud Taine, 
Origines de la France contemporaine, Tom. ult. 

(2) « Un bon politique l’entretiendra (la religion) pour se servir d'elle 
« et l'appliquer aux fins civiles. De méine un ingénieur qui rencontre 
« près de son usine une grosse source jaillissante. Il n'entreprend point 
« de la tarir, mais il ne lui permet pas de s'égarer.... Il n'entend pas 
« qu'elle reste oisive; tout au rebours, il la recueille, il la canalise, il 
« la dirige, il l’aménage et la fait travailler dans ses ateliers... Dans 
« l'Eglise catholique, l'autorité qu'il faut capter et utiliser est celle du 
« clergé sur les fidèles et du Souverain Pontife sur le clergé ». Taine, 
op. cit. 

(3) « Pnisque les deux autorités (religieuse et civile) peuvent se heur- 
« ter, prévenons leurs conflits..., faisons nous notre part nous-mémes, 
«et ne souffrons pas que l'Eglise empiète sur l'Etat.... Les choses al- 
« laient mieux dans l'antiquité.... Dans la Turquie et dans tont l’Orient, 
« l’Alcoran est en même temps loi civile et évangile religieux. Ce n'est 
«que dans le christianisme que le pontificat s'est trouvé ainsi séparé 
« du gouvernement civil. Et cela même n'est arrivé que dans une 
« branche du christianisme. Sauf dans les pays catholiques, partout en 
« Angleterre, en Russie, dans les monarchies du Nord, dans une partie 
« de l'Allemagne, la réunion des deux pouvoirs, la direction religieuse 
«aux mains du Souverain est un fait accompli. On ne saurait gouverner 
«sans elle.... C’est dommage qu'on ne puisse trancher la difficulté 
« comme Henri VIII d'Angleterre ». Napoleo, apud Taine, op. cit.... — 
« Il est curieux de suivre la longue vie et survie de cette idée capitale 
« depuis l’antiquité jusqu'à aujourd'hui.... Les lois romaines, dit Por- 
« talis, placaient tout ce qui regarde le culte dans la classe des choses 
« qui appartiennent essentiellement au droit public (id est ad ius civile) ». 
Taine, ibid. 

dictione Status eximi, quamdiu in solitario conscientiae san- 
ctuario relegata manet. At statim ac in lucem publicitatis 
exit, statim ac plura individua 1n communem finem associat, 
seseque visibilibus atque externis actibus manifestat, illico 
subdita efficitur (1). Quippe, Status est unicus atque univer- 
salis proprietarius exterioris illius territorii in quo conscientiae 
imdividuales inter se communicant. Proinde, sicut nemini in- 
tegrum et liberum est absque licentia domini in eius fundo 
venari, piscari, iter facere, coetus agere, concionari, etc., ita 
independenter a Status concessione atque inspectione, nullum 
esse potest publicum religionis exercitium, nullum magiste- 
rium, nulla demum gubernatio (2). Quin. imo, si contingat 
aliquem cultum quoad doctrinam ac disciplinam a Statu pro- 
bari et legali exsistentia donari, eo ipso Status assumit of- 
ficium invigilandi ne ministri eius devient a norma quae in 
civili actu mcorporationis inscribitur, et iam dogmata eus, 
canones, hierarchia, liturgia, et si quid aliud eiusmodi, fixam 
illam obtinent formam quam Statui placuit ei concedere (3). 


(1) « Tant qu'une croyance reste mnette et solitaire, enfermée dans 
« l'enceinte d'une conscience individuelle, l'Etat ne s'eu occupe pas. 
« Mais dés qu’elle sort de cette clôture, parle en public, associe plusieurs 
« individus pour un objet commun et par des actes visibles, elle est 
« sujette ». Taine, op. cit. 

(2) « (L'Etat) propriétaire unique et universel du terrain extérieur 
« par lequel les consciences solitaires communiquent entre elles, inter- 
« vient à chacun de leurs pas pour leur tracer ou leur barrer la route. 
« Cette route sur laquelle elles cheminent passe chez lui et lui appar- 
«tient. Ainsi la surveillance qu’il exerce sur leurs démarches est et doit 
« étre quotidienne, et il l'exerce au mieux de ses intéréts, au mieux de 
« l'intérét civil et politique, de facon que la préoccupation de l'autre 
« monde soit utile et ne soit pas nuisible aux affaires de celui-ci ». 
Id., ibid. 

(5) « Par cela seul que l'Etat agrée leur doctrine et leur discipline 
«(des cultes), il entend les maintenir intactes, et empêcher que leurs 
« ministres ne puissent corrompre la doctrine confiée à lenr enseigne- 
« ment, ou secouer arbitrairement le joag de la discipline, au grand 
« préjudice des particuliers et de l'Etat. C'est pourquoi dans le statut 
«légal par lequel il s'incorpore une Eglise et prend acte de ce qu'elle 
«est, il écrit en termes précis ce qu’il exige et permet qu'elle soit. Dé- 
« sormais ses dogmes et ses canons, sa hiérarchie et son régime intérieur, 

Consequitur ergo, nullam esse in Ecclesia potestatem vere 
et proprie legislativam, nam leges veri nominis, utpote edi- 
ctae atque ordinatae in regimen communitatis perfectae ab 
eo qui ipsias perfectae communitatis curam habet, de sui 
ratione esse non possunt nisi a potestate publica. À fortiori 
sequitur, tollenda esse atque removenda omnia quaecumque 
legiferae facultati sunt annexa, id est potestatem iudicia 
exercendi et poenas in contumaces decernendi. Sequitur de- 
nique, Ecclesiam non habere forum externum sibi proprium, 
quia in ilis omnibus quae publici ruris sunt, a civili foro de- 
pendet, et si qua gaudeat libera actione directiva, hoc non 
est nisl intra domesticos veluti parietes et per modum pri- 
vatae institutionis, erga privatas suorum fidelium conscientias. 
Sed nec omittunt pro horum confirmatione, ad evangelica 
testimonia nos remittere. Christus enim dixit regnum suum 
non esse de hoc mundo. Dixit etiam regnum Dei intra nos 
esse, id est, intra conscientiae latebras residere. [Iussit mini- 
stros suos abhorrere ab omni dominatu, voluitque ut arma 
nostrae militiae earnalia non essent, sed in obsecrationibus, 
persuasionibus, aliisque similibus mediis unice consisterent. 

Sed contra est quod ista purum materialismum seu atheis- 
mum sonant, nisi forte importent aliquid etiam peius, videlicet 
positivam suprematiam rerum humanarum et temporalium 
respectu divinarum et aeternarum, sive subordinationem sol- 
heitudinis finis ultimi ad commodum et interesse vitae prae- 
sentis, conformiter,ad principia eorum qui dicunt utendum 
esse Deo ut fruamur mundo, non autem utendum mundo ut 
fruamur Deo. Et omnia quidem quae adversus tam enormem 
errorem in praesenti adserumus, possent ex ipso lure naturali 
consequente constitutionem Ecclesiae (prout in prima parte 
declarata et demonstrata fuit), simpliciter et sine ampliori di- 
scussione praesupponi. Verumtamen, ad maiorem rel eviden- 
tiam, oportet ad diserta revelationis testimonia descendere, 
et sophismatibus adversariorum paucis respondere. 


« ses subdivisions et circonscriptions territoriales, ses sources de revenu 
« régulieres et casuelles, son enseignement et sa liturgie sont des choses 
« définies et des cadres fixes ». Id., ibid. 

Duo sunt in evangelio principalia testimonia quae ad rem 
praesentem faciunt. Primum in quo dicitur Petro: Ef fibi 
dabo claves regni coelorum, et quodcumque ligaveris super ter- 
ram erit ligatum et in coelis, et quodcumque solveris super 
terram erit. solutum et in coelis. Alterum in quo hoc idem 
iisdem fere terminis dicitur toti collegio apostolico: Quod si 
non audierit eos, dic Ecclesiae. Si autem Ecclesiam non au- 
dierit, sit tibi sicut. ethnicus et publicanus. Amen dico vobis, 
quaecumque alligaveritis super terram erunt ligata et in coelo, 
et quaecumque solveritis super terram erunt soluta et in coelo. 
Ubi per prius observandum est, nihil referre in praesenti, 
qua ratione potestas quae soli Petro primum attribuitur 
(Matth. XVI-19), ad totum deinde corpus pastorum exten- 
datur (Matth. XVIII-189). Ratio est quia de forma gubernii 
nunc non agimus, sed solum de potestate ipsa ad Ecclesiae 
regimen a Christo instituta, quaecumque tandem sit organica 
constitutio subiectorum potestatis, monarchica scilicet, vel 
aristocratica, vel mixta. Nunc autem nihil sane evidentius, 
quam quod potestas in utroque Matthaei loco expressa, pro- 
pria Ecclesiae potestas sit, eodem prorsus modo quo potestas 
ligandi et solvendi in iis quae ordinem temporalem spectant, 
propria potestas civilis societatis est, eaque semper eadem 
semperque invariata, in quacumque regiminis aut reipublicae 
forma. Abstrahendo igitur ab his quae non sunt huius loei, 
dico quod potestas in praefatis testimoniis diserte Ecclesiae 
assignata, est primo potestas veri imperi, cum omnibus iu- 
ribus potestati publicae inhaerentibus; deinde potestas ab 
omni dominatione seu suprematia humana perfecte indepen- 
dens; tertio potestas quam nulla alterius fori possessio aut 
circumscriptio valeat unquam qualitercumque limitare. 

Dictum est in superioribus, quod regnum caelorum 1n evan- 
gelio generaliter dicitur coordinatio creaturarum rationalium 
sub Deo fine supernaturali, et quod hoc regnum, vel constat 
is qui finem semel adepti in ipsa finis possessione et frui- 
tione conquiescunt, vel constat hominibus adhue a fine elon- 
gatis, qui tamen jam sunt in via ad ipsum, per characterem 
et professionem christianitatis. Primo modo regnum coelorum 

non est nisi in futura vita. Altero modo regnum coelorum 
in terris est; sed nec dubium esse potest quin hoc posteriori 
modo accipiatur, quando conferuntur a Christo claves cum 
potestate ligandi et solvendi super terram. Non ergo differt 
regnum de quo nune agitur, ab aliis regnis seu societatibus, 
secundum genericam rationem societatis hominum qui in terra 
sunt et in terra vivunt. Sed primo differt fine et origine, 
quia immediate est a Deo auctore gratiae, et ad Deum in 
vita aeterna possidendum tanquam ad metam sibi praefixam, 
totum quantum est ordinatur, hacque de causa nomen regni 
coelorum iure meritoque sibi adsciscit et vindicat. Differt 
secundo, gradu seu praecellentia, quia ut dicitur in Bulla 
Unam Sanctam, societatem fine spiritualem praecedere digni- 
tate societatem fine terrenam, oportet tanto clarius nos con- 
fiteri, quanto spiritualia temporalibus antecellunt, coelestia 
terrestribus. Differt denique amplitudine et universalitate, 
quia eum civilia regna seu respublicae numero multiplicentur 
secundum diversitatem regionum et populorum. regnum coe- 
lorum a Christo in terra fundatum unum numero est atque 
indivisum, omnes gentes omnesque progenies in se tum iure 
tum facto comprehendens, prout declaratum est ubi de nota 
catholicitatis. Et hae quidem differentiae sunt quae inter re- 
gnum coelorum et civiles respublicas notantur, nullaque alia 
praeter istas. 

Quo posito. quaero quid nomine clavium regni coelorum 
(Matth. XVI-19) potuerit significari. Et nihil occurrit nisi 
potestas iurisdictionis seu auctoritas imperi in hoc ipso 
coelorum regno ex Christi institutione proveniens, ut clare 
aperteque ostendit constans usus metaphorae in Scriptura (1), 


(1) « Isai. XXII, deseribitur depositio unius summi Pontificis, et insti- 
«tutio alterius his verbis: Tade, ingredere ad cum qui habitat in taber- 
« naculo, ad Sobnam praepositum templi, et dices ad eum: Quid tu hic? Et 
« infra: Expellam te de statione tua, et de ministerio tuo deponam te. Et 
« erit in die illa: vocabo servum meum Eliacim filium Helciae, et induam 
«illum tunica tua, et potestatem tuam dabo in manu eius, et erit quasi pater 
« habitantibus Ierusalem, et domui Iuda. Et dabo clavem domus David super 
« humerum eius, et aperiet, et non erit qui claudat, et claudet et non erit 
« qui aperiat. Hie aperte per claves intelligitur principatus ecclesiasticus. 
« Quo etiam pertinet illud Isai. IX : Factus est principatus super humerum 
« eius. Idcirco enim dicitur priucipatus super humerum impositus, quo- 

communis consuetudo etiam in rebus profanis (1), denique 
adiecta de ligando et solvendo declaratio, quae ad nullum alium 
sensum trahi potest, quam ad sensum ferendi leges et prae- 
cepta, decernendi poenas, absolvendi per sententias iudicia- 
les, et uno demum verbo, praestandi omnia quae magistra- 
tuum civitatis propria esse intelliguntur. 

At forte haec iurisdictionalis potestas quae in regno coe. 
lorum est, non pertinget ad verae et proprie dictae potestatis 
publieae amplitudinem, propter specialem indolem societatis 
spiritualis, et notatas superius differentias a societate civili ? 
Forte etiam verba evangelica quaecumque alligaveritis, quae- 
cumque solceritis, eam recipient ex natura materiae subiectae 
contractionem, quam in sua litterali acceptione absolute lo- 
quendo non ferrent? Absit. Nihil enim magis absonum fingi 
posset, cum notatae differentiae, nedum faciant ex natura rel 
ad diminutionem socialis potestatis in regno coelorum, faciant 
potius ad plenam omuique ex parte perfectam iurisdictionem, 
praestantiori adhuc titulo et necessitate adserendam. Si enim 
finis spiritualis est, tanto magis subditi huius regni opus 
habent exterioris regiminis adiutorio, quia quanto finis est 
altior et a sensu remotior, tanto minus sufficiens est homo 
privatus sibi soli relictus ad eum capessendum, sicut videmus 
quod puero multo magis necessaria est exterior disciplina ad 
scientiam et virtutem, quam ad ea quae sunt vitae materialis. 
Et in hoc est perpetuum adversariorum sophisma, quod non 
vident aut videre nolunt, media ad finem esse determinanda, 
non ex sola conditione finis secundum se, sed etiam et ma- 
xime ex conditione eorum qui ad finem tendere debent. Ergo, 
nisi sit exterior directio, et socialis potestas a qua haee di- 
rectio procedat, multo magis impossibilis est obtentio finis in 


« niam claves quibus principatus designatur, super humerum poni sole- 
« bant. Neque per claves, Christi principatum significari, negare potest 
«qui legit illud de Christo, Apocal. III: Haec dicit sanctus et verus, qui 
« habet clavem David, qui aperit et nemo claudit, etc. ». Dellarm. l. 1 de 
Rom, Pont. c. 13. 

(1) « Accedit etiam commnnis consuetudo, etiam in rebus profanis : 
« Quando enim urbes deduntur alicui principi, offeruntnr ei claves in 
« signum subiectionis, et ei qui instituitur oeconomus in domo, claves 
« tradi solent ». Dellarm. l. c. 

reguo coelorum, quam in quavis alia societate. Nunc autem 
potestas socialis quae ad potestatis publicae iura et praero- 
gativas non pertingit, ideo non pertingit, quia angustis so- 
cietatis imperfectae limitibus continetur. S1 igitur regnum 
coelorum in hoe praecise a societatibus civilibus discrimi- 
natur, quod tum perfectione finis tum amplitudine et univer- 
salitate suae extensionis eas omnes longe exsuperet, quid 
tandem ex natura rei invenies quod diminuat de propria et 
nativa vi verborum Christi dicentis: Tibi dabo claves regni 
coelorum, et iterum: Quaecumque alligaveritis super terram 
erunt ligata et in coelo, et quaecumque solveritis super terram 
erunt soluta. et in coelo ? 

Certissime itaque efficitur, iurisdictionem ecclesiasticam 
esse potestatem veri imperii, id est, veri nominis legum fe- 
rendarum, cum omnibus iuribus consequenter annexis. Nunc 
autem independentiam eius ab omni alia iurisdictione humana 
attestatur primo evidentissima ipsius 1uris naturalis exigentia. 
Attestantur deinde in verbis evangelicis commata illa: erunt 
ligata et in coelo, erunt soluta et in coelo, quae indicant inter 
potestatem apostolis concessam et potestatem coelestem, nul- 
lam aliam esse mediam. Attestatur denique vel ipsa donatio 
qua supremus Rector Petrus constituitur in possessione cla- 
vium, cum nemo dicatur habere in manu claves civitatis, si 
in usu suae auctoritatis sit subiectus alteri qui potest aperire 
quod ipse clausit et claudere quod aperuit, ligare quod solvit 
et solvere quod ligavit. Unde Apoc. II-V, ubi de Christo 
dicitur quod habet clavem domus David, statim adiicitur ex- 
plicatio 1sta: Qui aperit et nemo claudit, claudit et nemo aperit. 
Sed placet summam hanc ecclesiasticae iurisdictionis a civili 
iugo immunitatem confirmare traditione ac testimoniis Pa- 
trum, qui statuunt: « Primo, plenitudinem principatus ac 
« potestatis ad Ecclesiam regendam in proprio eius magistratu 
«esse, id est, in episcopis. Ignatius, epist. ad Trallenses: 
.« Quid aliud est episcopus, quam is qui omnem principatum ac 
« potestatem. in Ecclesia obtinet? Secundo, verum imperium, 
« et civili quidem non modo praestantius, sed etiam perfe- 
«ctius, in Ecclesia esse. Greg. Nazianz., Orat. 17 ad Theo- 
« dosium: Te quoque, Imperator, imperio meo et throno lex 
« christiana subiicit. Imperium enim et nos episcopi gerimus ; 

«dde etiam praestantius et perfectius. Tertio, praeter magi- 
stratus Ecclesiae proprios, neminem prorsus in Ecclesia 
quidquam posse, licet ille rex aut imperator sit. Damascenus, 
Orat. 2 de Imagin. n. 12: Ne tentes, Imperator, ecclesiasticum 


- statum dissolvere. Ait enim Apostolus: Quosdam quidem posuit 


Deus in Ecclesia apostolos, quosdam autem prophetas, alios 
vero evangelistas, alios autem pastores et doctores. Non autem 
dixit reges. Quarto, subesse imo Ecclesiae in iis quae per- 
tinent ad eius finem assequendum, etiam supremos societatis 
civilis magistratus, dummodo ex grege Christi sint; sique 
hane subiectionem excutere aliquando tentaverit, id per 
summam iniuriam facere. Lucifer Calaritanus, 1. 1 pro Atha- 
nasio ad Constantium Imperatorem (1): Sed dicis, isto in loco 
(Deuter. XVII-9) Deo devotissimus Moyses quomodo sacer- 
dotum fecit mentionem, sic et iudicis. Proba te super nos fa- 
ctum iudicem, proba ad hoc te constitutum | imperatorem, ut 
nos armis tuis ad omnem implendam voluntatem amici tui 
diaboli produceres. Cum probare non possis, quia praeceptum 
sit tibi non solum non dominari episcopis, sed et ita eorum 
obedire statutis, ut si subvertere eorum decreta tentaveris, morte 
mori iussus sis, quomodo dicere poteris iudicare te posse de 
episcopis, quibus nisi obedieris, iam quantum apud Deum, 
mortis poena fueris mulctatus? De qua Luciferi Calaritani 
doctrina, haec pro Ecclesiae libertate contra Constantium 
imperatorem scribentis, animadvertendum est, eam ab omni- 
bus eius aetatis Patribus, atque ab aliis deinceps vehemen- 
tissime esse commendatam. Qua de re audisse sufficiat 
S. Athanasium ita ad eumdem Luciferum scribentem (2): 
Accepimus epistolas et libros religiosissimae ac sanctissimae 


- animae tuae, in quibus perspeæimus imaginem apostolicam.... 


magisterium veritatis.... doctrinam verae fidei.... traditionem 
integram Patrum nostrorum, regulam rectam ecclesiastici or- 
dinis.... Videris templum. Salvatoris qui in te habitans haec 
ipsa per te loquitur.... Crede mihi, Lucifer, non tu solus haec 
locutus es, sed Spiritus Sanctus tecum. Eadem autem haec 
doctrina et universim et perpetuo ab omnibus SS. Patribus, 
ceu tradita ab ipsis Ecclesiae primordiis proponitur. Inter 


(1) Migne, D. L., Tom. 13, col. 826. ` 
(2) Miene, PAG bom SW col. 1184. 


DE POTESTATE IURISDICTIONIS 451 


«quos memorandus praesertim est Athanasius, epistola ad 
« Monachos, ubi et eius, et Hosni, et Summorum Pontificum 
«Liberi ac Iulii, et aliorum habes testimonia (1). Quibus 
«addere iuvat extra Patrum seriem eiusmodi virum, cuius 
«quidem magis interfuisset aliter loqui, nisi catholicam ve- 
« ritatem perspectam habuisset. Ipse est Francorum rex 
« Ludovicus VII, qui de Friderico I imperatore Ecclesiae 
« potestati reluctante ita sapientissime ad Evangelii sensum 
« seripsit, quemadmodum videre est apud Baronium, ann. 1162, 
« n. 10: An ignorat praedictus imperator, quod. Dominus noster 
« I. C., cum esset in terris, Beato Petro, et per eum universis 
successoribus eius oves suas pascendas commisit ^... Numquid 
& sunt hic Francorum reges, vel aliqui praelati excepti ? Quam 
« quidem doctrinae professionem iam antea alii reges atque 
«imperatores piissime fecerant. Ex quorum testimoniis no- 
« tissima haec sunt: Constantini Magni apud Optatum, Va 
« lentiniani I apud Zozomenum, Honori in eius epistola ad 
« Arcadium fratrem in causa S. Ioannis Chrysostomi, Valen- 
« tiniani III in Novella de episcoporum ordinationibus in 
« Codice 'Theodosiano etc., etc. » (2). 

At regalistae novam invenerunt rationem supprimendi li- 
bertatem iurisdictionis ecclesiasticae, quin opus eis esset 
recurrere ad positivum ius Caesareae potestatis in res religio- 
nis; quod quidem ius nimis abnorme forsitan videri posset. 
Dicunt ergo, ecclesiasticam iurisdictionem in sui exercitio 
subiici Statui, sin minus per modum quo potestas subordinata 
subicitur superiori, at certe per modum quo subest placito 
proprietarii, quidquid agi non potest nisi in eius fundo agatur. 
Quippe, ad exercitium publicae 1urisdictionis territorium re- 
quiritur, et quia nullum est territorium quod a foro civili 
| praeoccupatum non fuerit, consequitur quod absque licentia 
civilis legislatoris, nullius alius. iurisdictionis exercitio rema- 
neat locus. Et Augustinus quidem, Enarr. in Psalm. 86, de iis 
loquens qui duodecim sedes 1udicantium (Matth. XIX-28) ma- 
terialiter et ad litteram interpretabantur, aiebat: « Si duo- 
.« decim sellae ibi sunt, non est ubi sedeat tertius decimus 
« Paulus apostolus, et non erit quomodo iudicet; et ipse ‘se 


A 


(1) Migne, P. G., Tom. 25, col. 691 seq. 
(2) Tarquini, Iur. eccl. Instit, n. 45. 

« iudicaturum dixit, non homines tantum, sed et angelos. Ne- 
« scitis, inquit, quia angelos iudicabimus? Responderet ergo 
« turba: Quid te 1actas iudicaturum? Ubi sedebis? Duodecim 
« sedes dixit Dominus duodecim apostolos. Unus cecidit Iudas, 
« in locum ipsius Sanctus Matthias ordinatus est; impletus est 
« duodenarius numerus sedium. Primo locum inveni ubi se- 
« deas, et sic te minare iudicaturum ». Consimili itaque modo, 
ad Ecclesiam dicunt isti: Primo locum inveni ubi pedem figas, 
ubi exerceas potestatem, et postquam inveneris, sic gloriare 
tanquam de iure imperii. Sed hanc ineptam argumentationem 
praeoccupavit Christus dicens: Quaecumque alligaveritis, 
quaecumque solveritis super terram. Si enim territorium 
quaeritur, nullum magis amplum assignare est, quia illimi- 
tate tenditur illud super terram. 

Et re quidem vera, nedum careat Ecclesia territorio, tale 
territorium habet quale nulli alii societati unquam competere 
potuit. Territorium enim nunc intelligitur « locus ubi societas 
« aliqua veluti activae servitutis ius habet exercendi iurisdi- 
« ctionem suam » (1). Et hoc modo territorium necessario con- 
sequitur exsistentiam cviuslibet legitimae societatis. Hoc modo 
nihil prohibet quominus eadem regio ecclesiastici simul et 
politici magistratus territorium exsistat: politici quidem, ut 
temporalem curet suae societatis finem; ecclesiastici vero, ut 
finem suum qui est supremus, et cui temporalis subordinatus 
esse debet, persequatur (2). Nunc autem, notatae superius 
differentiae Ecclesiam inter et civiles respublicas, duplicem 
in hac parte praerogativam Ecclesiae afferunt. Nam primo, 
civilia regna territorium habent fixis quibusdam limitibus ita 
cireumscriptum, ut nunquam extendatur ratione solius emi- 
grationis civium. Et sane, etsi exsistat Parisiis v. g. nume- 
rosa communitas Germanorum, non ideo gubernium Trans- 
rhenanum potest exercere Parisiis. etiam in suos, iura imperii ; 
nec vicissim gubernium Gallieum 1n Gallos qui Berolini aut 
Viennae degunt. At contra, Ecclesiae territorium, in ordine 
ad propriae iurisdictionis exercitium, non est fixis limitibus 
constrictum, sed protenditur ad omnia loca ubi reperiuntur 
baptizatorum communitates. Et ratio discriminis est, quia 


(D Tarquini, l. com. 47. 
(2)9d,, Mid. 1.8. 

multae sunt societates civiles, omnes eiusdem ordinis eius- 
demque gradus. Necessario igitur iure gentium introductum 
est ut nulla societas civilis posset exercere etiam in suos 
imperii iura extra propriae ditionis fines, quia aliter ordini 
et bono regimini provideri non poterat. Sed non est nisi una 
legitima societas religiosa, videlicet Ecclesia catholica, et ex 
consequenti territorium eius limitari nequit, neque per cir- 
cumscriptiones fori civilis, quia forum civile diversi atque 
inferioris ordinis est, neque per circumscriptiones alterius 
fori religiosi, quia hoc aliud forum non exsistit, cum in hoc 
genere idem sit non exsistere ac non iure exsistere. Atque 
hinc aliud quoque discrimen exoritur. Nam aliae societates 
non habent ordinarium et regulare ius sese amplificandi per 
novarum provinciarum acquisitionem; quo fit ut in eis non 
sit locus distinetioni territorii in ordine ad exercitium pro- 
priae iurisdictionis, et territorii in ordine ad regularem sui 
dilatationem atque expansionem. Ecclesia autem est essentia- 
liter catholica eatholieitate iuris, ac per hoc, pro sui dilata- 
tione territorium habuit. vel ab initio mundum universum, 
iuxta illud Marc. XVI-15: Euntes in mundum universum prae- 
dicate evangelium omni creaturae. 

Undecumque ergo res consideretur, firma manet conclusio 
de exsistentia, independentia, et summa libertate iurisdictio- 
nis ecclesiasticae, non in foro tantum interno de quo adver- 
sarl non curant, et nos postea specialiter dicemus, verum 
etiam in foro externo quod est proprium forum omnis legi- 
timae potestatis per quam his in terris reguntur hominum 
societates. 


e 


Omnes porro rationes quas sumunt adversari ex natura 
rel, iam sufficienter fuerunt confutatae. Caeterum, si revera, 
ut ipsi volunt, coexsistentia fori ecclesiastici et fori civilis in 
eodem materiali territorio, non obstante diversitate ordinum 
et finium, impossibilis exsisteret, logica et ineluctabilis conse- 
quentia esset, forum civile debere cedere ecclesiastico, potius 
quam ecclesiasticum civili. Quod nemo tandem non fatebitur, 
nisi plane atheum aut materialistam se prodat, subordina- 
tionemque finis temporalis ad finem ultimum et aeternum 


454 QUAESTIO XI. 


voluntaria obcaecatione abneget. Sed absit ut incompossibilia 
dicamus ea quae vel simplex naturae ius in harmonica con- 
cordia esse iubet. Absit ut concedamus eas potestates sese 
mutuo excludere, inter quas « quaedam intercedat necesse 
«est ordinata colligatio, quae quidem coniunctioni non im- 
« merito comparatur, per quam anima et corpus m homine 
« colligantur » (1). Sed de hoc, alias. 

Ea vero quae ad hominem ex evangelio afferunt, nullius 
omnino consequentiae sunt. Dixit enim Christus regnum suum 
non esse de hoc mundo, id est, non habere originem ex cau- 
sis mundanis, aut ordinem ad finem mundanum (2). Ex quo 
sequitur, regnum hoc non esse in eadem linea cum caeteris 
regnis terrae, quod non fatemur modo, verum etiam omni 
ope contendimus. Sequitur, non fuisse opus Christo militibus 
et armis ad deturbandos prius terrenos reges possessione sua, 
ut sese deinde loco eorum intruderet. Sequitur denique, vio- 
lentiam non esse medium ad huiusmodi regnum instituendum, 
iuxta ea quae consequenter declarantur Pilato: Si ex hoc 
mundo esset regnum meum, ministri mei utique decertarent ut 
non traderer Iudaeis; nunc autem regnum meum non est hinc. 
Sed quid, quaeso, haec commune habent cum potestate iuris- 
dictionis? Numquid potestatem iurisdictionis exercet quis, 
cum bellum movet quo imperium sibi comparare tentat? 
Numquid potestatem iurisdictionis exercebat Nemrod robustus 
ille venator vel latro, quando principium regni sui consti- 
tuebat Babylonem et Arach et Acad et Chalanne in terra 
Sennaar? Quippe, potestas iurisdictionis est im eos qui iam 
subditi effecti sunt, non in eos qui adhuc sunt subigendi. Et 
si iurisdictionis exercitium non incipit nisl cum regno iam 
formato, profecto [nihil refert cui causae referenda sit ipsa 
regni formatio, an armorum vi, an successivae et regulari 
accessioni, an cuilibet alii facto vel humano vel divino. Ergo 
ex hoe quod regnum Christi neque ex iisdem causis oritur, 


(1) Leo XIII, Encycl, Immortale Dei. 

(2) « Hie non ait: Regnum meum non est in hoc mundo, sed non est 
« de hoc mundo. Et cum hoe probaret dicens: Si ex hoc mundo esset re- 
« gnum meum, ministri mei utique decertarent ut non traderer. Iudaeis, non 
«ait: . Nune autem regnum menm non est Aie, sed non est hine. Hie 
« est enim regnum eius usqne in finem saeenli ». Angust. Tract. 115 in 


Ioan. n. 2. 

neque per eadem instrumenta inducitur, ex quibus et per 
quae oriri ac formari solent regna terrena, nulla, quod sciam, 
vel specie tenus eruitur ratio 1n detrimentum et minorationem 
iurisdictionis quae huie regno propria est. Imo vero, quia 
huiusmodi regnum in mundo utique exsistens, constansque 
hominibus qui certo certius propriam non exuunt naturam ex 
quo per baptismum incipiunt pertinere ad ipsum, non mun- 
danum sed supramundanum respicit finem: consequitur plane, 
oportere esse in eo iurisdictionem quae et ad omnes partes 
guberni sese debeat extendere, et praeterea id sibi proprium 
vindicet, ut in gradu altiori supra omnes iurisdictiones civiles 
praeemineat. Legitima igitur conclusio verborum Christi ad 
Pilatum, est e diametro opposita conclusioni adversariorum. 

Sed nec melius aliae auctoritates evangelicae intentum de- 
monstrant. Quod enim dixit Christus: Regnum Dei intra vos 
est, non habet sensum illum quem adversari supponunt, ut 
iam in superioribus declaratum est, Thes. 1 $ 1. Nihil enim 
aliud his verbis significabatur, nisi quod regnum Messianicum 
non erat exspectandum quale illud Iudaei adhue futurum 
exspectabant, quia iam aderat in medio eorum praesens, idque 
in persona Messiae qui iam inceperat praedicátionem. suam. 
Et licet alius permitteretur sensus de eo quod regnum Dei 
in internis est, sic etiam nihil, praetereaque nihil, quia ad haec 
ipsa interna, in quibus sine dubio proximus regni coelorum 
finis reponitur, necessaria sunt nobis media externa, et prae- 
cipue quidem exterior gubernatio, multo adhuc magis quam 
ad ea in quae ipso naturae instinctu inclinamur et ferimur. 

Item nihil ineptius quam adductio locorum 1n quibus apo- 
stoli iubentur ab omni dominatu abhorrere, cum haec evi- 
denter respiciant fastum et superbiam qua quis in potestatis 
exercitio humanam gloriam temporaliaque commoda quaerit. 
Denique, quod ait Apostolus, arma militiae nostrae non esse 
carnalia, profecto verum est, quatenus non ad finem et in- 
teresse carnis ordinem habent. Sed quia de hac re amplior 
redibit sermo ubi de potestate coactiva in speciali, non est 
nunc insistendum, et iam oportet descendere ad penitiorem 
considerationen ecclesiasticae iurisdictionis, distinguendo in 
ea duplicem rationem et modum, secundum quod est primo 
et principaliter ad ligandum, vel e contra, primo et princi- 
paliter ad solvendum. Et ad hoc pertinet sequens propositio. 

In tota amplitudine potestatis clavium à Christo inr- 
stitutae duplex distinguitur iurisdictionis modus, pro 
quanto alia iurisdictio est habens esse completum in 
Ecclesia, eique competens tanquam causae principali ; 
alia vero est in ea tantum ut in Dei instrumento. 
Prior est primo ae principaliter ad lizanduin, et quam- 
vis se extendat ad omnem materiam cuius allizatio 
conducit ad finem regni caelorum, directe tamen ae 
per se cirea solos actus externos versari potest. — 
Posterior est principaliter ad solvendum. Non tamen 
ad solvendum instituta aut leges divinas sive natu- 
rales sive positivas, sed solum ad solvendum parti- 
culares personas a vinculis adhuc connaturaliter so- 
Iubilibus quae per suos proprios actus in foro Dei con- 
traxerunt. 


S 


Omnia quaecumque in superiori propositione declarata sunt, 
huc directe spectabant, ut contra errorem nostris praesertim 
temporibus late grassantem, ostenderetur Ecclesiam habere 
forum sibi proprium, externum quidem ac publicum, sicut 
suum habet societas civilis; et vanam esse atque inanem 
omnem oppositionem desumptam ex hoc quod finis Ecclesiae 
sit interior et spiritualis, quandoquidem ad spiritualia potis- 
simum, et multo magis quam ad temporalia, 'exteriori guber- 
natione homines indigeant. Proinde pronum fuit concludere 
quod ea quae per potestatem legislativam et omnes attribu- 
tiones annexas in hoc proprio Ecclesiae foro disponuntur, 
ordinantur quidem ad finem supernaturalem et ad internum 
animarum bonum, « non tamen immediate operando illud, 
« sed media honestate actuum externorum circa quos proxime 
« versantur » (1). 

At vero, praeter proprium Ecclesiae forum, est etiam pro- 
prium forum Dei, quod forum internum dicitur, vel etiam 
forum conscientiae. Forum Dei, inquam, in quo viget lex 


(1) Suarez, de legibus, 1. 4, c. 12, n. 10. 

divina ut divina, et eiusdem divinae legis obligationes con- 
trahuntur; in quo etiam incurritur reitas culpae moralis seu 
peecati, cum consequente reatu poenarum futurae vitae (1). 
Porro, iurisdictionem Ecclesiae sese ad hoc quoque Dei 
forum aliqualiter extendere, indubia veritas est. Id enim 
attestatur dogma catholicum de poenitentiae sacramento. Id 
iterum confirmat praxis, solemni etiam Conciliorum defini- 
tione quandoque sancita (2), solvendi certas obligationes quae 
sme dubio iuris divini obligationes sunt. Et quidam satis 
impleantur in explicatione huius praxis, non attendentes 
quomodo non sit difficilius concipere solutionem obligationum 
iuris divini per Ecclesiae claves in certis conditionibus infra 
determinandis, quam solutionem illam quae quotidie fit in 
tribunali poenitentiae. Quae enim maior solutio ligaminum 
iuris divini, solutione culpae et reatus poenarum aeterna- 
rum? Verumtamen, id saltem perspectum esse debet, quod 
iurisdietio quae Ecclesiae collata est in proprio eius foro 
exercenda, non potest esse eiusdem omnino rationis cum ea 
quae exercetur in proprio ac reservato foro Dei. Et hine 
dueimur ad distinguendum duplicem illum iurisdictionis mo- 
dum de quo in priori propositionis parte sermo est. 

Porro, in hoc iuvamur analogia quadam in causis efficien- 
tibus inventa, in quibus duplex virtus solet distingui: nempe 
virtus quae est propria agentis virtus, et virtus quae dicitur 
instrumentalis. Et haec distinctio praesenti materiae propor- 
tionaliter applicata, satis apte discriminat utramque iurisdi- 
ctionis rationem quae in Ecclesia est agnoscenda. Sed pon- 
derandi sunt distinctionis termini ne detur aequivocationi 
locus. — Nota igitur quod virtutis propriae nomine nunc 
intelligitur omnis virtus effectui proportionata, habens esse 
completum in agente, sive sit virtus naturalis, sive sit virtus 


(L) Nota bene quod de ratione moralis culpae seu peccati est, ut sit 
contra legem divinam, eo modo qui declaratus est in tractatu de Pec- 
eato personali, Introd. $ 3-5. Proinde transgressio legis humanae, sive 
ecclesiasticae sive civilis, non est peccatum nisi quia et in quantum est 
simul trausgressio legis divinae quae iubet ut legitimorum superiorum 
iustae ordinationes serventur. Et ideo, quisquis legem hnmanam violat, 
iste tam in foro externo humani legislatoris, quam in foro interno Dei 
et conscientiae, respectivum reatum inenrrit. 

(2) Trident. Sess, XXIV, can. 6. 


Dis 

ex dono gratuito data. Unde per virtutem propriam non 
intelligitur praecise virtus quam agens habet a se; neque 
etiam sola illa virtus quae fluit vel fluere potest ex principiis 
essentiae; neque iterum sola virtus quae inamissibiliter ma- 
net, quia quod virtus aliqua non permaneat, potest esse per 
accidens, ex hoc scilicet quod contingit subiectum non esse 
amplius susceptivum eius, sicut cum homo peccat mortaliter, 
et propter dispositionem contrariam gratiae amittit gratiam 
quae de se erat perenniter permansura. Itaque virtus propria 
intelligitur ea quae sive fluens ex principiis essentiae, sive 
supernaturaliter indita, ita perfecte subiecto inest, ut subie- 
ctum per eam constituatur in ratione causae principalis re- 
spectu effectuum ad quos virtus praedicta ordinatur. Virtus 
vero instrumentalis generatim illa est quae quoad suam ra- 
dicem minime fixatur in subiecto, sed est in eo solummodo 
per modum fluentis ab alio cuius instrumentum fit, sicut 
potestas miraculorum in thaumaturgo, vel virtus significativa 
in syllabis quae formantur in voces. — Hac igitur explica- 
tione praemissa, facile declaratur intentum, quia iurisdictio 
propri fori comparatur virtuti propriae habenti esse com- 
pletum et perfectum in subiecto. Unde sequitur quod ex ea 
procedit quidquid ut causa principalis vel ligat vel solvit 
Ecclesia. Turisdictio vero fori interni comparatur virtuti in- 
strumentali non habenti esse completum in instrumento, eo 
quod ex natura rei in solo Deo esse potest tanquam in Or- 
dinario, si ita loqui fas sit. id est, tanquam in principali iu- 
dice cui iudex homo pure ministerialiter sive instrumenta- 
liter deservit. 

Manifestum itaque est, et ex praemissis notionibus satis 
superque constat, quod discrimen inter utrumque modum 
nequaquam consideratur secundum receptionem vel non re- 
ceptionem immediatam potestatis a Christo, neque iterum 
secundum diversitatem ordinis vel naturalis vel supernatu- 
ralis. Nam sicut in anima Christi, tam propria virtus gratiae 
quam instrumentalis potestas miraculorum erat immediate a 
Deo accepta, et ad supernaturalem ordinem pertinens, ita 
prorsus in Ecclesia, uterque iurisdictionis modus ordinis su- 
pernaturalis est, et aequaliter clauditur in divina institutione 
quam verba evangelica exprimunt: quaecumque alligaveri- 
tis, etc. Sed discrimen totum est penes diversam essendi ra- 

tionem, eui respondet diversus exercitii modus et diversa 
materiae assignatio, prout nune per partes paulo distinctius 
declarandum venit. 


S 2e 


Prior consideratio esse debet de iurisdictione quam Chri- 
stus contulit Ecclesiae 1n proprium, et primo de actu, secundo 
de materia eius. 

Quod attinet ad actum, dico iurisdictionem hanc esse primo 
et principaliter ad ligandum, et quidem ligamine legis. Ratio 
est in promptu. Nam omne iurisdictionis exercitium in ligando 
et solvendo adaequate reponitur. Nunc autem nemo solvere 
potest propria sua auctoritate, nisi id cuius alligario a propria 
pariter auctoritate dependet: et hoc modo (loquendo de 1uris- 
dictione quae subiecto inest tanquam causae principali), omnis 
solvendi potestas ad potestatem ligandi consequitur. Rursus 
potestas ligandi primo et originaliter in potestate legifera 
consistit, quia ligatio ad poenam esse non potest nisi prae- 
supposita ligatione ad aliquid vel agendum vel omittendum, 
quae est per legem. Ergo a primo ad ultimum, iurisdictio 
quam.in proprio suo foro exercet Ecclesia, est per prius ad 
hgandum ligamme legis. 

De materia autem in qua haec eadem ligandi potestas ver- 
satur, generatim dicendum quod est omnis materia in qua 
esse potest ratio medii ad finem regni coelorum. Constat ex 
verbis Christi ad Petrum: Tibi dabo claves regni coelorum, et 
quodcumque ligaveris super terram (utique in proprio ordine 
regni cuius claves tibi traduntur), erit ligatum et in coelis. 
Subintelligitur tamen ex natura rei imitatio inhaerens omni 
potestati quae hominibus in. proprium datur, et ab hominibus 
in proprio eorum foro est exercenda. Nam etsi lex ecclesiastica 
illa sit quae per potestatem supernaturalem fertur, adhuc 
tamen statuitur per potestatem quae propria hominum ef- 
fecta est, iuxta declarationes superius traditas $ 1. Est igitur 
de 1is solis quae humanae providentiae subsunt, et in summa, 
intra fines legis humanae continentur, prout lex humana condi- 
viditur a divina (1). Sensus itaque est: Tibi dabo claves regni 


(1) Ad rem Suarez, l. 1, de legibus, c. 3: « Praeter has (leges civiles) 
« christiana religio recognoscit leges ecclesiasticas sen canonicas, quas 

coelorum, ut habeas potestatem ligandi quidlibet super terram 
in ordine ad finem huius regni, idque intra eara latitudinem 
quae in quocumque ordine homini legislatori semper assigna- 
tur (1) Nihil igitur superest nisi ut declaretur, quinam illi 
limites sint intra quos semper continetur ex natura rei propria 
hominum iurisdictio, sive sit ordinis naturalis, sive supernatu- 
ralis quoad finem atque originem. 

Porro prima limitatio in hoc est, quod legi humanae soli 
actus externi per se et directe subiiciuntur. Nam illa sola per 
se et directe sub potestate hominis legislatoris cadunt, ad 
quae humana providentia se extendit, et de quibus potest 
homo iudicare (2. Atqui homo videt ea quae parent, Deus 
autem intuetur cor, ut dicitur 1 Reg. XVI-7. Et ideo Apo- 
stolus prohibet horum iudicium, dicens 1 Cor. IV-5: Nolite | 
ante tempus iudicare, quoadusque veniat Dominus qui manife- 
stabit consilia cordium, etc. Quod autem nulla sit 1n praesenti 
admittenda exceptio pro lege ecclesiastica, diserte apparet ex 
facto. Nam si lex ecclesiastica posset per se ac directe in 
actus interiores, possent quoque pro actibus pure internis 
esse censurae et excommunicationes latae saltem sententiae, 


« aliqui non humanas, sed divinas vocant, eo quod ab speeiali potestate 
«a Deo specialiter data deriventur, et ad supernaturalem finem referan- 
« tur. Re tamen vera humanae sunt.... Et ratio est quia per voluntatem 
« humanam proxime constituuntur, licet a civilibus differant in potestate 
«a qua proxime manant, et iun fine, et in materia, ut postea videbimus ». 
Et infra, 1. 3, in Prooemio: « Lex humana in civilem et canonicam distin- 
« guitur.... Inter eas vero notari potest differentia, quia lex civilis est 
« mere naturalis ordinis quoad suam originem et potestatem.... At vero 
«lex eanoniea proprie est illa quae ab hominibus fertur per potestatem 
« supernaturalem ». 

(1) Caeterum, quia hnic potestati annectitur infallibilitas exercitii, 
hoc sensu scilicet quod suprema potestas legifera in Ecclesia, ex assi- 
stentia Dei habet ut non possit a sua legitima materia unquam exorbi- 
tare, quidquid de facto ligatur ab hac suprema potestate, iure etiam li- 
gatur. Et ideo, etsi potestas ligandi non sit illimitata quoad ius, verificatur 
nihilominus ad litteram id quod dixit Christus: ligatum et ratihabitum 
fore in caelis, quidquid per supremam potestatem ecclesiasticam de faeto 
ligabitur in terris. Ibi ergo a facto ad ius valet illatio, quae certe illatio 
alibi non valet. 

(2) S5."Pheue 1-2, Q. 91, wx; et'Q. TOO, an 9. 

id est, ipso facto incurrendae et citra omnem sententiam ab 
homine. Et ratio est quia quidquid a lege directe prohiberi 
potest, per legem etiam potest puniri. Sed nihil magis con- 
trarium certissimis principiis iuris canonici, quam quod poena 
fori ecclesiastici incurratur unquam ratione delicti per se 
occulti (1), id est mere interni. Quin imo, quoties in aliqua 
materia adiungitur obligationi legis divinae obligatio legis 
ecclesiasticae, expressa doctorum sententia est, quod obligatio 
ista, praecise in quantum superadditur obligationi divini iuris, 
non afficit directe nisl actum externum. Hine in Bulla Znef- 
fabilis, post dogmaticam definitionem immaculatae conce- 
ptionis Deiparae, signanter dicitur: « Si qui secus ac a Nobis 
« definitum est, quod Deus avertat, praesumpserit corde 
«sentire, ii noverint ac porro sciant se proprio iudicio con- 
« demnatos naufragium circa fidem passos esse...,ac praeterea, 
« facto ipso suo semet poenis a iure statutis subiicere, si quod 
« corde sentiunt, verbo aut scripto aut alio quovis externo modo 
« significare ausi fuerint ». 

Dixi. tamen, solos actus externos cadere per se et directe 
sub propria potestate ligandi Ecclesiae. Minime enim diffi- 
tendum est quin sub obligatione legis cadant indirecte et con- 
comitanter omnes actus interni qui cum externo coniunguntur 
tanquam necessarii ad eius validitatem, vel ad eius honesta- 
tem, vel ad eius esse morale. Ad validitatem quidem, sicut 
intentio 1n confectione sacramentorum; ad honestatem vero, 
sicut dolor de peccatis in confessione; denique ad esse mo- 
rale, sicut animus orandi potius quam addiscendi vel refri- 


(1) Nota distinctionem inter occultum per se et occultum per accidens. 
«Si quis incidit in haeresim interius, et solus secum loquendo verbo 
« exteriori .profert submississime illam haeresim, est excommunicatus, 
« quamvis sit omnino occultus, quia actus exterioris locutionis subiacet 
« humano iudicio secundum se, quamvis careat testibus..., Et ex inad-: 
« vertentia huius distinctionis, scilicet de occulto per se et occulto per 
« accidens, multi in hae re erraverunt.... Actus enim interiores puri 
«sunt in genere occultorum per se, quia ex propria natura habent quod 
«sint iudicio humano ignoti. Actus autem exteriores sunt de genere 
« occultorum per accidens, quia ex propria natura subsunt cognitioni 
«humanae; possunt namque sensibus percipi, sed ex hoc quod fiunt 
« sine teste, occulti sunt ». Caietan. Tract. 1, de auctoritate Papae et 
Conciiii, c, 19. 

candi memoriam in horarum canonicarum recitatione. Et ratio 
est quia legislator ecclesiasticus praecipit actus externos ut 
sunt conducentes ad finem regni coelorum, adeoque ut sunt 
validi, honesti, et morales. Hinc necesse est ut sub obliga- 
tione legis veniant actus etiam interni qui ad hoc requirun- 
tur. Quanquam sub dicta obligatione non veniant per se et 
ratione sui, sed ratione actus externi tantum, et ideo non 
obstat quod de his nequeat homo 1udicare, quia non oportet 
ut potestas punitiva legis humanae se extendat ad omnia quae 
solum indirecte et concomitanter ab ea praecipiuntur. 
Altera quoque limitatio est, quod lex humana non potest 
omnia quae male fiunt prohibere, sed solum graviora, et 
praecipue quae sunt in aliorum nocumentum. Nec potest 
indiscriminatim praecipere omnia quaecumque habent de se 
ordinem ad finem, sed solum ea quae sunt magis necessaria 
(praesertim ad bonum commune), vel saltem facile portabilia 
ab hominum multitudine cui lex imponitur. Ratio est quia 
omnis lex humana viget in foro externo, in quo quidem non 
expedit prohibere omnia mala, quia inde sequeretur. quod 
multa etiam bona tollerentur, et impediretur utilitas boni 
communis quod est necessarium ad humanam conservatio- 
nem (1). Sed et multo minus expedit iubere omnia bona, quia 
imperfecti qui sunt maior pars multitudinis hominum, huius- 
modi praecepta ferre non valentes m deterius abirent, iuxta 
illud quod dieitur Prov. XXX-838: Qui vehementer emungit, 
elicit sanguinem, et Matth. IX-7: Si vinum novum, id est, 
praecepta perfectae vitae, mittatur 1n utres veteres, id est 
in homines imperfectos, utres rumpuntur et vinum effundi- 
tur, id est, praecepta contemnuntur, et homines ex contemptu 
ad peiora mala prorumpunt (2). Unde Augustinus, lib. 1 de 
lib. arb. c. 5: « Videtur ergo mihi, et legem istam quae po- 
«pulo regendo scribitur, recte ista permittere, et divinam 
« Providentiam vindicare. Ea enim vindicanda sibi haec lex 
« populi assumit.., quanta possunt per hominem regi. Illae 
« vero culpae alias poenas aptas habent, a quibus sola mihi 


(L) S. Thom. 1-2, Q. 91, a. 4 in corp. — Cf. etiam, de Matrimonio, 
Thes. 42 ad 4um, 
(2) S. Thom. 1-9, Q. 96, W^ ? A 2 

« videtur posse liberare sapientia ». — Verum de his in ma- 
«teria de legibus amplior habetur explicatio. 

Nune autem, iis suppositis limitibus qui ex natura rei cir- 
cumscribunt omnem potestatem legiferam hominibus datam, 
nulla omnino materia est ad finem regni coelorum ordinem 
dicens, circa quam pleno iure non exerceatur ligandi potestas 
in Ecclesia. Nec in praesenti valet distinctio inter ea quae 
iuris divini sunt, vel secus. Nam etsi 1urisdictio ecclesiastica 
non respiciat ea quae sunt iuris divini formaliter ut talia, ad- 
hue tamen respicit illa materialiter et identice : pro quanto 
scilicet, id quod est iure divino vel iussum vel prohibitum, 
potest per legem quoque ecclesiasticam vel iuberi vel prohi- 
beri, sicut per ipsam legem civilem in ordine ad finem feli- 
citatis temporalis prohibentur multa a quibus interdicit lex 
divina, puta homicidia, furta, et alia huiusmodi. In hoc ergo, 
alia ratio est de potestate ligandi et de potestate solvendi, 
quia mferior nusquam potest propria auctoritate solvere quod 
superior ligavit, sed bene potest ligare in suo proprio foro, 
quod ligatum est et ligatum manet in foro superiori. Et sic 
est de lege fidei v. g., et pluribus aliis, quae cum sint leges 
divinae, fiunt. simul leges ecclesiasticae, et ex consequenti 
sanciuntur censuris caeterisve poenis fori externi, a quibus 
propria auctoritate "absolvit Ecclesia, sicut propria pariter 
auctoritate inducit legis obligationem, non praecise ut divini, 
sed ut ecclesiastici iuris est. 

Et hactenus quidem de iurisdictione quae in Ecclesia est 
tanquam in causa priucipali. 

$ 5. 

De iurisdictione autem instrumentali dicendum quod non 
est ad ligandum ligamine legis. Haec enim iurisdictio non 
versatur nisi in iis quae cum ad iurisdictionem Dei propriam 
pertineant, adhuc tamen aliquod Ecclesiae ministerium re- 
quirunt. Porro leges divinae reduplicative ut tales, de integro 
continentur in deposito revelationis, et nullo interposito li- 
gandi ministerio, vim suam obligativam immediate exserunt. 
Unde consequens est quod in hac parte nihil aliud Ecclesiae 
relinquatur praeter munus custodiendi, proponendi, et in- 
terpretandi; quod quidem munus ad potestatem magisterii, 

non vero ad potestatem iurisdictionis noscitur pertinere. Sed 
si iurisdictio de qua nunc sermo, minime est ad ligandum 
ligamine legis, restat ut sit principaliter ad solvendum. Si 
autem ad solvendum, vel ad solvendum leges ipsas a Deo 
latas, vel ad solvendum ligamina quae ratione divinae legis, 
ac per hoc, in proprio Dei foro, a particularibus personis 
ineurruntur. Atqui primum debet evidenter excludi, tum 
propter universalem traditionem Ecclesiae quae perpetuo pro- 
fessa est se nihil posse in ipsas leges divinas, tum propter 
rationem quae facile deducitur ex verbis Domini ad Petrum: 
Tibi dabo claves regni coelorum..., et quodcumque solveris super 
terram, erit solutum et in caelis. Ibi enim traditur Petro po- 
testas solvendi in ordine ad finem regni coelorum, sed non 
potestas solvendi regnum coelorum. Quid autem sunt leges 
divinae, nisl 1psissima regni coelorum constitutiva, cum for- 
maliter importent ordinationem hominum sub Deo fine super- 
naturali, in qua propria regni coelorum ratio reponitur et 
constat? Ergo leges istae solvi nequeunt per quamcumque 
potestatem, sive principalem sive,instrumentalem, per quam 
regnum coelorum administrari debet, non destrui. Unde tan- 
dem superest ut instrumentalis 1urisdictio quae nunc in con- 
siderationem venit, solum esse possit ad solvendum ligamina 
quae ratione divinae legis in particularibus personis indu- 
cuntur, videlicet vel ligamina obligationum quae incurruntur 
ratione subiectionis ad legem, vel ligamina culparum quae 
incurruntur ratione violationis legis. De utroque genere ali- 
quid specialiter annotandum. 

In primis, quod ad obligationes attinet, distinctione opus 
est. Quaedam enim sunt quae immediate a lege divina oriun- 
tur, independenter ab omni praevia determinatione humanae 
voluntatis, et de his non est dubium quin prorsus subtra- 
hantur ab Ecclesiae potestate. Pertinent enim ad ipsam ge- 
neralem constitutionem regni coelorum, cuius solutio sive ex 
toto sive ex parte, ut mox dictum est, nequit omnino Ec- 
clesiae competere. Sed quaedam aliae obligationes sunt quae 
etsi in virtute divinae legis contrahantur, adhuc tamen in- 
troducuntur per proprium actum voluntatis hominis, sicut 
obligationes voti, iuramenti promissorü, vel contractus sacri. 
De quibus specialis ratio est in ordine ad dispensandum, 
quia oportuit occurrere defectui humanae deliberationis quae 

non potest omnia circumspicere, nec praevidere omnes cir- 
cumstantias in quibus contingit ut minus expediens fiat obli- 
gatio illa quam spontanea sui liberi arbitrii determinatione 
ipse homo assumit in se. Et ideo, etsi; haec obligationum li- 
gamina in foro Dei sint contracta, possunt nihilominus solvi 
per ministerialem potestatem quae in Ecclesia est, prout ex 
verbis evangelicis (Matth. XVI-19, XVIII-IS) perpetua tra- 
ditio perpetuusque ipsius Ecclesiae usus intellexit. Possunt, 
inquam, solvi; sed sub certis conditionibus. Semper enim 
requiritur ut sit salvus ordo iustitiae. Requiritur insuper ut 
intercedat causa iusta et proportionata, quae ad ipsam vali- 
ditatem actus est necessaria, quoties ex puro ministerio ali- 
quis dispensat in lege non sua. Requiritur demum ut obli- 
gatio per specialissimam dispositionem non fuerit evecta ad 
eam conditionem in qua non est amplius connaturaliter so- 
lubilis. Et hoc ultimum dico propter obligationem matrimonii 
rati simul et consummati, ut in proprio tractatu late decla- 
ratum invenies. 

Nune autem praecipua materia in qua ex instituto Christi 
versatur ministerialis Ecclesiae iurisdictio, ipsa sunt ligamina 
peccati quae ingressum supernae beatitudinis ita impediunt, 
ut eorum solutio sit ad finem regni coelorum omnino neces- 
saria. Sed haec in materia de Sacramento Poenitentiae fue- 
runt ex professo exposita, et ideo nulla ampliori declaratione 
in praesenti indigent. Solummodo nota quod etsi iurisdictio 
fori sacramentalis sit tum ad ligandum tum ad solvendum, 
adhue tamen principaliter et per prius est ad solvendum. 
Nam processus iudicialis suam terminationem habere nequit 
nisi per sententiam efficacem remissionis seu solutionis, et 
sententia retentionis hunc solum effectum habet ut liget 
poenitentem ad sistendum se denuo, usquedum absolutio 
concedatur. Et simili quoque modo, ligatio ad satisfactionem 
sacramentalem tota est in ordine ad solutionem vinculorum 
peeeati quantum ad poenam temporalem. Vere ergo dictum 
est in thesi, quod instrumentalis Ecclesiae 1urisdictio est prin- 
cipaliter ad solvendum, et quidem ad solvendum ligamina 
illa quae non a lege ecclesiastica, sed a lege divina, sensu 
et restrictione hactenus declaratis, dependent. 

- Quia igitur, uti mox dictum est, in aliis theologiae locis 
tanquam in sede propria de praefata potestate iurisdictionis 

ministerialis ex professo pertractatur, nihil erit addendum 
iis quae nunc de ea compendiose dicta sunt. Sed disputatio 
nostra abhinc et deinceps, ad iurisdictionem fori externi 
exclusive restringi debet: pro quanto scilicet, post conside- 
rationem de eius natura et obiecto in generali, veniendum 
est ad considerationem de singulis eius partibus magis in 
speciali, praesertim vero de potestate legislativa, admini- 
strativa, et coactiva: nam ea quae 1udiciariam potestatem 
spectant, peculiarem expositionem in theologia non requirunt. 


THESIS XXII. 


Lezislativa Ecclesiae potestas pro materia habet tani 
res fidei et morum, quam res disciplinae. Sed in rebus 
fidei et morum oblizatio legis ecclesiastieae adiungitur 
obligationi iuris divivisin materia vero disciplinae tota 
obligatio iuris ecclesiastici est. Semper tamen exercitio 
supremae potestatis legiferae annectitur infallibitas, 
pro quanto ex Dei assistentia habet Ecelesia ut nun- 
quain possit statuere disciplinam «quae sit opposita 
regulis fidei et evangelicae sanctitatis, 


Se 


Dictum est supra, quod res fidei et morum appellantur ea 
quae directa intentione a Deo revelata, in deposito ab apo- 
stohs tradito continentur. Quorum haec est distinctio, quod 
alia divinitus praecipiuntur tantummodo credenda, alia vero 
non modo credenda, verum etiam practicanda, eo quod re- 
gulam morum exhibeant quae et fide teneri debet, et opere 
adimpleri. Nune igitur, quod ad utramque hane materiam 
sese extendat legifera Ecclesiae potestas, dupliciter potest 
demonstrari. | 

Demonstratur primo ex his quae declarata sunt in propo- 
sitione praecedenti. Nam ligandi potestas in Ecclesia minime 
restringitur ad ea sola quae iure divino praescripta non sunt, 
cum nihil sane prohibeat quominus inferior in suo proprio 
foro liget ea quae lege superiori ligata iam exsistunt. Hinc 
omnis materia quae ordinem habet ad finem regni coelorum, 
propria materia est in qua legifera potestas Petro et apo. 
stolis a Christo collata pleno iure exercetur, omnia interim 

intelligendo secundum explicationes datas superius. Sed in 
iis quae ad finem regni coelorum ordinem habent, principem 
locum profecto obtinent ea quae dicuntur res fidei et morum. 
Ergo circa ea, et quidem per prius, versatur legislativa 
potestas quae in Ecclesia est. — Idem quoque constat ex 
facto. Nam certe, quidquid sub interminatione poenarum fori 
ecclesiastici vel iubetur vel prohibetur, lege etiam ecclesia- 
stica iubetur aut prohibetur. Semper enim poena legi respon- 
deat necesse est, et sicut poenis futurae vitae sancitur divina 
lex, ita poenis ecclesiasticis lex ecclesiastica, civilibus civilis, 
atque ita porro. Nunc autem, quisquis percurrerit catalogum 
censurarum, statim videbit eas decerni in utraque materia 
fidei et morum, sieut patet in excommunicationibus latis 
contra haereticos, schismaticos, duellantes, simoniacos, pro- 
curantes abortum, etc. 

Caeterum, evidens per se est quod legi divinae nihil deperit 
si fiat simul lex ecclesiastica. Immobilis enim atque intacta 
per omnia manet obligatio quae est ex iure divino, et solum 
adiungitur obligatio iuris ecclesiastici, ut iam in thesi supe- 
riori adnotavimus. Neque hoc otiosum atque supervacaneum 
censerl debet, praesertim quia ratione adiunctae obligationis 
homo fit obnoxius correctioni et coactioni Ecclesiae ; quae 
quidem correctio, vel praeventive deterrendo, vel consecu- 
tive puniendo, multum iuvat ad salutis finem et evitationem 
poenarum futuri saeculi ob violatam Dei legem incurrendarum. 
Denique, eadem est in praesenti ratio ac pro ipsa lege civili, 
de qua nemo dicet quod frustra prohibet furta vel homicidia, 
hoc seilicet nomine quod ista per decalogum iam vetita in- 
telhguntur. 


SEL 


Verum non omnia quae ad fidelium operationem dirigendam 
necessaria esse possunt, in deposito divinarum legum con- 
tinentur. Et vere, in humanis societatibus duo genera insti- 
tutorum solent distingui. Primum genus comprehendit omnia 
quae sunt immutabilia et fundamentalia. Alterum genus se 
extendit ad eas fundamentalium determinationes quae pro 
variis temporum seu etiam locorum adiunctis, societati semel 
constitutae et in eadem sociali forma permanenti, vel neces- 

sariae sunt vel utiles. Divinae itaque leges, sive quae con- 
tinent ius tam naturale quam connaturale gratiae, sive quae 
praestituunt positivam Ecclesiae organizationem simul cum 
substantia cultus in sacrificio et sacramentis, ad primum genus 
pertinent. Alia vero omnia quae proprio nomine dicuntur res 
disciplinae, determinationi praelatorum fuerunt simpliciter et 
absolute permissa, ita scilicet ut non solum adiuncta sanctione 
legis ecclesiasticae communiri possent, sed primo et per se 
ex huius legis praescripto obligatoria efficerentur. 

Ibi ergo amplissimus est campus legiferae potestati reli- 
ctus, in materia liturgica, administrativa, contentiosa, asce- 
tica etc., prout apparet ex disciplinaribus decretis Concilio- 
rum, bullis Pontificum, et codice iuris canonici. Ibi quoque 
elucet quam maxime differentia inter Ecclesiam et Synago- 
cam. Nam Synagoga instituebatur ad certum tempus, et pro 
uno populo tantum: ad certum tempus, usquedum veniret 
fides quae revelanda erat, ut dicitur Gal. III-28; pro uno. 
populo tantum, in quo etiam vinculum politicum coincidebat 
cum vinculo religioso. Unde non fuerunt in Synagoga diver- 
sissima illa elementa quae summam elasticitatem in organi- 
smo sociali requirunt, et non patiuntur quoad dispositiones 
diseiplinares eam inflexibilitatem seu immobilitatem quae 
institutionibus iuris divini propria est. Accedit quod Syna- 
goga erat serva, figurata per Agar, cui ex consequenti cuncta 
in individuo usque ad minutas cultus caeremonias debuerunt 
praeseribi. Sed Ecclesia, cum sit domina, et libera, et in sinu 
suo omnes terrae cognationes usque in saeculi finem compre- 
hendens, longe diversae conditionis est. Et in hoc praecise 
cernitur mirabile legis christianae temperamentum, consen- 
taneum destinationi eius ad universitatem populorum, quod 
praeter praecepta tum naturalia tum connaturalia gratiae, 
paucissima habet instituta positiva ab ipso Christo orta, quae 
ab omnibus, quae ubique, quae semper debent observari (1); 


(1) « Populus timore constrictus tempore servitutis in Veteri Lege 
« multis sacramentis onerabatur. Hoe enim talibus utile erat ad deside- 
«randam gratiam Dei, quae per prophetas ventura canebatur. Quae ubi 
« venit, ab ipsa Dei Sapientia homine assumpto a quo in libertatem 
« vocati sumus, pauca sacramenta saluberrima constituta sunt, quae so- 
« eietatem populi christiani, hoc est sub uno Deo liberae multitudinis, 

reliqua vero omnia ad communitatis administrationem neces- 
saria relinquit ecclesiasticae auctoritati pro variis temporum 
circeumstantiarumque exigentiis ordinanda. 

At cum in rebus disciplinae tota obligatio iuris ecclesia- 
stici esse dicitur, nequaquam consequens est quod obligatio 
ista non sit in conscientia. Et ratio iam fuit in superioribus 
indicata, quia ipsa lex divina iubet ut legitimarum potestatum 
praescripta serventur. Cum tamen non iubeat immediate, sed 
solum supposita exsistentia legis humanae, qua ablata iam 
nihil, ideo haec duo inter se optime conciliantur : et quod 
obligatio ipsam conscientiam obstringat, et quod nihilominus 
iuris humani vel ecclesiastici et dicatur et sit. 


5 à 


De infalhbihtate autem in rebus disciplinae breviter no- 
tandum quod tota est sita in hoe, quod ex Spiritu Sancti 
assistentia habet suprema Ecclesiae auctoritas ut nunquam 
possit condere leges quae revelatis regulis fidei et morum 
smt quomodolibet oppositae. Id paucis expressit Pius VI im 
Bulla Auctorem fidei, ad propositionem YS  Pistoriensium : 
« Praescriptio Synodi de ordine rerum tractandarum in colla- 
« tionibus, qua, posteaquam praemisit, in quolibet articulo 
« distiguendum id quod pertinet ad fidem et ad essentiam 
«religionis ab eo quod est proprium disciplinae, subiungit, 
«in hae ipsa disciplina distinguendum quod est necessarium 
«aut utile ad retinendos 1n spiritu fideles, ab eo quod est 
«inutile aut onerosius quam libertas filiorum novi foederis 
« patiatur, magis vero ab eo quod est periculosum aut no- 
« xium, utpote inducens ad superstitionem et materialismum : 
«quatenus pro generahtate verborum comprehendat et prae- 
« scripto examini subliciat etiam disciplinam ab Ecclesia 
« constitutam et probatam, quasi Ecclesia quae Spiritu Dei 
« regitur, disciplinam constituere posset non solum inutilem et 
« onerosiorem quam libertas christiana patiatur, sed et pericu- 


A 


« continerent. Multa vero quae populo Hebraeo, hoc est sub eodem uno 
« Deo compeditae multitudini imposita erant, ab actione remota sunt, 
«in fide atque interpretatione manserunt. Ita nune nec serviliter alli- 
« gant, et exercent liberaliter animum ». August. de Vera Relig. c. 17. 


Om 

«losam, noxiam, inducentem in superstitionem et materiali- 
« smum: falsa, temeraria, scandalosa, perniciosa, Ecclesiae ac 
« Spiritui Dei quo 1psa regitur iniuriosa, ad minus erronea ». 

Argumentum autem in primis desumitur ex demonstrata 
superius Ecclesiae sanctitate. Sanctitas enim principiorum in 
Ecclesia est ex integra causa, et non est qualiseumque san- 
ctitas, sed sanctitas in vera fide fundata, quae normam ac 
regulam habet in Christi evangelio. Nune autem leges di- 
sciplinares sunt quaedam socialia principia per quae suum 
influxum in propria membra exserit Ecclesia. Si igitur necesse 
est ut ipsa sit sancta sanctitate principiorum, fieri nunquam 
poterit ut disciplina ab ea constituta et probata contrarietur 
regulis fidei et quibuslibet normis in evangelio praestitutis. 
Ex quo manifeste sequitur Ecclesiam esse infallibilem in sta- 
tuenda disciplina, sumendo nune infallibilitatem in sensu 
paulo supra declarato. — Accedit quod ex verbis Christi, 
Matth. XXVIIT-20, non minus infallibilis exhibetur Ecclesia 
in concreta et practica interpretatione revelationis, quam in 
eius interpretatione dogmatica: docentes eos, inquit, servare 
omnia quaecumque mandavi vobis, et ecce ego vobiscum sum, ete. 
Quod sane verum non esset, si per Ecclesiae leges possent 
aliquando amoveri fideles a rectitudine regulae evangeli- 
cae (1). — Hue etiam facit quod Matth. XVI et XVIIT, ab- 
solute asseritur fore ligatum in coelo, quidquid in terra li- 
gaverit Ecclesia. Nunquam enim in coelo ratihabetur id quod 
in terra contra ius divinum quacumque ratione et modo 
praescribitur. 

Et eadem infallibihtatis ratio valet quoad usus et consue- 
tudines universalis Ecclesiae. Unde solet Augustinus ex eis 
sumere argumenta ad confirmationem dogmatum, hoc seilicet 
nixus principio, quod regulae fidei nequaquam dissona esse 
possint. Sic confirmat dogma peccati originalis ex usu bapti- 
zandi infantes: « Quid ergo, inquit Serm. 298, n. 10, et in. 
«fans indiget liberatore? Plane indiget... Testis est ipsa 
«mater Ecclesia suscipiens parvulum abluendum.... Quis 
«audet dicere testimonium contra tantam matrem? ». Et 


(1) Hoe argumentum proportionaliter translatum ad regulam evange- 
licae perfectionis, ostendit quoque infallibilem esse Ecclesiam in approba- 
tione Zeligionum, ut constans atque unanimis Doctorum sententia fert. 

l. 1 c. Cresc. n. 38, confirmat valorem baptismi ab haereticis 
collati, ex antiqua consuetudine Ecclesiae non rebaptizandi 
eos qui ex haeresi ad Catholicam accedebant: « Neque enim, 
«inquit, parvi momenti habendum est, quod.... hoc per uni- 
« versam Catholicam quae toto orbe diffunditur observari pla- 
«cuit, quod tenemus ». Et alibi, epist. 54, n. 6, insolentis- 
simae insaniae esse dicit, disputare an sit approbandum id 
quod tota per orbem frequentat et servat Ecclesia. 


THESIS AAMI. 


Ex praemissis consequitur quod. Ecclesiae admini- 
strationi et regimini in societate christiana specialiter 
subiicitur iuventutis institutio atque educatio, neenon 
et librorum impressio, editio, et lectio, in ordine ad 
puritatem fidei et morum integritatem., 


Propositio est merum corollarium praecedentium, auia ei 
auctoritati competit potestas efficaciter providendi incolumi- 
tati fidei et morum, cuius tutelae et iurisdictioni tam quae 
ad fidem quam quae ad mores pertinent, fuerunt divina di- 
spositione commissa. Haec autem auctoritas in societate ba- 
ptizatorum, auctoritas est ecclesiastica. Consequitur ergo quod 
providentiae et regimini elus specialiter subiiciuntur ea a 
quibus maxime pendet sive fidei conservatio, sive christia- 
norum morum integritas. Sed et nemini dubium erit quin 
totius fere negotii summa 1n educatione iuventutis et perni- 
ciosorum repressione librorum reponatur. Ergo a primo ad 
ultimum relinquitur dicendum quod Ecclesiae regimini 1n so- 
cietatibus christianis specialiter subest tum iuventutis utrius- 
que sexus institutio, tum librorum impressio, editio, et lectio, 
pro quanto scilicet ratio spiritualis finis in us involvitur. — 
Sed nune generali argumento placet speciales adicere ra- 
tiones quoad utrumque praedictorum. 


$ 1. 
Et primo quidem, quantum ad ius in institutionem chri- 


stianae iuventutis, manifesta occurit ratio theologica. Nam 
sub Ecclesiae regimine est matrimonii sacramentum, Si autem 

sacramentum, ergo et illud ad quod sacramentum qua tale, 
tanquam ad proprium ac principalem finem ordinatur. Sed 
principalis huius sacramenti finis est proles educanda in cul- 
tum Dei, ad perpetuitatem Ecclesiae quae in fidelium colle- 
ctione consistit (1). Ergo regimini ecclesiastico subiaceat 
necesse est ipsa susceptae prolis institutio. — Praeterea, tanta 
est vis baptismi quo puer ecclesiasticae unitati aggregatur, ut 
quocumque modo collatus, etiam indebite et contra infidelium 
parentum voluntatem, puerum ipsum constituat sub Ecclesiae 
tutela ac iurisdictione, et ita quidem constituat, ut si chri- 
stianae eius educationi aliter provideri non possit, penes Ec- 
clesiam ius sit et officium subtrahendi eum etiam a paterna 
potestate, uti alias in tractatu de baptismo ostensum est (2). 
Multo igitur magis Ecclesiae regimini subiacet institutio pueri 
baptizati, quando 1uxta regularem naturae cursum et ordinem 
per parentes christianos est perficienda. 

Hie autem animadvertas velim. omnimodam differentiam 
quae in materia educationis attendi debet inter Statum et 
Ecclesiam. Quippe, principium sanctum et inviolabile est, 
attributiones socialis auctoritatis esse mensurandas secundum 
exigentiam boni quod est finis societatis. Hoc autem bonum 
semper requirit ut non temere ac promiscue in rebus priva- 
torum sese ingerat socialis potestas. Omnis enim societatis 
ratio 1n eo stat, ut homines collatis viribus 1d obtineant quod 
soli obtinere non possent; et ad hoc necesse est ut iuvetur 
quidem atque intra debitos limites contineatur activitas in- 
dividuorum, minime vero annulletur aut contra naturae or- 
dinem opprimatur. Sicubi ergo per naturam ipsam sive in- 
dividuis sive familiis provisum est satis, ibi non debet sese 
immiscere publica administratio. Et quia in educationem 
puerorum, qua parte ad ultimum beatitudinis finem refertur, 
Status non habet ullum 1us proprium; quia insuper educa- 
tioni eorumdem secundum quod ad temporalem vitam ordi- 
nandam confert, fuit abunde provisum a natura, sequitur 
quod edueatio iuventutis subtrahitur a iurisdictione civili, 
cul unum officium restat cohibendi excessus paternae pote- 
statis, iuraque filiorum contra monstra parentum protegendi. 


(I) S. ihom. I. 4x Gem. "e. 15. 
(2) Cf. de Sacram., Tom. 1, Thes, 28, 

Verumenimvero, quia in praesenti statu naturae elevatae 
requiritur prae primis institutio in religione supernaturali, 
cuius procuratio et magisterium fuerunt Ecclesiae concredita: 
hinc est quod in hac parte educatio filiorum non devolvitur 
parentibus nisi dependenter ab Ecclesiae regimine et suprema 
directione. Haec autem dependentia est directa, secundum 
quod educatio primo et principaliter consistit in formando 
cultorem Dei, seu hominem christianum in quantum huius- 
modi. Est solum indirecta quoad litterariam et scientificam 
institutionem, ne scilicet eius occasione aliquid. detrimenti 
capiat religionis et morum disciplina (1). 

His argumentis quae ex natura rei deducuntur, addi secundo 
loco possunt documenta historica, quibus palam efficitur, 
quam fuerit universalis et constans in societate christiana, 
etiam apud reges et magistratus politicos, persuasio de pro- 
prio Ecclesiae iure in materia educationis. Multa refert et 
consent Bouix de Iudiens, part. 1, c. 6, prop. 6, quae vide 
apud ipsum. 

Accedunt tandem recentissimae declarationes Sedis Aposto- 
licae, ut patet ex quatuor propositionibus in Syllabo errorum 
nostrae aetatis relatis, a n. 45 ad 48: « Totum scholarum pu- 


(1) Est igitur usurpatio et naturalis iuris eversio, lex introducta de 
instruetione obligatoria, praescindendo etiam ab impietate laicismi sive 
atheismi. Et simili modo, naturali iuri eontrarium est monopolium (ut 
alunt) universitarinm, quo nulli relinquitur facultas docendi, nisi inve- 
stitura a Statu aecepta. Sed et iuri divino pariter opposita censeri de- 
beret omnis studiorum et educationis ordinatio in qua supremas partes 
haberet civilis auctoritas, etiamsi praedicta studiorum ratio non impo- 
neretur per tyrannidem patribusfamilias, quibus adhuc integrum foret, 
vel ad scholas gubernii mittere filios, vel eos aliis magistris committere 
erudiendos. Et ratio est quia etsi in dictis cireumstantiis non fieret 
iniuria parentibus, fieret tamen pueris, Ecclesiae, et Deo, ut ex prae- 
missis constat. Proinde ius ingerentiae competens politicae auctoritati 
quoad scholarum regimen, in hoc dicimus consistere, quod salva in 
omnibus suprema Ecclesiae moderatione per ordinem ad fidem et mores, 
salva item libertate parentum in delecta magistrorum, praescribantur 
conditiones graduum per quos ad publicas functiones vel privilegia ci- 
vitatis aperitur via, eorumdenmque debitae collationi invigiletur. Nam 
hoe est habere ius.in educationem, non quidem quantum ad substan- 
tiam, sed pure et simpliciter quantum ad effectus civiles; qui modus 
iurisdietionis competit Statui ctiam eirca matrimonium. 


O 


4'(4 QUAESTIO XI. 


« blicarum regimen, in quibus iuventus christianae alieuius 
« Reipublicae instituitur, episcopalibus duntaxat seminariis 
« aliqua ratione exceptis, potest ac debet attribui auctoritati 
«civili, et ita quidem attribu, ut nullum alii cuicumque 
« auctoritati recognoscatur ius immiscendi se in disciplina 
« scholarum, in regimine studiorum, in graduum collatione, 
«in delectu et approbatione magistrorum. — Imo in ipsis 
« clericorum seminariis methodus studiorum adhibenda 'civili 
« auctoritati subiicitur. — Postulat optima civilis societatis 
« ratio ut populares scholae quae patent omnibus cuiusque e 
« populo classis pueris, ac publica universim instituta quae 
«litteris severioribusque disciplinis tradendis et educationi 
«juventutis curandae sunt destinata, eximantur ab omni Ec- 
« clesiae auctoritate, moderatrice vi et ingerentia, plenoque 
« civilis ac politicae auctoritatis arbitrio subiiciantur ad im- 
« perantium placita et ad communium aetatis opinionum 
« amussim. — Catholicis viris probari potest ea iuventutis in- 
« stituendae ratio, quae sit a catholica fide et ab Ecclesiae po- 
« testate seiuncta, quaeque rerum duntaxat naturalium scien- 
« tiam ac terrenae socialis vitae fines tantummodo vel saltem 
« primario spectet ». — Vide etiam allocutionem Pi IX Zn 
consistoriali, 1 Nov. 1850; Quibus luctuosissimis, 5 Sept. 1851; 
Nunquam fore, 15 Dec. 1856; necnon et epistolam ad archie- 
piscopum Friburgensem, Quum non sine, 14 Iul. 1964. 


MA 
IN 


Quoad impressionem et editionem librorum satis erit in 
memoriam revocare decreta Tridentina. Primum est in Sess. IV: 
« Nulli liceat imprimere vel imprimi facere quosvis libros de 
« rebus sacris sine nomine auctoris, neque illos in futurum 
« vendere, aut etiam apud se retinere nisi primum examinati 
« probatique fuerint ab Ordinario, sub poena anathematis et 
« pecuniae in canone Concili novissimi Lateranensis appo- 
« sita (1) ». Alterum decretum est in Sess. XVIII: « Cum 
« omnium primum animadverterit (Sacrosancta Synodus), hoc 
«tempore, suspectorum ac perniciosorum librorum quibus 
«doctrina impura continetur et longe lateque diffunditur, 


(1) Cone. Later. V, Sess. 10, de impress. libr, 

« numerum nimis excrevisse..., censuit ut delecti ad hanc dis- 
« quisitionem Patres, de censuris librisque quid facto opus 
« esset diligenter considerarent, atque etiam ad eamdem S. Sy- 
«nodum suo tempore referrent, quo facilius ipsa possit va- 
«rlas et peregrinas doctrinas tanquam zizania a Christianae 
« veritatis tritico separare, deque his commodius deliberare et 
« statuere quae.... magis opportuna videbuntur ». Tertium de- 
nique decretum est in Sess. XXV : « Sacrosancta Synodus..., 
« delectis quibusdam Patribus commisit ut de libris vel suspe- 
« etis vel perniciosis quid facto opus esset considerarent, atque 
« ad ipsam S. Synodum referrent: audiens nunc, huic operi 
«ab eis extremam manum impositam esse, nec tamen ob 
« librorum varietatem et multitudinem distincte et commode 
« possit a Sancta Synodo diudicari, praecipit ut quidquid 
«ab ilis praescriptum est, Sanctissimo Romano Pontifici 
« exhibeatur ut eius iudicio atque auctoritate terminetur et 
« evulgetur ». 

Ex his palam fit, disciplinam Zndicis librorum prohibitorum 
suas habere radices in ipso Concilio Tridentino, a quo ius 
novum novis modernae societatis conditionibus accommoda- 
tum originem sumpsit. Et re quidem vera, post inventam 
typographiae artem, nulla fuit disciplina populo christiano 
magis necessaria, quia nullum maius periculum fidei imminere 
potest, quam ex effrenata licentia quidlibet typis edendi (1). 
Nullum quoque praesidium magis religiose a fidelibus tenen- 
dum, quam observatio gravissimarum Ecclesiae legum contra 
promiseuam et indiscretam lectionem librorum heterodoxo- 
rum (2). | 


(1) « Voltaire a été la sirène de l'impiété ; ses chants entrainaient dans 
«le gouffre, et combien de malheureux n’y a-t-il pas précipités? C'est 
« aux gouvernements sages à éloigner les oreilles de la jeunesse du chant 
« mortel de la sirène ». Laharpe, Apologie de la religion, c. 1. 

(2) Egregie quidem cl. Magnier in recenti opusculo, Critique d'une 
nouvelle exégóse critique: « Un bon nombre (de jeunes catholiques), juste- 
« ment désignés par leurs riches aptitudes, leur travail et leurs connais- 
« sances préalables, à entrer dans l’élite des apologistes futurs, semblent 
« ne tenir aucun compte des défenses sévères édictées par les Souverains 
« Pontifes contre la lecture des livres hérétiques.... Ils ont d'ailleurs 
« perdu de vue ce fait essentiel que Dieu par une institution efficace, 
« visible, permanente, a pourvu à la conservation des vérités de la foi..,. 

THESIS RAIN. 


Ad potestatem lezislativam demum consequitur po- 
testas coactiva, quae decretis poenis, non spiritualibus 
modo, sed et temporalibus ac corporalibus coerceat 
contumaces, Quidquid autem sit de quaestione contro- 
versa, an Eeclesia per «e ius zladii immediate possi- 
(leat. neene, dicendum saltem est quod recte et legitime 
ad coercitionem dissidentium vim potentiae saecularis 
invocare potuit, et foro civili tradere incorrizibiles 
haereticos, capitali etiam poena pleetendos, 


S Jb 


Potestas coactiva est potestas puniendi seu infligendi poe- 
nam, nam coactio legis est per metum poenae, ut dicitur in 
10 Ethicorum. Qua in re consideranda est differentia inter 
poenas de quibus nunc agitur, et poenitentias. Nam poeni- 
tentiae sunt poenae satisfactoriae, de quarum ratione est ut 
voluntarie assumantur in recompensationem culpae; volun- 
tarie, inquam, etsi forte ex obligatione, ut patet de satisfa- 
ctionibus quae in foro sacramentali iniunguntur. Et quia poena 
satisfactoria semper voluntaria est, ideo diminuit aliquid de 
ratione poenae, ut docet S. Thomas 1-2, Q. 87, a. 6. « Est 
« enim, inquit, de ratione poenae quod sit contra voluntatem. 
« Poena autem satisfactoria, etsi secundum absolutam consi- 
« derationem sit contra voluntatem, non tamen ut nune, et 
«per hoc est voluntaria. Unde simpliciter est voluntaria, se- 
« cundum quid autem involuntaria ». Involuntaria quidem, 
hoc sensu quod opponitur naturali inclinationi voluntatis 
quae ex sese appetit bene esse; voluntaria vero simpliciter, 
secundum quod libere assumitur in reparationis finem. At 


« Subjngués par le prestige du savoir putatif de l’école critique, ils ne 
«sont plus choqués de l'erreur, parceque les ténèbres amassées dans 
« leur esprit, jointes à l'éloignement du flambeaa révélateur tenu par 
« l’Eglise, les mettent hors d'état de la voir. Comment nous étonner 
« qu'en des conditions si malheureuses ils ne distinguent pas la pauvreté 
« du fond des apparences trompeuses qui la dissimulent, et s’attachent 
«aux nouveautés quelque vaines qu'elles soient >. 

poena de qua in praesenti, illa est quae non est voluntarie 
assumpta, sed ab extrinseco venit, et pro tanto pertinet ad 
coactionem. Nec refert quod possit a reo patienter sustineri, 
et hac de causa obtinere vim satisfactionis coram Deo; nam 
hoe est per accidens, habito respectu ad propriam naturam 
eius, quae sequenti definitione recte declaratur: Malum pas- 
sionis aut privationis, delicti causa auctoritate publica infli- 
ctum, ut omnes a perturbando ordine unicuique societati proprio 
deter reantur (1). 

Distinguuntur autem in thesi poenae spirituales a poenis 
temporalibus ac corporalibus. Sed hic nota quod duplici modo 
potest aliquid dici spirituale. Primo quidem, in quantum pro- 
portionem habet ad finem spiritualem obtinendum, et sic omnes 
poenae quas infligit Ecclesia dici debent spirituales, quia non 
decernuntur nisi per ordinem ad spiritualem finem, et secun- 
dum quod ratio huiusce finis requirit. Deinde vero aliquid 
dicitur spirituale secundum absolutam entitatem, et sic locus 
est distinction: mter poenas spirituales et temporales quas 
edicit forum ecclesiasticum. Nam spirituales dicuntur illae 
quae privant spiritualibus bonis, puta suftragiis Ecclesiae et 
sacramentis; temporales quae privant bono aliquo temporali 
vel corporeo; mixtae quae utrumque privationis genus impor- 
tant, sicut. videre est in excommunicatione quando ad plenam 
excommunicationis rationem pertingit, teste Ioanne XXII 
in constitutione Licet iuxta. 

Assertio est certissima Ecclesiae sententia, firmata constanti 
praxi Pontificum et Conciliorum oecumenicorum, necnon et 
manifestis dispositionibus iuris canonici; cuius contradicto- 
ria, sin minus haeretica, at certe erronea dicenda est, iuxta 
illud Bullae Auctorem fidei, ad propositionem quintam Pisto- 
riensium : « (Propositio Synodi) qua parte insinuat, Ecclesiam 
« non habere auctoritatem subiectionis suis decretis exigendae 
«aliter quam per media quae pendent a persuasione; qua- 
« tenus intendit, Ecclesiam non habere collatam sibi a Deo pote- 
statem, non solum dirigendi per consilia et suasiones, sed etiam 
iubendi per leges, ac devios  contumacesque exteriore iudicio ` 
< ac salubribus poenis coercendi atque cogendi: inducens in 
< systema alias damnatum ut haereticum ». Accedit Encyclica 

(1) Ita Tarquini, op. cit. n. 29. 

Quanta cura, ubi Pius IX post enumeratos varios nostrae 
aetatis errores, inter quos recensetur et opinlo statuens: Æc- 
clesiae ius non competere violatores legum suarum poenis tem- 
poralibus coercendi, concludit: « Itaque omnes et singulas 
« pravas opiniones ac doctrinas singillatim hisce litteris com- 
memoratas auctoritate nostra apostolica reprobamus, pro- 
scribimus, atque damnamus, easque ab omnibus catholicae 
Ecclesiae filiis veluti reprobatas, proscriptas, atque damnatas 
omnino haberi volumus et mandamus » (1). 

Generale argumentum dabit S. Thomas 1-2, Q. 87, a. 1: 
« Ex rebus naturalibus ad res humanas derivatur ut id quod 
«contra ahquid insurgit, ab eo detrimentum patiatur.... 
« Unde in hominibus hoc ex naturali inclinatione invenitur, 
ut unusquisque deprimat eum qui contra ipsum insurgit. 
« Manifestum est autem quod quaecumque continentur sub 
« aliquo ordine, sunt quodammodo unum in ordine ad prin- 
« cipium ordinis; unde quidquid contra ordinem aliquem in- 
« surgit, consequens est ut ab eo ordine et principe ordinis 
« deprimatur. Cum autem peccatum sit actus inordinatus, 
«manifestum est quod quicumque peccat, contra aliquem 
« ordinem agit, et ideo ab ipso ordine consequens est quod 
« deprimatur, quae quidem depressio poena est. Unde secun- 
dum tres ordines quibus subditur humana voluntas, triplici 
« poena potest homo puniri. Primo enim subditur humana 
uatura ordini propriae rationis; secundo ordini exterioris 
hominis gubernantis vel spiritualiter vel temporaliter; tertio 
subditur universali ordini divini regiminis. Quilibet autem 
«horum ordinum per peccatum pervertitur, dum ille qui 
« peccat, agit et contra rationem, et contra legem humanam, 
«et contra legem divinam. Unde triplicem poenam incurrit: 
« unam quidem a seipso quae est conscientiae remorsus, aliam 
« vero ab homine, tertiam vero a Deo ». Hine ergo efficitur 
quod ius puniendi est necessario connexum cum iure impe- 
randi, ita ut quicumque auctoritate legifera instruitur, au- 
ctoritatem etiam habeat muniendi suam legem sanctione con- 
venienti. Et quia de principio generali nemo dubitat, unum 
restat de duobus. Vel enim denegatur Ecclesiae legislativa 
potestas, et tunc iterum reducimur ad ea quae sunt superius 

(1) Denzinger, n. 1516-1547. 

demonstrata; vel si ei conceditur, ipso facto conceditur quoque 
potestas coactiva per poenas saltem spirituales. Proinde tota 
controversia quae adhuc residua esse potest, spectat poenas 
temporales, de quibus sint sequentia argumenta. 

In primis, quod. penes Ecclesiam sit potestas puniendi con- 
tumaces, etiam temporalibus ac corporalibus poenis, probatur 
ex verbis Christi ad Petrum, Ioan. XN XI-1T: Pasce oves meas. 
In hae enim pascendi auctoritate amplissima importatur 
quidquid ad conveniens gregis regimen requiritur. Ad oves 
autem convenienter regendas non solum indiget pastor fa- 
cultate dirigendi, sed etiam coercendi per media corporalia, 
sicut cum mittitur canis ad mordendum caudam oviculae 
aberrantis. Neque in hoc fallit applicatio ad gregem homi- 
num, nam poenae pure spirituales facilius contemnuntur, et 
parum movere solent carnales animas, eo quod licet réipsa 
in seipsis graviores sint, tamen earum nocumentum non ita 
sensibiliter percipitur. 

Requiruntur itaque poenae temporales ad emendationem 
delinquentium; et toto coelo aberrant qui dicunt medium 
corporalis coercitionis, nedum sit medium aptum ad finem 
intentum, esse potius obstaculum, puta seminarium hy pocrisis 
et quoddam inductivum in fictam religionis protessionem. Hoc 
enim per se loquendo est falsissimum (1), etsi per accidens 
ex indiscreta applicatione remedii talia inconvenientia sequi 
posse non diffiteamur. Et re quidem vera, si quis recte con- 
sideret, videbit quod etsi timor poenarum quae a legibus 
humanis determinatae sunt, non possit esse verum ac proprium 
virtutis et professionis christianae fidei motivum, adhuc ta- 
men est de se medium efficacissimum imducendi homines ad 
resipiscentiam, et ad laudabilem ac bonam voluntatem con- 
ciplendam: tum quia, ut dicit Angelicus 1-2, Q. 92, a. 2 ad 4"m, 
« per hoc quod aliquis propter metum poenae incipit assue- 
«fieri ad vitandum mala et ad implendum bona, perducitur 
« quandoque ad hoc quod propria voluntate hoc faciat » ; tum 
quia iuxta Augustinum, epist. 93, n. 16, « timendo quod pati 
«non vult, vel relinquit 1mpedientem animositatem, vel igno- 
«ratam compellitur cognoscere veritatem, ut timens vel res- 


(1) Hue facit notissimum illud Prov. XilI-24: Qui parcit virgae, odit 
filium. suum; qui antem diligit illum, instanter erudit. 

« puat falsum de quo contendebat, vel quaerat verum quod 
« nesciebat, et volens teneat iam quod nolebat » (1). 
Requiruntur praeterea corporales eoercitiones ad tutelam 
communis ac publici boni. Si enim aliquis in tantum pertinax 
inveniatur ut de resipiscentia elus vix ac ne vix quidem spe- 
tari possit, semper tamen manet necessitas coercendi illum, 
vi corporali adhibita, ne aliis noceat, eorum fidem corrum- 
pens. Unde Hieronymus in cap. 5 epist. ad Galatas: « Do- 
« ctrina perversa ab uno incipiens vix duos aut tres primum 
«in exordio repetit auditores: sed paulatim ut cancer serpit 
«in corpore, et iuxta vulgare proverbium, unius pecudis 
« scabies totum commaculat gregem. Igitur et scintilla statim 
«ut apparuerit exstinguenda est, et fermentum a massae 
« vicinia semovendum, secandae putridae carnes, et scabiosum 
« animal a caulis ovium repellendum, ne tota domus, massa, 
« corpus et pecora, ardeat, corrumpatur, putrescat, intereat. 
« Arius in Alexandria una scintilla fuit, sed quia non statim 
« oppressa est, totum orbem eius flamma populata est ». 
Aliud quoque argumentum sumitur ex sanctionibus iuris 
canonici. In quo quidem per prius observes velim, argumen- 


. 


(1) Fuerat aliquando Augustinus in ea sententia, neminem de haeresi 
vel schismate esse cogendum ad Ecclesiae unitatem, sed solum verbo 
esse agendum, disputatione pugnandum, ratione vincendum, me fictos 
catholicos haberemus, quos aperlos haereticos noveramus. Sed postea senten- 
tiam mutavit, ipsa experientia convictus. « Nam, inquit, primo mihi 

opponebatur civitas mea, quae cum tota esset in parte Donati, ad uni- 
« tatem catholicam timore legum imperialium conversa est; quam nunc 

videmus ita huius vestrae animositatis perniciem detestari, ut in ea 
nünquam fuisse credatur. Ita aliae multae quae mihi nominatim com- 
memorabantur, ut ipsis rebus agnoscerem etiam in hac causa recte 
intelligi posse quod scriptum est: Da sapienti occasionem, et sapientior 
« erit.... His omnibus harum legum terror, quibus promulgandis reges 
serviunt Domino in timore, ita profuit, ut nunc alii dicant: Iam hoc 

« volebamus, sed Deo gratias qui nobis occasionem praebuit iamiamque 
« faciendi, et dilationum morulas amputavit.... Alii dicant: Nesciebamns 
«hic esse veritatem, nec eam discere volebamus, sed nos ad eam cogno- 
« scendam metus fecit intentos, etc. », Epist. 93 ad Vincentium, n. 17-18. 
— Cf. etiam l, 2 Retraet. c. 5: « Nondum expertus eram.... quantum 
« eis (schismatieis) in melius mutandis conferre possit diligentia disci- 
« plinae », 

tum hoc fundari in demonstrata superius infallibilitate quoad 
res disciplinae. Haec enim infallibilitas in eo est, ut Ecclesiae 
legislatio nihil continere possit quod contrarietur iustitiae et 
normae recütudinis evangelicae. Ex quo statim sequitur quod 
si quae poenae ibi decretae reperiantur, eo ipso dicendae 
sint vere pertinere ad iurisdictionem ecclesiasticam, nam 
alias forent iniustae, tyrannicae, et per nefas oppressivae 
humanae libertatis. Atqui poenae temporales in iure ecclesia- 
stico contra delinquentes passim decernuntur. Vide ad exem- 
plum 1. 5 Decretal. Tit. de haereticis, cap. Ad abolendam, 
cap. Vergentis, cap. Excommunicamus. Item Bullam Martini V 
Inter cunctas in Concilio Constantiensi, ubi iubetur ut si quis 
ab Ecclesiae Romanae fide discesserit, contra eum procedatur 
etiam. privatione bonorum et dignitatum temporalium, etiam per 
captiones et incarcerationes aliaste corporeas poenas, nulla de- 
linquentium excepta classe, quavis mundana praefulgeant di- 
gnitate. Item Tridentinum Sess. IV, ubi mulcta pecuniaria 
statuitur contra imprimentes libros de rebus sacris absque 
approbatione Ordinarii. Et Sess. XXIV, c. 8 de Reformatione 
matrimoni, ubi iubentur mulieres sive coniugatae sive solutae 
quae cum adulteris seu concubinariis publice vivunt, si ter 
admonitae non paruerint, ab Ordinariis locorum ex officio 
graviter pro modo culpae puniri, et extra oppidum vel dioece- 
sim, si id eisdem Ordinariis videbitur, invocato si opus fuerit 
brachio saeculari, eiici : aliis poenis contra adulteros et concu- 
binarios inflictis in suo robore permanentibus. Et Sess. NXV, 
cap. 9 de Reformatione, per totum. [tem alia permulta quae 
refert et congerit Benedictus XIV, de Synodo 1. 10, c. 9, ubi 
si libuerit, amplam reperies collectionem monumentorum ex 
veteribus Conciliis, a Constantino Imperatore (quo primum 
tempore Ecclesia suam disciplinam sine impedimento expli- 
care coepit), usque ad medium aevum. 
$ 2. 
Hactenus sermo fuit de poenis temporalibus, quae tamen 
ad poenam sanguinis, puta mortis vel mutilationis non per- 
tingunt. De hac enim poena certissime constat quod nunquam 
fuit lege vel iudicio Ecclesiae aut decreta aut inflicta. Et hinc 
processit apud canonistas et theologos controversia 1n utram- 

que partem usque nunc agitata, utrum sit necne penes Eccle- 
siam ius gladii, quod ab ipsamet immediate exerceatur. Porro 
ab eiusmodi disputatione quae satis otiosa videtur, visum est 
abstrahere, ut in iis quae certa sunt, et in confesso esse de- 
bent apud omnes catholicos, unice consistamus. Haec autem 
ad tria capita facile reducuntur. 

In primis pro certo tenendum, per se honestum et iustum 
esse ut puniantur morte qui gr xin perturbant ordinem so- 
cietatis religiosae seu ecclesiasticae, ut constat-ex damnatione 
propositionis 14?e Ioannis Hus in Concilio Constantiensi (1), 
et propositionis 3224€ Martini Lutheri in Bulla Leonis X Ex- 
surge Domine (2). Et re quidem vera, non est ullatenus du- 
bitandum quin penes auctoritatem publicam sit ius puniendi 
poena capital reos atrociorum criminum, tum ut abscmdatur 
à corpore sociali membrum graviter nocivum et corruptivum 
boni communis, tum ut alii videntes tanta poena puniri sce- 
lera huiusmodi, efficaciter ab eis perpetrandis deterreantur. 

Et non est nec esse potest circa hoc specialis controversia, 
cum principium ipsum communi 1ure gentium confirmetur (9). 
Hoc itaque supposito, formatur argumentum. Nam si iustum 
est morte plectere eos qui propter homicidia et alia similia 
civitati temporali graviter nocent, multo magis licitum erit 
capitali poena animadvertere in eos qui ordinem civitatis 
spiritualis a fundamentis perturbant, fidem corrumpentes et 
veneno suae impietatis occidentes animas. Quanto enim bonum 
alicuius societatis est altius, tanto efficacius oportet consulere 
conservationi eius, deterrendo perturbatores et resecando 
membra reliqui corporis corruptiva. Nihil autem est quod 
gravius perturbet ordinem societatis spiritualis quam haeresis, 
cum fides sit totius salutis fundamentum et radix. Unde qui 
in aliis corrumpit fidem, adimit eis primum principium spi- 


(1) « Doctores ponentes quod aliquis per censuram ecclesiasticam emen- 
« dandus, si corrigi noluerit, saeculari iudieio est tradendus, pro certo 
« sequuntur in hoc pontifices, scribas, et Pharisaeos qui Christum non 
« volentem eis obedire in omnibus, dicentes: Nobis non licet interficere 
« quemquam, ipsum saeculari iudicio tradiderunt; et tales sunt homicidae 
« graviores quam Pilatus ». 

(2) « Haereticos comburi, est contra voluntatem Spiritus >. 

(3) Cf. S. Thom. 2:2. Qu KM, m. 2-3, 


DE POTESTATE IURISDICTIONIS 483 


ritualis vitae, et est gravior homicida quam qui aufert vitam 
corporalem (1). 

Nihilominus dicendum est secundo, exercitium auctoritatis 
in causa sanguinis, regulariter saltem loquendo, non pertinere 
ad Ecclesiam ; idque non propter minorationem aliquam iu- 
risdictionis, sed propter solum defectum congruentiae. Con- 
siderandum enim est, quasdam esse convenientias 1n admi- 
nistratione iustitiae inter homines necessario servandas, per 
quas bono ordini consulatur, necnon et existimationi qua apud 
subditos publiea auctoritas communiri debet. Sicut ex. gr., 
magistratus civils qui sine dubio ius habet decernendi ca- 
pitalem poenam, non ideo dicendus est posse convenienter 
suscipere in se exsecutoris partes. Neque enim oportet ut qui 
in sublimitate, teste Apostolo, est constitutus, propria manu 
malefactores occidat, carnificis agendo personam. Ex hoc 
enim contingeret eum vilescere m existimatione hominum, 
et cum aliunde ministerium eius in melioribus sit ordinatum, 
inconvenit ut ignobili se ingerat servitio, non praecise ex 
defectu iuris, sed propter annexam actioni vilitatem quae 
non decet publicae potestatis detentorem. Sicut etiam multa 
sunt quae gregarius miles laudabiliter facit, et non decenter 
faceret dux exercitus, eo quod infimum ministerium non 
proportionatur nobilitati supremae dignitatis. Quamvis si 
forte occurreret necessitas, 1d est, si salus exercitus requi- 
reret ingerentiam ducis etiam 1n minoribus, laudabiliter ageret 
ille quae alias ipsum dedecuissent ; ratio enim necessitatis 
dignifieat multa quae regulariter non conveniunt. — Nunc 
autem convenientiae sünt diversae in diversis pro munerum 
et functionum varietate (2). Sicut alia sunt quae 1n milite 


(D Cf. S. Thom. 2-2, Q. 11, a. 3, et Bellarm. de Laicis, c. 21 circa 
finem. — Quin et e conspectu felicitatis praesentis vitae, crimen sociale 
est, fidem destruere: « Foi des humbles! Dernier trésor de consolations 
« pour la pitoyable humanité! Combien ceux qui te combattent sont 
« malfaisants et coupables, et combien je le fus moi-même qui me re- 
« proche plus d'une page dictée par l'ironie et par l'orgueil! » (F. Cop- 
pée, La bonne souffrance, IX). — « Devant ces pauvres gens en prières, 
« l’incrédule se dirait alors, je snppose, que ce fut une folie et un crime 
« de combattre chez les humbles la foi qui les faisait s'aimer les uns 
« les autres, et espérer en un Père céleste, ete. ». (Id., ibid. XV). 

(2) S. Thom. 2-2, Q. 64, a. 4 ad 1um, 

placent, in sacerdote displicent ; aliae congruentiae servandae 
a magistratu politico, aliae vero a magistratu ecclesiastico ; 
hinc enim pendet pulcherrima illa dispositio qua sub summo 
rectore Deo singulorum ministeria miro ordine dispensan- 
tur. — Eodem igitur pacto quo non est conveniens magi- 
stratui civili ut publie exsecutoris partes assumat, ita non 
congruit ut Ecclesia sese quolibet modo immisceat in causis 
capitalibus, sive decernendo poenam mortis per suam pro- 
priam legem, sive applicando illam per proprios ministros 
ad particulares personas. Ratio est quia oportet salvam esse 
in Ecclesia et ministris eius existimationem lenitatis, quae 
exinde caperet detrimentum. Et hine etiam venit quod leges 
ecclesiasticae tam severe prohibeant ne clerici sententiam 
sanguinis ullo modo dictent aut ferant, iubeantque ut in 
curis principum haee sollicitudo, non clericis, sed laicis 
committatur. De quo vide 1. 3 Decretal. tit. 50, c. 5-9. 

Restat igitur ut quidquid in hac parte ad securitatem et 
bene esse societatis spiritualis potest requiri, famulatui bra- 
chii saecularis relinquatur. Unde S. Thomas 2-2, Q. 11, a. 3: 
« Circa haereticos duo sunt consideranda: unum quidem ex 
« parte ipsorum, aliud vero ex parte Ecclesiae. Ex parte qui- 
« dem ipsorum est peecatum, per quod meruerunt non solum 
ab Ecclesia per excommunicationem separari, sed etiam 
« per mortem a mundo excludi. Multo enim gravius est cor- 
« rumpere fidem per quam est animae vita, quam falsare pe- 
« cuniam per quam temporali vitae subvenitur. Unde si fal- 
« sarii pecuniae vel alii malefactores statim per saeculares 
« principes iuste morti traduntur, multo magis haeretici sta- 
«tim ex quo de haeres] convincuntur, possunt non solum 
« excommunicari, sed et iuste occidi. Ex parte autem Eccle- 
« siae est misericordia ad errantium conversionem, et ideo 
« non statim condemnat, sed post primam et secundam corre- 
« ptionem, ut Apostolus docet. Postmodum vero si adhue per- 
« tinax inveniatur, Ecclesia de eius conversione non sperans, 
« aliorum saluti providet, eum ab Ecclesia separando per ex- 
« communicationis sententiam, et ulterius relinquit eum iudicio 
« saeculari a mundo exterminandum per mortem ». 

Sed ubi ad legem et iudicium saeculare pervenimus, iam 
praetergredimur fines praesentis disputationis quae erat de 
ipsa ecclesiastica potestate. Et ideo accurata discussio prae- 

dictae quaestionis, euius totum fere momentum pro condi- 
tionibus nostrorum temporum non est nisi apologeticum, 
debet remitti ad ultimam tractatus partem, in qua de habi- 
tudine Status ad Ecclesiam. Ibi ergo ad trutinam revoca- 
buntur sophismata quae congerere solent contra notionem 
«rachii saecularis, non assequentes illud quod scriptum est : 
< Et nune reges intellhigite, erudimini qui iudicatis terram. 
« Servite Domino in timore, et exsultate ei cum tremore. 
« Apprehendite disciplinam, ne quando irascatur Dominus, et 
: pereatis de via iusta ». 

CAPUT TERTIUM 
Qq. XUNN. 
DE SUBIECTO POTESTATIS 
SIVE 


DE ECCLESIASTICA HIERARCHIA 


Postquam dictum est primo de Ecclesiae membris, deinde 
de ecclesiastica potestate, superest dicendum de subiecto po- 
testatis et de forma secundum quam haec ipsa potestas a 
capite Christo per varios gradus sacri principatus ordinatis- 
sima distributione descendit. Non tamen in animo est de or- 
dinis hierarchia nunc disserere (de ea enim alibi, in tractatu 
de sacramentis), sed de sola hierarchia iurisdictionis, acci- 
piendo iurisdictionem sensu illo ampliato in quo a potestate 
magisterii non contradistinguitur (1). Caeterum prae oculis 
habeas velim omnia principia m Quaest. 9 declarata, ex quibus 
palam effieitur non esse proprie loquendo hierarchias duas, 
hine ordinis, inde vero iurisdictionis, sed unam ommino in- 
divisam ecclesiasticam hierarchiam, quae cum duplici pote- 
state tum regendi tum etiam conficiendi et ministrandi sacra 
instruatur, utramque habet simul 1unctam 1n suo apice suaque 
summitate, videlicet in persona eorum quos, ut Apostolus 
alt, Spiritus Sanctus posuit episcopus. regere Ecclesiam Dei. 
Verum etsi episcopalis iurisdictio episcopalem quoque cha- 
racterem connaturaliter appellet, et vice versa, nusquam ta- 
men ad characterem ordinis ipso facto consequitur iurisdictio. 
multoque minus ex ratione characteris sumenda est eiusdem 
iurisdietionis vel mensura vel amplitudo, et universim lo- 
quendo, alia est lex distributionis potestatis quoad confectio- 
nem sacrorum, alia vero quoad munus regiminis. Nunc igitur 
de solo subiecto potestatis regiminis formaliter in quantum 
huiusmodi, disputatio est. Et primo considerare oportet for- 
mam regiminis ecclesiastici in generali, deinde in speciali. 


(1) Cf. Quest. WII, $3; 

Ipsa autem specialis consideratio ad quinque capita revoca- 
bitur : Primo de monarchia ecclesiastica in Beato Petro in- 
stituta. Secundo de eo penes quem est successio Petri, id est 
de Romano Pontifice. Tertio de episcopis qui in partem sollici- 
tudinis vocantur. Quarto de gradibus qui in hierarchia iure 
ecclesiastico fuerunt introducti. Ultimo de Conciliis. 

DE FORMA REGIMINIS ECCLESIASTICI IN GENERALI 


SIVE 

DE RATIONE QUA A FORMIS POLITICI PRINCIPATUS DISCRIMINATUR 


Cum quaeritur de forma regiminis ecclesiastici in generali, 
totum fere negotium est in assignanda fundamentali differen- 
tia qua ipsa ecclesiastica hierarchia ab omnibus quotquot 
sunt aut esse possunt civilium principatuum constitutionibus 
discriminatur. Sciendum enim est, fuisse quorumdam opinio- 
nem quod eadem norma quae regnorum terrae propria est, 
Ecclesiae quoque regimini proportionaliter sit applicanda, et 
vice versa; atque hinc produit, modo quidem corrüpta atque 
adulterata notio ecclesiasticae constitutionis, modo vero minus 
recta (ut videtur) in re politica sentiendi ratio. 

Certe veteres Gallicani temporibus Conciliorum Constaii- 
tiensis et Basileensis communes de politico principatu ideas 
in Ecclesiam transtulerunt. Dicebant enim : « Ex naturali iure 
« stabilitur auctoritas communitatis Ecclesiae super Papam, 
«in hoc quod de iure naturae est quod perfecta et libera 
« communitas est, ad quam spectat providere sibi de principe, 
« et tueri se contra eum quando in destructionem utitur po- 
« testate, et cogere et amovere illum quando demeretur. Huic 
« enim principio si adiungatur quod Ecclesia universalis est 
«communitas perfecta et libera, et quod ordo gratiae msti- 
« tutus a Iesu Christo non tollit, sed perficit naturam, mani- 
«feste concluditur quod ad Ecclesiam universalem spectat 
« providere sibi de Papa, et tueri se contra eum, et etiam 

« deponere illum, et universaliter esse supra illum » (1). Haec, 
inquam, veteres Gallicani post Gersonem, Petrum de Alliaco, 
caeterosque Sorbonicos XIV et XV saeculi, qui aliqua saltem 
analogia ex naturalibus societatibus desumpta nitebantur, et 
non eousque inconsequentiae devenerant, ut: monarchiam 
puram in Ecclesia negantes, eam in solis civilibus quasi de 
iure divino adstruerent. Huiusmodi enim doctrinae portentum 
nonnisi cum Gallicanis sequioris aevi ortum habuit (2). Qui- 
bus interim praetermissis, alia nunc subit sententia praece- 
denti e diametro opposita, eidem tamen parallelismo ecele- 
siasticum inter et civile regimen adinvento vel jnnixa vel 
certe consentanea. Quae etsi de errore notari nequaquam 
possit, ea nihilominus habet inconvenientia, quibus novam 
lucem novissime obortae controversiae addiderunt. Et veteres 
quidem Gallicani eirca ecclesiastici regiminis constitutionem 
errabant omnino, transferendo in eam principia suo tempore 
universaliter recepta de constitutione Status. At nune, cor- 
recto Gallieanismi errore, nonnulli via inversa introducunt 
in constitutionem Status verissima principia quae ad solam 
ecclesiasticam hierarchiam videntur pertinere, volentes scilicet 
potestatem principum esse a Deo immediate, contra antiquam 
et communem theologorum sententiam statuentem : « Omnem 
« quidem potestatem a Deo esse, sed tamen aliam esse a Deo 
«immediate, ut Summi Pontificis, aliam vero mediante con- 
« sensu humano, ut principum temporalium » (3). Neque haec 
diversa sentiendi ratio pro indifferenti habenda est. Hine 
enim pendent sat multae consequentiae, ad intelligentiam 
historiae ecclesiasticae, explicationem pontificiorum documen- 
torum, necnon et officia christiani hominis erga constitutas 
potestates plurimum facientes. Nos vero in praesentiarum 
rem potissimum attingemus in ordine ad declarandam pro- 
priam ac distinctivam ecclesiastici regiminis conditionem, 
quae nulla alia meliori ratione potest ostendi quam instituta 
comparatione cum regimine politico in suis originibus variis- 
que formis considerato. 


(1) Apud Caietanum, Tract. 2, de auctoritate Papae et Concilii, c. 1. 
(2) Cf. J. de Maistre, du Pape, ]l. 9j e. 1, 
(3) Bellarm., cont. loan. Marsil., respons. ad capitulum tertium. 

S 1. 
De orizinibus et formis politici principatus. 


Politicam potestatem dicimus illam qua regitur populus in 
finem tranquillitatis et prosperitatis temporalis. Eam a pote- 
state herili apprime distingues, nam potestas herilis quae ad 
ius proprietatis pertinet, est potestas domini in servum, adeo- 
que non in servi, sed in ipsius domini bonum, quia servus 
qua talis non est gratia sui, sed gratia alterius. At potestas 
politica nequaquam est in bonum imperantis, sed unice in 
bonum communitatis cui imperans praeest, ut iure meritoque 
dicat Bellarminus: « Differt politica subiectio a servili, quod 
subiectus serviliter, est et operatur propter alium ; subie- 
ctus politice, est et operatur propter se. Servus regitur 
«non in sul, sed in domini sui commodum; civis regitur in 
« commodum suum, non in commodum magistratus. Sicut e 
contrario princeps politicus, dum regit populum, non suam, 
sed populi utilitatem quaerit: tyrannus autem: et dominus 
non populi, sed suam quaerit, ut Aristoteles docet I. 8 
Ethic. c. 10. Itaque revera, si ulla est servitus in politico 
« principatu, magis proprie servus dici debet qui praeest quam 
qui subiectus est, ut docet Augustinus l. 19 de civit. c. 14, 
et hoc ad litteram significat illud Domini Matth. XX: Qui 
voluerit inter vos primus fieri, erit omnium servus. Quo modo 
« episcopi servos se plebium suarum, et Summus Pontifex 
servum servorum Dei se nominat » (1). Nunc autem, cum 
de origine principatus politici diversissimae prodiermt sen- 
tentiae, fundamenti instar ponendum est immobile dogma in 
quo hae de re catholici omnes convenire debent et revera 
conveniunt. 

I. Quod potestas politica secundum se a Deo sit au- 
ctore naturae. 

Haec est contra assertores contractus socialis, mentientes 
ommem potestatem socialem a communitate tanquam a suo 
originali fonte derivare ; ipsam autem communitatem eatenus 
esse fontem potestatis, quatenus 1n eam singula quaeque 

(1) Bellarm., de Laicis, c. 7. 

membra, conventione inita, omnia sua individualia iura con- 
tulerunt. Si enun deliranübus philosophis credas, ommes 
homines ita nascuntur independentes, ut nemini eorum ex 
naturali lege incumbat officium quo personalis libertas limi- 
tetur, nemini pariter ius competat quo coarctetur libertas 
alterius. Imo vero haec eadem libertas sive quoad usum bo- 
norum huius mundi, sive quoad insitarum facultatum exerci- 
tium, ita est unicuique propria, ut nonnisi libero contractu 
in manus communitatis resignari queat. Quippe per solum 
socialem contractum servantur conditiones iustitiae, omnibus 
et singulis pariter libere intervenientibus, et de iure suo 
aequaliter cedentibus. Pacto igitur semel inito, communitas 
efficitur unieus fons unicumque principium omnium iurium 
atque officiorum, et praeter alia multa id etiam consequitur, 
quod magistratus quilibet nihil plus sit quam purus ac sim- 
plex voluntatis populi exsecutor, ad eius nutum semper re- 
vocabilis (1). Atqui, eiusmodi commentum retulisse, 1am re- 
futasse est, cum vel prima fronte appareat in suis fundamentis 
impium, in suo conceptu inchoaerens, in suis consequentiis 
monstruosum, denique ex toto chimaericum atque absurdum. 
Impium dico in fundamentis, quia ab atheismo exorditur, id 
est a radicali negatione naturalis subiectionis hominis ad 
Deum et ad legem eius. Incohaerens in suo conceptu, quia 
si innata hominis libertas nullo officio nulloque iare ante 
pactum limitari potest, non apparet cur per pactum possit 
vel ex toto vel etiam ex parte, praesertim irrevocabiliter 
alienari, quandoquidem seclusa superiori lege quae pacta et 
donationes inter homines firmet, nequaquam concipitur sta- 
bilis aliqua ab uno in alium dominii translatio. Monstruosum 
quoque in suis consequentiis, dum scilicet ante idolum ab- 
stractae communitatis omnia curvat, et ad factum quod 
attinet, effrenatae violentiae ac tyrannidi praevalentium fa- 
ctionum caeteros quosvis privatos facit obnoxios. Denique 


(1) « Recentiores perplures eoruni vestigiis ingredientes qui sibi sac- 
« ceulo superiore philosophorum nomen inseripserunt, omnem inquiunt po- 
« testatem a populo esse; quare qui eam in civitate gerunt, ab iis non 
«uti suam geri, sed nt a populo sibi mandatam, et hae quidem lege ut 
« populi ipsius voluntate a quo mandata est, revoeari possit » Leo XIII, 
j;neveliea Diuturnnm. 

ex toto ridiculum atque absurdum, quia plane chimaericam 
socletati assignat originem, cui et sensus intimus, et historia 
humani generis, et luce etiam meridiana clariora facta contra- 
dicunt. 

Et haec quidem longius prosequi in animo non est, sed 
nota interim illa duo ad quae tanquam ad summa capita to- 
tum systema reducitur. Primum est quod politica potestas a 
solo populo est, et tam in fieri quam in esse a supremo eius 
prineipatu pendet. Alterum est quod ipse popularis princi- 
patus ex contractu oritur, pro quanto scilicet unumquodque 
societatis membrum de iure suo voluntarie cessit, et singuli 
quique in eius se contulerunt potestatem, ad quem pervenit 
summa illorum iurium, id est in potestatem communitatis. 
Porro ex duobus his principiis primum proprio ac naturali 
pondere ducit m perfectam anarchiam (1), alterum vero in 
perfectum despotismum portentosumque communismum (2). 


(I) < Le peuple est souverain et le gouvernement n'est que son commis, 
« moins que son commis, son domestique. — Entre eux point de contrat 
« indéfini ou du moins durable. Il est contre la nature du corps politique 
« que le souverain s'impose une loi quil me puisse jamais enfreindre. — 
« Point de charte consacrée et inviolable qui enchaîne un peuple aux 
« formes de constitution une fois établies. Le droit de ies changer est la 
« première garantie de toutes les autres. Il n’y a pas, il ne peut y avoir 
« aucune loi foudamentale obligatoire pour le corps du peuple, pas méme le 
« contrat social. L'acte par lequel un peuple sc soumet à des chefs n’est 
« absolument qu'une commission, un emploi dans lequel simples officiers du 
« souverain, ils exercent en son nom le pouvoir dont il les a faits deposi- 
« taires, et qu’il peut modifier, limiter, reprendre quand il lui plait.... 
« Vis-à-vis de lui, ils n’ont aucun droit. Il n’est point question pour eux 
« de contracter, mais d'obéir. Ils n’ont pas de conditions à lui faire; ils 
« ne peuvent réclamer de lui aucun engagement... De gré ou de force 
« ils (les magistrats) sont les eorvéables de l'Etat, plus disgraciés qu’un 
« valet ou un manœuvre, puisque le manœuvre travaille à conditions 
« débattues, et que le valet chassé peut réclamer ses huit jours. Sitót 
« que le gouvernement sort de eette humble attitude, il usurpe, et les 
« constitntions vont proclamer qu'en ce cas l'insurrection est non seu- 
« lement le plus saint des droits, mais encore le premier des devoirs ». 
Taine, l’ancien régime, 1. 3, c. 4, § 3, citans Roussean, Contrat social, 
I-7, III-1, IV-3, etc. 

(2) « La théorie a deux faces, et tandis que d'un côté elle conduit à 
«la démolition perpétuelle du gouvernement, elle aboutit de l'autre à 

Sed ab his deliramentis longe longeque distant catholiei 
theologi, ad unum omnes, potestatem politicam a Deo repe- 
tentes velut a naturali necessarioque principio. Et sane, si 
societas non est in destructionem, sed magis in tutelam iu- 
rium individualium, esse omnino non potest quod ex eorum- 
dem alienatione et veluti absorptione in massa sociali coalescat 
principatus. Rursus, si in civilem societatem non ex propria 
electione, sed naturali destinatione ac necessitate homines 
adunantur, quamcumque humanam fingas commissionem sive 
institutionem in ordine ad procurandum bonum commune, 
et sarta tectaque servanda iura privatorum, veram originem 
politicae potestatis nequaquam attigisti. Ab eo enim necesse 
est esse institutionem potestatis, a quo est institutio societa- 
tis; societas autem civilis ut sic ab arbitrio hominum non 
pendet; ergo nec potestas. Oportet igitur de necessitate as- 
surgere in Deum, qui cum sit auctor naturae humanae, eo 
ipso auctor est illius societatis quae est hominibus naturalis, 
et ex consequenti auctor quoque potestatis sine qua nequit illa 


« la dictature illimitée de l'Etat... En effet les clauses du contrat social 
« se réduisent toutes à une seule, savoir l’aliénation totale de chaque associé 
« avec tous ses droits à le communauté. Chacun se donne tout entier, tel 
« qu'il se trouve actuellement, lui et toutes ses forces, dont les biens qu'il 
« posséde font partie. Nulle exception ni réserve; rien de ce qu'il était 
«ou de ce qu’il avait auparavant ne lui appartient plus en propre. Ce 
« que désormais il sera et aura, ne lui sera dévolu que par la délégation 
«du corps social, propriétaire universel et maitre absolu. Il faut que 
« PEtat ait tous les droits et que les particuliers n'en aient aucun ; 
« sinon il y aurait entre eux et lui des litiges, et comme il n’y a aucun 
« supérieur commun qui puisse prononcer entre eux et lui, ces litiges ne 
« finiraient pas. Au contraire, par la donation complète que chacun fait 
« de soi, l’union est aussi parfaite que possible. Ayant renoncé à tout et 
«à lui-même, il n’a plus rien à réclamer... Tous ces articles sont des 
« suites forcées du contrat social. Du moment oü entrant dans un corps, 
« je ne réserve rien de moi-méme, je renonce par cela seul à mes biens, 
« à mes enfants, à mon Eglise, à mes opinions. Je cesse d'étre proprié- 
« taire, pére, chrétien, philosophe. C'est l'Etat qui se substitue à moi 
« dans toutes ces fonctions. A la place de ma volonté il y a désormais 
«la volonté publique, c. à. d. en théorie, l'arbitraire changeant de la 
« majorité comptée par têtes, en fait, l'arbitraire rigide de l'assemblée, 
« de la faction, de l'individu qui détient le pouvoir public ». Taine, 
l. c. $ 4 et 5. 

consistere. Docent itaque theologi potestatem politicam oriri 
ex iure divino naturali, statim ac homines ad integrandum 
unum reipublicae corpus adsunt, minime vero ex hoc quod 
homines se illi volunt subiicere, eamque pro suo arbitratu 
in seipsos ad commune 1psorum bonum eligunt, perinde ac si 
congregati aliqui ad quodvis aliud, puta ad commercialem vel 
academicum finem, eligerent sibi communem aliquam pote- 
statem. Haec namque posterior potestas, utpote instituta pro 
societate arbitraria minimeque natural, ortum non haberet a 
Deo immediate per ius naturale, sed ab hominibus ipsis li- 
bere se illi subiicieutibus, et non esset potestas maior quam 
homines pro suo arbitrio constituissent. Illa vero alia prior 
potestas est ab ipsa natura rel, nec pendet ex consensu ho- 
minum qui velint nolint, debent regi politice ab aliquo ne 
pereat genus humanum, quod est contra naturam. Et quia 
ius naturae ius divinum est, consequitur quod iure divino 
introducta est civilis gubernatio, et hoc proprie sibi vult 
Apostolus cum dicit Rom. XIII-1: Non est potestas nisi a 
Deo ; quae autem sunt, a Deo ordinatae sunt. Itaque qui re- 
sistit. potestati, Dei ordinationi resistit. Et intra: Dei enim mi- 
nister est, etc. (1). 

Hoc igitur modo explicata natura politicae potestatis, nulla 
iam opinio est inter scholasticos libere agitata, quae toto coelo 
non differat a placitis novatorum. Nam etiamsi sermo esset 
de sententia plerorumque veterum dicentium potestatem esse 
in principibus seu magistratibus communicatam a populo, 
nemo est qui non videat quam longe a subversivis prinolpiis 
supra declaratis distet, sive quoad speculativam consideratio- 
nem, sive quoad practicas consequentias. Etenim primo, in 
hae sententia non humano facto creatur ipsum ius imperandi, 
non aliqua contrahentium voluntate, non concentratione indi- 
vidualium iurium in massa sociali, non qualibet conventione 
membrorum multitudinis, sed est desuper a naturae auctore 
Deo, ubicumque unius corporis politici materiae adunatur. 
Hine secundo, communitas non est fons potestatis, sed ad 
summum, immediatum eius receptivum et medium commu- 


(1) Ita fere Molina, de iustitia et iure, Tract. 2, Disp. 22, n, 9. — 
Item Victoria, in relectione de potestate civili, a num. 6. — Item Bel- 
larminns, de Laicis, c. 6. 

nicationis ad speciales personas quae eam exerceant. Insuper 
ipsa communicationis ratio non amplius in mero communitatis 
arbitrio est reposita, sed sicut e iure divino naturali oritur 
potestas ad commune bonum tota quanta est ordinata, ita et 
eodem iure secundum eiusdem boni exigentiam regulatur 
modus quo a populo in principem sive magistratum fieri 
potest et debet potestatis translatio. Unde tandem sequitur 
tertio, procul abesse omnia consectaria superioris systematis, 
quia in hac eadem veterum scholasticorum doctrina, princeps 
vel magistratus qua talis minime comparatur ad multitudinem 
sicut eius instrumentum, et non pendet a placito populari 
tanquam a norma sui regiminis, et iterum non est ad nutum 
continuo revocabilis. Denique, vere est Dei minister in bonum 
iuxta Apostoli dictum, quia quacumque via principatu auctus 
sit, semper detinet potestatem quae ipsa divina lege ad gu- 
bernandam societatem noscitur instituta. « Quo fit, inquiunt, 
«ut legitimae omnes potestates quibus obedire tenemur, a 
« Deo sint, Deique vices unaquaeque in suo ordine et gradu 
«teneant, ut dum illis obedimus, Deo pariter in illis obe- 
« diamus, Deique praeceptum ac voluntatem exsequamur » (1). 

Et haec quidem in tuto posita maneant. Unde missis in 
posterum novatorum deliramentis, solum fit quaestio de iis 
quae intra latitudinem sanae et catholicae doctrinae statuentis 
divinam originem potestatis, adhue dubia esse possunt. Pro 
quorum elucidatione sit in primis sequens assertio. 

II. Quod nec forma politici principatus, nec coniun- 
ctio potestatis cum quibuslibet imperantium personis 
immediate a Deo sit, et quod ex consequenti, nulla est 
persona in civilibus societatibus seu regnis quae iure 
divino potiatur auctoritate. 

Primum nota quod principatus politicus dupliciter consi- 
deratur: vel praecise secundum se, ut potestas quaedam su- 
prema regendi civiliter rempublicam, abstrahendo ab hoc 
vel illo modo regiminis: vel prout determinatus ad aliquam 
regiminis speciem seu formam, puta monarchicam, aristocra- 
ticam, democraticam, aut mixtam, quae, etiam 1n infinitum 
diversificari potest. Porro, quanto magis necesse est confiteri 


(1) Molina, ubi supra, Disp. 27. 

quod civilis potestas per se spectata immediate oritur a Deo, 
non quidem ex peculiari et quasi positiva institutione seu 
donatione omnino distincta a productione naturae, sed per 
naturalem consecutionem ex vi primae creationis eius: tanto 
etiam evidentius apparet determinationem variarum formarum 
regiminis ab institutione humana proximum repetere prin- 
ciplum. Nam solum ius naturale per se non dictat hanc 
formam prae alia, nec determinat principatum politicum ad 
monarchiam vel aristocratiam, atque ita porro, cum nulla sit 
assignabilis ratio quae hunc definitum modum regiminis ne- 
cessarium esse convincat. Quod etiam ipso usu confirmatur, 
nam propterea, ut recte notat Suarez l. 9 Defens. c. 2, di- 
versae provinciae vel nationes diversos etiam gubernationis 
modos elegerunt, et nulla illarum est quae contra rationem 
naturalem aut contra immediatam Dei institutionem operetur. 
Unde Leo XIII, Encyclica Diuturnum: « Neque hic quaeritur 
« de rerumpublicarum modis; nihil enim est cur non Eccle- 
«siae probetur aut unius aut plurium principatus, si modo 
« iustus sit et in communem utilitatem intentus. Quamobrem, 
« salva iustitia, non prohibentur populi illud sibi genus com- 
« parare reipublicae quod aut ipsorum ingenio aut maiorum 
«institutis moribusque magis apte conveniat». Constat ita- 
que quod etsi potestas sub ratione potestatis sit a Deo au- 
ctore naturae, adhuc tamen sub ratione potestatis hoc deter- 
minato modo organizatae in hac vel illa constitutionis forma, 
humanam habet institutionem. Constat insuper quod haec 
institutio semper legitima est, dummodo contineatur intra 
latitudinem illam quae per ius naturale arbitrio et libertati 
hominum permittitur. 

Quae igitur cum 1ta sint, jam cr consequitur id quod 
secundo loco positum est, videlicet investituram potestatis 
sive principatus non esse in quibuslibet imperantium personis 
a Deo immediate. Et sane, potestas non advenit alicui perso- 
nae determinatae nisi secundum certam quamdam politicae 
constitutionis formam, et ita quidem ut determinatio formae 
secundum quam habeatur potestas, sit natura prior 1psa colla- 
tione potestatis. Quomodo ergo immediate a Deo adveniret 
in persona monarchae v. g. monarchica auctoritas, si ut di- 
ctum est et evidens ratio ostendit, ipsa monarchica forma a 
Deo immediate non est? Nam quod quidam dicunt, deter- 

minationem formae fore meram conditionem, qua simul cum 
designatione personae supposita, potestas dabitur immediate 
a Deo iuxta mensuram seu modum a positiva hominum in- 
stitutione praefixum, omnino non sustinetur. Hoc enim modo 
statueretur investitura potestatis quae nullo iure sive scripto 
sive non scripto notificata reperitur. Imo, quod magis est, 
fingeretur donatio aliqua divina quae esset ultra naturae 
institutionem, eaque posterior, cum tamen nulla aha in prae- 
senti agnosci debeat donatio Dei, praeter eam quae sit intra 
limites simplicis iuris naturalis, ac propterea se habeat pure 
et simpliciter per modum consecutionis ad primam naturae 
formationem. Dicendum itaque quod sicut institutio humana 
est causa determinans potestatem quae de iure naturali est, 
ad hane vel iliam specialem regiminis formam: ita pariter 
est causa eam derivare faciens ad hoc vel illud subiectum, 
et non est nec esse potest magis immediata dispositio Dei in 
secundo quam in primo. 

Et re quidem vera, duobus tantum modis intelligi potest 
auctoritatem esse in aliquo merabro societatis immediate a 
Deo: vel immediate a Deo aliquid positive largiente ultra 
naturam, vel immediate a Deo instituente naturam ipsam et 
ea quae ex principiis naturae .per se consequuntur. Sed in 
proposito primum excluditur, ut mox dictum est et per se 
satis evidenter constat, saltem si loquamur de lege ordinaria. 
Et dico de lege ordinaria, ne quis forte obiiciat politicas 
institutiones Veteris Testamenti in populo Iudaeorum, quae 
certo certius ab ordine communi noscuntur excipiendae. Ex- 
cluditur pariter et alterum, quia ad hoc ut a Deo auctore 
naturae immediate veniret potestas ad aliquam determinatam 
personam, deberet esse naturale aliquod factum, vel naturalis 
aliqua proprietas ex sese determinans potestatem ad tale su- 
biectum: sicut naturalis praestantia sexus virilis determinat 
auctoritatem in viro quoad societatem coniugalem, et natu- 
ralis generatio determinat auctoritatem in parentibus quoad 
societatem familialem. Sed frustra aliquid simile quaereres in 
societate politica, et ratio differentiae prorsus est in aperto. 
Quippe, tam coniugalis quam familialis societas est de iure 
naturali, non modo in generali, verum etiam in speciali, id 
est quoad suam individuam ac determinatam formam, ita ut 
institutioni humanae nihil omnino ibi relictum sit, At societas 

politica a natura non est nisi in communi, et ideo humana 
institutio et voluntas intervenire habet tanquam proxima 
causa determinationis, necnon et derivationis potestatis in 
certis subiectis secundum certam regiminis speciem. 

Hie autem occurrit removenda aequivocatio in qua non- 
null videntur implicari. Dicunt enim solum sequi ex allatis 
rationibus quod potestas politica non datur a Deo alicui 
personae sine interventu voluntatis vel actionis humanae, id 
tamen non satis esse ut non detur immediate a Deo. Nam 
etiam plenitudo potestatis in universam Ecclesiam Summo 
Pontifiei datur cum interventu voluntatis eligentium, et ni- 
hilominus immediate a Deo datur, ut fert dogma catholicum. 
Sed nedum hoc exemplum aliquid enervet de discursu facto, 
confirmat potius conclusionem nostram, uti apposite notat 
Suarez l. 3 Defens. c. 2, n. 16. Diligenter enim considerandum 
est qua ratione quove modo interveniat in proposito humana 
institutio vel voluntas. Nam si interveniat solum ut inducens 
in subiecto titulum divinitus praefixum ad potestatem divinitus 
quoque (et quidem in individuo) institutam, manifestum est 
quod actio humana nihil plus facit quam apponere conditio- 
nem; de caetero principium efficax investiturae potestatis 
nullum omnino erit praeter ipsum ius divinum. Et sic est in 
electione Pontificis, quia ius divinum immediate atque in 
individuo instituit papalem potestatem, eamque alligavit de- 
terminato cuidam titulo, videlicet canonicae designationi in 
successorem S. Petri. Quo fit ut designatione facta tanquam 
conditione posita, electus statim investiatur auctoritate, non 
vi alicuius iuris humani, multoque minus vi voluntatis eligen- 
tium, sed vi illius divinae dispositionis in perpetuum valitu- 
rae quae continetur verbis Domini ad Petrum: Pasce agnos 
meos, pasce oves meas. Dicebantur enim ad Petrum prout erat 
in suis successoribus in finem usque permansurus. Distingue 
ergo ibi rationem causae a ratione apponentis conditionem. 
At in civilibus nihil tale reperitur, cum nec certam potestatis 
formam, nec determinatum aliquem titulum cui alligetur in- 
vestitura eius, ordinaverit Deus. Unde quoad utrumque su- 
pervenire debet institutio humana, quae eo ipso efficitur vera 
et proxima investiturae causa in omnibus supremis rerumpu- 
blicarum capitibus (1). Et quia id tantum iuris divini dicitur 


(1) Cf. Suarez, 1. 3 Defens. c. 2, n. 17. 

et est, quod immediate constituitur per legem sive volunta- 
tem divinam, minime vero id quod proxime instituitur ab 
hominibus, etiamsi per facultatem a Deo datam, sequitur 
esse quidem de iure divino quod aliqui sint imperantes in 
civili socletate, at neminem in particulari de iure divino 
potiri auctoritate. Et hoc adeo certum visum est veteribus, 
ut scribere non dubitavit Suarez: « Nullum regem vel mo- 
« narcham habere vel habuisse (secundum ordinariam legem) 
« immediate a Deo vel ex divina institutione politicum prin- 
« cipatum. Hoc est egregium theologiae axioma, non per irri- 
< sionem, ut rex (Iacobus) protulit, sed vere, quia recte in- 
tellectum verissimum est, et ad 3ntelligendos fines et limites 
« civilis potestatis maxime necessarium. Non est autem no- 
< vum, aut a Cardinali Bellarmino inventum, ut praedictus rex 
« illi attribuere videtur... Nec solum a theologis, sed etiam 
« a iurisperitis doctrina haec tradita est communiter, etc. ». 
Et adhue expressius Bellarminus ipse, contra Ioannem Mar- 
silium, resp. ad tertium capitulum: « Hoc non est mysterium 
« supernaturale, nec res quae in opinione consistat, sed est 
«omnium Doctorum communis sententia ». 

Sic igitur dicendum omnino est quod ab humana institu- 
tione proxime oritur coniunctio potestatis cum personis eo- 
rum qui reipublicae praesunt; et hoc sensu asserit S. Thomas 
in 2-2, Q. 10, a. 10, quod dominium vel praelatio introducta 
sunt ex iure humano. At nunc statim inquirendum venit penes 
quem ius institutionis resideat, et ad hoc pertinet paragra- 
phus sequens. 

III. Quod ius determinandi gubernii formam et sta. 
tuendi legem investiturae potestatis originaliter in 
communitate est, et quod sententia scholasticorum circa 
civilem principatum ad hos terminos reducta, veris- 
sima invenitur. 

Haec est manifesta conclusio praecedentium, quia si hu- 
mana institutio quaeritur ad cuiusvis pobtici gubernii con- 
stitutionem, haec profecto esse non potest nisi ab eo qui de 
iure curam habet communitatis. Sed ante constitutionem le- 
gitimi gubernii, nemini in humanis competit cura commumni- 
tatis nisl communitati ipsi. Ergo a communitate oriri debet 
lex instituens politiae formam et potestatis investituram. 


C 


À 

Propterea, de lege generatim tractans S. Thomas ait: « Lex 
« proprie, primo et principaliter respicit ordinem ad bonum 
« commune. Ordinare autem aliquid 1n bonum commune, est 
« vel totius multitudinis, vel aleuius gerentis vicem totius 
« multitudinis, et ideo condere legem vel pertinet ad totam 
multitudinem, vel pertinet ad personam publicam quae to- 
«tius multitudinis curam habet, quia et in omnibus aliis 
« ordinare in finem est eius cuius est proprie ille finis » (1). 
In quo quidem notanda disiunctio: vel ad totam communi- 
tatem, vel ad personam publicam quae communitatis curam. 
habet. Constat auteni) quod lex fundamentalis instituens rei- 
publicae formam ac modum, investiensque principem ipsa 
auctoritate per quam persona publica efficitur, ab eodem 
principe nequaquam oriri potest. Relinquitur ergo ut ad so- 
lam communitatem pertineat potestas quam moderni consti- 
tuentem vocant, et a qua proxime emanat in persona principis 
ius guberni. 

Sed nota diligenter quomodo non oporteat ut via formalis 
suffragii, praesertim secundum supputationem arithmeticam, 
haec potestas 1n actum reducatur. Nisi enim velimus mundum 
imaginarium nobis fingere, videbimus constitutiones politicas, 
eas praesertim quae firmae sunt ac stabiles, ad eam plerumque 
legis formam reduci quam consuetudinem appellant, ubi ra- 
tionabilis voluntas faciens ius, ipso usu et praxi exprimitur (2). 


P^ 


À 


(1) S. Thom. 1-2, Q. 90, a. 3 iu corp. 

(2) « Omnis lex proficiscitur a ratione et voluntate legislatoris. Lex 
«quidem divina et naturalis a rationabili Dei voluntate, lex autem 
« humana a voluntate hominis ratioue regulata. Sicut autem ratio et 
« voluntas hominis manifestantur verbo in rebus agendis, ita etiam ma- 
«nifestantur facto; hoc enim unusquisque eligere videtur ut bonum, 
« quod opere implet. Manifestum est autem quod verbo humano potest 
« et mutari lex et etiam exponi, in quantum manifestat interiorem mo- 
« tum et conceptum rationis humanae. Unde etiam et per actus maxime 
« multiplicatos qui consuetudinem efficiunt, mutari potest lex et exponi, 
« et etiam aliquid causari quod legis virtutem obtineat, in quantum 
« seilicet per exteriores actus multiplicatos interior voluntatis motus et 
« rationis conceptus efficacissime declaratur. Cum enim aliquid multoties 
«fit, videtur ex deliberato rationis iudicio provenire, et secundum hoc 
« consuetudo et habet vim legis, et legem abolet, et est legum inter- 
« pretatrix ». S. Thom. 1-2, Q. 97, a. 8. 


CH 


500 QUAESTIO XII. 


Raro namque contingit populum sibi de condicto statuere 
regiminis modum, sed ut plurimum factis ipsis ab infinita 
propemodum cireumstantiarum varietate dependentibus prae- 
parantur et introducuntur gubernia, quibus deinde usualis 
adhaesio populi iuridicam confert exsistentiam. Nec refert 
qualia fuerint initia, utrum scilicet per iniustam violentiam 
vel per regularem evolutionem praecesserit occupatio po- 
testatis, cum in omni casu occupatio ista non transeat in 
legitimam institutionem nisi ex consensu communitatis, qui 
semper eiusdem rationis est, semperque eamdem habet ef- 
ficaciam. Et nequidem exceptio facienda videtur pro 1ure belli. 
Quomodo enim ex bello etiam iusto directe acquiri possit 
dominium politicum, omnino non apparet, siquidem domi- 
nium politicum non ad bonum et commodum dominantis, sed 
ad bonum subditorum totum quantum est intelligitur ordina- 
tum. Quamobrem id demum et nihil aliud per 1us belli directe 
fieri potest, ut scilicet gens victa amittendo suam autono- 
miam, alterius gentis pars efficiatur. Ex quo autem incipit 
esse pars, consequens sane est ut conditionem partis obti- 
neat, ac per hoc, trahatur ad praeexsistens regimen totius. 

Et haec quidem generaliter observata velim, ne asserta ha- 
ctenus doctrina videatur contradicere historicis originibus 
plerarumque civilium societatum: nam hoc est maximum in- 
conveniens quod solent adversarii obiicere, sed frustra. In 
tantum enim positio ista historiae contradiceret, in quantum 
poneret formale et expressum multitudinis suffragium in ca- 
pite omnium constitutionum, quod absit. Quin imo, nequi- 
dem ponit hunc modum ut omnium optimum et rationi magis 
consentaneum, maxime si ad sensum modernorum universale 
suffragium accipiatur. Non enim diftitendum est quin modus 
iste nonnihil absurdi prae se ferat, in eo quod omnia suf- 
fragia facit aequalia secundum numericam personarum di- 
stinctionem, cum tamen pondus suffragii magis aestimandum 
sit secundum gradum quem ipsa rerum natura unicuique in 
communitate assignat, et universim loquendo, ubi de pen- 
sanda rationabili voluntate multitudinis agitur, non numero- 
sioris, sed sanioris potius ac melioris partis ratio habenda sit. 
Verum haec ad nostrum propositum satis adiaphora vide- 
buntur, praesertim si quis iterum attendat quod legitimitas 
gubernii non tam ab originali facto introductionis eius pendet, 

quam a consequente usu et tacita etiam adhaesione commu- 
nitatis. 

Unum tamen superest observandum, quia cum dicitur po. 
testatem politicam esse immediate a populo, duobus modis 
id intelligi potest. Vel a populo habente per prius ipsam po- 
testatem regiminis vi simplicis iuris naturalis, eamque mox a 
se veluti abdicante et per donationem seu contractum trans- 
ferente in eos qui reipublicae praesunt. Vel a populo solum 
constituente legem, vi cuius auctoritas regiminis quae ex puro 
naturali iure in quadam adhuc generali indeterminatione con- 
sistit, determinatur ad talem formam et derivat ad tale su- 
biectum. Et sat multi quidem theologi videntur priori modo 
rem intelligere. « Postquam populus, inquit Suarez l. 8 De- 
«fens. c. 9, suam potestatem in regem transtulit, non potest 
«iuste eadem potestate fretus suo arbitrio seu quoties vo- 
« luerit se in libertatem vindicare. Nam si potestatem suam 
«regi concessit, quam ille acceptavit, eo ipso rex dominium 
« acquisivit. Ergo quamvis rex habuerit a populo illud domi- 
«nium per donationem vel contractum, non ideo licebit po- 
« pulo dominium illud regi auferre, nec libertatem suam iterum 
« usurpare ». In quo quidem dicendi modo populus se haberet 
ad principem sicut qui se spoliat re sua, eiusque dominium ad 
alium transfert. Sed haec conceptio omnino non videtur ad- 
mittenda. Primo quia institutio gubernii nusquam concipitur 
ut abdicatio communitatis, cum per hanc institutionem com- 
munitas nedum amittat quod suum erat, acquirat potius id 
quod sibi necessarium est. Deinde quia difficulter sane intel- 
ligitur, de iure naturae esse aliquam facultatem quae ut plu- 
rimum vix ac ne vix quidem potest ad usum deduci. Atqui, 
ipso etiam fatente Suarezio (1), «ratio naturalis dictat non 
« esse necessarium, imo neo conveniens naturae habere hanc 
« potestatem (gubernii scilicet) immutabilem in tota commu- 
«nitate; vix enim potest illa sic sumpta, et nulla determi- 
« natione adiuncta vel mutatione facta, uti ». Tertio et maxime, 
quia revera iste dicendi modus destruit principia supra quae 
tota de integro praesens doctrina fundatur. Fundamentum 
enim doctrinae est, quod ius naturale nullam in particulari 
formam gubernii determinat, et nulli etiam determinato su- 


(1) Suarez de Legibus, l. 3, c. 3 circa finem. 

biecto gubernandi potestatem donat. Ex quo statim sequitur, 
semper esse necessariam humanam institutionem velut pro- 
ximam rationem determinationis, tum ad regiminis modum, 
tum ad subiectum auctoritatis. Nunc autem si dicas ipsissi- 
mam potestatem quae transfertur ad principes vel magistra- 
tus, esse per prius in populo immediate ex vi iuris naturae, 
iam destruis principium, et arbitrarium tibi systema con- 
struis. Eo enim ipso forma democratica fit forma primitiva, 
congenita, directe instituta a Deo in omni civil societate, 
esto non sit instituta ut necessario permaneat, sed ut possit 
in aliam mutari, prout communi bono magis expediens visum 
fuerit. | 

Verum ab his omnibus inconvenientibus seu etiam contra- 
dictionibus longe est alter dicendi modus, quo non ipsa politica 
potestas, sed solum ius determinandi legitimam regiminis 
formam, necnon et legitimam rationem investiturae gubernii, 
naturaliter in populo esse asseritur. Sic enim non oportet 
fingere imaginariam communitatis abdicationem. Sic non 
adstruitur potestas naturaliter derivans ad subiectum quod 
ut plurimum ad eius exercitium aptum non est. Sic denique 
non ponitur democratia tanquam forma primitiva quae in alias 
subinde fuerit transmutata, sed formae omnes aequaliter de 
iure humano sunt, quia omnes ex aequo per consensum com- 
munitatis determinandae manent, quanquam aliae ab aliis 
superentur in maiori minorive convenientia cum natura ab- 
solute spectata, et sub hac consideratione, non democratia 
monarchiae, sed magis monarchia democratiae praeemineat (1). 


(1) « A proprement parler, tous les gouvernements sont des monar- 
« chies qui ne différent qu'en ce que le monarque est à vie ou à temps, 
« héréditaire ou éligible, individu ou corps. Ou si l'on veut, car e'est 
« la mème chose en d’autres termes, tout gouvernement est aristocratique, 
« composé de plus ou moins de têtes dominatrices: depuis la démocratie 
« où cette aristocratie est composée d'autant de têtes que le permet la 
«nature des choses, jusqu'à la monarchie où l’aristocratie inévitable dans 
« tout gouvernement, est dominée par une téte seule qui termine la pyramide, 
«et forme sans contredit le gouvernement le plus naturel à l’homme. Mais 
« de tous les monarques, le plus dur, le plus despotique, le plus into- 
« lérable, c'est le monarque peuple. L'histoire dépose encore en faveur 
« de cette grande vérité, que la liberté du petit nombre n'est fondée que 
« sur l'esclavage de la multitude, et que les républiques n'ont jamais été 

In hoc igitur stat differentia inter duos dicendi modos, quae 
etiam exemplo desumpto ex iure proprietatis commode decla- 
rari potest. Dupliciter enim dominium rei habere possum ab 
altero. Vel ab altero tanquam a legitimo possessore qui rem 
quae erat sua, nuno facit meam, sicut si Titius mihi donaret 
agrum suum. Vel ab altero tanquam ab immediato auctore 
iuris per quod dominium acquiritur, sicut si vi praescriptionis 
a civili legislatore constitutae inciperem esse dominus fundi 
qui antea ad me non pertinebat. Et potestatem quidem a 
populo in magistratus proxime derivare, plerique veterum 
luxta prioris exempli analogiam explicant. Nos autem in po- 
steriori potius similitudine putamus esse consistendum. Sed 
haec ad penitiorem tantum doctrinae expositionem spectant, 
et forte lis esset magis de verbis quam de re, quia in hoc 
tandem summa rel reponitur, quod gubernii formae, et tituli 
exercendae potestatis, et potestas ipsa prout in determinatis 
subiectis exsistens, non sunt a Deo immediate, sed solum 
mediante consensu humano, id est consensu communitatis. Et 
ex dictis apparet sententiam ad hos terminos reductam soli- 
dissimis niti fundamentis. 

Obiiciunt tamen id quod dieitur in Encyclica Diuturnum : 
« Interest attendere, eos qui reipublicae praefuturi sint posse in 
« quibusdam causis voluntate iudicioque deligi multitudinis, non 
« adversante neque repugnante doctrina catholica. Quo sane de- 
« lectu designatur princeps, non conferuntur iura principatus, 
« neque mandatur imperium, sed statuitur a quo sit gerendum », 

At nihil in his reperire est quod doctrinae hactenus de- 
claratae quovis modo refragetur, praetereaque nihil. Et re 
quidem vera, exponitur hoc loco pura et simplex fidei doctrina 
contra infestam opinionum novitatem quae maxime saeculo 
AVI complures infatuavit, ac demum desut saeculo XVIII 
in monstruosum contractus socialis errorem, a quo, inquit 
Pontifex, dissentiunt catholici homines, qui ius imperandi a Deo 
repetunt velut a naturali necessarioque principio. Negatur ergo 
delectu multitudinis conferri unquam iura principatus, utique 


« que des souverains à plusieurs têtes, dont le despotisme toujours plus 
« dur et plus capricieux que celui des monarques, augmentait d'inten- 


« sité à mesure que le nombre des sujets se multipliait ». J. de Maistre, 
Etude sur la souveraineté, c. 6. 

ad sensum eorum qui catholicae doctrinae obsistunt, dicentes 
esse a populo ius principatus omnino secundum se, et non 
tantum secundum contingentes ac variabiles eius formas, con- 
tingentesve ac variabiles titulos possessionis eius. Negatur 
quoque eodem multitudinis delectu mandari imperium, idque 
rursus contra eos qui civilem societatem a libero hominum 
consensu natam volentes, imperii ortum ex eodem fonte pe- 
tunt, ipsumque imperium multitudini subiiciunt instar virtutis 
instrumentalis quae a supremo mandante in mandatarium fluit. 
Uno demum verbo negatur illud omne quod omni tempore 
consensu unanimi a catholicis theologis negatum est. Et 
eadem quoque ratio est de iis quae affirmantur, videlicet, 
delectu multitudinis designari principem, vel statui a quo 
imperium sit gerendum. In hac enim verborum generalitate 
necessario convenimus omnes, quia ex quo non iure humano, 
sed divino naturali constitutum in se imperium asseritur, eo 
ipso humanae actioni, vel voluntati nihil aliud relinquitur 
nisi determinatio sive designatio imperantis. Verumtamen 
accurate considerandum est quod ista designatio principis 
potest esse principis, vel mere materialiter, vel etiam forma- 
liter accepti. Erit principis mere materialiter accepti, si de- 
signatio cadat tantummodo super materiale subiectum prin- 
cipatus, minime vero super modum potestatis aut titulum 
investiturae eius, ut si solum designetur persona quae suc- 
cedat in dignitate a Deo instituta, eodem prorsus modo quo 
instituta est, et sine auctoritate ipsam mutandi, augendi, 
minuendi, aut qualitercumque modificandi. Erit autem prin- 
cipis etiam formaliter accepti, si designatio cadat supra id 
quoque quod principis est reduplicative in quantum huius- 
modi. Quo quidem 1n casu auctor designationis eo ipso causa 
est proxima, non quidem potestatis ut sic, sed tamen con- 
iunctionis potestatis cum tali persona secundum talem mo- 
dum talesque conditiones. Et ideo à primo ad ultimum, per 
hoc quod dicitur delectu multitudinis designari principem, non 
conferri iura principatus, non magis removetur a communitate 
potestas vere constitutiva regiminis, quam removeretur a 
principatu civili potestas vere factiva legis, si quis diceret, 
per legislationem civilem designari id quod ut iustum sercan- 
dum est, non conferri ipsam iustitiae rationem. Quippe ipsa 
iustitiae ratio semper est a lege naturali, et tamen civilis 

legislatio designando unum modum iusti inter omnes modos 
qui legi naturali non repugnant, vere proximum principium 
iuris et dieitur et est. Nihil ergo ex loco obiecto sequitur, 
quia ibi ad id unum de industria omnia collineant, ut scilicet 
potestas sive principatus « Deo augusto sanctissimoque fonte 
manare intelligatur, et persuasum unicuique sit, qui politicae 
potestati resistunt, hos divinae voluntati resistere, qui honorem 
recusant principibus, ipsi Deo recusare (1). 

At dices, ex natura saltem rei excludi nostram de civili 
principatu sententiam. Tum quia in signo priori ad institu- 
tionem guberni nondum est constituta societas, ac per hoc, 
societas ut sic nihil potest aut statuere aut conferre. Tum quia 
si potestas politica a Deo est quocumque modo, oportet ut 
a Deo sit in aliquo determinato ac concreto subiecto, nisi 
forte eam ut a Deo est, in se subsistentem fingas. Tum de- 
nique quia iste dicendi modus est seditionum fundamentum, 
factiosis ac rebellibus avidissime arripiendum, cum posset 
populus in principem insurgere, seque in libertatem vindicare 
quandocumque ipsi videretur, fretus eodem iure et potestate 
quam in Regem transtulit. Et confirmatur quia omnia haec 
inconvenientia nunc monstravit luctuosa admodum experien- 
tia, quam si prae se habuissent veteres illi scholastici, nus- 
quam in eam abivissent sententiam quae toi tantisque abu- 
sibus ansam praebet, et omni ex parte placitis hodiernorum 
reipublicae perturbatorum favere videtur. Ita communiter 
auctores recentiores qui potestatem principum immediate a 


(1) Sed multo expressius idem Pontifex Leo XIII normam quam secuti 
sumus tradit in Encyclica gallico idiomate edita, 16 Februarii 1892, Au 
milieu des sollicitudes: « Cette forme (du pouvoir politique) nait de l'en- 
« semble des circonstances historiques ou nationales, mais toujours hu- 
« maines, qui font surgir dans une nation ses lois traditionnelles et méme 
« fondamentales, et par celles-ci se trouve déterminée telle forme parti- 
« culière de gouvernement, telle base de transmission des pouvoirs su- 
« prémes ». — Et in litteris apostolicis ad Cardinales Gallos, 3 Maii 1892: 
«Si le pouvoir politique est toujours de Dieu, il ne s'ensuit pas que la 
« désignation divine affecte toujours et immédiatement les modes de 
« transmission de ce pouvoir, ni les formes contingentes qu'il revót, ni 
«les personnes qui en sont le sujet. La variété même de ces modes dans 
«les diverses nations montre à l'évidence le caractère humain de leur 
« origine ». 


En 

Deo derivatam volunt. Sed revera nihil horum intentum de- 
monstrat. 

Ad 1%" respondeo quod in signo priori ad institutionem 
gubernii, nondum quidem est societas ultimo constituta in 
actu perfecto, bene tamen in actu primo, ubicumque adest 
determinata multitudo hominum qui in unum inveniuntur 
congregati ut mutuo se iuvent ad unum finem politicum. 
Insuper dico quod in hac prima societatis constitutione nihil 
deesse potest in ordine ad effectum de quo agitur. Nisi enim 
velimus societates civiles esse in individuo immediate a na- 
tura institutas, oportet sane quamdam potestatem constituen- 
tem agnoscere in hominum communitatibus. Sed non, ut per 
se constat, in communitatibus suam socialem formam iam 
habentibus in actu secundo. Ergo in communitatibus prout in 
actu primo socletatis politicae exsistentibus. Ex quo ultro 
consequitur quod ante institutionem gubernii iam adest po- 
testas socialis, nondum quidem in ordine ad gubernationem 
societatis, sed in ordine ad constituendum modo iam dieto 
prineipatum a quo sit ipsa gubernatio. Neque in hoc adver- 
sarii a nobis dissentire possunt, nam dicunt a communitate 
designari subiectum cui Deus immediate potestatem confert. 
Sed quaero utrum designatio ista sit vel non sit a societate 
politica. Si a societate politica est, ergo ante constitutionem 
gubernii aliquo iam modo exsistit societas politici actus ca- 
pax. Si non est a societate politica, ergo designatio facta 
non erit magis exigitiva potestatis a Deo directe emanantis, 
ac si privatus quispiam vel quaelibet turba Titium designaret 
in papam vel regem. Dicunt insuper, determinationem formae, 
puta monarchicae, aristocraticae, democratieae, debere esse 
a communitate, saltem ut praestabilitam normam cui se ac- 
commodat Deus in immediata donatione potestatis. Sed rur- 
sus, praevia ista formae designatio habetne vim legis, vel 
non habet? Si non habet, neque etiam socialis institutio est, 
quae sociali potestati modum praefigat et mensuram. Si habet, 
ergo iterum a societate ut sic, antecedenter ad gubernii con- 
stitutionem, statutum aliquod emanare potest. Quamobrem 
adversarii in hac parte, velint nolint, nobiscum sentire co- 
guntur, quia non est discrimen nisi in hoc, quod sociale 
statutumi considerant per modum merae conditionis praeviae 
ad specialem donationem Dei; nos vero attendentes nihil 

tale in praesenti esse fingendum, idem statutum accipimus ut 
quo determinatur generalis donatio iuris naturalis ad certum 
subiectum secundum certam politiae formam. 

Ad 9"* responderet Suarez et qui cum eo sentiunt, prin- 
cipatum politicum prout a Deo est, esse immediate in sub- 
lecto concreto quod est communitas ipsa, a qua deinde vel 
retinetur, vel transfertur in unum monarcham aut in colle- 
gium optimatum. Sed misso hoc modo loquendi consequenter 
ad superius praemissa, dico non esse aequiparandam iurisdi- 
ctionis potestatem formis physicis, quae nisi in aliquo deter- 
minato subiecto sint, nullo modo sunt. Nam alias v. g., mortuo 
papa et Sede vacante, dicenda esset papalis potestas penitus 
exstincta, quod absit. Considerandum ergo quod potestas 
dupliciter exsistit, vel ut instituta, vel ut habita, et ita qui- 
dem ut prius intelligatur instituta quam habita. Porro etsi 
ut habita, determinatum aliquod subiectum necessario re- 
quirat, quemadmodum constat ex ipsis terminis, non tamen 
ut instituta, quia ut talis non est nisi in ordinatione rationis 
quam superior edixit. Et quia nihil obstat quominus 1n or- 
dinatione rationis aliquid consistat sub quadam generalitate 
per subsequentes ordinationes ulterius determinanda, non 
solum non oportet ut potestas prout a Deo immediate insti- 
tuta, in aliqua persona vel morali vel physica actu subiectetur, 
sed nequidem oportet ut ad certas personas certasve persona- 
rum conditiones certum ordinem dicat. Nam omnia spectantia 
tam regiminis formam quam alligationem potestatis cum ti- 
tulis possessionis eius, ulteriori hominum dispositioni relicta 
sunt. Unde si quaeras ubinam sit potestas politica prout im- 
mediate instituta a Deo, respondeo: In lege naturae est, sive 
in ordinatione divinae rationis quam naturae humanae con- 
ditio prodit, quaeque in hominum mentibus scripta invenitur. 
Sed quoniam haec ordinatio in quadam generalitate sita est, 
loeus est ulteriori hominum institutioni, ut simul verum sit 
quod quisquis in particulari politicae detentor est potestatis, 
à Iure humano tanquam a fonte proximo illam detineat, et 
tamen potestas nequaquam sit ab hominibus sub ratione po- 
testatis civilis in quantum huiusmodi, sed solum (ut saepe 
dietum est) sub ratione determinationis ad talem formam, et 
derivationis ad tale subiectum. 

Ad 3% denique prae primis noto quod de abusibus in 
praesenti nos non oportet esse sollicitos. Nam praeterquam 
quod nulla doctrina condemnari potest ex abusu, quia quis- 
quis doctrinae abusum dicit, consequentias ex ea non recte 
deductas significat, difficile admodum esset decernere quaenam 
opinio ex his quae nunc in considerationem veniunt, maioribus 
magisque detestandis abusibus ansam praebuerit. Certe rega- 
listae omnes ex immediata derivatione potestatis politicae a 
Deo in reges, primum quidem summam regum qua talium 
independentiam adstruendam censuerunt. Tum exinde pede- 
tentim procedentes, iura principatus ad ipsam religionem ex- 
tenderunt, donec monstrum doctrinae ad plenam evolutionem 
perduceretur, quando reiectis regibus de iure divino, retenta 
fuit sola praeponderantia Status, qui omnium omnino iurium 
fons et arbiter exsisteret. Cum ergo ex neutra parte possi- 
bilitas abusuum desit, reliquum sane est ut ab his penitus 
abstrahatur, et solum quaeratur quid vere ex principiis fluat. 
Atqui rebellionis fundamentum radicitus tollit omnis doctrina 
adserens divinum praeceptum obedientiae erga constitutas 
potestates. Quod quidem praeceptum ab apostolis quoque non 
semel inculcatum, nedum auferatur aut qualicumque modo 
minuatur, omni potius ope contra subversivum errorem con- 
tractus socialis defenditur. Ex hoc namque quod politicae 
potestates a Deo sensu iam dicto immediate constitutae non 
sint, minime consequitur non esse Dei praeceptum etiam im- 
mediatum, ut eis obediamus. Et vice versa, ex hoc quod 
iubet Deus ut superioribus obtemperetur, nequaquam conse- 
quens est, principem esse principem immediate a Deo, aut im- 
mediate a Deo super hos vel illos constitutum fuisse superio- 
rem. Et hoc, inquit Bellarminus (1), si Marsilius non intelligit, 
«nihil aliud remedii adferre possum, nisi ut Deum rogem 
« ut immediate plus ei luminis largiatur quam adhue est ». 
Non ergo factiosis ac rebellibus suppeditatur praetextus, quia 
semper verum erit omnem animam debere esse subditam 
potestatibus sublimioribus, et Dei ordinationi resistere eum 
qui constitutae potestati resistit. — At neque ex hoc quod 
consensus communitatis assignatur ut proximum principium 
investiturae imperantium, legitima sequela est, posse ad li- 


(1) Bellarm., contra Joan. Marsil., resp. ad tertium capitulum. 

bitum multitudinis deponi unum gubernium, ut aliud continuo 
subrogetur. Non enim hic nuda voluntas quaeritur, quae a 
superiori regula independens sit, sed quae conditiones ha- 
beat ad omnem veri nominis legem necessarias. Porro nuda 
voluntas nusquam dicitur esse factiva legis, et nisi rationis 
ordinem consequatur, non habet nec habere potest efficaciam. 
Interim vero ne fingamus, quaeso, hypotheses imaginarias 
quae locum in mundo sublunari non habent. Meminerimus 
mutationes guberniorum vel legitimis vel illegitimis viis in- 
troduetas, esse indeclinabilem consequentiam instabilitatis 
rerum humanarum quam nulla unquam vis aut theoria valebit 
impedire. Meminerimus quoque, quam suaviter somnient qui 
id agunt ut res humanae nullo incommodo laborent, tanquam 
in eoelesti aula versemur inter angelos. Et his iam omnibus 
suppositionibus factis quas non platonica speculatio, sed ipsa 
rerum necessitas suggerit, forsitan intelliges quae doctrina 
magis consulat tranquillitati et prosperitati reipublicae: illa 
quae hactenus fuit declarata, an vero illa alia quae praepo- 
sterae legitimitatis conceptioni innixa, tam immobile ius in 
dynastis regum videtur agnoscere, ac in apostolicae Sedis 
antistitum successione. Verum ad huius rei evidentiam con- 
ducet declaratio sequentis assertionis, in qua ultima huius 
disquisitionis conclusio reponitur. 

IV. Quod ius statuendi novam gubernii formam no- 
vamque investituram potestatis, semper in communitate 
est quantum boni publici necessitas exigit, et quod hac 
de causa, generatim loquendo, omne gubernium cui 
pacifice adhaeret communitas, pro legitimo haben- 
dum sit. 


Substantia demonstrationis in hoc est, quod ius principatus 
natura sua non ordinatur sicut ius proprietatis, ad bonum eius 
qui habet principatum, sed pure et simpliciter ad bonum 
societatis in quam exercetur principatus. Unde statim se- 
quitur iuxta evidens certissimumque legis naturalis dictamen, 
quod solius boni publici in praesenti ratio habenda sit, ut si 
quando haec ipsa boni publiei necessitas requirat novam 
gubernii formam novamque imperantium investituram, nul- 
lum praeexsistens seu personae seu familiae ius id valeat 
prohibere. Sequitur quoque, novam hane legitimi gubernii 

constitutionem ad eosdem pertinere ad quos pertinebat prior, 
ac per hoc, penes communitatem semper habitu manere pote- 
statem (ut aiunt) constituentem, quae tamen non temere et ad 
libitum in legitimum usum venire aut debeat aut possit, sed 
quoties id exposcit supremum criterium boni communis, et 
tranquillitatis publicae socialis necessitas. 

At requiret forsitan quispiam, quandonam aderit evidens 
illa necessitatis socialis exigentia. Dico autem non a longe 
repetendam esse responsionem, nec ad casus metaphysicos 
esse confugiendum. Sine dubio enim praedicta necessitas ad- 
est, quoties destructa quacumque ex causa praecedenti forma 
gubernii, introducitur de facto novum regimen quod iam aut 
nullo modo aut non sine pacis detrimento possit tolh de 
medio. Et nota quomodo dictum sit, destructo quacumque ex 
causa praecedenti gubernio, ut nequidem excipiatur casus in 
quo per summum nefas a factiosis et rebellibus pulsum gu- 
bernium extinctumque est. Neque enim hic quaeritur de 
moralitate gestorum antecedentium, non de causis ex quibus 
factum est ut antiqua constitutio locum in. societate politica 
amplius non inveniat, sed unice de eo quod hie et nunc, 
datis omnibus circumstantiis quae de facto exsistunt, requirat 
boni communis suprema lex. Porro ex hoc supremo criterio 
luculenter apparet, communitatem eodem quo prius iure 
instrui circa institutionem principatus, adeoque pacificam eius 
adhaesionem ad novum regimen habituram esse eamdem le- 
gitimae investiturae vim, quam antea habuerat in primis so- 
cietatis originibus. Unde tandem concluditur quod generatim 
loquendo, pro legitimo habendum est omne civile gubernium, 
ex quo constitutum, acceptatum, atque ad regulare exercitium 
perduetum est. Consulto tamen dixi generatim loquendo, ne 
per absolutam assertionis universalitatem detrimentum ali- 
quod capere videatur civilis Romani Pontificis principatus, 
cuius specialis est et omnino exsors conditio. Quippe hic 
principatus non ad solum temporale bonum subditorum, ve- 
rum etiam ad bonum spirituale totius christianitatis, indirecte 
quidem, sed tamen vere ordinatur; et ideo mirum non est 
si principia quae alias de mutationibus politieis valent, non 
eamdem ibi habeant applicationem. Sed ab his interim oportet 
abstrahere, tum quia res exponenda relinquitur in quaestione 
de immunitate ecclesiastica, tum quia ubi generalia principia 

tractantur, ad casus singularissimos non est omnino diver- 
tendum. 

Confirmatur demum conclusio ex antiqua et immemorabili 
praxi Ecclesiae, quae semper in omnibus guberniis cuius- 
cumque originis, semel ac constituta erant et populorum 
consensu firmata, veram agnovit politicam potestatem. Veram 
dico potestatem quae a Deo augusto sanctissimoque fonte 
manat; erga quam christiani omnes conscientiae ligamine, 
(interposita etiam ubi opus fuerit sacramenti fide), obstrin- 
guntur; quamque in mente habebat Apostolus ubi iubebat 
obsecrationes in Ecclesia fieri pro regibus et omnibus qui in 
sublimitate sunt, ut quietam et tranquillam vitam agamus in 
omni pietate et castitate. Et hanc perpetuam Ecclesiae praxim 
ac disciplinam doctrinali demum declaratione novissime 1l- 
lustravit Leo XIII in memoranda illa ad Gallos encyclica 
Au milieu des sollicitudes, à qua in hac disquisitione ne latum 
quidem unguem discedere curae fuit (1). 


(1) Praecipuus huius encyclicae locus qui ad rem facit, hic est: « Quant 
« aux sociétés purement humaines, c’est un fait gravé cent fois dans l’hi- 
« stoire, que le temps, ce grand transformateur de tout ici-bas, opère 
« dans leurs institutions politiques de profonds changements. Parfois il 
« se borne à modifier quelquechose à la forme de gouvernement établie ; 
« d’autres fois il va jusqu'à substituer aux formes primitives d'autres 
« formes totalement différentes, sans en excepter le mode de transmis- 
«sion du pouvoir souverain. Et comment viennent à se produire ces 
« changements politiques dont Nous parlons? Ils succèdent parfois à des 
« erises violentes, trop souvent sanglantes, au milieu desquelles les gou- 
« vernements prééxistants disparaissent eu fait. Voila l'anarchie qui do- 
« mine; bientót l'ordre public est bouleversé jusque dans ses fondements. 
« Dès lors une nécessité sociale s’impose à la nation; elle doit sans re- 
« tard pourvoir à elle-même. Comment n'aurait-elle pas le droit, et plus 
«encore le devoir de se défendre contre un état de choses qui la trouble 
«si profondément, et de rétablir la paix publique dans la tranquillité 
« de l'ordre? Or cette nécessité sociale justifie la création et l'existence 
« des nouveaux gouvernements, quelque forme qu'ils prennent, puisque 
« dans l’hypothèse où nous raisonnons, ces nouveaux gonvernements sont 
« néeessairement requis par l'ordre publie, tout ordre public étant im- 
« possible sans nn gouvernement. Il suit de là que dans de semblables 
« conjonctures toute la nouveauté se borne à la forme politique des pou- 
voirs civils, ou à leur mode de transmission; elle n'affecte nullement 
«le pouvoir considéré en lui-même. Celui-ci continue d’être immuable 

De modo principatus ecclesiastici., 


Hactenus de principatu politico disserentes, a scopo praefixo 
declinare forsitan videbamur. Sed ut dictum est ab initio. 
propositum intentionis erat praestituere primum consuetam ac 
familiarem regiminis rationem quam lex naturalis et huic 
legi consentaneus usus in civilibus introduxit, ut deinde 
notarentur differentiae quae Ecclesiae regimen discriminant. 
Id igitur nune praestandum est, ac per hoc ipsum palam fiet, 
quantum praesentis quaestionis generalitas requirit, quid 
proprium quidve distinctivum habeat ecclesiastici principatus 
forma et constitutio. 

In primis, si ambas potestates secundum se accipiamus, 
non erit discrimen praecise quoad originem a Deo, tametsi 
alia a Deo sit auctore naturae, alia autem a Deo auctore 
gratiae, quia una ordinem habet ad finem temporalis tran- 
quillitatis quae ab ipsa natura exigitur, altera ad bonum 


«et digne de respect, car envisagé dans sa nature, il est constitué et 
« s'impose pour pourvoir au bien commun, but supréme qui donne son 
« origine à la société humaine. En d'autres termes, dans toute hypothèse 
«le pouvoir civil considéré comme tel, est de Dieu, ef toujours de Dieu, 
« car il n'y a point de pouvoir si ce n’est de Dieu. Par conséquent, lorsque 
«les nonveaux gouvernements qui représentent cet immuable pouvoir 
« sont constitués, les accepter n'est pas seulement permis, mais réclamé, 
« voire méme imposé par la nécessité du bien social qui les a faits et 
«les maintient... Et ce grand devoir de respect et de dépendance per- 
« sévérera tant que les exigences dn bien commun le demanderont, puis- 
« que ce bien est après Dieu, dans la société, la loi première et dernière. 
« Par là s'explique la sagesse de l'Eglise dans le maintien de ses relations 
«avec les nombreux gouvernements qui se sont succédés en France cu 
« moins d'un siècle, et jamais sans produire des secousses violentes et 
« profondes, etc. ». — Quibus consonant ea qua a Pontifice dieuntur in 
epistola ad Cardinales Gallos de eadem re: « Accepter sans arriere-peu- 
« sée... le pouvoir civil dans la forme où de fait il existe. Lorsque dans 
«une société il existe un pouvoir constitué et mis à l’œnvre, l'intérót 
« commun se trouve lié à ce pouvoir, et l'on doit l’accepter tel qu’il 
« est, comme représentant le ponvoir venu de Dieu ». 

quod sanguine suo Christus nobis acquisivit, transcendens 
omnes naturae vires. Verum de potestate nunc quaeritur, 
non tam veluti in abstracto, quam per ordinem ad subiecta 
in quibus recipitur, videlicet de forma gubernii et modo in- 
stitutionis eius. 

Porro forma gubernii nequaquam hic relicta est determina- 
tioni communitatis, sed a solo principe Ecclesiae Iesu Christo 
ortum habet. Quod sane intelligas velim de forma non solum 
in confuso, velut si tantum instituisset Christus ut Ecclesiae 
regimen foret v. g. monarchicum potius quam aristocraticum 
aut democraticum, sed omnino in individuo, quatenus regimen 
ordinavit ipsemet per omnem iuncturam subministrationis, 
designando etiam in perpetuum supremae auctoritatis subie- 
ctum, a quo tanquam a capite vicario omnis inferior potestas 
derivaret. Unde statim elucet principalis differentia quae est 
inter formam regiminis ecclesiastici, et omnes quotquot sunt 
aut esse possunt civilium guberniorum constitutiones. In ci- 
vilibus namque potestas a Deo originaliter descendens, non- 
nisi mediante communitate (modo 1am dicto) ad eos pervenit 
qui exercent principatum. Hic autem nusquam mediat aut 
communitas aut collegium communitatis. Si quando enim 
habeat intervenire, id erit ad inducendum in particulari 
persona conditionem cum qua ius divinum, ipsumque solum, 
coniunxit supremam potestatem, minime vero ad causandum 
ipsam alligationem potestatis cum praefata conditione vel 
titulo. Quare potestas ibi via prorsus directa, a Deo in Chri- 
stum, a Christo in eius vicarium, a Christi vicario in caeteros 
quosvis praesules descendit, nulla alia persona sive physica 
sive moral in ratione causae mediae se habente. 

Et haec quidem positivis tum Evangelii tum Traditionis 
testimoniis in posterum demonstranda relinquuntur. Interin 
vero generalem differentiae rationem ex natura rei in hoc 
possumus assignare, quod nullus est homo qui naturaliter 
sit princeps communitatis civilis, aut naturale ius in eam 
habeat. Quo fit ut vel cogaris recurrere ad praeternaturalem 
Dei interventum qui sine ratione sufficienti hic fingeretur, 
vel debeas revera confiteri quod absque positiva. institutione 
ipsiusmet communitatis, nequit omnino esse constitutio et 1n- 
vestitura principatus. At vero homo Iesus Christus Ecclesiam 
continet ut adaequatum eius principium. Ipse enim est qui 

dedit semetipsum pro nobis, ut nos redimeret ab omni iniquitate, 
et mundaret sibi populum acceptabilem, sectatorem bonorum 
operum (1). Ipse est qui dilexit Ecclesiam, ef seipsum tradidit 
pro ea, ut illam sanctificaret, mundans lavacro aquae in verbo 
vitae, ut exhiberet ipse sibi gloriosam Ecclesiam non habentem 
maculam aut rugam aut aliquid. huiusmodi, sed ut sit sancta 
et immaculata. (2). Denique ipsum dedit Deus caput super 
omnem Ecclesiam, quae est corpus ipsius et plenitudo eius qui 
omnia in omnibus adimpletur (3). Non ergo se habet commu- 
nitas Ecclesiae ad suum caput, sicut civilis communitas ad 
proprum principem, qui ab extrinseco tantum additam ha- 
bens principatus praerogativam, naturaliter ac per se nonnisi 
unus de communitate est. Omnino enim ex natura rei venit 
quod penes unum hominem Iesum Christum resideat Eccle- 
siae principatus et dominium et praelatio, ac per hoc, ex 
natura quoque rei efficitur ut non ad communitatem pertineat 
institutio regiminis aut qualiscumque investitura gubernan- 
tium, qui in tantum ius principatus exercere poterunt, m 
quantum naturalis principis seu capitis vicariam obtinebunt 
auctoritatem. Ad rem Caietanus, Tract. 2 de auctoritate Papae 
et Concilii, c. 1: « Ecclesia, inquit, non a singularibus aut a 
« communitate, sed à capite homogeneo Iesu Christo initium 
«sumpsit originis, perfectionis, et potestatis. Natura igitur 
« ecclesiastici regiminis ab ipsa sua nativitate est ut sit non 
«in communitate, nec ut a communitate ad unum vel plures 
« derivetur, quemadmodum accidit in regimine civili humano, 
«sed ut in uno certo principe suapte natura sit. Et cum 
« princeps iste unus atque idem in saecula regnet, oportet 
« secundum naturalis iuris consequentiam, ut ad ipsum prin- 
« cipem, non ad communitatem Ecclesiae spectet in sua ab- 
« sentia ordinare de vicario, qui non est vicarius communi- 
«tatis Ecclesiae, sed Christi. Et hoc ipsum Salvator per 
«semetipsum exsequi dignatus est, dum Petrum solum in- 
« stituit suum vicarium post resurrectionem. Relinquitur ergo 
«quod sicut princeps Ecclesiae Christus non ab Ecclesiae 
« communitate naturaliter auctoritatem habet, ita illius vica- 


(1) Tit. II-14. 
(2) Eph. V-25 seq. 
[599 wh. 127: 

« rius non ab Ecclesiae communitate, sed a Iesu Christo aucto- 
« ritatem naturaliter habet.... Unde ordo gratiae non tollit in 
« Ecclesia naturae ordinem qui ibi natus est esse. Non enim 
Ecclesiae natus est esse ordo talis ut eius sit ius princi- 
« patus, et a gratiae ordine tollatur. Sed in Ecclesia ex sua 
«natura est ordo talis ut ius principatus sit non in se, sed 
«in domino suo naturali. Et hunc naturae ordinem in Ec- 
« clesia, consequens est quod gratia non tollat, sed perficiat, 
«et Iesu Christi sapientia disponens omnia suaviter com- 
« plectatur ». 

Sic igitur, fundamentalem tenes differentiam inter ecclesia- 
sticum et politicum gubernium, ut neque ea quae Ecclesiae 
constitutioni propria sunt ad civilia transferas, neque vicissim 
ex iis quae de civilibus naturalis ratio perspicit, genuinam 
rationem sacri principatus corrumpas. Porro si in Ecclesia a 
Deo est non solum potestas in communi, verum etiam forma 
et constitutio regiminis in speciali, ultimo demum consequi- 
tur quod nullus ibi remanet locus mutationibus illis, utique 
tot ac tantis, quae alias accidunt iuxta -variationes tempo- 
rum, eventuum, aut quarumlibet circumstantiarum humana- 
rum. Sed cum ipsa Ecclesia a Christo provisa sit in finem 
usque duratura, in finem quoque infallibiliter retinebit eam- 
dem constitutionem et hierarchiam quam a suo fundatore 
accepit, ut inter innumeras vicissitudines labilesque decursus 
regnorum huius mundi, prodigiosa sua stabilitate velut si- 
gnum levatum in nationes semper emineat (1). Haec enim 
est civitas a Deo tota descendens, facta secundum exemplar 
ilius coelestis Ierusalem quae in aeternum non commovebi- 
tur. Hoc tabernaculum verum quod fixit Dominus, et non 
homo. Haec denique castra summo ordine disposita, quae 


* 


(1) « Seule l'Eglise de J. C. a pu conserver et conservera sûrement 
« jusqu'à la consommation des temps sa forme de gouvernement. Fondée 
« par celui qui était, qui est, et qui sera dans les siècles des siècles, elle 
« a recu de lui dés son origine tout ce qu'il faut pour poursuive sa mis- 
« sion divine à travers l’océan mobile des choses humaines. Et loin d’avoir 
« besoin de transformer sa constitution essentielle, elle n’a pas méme le 
« pouvoir de renoncer aux conditions de vraie liberté et de souveraine 
« indépendance dont la Providence l’a muuie dans l’intérêt général des 
« âmes, etc. >. Leo XIII, Au milieu des sollicitudes. 

contemplabatur Balaam de excelsis Moab cum ad maledicen- 
dum Israeli vocatus esset, et quacumque ex parte aspiceret, 
in exstasim admirationis rapiebatur, prophetico spiritu di- 
cens: Quam pulchra tabernacula tua, Iacob, et tentoria tua, 
Israel ! 

Sed iam a generalibus considerationibus descendendum est 
ad magis particularia, perlustrando singillatim quaecumque 
ad sacri regiminis formam, dispositionem, et constitutionem 
spectant. Incipiendum autem a monarchia in Beato Petro a 
Christo instituta. 


QUAESTIO XIII. 


DE MONARCHIA ECCLESIAE IN B. PETRO INSTITUTA 


Hie de monarchia generatim, necnon et de variis opinio- 
nibus sive erroribus qui circa ecclesiastici regiminis consti- 
tutionem prodierunt, praevia quaedam expositio esse debet. 


sd 


Monarchia generatim dicitur summum penes unum recto- 
rem imperium. Est prima e tribus simplicibus formis quae 
in gubernatione attenduntur, secundum quod supremae au- 
ctoritatis subiectum est vel unus princeps, vel collegium opti- 
matum, vel denique 1psa communitas. Primam autem dixi, 
ut quae alis duabus facile praeemineat. Nam ubi summa po- 
testas est penes unum, 1bi quoque, quantum est ex natura 
rei, et melior habetur ordo, et fortior consistentia, et maius 
studium bon publici in gubernante, sicut optimis rationibus 
ostendit Bellarminus, l. 1 de Rom. Pont. c. 2. 

In primis melior habetur ordo, quia ordo in eo positus est 
ut ahi praesint, ali subiiciantur; non enim inter pares, sed 
inter superiores et inferiores ordo dignoscitur, nam ordo in- 
cludit in se aliquem modum prioris et posterioris. Ubi autem 
monarchia est, ibi omnes omnino ordinem aliquem habent, 
cum nemo sit qui non subiiciatur alicui, eo solum excepto 
qui curam omnium gerit. Ubi vero gubernatio penes optima- 
tes est, plebes quidem ordinem suum habent, cum subiician- 
tur optimatibus, sed optimates inter se ordinem nullum ha- 
bent. Et multo minor ordo in democratia invenitur, nam est 
quidem ordo partium ad communitatem, ipsa vero commu- 
nitas prout est potestatis subiectum constituitur membris 
quorum multa sunt ad invicem paria et aequalis iuris. — Se- 
cundo in monarchia habetur fortior consistentia, quia maior 
coniunctio est ubi ab uno pendent omnes, quam ubi a multis. 
Quippe unitatis fortius principium est monarcha quam col- 
legium, quandoquidem magis unum est 1psum simplex unum, 
quam multitudo conspirans in unum. Illud enim est unum 
per se et naturaliter, et nihil aliud est quam unum; haec 

autem solum ex arte est unum, per se vero et naturaliter 
multa. Hine monarchia quae pendet ab uno, minus facile 
scindi destruive potest quam aristocratia vel democratia quae 
pendet a multitudine conspirante in unum. — Tertio denique 
in monarchia maius est studium publici boni, quia seeundum 
communiter contingentia, tanto quisque magis idoneus ma- 
gisque studiosus publici boni curator est, quanto magis eidem 
curando devincitur tanquam suo. Sed publicum bonum ne- 
mini magis proprium bonum est quam monarchae; nam in 
aristocratia ad neminem in particulari pertinet regnum, sed 
a pluribus in communi possidetur, et ideo unusquisque ne- 
gotia regni quasi communia, adeoque quasi aliena respicit. 
Monarcha vero eadem cogitur respicere tanquam sua et pro- 
pria. Certum est autem, propria facilius et diligentius quam 
aliena curari. — Ita Bellarminus loco citato, et ex his patet 
perfectiorem gubernationis formam per se loquendo, esse 
monarchiam. 

Porro monarchia primo dividitur in puram et non puram 
seu mixtam. Monarchia pura ea est in qua monarcha habet 
plenitudinem supremae potestatis tum legislativae tum iudi- 
ciariae tum exsecutivae, Independenter omnino a concursu 
alius cuiusvis, puta collegii vel senatus. Huic ergo formae 
quam maxime applicantur considerationes mox propositae. 
At licet in speculatione optimum omnium regimen esse vi- 
deatur, ubi tamen ad concreta descenditur, neque ei in hu- 
manis sua inconvemientia desunt. Timendum enim est ne, 
cum in manu unius citra omnem aliorum participationem 
summum imperium resideat, exorbitet ille per potestatis abu- 
sum 1n detrimentum communitatis. Quamobrem expediet ple- 
rumque limitari monarchae auctoritatem: utputa si potiores 
tantum partes in supremo regimine ei attribuantur; si in fe- 
rendis legibus vel omnibus vel saltem aliquibus, consensus 
optimatum seu etiam mandatariorum populi sit ei necessa- 
rius; si facta divisione (ut aiunt) potestatum, tota plenitudo 
solius potestatis administrativae sive exsecutivae ei remaneat, 
atque 1ta porro. Et m hoc est temperamentum propr ie dictum, 
quo vere ius monarchicum diminuitur. Afficit enim ipsam in- 
trinsecam atque constitutivam rationem monarchiae nut sie, 
impediens ne summum imperium sit simpliciter et absque re- 
strictione penes unum. Interim vero iam observa quod si es- 

set aliqua monarchia in qua propter divinam assistentiam non 
posset princeps potestate abuti in regni destructionem, tunc 
nulla eiusmodi temperamenti necessitas foret aut convenien- 
tia, sed monarchia pura omnem retineret perfectionem quam 
in ea adinvenit speculativa consideratio. — Haec de divisione 
monarchiae in puram et mixtam seu temperatam. 

Altera quoque monarchiae divisio est im absolutam et non 
absolutam, et licet prima fronte videri posset coincidere cum 
praecedenti, plurimum tamen ab ea differt. Ratio, quia omnis 
quidem monarchia absoluta eo ipso pura est, sed non con- 
vertitur, eo quod monarchia absoluta addit supra puram. Ad- 
dit, inquam, exclusionem cuiuscumque alius regiminis, etiam 
subordinati, puta principum qui sub monarcha particulares 
moderentur provincias vel civitates ex propria sibi atque or- 
dinaria potestate. In hac enim politiae forma, non supremae 
tantum, verum etiam totius potestatis adaequatum subiectum 
monarcha est, et quicumque alii sub eo gubernant, nihil plus 
sunt quam simplices eius commissarii sive delegati, ad eius 
nutum semper revocabiles. Uno demum verbo, in monarchia 
absoluta unus solus est rector supremus, et idem ipse est 
quoque unicus rector ordinarius. At monarchia pura hane 
alteram conditionem necessario non requirit. Eius enim ratio 
per se absolvitur in hoc. quod plenitudo potestatis regiminis 
unicuique societati secundum propriam naturam propriumque 
finem competentis, sit in manu unius absque dependentia ab 
aliis. Et nota quomodo dixerim plenitudinem potestatis regimi- 
nis. Non enim de quacumque potestate hie sermo est, cum 
nullus unquam monarchiae ratio ferat ut monarcha omnia 
omnino possit in regno, immutando etiam ea quae funda- 
mentali atque constitutiva lege regni ordinata sunt. Quippe, 
oportet semper discernere potestatem regentem a potestate con- 
stituente, nam potestas constituens altioris ordinis est, et ad 
aliam regiminis praesupponitur; denique ipsi quoque monar- 
chae dominatur, quoniam ab ea ille omnem suam derivat 
auctoritatem. Hinc puritati monarchiae minime opponitur ea 
potestatis limitatio qua monarcha a violatione constitutionis 
prohibetur, sed illa dumtaxat quae vel auferret ab eo aliquam 
regiminis partem, vel in usu supremae atque universalis iuris- 
dictionis faceret eum ab optimatibus vel populo qualicumque 
tandem modo dependentem. 

Sicubi igitur esset constitutio quae supremo capiti super 
totum regnum plenam atque independentem attribueret re- 
cendi auctoritatem, et tamen sub monarcha poneret ordinem 
praesidum qui a monarcha instituendi, singulas civitates aut 
provincias tanquam veri ordinari principes moderarentur, 
constat quod eiusmodi constitutio a puritate formae monar- 
chicae nequaquam deficeret. Non esset equidem monarchia 
absoluta, id est soluta ab omni additamento aristocratici re- 
giminis, sed nec cum veritate diceretur monarchia temperata 
seu mixta: unde si nomen quaeritur, dicenda foret monar- 
chia pura aristocratiae coniuncta. Monarchia, inquam, pura, 
cui ommis decor et consistentia et ordo monarchici regiminis 
de integro remaneret. Aristocratiae tamen coniuncta, ad vi- 
tandum praecipuum monarchiae absolutae inconveniens, ni- 
miam dico centralizationem quae provinciis vel civitatibus 
omnem individualhtatem propriumve motum adimens, fere 
exstinguit activitatem partium, impeditque aequam per to- 
tum sociale corpus expansionem vitae. Nunc autem si par- 
ticularibus plebibus non meri commissarii, sed veri principes 
cum potestate propria, etsi subordinata, praesideant, iam 
singulae provinciae sub singulis capitibus constitutae suam 
servant in toto distinctionem, et si dicere fas est. personali- 
tatem, ut absque detrimento compactae unitatis, per omnes 
regni partes tanquam ex multiplicatis centris vitalis vigor 
expandatur. 

His igitur in antecessum ad terminorum intelligentiam 
praemissis, breviter sunt recensendae opiniones seu senten- 
tiae quae circa ecclesiastici regiminis constitutionem pro- 
dierunt. 

SPA 

In primis error est haereticorum simpliciter negantium re- 
gimen Ecclesiae esse ex divina institutione monarchicum. In 
quo errore necessario conveniunt quicumque primatum a Chri- 
sto immediate et directe Petro et successoribus eius collatum 
renuunt. Differunt tamen inter se, dum alii, ut Graeci et An- 
glicani, aristocraticam quamdam regiminis formam Ecclesiae 
inditam opinantur; ali ut puri Protestantes, nudam et sim- 
plicem democratiam ei convenire statuunt; ali demum, ut 

Febroniani et lansenistae, in tantum adstruunt regimen de- 
mocratieum, in quantum a corpore fidelium in pastores de- 
rivari volunt ecclesiastici ministerii ac regiminis potestatem, 
et in ipso Pontifice summo merum agnoscunt caput mini- 
steriale ad decretorum communitatis exsecutionem (1). In 
contrarium vero sunt catholici omnes, apud quos semper in 
confesso fuit, monarchicam esse constitutionem quam imme- 
diate à Christo accepit Ecclesia. 

At Gallicani aliquando, post tempora Concilii Constan- 
tiensis, monarchiam asseruerunt aristocratia temperatam. Re- 
probabant quidem ut haereticum et schismaticum eum qui 
negaret statum papalem institutum esse a Deo supernaturali- 
ter, tanquam. habentem primatum monarchicum et regalem in 
ecclesiastica hierarchia (2). Veruntamen in Petro eiusque suc- 
cessoribus non agnoscebant iura principatus secundum totam 
eorum plenitudinem, sed cum certis temperamentis limitan- 
tibus, imo dato aliquo eventu, elidentibus summi antistitis 
auctoritatem. Et primo quidem, quantum ad potestatem ma- 
gisterii, dicebant praecipuas esse in fidei quaestionibus Summi 
Pontificis partes, eiusque decreta ad omnes et singulas ec- 
clesias pertinere, non tamen irreformabile ac supremum esse 
iudicium, nisi totius Ecclesiae docentis, id est corporis epi- 
scoporum accedente consensu (3). Quod autein attinet ad po- 
testatem iurisdictionis, in primis profitebantur superioritatem 
concilii plenarii seu generalis supra Papam, quia, inquiebant, 
«ad pohtiam regalem (id est monarchicam) non requiritur 
« quod rex sit super omnes sui regni tam regulariter quam 
« casualiter, sed sat est quod rex sit super unumquemlibet 
« et super totum regnum regulariter, et regnum sit super eum 


(1) « Propositio quae statuit, potestatem a Deo datam Ecclesiae ut com- 
« municaretur pastoribus qui sunt eius ministri pro, salute animarum, sie in- 
« tellecta, ut a communitate fidelium in pastores derivetur ecclesiastici 
« ministerii ac regiminis potestas: haeretica. — Insuper, quae statuit Ro- 
« manum Pontificem esse caput ministeriale, sic explicata, ut Romanus Pon- 
« tifex non a Christo in persona B. Petri, sed ab Ecclesia potestatem 
« ministerii accipiat, qua velut Petri successor, verus Christi vicarius ac 
«totius Ecclesiae eaput pollet in universa Ecclesia: haeretica ». Bulla 
Auctorem fidei n. 2 et 3. 

(2) Ioannes Gerson, Tract. de Statibus, Consider. 1. 

(3) Art. 4 declarationis cleri Gallicani anni 1682. 

« casualiter et in aliquo eventu. Sic est de politia ecclesiastica. 
« Papa est regulariter super unumquemlibet et super omnes 
«in christianismo dispersos, sed quando concilium generale 
«est congregatum, quod casualiter evenit, est super Pa- 
« pam (1) ». Insuper, pro regulari quoque et ordinario statu 
in quo Ecclesia regens per totum orbem est dispersa, apo- 
stolicae potestatis usum moderandum esse volebant per ca- 
nones Spiritu Dei conditos et totius mundi reverentia con- 
secratos, ita scilicet ut canones isti, iuris licet mere eccle- 
siasticl, ipsi quoque pontificiae auctoritati modum imponerent, 
terminosque impertransibiles (2). Unde tandem aliqui quos 
non immerito extremam sinistram appellares, proprio velut 
pondere doctrinae impulsi, eousque processerunt ut dicerent, 
papalem iurisdictionem nequaquam esse ex vi ordinarii mu- 
neris immediatam in singulos fideles. sed mediatam tantum, 
hoc est, quae in eos exerceri non posset nisi mediante iurisdi- 
ctione proprii episcopi, idque solo excepto casu appellationis 
in secunda instantia, vel etiam casu in quo proprius episco- 
pus suo forte muneri deesset (2). 

Haec sunt praecipua capita gallicani systematis, de quo non 
est quaerendum quomodo cohaereat cum principio ab ipsis 
etiam Gallicanis semper retento, de absoluta necessitate ad- 
haerendi Sedi S. Petri tanquam immobili centro unitatis tum 
fidei tum communionis. Re enim vera, logica connexio non 
est, ut suo loco videbimus. Sed hinc nihil aliud sequitur nisi 
quod felici inconsequentia retinuerunt isti catholicae unitatis 
principium, non obstantibus erroneis opinionibus quae eius 
negationem virtualiter continebant. Nec mirum hoc videri 
debet, praesertim quia ad eiusmodi opiniones, non rationes 
theologicae, sed causae alius omnino generis eos perduxerant. 
« (Una) mali origo haec fuit, ait Fenelon in Dissert. de Summi 
« Pontificis auctoritate c. 40, scilicet inextricabile illud et nun- 
« quam satis defluendum schisma quod ad Constantiensem 
«usque Synodum perseveravit.... Tum primum disceptatum 
«fuit quid capiti Ecclesiae debeatur necne, quid corpori ea- 
« put, quid corpus capiti debeat. O pessimam disputationem 


(1) Ita Maior, Doctor Sorbonicus, l. de auctor. Concil. 
(2) Art. 3 declarationis cleri Gallicani. 
(3) Cf. epistolam Pii IX ad archiep. Parisiens, D. D. Darboy. 

«qua civilis intra Ecclesiae septa tumultus exarsit qui nec 
«etiamnum exstingui potest!... (Altera) tanti luctus causa 
« haec est, nimirum concessio regibus facta ut episcopos ad 
arbitrium eligant... Iam nunc episcopi eo loco positi sunt, ut 
nihil a Sede apostolica nec sperent nec timeant, omnia vero 
ab aulico regum favore exspectent. Unde nulla fere societas 
«initur quae pastores pastorum principi devinctos teneat.... 
« Occlusa videtur via commercii caput inter et membra olim 
continui. Quae quidem infelicissima rerum spiritualium con- 
ditio quid praesagit pro futuris temporibus, nisi apertam 
« Gallicanae gentis defectionem a Sede apostolica? Quod in 
« Anglia contigit, hoc idem apud nos eventurum valde me- 
« tuo. Hoc praetendit immensa aulicorum potentia, hoc mer- 
« cenaria episcoporum servitus, hoc effraenata criticorum au- 
« dacia quae in sacrarum litterarum studia serpit ut cancer ». 
Scribebantur haec ab illustrissimo praesule sub finem sae- 
culi XVII, quo quidem tempore circumstantiae omnes triste 
praesagium fundare videbantur. Verum divinae bonitati pla- 
cuit tantum malum iis praecavere remediis, quae in nullius 
praevisione tunc esse poterant, ut iterum dicere liceat cum 
Propheta: /n mari via tua, et semitae tuae in aquis multis, et 
vestigia tua non cognoscentur. Nunc enim non solum non ven- 
tum est ad luctuosissimam defectionem cui proclivem viam 
principia paraverant, sed et Gallicanus error a sui exortus 
primordiis multiplici iam vulnere confessus, et tam Summo- 
rum Pontifieum quam longe maioris partis episcoporum re- 
probatione notatus, nuperrime tandem in Concilio Vaticano 
penitus damnatus simul et feliciter exstinctus est. — Et de 
iis quidem qui temperatam monarchiam 1n Ecclesia asserue- 
runt, hactenus. 

At longe longeque ab iis distat Bellarminus, cum 1l. 1 de 
Rom. Pont. c. 9, regimen ecclesiasticum temperatum esse dicit 
ex omnibus tribus formis, monarchiae scilicet, aristocratiae, 
et democratiae. Nam temperamentum aristocraticum in eo 
dumtaxat repositum esse affirmat, quod ex lege Ecclesiae con- 
stitutiva debeant esse praesules inferiores qui principum more, 
non vicariorum, civitates et plebes particulares gubernent. 
Temperamentum vero democraticum, in eo quod supremus 
minoresque principes, non haereditaria successione, sed ele- 
ctione quae nullam civium classem excludat, dignitates sibi 

proprias acquirant. Qua in re certo certius nemo catholicus 
Bellarmino non suffragabitur, tametsi de modo loquendi quae- 
stio esse posset, utrum scilicet proprie ibi adhibeatur tempe- 
ramenti nomen. Nunc autem consequenter ad superius prae- 
missa, dico adiunctionem subordinati regiminis episcoporum 
efficere quidem ut monarchia Ecclesiae non sit monarchia ab- 
soluta, minime vero ut in terminorum proprietate monarchia 
temperata et dicatur et sit. 

Caeterum si sermo sit de nomine quo distinctiva eccle- 
siasticl regiminis ratio adaequate exprimatur, nescio utrum 
unquam inventum sit seu etiam possit aliquando inveniri. Est 
enim haec monarchia omnino sui generis, cui non immerito 
applicares illud: nec primam similem visa est, nec habere se- 
quentem. Unde toto coelo aberrant qui eam ad normam prae- 
exsistentium humanarum constitutionum, et Romani praeser- 
tim imperii, architectatam volunt. Sed non est cur in his nunc 
insistamus, quia omnia plana fient ex dicendis in decursu 
quaestionis, ad cuius explicationem oportet nos post neces- 
saria praeambula iam accedere, incipiendo a dogmate funda- 
mentali de collato primatu principi apostolorum Petro. 


THESIS XAV. 


Iuxta Evangelii testimonia (Matth. , XVI et Ioan. XXI), pri- 
matus iurisdictionis constans plenitudine potestatis in 
universam Dei Ecclesiam. immediate et directe Beato 
Petro apostolo, eiusque in perpetuum successoribus 
collatus a Christo Domino fuit. Et ideo regimen Eccle- 
siae dicendum est divina institutione exactum ad for- 
mam plenae perfectaeque monarchiae, 


Pleraque ex his quae in hac propositione continentur, 
fuerunt semper in explicita catholicorum omnium confessione. 
Semper enim et ubique in Ecclesia explicite creditum est, 
Beatum Petrum principem apostolorum prout in suis succes- 
soribus usque ad saeculorum finem iugiter permansurum, con- 
stitutum a Christo Domino fuisse totius Ecclesiae militantis 
visibile caput, et non honoris tantum, sed verae propriaeque 
iurisdictionis primatum ab eodem Domino nostro Iesu Christo 
accepisse. Idque directe omnino et immediate, videlicet, non 

sicut volunt Protestantes ét Febroniani cum dicunt verba 
evangelica (Matth. XVI et Ioan. XXI) dirigi ad Petrum se- 
cundum quod omnium apostolorum, imo totius populi chri- 
. stiani vel agebat vices vel gerebat figuram, adeoque Petrum 
ipsum nihil exinde iurisdictionis im Ecclesiam acquisivisse, 
nisi forte mediate tantum et indirecte, hoc est per delegatio- 
nem communitatis, apud quam solam vi dispositionis divinae 
repositas comminiscuntur claves. Neminem quippe latet, haec 
omnia fuisse omni tempore, unanimique consensu velut hae- 
veticorum commenta a catholicis reiecta, ita ut de his ne du- 
bitativa quidem sententia, salvo essentiali vinculo pacis et 
unitatis, potuerit unquam exoriri. Sed solum, ut supra prae- 
missum est, quorumdam aliquando opinio fuit, eaque in pura 
theoria fere consistens, quod primatus Petro et successoribus a 
Christo collatus potiores tantum partes, non autem totam ple- 
nitudinem contineret ecclesiasticae potestatis. Et hoc ipsum, 
hoc unum est, quod addit praesens propositio supra explici- 
tam et prorsus universalem omnium saeculorum christiano- 
rum confessionem. Proinde, si Gallicanorum opinioni adhuc 
remaneret locus, conveniens forte esset ut distinctis doctrinae 
capitibus de primatu tractaretur, primo quidem secundum 
quod ponit monarchiam in generali, deinde vero et magis de- 
terminate, secundum quod habet plenam minimeque diminu- 
tam monarchiae formam. At nunc post definitiones Vaticanas 
cc. 1-8 Constitutionis Pastor aeternus, nulla superest ratio se- 
paratim tradendi ea quae ad eliquatum dogma aequaliter iam 
pertinentia, iisdem Scripturae fontibus, eademque exegetica 
expositione demonstrantur. Ideo duo praedicta per modum 
unius simul comprehendere visum est. Et haec quidem mul- 
tiplici argumentorum genere, tum in huius, tum in sequentis 
quaestionis decursu firmabuntur. Interim vero fundamenta 
lacere placet cum solis testimoniis Matthaei et Ioannis a Va- 
ticana Synodo cap. 2 allatis, in quorum primo primatus pro- 
missio continetur, in secundo vero actualis collatio. Cum 
tamen in utroque eadem indifferenter inveniatur vis demon- 
strativa, ex utroque etiam unus conficitur argumenti trames, 
culus tenor erit ut sequitur. — Primo, in petra Ecclesiae 
(Matth. XVI-18), et in clavigero regni coelorum (ibid. 19), 
et in pastore agnorum et ovium (Ioan. XXI, 15-17), designa- 
tur Petrus tanquam summus et universalis rector, primatum 

jurisdictionis habens cum tota plenitudine potestatis ecclesia- 
sticae. — Secundo, petra Ecclesiae, et regni claviger, et to- 
tius ovilis pastor est Petrus prout condistinctus a caeteris 
apostolis et toto fidelium coetu. — Tertio, petra Ecclesiae 
et regni claviger et oecumenicus pastor est Petrus prout per 
suos successores in finem usque saeculorum permansurus. — 
Haec tria sunt ex quibus tota de integro pendet propositio- 
nis demonstratio. Unde singula per ordinem nune veniunt 
declaranda. 


$T 


Quod in petra Ecclesiae (Matth. X VI-19) et in clavigero regni 
coelorum (ibid. 19), et in pastore agnorum et ovium (Ioan. XXI, 
15-17) designatur Petrus tanquam summus et universalis rector, 
primatum habens iurisdictionis cum tota plenitudine potestatis 
ecclesiasticae. 

I. Matth. XVI-18. — Prima similitudo sub qua Eccle- 
siam suam, id est universalem Ecclesiam describit et exhibet 
Christus, similitudo est aedifici seu domus in soliditate pror- 
sus inconcussa exstruendae. Haec enim domus est contra quam 
descendet pluvia, et venient flumina, et flabunt venti, quia 
ipso suo fato si liceat dicere, ad sustinendum impetum omnium 
portarum inferi reservatur. Porro prima et universalis causa 
soliditatis structurae cuiuscumque est ipsa firmitas soli in quo 
est superaedificata. Frustra enim muri essent bene compacti, 
frustra fundamenta 1psa forent saxea et adamante duriora, nisi 
firmarentur per firmitatem fundamenti fundamentorum, quod 
est petra sive rupes totam structuram ambiens, sustinens, 
consolidansque. Igitur venerat Christus aedificare sibi domum, 
et ecce plus quam Archimedes hic! Sapientia, inquam, in- 
comparabilis architecta de qua scriptum est: « Quando prae- 
« parabat coelos aderam, quando certa lege et gyro vallabat 
« abyssos, quando aethera firmabat sursum et librabat fontes 
«aquarum, quando circumdabat mari terminum suum et le- 
«gem ponebat aquis ne transirent fines suos, cum eo eram 
« cuncta componens ». Érgone assimilabitur viro stulto qui 
aedificavit domum suam supra arenam? absit, sed magis ho- 
mini sapienti de quo ipsemet Salvator apud Lucam VI-498: 
Qui fodit in altum et posuit fundamentum supra petram ; inun- 

datione autem facta, illisum est flumen domui illi, et non potuit 
eam movere; fundata enim erat supra petram. Ideo nihil anti- 
quius habet quam seligere et designare petram mysticam in 
qua totius aedificii nitetur altitudo. Ipse est discipulus cui 
nomen novum imponitur, qui prius vocabatur Simon, et nunc 
appellatur Petrus sive Cephas. Cui etiam simul cum nomme 
communicatur quidquid perfectionis in petra datur intelligi, 
siquidem in his quos nominat Deus, non sunt vacuae ma- 
gnorum nominum umbrae, sed solida veritatis substantia. 
Nune ergo, quid praecise ac determinate per metaphoram pe- 
trae in praesenti designetur, diligenter considerandum venit. 

Prae primis observandum, non esse eamdem in Scripturis 
N. T. metaphoram petrae et metaphoram fundamenti, sicut 
etiam in rebus corporeis a quibus sumuntur illae similitudines, 
non idem sunt fundamenta domus cum petra seu rupe super 
quam reponuntur. Et hine est quod in evangelio ubi supra, 
cum duae domus describuntur, labilis una, altera solida et 
inconcussa, non ex fundamentorum diversitate repetitur ratio 
soliditatis unius et fragilitatis alterius, sed ex hoc quod 1n una 
fundamentum positum est supra petram, 1n alia vero supra 
arenam (1). « Notandum est, Matth. XVI-18, exhiberi imagi- 
«nem aedificii constructi supra petram, non quasi infimam 
« seriem lapidum seu initia aedificii quibus muri reponuntur, 
«et ex quibus exsurgunt, sed solum, sedem, crepidinem in 
« qua totum aedificium construitur. Hinc male quidam in- 
« terpretantur petram per lapidem fundamentalem, nisi tantae 
« magnitudinis esse intelligatur ut tota civitas seu arx in ea 
« construeretur, et tunc non esset lapis, sed petra, rupes. 
« Etiam vox fundamentum loco petrae, pravae interpretationi 
« valde obnoxia est nisi intelligatur sensu dato soli, sedis, 
« crepidinis, et nisi (quod cautissime notandum est), addatur 
« vel supponatur fundamentum firmum et fiy mans, fundamen- 
tum petreum. Vox enim fundamentum per se abstrahit a fir- 
« mitate vel infirmitate..., quod sane non potest affirmari de 
« fundamento petra » (2). Et re quidem vera, in his evangeli- 
cis verbis: super hanc petram aedificabo Ecclesiam. meam, et 
portae inferi non praevalebunt adversus eam, evidens omnino 


A 


(1) Matth. VII, 24-27. 
(3) Murray, de Ecclesia, Disp. 6, Sect. 2, n. 1. 

resplendet metaphorae ratio, pro quanto apparet sub symbolo 
petrae designari aliquid quod totam sustentat structurae am- 
plitudinem, et cum sit in se firmissimum, toti quoque aedificio 
ommibusque eius partibus generale est principium firmitatis. 
Firmitatis, inquam, inconcussae contra tot et tantas ruinarum 
causas, quae sunt adversantes atque irruentes tenebrarum po- 
testates, per portas inferi designatae. Atqui huiusmodi con- 
ceptus nusquam in Scripturis N. T. sub simplici metaphora 
fundamenti exhibetur, uti statim facili inductione constabit. 

Fundamentum in Novo Testamento vel absolute sumitur, 
vel relative. Absolute acceptum designat totum de integro 
fundatum aedificium. Cuius tamen acceptionis nonnisi unum 
exemplum est, 2 Tim. II-19 : Ex quibus est Hymenaeus et Phi- 
letus qui a veritate exciderunt... et subverterunt. quorumdam 
fidem, sed firmum fundamentum Dei stat, habens signaculum 
hoc: cognovit Dominus qui sunt eius, videlicet : Non est timen- 
dum ne omnes subvertantur, quia immobiles perstabunt qui 
firmiter a Deo fundati, praedestinationis signaculo sunt in- 
signiti. Alibi vero, constanter accipitur fundamentum sensu 
relativo, id est per ordinem ad reliquas alicuius aedificii partes, 
et hoc dupliciter: vel quantum ad aedificium spiritualis vitae, 
vel quantum ad aedificium societatis ecclesiasticae. Et in aedi- 
ficio quidem spiritualis vitae, fundamentum aliquando desi- 
gnat primam inchoationem, primaque imperfecta rudimenta, 
sicut Heb. VI-1: Quapropter intermittentes inchoationis Christi 
sermonem, ad perfectiora feramur, non rursum iacientes fun- 
damentum poenitentiae ab operibus mortuis et fidei ad Deum. 
Aliquando autem designat totam aedificii substantiam per 
oppositionem ad ea quae vel ornant aedificium, vel solum 
congeruntur in eo, possuntque destrul, ipso interim aedificio 
salvo permanente. Et sic, 1 Cor. III-11 et seq., Christus ut 
fide tenendus et charitate super omnia diligendus dieitur esse 
fundamentum positum in iustis. Cui fundamento quandoque 
superimponuntur aurum et argentum et lapides pretiosi, id 
est opera viva, quandoque vero ligna et fenum et stipula, id 
est veniales culpae quae substantiam charitatis intactam re- 
linquunt, licet sint praeter charitatem. Aliquando demum 
fundamentum significat 1us acquisitum per bona opera ad co- 
ronam futurae vitae, ut 1 Tim. VI-19: Dicitibus huius saeculi 
praecipe.... divites fieri in operibus bonis... thesaurizare sibi 

fundamentum bonum. in futurum, ut apprehendant vitam aeter- 
nam. Et in his omnibus evidenter constat metaphoram fun- 
damenti nihil habere commune cum metaphora petrae de qua 
nunc sermo. Ideoque tota quaestio reducitur ad alia loca Novi 
Testamenti in quibus fundamentum sumitur per ordinem ad 
structuram Ecclesiae vel militantis vel triumphantis. Sunt 
autem numero quatuor: Rom. XV-20, Ephes. II-20, Heb. 
XI-10, Apocal. X XI-14. | 

Removendus in primis locus Apostoli, Heb. XI-10, ubi fun- 
damenta habens civitas opponitur casuls in quibus habita- 
verant Abraham, Isaac, et lacob, in regione 1psa quae eis 
repromissa fuerat in haereditatem : Fide, inquit, (Abraham) 
demoratus est in terra repromissionis tanquam in aliena, in ca- 
sulis habitando cum Isaac et Iacob cohaeredibus repromissionis 
eiusdem ; exspectabat enim fundamenta habentem civitatem cuius 
artifex et conditor Deus. Non enim metaphora fundamenti 
hoc loco ingerit ideam firmantis sustentaculi, sed solum ex- 
plicat conditionem mansionis fixae et stabilis, per oppositio- 
nem ad tabernacula sive tentoria quae cum nullam radicem 
habeant in terra, eadem facilitate tolluntur et de loco in lo- 
cum transferuntur, qua prius erecta atque plantata fuerant. 
Unde oppositio non est tanquam domus firmae ad ruinosam, 
sed tanquam mansionis provisoriae ad aeternam. Nam casu- 
lae sunt habitationes peregrinantium qui sunt in procinctu, 
in itinere, dum fundamenta habens civitas importat habita- 
tionem definitivam praecise in quantum huiusmodi, cuius in- 
coneussa soliditas si concomitanter adsignificata dicenda sit, 
non explieatur nisi per ultima verba: cuius artifex et con- 
ditor Deus. 

Removendus pariter locus alius ubi coelestem civitatem Ie- 
rusalem describens Ioannes in Apocalypsi, ait: Et murus ci- 
vitatis habens fundamenta duodecim, et in ipsis duodecim no- 
inina duodecim apostolorum Agni.... Et fundamenta muri civi- 
tatis omni lapide pretioso ornata : fundamentum primum iaspis, 
secundum saphirus, tertium chalcedonius, quartum topazius, etc. 
Manifestum enim per se est, quod non proponitur ibi ratio 
principii firmantis contra ruinarum causas, tum quia ruinarum 
causae illic amplius esse non possunt, tum maxime quia ubi 
mystiea illa describuntur fundamenta, omnia quidem faciunt 
ad ostensionem splendoris sive claritatis (dicuntur enim esse 

iaspis et saphirus et chaleedonius et topazius), at nihil omnino 
est quod vel a longe solidantis petrae symbolismum in men- 
tem revocet, ut cuique vel leviter attendenti facile apparebit. 
Eatenus ergo dicuntur duodecim esse fundamenta cum duo- 
decim nominibus apostolorum Agni, quatenus in speciosa 
ila structura coelestis lerusalem, ingenti gloria micant et 
splendent, apostoli, ut qui militantis Ecclesiae plantatores 
fuerunt, et primi aedificatores. 

Supersunt igitur duo tantum loca in quibus fundamenti 
metaphora iam accipitur per ordinem ad aedificium Ecclesiae 
quae in terris est. Primus locus ibi, Rom. XV-20: Sic autem 
praedicari evangelium non ubi nominatus est Christus, ne super 
alienum fundamentum aedificarem. Alter locus ibi, Eph. IT-20: 
lam non estis hospites et advenae, sed estis cives sanctorum et 
domestici Dei, superaedificati super fundamentum apostolorum 
et prophetarum, ipso summo angulari lapide Christo Iesu. At 
neque hic quidquam reperire est quod ad petrae symbolismum 
accedat, sed utrobique fundamentum significat primas sub- 
structiones cum quibus reliqua ad aedificium pertinentia con- 
tinuantur. Et facile patet quoad primum testimonium, in quo 
asserit Apostolus se consuevisse annuntiare evangelium in 
partibus in quibus nemo adhue praedicaverat Christum, ne 
scilicet aedificationem ab aliis inceptam suo interventu tur- 
baret. Patet quoque quoad secundum, ubi dicuntur gentiles 
qui prius fuerant a divinis promissionibus alieni, iam nune 
pertinere per fidem in Christum ad civitatem Dei, et factos 
esse partes mysticae illius structurae quae a prophetis et apo- 
stolis originem ducit. Nec aliud quidquam in praesenti ex- 
plicat Paulus nisi eam accessionem populi gentium ad electam 
radicem Iudaeorum, quam alias Rom. XI, 13-23, proposuerat 
sub similitudine insertionis oleastri in bonam olivam (1). Id 
persuadent omnia antecedentia: Quia eratis (vos Ephesii) illo 
in tempore (1d est ante vocationem vestram) sine Christo, alie- 
nati a conversatione Israel, et hospites testamentorum.... Nunc 
autem in Christo lesu vos qui aliquando eratis longe, facti estis 
prope in sanguine Christi. Ipse enim est pax nostra qui fecit 
utraque unum (Iudaeos et Gentiles).... ut duos condat in se- 
metipso in unum novum hominem.... et reconciliet ambos in 


(1) Cf, Chrysost. in hune loeum epistolae ad Ephesios. 

uno corpore Deo per crucem. Id vel maxime inculcat meta- 
phora lapidis angularis sub qua Christus proponitur, tanquam 
parietes ex diverso venientes connectens simul et iungens. 
Unde Augustinus, Serm. 4, c. 17: « Ipsi duo populi (Iudaeo- 
«rum et Gentium) tanquam de diverso venientes, etiam duo- 
« bus parietibus significantur. Venit enim Ecclesia Iudaeorum 
« de circumcisione; venit Ecclesia Gentium de praeputio; de 
« diverso venientes 1n domo coniuncti sunt. Ideo Dominus 
« dietus est lapis angularis. Dicit enim Psalmus: Lapidem 
« quem reprobaverunt aedificantes factus est in caput. anguli. 
« Dicit et Apostolus: /pso summo angulari lapide Christo Iesu. 
« Ubi est angulus, duo parietes copulantur; in angulo duo 
« parietes nisi de diverso non conveniunt; nam si ex una 
« parte veniunt, angulum non faciunt». Et similiter Chry- 
sostomus in Psalm. CXVII, n. 5: « Hie tamen reprobatus 
« lapis adeo probus apparuit ut fieret caput anguli. Non enim 
« omnis lapis aptus est ad angulum, sed qui est probatissi- 
«mus, et potest muros revincere ex utroque latere. Quod 
« ergo dieit Propheta tale est: Qui est a Iudaeis reprobatus 
« et pro nihilo habitus, apparuit adeo mirabilis ut non solum 
« contexeret aedificium, sed duos etiam parietes coniungeret 
« ac revinciret. Quos tandem parietes? Iudaeos scilicet et eos 
«qui credebant ex gentibus, quemadmodum Paulus quoque 
« dicit: Ipse enim est pax nostra qui ‘fecit utraque. unum.... 
« Superaedificati super fundamentum apostolorum et propheta- 
«rum, ipso summo angulari lapide Christo Iesu ». Itaque fun- 
damentum hie intelhgitur substructio ab apostolis et prophe- 
tis posita atque initiata, secundum quod super eam novellus 
populus gentium tanquam paries ex alio latere veniens iun- 
ctus est antiquo populo Dei, in eo et per eum qui sanguine 
crucis suae veteres interficiens inimicitias, reconciliavit eos 
qui longe erant, id est gentes, et eos qui prope, id est Iudaeos. 

Ex his ergo certissime efficitur longe aliam esse fundamenti 
metaphoram a metaphora petrae, et per hanc posteriorem 
significari munus omnino proprium ac singulare: munus sci- 
licet basis firmae et firmantis, super quam tota de integro 
reponitur fabrica aedificii, quaeque ipsi aedificio cunctisque 
eius partibus contra multiplicia ruinarum principia generalis 
causa exsistit inconcussae soliditatis. Atqui in aedificio sociali 
quod a regiminis potestate omnem suam consistentiam trahit, 

eiusmodi basis nihil aliud esse potest quam indefectibile subie- 
ctum potestatis. Potestatis, inquam, plenae ac supremae quae 
in omnes exerceatur et ad omnia se extendat, ne scilicet contra 
formalem rationem analogiae in textu evangelico manifestis- 
sime propositam, aliquid sit in aedificii compagine quod 
praedicto subiecto non ultimo innitatur, aut ab eius firmante 
influxu non dependeat. Dicendum igitur est quod ille super 
quem tanquam super petram aedificatur a Christo Ecclesia, 
non modo mdefectibilhtatis charismate augetur, verum etiam 
tota instruitur plenitudine potestatis. Et quia petra Ecclesiae 
est Petrus, ut ex maxime obvio verborum sensu constat, et 
infra per omnem modum contra vanas adversariorum cavil- 
lationes confirmabitur, id demum concludere oportet: designa- 
tum fuisse a Christo Petrum velut summum ac universalem 
rectorem, penes quem est primatus jurisdictionis cum omni 
praerogativa quae in plena et perfecta monarchia ipsi mo- 
narchae propria est. 

Dixi petram Ecclesiae esse Petrum, iuxta apertum textus 
evangeli sensum. Neque enim duo nomina diversa sunt 
zeroog et neroa, neque a zeroa dicitur zeroog sicut a iustitia 
iustus, a prudentia prudens, et a Christo christianus, ut ex 
errore linguistico aliquando existimavit Augustinus. Sed unum 
atque idem nomen est respondens vocabulo Syro-chaldaico 
Kephah, ita scilicet ut talis fuerit sententia Christi: Tu es 
Kephah, et super hoc Kephah aedificabo Ecclesiam meam (1). 

Porro, huie genuinae et plane evidenti verborum accep- 


(1) Apposite Baronius, ad ann. Christi 53, n. 21: « Vox Syriaca latiue 
interpretata, idem quod petra significat; ex graeca autem lingua dieitur 
Peirus, nam apud illos o zreroog idem est ac 75 meroa ; sicque apud nos 
idem sit Petrus quod Petra. Nec a petra Petrus, sed ipse Petra, quo 
nomine a Christo appellatus eognoscitur.... Ex his quidem solida firma- 
que veritate constantibus redarguuntur qui minus caute sciteque dixere, 
« non dictum esse Petro: tu es Petra, sed: tu es Petrus, quod seilicet 
« petra esset Christus, quem confessus Simon, dictus sit Petrus. Quod 
« quamvis Augustinus aliquando dixisset, tamen in Retractationibus, an 
Petrus ipse sit petra, vel a petra Petrus sit dictus, nihil definiens: Quae, 
inquit, duarum harum sententiarum sit probabilior, eligat lector. Sed id- 
circo, quod Syriacam vocem haud fuerit ipse africanus assecutus, auae 
proprie petram ipsam significat, quam Latinus interpres ex graeco 7rerooc, 
quod est petra, Petruin transtulit ». 

tioni frustra opponeres varias interpretationes quae passim 
apud Patres occurrunt. Diligenter enim distinguendum inter 
sensum quem verba immediate prae se ferunt, et sensus alios 
qui efflorescunt ex analysi rei per verba significatae. Et in- 
terpretatio quidem qua petra Ecclesiae asseritur esse ipse 
Petrus, (si tamen interpretatio dici debet, et non magis tau- 
tologica quaedam ipsius sententiae expositio), est maxime 
obvia, proxime litteralis, et verbis super hanc petram aedi- 
ficabo Ecclesiam meam immediate substans. Hanc magno 
consensu retinent Patres, ne iis quidem exceptis qui alus in 
locis ad alias divertunt significationes: Origenes, Hom. à in 
acod. n. 4 (1), Tertullianus, de Praescript. c. 22 (2), Cypria- 
nus, epist. 71 ad Quintum, n. 3 (3), Hilarius in c. 10 Matth. (4, 
Ambrosius, in hymno Aeterne rerum Conditor (5), Hieronymus 
in c. 10 Matth. (6), Augustinus in Psalmo abecedario contra 


(1) Origenes l. c. « Vide maguo illi Ecclesiae fundamento et petrae 
« solidissimae super quam Christus fundavit Ecclesiam, quid dicatur a 
« Domino: Modicae, inquit, fidei, quare dnbitasti? > — Et alibi, Tom. 5 
Commentariorum in Joan. n. 9: « Petrus autem cui tanquam fundamento 
« superstructa est Ecclesia Christi, adversus quam nee ipsae inferorum 
« portae praevaliturae sunt, unam duntaxat omnium consensu receptam 
« reliquit epistolam ». 

(2) Tertullianus 1. c. « Latuit aliquid Petrum, aedificandae Ecclesiae 
« petram dictum, elaves regni coelorum consecutum, et solvendi ot alli- 
« gandi in coelis et terris potestatem? » 

(3) Cyprianus 1. c. « Nec Petrus quem primum Dominus eligit, et su- 
« per quem aedificavit Ecclesiam suam, cum secum Paulus de circumci- 
« sione postmodum disceptaret, vindicavit sibi aliquid insolenter aut ar- 
« roganter assumpsit, ut diceret se primatum tenere, et obtemperari a 
« novellis ct posteris sibi potius oportere ». Et idem habet epist. 55 «d 
Cornelium, et de habitu Virginum, c. 10, et alibi saepe. 

(4) Hilarius 1. c. «O in nuncupatione novi nominis felix Ecclesiae 
« fundamentum, dignaque aedificatione illius petra, quae infernas leges 
« eb tartari portas et omnia mortis claustra dissolveret! O beatus coeli 
« ianitor, cuius arbitrio claves aeterni aditus traduntur, etc. ». 

(5) Ambrosius 1. c. de gallo gallinaceo dicit: « Hoc ipsa petra Eccle- 
« siac canente, culpam diluit ». Unde Augustinus l. 1 Retract. c. 21, 
testatur hune sensum cantari ore multorum in versibus beatissimi Am- 
brosii. 

(6) Hieronymus 1. c. « Secundum metaphoram potrae recte dicitur ei 
« (Petro): Aedificabo Ecclesiam meam super te >. Et Comment. in Isai. 

partem Donati (1), Gregorius Nazianzenus, Orat. de modera- 
tione in disputatione servanda (2), Basilius, l. 2 contra Euno- 
mium, n. 4 (3), Epiphanius in Ancorato, c. 9 (4), Chrysostomus, 
Hom. 3 in Matth. (5), Cyrillus Alexandrinus, /. 2 in Loan., 
1-42 (6), Theophylactus in c. 22 Lucae (T), et alii. 


c. 2: «Super unum montium Christus fundat Ecclesiam, et loquitur ad 
« eum: Tu es Petrus, et super hanc petram, etc. ». Et epist. ad Damasum : 
« Cathedrae Petri communione consocior; super illam petram aedifica- 
« tam Ecclesiam scio ». 

(1) Augustinus l. c. « Numerate sacerdotes vel ab ipsa Petri sede..... 
« Ipsa est petra quam non vincunt superbae inferorum portae ». — Ap- 
posite autem notat Palmieri, de Rom. Pont. Thes. 1, Augustinum ab 
Augustino distingui posse. Nam in Psalmo abecedario quem scripsit ut 
cantaretur a populo, interpretatur secundum communem Ecclesiae sen- 
sum. Alibi vero, cum negat petram esse Petrum, nititur falso supposito 
de discrimine horum nominum. Porro, satius est Augustinum sequi te- 
stem sensus Eeclesiae, quam interpretem errore philologico deceptum. 

(2) Gregorius Nazianzenus l. c. « Vides quemadmodum ex Christi di- 
«scipulis, magnis utique omnibus et excelsis, hic petra vocetur, atque 
« Ecclesiae fundamenta in fidem suam accipiat, ille impensius ametur, 
« et supra pectus Iesu requiescat ». 

(3) Basilius 1. c. « Cum audimus Petrum, non eius substantiam hoc 
« nomine intelligimus, sed proprietates quae circa eum considerantur. 
« Illico enim per hanc vocem intelligimus Ionae filium, qui ex piscatore 
ad apostolatus ministerium vocatus est, qui quoniam fide praestabat, 
« Ecclesiae aedificationem in seipsum recepit; quorum nihil quidquam 
« essentia est, si essentia tanquam substantia intelligatur ». 

(4) Epiphanius l. c. « Princeps apostolorum testatur, qui felix a Do- 
« mino praedicari meruit, eo quod Pater ipsi revelasset. Huic igitur ger- 
« manum suum Filium Pater indicat, et beatus idcirco dieitur. At ille ipse 
« rursus Spiritum Sanctum patefecit; sic enim ei qui inter apostolos pri- 
« mns esset, consentaneum erat: solidae, inquam, illi petrae supra quam 
«est Ecclesia Dei fundata, et portae inferi non praevalebunt illi ». 

(5) Chrysostomus l. c. « Sic et Petrus dicebat: Exi a me quia homo 
« peccator sum, Idcirco fundamentum Ecclesiae factus est ». — Et Homil. 
in illud: Hoc scitote, n. 4: « Petrus, chori illius corypbhaeus..... orbis to- 
« tius praefectus, fundamentum Ecclesiae ». — Et Homil. 4 in illud : Fidi 
Dominum, n. 8: « Quid anteni Petrus basis Ecclesiae, ille vehemens ama- 
« tor Christi, etc. ». 

(6) Cyrillus Alexandr. 1. c. « Congrua similitudine Petrum a petra vo- 
« cari placuit, puta super quem fundaturus erat suam Ecclesiam ». 

(7) Theophylactus I. c. « Tu vero conversus confirma fratres tuos, Planus 

At nunc, si quis analysi subiiciat personam Petri auctam 
dignitate et munere petrae, perspiciet primo quod exercitium 
muneris regendi et firmandi universalem Ecclesiam consistit 
potissimum in fidei magisterio: illius dico fidei cuius obie- 
ctum recapitulatur in veritate quam 1pse Petrus confessus 
fuerat dicens: tu es Christus Filius Dei vivi. Optime ergo 
dicetur petram Ecclesiae esse, non carnem Petri, sed fidem 
elus, quatenus non per actus carni et sanguini proprios, id 
est ex principis naturae exorientes, sed primo et principa- 
liter per magisterium fidei quam inspirat Pater, petrae munus 
exercet (1). Non ergo mirum si in controversia potissimum 
Ariana, absque ullo fundamentalis sensus praeiudicio, ad hanc 
interpretationem deflectere potuerint plures, opponendo Aria- 
nis negantibus divinitatem Christi, quod huiusmet veritatis 
fides et praedicatio fuerit in Petro constituta basis Ecclesiae, 
immobileque fundamentum (2). 

Insuper, quisquis in eodem Petro rationem petrae contem- 
platas fuerit, statim intelliget Petrum ipsum nequaquam con- 
cipi posse tanta potestate auctum, nisi ut vicarium Christi 
qui est suae Ecclesiae firmissimum robur: pro quanto scili- 
cet, si Petrus est petra, hanc petrae firmitatem ab eo solo 
participatam habet, qui est ex se firmus, et ipsa imparticipata 
firmitas. Quia ergo petra vicaria correlative importat petram 
principalem, optime etiam dicetur petram illam de qua sermo 
est in textu Matthaei, esse sensu obliquo et adsignificato 


« huius intellectus is est: Quia te habeo ut principem discipulorum, 
« postquam negato me fleveris et ad poenitentiam veneris, confirma cae- 
« teros. Hoe enim te decet, qui post me Eeclesiae petra es et firma- 
« mentum ». 

(1j « Hoe obtinuit, dilectissimi, illa confessio quae a Deo Patre apo- 
« stolieo inspirata cordi, omnia humanarnm opinionum incerta transcen- 
« dit, et firmitatem petrae quae nullis impulsionibus quateretur accepit. 
« In universa namque Ecclesia, tu es Christus Filius Dei vivi quotidie Pe- 
« trns dicit, et omnis lingua quae confitetur Dominum magisterio huius 
« vocis imbuitur. Haee fides diabolum vincit, et captivorum eius vincula 
« dissolvit. Haec erutos mundo inserit coelo, et portae inferi adversus 
« eam praevalere non possunt. Tanta enim divinitus soliditate munita est, 
«ut eam neque haeretica unquam corrumpere pravitas, nec pagana po- 
« tuerit superare perfidia ». Leo M. Serm. 3, c. 3. 

(2) Cf. Cyrill. Alex,, Dialog. 4 de Trinit., cirea initium. 

ipsum Christum, quem pulchre Leo Magnus, Serm. 4 in die 
assumptionis suae, sic inducit loquentem ad Petrum: « Cum 
«ego sim inviolabils petra, ego lapis angularis qui facio 
« utraque unum, ego fundamentum praeter quod nemo potest 
« aliud ponere, tamen tu quoque petra es, quia mea virtute 
« solidaris, ut quae mihi potestate sunt propria, sint tibi me- 
« cum participatione communia ». Et ideo, licet falsa sit e 
conspectu philologico grammaticalis illa derivatio nominis 
Petrus a vocabulo petra, quam in Tractatu 1241 in Ioannem 
n. o9 adstruit Augustinus (1), tamen e conspectu ontologico 
est verissima et necessario tenenda. — Unde a primo ad ul- 
timum, cum omnes praedictae interpretationes ex una efflo- 
rescant et in unum collineent, nequaquam excludunt aut 
qualitereumque infirmant expositionem primam immediate 
verbalem, nihilque tandem adimunt de omnimoda certitudine 
conclusionis superius positae: in petra scilicet Ecclesiae de- 
signari Petrum tanquam rectorem summum cum tota pleni- 
tudine ecclesiasticae potestatis. 

II. Matth. XVI-19. — Eamdem quoque conclusionem 
continent ea quae sequuntur apud Matthaeum: Æt tibi dabo 
claves regni coelorum, et quodcumque ligaveris super terram 
erit ligatum et in coelis, et quodcumque solveris super terram 
eiit. solutum et in coelis. Quae quidem sententia a superiori 
inciso non differt nisi ratione diversae similitudinis sub qua 
nunc repraesentantur et Christus et Petrus et Ecclesia. Prius 
enim proponebatur Ecclesia ut aedificium, Petrus ut rupes 
cui aedificium incumbit, Christus denique ut architectus. 
Nunc vero exhibetur Ecclesia ut regnum, Christus ut abso- 
lutus regni dominus et princeps, Petrus vero ut vice-rex 
qui regno gubernando praeficitur. Cohaerent itaque ambae 
partes continuatione sermonis prolati ab eodem Christo ad 
eumdem Petrum de eadem re, ita tamen ut sub eximia quadam 
imaginum varietate consilium Christi circa Ecclesiae regimen 
elucescat. 

Quid autem in praesenti veniat nomine clavium regni 
coelorum, quidve importet auctoritas ligandi et solvendi 
quodcumque super terram, iam fuse declaratum est in 
Quaest. ll, Thes. 20 et 21. Ibi quippe ostensum est, per 


(1) Item. Serm. 76, n. 1, et Serm. 270, n. 2, etc, 

claves significari ius principatus seu veri nominis iurisdi- 
ctionem, quam Ecclesiae militanti tanquam societati perfectae 
et undequaque independenti Christus Salvator contulit. De- 
claratum insuper fuit, auctoritatem ligandi sese extendere 
(intra terminos ex natura rei humanae providentiae assignatos) 
ad omnia ea quae ordinem dicunt ad finem regni coelorum. 
Auctoritatem quoque solvendi respicere non modo ligamina 
iuris ecclesiastici, verum etiam illa alia quae in foro interno 
sive divino per humanos actus contrahuntur. Utramque de- 
mum potestatem, ligandi pariter et solvendi, im eos omnes 
et solos esse exercendam, qui in regno coelorum super terram 
per baptismi sacramentum civitatem sunt consecuti. Haec, 
inquam, fuerunt satis declarata cum quaestio erat de pote- 
state ecclesiastica secundum se, nec quidquam aliud circa 
hoe addendum occurrit. Sed nunc considerare oportet in 
sententia evangelica omnimodam terminorum universahtatem. 
Sermo enim est de clavibus regni coelorum simpliciter sine 
addito diminuente, et ne cui dubium adhue suboriatur, si- 
gnanter additur in explicationis modum, quodcumque ligaveris, 
quodcumque solveris. Quibus sane verbis exprimitur potestas 
in genere potestatis ecclesiasticae prorsus illimitata, et ea quidem 
ratione exprimitur, ut cum maiori claritate et evidentia ex- 
primi omnino non potuerit. Subiectum autem, huius potestatis 
assignatur Petrus ad quem dirigitur sermo. Si ergo Petro 
attribuitur regiminis potestas, secundum totam intensionem 
necnon et extensionem quam nata est habere in regno coe- 
lorum super terram quod est militans Ecclesia, manifeste 
consequitur plenam ac perfectam monarchiam fuisse in Beato 
Petro a Christo institutam. 

Nec contra hoc valet quod infra in eodem evangelio, 
Matth. XVIII-18, omnibus apostolis iisdem terminis dicitur: 
Amen dico vobis, quaecumque alligaveritis super terram erunt 
ligata et in coelo, et quaecumque solveritis super terram erunt 
soluta et in coelo, quasi scilicet nihil proprium, nihil singulare 
Petro prae alus quoad plenitudinem potestatis fuisset promis- 
sum. Et ratio evidens est, quia in superiori testimonio sermo 
dirigitur ad solum Petrum, in hoc autem posteriori dirigitur 
ad totum collegium apostolicum, incluso in primis 1pso ca- 
pite collegii Petro. In vi ergo testimonii prioris, caeteri apo- 
stoli tam singillatim quam collective sumpti iam subsunt ių- 

risdictioni unius Petri, utpote quae ad omnes res et personas 
in regno coelorum comprehensas universaliter se extendat. In 
vi autem sententiae posterioris, exercitium supremae pote- 
statis attribuitur etiam toti indivisim collegio in unione cum 
capite Petro, ut aequale robur indiseriminatim obtineat omne 
statutum quod vel a solo Petro, vel a Petro simul cum uni- 
verso concilio fratrum seu coapostolorum sit edictum. Sed 
nec praetereundum arbitror quod 1n primo testimonio mentio 
fit tum collationis clavium, tum actus seu exercitii earumdem, 
in secundo autem de solo exercitio ligandi et solvendi sermo 
est. Hine enim datur intelligi quod penes unum Petrum sum- 
mae illae reponuntur claves, in quarum virtute omne quod- 
cumque vel hgabitur vel solvetur super terram, ligatum pa- 
riter vel solutum erit in coelo: pro quanto scilicet, sive a 
Petro solo, sive a Petro simul cum collegio apostolico suprema 
exerceatur potestas, semper tamen ratio faciens ad plenitudi- 
nem auctoritatis in eo solo residebit, cui soh absque restri- 
ctione dictum est: fibi dabo claves regni coelorum. Non ergo 
tolhtur aut qualitercumque diminuitur Ecclesiae monarchia, 
sed specialis in ea adstruitur conditio infra ex professo exa- 
minanda, ubi luculenter quoque apparebit, non aliam illam 
esse praeter eam quam firmiter retinet catholica fides, dum 
eamdem indifferenter auctoritatem agnoscit tam in Pontifi- 
cum quam in oecumenicorum Conciliorum definitionibus ac 
decretis. — Et de testimonio quidem Matthaei, hactenus. 

III. Ioann. XXI, 15-17. — Sed quod ante passionem se 
facturum promiserat Christus, post resurrectionem iamiam 
ascensurus in coelos, actu adimplevit. Dicit Simoni Petro Te- 
sus: Simon Ioannis, diligis me plus his? Dicit ei : Etiam, Do- 
mine, tu scis quia amo te. Dicit ei: pasce agnos meos. Dicit ei 
iterum: Simon Ioannis, diligis me? Ait illi: Etiam, Domine, tu 
scis quia amo te. Dicit ei: pasce agnos meos. Dicit ei tertio: 
Simon loannis, amas me? Contristatus est Petrus quia dixit 
ei tertio, amas me? et dixit ei: Domine, tu omnia nosti, tu scis 
quia amo te. Dixit ei: pasce oves meas. In quo quidem testi- 
monio tria per ordinem ponderanda veniunt: primo verbum 
pasce, secundo distributio gregis in agnos et oves, tertio pro- 
nomina meos et meas. 

In primis, per hoc verbum pasce, fore, moutave, significa- 
tur collatio potestatis quae ad omnes actus ecclesistici regi- 

minis se porrigat. Id quidem insinuat vel ipsa res a qua du- 
citur metaphora, cum idem sit pascere ac agere pastorem, 
id est, ducere, reducere, cogere, regere, et omnia praestare 
quae ad gubernandum ovile requiruntur. Id quoque inculcat 
usus communis apud auctores tam sacros quam profanos, 
quando vocabulum transferunt ad greges hominum. Sic apud 
Homerum reges sunt pastores populorum, romeves Aaov. SIC 
Isai. XLIV-28, Cyrus Persarum rex vocatur a Deo pastor: 
Qui dico Cyro: pastor meus es, et omnem voluntatem meam 
complebis. Sic 2 Reg. V-2, idem est pascere populum Israel ac 
regiam auctoritatem in eum habere: Venerunt universae tribus 
Israel ad David in Hebron dicentes.... dixit Dominus ad te, tu 
pasces populum meum Israel, et tu eris dux super Israel. Sic 
Psalm. LX XIX-2, Deus ipse ratione supremae suae potesta- 
tis pastor appellatur, qui pascendi munus continuo exerceat: 
Qui regis (pascis) Israel, intende : qui deducis velut ovem Ioseph. 
Sic Mich. V, 2-4, Messias dominator annuntiatur egressurus 
de Bethleem Ephrata ut pascat in fortitudine, id est iuxta ver- 
sionem Matthaei II-6, ut regat populum Dei. Sic Apocal. XII-5, 
exhibetur fihus mulieris masculus qui recturus erat (pascere 
debet) omnes gentes in virga ferrea, öç ueila noyaivew avra 
rà &0vn ev oa60o ciógoa. Denique alia multa eiusdem tenoris 
eiusdemque sensus possent hic in medium afferri; sed rem 
eliquatam supervacaneum esset pluribus demonstrare. Et bene 
quidem usu biblico, regendi auctoritas generatim considerata, 
per auctoritatem pascendi significatur, ut quae tota sit ex na- 
tura sua, non in bonum eius qui regit, sed eorum qui re- 
guntur; neque enim potuit benefica haec potestatis indoles 
melius exprimi quam per metaphoram ex vita pastoral de- 
sumptam. At si regimini etiam civili eiusmodi metaphora apte 
congruit, iuxta id quod scriptum est: ef qui potestatem habent 
inter eos benefici vocantur, quanto magis regimini ecclesiastico. 
Constat igitur quod cum Petrum instituebat Dominus pasto- 
rem gregis sui, completam ei tradebat gubernandi potesta- 
tem, quae et magisterium et iurisdictionem comprehenderet 
secundum omnes partes in Quaest. 11 superius enumeratas. 
Verumtamen nondum apparuit eam potestatem esse cui sub- 
sint omnes omnino de Ecclesia tam distributive quam col- 
lective sumpti, potestatem dico supremam et plene monar- 
chicam. 

Id autem facile iam apparebit ex consideratione eius quod 
importatur per agnos et oves Petro commissas. Et ante omnia 
obiter notatum velim quam sit fundata sententia Bellarmini 
existimantis mendum aliquod irrepsisse in textu graeco, vitio 
librariorum. Loco enim legendi sicut nunc legitur, poore ta 
aorta. LOU, ztouuatve TA 7zr00fjara. uov, fooke Ta zoofara uov, censet 
Bellarminus legendum esse secundo loco, non roofata, sed 
zooflana, ut sit sensus: pasce agnos, pasce oviculas, pasce 
oves. Sic certe legebat Ambrosius in Luc. l. 10, n. 116, ubi 
ait: « Contristatur (Petrus) quia tertio interrogatur, amas 
«me?... Denique tertio Dominus, non iam diligis me, sed 
«amas me interrogavit, et lam mon agnos ut primo, quodam 
« lacte pascendos, nec oviculas ut secundo, sed oves pascere 
« iubet, perfectiores ut perfectior gubernaret ». Sed et idem 
colligit Bellarminus ex nostra versione vulgata, quia si fuis- 
set in graeco bis zoofara, ne indoctissimus quidem puer se- 
cundo loco vertisset agnos, cum nemo ignoret agnos dici 
agva, non zoofiaca. Quia ergo in vulgata habetur : pasce agnos, 
pasce agnos, pasce oves, dicere oportet interpretem legisse 
secundo loco roofana, id est oviculas, et vertisse agnos, eo 
quod ovieulae et agni saepe pro eisdem accipiuntur. Facit 
denique ad eamdem conclusionem pulcherrima gradatio quam 
totus contextus suadere videtur. 

Quidquid vero sit, patet Christum committere Petro gre- 
gem suum de integro pascendum. Et si quidem accipiamus 
nostram versionem vulgatam: pasce agnos, pasce agnos, pasce 
oves, dicemus agnos bis repetitos propter duos populos Iu- 
daeorum et Gentilium, oves autem semel nominatas propter 
episcopos sive apostolos qui sunt veluti matres agnorum. Si 
autem accipiamus textum graecum prout probabilissime vi- 
detur restituendus: pasce agnos, pasce oviculas, pasce oves, di- 
cendum cum Ambrosio supra citato, committi Petro incipien- 
tes et proficientes et perfectos, vel populos et presbyteros et 
episcopos. Si denique accipiamus textum graecum ut nunc 
est, legendo ad litteram: pasce agnos, pasce ores, pasce oves, 
tunc dicendum bis nominatas oves, quia cum magis dubium 
esse potuisset an Petro committeretur praefectura super ipsos 
populi christiani principes episcopos, conveniens fuit idipsum 
iterum atque iterum inculcari. Omnibus tamen illis modis 
satis perspicua elucet mens Christi, qui totum ovile subiicit 

Petro: « Prius agnos, inquit vetus auctor sub nomine Eusebii 
« Emisseni aliquando vulgatus, deinde oves commisit, quia 
«non solum pastorem, sed pastorem pastorum eum consti- 
« tuit. Pascit igitur Petrus agnos, pascit et oves, pascit filios, 
« pascit et. matres, regit subditos, regit et praelatos. Omnium 
«igitur pastor est, quia praeter agnos et oves in Ecclesia 
« nihil est ». 

Caeterum, novum argumentum, idemque prorsus apodi- 
cticum, suppeditabit pronomen illud meas. Pasce oves meas; 
meas dixit, et generaliter, non singulariter has vel illas. Meas 
dixit, quae sunt et manent.meae; non enim eas a me abdico 
cum tibi illas committo, non depono pastoris nomen et off- 
cium dum tibi illad communico; te facio pastorem mecum 
et in me, ita scilicet ut secundum notissimam Leonis Magni 
sententiam, omnes proprie regat Petrus, quos principaliter 
regit et Christus. « Cum absque ulla restrictione addatur ad 
« nomen oves pronomen meas, manifeste significatur eas omnes 
« oves Petro commendari, ad quas extenditur pronomen meas. 
« Certum autem est illud meas extendi ad omnes simpliciter; 
«nec enim ullus est in Ecclesia qui se Christi ovem non 
« glorietur. Igitur omnes omnino christianos, nullo excepto, 
« Petro Dominus commendavit. Et similes locutiones vulgo 
« passim usurpari videmus. Nam qui dicit: relinquo mea bona 
« filiis meis, sine dubio nihil ex suis bonis, nec ullum ex suis 
« filiis excludit. Et Dominus cum ait: Pono animam meam pro 
« ovibus meis, tametsi non dicat omnibus ovibus, tamen nemo 
«negare potest quin de omnibus sit locutus. Ad haec, cum 
« Dominus ait: Pasce oves meas, vel commendavit Petro oves 
«suas omnes vel nullas, vel aliquas certas ac definitas vel 
« aliquas indefinitas. At nemo dixerit nullas, aut aliquas cer- 
« tas esse commendatas; id enim est manifeste falsum. Nec 
« etiam aliquas indefinitas, quia non est sapientis provisoris 
relinquere indefinitam curam cum possit eam definire, prae- 
« sertim cum certa confusio et perturbatio ex illa indetermi- 
« natione oriatur. Praeterea, commendare aliquas, et non in- 
« dicare quas, idem esse videtur ac si commendarentur nullae. 
« Quas enim, quaeso, pascet qui gregem suum non cogno- 
« scit? Restat igitur ut omnes omnino suas oves Petro Chri- 
« stus pascendas assignaverit » (1). 


A 


(1) Bellarm., de Rom. Pont. 1. 1, c. 16. 

Hine ergo potestas iurisdictionis quae ipsi Petro attribui- 
tur, est non solum completa seu ad omnes actus regiminis 
sese extendens, sed etiam suprema et plene monarchica, quia 
huie eius potestati obnoxii sunt cuncti de Ecclesia tam col- 
lective quam distributive, tam pro statu ordinario quam pro 
quocumque casu seu eventu. Nam etsi collective accipias 
unumquodque collegium in Ecclesia exsistens, adhuc sane 
pertinebit ad aedificium in petra exstructum et per influxum 
petrae firmandum; adhuc erit in regno quod Petri clavibus 
sine restrictione ulla, imo cum expressa exclusione restrietio- 
nis, subiectum a Christo est; adhue pars erit gregis ovium 
Petro pastori cum illimitata potestate pascendi commissum. 
Nisi forte dicas accidere posse ut oves simul congregatae 
constituantur supra pastorem, pro quanto ei non subsunt nisi 
quando dispersae inveniuntur in agris suos agnos lactantes. 
Nisl forte dicas accidere posse ut muri aedificii casualiter sub- 
sternantur petrae ad illam consolidandam vel rectificandam. 
Nisi forte dicas accidere posse ut qui omnia solvere potest 
vel ligare, casualiter ligetur per illam ipsam subordinatam 
potestatem cuius ligationes solvit aut solutiones ligat. 

Sed iam occurrere oportet effugio eorum qui dicunt, fuisse 
quidem per clavigerum regni coelorum et pastorem agnorum 
et ovium designatum Petrum, sed Petrum reduplieative in 
quantum vices gessit totius communitatis, adeoque nihil pe- 
culiare Simoni filio Jonae aut promissum esse aut collatum, 
sed quidquid dicitur in praefatis evangelii locis ad totam Ec- 
clesiam pertinere. cuius ille gerebat symbolica repraesenta- 
tione personam. 


ho 


$ 


Quod petra Ecclesiae et regni claviger et totius ovilis pastor 
est Petrus prout condistinctus a caeteris apostolis et toto coetu 
fidelium. 

Hanc veritatem catholici doctores sequentibus argumentis 
invicte demonstrant. In primis, apud Matth. XVI-17 seqq., 
sermo Christi dirigitur ad eam solam personam quae prius 
locuta fuerat: respondens autem Iesus dixit. At quae fuerat lo- 
cuta? Petrus. Nam primum responsum dederant omnes (v. 14); 
alterum vero edidit solus Simon (vers. 16), eui 1am Dominus 

rependit vicem, et ut Hieronymus notat, verae confessionis 
mercedem retribuit. An dices fortasse Petrum edidisse suam 
confessionem nomine aliorum apostolorum, ut quemadmodum 
in eo omnes fuerant locuti, sic in eius persona omnibus pa- 
riter responderit Christus? At praeterquam quod nihil omnino 
est in narratione evangelica quo vel a longe huiusmodi figmen- 
tum insinuetur, positive excluditur per ipsa Domini verba: 
beatus es Simon Baï-lona, quia caro et sanguis non revelavit 
libi, sed Pater meus qui in coelis est. Ibi enim assignatur ut 
causa confessionis sola revelatio Patris Petro facta et ab eo 
fide suscepta, ita ut non solum removeatur instructio aut com- 
missio aliorum qui utique caro et sanguis erant, verum etiam 
expresse a caeteris segregetur atque contradistinguatur Pe- 
trus, ut qui inspirationem a Patre luminum solus habuerit 
ad testificandum quod vox humana nondum protulerat, ut 
Hilarius dicit l. 6 de Trinit. n. 36. 

Praeterea propria ac singularis Petri persona tot modis 
totque adiunctis in sententia Christi designatur, ut non plu- 
ribus circumstantiis describere soleant aliquem certum ho- 
minem notarii illi qui mstrumenta publica conficiunt, ut recte 
Caietanus annotavit. « Patet siquidem hoe, inquit (D), primo 
ex principio sermonis dominici ad Petrum cum dixit: beatus 
«es, Simon Bar-lona. Hoc enim non potest referri vere ad 
« omnes, tum quia exprimitur proprium nomen Simonis, et 
« explieatur cuius sit secundum carnem filius, tum quia fal- 
« sum hoc fuisset de Iuda, quoniam non credidit in Christum, 
« ut testatur loannes c. 6.... Secundo ex subiuncta ratione: 
« quia caro et sanguis non recelavit tibi.... Tertio ex subiuncta 
« affirmatione ; tu es Petrus. Monstrat enim pronomen tu, et 
« nomen prius impositum a Christo, Ioan. 1-42: tu vocaberis 
« Cephas, quod ad solum Petrum sermo dirigitur. Nam si per 
« pronomen demonstrativum ad sensum, adiunctis et nomine 
« proprio a nativitate, et nomine patris carnalis, et nomine 
« quo solus cognominatus est a principio discipulatus, et in- 
« teriori dono revelationis quod non constat aliis fuisse con- 
« cessum : (si, inquam), non sufficienter signatum est quod ad 
«ipsum solum est sermo, quibus quaeso verbis describendum 
« fuit ab Evangelista quod ad solum Petrum erat sermo? Et 


A^ 


(1) Caietanus, de Romani Pontificis institutione, c. 4. 

« confirmatur, quia eodem pronomine demonstrativo ad sen- 
«sum usus est Dominus subiungens: ef fibi dabo claves. Et 
« confirmatur ex eo quod non pluribus nec maioribus cir- 
« cumstantiis describuntur et nominantur à notariis personae 
« haeredes aut legatariae, quam persona Petri in hoc textu 
« descripta et nominata est, ut patet colligendo: Simonem, 
«filium lIonae, Petrum, ex interna revelatione commen- 
« datum ». 

Nune autem quidquid dicitur de verbis promissionis apud 
Matthaeum, dici etiam debet de verbis institutionis apud 
Ioannem. Nam quod soh Petro dictum sit a Domino: pasce 
ores meas, apparet primo ex illo nomine: Simon loannis, quo 
solus vocabatur Petrus. Nec sine causa eodem modo Christus 
Petrum interpellat cum ei promittit claves, et cum ei pascen- 
das oves committit, ut scilicet intelligamus illud ipsum reipsa 
nunc dari quod ante fuerat promissum, et eidem illi Simoni 
dari eui fuerat promissum, nam idem omnino est Simon 
loannis et Simon Bar-lona. — Id quoque apparet ex interro- 
gatione: diligis me plus his? Illi enim dicitur, pasce oves meas, 
cui dicitur, diligis me plus his, id est plus quam alii (1). Porro 
praesentes tunc cum Petro aderant Nathanael quem multi 
Bartholomaeum esse putant, necnon et duo fili Zebedaei 
Iacobus et Ioannes, tum Thomas, et duo alii discipuli. Ex quo 
statim consequitur, considerari nunc Petrum ut omnino con- 
distinetum ab aliis, non ut eos repraesentantem, eorumque 
vices agentem. Falsum igitur est, ad omnes apostolos totamve 
Ecclesiam spectare ista: Pasce oves meas. — Accedit tertio 
quod Petrus ante passionem, suum amorem erga Christum 
ita professus fuerat, ut ab aliis omnibus sese seposuerit di- 
cens: et si omnes scandalizati fuerint in te, ego nunquam 
scandalizabor; quo tamen non obstante, ter negaverat Chri- 
stum. Huic ergo facto iam alludit Dominus, interrogans 
Petrum an reapse eo amore erga se nunc ardeat, quem prae- 
tenderat prius, trinumque exigens pro trina negatione testi- 
monium dilectionis. Quae rursus respiciunt singularem ac 
propriam Petri personam, non autem personam repraesenta- 


(1) Quidam e protestautibus interpretatus est plus his, plus quani 
haec, id est, diligis me plus quam navigium et pisces? Tantus est timor 


veritatis ! 


DE MONARCHIA ECCLESIAE IN B. PETRO INSTITUTA 545 


tivam communitatis ad sensum adversariorum. Ita fere Bel- 
larminus, l. 1 de Rom. Pont. c. 14. 

II. Et omnes quidem considerationes ex canone interpre- 
tationis intrinseco hactenus propositae, tantae videntur esse 
evidentiae ut nihil magis. Quare adversariis in suo effugio 
unum manet qualecumque fundamentum, quod repetunt ex 
Ambrosii et Augustini auctoritate. Nam Ambrosius in Psal- 
mmm 38, n. 9, relatis prius verbis Domini ad Petrum, 
Matth. XVI-19, ait: « Quod Petro dicitur, apostolis dicitur ». 
Augustinus vero, Tract. 50 in Ioan. n. 12: « Petrus quando 
« claves accepit, Ecclesiam sanctam significavit ». Et rursus, 
Tract. 124, n. 5: « Quando ei (Petro) dictum est: tib1 dabo 
« claves regni coelorum, universam significabat Ecclesiam ». 
Et rursus, Enarr. in Psalm. 108, n. 1: « Quaedam dicuntur 
« quae ad apostolum Petrum proprie pertinere videntur, nec 
« tamen habent illustrem intellectum nisi cum referuntur ad 
« Ecclesiam, cuius ille agnoscitur in figura gestasse perso- 
« nam..., sicuti est: tibi dabo claves regni coelorum ». Haec 
itaque si nullo modo nullaque ratione placitis adversariorum 
patrocinari ostendantur, omni ex parte firma manebit nostra 
conclusio. 

Res porro in primis manifesta efficitur quoad auctoritatem 
Ambrosii, qui loco citato Novatianorum profligat errorem : 
« Tibi, inquit, dabo claves regni coelorum ut et solvas et h- 
« ges. Hoc Novatianus non audivit, sed Ecclesia Dei audivit. 
« Ideo ille in lapsu, nos in remissione: ille in impoenitentia, 
«nos in gratia. Quod Petro dicitur, apostohs dicitur. Non 
« potestatem usurpamus, sed servimus imperio, ne postea cum 
« venerit Dominus, et ligatos invenerit quos oportuit solvi, 
« commoveatur adversus dispensatorem ». Hucusque Ambro- 
sius. Nunc autem norunt omnes, Novatianum pessimi schis- 
matis auctorem sub Cornelio Pontifice, renovasse ex parte 
haeresim Montani et Priscillae, denegando Ecclesiae faculta- 
tem remittendi peccata, quam dicebant Petro datam solum 
ut personale privilegium. « Si, inquit Tertullianus iam Mon- 
«tanista, l. de pudicitia c. 21, quia dixerit Petro Dominus: 
« tibi dedi claves regni coelorum, vel: quaecumque alligaveris 
« vel solveris etc., idcirco praesumis et ad te derivasse sol- 
« vendi et alligandi potestatem, id est ad omnem Ecclesiam 
«Petri propinquam: qualis es evertens atque commutans 

« manitestam Domini intentionem personaliter hoc Petro con- 
«ferentem? ». Huic ergo errori sese opponens Ambrosius 
docet non ita collatas Petro claves, ut ad ipsum solum per- 
tinerent et eum eo consequenter desinere debuerint, sed ita 
ut iure tum successionis tum communicationis ad inferiores 
praesules, in tota Ecclesia semper perdurarent. Non ergo 
negat plenitudinem potestatis clavium collatam fuisse Petro 
ut condistincto a caeteris apostolis, sed praecise asserit id 
quod mox citatus negabat Tertulhanus, derivasse scilicet sol- 
vendi et alligandi potestatem ad omnem Ecclesiam Petri 
propinquam. Unde 1. 1 de Poenit. c. Y, idem Ambrosius de 
eodem argumento agens sic interpellat Christum : « Nova- 
« tianus illum minimum visitare nescit, in quo tu desideras 
« visitar. Tu dicis Petro excusanti ne ei pedes lavares: nisi 
« lavero tibi pedes. non habebis partem mecum. Quod ergo 
«isti possunt consortium tecum habere, qui claves regni non 
« suscipiunt, negantes quod dimittere peccata debeant? Quod 
« quidem recte de se fatentur; non habent enim Petri hae- 
«reditatem qui Petri sedem non habent, quam impia divi- 
« sione discerpunt ». Omnibus ergo modis evidenter efficitur, 
nihil aliud sibi velle Ambrosium, quam quod ait S. Leo, 
Serm. 4, c 3: « Transivit quidem etiam in alios apostolos 
« ius potestatis istius, et ad omnes Ecclesiae principes decreti 
« huius constitutio commeavit, sed non frustra uni commen- 
« datur quod omnibus intimetur, etc. ». Et S. Thomas l. 4 
c. Gent. c. 16: « Soli Petro promisit, tibi dabo claves regni 
« coelorum, ut ostenderetur potestas clavium per eum ad alios 
« derivanda, ad conservandam Ecclesiae unitatem ». 

Ad auctoritatem vero Augustini in quibus dicitur Petrus, 
cum claves accepit, repraesentasse vel figurasse Ecclesiam, 
ante omnia noto distinctionem esse faciendam inter dogma 
de primatu monarchico Petri, et deductionem dogmatis ex eo 
Matthaei loco in quo de Ecclesiae petra et clavium collatione 
sermo est. Nam quod ad ipsum dogma attinet, non solum 
non infirmatur aut qualicumque modo in dubium adducitur 
in praecitatis Augustini textibus, sed imo expresse et forma- 
liter affirmatur. Considerandum enim quod cum de typo Ec- 
clesiae agitur, duplex omnino figurandi ratio est distinguenda. 
Una quae consistit in simplici similitudine allegorica, eo modo 
quo ex duabus uxoribus Iacob, Ecclesiam figuravit Rachel, et 

ex duobus filis Abrahae, eamdem figuravit Isaac. Alia quae 
fundatur super auctoritatem et principatum, sicut Synagogam 
figuravit Moyses, et omnis rex dici potest repraesentare re- 
gnum. Nune autem ubicumque apud Augustinum figuram 
Ecclesiae gessisse Petrus dicitur, signanter additur ratio ex 
primatu deducta: Cuius ille agnoscitur in figura gestasse per- 
sonam propter primatum quem in discipulis habuit, mquit 
Emarr. in Psalm. 188, n. 1. Et Tract. 124 in Ioan. n. 5: Cutus 
Ecclesiae Petrus apostolus propter apostolatus sui primatum 
gerebat figurata generalitate personam ; eum utique primatum 
de quo alibi, 1. 2 de bapt. n. 2, ait idem Augustinus : Quis 
nescit. illum. apostolatus principatum. cuilibet episcopatus prae- 
ferendum? Vide ergo quomodo e diametro opponatur sen- 
tentia Augustini opinioni Protestantium, nam Protestantes 
dicunt: ideo et in tantum Petrus primatum habuisse dici 
potest, quia et in quantum figuram gessit Ecclesiae. Augu- 
stinus vero ex adverso statuit: ideo figuram Ecclesiae gessit, 
quia Ecclesiae habuit principatum. Proinde si iuxta Augu- 
stinum, eadem ratione typum Ecclesiae gessit Petrus in certis 
evangelicae historiae circumstantiis, qua ratione typum Ve- 
teris Legis gessit Moyses in variis vitae suae eventibus, pla- 
num esse arbitror nullam exinde pro adversariis esse posse 
conclusionem. 

Quare non ipsius dogmatis causa hic agitur, sed solius 1n- 
terpretationis sententiae Christi apud Matthaeum. Porro in- 
terpretationem quam ut probabiliorem secutus est Augustinus, 
ultro fatemur esse diversam a nostra, sed dicimus illam falso 
supposito inniti de quo supra. Dum enim ex diversa desi- 
nentia nominum Petrus et Petra deceptus, existimavit Simo- 
nem appellatum fuisse a petra, non quatenus esset ipse petra, 
sed solum quatenus hoc donum accepit ut in petra Christo 
fundaretur, consequens etiam fuit ut diceret Petrum accepisse 
nomen in figuram Ecclesiae, quae tota utique super petram 
Christum erat aedificanda. Item consequens fuit ut integram 
Domini sententiam: tu es Petrus, et tibi dabo claves regni coe- 
lorum, intelligeret directam ad Petrum secundum quod modo 
supra dicto, totius Ecclesiae omniumque praepositorum eius 
ferebat prae se personam. « Quando ei dictum est: fibi dabo 
« claves, universam significabat Ecclesiam quae in hoc saeculo 
« diversis tentationibus velut imbribus, fluminibus, tempesta- 

« tibus quatitur, et non cadit, quoniam fundata est supra pe- 
«tram unde Petrus nomen accepit. Non enim a Petro petra, 
«sed Petrus a petra, sicut non Christus a christiano, sed 
« christianus a Christo vocatur. Ideo quippe ait Dominus, su- 
« per hanc petram aedificabo Ecclesiam meam, quia dixerat Pe- 
« trus: fu es Christus Filius Dei vivi. Super hanc ergo, inquit, 
« petram quam confessus es, aedificabo Ecclesiam meam. Petra 
«enim erat Christus. super quod fundamentum etiam ipse 
« aedificatus est Petrus.... Ecclesia ergo quae fundatur in Chri- 
sto, claves ab eo regni coelorum accepit in Petro, id est 
« potestatem ligandi solvendique peccata. Quod est enim per 
proprietatem in Christo Ecclesia, hoc est per significationem 
« Petrus m petra; qua significatione intelligitur Christus pe- 
«tra, Petrus Ecclesia ». Quae igitur cum ita sint, si de Am 
gustini auctoritate quaeritur, auctoritas exegetica in praesenti 
nulla est, cum sit mera auctoritas opinantis (1) qui ex errore 
philologico suam derivat interpretationem. Auctoritas vero 
dogmatica veritati catholicae in nullo contradicit. Non enim 
sequitur: si in persona Ecclesiae (eo modo quem signat Au- 
eustinus) accepit Petrus claves. ergo non est in solo Petro 
summa et suprema clavium potestas. Sed sequitur potius: si 
accipiendo claves. personam Ecclesiae gessit praecise propter 
apostolatus principatum ut supra, ergo penes ipsum solum tan- 
quam penes principem sunt claves: quas tamen eo ipso, non 
titulo personalis privilegi accepit, sed in totius Ecclesiae 
bonum, adeoque ut illas caeteris praepositis commumicaret. 
Unde tandem in eodem sensu quo Ambrosius, dicit Augu- 
stinus Tract. 50 in Ioan. n. 12: « Si hoe Petro tantum dietum 
« est (quodcumque solveris etc.), non facit hoe Ecclesia. Si 
« autem et in Ecclesia fit ut quae in terra ligantur, in coelo 
«ligentur, et quae solvuntur in terra, solvantur in coelo: 
« quia cum excommunicat Ecclesia, in coelo ligatur excom- 
« municatus. cum reconciliatur ab Ecclesia, in coelo solvitur 
«reconcilatus: si hoc ergo in Ecclesia fit, Petrus quando 
« claves accepit, Ecclesiam sanctam significavit ». 

Maneat ergo certissimum, ipsi Petro prout condistincto a 
caeteris apostolis. multoque magis a toto fidelium coetu, col- 
latam fuisse plenitudinem potestatis. Adhuc tamen de monar- 

chia Ecclesiae ambigitur, nisi demonstretur institutum fuisse 
in Beato Petro primatum tanquam perpetuo et in finem usque 
duraturum. De qua re sit ultima haec assertio. 


Quod petra Ecclesiae et regni claviger et oecumenicus pastor 
est Petrus prout in successoribus suis ad finem usque saeculo- 
rum permansurus. 

Huius assertionis veritas patet primo ex verbis Domini 
loan. XXI. Nam ut Bellarminus dicit l. 2 de Rom. Pont. 
c. 12, officium pascendi est ex natura sua ordinarium et per- 
petuum. Tamdiu enim durare debet quamdiu manet ovile; 
ovile autem manet et manebit usque ad finem mundi. Igitur 
eousque Petrus in summo illo pastorali officio maneat necesse 
est. Item, cam Dominus ait: Pasce ores meas, omnes oves 
suas commisit, ut supra ostensum est; neque solum omnes 
ratione locorum, sed omnes etiam ratione temporum, cum 
non minus nobis quam antiquis Christus providerit. Petrus 
autem non semper victurus erat in carne. [gitur Dominus in 
Petro omnes eius successores est allocutus. 

Patet secundo ex verbis Domini Matth. XVI. Nam petra 
seu rupes super quam aedificata est civitas, quaeque totam 
arcem sustinet et ei toti causa inconcussae soliditatis exsistit, 
tamdiu perdurare debet, quamdiu duratura est ipsa arx seu 
civitas contra pluvias et ventos aliasque ruinarum causas fir- 
manda. Quin imo apparet munus petrae firmantis multo magis 
fuisse necessarium pro toto decursu saeculorum, quam pro 
ipso aevo apostolico, quando omnibus et singulis apostolis 
immediate aderat Spiritus Sanctus per novas etiam revela- 
tiones specialesque inspirationes. Denique nemo est qui non 
videat quod dum uni Petro promittebat Dominus claves re- 
eni coelorum, et huius potestatis caeteros deinde participes 
efficiebat, specialem quamdam in Ecclesia sua regiminis for- 
mam instituebat, qua nempe omnia ad unitatem revocarentur 
et sub unitate continerentur. Atqui m omni societate forma 
regiminis est aliquid de se perpetuum, stabile, ac permanens. 
Dicendum ergo quod de instituto Christi fuit, ut Petrus in 
primatu haberet perpetuos successores. Et hoc etiam sensu 
dici potest datas fuisse claves Petro in persona Ecclesiae, quia 

non personae mox noriturae datae sunt, sed officio pereu- 
niter duraturo. Cum enim officium Petri sit officium capitis 
quod habet infiuere in reliquum corpus, si officio capitis cla- 
ves datae sunt, toti corpori datae intelliguntur, quandoqui- 
dem non potest corpus expers remanere ubi caput semper 
manet, semperque suum officium exsequitur (1). 

Hine Leo Magnus, Serm. 2 de natali ipsius, c. 29 et 83: 
« Sicut permanet quod in Christo Petrus credidit, ita perma- 
« net quod in Petro Christus instituit... Manet ergo dispositio 
« veritatis, et Beatus Petrus in accepta fortitudine petrae per- 
« severans suscepta Ecclesiae gubernacula non reliquit.... Si 
« quid itaque a nobis rectum agitur recteque discernitur, il- 
«hus est operum atque meritorum, cuius in sede sua vivit 
« potestas et excellit auctoritas ». Et alibi, Serm. 5, c. 4: 
« Subiungit autem se ad rationem solemnitatis nostrae, non 
« solum apostolica, sed etiam episcopalis beatissimi dignitas 
« Petri, qu? sedi suae praeesse non desinit. Soliditas enim illa 
« quam de petra Christo etiam ipse petra factus accepit, in 
« suos quoque se transfudit haeredes ». Haec porro vox Leo- 
nis Magni vox totius Traditionis est; cuius quidem Tradi- 
tionis testimonia hic facile congererentur, sed opportunior 
sese offeret occasio in sequenti Quaestione, cum de Sede 
Romana sermo erit. Interim vero, ut monarchia Ecclesiae in 
plenior luce appareat, et in sua distinctiva atque characte- 
ristica ratione magis innotescat, considerandum iam venit, 
quid potestatis alis praeter Petrum apostolis concessum sit. 
Et ad hoc pertinent duae sequentes propositiones, quarum 
prima agit de apostolis distributive et singillatim sumptis, 
altera vero de toto in solidum apostolico collegio. 

(1) Caietanus, de auctoritate Papae et Concilii, cap. 9. 

THESIS XXVI. 


Singuli praeter Petrum apostoli eidem Petro prorsus 
aequiparabantur, non solum quoad ordinis potestatem, 
verum etiam «quoad speeiale charisma infallibiliter 
exsequendi constitutionem Christi in prima Ecclesiae 
plantatione, Ecelesiamque ipsam initiandi sicut erat 
semper permansura seu eontinuanda omnibus abhine 
diebus usque ad consummationem saeculi, — Sed omnis 
episcopalis iurisdietio quam vel ipsi, vel instituti ab 
eis antistites in partieulares plebes habuerunt, de ple- 
nitudine pastoralis potestatis Petri descendebat. — Iu- 
risdietio vero quam proeul dubio praeter et ultra or- 
dinarium particularium ecclesiarum episcopatum sin- 
£ulatim exereuerunt, in eis non fuit nisi ut in puris 
eiusdem Petri vicariis, eui soli monarchica Ecclesiae 
constitutio contulerat in proprium supremam atque 
universalem pascendi auctoritatem., 


Non ommia quae hie asseruntur accipias velim tanquam in 
eodem certitudinis gradu convenientia, sed sedulo distingues 
id quod ad fidem catholicam pertinet, ab iis quae solidis 
(ut videtur) argumentis innixa, plurimum quidem inserviunt 
ad theologicam explicationem constitutionis Ecclesiae, non- 
dum tamen veritatis eliquatae vim et robur obtinuerunt. 
Sane vero, singulos praeter Petrum apostolos, etsi Petro pares 
in speciali quodam apostolatus charismate, adhuc fuisse quoad 
iurisdictionem ei inferiores, catholici dogmatis omnino est. 
Sed nunc, eiusmodi inferioritatem non omnes eodem modo 
explicant. 

91 Bellarmino credas, in hoc distabant a Petro caeteri apo- 
stoli, quod Petrus a Christo recepit iurisdictionem ordina- 
riam ad successores transferendam, alii vero habuerunt parem, 
sed mere delegatam privilegio speciali, ob peculiarem neces- 
sitatem quae tune dabatur, propagandi fidem. « Respondeo, 
«inquit l. 1 de Rom. Pont. c. 9, pontificatum summum di- 
« serte positum ab Apostolo in illis verbis: et ipse posuit in 
Ecclesia primum. apostolos, deinde prophetas. Summa siqui- 
dem potestas ecclesiastica non solum data est Petro, sed 
«etiam aliis apostolis. Omnes enim poterant dicere illud 

« Pauli: instantia mea quotidiana sollicitudo omnium ecclesia- 
< rum. Sed Petro data est ut ordinario pastori cui perpetuo 
succederetur: aliis vero tanquam delegatis quibus non suc- 
cederetur. Fuit enim in illis Ecclesiae primordiis necessa- 
< rium ad fidem toto orbe terrarum celeriter disseminandam, 
« ut primis praedicatoribus et ecclesiarum fundatoribussumnia 
« potestas et libertas concederetur. Mortuis autem apostolis. 
< apostolica auctoritas in solo Petri successore permansit». 
Ita Bellarminus, qui idem habet infra c. li, et L 4, 9:991 
et alibi passim. 

In eamdem fere sententiam abit Suarez, qui Disp. 10 de 
fide, Sect. 1, n. 12, superioritatem Petri in eo praecipue col: 
locat, quod illi soli sit data potestas ordinaria regendi et pa- 
scendi universalem Ecclesiam, ut in ea ipsi perpetuo succe- 
deretur, non autem alus apostolis. Ponit tamen n. 23 novum 
alium titulum praeemmentiae Petri: « Quia, inquit, iurisdictio 
« Petri se extendebat ad ipsas personas apostolorum directe: 
«nimirum poterat illis praecipere atque hue vel illuc mit 
« tere ». Tum addit: « Ad Petrum spectasse curam univer- 
« salis Ecclesiae quasi per se primo; hane enim oportuit in 
« uno inveniri, cum ad caeteros tam universalis potestas non- 
« nisi secundario esset demandata ». Caeterum vult omnes et 
singulos apostolos accepisse a Christo Domino iurisdictionem 
(utique propriam) in totam Ecclesiam et in totum orbem, 
haneque conclusionem dicit saepe affirmatam a Patribus, qui 
in illius sensu non raro pronuntiant apostolos fuisse digni- 
tate pares. 

Verum huie modo dicendi non omnes acquiescunt theo- 
logi, ut ipsemet testatur Suarez l. c. n. 4: « Contra datam 
« resolutionem sentiunt 'l'urrecremata 1. 2 Summae c. 54, Ia- 
« cobatius 1. 19 de Conc. a. T. contendentes totam iurisdictio- 
« nem fuisse datam soli Petro, ut nimirum commodius defen- 
« dant episcopos omnes, qui'apostolis succedere dicuntur a 
« Concilio Florentino m instructione Armenorum, et Triden- 
« tino Sess. 25, c. 4. et ab Augustino in id Psalmi 44: pro pa- 
«< tribus tuis nati sunt tibi filii, non immediate a Christo, sed 
« a Pontifice Romano Petri successore iurisdictionem habere». 
DIC Ille, statim subiungens non esse sufficiens fundamentum 
quo a communiori sententia recedatur. Constat enim, ait, si- 
militudimem non valere in omnibus, ete. Sed contra est quod 

non sola, imo nec principalis haec ratio est dissensus prae- 
dictorum theologorum, aliorumque qui cum eis admittere 
nolunt universalem illam regiminis potestatem a Christo sin- 
gulis apostolis conereditam, seorsum à monarchica potestate 
Petri. Re enim vera, in sententia Bellarmini et Suarezii ma- 
ximum hoc inconveniens esse videtur, quod omnis potestas 
caeteris praeter Petrum apostolis commissa, potestas fuisset 
ex toto extraordinaria quae cum eis penitus exspirasset. Unde 
sequeretur collegium apostolicum non fuisse perpetuatum in 
eadem forma eademque distributione potestatum, in qua fuerat 
primo constitutum. Sequeretur episcopatum qui nune est, non 
esse in omni veritate continuationem illius hierarchiae quam 
ascendens in coelos Christus in terris relinquebat. Sequeretur 
demum non iisdem iuridicis personis debuisse pro semper con- 
stare Ecclesiam regentem et docentem, quae procul dubio 
initiabatur in apostolis ipsis iuxta illud Matth. ult. « Euntes 
« docete omnes gentes, baptizantes eos..., docentes servare 
« omnia quaecumque mandavi vobis, et ecce ego vobiscum 
«sum omnibus diebus usque ad consummationem saecul ». 
Uno demum verbo, duplex de facto constitutio adstruitur: 
una primitiva et provisoria, altera subsequens et definitiva, 
quae in solo apice et fastigio apostolatus cum priori conve- 
nisset. Id autem, nescio quid defectuosum importat in ordi- 
natione divini operis, ut omittam interim quod gratuito pror- 
sus regendi potestas singulis apostolis data, ea fuisse supponi- 
tur, quae ad successores non transiret. Quandoquidem omnia 
testimonia ex quibus illam eruere volunt, manifeste referun- 
tur ad permanentem ac perpetuum Ecclesiae statum, ut vi- 
Coe apud Matth. X VIII-I8, Ioan. XX-21, eto. (1). 
Nobis itaque aliter sentiendum videtur, et tribus sequen- 
tbus punctis omnino censemus adhaerendwun. Primum est 


(1) Haee iuconvenientia egregie explieat cl. D. Gréa, de P Eglise et de 
sa divine constitution, 1l. 2, c. 10. Unde Bellarmino et Suarezio in hac parte 
minime assentitur, tum addit: « Il nous semble que notre sentiment fait 
« mieux ressortir la grandeur et la beauté de l'eenvre de l'Eglise. Elle 
« nous apparait procédant de la bouche et du cœur du Fils de Dieu avec 
« Sa pure constitution, et cette constitution lui suffit dès les premiers 
« jours. Elle n’a pas besoin de secours étrangers aux puissances mêmes 
« de sa hiérarchie, et aucune autre autorité que cette hiérarchie elle- 
« méme n'exerce en elle son empire », 

quod extraordinarium apostolatus charisma in quo apostoli 
omnes erant aequales, nullo modo nulloque sensu reponeba- 
tur in summa et universali potestate regiminis. Secundum est 
quod iurisdictio singulis praeter Petrum apostolis in proprium 
commissa, eiusdem omnino rationis fuit cum iurisdictione quae 
usque nune in particularibus episcopis manet. Tertium est 
quod potestas ultra hos limites sese extendens, in eisdem apo- 
stolis non fuit nisi ut in puris vicariis supremi capitis totius 
apostoliei collegii Petri. 

Dictum est in prima parte, Quaest. 6, ubi de nota aposto- 
licitatis, quod in apostolatu duplex missio includebatur: una 
quidem ad initiandam et plantandam Ecclesiam, alia vero 
ad eam gubernandam et conservandam et etiam dilatandam 
in eadem forma quam semel accepisset, usque ad consumma- 
tionem saeculi. Porro missio prior ex natura sua extraordi- 
narium munus erat, et ad tempus fundationis necessario re- 
stringebatur, ut in terminis evidenter liquet. Posterior e con- 
tra, ex propria sua ratione importabat munus ordinarium et 
nusquam exstinguerdum quamdiu ipsa stabit Ecclesia. Unde 
statim consequitur, aliquid esse de apostolatu quod usque 
nune durat et perpetuo durare debebit, aliquid vero quod 
cessavit cum illis apostolis per excellentiam dietis quos im- 
mediate elegerat et miserat Christus, et hoc ipsum est spe- 
cialis eorum praerogativa de qua nune sermo. 

Praerogativa ista consistebat in duobus. Primo in eo quod 
constituebantur totius revelationis catholicae promulgatores, 
a Deo immediate edocti et electi ut in Ecclesiae depositorium 
conferrent quidquid fidei christianae est, ita scilicet ut non 
solum nulla nova revelatio foret post eos exspectanda, verum 
etiam totus de integro revelatae veritatis thesaurus ex eorum 
traditione descenderet. Secundo 1n eo quod mittebantur primi 
exsecutores operis Christi in mundo, habentes singuli specia- 
lem Spiritus Sancti assistentiam ad infallibihter disponendum 
Ecclesiam secundum edictam a Christo constitutionem, ut talis 
in finem usque saeculorum Ecclesia ipsa permaneret, qualis 
fuisset semel ab eis initiata. Haec profecto sunt quae de duo- 
decim apostolis nominatim in Evangelio recensitis, (subro- 

gato demde Matthia in locum Iudae, et tertio decimo post 
Spiritus Sancti adventum superaddito Paulo), tota nos edocet 
cohaerens eum Scripturarum testimoniis christiana Tradi- 
tio (1). Hoc est privilegium quo illi tredecim constituti sunt 
principes Novi Testamenti, eumdem in eo locum obtinentes 
quem in antiquo habuerant Prophetae, et in populo cui omnia 
contingebant in figura, tredecim patriarchae capita tredecim 


(1) « Ad munus extraordinarium apostolatus pertinet prima promul- 
« gatio totius revelandae veritatis, quam ipsi immediate a Christo vel a 
« Spiritu Sancto acceperunt revelatam. Hoc charisma non solum positive 
« pertinet ad apostolatum, sed est ei proprium exclusive, eo ipso quod a 


À 


Spiritu veritatis doeebantur omnem veritatem pro Ecclesia Novi Testa- 
« menti, seu totam veritatem catholicae revelationis. Unde fit ut succes- 
« sores ab ipsis apostolis ordinati iubeantur tantummodo custodire depo- 
situm, et docere ea quae didicerant ab apostolis. Hine porro tota Ecclesia 
«in sua fide et doctrina innititur, omnesque fideles sunt superaedificati 
« super fundamentum Apostolorum et Prophetarum, atque idcirco fidelibus 
omnibus commendatur ut non aliam admittant doetrinam fidei, nisi 
quae derivatur ab apostolis... Quainvis igitur tempore apostolico quo 
« testimonia citata Scripturarum sunt edita, revelatio catholica nondum 
« fuerit conclusa, attamen nulla nova revelatio in deposito fidei susci- 
pienda erat, quae non esset ab ipsis apostolis vel pro.nulgata vel confir- 
« mata. Hine intelligitur pertinens ad ipsum magisterium proprium apo- 
stolatus, id quod veteres tradunt, ipsos libros inspiratos evangelii Marci 
«a S. Petro, evangelii Lucae a S. Paulo fuisse probatos et Ecclesiae eom- 
« mendatos... Si quod dubium manere posset de vero sensu in allatis 
testimoniis Scripturae per se inspectis, res ipsa demonstratur ex diserta 
doctrina et practico agendi modo totius Ecclesiae. Semper et ubique in 


^ 


^ 


À 


^ 


À 


À 


À 


« Ecclesia ratun erat principium, successores apostolorum esse custodes 
« doctrinae apostolicae, cui nihil addi, a qua nihil detrahi possit (Epist. 
tubas b.n- 19; Iren. l. 10, n. 2; Tertull. de Praeseript. c. 8 et 9; Au- 
« gust. 1. 5 de bapt. c. 26, etc.). Ideo synonymae semper habebantur ap- 
pellationes fides apostolica et fides Ecclesiae (Clem. Alex. Strom. l. 7; 
« Iren. 1. 3, c. 1, etc.). Quoties aliquod doctrinae eaput aá fidem catho- 
licam pertinere definitum est, id semper intellectum est esse prorsus 
« idem ac definivisse, illam doetrinam revelatam ad nos pervenisse ab 
« apostolis sive in divina Seriptura sive sine scripto Traditione. Hinc 
« inquisitio ad hoc unum semper reducebatur, utrum doctrina contineretur 


À 


A 


« in Scripturis vel in apostolica Traditione; quod quidem acta omnium 
« Conciliorum et historia omnium definitionum fidei evidenter demon- 
strant ». Franzelin, de Tradit. Thes. 22, $ 2. 


À 

tribuum (1). Hoc denique charisma in quo reposita fuit sin- 
gularis et exsors dignitas eorum, transcendens scilicet omnem 
ordinem proprie hierarchicum, id est ad perpetuum Ecclesiae 
regimen institutum. 

Neque aliud intelligit Paulus, cum Eph. IV-11 ait: Æt ipse 
dedit quosdam quidem apostolos, quosdam autem prophetas, 
alios vero evangelistas, alios autem pastores et doctores ad con- 
summationem sanctorum in opus ministerii in aedificationem 
corporis Christi. In quo quidem animadvertas velim, forma- 
liter intelligendam esse diversitatem eorum quae hic enume- 
rantur, id est, secundum distinctionem non tam subiectorum 
quam donorum et charismatum. Non enim ita Christus quos- 
dam dedit apostolos, ut non iidem fuerint et prophetae et 
evangelistae, ac praesertim pastores et doctores; unde in 
praefatione missae de apostolis dicitur: « Quos operis tui 
« vicarios eidem (gregi tuo) contulisti praeesse pastores ». Sed 
distincta officia recensentur et dona, licet in easdem perso- 
nas, vel omnia vel aliqua simul concurrerint. Interim vero 
ilud diligenter notandum venit: quomodo nempe a munere 
pascendi et docendi diserte distinguat Paulus speciale aposto- 
latus charisma, cui annumeratur quoque charisma prophetiae 
quo ex inspiratione divina quidam futura praedicebant vel 
Scripturas exponebant, tum charisma evangelistarum quod 
duobus discipulis Marco et Lucae extra venerandum illum 
summorum apostolorum coetum novimus singulari modo con- 
cessum. Et recte quidem auctoritati regiminis sive 1urisdictio- 
nis contraponitur supradictum apostolatus donum, quod non 
fuit pars potestatis gubernaticae, sed magis se tenuit ex parte 
potestatis constituentis, tanquam exsecutive ad eam se habens. 
Dabatur enim ad primo actuandam institutionem Christi, et 
ad apponendum in armario Ecclesiae omnia principia veritatis 
et gratiae quibus in finem usque custodiendis, applicandis, 
et dispensandis, adlaborare haberet hierarchia. Unde ordine 
naturae praecedebat potestatem magisterii et iurisdictionis de 


(1) Nota beue quod duodecim tribus et tredecim tribus diei possunt. 
Duodeeim propter duodecim filios Iacob, tredecim propter unum Ioseph 
qni sucerevit in tribus duas Ephraim et Manasse. Item duodecim, si ratic 
habeatur earum quae territorium in terra promissa acceperunt ; tredeeim, 
si addatur tribus Levi quae territorio proprio caruit. 

qua in superioribus dictum est, sicut prius est esse deposi- 
tum revelatae veritatis quam esse magisterium circa illam, 
prius quoque actuari societatem quam exerceri imperium in 
ea. Et simile esset si summus quispiam artifex ideam conci-. 
peret alicuius machinae novi usus novaeque structürae. Aliud 
namque requireretur 1n operariis destinatis ad construendum 
eam iuxta communicatum exemplar, aliud vero m iis quibus 
competeret machinam semel constructam movere et ad actum 
applicare. Idem igitur considerare est in praesenti, pro quanto 
proportionaliter nune comparantur, hinc quidem extraordina- 
rium apostolatus charisma, inde vero hierarchica regendi po- 
testas. 

Sicut autem in praedicto charismate eminebant tredecim 
apostoli supra omnes alios qui erant vel futuri unquam erant 
in Ecclesia, ita in eodem omnimodam inter se invicem aequa- 
litatem habuerunt. Non quod fuerit in omnibus aequale cha- 
rismatis exercitium, unde Paulus dicitur apostolus per excel- 
lentiam, ut qui in Ecclesiae fundatione plus aliis laborave- 
rit (1). Sed quia quidquid in huius charismatis ordine singuli 
praestiterunt, eiusdem semper auctoritatis fuit, eiusdemque 
firmitatis. Non enim minus pertinet ad catholicae fidei depo- 
situm id quod contulit loannes qui suum evangelium suam- 
que apocalypsim Ecclesiae tradidit post aliorum omnium 
mortem, quam quod contuht Petrus vel Paulus vel Andreas. 
Neque minori infallibilitate initiavit et disposuit Ecclesiam 
Thomas apud Indos, loannes apud Parthos, Paulus apud 
Corinthios, quam Petrus apud Romanos. 

At vero in eo solo charismate aequiparabantur, non autem 
in aliquo alio. Mittebantur enim ad construendam Ecclesiam 
secundum ius constitutionale a Christo edictum, in quo sta- 
tutum erat ut unus in universal regimine principaretur Pe- 
trus, sicut in praecedenti propositione ostensum est. Unde 
ipsum infallibilitatis donum quod omnibus aequaliter ad con- 
structionis opus fuerat concessum, impediebat ne aequalem 
sibi locum in structura socialis aedificii omnes vindicarent. 


(1) «Apostolus eum dicitur, si non exprimatur quis apostolus, non 
« intelligitur nisi Paulus, quia pluribus est epistolis notior, et plus omni- 
« bus illis laboravit, t Cor. XV-10 ». August. 1. 3 c. duas epist. Pelag. 
n. 4. 

Imo vero faciebat ut totam fabricae molem reponerent super 
petram, id est super Petrum, tam sibi quam a-se fundatis 
ecclesiis hierarchica potestate praesidentem. De qua re indi- 
dicium historicum minime praetereundum invenimus in Eccle- 
sia Cormthiana adhue recentissima a praedicatione Pauli. 
Quod enim in ea plane haberetur Petrus ut Paulo aliisque 
cunctis apostolis plenitudine iurisdictionis superior, satis 
monstrat res gesta in dissidio orto circa Paulum ipsum et 
Apollo, dum vana quadam iactantia unusquisque praedicato- 
rem magis sibi placentem pro studio partium extollebat. Si- 
gnificatum est mihi de vobis, fratres mei, inquit 1 Cor. I-11, 
ab iis qui sunt Chloes, quia contentiones sunt inter vos. Hoc 
autem dico, quod unusquisque vestrum dicit: ego quidem sum 
Pauli, ego autem Apollo, ego vero Cephae, ego autem Christi. 
Ubi statim animum pulsat quaestio, qua tandem de causa in 
hac Corinthiorum contentione in medium venire potuerit 
Cephas, id est Petrus. Quando enim Corinthum adveniens 
Paulus evangelium praedicavit, nunquam illuc appulerat Pe- 
trus, prout asseverat Paulus ipsemet, non solum Rom. X V-20, 
verum etiam in praesenti. Nam cum paulo infra scribat: ego 
plantavi, et subdat: Apollo rigavit, tum deinde de nullo alio 
mentionem habeat, sed Deum incrementum dedisse dicat, 
plane demonstrat se tantum et Apollo, nec alium quempiam 
ante haec tempora Corinthiis evangelium annuntiasse. Non 
ergo sic dicebant alii se esse Cephae, id est Petri, quod Pe- 
trus Corinthi praedicasset: sicut nec qui se dicerent esse 
Christi, id ob eam causam profitebantur, quod Christus cum 
in humanis esset, personaliter eos instruxisset. Sed haec vox: 
ego vero Cephae, ego autem Christi, vox eorum erat qui con- 
tentionem illam et scissuram ecclesiae aut declinare aut com- 
ponere volentes, rem reducebant ad principium in quo falh 
non possent, transcendendo scilicet tam Paulum quam Apollo, 
ut ei adhaererent qui omnium consensu supra utrumque erat, 
videlicet vel Petro, .omnium post Christum pastori et su- 
premo Ecclesiae capiti, vel ipsi auctori omnium Christo (1). — 
Nullo ergo modo in regiminis potestate attenditur ea aequa- 
litas secundum quam apostoli omnes uno eodemque gradu 
recensentur, nec ulla omnino in hune sensum afferri potest 
auctoritas ex Patribus. 


(1) Ita fere Baronius, Annal. ad an. Christi 57, n. 2. 

Certe quando Cyprianus, de Unitate Ecclesiae n. 4 dicit: 
« Hoc erant utique et caeteri apostoli quod fuit Petrus, pari 
« consortio praediti honoris et potestatis », et paulo infra: 
« Pastores sunt omnes, sed grex unus ostenditur qui ab apo- 
«stolis omnibus unanimi consensione pascatur», ea dicit ad 
quorum plenam explicationem necessariae forent declaratio- 
nes in sequenti propositione afferendae de apostolis collegia- 
liter consideratis. Interim vero manifeste efficitur non esse 
sensum Cypriani, singulos praeter Petrum apostolos aequa- 
lem habuisse cum Petro ipso iurisdictionem, cum statim post 
prima verba subdat: « Sed exordium ab unitate proficiscitur, 
« et primatus Petro datur, ut una Christi Ecclesia et cathe- 
« dra una monstretur ». Et post aha: « Hanc Ecclesiae uni- 
« tatem qui non tenet, tenere se fidem credit?... Qui eathe- 
«dram Petri super quem fundata est Ecclesia deserit, in 
« Ecclesia se esse confidit? » Minime igitur quantum ad re- 
giminis auctoritatem, hoc erant apostoli singuli quod fuit 
Petrus, Cypriano teste. Nisi forte haec duo vel apparenter 
conciliare posse confidas: omnes fuisse in iurisdictione pares, 
et tamen penes unum fuisse primatum (dico autem primatum 
iurisdictionis qui solus ad unitatem de qua hie agitur, aliquid 
conferre valet): quod esset idem ac dicere, primatum uni 
dari, et simul nemini dari. Quidquid ergo sit de adaequato 
sensu sententiae Cypriani, de qua re postea, manifestum per 
se est, quod non intendit aequalitatem omnium inter se in 
hierarchica regendi potestate. Unde et alibi plane contesta- 
tur non aliunde obortas haereses esse ac nata schismata, 
quam inde, quod unus in Ecclesia Dei sacerdos qui Christi 
vice fungatur non cogitetur ac penitus cognoscatur; quem 
esse Petri successorem pro constanti et absque aliqua con- 
troversia saepius asseverat (1). 

Etidem omnino dicendum ad auctoritatem Hieronymi, qui 
l. 1 c. Iovin. n. 26, praerogativas virginitatis commendans 
exemplo Ioannis qui virgo a Christo eleotus, virgo in aevum 
permansit, praeoccupat obiectionem desumptam ex hoc quod 
non super Ioannem, sed super Petrum qui uxorem habuerat, 
fundata est Ecclesia. « At dicis, inquit, super Petrum fundatur 


(1) Cyprianus, epist. 55 ad Cornel, c. 5, apud Migne, Patr. Lat. Tom. 3, 
col. 802, seq. : 

« Ecclesia. Licet id ipsum in alio loco (Matth. XVIII-18) 
« super omnes apostolos fiat, et cuncti claves regni coelorum 
« accipiant, et ex aequo super eos Ecclesiae fortitudo solide- 
« tur, tamen propterea inter duodecim unus eligitur, ut ca- 
« pite constituto, schismatis tollatur occasio ». Quibus in 
verbis, secundum quod suadebat argumenti convenientia, quo- 
dam veluti artificio sermonis extenuat quantum potest Petri 
praeeminentiam, sicut cum alibi ad retundendam superbiam 
diaconorum qui se supra presbyteros efferebant, sic exaggerat 
presbyterorum dignitatem ut eos episcopis fere aequales fa- 
cere videatur. Nihilo tamen minus, dum quaerit undique id 
quod intentum iuvare posset, minime adstruit hierarchicam 
Petri et Ioannis aequalitatem, sed solum observat, omnibus 
apostolis collegialiter sumptis datam potestatem, quae per 
prius uui Petro fuerat collata. Ipsum enim collegium simul 
cum capite, non vero singulos distributive intelligit, cum ait 
super omnes aeque ac super unum Petrum, Ecclesiae fortitu- 
dinem solidari. Quod ne cui obscurum appareat, statim gra- 
vissimis verbis Petrum asserit constitutum principem ad 
praecidendas schismatum occasiones, ac demum obiectam ra- 
tionem directe solvit dicendo, praelationem Petri minime esse 
in detrimentum privilegiorum virginitatis, sed habuisse alias 
alterius ordinis causas: quia nempe non conveniebat ut omnium 
iunior Ioannes supra caeteros haberet principatum: « Sed cur 
«non Ioannes electus est virgo? Aetati delatum est, quia 
« Petrus senior erat, ne adhuc adolescens ac pene puer, pro- 
« gressae aetatis hominibus praeferretur, et magister bonus 
« qui occasionem iurgii debuerat auferre discipulis..., in ado- 
« lescentem quem dilexerat, causam praebere videretur invi- 
« diae ». Iterum ergo, plena sententiae Hieronymi explieatio 
ex dicendis pendet in propositione sequenti, de toto in solidum 
corpore episcopali; sed nedum vel apparenter in ea insinuetur 
aequalitas omnium inter se invicem apostolorum quoad re- 
gendi potestatem, expressis disertisque verbis categorice ex- 
cluditur. 

Nec solidius fundamentum sumeretur ex loanne Chryso- 
stomo cum in cap. 1 epistolae ad Galatas, n. 11, haee de 
Paulo invisente Petrum edisserit: « Quid hoc animo (Pauli) 
« possit esse modestius? Post tanta tamque praeclare gesta, 
« cum nihil opus haberet Petro, nec illius egeret voce, sed 

« honore par esset illi (nihil enim hic dicam amplius), tamen 
« ascendit velut ad maiorem ac seniorem.... Vides quomodo 
« illis tribuit congruentem honerem, neque solum non ducit 
«seipsum illis meliorem, verum ne parem quidem esse (ex 
« modestia) putat ». At quisquis commentarium Chrysostomi, 
ad amussim argumento Pauli loco citato respondentem per- 
legerit, videbit sermonem 1b1 esse ab initio ad finem de spe- 
ciali illo apostolatus charismate in quo Paulum tam Petro 
quam caeteris undecim prorsus aequalem ultro confitemur. 
Et re quidem vera, ad hoc charisma pertinebat accepta im- 
mediate a Deo revelatio. Pertinebat quoque missio, non so- 
lum non ab homine, sed nequidem mediante homine data, 
quam in initio epistolae ad Galatas sibi vindicat Paulus 
contra pseudoapostolos qui evangelium ab eo praedicatum hoc 
nomine subvertebant, quod ipse, utpote non ante ascensionem 
cum caeteris a Christo vocatus, authentici et legitimi apostoli 
auctoritatem non haberet. Huc profecto spectant haec et si- 
mila: Paulus apostolus non ab hominibus neque per hominem, 
sed per lesum Christum et Deum Patrem.... Notum vobis facio, 
fratres, evangelium quod evangelizatum est a me, quia non est 
secundum hominem ; neque enim ego ab homine didici illud, sed 
per revelationem Iesu Christi... Mihi enim qui videbantur aliquid 
esse (1) nihil contulerunt, etc. In hoc ergo apostolatus chari- 
smate aequiparat Chrysostomus Paulum Petro, imo et aliquo 
modo praefert, eo scilicet sensu qui supra fuit indicatus (2). 
Sed nequaquam de ordine hierarchicae potestatis agit, quem 
alias Hom. 87 in Ioan. n. 1, gravi assertione contestatur in- 
quiens: « Dicit ei (Iesus Petro): pasce oves meas. Et cur aliis 
« praetermissis, de his hunc alloquitur? (Petrus) eximius erat 
« inter apostolos, et coetus illius caput; ideo Paulus prae aliis 
«hune visurus venit. Simul ostendens oportere deinceps fi- 
« dere, quasi abolita negatione, fratrum ei praefecturam com- 
« mittit... Dicit autem: Si amas me, fratrum praefecturam 
« suscipe, et ferventem illum amorem quem semper exhibuisti. 
«nunc ostende ». Haec Chrysostomus. cui tota de integro 
Traditio consonat. 


P^ 

(1) Ot óoxovvreg, phrasi usitata apud Graecos ad significandum prima- 
tes civitatis. 
(2) Vide supra, pag. 557. 

Sed iam de inferioritate aliorum sub Petro apostolorum in 
iurisdictionis potestate satis superque dictum. Superest ut haec 
ipsa in eis iurisdictionis potestas positive declaretur, cuius- 
nam ordinis, cuiusve extensionis et mensurae extiterit. 


g 2. 


Dico autem iurisdictionem quam ¿n proprium simguhD ha- 
buerunt, fuisse eiusdem ordinis et gradus cum iurisdictione 
quae usque nunc in particularibus episcopis est, ac per hoc, 
de plenitudine potestatis Petri descendentem et participatam. 
Cuius quidem assertionis argumentum directum ex Scriptura 
forte nullum est. Interim vero, solidissimum sumitur funda- 
mentum ex Traditione, quae unanimi consensu successores 
apostolorum in episcopis agnoseit. Omnium enim orthodo- 
xorum sententia receptum est, loco apostolorum successisse 
episcopos, et ideo eamdem esse originem et dignitatem epi- 
scopatus, quae est etiam apostolatus. Nam et hoc, inquit Ba- 
ronius, in saeculi magistratibus experimur, ut qui in locum 
alterius suffectus est, idem cum illo dicatur deducere princi- 
pium et potestatem, quo praedecessor est munere auctus et 
dignitate praelatus. Certe Cyprianus epist. 65 ad Rogatianum 
c. 9 dicit: « Apostolos, id est episcopos et praepositos Do- 
«minus elegit, diaconos autem post ascensum Domini m 
« coelos apostoli sibi constituerunt episcopatus sui et Eccle- 
« siae ministros ». Item Hieronymus epist. ad Evagrium, de 
episcopis loquens, omnes apostolorum Successores esse con- 
firmat. Et ad Marcellam scribens: « Apud nos, inquit, apo- 
« stolorum locum episcopi tenent ». Eadem in Michaeam c. 2, 
aliisque in locis repetit. Item Augustinus in Psalmum 44, 
num. 92: « Quid est pro patribus tuis nati sunt tibi filii? Pa- 
«tres missi sunt apostol, pro apostolis fihi nati sunt tibi, 
«constituti sunt episcopi. Hodie enim episcopi qui sunt per 
«totum mundum, unde nati sunt? Ipsa Ecclesia patres illos 
« appellat, ipsa illos genuit, et ipsa illos constituit in sedibus 
« patrum. Non ergo te putes desertam quia non vides Pe- 
« trum, quia non vides Paulum, quia non vides illos per quos 
« nata es; de prole tua tibi crevit paternitas.... Filios genuit 
« Ecclesia, constituit eos pro patribus suis principes super 
< omnem terram ». Denique ipsa Tridentina Synodus perpe- 


^ 

tuam hanc traditionem recapitulans ac veluti sigillans decla- 
rat, praeter caeteros ecclesiasticos gradus, episcopos qui in apo- 
stolorum locum successerunt, ad hierarchicum ordinem praecipue 
pertinere, et positos, sicut Apostolus ait, a Spiritu Sancto re- 
gere Ecclesiam Dei (1). Ubi vides successionem apostolorum 
in episcopis agnosci quoad ipsam potestatem iurisdictionis, 
et non quoad solam potestatem ordinis, quae caeteroquin 
sine iurisdictione nequaquam esse potest in iis qui secundum 
plenam et adaequatam episcopatus rationem episcopi dicuntur 
et sunt. 

Atqui in omnibus praeter Petri successorem episcopis at- 
tenditur iurisdictio non universalis, sed particularis, iuxta 
illud 1 Petr. V-2: Pascite qui in vobis est gregem Dei. Item 
attenditur iurisdictio participata a suprema potestate pasto- 
rali Petri, deque eius plenitudine descendens, quia potestas 
est pascendi partem illius ovilis quod totum Petro velut 
proprio pastori commendatum est, iuxta illud Ioan. XXI-17 : 
Pasce oves meas, id est totum ovile meum. Constat enim quod 
ex quo quis super gregem universum constituitur tanquam 
omnium omnino ovium pastor proprius et ordinarius, nulla 
iam esse potest in singulas portiones gregis pastoralis aucto- 
ritas quae de plenitudine eius non sit participata. Unde 
Augustinus Serm. 296, n. li: « Ergo commendavit nobis 
« (episcopis) Dominus oves suas, quia Petro commendavit ». 
Et Cyprianus epist. 27, c. 1: « Dominus noster cuius praecepta 
et monita observare debemus, episcopi honorem et Ecclesiae 
«suae rationem disponens, in Evangelio loquitur et dieit 
CO Eso tibi dico quia ġu es Petrus... et tibi dabo 
« claves regni coelorum.... Inde per temporum et successio- 
«num vices episcoporum ordinatio et Ecclesiae ratio decur- 
« rit »). Et Optatus de schism. Donat. 1. 7, n. 8: « Bono unitatis, 
beatus Petrus.... et praeferri apostolis omnibus meruit, et 
« claves regni coelorum communicandas caeteris solus acce- 
« pit ». Et Gregorius Nyssenus, Orat. adversus aegre ferentes 
castigationem: « Per Petrum episcopis dedit (Christus) claves 
« coelestium bonorum ». Et Innocentius I, epistola ad Con- 
ciium Carthaginiense, n. 1: « Scientes quid apostolicae Sedi, 
«cum omnes hoc loco positi ipsum sequi desideremus apo- 


A 

(1) Sess. 23, cap. 4. 

« stolum (Petrum), debeatur, à quo (Petro) ipse episcopatus 
« et tota auctoritas nominis huius emersit » (1). Et Caesarius 
Arelatensis in exemplo libelli ad Symmachum Papam oblati: 
« Sicut a persona B. Petri apostoli episcopatus sumit initium, 
« ita necesse est ut disciplinis competentibus Sanctitas Vestra 
« singulis ecclesiis quid observare debeant evidenter, osten- 
« dat » (2). Haec quidem de iurisdictione episcoporum secun- 
dum quod particularis est, et de Petri plenitudine participata. 

Nune autem, si ut prius dictum est, episcopi in hierarchia 
ecclesiastica eum tenent locum quem primo tenuerunt ante- 
cessores apostoli, iam sponte sua sequitur conclusio: iuris- 
dictionem scilicet apostolorum eamdem habuisse rationem 
tum particularitatis, tum partieipationis. Particularitatis qui- 
dem, iuxta illud Gregorii Magni l. 5 epist. 18 ad Ioannem 
Patriarcham Constantinopolitanum: « Paulus, Andreas, Ioan- 
« nes, quid aliud quam singularium sunt plebium capita ? » 
Participationis vero, iuxta illud S. Innocentii I ad Victricium 
episcopum Rothomagensem, n. 2: « Adiuvante sancto apo- 
« stolo Petro, per quem ef apostolatus et episcopatus in Christo 
« coepit exordium ». 

At contra hane conclusionem statim arguunt, quia apo- 
stoli cuncti immediate a Christo acceperunt omnem suam 
missionem tum initiandi tum regendi Ecclesiam. Ergo, sicut 
extraordinarium apostolatus charisma nequaquam in eis ex- 
stitit participatum a Petro, ita nec regiminis potestas. Et 
si regiminis potestas non fuit a Petro participata, sed im- 
mediate a Christo accepta, ergo in omnibus et singulis fuit 
universalis, et aequalis iurisdictioni Petri, hoc solo discri- 
mine quod in Petro ordinaria erat ad successores transmit- 
tenda, non autem in caeteris (3). 

Respondeo in primis negando paritatem inter speciale 
charisma apostolatus et hierarchicam regendi potestatem, 
quia charisma apostolatus quale fuit in superioribus decla- 
ratum, ex sua essentiali ratione debuit esse omnibus modis 
immediate a Deo descendens, utpote constituens 1mmediata 
revelationis organa, infallibilesque exsecutores constitutionis 


(1) Migne, Pat. Lat. Tom. 20. 
(2) Migne, Pat. Dat. Tom. 62, col. 59; 
(3) Ita Bellarm. de Rom. Pont: 1. 4, c. 23. 

Ecclesiae per immediatam Dei assistentiam. At non est si- 
mile de hierarchica potestate regendi, ut constat, quoniam 
hoc videmus in suavi ordine Providentiae universaliter ob- 
servari, quod regantur infima per media, media per summa, 
et potestate quidem quae in subordinatis praelatis partici- 
patur a potestate superiorum. 

Hae igitur observatione praemissa, statim negatur conse- 
quentia argumenti quoad regiminis potestatem. Quod enim 
in apostolis haec potestas fuerit immediate a Christo accepta, 
id minime excludit quin fuerit simul a potestate Petri par- 
ticipata, deque Petri plenitudine desumpta ac descendens. 
Et ratio est quia cum potestas Petri plane dependeret a 
Christo, nihil profecto impediebat quominus Christus per 
seipsum faceret apostolos huiusmet potestatis tam vere tam- 
que proprie participes, ac si actu et voluntate Petri iurisdictio 
ad eos fuisset derivata. Cuius quidem rei exemplum est ma- 
nifestum, quando Summus Pontifex per seipsum deputat ali- 
quem in vicarium episcopi vel capituli, aut per seipsum 
constituit parochum cum ordinaria iurisdictione quae huic 
muneri propria est. Tunc enim ordinaria iurisdictio parochi 
tam vere tamque proprie est participatio quaedam potestatis 
propri episcopi, ac si ab ipsomet episcopo fuisset accepta. 
Et similiter vicarius tam vere tamque proprie vicarius est, 
ac si ab iis quorum est vicarius fuisset assumptus. Quod ergo 
iurisdictio aliqua sit secundum propriam rationem a suprema 
Petri potestate participata, 1d quidem ostendit quod nata est 
conferri a Petro, et quod regulariter dari debet a Petro, sed 
non tollit quin potuerit etiam conferri immediate a Christo, 
eiusdem rationis, ejusdemque omnino ordinis et gradus. Nam 
ex hoe quod visus facultas naturalis est, sequitur quidem 
quod natus est dari a natura; at sequiturne quod nequeat 
dari immediate ab auctore naturae? Numquid recte conclu- 
deres: ergo visus quem recepit caecus natus, non fuit eiusdem 
generis ac visus quem in caeteris hominibus natura format ? 
Non ergo considerandum est an potestatem hierarchicam re- 
ceperint apostoli immediate a Christo, vel non; sed unice 
videndum quid ferat ordo ecclesiasticae hierarchiae quam in 
apostolis Christus initiabat (1), quaeve sit propria ratio iuris- 


(1) Iurisdietionis participatae a Petro, et tamen immediate a Christo 
apostolis collatae figura praecessit in Veteri Testamento, Numer. XI, 11-25: 


A" 


dictionis episcoporum quorum apostoli antecessores fuerunt, 
ut tota Traditio nos edocet. 

Si autem inquiras de modo quo iurisdictio in singulis 
apostolis determinari potuit ad greges particulares, facile 
respondebitur id fuisse per voluntatem Christi dispositum, ut 
episcopalem haberent potestatem in eas quas fundarent eccle- 
sias. Hoc enim est congruum naturae rerum, et Scripturae 
quoque documentis apprime consentaneum. 

Congruum quidem naturae rerum, quia si fundatio alicuius 
ecclesiae non in hoc absolvitur, quod infideles unius regionis 
vel civitatis trahantur ad lumen evangelii, et per baptismi 
ianuam in ovile Christi introducantur (in quo quidem nihil 
plus est quam merum quoddam praesuppositum ad iurisdi- 
ctionis exercitium), sed ulterius perfici debet per informa- 
tionem, disciplinam, caeterasque ordinationes quae nonnisi a 
veri nominis hierarchis respectu subditorum esse possunt: 
statim apparet episcopalem potestatem debuisse connaturaliter 
annecti muneri fundatorum, ac per hoc, determinari in apo- 
stolis singulis ad ecclesias a singulis plantatas atque imitiatas. 

Est quoque consentaneum Scripturae documentis, futi pa- 
tebit conferenti exempli gratia. epistolas Pauli ad Corinthios 
et ad Galatas cum epistola eiusdem ad Romanos vel etiam 
ad Hebraeos. In prioribus enim loquens ad ecclesias quas 
ipse fundaverat. ubique monstrat auctoritatem vere episco- 
palem, ut cum excommunicat incestuosum, minatur se ven- 
turum in virga, gloriatur de potestate sibi a Domino data 
i» aedificationem, disponit omnem ordinem servandum in 
svnaxibus, et verbis praeceptivis continuo utitur. sicut decet 
episcopum scribentem ad suos. Ad Romanos autem scribens, 
nullibi propriam in eos vindicat iurisdictionem, sed imo ab 
initio excusationem affert dicens se propter speciale donum 
apostolatus a Deo acceptum, Graecis et Barbaris, sapientibus 
et insipientibus esse debitorem, adeoque promptum, non 

« Ait (Moyses) ad Dominum.... Non possum solus sustinere omuem hunc 
« populum, quia gravis est mihi... Et dixit Dominus ad Moysen: Con- 

« grega mihi septuaginta viros de senibus Israel..., et auferam de spiritu | 
« tuo, tradamque eis ut sustineant tecum onus populi, et non tu solus gra- 

« veris.... Descenditque Dominus per nubem, et locutus est ad eum, au- 

« ferens de spiritu qui erat in Moyse, et dans septuaginta viris, ete. » 

quidem Romanos regere et gubernare, sed eis evangelizare 
ut aliquid impertiatur gratiae spiritualis, et in eis quoque 
quemdam fructum habeat sicut et in caeteris gentibus. 

Itaque rursus, haec duo simul stare omnino possunt: et 
quod apostoli immediate a Christo iurisdictionem episcopa- 
lem acceperint, et quod nihilominus non habuerint iurisdi- 
ctionem universalem, sed limitatam ad greges particulares. 
Caeterum si quis inter apostolos aliter quam titulo fundationis 
episcopatum alicuius ecclesiae consecutus sit, tunc communi 
et ordinaria via iurisdictionem hanc accepisse dicendus erit, 
sicut de Iacobo minore vetus traditio refert: « Iacobus qui 
« appellatur frater Domini, post passionem Domini statim ab 
« apostolis (ac per hoc, a Petro) Hierosolymorum episcopus 
« ordinatus, unam tantum scripsit epistolam, etc. ». Ita Hie- 
ronymus c. 2 de viris illustribus, ex testimonio veterum apud 
Eusebium Hist. eccl. c. 2 et 23. l 

At dices iterum, apostolos exercuisse iurisdictionem longe 
excedentem limites iurisdictionis particularium antistitum. 
Instituebant enim episcopos, ut de seipso Paulus testatur 
scribens ad Titum I-5, et ad Timotheum I-3. Quin imo re- 
gebant ecclesias quibus iam proprii praeerant episcopi, quem- 
admodum iu ec. 9 de viris illustribus Hieronymus refert de 
Ioanne, qui sub Nerva principe redit Ephesum, « ibique 
« usque ad Traianum principem perseverans, totas Asiae.... 
« rexit ecclesias ». Haec autem nullam haberent explicatio- 
hem si in ipsis apostolis non fuisset summa potestas eccle- 
siastica, non secus ac in Petro, salvo semper discrimine de 
quo supra. 

Verum respondeo quod eodem argumento probaretur sum- 
mam potestatem ecclesiasticam fuisse etiam penes patriarchas 
Alexandriae et Antiochiae, eo quod secundum veterem di- 
sciplinam ad eos spectabat instituere episcopos suarum pro- 
vineiarum, et alia multa praestare quae omnino transcendunt 
ordinem particularis episcopatus. Et si consequentia non 
admittitur quoad praefatos patriarchas, neque etiam valebit 
quoad apostolos. Re enim vera non sufficit considerare quid 
in hoc genere factum sit, sed ex qua potestate factum sit 
intuendum est, an scilicet ex ordinaria potestate episcopali, 
an solum ex potestate vicaria. hespondebunt ergo omnes, 
maiores patriarchas orientales exercuisse ius instituendi epi- 


— 


scopos titulo vicariorum Petri. Quo quidem sensu scripsit 
Gregorius Magnus l. 7 epist. 40 ad Eulogium patriarcham 
Alexandrinum : « Suavissima mihi sanctitas vestra multa in 
«epistolis suis de S. Petri apostolorum principis cathedra 
« locuta est dicens, quod ipse in ea nune usque in suis suc 
« cessoribus sedeat.... Sed cuncta quae dicta sunt in eo li- 
« benter accepi, quod ille mihi de Petri cathedra locutus est, 
qui Petri cathedram tenet... Itaque, cum multi sint apo- 
« stoli, pro ipso tamen principatu sola apostolorum principis 
« sedes in auctoritate convaluit, quae in tribus locis unius 
« est. Ipse enim sublimavit sedem in qua etiam quiescere et 
« praesentem vitam finire dignatus est (Romanam). Ipse de- 
« coravit sedem in qua evangelistam discipulum misit (Ale- 
« xandrinam). Ipse firmavit sedem in qua septem annis, quam- 
« vis discessurus, sedit (Antiochenam) ». Quidquid igitur de 
sedibus patriarchalibus dices, distinctione facta inter iura pro- 
prie episcopalia et superaddita iura vicariatus ut supra, hoc 
idem de apostolis dicendum esse respondebo. Sicut enim per 
immediatam concessionem Christi potuerunt accipere ordina- 
riam potestatem episcopalem vere participatam de plenitudine 
Petri, ita per eamdem viam potuerunt deputariin simplices 
Petri vicarios pro omni dispositione vel administratione in 
stadio, fundationis necessaria, quae ex sese dependeret a su- 
prema iurisdictione, iuxta constitutivam Ecclesiae eiusque 
hierarchiae legem. | 

Quae si dihgenter consideres, videbis quid dicendum sit ad 
argumentum Bellarmini, ubi episcopos proprio sensu aposto- 
lorum successores esse negat: « Non succeditur proprie, 
«inquit (1), nisi praecedenti. At simul fuerunt in Ecclesia 
«apostoli et episcopi, ut patet de Timotheo, Tito, Evodio, 
« aliisque permultis. Si igitur episcopi apostolis succedunt, 
« cul apostolo successit Titus? cui Timotheus? ». Equidem non 
succeditur nisi praecedenti, modo tamen praecedens, forma- 
liter consideretur secundum munus in quo ei succeditur. Porro 
ex quo apostoli instituebant episcopos ut loco sui novellas 
ecclesias gubernarent, eo ipso abdicabant ordinariam illam 
potestatem quam prius habebant in dictas ecclesias sua opera 

(I) De Rom. Pont. l. 4, e. 25, 

erectas et initiatas. At retinebant in eas ipsam vicariam iuris- 
dictionem ex qua sibi successores poterant constituere. Proinde 
Titius successit Paulo prout primo Cretensium episcopo, Ti- 
motheus eidem prout primo episcopo Ephesino, et sic de aliis. 
Eodem modo ac si nunc aliquis esset episcopus habens plures 
ecclesias, cui onus episcopale abdicanti, retinenti tamen titulo 
delegati Sedis apostolicae altum quoddam dominium ac re- 
gimen, plures succederent episcopi. Neque haec dicendo di- 
vinamur, sed attendimus propriam ecclesiasticae hierarchiae 
rationem, quae absque ullo fundamento diceretur fuisse alia 
atque alia secundum distinctionem inter periodum fundationis 
et statum definitivum ac permanentem. Inhaeremus antiquae 
traditioni quae in apostolis decessores episcoporum unani- 
miter agnoscit. Denique consentimus Gregorio Magno ubi 
supra: « Petrus apostolus primum membrum sanctae et uni- 
« versalis Ecclesiae est (scilicet caput sub capite Christo). 
«Paulus, Andreas, Ioannes, quid aliud quam singularium 
« sunt plebium capita? ». 


THESIS XN VIE 


Verumtamen ad commendandam illam unitatem de 
qua in ultima coena pro apostolis orans dicit: Ut sint 
unum sicut et nos, ut in nobis unum sint, ut sint consummati in 
unum, stabili perpetuaque institutione disposuit Chri- 
stus ut collegium apostolicum prout unitum principi 
Petro, consors esset supremae potestatis, Ilinc monar- 
chia Ecclesiae est monarchia sui generis, quae cum 
plenam minimeque diminutam monarchici iuris ratio- 
nem per omnia retineat, adhuc tamen particularium 
antistitum regimen sic coniunctum habet, ut etiam in 
individuum summae auctoritatis exercitium admittat 
cohaerens cum capite episcopale corpus, 


Ele 


Veritas huius assertionis constat ex Matth. XXVIII-20, 
Ioan. XX-21, et clarissime ex Matth. XVIII-18, ubi Christus 
totam apostolorum communitatem alloquens ait: Amen dico 
vobis, quaecumque alligaveritis super terram. erunt ligata et in 
coelo, et quaecumque solveritis super terram erunt soluta et in 

coelo. Haec enim verba prius soli Petro dicta, important exerci- 
tium plenitudinis potestatis, uti supra declaratum est, Thes. 25 
$ 1. Ergo sicut in Petro fuit summa auctoritas ecclesiastica, 
sic etiam in toto collegio collegiahter considerato. Hoc autem 
qualiter possit et debeat intelligi, paulo fusius exponendum 
est, comparatione instituta inter Petrum principem ex una 
perte. et collegium integrum ex altera. 

In primis ex vi verborum evangelicorum non est plus po- 
estatis in collegio quam in uno Petro. Ratio est evidens et 
manifesta. quia Petro dicitur: Quodcumque ligaveris, quod- 
cumque solveris. Collegio vero iisdem terminis eademque 
forma: Quaecumque alligaveritis, quaecumque solveritis. Insuper 
si utrobique significatur potestas in genere potestatis eccle- 
slasticae illimitata, constat quod potestas collegii non addit 
supra potestatem unius Petri, quia ei quod plenum est, in 
eo ordine in quo plenitudo consideratur, nihil potest addi 
omnino. 

Sed neque etiam est plus potestatum. Equidem fateri opor- 
tet consequenter ad dicta 1n propositione praecedenti, quod 
potestas Petri et potestas episcopalis singulorum apostolorum 
plures erant potestates, eodem scilicet pacto quo Deus et 
creaturae sunt plura entia. eodemque sensu quo dici solet 
plus esse entium post creationem quam ante, sed non plus 
entis (D. Verumtamen diligenter considerare oportet quod 
potestas collegii apostolici collegialiter sumpti nequaquam 
consurgit ex summa potestatum membrorum collegii. Etenim 
potestas collegii est potestas suprema: potestas autem singu- 
lorum praeter Petrum apostolorum. non erat nisi potestas 
particularis et subordinata. Porro una vel plures subordi- 
natae potestates quocumque tandem modo additae cogitentur. 
nihil omnino conferre possunt ad potestatem supremam, 
quia ad rem superioris ordinis nihil unquam facit additio 
rerum ordinis inferioris, quantumvis additio in infinitum 
protrahi supponatur. Itaque potestas collegii adaequate distin- 
guitur a summa particularium potestatum quae in membris 
collegii erat. 


(1) « Non plus potest Papa et Ecclesia quam Papa solus, licet plures 
« potestates sint potestates Papae et Ecclesiae ». Caietanus, Tract. 1 de 
auctoritate Papae et Concilii, c. 9. 

Unum ergo dicendum restat: de Christi institutione fuisse 
ut ipsissina suprema potestas quae tota erat in uno Petro, 
esset quoque in eo prout cum alis subordinatis senatus apo- 
stolici membris, unum efficiente corpus, unum tribunal, unum- 
que plenarium atque amplissimum subiectum auctoritatis. In 
quo quidem subiecto, non ex aequo venit Petrus et reliquus 
apostolorum coetus, sed ubique immobilis perseverat habitudo 
capitis ad membra de qua Matth. XVI, Ioan. XXI, et etiam 
Luc. XXII, cum dictum est Petro: Confirma fratres tuos. Hinc 
primo, sine Petro nulla est in collegio suprema auctoritas, 
quia collegium acephalum non ipsum est cui a Christo fuit 
dietum: Quaecumque alligaceritis,; ete. Hinc secundo, Petrus 
in collegio non se habet ut praeses in parlamento, primus inter 
pares. Sed eum sit semper petra Ecclesiae, et confirmator 
fratrum, et pastor tam agnorum quam ovium, ipse unus est 
fons et ratio supremae totius coetus auctoritatis. Hinc tertio, 
ipse idem nullo pacto est subditus collegu, dum reliqui omnes 
singillatim sumpti eadem ratione subsunt iurisdictioni senatus 
cuius pars exsistunt, qua singuh in parlamento deputati h- 
gantur legibus quae a toto coetu edicuntur. Hinc denique 
quarto, collegium apostolicum suprema auctoritate investitum 
nihil est aliud quam totum corpus subordinatorum praelato- 
rum, prout assumptum ad caput Petrum in unitate unius 
agentis seu gubernantis, idque in commendationem et mani- 
festationem compactae illius connexionis per omnem submi- 
nistrationis 1uncturam, quam suae Ecclesiae propriam tesse- 
ram perpetuumque miraculum esse voluit Christus. 

Quae igitur cum ita sint, non est quaerendum cur supre- 
mae auctoritatis exercitium fuerit adscriptum toti apostolico 
collegio, cum haec eadem suprema auctoritas plena atque in- 
tegra iam resideret, et quidem per prius, penes unum Petrum. 
Consilium enim Christi satis elucescit ex 1pso contextu evan- 
gelico, ubi statim post verba ad communitatem apostolicam 
directa, quacumque alligaveritis, etc., leguntur ea quae ad uni- 
tatem et concordiam commendandam faciunt: Iterum dico 
vobis, quia si duo ex vobis consenserint super terram, de omni 
re quamcumque petierint, fiet illis a Patre meo qui in coelis est. 
Ubi enim sunt duo vel tres congregati in nomine meo, ibi sum 
in medio eorum. « In tantum igitur humanae pacis studuit 
« concordiae, inquit Hilarius in c. 18 Matth. n. 9, ut unitatis 


D12 QUAESTIO XIII. 


A 


merito omnia quae a Deo precanda sint, impetranda esse 
«confirmet, et ubi duo atque tres pari spiritu ac voluntate 
< collecti sint, ibi se medium eorum polliceatur futurum. Ipse 
« enim pax atque charitas, sedem atque habitationem in bonis 
«et pacifieis voluntatibus collocabit ». Et hoc attendens Cy- 
prianus, de Unit. Eccles. n. 4-7, de apostolis dicit: « Et pa- 
« stores sunt omnes, et grex unus qui ab apostolis omnibus 
« unanimi consensione pascatur, ut Ecclesia Christi una mon- 
« stretur.... Hoc unitatis sacramentum, hoc vinculum concor- 
diae inseparabiliter cohaerentis ostenditur, quando in Evan- 
gelio tunica Domini Iesu Christi non dividitur omnino nec 
« scinditur, sed sortientibus de veste Christi quis Christum 
< indueret, integra vestis accipitur, et incorrupta atque indi- 
« visa tunica possidetur. Loquitur ac dicit Scriptura divina: 
« De tunica autem, quia de superiore parte non consutilis, sed 
« per totum textilis fuerat, dixerunt ad invicem: Non scindamus 
illam, sed sortiamur de ea cuius sit. Unitatem 1lla portabat 
«de superiore parte venientem, id est de coelo et a Patre 
« venientem, quae ab accipiente ac possidente scindi omnino 
« non poterat, sed totam simul et solidam firmitatem insepa- 
« rabiliter obtinebat.... Quia Christi populus non potest scindi, 
«tunica eius per totam textilis et cohaerens, divisa a possi- 
« dentibus non est. Individua, copulata, connexa, ostendit 
« populi nostri concordiam cohaerentem. Sacramento vestis 
« et signo declaravit Ecclesiae unitatem ». 

Nune autem, institutionem in collegio apostolico initiatam 
debuisse ad finem usque in episcopatu perpetuari, vix opus 
est demonstrare. Et sane, allata evangelii testimonia procul 
dubio respiciunt perennem ac perpetuum Ecclesiae statum. 
Insuper nihil magis explicitum in fide catholica inde ab ini- 
tio, quam dogma de suprema auctoritate totius episcopatus, 
sive in oecumenicum concilium adunati, sive etiam dispersi 
per orbem universum (1). Et de hac collegiali omnium epi- 
scoporum cum capite Petro cohaerentium auctoritate, recte 


(1) Cf. litteras Pii IX ad archiepiscopum Monacensem, 21 Dec. 1863 
apud Denzinger, n. 1536. 

intelligitur dictum Cypriani, de Unit. Ecel. n. 5: Zpisco- 
patus unus est, cuius a singulis in solidum pars tenetur. Non 
quod singulus quisque episcopus possit ratione sui id totum 
quod potest episcoporum universitas; ridiculum enim hoc 
esset. Sed quia in unoquoque distinguere oportet rationem 
capitis unius particularis ecclesiae, sive in quantum ecclesia 
particularis est, sive in quantum participat individuam Ec- 
clesiae universalis unitatem. Primo modo nihil plus est quam 
singularis antistes; alio modo est membrum oecumenıci epi- 
scoporum collegii. Et quia una indivisibilisque est huius col- 
jegii sub suo capite et cum suo capite auctoritas, utpote quae 
nequaquam coalescat ex additione singularium potestatum, 
ut dictum est supra, ideo unusquisque in communione caete- 
rorum agens, potest et facit, non quidem ratione sui, sed ra- 
tione totius cuius pars unanimis exsistit, quidquid facit et 
potest episcopatus universus. 

Hactenus ecclesiasticam hierarchiam delineavimus secun- 
dum quod in Petro et apostolis fuit principiata. Superest 
nune ut de ipsorum apostolorum successoribus magis parti- 


culariter pertractemus, et primo de successore Petri, Romano 
Domtitice. 


QUAESTIO XIV. 


DE ROMANO PONTIFICE 


Tam de eo episcopo dicendum venit qui summam potesta- 
tem in Ecclesia haereditavit, dum accipientibus alus singil- 
latim unam tantum dominicorum vestimentorum partem, ipse 
unus tunicam inconsutilem indivisam solidamque sortitus est. 
Et tota disputatio ad tria capita reducetur. Primo enim di- 
cendum de successione Petri penes Romanos episcopos exi- 
stente. Secundo de vi et ratione primatus Romani Pontificis. 
Tertio de eius infallibili magisterio. 


THESIS ANAL 


Fide eatholiea certum est, Romanum Pontificem 
apud quem est de facto suceessio Prineipis apostolo- 
ram, iure divino universae praeesse Eeclesiae. — Inm- 
super. hanc Petri suecessionem «quae titulus est ad 
Ecclesiae monarehiain, penes ipsum esse, non modo 
veritas est facti, «ed etiam definitum fidei dogma., — 
Quin imo, si huius dogmatis conditio et tenor inspi- 
ciatur, dicendum omnino videtur, allizationem pri- 
matus ad episeopalem Sedem Romanam fuisse divino 
iure saneitamn, adeoque (quod. ex maxima convenien- 
tia requirebatur), summum Ecclesiae prineipatum 
esse eiusdem Sedis praerogativam in finem usque 
saeeulorum omnibus modis ab ea inamovibilein. 


Tria sunt in praesenti distinguenda secundum tres princi- 
pales assertiones quibus integra propositio constat. In prima 
id unum affirmatur: esse certum de fide, quod Romanus Pon- 
tifex, utpote Petri successor, iure divino habet primatum m 
universam Dei Ecclesiam. Porro ad huius propositionis ve- 
ritatem minime necesse est, formaliter saltem loquendo, quod 
exsistentia successionis Petri apud Romanos episcopos sit 
veritas a Deo revelata, vel quod successio 1psa fuerit deter- 
minata ad Romanam Sedem per ius divinum. Sed satis est 
ut revelatio nos edoceat institutionem Christi de primatu Petri 
prout in eius successoribus seu haeredibus perpetuo perman- 

suro, et insuper certum nobis sit quod Petri haereditas de- 
voluta est ad Romanum episcopum, undecumque id constet, 
et quocumque iure id factum sit. Et sane ad propositum nihil 
refert, qua via innotescat designatio haeredis Principis apo- 
stolorum, an per testimonium Dei, vel solum per testimonium 
historiae seu etiam Ecclesiae. Item non refert qua auctori- 
tate haee designatio contigerit, an auctoritate divina, an pro- 
pria auctoritate apostoli cuius erat ordinanda successio (1). 
Quaecumque enim hypothesi facta, adhuc satis certa erit 
identitas de facto exsistens inter Romanum episcopum et 
Petri successorem, et ex consequenti satis constabit referen- 
dum esse ad Romanum episcopum quidquid de Petri succes- 
sore testatur revelatio. Quia igitur successor Petri fide divina 
credendus est habere de iure divino Ecclesiae monarchiam, 
idem omnino de Romano Pontifice credere oportebit. Et in 
his quidem terminis continetur assertio prima. 

Sed iam secundo loco quaeritur, qua certitudine certa sit 
praedicta identitas successoris Petri cum Romano episcopo: 
an scilicet simplici certitudine historica seu humana; an forte 
certitudine facti dogmatici quod infallibiliter quidem, non 
tamen ut divinitus revelatum ab Ecclesia proponitur; an de- 
nique (quod magis est) summa etiam certitudine fidei divinae. 
Nam in vi superioris propositionis, ut iam ex dictis liquet, 
unaquaeque ex his suppositionibus adhue est possibilis, et 
quaenam ex tribus veritatem habeat nondum constat. Sicut 
cum dico de fide esse, Caium vel Titium contraxisse pecca- 
tum originale, praesuppono ut certum quod Caius vel Titius 
via ordinaria et secundum seminalem rationem genitus ac 
procreatus est; id autem constat simplici evidentia seu cer- 
titudine naturali. Et cum dico de fide esse, libros qui in vul- 
gata editione continentur esse scripturam sacram dictante 
Deo conscriptam, praesuppono ut certum quod iidem vulga- 
tae editionis libri sunt identici quoad substantiam cum scriptis 


(1) « Ut Ecclesiae certo constet in tali sede impletam esse, et hacte- 
«nus impleri institutionem a Christo factam et in Scriptura revelatam, 
«satis est ut applicatio (ut sie dicam) illius institutionis et dignitatis 
« ad talem episcopatum per evidentem traditionem et coutinuum ae no- 
« tissimum usum eidem Ecclesiae sufficientissime proponatur >. Suarez, 
Defens. fidei, 1. 3, c. 13, n. 3. 

originalibus datis ab hagiographis; et hoc rursus nullibi in- 
venitur revelatum, sed tamen definitum est ut factum dogma- 
ticum in Tridentino, Sess. IV, Decret. de editione et usu 
sacrorum librorum. Item cum dico de fide esse, Extremam 
Unctionem conferre gratiam ex opere operato, praesuppono 
ut certum quod Extrema Unctio est verum N. L. sacramen- 
tum; sed iam praesuppositum ipsum de fide divina et catho- 
lica est. Simili itaque modo, cum ad dogmaticam veritatem 
primatus Romani Pontificis praesupponatur ut certum, devo- 
lutionem haereditatis Petri fuisse ad eum factam, statim ul- 
terior sese offert quaestio, quo tandem genere assensus id 
tenendum sit. Affirmatur autem, tenendum quoque ut dogma 
fidei a Deo revelatum et ab Ecclesia propositum, quod Ro- 
mânus episcopus Petri habeat successionem. Et haec est as- 
sertio secunda. 

At nondum omnino quiescit animus, quia adhuc quaerere 
solent theologi quo iure contigerit ut successor Petri esset 
episcopus Romanus potius quam quilibet alius. puta Antio- 
chenus, Alexandrinus, vel etiam nullius determinatae sedis 
antistes. Et nota quod quaestio ista non omnino convertitur 
cum praecedenti, formaliter loquendo, quandoquidem potest 
institutio aliqua esse de fide divina, quin de iure quoque di- 
vino sit, sicut patet exempli gratia de obligatione abstinendi 
a suffocato et sanguine (Act. XV-20) primis christianis im- 
posita. Nam haec obligatio de fide quidem divina et erat et 
est, utpote in libro divinitus inspirato consignata; non tamen 
ideo de iure divino fuit, cum alias perseverasset usque nuno, 
et non potuisset decursu temporum abrogari. Caeterum, ratio 
a priori per se evidens est, cum nihil prohibuerit quominus 
revelaretur a Deo dispositio legislativa emanans a sola apo- 
stolica potestate. Quo 1n casu auctoritas Dei interveniret qui- 
dem in dicendo, et ideo res ab eo dicta de fide divina esset; 
non autem intervenisset in instituendo, et ideo de iure di- 
vino non foret. Nune autem alligationem successionis Petri 
ad episcopalem sedem Romanam, non modo fidei dogma esse, 
verum etiam institutionem divini iuris, in posteriori propo- 
sitionis parte asserimus. Asserimus, inquam, velut veritatem 
quae etsi nondum definita, adhuc tamen cum conditione et 
tenore definiti dogmatis necessario cohaerere videatur. 

Denique, hac demonstratione peracta, nihil aliud residuum 


DE ROMANO PONTIFICE DIT 


erit nisi ut coronidis instar declaremus summam convenien- 
tiam ac pene dicam necessitatem talis institutionis: ex qua 
scilicet factum sit ut iura primatus uni eidemque sedi usque 
ad consummationem saeculi immobiliter prorsus affixa re- 
manerent. 


SEE 


Prae primis vindicandum venit illud fidei dogma quo cre- 
dendum ab omnibus Christi fidelibus est: Romanum Ponti- 
ficem in universum orbem tenere primatum...., et ipsi in Beato 
Petro, pascendi, regendi, ac gubernandi universalem Ecclesiam 
a Domino nostro lesu Christo plenam potestatem traditam esse (1). 
Qua in re supponuntur omnia quae iam demonstrata sunt in 
quaestione praecedenti, praesertim vero, ex ipsius Christi 
Domini institutione seu iure divino esse, ut Beatus Petrus 
in primatu haberet perpetuos successores (2). Et ideo id unum, 
iuxta mox praemissa, superest ostendendum: penes Romanum 
episcopum esse de facto Petri successionem seu haereditatem. 
Et cum ad hane veritatem firmandam plurima concurrant 
argumenta, maioris claritatis gratia, sub certis ac distinctis 
capitibus cuncta sunt breviter recensenda. 

Argumentum primum, ex testimoniis historicis de 
fundata a Petro, Petrique sanguine consecrata, Sede 


Romana. 

Hie per prius observabis, esse necessario admittendum 
quod successio in primatu fuit de facto reposita in ea sede 
episcopali quam Petrus initiavit et retinuit usque ad mortem. 
Ratio est quia etsi ratiocinando a priori, nihil forte obstaret 
quominus successio Petri in monarchia Ecclesiae cogitaretur 
tanquam ab omni sede fixa vel locali episcopatu absoluta, 
loquendo tamen a posteriori, eiusmodi suppositio apparet 
ommino excludenda. In tota enim historia et traditione ec- 
clesiastica, ne vestigium quidem invenire est alicuius haere- 
ditariae potestatis quae non fuerit certae cuidam ac deter- 
minatae cathedrae appropriata. Insuper, omnia quotquot 


(1) Definitio Florentini innovata in Concilio Vaticano, Sess. IV, cap. 3. 
(2) Supra, Thes. 25, $ 3. 

prostant documenta certissimam fidem faciunt, nulla unquam 
in quolibet antistite agnita fuisse iura successionis, nisi per 
ordinem ad praecedentes in eadem territoriali sede episcopos. 
Proinde unum de duobus dicendum restat. Vel quod ratio 
successionis Principis apostolorum penitus latuit Ecclesiam 
inde ab origine sua (et hoc impossibile esse nemo non fa- 
tebitur); vel quod successio ista revera est et hactenus por 
mansit in ea cathedra quam prior Petrus occupavit. Occu- 
pavit, inquam. non transitorie tantum, velut mox ad aliam 
perrecturus, secumque asportaturus incommunicabilem supre- 
mae potestatis praerogativam, sed ultimato et definitive tan- 
quam in ea manens et conquiescens, sicut scriptum est: Haec 
requies mea in saeculum saeculi, hic habitabo quoniam elegi 
eam. Nunc ergo, hac observatione praemissa, per se ma- 
nifesta est vis demonstrativa argumenti quod deducitur ex 
testimoniis historicis 1am proferendis de fundata a Petro, 
Petrique sanguine consecrata, Sede Romana. 

Et primo quidem, quoad mansionem Petri in urbe Roma, 
non praetereunda ipsiusmet Scripturae attestatio est. Sic enim 
legitur in I Petr. V-18: Salutat vos ecclesia quae est in Ba- 
bylone coelecta, et Marcus filius meus. Nam Babylonis nomme 
hic significari Romam (propter babelicam illam confusionem 
qua omnium gentium serviebat idolis. et diligentissima su- 
perstitione collectum 1n se habebat quidquid usquam fuerat 
vanis erroribus institutum). veteres tradiderunt: Eusebius l. 2 
Hist. eccl. c. 15, tum Hieronymus de scriptoribus ecclesia- 
sticis, in Marco. Quibus consonant quotquot dicunt cum Ter- 
tulliano adversus Iudaeos c. 9, et l. 3 c. Marc. c. 13, Babylonem 
in Apocalypsi portare figuram Romanae urbis regno superbae 
et sanctorum debellatricis: vel cum Augustino 1. 18 de civit. 
c. 22, conditam esse Romam velut alteram Babylonem et il- 
lius prioris filiam (D. Caeterum, praesentem locum minime 


(1) Mira protestantium inconsequeutid! Licet hic negent per Babylo- 
nem Roman significari, ne fateri cogantur Petrum fuisse episcopum Ro- 
mae, id tamen in Apocalypsi pro inconeusso dogmate habent, nec alia 
sane de causa nisi ut in Romanam Ecclesiam convertant omnia quae ibi 
de Babylonis idololatria caeterisque abominationibus leguntur. In qno 
etiam nescio an calumnia superet imperitiam, vel imperitia calumniam. 
Quippe, ne per somnium quidem, ut notat Baronius, quis unquam inve- 

posse intelligi de ea quae est apud Assyrios Babylone, mul- 
toque minus Hr Babylone alia quae fuit apud Aegyptios, plu- 
ribus rationibus ostendet tibi Baronius ad annum Christi 45. 

17. His vero interim omissis, ad monumenta historiae nos 
convertamus oportet, demonstrandumque nihil esse in anna- 
libus ecclesiasticis illustrius, nihil certius atque testatius quam 
adventum Petri in urbem Romam, eiusque in eadem urbe 
episcopatum, martyrio tandem consummatum ac veluti sigil- 
latum. 

Tam saeculo II, praeter Papiam ab Eusebio commemora- 
tum ]. 2 Hist. c. 15, testes nobis adsunt, primo tDionysius 
Corinthiorum episcopus ad Romanos scribens his verbis: 
« Ambo (Petrus et Paulus).. in Italiam profecti, cum vos 
« instituissent, eodem tempore martyrium pertulerunt » (1). 
Tum Caius in libro quem scripsit adversus Proclum Cata- 
phrygarum haeresis auctorem: « Ego vero apostolorum (Petri 
«et Pauli) tropaea possum ostendere. Nam sive m Vaticanum. 
«sive ad Ostiensem viam pergere libet, occurrent tibi tro- 
« paea eorum qui Ecclesiam illam fundaverunt » (2). Tum de- 
nique praestantissimus doctor et martyr Irenaeus l. 3 c. hae- 
res. c. 9: « Quoniam valde longum est omnium ecclesiarum 
« enumerare successiones, maximae et antiquissimae et omni- 
« bus cognitae a gloriosissimis duobus apostolis Petro et Paulo 
« Romae fundatae et constitutae ecclesiae, eam quam habet 
«ab apostolis traditionem.... per successiones episcoporum 
« pervenientem usque ad nos indicantes, confundimus omnes 
«eos qui quoquo modo.... praeterquam oportet colligunt.... 
« Fundantes igitur et instruentes beati apostoli ecclesiam (3), 
« Lino episcopatum administrandae ecclesiae tradiderunt... 
« Succedit autem ei Anacletus, etc. ». Et sequitur catalogus 
Romanorum episcoporum qui perducitur usque ad Eleu- 
therium. 


niet Romanam Ecclesiam esse Babylonis nomine nuncupatam, sed ipsam 
tautum civitatem ; ac id quidem non semper, sed cum impietate referta 
adversus ipsam Ecclesiam bellum gereret. 

(1) Apud Eusebium, 1. 2 Hist. c. 25. 

(2) Apud Eusebium, l. 2 Hist. c. 25. 

(3) Quo sensu Paulus adiungatur Petro in episcopatu Ecclesiae Roma- 
nae, dicetur postea. 

Saeculo III, praeter Clementem Alexandrinum in sexto 
Institutionum libro (1), testis adest primo Origenes: « Qui 
« (Petrus) ad extremum Romam [veniens, cruci suffixus est 
« capite deorsum demisso; sic enim uti in cruce collocaretur 
« oraverat.... Haec Origenes in tertio volumine Expositionum in 
« Genesim? disertis verbis commemorat », inquit Eusebius 1. 3 
Hast. c. 1. — Adest et Tertullianus, de Praeseripeec NE 
« Age iam qui voles curiositatem melius exercere 1n negotio 
salutis tuae, percurre ecclesias apostolicas, apud quas ipsae 
adhue cathedrae apostolorum suis locis praesidentur, apud 
« quas ipsae authenticae litterae eorum recitantur, sonantes 
vocem et repraesentantes faciem uniuscuiusque. Proxime 
tibi est Achaia, habes Corimnthum.... Si autem Italiae adia- 
ces, habes Romam, unde nobis quoque auctoritas praesto 
« est. Statu felix Eeclesia, cui totam doctrinam apostoli cum 
sanguine suo profuderunt, ubi Petrus passioni Dominicae 
adaequatur, ubi Paulus loannis (Baptistae) exitu coro- 
« natur ». à 

Saeculo IV: Lactantius l. 4 Instit. c. 21, et de mortibus 
persecutorum c. 2: « Cum iam Nero imperaret, Petrus Ro- 
« mam advenit..., et Deo templum fidele ac stabile collocavit. 
« Qua re ad Neronem delata, cum animadverteret non modo 
« Romae, sed ubique quotidie magnam multitudinem deficere 
« a cultu idolorum, et ad religionem novam transire..., pri- 
«mus omnium persecutus Dei servos, Petrum cruci affixit. 
«et Paulum interfecit ». — Eusebius 1. 2 Chronicorum: « Pe- 
« trus apostolus.... cum primum Antiochenam ecclesiam tun- 
« dasset, Romam proficiscitur, ibique Evangelium praedicans, 
« 95 annis eiusdem urbis episcopus perseverat». — Optatus 
l.2 de schism. Donat. c. 2 et 3: « Igitur negare non potes 
« scire te in urbe Roma Petro primo cathedram episcopalem 
« esse collatam, in qua sederit omnium apostolorum caput 
« Petrus.... Ergo cathedram unicam.... sedit prior Petrus, cui 
« successit Linus, etc. ». Tum catalogum Romanorum epi- 
scoporum ducit usque ad Siricium. — Cyrillus Hierosolymi- 
tanus, Cathech. 6, n. 15: « Cum vero error (Simonis Magi) 
«se latius sparget.... Petrus et Paulus Ecclesiae praesules, 
«illuc (ad Romanorum civitatem) appulsi, Simonem superbe 

(1) Cf. Eusebium l. 2 Hist. c. 15. 

«se ostentantem subita morte perculerunt ». — Gregorius 
Nazianzenus l. 2 Carminum XIV: « Dissecabatur Isaias, sed 
« constanter ferebat.... Obiiciebatur feris Daniel tanquam ami- 
«eis. Romae Paulus et Petrus victoriam reportarunt ». — 
Epiphanius, Haeres. 27, n. 6: « Romanorum Pontificum ista 
« successio est: Petrus et Paulus, Linus ac Cletus, Clemens, 
« Evaristus, Alexander, etc.» Tum seriem ducit usque”ad 
Anicetum, euius tempore exorta erat haeresis Carpocrasiorum 
de qua tractat. — Chrysostomus in Psalm. 48, n. 6: « Pi- 
« scator Petrus qui... civitatem maxime regiam occupavit, 
«etiam post mortem resplendet sole clarius ». Et 1. 1 contra 
Iudaeos, n. 9: « In regia urbe Roma, missis aliis omnibus, 
«ad sepulcra piscatoris et tentoriorum opificis accurrunt im- 
« peratores, consules, exercituum duces ». — Prudentius, Pe- 
risteph. Hymn. 2, vers. 430 et seq. « O Christe numen uni- 
« cum... qui sceptra Romae in vertice rerum collocasti..., da 
« Romanis tuis sit christiana ut civitas per quam dedisti in 
« caeteris mens una sacrorum foret... Et iam tenemus obsides 
« fidissimos huius spei. Hie nempe iam regnant duo aposto- 
« lorum principes, alter vocator gentium, alter cathedram pos- 
« sidens primam recludit creditas aeternitatis ianuas. Discede, 
«adulter Iupiter... relinque Romam liberam.... Te Paulus 
« hinc exterminat, te sanguis exturbat Petri». -— Philastrius 
de Haeres. c. 29: « Qui (Simon Magus) cum fugeret B. Pe- 
« trum apostolum de Ierosolymitana civitate, Romamque ve- 
«niret, ibique pugnaret cum beato apostolo apud Neronem, 
« devictus undique oratione beati apostoli... sic meruit in- 
« terire ». 

Saeculo V: Hieronymus, de viris illustribus c. 1: « Simon 
« Petrus... princeps apostolorum, post episcopatum Antio- 
« chensis ecclesiae... secundo Claudii imperatoris anno, ad ex- 
« pugnandum Simonem Magum Romam pergit, ibique viginti 
« quinque annis cathedram sacerdotalem tenuit usque ad ul- 
«timum annum Neronis... A quo et affixus cruci martyrio 
« coronatus est... Sepultus Romae in Vaticano iuxta viam 
« triumphalem, totius orbis veneratione celebratur ». — Oro- 
sims l. € Hist. c. 6: < Exordio regni (Claudii) Petrus aposto- 
«lus Romam venit et salutarem cunctis credentibus fidem 
«fideli verbo docuit..., atque exin christiani Romae esse coe- 
« perunt». Et cap. T: « Primus (Nero) Romae christianos 

« suppliciis et mortibus affecit..., ipsumque nomen exstirpare 
« conatus, beatissimos Christi apostolos, Petrum cruce, Pau- 
« lum gladio occidit ». — Augustinus epist. 58. n. 2: « Si 
«ordo episcoporum sibi suecedentium considerandus est, 
« quanto certius et vere salubriter ab ipso Petro numeramus, 
« cui... Dominus ait: Super hane petram aedificabo Ecclesiam 
« meam. Petro enim successit Linus, Lino Clemens..., Siricio 
« Anastasius. In hoc ordine successionis nullus Donatista epi- 
«scopus invenitur, eici >». 

Sed et integra volumina non sufficerent, si alios sine nu- 
mero testes adducere oporteret. Iure ergo meritoque Synodus 
Vaticana, Sess. IV, cap. 2: Nulli sane dubium, imo saeculis 
omnibus notum est quod sanctus beatissimusque Petrus, aposto- 
lorum princeps et caput.... a Domino nostro Iesu Christo claves 
regni accepit ; qui ad hoc usque tempus et semper in suis suc- 
cessoribus episcopis Sanctae Romande Sedis ab ipso fundatae. 
eiusque consecratae sanguine, vivit. et praesidet. et iudicium 
exercet. 

Argumentum secundum, ex nominibus quibus a Pa- 
tribus Romana Sedes insignitur. — In hoc argumento 
iam non directe respicitur ad originale factum Petri initiantis 
Sedem Romanam. sed proferuntur testimonia fidei totius Ec- 
clesiae de huius sedis principatu. ut qui cum haereditate 
principis apostolorum intime connexus sit, imo in ea sola 
suam habeat essendi rationem. Enumeratio igitur praecipuo- 
rum titulorum qui passim occurrunt apud Patres de Romana 
ecclesia vel sede vel cathedra, (nihil enim in praesenti distat 
inter Ecclesiam et Sedem), haec est. 

Primo: Ecclesia cuius est potior. principalitas. « Ad hanc 
«enim Ecclesiam, inquit Irenaeus l. 3, c. 3. propter potiorem 
« principalitatem necesse est omnem convenire Ecclesiam, hoc 
«est, eos qui sunt undique fideles ». Circa quam auctorita- 
tem observabis, sensum profecto non esse quod illuc profi- 
cisci tenerentur ii qui locorum distantia a Romana Sede se- 
parabantur, id enim vel cogitare perabsurdum: sed quod 
necesse esset cum 1psa convenire et concordare in rebus fidei 
et religionis. Et ratio affertur, quia licet caeterae ecclesiae in 
suis quaeque finibus principatum in sibi subditos fideles ob- 
tineant. longe tamen potior est is quem obtinet Romana, ut- 

pote quae principatus ac primatus iure omnibus dominetur, 
omnibus praesit, omnesque sibi habeat subditas (1). 

Secundo: Ecclesia maxima, omnibus cognita, omnium anti- 
quissima. Ita Irenaeus ubi supra, necnon et Origenes relatus 
ab Eusebio l. 6 Hist. c. 14: « Origenes vero, Zephyrino per 
« haec tempora Romanam Ecclesiam gubernante, se in urbem 
« Romam advenisse scribit, cum sibi in votis fuisset, sicut 
«ipsemet alicubi dicit, Romanam Ecclesiam omnium anti- 
« quissimam coram videre. Ibi paulisper moratus Alexandriam 
« rediit ». Sed quid nunc putas his titulis significari? Ecclesia 
maxima, id est, non tam fidelium numero, de quo tunc tem- 
poris potuissent procul dubio aliae quaedam ecclesiae cum ea 
contendere, quam auctoritatis amplitudine. Omnibus cognita, 
id est, quam caeteris subliniorem et excellentiorem aliae 
omnes ut caput et primam susciplebant ac venerabantur. 
Omnium antiquissima, at non ordine temporis, cum constet 
ecclesiam Hierosolymitanam statim post ascensionem Domini 
incepisse, Antiochenam vero in qua primum cognominati sunt 
diseipuli christiani, eodem ordine chronologico praecessisse. 
Dicitur ergo ab Irenaeo et Origene antiquissima omnium pro- 
pter dignitatem et primatum, eadem scilicet ratione qua in 
Actibus et in apostolorum epistolis, presbyterorum seu senio- 
rum nomine appellantur n omnes qui m Ecclesia auctorita- 
tem habebant. Proinde idem sonat omnium antiquissima, ac 
omnium princeps et praecipua. 

Tertio: Cathedra principalis. « Post ista, inquit. Cyprianus 
« epist. 55 ad Cornelium c. 14, adhuc insuper pseudoepiscopo 
«Sibi ab haereticis constituto, navigare audent et ad Petri 
«cathedram atque ad Ecclesiam principalem. unde unitas 
« sacerdotalis exorta est..., nec cogitare eos esse Romanos... 
ad quos perfidia habere non possit accessum ». — Caput, id 
est, Petri apostoli sedes. Apud Hilarium, Fragm. I operis hi- 
storici de Ariminensi Concilio, ubi refertur epistola Concilii 
Sardicensis ad Iulium I: « Hoc enim optimum et valde con- 
« gruentissimum esse videbitur, si ad caput, id est ad Petri 
«apostoli Sedem, de singulis quibusque provinciis Domini 
« referant sacerdotes ». — Cathedra singularis, cathedra unica 
in qua unitas ab omnibus servaretur. Ita Optatus ubi supra, de 

(1) D. Massuetus, Dissert. 3 de Irenaei doctrina, n, 31. 

schism. Donat. 1l. 2, c. 2 et 3. — Cathedra prima quam tenet 
apostolorum princeps, teste Prudentio in loco superius citato. 
— Cathedra Petri, petra super quam aedificata est Ecclesia, teste 
Hieronymo epist. 15 ad Damasum. — Ipsa Petri sedes, petra 
quam non vincunt superbae inferorum portae. Ita Augustinus 
in Psalmo abecedario quem composuit tanquam canticum po- 
pulare ad muniendos catholicos contra artes schismaticorum. 

Quarto: Thronus apostolicus. Sic Romanam Sedem appellat 
magnus Athanasius, epist. ad monachos, Hist. Arian. n. 95: 
« Nam neque Liberio Romano episcopo ab ipso initio peper- 
« cere (Ariani) sed usque ad eius urbis cives suum propa- 
« garunt furorem, nihil reveriti quod apostolicus thronus ille 
« sit... Cum enim illum (Liberium) cernerent sanae fidei cul- 
« torem..., arbitrati sunt impii homines se, si Liberium sedu- 
« cere possint, omnes illico superaturos ». Et eadem appel- 
latio adeo frequens est, adeo usitata in antiquis Patribus et 
Conciliis, ut Sedis apostolicae nomen, proprium ac distincti- 
vum Sedis Romanae nomen evaserit. At nota quod haec sedes 
dieitur apostolica sensu prorsus singulari, non solum ratione 
originis seu fundationis, quo modo multae antiquitus sedes 
apostolicae erant, sed maxime ratione potestatis, pro quanto 
scilicet apostolica regiminis potestas erat in ea non per par- 
ticipationem et derivationem ut in caeteris, sed per excellen- 
tiam et plenitudinem tanquam in fonte, in matrice, in radice. 
Hoc sane significat Augustinus epist. 49, n. ©: Romana Ec- 
clesia «in qua semper apostolicae cathedrae viguit principa- 
^us». Hoc Patres Concilii Aquileiensis in epistola ab Am- 
brosio scripta ad Imperatores: « Totius orbis Romani caput 
« Romanam Ecclesiam.... ne turbari sineret, obsecranda fuit 
« Clementia Vestra. Inde enim in omnes venerandae commu- 
« nionis iura dimanant » (1). Hoc quoque Cyprianus, epist. 45 
ad Cornelium Pontificem c. 8, ubi testatur se cum collegis 
misisse Romam coepiscopos Caldomum et Fortunatum qui 
de legitimitate electionis ipsius Corneli, Romanam tunc ec- 
clesiam conturbante pseudopapa Novatiano, certiores fierent: 
« Scimus, inquit, nos hortatos eos esse ut Ecclesiae catholicae 
« radicem et matricem agnoscerent ac tenerent » (2). 


(1) Inter opera Ambrosii, epist. 11, n. 4. 
(2) Migne, Patr. Lat. Tom. 3, col. 710. 

Quinto: Quae praesidet. universis. Ita Gregorius Nazianze- 
nus, Carmine XI de vita sua, vers. 560, seq. « Duos quidem 
« natura non dedit soles. Duas at Romas, totius terrarum or- 
« bis lumina, antiquam potestatem et novam ». Crederes ipsum 
aequiparare Constantinopolim Romae, id est novam Romam 
Romae antiquae. Audi tamen quod sequitur: « Quod spectat 
« ad illarum fidem, vetus quidem (Roma) 1amdudum atque 
« etiam nune recte currit, Occidentem totum devinciens sa- 
«lutari doctrina, quemadmodum par est ut quee universis 
« praesidet, totam colat Dei concordiam. Nova autem (Con- 
« stantünopohs) antea stabat pedibus rectis..., et non item 
« post ». 

Eequis igitur haec veteris traditionis testimonia conside- 
rans, in quibus Oriens et Occidens, Graeci et Latini, una- 
nimi et nusquam dissonante confessione conspirant (1), de 
veritate possessionis qua homana Sedes penes se habet pri- 
matum in Beato Petro divinitus institutum, adhuc ambige- 
ret? At nondum satis. 

Argumentum tertium, ex affirmatione etiam exer- 
cita supremae in Romana Sede potestatis. — In hoc ar- 
gumento praecedens confirmatur, quia tanto maioris ponderis 
noscitur esse testimonium, SUM S magis apparet non solum 
depuratum ab omni motivo proprii interesse, verum etiam 
positive contrarium iis praeiudiciis quibus Lees vulgo ad 
dissumulandam veritatem inducuntur. Ecce ab antiquis Patri- 
bus Romana Sedes titulis decoratur amplissimis. Sed utrum 
ad platonicam quamdam considerationem eiusmodi assevera- 
tiones pertinuerint, an vero titulis 1psis practica agendi ratio, 

) 

(1) Praeclare Dossuet, ubi Gallieanis praeiudiciis non obfuscatur : 
« C'est cette chaire Romaine tant célébrée par les Pères, où ils ont exalté 
« comme à l'envi, la principauté de la chaire apostolique, la prineipauté 
« principale, la source de l’unité, et dans la plaee de Pierre l’éminent degré 
« de la ehaire sacerdotale; U Eglise mère qui tient en sa main la conduite de 
« toutes les autres églises; le chef de Üépiseopat d’où part le rayon du gon- 
« vernement; la chaire principale, la chaire unique en laquelle seule tous 
« gardent l’unité. Vous entendez dans ces mots saiut Optat, saint Augu- 
« stin, saint Cyprien, saint Irénée, saint Prosper, saint Avite, saint Théo- 
« dorct, le concile de Chalcédoine et les autres; l'Afrique, les Gaules, 
«la Grèce, l'Asie, l'Orient et l'Occident unis ensemble ». Sermon sur 
l'unité de l'Eglise, 1ère partie. 

etiam ex parte eorum qui aemuli videri possent, per omnem 
modum responderit, non immerito forsitan inquires. Ne au- 
tem iustos limites excedat haec nostra disquisitio, ad solos 
Graecos nos convertamus oportet. Si enim antiqui episcopi 
Orientales, iique maximarum sedium praesules, non verbis 
modo, sed factis quoque et actuosa subiectionis professione, 
in Romano episcopo supremum Ecclesiae principem succes- 
sorem Petri agnoverunt. constat certitudinem traditionis esse 
in hac parte omni exceptione maiorem. Et communis quidem 
veterum Orientalium disciplinae locupletissimus testis esse 
posset vel solus Socrates, qui eo 1pso tempore quo Ecclesia 
graeca in maximo suo splendore versabatur, l. 2 Hist. ecel: 
c. 9, haec scripta reliquit: « Sed neque Iulius interfuit Ro- 
« manae urbis episcopus (scilicet Svnodo Antiochenae ab 
« Eusebio Nicomediensi Arianorum duce collectae), nec quem- 
«quam eo misit qui suum locum impleret, cum tamen eccle- 
« siastica regula vetet ne absque consensu Romani Pontificis 
« quidquam in Ecclesia decernatur ». Cui consonat Sozomenus 
l. 5. c. 10. Verumtamen non sola generali attestatione hi- 
storici id comprobatum volumus, sed adductis quibusdam 
illustribus exemplis quae ex maxime authenticis monumentis 
desumantur. 

Et primo quidem praesto nobis sunt acta oecumenicorum 
Conciliorum quae in Oriente celebrata, Orientalibus episcopis, 
sin minus ex toto, at certe ex longe longeque maiori parte 
constabant. In his semper sine contestatione ulla praesiden- 
tiam obtinuerunt Romanae Sedis legati. In his Romani Pon- 
tificis ius monarchicum semper adsertum, et quandoque so- 
lemniter affirmatum vindicatumque est, non modo non recla- 
mantibus. verum etiam acclamantibus Patribus universis. De 
quibus plura iam documenta superius allata sunt in Quaest. 2, 
cum de notis Écclesiae in communi ageretur. — Insigne vero 
inter alia multa illud est quod legitur gestum in Synodo 
Chalcedonensi, occasione famosi canonis 28 quem hodierni 
Graeci et Moscovitae pro se adducunt. Hic canon in quo 
sedi Constantinopolitanae, simul cum iuribus patriarchalibus 
primus post Romanam gradus decernebatur, subdole fuerat 
introductus extra sessionem conciliarem. Quo comperto, sta- 
tun legati S. Leonis protestantur: « Hesterna die, postquain 
« Potestas Vestra surrexit... quaedam gesta facta dicuntur, 

«quae nos et praeter canones ecclesiasticos et disciplinam 
« aestimamus facta. Poscimus ergo ut Vestra Magnificentia 
« relegi haec praecipiat, ut omnis fraternitas mspiciat utrum 
« iusta an iniusta sint ea quae gesta sunt ». Tune m pleno 
Concilio relegitur canon. Et cum unanimi voto Patrum fir- 
maretur (erat enim in desiderio hnperatorum Valentiniani 
et Marciani, necnon et senatus et totius imperi civitatis), 
opponunt legati se a Beatissimo Papa contraria mandata ac- 
cepisse, suasque instructiones proferunt in quibus sic habe- 
batur: « Sanctorum quoque Patrum constitutionem prolatam 
«nulla patiamimi temeritate violari vel imminul, servantes 
«omnimode Personae Nostrae in vobis quos vice nostra 
« transmisimus, dignitatem. Ac si qui forte civitatum suarum 
« splendore confisi, aliquid sibi tentaverint usurpare, hac qua 
« dignum est constantia retundatis ». Quare iterum res in 
deliberationem venit, sed iterum sententia unanimi firmatur, 
clamantibus episcopis: Haec omnes dicimus, haec omnibus 
placent, hoc iustum decretum. Tunc Lucentius vicarius sedis 
apostolicae dixit: « Sedes apostolica nobis praesentibus humi- 
« hari non debet, et ideo quaecumque in praeiudicium cano- 
«num hesterna die gesta sunt, nobis absentibus, Sublimita- 
«tem Vestram petimus ut cireumduci inbeatis. Sin alias, 
« contradictio nostra his gestis inhaereat, ut noverimus quid 
« apostolico viro universalis Ecclesiae Papae referre debea- 
«mus, ut ipse aut de suae sedis iniuria aut de canonum 
« eversione possit ferre sententiam ». Haec quidem in au- 
thentieis actis Synodi Chalcedonensis referuntur (1). Porro 
in eiusmodi cireumstantis, in tali statu animorum, indubium 
plane est quin professio subiectionis erga Romanam Sedem, 
et quidem quoad ipsum negotium quod totius litigii causa 
erat, singularem habitura sit significationem. Nunc ergo, quid 
dicant Patres Concilii in relatione facta ad S. Leonem de 
omnibus quae in Synodo gesta erant, attende. Primo de fidei 
decreto agunt, in quo praedefinitionem ipsius Leonis in lit- 
teris ad Flavianum datis secutos se commemorant, asserentes 
Leonem fuisse vocis Beati Petri omnibus constitutum interpre- 
tem, ipsumque omnibus Concilii Patribus sicut membris caput 
praefuisse in persona eorum qui eius tenebant vicem. Tum 


Pd 


(1) Apud Labbe, Conc. Chaleed. Act. XVI. 

de depositione Dioscori Alexandrini certiorem Pontificem 
faciunt : qui Dioscorus inter alia crimina, etiam contra eum 
cui vineae custodia a Salvatore commissa est, extendit insaniam, 
id est, contra tuam quoque Apostolicam Sanctitatem, et excom- 
municationem meditatus est contra te qui corpus Ecclesiae unire 
festinas. Tandem ad litigium ortum circa praerogativam Sedis 
Constantinopolitanae accedentes: « Confirmavimus autem.... 
« regulam quae praecepit post vestram sanctissimam et aposto- 
« heam Sedem, honorem habere Constantinopolitanam quae 
« secunda est ordinata, confidentes quia lucente apud Vos 
« apostolico radio, et usque ad Constantimopolitanorum eccle 
« siam hunc saepius expandetis, eo quod absque invidia con- 
« sueveritis vestrorum bonorum participatione ditare dome- 
« sticos. Quae igitur definivimus ad interemptionem totius con- 
« fusionis..., dignare complecti, sanctissime Pater. Qui enim 
«locum Vestrae Sanctitatis obtinent, sanctissimi episcopi 
« Paschasius et Lucentius et qui cum eis est reverendissimus 
« presbyter Bonifacius, his ita constitutis vehementer resistere 
« tentaverunt, procul dubio a vestra providentia inehoari et 
« hoe bonum volentes, ut sicut fidei, sic bonae ordinationis 
« vobis deputetur effectus. Nos enim.... opportunum credi- 
« dimus esse, honoris eius confirmationem ab universali con- 
« cilio celebrari, et velut haec a Tua Sanctitate fuerint in- 
« choata roboravimus praesumentes, dum noverimus quia 
« quidquid rectitudinis a filiis fit, ad patres recurrit. facientes 
« hoc proprium sibi. Rogamus igitur, et tuis decretis nostrum 
« honora iudicium, et sicut nos capiti in bonis adiecimus 
« consonantiam, sic et Summitas Tua filiis quod decet adim- 
« pleat » (1). Haec sane sunt quae nullo indigent commenta- 
rio. Porro tam apertae totius ecclesiae Orientalis professioni 
adde alias non minus explieitas, sive in Concilio Constanti- 


(1) Apud Migne, Patr. Lat. Tom. 54, col. 957, seq. — Notum est 
S. Leonem constanter denegasse id quod a Patribus Concilii petebatur. 
(Vide epist. 104 ad Marcianum Imperatorem, 105 ad Pulcheriam Augu- 
stam, 106 ad Anatolium episcopum Cp.). Noverat enim quid perieuli 
immineret ex parte Constantinopolis, unde velnt futura praesagiens, pro- 
beque sciens obstandum esse principiis, legatis snis ad Concilium pro- 
fieiscentibus hanc dederat instructionem: Si qui forte civitatum suarum 
splendore confisi aliquid sibi tentarerint usurpare, hac qua dignum est con- 
stantia. retundatis. 

nopolitano IV, sive in Lugdunensi Il, sive demum in Flo- 
rentino; quas omnes diserte commemorat et refert Concilium 
Vaticanum Sess. IV, cap. 4. — Sed nunc ad quaedam singu- 
laria facta ex vetustis Patribus Graecis deprompta venien- 
dum est, ubi illustria reperiuntur exempla exercitae affirma- 
tionis supremae potestatis in Sede Romana. 

1. Ex Athanasio, epist. ad monachos, in historia Ariano- 
rum. Quippe, cum totus Oriens haeresi illa commoveretur, 
et Ariani duce Eusebio Nicomediensi, in Athanasium recens 
ordinatum Alexandrinum patriarcham omnes suas vires con- 
verterent ut a sua sede eum deturbarent, non ad Antioche- 
nam, non ad Hierosolymitanam aut quamlibet aliam orienta- 
lem sedem causa ab Orientalibus ipsis delata est, sed sine 
contestatione ulla, ab utraque parte ad Iulium Pontificem 
Romanum tanquam ad supremam Ecclesiae iudicem fuit ap- 
pellatum. Et Athanasius quidem sponte et ultro Romam se 
contulit. Eusebiani vero iudicium non declinaverunt nisi cum 
intellexerunt se illic potentia Imperatoris destitutos nihil esse 
obtenturos. « Itaque, cum adverterent Eusebiani frangi hae- 
«resis suae vires, litteras Romam.... mittunt adversus Atha- 
« nasium.... Romanus vero episcopus Tulius litteris suis indi- 
« cavit, quo vellemus loco, cogendam synodum esse... Atha- 
« nasius porro, ad primum rei auditum Romam navigavit, 
« quod haereticorum furorem probe perspectum haberet, ut 
« etiam prout statutum fuerat, synodus ibi celebraretur. Iu- 
« lius autem presbyteros Elpidium et Philoxenum cum litteris 
« mittit, tempusque illis (Eusebianis) praestituit ut intra illud 
« Romam se conferrent, aut scirent se in omnibus suspectos 
« haberi. At Eusebiani, ubi solum audiere illic fore ecclesia- 
« sticum iudicium, ubi nec comes adesset. nec milites pro 
«foribus stantes, ubi nec synodi acta ex imperatoris metu 
« ederentur..., tanto sunt terrore perculsi, ut futilem excusa- 
« tionem commenti: Ob Persarum bellum nequimus. aiebant, 
«iam accedere ». Haec Athanasius, ubi supra, n. 9-11. 

2. Ex Epiphanio, Haeres. 68, c. 9. Ibi Epiphanius referens 
res actas in causa Athanasii, in medium adducit conversio- 
nem Ursatii et Valentis, Arianorum episcoporum, qui ut in 
communionem catholicam reciperentur, non ad Athanasii, sed 
ad Romani Pontificis veniam debuerunt confugere. « Poeni- 
« tentia ducti (Ursatius et. Valens) Iulio Romano Pontifici 

« libellos obtulerunt, quibus errorem suum deprecabantur. Ca- 
« lumniam, inquiebant, contra papam Athanasium struximus : 
«tu vero ad communionem et poenitentiam nos admitte ». 

3. Ex Basilio, qui tamen a praeiudiciis contra Occiden- 
tales non omnino immunem se ostendit. Conqueritur enim 
identidem de supercilio Occidentali, de eo quod dignitatem 
aestimant superbiam (Epist. 229, n. 2). Item alibi queritur quod 
Romani episcopi altius sedeant cum legati eos adeunt (Ep. 215); 
imo quod cum elato et sublimi nihil prodesse possit congres- 
sus viri cuius mores sint ab illiberali adulatione alieni (Ibid.). 
His tamen non obstantibus, quid ad Damasum Pontificem 
scribat attende: « Omnis propemodum Oriens, Pater colen- 
« dissime, ingenti tempestate ac aestu agitatur, cum dudum 
quidem sparsa haeresis ab inimico veritatis Ario, nunc vero 
«impudenter emergens.... iam dominetur... Horum unicam 
«solationem exspectavimus miserationis vestrae visitatio- 
«nem... Eo devenimus ut vos per litteras obsecremus ut ad 
«opem nobis ferendam excitemii, et mittatis aliquos qui 
« vel dissidentes concilient, vel Dei ecclesias ad amicitias 
«reducant, vel certe perturbationis auctores vobis clarius 
« indicent. ita ut deinceps vobis manifestum sit, quibuscum 
«communionem deceat habere... Animarum captivitatem 
« quotidie ab haeresis propugnatoribus perfici videmus. Quare 
«nis iam ad suppetias ferendas excitemini, paulo post ne 
« quibus manum porrigatis inventuri estis, omnibus sub hae- 
« resis potestate redactis ». Haec Basilius epist. 0, cum qua 
conferenda est epistola 69 scripta ad Athanasium, tum epi- 
stola 263 ad Occidentales (1). 

+. Ex Ioanne Chrysostomo qui semel atque iterum ab aulicis 
episcopis de sua sede Constantinopolitana depositus atque in 
exsilium pulsus, appellat ad iudicium Innocenti I Romani 
Pontificis, ad quem duas scripsit epistolas quae exstant in 
tertio operum ipsius Chrysostomi tomo. In prima dieit Ro- 


A 


^ 

(1) In epistola 69 ad Athanasium Basilius scribit: « Nobis autem vi- 
« sum est ad episcopum Romae scribere ut res nostras invisat, et consi- 
« lium dare ut eum illine communi ac syuodieo decreto aliquos mitti dif- 
« ficile sit, ipse hoc negotium suo marte aggrediatur, eligens homines.... 
« secum habentes quaecumque post Ariminense Concilium gesta sunt, ad 
« eorum quae per vim illie aeta fuerant dissolutionem ». 

manum Pontificem de causis maioribus esse docendum ut 
quantocius rebus succurratur (n. 1), eiusque muneris esse 
scribere ut inique iudicata non habeant robur (n. 4). In altera 
ait quod quanto fluctus extolluntur sublimius et plures latent 
scopuli, vehementioresque sunt tempestates, tanto magis sol- 
licitudo Innocentii augetur, qui velut optimus gubernator. 
tunc maxime vigilat quando mare intumescere videt. Tum 
protestatur esse Innocentio certandum pro toto orbe, pro ec- 
clesiis deiectis atque prostratis, pro populis dispersis, pro 
clero divexato, pro episcopis exsulibus, pro constitutione 
Patrum violata, addens charitatem eius sibi fuisse pro muro. 
pro securitate, pro portu, pro mnumerorum bonorum the- 
sauro et laetitiae mirificaeque voluptatis causa. 

5. Ex Cyrillo Alexandrino qui epistola 17 ad Nestorium, 
scribit Nestorium ipsum, nisi intra terminum a Caelestino 
Papa praescriptum haereses suas revocet, ab omnibus ut ex 
communicatum et depositum debere vitari: « Quod nisi iuxta 
« tempus in litteris Caelestini sanctissimi reverendissimique 
«fratris et comministri nostri homanorum episcopi expres- 
« sum praefinitumque praestiteris, certo scias nullam tibi de- 
«inceps cum episcopis et sacerdotibus Dei sortem..., nullum 
« denique inter eos locum futurum esse ». Et in epistola 11 
ad Caelestinum ipsum, petit ab eo Cyrillus num velit cum 
Nestorio ad tempus adhuc communicari, an vero eum dein- 
ceps ab omnibus vitari. « À Nestorii tamen communione, in- 
«quit, palam et aperte nosmetipsos non prius divellimus, 
« quam haec pietati tuae indicaverimus. Digneris igitur nobis 
« declarare quid tibi videatur, et utrum aliquando cum illo 
« communicare oporteat, an libere denuntiare neminem cum 
«eo qui talia sentit ac docet communicare ». Quae omnia, 
additis iis quae gesta sunt in Concilio Ephesino, satis dle- 
clarant quo loco Romanum Pontificem Sanctus Cyrillus ha- 
buerit, cum in damnatione et depositione Nestor nihil se 
aliud quam exsecutorem et administrum eiusdem Pontificis 
exhibuerit. 

6. Ex Theodoreto, qui ab iniusta depositione quam a Dio- 
scoro Alexandrino passus fuerat, ad S. Leonem appellat: At 
«ego, Inquit epist. 112, apostolicae vestrae sedis exspecto 
« sententiam, et oro atque obtestor Sanctitatem Tuam ut mihi 
« ad rectum ac iustum tribunal vestrum provocanti opem fe- 

«rat... Ante omnia, ut a vobis docear oro, an me oporteat 
« in hac 1niusta depositione acquiescere an non; vestram enim 
« sententiam exspecto. Quod si in iudicatis manere me ius- 
« seritis, manebo, neque ulli hominum deinceps molestus ero, 
« sed rectum Dei Salvatorisque nostri iudicium exspectabo ». 

Haec igitur et alia multa?a quibus referendis consulto ab- 
stinemus, plane ostendunt quanto iure in ipso initio Photiani 
schismatis Nicolaus I scribere potuerit ad Michaelem impe- 
ratorem: « Porro si nos non audieritis, restat ut sitis apud 
« nos necessario quales Dominus noster I. C. hos haberi prae- 
« cepit, qui Ecclesiam Dei audire contempserint, praesertim 
«eum Ecclesiae Romanae privilegia Christi ore in Beato 
« Petro firmata, in Ecclesia 1psa disposita. antiquitus obser- 
« vata et a sanctis universalibus synodis celebrata, atque a 
« cuncta Ecclesia iugiter venerata, nullatenus possint minui..., 
« quoniam fundamentum quod Deus posuit, humanus non 
« valet amovere conatus ». 

Argumentum quartum, ex identitate inter commu- 
nionem) Romanam fet communionem catholicam. — 
Nova est confirmatio praecedentium, quia si secundum Pa- 
tres, idem est esse catholicum et esse in communione Ro- 
mani Pontificis, ergo Romanus Pontifex ipsum est supremum 
caput in Beato Petro a Christo constitutum, a quo quisquis 
communione separatur, de catholicae Ecclesiae corpore non 
est, cum quo’quisquis vinculo communionis coniungitur, mem- 
brum corporis est. Accipe.ergo hac de re selecta quaedam 
antiquae Traditionis testimonia. 

Certe Cyprianus epist. 52 ad Antonianum, identitatem 
ponit inter communionem cum legitimo Pontifice Romano 
et communionem catholicam. Cum enim Antonianus, acceptis 
litteris ab antipapa Novatiano. in partes illius animo pro- 
pendere coepisset, confirmat'illum Cyprianus in priori sen- 
tentia ut cum*Cornelio communicare pergat, his incipiens 
verbis: « Accepi primas litteras tuas... quibus sigmficasti 
«cum Novatianotte"non communicare, sed sequi consihum 
« nostrum, et cum$Cornelio coepiscopo nostro unum tenere 
« consensum. Seripsistizetiam ut£exemplum earumdem litte- 
rarum ad Cornelium transmitterem, ut deposita omni sol- 
lieitudine iam sciret fe secum, hoc est cum Catholica Ecclesia 
< communicare ». — Item Optatus 1. 2 de schism. loco supra 

citato, post recensitam successionem Romanorum Pontificum 
ea ratione convincit schismaticos esse extra Ecclesiam ca- 
tholieam, quod nullus ipsorum episcopus eidem Romanae 
Cathedrae communicet, et concludit c. 6-9: « Igitur de dotibus 
« supradicta cathedra est prima, quam probavimus per Pe- 
«trum nostram esse... Et per cathedram Petri quae no- 
« stra est, per ipsam et caeteras dotes apud nos esse ». Ubi 
per dotem cathedrae intelligit Optatus notam apostolicitatis 
sitam in communione cum cathedra illa in qua apostolicae 
potestatis fons est et origo. — Rursus Hieronymus, epist. 15 
ad Damasum, n. 2: « Ego nullum primum nisi Christum se- . 
«quens, Beatitudini tuae, id est cathedrae Petri communione 
« consocior. Super illam petram aedificatam Ecclesiam scio. 
« Quicumque extra hanc domum agnum comederit, profanus 
«est. Si quis in Noe arca non fuerit, peribit regnante di- 
«luvio.... Quicumque tecum non colligit, spargit ; hoc est, qui 
Christi non est, antichristi est. ». Et 1n apologia adversus h- 
bros Rufini, l. 1, n. 4: « Fidem suam quam vocat? Eamne 
«qua Romana pollet Ecclesia? an illam quae in Origenis 
« voluminibus continetur? Si Romanam responderit, ergo ca- 
tholici sumus, qui nihil de Origenis errore transtulimus ». — 
Item Ambrosius, uno signo e sede Petri petito, id est ex Ro- 
manae Ecclesiae communicatione, quinam veri catholici 
habendi essent, solitum esse investigari demonstrat, dum haec 
scribit de suo fratre Satyro, qui adhuc catechumenus e nau- 
fragio ereptus, et statim sine mora baptismum recipere cu- 
piens, sed nonnisi a catholico episcopo: « Advocavit ad se 
« episcopum (loci) nec ullam veram putavit nisl verae fidei 
« gratiam, percontatusque ex eo est utrumnam cum episcopis 
« catholicis, hoc est cum Romana Ecclesia conveniret » (1). — 
Sed et eiusdem persuasionis circa identitatem inter Romani 
et Catholici nomen fidem faciunt testimonia quoque extero- 
rum, ut videre est ex documentis in primo tomo huius operis 
occasione data iam relatis, et ex iis quae habet Baronius ad 
annum Christi 45, n. 10. — Denique in ipso Concilio Con- 
stantinopolitano IV, episcopi qui Photio adhaeserant non 
fuerunt prius ad communionem catholicam admissi, quam 
sequenti formulae subscripsissent: « Sequentes in omnibus 


(1) Ambr. de excessu Satyri l. 1, n. 47. 

« apostolicam Sedem, et observantes eius ommia constituta, 
« speramus ut in una communione quam Sedes apostolica 
« praedicat esse mereamur, in qua est integra et vera chri- 
« stianae religionis soliditas: promittentes etiam, sequestratos 
«a communione Ecclesiae Catholicae, id est, non consentientes 
« Sedi apostolicae, eorum nomina inter sacra non recitanda 
« esse mysteria » (1). 

Una igitur hac tessera, concludit Baronius, hoc uno sym- 
bolo, hoc uno denique rogato et reddito nomine, qui eatho- 
lici essent, quive haeretici, semper innotescere consueverunt : 
nempe ut ille absque controversia catholicus censendus esset, 
qui se Romanae Ecclesiae communicare profiteretur, ac ille 
contra esset conclamandus haereticus, qui ab eadem Romana 
cathedra probaretur esse divisus. 

Argumentum quintum, ex adimpletione in cathedra 
Romana prophetiae Christi, Matth. XVI-18. — Certe, 
cum primatum in Beato Petro instituebat Dominus Iesus 
Christus, successionem pontificum praedicebat perennem fu- 
turam atque indestructibilem, in qua scilicet vigeret potestas 
semper exstitura vivax religionis radix, et tenax Ecclesiae 
vigor. Atqui in sola cathedra Romana, haec quae dicta. sunt. 
rerum probantur. effectibus, ut legitur in formula Hormisdae 
a Patribus Graecis et Latinis in Concilio VIII subscripta. 

Et primum indicium est, quia de sola cathedra Romana 
ostendi potest certa et indisrupta successio episcoporum inde 
ab apostolis. Nec sane immerito in hac ipsa usque ad nos 
continuata successione, prodigii quidpiam inesse dixeris. Nul- 
lum enim simile exemplum in tota historia reperitur, quamvis 
omnes causae quae humanis principatibus finem imponere 
solent, hie quoque locum habuerint, atque etiam magis (2). 


(1) Denzinger n. 41. 

(2) Id confirmare placet ex confessione auctoris Protestantis, qui dein 
veritate convictus, ad catholicae Ecclesiae gremium accessit: « Portez 
« vos regards en arrière, remontez d'une époque quelconque à d'autres 
« temps, et voyez comment l'institution de la papauté a survécu à toutes 
«les autres institutions en Europe; comment daus les variations sans 
« fin de la puissance humaine, elle seule est demeurée invariable et a 
« couservé et retenu le méme esprit. Serez-vous surpris que plusieurs la 
« regardent comme le roc qui s’élève inébranlable au dessus des vagues 

Secundum indicium est, quia in sola sede Romana, prae 
alis quae apostolica origine gloriantur, cifra maculam semper 
est catholica servata religio. Imo, dum in alus sederunt insi- 
gnes haeresiarchae, (puta 1n Antiochena Paulus Samosatenus 
Arianorum praecursor; in Alexandrina Dioscorus, Gaianus, 
tum Cyrus Monothelitarum princeps; in Constantinopolitana 
Macedonius, Nestorius, etc., ut ea tantum nunc commemorem 
quae in confesso sunt apud omnes): a Romana cathedra ita 
fuerunt prostrata omnia haeresum monstra, ut Leo IX in 
epistola ad Michaelem Caerularium, tanquam de re notoria 
loquens, scribere non dubitaverit: « Nonne a Romana Ec- 
« elesia.... reprobata et convicta atque expugnata omnium 
« haereticorum commenta, et fratrum corda in fide Petri quae 
« hactenus non defecit nec usque in finem deficiet, sunt con- 
« firmata? ». 

Tertium indicium est, quia omnis ecclesia quae a Romana 
communione sese separavit, fato insuperabil atque lege in- 
variabih inventa est, velin dies dissolvi, vel in quodam le 
thargiae statu languescere, omnibus vero modis in probro- 
sam semper incidere servitutem, mancipium Caesaris effecta. 
Quippe aiebat Cyprianus: Avelle radium solis a corpore, di- 
visionem lucis unitas non capit; ab arbore frange ramum. 
fractus germinare non poterit: a fonte praecide rivum, prae- 
cisus arescit. 

Quartum denique indicium est, quia praeter Romanam se- 
dem nullum aliud invenitur aut inventum est unquam uni- 
versale centrum religionis. Et iam suo tempore testabatur 
Hieronymus qualiter ex toto terrarum orbe consultationes 
mittebantur ad Sedem apostolicam, et ab ea velut ab oraculo 
responsa petebantur: Ante annos plurimos, inquit epist. 123, 
n. 10, cum in chartis ecclesiasticis tucarem Damasum Roma- 
nae urbis episcopum, et Orientis atque Occidentis synodicis 
consultationibus responderem. Sed et nihil sane usque nunc in 
hae parte immutatum. Nam usque nunc, quidquid vere in 
christianismo viget, viget in huius Sedis communione et de- 


« orageuses du temps? » Et rursus: « L'origine, le développement, l’éten- 
« due et l'influence (dn pouvoir pontifical), forment le spectacle le plus 
« remarquable de l’histoire du monde >. Hurter, vie du Pape Innocent IH, 
apud Migne, Dém. Ev. Tom. 15, col. 938. 

pendentia. Usque nunc, totius splendor religionis nihil aliud 
esse videtur quam luminis eius irradiatio. Usque nunc, forma 
cultus, leges et canones, fidei svmbola, omnia ab ea derivant 
cum plena obedientia. Quis haec considerans non ibi agno- 
scet petram Ecclesiae quam designabat Christus? Caput unum 
sive originem unam de qua eleganter Cyprianus: « Ecclesia 
« Domini luce perfusa, per totum orbem radios suos porrigit. 
« Unum tamen lumen est quod ubique diffunditur, nec unitas 
« corporis separatur. Ramos suos in universam terram copia 
« ubertatis extendit, profluentes largiter rivos latius expandit. 
« Unum tamen caput, et origo una, et una mater fecundi- 
«tatis successibus copiosa ». 

Sic ergo certissimis argumentis efficitur, successionem Petri 
esse penes Romanos episcopos, adeoque ad Romanam sedem 
applicari de facto institutionem Christi initiatam in persona 
principis apostolorum. Quo semel posito, 1am demonstratum 
manet, fide divina esse credendum quod Romanus Pontifex 
iure divino plenitudinem potestatis habet super universam Ec- 
clesiam. Sed nondum innotuit an devolutio successionis Petri 
ad eumdem Romanum Pontificem sit pura et simplex veritas 
facti, vel divinae etiam fidei dogma. Et hoc superest ut ad- 
struamus. 


^ 


& 2. 


Plane autem dicendum quod non est tantum veritas facti, 
verum etiam fidei dogma solemniter ab Ecclesia definitum. 
Certe Concilium Florentinum duo sancivit tanquam de fide: 
primo quod Romanus episcopus in universum orbem tenet 
primatum, deinde quod ipse Pontifex Romanus successor 
est Beati Petri: « Diffinimus, inquit, sanctam apostolicam se- 
«dem et Romanum Pontificem in universum orbem tenere 
« primatum, ef ipsum Pontificem Romanum successorem esse 
« Deati Petri principis apostolorum ». Similiter Vaticanum, 
Sess. IV, cap. 2: « Si quis ergo dixerit, non esse ex ipsius 
« Christi Domim institutione, seu 1ure divino, ut Beatus Pe- 
«trus in primatu super universam Ecclesiam habeat perpe- 
« tuos successores, «ut Romanum Pontificem non esse Beat! 
« Petri in eodem primatu successorem, anathema sit». Ergo 
fide divina catholica credibilis et credenda est. non modo 

veritas primatus Romanae Sedis, verum etiam veritas alia 
quae se habet ut praerequisita conditio, id est veritas devo- 
lutionis sive applieationis haereditatis Petri ad Sedem prae- 
dictam. 

At si haec quoque veritas, veritas fidei est, oportet ut 
fuerit a Deo revelata, et statim occurrit quaestio, ubinam 
contineatur eiusmodi revelatio. Quidam dicunt consequenter 
ad sua principia de obiecto fidei divinae, veritatem hanc 
tune primum evasisse revelatam quando primum fuit ab Ec- 
clesia definita, quia ex tune coepit contineri formaliter im- 
pheite in propositione universali revelata: quidquid ab infal- 
libi Ecclesiae magisterio credendum proponitur, est verum. 
Sed haec opinio cum suis fundamentis iam fuit satis confu- 
tata, cum de potestate magisterii agebatur. Vide ea quae ibi 
dieta sunt (1). 

Ahi ergo existimant revelatam esse praesentem veritatem 
in scriptura evangelica, Matth. XVI-18 et Ioan. X XI-1T; plu- 
rimasque congerunt considerationes ut hoc ipsum persua- 
deant (2). Sed hoc videtur difficile, quia in ea scriptura reve- 
latur quidem perpetuitas successionis in primatu, ut dictum 
est supra, Thes. 25 $ 3; nihil tamen invenitur quod expli- 
cite aut implicite determinet concretam sedem in qua haec 
successio erat reponenda. Nec dicas quod per facta posteriora 
innotuit Christum locutum esse de Romano episcopo, cum 
dixit: Tu es Petrus et super ‘hanc petram aedificabo ecele- 
siam meam. Nam aliud omnino est, quod facta posteriora. 
ostenderint quis nunc sit successor Petri cui verba evange- 
lica applicantur; aliud. vero est, quod facta posteriora osten- 
derint etiam quis fuerit a Christo revelatus tanquam futurus 
ille successor. Et primum quidem veritatem habet, estque 
de se sufficiens ut possimus et debeamus credere Romanum 
Pontificem, utpote verificantem in se rationem successoris 
Petri, esse Ecclesiae petram, et clavigerum regni, et confir- 
matorem fratrum, et totius ovilis pastorem. At secundum 
videtur falsum, et nulla verosimili ratione firmatur. Non 
ergo est fide divina credibile vi evangelicae sententiae, quod 


(1) Thes. 18, $ 2. 
(2) Franzelin, de Eccles. Thes. 12, n. 3, post Suarez in Defens. fid. 
Ie. 15. 

Romanus episcopus sit per identitatem ille de quo loquebatur 
Christus, id est successor Petri in primatu, sed hoc rema- 
nebat aliunde accipiendum. 

Restat itaque ut dicamus proprium locum huius dogmatis 
esse traditionem. Dico autem traditionem divinam, et non 
pure historieam vel ecclesiasticam, quatenus testimonia Pa- 
trum circa coniunctionem primatus cum Sede Romana sunt 
de re revelata apostolis per Spiritum Sanctum, quae deinde 
quasi per manus tradita, et continua successione in Ecclesia 
catholica conservata, ad nos usque transmissa pervenit. Et 
hoc interim manifestat satis vel ipsa Ecclesiae definitio, quia 
non potuisset Ecclesia definire tanquam veritatem de fide. Ro- 
manum Pontificem esse successorem Petri, nisi in traditione 
antiqua de Sancta Sede Romana agnovisset characteres tra- 
ditionis non solum historicae, sed etiam vere divinae. 

Caeterum. praeter Ecclesiae auctoritatem, theologiea quo- 
que ratio nobis praesto est. quia quidquid in traditione pro- 
ponitur tanquam a Deo institutum, eo ipso proponitur tan- 
quam a Deo revelatum. Sed in traditione Patrum applicatio 
haereditatis Petri ad Romanam sedem proponitur tanquam a 
Deo ipso sancita atque ordinata. Ergo haec traditio revelatam 
veritatem refert, et hac de causa legitimum fuit ecclesiastico 
magisterio dogmaticae definitionis fundamentum. In hoc porro 
argumento malor est per se nota, quia etsi possit esse reve- 
latum id quod de iure divino non est, tamen e converso, 
nihil apud nos de iure divino positivo esse potest, quod re- 
velatum non sit. Minor vero apparebit ex iam dicendis pro 
declaratione tertiae partis huius propositionis, ad quam statim 
accedo. 


8 23. 


Sane vero. quisquis relegerit testimonia traditionis quae 
fuerunt superius relata in secundo, tertio, et quarto argu- 
mento, videbit ea esse de primatu Romanae Sedis tanquam 
de re penitus immobili et nulli potestati humanae obnoxia. 
Absolute enim testantur Patres hanc sedem esse sedem ad 
quam necesse est omnem convenire Ecclesiam, sedem cuius 
communio est tessera verae religionis, et dos cum qua infal- 
hbiliter connectuntur caeterae omnes verae Ecclesiae dotes, 

sedem quae rationem habet radicis et matricis Ecclesiae ca- 
tholicae, a qua in omnes venerandae communionis iura dli- 
manant, sedem quam non vincunt superbae inferorum por- 
tae, sedem a Deo collatam Petro ut in ea unitas servaretur 
ab omnibus, etc. Absolute, inquam, haec attestantur Patres 
secundum totam vim atque amplitudinem terminorum, nulla 
usquam insinuata restrictione ad eum rerum statum qui con- 
tingenter tantum 1n Ecclesia hactenus viguisset, nulla quoque 
vel longinqua allusione facta ad possibilitatem mutationis. Et 
de mutando quidem ordine aliarum sedium saepe actum est, 
praesertim in causa ecclesiae Constantimopolitanae, cuius ex- 
petita ad gradum patriarchalem promotio convellebat provin- 
cialium iura primatuum (1), quin imo in tertio reponebat loco 
sedem Alexandrinam, Antiochenam in quarto (2). Porro, etsi 
a ©. Leone et proximis eius successoribus constanter dene- 
gata sit haec mutatio, non ideo certe, quia pontifices eam ha- 
bebant tanquam excedentem limites apostolicae potestatis, sed 
quia praeter alia motiva, aestimabant non adesse pro tunc 
rationem sufficientem quae licifam redderet perturbationem 
pacis ecclesiarum per abrogationem antiquae regulae, decreto 
etiam Nicaeni Concilii solemniter confirmatae (3). Ratum ita- 
que fixumque erat, tum apud Patres Chalcedonenses tum apud 
Pontificem ipsum, praerogativas caeterarum sedium esse sim- 
plieiter de iure ecclesiastico, et pro tanto posse transferri, mi- 
nui, augeri, et vel ex parte vel ex toto aboleri. At, quod at- 
tinet ad disiunctionem haereditatis Petri a Sede Romana, non 
solum nunquam fuit mota quaestio de translatione facienda, 
sed ne unum quidem vestigium invenire est cuiuscumque su- 
spicionis de hypothetica eius possibilitate. Signum igitur est 
quod testimonia traditionis circa devolutionem ecclesiasticae 
monarchiae ad Romanam Sedem sunt omnino acciplenda si- 
cut revera sonant, videlicet ut attestantia absolutam verita- 


(1) Leo, epist. 106 ad Anatolium episcopum CP., c. 5. 

(2) Id., ibid. 

(3) « Rescribens itaque ad epistolas tuas, pro ea qua diligo affectione, 
« te- moneo ut maior apud te sit universalis Eeclesiae status, saluberrima 
« olim et vera ordinatione munitus, quam ut in cuiusquam gratiam et a 
« me velis postulare, quae sine reatu utriusque nostrum, nec mihi conce- 
« dere, nec tibi liceat obtinere ». S. Leo, epist. 107 ad Iulianum Coensem 


episcopum, 

tem, et constitutionem undequaque immobilem. Immobilis 
autem constitutio non esset nisl esset institutio de 1ure divino, 
quia id quod propria auctoritate Petri fuisset introductum, 
eadem auctoritate quae plena atque integra ad successores 
transivit, posset abrogari. Ergo sensui antiquae traditionis 
fideliter inhaerendo, dicendum plane quod nou humana, sed 
divina dispositione apostolis revelata, ordinatum fuit ut iura 
primatus Beato Petro collati ad Romanam Sedem devolve- 
rentur. ita scilicet ut non solum repugnet, alicuius concilii 
generalis sententia, aut unicersorum populorum facto Summum 
Pontificem ab Romano episcopo atque Urbe ad alium episcopum 
aliamque urbem transferri (1), verum etiam repugnet id fieri 
lege et decreto ipsius supremi Pontificis. 
Equidem haec conclusio quae in traditione maiorum im- 
plicite continetur, nondum fuit ab Ecclesia expresse definita: 
sed est definibilis, imo cum definitionibus iam exsistentibus 
tam intime connexa, ut ab eis vix differre videatur. Dicit Flo- 
rentinum: Diffinimus ipsum Romanum Pontificem successorem 
esse Beati Petri. Dicit Vaticanum : Si quis dixerit R. P. non 
esse D. Petri in primatu successorem, anathema sit. Sed si pos- 
sibile esset ut per quamcumque causam Summus Pontifex ab 
Romano episcopo atque Urbe ad alium episcopum aliamque 
civitatem transferretur, definitiones istae, ut veritatem habe- 
rent. sic deberent intelligi: Diffinimus R. P. successorem esse 
B. Petri, quamdiu scilicet manebit successionis ratio quae 
usque nunc viguit, vel donec circa Petri successionem nova 
aliqua interveniat ordinatio, vel usquedum mutetur praesens 
rerum status et conditio. Atqui huiusmodi limitatio, praeter- 
quam quod gratis effingitur. apparet positive excludenda. Pri- 
ino quia debuisset explicite et signanter exprimi, ne canones 
fidei in suo sensu maxime obvio et naturali evadere possent 
aliquando falsi. Secundo quia nedum subaudiatur, removetur 
potius a Vaticanis Patribus cum praemittunt, saeculis omni- 
bus notum esse quod sanctus beatissimusque Petrus claves 
regni accepit: « Qui ad hoc usque tempus ef semper, in suis 
« suecessoribus episcopis S. Romanae Sedis vivit et praesidet. 
« Unde quicumque in hac cathedra Petro succedit, is secundum 
« Christi ipsius institutionem primatum Petri in universam Ec- 


€» 


(1) Propositio damnata in Syllabo, n. 35. 

« clesiam obtinet » (1). Ubi apparet statui nexum necessarium 
et perpetuum inter successionem in cathedra Romana et suc- 
cessionem in primatu. Utitur enim Concilium terminis uni- 
versalibus, semper, quicumque, adeo ut purificata conditione 
successionis in cathedra, eo ipso necesse sit haberi succes- 
sionem in primatu. Uno denique verbo: « Supponamus pri- 
« matum a Sede Romana Petri translatum et iam coniunctum 
«sedi alteri, Neapolitanae, Parisiensi, Coloniensi. Ergo pro 
«ila supposita futura aetate non erit amplius verum quod 
« definitum est, et usque ad illud tempus ab omnibus fide 
« catholica credendum erat: ipsum Pontificem Romanum suc- 
« cessorem esse (non solum fuisse aliquando) B. Petri principis 
« apostolorum, totiusque Ecclesiae caput. Ac propterea tum tem- 
« poris non erit anathema, qui dixerit Romanum Pontificem 
« non esse B. Petri in primatu successorem. Nec amplius pro- 
« fitendum erit, Ecclesiam Romanam disponente Domino, super 
« omnes alias ordinariae potestatis obtinere (non solum obti- 
« nulsse) principatum ; hancque non esse aliam quam Komani 
« Pontificis iurisdictionis potestatem, erga quam pastores atque 
« fideles tum seorsum singuli tum simul omnes obstringuntur. 
« Erit mutandum quod eousque propositum erat credendum 
«in professione Lugdunensi et Tridentina: Ipsa sancta Ro- 
« mana Ecclesia summum et plenum primatum super universam 
« Ecclesiam catholicam obtinet. Romanam Ecclesiam omnium 
« ecclesiarum matrem et magistram agnosco, Romanoque Pon- 
« tifici Beati Petri apostolorum principis successori ac I. C. 
« vicario veram obedientiam spondeo ac iuro. In summa, vera 
« Ecclesia Iesu Christi non erit amplius Ecclesia Romana 
« catholica, sed Ecclesia Neapolitana vel Parisiensis catholica. 
« Absurditas ipsa horum consectariorum catholicis auribus 
« intolerabilis, quae tamen omnia in illa suppositione trans- 
«latae sedis necessario continentur, demonstrat incommuta- 
« bilitatem obiecti quod in definitionibus et professionibus 
« fidei credendum proponitur » (2). 

Caeterum duobus adhuc modis intelligi potest fuisse iure 
divino sancitam, adeoque immobilem effectam coniunctionem 
primatus cum Sede Romana. Vel iure divino antecedente, 


(1) Cone. Vatic. Sess. IV, eap. 2. 
(2) Franzelin, de Ecclesia, Thes. 12, $ 3. 

quatenus lex divina Petro revelata indixisset ei necessitatem 
suscipiendi Romaaum episcopatum ut primatus in eo perpetuo 
subsisteret. Vel iure divino consequente, quatenus per reve- 
latam divinam legem fuisset duntaxat ordinatum ut quidquid 
tandem Petrus determinaret quoad conditiones successionis, 
id firmum ratumque remaneret, inviolabiliter in finem usque 
retinendum. Ex his duobus modis prior sane magis arridet, 
quia apparet magis connaturalis: sed ab omni interim deter- 
minatione in hac parte abstinere visum est. Neque enim in 
hoc reponitur quaestionis momentum, sed solum in omni- 
moda sedis primatialis immobilitate sive fixitate, quae quidem 
ex tanta convenientia exigebatur, ut non immerito convenien- 
tiam diceres absolutae necessitatis fines fere attingere. 
Considerandum enim, quot et quantis perturbationibus ori- 
ginem daret omnis mutatio in sede supremi regiminis. Con- 
siderandum praesertim quid distet inter regimen ecclesiaticum 
et regimen civile. Nam in civilibus auctoritas non est neces- 
sarlo ex traduce, quia destructo quolibet gubernio, novum de 
integro semper instaurari potest, eiusdem legitinitatis cum 
praecedente, etiamsi cum eo nullam continuitatem habeat. 
nullamque parentelae connexionem. Et ratio patet ex dictis 
superius, Quaest. 12, de formis politici principatus. Sed in 
socletate supernaturali non habetur legitima potestas praeter 
eam quae a Christo primum collata, continuatur et perseve- 
rat usque nune sibi ipsi identica, instar haereditatis per ma- 
nus veluti transmissae a maioribus in successores. Et haec 
potestatis continuatio, alio nomine vocatur apostolicitas regi- 
minis. Ex disputatis autem ubi de Ecclesiae monarchia, con- 
stat quod principium et fons apostolicae potestatis non est 
nisl in pontificibus successoribus Petri, a quibus in alios cun- 
ctos antistites venerandae communionis jura dimanant. AG 
hoc igitur ut in Ecclesia apostolicitas regiminis in lumine 
solis semper splendesceret, semperque esset in signum leva- 
tum super tot tamque multiplices sectas quae segregaverunt 
semetipsas et a semetipsis inceperunt, oportuit ut in finem 
usque, maxime conspicua appareret successio principalis sive 
successio Petri, qua ablata perit ipso facto praedicta mini- 
sterii apostolicitas, et qua habita, 1pso facto de integro tenetur, 
ut demonstratum est. Ergo etiam oportuit ut possessio unius 
sedis a Petro initiatae esset invariabilis atque immutabilis ti- 

tulus ad Petri successionem, quia hic est maxime connaturalis 
modus quo apud homines successio innotescit, et continuata 
haereditatis transmissio: dum scilicet ascendendo ab eo qui 
nune praeest, ad eos qui ante illum eamdem cathedram te- 
nuerunt, idemque in ea gesserunt munus, pervenitur tandem 
ad eum primum quem Christus ipse constituit in potestate. 

Et hae 1mmobili constitutione semel supposita, semper ve- 
rum erit quod aiebat Cyprianus, de Unitate Ecclesiae, n. 4: 
Tractatu longo atque argumentis opus non est. Probatio est ad 
fidem facilis compendio veritatis. Loquitur Dominus ad Petrum: 
Ego tibi dico, inquit, quia tu es Petrus, et super hanc petram 
aedificabo Ecclesiam meam. Semper enim aderit breve illud de- 
monstrationis catholicae compendium, in Romanorum episco- 
porum successione fundatum, quo utebatur Irenaeus l. 8, c. 8. 
et Optatus l. 2 de schism. c. 2, et Augustinus in Psalmo 
contra partem Donati. Quin imo brevis illa et semper inva- 
riata demonstratio, tanto in dies evadet illustrior, quanto plura 
transierint saecula, et longior pontificum series, tot inter 
mundi vicissitudines, indisrupta conspicietur. Haec demon- 
stratio est quae in ingressu Basilicae S. Pauli extra muros, 
splendore veritatis percellit etiam lippientes oculos. Huic de- 
monstrationi innixi, non egemus commendatitüs litteris ad 
omnem conscientiam hominum, sed fidenter illud apostolicum 
assumimus: Pro Christo legatione fungimur (1); et iterum: Sic 
nos existimet homo ut ministros Christi et. dispensatores my- 
steriorum Dei (2). Una enim apostolica Sedes est immobiliter 
constituta, quae a Christo immediate suam habet potestatem: 
a qua una, apostolicitas sive missio legitima in totum corpus 
Ecclesiae ei adhaerentis, per omnes hierarchiae gradus refun- 
ditur. At contra, quibuscumque sectarum ministris lure 
meritoque diceres: Qui estis vos? unde venitis? in qua po- 
testate ministerium exercere praesumitis? Quis misit, quis 
munus demandavit? Ubi sunt tituli, ubi legationis testimo- 
nium, ubi commendatitiae litterae ? Vestrae cathedrae, aiebat 
Optatus, vos originem reddite, qui vobis vultis Sanctam Eccle- 
siam vindicare. 


(1) 1 Cor, V-20, 
(2) Cor. IV-1. 


604 QUAESTIO XIV. 


COROLLARIUM I. 


Romanus episcopatus et suprenius pontificatus non 
sunt duo episcopatus in actu, sed potentia tantum, hoc 
sensu scilicet quod potuisset esse duo. 


Ratio patet ex praemissis tum in praecedenti propositione, 
tum 1n quaestione de Ecclesiae monarchia. — Et primum sup- 
pono ut per se notum, quod supremus pontificatus et parti- 
cularis episcopatus urbis Romae potuissent esse realiter sepa- 
rati, et ab invicem disiuncti. Si autem absolute potuissent 
dividi, utpote diversis functionibus respondentes, virtualiter 
saltem et potentia duo episcopatus sunt. Tota igitur quaestio 
in hoc est, utrum sint duo, etiam in actu. Et dicendum quod 
non sunt duo, sed unum. Etenim duo episcopatus qui actu 
tales exsistant, sunt duae 1urisdictiones distinctae quae simul 
sumptae faciunt vel plus potestatis, vel certe plus potestatum. 

Atqui in primis, episcopatus Romanus simul cum summo 
pontificatu non ponit plus potestatis quam summus pontificatus 
solus. Nam summus pontificatus ponit plenitudinem ecclesia- 
sticae potestatis. et quilibet episcopatus particularis ratione 
sui non ponit nisl participationem plenitudinis. Sed perfectio- 
nis plenitudo et perfectionis participatio nunquam faciunt 
plus perfectionis, sicut Deus et creaturae non faciunt plus 
entis. Si ergo non plus est potestatis in Pontifice et episcopis 
totius orbis simul, quam in solo seorsum Pontifice, a fortiori 
plus potestatis non facient pontificatus supremus et solus par- 
ticularis episcopatus urbis Romae. — At neque etiam faciunt 
plus potestatum. Nam etsi in distinctis subiectis papatus et 
episcopatus particularis sint plures potestates, sicut etiam 
plura entia sunt Deus et creatura, non tamen plures pote- 
states esse possunt si supponantur in eodem subiecto. Et ratio 
est quia pontificatus supremus importat potestatem vere epl- 
scopalem atque immediatam in universam Dei Ecclesiam, ut 
infra demonstrabitur. Impossibile autem est ut im una eadem- 
que persona, praeter iurisdictionem immediatam in totum ovile 
Christi, adsit alia numero iurisdictio in particularem gregem, 
quantumvis subordinato ordinario carentem; non'enim esset 
unde ab illa priori distingueretur. Omnis ergo episcopatus 
quem forte sibi Papa adiunget, non poterit esse nisi unum 

actu cum pontificali potestate. Sed quoad alium quemvis epi- 
scopatum, coniunctio eiusmodi non esset nisi contingens et ad 
placitum Pontificis. Nunc autem ipso iure divino, ut osten- 
sum est, cum episcopatu Romano coniunctus fuit episcopatus 
universalis Ecclesiae. Immobiliter ergo et in perpetuum sunt 
actu episcopatus unus (1). 

Ex hae autem coniunctione episcopatus Romani cum pon- 
tifieatu Ecclesiae universae, videtur consequi indefectibilitas 
Romanae particularis ecclesiae. Non enim intelligitur Roma- 
amus episcopus cui plebs Romana non adhaereret. Unde si Ro- 
manus episcopus semper futurus est caput Ecclesiae catholi- 
cae, semper quoque in urbe Roma futura est plebs catholica. 
« Ecclesia Romana, inquit. Bellarminus 1. 4 de Rom. Pont. 
« c. 4, id est, popülus et clerus Romanus non potest errare 
« errore personal, ita üt omnes omnino errent, et nulli sint 
«in Romana Ecclesia fideles et Pontifici adhaerentes. Ta- 
« metsi enim unusquisque seorsim errare potest, tamen id fieri 
«non potest, ut omnes errent simul. et tota Romana Ecclesia. 
« apostatica efficiatur ». Et infra: « Sixtus IV primum per 
« Synodum Complutensem, deinde etiam per se damnavit ar- 
« tieulos Petri cuiusdam Oxoniensis, quorum articulorum unus 
« erat, Ecclesiam urbis Romae errare posse. Et quanquam 
« haec intelligi debere videntur praecipue ratione Pontificis, 
« tamen quia Ecclesia Romana non est solus Pontifex, sed 
« Pontifex et populus, 1deo cum dicunt Patres aut Ponni a 
« Romanam ecclesiam non posse errare, dicere volunt, in Ro- 
« mana ecclesia semper futurum episcopum catholice docen- 
« tem, et populum catholice sentientem ». 


COROLLARIUM II. 


Sedes Romana est sedes Petri, non autem coniunctiu: 
Petri et Pauli; nec Paulus aliquid contulit quant&umn 
ad ius potestatis, sed solum quantum ad nobilitatem 


Paulum non fuisse episcopum Romae, ex multis apparet. 
Primo quia iam erat fundata Romana sedes et ecclesia, an- 
tequam Paulus Romam adveniret, ut aperte colligitur ex iis 


(1) Cf. Caietanum, Tract. 3 de Rom. Pontif. institutione, c. 13; Bel- 
larminum 1. 2 de Rom. Pont. c. 12, etc. 

"quae dicit ipsemet, Rom. I, 8-15. Secundo quia martyrio co- 
ronatus est simul cum Petro, qui usque ad mortem Roma- 
nam cathedram tenuit. Tertio quia totius traditionis unanimis 
vox est, quod in una cathedra, non duo simul episcopi, sed 
unus tantum praeesse potest. Quarto quia in monumentis 
antiquitatis, episcopalis sedes urbis Romae ubique vocatur 
sedes Petri, cathedra Petri, cathedra Petro collata, cathedra 
in qua Petrus ad hoc usque tempus et semper in suis succes- 
soribus vivit et praesidet et iudicium exercet, cathedra in 
qua per Leonem, per Agathonem loquebatur, atque ita porro. 
Et ne unum quidem documentum invenire est m quo dieta 
sit cathedra vel sedes Pauh. 

Si quando igitur contungatur Petro in episcopatu Romano, 
ut apud Irenaeum 1.3, c. 3, et Epiphanium, Haer. 27, n. 6, 
id eo sensu accipiendum est quo coadiutor episcop! simul cum 
episcopo potest recenseri, maxime si primo episcopo in ipsa 
sedis fundatione adlaboraverit, et eiusdem sedis illustrationi 
plurimum contulerit. Et sic est in praesenti, quia oportebat 
Romanam cathedram eminere non solum iure potestatis, ve- 
rum etiam splendore ac nobilitate originis. Eminet autem 
nobilitate originis, quatenus in sul initio consecrata est su- 
doribus et sanguine duorum apostolorum, quorum alter fuit 
specialis apostolus Iudaeorum, alter specialis apostolus Gen- 
tium (1), quique ambo simul compendiaverunt in se magnum 
illud apostolatus charisma, quod ad primam Ecclesiae plan- 
tationem, ut dictum est supra (2), ordinabatur. At potestas 
prunatus ex unius Petri haereditate est. 

Hine Leo Magnus, Serm. in natali apostolorum Petri et 
Pauli, c. 1: «Isti sunt viri per quos tibi evangelium Christi, 
« Roma, resplenduit.... Isti sunt sancti patres tul verique pa- 
« stores, qui te regnis coelestibus inserendam multo melius 
« multoque felicius condiderunt quam illi quorum studio prima 
moenium tuorum fundamenta locata sunt.... Isti sunt qui 
«te ad hane gloriam provexerunt, ut gens sancta, populus 
electus, civitas sacerdotalis et regia per sacram Beati Petri 


A 


A 


(1) « Creditum est mihi evangelium praeputii, sicut et Petro circum- 
« cisionis. Qui enim operatus est Petro in apostolatum cirenincisionis, 
« operatus est et mihi inter Gentes ». Gal. II-7. 

(2) Supra, Thes. 26, $ 1. 

« sedem caput orbis effecta, latius praesideres religione divina 
«quam dominatione terrena ». Ubi vides quod licet sanctos 
Petrum et Paulum patres et pastores Romanae urbis Leo di- 
xerit paulo ante, sedem tamen episcopalem uni Petro tribuit, 
ac per eam caput orbis Romam effectam tradit, cuius sedis 
causa praesidet universo orbi potestate primatus. — Et eadem 
quoque observatio facienda occurrit circa decretum Gelasi 
de canonicis seripturis: « Sancta Romana Ecclesia nullis sy- 
«nodicis constitutis caeteris ecclesiis praelata est, sed evan- 
« gelica voce Domini et Salvatoris primatum habuit: Tu es 
« Petrus, inquientis, et super hane petram aedificabo Eccle- 
«siam meam.... Addita est etiam societas beatissimi Pauli 
« apostoli, vasis electionis, qui non diverso, sicut haeretici 
« garriunt, sed uno tempore, uno eodemque die gloriosa 
« morte cum Petro in urbe Roma sub Caesare Nerone ago- 
«nizans coronatus est, et pariter supradictam sanctam Ro- 
manam Ecclesiam Christo Domino consecrarunt, aliisque 
omnibus urbibus in universo mundo sua praesentia atque 
venerando triumpho praetulerunt. Est ergo prima Petri apo- 
« stoli sedes, Romana ecclesia, non habens maculam neque 
« rugam, neque aliquid huiusmodi » (1). 


^ 


^ 


[S 


^ 


€ 


A^ 


e 

(1) Rem totam egregie exponit Bossuct in sermone de unitate Ecele- 
siae: « Mais pourquoi voyons-nous ici l’apôtre saint Paul? Le mystère 
«en serait long à déduire, Souvenez-vous seulement du grand partage 
« où l'univers fut comme divisé entre Pierre et Paul, où Pierre chargé 
« du tout en général par sa primanté, et par un ordre exprès chargé des 
« Gentils qu'il avait reçus en la personne de Cornélius le Centurion, ne 
« laisse pas, pour faciliter la prédication, de se charger du soin spécial 
« des Juifs, comme Paul se chargea du soin spécial des Gentils. Pnisqu'il 
« fallait partager, il fallait que le premier eût les ainés, que le chef à 
« qui tont se devait unir, eût le peuple sur lequel le reste devait être 
« enté, et que le vicaire de J. C. eût le partage de J. C. même. Mais 
«ce n'est pas encore assez, et il faut qne Rome revienne au partage de 
« saint Pierre; car encore que, comme chef de la gentilité, elle fût plus 
« que toutes les antres villes comprise dans le partage de l'apótre des 
« Gentils, comme chef de la chrétienté, il faut que Pierre y fonde l'Eglise. 
« Ce n'est pas tout. Il faut que la commission extraordinaire de Paul 
« expire avec lui à Rome, et que réunie à jamais, pour ainsi parler, à 
« la chaire suprême de Pierre à laquelle elle était snbordonnée, elle élève 
« l'Eglise Romaine au comble de l’antorité et de la gloire. Disons encore: 
« Quoique ces deux frères, saint Pierre et saint Paul, nonveaux fonda- 

COROLLARIUM III. 


Si sermo sit de personis quae primatu decorantur, 
non una est Petri et successorum eius conditio, pro 
guanto Petrus fuit personaliter a Christo electus, et 
nulla mediante desiznatione humana, primatu insigni- 
fus: successores vero investituram potestatis iure di- 
vino non obíinent, nisi praesupposita designatione 
personae in Romanum episeopus per electionem ca- 
nonicam. 


Horum ratio 1n promptu est, quia coniunctio supremae po- 
testatis cum persona Petri omnibus modis fuit a Christo. Sed 
quoad successores. a Christo non est potestatis coniunctio 
cum singularibus personis praecise in quantum hae singulares 
personae sunt, sed solum in quantum sunt personae quibus 
accessit legitima electio ad Romanum episcopatum sive ad 
Petri successionem. Et haec electio quae necessario praesup- 
ponitur ut persona electa fiat vi evangelicae institutionis petra 
Ecclesiae, et claviger regni coelorum, et pastor agnorum atque 
ovium: haec, inquam, electio ab hominibus est, et iure ecele- 
siastico regulatur. 

Propterea. subiectum quod ad mare Tiberiadis ètre divino 
accepit praefecturam totius Ecclesiae, fuit persona Simonis 
filu Ioannis seu Ionae in quantum erat haec singularis per- 
sona. At subiectum quod in conclavi iure pariter divino re- 
cipit primatum, non est haec vel illa singularis persona nude 
sumpta, sed haec vel illa prout facta legitima per canonicam 


« teurs de Rome, plus heureux eomme plus unis que ses deux premiers 
« fondateurs, doivent consacrer ensemble l'Eglise Romaine; quelque grand 
«que soit saint Paul en science, en dons spirituels, en charité, en cou- 
«rage; encore quil ait travaillé plus que tous les autres apôtres, et 
« qu'il paraisse étonné lui-même de ses grandes révelations et de l’excès 
«de ses Inmières, il faut que la parole de J. C. prévale: Rome ne sera 
«pas la chaire de saint Paul, mais la chaire de saint Pierre; c’est sous 
« ce titre qu'elle sera plus assurément que jamais le chef du monde ; et 
« qui ne sait ce qu'a chanté le grand saint Prosper, il y a plis de 1200 ans: 
« Rome le siége de Pierre, devenue sous ce titre le chef de l’ordre pastoral 
« dans tout l'univers, s'assujettit par la religion ce qu’elle Wa pu subjuguer 


« par les armes ». 

designationem electorum et voluntariam electionis accepta- 
tionem. 

Hinc statim suboritur quaestio de legitimitate personae Poun- 
tificis successoris Petri: a quibus conditionibus dependeat, 
an sit penitus inamissibilis vel non, qua demum ratione in- 
fallibiliter innotescat. Et ad horum dubiorum elucidationem 
sequens statuitur propositio. 


THESIS XXIX. 


Cum titulus ad successionem Petri in primatu totius 
Ecclesiae sit legitima in Romanum episcopum eleetio. 
prae primis tenendum est conditiones huius electionis 
a solo iure pontificio, regulariter saltem loquendo, de- 
pendere, — Insuper, in persona rite electa et semel pon- 
(ificatu aucta, pontificia potestas cessare quidem potest 
per voluntariam: abdicationem, sed minime per depo- 
sitionem, imo nec quovis alio modo, si iuxta fundatissi- 
mam Bellarmini aliorumque (heolozorum sententiam, 
supponatur impossibilis casas Pontificis qui per hace- 
resim notoriam desineret esse de Ecclesia. — Quidquid 
vero de possibilitate huius hypothesis adhuc sentias, 
id saltem necessario adinittendum : pacificam univer- 
salis Ecclesiae adhacsionem fore semper infallibile si- 
snum lezitimitatis personae Pontificis, adeoque et exi- 
stentiac omnium eonditionum «quae ad lezitimitatem 
ipsam sunt requisitae, 


Sub 


Quod legitima electio Pontificis ‘a solo iure pontificio de 
facto nunc dependeat, facili atque obvio argumento demon- 
stratur, quia lex regulans electionem fuit edicta per pontifices 
summos. Ergo quoadusque a Pontifice ipso abrogetur, in suo 
vigore manet, et non est aliqua potestas m Ecclesia, etiam 
sede vacante, per quam possit immutari. « Papa namque in- 
« stituit ad quos spectet electio, et mutat et limitat sic actum 
« electionis, ut opposito modo sit irritus. In Ecclesia autem 
«seu Concilio non esse hane auctoritatem, secluso Papa, ex 
« hoe patet quod tota Ecclesia non potest auctoritative mu- 
«tare legem factam a Papa: puta quod electio non spectet 
«ad Cardinales veros et indubitatos, quod electus a minus 


De Ecclesia Christi. 39 


Em 

«quam duabus partibus Cardinalium sit papa. Sed bene e 
« converso Papa posset (hoc) statuere..., quia eiusdem est de- 
« stituere, cuius auctoritative est constituere in his quae sunt 
«iuris positivi » (1). Et ideo, si exempli gratia contigisset 
vacare sedem. durante Concilio Vaticano, non ad Patres Con- 
cilii spectasset legitima electio, sed ad solos consuetos electo- 
res, sicut etiam speciali bulla expresse providerat Pius IX. 

Sola igitur esse potest quaestio de possibili, an scilicet ad 
aliquam auctoritatem praeter pontificiam. pertinere potuisset 
assignatio conditionum electionis. In quo quidem nullum mo- 
vetur dubium de auctoritate concilii oecumenici quae a po- 
testate pontificia minime contradistinguitur, cum de ratione 
oecumenicorum decretorum sit ut habeant confirmationem a 
Pontifice. Unde dubitatur tantum de aliqua alia auctoritate 
inferiori. Sed conclusio esse debet negativa, quia cum sol! 
Petro datus sit primatus pro ipso et successoribus eius, ad 
ilum solum. id est ad solum Summum Pontificem spectat 
determinare modum transmissionis haereditariae potestatis. 
adeoque et electionis per quam haec ipsa transmissio perfi- 
citur. Accedit praeterea quod omnis lex respicens ordinem 
universalis Ecclesiae transcendit limites ex natura rei prac- 
fixos potestati non supremae. Sed ad ordinem universalis 
Ecclesiae spectat sine dubio electio summi antistitis. Ergo ex 
natura rei reservatur determinationi illius cui cura totius com- 
munitatis a Christo commissa est. 

Et istae quidem conclusiones absque controversia valent 
pro statu ordinario ac’ regulari. Quaeritur vero quid iuris, si 
forte extraordinarius accideret casus in quo ad electionem 
Pontificis procedere oporteret, quin amplius possibile esset 
servare conditiones quas antecedens lex pontificia determina- 
verat, sicut plures contigisse existimant tempore magni schi- 
smatis in electione Martini V. 

Porro, supposita semel talium occurrentia circumstantiarum. 
sine difficultate admittendum quod potestas electionis devol- 
veretur ad concilium generale. Ex ipso enim iure naturali 
est. quod in eiusmodi casibus attributio potestatis superioris 
deveniat per devolutionis viam ad potestatem proxime sequen- 
tem, quantum praecise requiritur ut possit societas conservari 


(1) Caietanus, Tract. 1 de auetoritate Papae et Concilii, c. 13. 

et extremae necessitatis angustias evadere. « In casu autem 
ambiguitatis (quia nescitur si aliquis est verus Cardinalis..., 
« mortuo vel incerto Papa, ut tempore magni schismatis in- 
x choati sub Urbano VI contigisse videtur) in Ecclesia Dei 
« esse potestatem applicativam papatus ad personam, servatis 
« debitis requisitionibus, asserendum est. Et tunc per viam 
« devolutionis ad universalem Ecclesiam potestas haec deve- 
« nire videtur, tanquam non existentibus electoribus determi- 
«natis a Papa» (1). Haee, inquam, sine difficulate intelli- 
guntur, contingentia casus admissa. Sed utrum casus de facto 
unquam contigerit, ana omnino quaestio est. Quin imo, ele- 
ctionem Martini V, non ex propria auctoritate Concilii Con- 
stantiensis factam fuisse, sed ex facultatibus expresse concessis 
a legitimo Pontifice Gregorio XII, antequam papatui renun- 
tiaret, nunc apud eruditos fere pro certo habetur (2), ita ut 
iure meritoque dicat Cardinalis Franzelin: Esse scilicet « cur 


A 


= 


(1) Caietanus, nubi supra. 

(2) Legitimitas electionis Urbani VI videtur nunc undequaque explo- 
rata; et ex ea sequitur legitimitas successorum Urbani, id est Bonifacii IX, 
Innocentii VII, et Gregorii XII. Porro Gregorius XII de plenitudine po- 
testatis constituit Synodum Constantiensem in verum ac legitimum Con- 
cilium pro exstirpatione horrendorum schismatum et integra unione merito 
oplanda et perficienda. Hanc Gregorii constitutionem legatus eius Cardi- 
nalis de Dominicis solemniter promulgavit in Sess. XIV: « In nomire 
« Patris et Filii et Spiritus Sancti, amen, Auctoritate ipsius Domini No- 
« stri Papae, quantum ad eumdem spectat... ut sub diversorum profes- 
« sione pastorum dissidentes christiani iu unitate sanctae matris Ecclc- 
« siae et charitatis vinculo coniungantur, istud sacrum Concilium generale 
« convoco, ct omnia per ipsum agenda auctorizzo et confirmo iuxta modum 
« et formam, prout in litteris Domini Nostri Papae plenius continetur ». 
Tune Synodus per impertitam sibi auctoritatem, in Sess. XVI decrevit 
modum et formam futurae electionis Romani Pontificis post S, Sedis va- 
cationem, ipsi Concilio hae vice statnendam reservari. Accessit tandem 
in eadem Sess. XVI libera abdicatio Gregorii. Per hanc ergo renuntia- 
tionem Sedes Apostolica vere relicta est vacua, ac proinde Concilium ex 
facultatibus sibi a suprema Pontificis potestate attribntis potuit legi- 
time procedere, modo, forma, loco, tempore et materia per ipsum Con- 
cilium ordinatis, ad canonicam et certam electionem unici futuri summi Pon- 
lificis, eamque tandem post biennium in Martino V feliciter perfecit. — 
Ita Franzelin, de Ecclesia, Thes. XIIT, in Scholio. Vide apud eumdem 


documenta. 

« humili laude miremur Christi regis, sponsi et capitis Eccle- 
« siae providentiam, qua ingentes illas turbas cupiditate et 
« ignorantia hominum invectas ac sustentatas composuit, salvis 
« omnibus legibus; demonstrans clarissime, non ope humana, 
« sed divina fidelitate in promissis et omnipotentia in guber- 
« natione, niti indefectibilitatem petrae in qua ipse aedificavit 
« Ecclesiam suam, ut portae inferi non praevaleant adversus 
« eam » (1). 

Et haec quidem de electione personae Pontificis. At nunc 
quaeritur utrum possibile sit, personam rite electam et semel 
pontificatu auctam aliquando a pontificatu cessare, et quate- 
nus affirmative, quanam ratione id contingere possit. 


UYN 
ND 


Triplex via excogitabilis est. Primo, libera Pontificis ab- 
dieatio. Secundo, depositio eius a Cardinalibus vel Concilio 
generali. Tertio, defectio eius ab Ecclesia trahens secum ex 
natura rei amissionem pontificatus, cum intrinsece repugnet 
ut qui desiit esse Ecclesiae membrum, adhuc Ecclesiae caput 
exsistat. 

Porro, quod primo modo cessare possit in Petri successo- 
ribus pontificia potestas, omnino indubium est. Nam coniun- 
ctio pontificatus cum hac singulari persona nou est de iure 
divino nisi praesupposita personae legitimitate, quae causam 
sui habet in electione humana. Effectus autem humanae ele- 
ctionis semper dependet a libero consensu seu acceptatione 
electi, et non minus dependet in secundo, tertio, et quarto 
instanti, quam in primo (2). Sicut ergo haec persona tunc 
primum incepit esse legitima, quando acceptavit electionem 
de se factam in Summum Pontificem, ita et desinit esse, sta- 
tun ac per renuntiationem destruit in se electionis effectum. 


(DpobrAmZelim, l. c. 

(2) De humana electione hie sermo est, quae nihil plus sit quam ele- 
ctio. Potest enim cogitari hypothesis in qua corpus electorum potestateui 
habet supra singulos eligibiles, et quidem in ordine ad imponendam ele- 
ctionem. Quo in casu, non nuda et simplex electio est, sed quae simui 
induat rationem mandati, Verum de tali electione nulla in praesenti quae- 
stio esse potest, ut constat. 

Et nota quod pontifex Petri successor, nec cum ipso Petro, 
nec cum quibuslibet aliis episcopis, eiusdem conditionis esse 
invenitur. Nam Petrus a Christo constitutus fuerat in pote- 
state, nulla praesupposita electione hominum; unde videtur 
quod abdicare pontificatum non potuisset. Caeteri vero epi- 
scopi auctoritate Romani Pontificis assumuntur, ut habetur 
in Tridentino Sess. 23, can. 8, et ideo renuntiare quidem 
possunt, sed ita ut renuntiatio effectum non consequatur nisi 
postquam fuerit acceptata ab eo a quo sunt in partem solh- 
citudinis vocati. Solus papa Petri successor in ea speciali con- 
ditione est, ut et renuntiare possit, et renuntiatio valeat per 
semetipsam. Non enim superiores habebat aut habet eos a 
quibus electus est, neque potuit electio ei imponi ab electo- 
ribus per modum obligationis, sicut fit in capitulis generalibus 
quarumdam religionum iuxta proprias Ordinis constitutiones. 
Promde, sicut non indigebat eorum consensu ad hoc ut per 
non acceptationem impediretur ab initio canonicus electionis 
effectus, ita nec eodem indiget ad hoc ut per renuntiationem 
nunc perimatur. Et quia sublato hoc effectu, tollitur conditio 
requisita ad investituram iuris divini per quam designatus 
in Petri successorem, summas acceperat claves et pastoralem 
in totum gregem Christi potestatem, consequitur plane quod 
ipso abdicationis facto a pontificatu cessat. Hine Bonifa- 
eius VIII in Sexto, l. 1, Tit. * de renuntiatione: « Quoniam 
« aliqui.... in dubitationem sollicitam, an Romanus Pontifex 
«renuntiare valeat papatui, eiusque oneri et honori, dedu- 
«cere minus provide videbantur: Caelestinus Papa quintus 
« praedecessor noster, dum (universalis) Ecclesiae regimini 
« praesidebat, volens super hoc haesitationis cuiuslibet mate- 
« riam amputare..., auctoritate apostolica statuit et decrevit: 
« Romanum Pontificem posse libere resignare. Nos igitur, ne 
« statutum huiusmodi per temporis cursum oblivioni dari, aut 
« dubitationem eamdem in recidivam disceptationem ulterius 
« deduci contingat, ipsum inter constitutiones alias ad per- 
« petuam rei memoriam, de fratrum nostrorum consilio du- 
« ximus redigendum ». 

At quantum certum est, personam quae semel fuit ponti- 
ficatu aucta, posse per liberam abdicationem a pontificatu ipso, 
cessare, tantumdem pro indubitato tenendum, nequaquam id 
posse fieri per depositionem qua Pontifex ab Ecclesia vel 

quolibet collegio in Ecclesia exsistente, sua auctoritate priva- 
retur. Et ratio generalis est, quia superior non deponitur ab 
inferiore. Papa autem est supra omnes et singulos in Eccle- 
sia tam distributive quam collective sumptos, et non solum 
regulariter, verum etiam pro quocumque casu seu eventu, sicut 
iam constat ex dietis de monarchia ecclesiastica, et ex pro- 
fesso declarabitur infra, ubi de vi et ratione primatus. Quare 
opinio Gallieanorum in hae parte, eodem censu habenda est 
ac opinio eorumdem de superioritate Concilii supra Papam, 
quae iam evasit, post definitiones Vaticanas, haeretica. 

Nec dicas adhue concipi depositionem, non quidem per di- 
rectam ablationem pontificiae potestatis, (cum haec immediate 
a Deo sit, et habeat sub se omnem aliam potestatem in Ec- 
clesia), sed per simplicem mutationem subiecti, pro quanto sci- 
licet auferretur a persona Pontificis legitimitas quam induxit 
electio. Hoc enim multiplici ex capite repugnare agnoscitur. 
Primo quidem quia semper poneretur Pontifex obnoxius iu- 
dicio inferiorum, quod apertam involvit contradictionem. Se- 
cundo quia praedicta personae immutatio non correlative op- 
ponitur electioni, sed est in alio ordine, nimirum in ordine 
actus iurisdictionalis et potestativi, et ideo non sequitur: si 
persona Pontificis potest ab hominibus designari, ergo ab iis- 
dem potest legitimitate privari. Tertio quia Ecclesia vel col- 
legium Ecclesiae non habet aliquem actum eirca Pontifieis 
personam praeter actum electionis; electione ergo canonice 
peracta, nihil agendum relinquitur quoadusque novae electioni 
locus detur, et novae electioni locus non est nisi consequenter 
ad vacationem sedis. Omnibus igitur modis de impossibili- 
tate depositionis constat. Quid autem sentiendum sit de de- 
cretis Sessionis quartae et quintae Concilu Constantiensis. 
dicetur infra. 

Duobus itaque im tuto iam positis tanquam extra omnem 
dubitationem exsistentibus. tertia tandem restat celebris quae- 
stio de casu in quo Pontifex per apostasiam, schisma, vel 
haeresim deficeret ab Ecclesia. Per apostasiam quidem, ut si 
Papa fieret Turca. Per schisma, ut si cum Ecclesia cathohea 
communicare iam nollet. Per haeresim, ut si profiteretur se 
personaliter non credere aliquod dogma hactenus sufficienter 
propositum et ab omnibus fidelibus christianis firma fide te- 
nendum, puta divinitatem Christi, realem praesentiam eius in 

sacramento, immaculatam conceptionem Deiparae, aut si quid 
aliud huiusmodi. Verum ex tribus praedictis hypothesibus, 
duae priores adeo inverosimiles exsistunt, ut apud theologos 
vix ac ne vix quidem in considerationem veniant. Et ideo 
quaestio integra solet reduci ad casum papae qui fieret per- 
sonali professione haereticus. 

Hae igitur suppositione semel facta, concedunt omnes au- 
ferendum fore vinculum communionis et subiectionis, propter 
auctoritates divinas quae expresse iubent separationem ab 
haereticis, Tit. IIT-10, 2 Ioan. 10, etc. Sed aliqui cum Caie- 
tano volunt ut papa factus haereticus subsit potestati mini- 
steriali Ecclesiae in ordine ad depositionem, dicuntque hane 
esse unicam exceptionem in generali doctrina paulo supra as- 
serta et declarata. Alii vero statuunt quod talis ipso suo facto 
a pontificatu excideret, ita ut ex parte Ecclesiae non esset 
locus depositioni, sed solum sententiae declaratoriae de va- 
catione sedis. « De modo quo papa propter crimen haeresis 
«deponitur, varia est opinio. Quidam dicunt quod hoc fit 
« propter defectum subiecti. Subiectum namque papatus di- 
« cunt esse hominem fidelem, ac per hoc, sicut deficiente vita 
« corporali per mortem, desinit subiectum papatus, ita defi- 
« ciente fide in illo homine qui est papa, per haeresim de- 
« sinit subiectum papatus. Fundatur haec opinio super hoc, 
« quod fides constituit viatorem in hoc quod est esse mem- 
«brum Ecclesiae Christi. Huic enim adiuncta alia proposi- 
« tione, scilicet quod negatio prioris inducit negationem po- 
sterioris in essentialiter ordinatis ordine causae formalis, 
« (quae patet inductive: si enim non est animal, non est homo. 
« et si non est color, non est albedo, et sic de alis). subiun- 
« gunt: Sed esse membrum et esse caput, sunt sic essentialiter 
« ordinata, quod esse membrum est prius quam esse caput, 
« ut patet, quia caput oportet esse membrum, sed non e con- 
« verso; quod igitur non est membrum, non est caput. Et 
« sic homo carens fide, qualis est haereticus, non est mem- 
bram Ecclesiae, igitur non est caput eiusdem, ac per hoc. 
cum papa nihil aliud sit quam caput Ecclesiae, eo ipso quo 
fit sine fide, fit non papa. Et hoc est quod sub aliis verbis 
ab aliis dicitur, quod cum papa fit haereticus, ipso facto 
iure divino quo fit distinctio fidelium ab infidelibus, est pri- 
vatus papatu. Et quando per Ecclesiam propterea deponitur, 

«non iudicatur neque deponitur Papa, sed qui iam iudicatus 
«est, et qui iam depositus est, dum propria voluntate trans- 
«latus est extra corpus Ecclesiae factus infidelis, declaratur 
«iudicatus et depositus » (1). 

Porro ex duobus dicendi modis hic posterior videtur unicam 
premere viam in qua certissima ecclesiasticae constitutionis 
principia adhuc illaesa servantur. Et facile apparebit perle- 
genti considerationes quas congerit Caietanus ut priorem 
persuadeat opinionem, frustra laborans in ostendendo quo- 
modo tria haec possint stare simul, videlicet : Quod papa 
factus haereticus non est ipso facto, divino aut humano iure 
depositus. Et quod papa manens papa, non habet superiorem 
in terris. Et quod papa, si a fide deviat, est nihilominus ab 
Ecclesia deponendus. Sed contra est, quia s1 1n casu haereseos 
potest papa adhue manens papa ab Ecclesia deponi, unum 
de duobus necessario consequitur: quod depositio non arguit 
superioritatem deponentis respectu deponendi, vel quod papa 
manens papa habet revera pro aliquo saltem eventu superio- 
rem in terris. Insuper, semel ac depositioni aperitur via, nulla 
amplius adest ratio sive ex natura rel sive ex iure positivo, 
cur depositionis possibilitas ad solum casum haereseos re- 
stringatur. Jam enim convelluntur omnia principia quibus 
repugnantia eius generaliter adstruitur, et nihil remanet nisi 
voluntaria regula cui arbitraria quoque adiungitur exceptio. 

Caeterum, rationes ex quibus reticit Caietanus modum di- 
cendi suorum adversariorum vix alicuius ponderis sunt. « Mon- 
« stratur, inquit, quod nec iure divino nec humano papa hae- 
«reticus, est ipso facto privatus (pontificatu), tali ratione : 
« Alii episcopi si sint haeretici, non sunt ipso facto privati 
« iure divino aut humano; ergo nec papa. Sequela patet. quia 
« papa non est deterioris conditionis quam alii episcopi. As- 
«sumptum probatur sic. Episcopus discredens contra fidem 
« solo actu interiori est vere, proprie, et perfecte haereticus 
«et non est privatus ipso facto. In hoe processu sunt duae 
« propositiones. Prima est quod solo actu interiori consti- 
« tuatur perfecte haereticus, et haec est manifesta per se... 
« Secunda autem probatur... quia talis haereticus non est 
« excommunicatus; non enim potest Ecclesia excommunicare 


(1) Caietanus, Tract. 1 de auct. Papae et Concilii, cap. 17. 

« quod non potest iudicare. Ergo multo minus est privatus 
«jurisdictionis potestate quae est ab hominis commissio- 
« ne, etc. » (1). Ubi vides fundamentum Caietani esse unice in 
hoc quod ad haeresim sufficit actus interior, et quod ratione 
haeresis interioris nunquam iurisdictio amittitur. Sic enim 
procedit argumentum: Propter haeresim interiorem ac per 
se occultam non excidit episcopus a sua potestate: ergo 
nunquam episcopus factus haereticus, episcopali iurisdictione 
ipso facto privatur: ergo nec papa qui deterioris conditionis 
non est. At vero considerandum quod non agitur in praesenti 
de haeresi praecise in quantum peccatum est contra virtutem 
fideiin foro interno Dei et conscientiae, sed pure et simpli- 
citer de haeresi quae vim habet praecidendi hominem a vi- 
sibili eorpore Ecclesiae, et directe opponitur exteriori pro- 
fessioni religionis catholicae. Eiusmodi autem haeresis non 
est haeresis interior vel occulta, sed sola exterior et notoria. 
ut late expositum est in Quaest. 7, thes. 11, $ 2. Non enim 
occulte discredens, sed aperte profitens se discredere ea quae 
fidelibus christianis catholica fide tenenda proponuntur, vincu- 
lum abrumpit quo ad visibilem societatis ecclesiasticae com- 
paginem pertinebat, et ex consequenti amittit statim rationem 
membri cum omnibus titulis qui hanc rationem essentialiter 
praesupponunt. Facta ergo hypothesi papae qui fieret notorie 
haereticus, incunctanter concedendum est quod ipso facto 
amitteret pontificalem potestatem, dum propria voluntate trans- 
ferretur extra corpus Ecclesiae, factus infidelis, sicut bene di- 
cunt auctores quos immerito, ut videtur, confntat Caietanus. 

Dixi, facta | hypothesi. Sed quod hypothesis ipsa sit mera 
hypothesis, nunquam ad actum reducibilis, longe probabilius 
apparet, iuxta illud Luc. XXII-92: Ego autem rogavi pro te 
ut non deficiat fides tua, et tu aliquando. conversus. confirma 
fratres tuos. Haec enim esse intelligenda de Petro eiusque in 
perpetuum successoribus, vox totius Traditionis est, et ex 
professo declarabitur infra, ubi de infalhbili Romani Ponti- 
ficis magisterio: interim vero tanqnam certissimum assumi- 
tur. Nune autem, etsi verba evangelica respiciant principa- 
liter personam publicam docentis ex cathedra, ad personam 
quoque privatam pontificis, quod attinet ad praeservationem 

(4) Caietanus, nbi supra, cap. 19. 

ab haeresi, necessitate quadam sese extendere dicenda sunt. 
Comnuttitur enim pontifici ordinarium munus confirmandi 
caeteros in fide, et ad hoc ipsum impetratur ei a Christo qui 
in omnibus exauditus est pro sua reverentia, donum fidei 
indefectibilis. At cui, quaeso, impetratur ? Àn personae abstra- 
ctae et metaphysicae, an potius personae reali et viventi a 
qua esse debet confirmatio caeterorum ? Àut forte dicetur 
indefectibilns esse fides in eo qui errare quidem non potest 
in determinando quid ab aliis credendum sit, adhuc tamen 
personaliter naufragium circa fidem pati potest? Et nota quod 
licet Pontifex in notoriam haeresim incidens, ipso facto a 
pontificatu excideret, nihilo tamen minus laberetur in haere- 
sim prius natura quam amitteret potestatem, et ideo defecti- 
bilitas in fide semper componeretur cum munere confirma- 
toris fratrum, quod promissio Christi videtur omnino exclu- 
dere. — Insuper, si spectata Dei providentia, fieri nequit ut 
Pontifex incidat in haeresim occultam vel mere internam, 
multo minus in exteriorem et notoriam quae secum traheret 
inconvenientia longe longeque maiora. Atqui, quod Pontifex 
summus ut particularis persona haereticus esse non possit, 
etiam mere interne amittendo fidem, id prorsus requirit ordo 
divinitus institutus. « Nam Pontifex non solum non debet nec 
« potest haeresim praedicare, sed etiam debet veritatem sem- 
«per docere, et sime dubio id faciet, cum Dominus illi ius- 
« serit confirmare fratres suos. At quomodo, quaeso, confir- 
« mabit fratres im fide, et veram fidem semper praedicabit 
« Pontifex haereticus? Potest quidem Deus ex corde haeretico 
«extorquere verae fidei confessionem, sicut verba posuit 
« quondam in ore asinae Balaam. At violentum erit, et non 
«secundum morem providentiae Dei suaviter disponentis 
« omnia » (1). — Denique, verificata hypothesi Pontificis qui 
fieret notorie haereticus, ad tot et tales angustias Ecclesia 
deveniret, ut vel a priori credibile sit. Deum nusquam id 
esse permissurum. 

Neque aliquid probant auctoritates quae in contrarium op- 
ponuntur. Afferunt primo auctoritatem Innocentii IIT, Serm. 2 
in consecratione Summi Pontificis, ubi de seipso loquens 
dieit: « In tantum fides mihi necessaria est ut cum de cae- 


(1) Bellarminus, 1. + de Rom. Pont. c. 6. 

« teris peccatis solum Deum iudicem habeam, propter solum 
« peccatum quod in fide committitur possem ab Ecclesia iu- 
« dicari », At vero non adstruit Innocentius casum ut simpli- 
citer possibilem, sed necessitatem fidei extollens, tantam illam 
esse ait, ut si per possibile vel impossibile Pontifex inveni- 
retur in fide devius, iam subiaceret iudicio Ecclesiae ea ratione 
quae supra fuit declarata. Et est modus loquendi similis ei 
quem adhibet Apostolus, quando immobilem evangelii veri- 
tatem ostendere volens: Licet nos, inquit, aut angelus de coelo 
evangelizet vobis praeterquam quod. evangelizavimus vobis, ana- 
thema sit. Praemiserat enim Innocentius: « Nisi ego solidatus 
« essem in fide, quomodo possem alios in fide firmare? Quod 
« ad officium meum noscitur specialiter pertinere, Domino 
« protestante: Ego pro te rogavi, Petre, ut non deficiat. fides 
« fua, et tu aliquando conversus confirma fratres tuos. Rogavit 
« et impetravit, quoniam exauditus est in omnibus pro sua 
< reverentia. Et ideo fides apostolicae sedis in nulla unquam 
« turbatione defecit, sed integra semper et 1llibata permansit, 
«ut Petri privilegium persisteret inconcussum ». Proinde 
auctoritas ista est potius contra adversarios, nisi dicant In- 
nocentium id sibi velle, ut scilicet deesse aliquando possit 
quod Dominus impetravit Petro tanquam necessarium ad 
munus in quo eum instituebat. 

Afferunt etiam auctoritatem Adriani II in allocutione tertia 
lecta in Concilio VIII, Act. (€: « Romanum Pontificem de 
«omnium ecclesiarum praesulibus iudicasse legimus; de eo 
« vero quemquam iudicasse non legimus. Licet enim Honorio 
« ab Orientalibus post mortem anathema sit dictum, sciendum 
«tamen est quia fuerat super haeresi accusatus, propter 
« quam solam licitum est minoribus maiorum suorum motibus 
«resistendi, vel pravos sensus libere respuendi. Quamvis et 
« ibi nec Sec asm nec caeterorum antistitum cuipiam 
« de eo quamlibet fas fuerit proferendi sententiam, nisi eius- 
« dem primae sedis Pontificis consensus Uma aucto- 
«ritas ». Sed haec, quid ad rem, cum constet Honorium 
nequaquam in haeresim incidisse, sed negative tantum eidem 
favisse, non utendo suprema auctoritate ad nascentem erro- 
rem exstirpandum. et hoc sensu dici super haeresi accusatum ? 
Unde et in eodem Concilio VIIT. Act. 1, subscripta fuerat 
formula ab eodem Adriano missa. in qua, nulla restrictione 

apposita. sic legebatur: « Quia in sede apostolica est semper 
« catholica servata religio, et sancta celebrata doctrina ». Si 
autem sensus Adriani non est, quod Honorius inciderit in 
haeresim, frustra sunt qui auctoritate illa utuntur ut persua- 
deant Romanum Pontificem haereticum fieri posse. 

Ultimo profertur locus iuris canonici, Dist. 40, ean. 6 jSi 
papa: « Huius (papae) culpas istic redarguere praesumit mor- 
«talium nullus, quia cunctos ipse iudicaturus, a nemine est 
«iudicandus, nisi deprehendatur a fide devius ». At prae 
primis observandum, haec desumi ex decreto Gratiani, cui 
nulla inest auctoritas praeter auctoritatem intrinsecam docu- 
mentorum quae in eo collecta inveniuntur. Insuper, docu- 
menta illa inaequalis esse valoris, partim quidem authentica 
et partim apocrypha, nemo sane.est qui negaverit. Denique, 
praecitatum canonem sub nomine Bonifacii martyris insertum 
inter apocrypha recensendum esse, plus quam verosimile est. 
Caeterum, adhuc respondet Bellarminus: « Canones illos non 
« velle dicere Pontificem ut privatam personam posse errare 
« (haereticaliter), sed tantum non posse Pontificem iudicari. 
« Quia tamen non est omnino certum an possit necne esse 
« haereticus Pontifex, ideo ad maiorem cautelam addunt con- 
« ditionem, nisi fiat haereticus » (1). 


$ 3. 


Sed quidquid demum de possibilitate vel impossibilitate 
praefatae hypothesis adhuc sentias, id saltem veluti penitus 
inconcussum et extra omnem dubitationem positum firmiter 
tenendum est: adhaesionem universalis Ecclesiae fore semper 
ex se sola infallibile signum legitimitatis personae Pontificis, 
adeoque et exsistentiae omnium conditionum quae ad legiti- 
mitatem ipsam sunt requisitae. Neque huius rei a longe re- 
petenda ratio. Immediate enim sumitur ex infallibili Christi 
promissione atque providentia: Portae inferi non praevalebunt 
adversus eam, et iterum: Ecce ego vobiscum sum omnibus die- 
bus. Idem namque foret. Ecclesiam adhaerere pontifici falso, 
ac si adhaereret falsae fidei regulae, cum Papa sit regula vi- 
vens quam Ecclesia in credendo sequi debet et semper de 


(1) Beliarm. 1. 4 de Rom. Pont. c. 7. 

facto sequitur, uti ex dicendis in posterum luculentius adhuc 
apparebit. Equidem permittere potest Deus ut aliquando va- 
catio sedis diutius protrahatur. Permittere quoque potest ut 
de legitimitate unius vel alterius electi exoriatur dubium. Per- 
mittere autem non potest ut Ecclesia tota eum admittat pon- 
tificem qui verus et legitimus non sit. Ex quo igitur receptus 
est, et Ecclesiae coniunctus ut corpori caput, non est am- 
plius movenda quaestio de possibili vitio electionis vel defectu 
cuuseumque conditionis ad legitunitatem necessariae, quia 
praedicta Ecclesiae adhaesio omne vitium electionis radicitus 
sanat, et exsistentiam omnium requisitarum conditionum in- 
falhbilter ostendit. Et hoc sit obiter dictum contra eos qui 
certa tentamina schismatica tempore Alexandri VI faeta hoc 
nomme cohonestare volunt, quod ab eo fiebant qui de hae- 
reticitate Alexandri certissimas probationes im Concilio ge- 
nerali revelandas habere se dictitabat. At vero, ut aliae nunc 
rationes omittantur quibus opinio ista facile posset confutari. 
haec una sufficit: Constat nempe quod tempore quo Savona- 
rola suas ad principes litteras scribebat, tota christianitas 
Alexandro adhaerebat et obediebat tanquam vero pontifici. 
Ergo eo ipso, Alexander non erat pontifex falsus, sed legi- 
timus. Ergo non erat haereticus, ea saltem haereticitate quae 
tollendo rationem membri Ecclesiae, pontificia potestate vel 
qualibet alia ordinaria iurisdictione ex natura rel consequen- 
ter privat. 

Hactenus de iis quae spectant perpetuitatem primatus 
Petri in Romanis Pontificibus. Nunc de vi et ratione primatus 
agendum est. 


THESIS KAX. 

Romanus Pontifex habet potestatem ordinariam, im- 
saediatam, et vere episcopalem in omnes ae singulas 
particulares eeclesiass itemque in omnes episcopos tam 
dispersos quam congregatos, tam disiributive quam 
collective sumptos. Unde superioritas Concilii supra 
Pontificem a Gallicanis aliquando asserta, reiicienda 
est tanquam omnino erronea. 


Haec propositio in qua declarantur duo praecipua capita 
doctrinae definitae a Concilio Vaticano, Sess. 4, cap. 3, videri 
posset superflua, pro quanto scilicet formaliter iam contine- 

tur, implicite saltem, in praedemonstratis de Ecclesiae monar- 
chia et de primatu Petri qui in Romanis Pontificibus integer 
perseverat. Verumtamen visum est esse insistendum in iis 
punctis quae fuerunt ab adversariis specialiter oppugnata. 
quaeque idcirco noscuntur directe opponi fundamentalibus 
Gallicani erroris principiis. 

Sane vero, in ipsa pervigilia diei indictae pro publica ses- 
sione in qua voto definitivo firmanda erat constitutio Pastor 
aeternus, unus e praecipuis de parte oppositionis episcopis, 
post omnia alia tentamina infructuose adhibita, epistolam da- 
bat ad Pium IX, proponens quasdam modificationes in dicta 
constitutione introducendas, quibus semel concessis. « fere 
« omnes Patres, inquiebat, qui per non placet suffragium emi- 
« serunt in Congregatione generali, votum emittent per placet 
«in sessione publica » (1). Porro in capite tertio de quo 
nunc agimus, volebat expungi duo. Primo verba: quae vere 
episcopalis est, in ea pericope in qua dieitur: « Docemus pro- 
« inde et declaramus, Ecclesiam Romanam, disponente Do- 
« mino, super omnes alias ordinariae potestatis obtinere prin- 
« cipatum, et hanc Romani Pontificis iurisdictionis potesta- 
«tem, quae vere episcopalis est, immediatam esse, etc. ». 
Deinde verba: aut eum habere tantum potiores partes, non vero 
totam plenitudinem huius supremae potestatis, in canone ad 
finem capitis apposito: « Si quis itaque dixerit, Romanum 
« Pontificem habere tantummodo officium inspectionis vel 
« directionis, non autem plenam et supremam potestatem iu- 
« risdictionis in universam Ecclesiam..., aut eum habere tan- 
«tum potiores partes, non vero totam plenitudinem huius 
«supremae potestatis, aut hanc eius potestatem non esse 
« ordinariam et immediatam sive in omnes ac singulas eccle- 
« sias, sive in omnes et singulos pastores et fideles, anathema 
«slt». Et re quidem vera, haec duo erant quibus radicitus 
tollebatur error, omnibusque subterfugiis vel aequivocatio- 
nibus praecludebatur locus. 

Duo quippe sunt quae in omni Gallicanismi. forma plus 
minusve explicite asserebantur. et sub maiori minorive ver- 
borum ambage semper et ubique reperiebantur. Primum 
erat, quod potestas Pontificis in omnes (praeter Romanam) 


(1) Collectio Lacensis, Tom. 7, pag. 992. 

particulares ecclesias, foret assimilanda potestati archiepiscopi 
in dioeceses suffraganeorum suorum; de qua quidem pote- 
state liquido constat quod vere episcopalis non est. Archie- 
piscopus enim in quantum huiusmodi nullam habet iurisdi- 
ctionem proprie pastoralem, neque in suffraganeorum subditos 
in quos nihil omnino potest nisi in casu appellationis, devo- 
lutionis, vel visitationis, neque in suffraganeos ipsos quos so- - 
lummodo potest convocare ad concilium provinciale, compel- 
lere ubi proprium negligunt officium, aut. etiam quadantenus 
supplere si suo muneri omnino desint. In opinione ergo Gal- 
lieanorum, papa nihil plus erat quam supremus totius Eccle- 
siae metropolitanus, et in hoc reponebatur unum e funda- 
mentalibus principiis eorum. 

Alterum vero erat, quod supremae potestatis plenitudo non 
residet in papa, sed solum in papa cum episcopis consentien- 
tibus. Volebant enim supremam potestatem spiritualem esse 
essentialiter complexam atque compositam, id est, consurgere 
ex additione potestatis papae et potestatis episcoporum; cae- 
terum duas illas partiales potestates non ex aequo concurrere, 
sed sese mutuo excedere sub alia atque alia consideratioue. 
Concedebant quidem, maiorem esse potestatem papae potestate 
singulorum episcoporum distributive, et pro tanto dicebant 
praecipuas esse in quaestionibus fidei et generalis disciplinae 
Summi Pontificis partes; at simul statuebant maiorem esse 
potestatem omnium episcoporum collective. praesertim si in 
generali concilio essent adunati. In summa aiebant, episcopos 
in concilium. oecuimenicum legitime congregatos, in iis quae 
spectant ad fidem, schismatum exstirpationem ac reformatio- 
nem Ecclesiae, ius habere proprium et independens decreta 
komani Pontificis examinandi, iudicandi, acceptandi aut reii- 
ciendi, etiam papa contradicente, eumque sub poena depositionis 
corrigendi atque cogendi ad maioris Concilii partis sententiam 
adinittendam et promulgandam (1). 

In his, inquam, duobus tota erat medulla Gallicanismi, et 
cum haec duo directe omnino per duo praefata incisa impe- 
terentur, deleri illa voluerunt, sperantes fore ut illis deletis, 


(1) Ex libro D. D. Maret episcopi Surensis: Du concile général et de la 
paix religieuse. Mémoire soumis au prochain Concile acuménique du Vatican. 
Paris 1869. Cf. Collect. Lac, Tom. 7, pag. 911, 951 et seq. 

caetera in suum sensum adhuc trahere utcumque possent. Et 
illa quoque sunt, quae in praesenti specialibus argumentis 
munire in proposito est. 


g i. 


Quoad primum, nihil satius visum est quam ut propone- 
retur de integro demonstratio quae exstat in actis Concilii 
Vaticani in relatione facta ab episcopo Tarvisimo nomine De- 
putationis de fide, circa varias emendationes capitis tertii pri 
mae constitutionis de Ecclesia. 

« Emendatio decima quarta. Reverendissimus (emendatio- 
« nis) auctor respuere vellet attributa episcopalis, ordinaria, et 
« inmediata, quae enuntiantur de iurisdictione pontificia... 
« Priusquam de vocabulis dicamus, de re ipsa et conceptu 
« videndum. Nam si in rel conceptu non convenimus, nec 
« certe in sermone convenire poterimus. Incipiamus ab attri- 
« buto episcopalis. Quaeritur igitur primo quae sit iurisdictio 
« episcopalis. Episcopi est pascere gregem, nulla enim magis 
« familiaris idea regiminis episcopalis in sacris litteris, in Pa- 
« trum operibus, in usu omnium christianorum, quam reprae- 
« sentare episcopum veluti pastorem qui pascit gregem. Pa- 
« scit autem episcopus tam exercitio potestatis ordinis quam 
« iurisdictionis. Nam exercitium potestatis ordinis nonnisi in 
« subditos potest licite habere locum. Episcopi igitur iurisdi- 
«ctio ad ea peragenda se extendit quae necessaria sunt ut 
fideles vitam aeternam consequantur, ac proinde debet epi- 
scopus primo administrare sacramenta, secundo leges ferre 
ad bonum fidelium, tertio exsecutioni ipsarum invigilare 
sive per seipsum sive per delegatos, quarto visitare dioece- 
sim, quinto praedicare, sexto iudicare controversias, septimo 
punire sontes, etc. Haec et similia comprehenduntur in 
« verbo pascere. At haec episcopus non potest facere nisi sub 
dependentia Pontificis Summi; liaec autem dependentia non 
« est nisi limitatio iurisdictionis episcopalis. Consideremus 
« autem quaenam lesus Christus attribuit apostolo Petro et 
« eius successoribus. Nonne in praemium triplicis declaratio- 
«nis amoris dedit illi munus pascendi gregem, scilicet agnos 
« et oves? Cum hoe discrimine, quod episcopis datum est 
«tantum pascere qui in eis est gregem (1 Petr. V-2), scilicet 

determinatas partes gregis illis commissas ; Petro autem et 
successoribus eius datum est pascere omnem gregem, agnos 
et oves, simplices fideles nempe et episcopos, in suo regi- 
mine independenter ab aliis, dum contra episcopi pascunt 
semper, ut diximus, dependenter a Petro et Petri successore. 
En igitur successor Petri potest in toto orbe christiano 
omnia peragere quae superius enuntiavimus.... Eadem igitur 
quoad speciem est episcopalis potestas episcoporum in sin- 
gulis suis dioecesibus, et in Pontifice summo quoad omnes 
dioeceses, cum hoe diserimine quod in Pontifice summo 
est in sua plenitudine, in alus restricta; in summo Ponti- 


« fice independens, in episcopis dependens; in episcopis coar- 

ctata ad suas dioeceses, in Pontifice summo sine ulla limi- 
tatione loci, sed ad terminos terrae. Cum igitur convenire 
nos necesse sit, realiter potestatem summi Pontificis esse 
eamdem specie ac potestatem episcoporum, quid vetat quo- 
minus utamur eodem vocabulo ad qualitatem. enuntiandam 
iurisdictionis quae exercetur per Pontificem et episcopos, et 
dicamus episcopalem potestatem in episcopis, et summam 
supremam potestatem episcopalem in summo Pontifice? At 
dices, vocabulum novum non est necessarium. Prius ob- 
servo potestatem episcopalem et potestatem pontificalem 
unum et idem esse. In episcopis dicitur pontificalis, in 
summo Pontifice summa potestas pontificalis. Vocabulum 
episcopalis non est novum de summo Pontifice, qui se ca- 
tholicae Ecclesiae episcopum subscribit. At rursus dicunt: 
nulla ratio; novi vocabuli introductio superflua est. Sed 
contra: Notum est, imo usitatissimum in Ecclesia, ut nova 
dogmatica vocabula adhibeantur, novis erroribus insurgen- 
tibus. Nostris temporibus reapse valde periculosa sententia 
apud aliquos-invaluit, quae sustinet. summum Pontificem 
non posse in aliis dioecesibus a Romana diversis ea per- 


«agere, quae episcopus quilibet in sua propria, eo praetextu 

quod alias illorum iurisdictionem laederet. Perniciosus error 
a Vaticano Concilio est configendus, et hoc optime faciet 
si sanciat sua auctoritate, potestatem summi Pontificis exer- 
cendam in qualibet dioecesi esse proprie episcopalem. — 
At non solum excludunt attributum episcopalis, sed et adie- 
ctiva ordinaria et immediata. Etiam hic prius sensus voca- 
bulorum inspiciendus. Apud omnes iurisconsultos aut iuris 

canonici doctores, apud omnia acta ecclesiastica, dividitur 
potestas m ordinariam et delegatam. Omnes dicunt pote- 
statem ordinariam, quae alicui competit ratione muneris; 
delegatam, quae non competit alicui ratione muneris, sed 
«nomine alterius exercetur in quo est ordinaria. Explicato 
sensu vocabulorum, lis ut videtur, finita est. Nam potestas 
«quae summo Pontifici tribuitur, nonne est in illo ratione 
« muneris? Si est ratione muneris, est ordinaria. Immediata 
autem, quomodo distinguitur a mediata? Immediata est ea 
potestas quae exerceri potest sine adhibito medio necessa- 
rio, scilicet medio ad quod adhibendum tenemur. At Papa 
potestne omnia episcopalia quae enuntiavimus supra, exer- 
cere per se in omnibus dioecesibus, quin obligetur uti me- 
dio episcopi particularis ecclesiae? aut 1pse necessario debet 
petere licentiam ab episcopo, ut ex. gr. sacramentum Con- 
firmationis impertiatur, aut confessionem excipiat a fideli- 
bus? Quoties ab aliquo reverendissimo oratore petitum fuit, 
num papa indigeat hae licentia, risus in hoc consessu est 
excitatus, credo etiam illorum qui eliminationem vocis im- 
mediata poposcerunt. Alia eloquentiori refutatione emenda- 
tionis non indigemus. — Maneant igitur haec adiuncta: o- 
dinaria, immediata, episcopalis ». 

Notatu autem dignissimum est, quod doctrma Gallicano- 
rum excludens iurisdictionem ordinariam et immediatam Ro- 
mani Pontificis in omnes et singulas dioeceses Ecclesiae ca- 
tholicae, fuerat primo praeformata saeculo XIII in celebri 
opinione quae negabat episcopis iurisdictionem ordinariam et 
immediatam super omnes et singulas suarum dioecesium pa- 
roecias. Cum enim incepissent propagari Ordines S. Dominici 
et S. Francisci, multorum invidia contra eos exarsit, praeser- 
tim quia ministerio apostolico erant addicti, videlicet officio 
praedicationis et auditioni confessionum. Et tune etiam, invi- 
dorum duces et antesignani surrexerunt duo Parisienses ma- 
gistri, Gulielmus a Sancto Amore et Sigerius, qui in libello 
a Clemente IV condemnato, inter alia multa nitebantur osten- 
dere quod nequidem ex commissione episcoporum poterant 
regulares praedicare aut confessiones audire, idque propter 
sequentes rationes quas enumerat S. Thomas m cap. 4 Opu- 
sculi contra impugnantes religionem. 

Primo dicebant quod illud quod dat aliquis. iam non habet. 

Si ergo episcopi committunt curas plebium parochialibus sa- 
cerdotibus, ad eos iam non pertinet cura ipsarum, et ita ex 
auctoritate eorum non possunt aliqui praedicare plebibus aut 
confessiones audire, nisi vocati a sacerdote parochiali. — Item, 
quando episcopus committit curam plebis sacerdoti, ipse se- 
ipsum exonerat, et periculum remanet super sacerdotem cui 
cura committitur; alias essent episcopi in magno periculo, 
importabile onus totius multitudinis habentes. Ergo episcopi 
non habent se ulterius intromittere de plebibus quas sacer- 
dotibus commiserunt. — Item, sicut episcopus subditur archie- 
piscopo, ita sacerdotes subduntur episcopis. Sed archiepiscopi 
non possunt se intromittere de illis qui subduntur episcopis, 
nisi forte propter negligentiam episcoporum. Ergo nec epi- 
scopi possunt aliquid in plebibus subiectis sacerdotibus pa- 
rochialibus absque illorum consensu, nisi propter eorum ne- 
gligentiam vel defectum. — Item, presbyteri parochiales sunt 
sponsi ecclesiarum sibi commissarum. Si ergo aliqui alii ex 
commissione episcoporum 1n plebibus praedictis sacerdotibus 
commissis praedicent aut confessiones audiant, ecclesia ha- 
bebit plures sponsos, quod est contra id quod habetur 
Caus. VII, Q. 1, c. 39: Sicut alterius uxor nec adulterari ab ali- 
quo, vel iudicari, aut disponi, nisi a proprio viro, eo vivente, 
permittitur : sic nec uxor episcopi quae eius ecclesia indubitanter 
intelligitur, eo vivente, absque eius iudicio et voluntate alteri iu- 
dicari vel disponi conceditur. Hoc autem non solum de epi- 
scopis, sed de quibuslibet Ecclesiae ministris intelligitur, ut 
Gratianus per sequentia capitula probat. 

Et talibus quidem rationibus innixi, auferebant isti ab epi- 
Scopis pastoralem potestatem super eas plebes quibus cum 
ordinaria iurisdictione praesunt parochiales presbyteri. 

Hane porro hierarchiae conceptionem Gallicani doctores po- 
stea transtulerunt ad supremum caput Ecclesiae, respectu par- 
ticularium gregum quibus praesunt episcopi. Et ideo omnia 
argumenta quae pro iuribus episcoporum contra Pontificem 
summum ab eis congerebantur, eodem modo valuissent pro 
iuribus parochorum contra episcopos ipsos. Nam etsi magna 
sit differentia inter episcopos et parochos, pro quanto gradus 
episcoporum 1n Ecclesia est de iure divino, gradus autem pa- 
rochorum de iure tantum ecclesiastico: tamen haec differentia 
in praesenti nequaquam debet attendi, utpote omnino praeter 

quaestionem exsistens. Nune enim solum quaeritur utrum 1u- 
risdictio ordinaria inferioris possit necne componi cum im- 
mediata iurisdictione superioris super eamdem plebem, unde- 
cumque tandem orta sit iurisdictio, dummodo veri nominis 
iurisdictio sit. Et nos quidem contendimus falsum esse quod 
in serie ordinata eorum qui potestate funguntur in societate, 
ile qui praeest imperet tantum iis qui ipsum immediate in 
ea serie sequuntur. Dicimus praeterea quod cum propter se- 
riem ordinatam praesidentium, alter qui subditis proximus est, 
vocatur immediatus superior, alter qui uno gradu vel pluribus 
excedit, vocatur superior mediatus: nequaquam significatur 
distinetio subditorum qui ahi sint pro distinctis superioribus, 
sed tantum designatur ordo praesidentium inter seipsos, di- 
versumque officium in potestatis exercitio: quatenus scilicet 
qui inferior est, magis particularia et quae propria sunt ali- 
culus partis societatis, qui autem superior est, is universalia 
magis et communia omnibus curare debet (1). His, inquam, 
principiis firmiter inhaeremus, et exhinc valde consequenter 
deducimus immediatam iurisdictionem tam episcopi super 
plebem parochi, quam Summi Pontificis super plebem epi- 
scopi. At vero, semel ac negata est immediata Pontificis iuris- 
dictio super ecclesias particulares, hoc scilicet nomine quod 
vergeret in destructionem ordinariae iurisdictionis episcopo- 
rum, unum de duobus superest dicendum: vel nullam esse pro 
foro etiam interno ordinariam 1urisdictionem in parochis, quod 
sane nemo admittet; vel iurisdictionem parochorum revera 
excludere iurisdictionem immediatam episcoporum, in sensu 
veterum illorum doctorum Parisiensium quos confutat S. Tho- 
mas in opusculo contra impugnantes Religionem. Sed iam ad 
directam solutionem argumentorum veniendum est. 

Dices primo: Æst in episcopis vera pastoralis potestas super 
singulos greges sibi assignatos. Ergo iurisdictio Papae super 
particulares ecclesias non potest esse ordinaria, immediata, et 
vere episcopalis, quia duae iurisdictiones immediatae super eos- 
dem subditos, utpote confusionem inducentes, nequeunt stare 
simul. 

Respondeo concedendo antecedens, et negando consequen- 
tiam. Ad rationem additam, dist. Duae iurisdictiones pares 


(1) Ita Palmieri, de Rom, Pont. Thes. XIII. 

seu eiusdem ordinis, conc. Duae iurisdictiones quarum una 
subordinatur alteri, neg. « Inconveniens esset, inquit S. Tho- 
EME D. 1V, Q. 3, a. 9, q. 5 ad 34%, si duo aequaliter 
« super eamdem plebem constituerentur. Sed quod duo quo- 
«rum unus alio prineipalior est, super eamdem plebem con- 
«stituantur, non est inconveniens, et secundum hoc super 
« eamdem plebem immediate sunt et sacerdos parochialis, et 
« episcopus, et Papa, et quilibet eorum potest ea quae sunt 
«jurisdictionis ad ipsum pertinentia, alteri committere ». 

Dices secundo: Episcopi sunt sponsi ecclesiarum. suarum. 
Si ergo episcopalem potestatem habet Papa in omnes et singulas 
ecclesias, singula quaeque ecclesia habebit plures sponsos, quod 
repugnat. 

Respondebit S. Thomas in opusculo supra citato, c. 4: Di- 
« cendum quod sponsus Ecclesiae proprie loquendo, Christus 
est, de quo dicitur Ioan. IH-29: Qui habet sponsam, sponsus 
« est. Ipse enim de Ecclesia suo nomine filios generat. Alii 
« autem qui sponsi dicuntur, sunt ministri sponsi, exterius 
« cooperantes ad generationem spiritualium filiorum, quos ta- 
« men non sibi, sed Christo generant. Qui quidem ministri 
«in tantum sponsi dieuntur, in quantum vicem veri sponsi 
« obtinent. Et 1deo Papa qui obtinet vicem 1n tota Ecclesia, 
« universalis Ecclesiae sponsus dicitur; episcopus autem suae 
« dioecesis, presbyter autem suae parochiae. Nec tamen pro- 
« pter hoe sequitur quod sint plures sponsi unius ecclesiae, 
« quia sacerdotes suo ministerio cooperantur episcopo tan- 
«quam principali, et similiter episcopi Papae, et ipse Papa 
« Christo. Unde Christus, Papa, episcopus, et sacerdos non 
« computantur nisi unus sponsus Ecclesiae ». | 

Dices tertio: Sic se habet Papa ad episcopos omnes, sicut 
archiepiscopus ad suffraganeos. Sed archiepiscopus qua talis 
episcopalem iurisdictionem non habet. Ergo nec Papa in quantum 
huiusmodi. 

Respondeo negando antecedens simpliciter et absolute. Nam 
in iis tantum subditur episcopus archiepiscopo, in quibus Ec- 
clesia statuit episcopum archiepiscopo subiectum. Ecclesia 
autem minime subdidit episcopum archiepiscopo tanquam or- 
dinario. At subiectio episcoporum omnium ad Pontificem de 
iure divino est, et determinate quidem tanquam ad universa- 
lem totius gregis pastorem a Christo ipso constitutum. Insu- 


Pl 


À 


630 QUAESTIO XIV. 


per auctoritas episcopi non est participatio auctoritatis archie- 
piscopi, neque auctoritate archiepiscopl, episcopus assumitur. 
Unde a primo ad ultimum, nulla omnino, et ne a longe qui- 
dem, similitudo aut paritas est. 

Dices quarto: Romano Pontifici non est asserenda potestas, 
nisi quae exerceri ab eo possit. Atqui potestas episcopalis non 
potest ab eo eaerceri super Ecclesiam universam. 

Respondeo, dist. min. Potestas episcopalis non potest a 
Papa exerceri super Ecclesiam universam, quatenus solus ipse 
sit in Ecclesia potestatem episcopalem exercens, conc. Qua- 
tenus sit exercens simul cum particularibus episcopis qui de 
plenitudine eius participent, et in partem sollicitudinis sint 
vocati, neg. — Sane vero, non eo sensu doctrina catholica 
episcopalem in Pontifice Summo iurisdictionem adstruit, quasi 
non deberet illa coniungi cum iurisdictione vere episcopali 
subordinatorum antistitum. Accepit enim Petrus claves, sed 
caeteris praesulibus communicandas; accepit pastoralem au- 
ctoritatem in agnos et oves, sed ab aliis sub se pastoribus 
participandam, idque iuxta immobilem iuris divini constitu- 
tionem quam ipse immutare omnino nequit. Et sicut pleni- 
tudo exsistens in uno non tollit quin participetur a multis, 
ita vicissim participationes quae sunt in multis non exclu- 
dunt, imo vero necessario praesupponunt plenitudinem e qua 
originem trahunt. Unde pronum est applicare proportionaliter 
in praesenti id quod docet S. Thomas de potestate episcopi 
respectu potestatis parochi: « Secundum Dionysium potestas 
episcopi in nostra hierarchia est universalis, potestas autem 
« sacerdotis et ministrorum est potestas particularis. Sed se- 
«cundum quod probatum est a philosophis, virtus univer- 
« salis efficacius agit in id quod subiicitur virtuti particulari, 
quam etiam ipsa particularis virtus. Ergo episcopus magis 
«habet usum clavium in eos qui subduntur sacerdotibus, 
« quam 1psi sacerdotes. Item nullus potest dare quod non 
« habet. Sed episcopi est dare sacerdotibus omnem auctori- 
«tatem quam sacerdotes habent. Nullum autem spirituale 
«amittitur cum datur, quia spiritualia non dantur nisi per 
« actionem dantis in recipientem; agens autem non amittit 
« virtutem agendi ex hoc ipso quod agit. Ergo episcopus 
« habet communem potestatem quam habet sacerdos paro- 
« chialis ». Et idem valet de Papa respectu episcopi. 


4 


^ 


€ 


^ 


Lj 


DE ROMANO PONTIFICE 631 


Dices denique quinto: Si papa haberet potestatem ordina- 
riam, immediatam, et vere episcopalem in universam Ecclesiam, 
esset ipse episcopus universalis. Atqui prisci Romani Pontifices 
recusaverunt se universales appellari. Nam Gregorius Magnus 
l. o epist. 18 ad Ioannem Constantinopolitanum, hoc reprehendit, 
et narrat praedecessores suos hoc renuisse. 

Respondeo Gregorium refutasse appellationem universalis 
episcopi, ea scilicet ratione, ut ipsemet explicat, quia si unus 
universalis episcopus dicitur, solus ipse episcopus videtur 
dici, et sic caeteris episcopatus tolleretur: « Numquid non, 
«sieut vestra fraternitas novit, per venerandum Chalcedo- 
« nense concilium huius apostolicae sedis antistites, cui Deo 
« disponente deservio, universales oblato honore vocati sunt ? 
« Sed tamen nullus unquam tal vocabulo appellari voluit, 
«nullus sibi hoc temerarium nomen arripuit, ne si sibi im 
« pontificatus gradu gloriam singularitatis arriperet, hanc omni- 
«bus fratribus denegasse videretur » (1). Non ergo universalis 
titulum refutavit Gregorius quasi episcopalis auctoritas Ro- 
mani Pontificis ad universalem Ecclesiam sese non extende- 
ret. Unde epist. 20 de eadem re ad Mauritium Imperatorem 
scribens, ait notum esse cunctis Evangelium scientibus quod 
voce Dominica sancto et omnium apostolorum Petro principi 
apostolo, totius Ecclesiae cura commissa est, et tamen univer- 
salis apostolus non vocatur. Ubi patet Gregorium simul affir- 
mare curam totius Ecclesiae, et negare universalis vocabulum. 
Propter quod, ut rectissime annotavit Caietanus (2), poste- 
riores Pontifices rem tenentes, nec a Gregorii humilitate di- 
scedentes, universalis nomen a recto m obliquum transtule- 
runt, et subseribunt se in hodiernum diem: Ego N. episcopus 
Ecclesiae catholicae (3). 


(1) Greg. Magn., ubi supra. 

(2) Caietan., Tract. 3 de Rom. Pont. instit., cap. 13 ad 5um, 

(3) De Cypriano qui exeaudescens adversus Stephanum Papam expro- 
brabat ei quod de episcopatus sui loco gloriaretur, et se successionem Petri 
tenere contenderet, super quem fundamenta Ecclesiae collocata sunt, episco- 
pum se esse episcoporum constituens, satis sit referre dietum Augustini, l. 5 
de bapt. n. 36: « Iam illa quae in Stephanum irritatus effudit, retra- 
« etare (denuo traetare) nolo, quia et non opus est. Eadem quippe ipsa 
« dieuntur, quae iam satis diseussa sunt, et ea praeterire inelius est, quae 
« perieulum perniciesae dissensionis habuerunt ». 

Hucusque de potestate vere episcopali Summi Pontificis in 
quantum huiusmodi. Nune autem de altero puncto in quo 
asseritur Pontificem habere non tantum potiores partes, sed 
totam plenitudinem supremae potestatis, et hane eius pote- 
statem eodem modo respicere episcopos vel distributive vel 
collective sumptos, sibique subordinare omnem aliam aucto- 
ritatem in Ecclesia, etiam Concilii plenari seu generalis ad 
sensum Gallicanorum, pauca admodum declaranda supersunt. 
Haec enim fuerunt iisdem fere terminis demonstrata atque 
exposita in superioribus, Thes. 25, et rursus Thes. 27, $ 1, 
ideoque nihil nune dicendum occurrit quoad directam pro- 
positionem veritatis, sed solum videndum est quibus se ra- 
tionibus adversarii muniebant, ut fundamentorum inanitas 
perspiciatur evidentius, et systematis humanitus constructi 
praeter revelationis regulam omnimoda appareat insubsi- 
stentia. | 

Porro insubsistentia systematis vel prima fronte apparebit 
ex simplici iuxtapositione omnium partium eius. Statuebant 
in primis principii loco, supremam et vere plenam potesta- 
tem esse in concilio oecumenico, quoniam omnibus apostolis 
se affuturum promisit Christus, et omnibus dixit: Quaecwm- 
que alligaveritis, etc. Secundo observabant, dualismum qui 
confusionem pareret et ad irreductibilem collisionem duceret, 
non posse esse in Ecclesia. Hine tertio, omnia ad ordinem 
reducere intendentes, plenitudinem potestatis auferebant a 
Pontifice, ut iurisdictionem supremam collocarent solummodo 
in Pontifice simul cum episcopis. At quarto, quia dualismus 
nequidem sie sufficienter tollebatur, exoriente scilicet casu in 
quo Concilium a Pontifice dissentiret, ideo tandem volebant 
supremam potestatem consurgere quidem ex additione pote- 
statis pontificiae ad potestatem conciliarem, ita tamen ut 
Pontifex esset obnoxius iurisdictioni Concilii, possetque cogi 
ad sententiam Concilii admittendam et promulgandam. 

Atqui hoc 1psum est in quo sese prodit contradictio evidens 
atque manifesta. Quaeritur enim quomodo potestas subordi- 
nata possit unquam addere ad potestatem cui subordinatur, 
eamque accessione sua perducére ad superiorem gradum au- 

ctoritatis. Quaeritur qua ratione haec duo simul stent, Papam 
debere obedientiam Concilio, eiusque imperio esse subiectum, 
et tamen Concilium nondum potiri auctoritate suprema, quoa- 
dusque Papae auctoritas supervenerit. Quaeritur denique quo- 
modo Concilium haberet ius proprium et independens cogendi 
Pontificem ad sententiam maioris partis Concilii admittendam, 
nisi Concilium propriam quoque atque independentem ha- 
beret infallibilitatem. Si autem Concilium ut condivisum a 
Papa, habet propriam et independentem infallibilitatem, non 
apparet sane quomodo non instrueretur per seipsum plenitu- 
dine supremae potestatis, cuius inseparabile attributum et 
incommunieabile privilegium infallibilitas est. Patet igitur 
quod logiea Gallicanorum principiorum consequentia fuisset : 
supremam potestatem revera residere in Concilio, etiam ut a 
Papa eondiviso. Verumtamen, cum eiusmodi conclusio nimis 
aperte repugnaret veritati fidei quae fuit semper in explicita 
professione catholicorum omnium, eousque devenire nolue- 
runt, ac per hoe coacti sunt in quodam medio consistere, 
in quo (ut evenire solet) contradictoriae assertiones simul com- 
ponuntur, nihilque superest remedii nisi in arte tegendi sub 
ambiguitatibus verborum inconsistentiam rerum. 

Caeterum si quis bene consideret, origo et radix totius 
erroris stat in falso conceptu supremae potestatis quae oecu- 
menico Concilio propria est, quasi nempe suprema haec po- 
testas resultaret ex coniunctione duarum potestatum contradi- 
visarum, congregationis episcoporum ex una parte, Pontificis 
ex altera. Hinc enim dualismi exoritur quaestio, cui etiam 
nulla solutio datur secum ipsa consistens. At quisquis mente 
retinuerit principia in Quaestione praecedenti exposita, intel- 
lexeritque qualiter verba Christi ad apostolos(Matth. X VILI-18) 
nequaquam diriguntur ad collegium acephalum, sed ad col- 
legium unitum Petro, qui monarchicam praerogativam per 
prius acceptam (Matth. XVI-19) immobiliter in se retinens, 
est ipsa ratio supremae potestatis exsistentis in collegio, pro 
quanto scilicet collegium apostolicum summa auctoritate investi- 
tum, nihil est aliud quam corpus subordinatorum antistitum 
prout assumptum ad caput Petrum in unitate unius agentis seu 
imperantis: is etiam intelliget pure imaginarium esse dualismi 
phantasma, videbitque suppositum totius systematis adversa- 
riorum de integro evanescere « Concedimus, in concilio oe- 

cumenico sive in episcopis coniunctim cum suo capite, su- 
premam inesse et plenam ecclesiasticam potestatem in fideles 
omnes... At verba Christi omnia consistere debent. Si ex 
eo quod apostolis cum Petro et successoribus affuturum se 
esse promisit (Matth. XXVIII-20), apparet plenam et su- 
premam potestatem esse in ecclesia (regente) cum suo capite 
coniuncta: eadem prorsus ratione, ex eo quod similes pro- 
missiones factae sunt Petro soli et eius successoribus (Matth. 
XVI, Luc. XXII), concludendum est plenam et supremam 
potestatem traditam esse Petro et eius successoribus, etiam 
independenter ab actione communi cum aliis episcopis. 
Quae duo amice consistere possunt, quin dualismus qui 
confusionem parit introducatur in Ecclesia. Hoc postremum 
incommodum obtineret, si duae ab invicem distinctae et 
separatae vere plenae et supremae potestates admitterentur. 
At separare caput a membris est proprium illorum qui 
subiciunt Papam episcopis collective sumptis, aut reprae- 
sentatis a concilio generali. Tunc enim sequitur posse ex 
una parte stare aliquando Pontificem, etiam in sua quali- 
tate Pontificis summi, et ex alia parte episcopos. E con- 
trario nos admittimus vere plenam et supremam potestatem 
exsistere in summo Pontifice veluti capite, e& eamdem vere 
plenam et supremam potestatem esse etiam in capite cum 
membris coniuncto, scilicet in Pontifice cum episcopis, 
salvo semper et inconcusso quod prius admonuimus. Hoc 
modo nunquam potest evenire casus, ut episcopi separentur 
et divellantur a capite. Nam si exercet summus Pontifex 
suam potestatem vere plenam et supremam veluti caput, 
et etiam independenter a concursu aliorum, omnia. membra 
statim debent, non iudicium sibi arrogare de exercitio po- 
testatis huiusmodi, sed cum suo capite concordare, nam 
aliter in eo non recognoscerent vere plenam et supremam 
potestatem. S1 contra, summus Pontifex una cum episcopis 
vel dispersis vel congregatis, vere plenam et supremam 
potestatem in solidum exercet, nulla possibilis collisio. Nam 
cum vere plena et suprema potestas non sit in corpore se- 
parato a capite, episcopi singulares, quotquot essent, dum 
abest Papa, nullo modo sine capite vere plenam et supre- 
mam potestatem exercere possent; dum, ut diximus, sum- 
mus Pontifex ut caput, etiam independenter a concursu 

« episcoporum, supremam suam auctoritatem exercere potest. 
« Enucleanda haee principia nullo modo sunt, sed potius a 
« venerando consessu veniam petere debeo, si diutius in hoc 
« argumento immoratus sum ». Ita sapienter coram Patribus 
Vaticanis, nomine Deputationis de fide, disputabat episcopus 
Tarvisinus, cuius oratio exstat in actis Concilii, loco supra 
citato (1). 

Sic igitur plane ruinosum ostenditur systema Gallicanum, 
et non minus rationi quam evangelio contrarium. At forte 
solidius accipietur fundamentum ex decretis Sessionis quartae 
et quintae Concilii Constantiensis, a Basileensi postea inno- 
vatis? Certe, in sua opinione de superioritate Concilii supra 
Ponüficem, Gallicani quam maxime hisce decretis nitebantur, 
sed frustra. Nam in primis, omnibus notum est, decreta illa 
nequaquam fuisse confirmata a Martino V, adeoque non habere 
vim et robur decretorum oecumenicorum, quandoquidem ex 
ipsorum quoque Gallieanorum confessione, sine confirma- 
tione pontificia non est oecumenica auctoritas in quibuslibet 
conciliorum iudiciis. Quod autem desit ibi pontificia confir- 
matio, constat ex Bulla /n eminentis, in qua ratihabentur 
duntaxat statuta in materia fidei contra Wiocleff, Huss, et 
Hieronymum de Praga, necnon et decretum de communione 
sub una specie. Neque aliter unquam a sequentibus Pontifi- 
„cibus, nominatim Eugenio IV et Pio IT susceptum et agnitum 
est Concilium Constantiense (2). — His quae rem 1am confi- 


(1) Collect. Lacens. Tom. 8, pag. 358. 

(2) « Non sunt proinde oecumenica, imo potius a Romanis Pontifici- 
« bus saepius reiecta sunt decreta sessionis III et IV a concilio Basileensi 
< innovata, quae sie sonant: Sancta Synodus Constantiensis... declarat quod 
« ipsa in Spiritu Sancto legitime congregata, concilinm generale faciens et 
« Ecclesiam catholicam repraesentans, potestatem a Christo immediate habet, 
cui quilibet cuiuscumque status vel dignitatis, etiamsi papalis exsistat, obe- 
« dire tenetur in his quae pertinent ad fidem et extirpationem dicti schismatis 
« et reformationem dictae Ecclesiae in capite et membris. Item declarat quod 
« quicumque. cuiuscumque conditionis, status, dignitatis, etiamsi papalis, qui 
« mandatis huius sacrae Synodi et cuiuscumque alterius concilii generalis legi- 

« time congregati super praemissis..., obedire contumaciter contempserit, nisi 
« resipuerit, condignae poenitentiae subiiciatur et debite puniatur, ete. Con- 
« 


N 


cilium Basileense, licet aliquando ab Eugenio IV quoad progressum 
« agnitum fuerit, dignitatem concilii oecumenici nunquan meruit ». Den- 
zinger, Enchirid. n. 584. 

ciunt, adde quod decreta sessionis quartae e quintae fuerunt 
edita quando Concilium sola adhuc constabat obedientia Toan- 
nis XXIII, et nondum a Gregorio XII qui solus, ut nunc 
compertum est, verus Pontifex erat, legitimam acceperat con- 
vocationem. Adde iterum quod eaedem sessiones tumultuario 
. modo et praeter morem conciliorum habitae sunt, ut apparet 
ex documentis quae citat et affert Palmieri, de Rom. Pont., 
Thes. 16. — Omnibus ergo modis auctoritas ista est reii- 
cienda, nec aliud quidquam ibi accipere est, praeter signum 
perturbationis in quam animos coniecerat inextricabile schi- 
sma, ipso tempore quo tres simul de pontificatu contende- 
bant (1). At oppositam e diametro normam praefixam videbis 
in Conciliis regularibus, iisque antiquissimis. Certo enim cer- 
tius de superioritate Concilii supra Papam nihil sciebant Pa- 
tres Chalcedonenses ubi supra (2), cum a S. Leone petebant 
ut Ecclesiae Constantinopolitanae ea privilegia concedere di- 
gnaretur, quae iam erant unanimi Concilii voto firmata. Nihil 
quoque Patres Ephesini, quando 1n sententia depositionis lata 
contra Nestorium, coactos se dicebant per epistolam Caele- 
stini (3). Et 1deo iure meritoque in Concilio Lateranensi V 


(1) « Dans l'ordre moral et dans l'ordre physique, les lois de la fer- 
« mentation sont les mémes, Elle nait du contact, et se proportionne aux 
« masses fermentantes,.. Tonte assembée tend à subir cette loi générale, 
« si le développement n'en est arrêté par le froid de l'autorité qui se 
glisse dans les interstices et tue le mouvement. Qu'on se mette à la 
place des évêques de Constance, agités par toutes les passions de l'Eu- 
« rope, divisés en nations, opposés d’intérêts, fatigués par le retard, 
« impatientés par la contradiction, séparés des cardinaux, dépourvus de 
« centre, et pour comble de malheur, influencés par des souverains di- 
« scordants, Est-il done si merveillenx, que pressés d'ailleurs par l'im- 
« mense désir de mettre fin au schisme le plus déplorable qui ait jamais 
« affligé l'Eglise, ces évêques se soient dit à eux mêmes: Nous ne pou- 
< vons rendre la paix à l'Eglise et la réformer dans son chef et dans 
«ses membres, qu’en commandant à ce chef même; déclarons donc qu'il 
« est obligé de nous obéir. De beaux génies des siècles suivants n'ont 
« pas mieux raisonné. L'assembée se déclara donc en premier lieu con- 
« cile œcnménique. Il le fallait bien pour en tirer ensuite la conséquence 
« que toute personne de condition et dignité quelconque, méme papale, était 
« tenue d'obéir au concile en ce qui regardait la foi et l’extinction du schisme ». 
J. de Maistre, du Pape, 1l. 1, c. 12: 

(2) Supra, Thes. 28, $ 1. 

(3) Acta Conc. Ephes. act. 1. 

edita est contra pragmaticam sanctionem Bulla Leoms X 
Pastor aeternus in qua sie legitur : « Romanum Pontificem 
« pro tempore existentem tanquam auctoritatem super omnia 
« coneilia habentem, tam conciliorum indicendorum, transfe- 
« rendorum, ac dissolvendorum, plenum ius ac potestatem 
« habere, nedum ex Sacrae Scripturae testimonio, dictis san- 
« ctorum Patrum, ac aliorum Romanorum Pontifieum sacro- 
«rumque canonum decretis, sed propria etiam eorumdem con- 
« ciliorum confessione manifeste constat ». 

Afferebantur insuper a Gallicanis alia argumenta, quae ta- 
men adeo levia sunt, ut specialem responsionem vix requi- 
rant, velut cum aiebant consequens fore, si Pontifici pleni- 
tudo potestatis attribuatur, quod ipse posset omnia sus deque 
vertere in Ecclesia, ne iis quidem exceptis quae a Christo 
constituta et ordinata sunt. « Vani et futiles (parcant verbo) 
«illi clamores qui difficillime ut serii considerari possunt, ne 
« si Papae tribuatur perplena et suprema potestas, ipse possit 
« destruere episcopatum qui iure divino est in Ecclesia » (1). 
Quippe plenitudo potestatis quae in Pontifice est, non est 
nisi plenitudo potestatis ecclesiasticae, per quam leges divinae 
solvi omnino nequeunt, ut dictum est in Quaest. 11, Thes. 21 
S 9. Nec validius sumeretur fundamentum ex hoc quod Pon- 
tifices 1psi identidem protestantur se canonibus quoque eccle- 
siasticis retineri, et non posse eos pro mero arbitrio abolere. 
Haec enim facile intelliguntur ex obvia distinctione inter po- 
testatem ipsam et bonum usum potestatis, iuxta illud Apo- 
stoli, 1 Cor. X-22: Omnia mihi licent, sed non omnia expe- 
diunt ; omnia mihi licent, sed non omnia aedificant. 

Si qua autem adhuc obscura maneant quoad habitudinem 
potestatis episcoporum ad potestatem pontificiam, ista con- 
venientem habebunt explicationem in celebri quaestione de 
infallbili Romani Pontifieis magisterio, ad quam statim ve- 
niendum est iuxta ordinem et normam in Concilio Vaticano 
praestabilitam. 


(1) Relatio episcopi Tarvisini in Concilio Vatieano de emendationibus 
eapitis III constitutionis primae de Ecclesia. 

THESIS XXXI. 


Romanus Pontifex, cum ex cathedra loquitur, id est, 
cum omnium Christianorum pastoris et doctoris mu- 
nere fungens pro suprema sua apostolica auctoritate 
doctrinain de fide vel moribus ab universa Ecclesia 
tenendain definit, per assistentiam divinam ipsi in 
Beato Petro promissain, ea infallibilitate pollet qua di- 
vinus Redemptor Ecclesiam suam in definienda doctri- 
na de fide vel moribus instructam esse voluit. Ideoque 
eiusmodi Romani Pontificis definitiones ex sese, non 
autem ex consensu Ecelesiae, sunt irreformabiles. 


Cum ex hactenus dictis constet, et multipliei quidem ex 
capite, plenitudinem potestatis ecclesiasticae in Romano Pon- 
tifice residere, iam pro comperto haberi debet, esse in eo quid- 
quid in capite praecedenti de ipsa ecclesiastica potestate de- 
claratum et demonstratum fuit. Porro hane potestatem osten- 
dimus esse potestatem magisterii auctam infallibilitatis cha- 
rismate (Thes. 16). Cuius primarium obiectum sunt res fidei 
et morum formaliter explicite vel formaliter implicite in 
catholieae revelationis deposito contentae, secundarium vero, 
veritates 1n se non revelatae, quae tamen requiruntur ut prae- 
dictum revelationis depositum integrum custodiatur (Thes. 17). 
Ostendimus praeterea, potestatem illam esse quoque iurisdi- 
ctionis tam fori interni quam fori externi, et. hane ultimam 
dividi in legislativam. 1udiciariam, et coactivam (Thes. 20-21). 
Denique legislativam potestatem cirea res etiam disciplinae 
habere annexam sibi infallibilitatem, quatenus in sui exer- 
citio deflectere non possit ad ea statuenda quae o fo- 
rent regulis fidei et evangelicae sanctitatis (T'hes. 22). Haec 
nunc applica Pontifici tanquam supremae ac plenae M 
ecclesiasticae subiecto, et nihil iam superest quod adden- 
dum sit. 

Si quis autem bene consideret, videbit quod non tanta est 
amplitudo huius nostrae DON. propositionis. Restringitur 
enim ad solum infallibihtatis charisma, quod se Habet ut 
summae potestatis attributum et proprietas. Imo vero, ne- 
quidem adaequate de hac infallibilitate tractat, praesertim 
cum de infallibilitate in rebus disciplinae nihil enuntiet, sed 

ad res doctrinae tota referatur. Et hoc ideo est, quia conti- 
netur ipsis terminis definitionis Vaticanae quae non omnia 
singillatim recenset, sed versatur circa speciale punctum de 
quo esse debuit specialis determinatio, attenta conditione 
historica controversiae, necnon et forma erroris cui oportebat 
occurrere. Recte igitur, caetera omnia ut satis superque com- 
perta praetermittentes, considerationem nostram reducimus 
ad praefatam definitionem Concilii Vaticani, cuius sensus est 
accurate diligenterque exponendus priusquam veniatur ad ar- 
gumenta. 


Su 
Ubi sensus Vaticanae definitionis declaratur. 


Quatuor aperienda veniunt. Primo, locutio ex cathedra. 
Secundo, criterium locutionis ex cathedra. Tertio, ratio in- 
fallibilitatis qua pollet Pontifex loquendo ex cathedra. Quarto, 
quid circa locutiones ex cathedra sit de fide definita, quid 
vero non. 

1. Locutio ex cathedra. — Sciendum prae primis est, 
Pontificem tribus modis posse considerari. Primo modo, ut 
est persona privata seu particularis theologus, et sic, posse 
eum falli in doctrina de fide vel moribus, non secus ac falli 
potest quilibet alius, extra omnem quaestionem est (1). Ad- 
verte tamen diligenter, aliud omnino esse, privatam Ponti- 
ficis personam posse falli etiam in materia fidei, aliud vero, 
Pontificem secundum quod privatus homo est, posse fieri 
haereticum. Haeresis enim. non est nisl error pertinax circa 
veritates ab Ecclesia iam definitas et sufficienter omnibus 
christianis propositas, ac per hoc, a falsis opinionibus quibus 
cuncti indiscrimimatim tam fideles quam theologi pro humana 
conditione sunt obnoxii, longissime distat. Quid autem de 
possibilitate haereseos, quod ad Pontificis personam spectat, 
sentiendum videatur, iam dictum est in superioribus, et in 
omni modo non esset nunc declarandum, quoniam praesens 
quaestio circa personam privatam nullo pacto versatur. 


(1) Hoe modo accipies Innocentium III in suis operibus asceticis et 
liturgicis, Innocentium IV in suis glossis snper corpus iuris, Benedi- 
etum XIV in suis libris de canonizatione SS., de Synodo, etc. 

Potest secundo considerari Pontifex ut Pontifex, sed non 
ex apostolicae potestatis plenitudine aliquid ab universa Ec- 
clesia tenendum definiens. Qua in consideratione venit Pon- 
tifex in dupliei circumstantia. Primo quidem quando rem agit 
quae Ecclesiam universalem non spectat. velut cum deter- 
minat de casibus particularibus in materia iuris vel cultus, 
de invaliditate ordinum huius vel illius sectae, de honoribus 
beatorum alicui servo Dei in particulari quadam ecclesia im- 
pertiendis, aliisque eiusmodi. Secundo, quando providet qui- 
dem Ecclesiae universae, etiam in materia fidei et morum, 
quin tamen in actu pontificio verificetur definitionis ratio. Ad 
definitionem autem oportet esse 1udicium, illudque ultimatum 
ac definitivum. « Vox definit significat quod Papa suam sen- 
« tentiam circa doctrinam quae est de rebus fidei et morum, 
« directe et terminative proferat » (1). Proinde, a locutione 
Pontificis agentis munus pastoris universalis, praedicta ratio 
definitionis dupliciter potest abesse: vel quia in locutione illa 
iudicium dogmaticum non continetur, vel quia etsi iudicium 
contineatur, non tamen ultimatum ac terminativum. 

Posterioris casus exemplum habes in decreto Stephani ad- 
versus rebaptizantes, quo solum indicebatur ne auid innova- 
retur contra antiquam consuetudinem (2). Item, in approba- 
tione et confirmatione doctrinalium decisionum Romanarum 
Congregationum (3). Item, in iis constitutionibus in quibus 
oeconomice aliquid statuitur, et nedum quaestio terminetur 
sententia categorica, iubetur potius ne circa eam studia par- 
tium ulterius exardescant, ut inopportunae agitationi finis 
imponatur. Cuiusmodi fuisse noscitur celebre Constitutum 
Vigili in causa trium capitulorum (4). — Prioris vero casus 
exempla sunt in permultis encyclicis recentiorum Pontificum, 
ubi pro munere suo apostolico doctrinam quidem catholicam 
exponunt, at non per modum definientium, id est non in- 
terponendo novum doctrinale iudicium, sed magis instruendo 
fideles de his quae sunt in praedicatione Ecclesiae columnae 


(1) Relatio episcopi Brixinensis de exceptionibus in caput quartum 
Constitutionis primae de Ecclesia. Collectio Lacensis, Tom. 7, pag. 474. 
(2) Denzinger, n. 14. 
. (3) De natura et ratione harum decisionum vide thesim 19. 
(4) Migne, P. L., Tom. 6f, col. 67 seq. 

ac firmamenti veritatis. Et quamvis nullatenus dubitandum 
videatur quin in documentis huiusmodi ad universalem Ec- 
clesiam missis infallibiles sint Pontifices (utique quantum ad 
ea quae directe et per se in els proponuntur, ut alias in si- 
mih dietum est), non tamen ibi ea locutio ex cathedra est, 
quam attendit canon Vaticanus; multoque minus quaerenda 
ila esset in actis paulo supra recensitis. 

Tertio igitar modo considerari potest Pontifex, secundum 
quod « omnium christianorum Pastoris et Doctoris munere 
«fungens, pro suprema sua apostolica auctoritate doctrinam 
« de fide vel moribus ab universa Ecclesia tenendam definit », 
Verba sunt Vaticani quae debent singillatim ponderari. — 
Primo dieitur: cum definit. Quod indiscriminatim accipiendum 
est, sive de re nusquam antea definita, sive de re quae iam 
pridem in regula ecclesiastici magisterii explicite contenta, 
nova iterum sententia novoque iudicio a Pontifice firmatur, 
non secus ac in Conciliis etiam oecumenicis pro grassantium 
errorum nova apparitione vel recrudescentia factitatum vide- 
mus. — Secundo: cum definit doctrinam de fide vel moribus ab 
Ecclesia tenendam. Ubi observandum venit quod doctrina de 
fide et moribus latius patet quam divinae fidei obiectum, quia 
comprehendit omnia quae vel primario vel solum secundario 
sub magisterio Ecclesiae cadunt, iuxta praemissa in capite prae- 
cedenti, Thes. 17. Propterea non dictum est in canone Vati- 
cano: cum definit doctrinam tenendam tanquam de fide, ne forte 
restringeretur locutio ex cathedra ad ea sola quae ut divini- 
tus revelata, adeoque fide divina credenda proponuntur (nam 
quoties 1n documentis ecclesiasticis sermo est de fide sine ad- 
dito, intelligitur fides divina). Consulto itaque omissum est ly 
tenendam tanquam de fide, quod ab aliquibus proponebatur in- 
troducendum: ut scilicet intelligeremus, non tunc tantum ex 
cathedra loqui Pontificem, quando ea definit quorum contra- 
dictoria sunt vel fiunt vi definitionis haeretica. Sed a primo 
ad ultimum dicendum restat, locutionem ex cathedra esse 
omnem definitionem qua aliqua veritas definitur quolibet modo 
tenenda, et hanc locutionem in suo obiecto habere quidquid 
vel constitutive vel solum connexive pertinet ad revelatam 
fidei et morum doctrinam (1). — Tertio: omnium christiano- 


(1) Cf. Collectionem Lacensem, pag. 1704 et seq. 

rum. Pastoris et Doctoris munere fungens, et iterum : ab uni- 
versa Ecclesia, etc. Quae quidem maioris explicationis gratia 
posita sunt, quia cum doctrina de fide et moribus ex natura 
sua sit res universalis Ecclesiae (minime aequiparanda cum 
regulis disciplinaribus quae possunt esse variae pro variis locis, 
ordinibus, et personis), quidquid praedictis verbis significatur, 
implicite continetur in aliis iam explicatis. Ubicumque enim 
invenitur veri nominis definitio, ibi quoque directio ad uni- 
versam Ecclesiam, et munus pastoris et doctoris omnium 
christianorum a Pontifice susceptum eluceat necesse est. Quan- 
quam non oporteat ut pontificium documentum ad ommes 
ubilibet fideles vel episcopos materialiter dirigatur, sed sat 
est ut agatur de re ad depositum fidei attinente, et adsit 
intentio manifestata fluctuationi finem imponendi per senten- 
tiam definitivam, non subiacentem ulteriori determinationi. 
Et hoc modo exempli gratia, epistola S. Leonis ad Flavia- 
num Cp. episcopum, in qua damnabatur haeresis Eutychetis, 
et exactissime definiebatur quid catholica Ecclesia universaliter 
de sacramento Dominicae incarnationis credat et doceat, inter 
celeberrima Romanorum Pontificum decreta ex cathedra ab 
omnibus computatur. 

Sed iam de criterio ipsius locutionis ex cathedra paulo 
distinctius agendum est. 

2. Criterium locutionis ex cathedra. — Fuerunt tem- 
pore Concilii Vaticani, qui ut definitionem pontificiae infalh- 
bilitatis impedirent, vel eam iam factam eluderent, dixerunt 
constare non posse, quando Romanus Pontifex supremi do- 
ctoris munere fungens pro auctoritate definiat, et ideo ex 
defectu criterii sufficientis evacuari definitionem ipsam, ut 
quae sit de re ignota et nobis penitus indiscernibili. Sed tam 
ineptam absurdamque exceptionem, vel sola exemplorum ad- 
ductio statim confutabit. 

Accipe speciminis gratia Bullam Bonifacii VIII Unam San- 
ciam, quae sie concluditur: « Porro subesse Romano Pontifici 
«omni humanae creaturae declaramus, dicimus, definimus et 
« pronuntiamus omnino esse de necessitate salutis ». — Acci- 
pere constitutionem Benedicti XII Benedictus Deus, de visione 
Deiconcessa animabus sanctorum ante iudicium universale: 
« Auctoritate apostolica definimus quod animae sanctorum 
« omnium, etc... Quicumque autem deinceps praedictarum 


sæ 

« nostrarum definitionum.... contrarium, scienter et pertina- 
« citer tenere, asserere... praesumpserit, contra eum sicut 
« eontra haereticum modo debito procedatur ». — Item con- 
stitutionem Leonis X Exsurge Domine adversus Lutherum: 
« Auctoritate omnipotentis Dei et beatorum apostolorum Petri 
« et Pauli et nostra, praefatos omnes et singulos articulos seu 
« errores, tanquam (ut praemittitur) respective haereticos aut 
« seandalosos aut falsos.... damnamus, reprobamus..., ac pro 
« damnatis, reprobatis, et reiectis, ab omnibus utriusque sexus 
« Christi fidelibus haberi debere decernimus et declaramus ». 
— Item constitutionem Innocentii X Cum occasione, ubi da- 
mnatis censura categorica quinque lansenii propositionibus, 
sic concluditur: « Mandamus igitur omnibus Christi fidelibus 
« utriusque sexus ne de dictis propositionibus sentire aliter 
« praesumant.... sub censuris et poenis contra haereticos et 
« eorum fautores in iure expressis ». — Item constitutionem 
Innocentii XI Coelestis pastor, in qua Michaelis de Molinos 
notantur haereses et errores: « Hac nostra perpetuo valitura 
« constitutione.... supradictas propositiones (tanquam haereti- 
« cas, suspectas, etc.) definitive damnantes et reprobantes ». 
— [tem constitutionem Innocentii XII Cum alias, ubi de apo- 
stolicae potestatis plenitudine condemnatur Fenelonii liber 
tanquam continens propositiones temerarias, scandalosas, ac 
etiam erroneas respective, quae postea singillatim enumeran- 
tur. — Item constitutionem Clementis XI Unigenitus, in qua 
post damnatas propositiones Quesnelli in globo ut haereticas, 
erroneas, etc., additur: « Mandantes omnibus utriusque sexus 
« Christi fidelibus ne de dictis propositionibus sentire.... aliter 
« praesumant, quam in eadem nostra constitutione contine- 
« tur, etc. ». — Item Bullam Pn VI Auctorem fidei, ubi pro- 
positiones, doctrinae, sententiae Pistoriensium, suis cuique 
appositis notis et censuris (ab haeresi et infra), reprobantur 
perpetuo valitura constitutione: « Mandamus igitur omnibus 
« Christi fidelibus ne de dictis propositionibus et doctrinis 
« sentire.... praesumant contra quam in hac nostra constitu- 
«tione declaratur ». — Item Bullam Pii IX Zneffabilis de im- 
maculata Deiparae conceptione: « Auctoritate D. N. I. ©., 
« beatorum apostolorum Petri et Pauli ac nostra, declaramus, 
« pronuntiamus, et definimus, doctrinam quae tenet..., esse à 
« Deo revelatam, atque idcirco ab omnibus fidelibus firmiter 

« constanterque tenendam ». — Item encyclicam eiusdem 
Pu IX Quanta cura, quae hane finalem habet clausulam: 
« Itaque omnes et singulas pravas opiniones ac doctrinas sin- 
« gillatim hisce litteris commemoratas auctoritate nostra apo- 
« stolica reprobamus, proscribimus atque damnamus, easque 
«ab omnibus catholicae Ecclesiae filiis, velut reprobatas, pro- 
« scriptas atque damnatas omnino haberi volumus et manda- 
« mus ». — Dicesne forsitan, locutionem ex cathedra a Va- 
ticano intentam, in his exemplis esse dubiam, incertam, aut 
aliqua ex parte obscuram? 

Absit tamen ut in eiusmodi formulis quibus a medio aevo 
et deinceps uti solent Pontifices, unicum criterium repona- 
mus, quia procul dubio non alligamur materialitati litterae, et 
sive expressis sive aequipollentibus verbis exprimatur, defini- 
tiva ac terminativa sententia Ecclesiae proposita, semper eo- 
dem modo cathedralis definitionis elucet ratio. Unde in rela- 
tione de observationibus in schema constitutionis de Ecclesia, 
optimo iure animadvertebatur: « Ut enim humanae linguae 
«non desunt necessaria et apta signa ad exprimendam su- 
« premi doctoris et apostolici muneris functionem, ita eius- 
« modi signorum usus a Romanis Pontificibus factus evidenter 
« patet ex litteris non paucis scriptis.... usque ad praesentem 
« Pontificem Pium IX ». Tum addebatur: « Caeterum si 
« quando dubitaretur, utrum documentum aliquod pontificium 
« sit reapse a Pontifice fungente apostolico suo munere (de- 
« finiendi) editum, profecto non maior esset difficultas ac na- 
« scitur, si quando dubitatur, quidnam in Concilio oecume- 
« nico revera ut fidei dogma definitum, quidve tantum ad do- 
« etrinae explicationem vel probationem adiectum fuerit » (1). 
Et re quidem vera, hie omnino applicantur quae in superio- 
ribus, Thes. 18 $ 1, de Ecclesiae magisterio agentes, gene- 
ratim observavimus: Nullum fore inconveniens si aliquando 
occurrat dubium, an res aliqua in particulari sit necne defi- 
nita. Solum enim sequitur quod praeter ea quae certo et in- 
dubie pro definitis habenda sunt, unanimique consensu a 
theologis ut talia retinentur (2), quaedam alia erunt, nonnisi 


(1) Collect. Lacens. Tom. 7, col 285, 
(2) Auimadverte hic quod praeter criterium Pontificio documento in- 
trinsecum, praesto etiam est criterium extrinsecum, repositum in sensu 

probabiliter ad definitorum ordinem pertinentia. Quae quidem 
ex consequenti, quod attinet ad gravitatem obligationis ex 
definitione enascentis, pro nondum definitis censeri debebunt, 
quoniam hie quoque suam applicationem habet generale prin- 
eipium: obligatio dubia, obligatio nulla, utique in eo ordine 
et intra eos limites m quibus est dubia (1). 

Caeterum, multo adhuc magis absona sunt ea quae ab 
adversariis opponebantur, ex hoc quod constare non possit 
quando Romanus Pontifex omnes ad infallibiliter definiendum 
expleverit conditiones. Id enim et petitionem continet prin- 
cipi, et nequicquam pertinet ad criterium locutionis ex ca- 
thedra, de qua ratiocinandum est sicut de quorumlibet con- 
ciliorum oecumenicorum dogmaticis iudiciis. Sane vero, cum 
de oecumenicis decretis agitur, non in eo criterium reponi- 
tur, an scilicet concilium expleverit necne conditiones ad de- 
finiendum infallibiliter, sed in hoc exclusive, an de facto de- 
finiverit vel non definiverit, quia si definivit et in definiendo 
(ut supponitur) est infallibile, ipsum definitionis factum secum 
necessario infert conditiones omnes, quaecumque tandem illae 
sint, ad infallibilitatem requisitae. Alias iungerentur contra- 
dictoria simul. Porro, eamdem prorsus causam esse de locu- 
tione Pontificis ex cathedra, praeterquam auod per se satis 
patet, adhuc luculentius constabit ex declaratione eius quod 
tertio loco iam venit exponendum. 

9. Ratio infallibilitatis qua pollet Pontifex loquens 
ex cathedra. — Hane rationem Vaticana Synodus adaequate 
expressit his verbis: Per assistentiam divinam ipsi in Beato 
Petro promissam, ea infallibilitate pollere qua divinus Redem- 
ptor Ecclesiam suam in definienda doctrina de fide vel moribus 
instructam. esse voluit. Reducimur ergo ad ea quae in praece- 
dentibus de Ecclesiae magisterio generahter declarata sunt, 


totius Ecclesiae a Petro edoctae, qui etiam sensus per unanimem theo- 
logorum catholicorum sententiam nobis manifestatur. Sequitur hoc ex 
principiis certissimis de passiva infallibilitate Ecclesiae. Nam Ecclesiae 
« indefeetibilitas partim quidem consistit in hoe quod Ecclesia docens 
« non potest in docendo a recto veritatis tramite aberrare, partim vero 
« in hoc quod Ecclesia edocta non potest deflectere a sequenda doctrina 
«sui Pastoris, vel illam aliter ac traditur, recipere ». 
Thes. 18, $ 1. 

ut quidquid explicitus omnium saeculorum christianorum con- 
sensus tenuit de infallibilitate Pontificis simul cum corpore 
episcoporum vel dispersorum vel in Concilio adunatorum, 
idipsum de infallibilitate Pontificis etiam seorsum accepti te- 
neatur (1). 

In primis, ut infalhbihtatis causa assignatur assistentia di- 
vina, id est specialis providentia cavens ne unquam Pontifex 
ad definitionem deveniat, nisi illa conformis sit veritati, et in- 
tra propriam sphaeram ecclesiastici magisterii contineatur. — 
Hine apparet primo, quam longe a recto logicae tramite aber- 
raverint Gallicani illi, qui infallibilitatem in tota Ecclesia do- 
cente admittentes, eam uti per se incredibilem in uno Ponti- 
fice explodebant. Et sane, si infallibilitatis charisma ex summa 
luminum quae sunt in Ecclesia resultaret, ratio eiusmodi opi- 
nionis satis intelligeretur. Sed si, ut vere est, infallibilitas 
magisterii nullam aliam causam novit praeter divinam assi- 
stentiam, unusquisque statim videt, non esse difficilius con- 
cipere assistentiam hano, sive uni seorsum, sive toti in soli- 
dum collegio alligatam et promissam. — Apparet praeterea, 
quam irrationabiliter voluerint quidam introducere in consti- 
tutionem dogmaticam de infallibilitate pontificia, conditiones 
quae ipsius Pontificis diligentiam in veritate indaganda con- 
cernunt. Nam etsi assistentia promissa, ut alias explicatum 
est, non sit per modum novarum revelationum, sed per mo- 
dum providentiae quae non excludit, imo connaturaliter exigit 
et obligatoriam facit diligentem in fontes revelationis ab apo- 
stolis traditae inquisitionem, adhuc tamen non in ea inquisi- 
tione reponitur infallbihtatis ratio. Iure ergo meritoque ob- 
servabat episcopus Brixinensis in relatione de emendationibus 
capitis quarti constitutionis de Ecclesia, conditiones praedi- 
ctas, utpote conscientiam Pontificis respicientes, ordini potius 
morali quam dogmatico accensendas esse. « Piissime enim 
« D. N. Iesus Christus charisma veritatis, non a conscientia 
« Pontificis soli Deo cognita, sed a relatione Pontificis pu- 
« blica ad universalem Ecclesiam dependere volut, quia alias 
« hoc infallibilitatis donum medium efficax ad unitatem. Ec- 
« clesiae conservandam et reparandam non esset. Sed ideo nil 
« timendum, ac si per malam fidem et negligentiam Pontificis 


(D bhes: 16, 2. 

« universalis Ecclesia in errorem circa fidem induci posset. 
« Nam assistentia divina Petri successoribus promissa, est 
« eausa ita efficax ut 1udicium summi Pontificis, si esset er- 
« roneum, impediretur; aut si reapse Pontifex ad definitio- 
« nem deveniat, illa infallibiliter vera exsistat » (1). Et haec 
quidem de infallibilitatis causa. 

Deinde eiusdem charismatis assignatur subiectum cum di- 
citur: Ipsi in Beato Petro promissam. In Beato Petro, inquit, 
ut intelligamus subiectum infallibilitatis esse personam publi- 
cam, id est personam capitis formaliter in quantum huius- 
modi. Et hinc est quod non promiscue utimur nominibus 
infallibilitatis personalis et separatae, quae ambiguum sensum 
habere possunt. Sane vero, si per hoc nomen personalis in- 
tendat quis rei1cere distinctionem a Gallicanis invectam inter 
sedem et sedentem, quasi sola sedes esset indefectibilis, non 
vero singulus quisque ex his qui in ea Petro succedunt, sic 
vere diceretur infalhbilitas personalis. At quia haec locutio 
facile intelligitur quasi cadens super privatam Pontificis per- 
sonam, ideo non sustinetur et non est simpliciter concedenda. 
Et maiorem adhuc aequivocationem secum fert vocabulum 
separata, tum quia videretur excludere omnem cooperationem 
Ecclesiae in ordine ad praeparandas locutiones ex cathedra, 
tum praesertim quia innueret subiectum infallibilitatis non 
esse Pontificem sub formali ratione Capitis, quod utique a 
corpore separatum nefas est cogitare. Recte ergo dices pon- 
tificias definitiones esse irreformabiles ex sese, et non ex 
consensu Ecclesiae, nam hoc pertinet ad negationem depen- 
dentiae: rationem vero separationis seu disiunctionis, quasi 
dissecti capitis et obtruncati corporis, nusquam insinuabis: 

Tandem, suis terminis cireumseribitur Pontificis infallibi- 
litas per hoc quod declaratur ea ipsa esse, qua divinus Redem- 
ptor Ecclesiam suam in definienda doctrina de fide vel moribus 
instructam. voluit. Et quia hactenus saltem non eodem certi- 
tudinis gradu venit infallibilitas Ecclesiae in rebus quae defi- 
niuntur ut à Deo revelatae, et in aliis quae solum proponuntur 
ut cum revelatis connexae, sequitur eamdem quoque distin- 
ctionem esse introducendam in praesenti. Atque hinc statim 
apparet, infallibilitatem pontificiam non fuisse in Vaticano 


(1) Colleet. Lac. Tom. 7, col. 401. 

Concilio definitam tanquam de fide quoad omnia indiserimi- 
natim decreta ex cathedra. Sed hoc ipsum paulo uberius ex- 
plieare oportet in quarto et ultimo puncto. 

4. Quid circa infallibilitatem locutionum ex caiu 
sit de fide definita, quid vero non. — Dictum est in su- 
perioribus, Thes. 17 $ 2, infallibilitatem Ecclesiae circa res 
formaliter revelatas esse fidei articulum, imo talem articulum 
cuius negatio non simplex haeresis est, sed haeresis vere ca- 
pitalis, id est radix omnium aliarum haereseon. At de exten- 
sione infallibilitatis ad veritates in se non revelatas et secun- 
dario tantum ad magisterii obiectum pertinentes, nondum 
verificari omnes conditiones necessarias ut possit recenseri 
inter ea dogmata quae cifra haeresim respui nequeunt. « Haec 
« mfalhbilitatis extensio, omnibus theologis consentientibus, 
« veritas est theologica ita certa, ut elus negatio error esset 
« gravissimus.., quamvis hactenus haereseos damnata non 
« sit » (1). Porro, Patribus Vaticanis visum est nihil super ea 
re definire, sed quaestionem de integro relinquere in statu 
in quo erat (2). 

Hine ergo oriebatur difficultas quoad definitionem ponti- 
ficiae infalhibilitatis, quia si decretum conciliare illam limi- 
tabat ad solas definitiones dogmatum divinitus revelatorum. 
eo 1pso a censu locutionum ex cathedra excludebantur omnia 
iudicia quibus Pontifices damnant et censurant propositiones 
censuris haeresi minoribus, itemque omnia acta quibus aliquid 
definiunt in materia factorum dogmaticorum, canonizationis 
sanctorum, etc. Et hoc erat maxime inconveniens, imo indu- 
cens in errorem. Si autem extendebat eam ad totum obiectum 
ecclesiastici magisterii, iam definiebatur quaestio a qua con- 
sulto Patres volebant abstinere. Remedium ergo iustae di- 
scretionis inventum est in aliqua formula, quae imfallibilitatem 
Pontificis loquentis ex cathedra determinaret per comparatio- 
nem cum infallhibilitate Ecclesiae, asserendo illam ipsam esse 
qua divinus Redemptor Ecclesiam suam in definienda doctrina 


(1) Card. Franzelin citatus supra, Thes. 17, $ 2. 

(2) « Cum autem Patribus Deputationis unanimi consensione visum sit 
« hane quaestionem nunc saltem non definiendam, sed relinquendam esse 
« in eo statu in quo est, etc. ». Relatio episcopi Brixinensis ante Sess. IV, 
Collect. Lac. Tom. 7, col. 415, 

de fide vel moribus instructam voluit. Duo enim inde conse- 
quebantur. Primo, de fide definita fore infallibilitatem Ponti- 
ficis in fidei dogmatibus, id est in decretis quibus proponitur 
id quod est a Deo revelatum, vel notatur id quod est contra- 
dietorie revelationi oppositum. Secundo, certissimam quoque 
fore, non tamen tanquam de fide definita, eamdem Pontificis 
infallibilitatem in censuris infra haeresim, in factis dogmati- 
cis, in Sanctorum canonizatione, aliisque huiusmodi. Si quando 
autem contingeret infallibilitatem Ecclesiae in his etiam ma- 
teris explicite definiri, statim et ipso facto evasuram de fide 
infallibilitatem Pontificis in eisdem, quae quidem infallibilitas 
non sine gravissimo peccato erroneitatis, sed tamen absque 
nota haereseos, usque nunc negaretur. 

Praestat rem omnem compendiare verbis episcopi Brixi- 
nensis in fine relationis factae ad Concilium Vaticanum ante- 
Sessionem quartam, in qua praefata formula fuit definitivo- 
ipsius Concilii iudicio firmata: « In hae definitione (quae ad-- 
« huc suffragiis Patrum proponebatur), tria sequentia continen- 
«tur. — Primo, Romanum Pontificem per promissam sibi 
« divinam assistentiam esse infallibilem, cum pro suprema sua 
« auctoritate doctrinam ab universa Ecclesia tenendam definit, . 
«seu ut plures theologi loquuntur, definitiva ac terminativa 
« sententia proponit. — Secundo, obiectum harum infallibi- 
«lium definitionum esse doctrinam de fide vel moribus. — 
« Tertio, in hoc obiecto ita generice enuntiato infallibilita- - 
«tem Pontificis nec magis nec minus late patere quam pa- 
« teat infallibilitas Ecclesiae in suis definitionibus de fide et 
« moribus. Unde sicut nemine diffitente haereticum est Ec-- 
clesiae infallibilitatem in definiendis fidei dogmatibus ne- 
« gare, ita in huius decreti Vaticani vi, non minus haereticum 
« erit negare summi Pontificis per se spectati infallibilitatem 
«in definitionibus dogmatum fidei. In illis autem in quibus 
«theologice quidem certum, non tamen hactenus certum de 
| « fide est Ecclesiam esse infallibilem, etiam infallibilitas Pon- 

« tificis hoe decreto sacri Concilii non definitur tanquam de 
« fide credenda. Qua vero certitudine theologica constat, haec 
« alia obiecta praeter dogmata fidei comprehendi intra ambi- 
« tum infallibilitatis qua pollet Ecclesia in suis definitionibus, 
«eadem certitudine tenendum est ac erit, ad haec etiam 

« obiecta extendi infallibilitatem in definitionibus editis a Ro- 
« mano Pontifice » (1). 
Et de sensu Vaticanae definitionis hactenus satis. 


$ 

Ubi argumenta scripturalia 
de Pontificia infallibilitate proponuntur. 


I. — Prae primis continetur haec veritas in textu Mat- 
thaei XVI-18, ut facile constat ex praemissis supra, Thes. 25 
$ 1. Ibi enim ostensum est, metaphoram petrae importare 
munus basis firmae et firmantis, supra quam tota de integro 
reponitur fabrica aedificii, quaeque ipsi aedificio cunctisque 
eius partibus contra multiplicia ruinarum principia generalis 
causa exsistit Imconcussae consistentiae. Et re quidem vera, 
id palam efficitur vel ex ipso communi modo loquendi homi- 
num, cum dicunt aliquid esse fundatum supra petram, ut figu- 
rative significent inesse el principium stabilis et invictae 
soliditatis. Confirmatur quoque ex loco analogo Matth. VITI-26, 
ubi sapienti aedificatori opponitur stultus architectus qui aedi- 
fieat supra arenam. Unde promptum apertumque est, hunc 
esse Dominicae sententiae sensum: nulh rumae Ecclesiam 
fore obnoxiam, quia et quatenus super petram aedificatur. Si- 
cut si dicerem: haec domus in rupe fundatur et non cadet, 
procul dubio significarem, 1deo non casuram, quia est in rupe 
fundata. 

Quo posito, sic formatur argumentum: Petra Ecclesiae quae 
auctore Christo, est Ecclesiae universali ratio firmiter consi- 
stendi adversus inferi portas, ac per hoc, adversus omnes er- 
rores fidei corruptivos: haec, inquam, petra tam in se quam 
in suo influxu relate ad mysticum aedificium quod sustentat, 
infallibilis sit necesse est. Quomodo enim inconcussae solidi- 
tatis principium exsisteret, si hanc ipsam soliditatem in se 
non haberet? Atqui ex demonstratis, petra Ecclesiae est Pe- 
trus seu Romanus Pontifex prout suprema auctoritate auctus. 


(1) Collect. Lac. Tom. 7, col. 416-417. — De criteriis autem distin- 
guendi definitiones quae sunt de ipsis fidei dogmatibus, ab aliis quae sunf 
de veritatibus solum connexis cum revelatione, vide supra, Thes. 18 € 1. 

Ergo Romanus Pontifex in supremae auctoritatis apostolicae 
exercitio est infallibihs. Et quia propria infallibilitatis ratio 
quoad res doctrinae in magisterio reponitur, dicendum iuxta 
evangelii verba, quod Pontifex quando ex cathedra loquitur, 
poHet infalhbihntate sese extendente ad ea omnia in quibus 
attenditur ipsa Ecclesiae indefectibilitas, id est tum ad fidem 
secundum se, tum ad ea quae sunt cum ipso fidei deposito con- 
nexa et ad integralem eius custodiam requisita. 

II. — Continetur quoque haec eadem veritas in verbis 
Christi apud Lucam XXII-31 et seq.: Ait autem Dominus: Si- 
mon, Simon, ecce Satanas expetivit vos ut cribraret sicut triticum. 
Ego autem rogavi pro te ut non deficiat fides tua, et tu ali- 
quando conversus (1) confirma fratres tuos. Ad culus rei evi- 
dentiam sufficiet haec tria declarare. Primo, quod verba Do- 
mini sunt de Petro prout condistincto a caeteris apostohs vel 
membris Ecclesiae. Secundo, quod diriguntur ad eum prout 
est Ecclesiae caput in suis successoribus semper permansu- 
rus. Tertio, quod adstruunt praerogativam infallibihtatis do- 
ctrinalis, annexam iniuncto muneri confirmandi fratres in fide. 

Ostenditur autem primum, nam ut Bellarminus observat 
l. 4 de Rom. Pont. c. 3, Dominus unam tantum personam 
designavit dicens bis: Simon, Simon, et addens toties prono- 
men secundae personae: pro te, fides tua, et tu, fratres tuos. 
Accedit quod Dominus coeperat loqui in plurali: Satanas 
expetivit vos, deinde mox mutavir formam loquendi, et ait : 


(1) De sensu participii conversus, £motoëpas triplex datur sententia. 
« Prima communis: Postquam a lapsu triplicis negatiouis resipueris, Ratio, 
« usus loquendi N. T. ubi frequenter hoc verbum venit tali sensu in- 
« transitivo, Vide Matth. XIII-15, Act. III-19, XI-21, XIV-14, 2 Cor. II1-106, 
«1 Thess. I-9. — Secunda sententia habet £zworo£wag pro hebraismo, 
« quod idem valet ac adverbium zráAiv, vicissim. Unde sic: Et tu vicissim 
« confirma fratres tuos... — Tertia sententia explicat £zuoro&éwag, sollicita 
« cura intentus, ut Psalm. VI-5, Ierem. XV-19, etc... Haec tertia sen- 
« tentia videtur longius quaesita; caeterae duae probabiles sunt; prac- 
« plaeet tamen prima propter allatas rationes, quibus nihil solidi oppo- 
«situm fuit. Quod enim dicitur, ante verba textus nostri nullam fuisse 
« faetam mentionem lapsus Petri, nihil officit. Nam Christus ad decla- 
« randum sensum vocis Zzuoro&wag, statim triplicis negationis praedi- 
« etionem subiunxisse censendus est (Luc. XXII, 33-34) ». Corluy, Spi- 
cilegium doginatico-biblicum, Tom. 1, Comment. 4. 

Ego autem rogavi pro te. Accedit demum quod non potest 
expressius contradistingui una persona a caeteris, quam si 
quis det illi munus confirmandi eos, prout revera habetur in 
praesenti. 

Ostenditur quoque secundum, nam Dominus oravit pro 
Petro in utilitatem Ecclesiae, sese adversarium opponens Sa- 
tanae qui procul dubio omnes in futurum fideles cribrare 
expetiverat. Ut ergo correspondeat dictum Domini in vers. 32, 
rationi allatae in vers. 31, oportet ut ista: ego autem rogavi 
pro te, referantur ad Petrum prout in finem usque per suos 
successores mansurum. — Lt amplius confirmatur, quia mu- 
nus commissum Petro non erat pro tempore mox futuro usque 
ad ascensionem. In his quippe diebus confirmator apostolo- 
rum aliorumque fidelium fuit ipse Christus, qui praebuit 
seipsum vivum post passionem suam in multis argumentis, 
per dies quadraginta apparens eis et loquens de regno Dei. 
Pro tempore autem quod ascensionem immediate subsecutum 
est, omnium et singulorum apostolorum confirmator exstitit 
Spiritus Sanctus per specialissimum illud charisma de quo 
supra dictum est, Thes. 26 8 1. Ex quo id demum efficitur, 
quod multo magis post defunctos apostolos, opus erat Ec- 
clesiae confirmatore Petro contra impetus Satanae. — Nec 
obstat omnino quod iuxta probabihssimam interpretationem 
vocis émoroéyas, allusio fiat ad casum Petri, qui utique tan- 
quam persona privata, et non tanquam Ecclesiae caput lapsu- 
rus erat et convertendus. Nam etsi appellatio ista, ef tu ali- 
quando conversus, materialiter accepta respiciat singularem 
Petri personam, tamen sumpta formaliter secundum quod ad 
intentum Christi et ad sensum totius orationis confert, omni- 
bus Petri successoribus communis est. Id enim vult Domi- 
nus inculcare: donum indefectibilitatis et munus confirma- 
toris fratrum, ad gratiam gratis datam referendum esse, utpote 
subiecto ex sese fragili et lapsui obnoxio inexsistens. Quasi 
dixisset Christus: Et tu qui ex temetipso firmus non es, qui- 
que ex sola assistentia a me impetrata indefectibilitatem con- 
sequi vales, prout clare ostendet lapsus ille tuus ad huius rei 
manifestationem permittendus : tu, inquam, confirma fratres 
tuos. Constat autem conditionem hane respicere omnes in 
perpetuum successores Petri, tametsi transfiguretur in facto 

quod Petro prout typum gerenti totius successionis Pontifi- 
cum, personale fuit. 

Ostenditur denique tertium, quia quod Dominus rogavit 
ad incolumitatem et consistentiam suae Ecclesiae, absoluta 
petitione rogavit, et proinde infallibiliter impetravit, ut cer- 
tum est ex doctrina de Incarnatione. Haec igitur oratio Christi 
aequivalet certae et infallibili promissioni. Oravit autem ut 
nunquam deficeret fides Petri in ordine ad demandatum mu- 
nus confirmandi Ecclesiam contra errores a Satana dissemi- 
natos. Sed hoc nihil aliud erat quam rogare ut praedicatio 
Petri foret semper verae fidei norma, ac per hoc, ne mate- 
rialiter quidem a revelatae veritatis tramite unquam deviaret. 
Nam licet im fideli qui materialiter tantum errat, adhuc de- 
beat dici fides integra in omnibus permanere, eo quod in ipso 
consideratur fides ut in regulato, qui non obstante materiali 
suo errore, semper retinet quidquid formale est in confor- 
mitate cum regula, non tamen idem valet quoad eum cui di- 
citur: confirma fratres tuos. In eo enim consideratur fides, 
non ut in regulato, sed ut m regula, de cuius ratione est ut 
sit undequaque recta. Proinde, idem omnino est, fidem Petri 
confirmatoris fratrum nunquam esse defecturam, ac Petrum 
‘esse infallibilem in definiendo doctrinam de fide vel moribus 
ab universa Ecclesia tenendam, ut pronum sit concludere 
verbis Vaticanae Synodi, Sess. IV, cap. 4: « Quorum (Pon- 
« üficum Romanorum) apostolicam doctrinam omnes venera- 
« biles Patres amplexi et sancti Doctores orthodoxi venerati 
«atque secuti sunt; plenissime scientes, hanc Sancti Petri 
« Sedem ab omni semper errore illibatam permanere, secun- 
«dum Domini Salvatoris nostri divinam pollicitationem di- 
« scipulorum suorum principi factam : Ego rogavi pro te, ut 
« non deficiat fides tua, et tu aliquando conversus confirma fra- 
«tres tuos ». 

III. — Continetur demum haec eadem veritas, sin minus 
formaliter ut in duobus praecedentibus testimoniis, at certe 
virtualiter et deductive, in verbis evangelicis Ioan. X XI-15: 
Pasce agnos meos, pasce=oves meas. Hinc enim efficitur, esse 
omnibus necessarium necessitate salutis, pertinere ad ovile 
Petri et audire vocem supremi pastoris a Christo constituti 
super gregem universum: omnibus, inquam, tam fidelibus 
quam episcopis qui pastores quidem sunt respectu populorum, 

sed oves respectu Petri. Cum autem pastoralis auctoritas in 
Ecclesia per propositionem credendorum potissimum exer- 
ceatur, statim apparet nos omnes iure divino obligari ad cre- 
dendum et firmiter tenendum quidquid a summo et univer- 
sah pastore Petro in rebus fidei et morum definitur. Atqui 
huiusmodi obligato arguit ex natura rei mfallibilitatem do- 
ctrinalem in Pontifice, quia procul dubio nequaquam esse po- 
tuit ut Deus ligaret Ecclesiam universam ad firmissimum as- 
sensum circa ea quae fallibilis auctoritas proponeret. 

Ubi vides quod in hoc argumento non praesupponitur or- 
dine logico infalhbihtas Pontificis, ad obligationem adhae- 
rendi his quae docet Pontifex ut supremus pastor Ecclesiae. 
Sed e converso, ex obligatione adhaerendi quam nobis imme- 
diate manifestat institutio evangelica de Petro pastore agno- 
rum et ovium, per logicam consequentiam deducitur Pontificis 
infalhbihtas. Et hoc interim nota, quia exinde postea appa- 
rebit quomodo locutiones ex cathedra semper habuerunt 
eamdem ipsam vim quam nune post Concilium Vaticanum 
habent, et quomodo sine ullo circulo vitioso potuisset Pontifex, 
etiam extra oecumenicam synodum, propriam infallibihtatem 
definire, eamque ut fidei dogma omnibus christianis expresse 
credendam intimare. 


SI S 
Ubi antiquae Traditionis testimonia afferuntur. 


Placuit hic referre quoad principales partes, demonstratio- 
nem quam ipso tempore effervescentis controversiae circa de- 
clarationem Gallicanam anni 1682, scripsit Fenelon in dis- 
sertatione de Summi Pontificis auctoritate. In qua quidem 
intendit potissimum destruere inventam a Bossuetio distin- 
ctionem inter indefectibilitatem Sedis et imfallibilitatem Pon- 
tificum. Cum enim im tanta evidentia testimoniorum tum Scri- 
pturae tum Traditionis, Declarationis auctor non potuisset 
non confiteri perpetuitatem Sedis Principis apostolorum in 
ratione centri et capitis totius Ecclesiae, ad 1psas fidei catho- 
licae bases ac radices pertinere, medium iustae discretionis se 
invenisse putavit, sic dicendo: « Promissum quidem fuisse 
« apostolicae Sedi, eam aeternum fore Ecclesiae catholicae 

« fundamentum, centrum, atque caput, atque adeo eam nun- 
«quam fore schismaticam aut haereticam, quemadmodum 
plurimae orientales ecclesiae quae catholica communione 
olim gaudentes, in schisma et in haeresim tandem prolapsae 
« sunt... Enimvero, si sedes illa circa fidem erraret, non er- 
raret pertinaci et obstinato animo ; a caeteris ecclesiis ad 
rectum fidei tramitem cito revocaretur ; simul atque senti- 
« ret se errare, abdicaret errorem. Unde etiamsi bono animo 
« aliquando erret, attamen schisma et haeresim usque ad con- 
« summationem saeculi declinabit. Itaque haec sedes in iudi- 
« cando falli quidem et errare potest circa fidem, nec tamen 
fides Petri in hac sede deficeret, quandoquidem haec sedes 
constantissime vellet purissimae omnium suae communionis 
ecclesiarum fidei adhaerere. Non erraret cum pertinacia, 
« nunquam vinculum communionis abrumperet. Itaque expres- 
« Ssissimis promissorum vocibus penitus inhaerendo, indefecti- 
bilitatem asserendam esse, neque tamen admittendam com- 
mentitiam Transalpinorum infallibilitatem » (1). — Hoc igitur 
veri nominis commentum est, ex tot capitibus plane insubsi- 
stens, sibique ipsi non constans, cui applicat Fenelon dictum 
Augustini ad Iulianum Pelagianum : Mira sunt quae dicitis, 
nova sunt quae dicitis, falsa sunt quae dicitis. Mira stupemus, 
nova cavemus, falsa convincimus. Ex antiqua autem Tradi- 
tione haec selecta affert 1n supralaudata dissertatione c. 10-25. 

1. Profertur S. Irenaei testimonium. — Primo in h- 
mine occurrit antiquissimus ille, et apostolorum collegio fere 
coaequalis [renaeus: « Ad hanc enim Ecclesiam, ait, propter 
« potiorem principalitatem necesse est omnem convenire Ec- 
« clesiam, hoc est, eos qui sunt undique fideles ; in qua sem- 
« per ab his qui sunt undique, conservata est ea quae est ab 
« apostolis traditio ». 

Primo, non dieit Irenaeus ad hane Ecclesiam (Romanam) 
conveniendum esse, si forte non erret in fide docenda. Sed 
absolute pronuntiat, necesse esse ut omnes fideles, id est, 
omnes ecclesiae catholicae, ad eam nunquam non conveniant. 
— Secundo, si haec sedes aliquid haereticum a tota Ecclesia 
credendum definiret, tum certe ii qui sunt undique fideles 
in ea definitione amplectenda convenire non deberent. [mo 

(1) Apud Fénelon, Dissert. de Summi Pont. auct., c. 7. 

necesse potius esset ut ab ea sic definiente, et dissentientes 
excommunieante recederent. — Tertio, ratio propter quam 
necesse est alias ecclesias ad hanc convenire, est ipsius potior 
principalitas. Atqui haec potior principalitas est motivum 
conveniendi, quod oportet esse actuale singulis temporum 
momentis. Cessaret autem hoc motivum, si haee sedes in 
aliquo temporis puncto non iam potentior. caeteris, imo mul- 
tum infirmior, et aliquid haereticum definiens, a caeteris iure 
merito reprehenderetur. Tum certe ipsa cogeretur ad alias 
convenire et ab ipsis emendari. — Denique, quare necesse 
est ad hane convenire Ecclesiam ? Scilicet quia 1n eius sinu 
tanquam 1n centro, semper conservata est ea quae est ab apo- 
stolis traditio. Haec autem conveniendi ratio nunquam cessare 
poterit, quandoquidem nunquam non convenire, unitatis ser- 
vandae causa, necesse est. Ergo nullum unquam erit temporis 
punctum in quo non oporteat dici a fidelibus: Convenimus 
ad hane Ecclesiam, eo quod sit radix, caput, atque centrum 
traditionis. Quemadmodum enim sanguis in corpore humano, 
a corde veluti fonte ac centro in extrema membra fluit, ut 
continuo ab extremis refluat ad centrum, ita etiam ea quae 
semper conservata est ab apostolis traditio, a fonte ac centro, 
scilicet Sede apostolica, ad extremas ecclesias fluit, ut ab 
extremis ad centrum refluat. Quod si sanguis ipsius centri, 
scilicet cordis, fieret sanies atque tabum, nonne totum corpus 
corruptum subito interiret ? Ita etiam si Sedes apostolica, sci- 
licet centrum sive cor totius Ecclesiae, seu fons et radix 
totius traditionis, traditionem corrumperet, nonne traditio 
quae in fonte ac centro purgari debet ac refici, tum temporis 
in centro sic infecta. totum Ecclesiae corpus suo veneno 
pollueret? Neque dicas centrum reviviscere et convalere ali- 
quando posse. Namque in hoc defectus intervallo non esset 
necesse ut omnes illuc convenirent. Imo quamdiu duraret de- 
fectus ille, magis necesse esset ut ab ea conventione, scilicet 
consensione dogmatica circa fidem, sese abstinerent omnes 
omnium gentium ecclesiae (D. 


(I) Irenaeo per omnia consonat alter insignis Graecorum doctor S. Ma- 
ximus martyr, epist. ad Marinum: « Omnes enim orbis terrarum fines, et 
«qui ubique gentium Dominum vere rectaque fide confitentur, velut in 
« solem serapiternae lucis in sanctissimun: Romanam Ecclesiam, eiusque 

2. Profertur S. Cypriani testimonium. — « Deus unus 
« est, ait, et Christus unus, et una Ecclesia, et cathedra una 
« super petram Domini voce fundata.... Quisquis alibi colle- 
« gerit, spargit » (1). Et de unitate Ecclesiae, c. 4: « Probatio 
« est ad fidem facilis compendio veritatis. Loquitur Dominus 
«ad Petrum: Ego tibi dico, inquit, quia tu es Petrus, etc. ». 
Revera, magnum est hoc, et facile ad veritatem tuto inda- 
gandam compendium, si primo 1ctu oculis spectes quid Petrus 
in sua Sede doceat. Quisquis enim alibi collegerit, spargit. 

Alibi Cyprianus de Romana cathedra sic habet (2): « Sci- 
« mus nos et adhortatos esse ut Ecclesiae catholicae radicem 
« et matricem agnoscerent ac tenerent». Si vitiaretur plantae 
radix, planta ipsa continuo marcesceret. Non solum agno- 
scenda est haec radix, sed etiam omnibus diebus sine inter- 
missione tenenda. = 

Alibi sic docet (3): « Navigare audent (haeretici) ad Petri 
« cathedram atque ad ecclesiam principalem, unde unitas 
«sacerdotalis exorta est..., nec cogitare eos esse Romanos 
«quorum fides, apostolo praedicante, laudata est, ad quos 
« perfidia habere non possit accessum ». Itaque ne dixeris 
ecclesiam principalem quae omnino singulari’ privilegio do- 
natur, nunquam esse aliquid haereticum definituram quin cito 
resipiscat, et eiurata haereticorum perfidia, sibi ipsi humili 
animo contradicat. Contra, Cyprianus docet ne accessum 
quidem posse dari subdolae haereticorum perfidiae ad hanc 
Sedem cireumveniendam. — Cuius quidem principalis eccle- 
siae suprema auctoritas eo adhuc Cypriani sermone confir- 


« confessionem ac fidem recta intortis oculis respiciunt, ex ipsa effulgu- 
« rans expectantes iubar.... Ab initio enim quando ad nos Dei Verbum 
« assumpta carne descendit, unicam formam basim ac fundamentum 
« omnes ubique Christianorum Ecclesiae, quae ibi (Romae) est, maximam 
« nacti sunt habentque Ecclesiam, ut in quam, iuxta ipsam Salvatoris 
« promissionem, portae inferi haudquaquam praevaluerint, sed quae re- 
« ctae fidei in ipsum ac confessionis claves habeat, hisque qui cum pie- 
< tate accedant, solam pietatem aperiat, claudat vero atque obstruat 
« omne os haereticorum iniustitiam loquens in excelso ». Patr. graec., 
Tom. 91, col. 138-139. 

(1) Cypr. epist. 40 ad plebem n. 5. 

(2) Epist. 45 ad Cornelium, c. 3. 

(3) Epist. 55 ad Cornelium, c. 14. 

matur (1): « Quomodo solis multi radii, sed lumen unum ; et 
« rami arboris multi, sed robur unum tenaci radice fundatum : 
« et cum de fonte uno rivi plurimi defluunt, numerositas licet 
« diffusa videatur exundantis copiae largitate, unitas tamen 
« servatur in origine. Avelle radium solis a corpore, divisio- 
«nem lucis. unitas non capit; ab arbore frange ramum, fra- 
«ctus germinare non poterit; a fonte praecide rivum, prae- 
« cisus arescit. Sic et Ecclesia Domini luce perfusa per orbem 
«totum radios suos porrigit, unum tamen lumen est quod 
«ubique diffunditur, nec unitas corporis separatur. Ramos 
«suos in universam terram copia ubertatis extendit, proflu- 
« entes largiter expandit; unum tamen caput est et origo una, 
et una mater fecunditatis successibus copiosa ». Porro unum 
hoc caput est apostolica Sedes. Haec est origo et mater, et 
radix, et matrix. Hic est fons unde unitas sacerdotalis exorta 
est. Atqui unitas non servatur nisi in origine. Radii a sole se- 
parati nihil splendoris habent. Rivi a fonte seclusi protinus 
arescunt. At vero si fons ipse contagio definitionis haereticae 
corrumperetur, necesse esset, aut rivulos a fonte seclusos 
arescere, aut a fonte Weuenots infici. 

9 Proc dun S. Hieronymi testimonium. — « Cathe- 
« dram Petri, inquit epist. 15 ad Damasum, et fidem aposto- 
« lico ore laudatam censui consulendam.... Ubicumque fuerit 
« corpus, illic congregabuntur aquilae. Profligato a sobole 
« mala patrimonio, apud vos solos incorrupta patrum servatur 
« haereditas.... Vos estis lux mundi, vos sal terrae.... Beatitu- 
« dimi tuae, id est cathedrae Petri communione consocior. 
« Super illam petram aedificatam Ecclesiam scio. Quicumque 
« extra hanc domum agnum comederit, profanus est.... Decer- 
«nite, obsecro, si placet, et non timebo tres hypostases di- 
EEG M obtestor Beatitudinem tuam per cruci- 
« Pari a | salutem, per homousian Trinitatem, ut mihi 
epistolis tuis, sive tacendaruni sive dicendarum hypostaseon 
« detur Mus >. dé 

Hieronymus non dicit: Vestrae Sedi me coniungi volo, eo 
quod ex promissione sciam hane Sedem, si in fide dass 
erraverit, mox ad rectum fidei tramitem reversuram, et do- 
cili erga inferiores ecclesias animo eiuraturam esse suum 


À 

(1) De unit. Eccl. c. 5. 

errorem. Non dicit Hieronymus: Si haec Sedes contra fidem 
me forte deceperit, ad hanc fidem repetendam ipsa cito resi- 
piscet, brevis saltem erit eius deceptio et meus error. Sed con- 
tra, sanctus Doctor ait: Ubicumque fuerit corpus, illic congre- 
gabuntur aquilae, 14 est: Quaecumque dixerit haec Sedes, 
haec eadem uno ore, una voce, uno animo dicturae sunt aliae 
omnes catholieae ecclesiae. Absit vero ut aliae ecclesiae huic 
principal unquam exprobrent aliquid haereticum ab ipsa 
definitum fuisse. Contra, Hieronymus declarat eas omnes ec- 
clesias quae, reiecta huius Sedis definitione, a communione 
fidei sic definitae recederent, agnum extra unitatis domum 
esse comesturas, atque adeo profanas fore. Si vero haec Sedes 
aliquid haereticum definire posset, oportuisset ut maximus 
ille doctor Hieronymus ita fuisset locutus: Apud vos solos 
quidem incorrupta patrum hactenus servata est haereditas, 
sed singulis diebus obscurari, inquinari, et intermitti potest 
haec traditio. Quod si contigerit, nulla erit in nobis mora 
quin aperte contradicatur vestrae definitioni. 

Obstrepunt eritici dicentes, haec oratoris Hieronymi verba 
non esse dogmatica eius statuta, sed officiosas voces quibus 
huius Sedis gratiam inire studebat, exaggerata ipsius aucto- 
ritate. Verum praeterquam quod assidua et continua haec Pa- 
trum placita efficacissimam traditionem contexunt, quaenam 
alia est, quaeso, sive Alexandrinae sive Constantinopolitanae 
sedis auctoritas de qua simile quidpiam dictum fuerit, dum 
gratia imperatorum et praesulum ambitio eiusmodi laudes 
exigere videbantur? Quod si fas sit indomito criticorum gregi 
has sententias ex ipsa Christi promissione depromptas, in as- 
sentatorium laudandi genus et turpe verborum lenocinium de- 
torquere, ecquis erit omnium Patrum cui tuto credere possis? 
Quaenam vero assignabitur traditio de infallibilitate Ecclesiae 
universalis, quam pessimi quique facile non eludant, dicentes 
verba Patrum de auctoritate Ecclesiae vago et adulatorio 
animo fuisse scripta? 

4. Profertur S. Augustini testimonium. — Africani an- 
tistites Pelagium et Caelestium in duobus conciliis Carthagi- 
nensi et Milevitano damnaverant, tum scripserant ad Inno- 
centium Papam ut sententiae conciliari accederet apostolicae 
Sedis auctoritas (1). Augustinus vero qui duplicis concilii 


(1) Apud Migne, P. L. Tom. 20, col. 564 seq. 


060 QUAESTIO XIV. 


pars magna fuerat, quique profligandae Pelagianorum haeresi 
operam acerrime dabat, acceptis Innocentii litteris, in sermone 
Carthagine ad mensam S. Cypriani habito, haec palam prae- 
dicavit: « Redarguite contradicentes, et resistentes ad nos per- 
« ducite. Iam enim de hac causa duo concilia missa sunt ad 
« Sedem apostolicam. Inde etiam rescripta venerunt. Causa 
« finita est, utinam aliquando finiatur error » (1). Igitur causa 
nondum finita erat per geminum illud Africanae ecclesiae con- 
cilium. Verum simul atque rescripta sedis apostolicae vene- 
runt, hoc ipsum quod numerosa haec duo doctissimorum 
episcoporum concilia infectum ad hanc sedem transmiserant, 
absolutum et confirmatum intelhgitur. Tum causa finita est. 
Neque Augustinus existimavit audiendos esse, sed plectendos 
Pelagianos, si rescriptis non obsequentes, plenarium Ecclesiae 
catholicae concilium appellarent. Quippe, ut in eadem causa 
ad eosdem Africanos aiebat Zosimus Innocenti successor, 
tantum est huic Sedi auctoritatis, ut nullus de eius possit retra- 
ctare sententia (2). Ideo praecise causam Pelagianorum finitam 
esse asseverabat Augustinus. Ex quo patet ipsum censuisse, 
Sedem apostolicam causas fidei cum suprema auctoritate 
finire. 

Eamdem vero sententiam mirifice inculcat summus ille Do- 
ctor, dum Donatistas ita increpat: « Scitis Catholica quid sit, 
« et quid sit praecisum a vite.... Ideo non rebaptizamus, quod 
« unum signum est in fide: non quia vos sanctos videmus, 
« sed solam formam tenere. Quia ipsam formam habet sar- 
« mentum quod praecisum est de vite; sed quid ilh prodest 
« forma, si non vivit de radice? Venite, fratres, si vultis ut 
« inseramini in vite. Dolor est cum vos videmus praecisos 
« ita lacere. Numerate sacerdotes vel ab ipsa Petri Sede, et 
«in ordine illo patram quis cui successit videte. Ipsa est pe- 
« tra quam non vincunt superbae inferorum portae » (9). Porro 
vivere de radice, est Ecclesiae matrici et radici in amplectenda 
ipsissima fide quam definit, intimo mentis assensu adhaerere. 
Unde non vivit de radice quisquis eius definitiones repudiat; 
praecisum est a vite quidquid unquam ab ea radice dissentit. 


(1) August. Serm. 131, n. 10. 
(2) Apud Migne, P. L. Tom. 20, col. 676. 
(3) August. Psalm. contra partem Donati, sub littera S. 

Ideo novatores praecisi iacent, quod ipsam aliquid haereti- 
cum definivisse contendant. Haec autem radix est ¿psa Petri 
sedes, quae estimmotum unitatis centrum, unde in ramos fluit 
vitalis purae traditionis humor et succus. — Ne vero dixeris 
hane radicem per aliquod temporis intervallum marcescere, 
et vitiato germine amaros fructus gignere posse, sed mox esse 
felicius repullulaturam. Nullum enim unquam nisi salubre 
fidei germen emissura est. Quippe, compendium investigan- 
dae fidei est videre patrum in ea sede successionem ; id quod 
tenuerint, semper tenendum est. Neque inferorum portae eam 
vel leviusculo temporis spatio vincent, ut errore admisso de- 
iieiatur. Ipsa pollieitatio qua Christus promisit universalem 
Ecclesiam a portis inferi, id est ab erroris insidiis nunquam 
vinci posse, certos nos facit, teste Augustino, hane Sedem 
singulari Petri contra errorem privilegio gaudere. 

5. Profertur Magni Leonis testimonium. — Sanctus 
ille Pontifex sedem a sedente distinguendam esse docet, sed 
longe alio sensu ac Gallicani: « Nec abest, inquit Serm. 2 in 
« anniversario ordinationis suae, ab hoc coetu, etiam beatis- 
«simi Petri pia dignatio et fida dilectio..., probans ordinatis- 
« simam totius Ecclesiae charitatem quae in Petri sede Petrum 
« suscipit, et a tanti amore pastoris nec in persona tam im- 
« paris tepescit haeredis ». Itaque Petrum quidem, non autem 
successoris personam, forte minus dignam, in sede aspicias 
monet. — Et in Serm. 3, c. 2: « De cuius (Christi) princi- 
« pali aeternoque praesidio, etiam apostolicae opis munimen 
« accepimus, quod utique ab opere suo non vacat, et firmitas 
« fundamenti eui totius Ecclesiae superstruitur altitudo, nulla 
«incumbentis sibi templi mole lacessit. Soliditas enim illius 
« fidei quae in apostolorum principe est laudata, perpetua est, 
«et sicut permanet quod in Christo Petrus credidit, ita per- 
« manet quod in Petro Christus instituit ». En vides aeternum 
esse hoc praesidium, atque adeo opem hane praesentissimam 
ne tantillum quidem cessare posse. Praeterea, apostolicae opis 
munimen ab opere suo non vacat, ne deficiat unquam Petrus in 
sua sede fidem rectam docens. Insuper memineris firmitatem 
universalis Ecclesiae consistere in firmitate fundamenti cui to- 
lius Ecclesiae superstruitur altitudo. Hinc est soliditas fidei in 
hae Sede docendae; scilicet perpetua est, et nulla erit dies 
in qua haec fides in hac Sede non vigeat. Sicut denique ae- 

terna permanet Petri confessio, ita permanet quod in Petro 
Christus instituit, nempe ut omnibus diebus usque ad con- 
summationem saeculi fides eius indeficiens gentes doceat et 
fratres confirmet. Id vero totum ea ratione innititur, quod 
Petrus dilecti gregis custodiam non reliquit, ut ibidem san- 
ctus Leo egregie docet. 

Alibi sic ait (1): « Qui (Petrus) sedi suae praeesse non de- 
« sinit, et indeficiens obtinet cum aeterno Sacerdote consor- 
« tium. Soliditas enim illa quam de Petra Christo etiam ipse 
« petra factus accepit, in suos quoque se transfudit haeredes, 
« et ubieumque aliquid ostenditur ürmitatis, non dubie ap- 
« paret fortitudo pastoris.... Quis gloriae beati Petri tam im- 
« peritus erit aut tam invidus aestimator, qui ullas Ecclesiae 
« partes non ipsius sollicitudine regi, non ipsius ope credat 
« augeri? » Ex quibus verbis liquidissime fluit, Petrum omni- 
bus nullo excepto diebus, in hac sede praeesse, loqui et do- 
cere, atque indeficiens ministerium ab ipso exerceri. Quaero 
igitur an Petrus possit aliquid haereticum a tota Ecclesia 
credendum definire. Respondet Leo: In suos sese transfudit 
haeredes. In ilis vivit ac docet; in ipsis ipse petra est, quae 
neque moverl potest, neque aedificium superstructum quati 
sinit. En haec est Sedis apostolicae indefectibilitas in docenda 
fide: Petrus quippe petra factus sese transfudit in suos hae- 
redes, et indeficiens est eius ministerium. 

6. Profertur S. Bernardi testimonium. — « Oportet, in- 
« quit epist. 190 ad Innocentium II de erroribus Abaelardi, 
« ad vestrum referri apostolatum pericula quaeque et scandala 
« emergentia in regno Dei, ea praesertim quae de fide con- 
« tingunt. Dignum namque arbitror, ibi potissimum resarciri 
« damna fidei, ubi fides non potest sentire defectum ». Quem 
vero hominum negare non puderet fidem Sedis apostolicae 
in docendo sensuram esse defectum, si definiret aliquid hae- 
reticum a tota Ecclesia credendum. Cum autem Bernardus 
absolute negaverit huius sedis fidem posse sentire defectum, 
evidentissimum consectarium est, hanc sedem, teste Bernardo, 
non posse aliquid haereticum a tota Ecclesia credendum de- 
finire. 

Eodem spiritu ductus sanctus doctor, sempiternum Galli- 


(1) Serm. 5 in anniversario ordinationis suae, circa finem. 

canae ecclesiae lumen atque decus, ad Canonicos Lugdunenses 
epist. 174, n. 9 aiebat: « Quae autem dixi (1), absque prae- 
« iudicio sane dicta sint sanius sapientis. Romanae praesertim 
« Ecclesiae auctoritati atque examini totum hoc sicut et cae- 
« tera quae eiusmodi sunt, universa reservo. Ipsius, si quid 
« aliter sapio, paratus iudicio emendare ». Nefas autem esset 
se suamque fidem sic absolutissime permittere incerto iudicio 
huius Sedis, quae definire posset aliquid. haereticum a tota 
Ecclesia credendum. Neque certe leviuscula adulatione haec 
dicebat vir ille apostolicus, qui tot ac tanta pontificibus contra 
ambitionem Romanorum clericorum sui temporis acerrime 
seripsit. Namque alibi haec habet, epist. 198 ad Innocen- 
tium II, n. 2: « Et quidem ex privilegio Sedis apostolicae 
« constat, summam rerum ad vestram potissimum respicere 
«summam auctoritatem et plenariam potestatem ». 

7. Profertur S. Thomae testimonium. — Ita Doctor 
angelicus sententiam explicat 2-2, Q. 1, art. 10: « Ad ilhus 
« auctoritatem pertinet editio symboli, ad cuius auctoritatem 
« pertinet finaliter determinare ea quae sunt fidei ut ab omni- 
« bus inconcussa fide teneantur. Hoc autem pertinet ad au- 
« ctoritatem summi Pontificis, ad quem maiores et diffici- 
«lores Ecclesiae quaestiones referuntur. Unde et Dominus 
« Luc. XXII, Petro dixit: Ego rogavi pro te, ut non deficiat fides 
« tua, et tu aliquando conversus, confirma fratres tuos ». 

8. Profertur Concilii VI testimonium. — Promptum 
quidem esset innumera Patrum atque insignium cuiusque ae- 
tatis auctorum testimonia contexere. Verum, ut brevitati stu- 
deam, ad maiora argumenta iam propero: scilicet perempto- 
riam generalium conciliorum auctoritatem aggredior. 

In quarta actione Concilii sexti (Constantinopolitani II) 
recitata est epistola Agathonis Papae ad augustos impera- 
tores quae sic habet: « Cum duas autem naturas duasque 
«naturales voluntates et duas naturales operationes confite- 
«mur in uno D. N. I. C., non contrarias eas, nec adversas 
«ad alterutrum dicimus.... Haec est apostolica atque evange- 
«lica traditio quam tenet spiritalis vestri felicissimi imperii 
«mater apostolica Christi Ecclesia. Haec est christianae re- 
«ligionis vera atque immaculata professio, quam non humana 


(1) De festo Conceptionis B. M. V. 


664 QUAESTIO XIV. 


€ 


Là 


adinvenit versutia, sed Spiritus Sanctus per apostolorum 
« principes docuit.... Et ideo cum corde contrito et profluen- 
« tibus lacrymis mente prostratus exoro, porrigere dignemini 
dexteram apostolicae doctrinae quam Petrus apostolus tra- 
didit, ut non sub modio condatur, sed tuba clarius in toto 
orbe praedicetur. Quia eius vera confessio a Patre de coelis 
« est revelata, pro qua a Domino omnium beatus esse pro- 
nuntiatus est Perus, qui et spirituales oves Ecclesiae ab 
«ipso Redemptore omnium, terna commendatione pascendas 
« suscepit. Cuius annitente praesidio, haec apostolica eius Ec- 
clesia nunquam a via veritatis in qualibet erroris parte 
« deflexa est. Cuius auctoritatem, utpote apostolorum omnium 
« principis. semper omnis catholica Christi Ecclesia, et uni- 
« versales synodi fideliter amplectentes, in cunctis secutae 
«sunt... Haec est enim verae fidei regula, quam et 1n pro- 
« speris et in adversis vivaciter tenuit ac defendit haec spi- 
«ritals mater, quae per Dei omnipotentis gratiam a tramite 
« apostolicae traditionis nunquam errasse probabitur, nec 
« haereticis novitatibus depravata succubuit, sed ut ab exordio 
«fidei christianae percepit ab auctoribus suis apostolorum 
« Christi principibus, illibata fine tenus permanet secundum 
« Ipsius Domini Salvatoris divinam pollicitationem quam suo- 
«rum discipulorum principi in sacris Evangeliis fatus est: 
« Petre. Petre, mquiens.... ego rogavi pro te ut non deficiat 
« fides tua, et tu aliquando conversus, confirma fratres tuos. 
« Consideret itaque vestra clementia quoniam Dominus et 
« Salvator omnium, cuius fides est, qui fidem Petri non de- 
« fecturam promisit, confirmare eum fratres suos admonuit. 
« Quod apostolicos pontifices meae exiguitatis praedecessores 
« confidenter fecisse, cunctis est cognitum » (1). 

En haec est cathedra falli nescia circa fidem: quippe quae 
nunquam a via veritatis in qualibet erroris parte deflexa est ; 
imo eius auctoritatem, utpote apostolorum omnium principes, 
semper omnis catholica Christi Ecclesia, et universales synodi, 
fideliter amplectentes, in cunctis secutae sunt, videlicet quia 
princeps apostolorum in ea Sede vivit et loquitur. Quamo- 
brem ne credas id hactenus factum fuisse ex industria, dili- 

(1) Epist. 1 Agathonis ad imperatores, apud Migne, P. L. Tom. 81, 
col. 1168 seq.. 

gentia, et eruditione Romani cleri. Hoc fit annitente Petri 
praesidio; haec est ipsius auctôritas. Fides eius in eius sede 
illibata fine tenus permanet secundum. ipsius Domini pollicita- 
tionem. Nimirum Christus fidem Petri non defecturam pro- 
misit, et confirmare eum fratres suos admonuit. 

Absit autem ut haec Sedes ad generale Concilium legatos 
miserit, qui a concilio discant an haec ipsa Sedes in defi- 
nienda fide erraverit, necne. Audi Agathonem in altera epi- 
stola ad augustos imperatores quae fuit velut instructio le- 
gatorum: « Personas autem de nostrae humilitatis ordine prae- 
« vidimus dirigere ad vestrae a Deo protegendae fortitudinis 
« vestigia, quae omnium nostrum, id est universorum per se- 
« ptentrionales vel occiduas regiones episcoporum suggestio- 
< nem, in qua et apostolicae nostrae fidei confessionem prae- 
« libavimus, offerre debeant, non tamen tanquam de incertis 
« contendere, sed ut certa atque immutabilia compendiosa 
« definitione proferre » (1). — In priore autem epistola haec 
scripserat de legatis a se ad generale concilium mittendis: 
«In quantum eis duntaxat iniunctum est, ut nihil profecto 
« praesumant augere, minuere, vel mutare: sed traditionem 
«huius apostolicae Sedis, ut a praedecessoribus apostolicis 
« pontificibus instituta est, sinceriter enarrare » (2). Ita legati 
procuratores, ne lato quidem ungue procurationem excedere 
poterant. Apostolica vero Sedes benigne patiebatur ut nego- 
tium ad generale concilium deferretur, nimirum eo fine ut 
maiori pompa et celebriore omnium ecclesiarum consensione 
confirmaretur Sedis apostolicae compendiosa definitio, non au- 
tem ut definitio ab ea Sede iam pronuntiata possit immu- 
tari. Nefas est quippe de dogmatibus ab hac Sede iam defi- 
nitis, tanquam de incertis contendere. Eiusmodi definita, etiamsi 
compendiosa definitione ad generale concilium proferantur, 
habenda tamen sunt ut certa et immutabilia. Et haec sunt 
quae ad augustos imperatores missa, et in quarta Concilii VI 
actione recitata, non solum approbantur, sed etiam inseruntur 
in ipso huius actionis contextu. 

Num credibile est, quaeso, concilium generale huic aucto- 
ritati supra modum sese extollenti non contradixisse, si re- 

(1) Epist. 3 eiusdem, ad eosdem, ibid., col. 1225. 
(2) Epist. 1, ibid., col. 1165. 

vera supra modum sese extulisset? Oportuisset sane id fieri, 
si Sedes haec ita errori obnoxia ut aliquid haereticum posset 
definire, suam ementitam infallibilitatem impudentissime ia- 
ctasset. At contra, in prosphonetico sive acclamatorio ser- 
mone, conclamant Concilii Patres: « Inspiratione Sancti Spi- 
«ritus conspirantes, et ad invicem omnes consonantes atque 
« consentientes, et Agathonis sanctissimi patris nostri et summi 
« Papae dogmaticis litteris ad vestram fortitudinem missis 
« consentientes, necnon et suggestioni sanctae, quae sub eo 
« estsynodicentum viginti quinque patrum concordantes, etc. ». 

Neque vero nisi absurde dici potest hanc Agathonis epi- 
stolam comprobari quidem a Concilio in dogmate contra Mo- 
nothelitas asserto, non autem in iis quae de auctoritate Sedis 
apostolicae inculcat. Enimvero si Sedes apostolica hac su- 
prema auctoritate careret, quid iniquius, quid superbius, quid 
periculosius, quid rerum ordini infestius, quam ea insulsa 
tantae auctoritatis arrogantia, qua HB ne concilio qui- 
dem subiacere velit? Quid vero indecentius, quam ut ea dieta 
sint ipsi Concilio, ipsum vero conticescat? Imo Concilium 
generatim et absolute totam hane chartam approbat et in 
actorum contextu inserit. Rursus exclamant Patres: « Summus 
« autem nobiscum concertabat apostolorum princeps. Illius 
« enim imitatorem et sedis successorem habuimus fautorem, 
« et divini sacramenti mysterium illustrantem per litteras. 
Confessionem tibi a Deo scriptam illa Romana antiqua ci- 
vitas obtulit, et dogmatum diem a vespertinis partibus 
« extulit charta, et atramentum videbatur, sed per Agatho- 
nem Petrus loquebatur» (1). Huic sermoni acclamatorio 
absque ulla restrictione subscribunt singuli patres Concilii, 
eumque suum faciunt. Quod autem singulari observatione 
dignum videtur, hoc totum, factum est in hoc ipso concilio 
generali, quo Pontificem Honorium, haereticorum sive hae- 
resi faventium numero adscriptum legimus. 

Haec igitur per se patent: Primo, expressissimis Agatho- 
nis vocibus evidentissime adstruitur infallibilis in fide do- 
cenda sedis apostolicae auctoritas, quam 7n cunctis sequuntur 
ipsae universales synodi, quaeque ex ipsa Christi pollicita- 
tione omnino constat. — Secundo, si falsa esset ea assertio, 

(1) Apud Labbe, Conc. Constantin. III, Act. 18. 

profecto foret in se perniciosa fidei, generali concilio contu- 
meliosa, Ecclesiae subordinationi quam maxime inimica, impia 
denique ae schismatica. Ergo multo plus metuenda esset 
atque damnanda, quam gemina haec Honorii epistola, quae 
tantummodo unam aut duas in Christo voluntates atque ope- 
rationes affirmarl, pacis servandae causa vetabat. Ergo si 
falsa visa fuisset haec assertio Agathonis, hanc asperrima 
censura confutarl oportuisset. At contra, Patres totam hanc 
chartam, ne restricta quidem illa infallibilis et supremae au- 
ctoritatis assertione, ratam faciunt, eamque ut suam in actis 
inseri iubent. Neque tantummodo Patres declarant hanc Sedis 
apostolieae expositionem rectam ac puram esse, sed insuper 
fatentur eam rectae fidei expositionem idcirco tam apposite 
fieri ab Agathone, quod Petrus per Agathonem locutus fuerit, 
quod ipse Petrus incarnationis mysterium divinitus eloquatur, 
quod denique mentis oculis contuiti sint Petrum verba haec 
per suas litteras Christo facientem: Tu es Christus filius Dei 
vivi, etc. Haec porro ad verba Agathonis suam sedem extol- 
lentis alludere et consonare, nemo sanae mentis non videt. 
Nec dicas denique Agathonem nolle ut sua sententia subia- 
ceret sententiae Concilii, eo quod eius sententia iam confir- 
mata esset a Romano 125 episcoporum concilio. Nam par- 
ticulare illud concilium 125 episcopis constans, si sedis apo- 
stolicae auctoritatem sustuleris, non tanta auctoritate pollet, 
ut eius sententia sit immutabilis, et a generali concilio refor- 
mari nequeat. Ergo haec sententia in hoc erat immutabilis, 
quod Petri fides in sua sede nunquam deficiat. Hoc certe 
Agatho et concilium unanimi sensu clamant (1). 


(1) Nota bene, idem omnino argumentum trahi ex auctoritate Con- 
cilii IV (Chalcedonensis), quia eodem prorsus modo quo se gessit Agatho 
in Concilio VI, sese gesserat S. Leo iu Chalcedonensi. Sic enim ipse scri- 
pserat ad Patres Concilii (epist. 93, c. 2): « Unde, fratres carissimi, reie- 
« cta penitus audacia disputandi contra fidem divinitus inspiratam, vana 
« errantium infidelitas conquiescat, nec liceat defendi quod non licet 
« credi, cum secundum evangelicas auctoritates, secundum propheticas 
« voces apostolicamque doctrinam, plenissime et lucidissime per litteras 
« quas ad beatae memoriae Flavianum episcopum misimus, fuerit decla- 
«ratum quae sit de sacramento incarnationis D. N. I. C. pia et sincera 
« confessio ». 

9. Profertur Concilii VIII testimonium. — Quid, quaeso, 
critici obiicient formulae quae in exstinguendo Acacii schis- 
mate ab Hormisda pontifice missa erat? Hane ab episcopis 
Orientalibus subscribi iubebat, si catholica communione do- 
nari vellent; igitur ad fidem iussa doctrina huius formulae. 
Hane ipsissimam de verbo ad verbum postea exscripsit octava 
synodus oecumenica (Constantinopolitana IV), ut ab omnibus 
episcopis qui Photio adhaeserant, subscriberetur. Ita vero ha- 
bet haec formula: « Prima salus est rectae fidei regulam cu- 
« stodire, demde a constitutis Dei et Patrum nullatenus de- 
viare... Et quia non potest D. N. Iesu Christi praetermitti 
sententia dicentis: Tu es Petrus, et super hanc petram aedifi- 
cabo Ecclesiam meam, haec quae dicta sunt, rerum probantur 
« effectibus, quia in Sede apostolica immaculata est semper 
« catholica servata religio, et sancta celebrata doctrina. Ab 
huius ergo fide atque doctrina separari minime cupientes, 
« et patrum, et praecipue sanctorum Sedis apostolicae prae- 
«sulum sequentes in omnibus constituta, anathematizamus 
« omnes haereses... Sequentes in omnibus apostolicam Sedem, 
«et observantes elus omnia constituta, speramus ut in una 
« communione quam Sedes apostolica praedicat, esse merea- 
« mur, in qua est integra et vera christianae religionis solidi- 
« tas: promittentes etiam, sequestratos a communione Eccle- 
« siae catholicae, id est non consentientes Sedi apostolicae, 
« eorum nomina inter sacra non recitanda esse mysteria ». 

Primo agitur de regula fidei, quae prima salus est. Quam- 
obrem, in ea subseribenda formula totus Oriens cum toto Oc- 
cidente sedi apostolicae addictissimo penitus consensit. — 
Secundo, commemoratur promissio Petro a Christo facta. Ita- 
que agitur de auctoritate ex Christi promissis instituta, quam 
certe si quisquam hominum neget, schismaticus est instar 
Acacii et Photii, neque Ecclesiae corpori adhaeret, quippe 
qui à eapite divellitur. — Iam tertio, praeterita sedis apo- 
stolicae integritas in fide docenda non est fortuitus et felix 
eventus qui in posterum cessare poterit. Namque Christi pro- 
missiones rerum probantur effectibus. Igitur haec fidei integritas 
hactenus servata, sic promissis innititur, ut nihil sit dubitan- 
dum an sedis apostolicae fides futura sit omnibus diebus usque 
ad consummationem saeculi, quemadmodum et hucusque fuit. 
Hine est quod episcopi in hac formula subscribenda absolu- 

tissime profiteantur se velle sequi in omnibus apostolicam se- 
dem, et observare eius omnia constituta. Insuper dicitur: pro- 
mittentes etiam, sequestratos a communione Ecclesiae catholicae, 
id est non consentientes apostolicae sedi, etc. Nimirum asseve- 
rant haec duo minime inter se differre, scilicet communionem 
Ecclesiae catholicae, et sedis apostolicae communionem. Ne- 
que certe immerito id dicitur, nam ubicumque est caput, ibi 
est et corpus Ecclesiae quod discerpi nunquam potest. Sed 
si haec sedes aliquid haereticum a tota Ecclesia credendum 
definiret, ut a criticis supponitur, quaero quid tum singuli 
antistites facerent. Liceretne dicere: Sequor in ommibus apo- 
stolicam seden, et observabo eius omnia constituta. Promitto 
fore mihi sequestratos a communione catholica, huic sedi non 
consentientes ? 

Ergo liquet hane Sedem non posse falli, aut si id fieri 
possit, impiam esse hanc Hormisdae formulam, a toto Oriente 
una et Occidente in octava synodo datam ut regulam fidei. 

10. Profertur Florentini Concilium testimonium. — 
« Diffinimus, ait, sanctam apostolicam Sedem et Romanum 
« Pontificem in universum orbem tenere primatum, et ipsum 
« Pontificem Romanum successorem esse beati Petri principis 
apostolorum et verum Christi vicarium, totiusque Ecclesiae 
« caput, et omnium christianorum patrem ac doctorem exsi- 
« stere. Et ipsi in beato Petro pascendi. regendi, ac guber- 
«nandi universalem Ecclesiam a D. N. I. C. plenam potesta- 
« tem traditam esse, quemadmodum etiam in gestis oecume- 
« nicorum conciliorum et in sacris canonibus continetur » (1). 


^ 


(1) Brevitatis gratia omitto ea quae circa interpretationem verborum, 
quemadmodum etiam in gestis oecumenicorum, etc., habet Fenelon contra 
criticos sui temporis, quorum pedissequi non ita pridem exstiterunt Döl- 
linger et socii. Volebant critici illi, his verbis importari limitationem 
praecedentium, quasi plenitudo potestatis in Pontifice diceretur iis finibus 
contineri, quos gesta conciliorum et sacri canones apponunt. At rei ve. 
ritas habet quod verba ista pertinent pure et simpliciter ad historicam 
definitionis confirmationem, ut non sit sensus: Definimus traditam esse 
Pontifici plenam potestatem intra limites positos a conciliis et canoni- 
bus, sed: Definimus conformiter ad ea quae iam in gestis oecumenicorum 
conciliorum et sacris canonibus continentur. Romanum Pontificem, etc. 
Et sane, ut aliae rationes nune omittantur, solus hic sensus est quem 
patitur ly quemadmodum etiam. Unde Dóllinger contendebat legendum esse, 
: quemadmodum et. Sed lectionem hane esse mendosam, multis ostendit Cec- 
coni, Collect. Lac. Tom. 7, pag. 1480 seq. 

Haec est professio cui Graeci simul cum Latinis subseri- 
pserunt. In qua quidem ponitur ut fidei dogma, Sedem apo- 
stolicam esse totius Ecclesiae caput, eiusque Pontificem esse 
Christi vicarium, omniumque christianorum patrem ac doctorem, 
ita ut haec sedes plena potestate a Christo donata universalem 
Ecclesiam qubernet. Porro id quod singulis temporum mo- 
mentis est obiectum fidei, in singulis temporum momentis 
verum est, et nunquam deficit. Ergo in singulis temporum 
momentis usque ad consummationem saeculi, verum erit hanc 
sedem esse aeternum totius Ecclesiae caput, atque adeo in 
fide docenda catholicos omnes episcopos confirmaturam; ve- 
rum erit, hanc sedem plena potestate semper donatam fore, 
eiusque pontificem Christi vices gerentem, universalem Ec- 
clesiam gubernaturum. Si vero sedes apostolica aliquid haere- 
ticum a tota Ecclesia credendum definiret, quamdiu non re- 
vocaret hanc definitionem quae foret fidei nostrae contagium 
et pestis, tamdiu non esset caput membra confirmans, imo 
esset membrum aegrotum et iacens, a caeteris coffipitt us 
et sanandum. Petri successor 1n eo temporis intervallo Christi 
vices non gereret; neque gentes fidem doceret, sed seduceret 
contra Christi fidem; neque omnium christianorum esset pater 
atque doctor, sed gentium seductor et in depravanda fide ma- 
gister. Ergo ex professione Florentina certissime sequitur, 
sedem apostolicam esse semper in definienda fide infallibilem. 

ll. Proferuntur testimonia Ecclesiae gallicanae. — 
Accedant denique testimonia illiusmet ecclesiae quae sub finem 
saeculi XVII, in persona quorumdam antistitum suorum, ini- 
tium dedit novitati, postmodum sub eius nomine vulgatae. 

Certe, paucis etiam annis ante famosam Declarationem, id 
est anno 1650, octoginta et octo Galliarum antistites de con- 
demnanda [anseniana doctrina ad Innocentium X ita scribe- 
bant: « Maiores causas ad Sedem apostolicam referre sole- 
« mnis Ecclesiae mos est, quem fides Petri nunquam deficiens 
« perpetuo retineri pro iure suo postulat ». Anno autem 1653, 
iidem episcopi in Parisiensi urbe congregati, statim post ac- 
ceptam Constitutionem sedis apostolicae contra Iansenium, 
eumdem Innocentium X his vocibus compellabant: « Quo in 
«negotio, illud observatione dignum accidit, ut quemadmo- 
« dum ad episcoporum Africae relationem Innocentius I pe- 
« lagianam haeresim damnavit olim, sic ad Gallicanorum epi- 

scoporum consultationem, haeresim ex adverso pelagianae 
oppositam Innocentius X auctoritate sua proscripserit. Enim- 
« vero vetustae illius aetatis Ecclesia catholica, sola cathedrae 
« Petri communione et auctoritate fulta, quae in decretali epi- 
stola Innocentii ad Africanos data elucebat, quamque dein 
« Zosimi altera ad universos orbis episcopos epistola subse- 
« cuta est, pelagianae haeresis damnationi absque cunctatione 
« subscripsit. Perspectum enim habebat, non solum ex Christi 
« Domini pollieitatione Petro facta, sed etiam ex actis prio- 
« rum Pontificum, et ex anathematismis adversus Apollinarem 
«et Macedonium (nondum ab ulla synodo oecumenica da- 
« mnatos) a Damaso paulo antea 1actis: iudicia pro sancienda 
« regula fidei a summis Pontificibus lata super episcoporum 
« consultatione (sive suam in actis relationis sententiam epi- 
« scopi ponant, sive omittant), divina aeque ac summa per 
universam Ecclesiam auctoritate niti, cui christiani omnes 
« ex officio, ipsius quoque mentis obsequium praestare tenean- 
« tur. Ea nos quoque sententia ac fide imbuti, Romanae Ec- 
« clesiae praesentem quae 1n summo pontifice Innocentio X 
« viget auctoritatem, debita observantia colentes, constitutio- 
« nem divini numinis instinctu a Beatitudine Vestra condi- 
« tam, nobisque traditam ab illustrissimo Athenarum episcopo 
nuntio apostolico, et promulgandam curabimus, etc. ». His 
verbis perspicuum est, sedem apostolicam iuxta mentem Gal- 
licani cleri, non solum ex pollicitatione Petro facta, verum etiam 
ex priorum vetustae Ecclesiae pontificum anathematismis, de 
fide definivisse, ita ut definitio sola cathedrae Petri auctoritate 
fulta esset. Id compluribus exemplis demonstratur. Insuper ad- 
ditur eiusmodi definitiones, etiamsi consultantes episcopi suam 
sententiam nondum proposuerint, divina aeque ac summa, 
adeoque infallibili, per universam Ecclesiam auctoritate niti. 
Ita, inquiunt, pro sancienda regula fidei a summis pontificibus 
lata est sententia, cui christiani omnes ipsius quoque mentis obse- 
quium praestare tenentur. Porro, ea sententia ac fide imbuti 
Gallicani antistites certissime credebant, constitutionem Inno- 
centii X divini numinis instinctu conditam esse. Quid quaeso, 
luculentius, quid expressius desiderari potest? — His sane al- 
ludebat postea Clemens XI in Brevi Gratulationes, reprehen- 
dens aliquot Gallicanae ecclesiae episcopos de eo quod prae- 
sumpsissent revocare ad suum examen et iudicium consti- 

tutionem Vineam Domini anni 1705, (ex qua tamen edoceri 
potuissent, Pontificem in hac causa non eorum consilium 
exposcere. non rogare suffragia, non exspectare sententiam, 
sed obedientiam iniungere): « Quasi vero, aiebat Clemens XI, 
« eadem apostolica iudicia pro sancienda fidei regula a summis 
« Pontifieibus lata, quae paucos ante annos divina aeque ac 
« summa per universam Ecclesiam auctoritate niti, omnis Galli- 
«cana Ecclesia datis ad praedecessores nostros litteris palam 
« professa est, modo fere infirma debeant ac veluti nutantia 
«reputari, nisi superveniente vestro paucorum scilicet epi- 
scoporum iudicio fulciantur ». In eadem quoque epistola re- 
citabat Pontifex veteres gallicanos canones, ex quibus tanquam 
de innovatione, quod attinet ad reformabihtatem dogmatico- 
rum iudiciorum Romani Pontificis, aperte convincerentur au- 
ctores Declarationis anni 1682. Sed omnia referre nune non 
vacat. — Placet tamen addere conclusionem quam post relatas 
litteras Gallicanorum antistitum ad Innocentium X, habet Fe- 
nelon (ex quo, paucis omissis vel additis, omnem hane demon- 
strationem transcripsimus): « Ita certe, ait c. 25, nostri Cisal- 
« pini fere omnes sentiebant, antequam critici et iansenianae 
« sectae fautores haec per se lucidissima, argutiarum officiis 
« obscuravissent. Eodem spiritu unitatis acti erant episcopi 
« Gallicanae gentis in comitiis generalibus, dum in epistola 
«98 Martii 1654, asseverabant caeteris regni episcopis, defi- 
nitionem Sedis apostolicae esse supremam in damnanda 
Ianseniani libri doctrina: Quanquam, inquiebant, sola per se 
ad id sufficiat. Constitutio. Ita etiam generalia cleri Gallicani 
« comitia, anno 1661, ad Alexandrum VII haec scripserunt : 
Tu enim is es, Beatissime Pater, in quo et per quem episco- 
« patus unus est; qui merito inde diceris apex sacerdotii, fons 
< ecclesiasticae unitatis, Ecclesiae vertex et princeps episcopalis 
« coronae. Fiat ergo per te ut idem dicamus omnes, et non sint 
in nobis schismata. Fiat, inquam, pax in virtute tua » (L). 

Et de argumento quidem traditionis, quo Vaticana definitio 
plenissime vindicatur, hactenus satis. 

(1) Promptum quoque esset, ipsissimos Gallicanae Declarationis au- 
ctores vel defensores secum ipsis opponere, ut in iisdem personis appa- 
reant, hine quidem episeopi spiritu catholicae traditionis imbuti, illinc 
verothomines vel studiis partium vel pressione civilis potestatis in devia 

Ubi praecipua in contrarium argumenta solvuntur. 


. Obiiciuntur primo facta historica, potissimum vero gesta 
Libern, Vigili, et Honorii. Sed in re adeo aliquata et docto- 
rum erisi toties ventilata, satis erit pauca quaedam adnotare. 

Il. — Et primo quidem lapsus Liberii a plerisque melioris 
notae criticis ut fabula ab Arianis inventa, nunc fere explo- 
ditur. Unde videtur subtrahi vel ipsum difficultatis praesup- 


abrepti. Id quidem optime observat Comes de Maistre, du Pape, l. 1, 
c. 8: «Qu'un petit nombre d'évéques choisis, animés, effrayés par Pan- 
« torité (ubi alludit ad modum quo coacia fuerant comitia anni 1682), se 
« permettent de prononeer sur les bornes de la souveraineté qui a droit 


« de les juger eux-mêmes, c’est un malheur et rien de plus; on ne sait 

« pas même ce qu'ils sont. Mais lorsque des personnages du même ordre 

légitimement assemblés, prononcent avec calme et liberté.... sur les 
droits et l'autorité du Saint-Siège, alors on entend véritablement le 


"a 


X 
« corps fameux dont ils se disent les représentants, c'est lui véritable- 
« ment. Et lorsque quelques années après, d'autres évêques fulminent 
« contre ce qu'ils appellent si justement les servitudes de V Eglise Galli- 


^ 


« cane (servitutes potius quim libertates), c’est encore lui, c’est cet illu- 
« stre corps qu’on entend et auquel on doit croire ». Et hoc ipsum statim 
confirmat auctor exemplo Saneti Cypriani: « Lorsque S. Cyprien dit en 
< parlant de certains brouillons de son temps: lis osent s'adresser à la 
« chaire de S. Pierre, à cette Eglise suprême où la dignité sacerdotale a pris 
« son origine... Ils ignorent que les Romains sont des hommes auprès de qui 
l.erreur n’a point d'accés, c’est véritablement saint Cyprien qu'on en- 
tend, c’est un témoin irréprochable de la foi de son siècle, Mais lorsque 
« les adversaires de la monarchie pontificale nous citent usque ad nau- 
seam les vivacités de ce même saint Cyprien contre le pape Etienne, 
ils nous peignent la pauvre humanité au lieu de nous poindre la sainte 
tradition. C'est précisement l’histoire de Bossuet. Qni jamais connut 
mieux que lui les droits de l’Eglise Romaine, et qui jamais en parla 
avec plus de vérité et d'éloquence? Et cependant ce même Bossuet 

« emporté par une passion qu'il ne voyait pas au fond de son coeur, ne 

« tremblera pas d'écrire an Pape avec la plume de Louis XIV, que si 

Sa Sainteté prolongeait cette affaire par des ménagements qu'on ne compre- 
nait pas, le Roi saurait ce qu il aurait à faire, et qu’il espérait que le Pape 
ne voudrait pas le réduire à de si fácheuses extrémités ». 

positum. Caeterum, quacumque hypothesi facta quantum ad 
materialem facti veritatem, nihil prorsus detrimenti capit 
dogma Vaticanum. Non enim hic agitur de decreto ex cathedra 
quo Pontifex Arianam impietatem Ecclesiae credendam pro- 
posuisset, sed ad summum de subscriptione formulae Sir- 
miensis, violentia et aerumnis exsili extorta. De qua etiam 
formula constat quod negative tantum a rectae fidei tramite 
deflectebat, pro quanto scilicet in ea reticebatur vox consub- 
stantialis, contra quam tune temporis, velut contra orthodo- | 
xiae tesseram, omnis haereticorum furor exardescebat. Quare 
omnibus modis, nulla omnino conclusio, quia faetum osten- 
deret peccabilitatem Pontificis quam nemo negat; cum falli- 
bilitate autem supremi Doctoris nihil commune habet. 

II. — Paulo maius, specie quidem tenus, fundamentum 
adversariis suppeditat Vigilius in causa trium capitulorum. Ut 
autem 1n re satis intricata conveniens lumen afferatur, histo- 
ricus quaestionis status per prius est breviter exponendus. 

Nomine trium capitulorum veniunt in primis scripta Theo- 
dori Mopsuesteni, qui primus, ut videtur, Nestorianae haere- 
seos auctor, duobus annis ante Synodum Ephesinam, anno 
scilicet 429, defunctus erat. De quo haec habet Cyrillus Ale- 
xandrinus in epistola ad Ioannem Antiochenum : Quae pro- 
lata est in sancta Synodo Ephesina definitio veluti a Theodoro 
disposita, sicut offerentes dicebant, nihil habens sanum, evacuavit 
quidem eam Sancta Synodus veluti perversarum plenam intel- 
ligentiarum, condemnans item eos qui sic sapiunt. Dispensatim 
vero mentionem viri non fecit, neque eum nominatim anathemati 
subdidit, neque alios (1). Veniunt deinde scripta Theodoreti et 
Ibae, Nestoriana item labe infecta. Erant autem Theodoretus 
et Ibas episcopi qui interfuerant Concilio Chalcedonensi, vi- 
ginti annis post Ephesinum contra Eutycheten celebrato. Nec 
verum est scripta eorum fuisse a Patribus Chalcedonensibus 
approbata. Sed cum Theodoretus ab episcopis Aegyptiis tan- 
quam haeresi Nestoriana infectus traduceretur, examinatus 
dixit anathema Nestorio, litterisque S. Leonis sine ulla cun- 
ctactione subscripsit, et ideo a Patribus receptus est (2). Ibas 


(1) Testimonium Cyrilli refertur in Constituto Vigilii, Migne P. L. 
Don. 697 col. 99. 
(2) Migne, ibid. col. 102. 

vero itidem accusatus, mutando refutavit ea quae contra ca- 
pitula S. Cyrilli scripserat, addito anathemate contra Nesto- 
rium, et ipse quoque a Concilio in honore episcopatus resti- 
tutus fuit (1). Et haec quidem in Ephesino et Chalcedonensi 
acta erant, cum centum circiter post Chalcedonense annis, 
controversia de tribus capitulis maxime exarsit. 

Nam cum Eutychiani essent per omnia oppositi Nestorianis, 
sumpserunt oecasionem reiiciendi Concilium Chalcedonense 
sub eo praetextu quod Nestorio favisset, non condemnando 
capitula Theodoreti et epistolam Ibae, in quibus Theodori 
Mopsuesteni laudes continebantur. Inde diabolus, adiuvante 
graeca subtilitate et perfidia, inextricabiles quosdam laqueos 
insigni arte disposuit. Cum enim Iustinianus imperator cogi- 
taret severitate legum compescere Acephalos seu Eutychianos 
qui graves motus in Oriente et in Aegypto excitabant, per- 
suasum ilh fuit a Theodoro episcopo Caesareensi Eutychia- 
norum fautore, quod si condemnarentur tria capitula, omnis 
perturbationis occasio de medio tolleretur. Hine Iustinianus 
Edictum edidit quo capitula proseribebantur. Sed cum videret 
se nihil proficere posse sine sententia Romani Pontificis, pe- 
nes quem unum, in re nullius oecumenicae synodi iudicio 
praeiudicata, poterat esse definiendi auctoritas, Papam Vigi- 
lium Roma Constantinopolim advocavit. Interim vero studia 
partium exardescebant, quia quantum Orientales episcopi 
Iustiniano addicti eondemnationi capitulorum favorabiles 
exsistebant, tantum Occidentales repugnabant. Non quod ca- 
pitula ipsa ut orthodoxa haberent, sed quia videbatur eis 
Synodi Chalcedonensis dignitas et auctoritas per huiusmodi 
condemnationem aliquo modo violari, quasi scilicet ipsa Sy- 
nodus non satis fidei providisset, et opus esset nova tracta- 
tione eorum quae in ea acta fuerant. Hinc Vigilius statim 
post profectionem ex Urbe, litteris datis ex itinere, repre- 
hendit damnationem capitulorum in quam multi Orientales 
lam consenserant. Postea, cum Constantinopolim advenisset, 
permisit tandem ut in conventu septuaginta episcoporum causa 
trium capitulorum discuteretur. Imo ipsemet /udicatum dedit, 
praedicta capitula anathematizans, addita tamen clausula illa 
per quam sperabat scandalum Occidentalium evitare: « Salvis 


(1) Migne, ibid. col. 106. 

«omnibus atque in sua perpetua firmitate durantibus, quae 
«in Nicaeno, Constantinopolitano, Ephesino primo, atque 
« Chalcedonensi, venerandis constant conciliis definita, et 
« praedecessorum nostrorum auctoritate firmata, et cunctis 
«qui in memoratis sanctis conciliis abdicati sunt, sine dubi- 
«tatione damnatis, et his nihilominus absolutis, de quorum 
«ab iisdem synodis absolutione decretum est » (1). At finem 
intentum Pontifex non est assecutus. Nedum enim pacem cui 
providere volebat obtineret, ecce inceperunt omnia magnis 
tumultibus perturbari, praesertim cum artibus cuiusdam Ru- 
stici diaconi cardinalis, percrebuit in Occidente rumor, Pon- 
tificem Constantinopoli fidem Chalcedonensem tradidisse. 
Tunc ergo Vigilius Judicatum revocavit, et Constitutum edi- 
dit (2), in quo, reprobata prius atque anathematizata per sin- 
gula puncta Mopsuesteni doctrina, ad personas tamen quod 
attinebat, et ad condemnationem scriptorum prout in detri- 
mentum personarum poterat redundare, reducebat omnia ad 
eum statum in quo a Chalcedonensi Synodo fuerant relicta : 
« Grave est insultare defunctis, vel si laici fuerint, nedum 
« illi qui in episcopatu hane vitam deposuerunt. Iustissimum 
« enim apparet prudentibus viris cedere praescienti, Deo sci- 
«licet, uniuscuiusque voluntatem.... His igitur a nobis cum 
« omni undique cautela atque diligentia propter servan- 
« dam inviolabilem reverentiam praedictarum synodorum et 
« earumdem venerabilia constituta dispositis, memores scri- 
« ptum esse, terminos patrum nostrorum nos transcendere 
« non debere, statuimus et decernimus, nulli ad ordines et di- 
« gnitates ecclesiasticas pertinentilicere quidquam contrarium 
«his quae praesenti asseruimus vel statuimus Constituto, de 
« saepe dictis tribus capitulis aut conscribere vel proferre, 
«aut componere vel docere, aut aliquam post praesentem 
< diffinitionem movere ulterius quaestionem » (3). Haee Vigi- 
lius in Constituto I. Sed non obstante contradictione Ponti- 
ficis, Concilium Orientalium absolvebatur, et cum tam im- 


A 


(1) Vigilii Zudicatum periit, et non supersunt nisi fragmenta, tum in 
decreto Iustiniani (Migne, P. L. Tom. 69, col. 34, seq.), tum in Constituto 
eiusdem Vigilii (Migne, ibid. col. 111). 

(2) Apud Migne, Tom. 69, col. 67 seq. 

(5) Migne, P. L. Tom. 69, col. 100-112. 

perator quam episeopi damnationi capitulorum pertinaciter 
inhaerentes, schisma apertum, nisi confirmaretur Concilium, 
minarentur, Vigilius tandem, revocatis omnibus suis antece- 
dentibus actis, Constitutum II edidit (1), in quo definitiva sen- 
tentia damnabantur tria capitula, et anathemate feriebantur 
quicumque ea quoquo tempore crediderint. accipienda vel defe- 
renda, aut conati fuerint aliquando praesentem damnationem 
resolvere. Et hoc alterum Constitutum est, per quod aucto- 
ritatem oecumenicam accepit Concilium V (Constantinopoli- 
tanum IL), tametsi celebratione minime generale, imo paucis 
tantum Orientalibus constans episcopis. 

His iam ex historia relectis, difficultas esset aut de suc- 
cessiva abrogatione tum /wdicati tum Constituti, aut de con- 
tradictoriis sententiis quae in documentis ad invicem collatis 
invenirentur. 

Atqui in primis dico, nullam omnino esse oppositionem 
inter Iudieatum, Constitutum I, et Constitutum II, quoad 
quaestionem fidei vel facti dogmatici. Non enim fluctuatio 
fuit unquam circa orthodoxiam vel heterodoxiam determina- 
torum textuum in se inspectorum, sed solum cirea convenien- 
tiam seu opportunitatem condemnandi personas vel scripta a 
quibus anathematizandis praecedentes Synodi abstinuerant, 
praesertim cum de authenticitate praedictorum seriptorum, 
nominatim vero epistolae ad Marim Persam quae Ibae attri- 
buebatur, Pontifiei non constaret. Quippe sub praetextu ca- 
pitulorum, Chalcedonense Concilium impugnabant Eutychiani. 
Iustinianus de sarcienda unitate sollieitus obvias quasque 
occasiones arripit. Insinuant nonnulli dissidium omne facili 
negotio sopitum irl, et universos in Chalcedonensis verba 
fidemque iuraturos, si tria damnarentur capitula. Attendit 
Iustinianus, urget, imminet. Vigilius quasi animi penderet, 
nune annuit, modo renuit. Episcopi catholici in partes sece- 
dunt; alii timeat ne Synodo Chalcedonensi fraus fiat, alii e 
contra, hac eam arte putant se posse stabilire (2). Quis non 
videt, omnem variationem ad puram et simplicem oecono- 


(1) Migne, ibid. col. 143 seq. 
(2) Sie quaestionem resumit et compendiat annotator operum Gregorii 
Magni, Migne Tom. 76, col. 595. 

micam agendi rationem in toto hoc negotio fuisse reductam? 
De quo etiam certam fidem faciunt auctoritates supra relatae. 

At dicet aliquis, nondum evacuari difficultatem, quia etsi 
inerrantia Pontificis in tuto sit, non tamen irreformabilitas 
seu irrevocabilitas dogmaticorum iudiciorum eius. Ad hoc 
autem respondeo quod acta successive a Vigilio revocata in 
causa trium capitulorum, non fuerunt iudicia definitiva ex 
cathedra. Constat quoad Constitutum I, in quo nedum quid- 
quam terminativa sententia decerneretur, prohibebatur potius 
ne produceretur examen, et ulterior fieret Concilii progressus. 
Constat quoque quoad Iudicatum, in quo non imponebatur 
Ecclesiae aliquid tenendum circa capitula. sed. ut ipsemet 
Vigilius testatur in encyclica adversus Theodorum Caesa- 
reensem : « Pro scandalo refraenando condescendentes quo- 
« rumdam animis, quos aliqua dispensatione credimus tempe- 
« randos..., quaedam pro tempore medicinaliter existimavimus 
« ordinanda: tali scilicet conditione, ut omni in posterum 
< perturbatione sopita, nihil ultra nec verbo nec litteris 
« quisquam facere ex eadem causa praesumeret » (1). Itaque 
solum Constitutum II confirmatorium Concilii V fuit decre- 
tum ex cathedra directum ad universalem Ecclesiam : in quo 
etiam solo, non modo damnata sunt tria capitula, verum etiam 
sub anathemate fidelibus praeceptum fuit ne de eisdem aliter 
in posterum sentire praesumerent, quam in 1psa constitutione 
continebatur: « Pro his igitur omnibus Ecclesia universalis 
agnoscat cuius utilitati, ne Christi Dei nostri plebs amplius 
« seducatur, nostra servit intentio... Praedicta igitur tria 
« impia capitula anathematizamus atque damnamus, id est. 
« epistolam quae dicitur Ibae ad Marim Persam in qua nefan- 
« dae superius designatae blasphemiae continentur, et impium 
« Theodorum Mopsuestenum cum nefandis eius conscriptis, 
«et quae impie Theodoretus conscripsit. Et quicumque ea 
« quoquo tempore crediderit accipienda vel deferenda, aut 
< conatus fuerit aliquando praesentem damnationem resol vere. 
« pari anathemate condemnamus » (2). Ibi ergo habes omnes 
characteres verae definitionis ex cathedra, quae utique nus- 
quam fuit revocata. 


^ 


À 


^ 


(1) Migne, P. L. Tom. 69, col. 60. 
(2) Migne, P. L. Tom. 6951c9]^ 1in2: 

III. — Tandem de Honorio satis actum est in tractatu de 
Incarnatione (1), et ex ibi dietis constat epistolas Honorii ad 
Sergium nihil heterodoxum continere, multoque minus defi- 
nitionem contra rectam fidem. Sed nec difficultatem faciunt 
anathemata lata in Concilio VI, quidquid nune sit de inter- 
polatione actorum quam nonnulli suspicantur. Sola enim per- 
sona defuncti Pontifieis fuisset numero haereticorum adscri- 
pta, idque non propter lapsum in fide, sed propter culpabilem 
muneris negligentiam, id est, ut scribit Leo II ad episcopos 
Hispaniae, quia « flammam haeretici dogmatis, non ut decuit 
« auctoritatem apostolicam, incipientem exstinxit, sed negli- 
« gendo confovit ». Caeterum, iuxta superius notata, ipsum 
Concilium VI est, in quo solemnes inveniuntur attestationes 
inerrantiae successorum Petri, et immaculatae fidei in Sede 
apostolica semper conservatae. 

Reliqua vero quae opponi possent, velut responsio Caele- 
stini II de dissolubilitate matrimoni, decretalis loannis XXII 
(Quia quorumdam, et alia quae congerit auctor Defensionis 
declarationis cleri Gallicani, praetermittere visum est, quia 
adeo levia sunt, ut ab 1psis adversariis fere negligantur. 

Obiicitur secundo: Episcopi sunt iudices fidei. Id autem 
non essent, si definitiones Pontificis ex sese, et. 3ndependenter ab 
eorum consensu forent irreformabiles. 

Respondeo negando consequentiam, et ad explicationem 
praemitto, episcopos dupliciter posse considerari: vel singil- 
latim ut particulares antistites, vel corporative ut Ecclesiam 
docentem constituentes. — Si considerentur singillatim, nemo 
ita desipuit unquam ut diceret eos tales fidei iudices, quorum 
statuta definitive valeant absque superioris et mfallibils iu- 
dicis determinatione. Et ideo, sicut iudex supremus nusquam 
excluditur per iudices inferiores, ita nec Pontificis suprema 
atque infallibilis auctoritas excludi potest per doctrinalem 
singulorum episcoporum auctoritatem. — Si vero episcopi 
considerentur collegialiter, sic sunt in primis authentici do- 
ctores fidei secundum quod in unione inter se invicem sub 
suo capite Romano Pontifice, ordinarium Ecclesiae magiste- 
rium e suis cathedris per totum orbem exercent, et iuxta 
Cypriani dietum, unius luminis quod à centro expanditur ra- 


(1) De Verbo incarnato, Quaest. 18. 

dios ubique porrigunt. Sunt insuper, exorta controversia, fidei 
iudices si quando contingat ipsos una cum Pontifice sedere 
et iudicare ad condemnationem erroris et definitionem veri- 
tatis. Porro, de sola hac ultima episcoporum praerogativa 
procedit adversariorum argumentum, si qua sit in eo vel ra- 
tionis apparentia. 

Apparentiam autem nullo niti fundamento facile constat, 
quia cum agitur de solemnissimo illo iudicio concilii oecu- 
menici in quo Papa iudicat simul assidentibus et coniudican- 
tibus orbis catholici episcopis, duplex tantum hypothesis fieri 
potest. Vel nulla praecedit dogmatica definitio Pontifieis, vel 
revera praecedit. In priori casu, si papa propositiones inte- 
gras integre concilio pertractandas relinquit. tunc concilium 
plena sua libertate in Domino uti potest, ut patet. quamvis 
iudicium eius irretractabile non fiat. nisi superveniente pon- 
tificia confirmatione. In posteriori vero casu, concilium omnino 
id agit quod pluries iam egisse noscuntur concilia antiquis- 
sima. puta Chalcedonense acceptis litteris dogmaticis S. Leo- 
nis, et Constantinopolitanum III, accepta praedefinitione Aga- 
thonis (1). Equidem verum est quod praecedente definitione 
Pontifieis. eo ipso non amplius remanet episcopis libertas 
examinaudi examine dubitativo. Sed falsissimum quoque est. 
eiusmodi libertatem spectare necessario ad iudicem fidei in 
sui muneris exercitio. sicut luculentissime apparet ex. gr. in 
omni casu in quo obiectum 1udicii seu definitionis est aliquid 
quod iam erat in explicito magisterio et manifesta praedica- 
tione Ecclesiae catholicae. Putasne licuisse Tridentinis Patri- 
bus dubitativum examen instituere de reali praesentia Christi 
Domini in sacramento, de septenario numero sacramentorum 
N. L.. et de aliis tot et tantis quae sancivit adversus novam 
haeresim protestantium? Aut forte id licuit Patribus Nieaenis 
quoad consubstantiahtatem Fili, Ephesinis quoad unitatenr 
personae in Christo, atque ita porro? Ergo de ratione iudieis 
fidei tantummodo est ut ex auctoritate sententiam ferat circa 
id quod a fidelibus tenendum est, praehabita cognitione cau- 
sae. Quae quidem causae cognitio haberi potest per simplex 
examen comprobativum. quin oporteat ut detur locus examini 


(1) Ita episcopus Brixinensis in Relatione ad Concilium Vatic., Col- 
lect. Lae. Tom. "7, col. 397. 

dubitativo. Ergo etiansi praecedat infallibilis determinatio 
Pontificis, adhuc verissime possunt episcopi associari iudiciali 
actui definitionis, si a Pontifice ad hoc admittantur: ut quod 
prius a prima omnium sede formatum est, in totius episco- 
patus transeat iudicium, non quidem firmiori, sed tamen ple- 
niori auctoritate, omnia intelligendo conformiter ad ea quae 
superius declarata sunt, Thes. 27 $ 2. 

Dixi, si a Pontifice ad hoc admittantur episcopi. Multum 
enim abest quin necesse sit ut in omnibus fidei causis simul 
cum papa assideant et coniudicent. Sed hoc ipsum melius ex- 
ponetur in responsione ad tertium adversariorum argumen- 
tum, de quo statim agendum est. 

Opponitur tertio: Si definitiones Romani Pontificis essent 
ex sese, et non ex consensu Ecclesiae irreformabiles, iam non ne- 
cessaria, imo vero inutilia essent concilia generalia. Atqui huic 
consequentiae tum historia Ecclesiae repugnat, tum fides. 

Respondeo dupliciter, prout quaestio movetur vel de ne- 
cessitate conciliorum, vel de eorumdem utilitate. —— Et siqui- 
dem de necessitate sermo sit, sine ulia difficultate conceditur 
generalia concilia non esse ad regulare Eóclesiae regimen et 
ad irretractabilem exsurgentium errorum condemnationem 
simpliciter necessaria. Certe hanc necessitatem non agnoscebat 
Augustinus, quando suos libros contra duas epistolas pela- 
gianorum ita concludebat: « Aut vero congregatione synodi 
« opus erat, ut aperta pernicies damnaretur? quasi nulla hae- 
: resis aliquando sine synodi congregatione damnata sit, cum 
« potius rarissimae inveniantur, propter quas damnandas ne- 
cessitas talis exstiterit, multoque sint atque incomparabiliter 
« plures quae ubi exstiterunt, illic improbari damnarique me- 
«ruerunt... Verum istorum (pelagianorum) superbia quae 
« tantum se extollit adversus Deum, ut non in illo velit, sed 
potius in libero arbitrio gloriari, hanc etiam gloriam captare 
« intelligitur, ut propter illos Orientis et Occidentis synodus 
« congregetur. Orbem quippe catholicum, quoniam Domino 
« eis resistente pervertere nequeunt, saltem commovere co- 
«nantur, cum potius vigilantia et diligentia pastorali, post 
< faetum de illis competens sufficiensque iudicium, ubicumque 
« isti lupi apparuerint, conterendi sint, sive ut sanentur at- 
« que mutentur, sive ut ab aliorum salute atque integritate 

« vitentur » (1). Super quem Augustini locum commentans 
Fenelon in opere supra citato, c. 37, ait: « En cernis appel- 
« lationis ad concilium facultatem pelagianorum sectae ne- 
« garl. Quare negatur? Si nullum aliud sit supremum et in- 
« fallibile tribunal quod fidei causas finire possit, nullus est 
« hominum infimi ordinis cui non liceat concilium appellare. 
Si una sit concilii auctoritas quae mentes in obsequio fidei 
captivet, neque ulli alii tribunali fas est conscientiae huius 
hominis vim facere. Hanc tamen appellationem ad conci- 
« hum irridet Augustinus, etiam in secta pelagianorum quae 
«non paucos habuit episcopos assertores. Primo sufficiebat 
«ut improbaretur et damnaretur haec haeresis in ea privata 
«regione ubi exorta erat. Secundo causa finita erat eo quod 
« post geminum Africanae Ecclesiae concilium, e Roma duo 
« rescripta venerant ». Et re quidem vera, vel a priori apparet 
impossibile fuisse ut Christus constitueret auctoritatem abso- 
lute necessariam ad finiendas fidei causas, in eo tribunali quod 
nonnisi cum immenso apparatu et commotione totius orbis 
potest constitui. Omnibusque modis contra ordinariam con- 
ciliorum oecumenicorum necessitatem historia Ecclesiae pro- 
testatur (2). 

Adhuc tamen maxima eorum in certis circumstantiis uti- 
litas, eaque cum infalhbilitate pontificia optime stans, ex 
triplici potissimum capite oriri ostenditur. Primo ex abun- 
dantia praesidiorum tum naturalium tum supernaturalium ad 
confectionem decretorum. Secundo ex splendore auctoritatis 
qui decretis conciliariter editis proprius est. quique multum 

(1) August. 1. £ contra duas epistolas pelagianoruin n. 34. 

(2) Lepide episcopus Pictaviensis, ante profectionem suam ad Conci- 
lium Vaticanum clero suo valedicens, alludensque ad auctorem libelli 
Du Concile général et de la paix religieuse, qui non ordinarius, sed titu- 
laris tantum episcopus erat, et periodicitatem decennalem Concilii ge- 
neralis a Basileensibus renovatam in libro svo exposcebat: « La pério- 
« dicité obbligatoire et le renonvellement décennal du Concile oecnmé- 
«nique! Je ne dirai pas ee qu'il faut penser au point de vue de la 
« doctrine de cette prétendue loi constitutionnelle de l'Eglise; mais je 


«dis, ct vous dites avec moi, qu'il faut être évêque in partibus infide- 

« lium pour imaginer que notre mère la sainte Eglise imposera tous les 

« dix ans à chaque pasteur et à son tronpean nn sacrifice pareil à celui 

«qui nons est demandé aujourd’hni ». 

confert ut et corda hominum facilius trahantur ad obedien- 
tiam, et rebellium audacia frangatur efficacius. Tertio ex 
augmento unionis inter Ecclesiae praesules, praesertim in 
ordine ad urgendam exsecutionem eorum quae non unius 
Pontificis sententia, sed communi omnium consilio ad totius 
Ecclesiae bonum decreta supponuntur. De singulis his capi- 
tibus nonnulla sunt specialiter notanda. 

Quoad primum animadverte, praesidia sive naturalia sive 
supernaturali debere adhiberi, tum in ordine ad definitiones 
fidei, tum in ordine ad condendam disciplinam vel statuenda 
media quibus opportune periculis Ecclesiae obvietur. Nam 
licet in definitionibus fidei divina Providentia Pontificem ab 
omni errore praeservet lege infallibili, non tamen propterea 
ipse Pontifex ab obligatione faciendi quod in se est eximi- 
tur. Neque enim Petri successoribus Spiritus Sanctus pro- 
missus est, ut eo revelante novam doctrinam patefacerent, 
sed ut eo assistente, traditam per apostolos revelationem seu 
fidei depositum sancte custodirent et fideliter exponerent. 
Ad hanc autem fidelem expositionem connaturaliter requi- 
runtur, primo quidem naturalia media scientiae et eruditio- 
nis, praeterea vero ea quae unpetrant Spiritus Sancti adiu- 
torium, ne in errorem quemlibet abeat studiosissima inqui- 
sitio. In quo quidem notabis, haec inter se minime pugnare: 
quod infallibiliter adfutura sit Spiritus Sancti assistentia, et 
quod nihilominus debeat enixe implorari, eo vel magis quod 
potest habere maiorem minoremve extensionem, non quidem 
quoad immunitatem definitionum ab errore, sed quoad modum 
in dogmatum expositione tenendum, opportunitatem alia di- 
cendi et alia reticendi, caeteraque huiusmodi. Et idem a 
fortiori senties de decretis disciplinaribus seu de electione 
mediorum quibus communi Ecclesiae periculo obviandum sit, 
aut communi reformationi insistendum. Nam in his praesertim 
datur maxima latitudo in qua humana prudentia sub Spiritus 
Sancti adiutorio exerceatur, ut per se evidenter constat. 

His porro praesuppositis, manifestum efficitur quod etsi 
requisita praesidia multipliciter a Pontificibus pro variis cir- 
cumstantis et necessitatibus comparari possint, non tamen 
habetur per se loquendo medium magis efficax ad eorumdem 
abundantiam quam esse possit oecumenici Concilii celebratio. 
Constat quidem si de naturalibus praesidiis sermo sit, quia 

in oecumenico conveniunt totius Ecclesiae luminaria, et 
omnium antistitum prudentia, eruditio, scientia, experientia 
coeunt in unum. Sed et adhue minus dubitandum est de 
praesidiis supernaturalibus, iuxta illud Matth. X VIIT-19: Ubi 
fuerint duo vel tres congregati in nomine meo, ibi sum in medio 
eorum. Quo in loco principium generale adstrutur: Deum 
scilicet tantopere esse amatorem pacis et concordiae, ut quo- 
tiescumque fideles in spiritu charitatis inter se convenerint, 
specialis eis adfutura sit assistentia, utique proportionata 
conditioni et exigentiae causae propter quam convenerint. Et 
ideo semper exinde intellexerunt maiores nostri, quod ubi 
omnes Ecclesiae praesules sub suo capite Petro in nomine 
Christi congregati inveniuntur ad graviora Ecclesiae negotia 
expedienda, specialissimo modo in medio eorum Christus 
adest, non tantum ut omnis error impediatur, verum etiam 
utin optima quaeque dirigantur consilia Patrum ad salutem 
animarum, exaltationem catholicae fidei, maiusque totius 
Ecclesiae bonum ac prosperitatem. 

Quoad secundum nota, dupliei modo concipi posse, quod 
universae fraternitatis assensu (verba sunt S. Leonis in epi- 
stola ad Theodoretum), definitio aliqua seu lex firmetur. 
Primo substantialiter, cum assensus vim confert decreto per 
se nondum firmo, et est proinde ratio, qua exsistente, perem- 
ptoria auctoritas decreto inest, qua non exsistente, abest. 
Secundo accidentaliter, cum assensus ille nequaquam vim 
peremptoriam confert, nihilque addit quoad intrinsecum, ro- 
bur, sed tamen efficit ut definitioni seu decreto ille auctori- 
tatis splendor accedat, qui maxime natus est movere homi- 
num animos, flectere eos ad obedientiam vel certe ad reve- 
rentiam, et removere impedimenta ad debitum obsequium. 

Quibus suppositis, dico: Si definitionum fidei vel legum 
disciphinarium intrinsecum robur et valorem consideres, sic 
verum est in nullo differre decretum solius Pontifieis et de- 
cretum conciliare, et ex hac parte inutilem esse oecumeni- 
corum conciliorum celebrationem. At si consideres pondus 
auctoritatis quo de facto solent moveri homines, sic falsum 
est reponendam esse in eadem linea definitionem a solo Pon- 
tifice latam, et eam quae ab universi orbis episcopis simu] 
cum Pontifice sedentibus et indicantibus edieitur. Nam haec 
illi praeponderat. primo propter maiorem solemnitatem. Se- 

cundo propter maiorem humanam auctoritatem, quae etsi 
motivum obedientiae determinans esse non debeat, inducti- 
vum tamen et impellens seu facilitans esse potest. Tertio 
demum propter splendidam unitatis Ecclesiae manifestatio- 
nem, in cuius unitatis semper vigentis miraculo repositum 
est unum e praecipuis motivis nostrae credibilitatis. Rem 
exemplo egregie declarabit Fenelon, loco supra citato: « De 
« epistola Magni Leonis ad Flavianum scripta, nulla poterat 
« subesse apud catholicos dubitatio. Neque enim Leo de do- 
« ctrina quam asserebat, quemquam dubitare sinit; neque 
« Chaleedonense concilium in ea confirmanda se tantulum 
« haerere posse arbitrabatur. Quin etiam, velint nolint critici, 
« necesse est ut fateantur hanc epistolam, iam consentiente 
< palam toto Occidente, imo et comprobante maiore parte 
« totius Orientis, ita firmatam esse, antequam Chalcedonenses 
« episcopi convenirent, ut nullatenus esset penes ipsos hanc 
repudiare. Iterum igitur atque iterum quaero, qua de causa 
numerosissima haec synodus congregata sit. Ut quid per- 
«ditio haec? quandoquidem haec Sedis apostolicae sententia, 
« suffragante Occidenti toto propemodum Oriente (iuxta ipsos 
« adversarios), iam suprema et infallibili auctoritate firmaba- 
« tur. Neque tamen minus coacta est immenso cum apparatu 
« Chalcedonensis synodus, ut epistola iam confirmata splen- 
« didius in tanto concilio confirmaretur. Nonne perspicuum 
« est, hanc magnificentissimam concilii convocationem factam 
« fuisse, non ut res ambigua et a Leone forsan contra fidem 
« definita, ad superiorem et rigidiorem censuram revocaretur ; 
« sed solummodo ut definitio iam certa, tanti huius consensus 
« splendore illustrata, novatorum superbiam et indocilitatem 
« magis ac magis exosam faceret? Neque vero quisquam sanae 
«mentis dixerit, inutilem et supervacaneam esse eiusmodi 
« ostentationem auctoritatis. Quid enim magis unquam pro- 
« fuit ad pervincendam sectae nascentis audaciam, et ad con- 
«cihandam Ecclesiae docilitatem infidelium, quam ea tot 
« episcoporum ex tot longinquis regionibus confluentium una- 
«nimitas, quae in concilio splendidissime praenitet ? » 
Quoad tertium denique, considerandum quod non sufficit 
ut conficiantur decreta, sed oportet etiam ut debita eisdem 
obedientia per omnem modum a praesulibus Ecclesiae urgea- 
tur. Est autem per se evidens quod ad hunc effectum pluri- 

inum confert oecumenicorum conciliorum celebratio, praeser- 
tim quia omnino connaturale est ut maion zelo decreta ad 
exsecutionem urgeant illi ipsi qui eorumdem conficiendorum 
tuerunt participes. 

. Intacta ergo manet summa illa conciliorum utilitas quam 
Vaticanum in Constitutione Dei Filius attestatur dicens, salu- 
tarem D. N. Iesu Christi erga Ecclesiam providentiam, eum 
ex aliis beneficiis innumeris continenter apparuisse, tum iis 
manifestissime compertam esse fructibus qui orbi christiano 
e Conciliis oecumenicis amplissimi provenerunt. « Hinc enim 
« sanctissima religionis dogmata pressius definita uberiusque 
« exposita, errores damnati atque cohibiti. Hinc ecclesiastica 
« disciplina restituta firmiusque sancita, promotum in clero 
« scientiae et pietatis studium, parata adolescentibus ad sa- 
« cram militiam. educandis collegia, christiani denique populi 
mores et accuratiore fidelium eruditione et frequentiore 
« sacramentorum usu instaurati. Hinc praeterea arctior mem- 
« brorum cum visibili capite communio, universoque corpori 
« Christi mystico additus vigor. Hinc religiosae multiplicatae 
«familiae, aliaque christianae pietatis instituta. Hine ille 
« etiam assiduus et usque ad sanguinis effusionem constans 
ardor m Christi regno late per orbem propagando ». Quid 
autem his omnibus utilitatibus detrahat aut detrahere unquam 
possit infalhbilitatis praerogativa Petro et successoribus 
collata, si quis prudens inquirat, nihi inveniet, praeterea- 
que nihil. 


A 


À 


THBSISSS RONSBEE 

In Constitutione Vatieana « Pastor. aeternus >, Summus 
Pontifex definivit suam infallibilitatem, sacro appro- 
bante concilio: sed ad hane definitionem concilio abso- 
lute non indigebat. Insuper nihil per definitionem ipsam 
mutatum est in habitudine Pontificis ad Ecelesiam,zaut 
Ecclesiae ad Pontificem, sed id solum effectum est, ut 
in perpetuum aboleretur error qui apud quosdam obti- 
nuerat,et nonnisi per summam incohaerentiam in eo- 
rum opinione subsistebat simul eum fundamentalibus 
principiis professionis catholicae. 


Ratio generalis est quia etsi obligatio iure divino Eccle- 
siae imposita, adhaerendi omnibus definitionibus Sedis apo- 

stolicae, sit nexu logico intime connexa cum earumdem in- 
fallibilitate, non tamen a praevia cognitione mfallibilitatis 
dependet cognitio obligationis, nec oportet ut prius constet 
tanquam de fide, Romanum Pontificem esse infallibilem, quam 
ut innotescat necessitas qua omnes fideles obstringuntur ad 
firmissime tenendum quidquid in doctrina fidei vel morum 
ipse Pontifex ex cathedra loquens definiverit. Recole dicta 
superius in tertio argumento scripturali, ubi ex obligatione 
adhaerendi definitionibus Pontificis, quam nobis immediate 
manifestat institutio evangelica de pastore agnorum et ovium, 
per logicam consequentiam deducebatur Pontificis infallibi- 
litas, non autem e converso. 

Et re quidem vera, si sermo sit de habitudine quam quoad 
nos habent inter se duae illae veritates, non est necessarius 
talis processus: Pontifex est infallibilis; ergo oportet firmiter 
tenere id quod definit. Séd bene stat iste alius: Oportet, 
divina lege iubente, firmiter tenere id quod Pontifex docet ; 
ergo est mfallibilis. Nunc autem necessitas manendi in com- 
munione Romani Pontificis, ac per hoc, conformandi se de- 
finitionibus fidei quas omnibus fidelibus imponit sub poena 
privationis suae communionis, semper et ab initio fuit tan- 
quam de fide cunctis catholicis nota. Semper enim fuit tan- 
quam de fide notum, Sedem Romanam esse Sedem ad quam 
necesse est omnem convenire Ecclesiam, Sedem cuius communio 
tessera est verae religionis, Sedem a Deo collatam Petro ut in 
ea unitas servaretur ab omnibus. Ergo etiam semper fuit 
tanquam de fide notum quod oportet consentire Pontifici 
definienti, et huic perpetuae atque explicitae fidei, ut ex 
historia novimus, perpetua quoque atque invariabilis respondit 
totius Ecclesiae agendi ratio. 

Quod si Gallicani aliquando, non obstante professione ca- 
tholiei principii, pontificiam infallibilitatem negaverunt, hoc 
fuit primo ex defectu logicae, ut bene ostendit Fenelon, 
Op. cit. c. 46: « Absit ut nostri Cisalpini negent omnes ca- 
« tholicae communionis ecclesias omnibus diebus, ne uno qui- 
« dem excepto, usque ad consummationem saeculi, fidei com- 
« munione ipsi Sedi apostolicae tanquam capiti, centro, radici 
« et fundamento esse adhaesuras; sin minus schismaticas et 
« haereticas fore. Dum vero haec credunt, si pontificiam infal- 
« lbilitatem.... se credere negant, certe non satis sibi ipsis 

« se ipsos explicant, neque suam mentem satis norunt. Enim- 
« vero velle ut omnes catholici huic Sedi per fidei commu 
« nionem adhaereant omnibus diebus usque ad consumma- 
« tionem saeculi, et velle ut credatur hanc Sedem in fide 
« docenda nunquam defecturam esse, prorsus est unum et 
«idem. Nisi quis velit dicere adhaerendum esse huie centro 
« et capiti circa fidem, etiamsi aliquid contra fidem absolute 
« definiat, quod absurdum esse nemo non videt ». Alia deinde 
ratio fuit, quia nesciverunt effectum a causa distinguere. Vi- 
dentes enim consensum episcoporum lege constanti cum de- 
finitionibus sedis apostolicae connexum, voluerunt sibi persua- 
dere consensum hune esse causam vel conditionem irrefor- 
mabilitatis apostolicorum iudiciorum, cum tamen secundum 
rei veritatem se haberet nec plus nec minus ad irreformabilia 
Pontificum iudicia, sicut effectus se habet ad causam. 

Verum, omissis nunc incohaerentiis quibus Gallicanum sy- 
stema refertum erat, iterum atque iterum considera, 1d fuisse 
ab initio et semper in confesso apud catholicos universos: 
quod de necessitate salutis sit, remanere in communione Ro- 
mana, et nunquam ab ea sese segregare. Porro m hoc prin- 
cipio continebatur formaliter necessitas concordandi cum Ro- 
mano Pontifice in rebus fidei et religionis. Ulterius vero 
continebatur virtualiter infalhbilitatis praerogativa primae 
Sedi a Christo collata, cum profecto appareat penitus impos- 
sibile ut Deus ligaverit Ecclesiam universam erga fallibile 
magisterium. Hinc autem iam fluunt plures magni momenti 
consequentiae. 

Consequitur primo, quod Vaticana ET quae sic 1N- 
scribitur: Pius episcopus, servus servorum Dei, sacro appro- 
bante Concilio, ad perpetuam rei memoriam, eiusdem prorsus 
roboris fuisset etiam sine concilio, quo approbante, edocti 
sunt christiani, divinitus revelatum dogma esse: Romanum 
Pontificem, cum ex cathedra loquitur, per assistentiam di- 
vinam ipsi in beato Petro promissam, ea infalhbihitate pol- 
lere qua divinus Redemptor Ecclesiam suam instructam esse 
voluit, ideoque eiusdem Romani Pontificis definitiones ex sese. 
non autem ex consensü Ecclesiae, irreformabiles esse. Nam 
etiam sine concilio clausula finalis semper habuisset eamdem 
uecessitantem vim: « Si quis autem huic nostrae definitioni 
« contradicere, quod Deus avertat, praesumpserit, anathema 

sit», id est, a nostra communione, seu ab ovili extra quod 
non est salus, praecisus exsistat (1). 

Consequitur secundo, quod non est nune maior obligatio 
adhaerendi definitionibus pontificns, quam ante Vaticanum. 
Non maior quoad se, ut evidenter constat. Nee maior quoad 
nos, quia non est nobis nune magis notum quod secundum 
ipsam Christi institutionem, ad Sedem S. Petri oportet omnem 
convenire Ecclesiam. Hoc enim, ut dictum est, semper fuit 
certum certitudine fidei divinae, qua firmior excogitari nequit. 
Quare id tantum per Vaticanam definitionem effectum est, 
ut in perpetuum abolerentur inchoaerentiae m nonnullorum 
animis consistentes, ex quibus veritas principiorum fidel ca- 
tholicae obfuscabatur, et creabatur periculum subversionis eo- 
rumdem. 

Consequitur tertio, non esse ullatenus secedendum 1n par- 
tes eorum qui dieunt: Ad quid infallibilitas Petro et succes- 
soribus eius pro consistentia et incolumitate totius Ecclesiae 
a Christo collata, si usque ad saeculum. XIX expectandum 
fuit ut esset fidelibus sufficienter proposita? In primis enim 
omnino negandum est, infalhibilitatem pontificiam non fuisse 
in se explicite agnitam ab omnibus saeculis christianis, uti 
abunde constat ex argumentis traditionis superius expositis. 
Si autem de illis paucis ratio habeatur qui eam aliquando, 
salvo essentiali vinculo unitatis catholicae, negare potuerunt, 
dicendum quod ab iis ipsis semper fuit cognita, saltem eo 
modo qui per se ad praxim sufficiebat, videlicet in principio 
general de necessitate communicandi cum Sede apostolica 
tanquam cum capite, centro, et fundamento universalis Ec- 
clesiae. Unde definitiones ex cathedra semper habuerunt de 
facto eumdem effectum, et nequaquam in altiori aüctoritatis 
culmine eminent nunc, quam ante. 

Consequitur denique quarto, nihil prorsus per Vaticanam 
definitionem fuisse variatum in habitudine Pontificis ad Ec- 
clesiam, Ecclesiae ad Pontificem, vel Ecclesiae totius ad ci- 


(1) Huc redit observatio Comitis de Maistre contra insaniam eorum 
qui dicebant Pontificem esse obnoxium coactioni Concilii: « Le Pape 
« pour dissoudre un concile comme concile, n’a qu'à sortir de la salle 
«en disant: Je n'en suis plus. De ce moment, ce n'est plus qu'une as- 
« semblée, et un conciliabule s’il s’obstine ». L. 1, c. 3. 


De Ecclesia Christi. 44 

viles societates, adeoque frustra fuisse qui ante quadraginta 
annos occasionem sumpserunt eriminandl substantialem re- 
rum mutationem, et rumpendi sub hoc praetextu concordata 
praecedenter inter Sanctam Sedem et Statum communi con- 
sensu inita (1). 


(1) Exemplo sit epistola Comitis Beust, rerum externarum in Austria 


ministri, ad legationis Romae secretarium de abrogatione Concordati, 
30 Iulii 1870: « Les derniers décrets du Concile, proclamant le dogme 

de l'infaillibilité pontificale, n’ont pu être envisagés par lé Gouver- 
nement Impérial et Royal qu'avec un sentiment de profonde et légi- 
time préoccupation... Armé d'une autorité nouvelle qui le revêt d'une 
sorte d'omnipotence, le Souverain Pontife est institué juge supréme en 
matière de foi et de morale, lorsque ces matières reçoivent en même 
temps des définitions qui les étendent fort au delà du domaine réservé 
sans contestation à la compétence de l'Eglise. Un accroissement aussi 
considérable de la puissance dont le Chef de l'Eglise est dépositaire, 
oblige les Gouvernements à déployer plus de vigilance et d'énergie 
pour maintenir intacts leurs propres droits en face de ceux qui sont 
revendiqués sous l'égide de ce pouvoir nouveau.... Les doctrines pro- 
mulguées par le Concile placent les relations de l'Etat avec l'Eglise 
sur une base toute nouvelle, puisque celle-ci étend le cerele de sa coin- 
pétence et concentre en méme temps dans la personne du Pape tous 
les pouvoirs qu'elle prétend exercer. Un changement aussi radienl 
bouleverse toutes les conditions qui ont présidé jusqu'iei au règle- 
ment des rapports entre l’Etat et l'Eglise, C'est cette dernière qui 
prend l'initiative dun acte d'une aussi grande portée, et en agissant 
ainsi, elle se place sur un terrain où il ne nous reste qu'à la suivre 
en déclarant que les conventions conclues sous l'empire de circonstances 
toutes différentes ne peuvent plus étre considérées comme valables. Le 
concordat de 1855 est par conséquent frappé de caducité, et le Gou- 
vernement Impérial et Royal le regarde comme abrogé ». 


QUAESTIO XV. 


DE EPISCOPIS 


Cum de successoribus apostolorum episcopis in sua habi- 
tudine, tum ad Romanum Pontificem Petri successorem, tum 
ad Ecclesiam universalem cuius regimini aliqualiter partici- 
pant, frequens in superioribus fuerit sermo (1), pauca iam de 
eis secundum considerationem quae dogmaticae theologiae 
propria est, dicenda supersunt. Et haec pauca sub sequen- 
tium capitulorum compendio proposita accipe. 


E. 


Quod ad hierarchiam iure divino constitutam perti- 
nent episcopi qui singulis gregibus cum iurisdictione 
propria et ordinaria praesideant. 


Turisdictio episcoporum, an sit immediate a Deo, vel im- 
mediate a Romano Pontifice. acriter disputatum est in Con- 
cilio Tridentino, et nihil tune definitum. In Concilio vero 
Vaticano quaestio nequidem fuit proposita (2), praesertim 
cum ad praxim quod attinet, fere indifferens sit, sive una sive 
altera sententia admittatur. Nam et illi theologi qui episco- 
palem iurisdictionem immediate a Deo derivari volunt, adhue 
eam sine dubio dicunt a Deo conferri cum vera et plena de- 
pendentia a Summo Pontifice. 

Et nos quidem, tum supra ubi de primatu Petri, tum in 
tractatu de Ordinis sacramento, communissimam et valde 
rationabilem sententiam quae in Pontifice proximum agno- 
scit iurisdictionis episcoporum fontem, pluribus argumentis 
prosecuti sumus. Cum qua omnino stat veritas catholica quae 
in praesenti adseritur, videlicet: Ex dispositione ipsius iuris 
divini esse, quam nulla potestas, ettam pontificia, abrogare valet, 
ut sub Pontifice summo singulae partes Dominici gregis per 


(1) Vide praesertim in Quaest. XIII, Thesim 26 $ 2, et Thesim 27 per 
totum; item in Quaest. XIV, Thesim 30 et 31 passim. 

(2) Cf. Relationem episcopi Tarvisini ad Conc. Vatic., Collect. Lac. 
Tom. 7, col. 472. 

episcopos tanquam per proprie dictos pastores et locorum ordi- 
narios gubernentur (1). Quod enim haec veritas sit prorsus 
independens a controversia circa immediatam iurisdietionis 
originem, sequenti exemplo facile apparebit. Nam si esset 
aliqua constitutio politica iubens ut sub rege particulares 
gubernatores praesideant, semper forent isti de iure consti- 
tutionis, idque indifferenter, sive immediate a constitutione 
ipsa singuli potestatem acciperent, sive solum deberent ex 
immobili constitutionis praescripto per Regis auctoritatem 
creari. Et haec applica in praesenti, et cum proportione ra- 
tiocinare. 

Caeterum assertio demonstratur ex perpetuo et manifesto 
Ecclesiae sensu. Item ex Act. XX-28: Attendite vobis et uni- 
verso gregi in quo vos Spiritus Sanctus posuit episcopos regere 
Ecclesiam Dei. Quidquid enim Spiritui Santo refertur auctori, 
de iure non ecclesiastico, sed divino est. Si ergo Spiritus San- 
ctus instituit ut per episcopos regantur particulares greges qui 
in Ecclesia sunt, profecto ad hierarchiam iurisdictionis divi- 
nitus constitutam pertinent episcopi, ut etiam aperte docet 
Tridentinum Sess. XXIII, cap. 4. — Intrinseca autem con- 
venientiae ratio fuit declarata in prolegomenis de Ecclesiae 
monarchia. Vide ibi dieta (2). 


VA 
hz 


Quod iurisdictio episcopalis, etsi possit per ius pon- 
tificium plus minusve restringi, semper tamen est de 
natura sua iurisdictio completa, ad omnes partes re- 
ziminis ecclesiastici in foro tam externo quam interno 
se extendens. 


Sane vero, potestas episcopalis est potestas ad regendum, 
seu pascendum populum Dei, iuxta praecitatum testimonium 
Actuum, cui consonat illud 1 Petr. V-2: Seniores (id est epi- 
scopi) qui in vobis sunt, obsecro consenior et testis Christi pas- 


(1) Nec contra hoc est, quod in iis regionibus in quibus christianitas 
nondum est regulariter constituta, Apostolica Sedes constituat, non or- 
dinarios episcopos, sed episcopos vicarios, vel etiam simplices presbyteros 
qui praefecti apostolici dicuntur. 

(2) Supra, Quaest. 13, Praenotiones de monarchia. 

sionum..., pascite qui in vobis est gregem Dei. Sed potestas pa- 
scendi et regendi simpliciter dicta, potestas est quae omnes 
regiminis ecclesiastici partes complectitur, et non est solum 
ad ministrandum sacramenta, verum etiam ad leges ferendum, 
ad exercendum iudicia, ad puniendum contumaces. Unde 
S. Thomas in IV, Dist. 20, a. 4: « Cum Ecclesia sit congre- 
« gatio fidelium, congregatio autem hominum sit duplex, sci- 
«licet oeconomica (seu domestica), ut illi qui sunt de una 
« familia, et politica, sicut illi qui sunt de uno populo, Ec- 
« clesia similatur congregationi politicae, quia ipse populus 
« ecclesia dicitur. Sed conventus diversi vel parochiae in una 
« dioecesi similantur congregationi in diversis familiis vel in 
« diversis officiis. Et ideo solus episcopus proprie praelatus 
« ecclesiae dicitur, et ideo ipse solus quasi sponsus annulum 
« ecclesiae recipit, et ideo solus ipse habet plenam potesta- 
« tem in dispensatione sacramentorum, et iurisdictionem in 
« foro causarum quasi persona publica. Alii autem secundum 
« quod ab eo eis committitur ». 

Caeterum apparet ista esse semper intelligenda cum limi- 
tatione illa quam ipsa per se importat particularitas et sub- 
ordinatio episcopalis potestatis. Unde in primis, a parti- 
culari episcoporum iurisdictione excipiuntur omnes causae 
quae ordinem universalis Ecclesiae respiciunt, vel cum eo 
proximam connexionem habent, et hac ratione causae maiores 
dicuntur. Has enim ad Sedem apostolicam pertinere, et notis- 
simae luris canonici sanctiones adstruunt (1), et ratio etiam 


(1) Decret. 1, 1, Tit. 7, c. 1; et 1. 3, Tit. 42, e. 3, etc. — Hic animad- 
verte, esse errorem a Febronio vulgatum, quod disciplina referendi ad 
Sedem apostolicam omnes maiores causas, originem habuit saeculo VIII 
et IX ex supposititiis decretalibus collectionis Isidorianae. Sunt autem 
supposititiae decretales, quaedam canonum collectio, originaliter (ut vi- 
detur) a S. Isidoro Hispalensi compilata, et postmodum eirca tempora 
Caroli Magni ab aliquo ignoto adaucta, interpolata, et divulgata, quae 
etiam fuit magna ex parte inserta a Gratiano in sua Concordia discor- 
dantium canonum. Seopus praecipuus compilatoris seu falsarii fuit ob- 
viandi abusui qui paulatim irrepserat in Germania et Gallia, ubi me- 
tropolitani sibi ius arrogaverant iudicandi et deponendi episcopos suae 
provinciae. Porro rei veritas habet quod supposititiae decretales non 
fuerunt origo novi iuris, sed solum occasio reformationis introductae 
ad normam antiqui iuris, ut bene ostendit Feller, Biographie nniverselle, 
Isidore Mercator, et etiam Bouix, du Concile provincial. 3ème Partie, c. 1. 

perspicua ostendit, cum in omni societate bene ordinata, ma- 
iora negotia quae communis boni totius reipublicae intersunt, 
ad providentiam supremae potestatis semper devolvantur. 
Excipitur quoque omnis materia quam Pontifex sua lege or- 
dinat, vel sibi forte reservavit. Quod enim possit Pontifex a 
iurisdictione episcoporum subtrahere certas res vel personas 
quae alias ad eam pertinerent, pro certo habendum est. Nam 
etsi ius divinum sanxerit ut singuli greges episcopis tanquam 
ordinariis pastoribus regendi committerentur, adhuc tamen 
quaedam latitudo est intra quam episcopalis potestas restri- 
ctionem patitur, quin propterea desinat esse potestas ad pa- 
scendum populum Dei. Nec oportuit ut per ius divinum 
omnino immobiliter determinaretur id quod debuit manere 
aliqualiter mutationi obnoxium pro varietate circumstantia- 
rum ac temporum, pro maiori vel minori facilitate recursus 
ad Sedem apostolicam, aliisque eiusmodi. Nunc autem si ius 
divinum non assignavit in individuo fines episcopalis pote- 
statis, constat ipsam posse plus minusve restringi per 1us 
pontificium, quia nullos alios limites novit pontificia aucto- 
ritas praeter eos quos ei ius divinum praefixit. Hinc ergo lo- 
cum habent reservationes casuum, causarum, dispensationum. 
et similia. Hinc quoque oritur exemptio regularium qui in 
toto mundo ipsa sua exsistentia, iura Primae Sedis exercite 
attestantur. 


E! 


Quod praeter HBomanuin Pontificem, nullus episeopus 
in alios episcopos iure divino habeat auctoritatem, 
et quod omnes zradus iurisdictionum patriarchalium. 
primatialium, vel archiepiscopaliumn. nihil aliud sunt 
quain quaedam participationes primatus S, Petri iure 
pontificio constitutae, 


Ratio demonstrativa hinc petitur, quod episcopatus nihil 
aliud est quam collegium apostolicum per decursum saecu- 
lorum usque in mundi finem continuatum. Atqu in collegio 
apostolico nulla fuit a Christo instituta praelatio, praeter 1l- 
lam quae Petro propria est. Ergo neque in collegio episco- 
porum potestas est episcopi in episcopum quasi ex Christi 
institutione descendens, si unam excipias praelationem su- 

premi capitis Romani Pontificis. Et confirmatur ex facto, 
quia iurisdictio patriarcharum cessavit. Ergo non erat de iure 
divino, cum impossibile sit ut in. Ecclesia cesset 1d quod di- 
vinae institutionis est. Unde ulterius sequitur quod nec de 
iure divino sunt ali gradus in episcopali ordine usque nunc 
exstantes, quoniam illi profecto non altius repetunt princi- 
pium, nec praestantiorem habent suae constitutionis originem. 

Dicendum igitur est, institutionem patriarcharum et ar- 
chiepiscoporum descendisse de auctoritate Petri seu succes- 
sorum elus, quatenus convenientissima ordinatione provisum 
est ut certi antistites in certis circumscriptionibus, pro maiori 
minorive facultatum delegatione, vices apostolicae Sedis im- 
plerent. Unde Leo Magnus, epist. 14 ad Anastasium Thes- 
salonicensem: « Quoniam sicut praedecessores mei praede- 
cessoribus tuis, ita etiam ego dilectioni tuae vices mei 
moderaminis delegavi, ut curam quam universis ecclesiis 
principaliter ex divina institutione debemus.... adiuvares, 
« et longinquis a nobis provinciis praesentiam quodammodo 
« nostrae visitationis impenderes ». Et infra, sub finem: « Qui- 
« bus (sacerdotibus) cum dignitas sit communis, non est ta- 
« men ordo generalis, quoniam et inter beatissunos apostolos 
«in similitudine honoris fuit quaedam discretio potestatis, 
« et cum omnium par esset electio, uni tamen datum est ut 
« caeteris praeemineret. De qua forma, episcoporum quoque 
« est orta distinctio, et magna ordinatione provisum est ne 
« omnes sibi omnia vindicarent, sed essent in singulis pro- 
« vineiis singuli, quorum inter fratres esset prima sententia, et 
«rursus quidam in maioribus urbibus constituti sollicitudi- 
«nem susciperent ampliorem, per quos ad unam Petri sedem 
universalis Ecclesiae cura conflueret, et nihil usquam a suo 
« capite dissideret ». Quo in loco distinctio fit inter archie- 
piscopos et patriarchas, ita tamen ut id omnibus commune 
esse asseratur, quod erga episcopos suarum provinclarum vel 
suorum patriarchatuum, organa Petri sint et ministri. Unde 
et Gregorius Magnus 1n epistola 1am citata ad Eulogium Ale- 
xandrinum, urbanissime in memoriam revocat, duas sedes 
Alexandrinam et Antiochenam, im tantum supra alias multas 
auctoritatem accepisse, 1n quantum Petrus quadam delegatione 
suae potestatis eas ad praecellentem hunc gradum evexerat. 
Quin imo in Conciho Lugdunensi II, Graeci ultro subseri- 

pserunt professioni fidei a Gregorio X missae, in qua sic ha- 
bebatur: « Ad hanc (Romanam Ecclesiam) sic potestatis ple- 
«nitudo consistit, quod ecclesias caeteras ad sollicitudinis 
« partem admittit. Quarum multas, et patriarchales praecipue, 
« diversis privilegiis eadem Romana Ecclesia honoravit, sua 
« tamen observata praerogativa tum in generalibus conciliis 
« tum in aliquibus aliis. semper salva » (1). 

Porro in huius rei attestationem, signum distinctivum di- 
gnitatis archiepiscopalis quod est pallium, dicitur sumi de cor- 
pore B. Petri, « ad significandum supra-episcopalem potesta- 
«tem esse participationem quamdam (delegatam) potestatis 
« primatus quam Petrus et eius successores in Christi Eccle- 
«sia habent » (2). 


8 + 


Quod praeter episcopos nulli alii sunt qui ad hierar- 
chiam iurisdictionis divina institutione constitutam 
pertineant. 


Certe ad hierarchiam iurisdictionis divinitus institutam illi 
soli pertinent, qui ex praescripto divinae constitutionis Ec- 
clesiae, in ipsa Ecclesia praesunt cum iurisdictione propria 
atque ordinaria. Atqui praeter episcopos nulli alii sunt qui 
has conditiones obtineant. Nam si quod dubium obvenire pos- 
set, hoc esset vel de cardinalibus, vel de praelatis religionum, 
vel denique de parochis. 

Atqui cardinales qua tales (3), quocumque modo conside- 
rentur, non habent potestatem condistinctam ab ea quae pro- 
pria est Sanctae Sedi, id est summo Pontifici, a quo assu- 
muntur ut consiliarii et coadiutores in regimine universalis 
Ecclesiae, itemque ut negotiorum exsecutores tempore vaca- 
tionis Sedis. praesertim ad electionem novi Pontificis quam 
citius celebrandam. Non ergo constituunt ordinem cui propria 


(1) Apud Labbe, Conc. Lugdun. II, Michaelis Palaeologi imperatoris 
Graecorum litterae ad Gregorium Papam X. 

(2) Oietti, Synopsis rerum moralium et iuris pontificii, ad vocem 
Pallium. 

(3) Cf. Constitutionem Eugenii IV Non mediocri, et Schmalzgrueber, 
on. A. Dit e AT ep. 3. 

insit iurisdictio, praeterquam quod minime dici possunt di- 
vinae institutionis, nisi forte eo sensu quod ad ipsum ius na- 
turale pertinet, ut sint quidam clerici Pontifici assistentes, qui 
etiam, eo demortuo, electioni successoris provideant. 

Adhuc minor ratio dubitandi est de abbatibus et praelatis 
religionum. Ubi nota quod potestas quae praepositis regula- 
rium in suos competit, est duplex. Una est dominativa, vel 
domestica seu oeconomica, qualem habet dominus in servum, 
pater in filium. Altera est iurisdictionis, et quidem quasi epi- 
scopalis, quia consistit in potestate reservandi casus, cogendi 
per excommunicationem et alias censuras ecclesiasticas, alia- 
que praestandi quae episcoporum propria sunt. Sed hanc eo- 
rum potestatem de iure divino non esse, evidentissime constat, 
quia etsi de institutione et voluntate Christi sit, ut perpetuo 
in Ecclesia vigeat status religiosus, non tamen de essentia et 
conceptu huius status est, ut potestas clavium penes ipsos 
religionis praelatos resideat. Et ideo religiosi status essentia 
omnino salvatur apud moniales, quanquam feminae sint iu- 
risdietionis ecclesiasticae prorsus incapaces. 

At parochos de iure divino esse, nonnullis aliquando vi- 
sum est post Gulielmum a S. Amore, Gersonem, et alios in 
Concilio Constantiensi. Quorum opinio semper placuit Ian- 
senistis, et non parvam habet atfinitatem cum haeresi pres- 
byterianismi saeculo IV ab Aerio introducta, pro quanto 
scilicet multa indebite attribuit sacerdotibus secundi ordinis 
in persona parochorum, praesertim si usque in eum perducatur 
excessum quem in Pistoriensibus Pius VI condemnavit (1). 
Porro parochorum nomine veniunt clerici habentes sub epi- 


(1) « Doctrina quae statuit, reformationem abusuum circa ecclesiasticam 
disciplinam in Synodis dioecesanis ab episcopo et parochis aequaliter pendere 
« ac stabiliri debere, ac sine libertate derisionis indebitam fore subiectionem 
« suggestionibus et iussionibus episcoporum : falsa, temeraria, episcopalis 
« auetoritatis laesiva, regiminis hierarchici subversiva, favens haeresi 


A 


« Aerianae a Calvino innovatae. — Item doctrina qua parochi aliive sa- 
« cerdotes in Synodo congregati pronuntiantur una cum episcopo iudices 
« fidei, et simul innuitur, iudicium in causis fidei ipsis competere iure 
« proprio, et quidem etiam per ordinationem accepto: falsa, temeraria, 
« ordinis hicrarchici subversiva, detrahens firmitati definitionum judi- 
« ciorumve dogmaticorum Ecclesiae, ad minus erronea ». Bulla Auctorem 
fidei. n. 9-10. 

scopis iurisdictionem ordinariam m aliquam plebis partem, 
minime quidem ad leges ferendas, «ut iudicia in foro externo 
exercenda, sed solum ad praedicationem verbi Dei et dispen- 
sationem sacramentorum. Horum institutio, ut historice con- 
stat. certo certius anterior non est saeculo V, et per hoc 
ipsum iuris mere ecclesiastici esse ostenditur. Equiden de iure 
divino sunt presbyteri, quibus per sacram ordinationem con- 
fert Deus characterem seu ordinis potestatem. De iure pariter 
divino est, quod iidem presbyteri sint in sacramentorum ad- 
innistratione adiutores episcoporum, minime vero quod or- 
dinaria iurisdictione instruantur ad haec munia exercenda, 
quasi minores pastores stabili modo uni plebi addicti. 

Ergo in omnibus integra manet episcoporum praerogativa, 
de qua novissime scripsit Eminentissimus Cardinalis Segna 
in erudito opere cui titulus: De Ecclesiae Constitutione (1). 
Vide illum. 


(1) Romae, Forzani, 1900. 

DE CONCILIIS 


Cum hactenus de subiecto potestatis dictum sit pro regu- 
lari et ordinario statu in quo Ecclesia regens per totum or- 
bem est dispersa, quaedam tandem adiicienda veniunt de 
Conciliis quae identidem et veluti casualiter celebrantur. Et 
generalia quidem principia iam fuerunt exposita in Quaest. 15, 
praesertim Thesi 27. Sed et de causa finali conciliorum, eo- 
rumque vel necessitate vel utilitate satis egimus ubi de in- 
fallibilitate Romani Pontificis (1). Unde solum restat dicen- 
dum de tribus aliis generibus causarum, et primo de causa 
efficlente quae est legitima convocatio. 


SUE. 


Quod de ratione concilii oecumenici est, ut convoce- 
tur a Summo Pontifice. Et quod concilia etiam parti- 
cularia sine eius auctoritate legitime non congre- 
gantur. 


Hic per prius animadvertes, convocationem sumi posse vel 
pro materiali actu cuius effectus est merum factum aduna- 
tionis episcoporum, vel pro actu potestativo quo adunationi 
confertur legitimae synodi ratio et exsistentia. Nullum porro 
dubium quin de convocatione hoc secundo modo accepta 
nune sit sermo. Rursus nota quod cum dicitur esse de ratione 
concilii oecumenici ut a Pontifice convocetur, procedit as- 
sertio de concilio omni ex parte oecumenico. Non enim diffi- 
temur quin convocationis defectus per subsequentem confir- 
mationem et ratihabitionem possit quasi in radice sanam. 
Quo quidem in casu concilium erit auctoritate oecumenicum, 
tametsi celebratione non fuerit. 

Nunc autem ratio prioris assertionis aperte desumitur ex 
praedeclarata notione concilii oecumenici, in quo episcopi to- 
tius orbis assumuntur a Pontifice quasi in unitate suppositi, 


(1) Supra, pag. 682, seq. 

ut capitis et membrorum unus et indivisus actus sit, una 
sententia, unumque solemne iudicium. Huiusmodi enim as- 
sumptio per convocationem efficitur, et esse debet a capite 
assumente, non autem a membris assumendis, ut per se evi- 
dentissime constat. Accedit quoque, quod in omni monarchia, 
praesertim pura et simplici, generalia regni comitia nonnisi 
ex monarchae auctoritate congregantur. Sed hie, dubium hi- 
storicum occurrere posset quantum ad partes imperatorum in 
primis conciliis indicendis. De qua re vide Bellarminus 1. 1 
de Cone. c. 18, ubi haec duo erudite copioseque declarat: 
Primo quod Ecclesia usa est urbanitate et condescendentia 
erga principes, penes quos tunc temporis erant omnes appa- 
ratus et sumptus conciliorum. Deinde quod decreta imperialia 
non habuerunt unquam rationem legitimae indictionis nisi 
ex assensu Pontificum. Et haec quidem de conciliis oecu- 
menicis. 

De particularibus vero dicendum quod ad eorum legiti- 
mam constitutionem necessaria quoque est Sanctae Sedis au- 
ctoritas. Nam potestas concilii particulariis nequaquam con- 
surgit ex summa potestatum quae sunt in singulis episcopis, 
sed singulus quisque in solidum exercet iurisdictionem super 
circumscriptionem longe excedentem propriae dioecesis fines. 
Et ideo, etiam ibi consideratur quaedam potestas supra-epi- 
scopalis, quae esse non potest nisi per delegatam participa- 
tionem potestatis Summi Pontificis. Aliter tamen intervenire 
habet Sanctae Sedis auctoritas in conciliis provincialibus qui- 
bus metropolitani praesunt, aliter vero in conciliis quae non 
constant episcopis unius determinatae circumscriptionis ec- 
clesiasticae. In prioribus enim auctoritas Pontificis intervenit 
per ipsam institutionem metropolitanorum, quibus vi insti- 
tutionis demandatum est munus cogendi concilium provin- 
ciale, eique praesidendi. In ahis vero opus est speciah di- 
spositione et directa dispensatione Sanctae Sedis, sine cuius 
consensu ecclesiastica regula vetat ne ulla synodus in Ec- 
clesia celebretur, ut supra ex Socrate l. 2, c. 8, et Sozomeno 
1. 3, c. 10 notatum est. 

Quod omnes episcopi locorum ordinarii habent ius 
sedendi cum suffragio decisivo in conciliis oecumeni- 
cis; et quod de aliis episcopis, an de iure, an solum ex 
privilegio vocari debeant vel possint, controvertitur. 


Ratio asserti est quia conciliorum oecumenicorum nomine 
veniunt generalia comitia eorum qui sunt positi regere Ec- 
clesiam Dei. Tales antem, ut ex praemissis constat, sunt 
omnes episcopi locorum ordinarii. Omnes porro dico, et titulo 
aequali. Cum enim in concilio sedeant ut catholici episcopi, 
non ut mandatarii plebium suarum, nulla esse potest distin- 
ctio inter episcopos maiorum minorumve sedium. Sed nec 
valent ibi primatialium vel archiepiscopalium iurisdictionum 
praerogativae, quae ad vices moderaminis Sanctae Sedis in 
statu dispersionis implendas sunt introductae. Et ideo omnes 
et singuli, a minimo usque ad maximum, aequali iure do- 
nantur sub communi omnium capite summo Pontifice. 

Controvertitur autem, ad strictum 1us quod attinet, de epi- 
scopis titularibus qui sunt sine plebe, quoniam hi non per- 
tinent actu ad Ecclesiam regentem. At nihilominus, cum 
procul dubio charactere insigniantur qui ad Ecclesiae regimen 
est ordinatus, dicendum quod convocatio eorum est saltem 
consentanea ordini divinitus instituto, nedum ei contrarietur. 
Et hoe quidem maxime valet de vicariis apostolicis, qui etsi 
ordinarii pastores non sint, adhuc tamen in regionibus mis- 
sionum ea quae pastorum sunt exsequuntur. 

Denique a iure sedendi certo certius excluduntur simpli- 
ces presbyteri, quorum character non dicit habitudinem ad 
regendi officium. Quanquam ex privilegio admittantur cardi- 
nales, abbates, et religionum generales, prout apud canoni- 
stas late declaratum invenies. De principibus vero nequidem 
esse potest quaestio, cum satis superque notum sit eos ne- 
quaquam ad ordinem hierarchicum pertinere. Unde, ut Bel- 
larminus ait l. 1 de Cone. c. 17, invitabantur olim, tum ut 
Concilium defenderent, tum ut testes et conscii conciliarium 
decretorum, postea transgressores ac contumaces sua pote- 
state comprimerent, 

Quod ad Summum Pontificem pertinet vel per se vel 
per legatos oceumenicis eoneiliis praesidere, et quod 
conciliaribus decretis vis peremptoria non est nisi 
ratione eonfirmationis eiusdem Summi Pontifieis, quae 
sola communi episcoporum sententiae rationem eon- 
fert supremitatis atque irreformabilitatis. 


Cum praecedens quaestio esset de causa materiali conci- 
liorum, nune ultimo succedit quaestio de causa formali, qua 
quaeritur quis debeat esse ordo inter iudices,.id est inter 
membra concilii. Sicut enim in eorpore, ait Bellarminus, 
forma dicitur figura seu ordo omnium membrorum suo loco 
positorum, ita in coetu hominum forma dicitur ordo quidam 
quo praeest qui debet praeesse, subest qui debet subesse. 

Itaque agitur in primis de praesidentia concilii. Praesi- 
dentiam autem dico, non purae repraesentationis quam in 
modernis parlamentis videre est, sed verae iurisdictionis, 
qua Pontifex ex potestate sibi propria 1us habet moderandi 
conciliares operationes, determinandi res discutiendas, ad- 
mittendi vel reüiciendi ea quae sunt iudicio Patrum propo- 
nenda, ipsum concilium transferendi, suspendendi, dissol- 
vendi, etc. — Porro a praedicta praesidentia distinguitur 
iudicialis eiusdem Romani Pontificis sententia quae concilia- 
ribus statutis vim confert peremptoriam. Et ab ea distin- 
guitur primo secundum propriam et intrinsecam rationem, 
ut per se evidenter patet. Distinguitur deinde secundum ra- 
tionem necessitatis, pro quanto praesidentiae defectus per 
subsequentem confirmationem quasi in radice sanari potest, 
ut iam dictum est de convocatione; at confirmatio pontificia 
est essentialiter et indispensabliliter requisita ad decretorum 
auctoritatem. Tertio demum distinguitur, quatenus potest 
Pontifex praesidere concilio etiam per legatos; confirmare 
autem decreta conciliaria, nonnisi per semetipsum. Quippe. 
suam potestatem sub ratione supremitatis delegare omnino 
nequit. Cum igitur confirmatio sit actus supremus ex quo 
decretis accedit irreformabilitas, a Pontifice in propria per- 
sona promanet necesse est. At vero praesidentia concilii non 

importat definitivum et ultimum supremae auctoritatis exer- 
citium, quia decreta Patrum etiam sub legitimo praeside 
edita, adhuc subiacent ulteriori determinationi per quam ad 
culmen auctoritatis perducantur. 

His igitur praemissis, declarationis terminorum gratia, 
utrumque assertum facile demonstratur. Et ius quidem prae- 
sidentiae evidentius sequitur ex monarchica Ecclesiae consti- 
tutione, quam ut nunc indigeat pluribus firmari argumentis. 
Hoc idem ius comprobant omnia oecumenicorum conciliorum 
acta. Si enim excipias Concilium II et Concilium V quae non 
fuerunt in sua celebratione oecumenica, m omnibus aliis, 
absente Pontifice, praesides assignantur legati apostolicae 
Sedis. Nam in Concilio I (Nicaeno, anno 325) praesedit Ho- 
sius Cordubensis episcopus cum presbyteris Vito et Vincentio, 
qui tres agebant vices S. Silvestri Papae. In Concilio IIT 
(Ephesino, anno 431) praesedit Caelestinus per Cyrillum Ale- 
xandrinum et alios Roma missos, quibus etiam hoc dederat 
commonitonum: « Auctoritatem Sedis apostolicae custodiri 
« debere mandamus.... Ad disceptationem si fuerit ventum, 
« vos de eorum sententiis iudicare debeatis, non subire cer- 
« tamen » (1). In Concilio IV (Chalcedonensi, anno 451) prae- 
sedit S. Leo per Paschasinum et Lucentium episcopos, Bo- 
nifacium et Basilium presbyteros. In Concilio VI (Constan- 
tinopolitano III, anno 680) praefuit Agatho per suos legatos, 
quorum duo erant simplices presbyteri Petrus et Georgius, 
tertius loannes diaconus. In Concilio VII (Nicaeno II, an- 
no 181), sine controversia praesides fuerunt legati Adriani I, 
Petrus archipresbyter et Petrus abbas S. Sabae. In Conci- 
lio VIII (Constantimopolitano IV, anno 869) praesederunt 
legati Adriani II, Donatus et Stephanus episcopi, et Maximus 
diaconus. De aliis vero in Occidente celebratis nequidem 
suboriri potest quaestio. 

Nunc de absoluta necessitate confirmationis pontificiae ad 
oecumenicitatem decretorum, dicendum quod sponte sua ex- 
oritur ex praemissis. Nam si decreta sub formalitate decreto- 
rum sunt ab omnibus episcopis simul sedentibus et coniudi- 
cantibus, tamen formalitas supremitatis et irreformabilitatis 
non potest esse nisi a Pontifice, qui in conciliari unitate est 


(1) Migne, P. L. Tom. 50, eol. 503. 

caput ad se membra assumens, et petra totam compagem fir- 
mans, et monarcha penes quem unum sunt summae claves 
regni coelorum. Denique, pontificiae confirmationis necessitas 
adeo illustri et constanti Ecclesiae traditione proponitur, ut 
apud Gallicanos 1psos instar inconcussae veritatis semper ha- 
Dita sit 

Concludendum ergo quod concilium oecumenicum et Pon- 
tifex non sunt duo subiecta, neque supremae potestatis, neque 
etiam activae infalhbilitatis. Non supremae potestatis, quia 
concilium eam non habet nisi ratione Summi Pontificis, cuius 
auctoritas informat definitiones communi consensu conciliari- 
ter edictas ad unitatis Ecclesiae manifestationem. Neque 
etiam activae infallibilitatis. quia haec infallibilitas annecti- 
tur supremae potestati ecclesiasticae velut inseparabilis eius 
praerogativa, quemadmodum in superioribus saepe dictum est. 

Sic igitur, assistit Deus Ecclesiae docenti ne in docendo 
fallat aut fallatur. et haec est mfallibilitas activa. Assistit et 
Ecclesiae edoctae ne a sequenda doctrina pastorum aberret, 
et haec est infalhbihtas passiva. Ex utraque autem, Ecclesiae 
universalis omnimoda integratur mdefectibihtas. Sed Ecclesia 
docens Pontifice et episcopis constat. Rursus episcopi sunt 
pastores et magistri respectu plebis, oves vero et diseipuh 
respectu Pontificis. Unde in toto corpore episcoporum atten- 
ditur infallibilitas quae sub alio et alio respectu passiva est 
et activa. Passiva quidem, in quantum integrum corpus ob- 
noxium est magisterio Pontificis doctoris omnium christiano- 
rum, a cuius ductu deviare omnino non potest. Activa vero. 
in quantum hoc idem corpus constituitur super christianam 
plebem, in qua edocenda. a Petra Ecclesiae et supremo 
omnium Pastore confirmatur. Et hoc modo hierarchia nostra 
in summa unitate summoque ordine disponitur. vere terri- 
bilis inferni portis ut castrorum acies ordinata. 

THEsis X. — Id quod primo et principle 


requiritur ut quis sit Ecclesiae membrum 
est character baptismalis, isque non puta- 
tive tantum, sed in rei veritate susceptus. 
Porro tanta est vis huius characteris, ut 
nisi aliquo ipsius baptizati actu haec eius 
efficacia impediatur, semper aggreget homi- 
nem unitati corporis Ecclesiae Catholicae. 

Ideo illi omnes qni usum rationis nondum 

adepti, quocumque tandem modo et a qui- 

buseumque sacramentum baptismatis vere 

acceperunt, ipso facto inter vera corporis 

eius membra numerantur . . . . 288-291 
Tarsis XI. — Licet character baptismalis 

sit de se sufficiens ad incorporandum homi- 

nem verae Ecclesiae catholicae, nihilominus 

ad hune effectum requirit in adultis dupli- 

cem conditionem. Et prima quidem con- 

ditio est ut non impediatur sociale vincu- 

lum unitatis fidei per haeresim formalem 

aut etiam mere materialem. Verumtamen, 

quia huiusmodi impedimentum illa sola 

haeresis affert, quae in apertam professio- 

nem transit, dicendum est solos notorios 

haeretieos a corpore Ecclesiae excludi. . 291-304 
Tuesis XH. — Altera conditio pro adultis 

requisita in eo est, ut non impediatur vel 

non solvatur vineulum catholicae commu- 

nionis, quod duobus modis potest destrui. 

Primo per ipsius hominis factum, hoc est, 

per schisma, de quo proportionaliter sen- 

tiendum est sicut de haeresi. Deinde per 

sententiam ecclesiasticae auctoritatis, id 

est, per excommunicationem quae plenam 

et perfectam habeat excommunieationis ra- 

tionem. Quia vero nulla videtur esse talis 

nisi ea qua quis vitandus efficitur, sequitur 

quod ad Eeclesiae corpus adhue pertinere 

possunt excommunicati tolerati, sive oc- 

eulti sint, sive etiam notorii . . . . 901-311 
THESIS ESI c Praeter characterem bapti- 

smalem simul eum vinculo unitatis tum 

fidei tum communionis catholicae, nulla alia 

requiritur conditio. Et ideo, (quod fide 

etiam tenendum est), inter Ecclesiae mem- 

bra non sunt soli iusti, multoque minus 

soli praedestimeati à . . . . € 6100 
Taesis XIV. — De anima Ecclesiae sunt 

omnes et soli iusti in mundo exsistentes ; 

sed primo et principaliter ii qui in re ipsa, 

deinde vero quasi accessorie, ii qui solo 

voto ad visibile eius corpus pertinent. . 326-327 

CAPUT SECUNDUM 


QUAESTIO VIII. — De potestate ecclesiastica in generali. 
Prooemium . . . 4. . . . . -. a 
$ 1. — Quod potestas ecclesiastica, si formales 

potestatum rationes considerentur, recte di- . 
viditur in potestatem ordinis, magisterii, et 
iurisdictionis . . . . 005 Col 
$ 2. — Quod potestas magistevii, si spectetur 
in concreto prout inseparabiliter. annexum 
habet iusimperandisubditis obedientiam fidei, 
ab ipsa potestate iurisdictionis adaequate non 
distinguitur. Et quod hae de causa usu satis 
communi recepta est bimembris divisio pote- 
statis ecclesiasticae in potestatem ordinis et 
potestatem iurisdictionis . . . . . . . 385-337 
$ 9. — Quae divisio hic tenenda. . . . . 337-338 
QUAESTIO IX. — De potestate ordinis. 
THEsis XV. — Est in Ecclesia specialis pote- 
stas ordinis quae a potestate iurisdictionis 
non solum essentia et obiecto distinguitur, 
verum etiam collationis modo, pro quanto 
scilicet id propriissimum habet ut conse- 
cratione conferatur, id est sacri impressione 
characteris, ac per hoc, inamissibiliter 
prorsus permaneat in omni eo qui semel 
ea potitus est. — Huiusmodi autem distin- 
ctio ordinem inter et iurisdictionem, mi- 
nime efficit ut haee duo sint a se invicem 
iuxta Christi institutum simpliciter inde- 
pendentia. Sed omnino dicendum est, pote- 
statem ordinis à potestate iurisdictionis 
dependere quantum ad legitimitatem exer- 
citii, et vicissim potestatem iurisdictionis 
a potestate ordinis tanquam a conditione 
in subiecto requisita ut in eo sit regulari 
ae connaturali modo. — Atque hinc tan- 
dem consurgit mirabilis illa hierachiae ec- 
clesiasticae ratio, quae in indivisibili et 
compacta unitate perstat, et tamen ordinis 
characteres natura sua inamissibiles, etiam 
in transfugis et desertoribus permanere 
sinit. . . . . . « « . OBERE 

QuAEsTIO X. — De potestate magisterii. 

Tugsrs XVI. — Medium a quo dependet iuxta 
divinam ordinationem propositio credendo- 
rum, non est privatus spiritus vel privatum 
examen Scripturae, sed auctoritas viventis 

magisterii. Hanc porro auctoritatem in Ec- 
clesia sua Christus instituit cum infallibi- 
litatis charismate perpetuo duraturam, ut 
esset in ea immobile principium tum incor- 
ruptionis tum unitatis fidei. — Nec tamen 
ad solos fideles seu etiam eatechumenos 
beneficum eius infiuxum patere voluit, sed 
supra verticem montium cathedram eccle- 
sjasticam erexit, ut ad eos quoque qui 
longe sunt, miris multiplicibusque modis 
hoe magisterium radios suae lucis expan- 
deret, et per ipsum ad perfectum adduce- 
retur quidquid ab initio mundi fnerat pu- 
blice provisum pro diffusione revelatae ve- 
ritatis in genere humano. . . . . . . 350-392 
Tuesis XVIJ. — Potestas infallibilis magi- 
sterii pro obiecto primario habet res fidei 
et morum quae in deposito catholicae re- 
velationis formaliterexplicite vel formaliter 
implicite continentur. — Secundario vero 
extenditur ad alias etiam veritates in se 
non revelatas, quae tamen requiruntur ut 
revelationis depositum integrum custodia- 
tur, et nominatim quidem ad multiplices 
propositionum censuras ct ad facta dogma- 
AED Un DEM UM. s . s . Sn 
Tagsis XVIII. — Quidquid ab Eeclesia sive 
solemni iudicio, sive ordinario et univer- 
sali magisterio tanquam a Deo revelatum 
proponitur, fide divina credendum est, et 
pertinaciter obnitens incurrit haeresim. — 
Caetera vero ab eodem magisterio definita, 
non divina, sed eeclesiastiea fide videntur 
esse credenda. Unde non sunt per se ma- 
teria cirea quam formalis liaeresis esse pos- 
sit, quamquam huiusmodi definitionibus ex 
ipsius iuris divini praescripto plenum in- 
tellectus et voluntatis obsequium debeatur. 420-153 
Tuesis XIX. — Ad potestatem magisterii per- 
tinet postremo censurare doctrinas censuris 
ordinis practici, tanquam quae tuto vel non 
tuto teneri ac tradi possint. Et quamvis eius- 
modi decisiones non sint ex natura rei ir- 
reformabiles, neque a suprema auctoritate 
doetrinali, sed à Pontificiis Congregationi- 
bus ut plurimum procedant, adhuc tamen 
ut se eis subiiciant ex conscientia catholici 
obserimenntamp- 0. 0. 20. 5 05 co. 49014239 

QUAESTIO XI. — De potestate iurisdictionis. 

THEss XX. — Ecclesiae suae contulit Chri- 
stus liberam atque independentem ab omni 
humana dominatione iurisdictionem, quae 
non interni tantum, verum etian externi 
fori est, comprehendens in ordine ad finem 
regni coelorum triplicem illam quae omni 
perfectae societati competit potestatem : le- 
gislativam seilicet, iudiciariam, et coacti- 
o x — , . 

Tarsis XXI. — In tota amplitudine potesta- 
tis clavium a Christo institutae duplex di- 
stinguitur iurisdictionis modus, pro quanto 
alia iurisdictio est habens esse completum 
in Ecclesia, eique competens tanquam cau- 
sae principali; alia vero est in ea existens 
tantum ut in Dei instrumento. — Prior est 
primo ac principaliter ad ligandum liga- 
mine legis, et quamvis se extendat ad omnem 
materiam cuius obligatio conducit ad finem 
regni coelorum, directe tamen ac per se 
circa solos actus externos versatur. Poste- 
rior est principaliter ad solvendum. Non 
autem ad solvendum instituta aut leges di- 
vinas sive naturales sive positivas, sed so- 
lum ad solvendum particulares personas a 
vineulis adhue connaturaliter solubilibus 
quae per suos proprios actus in foro Dei 
con trawe rwt . . A -  EME 

THeEsis XXII. — Legislativa Ecclesiae pote- 
stas pro materia habet tam res fidei et mo- 
rum quam res disciplinae. Sed in rebus 
fidei et morum obligatio legis ecclesiasticae 
adiungitur obligationl iuris divini; in ma- 
teria vero disciplinae tota obligatio iuris 
ecclesiastici est. Semper tamen exercitio 
supremae potestatis legiferae annectitur 
infallibilitas, pro quanto ex Dei assistentia 
habet Ecclesia ut nunquam possit statuere 
disciplinam quae sit quomodolibet opposita 
regulis fidei et evangelicae sanctitatis. . 4166-171 

THesis XXIII. — Ex praemissis consequitur 
quod Ecclesiae administrationi et regimini 
in societatibus christianis specialiter su- 
biicitur iuventutis institutio atque educa- 
tio, necnon et librorum impressio, editio, 
et lectio. in ordine ad puritatem fidei et 
morum integritatem. . . . . . . S 

Tarsis XXIV. — Ad potestatem legislati vam 


410-155 


456-166 

demum consequitur potestas coactiva quae 
decretis poenis, non spiritualibus modo, 
sed et temporalibus ac corporalibus coer- 
ceat contumaces. Quidquid autem sit de 
quaestione controversa, an Ecclesia per se 
ius gladii immediate possideat necne, di- 
cendum saltem est quod reete et legitime 
ad coercitionem dissidentium vim poten- 
tiae saecularis invocare potuit, et foro ci- 
vili tradere incorrigibiles haereticos capi- 
tali etiam poena puniendos. . . . . . 476-485 


CAPUT TERTIUM 


QUAESTIO XII. — De forma regiminis eeclesiastiei in generali, 
sive de ratione secundum quam a formis 
politici principatus diseriminatur. 
Prooemium . ue s nn . c0. N 
6 1. — De originibus et p mis politici prin- 
cipatus. 
I. Quod potestas politica secundum se a Deo 
sit auctore naturae. . . . . . 489-194 
II. Quod nec forma politici wc poene nec 
coniunctio potestatis cum quibuslibet impe- 
rantium personis immediate a Deo sit. Et 
quod ex consequenti, nulla est persona in 
civilibus societatibus seu regnis, quae iure 
divino potiatur auctoritate . . . 494-498 
III. Quod ius determinandi formam 0 
et statuendi legem investiturae potestatis, 
originaliter in communitate est. Et quod 
sententia scolasticorum circa civilem priu- 
cipatum ad hos terminos M verissima 
i ed DM EE : mo . 498-509 
. Quod ius statuendi novam gubernii c 
mam novamque investituram potestatis, 
semper in communitate est quantum boni 
publici necessitas exigit. Et quod hac de 
causa, generatim loquendo, omne guber- 
nium cui pacifice adhaeret communitas, pro 
legitimo habendum sit . . . . . 509-511 
$ 2. — De modo principatus eccle NINER 
Quid proprium, quidve distinctivum habeat 
ecclesiastici principatus forma et constitu- 

QUAEsTIO XIII. — De monarchia Ecclesiae in Ban Beno 0 in- 
stituta. 


Praenotiones de monarchia, eiusque divisione 
tum in simplicem et mixtam, tum in abso- 
lutam et non absolutam 1 o8 d . . 9114520 


INDEX 


Errores haereticorum circa monarchiam Ec- 


clesiae . . . . . - « s. 77. MED 
Error Gallicanomamn . . . . . . 98 
Seutentia Bellarmini . . . . .— . ae 
THesis XXV. — Iuxta evangelii testimonia 


(Matth. XVI et Ioan. XXI) primatus iuris- 
dietionis constans plenitudine potestatis 
in universam Dei Ecclesiam, immediate et 
directe Beato Petro apostolo, eiusque in 
perpetuum suecessoribus collatus a Christo 
Domino fuit. Et ideo regimen Ecclesiae di- 
cendum est divina institutione exactum ad 
formam plenae perfectaeque monarchiae . 
Taesis XXVI. — Singuli praeter Petrum 
apostoli eidem Petro prorsus aequiparaban- 
tur, non solum quoad ordinis potestatem, 
verum etiam quoad speciale charisma infal- 
libiliter exsequendi constitutionem Christi 
in prima Ecclesiae plantatione, Ecclesiam- 
que ipsam initiandi sicut erat semper per- 
mansura seu continuanda omnibus abhinc 
diebus usque ad consummationem saeculi. 
— Sed omnis episcopalis iurisdictio quam 
vel ipsi vel instituti ab eis antistites in 
partieulares plebes habuerunt, de plenitu- 
dine pastoralis potestatis Petri descende- 
bat. — Iurisdictio vero quam procul dubio 
praeter et ultra ordinarium particularium 
ecclesiarum episcopatum singulatim exer- 
cuerunt, in eis non fuit nisi ut in puris 
eiusdem Petri vicariis, cui soli monarchica 
Ecclesiae constitutio contulerat in pro- 
prium, supremam atque universalem pa- 
scendi auctoritatem. . . . MEE 
THESIS XXVII. — Verumtamen ad commen- 
dandam illam unitatem de qua in ultima 
coena pro apostolis orans dieit: Ut sint 
unum sicut et nos, ut in nobis unum sint, 
ut sint consummati in unum, stabili perpe- 
tuaque institutione disposuit Christus ut 
collegium apostolicum prout unitum prin- 
cipi Petro. consors esset supremae pote- 
: statis. Hine monarchia Eeclesiae est monar- 
chia sui generis, quae cum plenam mini- 
meque diminutam monarchici iuris ratio- 
nem per omnia retineat, adliuc tamen par- 
ticularium antistitum regimen sie coniun- 
ctum habet, ut etiam in individuum summae 

auctoritatis exercitium admittat cohaerens 


cum eapite episcopale corpus . . . . 569-573 
QUAESTIO XIV. — De successore Petri Romano Pontifice. 
Quaestionisi divisio ^. v v a a 090. , . 57+ 


THEsIS XXVIII. — Fide catholica certum 
est, Romanum Pontificem apud quem est 
de facto suecessio Principis apostolorum, 
iure divino universae praeesse Eeclesiae. — 
Insuper, hane Petri successionem quae ti- 
tulus est ad Ecclesiae monarchiam, penes 
ipsum esse, non modo veritas est facti, 
sed etiam definitum fidei dogma. -— Quin 
imo, si huius dogmatis conditio et tenor 
inspiciatur, dicendum omnino videtur alli- 
gationem primatus ad episcopalem Sedem 
Romanam fuisse divino iure sancitam, 
adeoque (quod ex maxima convenientia 
requirebatur) summum Ecclesiae princi- 
patum esse eiusdem Sedis praerogativam 
in finem usque saeculorum omnibus modis 
ab ea inamovibilem  . . .. . 014-603 

Corollarium I. — Romanus episcopatus a su- 
premus pontificatus non sunt duo episcopa- 
tus in actu, sed potentia tantum, hoc sensu 
scilicet quod. potuissent esse duo . . . 604-605 

Corollarium II. — Sedes Romana est sedes Pe- 
tri, non autem coniunctim Petri et Pauli, 
nec Paulus aliquid contulit quantum ad ius 
potestatis, sed solum quantum ad nobilitatem 
OMIS. 2 0 e o. o e o. or os n n s. 0095-600 

Corollarium III. — Si sermo sit de personis 
quae primatu decorantur, non una est Petri 
et successornm eius conditio, pro quanto Pe- 
trus fuit personaliter a Christo electus, et 
nulla mediante designatione humana, pri- 
matu insignitus; successores vero investi- 
turam potestatis iure divino non obtinent nisi 
praesupposita designatione personae in Ro- 
manum episcopum per electionem canonicam. 608-609 

THESIS XXIX. — Cum titulus ad successio- 
nem Petri in primatu totius Ecclesiae sit 
legitima in Romanum episcopum electio, 
prae primis tenendum est conditiones huius 
electionis a solo iure pontificio, regulariter 
saltem loquendo, dependere. — Insuper, in 
persona riteelecta et semel] pontificatu aucta 
pontifieia potestas cessare quidem potest 
per voluntariam abdicationem, sed minime 
per depositionem, imo nec quovis alio modo, 

si iuxta fundatissimam Bellarmini aliorum- 
que theologorum sententiam supponatur im- 
possibilis casus Pontiticis qui per haeresim 
notoriam desineret esse de Ecclesia. — 
Quidquid vero de possibilitate huius hypo- 
thesis adhue sentias, id saltem necessario 
admittendum : pacificam universalis Eccle- 
siae adhaesionem fore semper infallibile si- 
gnum legitimitatis personae Pontificis, adeo- 
queet existentiae omnium conditionum quae 
ad legitimitatem ipsam sunt requisitae . . 609-621 
Tuksi XXX. — Romanus Pontifex babet 
potestatem ordinariam, immediatam, et vere - 
episcopalem in omnes ac singulas particu- 
lares ecclesias ; itemque in omnes episcopos 
tam dispersos quam congregatos, tam di- 
stributive quam collective sumptos. Unde 
snperioritas Concilii supra Pontificem a 
Gallicanis aliquando asserta, relicienda est 
tanquam omnino erronea. . . . 0. e OGON 
TuEsis XXXI. — Romanus Pontifex, cum ex 
cathedra loquitur, id est, cum omnium Chri- 
stianorum pastoris et doctoris munere fun- 
gens pro suprema sua apostolica auctoritate 
doctrinam de fide vel moribus ab universa 
Ecclesia tenendam detinit. per assistentiam 
divinam ipsi in Beato Petro promissam, ea 
infallibilitate pollet qua divinus Redemptor 
Ecclesiam suam in definienda doctrina de 
fide vel moribus instructam esse voluit. 
Ideoque eiusmodi Romani Pontificis detini- 
tiones ex sese, non autem ex consensu Ec- 
clesiae, sunt irreformabiles. . . . . . 638-686 
THESIS XXXII. — In Constitutione Vaticana 
Pastor aeternus, Summus Pontifex definivit 
suam infallibilitatem sacro approbante Con- 
cilio, sed ad hane definitionem Concilio 
absolute non indigebat. Insuper nihil per 
definitionem ipsam mutatum est in habitu- 
dine Pontificis ad Ecclesiam aut Ecclesiae 
ad Pontificem, sed id solum effectum est, ut 
in perpetuum aboleretur error qui apud 
quosdam obtinuerat, et nonnisi per sum- 
mam incohaerentiam in eorum opinione 
subsistebat simul eum fundamentalibus 


principiis professionis catholicae. . . . 686-690 
QUAESTIO XV. — De suecessoribus ER es 
Praenotandæ. . . . : 691 


$ I. — Quod ad reso etui iure Ee con- 

stitutam pertinent episcopi qui singulis gre- 
gibus eum auctoritate propria et ordinaria 
praesident NEUEN. VW Uu s . 691-692 
2. — Quod iurisdictio episcopalis, etsi pos- 

sit per ius pontifieium plus minusve re- 

stringi, natura tamen sua semper est iuris- 

dictio completa, ad omnes partes regiminis 

ecclesiastici in foro tam externo quam in- 

terno se extendens. . . . . 692-694 
$ 3. — Quod praeter Wim Ii 

nullus episcopus in alium episcopum iure 

divino habet auctoritatem. Et quod omnes 

gradus iurisdictionum patriarchalium, pri- 

matialium, vel arehiepiscopalium, nihil 

aliud sunt quam delegatae participationes 

primatus S. Petri, iure eee consti- 

tutae a a | +: . 694-696 
$ + — Quod praeter episcopos. E T sunt 
qui ad hierarchiam iurisdictionis divina in- 
stitutione positam pertineant . . . . . 696-698 
QUAESTIO XVI. — De conciliis. 
Praenotanda . . . . E 699 
i $ 1. — Quod de ratione onci oecumenici 


est ut convocetur a Summo Pontifice, et 

quod concilia etiam particularia sine eius 

auctoritate non sunt legitima. . . . . 699-700 
$ 2. — Quod omnes episeopi locorum ordi- 

narii habent ius sedendi cum suffragio de- 

cisivo in conciliis oecumenicis. Et quod de 

aliis episcopis, an de iure, an tantum ex 

privilegio vocari debeant vel Gk con- 

trovertitur. . . EO à 101 
$ 3. — Quod ad Sn Pontificem. perti- 

net vel per se vel per légatos oecumenicis 

eonciliis praesidere. Et quod conciliaribus 

decretis vis peremptoria non est nisi ra- 

tione confirmationis eiusdem Summi Pon- 

tifieis, quae sola communi episcoporum sen- 

tentiae formalitatem confert supremitatis 

atque irreformabilitatis . . . . . . . 702-704 
Conclusio de subiecto supremae potestatis et 

activae infallibilitatis. 

